
Min  afdøde  Yen  H.  C.  Andersen  havde  for  Skik,  ved 
sine  daglige  Besøg  i  mit  Hnus  at  levere  mig  et  eller  andet  lille 
Stykke  eller  en  Optegnelse,  hans  tidligere  Liv  vedkommende, 
som  han  havde  »fondet  ved  at  rode  i  sine  Papirer« ;  han  kjendte 
mig  som  Samler,  og  som  Ven,  og  vidste,  at  selv  disse  Brudstykker 
—  om  mange  kan  jeg  sige:  Papiirstumper  —  kunde  have 
Interesse  for  mig.  Men  han  gav  mig  ogsaa  Breve  fra  hiin  Tid 
©g  andre  fuldstændige  Optegnelser.  Han  har  ganske  vist  ikke 
tænkt  sig,  at  jeg  skulde  være  hans  Biograph  —  han  har  selv 
været  det;  men  det  har  næppe  været  udenfor  hans  Tanke,  at 
disse  Smaabidrag  kunde  kaste  et  intensivere  Lys  paa  hans  virkelige 
Jeg,  end  det  man  har  feaet  ved  hans  egen  subjektive  Fremstilling 
i  »Mit  Livs  Eventyr.« 

Det  er  nærmest  Hensynet  til,  at  Andersen  har  efterladt 
sig  saamange  personlige  Venner,  der  nok  kunne  ønske  at  faae 
et  dybere  Indblik  i  hans  tidligere  Liv  og  en  klarere  Opfattelse 
af  hans  Personlighed,  der  har  bevæget  mig  til  Offentliggørelsen 
af  disse  Bidrag.  Jeg  fremtræder  ikke  som  Biograph,  endnu  mindre 
som  Lovtaler;  jeg  indlader  mig  ikke  paa  hans  Betydning  som 
Forfatter;  om  denne  har  Verden  dømt.  Var  han  ikke  en  stor 
Mand,  saa  var  han  dog  en  berømt  Mand ;  thi  det  er  ubestrideligt, 
at  ingen  dansk  Forfatters  Navn  har  været  saa  bekjendt  i  den 
hele  vide  Verden  som  hans.  Og  naar  Talen  er  om  berømte 
Mænds  Liv,  da  pleier  man  ikke  at  tage  det  saa  neie,  om  ogsaa 


II 

Ubetydeligheder  optages  i  Fremstillingen,  og  jeg  skal  villigt 
indrømme,  at  dette  maa  forekomme  mangen  Læser,  som  ikke  har 
kjendt  Andersen  personlig,  at  være  Tilfældet  her.  Man  vil 
maaskee  ogsaa  lade  mig  høre,  at  der  i  de  meddeelte  Breve 
findes  en  stor  Deel  Gjentagelser  af  de  samme  Klager,  de  samme 
Udraab  o.  s.  v.  Jeg  skal  hertil  svare,  at  jeg  har  beklippet  den 
vidtløftige  Brewexling  saameget  som  jeg  fandt  forsvarligt;  for- 
evrigt  mener  jeg,  at  ogsaa  denne  Gjen tagen  har  noget  charak- 
teriserende. 

Da  jeg  væsenlig  kun  har  til  Afbenyttelse  de  Materialier, 
som  jeg  selv  eier,  altsaa  i  Hovedsagen  hans  Breve  til  mig  og 
min  Familie,  har  det  ikke  kunnet  undgaaes,  at  den  Collinske 
Familie  og  Andersens  Forhold  til  denne  træder  i  Forgrunden. 
Jeg  har  ievrigt  Grund  til  at  tvivle  om,  at  der  andetsteds  fra 
kan  faaes  noget  væsenligt  Bidrag  til  hans  tidligere  Historie. 

Det  forudsættes,  at  Læseren  kjender  hans  Bog,  »Mit  Livs 
Eventyr«,  denne  Bog,  som  næst  Eventyrene  har  bragt  hans 
Navn  videst  om,  og  da  navnlig  dens  første  Epoke.  Andersen 
regner  den  nye  Epokes  Begyndelse  fra  Indtrædelsen  i  Italien  i 
1833.  Andre  ville  maaskee  mene,  at  den  bør  regnes  fra  1837, 
da  han  med  de  Ord:  »Der  kom  en  Soldat  marcherende  hen  ad 
Landeveien,  een,  to,  een,  to«  holdt  sit  Indtog  i  Eventyrets 
Verden. 


Om  Andersens  Familieforhold  og  hans  Barndomsliv  i 
Odense  har  jeg  kun  faa  Oplysninger  at  tilfoie.  Da  Faderen, 
Skomager  Hans  Andersen,  døde,  var  A.  11  Aar  gammel. 
Moderen  Ane  Marie  Andersdatter  ernærede  sig  som  Enke 
blandt  andet  ved  at  skylle  Flasker  paa  Apotheket.  Hun  fik 
Plads  paa  de  saakaldte  »Doctors  Bode« ,  senere  paa  Hospitalet. 
Hun  døde  7.  Oetob.  1833. 


in 

A.  blev  confirmeret  14  Aar  gammel  Sendag  efter  Paaske 
1819  i  St.  Knuds  Kirke.  I  Kirkebogen  hedder  det:  »Har 
meget  gode  Evner  og  god  Religionskundskab;  kan  end  ei  hans 
Flid  roses,  hans  Forhold  kan  dog  ei  dadles.«  Hans  Tanker  vare, 
som  han  selv  har  berettet,  tidligt  henvendte  paa  Theatret  og 
dramatiske  Arbeider.  Et  Minde  herom  fra  hans  Barndom  har 
jeg  opbevaret.  Det  er  hans  Faders  Afregningsbog  som  Soldat. 
Paa  dennes  sidste  Side  har  han  skrevet  Titlerne  paa  en  Deel 
Stykker,  som  han  vilde  skrive.  Listen  lyder  ord-  og  bogstavret 
saaledes : 


1. 

Aftenpromenaden  eller  Kokkepige  og  Greve. 

2. 

Bondepigen  fra  Hovedstaden. 

3. 

Celia  og  Physke. 

4. 

De  to  Morher. 

5. 

Freja  og  Vulkan. 

6- 

Guld  Urne. 

7. 

Hendrig  von  Obo. 

8. 

Julenat  eller  List  og  Spøgerie. 

9. 

Kirsten  Gifte  knivs. 

10. 

Luna  eller  Ugebladet. 

11. 

Morderen  fra  Magert  (V) 

12. 

Niels  Uller. 

13. 

Olle  og  Malean. 

14. 

Preste  -  Sønn. 

15. 

Qvarto  og  Laura. 

16. 

Roses  D*d. 

17. 

Sofarerne. 

18. 

Tater  og  Alf. 

19. 

Uller  og  Hakon.. 

20. 

Viinguden. 

21. 

(ulæselig). 

22. 

Ylrik. 

IV 

23.  Zemire  fra  Bagda. 

24.  Ærens  Tempel. 

25.  Øllegaard  og  Jakop  eller  Kjærligheds  Have1. 

En  anden  Optegnelse  fra  denne  Tid  er: 

»Lyv  og  Død  af  H.  Andersen  Levnet. 
H.  Andersen  Friskomager  er  fed  d.  14de  Decbr.  1782 
og  er  død  om  Fredagen  Kl.  8  om  Aftenen  d.  26de  April 
1816  og  blev  begravet  d.  30te  April  i  en  Alder  af  33 
Or  3  Moneder  3  Ugger  og  5  Dage.« 
Af  hans  første  Forsag  i  Versemageri  (formodenlig  fra  hans 
8de  Aar),  ligeledes  opskrevne  paa  Blade  af  Faderens  Afregnings- 
bog,  meddeles  følgende  Prøver. 

.  Aria. 
Ja  jeg  synge  gjere  Tremulanter 
Ja  jeg  kan  spille  som  en  Musikanter 
Jeg  synger  Utt  re  mi  fa  Sol 
Jeg  modolere  i  Dur  og  Mol 
Jeg  som  Æsel  kan  skrige 
I  Egnen  findes  ei  min  Lige 
Jeg  synger  Bas  Decan  Tenor 
Ja  en  Virtuos  til  Mand  du  for. 
Derefter  følger  en  Opskrift  paa  endeel  Riim,  som  han  har 
fundet  brugelige  saasom 

Glas  og  Mør 
Til  min  Dør. 


1  Denne  Lyst  til  at  skrive  Titeler  og  lade  det  beroe  derved  har 
han  længe  beholdt;  thi  meget  videre  kom  han  nok  ikke  med  saa- 
danne  Arbeider  som  en  Roman  Christian  den  Andens  Dverg  (1838), 
der  formodenlig  er  den  samme  som  han  et  andet  Sted  kalder  Skiftingen. 
Han  har  ogsaa  begyndt  paa  en  Tragedie  Leonardo  da  Vinci.  Endelig 
findes  kun  Titelblad  og  Personliste  til  en  Tragedie  Dina.  —  Dette 
har  han  senere  paategnet  den  Bemærkning:  »Skrevet  længe  før  Oehlen- 
schlager  tænkte  paa  sin  Dina.  c  — 


Af  hans   dithyrambiske  Forsøg  vil  det  være  tilstrækkeligt 
at  meddele  følgende  Prøve. 

»Jokej1  hopsa 

falderi  falla 
Jeg  som  mangen  Anden 
Har  en  Taar  paa  Panden 

falder  falla 
Jeg  har  en  Taar 


Det  maa  antages,  at  han  ogBaa  har  forsøgt  sig  i  det  Dra- 
matiske, da  der  findes  følgende 

„Sang  utaget  af  Annersens  Komedie  Diana 
Lygria." 

1.  En  liden  Fngl  han  sang  saa  glad 
Og  hoppede  fra  Blad  til  Blad 
han  frydet  sig 

og  var  ret  lykkelig 
og  Fuglen  yndig  Triler  slog 
En  Hyrde  da  sin  Fløjte  Tog 
Han  Spillede  og  Fnglen  Sang 
Og  Eccho  gav  ret  yndig  Klang. 

2.  Den  Hyrde  band  en  yndig  Krans 
Hans  Nann  det  var  Bosenstans 
Hans  Pige  den  skolde  have 

til  en  Festingsgave 

Hans  Pige  smilde  da  . . .  lig 

Og  til  sin  Elsker  gik 

En  Køs  han  til  Belåning  gav 

og  de  Elskede  verande  brav. 


■  skal  vel  være  Juchhoi. 


VI 

Andersens  første  faste  Bopæl  i  Kjøbenhavn  var  i  Ulke- 
gaden, i  «  Hukken*  (No.  108  hos  Overstyrmand  Henckel1. 

Fra  det  Tidsrom,  som  nu  følger  og  som  ban  saa  omstæn- 
deligt har  beskrevet,  denne  sørgeligste  Periode  af  hans  Liv, 
som  han  selv  har  kaldt  sin  Fornedrelsestid,  foreligge  to  omtrent 
ligelydende  af  ham  selv  skrevne  Bønskrifter  om  Hjelp.  De 
ere  daterede  2.  Junii  og  3.  Julii  1820.    Det  første  lyder  saaledes: 

«For  en  Tid  tvinger  min  Trang  mig  til  at  anbefale  min 
Skjebne  i  ædelmodige  Menneskevenners  Hænder,  da  jeg  nærer 
den  inderligste  Tilbøjelighed  for  Skuespillerkunsten  og  føler  mig 
ene  født  til  Thalias  Tjeneste.  Da  jeg  nu  har  havd  den  Lykke 
(efter  over  et  Aars  Ophold  i  Kjøbenhavn,  som  er  gjort  mig 
muligt  ved  de  Herrer  Professor  Weise,  Directeur  Siboni  og 
andre  ædelmodige  Menneskers  Understøttelse)  at  er  blevet 
antaget  ved  Theateret  ved  Dandsen  og  vis  jeg  ikke  formeddels 
min  Alder,  som  er  noget  over  15  Aar,  skulde  kunde  gjøre 
Fremgang  til  engang  i  Tiden  at  blive  Solodandser,  jeg  dog 
bliver  ved  Dandsen  til  jeg  kan  blive  engageret  til  Skuespiller. 
Min  (Jage  jeg  for  det  første  for  bliver  meget  lidet  og  det 
eneste  jeg  foruden  bekommer  er  Skoe  og  Strømper.  Men  da  jeg 
ved  dette  ikke  seer  mig  mulig  at   skaffe  mig  Livets  Nødtorf- 

1  Af  hans  senere  Bopæle  mindes  jeg  følgende:  (i  1827)  Viingaard- 
stræde  131  Sdie  Sal,  store  Kongensgade  33  3die  Sal,  Amaliegade  141, 
Kvisten  i  Hotel  du  Nord,  Nyhavn  B.  S.  67,  Garnisonsplads  22  i 
Stuen,  Kongens  Nytorv  (Hj.  af  lille  Kongensgade  1),  Tordenskjoldsgade 
17  og  endelig  Nyhavn  Charl.  Side  18.  —  Han  havde  aldrig  nogen 
gærlig  Tilboielighed  til  at  skaffe  sig  et  fast  hyggeligt  Hjem.  Hans 
omflakkende  Liv  paa  de  mange  Reiser,  hans  Aar  for  Aar  gjentagne 
Besøg  paa  en  eller  anden  af  Landets  Herregaarde  og  paa  »Rolighed c 
—  hvor  han  var  fri  for  at  skulle  tænke  paa  selv  at  sørge  for  sin 
Bekvemmelighed  og  hvor  han  havde  —  hvad  han  meget  satte  Pris 
paa  —  god  Opvartning  —  havde  saa  aldeles  vænnet  ham  fra  den 
Tanke  at  danne  sig  et  Hjem,  at  det  først  i  hans  seneste  Leveaar 
lykkedes  at  imponere  ham  til  at  anskaffe  sig  en  egen  Seng. 


yn 

tighed  og  mine  Forældre  formedelst  derres  Fatigdom  ikke  kan 
give  nogen  Understøttelse  fra  deres  Opholdssted  i  Odense,  nedes 
jeg  til  at  henvænde  mig  til  ædelmodige  Menneskevenner  om  at 
skjenke  mig  Maanlig  en  liden  Skjerv  til  min  Underholdning  til  jeg 
ser  mig  selv  i  Stand  at  ernære  mig  ved  min  Gage.  Jeg  skal  med 
Flid  søge  at  forkorte  Tiden  snarts  mulig,  da  naar  jeg  kan  naae 
ved  Theatret  en  Gage  af  160  Rdl,  jeg  nok  kan  underholdig  mig. 
Det  er  min  indstændigste  Ben  til  alle  ædeltænkende  Mennesker 
at  tage  i  gunstigs  Overveielse  hvor  nær  jeg  er  mit  Ønske  og 
det  alene  beroer  paa  dem  om  at  gjere  mig  til  et  lykkelig  Menneske 
ved  at  give  mig  en  liden  Understøttelse.  Jeg  har  intet  at 
gjengjelde  med  nden  en  evig  Taknemlighed. » 

Hans  Christian  Andersen. 

I  det  andet  Benskrift  beder  han  om  «en  liden  enten 
3faanlig  eller  Qvartalis  Understøttelse*  idet  han  haaber  «at 
blive  instrnxert  til  Skuespiller  i  denne  Saison»  l. 

Weyse,  der  formodenlig  havde  sat  Sagen  igang,  er  den 
første  af  de  paategnede  Bidragydende  (med  1  Rdl.  maanedlig); 
derpaa  følge  lignende  Bidrag,  dog  kun  faa  i  Forhold  til  den 
Tid,  i  hvilken  Circulationen  fandt  Sted,  nemlig  til  Maii  1821. 
Professor  Guldberg  paatog  sig  for  endeel  af  de  Bidragydende 
at  sørge  for  Pengenes  rette  Anvendelse.  »Jeg  har  saaledes«, 
skriver  han  paa  Planen,  »ialt  modtaget  til  Andersen  og  gjem- 
mer  for  ham  73  Rdl.  Sedler.  Desuden  har  jeg  forpligtet 
mig  til  at  lære  ham  saavel  Modersmaalet  som  det  tydske  Sprog, 
Alt  i  den  Overbeviisning  at  han  har  Naturgaver,  der  fortjene  at 
addyrkes  og  høre  til  den  Bane,  han  har  valgt.  Saameget 
beller  anbefaler  jeg  ham  til  mine  Medborgeres  ham  endnu  nød- 


1  I  gin  senere  Skoletid  flk  han  alt  imellem  fra  sine  Venner  i 
Kjøbenhavn  tilsendt  nogle,  rigtignok  tarvelige  Bidrag.  I  flere  Breve 
hedder  det:  »hermed  1  Rdl  c.  — 

vendige  Godhed,  som  jeg  troer  at  mærke,  at  hans  Charakteer 
er  ufordærvet«. 

Man  forsøgte  nu  at  skaffe  A.  en  virksommere  Hjælp 
ved  at  lade  ham  henvende  sig  umiddelbart  til  Kongen  med  føl- 
gende Ansøgning: 

Til  Kongen. 

En  ubegrændset  Lyst  til  Theaterfaget,  hvorfor  jeg  ene  føler 
mig  bestemt,  har  drevet  mig  til  Hovedstaden  for,  om  muligt 
at  blive  ansat  ved  det  Kongl.  Theater.  Kun  udrustet  med  min 
heftige  Lyst  og  Haab  til  ædle  Mennesker  traadte  jeg  ud  i  den 
store  Verden,  thi  min  Fader,  en  fattig  Skomager  i  Odense, 
kunde  Intet  give  mig.  Professor  Weyse  samt  ogsaa  Hr.  Siboni 
ere  de  Ædle,  hvem  jeg  skylder  mit  Underhold  i  de  3U  Aar 
jeg  har  været  her  i  Staden.  Men  da  jeg  kun  med  Smerte 
kan  modtage  Velgjerninger  af  Professor  Weyse,  der  maae  falde 
ham  tunge  under  de  trykkende  Tider,  og  jeg,  uagtet  jeg  nu  er 
ansat  ved  Dandseskolen,  indtil  jeg  kan  erholde  Plads  som  Sanger 
og  Skuespiller,  ikke  saasnart  kan  haabe  et  selvstændigt  Udkomme, 
saa  anraaber  jeg  all.  Deres  Majestæt  om  en  Understøttelse 
for  mit  Ophold ;  en  Naade,  jeg  skal  søge  at  gjøre  mig  værdig  til,  ved 
tro  at  uddanne  det  Talent,  som  jeg  efter  Mænds  Dom,  hvilke 
jeg  ærer  og  elsker,  smigrer  mig  med  at  besidde. 

allerunderdanigst 
ug*  Christian  Andersen. 

Kongen  paalagde  Theaterdirektionen  at  afgive  Betænkning 
herom.     I  denne  hedder  det: 

»Da  Supplicanten  for  omtrent  *U  Aar  siden  meldte  sig  for 
Directionen  med  Ønske  om  Ansættelse  ved  Theatret,  fandt 
den    efter   de  aflagte  Prøver,    at  han  manglede  saavel  Talent 

som  Udvortes  for  Scenen.  —  Ikke  destomindre  havde  Hr. 
.  Seboni  den  Godhed  frivillig  at  give  ham  Undervisning  i  Sang 
i  det  Haab  at  kunne  for  det  første  danne  ham  til  Chortjenesten 
ved  Theatret,  men  selv  dette  saae  han  sig  nødt  til  at  opgive. 
Han  tog  derpaa  sin  Tilflugt  til  Hr.  Solodandser  Dahléns  Dandse- 
skole  for  at  oplæres  i  dette  Fag,  hvortil  han  efter  Hr.  Dahléns 
Erklæring   ligeledes  mangler  Anlæg  og  Udvortes.  — 

Ligesom  Dir.  altsaa  anseer  det  for  sin  all.  Pligt  at  fraraade 
hans  Ansættelse  i  nogetøomhelst  Fag  ved  Theatret,  saaledes  tor 
den  heller  ikke  anbefale  ham  til  nogen  Pengeunderstottelse  af 
Theaterkassen,  der  lettelig  kunde  drage  til  Følge  for  andre  paa 
kort  Tid  antagne  Elever  og  saaledes  paabyrde  Kassen  en  ny 
Udgift  i  Fremtiden. 

Den  24.  Aug.  1820. 

Holstein.         Kahbek.         Olsen. 

Resolution: 
Indbemeldte  Ansøgning  maa  efter  Omstændighederne  bortfalde. 

Frederiksberg  2.  Sept.  1820. 

Frederik  R. 


At  Guldberg  ikke  havde  nogen  blivende  Glæde  af  den 
ovenfor  omtalte  Underviisning,  bemærker  A.  selv  (M.  L.  E.  47). 
At  han  flere  Aar  efter,  da  A.  var  kommet  ind  i  en  alvorlig 
Vei,  atter  viste  sig  som  hans  sande  virksomme  Ven,  er  bekjendt; 
men  hans  Fortrydelse  over  det  planløse  Liv  i  den  her  om- 
handlede Periode  sees  endnu  af  følgende  Brev  fra  ham 
af  15de  Julii  1822: 


»Hvis  De  troer  at  skylde  mig  nogen  Forbindlighed,  vil  De  ene 
kunne  vise  mig  den  ved  aldeles  at  opgive  det  Forsæt,  De 
har,  at  tilegne  mig  et  Arbeide,  De  skal  have  isinde  at  lade 
trykke.  Al  saadan  offenlig  Pegen  paa  mig  er  mig  saa  haardt 
imod,  at  De  ikke  let  kan  vise  mig  en  større  Ærgrelse, 
end  den,  paa  nogen  Maade,  hvilkensomhelst,  at  nævne  mig 
som  den,  der  har  gjort  Noget  for  Dem.  Den  første 
Leilighed  til  at  vise  Dem  taknemmelig  mod  mig,  den  store,  at 
benytte  de  Anledninger  til  at  lære  Noget,  jeg  aabnede  for 
Dem,  den  lod  De  gaae  over;  den  mindre,  den  ganske  lille, 
at  nævne  mig  for  en  Snees  Læsere,  den  lade  De  fare!  Hvad 
jeg  har  gjort  for  Dem  veed  den  Eneste  det  vedkommer,  veed 
Gud  i  Himmelen;  ham  ene  være  det,  der  dommer  os  imellem!« 

F.  HOeoh  Guldberg. 

Dette  maa  sigte  til  den  i  M.  L.  E.  56  omtalte  Bog: 
»Gjenfærdet  ved  Palnatokes  Grav  og  Alfeol«.  Tre  Dage  tid- 
ligere stod  nemlig  i  Bladet  Dagen  Nr.  165  for  1822: 

I  Slutningen  af  næste  Maaned  vil  udkomme  en  Samling 
af  Digtninger  under  Titel  af:  Ungdoms  Forsøg,  1ste  Deel, 
indeholdende  Prolog,  Gjenfærdet  ved  Palnatokes  Grav,  en  original 
Fortælling,  og  Alfsol,  original  Tragedie.  Blottet  for  al  Under- 
støttelse til  at  fuldende  sine  Studeringer,  nødsages  Forfatteren, 
der  kun  er  17  Aar  gammel,  men  har  flere  udmærkede  For- 
fatteres Anbefaling,  til  at  udgive  sit  første  literaire  Arbeide 
i  det  Haab,  ved  Subscription  idetmindste  at  see  sig  skadesløs. 
—  Anmelderen,  der  har  seet  Prøver  af  den  unge  Forfatters 
Forsøg,  har  deri  sporet  et  ualmindeligt  Talent,  især  med 
Hensyn  til  det  Dannelsestrin,  hvorpaa  han  staaer,  og  som 
udentvivl  fortjener  al  Opmuntring  og  Understøttelse  til  at 
fuldende  den  hoiere  Udvikling,  uden  hvilken  selv  det  eminenteste 
Genie  ei  formaaer   at  hæve  sig  til  et  værdigt  Standpunkt.     De 

som  ville  fremme  dette  Foretagende  ved  Subscription  paa  oven- 
nævnte Samling,  behage  at  tegne  sig  hos  Cohens  Enke  i 
Pilestrædet  Nr.  *105.  "  Enhver,  der  samler  5  Subscribenter, 
feaer  det  6te  Explr.  frit«.  — 

Bogen  er  blevet  trykt  i  1822,  men  uden  Afsætning,  hvor- 
efter Oplaget  er  solgt  til  Scho velin,  som  lod  den  udgaae  i 
1827  med  et  om  trykt  Titelblad,  og  som  derefter,  »da  kke  et 
eneste  Expl.  blev  aftat«,  solgte  den  som  Maculatur1. 

Naar  A.  siger  (M.  L.  E.  52),  at  han  skrev  Alf  sol  efter 
en  Fortælling  af  Samsee,  da  er  dette  en  Feiltagelse.  Fortæl- 
lingen findes  hos  P.  F.  Suhm.  (Samlede  Skrifter  IV).  Han 
har  saaledes  glemt,  at  han  selv  i  nogle  Forord  til  Tragedien 
oplyser  dette  og  tilføier,  at  han  ikke  har  ndeladt  nogen  af  de 
handlende  Personer,  men  kun  forandret  Præstinden  til  en  Yala. 
Han  kunde  have  tilføiet,  at  han  ogsaa  trofast  har  fulgt  Sproget 
hos  Suhm;  exempelvis  findes  hos  Begge  Følgende:  Da  Alfsol 
seer,  at  Alf  er  dødelig  saaret,  siger  hun:  »End  Harald  da«. 
Hvorpaa  Alf  svarer:  »Alting  vigede  for  ham,  men  han  faldt  — 
Alting  er  forloret.«  »Intet  er  forforet«,  skreg  hun.  —  Paa 
denne  Maade  lader  det  sig  forklare,  at  Andersen  kunde  love 
P.  Wulff  (M.  L.  E.  52)  at  have  en  ny  Tragedie  færdig  om 
c.  14  Page. 

Vende  vi  nu  tilbage  til  Aaret  1821,  da  sees  det,  at  A.  i 
dette  Aar  skrev  sit  forste  fuldt  færdige  dramatiske  Arbeide, 
som  dog  ikke  blev  indleveret  (M.  L.  E.  50 — 51).  Bet  er  opbe- 
varet i  min  Haandskriftsamling ;  Titelen  er:  Skovkapellet, 
Sørgespil  i  fem  Acter  af  Hans  Christian  Andersen,  Elev 
ved  det  Kgl.  Theater  1821.  Af  dette  rædselsfulde  Stykke  vil 
jeg  meddele  Slutningen: 


1  See  Trykte  Samling  af  Breve  til  A.  Nr.  284. 

Verner:    Hu!   Timeglasset  er  udrandet  I   Hu! 

Tolv  dybe  Slag  —  Han  kommer  Dødningen. 

(betragter  alt  omkring  sig  med  Skræk). 
Hvor  er  jeg?  Hu,  i  Graven?  Luften  er 
Saa  kold  og  tung  og  lummer.    Se  der  stiger 
De  blege  Skygger  op!  de  myrde  mig! 
Vee,  vee,  jeg  maa  afsted!  ned!  ned! 

(iler  hen  til  Pillen,  som  forhen  vaklede 
og  holder  sig  i  Dødskampen  fast  ved  den. 
Den  styrter  over  ham  og  han  begraves 
under  dens  Ruiner). 

Greven,  Beatrex,  Svende  (med  Fakler) 

sees  i  det  Øieblik,  Verner  knuses  af  Pillen, 
i  Baggrunden;    de  standse  forfærdede  og 
udbryde) : 
O  Himmel! 

Ende. 

Andersen  var  dengang  Dandse-Elev;  i  Maii  1821  meldte 
han  sig  paa  Syngeskolen  som  Chorist;  men  »om  barn  kan 
endnu  intet  bestemt  siges«,  bemærker  Syngemester  Krossing. 
Imidlertid  blev  han  senere   antaget  som  Cborsanger. 

Han  havde  allerede  tidligere  bedt  om  at  faae  Leiligbed  til 
at  fremtræde  paa  Scenen  i  Skuespillet,  en  Anmodning  som  for- 
blev upaaagtet;  men  han  opgav  det  ikke,  og  skrev: 

Til  Theater-Directdonen. 

27.  Sept.  1821. 

Jeg  vover  her,  skriftligt  at  anmode  den  heie  Theaterdirektion 
om  at  opfylde  mit  inderligste  Ønske!  nemlig  at  faae  Jaquinots 
Bolle  i  de  2  Grenadere,  og  da  jeg  har  havd  den  Ære,  som 
ellers  kun  faae  tillades,    at  recitere  den  for  Directionen  og  Hr. 

Lindgreen  siger,  at  den  ikke  anderledes  kan  spilles  en  jeg 
spiller  den,  nærer  jeg  det  Haab  at  faae  den  i  denne  Saison  og 
tis  muligt,  ogsaa  Claus  i  Viinhesten,  den  sidste  har  H.  E. 
Herr  Kammerherre  Holstein  alt  forrige  Aar  lovet  mig,  men  sagde 
dengang,  det  ikke  kunde  skee  fer  jeg  kunde  Musik  o.  desl. 
Nu,  da  jeg  som  Elev  ved  Syngeskolen  er  antagen,  er  fra  denne 
Side  intet  i  Veien.  — 

Forsomme  mine  Studier  kan  jeg  ikke  for  at  spille  1  eller 

2    smaa    Roller.      Det   vil    snarere    opflamme    mig    mere.     To 

skjenne  Søstere,    som  Minerva  og   Thalia,    kan  gjerne  vandre 

Haand  i  Haand.      Som  Skuespiller,    forlanger  jeg  aldeles  ikke 

at  træde  frem,    kun  som  Elev!    Da,    som  jeg  ved   af  de  Hrr. 

Directører   selv,   at  de  Alle  Interessere  Dem  for  mig,    haaber 

Jeg  De  vil  tage  i  gunstigst  Overveielse,    hvad  jeg  har  anmodet 

Dem  om.    Man  kan  jo  give  mig   den,    og  see  hvorledes  jeg 

seer    ud    paa    Theatret.      Jeg    nærer   det    Haab    at   see    mit 

Ønske   opfyldt,    da    ellers    den    heie    Direction   ikke  har  vilde 

seet  mig  prøve  for  den. 

Underdanigst 

Hans  Christian  Andersen. 
Elev  vod  dot  Kgl.  Theater. 

Directionen  svarede  3  October  1821: 

«Dir.  finder  sig  foranlediget  til  at  tilkjendegive  Dem,  at 
der  for  det  Forste  i  indeværende  Saison  ikke  vil  gives  Leilighed 
for  Dem  til  at  udføre  nogen  Rolle  paa  det  Kgl.  Theatør. » 

Han  havde  ogsaa  anden  Modgang  paa  dettø  Sted,  som 
følgende  Skrivelse  viser: 

Til  den  høie  Direction  for  den  Kongelige  Skueplads. 

14.  Novbr.  1821. 
Jeg  seer  mig,    skjendt  ugjerne,    nødsaget  til  at  bebyrdige 
Dem  med  Klage  over  Hr.  Chorist  Brandt!  men  da  alle  tilstede- 
værende paa  Syngeskolen   veed  Hr.  Brandts  Fornærmelser  imod 

mig,  og  Hr.  Krossing  som  min  Syngelærer  har  paa  det 
eftertrykkeligste  ønsket,  jeg  skulde  underrette  de  Hr.  Directeure 
derom.  Jeg  ensker  ikke  at  Hr.  Brandt  skal  komme  i  nogen 
Ubehageliglied  for  min  Skyld,  kun  han  vil  lade  mig  i  Bo  for 
Fremtiden.  For  at  kunne  gjøre  de  Hr.  Directeure  deelagtig 
i  Sagen,  maa  jeg 'i  Korthed  fortælle  hele  Sagen. 

I  hele  sidste  Maanede  har  Hr.  Brandt  saavel  paa  Prover 
samt  Syngeovelser  bestandigt  opvartet  mig  med  Snuustobak 
saavel  i  Næse  som  Mund,  samt  viist  mig  andre  Uartighed. 
Onsdagen  den  sidste  (forrige  Uge)  ved  Proven  paa  Zuraime 
og  Zulnar  begyndte  Hr.  Brandt  som  sædvanlig  med  Uartigheder, 
og  spurgte  «om  jeg  havde  anklaget  ham  for  Directionen  (som 
jeg  Dagen  iforud  havde  truet  ham  med,  hvis  han  ei  lod  mig 
være)  og  da  jeg  svarede  Nei,  at  jeg  meget  nødigt  vilde  fore 
Klage  o.  dsl.,  begyndte  han  da  atter  paa  sit  sædvanlige  Spog 
med  knæpsend  paa  min  Næse  og  truede  at  knuse  mig,  hvis 
jeg  sladdrede,  og  begyndte  herpaa  med  sine  Uartighed  tem- 
meligt eftertrykkelig,  hvorfor  jeg  sagde  disse  Ord:  »Jeg  har 
aldrig  kjendt  saa  uartig  Mosjo  som  Dem«.  Og  næppe  havde 
jeg  sagt  dette  før  han  gav  mig  et  stærk  Ørefigen,  som  jeg 
rolig  tog  imod  for  det  jeg  havde  sagt.  Derpaa  begyndte  han 
atter  paa  sit  Spøg  og  tilføiede  idet  han  gav  mig  nok  eet 
Ørefigen  »saaledes  skulde  jeg  faae,  hvis  jeg  anklagede  ham 
for  Directionen«  og  skjælte  mig  derpaa  Huden  fuld.  — 

Dette  er  hele  Sagen.  Jeg  ønsker  ham  ingen  Ubehage- 
ligheder kun  han  vil  lade  mig  i  Ro,  for  Fremtiden.  — 

Jeg  beder  den  høie  Direction  naadigst  undskylde,  hvis 
dette  er  ikke  skrevet  saaledes  som  det  burde,  da  dette  er  min 
furste  Klage  i  mit  Liv,  og  jeg  vil  haabe  ogsaa  den  sidste,  da 
jeg  ikke  skriver  den  med  bedste  Villie. 

underdanigst 

H.   C.   ANDER8EN. 
Elev  ved  Syngeskolen. 

(Brandt  maatte  offentligt  paa  Syngeskolen  gjøre  Afbigt.) 

I  Marta  1822  indsendte  A. ,  anonymt,  Sorgespillet: 
Røverne  i  Vissenberg,  som  forkastedes  ved  følgende  Skri- 
velse :  » 

Til  Forfetteren  af  Stykket: 

Røverne  i  Vissenberg. 

d.  16de  Junii  1822. 

Idet  de  anordnede  Censorer  tilbageskikke  Stykket:  Røverne 
i  Vissenberg,  som  aldeles  uskikket  for  Skuepladsen,  ønske  de, 
at  det  med  Hensyn  til  Forfatterens  personlige  Stilling  maatte 
Ira  Theaterdirectionen  blive  ham  tilkendegivet,  at  med  den 
fuldkomne  Mangel  paa  elementær  Dannelse  og  alle  uundværlige 
Forkundskaber,  som  dette  Stykke  paa  hver  Side  viser,  det 
endog  for  de  allerypperste  Anlæg  vilde  være  umuligt  at  frem- 
bringe noget,  der  kunde  fortjene  at  fremstilles  for  et  dannet 
Publicum  eller  forelægges  smagfulde  og  kyndige  Læsere.  Sær- 
deles kjært  vilde  det  være  dem,  hvis  dette  Vink  maatte  formaae 
det  unge  Menneske  til  at  søge,  og  hans  Venner  og  Velyndere 
til  at  forskaffe  ham  den  Veiledning,  uden  hvilken  den  Bane, 
han  saa  ivrig  søger  efter  at  betræde,  stedse  maa  og  vil  blive 
ham  lukket.  — 

Dette  skulde  Directionen  ved  at  tilbagesende  Stykket  ikke 
undlade  at  tilmelde  Forfatteren. 

Holstein.      Rahbek.      Olsen.      Collin. 

D.  29,  Junii  1822  blev  han  afskediget  som  Chorsanger. 

Imidlertid  havde  han  indleveret  Tragedien  Alf  sol,  som 
Gutfeld  med  en  Anbefaling  leverede  Rahbek.  Denne  afgav  i 
Directionen  den  Erklæring,  at  Stykket  var  upassende  for  Skue- 
pladsen, men  androg  tillige  paa,  »at  dette  unge  Menneske  maatte 

anbefales  til  saadan  Understøttelse,  hvorved  hans  umiskjendelige 

Anlæg  kunde  blive  dyrket  og  dannet« ;  derefter  hedder  det  i 
Protokollen:  13.  Sept.  1822.  »Forf.  af  Alfsol  mødte  efter  Til- 
sigelse, og  blev  ham  tilkjendegivet,  at  man  vilde  anbefale  ham 
til  Kgl.  Understøttelse  for  at  studere,  hvilket  han  med  Taknem- 
melighed modtog  I .  — 

Her  er  det  egenlige  Vendepunkt  i  Andersens 
Skjæbne;  han  blev  strax  i  October  sat  i  Slagelse  Skole  og 
Theaterdirectionen  skrev  derpaa  —  den  formelle  Afslutning  af 
hvad  Collin  allerede  havde  udvirket  hos  Kongen  —  følgende 
Brev 

Til  Directionen  for  Fonden  ad  usus  publicos. 

d.  2.  Dccbr.  1822. 

I  Aaret  1819  meldte  sig  ved  Theaterdirectionen  et  ungt 
Menneske  navnlig  Hans  Christian  Andersen  fra  Odense  for 
at  vorde  ansat  som  Skuespiller  ved  det  Kongelige  Theater, 
og  ifølge  allernaadigst  Befaling  maatte  Directionen  desangaaende 
afgive  en  all.  Betænkning.  Da  hans  Udvortes  var  ham  aldeles 
imod  til  at  komme  frem  paa  den  Bane,  forsøgte  han  i  et  Par 
Aars  Tid  at  gjøre  Tjeneste  som  Chorsanger;  dog  uden  at 
erholde  nogen  Løn  derfor.  Da  han  ogsaa  dertil  aldeles  intet 
Anlæg  havde,  tilkjendegav  man  ham,  at  han  ikke  længere  kunde 
deeltage  i  Øvelserne  paa  Syngeskolen.  Hans  Hang  til  Theatret 
bragte  ham  til,  under  hans  Ophold  her,  at  gjøre  adskillige 
Forsøg  som  dramatisk  Digter,  Forsøg  som,  skjøndt  de  allevegne 
røbede  det  unge  Menneske,  der  var  ganske  blottet  for  Kundskaber, 
lige  indtil  Kundskab  i  Modersmaalet,  dog  tillige  robede  umis- 
kjendelige Digter-Anlæg.  Et  Par  af  disse  dramatiske  Stykker 
indsendte   han   til  Directionen  i  Haab   om  at  faae  dem  opførte. 

Da  bemeldte  Andersen,  der  er  aldeles  blottet  for  Formue 
og  lever  kun  af  privat  Godgjorenhed ,  som  hans  godmodige 
Charakteer  forskaffede  ham,    vilde  blive  ulykkelig  og   tabt  for 

det  borgerlige  Selskab,  hvis  han  saaledes  vedblev  at  henaose 
sin  Tid,  og  der  tvertimod  er  grundet  Haab  om,  at  han, 
videnskabeligen  dannet,  kunde  vorde  en  nyttig  Borger,  opkaldte 
man  ham  i  Directionen,  forestillede  ham  den  literaire  Afvei, 
hvorpaa  han  var  kommen,  og  lovede  ham,  at  man  vilde  anbefale 
ham  til  allernaadigst  Understøttelse  for  at  kunne  studere,  hvis 
han  udelukkende  vilde  anvende  sin  Tid  og  Flid  paa  de  nødvendige 
Skolevidenskaber. 

Han  modtog  Directionens  Tilbud  med  Glæde,  og  paa 
Grund  af  Hs.  Majestæts  allernaadigste  Yttring  i  den  Anledning 
til  mig,  Collin,  paa  min  foreløbige  mundlige  all.  Beretning 
derom,  have  vi  foranstaltet,  at  han  sidst  i  October  Maaned  d.  A. 
blev  optaget  i  Slagelse  lærde  Skole,  hvor  han,  ved  Universitets- 
Directioneus  Medvirkning,  nyder  fri  Underviisning. 

Ifølge  den  fra  Hector  Meisling  indhentede  Underretning, 
formenes  Husly,  Kost,  Vask,  Klæder  og  Bøger  etc.  for  ham 
idetmindste  at  medtage  350  Kdl.  aarlig.  Dersom  Hs.  Majestæt 
altøaa  allern.  vilde  bevilge  indtil  400  Sedler  aarlig  i  3  Aar, 
i  hvilken  Tid  han  i  sin  Alder  (17  Aar)  vel  vil  kunne  vorde 
færdig  til  Academiet,  haaber  man  at  hans  timelige  Lykke 
derved  er  grundlagt. 

I  det  Haab  at  o.  s.  v. 

Holstein.      Rahbek.       Olsen.       Collin. 

I  sin  første  Charakteerbog  har  han  foran  skrevet:  « Man- 
dagen d.  28.  October  kom  jeg  i  Slagelse  lærde  Skole  i  2den 
Klasse.  & 


Jeg  gaaer  nu  over  til  Brevsamlingen,  som  meddeles  i 
chronologisk  Orden  tilligemed  de  hans  Forfattervirksomhed, 
navnlig  den  dramatiske,  vedkommende  Actstykker,  der  ikke 
kunne  undværes  i  en  Skildring  af  hans  Fataliteter. 

Mine  egne  Betragtninger  over  Andersen  som  Forfatter 
og  som  Menneske  forbeholder  jeg  mig  at  meddele  i  Slutningen 
af  Bogen;  de  ville  neppe  behage  alle  hans  Venner.  Men  naar 
jeg,  som  vistnok  af  Alle  har  kjendt  ham  noiest,  finder,  at 
hans  egen  Opfattelse  af  hans  Livs  Gjenvordigheder,  eller  idet- 
mindste  hans  Fremstilling  af  disse,  er  misvisende,  anseer  jeg 
mig  forpligtet  til  at  berigtige  denne.  —  Andersen  har  selv 
villet,  at  man  skulde  kjende  endog  de  mindste  Begivenheder  i 
hans  Liv  fra  Vuggen  til  Graven,  ja  selv  hans  inderste  Tanker; 
og  disse  træde  intet  Sted  saa  tydeligt  og  forklarende  frem,  som 
i  hans  Forhold  til  mig  og  til  det  Collinske  Huus. 

E.  Collin. 


Til  Etatsraad  J.  Collin. 

Slagelse,  Ilte  Januar  1823. 
Kiære  Velgiører. 

Jeg  har  ira  faaet  den  lille  Arv  udbetalt  som  jeg  meldte 
Dem  om,  Rektoren  som  Courator  fik  Pengene  og  af  ham  har 
jeg  faaet  dem  imod  at  vise  Qviteringerne  for  hvad  jeg  kjober 
for  dem,   jeg  skylder  ogsaa  Dem  at  gjere  lidt  Regnskab  derfor. 

Af  de  54  Rdlr.  som  jeg  skulde  arve  gik  1  Rdl.  og  nogle 
f>  til  Brevpenge. 

To  Rdlr.  til  Byfogeden  i  Slagelse  for  endeel  Skriverie 
o.  deel. 

15  Rdlr.  tillod  jeg  Magistraten  at  udbetale  til  min  Moder 
som  er  gammel  og  meget  trængende  (jeg  kunde  jo  ei  gjere  bedre 
Brug). 

Jeg  fik  saaledes  36  Rdl.  hvoraf  jeg  nu  sender  Dem  de  10  Rdl. 
som  De  var  saa  god  at  lægge  ud  for  mig  til  en  Kiole  (men  da  jeg 
nu  fik  deime  indlagte  Skoleregning  tog  Jeg  af  disse  Penge  til 
dens  Betaling  som  jeg  haaber  De  ikke  bliver  vred  for. 

Et  Par  Buxer  ...    6  Rdl.  3  |  8  (8 

Linned 14    —  »    -    »    - 

Støvler  forsaalede .  .    2    —  »    -    »    - 

Mit  Lexicon  indbundet  1    —  »    -    »    - 

Strømper 1    —  ».». 


34  Rdl.  3  %  8  ,8 

De  seer  heraf  at  jeg  vel  har  anvendet  Pengene,  og  jeg  glæder 
mig  selv  ved  at  jeg  har  kundet  forskaffet  mig  disse  Nødvendig- 
heder Tiden  atter  at  tage  det  af  den  Velgiorer  som  daglig  saa 
faderligt  sorger  for  mig. 

At  De  inde  i  Kj  ©benhavn  bevidnede  mig  Deres  Tilfredshed 
med  min  Flid  og  Opførsel,  har  meget  styrket  og  opmuntret  mig, 
og  jeg  skal  i  Sandhed  stræbe  at  fortjene  Deres  Godhed;  at  De 
saa  mildt  bedømte  mine  Charakterer  for  Græsk  og  Latin  som 
virkelig  ei  vare  saa  gode,  skal  jeg  ogsaa  erkjendtligen  stræbe,  at 
disse  maa  vorde  bedre,  at  jeg  selv  maa  kunde  føle  at  De  maa 
være  tilfreds  dermed,  endnu  nogen  Tid  vil  jeg  vel  være  tilbage 
i  disse  to  svære  Ting,  men  allerede  noget  hen  paa  Foraaret 
haaber  jeg  nok  De  vil  kunne  mærke  at  jeg  kommer  mig  meer 
og  meer !  Skulde  der  ellers,  naar  jeg  om  Maaneden  sender  Dem 
Charakterene,  være  nogen  som  De  synes  at  kunde  fordres  bedre 
af  mig,  siig  mig  det  da,  og  jeg  skal  da  stræbe  desmere  i  den 
Videnskabsgren. 

Mange  Hilsener  til  alle  i  Deres  Omgivning. 

Deres  taknemlige 

Andersen. 


Slagelse  (1823). 

Gode  Madamme  Andersen1. 

Bliv  ikke  vred  at  jeg  skriver  Dem  til  —  men  maaskee  at  De 
endnu  ikke  veed  hvem  Brevet  er  fra;   nu  vel,   det  er  fra  »der 


1    Kongl.    Skuespillerinde   B.   Andersen,   født   Olsen,   opdraget   i 
Eahbeka  Huus. 


kleine  Declamator  1.€  —  Jeg  føler  nu  fuldkommen,  at  Studeringer 

ere  nodvendige  for  mig,    for  engang  i  Tiden  at   kunne  sikkert 

betræde  min  valgte  Bane.  Al  elementæir  Dannelse  og  Forkundskaber 

manglede  jeg.     Jeg  er  ogsaa  flittig,  uden  at  rose  mig  selv,  men 

Grammatik -Lexer  kommer  jeg  ikke  saa  godt  ud  af.     Jeg  var  i 

Paaskeferien   hjemme  i  Odense   og  besøgte   min   gamle  Moder, 

som  jeg  ikke  havde  seet  snart  i  4  Aar.     O  det  var  mig  nogle 

salige  Timer;    hun  kj endte  mig  ikke  strax   og  græd   af  Glæde 

ved  Gjenkjendelsen.      Ja   alene   alle  Gjenstande   i  Byen   gjorde 

dybt  Indtryk  paa  mig,    saa  at,    jeg  skammer  mig  ikke  ved   at 

skrive  det,  jeg  græd  af  barnlig  Glæde.     For  4  Aar  siden  drog 

jeg  jo   ogsaa  ud   af  Byen,    et  fattigt  Barn  paa  14  Aar,    uden 

Hjelp  eller  Leder;    barnligt  satte  jeg  min  Lid  til  Gud   og  han 

var  mig  en   kjærlig  Fader.     Jeg  havde  virkeligt  mange  Sorger 

i  Kjobenhavn,  som  De  nok  selv  kan  indsee;  Tak  skee  Herren, 

at   mange   umilde  Dage  glemmes  ved   en   glad   Time.     Nu  er 

jeg  jo  kommen  i  en  god  Vei  som  kan  lede  mig  til  mit  Hjertes* 

hoie  Maal.     Jeg  er  ogsaa  nu  i  den  Alder,  at  jeg  kan  see  hvor 

tjenlig  Stræben  er  for  mig.  Mit  barnagtige  Væsen  har  jeg  rigtignok 

endnu,  men  jeg  føler  mig  saa  vel  ved  det.     Dersom  nogen  kan 

blive  Digter   ved    de   Begivenheder    som    hændes    ham    i    hans 

Barndom,    saa  maa  jeg  blive  det.      Dog,    ikke  en  lille  Digter, 

dem  er  der  nok  af;    kan  jeg   ikke   blive   en   stor,    vil  jeg  dog 

stræbe   at  vorde  et  nyttigt  Lem  i  Staden.      Min  Fader  er  dod 

og  Moder  meget  fattig;    jeg  har  ingen  Fader  uden  Gud,    men 

han   kan  ogsaa   bedst  hjelpe.      Jeg  underretter  maanedligt  Hr. 

Etatsraad  Collin  om  mine  Charakterer;  samvittighedsfuldt  meddeler 

jeg  ham  saavel  det  gode  som  det  mindre  gode  om  mig,  da  han 


1  Dette  Navn  havde  Md.  Andersen  givet  ham;  at  han  kaldtes 
maledes  almindeligt,  kan  jeg  godt  erindre  blandt  andet  deraf,  at  vor 
Tjenestepige,  som  lukkede  op  for  ham,  kom  ind  og  sagde:  »Det  var 
Klamatoren  der  kom.c 


dog  nu  er  den  eneste  jeg  har  i  Verden  at  tye  til;  han  har  jo 
selv  frivilligt  paataget  sig  en  Faders  Plads;  jeg  skal  ogsaa  stræbe 
at  vise  mig  senligt  værdig.  Jeg  har  nu  været  snart  et  halvt 
Aar  i  Skolen,  jeg  har  ikke  udmærket  mig  ved  noget  andet  end 
ved  mine  Keligions-Lexer,  B.  Historie  og  ved  min  Opførsel ;  men 
da  jeg  veed  at  det  Sidst«  er  noget  af  det  Bedste  — ,  saa  er 
jeg  rolig. 

Jeg  skriver  slet  ingen  Vers  nu,  skjønt  Lysten  tidt  kommer 
over  mig,  men  jeg  har  endnu  stridt  som  en  Helt.  Det  er  ellers 
en  kjedsommelig  By  og  dens  herskende  Tone.  Jeg  betragter  mine 
Studeringer  her  som  et  stort  tykt  Træ,  indenfor  hvis  haarde 
Bark  er  en  herlig  Saft  der,  naar  jeg  faaer  den  nydt,  styrker 
og  begeistrer  mig  til  Saligflugt;  men  jeg  maa  forst  afgnave  den 
haarde  Bark,  og  det  gjor  i  Begyndelsen  ondt  i  Tænderne.  O 
skriv  mig  til  gode  Madam  Andersen. 

Deres  hengivne 

# 

ANDER8EN. 


Slagelse  30.  Novbr.  1823. 
Kjære  Velgiører! 

Jeg  sender  Dem  herved  mine  Charakterer  for  denne  Maa- 
ned,  jeg  haaber  at  De  vil  være  tilfreds  med  dem  Alle,  naar 
jeg  fratager  Græsk,  da  de  øvrige  endog  ere  en  lille  Grad  bedre 
end  forrige  Maaned.  Jeg  er  meget  tilbage  i  Græsk,  og  det 
gjor  mig  derfor  ont  at  det  er  den  eneste  Videnskab  jeg  haver 
med  Hr.  Rektoren,  og  at  jeg  saa  skal  være  saa  daarlig  deri, 
men  jeg  vil  haabe  at  det  med  Flid  nok  vil  blive  bedre,  — 
Latin  interesserer  mig,  og  det  lader  som  jeg  kommer  bedre  og 
bedre  ud  af  det;  — 


Græsk.      Maadelig 

Dansk  Grammatik  (!).      Udmcerhet  godt 

Latin.      Godt? 

Dansk  Stiil  (jeg  har  skrevet  2, 

den  1ste.     Meget  godt? 

den  2den.     Udmærket  godt? 
Historie  eg  Geografi.     Godt? 
Religion.      Meget  godt 
B.  Historie.      Udmærket  godt 
Tydsk.      Godt? 
Fransk.     Meget  godt? 
Skrivning.     Godt  godt 
Hegning,  Meget  godt? 
Sang.      Udmærket  godt 
Matematik  og  Udarbeidelser,   Godt 
Latinsk  Stiil  og  Gramatik.     Temmelig  godt 
Opførsel  —  hos  alle  Lærer  —   Udmærket  godt 

Naar  De  glæder  mig  med  nogle  Linier  fra  Dem,  o  siig 
mig  saa  om  De  er  tilfreds  med  min  Fremgang.  Jeg  gjor  mig 
i  Sandhed  al  Umage,  og  dog  er  jeg  stedse  urolig  for  ikke  at 
kunde  fyldestgjøre  mine  Velgjereres  Tanker  om  mig,  eller  ikke 
at  fortiene  den  megen  Godhed  man  viser  imod  mig;  (De  mis- 
forstaaer  dog  ikke  disse  Linier?) 

Jeg  haaber  at  faae  et  Par  Linier  fra  Dem  for  Jnlen, 
naar  jeg  da  kommer  ind  til  Byen,  skal  jeg  tage  min  Danske- 
Stilebog  med,  det  vil  sikkert  glæde  Dem  at  see  de  heldige 
Charakterer  jeg  har  erholdt  for  hver  enkelt  Stiil.  — 

Deres  stedse 

taknemlige 

Andersen. 

Jeg  sender  Dem  herved  een  af  mine  Stile,  det  vilde  glæde 
mig,  hvis  De  vilde  gjennemlæse  den,  og  hvis  De  fandt  at  den 
fortiente  den  Charakteer  Læren  har  sadt  under  den. 


Hvor  vigtigt  det  er,  i  sin  Ungdom  at  have  lært 
noget  Nyttigt, 

(oplyses  ved  en  Fortælling). 


Hos  Fornuftvæsener  er  det  Aandelige  fremfor  det  Sandselige, 
og  Ungdommen  er  den  Tid,  da  Aanden  er  meest  skikket  til  at 
modtage  alle  Beininger,  som  gode  Kundskaber  kan  give  den  til 
Viisdom  og  Dyd,  og  da  disses  Indflydelse  ikke  alene  strækker 
sig  til  vor  jordiske  Tilværelses  mange  Forholde,  men  endogsaa 
ud  over  Jordlivets  Grændser,  saa  bør  vi,  især  paa  den  Tid, 
anvende  den  meste  Flid.  Ved  erhvervede  Kundskaber  og  Duelig- 
hed, forskaffe  vi  os  et  rigeligt  Udkomme  og  kunne  blive  et 
nyttigt  Lem  af  Staten,  ja  vi  erholde  endogsaa  mange  Behage- 
ligheder, og  selv  Tilfredsheden  med  vor  Flid  er  af  stoer  Vigtighed 
i  Henseende  til  sin  Indflydelse.  Vigtigheden  af  at  lære  noget 
nyttigt  i  Ungdommen,  indseer  ikke  alle  Tider  den  Unge,  da 
Phantasien  let  vildleder  ham,  men  derfor  paaligger  det  For- 
ældrene, som  dem,  der  bedre  kjende  Verden  og  hvad  enhver 
Stilling  i  den.  udfordrer  og  medfører,  at  vælge  en  Virkekreds  for 
den  Unge,  men  da  i  sit  Valg  at  tage  Hensyn  saavel  til  hans 
Kræfter  som  Lyst,  og  tillige  see  hen  paa  den  Stilling  hvori 
han  er  født.  Den  som  ikke  har  lært  noget  nyttigt  i  Ungdom- 
men, er  berøvet  Midlerne  til  at  erhverve  sit  Udkomme  og  at 
blive  et  dueligt  Lem  af  Samfundet;  disse  Mangler  føre  ham  ofte 
paa  Lastens  Vei,  da  Nød  og  Fortvivlelse  let  kunne  tilintet- 
gjøre  enhver  herlig  Spire.  Enhver  Stand  hvori  vi  end  blive 
fødte,  aabner  os  Leilighed  til  at  lære  noget  Gavnligt;  ulykkelig 


er  den  som  hengiver  sig  til  Lediggang  og  Dovenskab.  Selv  om 
vi  ere  fedte  i  en  lykkelig  Stilling,  saa  at  vore  Forældres  Rig- 
domme synes  at  kunde  sikkre  os  for  alle  Mangler,  bor  vi  dog 
aldrig  stole  paa  disse,  da  Lykken  er  saa  foranderlig. 

Ulrik,  en  riig  Kjobmands  Sen  i  S****,  henlevede  sin 
Ungdom  i  Lediggang,  nden  at  tænke  paa  at  lære  noget  Nyttigt, 
da  han  stedse  sagde  sig  selv,  »min  Fader  er  den  rigeste  Mand 
i  Byen!  —  jeg  den  eneste  Arving!  —  hvorfor  skulde  jeg  giere 
mig  Livet  suurt,  som  Skiæbnen  har  tilberedet  saa  herligt?!«  — 
Men  Havet  opsluger  Faderens  Skibe,  som  ere  beladte  med  hans 
største  Eiendomme,  andre  ulykkelige  Omstændigheder  indtræffe, 
og  tilsidst  seer  han  sig  berevet  Alt.  Vennerne  undflye  natur- 
ligriis,  Ingen  kjender  den  Ulykkelige.  Berevet  Venner,  Hielp 
og  Haab,  bringer  Neden  ham  fra  en  Fordærvelse  til  en  anden, 
til  han  tilsidst  i  et  Fængsel  udaander  sit  usle  Liv,  under  Be- 
breidelser  mod  sig  selv,  fordi  han  ei  havde  segt  at  lære  noget 
Nyttigt  i  Ungdommen,  som  kunde  have  sikkret  ham  for  disse 
Skrækkeligheder.  En  Anden,  som  derimod  flittigt  stræbte  at 
lære  noget  gavnligt,  seer  sig  istand  til  at  ernære  sig  paa  en 
ærlig  og  for  Samfundet  nyttig  Maade,  og  kan  i  sit  Livs  Aften 
roligt  skue  tilbage  paa  den  svundne  Tid  og  lægge  sig  til  Hvile, 
for  at  vaagne  salig  i  Evighedens  Morgen.  —  Flittighed  i  Ung- 
dommen er  en  Capital,  som  giver  de  herligste  Benter. 

Udm.   Godt? 


Slagelse  (1823). 

Gode  Madamme  Andersen. 

Ferien  her  i  Skolen  begyndte  iaftes  og  den  varer  i  næsten 
3  Uger;   da  jeg  sidst  var  inde  i  Kjobenhavn  sagde  De,  at  De 

glædede  Dem  over,  at  jeg  saa  hurtig  igjen  vilde  hjem  for  at 
læse;  jeg  tror  altsaa  at  jeg  vil  glæde  Dem  mere  nu  ved  at 
tilmode  Dem,  at  jeg  har  besluttet  at  blive  hjemme  hele  denne 
Ferie  og  repetere,  at  jeg  kan  staae  mig  heldigt  ved  den  store 
Examen  i  October.  Jeg  maa  tilstaæ  at  jeg  meget  har  Lyst 
til  at  komme  til  Kjebenhavn ,  men  saa  vil  Fornøielsen  være 
desto  større  til  Julen.     (Herefter  følge  Charaktererne). 

Her  har  været  et  Skuespillerselskab,  de  gave  herlige  Styk- 
ker, nemlig  die  Ahnfrau  og  Kysset  og  Ørefigenet  og  Mændenes 
Troskab,  tilsidst  en  stor  Ballet:  Zemire  und  Azor.  Dandsen 
var  ligesaa  slet  som  deres  Spil  i  die  Ahnfrau  var  herligt.  Man 
siger  herude  at  jeg  bliver  mager  og  at  jeg  endogsaa  er  melan- 
kolsk, men  det  er  fordi  jeg  stedse  holder  mig  hjemme,  da  jeg 
tydelig  indseer,  hvormeget  jeg  har  forsømt  i  min  Barndom. 
Jeg  manglede  desværre  mange  Forkundskaber  da  jeg  kom  i 
Skolen,  og  De  kan  være  overbevist  om,  at  jeg  stræber  efter 
Evne  at  ophjelpe  det.  —  Jeg  læser  og  skriver  slet  ingen 
Poesi,  det  vilde  være  uklogt.  Jeg  har  før  læst  alt  for  meget, 
det  gode  og  slette,  og  nu  maa  jeg  søge  ved  nyttige  Kundskaber 
at  ordne  dette  paa  sin  rette  Hylde  og  nyde  noget  mere  kraftig 
om  just  ikke  saa  fordøielig  Føde  for  den  forkjælede  Gane.  — 
I  Onsdags  blev  Hr.  Rektoren  indsat  i  Kirken  og  jeg  blev  an- 
modet om  at  skrive  en  Kantate  som  afeanges  efter  Biskoppens 
latinske  .Tale.     Her  er  den: 

Mel.    Kom,  o  kom  du  Aand  som  giver. 
Frøet  Liv  Alherren  giver, 
Spiren  sprænger  sine  Baand; 
Naar  den  da  med  Mildhed  bliver 
Pleiet  af  en  sikker  Haand, 
Staaer  den  kraftfuld,  reen  og  skjon, 
Skjænker  ham  sin  rige  Løn. 

Lige  tændtes  ikke  Flammen, 
Men  med  Lærelyst  og  Flid 
Vil  vi  stræbe  tro  tilsammen 
At  benytte  Ungdoms  Tid. 
Himlens  Fader  styrke  dem, 
Som  til  Held  os  lede  frem. 

De  kan  være  hvis  (o:  vis  paa),  at  jeg  ikke  havde  skrevet 
det  uden  at  være  anmodet  og  har  ogsaa  sendt  Hr.  Etatsraad 
Collin  en  Afskrift,  da  jeg  underretter  ham  om  ethvert  Skridt 
jeg  gjor,  som  jeg  maa  efter  min  Pligt. 

Da  jeg  var  i  Klosterkirken  i  Onsdags  gik  jeg  ud  paa 
Kirkegaarden  for  at  soge  Digteren  Frakken aus  Grav;  jeg  fandt 
den,  men  den  var  ganske  begroet  med  Nelder,  og  Inscriptionen 
paa  Væggen  var  skjult  af  lasede  Klæder  som  skulde  tørres. 
De  har  dog  læst  hans  herlige  elegiske  Digte,  hvoriblandt  Chri- 
stiansborgs Ruiner.  Det  gjorde  mig  saa  ondt  at  hore  Madam 
Zfncks  Død,  hendes  herlige  Fremstilling  af  Cendrillon  vil  jeg 
aldrig  glemme.     Lev  vel 

ærbødigst 
Der  kleine  Declamator. 


Andersen  har  vistnok  i  sin  første  Skoletid  skrevet  ikke 
faa  Digte,  inden  han,  som  i  dette  Brev,  lover  sig  selv  at  op- 
høre med  denne  Virksomhed;  der  findes  saaledes  nogle,  daterede 
4.  Jan.  1823,  i  Reglen  Udbrud  af  melancholske  Stemninger. 
Som  Prøve  meddeles  her  en  Art  Ode  til  Venskab: 

Med  dunkel  Mos  paa  det  hellige  Hoved, 
Majestætisk  sørgende,  skuer  ned 
Den  med  Vedbende  omslyngede 
Hensmuldrede  Soile, 

Pegende  paa  Forgængelighed. 
Rosen  jo  visner,  Lilien  segner, 
Stjernerne  blegne  for  stigende  Sol. 
Ene  kun  Venskab  evigen  blomstrer 
Folger  os  gjennem  Grav  og  Død. 
Hisset  i  Hjemmet,  hist  hos  de  Kjære 
Venskabets  Lilie  udvikler  sig. 

Et  andet  samtidigt  Digt  indeholder  følgende  besynderlige 
Sætning : 

Naar  Boreas  med  sine  Storme 
Besøger  Sjolunds  skjonne  Egne, 
Og  De  en  Fugleskræinme  skuer, 
Der  eensom  staaer  paa  nogen  Mark  — 
Da  tænk  paa  mig. 


Til  Hr.  Rektor  Meisling. 

Slagelse  25.  Marts  1824. 

Jeg  haaber,  at  De  vil  giennemlæse  mit  Brev,  da  jeg  lover 
Dem  ikke  oftere  at  uleilige  Dem  med  Sligt.  De  er  vred  paa 
mig,  og  især  fordi  jeg  skal  have  smilet,  da  jeg  var  uheldig  at 
faae  en  slet  Characteer,  men  det  forsikkrer  jeg  Dem  ved  Gud 
(og  jeg  troer  at  De  ei  for  har  fundet  nogen  Usandhed  hos  mig)  at 
jeg  aldrig,  hverken  paa  Skolen  eller  da  jeg  gik  hjem,  yttrede 
noget  Tegn  paa  Selvtilfredshed,  det  er  en  Opførsel  som  ligger 
ganske  udenfor  mit  Væsen.  Jeg  har  i  mine  Breve  til  Hr. 
Etatsraad  Collin  stedse  yttret  min  Mismod,  fordi  at  De  ikke 
kunde  være  tilfreds  med  mig  i  Græsk,  og  selv  sagt  ham,  at 
De  ikke  fandt  Spor   af  de  Evner  hos  mig  man  havde  ventet; 

han  har  selv  svaret  mig,  at  jeg  ikke  maatte  være  mismodig, 
da  han  var  ret  tilfreds  med  de  andre  Charakterer,  kun  stræbe 
saa  godt  jeg  kunde  med  Græsken.  Al  Grammatik,  naar  jeg 
undtager  den  danske,  falder  mig  tung;  og  naar  jeg  dertil  er 
ængstelig,  stiger  Blodet  mig  til  Hovedet  og  jeg  giver  da  de 
slette  Svar  som  er  Skyld  i  Deres  Utilfredshed  med  mig;  iovrigt 
som  De  formoder  at  jeg  læser  Morskabsbøger  og  ikke  mine 
Lexer  da  feiler  De  sandelig,  kun  nogle  faa  Timer  og  det  neppe 
hver  anden  Søndag  har  jeg  brugt,  og  da  De  ikke  vil  det  skal 
jeg  heller  ikke  dem  engang. 

Jeg  kom  ind  i  Skolen  med  for  store  Begreber  om  mig 
selv,  den  uvante  Virkekreds,  Mangel  paa  al  Elementardannelse 
gjorde  mig  det  mere  trykkende;  ene  mine  Foresattes  Velvillig- 
hed kunde  give  mig  Mod  til  at  stræbe. 

Hav  Overbærelse  med  mig  endnu  i  nogen  Tid,  og  skulde 
jeg  da  ikke  i  næste  Qvartal  vise  nogen  Fremgang,  da  lover 
jeg  Dem  selv  at  trække  mig  bort  fra  en  Stilling,  hvor  jeg  kun 
opvækker  Utilfredshed.  Nu  kommer  de  lange  Morgener,  de 
hjalp  mig  i  Fior,  og  da  tilstod  De  jo  at  jeg  havde  været  flittig, 
de  vil  ogsaa  hjelpe  mig  iaar. 

Smilet  har  jeg  ved  Gud  aldrig  af  den  daarlige  Charakteer, 
jeg  ter  kalde  Classen  til  Vidne  derpaa,  ei  heller  nogentid  yttret 
noget  om  Dem  eller  de  andre  Lærere;  jeg  haaber  De  seer  hen 
paa  min  Opførsel  i  den  Tid  jeg  har  været  her.  Som  sagt 
overbær  endnu  nogentid  med  mig,  med  Guds  Hjelp  vil  det  blive 
bedre,  og  hvis  ikke  skal  jeg  gjerne  gaae  bort;  —  og  skulde 
jeg  have  fornærmet  Dem  paa  nogen  anden  Maade,  o  da  sig  mig  det, 
og  tillad  at  jeg  forsvarer  mig,  jeg  veed  mig  ganske  rolig  i 
denne  Henseende. 

Tilgiv  mig  nu  denne  Gang  og  jeg   skal  vise  Dem,  at  jeg 

ikke  vil  misbruge  Deres  Godhed. 

Deres  taknemlige 

Andersen. 

Slagelse  Juni  1824. 
Gode  Madamme  Andersen. 

.  .  .  Her  seer  De  mine  Charakterer  I  de  ere  ikke  brillante, 
kun  taalelige.  Hr.  Etatsraad  Collin  bedømmer  dem  meget 
mildt  og  er  tilfreds  med  min  Fremgang,  men  det  er  hans  gode 
Hjerte  som  gjør  det,  jeg  føler  altfor  vel  selv,  hvormeget  jeg  er 
tilbage.  Min  Barndom  blev  forsømt,  altfor  megen  usund  Mor- 
skabslæsning gav  min  Aand  det  sære  Sving  den  endnu  har, 
mine  Ideer  bleve  overspændte,  jeg  kunde  ikke  tænke  mig  Livet 
som* noget  solid  Virkeligt,  kun  et  Phantasispil.  Forsynet  tog 
sig  af  mig,  ellers  havde  jeg  med  mine  Ideer  og  Begreber  blevet 
meget  ulykkelig;  hvad  skulde  der  have  blevet  af  mig  ved  at 
gaae  og  traske  i  Choret  paa  Theatret?  O  jeg  føler  dybt  hvad 
man  har  gjort  for  mig,  det  var  sikkert  ikke  Evner  man  sporede 
hos  mig  —  thi  hvem  veed  hvor  store  de  ere,  men  Medlidenhed 
med  mig.  Jeg  gjør  mig  al  Umage  men  seer  mig  dog  skuffet, 
jeg  er  jo  ellers  lykkelig,  altfor  lykkelig,  altfor  lykkelig  for  den 
Stilling  jeg  blev  født  i,  under  saa  store  Mænds  Beskyttelse 
som  mine  Velgiorere.  Et  af  min  Barndoms  største  Ønsker  at 
komme  til  at  studere  —  er  blevet  opfyldt,  hvad  tør  jeg  ønske 
mere;  og  dog  det,  det  at  man  har  gjort  og  gjør  saameget  for 
mig  gjør  mig  mismodig,  da  jeg  frygter  for  ikke  at  fortjene  det. 
Der  raider  mig  ofte  nogle  Ord  ind,  Fru  Rahbek  sagde  mig, 
da  jeg  læste  min  Tragedie  for  hende,  og  hun  roste  nogle  hel- 
dige Stæder  deri,  «at  det  var  næsten  over  min  Alder,  og  at 
hun  just  derfor  frygtede,  at,  naar  hun  turde  tale  billedligt,  jeg 
var  et  Frø,  som  siiart  spirede  op  og  blomstrede  strax  i  hele  sin 
Fylde  og  derpaa  maatte  visne,  da  derimod  Træet  kun  lidt  efter 
lidt  udviklede  sig«.     Ak,  jeg  frygter  ofte  hun  har  Ret. 

Jeg  har  forbedret  mig  i  den  sidste  Tid  i  Græsk  og  jeg 
haaber  det  vil  blive  bedre  med  Tiden,  men  jeg  er  gammel; 
dette  Ord  lyder  stedse  i  min  Sjel  og  —  De  vil  ikke  smile  af 
det  —  bringer  mig  ofte  til  at  græde.     Jeg    indseer,    og    det 

føler  vel  ogsaa  ethvert  tænkende  Menneske,  at  for  mig,  som  traadte 
ind  i  en  lærd  Skole  fremmed  for  alle  Videnskaber  og  med  en 
brændende  Phantasi,  som  kun  var  vant  til  at  sværme  om  fra 
Blomst  til  Blomst,  maatte  Skolelivets  fabrikmæssige  Gang,  den 
for  mig  noverseelige  Mark  af  Kundskaber  som  laae  for  mig, 
gjøre  et  underligt  Indtryk  paa,  og  naturlig  den  Tanke  opstige: 
mon  du  har  Kræfter  til  at  gjennemvandre  den? 

Saalænge  de  Indbildninger,  som  Smigerie  over  mine  smaa 
poetiske  Arbeider  havde  indgydet  mig,  var  tilbage,  saalænge 
fehe  jeg  ikke  ganske  min  Ufuldkommenhed,  men  nu,  alt  som 
de  meer  er  udpillede,  seer  jeg  mig  først  selv  i  mit  rette  Lys. 
Mine  Velgj  ørere  og  Venner  i  Kj ©benhavn  yttre  mig  jo  vel  Til- 
fredshed med  min  Fremgang;  men  skulde  ikke  disse  Yttringer 
være  en  Mildhed  for  at  opmuntre  mig  mere?  Min  Yndlings- 
Tilbeielighed ,  Poesi,  bor  og  vil  jeg  ikke  for  Øieblikket  nære, 
at  jeg  ikke  til  denne  eller  anden  Beskjæftigelse  spilder  min 
Tid,  veed  jeg;  kun  i  de  store  Ferier  har  jeg  moret  mig  med 
det,  og  det  kan  jo  intet  sige. 

Sidste  Ferie  var  jeg  en  Dag  ude  hos  Digteren  Ingemann 
og  morede  mig  herligt ;  hans  Kone  er  en  meget  aandrig  Qvinde, 
hun  maler  paa  et  stort  Oliemaleri  af  omtrent  4  Alens  Hoide 
og  Brede,  som  meest  forestiller  et  Blomsterparti  fuldt  af 
Pations  Blomster,  Liljer,  Roser  og  deslige;  fra  den  blaa  Him- 
mel daler  en  Genius  ned.  Ingemann  skriver  paa  en  Roman  i 
Poesi:  Kong  Waldemar  og  hans  Mænd.  Om  Eftermiddagen 
leiede  han  en  Baad  og  vi  seilede  over  til  Parnasset,  en  Æols- 
harpe var  bundet  i  Masten  af  Skibet,  Ingemann  styrede  Roret, 
og  saaledes  besteg  vi  Digtekunstens  hellige  Bjerg. 

Hvorledes  lever  ellers  deres  lille  ...  (jeg  kan  ikke  huske 
hendes  Navn)  —  hun  som  er  saa  flittig  til  at  lære  hos  Jomfru 

Dalehn?  ... 

Deres  taknemlige 

Andersen. 

Slagelse  19.  Aug.  1824. 
Kjære  Velgjører. 

Stolende  paa  Deres  sædvanlige  Godhed  er  det  jeg  skriver 
Dem  til,  skjønt  jeg  saa  nylig  har  skrevet.  Det  er  nu  over  14 
Dage  siden  mit  Qvartal  var  ude  hos  Madam  Henneberg  og  jeg 
har  derfor  længtes  meget  efter  et  Brev  fra  Dem;  at  De  var 
reist  bort,  har  jeg  sagt  hende,  men  da  jeg  nu  formoder  at  De 
er  kommen  Hjem  saa  er  det  at  jeg  skriver,  for  at  De  skulle 
være  vred  paa  mig,  kan  jeg  ikke  overtyde  mig  om;  det  sidste 
Brev  De  skrev  mig  til  var  det  venligste  og  meest  faderlige  Brev 
De  nogensinde  har  sendt  mig,  og  jeg  har  jo  ogsaa  ofte  bedet 
Dem  om  strax  at  sige  mig  naar  De  følte  Dem  utilfreds  med 
mig  at  jeg,  maaskee,  kunne  rette  min  Feil;  endnu  har  De 
aldrig  ytret  mindste  Træk  af  Vrede  eller  Misfornøielse  med 
mig,  at  Hr.  Rektoren,  som  De  jo  har  talt  med,  ikke  kan  have  sagt 
Dem  andet  om  mig,  end  hvad  jeg  selv  i  mine  Breve  har  til- 
meldt Dem  siger  Bevidstheden  om  mit  Forhold  mig  og  Rek- 
torens Retfærdighed.  Ikke  saameget  Ønsket  at  betale  Madam 
Henneberg,  da  det  er  en  meget  billig  Kone,  som  Frygt  for  at 
have  Deres  Vrede  er  det  som  bringer  mig  til  at  skrive  igjen, 
da  jeg  ingen  Svar  har  faaet  paa  mine  sidste  Breve.  De  kan 
sikkert  ikke  være  vred  paa  mig,  jeg  har  troligen  meddeelt  Dem 
alt,  har  nogen  sagt  mere  da  siig  mig  det,  jeg  haaber,  ved  Guds 
Hjælp,  at  kunne  giendrive  det. 

Jeg  burde  jo  anderledes  briliere  i  Skolen,  end  jeg  gjør, 
men  De  har  jo  selv  sagt:  De  er  tilfreds,  De  fordrer  ikke 
Kiæmpeskridt.  —  Jeg  giør  sandelig  hvad  jeg  kan  og  dermed 
er  De  jo  fornøiet?  Sæt  Dem  ind  i  min  Stilling,  min  første 
Opdragelse,  tænk  Dem  mit  Hovede  opfyldt  med  Narrestræger  og 
et  Oplag  af  sammenrodede  Digte  og  Romaner,  de  ikke  gode 
Evner,  den  fæle  Flygtighed  hvormed  jeg  sværmede  om;  da  vil 
De  bedst  kunne  bedømme  mig;    Viljen    til  det  Gode    har   jeg, 

og  paa  den  baaber  jeg  De  seer  meest  hen.     Mangel  paa  Gram- 
matik er  det  som  gier  at  jeg  er  saa  daarlig  i  Græsk  og  Latin, 
men  paa  en  Maade  kan  det  vel  undskyldes,  da  alle  de  i  Klas- 
sen med  mig  Lave  læst  deres  igiennem  i  det  mindste  2  Gange 
før  i  1ste  og  anden  Classe  og  Lexerne  blive  derfor  knn  anseet 
som  repetise  da  de  derimod  ere  ganske  nye  for  mig  og  temmelig 
store,  da  jeg  ikke  kan  forsømme  de  andre  Videnskaber.    løvrigt 
har  det  i  den  senere  Tid  gaaet  bedre  med  Græsken  og  Latinen 
har  De   seet    af  mine  Karagterer  Hr.  Qvistgaard    ikke  er  mis- 
fomøiet   med.      Deres  Godhed  og  Fader-Sind    for   mig  er  det 
eneste    som    kan    styrke  mig    paa  en  mig  saa  kiær,    men    for- 
medelst Alder  og  Mangel  paa  Forkundskaber  vanskelig  Bane. 

Jeg    venter   ganske    sikkert   et   par  Linier  fra  Dem   paa 
Søndag,  da  jeg  ellers  frygter  at  have  mistet  Deres  Godhed. 

Deres 

taknemlige  Andersen. 

Bliv  nu  ikke  vred  fordi  jeg  har  vovet  at  skrive  saasnart, 
og  skulde  jeg  have  erholdt  Deres  Utilfredshed  siden  De  sidst 
skrev  mig  til,  saa  siig  mig  Grunden  og  bedøm  mig  efter  Deres 
sædvanlige  faderlige  Maade! 


Til  Madame  Andersen. 

Slagelse  1.  Octob.  1824. 

.  .  .  Tonen  i  mit  sidste  Brev  var  nok  lidt  for  mørk, 
saa  De  har  taget  mig  det  lidt  ilde  op,  og  jeg  indseer  ogsaa 
nok,  hvor  ubilligt  det  er  af  mig  at  være  mismodig  og  meest  at 
ville  yttre  det.  Collin  er  saa  god,  ja  næsten  altfor  god  mod 
mig.  —  Nu   i  Henseende    til  Examen.      Det    bedste   jeg    kan 

melde  Dem  er  den  Dom,  som  Lærerne  have  indskrevet  i  Rec- 
torens  Bog  om  mig.  Eensstemmigt  gave  de  mig  gode  Evner, 
god  Fremgang  og  en  udmærket  god  Opførsel  for  hele  Aaret.  — 
Resultatet  af  dette  er,  at  Lærerne  dog  ere  ret  tilfredse  med 
mig,  og  det  er  den  Straale  af  Trøst  som  styrker  mig  naar 
Mismod  og  Mistillid  til  egen  Kraft  nedtrykker  mig.  Muligt  at 
jeg  seer  Alt  fra  en  for  mørk  Side  og  derfor  vil  jeg  bede  med 
vor  udødelige  Kingo: 

«Giv  du  mig  Mod  og  Kraft  i  Aand, 
Jeg  ei  af  Spindelvæv  snoer  Baand.» 

Idag  fik  jeg  først  Udfaldet  af  Ezamen  at  hore,  og  tænk 
Dem  til  min  store  Forandring  og  Misfornoielse,  da  det  er  noget 
jeg  ikke  er  voxen  for,  jeg  er  bleven  Øverst  i  Klassen;  nu 
maa  jeg  slutte  da  Tiden  er  kort.  Beholde  Pladsen  kan  jeg 
ikke,  dog  vil  jeg  stræbe  hvad  jeg  kan. 

Deres  taknemlige 

Andersen. 


Til  Md.  Jlirgensen. x 

Slagelse  d.  26.  October  1824. 
Gode  Madamme. 

Da  jeg  haaber  De  ikke  tager  mig  det  ilde  op,  tager 
jeg  mig  den  Fornøielse  at  skrive  Dem  et  Par  Linier  til;  det 
vil  maaskee  være  dem  interessant  at  høre,    hvorledes  det  gaaer 


1  Født  Anna  Leth  Bruun,   Enke  efter  Hofuhrmager  Jørgen  Jur- 
gensen,   af  det  bekjendte  Firma  Larpent  &  Jurgen&en,   Østergade  77. 

mig  i  Skolen;  det  seneste  jeg  kan  melde  Dem  er  om  den  store 
Examen,  som  aarlig  holdes;  ved  den  blev  jeg  (dén  afholdtes 
forrige  Maaned)  Dux  i  den  tredie  Klasse,  en  Plads  som  jeg 
nok  foler  ikke  jeg  er  moden  til,  men  dog  skal  jeg  stræbe  at 
beholde  den,  skjont  jeg  vel  veed  jeg  ikke  kan;  iovrigt  har  jeg 
denne  Maaned  erholdt  med  de  bedste  Charakterer,  endogsaa  i 
Latinen  Meget  godtf  Det  bedste  jeg  kan  meddele  Dem  om 
mig  er:  ved  Skoleaarets  Slutning  havde  Rektoren  indrettet  sig 
en  Bog,  hvori  Læreren  indskrev  sin  Dom  over  enhver  Discipel; 
jeg  skal  have  erholdt  følgende. 

Hos  den  mathematiske  Lærer  Meget  godt  for  Flid  saavel 
hjemme  som  paa  Skolen.  Det  samme  hos  Læreren  i  Historie, 
Geografie  og  Tydsk,  men  hos  Overlæreren  Udmærket  godtf  for 
hegge  Dele  og  hos  den  danske  og  franske  Lærer  fuldt  Udmærket 
for  Flid  paa  Skolen  og  hjemme.  Eensstemmigt  gave  de  mig 
gode  Evner,  god  Fremgang  og  Udmærketgod  Sædelighed.  De 
seer  at  fra  een  Side  gaaer  det  ret  godt  og  jeg  burde  ret  være 
glad,  men  jeg  kan  ei  gjere  for  det,  en  mørk  nagende  Mismod  for- 
følger mig  stedse.  Jeg  har  havt  for  store  Ideer  om  mig  selv,  nu 
først  ved  at  lære  seer  jeg  mine  Mangler,  min  Alder  skrækker 
mig,  og  ofte,  meget  ofte  tvivler  jeg  om  mine  Evner.  Collin 
og  Guldberg  bedømme  mig  med  saamegen  Mildhed,  rose  og 
opmuntre  mig  og  ere  ret  tilfredse  med  min  Fremgang,  men  jeg 
kan  'ikke  være  saa  rolig  saa  lykkelig  som  før,  det  er  maaskee 
kun  en  Sygdom  hos  mig  og  vil  nok  tabe  sig.  — 

Jeg  har  ellers  været  plaget  af  en  slem  Tandpine  o.  s.  v. 

Hvorledes  lever  Deres  Sønner  og  den  Ældstes  Sønner 
igjen?  jeg  længes  ret  efter  Julen  for  at  tale  med  dem;  herude 
har  jeg  ingen  Venner  som  i  Kjøbenhavn,  og  de  Venner  jeg 
der  har  lærte  jeg  at  kjende  i  Nøden.  O  Gud,  skulde  jeg 
virkelig  kunne  naae  Maalet  for  mine  Bestræbelser,  skulde  jeg 
virkelig  besidde  Evner,  der  fortjener  hvad  jeg  koster,  hvor  var 
jeg  da  ikke  lykkelig,    hvor  overbeviist  om    at   jeg    aldrig    skal 

anvende  dem  til  andet  end  det  gode,  og  at  jeg  vil  stræbe  at 
beholde  det  som  Collin  iblandt  andet  trøster  mig  med  »ad- 
skillige gode  Mennesker  holde  af  mig«. 

Deres  taknemlige 

Andersen. 


Til  Madam  Jurgensen. 

Slagelse  25.  Novbc  1824. 
Gode  Madam! 

De  bliver  dog  ikke  vred  fordi  jeg  skriver  Dem  idag  nogle 
Linier  til,  egentligt  undseer  jeg  mig  ved  det  jeg  vil  komme 
med,  men  aabent  beder  jeg,  afelaa  da  ogsaa  aabent,  kun 
tag  mig  det  ikke  ilde  op;  at  jeg  troer  at  De  har  nogen  God- 
hed for  mig  giver  mig  Mod  dertil,  da  jeg  ellers  ikke  vilde; 
derfor  uden  lang  Indledning:  Jeg  vilde  gjerne  til  Kjøbenhavn 
i  Julen,  kun  8  Dage,  kan  De  ikke  laane  mig  Natteleie,  det 
gjordte  De  i  Fjor,  og  jeg  burde  altsaa  ikke  bede  igjen  iaar, 
men  De  var  dengang  strax  villig,  da  De  indsaae  at  det  vilde 
blive  mig  for  kostbart  at  ligge  paa  en  Giæstgivergaard,  kan 
De?  saa  er  jeg  overbeviist  om  De  vil,  da  jeg  ellers  ikke  faaer 
den  Fornoielse  at  komme  til  Kjøbenhavn,  og  jeg  vilde  saa 
gierne;  jeg  har  nu  et  heelt  Aar  hængt  i  Bogen,  døiet  Ubeha- 
geligheder, som  maa  møde  den  Begyndende  og  ethvert  Menneske 
i  sin  Stilling.  Juleferien  skulde  nu  være  en  lille  Styrkning  for 
det  Kommende  og  soulagement  for  det  Forbigangne,  derfor,  kan 
De?  saa  nægt  mig  det  ikke;  om  3  Uger  faar  jeg  Ferie,  men 
vil  De  ikke  i  det  seneste  om  en  8  Dage  skrive  mig  blot  et 
Ja  eller  Nei !  til,  jeg  aner  rigtignok  det  sidste,  men  er  overbeviist 

om  at  det  kun  kommer  fordi  De  ikke  kan;  Nu  gaaer  det 
meget  godt  i  Skolen;  i  mit  sidste  Brev  saae  De  hvilke  ret 
gode  Charakterer  jeg  havde  erholdt  endogsaa  for  Sprogene; 
altsom  det  bliver  bedre  med  det  svinder  ogsaa  mit  sygelige 
mørke  Lune.     Lad  skee  hvad  vil,  jeg  gjer  hvad  jeg  kan. 

Fra  Armods  Mulm  til  Lysets  Himmel 
Du  drog  mig  Guddom  med  din  Haand, 
Du  kaldte  mig  til  Lysets  Himmel 
Og  Følelse  indgjed  min  Aand. 
Tilgiv  mig  da  paa  Modgangs  Dag, 
Hvis  jeg  maa  synes  dig  for  svag. 

Forsag  ei  Siæll    udbred  din  Vinge! 
Ryst  Lænken  da  den  trykker  ei, 
Grib  Harpen,  lad  dens  Toner  klinge 
Og  gaa  kun  rolig  Provens  Vei. 
Det  Herren  vil  du  skal  opnaae, 
Trods  Stevets  Magt  du  vinde  maa! 

Nu  har  jeg  Kraft,  ei  meer  jeg  gyser 
For  Svaghed,  Smerte  og  for  Ned. 
Nu  seer  jeg  klart,  min  Hjemstavn  lyser 
Bag  Dækket  af  den  sikkre  Død. 
Lad  skee  hvad  vil  i  Jesu  Navn, 
Jeg  veed  det  skeer  kun  til  mit  Gavn. 

Hvad  du  mig  gav,  jeg  kan  ei  glemme, 
Selv  om  du  nu  forglemte  mig! 
Med  barnlig  og  med  frydfold  Stemme 
Jeg  synger  Barndoms  Fryd  og  Dig, 
I  Smertens  Stund  i  Støvets  Død 
Jeg  hviler  barnlig  i  dit  Skjød. 

Forsmaa  ikke  mit  lille  Digt,  jeg  en  Sendag  nedskrev,  da 
jeg  felte  mig  saa  rolig  og  lykkelig. 

Nu  lev  vel  I  Kan  De  tage  mig  o  gjor  det!  eller  maaskee 
at  Deres  Sen  kan;  om  8  Dage  faaer  jeg  altsaa  Brev  da  jeg 
ellers  troer  De  ei  har  faaet  mit. 

Deres  taknemlige 

ANDER8EN. 


Slagelse,  d.  6.  Decbr.  1824. 
Kiære  Velgiører! 

Hermed  sender  jeg  Dem  mine  Charakterer  for  denne  Maaned, 
de  ere  ligesaa  gode  som  sidst  og  jeg  har  erholdt  Megetgodt  til 
Hovedcharacteer. 

(Derefter  folge  Special-Charaktererne.) 

Er  De  tilfreds  med  disse  Charakterer?  næste  Gang,  nemlig 
dem  som  jeg  nu  i  næste  Uge  erholder  ved  Examen  bliver  vel 
neppe  saa  gode,  især  for  Latin,  thi  kommer  jeg  op  i  det  jeg 
har  fra  i  Fior  gaaer  det  galt,  det  i  Aar  kan  jeg  nok. 

Paa  Loverdag  8te  Dage  faar  vi  Ferie.  Kammerjunker 
Holstein  lader  mig  komme  med  sin  Vogn  ind  saa  at  jeg  Intet 
mangler  fra  denne  Side,  og  i  Kiøbenhavn  kommer  jeg  til  at 
være  hos  den  gamle  Madam  Jurgensen  paa  Østergade  (en  Moder 
til  Uhrmageren)  men  det  er  Examen  som  gier  mig  lidt  merk.  .  .  . 

Forresten  er  Rektoren  dette  Skoleaar  meget  bedre  mod  mig 
(jeg  er  da,  naturligviis,  ogsaa  mindre  slet  i  Aar)  og  der  gaaer 
flere  Dage  skiønt  jeg  næsten  er  oppe  hver  Dag,  at  han  Intet 
siger;  han  skiænder  paa  dem  Alle,  er  misfornøiet  med  dem 
Alle  skiønt  i  mere  eller  mindre  Grad,  ja  der  ere  dem  han  i 
Aar  er  mere  utilfreds  med  end  jeg  ifior,   hvorfor  skulde  jeg  da 


21 

rære  frie,  hans  Hensigt  med  os  er  ved  Strenghed  at  bringe  Flid 
og  Dannelse  hos  os  og  enhver  har  jo  sin  Maade  at  gaae  frem 
paa,  rigtignok  naar  han  bliver  vred  skiænder  han  skrækkeligt 
saaledes  paa  mig  forleden  Dag.  (til  Dem  ter  jeg  jo  nok  sige 
hans  Ord,  til  en  Anden  var  det  urigtig  og  De  er  jo  paa  en 
Maade  min  Eneste). 

Han  spurgte  een  af  de  Yngre  hvilken  Tid  é&t&tjv  var  og 
da  denne  ikke  kunne,  sagde  han  det  til  mig,  jeg  syntes  at  han 
spurgte  é&i&tjv  og  herte  altsaa  et  jota  for  et  epsilon;  da  blev  han 
saa  vred  og  spurgte  om  jeg  turde  fordreie  min  Lærers  Spørgsmaal, 
at  jeg  va»T  en  lang  Rægel  som  skulde  have  et  Ørefigen  saa  jeg 
gled  hea.  af  Bænken,  og  da  han  saae  Vandet  i  mine  Øine  bad 
han  mig  tore  de  prosaiske  Øine  paa  en  Muursteen  at  det  kunne 
blive  poetisk  1 ! !  —  I  Øieblikket  blev  jeg  ret  mismodig,  men  da  jeg 
kom  hjem  læste  jeg  nogle  af  Deres  venlige  Breve  og  fandt  deri 
Trøst,  da  De  ikke  seer  alene  paa  min  mørke  men  ogsaa  lyse 
side;  svag  er  jeg  og  forhutlet  fra  Barndommen,  men  med  Guds 
Hielp  bliver  der  nok  noget  af  mig  og  hvis  ikke  saa  er  det  vist 
ikke  ganske  min  Skyld.  At  Rektoren  nok  bliver  mere  og 
mere  tilfreds  haaber  jeg  og  da  han  ogsaa  er  ligesaa  slem 
mod  de  fleste  Andre  vil  jeg  finde  mig  deri,  hvis  blot  De  kan 
som  skal  see  mine  Charakterer  og  høre  hans  Dom. 

Nu  lev  vel  I  til  Julen  seer  jeg  dem  maaskee,  o  jeg  længes 
ret  som  et  Barn  derefter  og  det  kan  jeg  vel  heller  ikke  skamme 
mig  ved  at  tilstaae,  jeg  synes  ofte  at  det  ei  er  længe  siden  jeg 
var  Barn,  kun  er  der  mødt  mig  en  Deel  siden  og  jeg  har  lært 
en  heel  Deel  jeg  aldrig  drømte  om  i  mine  Forældres  fattige 
Hytte,  men  jeg  synes  dog  ofte  at  jeg  endnu  er  den  samme  som 
den  Gang.  Deres  Datter  (den  ældste)  er  vel  hjemme,  jeg  synes 
ei  at  jeg  sidste  Juul  havde  den  Ære  at  tale  med  hende;  — 
Nu  lev  vel!  et  Brev  fra  Dem  før  Julen  faaer  jeg  vel  neppe, 
og  faaer  jeg,    o  saa  siig  mig  om  jeg  med   fuld  Overbeviisning 

om  Deres  Godhed  for  mig  tør  komme  selv   om  Charaktererne 
ei  ere  saa  gode,  naar  jeg  kun  har  gjprdt  mit.     Deres 

taknemlige 
Andersen. 


Slagelse,  2.  Jan.  1825. 
Kjære  gode  Maddam  Andersen. 

Et  glædeligt  Nytaar  til  Dem,  Mand  og  Bern.  Jeg  var 
lidt  barnagtig  da  jeg  sagde  Dem  Farvel  men  det  tilgiver  De 
mig;  naar  De  kun  tænker  Dem  ind  i  min  Stilling,  vil  det  være 
Dem  let.  Jeg  har  nu  faaet  Øinene  op,  kjender  mine  Kræfter, 
kjender  Rectoren  og  lidt  til  Verdens  Slutninger,  jeg  husker 
Malurten  i  Fior,  og  kan  man  da  undre  sig  over  at  Barnet 
græder  naar  et  nyt  Bæger  rækkes  ham,  da  han  nyligt  har 
smagt  saameget  Julegodt.  Jeg  veed  nok  at  denne  saakaldte 
Malurt  er  en  styrkende  Medicin,  at  min  Sjel  vil  blive  mere 
dannet  og  reen,  men,  siger  mit  Mismod  mig,  er  den  vel  skikket 
til  at  modtage  denne  Renselse?  Er  jeg  ikke  stupid  og  forvirret, 
bedrager  jeg  ikke  mine  Velgjørere?  og  denne  ene  Tanke  kan 
styrte  Alt.  Men,  nu  vil  jeg  være  rolig,  jeg  bor  være  rolig, 
bort  med  dette  bløde  Kjerlingagtige ,  Blikket  opad.  Guds 
Faderhaand  seer  jeg  jo  tydeligt,  hvorledes  han  har  ledet  mig  fra 
Armod  og  Mørke  til  Lys,  han  maa  have  en  Hensigt,  hvorfor 
skulde  jeg  ellers  saa  uværdigen  nyde  et  Gode,  Tusende  bedre 
fortjene.  Men  nu  lev  vel  I  Jeg  er  munter,  jeg  vil  være  det, 
Guds  Villie  skee.  Ganske  ulykkelig  kan  jeg  ikke  blive,  og 
ihvordan  det  end  gaaer  saa  veed  jeg  et  Haab  som  ikke  er 
Giøglespil,  en  Drøm  som  dog  er  en  Vished,  det  er  Døden.  — 
Gud  vil  ikke  forlade  den  godmodige  Sværmer. 

Deres  taknemlige 

Andebsen. 

Slagelse,  2.  Januar  1825. 
Kjære  Velgjørerl 

Et  glædeligt  Nytaar  til  Dem,  Kone  og  Børn.  Nu  er  jeg 
da  endelig  kommen  Hjem.  Torsdag  Morgen  EJ.  7  gik  jeg  ud 
af  Kjøbenhavn  og  det  havde  fryset  om  Natten  saa  at  Veiene 
de  første  to  Miil  vare  meget  gode,  men  jo  nærmere  jeg  kom 
Roeskilde  desværre  blev  Veien.  Til  Roeskilde  kom  jeg  mod 
Middag  og  traf  en  Bonde  som  jeg  kiørte  3  Mile  med,  det 
stormede  og  var  en  Hegn  saa  jeg  blev  reent  gjennemblødt  og 
alle  mine  Bøger  bleve  vaade.  Da  jeg  havde  lyørfr  de  3  Miil 
maatte  jeg  gaae  1  Miil  for  at  naae  Ringsted,  og  det  var  det 
Værste,  thi  Veien  var  i  een  Søle  saa  det  gik  næsten  oven  ind 
i  Støvlerne  og  det  blev  saa  mørk,  endelig  naaede  jeg  Byen,  tog 
ind  paa  G-iestgivergaarden  og  overnattede  der,  om  Morgenen  traf 
jeg  der  en  Bekjendt  fra  Slagelse  som  havde  selv  Befordring  og 
lom  da  med  ham  Hjem  Fredag  Middag  Kl.  2. 

Heraf  seer  De  at  jeg  nu  er  heel  og  vel  Hjemme,  har 
allerede  læst  noget  Grammatik  men  ei  meget  da  jeg  er  lidt 
fatigeret  af  Reisen,  det  som  ene  har  lidt  er  mine  Støvler,  som 
ere  gaaet  itu,  maaskee  at  De  til  den  27de  (Madammens  Be- 
talingB-Tid)  sender  mig  til  dem,  Beenklæder  trænger  jeg  ogsaa 
til,  dog  kan  det  nok  blive1  noget.  —  Nu  lev  vel!  Jeg  vil 
stræbe  at  være  saa  munter  som  jeg  bør  være,  denne  syge 
kjærlingagtige  Aand  duer  ikke,  »per  aspera  ad  astra«  siger 
Guldberg,  Himlen  vindes  ikke  ved  at  skue  nedad,  derfor 
Blikket  op,  men  Velgiører,  snupier  jeg  da  giør  mig  opmærksom 
derpaa  og  lad  mig  ikke  ligge  i  Faldet  —  mit  Hjerte  har  De 
jo  tilladt  mig  at  aabne  for  Dem,  bliv  derfor  ikke  kied,  om  jeg 
er  undertiden  for  barnagtig  eller  naragtig,  men  De  kan  neppe 
troe,  hvor  herligt  det  er  at  kunne  meddele  sig  til  een  som  føler 

1  o:  bie,  vente. 

og   virker    for   Een.      Derfor   vil   jeg    som    fremdeles1    melde 
Dem  Alt. 

Vil  De  give  Madam  Andersen  disse  Linier  her,  er  i,  jeg 
følger  i  Tankerne  med  mit  Brev  og  er  hos  Dem. 

Deres  taknemlige 

Andersen. 


Til  Md.  Jttrgensen. 

(Slagelse),  4.  Jan.  1825. 
Gode  Madammel  Et  glædeligt  Nytaar.  Jeg  slap  da  hjem. 
De  to  forste  Miil  vare  ret  gode,  de  næste  to  taalelige,  men 
Regn  og  Blæst  tog  dygtigt  fat  paa  mig.  I  Roskilde  traf  jeg 
en  Bonde,  som  jeg  kjorte  3  Mile  med,  men  den  ene  Miil  jeg 
saa  maatte  gaae  paa  Skovveien  til  Ringsted  lod  mig  fole  hele 
Landlivets  Skjonhed  paa  en  Vintervandring,  Snavset  stod  næsten 
ind  af  Støvlerne,  Vinden  truede  med  at  rive  mig  ned  i  de  med 
Vand  fulde  Grøfter,  og  Maanen ,  som  jeg  saa  ofte  har  besungen, 
var  saa  karnaliøsk  at  den  stod  og  grinede  mig  lige  ind  i  Øinene 
i  al  min  Vaande;  dog  slap  jeg  vel  til  Ringsted,  fik  en  god 
varm  Aftensmad  og  gik  i  Seng  medens  den  maatte  staae  og 
skinne  i  den  kolde  Nat  udenfor.  Om  Morgenen  traf  jeg  en 
Prokurator  fra  Slagelse,  som  jeg  kjorte  med,  og  kom  saa  ganske 
vel  paa  en  sprukken  Læbe  og  en  revnet  Støvle  nær;  nu  er 
jeg  da  her  det  nye  Aar  begynder,  nyt  og  dog  gammelt,  Arbeidet 
begynder  igjen;  hvad  mon  der  skal  mode  mig  i  dette  Aar? 
Jeg  glemte  nogle  Bøger  o  s  v  .  .  .  . 

Deres  taknemlige 

Andersen. 

1  menes  hidtil. 

Til  Samme. 

Slagelse,  11.  Jan.  1825. 
Gode  Madam. 

Jeg  har  i  forrige  Uge  skrevet  et  Brev  til  Dem,    men  da 

jeg  vilde  sende  det  bort,   var  det  blevet  borte  og  jeg  bar  ikke 

kunnet  finde  det,  jeg  maa  da  paany  fortælle  Dem  min  Hjemreise. 

(Herefter  følger  en  Gjentagelse  af  forrige  Brev),      Det  gamle 

Skoleliv   er  begyndt,    det   nye  Aar  ligger  nu  aabent   for  mig, 

Gud  veed  bvad  det  bringer;    bange  er  jeg  ikke,    men  jeg  kan 

ikke  lade  være  at  tænke  mig  noget  morkt.     De  sagde  selv  sidst, 

maaskee  vi  to  ikke  sees  mere  bernede,    (her   er  et  Stykke  af 

Brevet   borte)   —  jeg    troer    selv  —  at  jeg  doer    dette  Aar; 

maaskee    vilde   jeg  ønske  det,    dersom   det  ei   er  bestemt  for 

mig,    at  jeg  skal  naae  det  Maal,    hvorhen  min  hele  Stræben 

higer.    Jeg  er  ikke  bange  for  Døden,  det  er  jo  kun,  som  Digteren 

siger,  en  dunkel  Port  til  det  evige  Hjem.     Jeg  vilde  dog  gjerne 

endnu  een  Juul  samles  med  Dem,  De  mener  mig  det  saa  godt. 

De  misforstaaer  ikke  min  Stræben;   det  naragtige  i  mit  Væsen, 

som  jeg  nok  foler  selv,  har  aldrig  stodt  Dem.     Tak  for  Julen, 

tak    til    vi    sees.      Tak    for    alt   Godt;    De   har  forskaffet   mig 

nogle  glade  Dage,  Gud  velsigne  Dem  derfor. 

Deres  taknemlige 

Andersen. 


Slagelse,  d.  11.  Januar  1825. 
Kiære  Velgiører! 

Jeg  havde  glemt  da  jeg  var  i  Kiøbenhavn  at  tage  indlagte 
lille  Regning  med,  og  maa  derfor  sende  den  ved  denne  Leilighed. 
Rektoren  har  siden  sin  Hiemkomst  behandlet  mig  særdeles  mildt, 


gid  han  saaledes  vil  blive  ved;  i  Grunden,  som  jeg  engang  har 
sagt,  er  han  god,  et  Exempel  har  jeg  fondet  derpaa  som  jeg 
vil  meddele  Dem. 

Der  er  her  i  Byen  en  fattig  Enkefrue  som  har  to  Døtre, 
disse  sye  for  Folk,  den  Ældste  havde  informeret  Rektorens 
Bern  i  Fransk,  Tegning  og  deslige,  men  da  de  nu  fik  duelige 
Lærere  og  disse  bleve  antagne,  nænte  han  dog  ikke  at  berøve 
hende  den  Fortieneste  i  hans  Huus  hun  havde,  men  bad  hende 
at  komme  sine  Timer  som  sædvanlig  og  hore  Børnene  i  deres 
Lexer  til  de  ny  Lærere  og  lod  hende  saa  beholde  sit  sædvanlige. 
Det  er  meget  smukt  synes  jeg  og  viser  at  han  dog  er  god  — 
men  heftig  —  heftig.  Tab  ikke  Modet  med  mig  og  taber  De 
det  saa  giør  hvad  De  vil  men  berøv  mig  ikke  Deres  Faderhaand 
jeg  har  ellers  Ingen,  slet  Ingen.  —  Nu  lev  vel,  hils  Alle  i 
Deres  Kreds  samt  Andersens;  jeg  vil  stræbe  at  være  munter, 
maaskee  dog  Alt  gaaer  godt  tilsidst. 

Deres  taknemlige 

Andersen. 


Slagelse,  d.  29.  Januar  1825. 
Kiære  Velgiører! 

De  har  jo  tilladt  mig  at  skrive  Dem  til  naar  jeg  vil,  tilgiv 
derfor  om  jeg  ved  denne  Leilighed  erindrer  Dem  om,  at  mit 
Qvartal  var  ude  d.  27de  og  om  jeg  ikke  nok  næste  Søndag 
kan  vente  Brev  fra  Dem. 

Jeg  kan  ikke  forstaae  mig  paa  Rektorens  Charakterer  i 
Henseende  til  mig,  snart  er  han  mig  saa  vred,  snart  saa 
overordenlig  venlig.  —  Kongens  Fødselsdag  inviterede  han  mig 
og  een  af  de  andre  Dissiple  at  spise  til  Middag  hos  sig  og  blive 

der  bele  Aftenen,  han  havde  indbudt  flere  fra  Byen  og  vi 
morede  os  herlig,  ban  behandlede  mig  saa  venlig,  saa  fortrolig, 
at  jeg  ret  holdt  af  ham;  Dagen  efter  i  den  græske  Time  var 
han  endnn  venlig  og  ytrede  Tilfredshed  med  min  Græsk. 

At  denne  Mildhed  ikke  varer  ved,  (han  kan  allerede  imorgen 
være  meget  vred)  veed  jeg  nok,  men  det  er  dog  et  Beviis 
paa  at  han  i  Granden  Intet  har  imod  mig,  thi  ellers  vilde  han 
vist  ikke  forlange  mit  Selskab,  især  da  der  kun  een  til  af  de 
andre  Elever  var  indbudt.  — 

Jeg  tilmelder  Dem  dette  da  jeg  veed  at  det  forneier  Dem 
at  høre  det  Gode  om  og  for  mig.  Forresten  arbeider  jeg  nu 
med  mere  Bolighed,  mit  mørke  Mismod  kommer  ikke  saa  tidt, 
jeg  veed  jo  at  De  seer  ethvert  af  mine  Skridt  fremad,  at  De 
kjender  Verden  og  den  knudrede  Vei  til  Kundskaberne  som  er 
endnu  mere  ufremkommelig  for  den  som  ikke  fra  Barn  har 
vandret  den  om  han  endogsaa  styrkes  ved  Haabet  om  at  naae 
Maalet.  I  Forsynets  og  Deres  Haand  vile  min  Skiæbne;  Gutfelds 
hjertelige  Ord  være  mine: 

Du  som  kiærlig  styrer  mine  Dage 
Og  hvis  Vei  er  idel  Miskundhed, 
Gode  Fader!  jeg  vil  ei  forsage, 
Om  din  Haand  mig  atter  boier  ned, 
Om  jeg  atter  under  Qval  og  Vaande 
Sukkende  skal  drage  tungt  min  Aande. 

Thi  du  kan,  du  vil  mig  ei  forglemme  * 

Du  dit  Barn  jo  holder  i  din  Haand, 
Huld  du  here  vil  min  Veemods  Stemme, 
Faderlig  du  styrke  vil  min  Aand. 
Venskabs  Trøst  og  Ømheds  milde  Taarer 
Lindre  skal  den  Plage  som  mig  saarer. 

Deres  taknemlige 

Andersen. 

Slagelse  27.  Marts  1825. 

Kiære  Velgiører. 

Mit  Brev  er  temmelig  langt,  men  frygt  ikke  derfor  at 
der  er  noget  Ubehageligt  modt  som  jeg  vilde  fortælle,  tvertimod 
ef  alt  godt.  Rektoren  er  endnu  overordentlig  god  og  har  endnu 
ikke  skændet  en  eneste  Gang  paa  mig.  Yi  have  nu  Paaske- 
Ferie  og  ingen  Lexer  i  denne  Tid,  jeg  har  altsaa  god  Leilighed 
da  jeg  ingen  Stæder  tager  hen  og  kan  da  skrive  Dem  et  ret 
langt  Brev  til;  mine  Følelser  misforstaaer  De  jo  ikke,  De  har 
jo  tilladt  mig  at  skrive  naar  jeg  vil  og  altsaa  tor  jeg  jo  ret 
engang  udgyde  mit  Hjerte  for  Dem  især  nu  da  Leiligheden  er 
saa  beqvem.  Nu  maae  jeg  forst  meddele  Dem  Udfaldet  af 
Examen.  Jeg  havde  nær  maattet  blive  fra  den,  thi  jeg  leed 
af  en  voldsom  Tandpine,  men  Skolelovene  siger:  at  den  som 
er  borte  fra  Examen  skal,  da  han  ingen  Nummer  kan  faae, 
være  nedderst,  og  det  vilde  jeg  nødig;  jeg  gik  altsaa  til 
Examen,  hvorledes  jeg  stod  mig  vil  De  kunne  see  af  Charak- 
tererne.  Examen  var  skriftlig  (som  jeg  har  tilmeldt  Dem),  i 
flere  af  Sprogene  flk  vi  Stykker  at  oversætte  som  ei  for  vare 
læste  og  vi  maatte  ei  bruge  Lexicon  eller  Gramatik,  at  det 
maatte  blive  daarligt  for  mig  frygtede  jeg,  da  jeg  nok  kj ender 
mit  Sprog-Genie,  dog  gik  det,  som  De  snart  skal  see  i  nogle 
Sprog  ret  godt.  Græsk  gik  det  maadeligt  med  men  Latin  fik 
jeg  godt?  for  Latinsk  Stiil  temmeliggodL  Fransk  Godtf  Tydsk 
Meget  godt  ?  Hebraisk  Godt  f  Geometrisk  Udarbeidelse  Godtgodt, 
ligeledes  for  den  aritmetiske.  Historiske  Udarbeidelser  (om 
Trediveaare-Krigen  og  Colonierne  udenfor  Peloponnes)  Godtgodt, 
for  det  geografiske  (Reise  langs  Hollands  Vesterkyst  Megetgodtt 
Dansk  Gramatik  Godtgodt,  Latinsk  Gramatik  TemmeliggodL 
B.  Historie  Udmærkctgodt,  Sang  Udmærhetgodt,  Religion  Ud- 
mærhetgodt  ?  Dansk  Stiil  Udmærketgodty  Caligraphie  Megetgodt  f 
Opførsel  —  eensstemmigt  UdmcerJcetgodt. 

Nogle  Ting,  gom  De  seer,  har  jeg  staaét  mig  ret  godt  i, 
men  det  er  især  Sprogene  jeg  ikke  rigtigt  kan  bevæge  mig  i 
(især  naar  det  er  fremmede  Ting  som  opgives).  Min  danske 
Stiil  var  uden  gramatikalske  Feil,  derfor  fik  jeg  af  den  danske 
Lærer  heelt  Udmærket  godt.  Og  Religionslæren  (Hr.  Qvist- 
gaard) der  bedømte  den  som  Eeligions  Sporgsmaal,  læste  den 
køit  og  sagde:  at  den  var  Meget  god,  at  jeg  vel  kunne  for- 
tiene helt  Udxnærketgodt  for  den,  men  for  at  jeg  dog  ikke 
skulde  tro  at  den  slet  ikke  kunne  skrives  bedre,  vilde  han  give 
mig  et  ?  ved.  Det  er  Deres  Element,  sagde  han,  derfor  er 
det  rimeligt  at  det  er  saa  godt,  var  De  saaledes  i  Græsk  og 
Latin,  dog  de  bedrer  jo  alt  mere  og  mere.  Jeg  kommer  vel 
nok  efter  det  haaber  jeg,  men  at  det  ikke  kan  skee  hurtigt 
nok  gior  mig  saa  tungsindig;  De  er  saa  god  og  mild  mod  mig, 
saa  at  jeg  selv  synes  at  jeg  alene  derfor  burde  giore  god  Frem- 
gang om  det  endog  ikke  (som  det  er)  var  til  mit  eget  Vel. 
Den  Sum,  som  ofres  paa  mig,  staaer  stedse  for  mine  Øine,  og 
jeg  tænker  da:  mon  jeg  ikke  nyder  den  uværdigt.  —  Nu  er 
det  snart  min  Fødselsdag;  naar  jeg  fra  denne  tænker  tilbage 
paa  hele  mit  Liv,  kan  jeg  ikke  noksom  takke  det  algode  For- 
syn; hvor  underligt  har  han  ikke  sørget  for  mig;  naar  jeg 
tænker  herpaa  synes  jeg  ofre,  at  Gud  vist  ikke  vil  kunne  for- 
lade mig  da  han  alt  har  giordt  saa  meget;  misforstaa  mig  ikke 
Velgiører  fordi  jeg  har  nedskreven  for  Dem  nogle  Træk  af  mit 
Liv;  jeg  vilde  saa  gierne  for  mit  eget  Vel  giore  Dem  fortrolig 
med  min  Sjæl,  De  vil  da  nu  og  i  Fremtiden  bedre  kunne  bé~- 
domme  mig;  —  Fra  det  forste  jeg  kan  erindre  mig  var  Læs- 
ning min  eneste  og  kiæreste  Beskiæfrigelse ;  mine  Forældre  vare 
fattige,  men  min  Fader  havde  dog  megen  Lyst  til  at  læse  og 
havde  derfor  en  Deel  Beger  som  jeg  slukte,  med  de  andre 
Drenge  kom  jeg  aldrig  sammen,  jeg  var  altid  ene,  fra  jeg  saa 
den  første  Comedie,  brændte  hele  min  Siel  for  denne  Kunst, 
jeg   husker    endnu    hvorledes   jeg    hele  Dage    ganske  ene  foran 

Speilet  med  et  Forklæde  paa  Skuldrene  istedet  for  en  Bidder- 
kappe  spillede  Das  Donauwaibchen  og  det  paa  Tysdk  skiondt 
jeg  neppe  kunne  5  Gloser;  snart  lærte  jeg  mig  hele  danske 
Stykker  udenad,  (thi  dengang  havde  jeg  stor  Lethed  til  at  lære 
udenad)  jeg  begyndte  ogsaa  at  skrive  Stykker  (min  gode  Moder 
skiændte  derfor  ret  paa  mig,  da  hun  frygtede  jeg  skulde  blive 
gal  af  alle  disse  Optoier)  —  man  talte  om  mig  i  Byen,  jeg 
begyndte  at  giere  Bekjendtskab  med  dannede  Familier,  man 
lod  mig  komme  i  deres  Kreds  (naturligvis  for  at  more  sig  med 
mig).  I  Biskop  Plums  Huus  var  det  jeg  blev  kjendt  af  Guld- 
berg. Han  og  flere  indaandede  mig  endnu  mere  Lyst  for  Theatret; 
nu  var  jeg  14  Aar  og  skulde  confirmeres,  min  Moder  vilde  ab- 
solut have  mig  til  et  Haandværk,  jeg  stred  derimod  med  Graad 
og  Bonner;  nu  var  jeg  confirmeret,  alle  mine  Verdens  Begreber 
vare  dannede  af  Digterværker,  jeg  tænkte  kun  den  skionneste 
Fremtid,  eller  tænkte  slet  ikke,  da  jeg  fik  den  Idee  at  reise  til 
Kiebenhavn  og  blive  Akteur;  blændet  af  de  Lovtaler  jeg  havde 
faaet,  troede  jeg  ret  at  være  et  stort  Genie  som  der  Intet 
kunne  være  i  Vejen  for  ( —  jeg  var  jo  dengang  kun  14  Aar) 
jeg  plagede  min  Moder  om  at  maatte  reise,  hun  havde  aldrig 
været  udenfor  Fyhn,  hun  troede  derfor  at  det  var  mit  Spog  og 
afmalede  mig  Veiens  Længde  og  lovede  at  jeg  vel  maatte  reise 
naar  jeg  saa  vilde,  dersom  jeg  ei  kom  til  Theatret,  komme  hjem 
og  gaae  i  en  Skrædderlære,  det  lovede  jeg,  hos  mine  Velyndere 
fik  jeg  i  det  Hele  14  Bdl.  og  med  dem  og  et  ufordærvet  Hjerte 
Torlod  jeg  min  Fodebye,  i  Begyndelsen  græd  jeg  vel  lidt,  men 
da  jeg  kom  ud  paa  Veien  blev  jeg  ret  munter,  saamange  Penge 
havde  jeg  ei  for  havt  som  nu  og  jeg  troede  det  var  en  uhyre 
Sum,  nu  kom  jeg  da  til  Kiobenhavn,  kiendte  ikke  et  Menneske, 
stod  der  ganske  alene,  og  mine  Penge  vare  svundne  til  11  Bdlr., 
jeg  tog  da  ind  paa  en  Giæstgivergaard ;  mine  Forsog  at  komme 
til  Theatret  vare  forgiæves,  mine  Penge  gik,  fortvivlet  besluttede 
jeg  forend    at   jeg   skulde    reise   hjem  vilde  jeg  gaae  i  Lære  i 

Kiøbenhavn,  en  Sneker  segte  just  en  Dreng  og  hos  ham  meldte 
jeg  mig,  han  sagde  jeg  kunde  prøve  i  en  8  Dage  fer  han  vilde 
indskrive  mig,  om  jeg  havde  Lyst  dertil  og  Kræfter;  jeg  prø- 
vede een  eneste  Dag  men  det  var  mig  ikke  mueligt  at  trække 
den  store  Sang,  jeg  sagde  derfor  selv  at  jeg  ikke  kunne  og 
tænkte  om  jeg  da  ikke  kunne  komme  til  en  lettere  Profetion, 
dog  horte  jeg  forst  at  der  endnu  var  Een  ved  Theatret  som  jeg 
ikke  havde  været  hos  nemlig  Siboni,  jeg  leb  op  til  ham  græd 
og  bad  (efter  at  han  havde  rost  min  Stemme  som  den  Gang 
var  smuk)  da  at  antage  mig  men  tillige  at  tage  mig  i  Huset 
til  sig  da  jeg  ikke  havde  meer  end  2  Rdl.  i  hele  min  Formue, 
der  var  just  Fremmede  hos  ham,  min  Historie  som  jeg  fortalte 
vagte  Interesse,  især  syntes  Professor  Weise  ret  rørt  over  mig ;  — 
Efter  flere  Dage  lovede  Siboni,  naar  jeg  kunne  lære  lidt  Tysk 
for  at  forstaae  ham  og  jeg  vilde  hiælpe  i  hans  Huns  hvad  jeg 
kunne  vilde  han  nok  tage  mig  til  sig.  Weise  skaffede  med  en 
Subscription  50  Rdlr.  til  mig  og  jeg  fik  i  3  Maaneder  2  Timer 
om  Ugen  Underviisning  i  Tydsk,  et  V*  (Aar?)  var  jeg  hos  Siboni, 
nu  kom  Ida  Wulff,  han  blev  koldere  mod  mig,  og  sagde  at 
han  ikke  kunde  holde  ud  at  have  mig  i  Huset,  jeg  kom  nu  til 
Dandseskolen  og  Syngeskolen,  men  havde  ikke  en  Skilling,  i 
min  Nød  huskede  jeg  paa  Digteren  Guldbebq  —  ham  tyede  jeg 
nu  til,  som  en  Fader  tog  han  sig  af  mig,  jeg  skrev  da  en 
Tragedie,  han  læste  den  og  roste  flere  Stæder  deri,  læste  med 
mig  og  skaffede  mig  en  maanedlig  Hjælp  i  2  Aar,  denne  Tid 
var  snart  udløben  og  Pengene  var  snart  forbi,  men  mange  Fa- 
milier var  jeg  nu  bleven  kjendt  med,  Gutfeldt  var  det,  som 
først  gav  mig  den  Idee  at  jeg  var  Digter,  han  holdt  meget  af, 
men  jeg  var  Barn,  jeg  troede  alle  Mennesker  og  var  da  i  de 
største  Tanker  om  mig  selv.  —  At  Gutfeldt  oprigtigt  menede 
hvad  han  sagde  mig  var  og  er  jeg  endnu  overbeviist  om,  men 
han  har  jo  kunne  feile  i  sin  Dom;  han  skrev  blandt  andet  som 

en  Anbefaling  for  mig  til  Kongen  »Andersen   har  anmodet  mig 

om  mine  ringe  Tanker  i  Anledning  af  et  eller  andet  literairt 
især  dramatisk  Arbeide;  uden  at  afgive  nogen  bestemt  Dom, 
da  jeg  i  lang  Tid  ikke  har  beskjæftiget  mig  med  noget  Dra- 
matisk, indskrænker  jeg  mig  alene  til  at  bemærke,  at  jeg  hos 
Hr.  Andersen  sporer  et  ualmindeligt  Talent  for  Digtekonsten, 
og  jeg  tvivler  ikke  paa,  at  jo  denne  Yngling  ved  at  kunne 
lægge  sig  efter  alvorlige  Studier  vil  kunne  naae  det,  som  saa 
ofte  urigtigen  bortødsles  og  benævnes:  »et  hædrende  Digter- 
navn«. —  At  Sligt  maatte  forøge  Begrebet  hos  mig  om  mine 
Evner  indseer  De  nok;  nu  var  det  at  Theaterdirectionen  tog 
sig  af  mig,  den  øvrige  Historie  kjender  De  nok !  — 

Naar  jeg  saaledes  betragter  mit  hele  Liv  og  gaaer  ind  i 
enhver  af  de  mindre  Omstændigheder,  seer  jeg  jo  tydeligt 
hvorledes  Gud  har  fulgt  mig,  jeg  bor  derfor  ikke  være  mis- 
modig, kun  at  mine  Velgiørere  ikke  kjedes  ved  mig,  jeg  er  jo 
ikke  forladt  længere,  flere  gode  Mennesker  interessere  sig  for 
mig;  maatte  jeg  kun  ved  Flid  kunne  opveie  hvad  der  mangler 
i  Evner.  —  Nu  kiender  jeg  først  mig  selv,  lidt  godmodig,  men 
forvirret  og  luftig  er  min  Charakteer;  jeg  har  slet  intet  uden 
Gud  og  Menneskenes  Godhed,  derfor  er  det  at  jeg  ikke  kan 
være  rolig  nu  da  jeg  er  ældre  saaledes  som  da  jeg  var  Barn; 
men  De  vil  jo  sige  mig  strax  mine  Feil  naar  der  er  Noget 
De  støder  Dem  over  hos  mig,  derpaa  stoler  jeg;  at  De  ikke  er 
vred  paa  mig,  skiøndt  De  ikke  har  skrevet  saalænge  derpaa 
sætter  jeg  ogsaa  Lid.  —  Dog  i  Paasken  faaer  jeg  vel  et  Brev 
og  maaske  ogsaa  saa  mange  Penge  at  jeg  kan  faae  et  Par 
Beenklæder  hvortil  jeg  trænger  meget;  —  Endnu  et  Beviis, 
da  jeg  veed  at  det  glæder  Dem,  paa  at,  som  det  synes,  Rek- 
toren ikke  længer  er  utilfreds  med  mig  er  at  han  igaar  for- 
ærede mig  en  Billiet  til  Conserten  i  Soroe  for  de  Vandlidte  nu 
imorgen  (og  den  har  kostet  1  Rbdlr.)  ligeledes  har  han  bedet 
mig  at  komme  op  til  hans  Familie  i  Ferien,  naar  jeg  havde 
Lyst.  —  O  Manden  er  vist  god,    gid  jeg  bare  kunne  vedlige- 

holde  det,  strax  da  jeg  kom  til  Slagelse  var  lian  ligesaadan 
men  De  veed  jo  nok  hvorledes  han  har  været  mod  mig 
Siden.  —     ... 

Deres  taknemlige 

Andersen. 


Slagelse,  19.  Junii  1825. 
Kiære  Velgjerer! 

Jeg  har  saa  inderlig  længtes  efter  nogle  Linier  fra  Dem  I 

—  De  er  dog  ikke  syg?  —  egentligt  kan  De  jo  ikke  have  noget 
*t  skrive  mig  til,  og  desuden  har  de  jo  mange  Forretninger. 
Dette  siger  jeg  mig  selv,  men  dog"  kan  jeg  ikke  lade  være  at 
blive  lidt  mismodig  naar  jeg  saa  længe  intet  hører  fra  Dem;. 
Jeg  føler  nok  jeg  er  for  barnagtig,  thi  blot  et  Smiil  et  venligt 
Ord  giør  mig  strax  siæleglad,  og  et  koldt  Ansigt  kan  vække- 
den  hoieste  Mismod  i  min  Siæl,  —  derfor  naar  jeg  i  lang  Tidf 
intet  horer  fra  Dem,  saa  kan  jeg  ikke  tidelukke  de  mørke 
Slutninger  som  storme  ind  paa  mig.  De  har  jo  engang  sagt 
mig  at  jeg  ikke  skal  tro  at  De  er  vred  paa  mig  fordi  jeg  intet 
Brev  mær,  da  naar  det  var  Tilfældet  saa  vilde  De  strax  sige 
mig  det,  derfor  er  det  urigtigt  af  mig  især  at  overhænge  Dem 
med  mine  Breve,  og  jeg  maae  frygte  at  De  bliver  vred  paa  mig 
for  det.  —  Men  jeg  synes  selv  at  De  maa  være  keed  af  mig, 
og  naar  jeg  selv  kan  synes  det,  hvor  nær  maae  da  ikke  denne 
Idee  være  Sandheden.  — 

Jeg  har  nu  faaet  Anelse  om  noget  bedre,  er  det  da  saa  under- 
ligt  jeg  gyser  for  at  miste  det,  og  maa,  naar  jeg  selv  seer  min 
Afmagt;  men  i  Grunden  er  jeg  dog  rolig  saalænge  De  intet  har 
mod  mit  moralske  Indre,  lad  saa  kun  møde  hvad  der  maa  møde 

—  vær  overbeviist  om  min  inderlige   Taknemlighed  hvorledes 

endog  Veien  snoer  sig,  Gud  seer  jo  ei  som  Menneskene  efter 
Udfaldet  men  Tanken  og  Villien;  Hvorfor  skulde  jeg  ogsaa  være 
tri  for  Sorger,  uden  disse  var  jeg  jo  i  den  lykkeligste  Stilling 
allerede  nu,  gierne  vil  jeg  bære  hvad  Faderhaanden  paalægger 
mig ,  naar  man  kun  ei  maa  og  ber  tabe  Taalmodigheden  med  mig ; 
Rektoren  er  endnu  mild  mod  mig  og  jeg  kommer  undertiden 
til  ham ;  imorgen  begynder  Examen  og  jeg  kan  derfor  ikke  skrive 
meer  skiont  jeg  gierne  vilde.      Hils  alle  i  deres  Omgivning  fra 

Deres  taknemlige 

Andersen. 


Slagelse,  d.  15.  Sept.  1825. 
Kiære   Velgierer! 

Jeg  havde  ikke  formodet  at  jeg  paa  denne  Side  Examen 
skulde  have  uleiliget  Dem  med  nogle  Linier,  men  det  er,  som 
De  vil  see  af  det  Følgende,  aldeles  nødvendig,  dog  maa  De  nu 
ikke  strax  frygte  at  der  er  indtruffet  noget  Ubehageligt,  tvertimod 
er  det  en  Ting  som  jeg  er  barnagtig  nok  til  at  slutte  fra:  at 
Rektoren  maae  have  Godhed  for  mig  og  at  han  dog  ikke,  som  jeg 
saa  ofte  har  troet,  ikke  havde  synderlig  Haab  for  mig.  —  Men 
nu  først  min  hjerteligste  Tak  for  Deres  sidste  Brev  og  for  den 
Godhed,  at  De  gier  mig  opmærksom  paa  mine  Skrive-  og  Uagtsom- 
heds-Feil.  — 


De  veed  at  Rektoren  er  keed  af  Slagelse  og  søger  af  alle 
Kræfter  at  komme  til  Helsingør,  han  haaber  at  det  vil  skee 
og  er  dette  Tilfældet,  maa  han  maaskee  allerede  i  næste  Maaned 
forlade  Slagelse.     I  Mandags  sendte  hans  Kone  Bud  efter  mig, 

(som  jeg   formoder  har  Rektoren   meent  at  jeg  vilde   fole  mig 
mindre  generet  og  være  mere  fri  i  at  tale  med  hende  end  med 
ham).       Hun  sagde:    »at  Rektoren  leed  mig  ret  godt,    men  nu 
vilde  han  maaskee  komme  bort  til  Helsingør,    hvis  dette  skede 
ønskede  han  nok  jeg  fulgte  med   ham,    fri  Skole   som  jeg   har 
her  skulde  jeg  naturligviis  ogsaa  have  der,  og  for  samme  Betalning 
som  Madam  Henneberg  faaer  vilde  han  selv  tage  mig  i  sit  Huns, 
var  der  nogle  Stæder  i  min  Latin  og  Græsk  jeg  ei  kunne  komme 
ud  af  da  vilde  han  nok  hiælpe  mig,  og  det  vilde  i  Tiden  være 
anbefalende  for  mig  at  jeg  havde  været  i  hans  Huus.  —  Blev 
han  forflottet,  da  kunne  det  allerede  skee,  som  ovenfor  er  sagt, 
i  October    eller   November;    d.    27de   October   er   mit   Qvartal 
ude  hos  Madammen,  og  saa  meente  Rektoren  jeg  kunne  begynde 
et  nyt  hos  ham,  hvis  De  ej  havde  derimod.    Rektoren  lod  mig 
altsaa  ved  Fruen  bede  om  jeg  vilde  skrive  Dem  til,   og  spørge 
om  De  tillod  jeg  tog  fra  Hennebergs  naar  Qvartalet  var  ude  hos 
hende  og  logerede  mig  ind  hos  ham,   da  han   nok   ønskede   at 
have   mig   i   sin  Kreds   og   hvis  Tilfældet  var  at  han  blev  for- 
flyttet De  da  tallod  jeg  fulgte  med  ham,  naar  jeg  ligeledes  der 
fik  fri  Skole!« 


Dette  er  Grunden  hvorfor  jeg  skriver;  hos  Hennebergs  har 
jeg  sandeligt  intet  at  klage  og  de  viser  dem  meget  opmærk- 
somme mod  mig,  saa  at  det  ordenligt  bliver  mig  tungt  om 
Hjertet  at  forlade  dem;  men  da  Rektoren  af  sig  selv  kommer 
med  et  Forslag  som  røber  Interesse  for  mig  og  tillige  fore- 
kommer mig  baade  anbefalende  og  gavnligt  saa  kan  jeg  ikke 
vakle;  —  Hos  Rektorens  vil  jeg  vist  være  høilig  geneert,  jeg 
kiender  hans  Characteer,  hvoriet  kan  ikke  det  daglige  Samliv 
give  ham  Leilighed  til  at  blive  vred,  men  fra  en  anden  Side  er 

det  mig  særdeles  kiært,  at  jeg  saaledes  har  vundet  den  Mands 
Godhed,  som  forrige  Aar  næsten  syntes  ganske  at  nedtræde  mig 
og  at  være  fold  af  Utilfredshed  med  mig,  at  han  ikke  alene  vil 
tage  mig  i  sit  Huus  men  ønsker  at  jeg  skal  følge  med  ham.  — 
Jeg  kan  næsten  slet  ikke  rime  hans  Fremfærd  mod  mig  i  den 
senere  Tid  og  den  han  viiste  mod  mig  i  Fior  da  sagde  han  i 
Vrede:  »Der  feilede  heller  ikke  andet  end  at  jeg  skulde  faae 
ham  med  herud  til  de  andre  Klodse  for  at  pine  mig!«  og  nu 
vil  han  tage  mig  med.  —  Og  jeg  har  slet  ikke  saa  udmærket 
forbedret  mig,  kun  gjort  hvad  jeg  kunne.  Mon  jeg  vel  stedse 
kan  bevare  denne  Godhed  han  nu  viser?  og  mon  han  ei  bliver 
des  heftigere  om  jeg  atter  sank  i  hans  Øine?  dog  jeg  foler 
hvor  gavnlig  det  vil  være  mig  om  jeg  kunne  bevare  hans 
Interesse,  lad  mig  kun  være  lidt  genert;  han  kan  jo  da  selv 
see  hvorledes  det  staaer  til  med  Fliden,  Alt  skal  jeg  gjøre  for 
at  han  stedse  maa  ynde  mig,  derfor  vil  jeg  nok  tage  til  ham 
nok  folge  med  ham,  jeg  anseer  det  saaledes  for  en  Styrelse  af 
Gud  i  hvad  der  saa  vil  skee,  overvei  De  det  nu  kiære  fader- 
lige Velgjører,  siig  mig  om  jeg  maa  tage  op  til  Meislings  naar 
Madammens  Qvartal  er  ude,  og  hvis  han  bliver  forflyttet  om 
jeg  da  maa  følge  med  ham  da  han  saaledes  selv  ønsker  det ;  — 
Fra  min  Side  sagde  jeg  til  Fruen,  var  Intet  i  Veien  og  at  jeg 
aldeles  ingen  Stemme  havde  her,  alt  beroede  paa  Dem,  at  sætte 
mig  imod  det  vilde  jo  kun  være  at  gjøre  Rektoren  vred  og  hvem 
veed  hvad  Indflydelse  det  kan  have  for  mig  at  jeg  kommer  til 
og  med  ham.  —  Fruen  bad  mig  at  skrive  Dem  det  til  med 
første  Post  for  at  jeg  kunne  (dersom  Tiden  tillader  Dem  det  og 
De  vil)  faae  Svar  fra  Dem  med  det  Første,  men  hun  og  Rek- 
toren troede  at  de  intet  havde  derimod.  Derfor  tør  jeg  jo  nok 
bede  Dem  at  svare  naar  De  kan ;  jeg  skaffer  Dem  en  heel  Deel 
Uleilighed  føler  jeg,  men  Gud  vil  lønne  Dem  derfor.  Synes 
De  altsaa  om  det,   da  er  mit  Ønske  Deres  og  i  modsatte  Fald 

ligeledes,  mit  bele  Liv  har  overtydet  mig  mere  og  mere  om  at 
en  Faderhaand  styrer  Alt,  til  den  hengiver  jeg  mig,  og  Herren 
virker  jo  gjennem  Dem  for  mig.  —  Fruen  har  lovet  at  jeg  skal 
betragtes  som  et  Lem  af  Familien  og  at  Rektoren  vilde  hiælpe 
mig  saa  godt  som  mueligt;  ievrigt  sagde  hun  at  hendes  Mand 
havde  talt  meget  varmt  om  mig,  at  han  ei  tvivlede  om  Flid, 
at  ene  den  sildige  Alder  jeg  havde  begyndt  i,  giorte  at  jeg  var 
tilbage,  desuden  skal  han  have  sagt,  at  han  nok  troede  at  jeg 
kunne  komme  i  øverste  Classe,  det  var  Græsk  og  Latin  som 
jeg  humpede  i,  men  det  var  jo  det  han  ene  havde  med  mig  at 
giøre  i  og  det  altsaa  mest  beroede  paa  ham,  ievrigt  kunne  jeg 
være  overtydet  om  at  han  vilde  indrette  det  saaledes  som  det 
tut  mig  mest  gavnligt,  enten  i  Henseende  til  Opflyttelse  eller 
ikke  og  hvorledes  jeg  hurtigt  og  med  Ære  kunne  træde  frem 
til  Examen  i  Ejobenhavn. 

Nu  veed  jeg  ikke  om  De  vil  skrive  ham  til  —  dog  det 
behøves  vist  næppe  —  men  mig  maa  De  endelig,  da  jeg  saa 
maa  sige  Madam  Henneberg  dette ;  det  vil  just  ei  være  behageligt ; 
naar  Hiertet  først  bliver  bekient,  bløder  det  ved  at  rive  sig  les, 
dog  her  maa  kun  Fornuften  være  Herre.  Paa  Søndag  faaer 
jég  vel  næppe  Brev  fra  Dem,  men  dog  i  næste  Uge.  Som 
sagt  jeg  vil  nok  tage  til  Rektoren,  nok  følge  med  ham,  jeg  vil 
af  Hiertet  giøre  ligesom  De  vil,  thi  jeg  anseer  det  for  Guds 
Villie.  Paa  Mandag  skal  jeg  op  til  Examen,  jeg  har  repeteret 
efter  Evne,  endeel  kan  jeg  men  endeel  støder1  jeg  i,  nu 
overlader  jeg  det  til  Gud  som  gav  mig  Alt  og  som  atter 
kan  tage.  —  Det  vil  nedkue  mig  bliver  jeg  ei  forflottet 
og  det  vil  frygter  jeg  meget,  ogsaa  svække  Deres  Godhed 
for  mig.  Dog  jeg  har  giort  hvad  jeg  kunne  Guds  Villie 
skeel  — 

Vil  De   hilse    alle  i  Deres  Kreds   ret   meget,    siig    ogsaa 


han  har  rettet  »bomrer c  til  »stødere 

Madam  Andersen  hvor  god  Rektoren  nu  er  bleven,  og  hvorofte  jeg 
tænker  paa  hende ;  Nu  lev  vel !  Tiden  er  mig  kun  knap  i  disse 
Bage. 

Deres  inderlig 

taknemlige 

Andersen. 


Slagelse,  d.  2.  Oktober  1825. 
Kiære  Velgierer! 

Igaar  endtes  fixainen  og  herlig  for  mig.  —  Rektoren  har 
flyttet  mig  op  i  4de  Klasse  (i  overste),  o  jeg  er  saa  glad!  saa 
siæleglad,  jeg  blev  ikke  engang  Fuks,  o  gid  jeg  var  hos  Dem 
at  jeg  selv  kunne  fortælle  Dem  det,    dog  jeg  er  der  i  Aanden! 

Exanien  begyndte,  som  De  veed,  for  14  Dage  siden,  vi 
havde  al  det  Latin  som  var  læst  i  de  to  sidste  Aar,  Ovid  var 
jeg  ikke  bange  for  men  Courtim,  begge  havde  jeg  i  Sommeren 
repeteret  men  meget  var  der  i  den '  sidste  jeg  stedte  i,  nu  tillod 
Tiden  mig  ikke  at  repetere  begge,  kun  den  ene  og  lidt  af  den 
anden,  jeg  tog  da  Ovid  og  overlod  saa  min  Skiæbne  til  Gud; 
hvor  bankede  ikke  mit  Hierte  da  jeg  skulde  op,  jeg  bad  til 
ham,  at  jeg  blot  maatte  staae  mig  saaledes  som  jeg  havde 
staaet  mig  dagligdags  og  som  jeg  havde  læst  til,  og  gik  saa  i 
Guds  Navn  op,  men  Skiæbnen  vilde  det  anderledes,  ieg  fik 
Courtius,  da  var  mit  Mod  knækket,  jeg  hakkede  slemt  i  det  og 
stod  mig  maaddig,  jeg  var  ganske  fortvivlet,  jeg  saae  nu  ingen 
Udvei  længere,  o  det  var  mig  nogle  skrækkelige  Dage,  men 
Fortvivlelsen  gav  mig  Mod,  jeg  troede  allerede  at  have  tabt  Alt, 
jeg  syntes  ordenlig  at  det  var  Synd  af  vor  Herre  at  jeg  skulde 
være  saa  uhældig  i  Latin,  men  lige  fra  den  første  Ting,  nemlig 
Latinen  stod  jeg  mig  nu  herlig,  den  eneste  ringe  Charakteer  jeg 

fik  var  for  min  Latinske  Stiil,  Temmdiggodt,  og  endeel  bidrog 
vel  det,  at  jeg  ei  fik  hele  Stilen  færdig,  thi  maanlig  faaer  jeg 
jo  nn  bedre  og  Qvistgaard  siger  jeg  kommer  mig  godt  deri,  det 
glædede  mig  vel  at  jeg  fik  gode  Charakterer,  men  min  Latin 
stod  mig  som  en  fiensk  Dæmon  og  skræmmede  Haabet  bort  fra 
mig.  —  De  andre  Charakterer  vare :  (her  følge  Specialcharaktererne) 
Hovedcharakteer :  Megetgodt. 


Rektoren  sagde  at  mine  Charakterer  (Latinen  frataget)  vare 
meget  gode  og  han  var  ret  vel  tilfreds  med  Examen,  men  dog 
sov  jeg  ei  iforgaars  Nat  for  jeg  endnu  vidste  Udfaldet ,  mine 
Meddisciple  gratulerede  mig,  men  jeg  turde  dog  ikke  tro  det 
—  igaar  Eftermiddags  fik  jeg  det  forst  at  vide  og  tænk  Dem 
min  Glæde.  Naar  jeg  nu  bare  kunne  komme  nogenledes  ud  af 
det  og  Rektoren  ei  vil  kiedes  ved  mig,  nu  han  skal  slide  med 
mig  i  Græsk  og  Latin,  daarlige  Charakterer  maa  jeg  vist  faae 
i  det  mindste  de  forste  6  Maaneder,  men  derfor  maa  De  ikke 
betvivle  min  Flid,  jeg  skal  gjore  mit  Bedste  kan  De  være  vis 
paa.  —  Skolen  begynder  imorgen,  men  4de  Klasse  er  fri  i 
henved  14  Dage  da  Rektoren  gierne  ønsker  at  de  skulle  være 
nærværende  ved  Examen  i  Kiebenhavn  for  at  vænnes  til  Me- 
thoden  der,  jeg  vilde  ogsaa  gjerne  have  været  derind,  thi  de  er 
der  allesammen,  men  da  jeg  ei  var  beredt  derpaa  saa  havde 
jeg  hverken  Logi  eller  Lommepenge,  ogsaa  var  det  jo  klogest 
at  blive  her,  næste  Aar  kan  jeg  jo  komme  derind.  3  Ting 
har  jeg  at  bede  Dem  om,  de  2  har  jeg  ikke  havt  Mod  til  for 
jeg  kunne  meddele  Dem  noget  Behageligt,  og  da  nu  Examens 
Udfald  er  det  bedste  jeg  veed,  vover  jeg  at  komme  med  dem, 
da  jeg  jo  ingen  anden  har  at  henvende  mig  til,  —  det  forste 
er  et  Par  Støvler,  thi  mine  er  reent  itu,  de  er  vel  lappede, 
men  de  trække  Vand  og  mine  Sko   er  heller  ikke  uden  i  tørt 

Veir  bragelige,  jeg  har  taugt  saalænge  det  var  mig  muligt  da 
det  er  mig  saa  besværligt  at  maatte  bede,  thi  jeg  foler  at 
Overhæng  maa  svække  selv  den  Bedstes  Interesse,  nu  faaer 
jeg  —  som  sagt  —  de  første  Maaneder  vel  daarlige  Charak- 
terer  og  saa  ter  jeg  slet  ikke  bede  om  noget  og  imidlertid  har 
jeg  slet  intet  til  Fødderne,  derfor,  da  jeg  trænger  saa  hoilig, 
sender  De  mig  vel  til  Støvler;  den  anden  Ting  som  ogsaa  er 
en  Nødvendighed  og  en  meget  stær  er  rigtignok  den  kostbareste 
og  jeg  rødmer  næsten  ved  at  komme  med  den,  men  De  bliver 
jo  ikke  vred  —  tænk  Dem  i  mit  Sted  og  da  vil  De  vist  ikke 

—  men  De  bliver  maaske  vred  for  den  megen  Snak,  derfor 
ligefrem  —  maa  jeg  iaae  en  ny  Frakke?  thi  jeg  kan  ikke 
længer  gaae  noget  Sted  med  den  gamle,  den  er  ganske 
luslidt,  ja  endogsaa  lappet;  —  og  jeg  kan  ikke  komme  til 
Kjøbenhavn  i  Julen  uden  jeg  har  et  ordentligt  Stykke,  thi 
hvormeget  jeg  sparer  kan  jeg  dog  ikke  saalænge  bevare  min 
eneste  Kjole,  som  jeg  fik  ifior.  Det  er  mig  ved  Gud  tungt  at 
bede  Dem  derom,  og  jeg  er  dog  nødsaget,   derfor  vær  ei  vred. 

—  Den  3die  Ting  er  nogle  Bøger  som  jeg  skal  bruge  i  4de, 
jeg  har  løbet  rundt  omkring  herude  om  jeg  ikke  kunne  faae  nogle, 
for  ei  at  forlange  dem  hos  Dem,  men  det  er  ikke  muligt  at  faae 
mere  end  1,  nemlig  Cicero  de  officiis  som  jeg  har  faaet  at  laane 
hele  Klassen  igiennem,  men  nu  skulde  jeg  have  følgende: 
Latinske:  Virgil,  Livius,  Horatz,  Græske:  Plutark  (dog  ikke 
uden  den  Deel  som  indeholder  Themistokles  og  Cammillus) 
Socrates's  Samtaler  med  Xenophon  og  endeligt  Ideler  og  Noltes 
franske  Læsebog  (som  er  nok  med  den  prosaiske  Deel.) 


Hvis  der  er  Mulighed  deri,    maae   jeg  da  ikke  faae  dem 
med  Pakkeposten  paa  Søndag? 

Rektoren  er  ogsaa  i  Kiøbenhavn,  maaske  kommer  han  at 

"hilse  paa  Bern;  —  jeg  er  saa  glad,   saa  lykkelig  i  disse  Dage 

vær  overtydet  om  at  jeg  vil  stræbe  —  tvivlet  har  De  jo  endnu 

ikke,  nu  maa  De  derfor  mindre.     Daarlig  er  jeg  men  Flid  maa 

hielpe.    laftes  mødte  jeg  Qvistgaard  jeg  sagde  ham  Tak  for  jeg 

nu  var  kommen  op.     »Det  skal  De  ikke  takke  for  sagde  han,  var 

det  uretfærdigt  var  De  ikke  kommen  der,  det  var  ikke  Barm- 

hiertighed,  men  vi  randt  alle  De  fortiente  det,   og  det  glæder 

mig    De    har   naaet   saa    vidt!«    —    det   sagde  han,   men  jeg 

kjender  nok  min  Svaghed,  men  nu  frem  i  Guds  Navn! I!    Hils 

endelig  deres  Kone  og  Bern,  og  vær  nu  ei  vred  for  Stevler  og 

Frakke,  det  første  maa  De  for  Guds  Skyld  sende  mig  til,  nu 

lev  vel  tak  for  alt,  og  vær  overtydet  om  at  ved  enhver  Glæde 

jeg  nyder,  ethvert  Skridt  jeg  gaaer  frem,  jeg  taknemligst  erindrer 

hvem  der  skaber  min  Lykke. 

Deres  taknemlige 

Andersen. 

Paategnet  af  Collin: 

4de  Oct.  besvaret  gratulerende.  Bø- 
gerne skal  besørges,  Tøiet 
kan  bestilles. 

SdeOct.     Boghandleren  narret  mig. 


Slagelse  6te  October  1825. 
Kiære  Velgiører! 

Inderlig  Tak  for  Deres  Brev  og,  at  De  tillod  mig  at 
bestille  Frakke  og  Støvler,  sidst  i  næste  Uge  vil  jeg  faae  begge 
Dele.     Frakken  vil  koste  mellem   24  og  26  Rdl.   sagde  Skræ- 

deren  og  Støvlerne  6.  Da  De  nu  var  saa  god  at  love  mig  i 
Deres  Brev  at  jeg,  maaskee,  første  Søndag  skulde  faae  Bøgerne 
saa  troede  jeg  det  var  klogest  at  skrive  Dem  til  i  Dag  med 
Pasten  hvad  Toiet  kostede,  da  jeg  jo  ellers  i  næste  Uge  maatte 
giøre  det  samme  og  nu  kunne  De  (om  De  vil)  sende  mig 
Pengene  tilligemed  Bøgerne,  da  jeg  saa  var  i  Stand  til  at  betale 
naar  Støvler  og  Frakke  var  færdig.  Qviteringerne  skal  De  saa 
faae  ind  den  følgende  Postdag;  i  modsat  Tilfælde  maatte  De 
sende  2  Gange,  først  Bøgerne  og  siden  Pengene,  derfor  vær 
ikke  vred  at  dette  Brev  kommer  saa  hurtig  oven  paa  det 
andet.  Vil  De  hilse  Deres  Kreds  fra  mig  og  takke  dem  alle 
for  deres  Interesse  for  mig,  tro  mig  jeg  er  ofte  i  Aanden  hos 
Dem,  naar  De  neppe  tænker  derpaa.  Nu  lev  vel,  kiære  Vel- 
giorer,  tab  ei  Modet,  eller  rettere  Godheden  for  mig,  om  det 
ei  gaaer  strax  saa  godt  i  den  ny  Klasse,  jeg  vil  gjøre  hvad 
jeg  kan. 

Deres  inderlig 

taknemlige 

Andersen. 

I  Sommerferien  —  da  De  veed  jeg  morede  mig  saa  herlig- 
i  Fyhn  —  skrev  jeg  et  lille  Digt,  jeg  troer  jeg  har  fortalt 
Dem  det  —  ofte  har  jeg  vilde  sendt  Dem  det  men  jeg  har  ei 
havt  Leilighed  at  renskrive  det;  men  i  disse  14  Dage  er 
jeg  ganske  fri,  altsaa  kan  (tor?)  jeg  jo  nok,  vil  De  forære 
Deres  Datter  (den  ældste)  det,  hvis  De  troer  hun  finder  det 
værd  at  giemmes.  I  en  Ferie  maa  jeg  jo  nok  more  mig,  og 
naar  ieg  maa  det,  saa  har  jeg  ogsaa  nok  turde  digte  dette  lille 
Product? 

Slagelse  d.  20.  October  1826. 

(Med  dette  Brev,  som  væsenligt  angaaer  Pengesager  og 
melder,  at  han  næste  Torsdag  flytter  op  til  Rektoren  og  forlader 
Madam  Henneberg  —  følger: 

Dansk  Stiil 

af 

Hans  Christian  Andersen. 

En  af  de  høie,  ædle  Egenskaber  som  hæver  Mennesket 
helt  over  Dyret,  er  Indbildningskraften,  den  Evne  at  kunne 
fremstille  en  Gienstand  for  sig  i  Tankerne  som  om  den  stod 
for  de  physiske  Ørne;  den  kan  skabe  sig  selv  Billeder  og 
udmale  dem  paa  det  skjenneste;  derfor  have  de  Gamle  afbildet 
Phantasns  o:  Indbildningskraften  som  en  fyrig  Yngling  med 
flammende  Øine,  han  er  den  første  Engel  som  nærmer  sig 
Barnet,  han  ledsager  ham  tidligere  end  hans  ældre  alvorlige 
Broder  »Fornuften«,  han  viser  ham  den  hele  Verden  som  et 
faderligt  Huus,  Stiernerne  som  en  Engleskare,  der  i  Natten 
skuer  ned  til  Menneskene  for  at  fortælle  Faderen  deroppe 
Menneskenes  Daad.  Phantasns  felger  Ynglingen  over  Klipper 
og  Floder  og  antænder  og  styrker  hans  Mod,  det  er  ham  der 
som  Haab  viser  sig  for  den  Ulykkelige,  der  trøster  Dyden  men 
maler  truende  Billeder  for  Lasten.  Den  viser  en  deilig  broget 
Verden  for  den  Blinde,  den  giver  os  en  Anelse  om  Evigheden. 
—  Vor  Siæl  er  ufattelig  som  den  Gud  der  skabte  den,  den 
udgrunder  ikke  sig  selv  eller  sit  Ophav  og  dog  dvæler  den 
helst  ved  Tanken  om  disse ;  den  føler  sig  selv  at  udvikles  mere 
og  mere  og  aner  og  haaber  en  Udødelighed;  naar  vi  see  eller 
lære  at  kjende  en  mærkelig  Mand  imellem  os,  da  ønske  vi  jo 
at  kjende  hans  Oprindelse,  at  see  hvorledes  hans  Aand  mere 
og    mere  blev   modnet,    hvorledes  han  giennem  Kamp  og  Møie 

hævede  sig  til  det  Maal,  hvorfra  han  tiltrak  sig  Opmærksom- 
heden. Naar  vi  nu  kunne  fole  saamegen  Interesse  for  en 
enkelt  Mand,  hvormeget  maa  vi  da  ikke  fele  for  det  Hele,  for 
Menneskeheden;  da  er  det  vi  sege  efter  dens  første  Udspring. 
—  Natur  og  Historie  blive  vore  Hjelpekilder;  Naturens  store 
Bog  lærer  os  at  kjende  den  mægtige  Aand  som  ordnede  Alt; 
i  Historien  see  vi  hvorledes  han  ved  Midler  styrer  Alt,  hvor- 
ledes hans  herligste  Skabninger  virke.  Men  den  største  Deel 
af  Historien  taber  sig  i  det  Dunkle,  men  hvor  herlige  ere  ikke 
de  Rester  vi  have;  Folkets  Poesie,  dette  Siælens  og  Hiertete 
Sprog  er  alene  de  lysende  Punkter  ved  hvilke  vi  lære  at  luende 
dettes  Kultur;  Digteren  øser  jo  af  Naturen  og  sin  Tidsalder, 
fra  disse  henter  han  sine  Billeder  og  disse  giver  os  en  Idee 
om  hiin  Old;  hvor  inderlig  dvæler  derfor  ikke  Indbildnings- 
kraften ved  disse.  —  Vi  see  den  barnlige  Aand  som  besiælede 
de  første  Mennesker,  den  mægtige  Gud  som  saa  underfuldt 
udviklede  Alt  mere  og  mere.  Hvor  barnlige  ere  ikke  Ideerne 
om  Verdens  Skabelse,  Moses  har  sikkert  taget  sit  Billede  af 
den  kommende  Dag,  da  Mørket  forst  adskilles,  Himlen  og 
Havet  viser  sig,  nu  Fuglene  og  til  Slutningen  Mennesket. 
»Lader  os  skabe  et  Menneske  i  vort  Billede  *  tænkte  de  dem 
Gud  at  sige,  og  at  han,  da  Menneskene  bleve  fordærvede,  steg 
ned  til  Abraham  for  at  see  om  det  var  Sandhed.  At  Moses 
ved  Synet  af  Guldkalven  tabte  Tavlerne  og  de  gik  itu  er 
sikkert  ene  et  stærkt  Billede  paa  at  naar  det  tøilesløse  Folk 
erholder  sin  hele  Frihed,  da  maa  Lovens  Tavler  blive  knuste. 
Ved  Jesu  Død  brast  Templets  Forhæng  —  ja,  ved  Læren  som 
besegledes  ved  Frelserens  Forsoningsdød  brast  det  Dække  som 
var  draget  mellem  det  Hellige,  mellem  Gud  og  hans  herligste 
Skabning.  —  Kiærlighed  ordnede  Ghaos  og  skabte  Verden, 
siger  en  græsk  Mythe.  —  Mnemosyne  var  Moder  til  Muserne 
o:  Erindring  fødte  Poesien  og  det  Skjonne.  De  kaldes  Søstre 
og  er  det  jo  ogsaa,  Haand  i  Haand  vandre   de  giennem  Livet. 

Historie  Poesi  Musik  Dands  og  Maleri  ere  jo  et  Heelt  i  Skue- 
spillet.     I  Billederne  fra  Oldtiden    see    vi   tydeligt    hiin   Tids 
Aand,    Nordens  Kraft  og  Sydens  Vellyst  fele  vi  i  de  stærke 
Billeder.     Blodige  og  fæle  Billeder  see  vi  i  det  barske  Nord  da 
Menneskeblod  flod  for  de  vrede  Guder,   men  undertiden  træder 
der  et  Billede    frem    der   røber  Anelse    om    den  usynlige  Gud. 
Phantasien    optager  jo    sine  Billeder   af  Gienstandene  om  sig, 
den  indaandede  disse  i  Bardernes  Sange  og  saaledes  blive   disse 
herlige  Minder  om  den  svundne  Old.    En  barnlig  Aand,  ukiendt 
til  Verden,   viser  sig  i  Billederne  fra  et  nomadisk  Folk,   den 
raa   blodige  Aand   hos  Nordens  Beboere,    Troubadurens  Sange 
vise  oe   hiin  romantiske  Tidsalder,    og    saaledes    søger  Indbild- 
ningskraften ved  disse  Billeder  at  fremkalde  det  Svundne. 

I  Tidens  Strøm  styrter  alt  Middelmaadigt,  kun  det  sær- 
deles Store  kan  bestaae  og  derfor  kan  alene  sande  store 
Billeder  som  tale  til  Siælen  være  fra  hiin  Tid  og  derfor  dvæler 
Indbildningskraften  saa  gierne  ved  disse  som  vise  os  en  svunden 
Olds  Følelser  og  Ideer. 

Ugt 


Slagelge  3.  Maii  1826. 
Kiære  Velgiører! 

.  Den  ene  Dag  gaaer  som  den  anden,  fra  Sengen 
til  Bogen,  derfra  til  Skolen  og  fra  den  til  Bogen  om  Aftenen 
igjen ;  thi  ud  kommer  jeg  ikke  men  lever  som  en  sand  Eneboer. 
Meisling  siger  nok  »De  skal  gaae  ud  og  røre  Dem,  den  megen 
Sidden  gjor  Dem  sløv;«  men  Slagelse  Landevei  ligner  om  Vinteren 
et  Kamschatka  og  om  Sommeren  en  sand  Lyneborger  Hede,  altsaa 
kan  den  ikke  lokke  mig  ud;    og  besøge  Nogen    veed  jeg  M. 

ikke  lider  altsaa  bliver  jeg  heller  hjemme.  Men  denne  lille  Tvang 
giver  mig  en  stor  Fordeel,  nemlig  den,  at  M.  sjelnere  siger 
noget  til  mig  paa  Skolen  og  hjemme  behandler  mig  ret  fortrolig 
og  venlig.  Jeg  indseer  ganske  sikkert  at  han  mener  mig  det 
godt,  men  lidt  underlig  er  han  dog  ofte,  eller  ogsaa  det  er  mig 
eller  min  forfængelige  Egenkjærlighed  der  seer  galt.  (Til  en 
Anden  end  Dem  turde  jeg  ikke  skrive  saaledes).  Jeg  var  f.  Ex. 
forleden  Sondag  gaaet  i  Kirke;  men  var  han  ikke  ganske 
vred  derfor  og  sagde:  »det  var  bedre  jeg  sad  ved  mine  Beger;« 
men  han  var  da  ogsaa  i  daarlig  Lune  den  Pag. 

Jeremiader  kjede,  derfor  Mod !  en  Portion  har  jeg  allerede 
begyndt  at  samle  mig.  Jeg  begynder  allerede  at  mærke 
hvormeget  det  hjelper  mig  at  M.  læser  privat  med  mig;  især 
seer  jeg  det  i  min  Latinske  Stiil ;  han  har  givet  mig'  et  ganske 
tydeligere  Begreb  om  at  udtrykke  mig  i  dette  Sprog  end  jeg 
for  har  havt.  Derfor:  »Roser  sig  med  Torne  blande«  —  da 
.det  nu  saa  maa  være  her  i  denne  underlige  Verden;  min  Lod 
er  dog  bleven  blandt  de  bedste  og  jeg  vil  derfor  bære  de  sniaa 
Ubehageligheder  med  de  store  Goder,  der  ellers  er  tilfalden  mig. 
Var  min  Aand  ikkun  mindre  flygtig,  da  vilde  jeg  vel 
ogsaa  endnu  mere  kunde  vinde  M.s  Godhed  for  mig;  dog  endeel 
af  den  indbilder  jeg  mig  at  have;  og  om  ikke  mit  Hjerte  kan 
ganske  aabne  sig  for  ham,  om  jeg  ikke  kan  elske  ham,  saa  er 
jeg  ham  dog  inderlig  taknemlig  for  hans  Interesse  for  mig. 

.  .  .  Vil  De  hilse  Madam  Andersen.  Jeg  seer  ret  tidt 
paa  Billedet  i  Gefion1,  men  det  falder  dog  reent  igjennem 
imod  Originalen,  der  staar  meget  naturligere  og  skiønnere  i  mit 
Bryst.  Kobberstikkeren  har  vist  villet  skildre  hende  som  hun 
virkelig  er  —  en  Engel,  men  han  har  gjort  hende  til  en  Basun- 
Engel;    idetmindste     bringer     de     hovnede     Kinder    mig    paa 


1  Gefion.  Nytaarsgave  f.  1826.  udg.  af.  Joh.  Elisa  Beyer,  med 
Kgl.  Skuespillerinde  Birg.  Elisab.  Andersens  Portrait  (efter  Eckersbergs 
Maleri). 

denne  Idee.  —  Ordsproget  siger  »det  er  vanskeligt  at  binde 
Munden  paa  en  Barbeer« ,  men  man  borde  sige :  det  er  vanskeligt 
for  den  Snakkelystne  at  tie;  idetmindste  gaaer  det  mig  saaledes. 
Jeg  vil  derfor  slutte. 

stedse  bliver  jeg 

deres  taknemlige 

Andersen. 


Slagelse  7.  Maii  1826. 
Kj.  Velgj: 

.  .  .  Idag  fik  Rektoren  et  privat  Brev  med  sikker  Underretning 
om  at  han  var  valgt  til  Rektor  i  Helsingør;  •  .  han  vilde  derfor 
at  jeg  skulde  spørge  Dem,  om  jeg  maatte  følge  med  ham  strax, 
naar  han  nu  om  en  14  Dage  eller  3  Uger  reiser. 

De  veed,  hvor  underligt  Forsynet  ved  gode  Mennesker  har 
sørget  for  mig;  lige  indtil  dette  Øieblik  har  Alt  udviklet  sig  til 
det  Bedste,  nu  bugter  Veien  sig,  og  hvad  kan  jeg  da  bedre  gjøre 
end  at  overgive  min  Skjebne  til  Gud,  der  ved  Dem  saa  faderlig 
virker  for  mig.  Helsingør  eller  Slagelse?  Det  er  to  Veie.  Det 
vil  mulig  have  stor  Indflydelse  paa  min  Fremtid  hvilken  jeg 
tager;  jeg  tør  ingen  Stemme  give.  Vil  De  jeg  skal  blive  i 
Slagelse,  nu  saa  anseer  jeg  det  som  det  bedste  for  mig,  og  vil 
De  jeg  skal  reise,  saa  gjør  jeg  det  gjerne.  Dog  mine  Tanker  i  denne 
Henseende  tør  jeg  vel  nok  komme  frem  med;  men  bestem  De 
kun  efter  Deres  gode  Følelser  for  mig.  Jeg  har  nøie  overveiet 
Sagen,  ogsaa  spurgt  mig  til  Raads,  og  paa  begge  Maader  faaer 
jeg  det  Resultat,  at  jeg  vil  tabe  meget  ved  at  komme  fra 
Meisling  ;  jeg  vil  neppe  faae  en  Rektor,  der  saaledes  vil  interessere 
sig  for  mig,  som  han  især  i.  den  sidste  Tid  har  gjort;  han  har 
stedse  med  Velvillie  hjulpen  mig  med  det  af  mit  Pensa  som  jeg 

ei  kunde  komme  ud  af,  og  dermed  er  det  gaaet  saa  temmelig 
godt  for  mig  siden  min  Optagelse  i  øverste  Klasse ;  desuden  at  han 
har  øvet  mig  i  Latinsk  Stiil  har  hjulpet  mig  overordentlig  meget. 
Men  naar  jeg  nu  skilles  fra  Meisling  frygter  jeg  for  at  det  vil 
gaae  mig  mindre  godt ;  og  hvem  veed,  især  naar  jeg  bliver  mindre 
god,  hvorledes  Lærerne  vil  blive  mod  mig;  jeg  veed  egentlig 
ikke  een  eneste  blandt  de  øvrige  Disciple  de  interessere  dem  for, 
og  hvor  kan  jeg  da  vente  de  gjør  det  for  mig?  Den  mathematiske 
Lærer  var  mig  saa  temmelig  paa  Nakken  før  jeg  kom  i  Rektorens 
Huus ,  men  neppe  kom  jeg  der  før  han  er  bleven  den  personificerede 
Venlighed  selv,  ja  roste  mig  endog  i  mine  egne  Øine  for  nogen 
Tid  siden  for  min  særdeles  Fremgang  skjont  jeg  ikke  kunde 
fortjene  det,  da  jeg  ret  er  en  Stymper  i  det  jeg  har  maattet 
lære  af  Mathematik  i  den  senere  Tid;  hvorledes  mon  han  vel 
vil  blive  imod  mig  naar  han  tør  være  som  han  vil? 

Her  har  jeg  nu  i  Korthed  nedskrevet  Alt;  De  kan  troe 
der  er  en  Uro  i  min  Sjel  for  jeg  faaer  Svar  fra  Dem;  Deres 
Bestemmelse  vil  have  megen  Indflydelse  i  det  mindste  paa  de 
første  Aar  der  staae  for  mig.  I  hele  mit  Liv  har  jeg  troet  at 
see  Faderhaanden  der  ledede  Alt ;  jeg  anseer  derfor  dette  Tilfælde 
for  et  Vink  af  Forsynet  og  tør  derfor  ikke  bede  Dem  om  det 
ene  eller  det  andet.  Jeg  har  ikke  uden  Dem,  lad  deres  Hjerte 
tale  for  mig,  overvei  Sagen  og  bestem  i  Herrens  Navn  hvad  De 
vil,  jeg  vil  ansee  Deres  Villie  for  det  bedste  og  har  da  den 
Trost,  om  Gud  vil  at  jeg  skal  blive  mindre  lykkelig,  at  jeg 
ikke  selv  har  bidraget  dertil.  — 

Lyst  har  jeg  at  følge  med  Rectoren  fordi  jeg  troer  det  er 
mig  gavnligst;  men  jeg  vil  intet  mere  sige,  gjor  som  De  vil; 
Gud  lønne  Dem. 

Hils  Deres  Datter.  Deres  taknemlige 

Andersen. 

Den  Ode. 

.  .  .  Jeg  haaber  Meisling  vil  blive  mere  og  mere  god 
imod  mig;  heftig  er  han  rigtig  nok,  og  noget  Ubehageligt  kan 
jeg  vel  ogsaa  vente  dernede;  desuden  skal  Disciplene  være  nogle 
urolige  Krabater. 

De  kan  bedre  end  jeg  overskue  Ms.  Forhold  mod  mig  hele 
min  Skoletid,  De  kan  bedre  end  jeg  see  hvad  der  er  det  bedste ; 
derfor  lad  intet  Udtryk  i  mit  Brev  bringe  Dem  paa  den  Tanke, 
at  jeg  helst  vil  følge  ham  —  nei,  jeg  vil  sandelig  helst  hvad 
De  vil;  Deres  Villie  er  mig  den  bedste.  — 


Andersens  Ansøgning  til  Universitets-Directionen. 

(efter  Meislings  Concept.) 

Efterat  jeg,  fremmed  for  al  videnskabelig  Dannelse,  blev  i 
en  temmelig  fremrykket  Alder  ved  flere  Ædlinges  Bistand, 
hvoriblandt  jeg  tør  nævne  den  værdige  Etatsraad  Collin,  sat  i 
Slagelse  lærde  Skole  for  at  betræde  de  Studerendes  Bane,  har 
jeg  efterhaanden,  saavel  ved  mine  Læreres  gode  Veiledning  som 
ved  egen  Anstrængelse ,  arbeidet  mig  op  fra  Skolens  lavere 
Klasser,  hvor  jeg  formedelst  Mangel  paa  Forkundskaber  maatte 
i  Aaret  1822  indsættes,  op  til  den  øverste,  og  er  endog  op- 
muntret ved  den  Udsigt  at  turde  om  en  halvtredie  Aar  kunne 
blive  Student.  Uheldigviis  indtræffer  det  saaledes,  at  min  hidtil 
værende  Rector,  Hr.  Doctor  Meisling,  forlader  Slagelse  for  at 
overtage  Helsingørs  Bectorat,  og  dette  er  mig  saameget  mere 
til  Skade,  som  jeg  opholder  mig  i  hans  Familie  og  tillige  er- 
holder af  ham  nogen  privat  Underviisning.  Jeg  har  forespurgt 
mig  hos  Hr.  Etatsraad  Collin,  hvis  Godhed  jeg  har  at  takke 
for  min  lykkelige  Stilling,    og   han  billigede  mit  yttrede  Ønske 

at  turde  følge  med  Rectoren,  som  heller  ikke  har  noget  derimod, 
naar  den  heie  Direction  vilde  forunde  mig  Tillladelse.  Jeg 
vover  derfor  underdanigst  at  andrage,  om  det  maatte  forundes 
mig  at  overflyttes  som  Gratist,  der  nyder  fri  Underviisning. 
Da  Hensigten  af  mit  Ønske  er  kun  den,  ved  fortsat  Flid  og 
Lærernes  gode  Veiledning  at  komme  bedre  frem  i  mine  Stude- 
ringer, vover  jeg  at  forelægge  mit  Andragende  med  inderlig 
Ben  om  dets  Opfyldelse. 


Slagelse,  d.  17.  Mai  i  1826. 


Underdanigst 

Andersen. 


Helsingør  27.  Maii  1826. 
Kj.  Velgj. 

Nu  er  jeg  da  kommen  til  Helsingør,  men  ei  rigtig  i  Ro- 
lighed, da  al  vort  Tøi  er  gaaet  til  Soes  men  endnu  ikke  kom- 
men hertil,  da  hverken  Æolus  eller  Neptun  ere  os  gunstige. 
Fik  jeg  nu  kun  snart  min  Kuffert,  at  den  ikke  med  Skib  og 
Alt  skulde  faae  den  Grille  at  indlogere  sig  paa  Bunden  af 
store  Belt;  thi  Meisling  har  ingen  Ting  assureret.  Det  var 
en  deilig  Tour  herned  og  vi  gjorde  den  paa  2  A  3  Dage.  — 
Der  var  dog  nogle  enkelte  Steder  det  gjorde  mig  ondt  at  sige 
Levvel;  men  mødes  og  skilles  er  jo  Verdens  Løb;  jeg  fik  en- 
deel ret  smukke  Stamblade,  især  udmærkede  sig  et  fra  en  Di- 
scipel Wendelbo  i  Sorø  med  Schillers  Portrait  der  lignede 
herligt  og  en  broderet  Sommerfugl  fra  en  Dame  samt  et  Blad 
fra  Digteren  Ingemann. 

Veien  fra  Roeskilde  til  Helsingør  gjorde  ret  Indtryk  paa 
mig.     Det  er  den  meest  romantiske  Egn   jeg    endnu  har  seet; 


51 

hvor  majestætisk  deilig  tager  ikke  Roeskilde  Domkirke  sig  ud 
ved  Fjorden,  hvor  deilige  vide  Udsigter  finder  ikke  Øjet  der; 
men  det  er  en  halsbrækkende  Vei  at  kjøre,  Bakke  op  og  ned 
og  nogle  ere  steile  som  et  Tag,  og  dertil  kom  at  vore  Heste 
vare  sky,  saa  jeg  kun  halv  kunde  nyde  den  deilige  Natur. 
Vi  rullede  over  Værbro  og  jeg  tænkte  paa  vor  Frode.  Slan- 
gerup længtes  jeg  ret  efter  for  at  see  den  By,  hvor  den  herlige 
Kingo  legede  som  Barn,  men  Byen  og  Indvaanerne  gav  mig 
Idee  om  et  sandt  Ravnekrog.  I  Torsdags  Aftes  vare  vi  i  Fre- 
deriksborg, Klokken  var  10  men  jeg  maatte  ind  i  Slotsgaarden ; 
hvilket  underligt  Indtryk  giorde  ikke  den  gamle  gothiske  Byg- 
ning med  sine  Taarne  og  Vindelbroer.  Inde  i  den  inderste 
Slotsgaard  groede  Græsset  op  mellem  Fliserne  og  det  drønede  i 
Eccho  ved  hvert  Skridt;  det  var  Tusmørke  og  kun  fra  et  en- 
kelt Vindue  skinnede  et  Lys  ned,  det  var  mig  ret  som  jeg  var 
stegen  et  Par  Aarhundreder  tilbage,  dette  var  den  første  Ridder- 
borg jeg  havde  seet,  i  Phantasien  saa  jeg  Christian  IV  og  pyn- 
tede Fruer  om  mig.  O  det  var  en  deilig  Aften,  hvor  holder 
jeg  ikke  af  det  gamle  Slot;  dog  Lyst  til  evigt  at  leve  derinde 
kan  jeg  just  ikke  sige  jeg  har.  Ærværdige  ere  vel  Middel- 
alderens Bygninger  (skjønt  dette  Slot  er  yngre)  men  jeg  holder 
dog  mere  af  vore  lyse  muntre  Værelser.  De  gamle  Bygninger 
forekomme  mig  stedse  som  Spøgelsehistorierne  Bern,  de  har 
noget  tillokkende,  noget  kildrende,  men  det  skræmmer  dog  evigt 
at  leve  i  dem.  ... 

Betragtet  ude  fra  Veien  lovede  Helsingør  mig  ikke  meget, 
men  nu  jeg  er  inde  i  den  synes  den  mig  et  lille  Kjøbenhavn. 
Hvilken  Færdsel!  hvor  livligt  paa  Skibsbroen,  her  tale  nogle 
tykke  Hollændere  deres  hule  Sprog,  der  hører  jeg  det  harmo- 
niske Italienske,  længere  henne  læsse  de  Steenkul  af  en  engelsk 
Brig,  saa  at  jeg  troer  at  lugte  London.  Sundet  er  besaaet 
med  Skibe,  der  som  Strandmaager  svæve  forbi  Kysterne.  Igaar 
var  jeg  med  Meisling  i  Marienlyst,    o    det    er   noget    af  det 

forste  jeg  har  seet.  Alt  forekom  mig  som  Schweitz  og  jeg 
følte  mig  saa  usigelig  lykkelig,  o  man  maa  blive  Digter  eller 
Maler  ved  at  see  den  deilige  Natur.  O  Velgjorer,  tak  for 
hvert  lykkeligt  Øjeblik  I     Livet  er  dog  herligt ! !  I 

Imorgen  begynder  da  Underviisningen ;  fremad  vil  jeg. 
Gud  give  mig  Kraft.  I  Tillid  til  ham  vil  jeg  stræbe  og  haabe, 
at  ikke  alle  mine  Drømme  ere  Phantasie.  Jeg  haaber  nok  M. 
vil  vedblive  at  interessere  sig  for  mig,  derfor  bort  med  al 
Frygt.  Disciplene  see  heller  ikke  saa  rebelske  ud  som  jeg  fryg- 
tede, og  de  synes  endog  ret  artige  og  godlidende  mod  mig. 
Men  nu  lev  vel  og  tænk  undertiden  paa 

Deres  inderlig 

taknemlige 

Andersen. 


Helsingør  27.  Junii  1826. 
Kj.  Velgj. 

Det  forekommer  mig  næsten  som  en  Evighed  siden  jeg 
skrev  Dem  sidst  til.  Meisling  har  allerede  bragt  Skolen  i 
god  Gang.  Med  mine  Meddisciple  troer  jeg  nok  jeg  skal 
komme  ud  af  det,  de  ere  ret  godmodige  Fyre,  og  jeg  mærker 
slet  ikke  til  det  brutale  Væsen  man  udskreg  saa  meget  hos 
dem.  — 

I  Mathematik  synes  jeg  ordentlig  at  brillere;  det  undrer 
mig  selv,  thi  i  Slagelse  blev  jeg  anseet  for  intet  mindre  end 
et  mathematisk  Hovede;  om  det  reiste  sig  af  Lærerens  Idee, 
at  den  som  havde  Anlæg  for  Poesi  aldrig  kunde  lære  Mathe- 
matik, da  det  var  som  Ild  og  Vand,  veed  jeg  ikke.  Min 
danske  Stiil   rose  de  meget,    men   jeg  faar  dog  ikke  meer  end 

Mg.  for  den;  mit  Ug.  for  Sang  er  tabt,  thi  her  synges  ikke 
en  eneste  Tone. 

Jeg  g} or  mig  Dag  for  Dag  ret  Umage  for  at  kjende  mig 
selv,  men  i  Henseende  til  Evner  og  Kræfter  vil  det  ikke  ret 
lykkes  mig,  thi  jeg  foler  nok  at  den  slemme  Forfængelighed 
lister  sig  med  i  Spillet,  og  om  jeg  i  et  mørkt  Øieblik  be- 
demmer mig  selv  lidt  for  strængt,  saa  vil  jeg  forresten  dog 
gjerne  troe  det  Bedre  om  mig;  dog  det  har  Meisling  bragt 
mig  til  at  indsee,  at  der  ligger  noget  hæslig  luftigt  i  mit 
Væsen,  noget  Uroligt  og  Bende  i  min  Aand,  der  gjor  at  det 
adder  mig  dobbelt  vanskeligt  at  trænge  ind  i  Sprogene.  O 
gid  jeg  ret  anderledes  kunde  fare  frem  med  Græsk  og  Latin, 
da  vilde  jeg  ikke  have  saa  mange  mørke  Øieblikke.  Dog  hvad 
njelper  det  at  fole  uden  at  kunne  afhjelpe;  og  evig  at  tale  i 
sine  Breve  om  samme  Materie  maa  kjede  Læseren,  det  føler 
jeg  ved  ethvert  Brev  jeg  skriver  til  Dem,  og  jeg  befinder  mig 
ordentlig  i  et  Slags  aandeligt  Snøreliv;  jeg  vil  gjerne  lade  mit 
Hjerte  tale  til  dem,  men  jeg  frygter  alletider,  at  mit  Skriveri 
kjeder  Dem,  især  da  Tonen  deri  stedse  bliver  slæbende  og  kla- 
gende; jeg  veed  nok  hvorledes  et  Brev  til  Dem  burde  være, 
det  skulde  være  Liv  og  Aand.  Jeg  bevidner  Dem  heller  ikke 
med  Ord  .noksom  min  Taknemlighed,  men  —  ærligt  sagt  — 
det  forekommer  mig,  naar  jeg  læser  eller  horer  Nogen  tale  vidt 
og  bredt  om  deres  Taknemlighed,  at  denne  da  meest  begtaaer 
i  Ordene,  og  derfor  føler  jeg  mig  forlegen  ved  stedse  at  for- 
tælle hvad  jeg  foler,  .da  jeg  frygter  De  i  denne  Henseende 
kunde  have  samme  Idee  herom  som  jeg.  —  ... 

Hver  Søndag  gaaer  jeg  en  lille  Tour  med  Meisling,  han 
har  viist  mig  mange  deilige  Partier,  saa  det  forekommer  mig 
jeg  er  forflottet  fra  Lyneborg-Hede  til  en  Phantasi- Verden  eller 
et  lille  Gesnersk  Idylland.  Fru  Wulff  advarer  mig  ret  moder- 
ligt:   »ikke  at  lade  min  Phantasi   forlede  mig  til,   begeistret  af 

den  skjønne  Egn  at  skrive  Elegier  eller  andre  lyriske  Stykker«, 
men  jeg  har  forsikkret  hende  og  lover  Dem,  at  jeg  for  Øie- 
blikket  skal  slukke  hver  Gnist  af  denne  aandelige  Ild. 

Ferien  begynder  den  14de  og  varer  til  1ste  August.  Da 
Fru  Wulff  har  tilbudt  mig  Logi,  saa  kommer  jeg  nogle  Dage, 
som  jeg  haaber  De  intet  har  imod;  jeg  længes  ret  efter  at 
tale  med  Dem.  Jeg  har  ogsaa  en  Bøn  paa  Hjertet  —  tør 
jeg  ikke  nok  komme  med  den?  Mine  Støvler  trænge  til  en 
Hovedreparation  og  jeg  har  ingen  Penge  dertil;  derfor  tænk 
paa  mig  før  Ferien.  Det  er  nu  over  ll/t  Åar  siden  jeg  fik 
til  en  Kjortel  af  Dem,  og  da  jeg  lod  den  gjøre  af  meget  grovt 
Klæde,  er  den  til  denne  Tid  bleven  slidt  meget,  og  jeg  maa 
derfor  altid  gaae  med  min  Frakke;  naar  det  kan  skee  saa 
tænk  paa  mig.  Det  gjør  mig  ondt  nok  idelig  at  maatte  over- 
hænge Dem;  men  tænk  Dem  i  mit  Sted.  Nu  lev  vel!  Til 
Støvlerne  faaer  jeg  jo?     Hils  Alle  i  Deres  Omgivning  fra 

Deres  taknemlige 

Andersen. 

Rectoren  er  idag  i  Dyrehaugen  og  jeg  staaer  da  ene  for 
Skolen  (o :  de  tomme  Værelser). 


Helsingør  7.  Julii  1826. 
Kj.  Velgj. 

De  har  selv  sagt:  »er  der  Noget  De  har  skrevet  om,  og 
jeg  ikke  svarer,  saa  husk  mig  kun  derpaa«.  Paa  Grund  heraf 
vover  jeg  at  bede  Dem  om  at  tænke  paa  mig  i  Henseende  til 
mine  Støvlers  Reparation.  Der  er  ellers  i  disse  Dage  mødt 
mig  noget  Ubehageligt,  som  har  gjort  mig  meget  mismodig. 
Noget   før  Examen    skrev   jeg  et  Brev   til  Professor  Nyerup, 

der  ofte  glæder  mig  med  et  Par  Linier  fra  sig.  Jeg  fortalte 
barn  Touren  herned  omtrent  saaledes  som  jeg  i  mit  Brev  for- 
talte Dem  den;  forleden  Dag  træffer  jeg  paa  Kjøbenhavns  Skil- 
deri, og  tænk  Dem  min  Forandring,  seer  næsten  det  halve 
af  mit  Brev  indrykket,  onder  Titel :  » Brudstykke  af  en  Reise 
fra  Roeskilde  til  Helsingør*.  —  Det  staaer  saaledes  der  uden 
mit  Vidende  og  aldeles  imod  min  Villie,  ingen  har  spurgt  mig 
om  Tilladelse  dertil.  Der  staaer  vel  intet  Navn  under,  men 
det  ærgrer  mig  dog  at  det  er  trykket;  mindst  tænkte  jeg  der- 
paa  da  jeg  skrev  det,  og  var  derfor  ikke  saa  ængstelig  med 
Udtryk  og  Form,    som   jeg    vilde    have  været  dersom   det  var 

faldet  mig  ind. 

Vil  De  hilse  o.  s.  v. 

Deres  taknemlige 

Andersen. 

I  dette  Øjeblik  skrev  Guldberg  mig  til  og  et  Sted  i  sit 
Brev  siger  han: 

> —  til  Held  skal  det  lede  Dem,  naar  De  kun,  og 

det  vil  De  jo,  stræng  samvittighedsfuld  følger  Pligt  og  øver 
Flid,  korsfæstende  Kjødet,  det  er  den  poetiske  Ejephest,  indtil 
den  kan  nedtages  af  Korset  og  gives  frit  Løb,  indtil  den,  efter 
at  have  ligget  i  Graven,  kan  opstaae  i  en  forherliget  Skikkelse. 
Saalænge  min  gode  Andersen  —  jeg  taler  som  deres  faderlige 
Ven  —  faaer  selve  Skilderiet  Intet  fra  Dem!  (vide  Reisen  fra 
Roeskilde  til  Helsingør).« 

Han  troer  altsaa  at  jeg  har  indrykket  det  og  nu  falder 
det  mig  ind,  maaskee  De  troer  det  Samme;  derfor  maa  mit 
Brev  strås  bort  og  sige  Dem  min  Uskyldighed. 


56 

August  1826. 
Brev  fra  Andersen  til  Oberst 
Guldborgs  Datter. 

(sammensat  af  lutter  Comedietitler.) 

Jeg  er  ret  i  De  onde  Luner,  ja  her  er  Hjerte  og  Hoved 
i  Strid,  og  det  af  lutter  Falsk  Undseelse,  da  jeg  ei  veed  om 
jeg  som  Den  fattige  Poet  tor  skrive  Vennens  Datter  nogle 
Linier  til;  dog  Dristigt  vovet  halvt  er  vundet!  —  jeg  skriver. 
Ak,  jeg  lever  her  som  Eremiten  paa  Formentera  og  kan  derfor 
nok  see  ud  som  Skumleren;  min  eneste  Glæde  er  Tanken  om 
Besøget  jeg  haaber  at  gjere  Dem  til  Sommeren;  thi  hvad  For- 
noielse  angaaer  her  saa  har  jeg  kun  Privattheatret,  og  der  seer 
man  kun  Armod  og  Høimodighed,  Enken  og  Ridehesten  og 
andre  af  samme  Art.  Er  jeg  færdig  med  mine  Studeringer  og 
kan  kaldes  Den  godmodige  Student,  maaskee  jeg  da  og  naaer 
Navnet  Digteren.  Das  Leben  ein  Traum  siger  Castelli,  og 
han  er  Manden  af  Ord;  thi  rask  glider  Tiden  og  jeg  er  ved 
Maalet. 

Fra  Vennerne  i  Hovedstaden  kan  jeg  hilse  Dem,  Chr. 
Wulff  er  nu  blandt  Søofficererne.  Ida  er  venlig  og  god- 
modig som  en  Preciosa,  Jette  vittig  og  munter  som  Den  lille 
Ziguenerinde;  ak  nu  seer  De  i  denne  Tid  Tryllefløiten  (thi  De 
veed  vel  dette  spilledes  Den  28de  Januar),  men  vi  Stakler 
see  Intet.  Dog:  Enden  god  Alting  godt,  det  kan  jo  komme 
endnu. 

Men  jeg  vilde  kun  skrive  To  Ord,  og  saa  løber  Munden 
paa  mig  som  paa  Gert  Westphaler  eller  Sladdersøsteren.  Alligevel 
er  dog  hele  Brevet  kun  Megen  Larm  om  ingen  Ting,  og  jeg 
vil  derfor  slutte.  Imorgen  er  det  jo  Fastelavnsmandag,  saa 
spiller  de  i  Kjobenhavn  Jeppe  paa  Bjerget. 

Jeg  er  stedse  her  i  denne  Verden  enten  en  af  dens  be- 
drøvede eller  en  af  dens 

Lystige  Passagerer. 

Helsingør  (formodentlig  October)  1826. 
Gode  Madam  Jtirgensen. 

Jeg  havde  glædet  mig  til  at  tale  med  Dem  i  denne  lille 
Ferie,  men  Meisling  er  med  Kone  og  Børn  taget  til  Byen, 
og  saa  ønskede  han,  at  jeg  blev  i  Huset  og  altsaa  maa  jeg  nu 
undvære  den  Fornøielse  til  Julen.  Jeg  har  i  den  sidste  Tid 
igjen  været  i  mit  Lune  å  la  Werther,  men  nu  er  jeg  igjen 
fornøiet  og  rolig;  jeg  er  da  ogsaa  ret  et  forunderligt  Væsen, 
blæser  Vinden  blot  en  Smule  skarp,  saa  faaer  jeg  strax  Vandet 
i  Øinene,  skjønt  jeg  vel  veed,  at  Livet  ikke  kan  være  en 
evig  Maidag.  I  mit  mørke  Lune  skrev  jeg  engang  medfølgende 
lille  Digt1,  som  De  ikke  kjender,  jeg  troer  ei  det  er  uheldigt, 
inen  hvad  siger  nu  De?  Tjen  mig  i,  at  ingen  Fremmede  seer 
det.  Vinteren  kommer  med  stærke  Skridt,  og  Dag  for  Dag 
mærker  jeg  nok,  at  Helsingør  ligger  Nordpolen  nærmere  end 
Slagelse,  ja  nærmere  end  Kjøbenhavn;  thi  jeg  kan  mærke, 
hvor  de  skj ærende  ¥inde  komme  fra  Nordens  Iisbjerge,  og  jeg 
flytter  mig  derfor  paa  min  Stol  efter  Solen,  ligesom  Fluerne  i 
mit  Værelse.  Alt  seer  saa  efteraarsagtigt  ud,  den  kjedsommelige 
Taage  begynder,  og  det  upoetiske  Regnveir  har  idag  løst  Kul- 
den af.  — 

Jeg  længes  ret  efter  at  tale  med  de  mange  gode  Menne- 
sker i  Kjøbenhavn,  Breve  faar  jeg  jo  vel,    men  det  er  jo  kun 


1  *Det  døende  Barn*.  Det  blev  oversat  paa  Tydsk  af  Ludolph 
Schley  og  optoges  i  Kjøbenhavnsposten  for  25.  Sept.  1827.  Ifølge  An- 
mærkningen  paa   2den   Side   er   det   danske   Digt    her    trykt    første 

-Gang  (altsaa   gjennem   det   Tydske)    under  Mærket  $ .     Under 

Mærket  ty (ikke,  som  Andersen  siger,  h )  er  dog  tidligere 

trykt,  nemlig  i  Flyvende  Post  for  17de  Aug.  1827,  >  Aftenen  c  og  »den 
rædselsfulde  Time«.  I  samme  Aargang  af  Flyvende  Post  findes:  « Tan- 
ker ved  en  Huslagen  Jydepotte,  Hjertesuk  til  Maanen  og  Dykker- 
klokken. — 

at  see  Skyggebilleder  imod  levende  Personer.     Gid  De  nu  maa 
kunne  læse  min  Klo,    thi   jeg   skriver  elendigt  veed   jeg  nok. 
Det  lille  Digt  vil  jeg  nu  skrive  Dem  her  paa  den  anden  Side. 
(Derefter  følger  Digtet). 
Hovedexamen  er 


gaaet  godt. 


Deres  taknemlige 

Andersen. 


Helsingør,  (uden  Datum)  (1826). 
Kjære  Hr.  Rector. 

Jeg  maa  tale  med  Dem ;  personlig  har  jeg  ikke  Mod  dertil, 
derfor  disse  Linier,  som  jeg  haaber  ikke  vil  gjøre  Deres  Util- 
fredshed med  mig  større.  At  De  mener  mig  det  ærligt  og  godt 
er  jeg  overtydet  om,  De  havde  ellers  aldrig  taget  mig  med  Dem 
herned.  Deres  Godhed  kan  jeg  ikke  gjengjelde  saaledes  som 
det  gode  Hoved  vilde  kunne,  det  eneste  jeg  kan  vise  er  inderlig 
Tillid  til. Dem  og  den  vil  jeg  vise.  Over  i  fire  Uger  har  De 
viist  Utilfredshed  med  mig,  Dag  for  Dag  er  denne  bleven 
større,  og  jeg  seer  ikke  Mulighed  i  at  dette  kan  blive  bedre 
og  fortvivler  over  mig  selv.  — 

O  læg  dog  ikke  mit  Brev  tilside  før  De  har  læst  det  ud, 
for  De  har  hørt  Alt  hvad  jeg  vil  sige  Dem.  Det  er  især  det 
forvirrede  i  min  Charakteer,  i  mit  Væsen,  som  støder  Dem,  jeg 
foler  det  selv,  men  det  kan  desværre  ei  være  anderledes.  Mine 
Forældre  vare,  som  De  veed',  meget  fattige,  jeg  kom  aldrig 
mellem  andre  Børn,  Hang  til  at  læse  holdt  mig  stedse  inde; 
min  Fader  havde  nogle  gamle  Comedier,  disse  lærte  jeg  næsten 
alle  udenad,  malede  selv  noget  op  og  levede  bestandig  i  en  heel 

Drømmeverden.  Min  Fader  dede  fra  mig  (jeg  var  dengang  11 
Aar);  i  Byen  var  jeg  allerede  temmelig  bekjendt,  kom  til  ad- 
skillige Familier  og  reciterede  da  gjerne  for  et  godt  Ord  hele 
Scener  og  Stykker  for  dem,  man  roste  mig  og  Barnet  fik  de 
første  store  Ideer  om  sig  selv.  Neppe  blev  jeg  confirmeret 
før  jeg  tiggede  og  bad  min  Moder,  dog  at  lade  migreise  til 
Kjøbenhavn  hvor  jeg  troede  ret  at  gjøre  Lykke  som  Skuespiller. 
Jeg  drømte  mig  Verden  som  den  jeg  fandt  i  Bøger,  og  sjæle- 
glad med  Mod  og  Tillid  til  Gud  gik  jeg  med  13  Rdl.  (en 
Summa  der  forekom  mig  uhyre)  til  Kjøbenhavn.  Jeg  kom  der 
just  som  Jødefeiden  var  udbrudt,  kjendte  ikke  en  Sjel ;  min  Formue 
var  paa  Reisen  svunden  til  11  Rdl.  og  paa  Gardergaarden, 
hvor  jeg  tog  ind ,  smeltede  den  i  2  Uger  hen  til  6  Rdl. ;  dog 
det  vil  blive  Dem  for  kjedeligt  at  følge  mig  Skridt  for  Skridt. 
Uden  Gage  kunde  jeg  kun  blive  antaget  ved  Theatret  og  jeg 
havde  Intet;  jeg  var  nær  ved  at  tabe  Modet.  Jeg  kunde  ikke 
bogstavere  et  eneste  Ord  rigtigt,  havde  kun  gaaet  i  Fattigskole 
i  Odense  og  kunde  aldeles  Intet.  Guldberg  lod  mig  ugentlig 
komme  til  sig,  lod  mig  skrive  hvad  jeg  vilde  og  gjennemsaae 
det  da.  Den  ene  Familie  gjorde  mig  bekjendt  med  den  Anden, 
Nøden  tvang  mig  til  at  holde  fast,  jeg  skrev  Drama  paa  Drama, 
var  Barn  til  at  tro  alt  hvad  der  blev  sagt  til  min  Roes  men 
hørte  intet  til  Dadelen  og  fik  snart  uhyre  Indbildninger  og 
Forventninger.  Nogle  faa  Timer  paa  Syngeskolen  og  een  Efter- 
middag om  Ugen  hos  Lindgreen  var  min  eneste  bestemte 
Beskjæftigelse,  al  den  øvrige  Tid  tilbragte  jeg  med  at  digte, 
læse,  sluge  Alt  uden  Forskjel;  hver  Aften  var  jeg  i  Comedie, 
Dag  og  Nat  drømte  jeg  kun  om  Sligt,  og  saaledes  kom  der  en 
uhyre  Forvirring  i  mit  Hoved,  i  mit  hele  Væsen,  om  den  end 
ikke  var  derinde  lige  fra  min  Barndom.  Tænk  Dem  nu  hvor 
vanskeligt  det  maatte  være  mig  at  gribe  fat  i  alvorlige  Be- 
skjæftigelser;  men  efterhaanden  følte  jeg  Nødvendigheden  af 
disse  mere  og  mere,  begyndte  at  indsee  mine  Mangler,  at  fole 

Guds  overordenlige  Fader- Godhed  for  mig,  og  besjæledes  da 
af  den  inderligste  Lyst  til  at  komme  fremad.  Deres  Utilfreds- 
hed med  mig  gjorde  mig  ofte  bedrovet,  men  der  kom  dog  altid 
en  Dag  at  De  blev  mere  tilfreds.  Til  October  har  jeg  nu 
været  4  Aar  hos  Dem,  en  Deel  af  mit  forvirrede  Væsen  har 
De  afrystet  mig  og  bragt  mig  til  at  kjende  mig  selv  og  Livet 
bedre  end  for.  Jeg  følte  at  De  mente  mig  det  godt  og  at  jeg 
ene  under  Dem  kunde  blive  til  noget,  og  derfor  fulgte  jeg 
gjerne  med  Dem  herned.  Men  i  den  sidste  Tid  har  De  daglig 
været  utilfreds  med  mig,  i  4  Uger  har  jeg  levet  i  den  frygte- 
ligste Spænding,  enhver  Yttring  af  Dem  opfanger  min  Sjel,  og 
jeg  kan  da  ikke  lade  være  at  serge  og  gjere  mig  de  mørkeste 
Ideer.  Om  Aftenen,  kan  jeg  næsten  ikke  samle  mine  Tanker 
for  Mismod,  paa  Skolen  gjennemkrydser  den  ene  Idee  den  anden; 
»hvad  skal  der  blive  af  mig«  det  er  Alt  hvad  jeg  kan  tænke 
paa.  Spørger  De  mig  om  noget,  da  koger  strax  Blodet  i  mit 
Hoved,  og  af  Frygt  for  at  svare  galt  svarer  jeg  ofte  hen  i 
Taaget,  og  er  dette  skeet,  kommer  den  fortvivlede  Idee:  jeg 
bliver  til  Intet,  duer  til  Intet;  og  saa  er  det  jeg  tier  ganske 
stille.  Jeg  har  aldrig  før,  som  De  selv  sagde  forleden,  været 
saa  daarlig  hos  Dem  som  nu,  men  Gud  er  mit  Vidne  at  det 
ei  er  af  Mangel  paa  Flid,  nei  det  er  Mismod  der  sløver  mig, 
det  er  Mangel  paa  Haab  og  Kolighed.  Jeg  burde  forlade 
Studeringerne  som  jeg  ikke  er  skikket  for,  men  hvad  skal  jeg 
gi-ibe  fat  paa?  Hvem  kan  jeg  vente  Interesse  hos,  naar  jeg 
har  skuffet  den  høieste?  Hvem  skal  jeg  tye  til?  Jeg  har  ikke 
Mod  til  at  træde  de  Mennesker  under  Øie,  som  have  ment 
mig  det  saa  godt,  som  have  ventet  noget  bedre  af  mig.  Min 
Samvittighed  bebreider  mig  ikke  for  Dovenskab,  jeg  har  gjort 
hvad  jeg  kunde,  det  er  mit  daarlige  Hoved,  min  urolige  Sjel 
som  lægger  Hindringer  for  mig.  Mit  høieste  Ønske  er  at  ved- 
blive Studeringerne,  at  blive  paa  den  Vei,  Forsynet  ved  gode 
Mennesker  satte  mig,    kan  jeg  ikke,    vil  jeg  blive  grændselos 

ulykkelig.  Gud!  hvad  skal  der  blive  af  mig?  Jeg  kan  jo 
ikke  brages  til  nogen  Verdens  Ting,  o  denne  Tanke  tilintetgjor 
mig  ganske.  0  Gud  var  jeg  aldrig  født.  O  slaa  dog  ikke 
Haanden  af  mig!  troer  De  at  der  er  mindste  Haab  for  mig, 
saa  tab  ikke  Taalmodigheden  med  mig;  begynder  det  forst  at 
blive  noget  bedre,  da  vil  jeg  faae  Mod  og  maaskee  det  da  vil 
gaae.  Foragt  mig  ikke  fordi  jeg  trygler,  det  er  jo  mit  hele 
Livs  Vel  der  staaer  paa  Spil,  giv  mig  Haab  dersom  der  er 
noget;  men  er  der  intet,  nu  saa  i  Guds  Navn  skee  da  hvad 
der  vil,  ligesaa  godt  først  som  sidst.  Der  var  meget  jeg  vilde 
sige  endnu,  "men  jeg  frygter  at  jeg  allerede  har  skrevet  for 
meget.  O  vær  ikke  vred  paa  mig,  raad  mig,  hjelp  mig,  Gud 
vil  velsigne  Dem  derfor. 

Deres  inderlig 

taknemlige 

Andersen. 


Helsingør  24.  Aug.  1826. 
S.  T. 

Hr.  Emil  Hundrup 

i  den  lærde  Skole  i  Slagelse. 

Kjære  gode  Emil.  Hjertelig  Tak  for  dit  Brev,  skjondt  det 
var  temmelig  kort  og  temmelig  tort.  Du  spørger  nok,  hvad 
du  skal  fortælle  mig,  o  du  kan  jo  tale  om  Skolen,  hvorledes 
det  gaar  under  den  ny  Rector,  hvad  Hr.  Andresen  og  Torst 
sige  for  godt,  Dagens  Nyheder  og  Forhandlinger,  samt  »dine 
Iagttagelser  paa  dine  Vandringer  gjennem  Ulykkens  Huler  og 
Elendighedens  Boliger«  etc.  ete.  Skulde  jeg  opregne  dig  alt  hvad 
vi  see,  høre  og  fornemme  hernede,   da  vilde  mit  Brev  blive  en 

Liste,  imod  hvilken  Troels's  i  Barselstuen  maatte  see  ud  som 
en  Tommeliden ;  forleden  vare  vi  gæstede  af  Samojeder,  Tartarer, 
og  Kirgiskosakker,  o  det  var  nogle  glubende  Mennesker,  de  aad 
hver  Dag  1200  %  Oxekjød  og  solgte  deres  Boxer  for  en  Pægel. 
lafben  er  her  en  italiensk  Familie  Feruzzi,  der  synge  som  Katte, 
og  det  ene  Pigebarn  skal  have  Øine  som  Baketter.  Men  alvor- 
lig talt,  og  uden  nogen  Harselering,  hele  Egnen,  Naturen  her- 
omkring og  det  virksomme  Liv  ved  Soen  er  herligt,  som  du  da 
nok  kan  slutte  dig  til.  Aldrig  har  jeg  oplevet  saa  smukke 
Aftener  som  her;  kun  i  min  Barndom  —  men  i  Erindringen 
fra  den  forekommer  mig  nu  Alt  saa  forherliget  —  mindes  jeg 
noget  lignende.  Gid  jeg  ret  kunde  afmale  dig  en  saadan  Af- 
ten, dog  du  finder  store  Træk  deraf  i  Gesners  Idyller  og 
Mathisons  Digte.  Seen  var  saa  deilig  og,  for  ai  bruge  Heibergs 
Ord:  »den  lysegule  Maane  mellem  Sjellands  Kyst  og  Skaane 
speiled  sig  i  Øresund«.  Maanen  stod  saa  deilig  rund  og  klar 
mellem  maleriske  Skyer  heit  over  den  svenske  Kyst,  og  en 
underlig  Contrast  var  det  at  see  dens  sølvhvide  Skjær  paa  Hav- 
fladen imod  det  ildrøde  Blus,  der  brændte  ved  et  kjølhalet  Skib, 
hvor  man  kogte  Tjære.  Dampskibet  laae  ved  Mundingen  af 
Havnen  og  skød  Signalskud,  Passagererne  samledes,  og  hurtig 
som  en  Piil  fløi  den  rygende  Drage  henad  Søen,  forbi  de  uhyre 
Skibe,  som  med  slappe  Seil  maatte  see,  hvorledes  dette  raske 
Væsen  fløi  hen  til  Maalet.  Saaledes  mærker  jeg  ogsaa  det 
gaar  i  Livet:  En  kan  sætte  alle  Seil  til,  men  kommer  dog 
ikke  saa  langt  som  en  indre  Ild  og  Kraft  driver.  O  Emil, 
skjøndt  jeg  i  mine  Breve  synes  dig  munter,  er  jeg  det  sandelig 
ikke;  Naturen  og  Livet  omkring  mig  finder  jeg  vel  saare  skjon, 
men  enhver  har  jo  sine  Sorger,  og  jeg  er  sandelig  ikke  fri. 
Det  er  ubehageligt  at  leve  af  Velgjerninger,  og  selv  da  naar 
disse  gives  af  en  god  og  faderlig  Konge;  men  tungt  er  det  naar 
man  gaaer  med  den  Vished  i  Sjælen,  at  man  aldrig  kommer 
til  at  vise  sig  disse  værdig;   o  havde  jeg  Kræfter  som  Villiel 


63 

Dog   hvad    nytter   al   denne  Snakken,    hvad   som   skal  skee  vil 

skee,    og  jeg  er  beredt  paa   Alt.    Din   Anmærkning  fandt  jeg 

meget  rigtig,  kun  syntes  jeg  ikke  at  det  var  saa  farligt,  at  jeg 

fortalte  vor  fælles  Ven  Withusbn,  at  du  var  lidt  schwermuthig 

fordi  da  ei  blev  demiteret  i  Aar;   dog  jeg  kj ender  dig  nok,  og 

vi  ere  jo  atter  gode  Venner;  ikke  sandt?  Hils  Thea  Snitkjær, 

til  October  skal  hun  ganske  sikkert  faae   et  Brev  fra  mig,   og 

jeg  skal   nok   viser  mig  som    »Manden  af  Ord«,   men   for  Øie« 

blikket  har  jeg  meget  at  bestille;   skulde  jeg  døe  fer  den  Tid, 

som  jo  gjerne  kan  være,   saa  skal  jeg  komme  selv,   men  hun 

maa  ikke  være  bange  for  mig,  jeg  skal  komme  med  Maske  paa. 

Men  jeg  kan  ikke  begribe,   hvorledes  Folk  nede  i  din  By 

kan  sige,   at  Bectoren   er  saa  utilfreds  i  Helsingør,   da  det  slet 

ikke  er   Tilfældet.   —  Hils  Lindberg  fra  mig,   det  gjør  mig 

sandelig   ondt  for  den  stakkels  Fyr;    dog  det  er  godt  han  har 

Feberen    i   Slagelse,    saa    faaer  han  den  ikke  ved   det  grønne 

Bord.     Hils  Holstein,  til  October '  faaer  han  ogsaa  Brev,   det 

»amme  er  Tilfældet  med  Bagger  i  Sorø.     Gjeseman  lever  vel 

endnu?    Du   skriver  aldrig  om   barn,   og  jeg  veed  dog  han  saa 

ofte    besøger  dig  for  Pæretræets  Skyld.  —  Men  nu  maa  jeg 

snart  sætte   det  sidste  Punktum,   og  derfor  tilsidst  min  Hilsen 

til  o.  s.  v. 

din  Ven 

Andersen. 

Meisling  har  sluttet  Brevet,  og  siger  blandt  andet: 

Her  er  Alting  lystigt  og  muntert,  saa  at  det  er  umuligt 
andet  end  at  befinde  sig  godt;  hvorfor  det  undrer  mig  noget, 
at  man  i  Slagelse  vil  nære  en  løsagtig  Formodning  om  at  det 
Modsatte  skulde  være  Tilfældet.  —  Har  det  ikke  behaget 
Pareen  at  afklippe  vor  Traad  lidt  vel  tidligt,  haaber  jeg  endnu, 
kjære  Emil,  paa  Livets  krydsende  Gange  at  støde  an  paa  Dem, 

og  jeg  tænker  da  vi  skulle  modes  som  to  gamle  Bekjendte, 
som  ville  virke  til  hinandens  Bedste.  Lev  vel  og  tænk  stun- 
dom paa  Deres  weilands  Skolemester. 

S.  Meisling. 


Til  Samme. 

Helsingør  14.  Sept.  1826. 

Kjære  Emil.  Hermed  Digtene  til  Jomfru  Snitkjær;  mit 
seneste,  og  i  en  Evighed  eneste  Digt  følger  med:  det  døende 
Barn;  læs  det  og  sig  mig  din  Mening  om  det;  du  maa  endelig 
læse  det,  husk  kun  paa  hvad  Goethe  siger,  og  saa  vil  du  und- 
skylde mig;  thi  den  store  Digter  selv  har  det  sikkert  af  egen 
Erfaring : 

Am  schwersten  zu  bergen  ist  ein  Gedicht, 

Man  stellt  es  untern  Scheffel  nicht. 

Hat  es  der  Dichter  frisch  gesungen, 

So  ist  er  ganz  davon  durchdrungen, 

Hat  er  es  zierlich  nett  geschrieben, 

Will  er,  die  ganze  Welt  soll's  lieben, 

Er  Hest  es  Jedem  froh  und  laut, 

Ob  es  uns  qvalt,  ob  es  erbaut. 

Jeg  har  ikke  afskrevet  alle  de  smaa  Digte,  som  hun  skulde 
have,  men  forrige  Postdag  sendte  jeg  efter  Lofte  nogle  til  Jom- 
fru Lange;  hos  hende  vil  hun  kunne  faae  en  Afskrift.  Brevet 
blev  for  tykt,  skrev  jeg  flere  af;  desuden  er  der  intet  som 
kjeder  mig  mere  end  at  Skrive  mine  egne  Digte  flere  Gange. 
Hils  den  gode  Pige  ret  hjertelig  fra  mig,  jeg  tænker  ret  ofte 
paa  hende  og  de  behagelige  Timer  jeg  nod  i  hendes  Forældres 

Huns;  maaskee  tænke  de  dog  stundom  paa  mig,. og  alene  Tan- 
ken om  at  vide  hist  og  her  en  Kreds  af  gode  Mennesker  tænke 
paa  mig  kan  gjøre  mig  glad  og  forsone  mig  med  al  det  Morke 
her  i  Verden.  —  Examen  gik  over  Forventning  godt.     I  disse 
faa  Feriedage  har  jeg  vel  været  herhjemme,  men  deels  har  jeg 
faaet  endeel  at  skrive  for  Meisling,  deels  har  jeg  spadseret;  thi 
paa   een  Maade   maatte  jeg  erstatte  Tabet  at  være  fra  Kjoben- 
havn.     Nu   er  jeg  ellers  i   bedre  Lune  igjen,    men  Gud  veed 
hvorlænge    det  varer;  jeg   kan   ærgre   mig  selv  over  min  barn- 
agtige svage  Charakteer,  men  det  kan  jo  nu  ej  være  anderledes. 
Snart   glæder  jeg  mig  over  ingen  Ting,   snart  græder  jeg;   det 
er  min  Phantasi  som  udmaler  mig  alt  med  de  stærkeste  Farver, 
som  hæver  mig  til  en  Himmel  eller  gjor  mig  ganske  fortvivlet; 
men  Guds  Villie  skee,  han   kan   ikke   forlade   mig  nu,   det  var 
Synd,  det  var  altfor  haardt.     Tak  for  dit  varme  inderlige  Ven- 
skab.    Om  Examen  inde  i  Byen  har  du  vel  hort,  derfor  vil  jeg 
ikke  skrive  derom.     Jeg  har  subscriberet  paa  Goethes  Værker. 
Jeg  er   syg  i  disse  Dage,   men  det  er  kun  Forkjolelse,   og  saa 
Jet    slipper   jeg    vel    ikke    ud    af   Verden.     Hils    alle    fra    din 
tro  Ven 

Andersen. 

Indlagt  Seddel: 

»Munkens  Klage«  kunde  jeg  ikke  faae  ind  paa  det  første 
Stykke  Papiir,  og  da  der  saa  blev  Plads  nok,  skrev  jeg  »Sjæ- 
len« med.  Det  lille  Digt  »Tillid  til  Gud«  er  jeg  ikke  tilfreds 
med,  dog  Vil  jeg  skrive  det  af  her,  hvis  hun  lider  det. 

I  Jesu  Navn  skee  hvad  der  maa, 
Guds  Haand  jeg  ei  vil  slippe 
Mit  Haab  til  Herren  fast  skal  staae, 
Han  er  jo  Livets  Klippe. 

Lad  storme  kun  den  barske  Vind, 
Lad  Livets  Bølger  bruse, 
Til  Herren  staaer  min  Sjæl,  mit  Sind, 
Dem  kan  ei  Verdner  knuse. 

Bu  seer  nok  det  ligner  meget  »Ynglingens  Klage«,  som 
da  alle  Digtene  fra  det  Tidspunkt  gjere,  og  som  Tru  Wulff 
meget  rigtig  siger:  alle  ere  de  kun  een  eneste  Elegi,  kun  skre- 
vet paa  forskjellig  Tid.  — 


Til  Samme. 

Helsingør  14.  October  1826. 

Kjære  Emil. 

Tak  for  dine  sidste  venlige  Linier,  du  er  den  eneste  som 
tænker  lidt  paa  mig  i  Slagelse;  Tiden  er  mig  saare  kort,  thi 
Examen  staaer  for  Døren.  løvrigt  kjære  Ven  gaar  det  meget 
daarligt;  Charaktererne  ere  usigelig  bedre  end  de  i  Slagelse, 
men  Meisling  har  aldrig  yttret  saamegen  Utilfredshed  med  mig 
som  nu;  jeg  har  aldrig  følt  mig  saa  ulykkelig  som  nu,  aldrig 
mistvrvlet  saaledes;  thi  det  kan  ikke  blive  bedre,  det  bliver 
aldrig,  jeg  duer  ikke  til  noget  paa  den  hele  Jord.  Men  aldrig 
skal  jeg  søge  at  hæve  mig  ved  at  beskylde  M.  for  overdreven 
Strænghed,  altid  vil  jeg  erkjende,  at  han  meente  mig  ærligt, 
at  han  vilde  have  hjulpet  mig  fremad,  dersom  der  var  Gnister 
af  aandelig  Ild  i  mig!  derfor  kjære  Ven,  hvo  der  taler  om 
denne  Ting,  saa  siig  at  det  er  Usandhed;  jeg  veed  ikke,  hvor- 
fra de  Rygter  ere  komne.  Jeg  har  kun  betroet  mig  til  Collin 
og  Guldberg,  fra  dem  komme  de  ikke.  M.  er  saa  god  han 
kan   være  mod  mig;    spørger  man  om   mig,   saa  siig  du  veed 

Intet.  Det  maa  du,  det  lover  du  mig  jo?  siig  Ingen  at  jeg  er 
saa  inderlig  bedrevet.  Aldrig  fer  har  jeg  været  saa  modles 
som  nu;  jeg  bliver  ikke  Student,  jeg  kan  aldrig  blive  det; 
Collin  har  jeg  sagt,  at  jeg  var  beredt  til  at  forlade  denne 
Vei,  men  han  beder  mig  være  rolig,  han  trester  mig  som 
Intet  kan  trøste.  I  4  Uger  har  jeg  levet  i  den  frygteligste 
Spænding,  jeg  veed  hvad  der  felger  paa,  hvor  kan  jeg  da 
være  rolig.  Forlade  Studeringerne  maa  jeg,  og  naar  det  skeer, 
saa  maa  jeg  bort,  jeg  kan  ikke  udholde  at  mede  eet  eneste 
Menneske,  som  har  kjendt  mig  da  jeg  var  lykkeligere;  bort 
ha*  jeg  —  hvorhen?  det  er  det  samme,  lykkelig  kan  jeg  jo 
aldrig  blive.  O  Emil,  tidt  ønsker  jeg  mig  aldrig  fedt,  eller 
at  min  Sjæl  aldrig  havde  faaet  det  gale  Sving,  som  gjer  mig 
saa  ulykkelig.  ...  Er  der  noget  her  i  mit  Brev,  som  synes 
dig  lidt  svulstigt  og  galt,  saa  husk  paa,  at  jeg  jo  har  en 
Skrue  les. 

Og  nu  farvel,  kjære  Emil,  Gud  veed  hvorhen  vore  Veie 
gaae,  om  vi  oftere  skal  medes;  dog  du  vil  vel  ikke  ganske 
glemme  mig  —  og  dette  Liv  er  jo  ikke  evigt. 

Din  af  Hjertet  oprigtige  Ven 

Andersen. 


Helsingør  Sept.  1826. 
Kjære  gode  Velgjerer. 

Siden  De  skrev    Meisling    til    har    han    ikke 

akjeldet  saaledes  som  fer;  men  hans  Kulde  imod  mig  synes 
dagligt  at  tiltage.  Helsingør  er  et  dyrt  Levested,  og  Alt 
bliver  derfor  meer  og  mere  indskrænket.      Hver  Middag  sidder 

jeg  paa  Skolen  og  læser  for  at  der  kan  spares  Brænde  i  min 
Kakkelovn.  Hver  Aften  faaer  jeg  5  Stykker  Brænde,  mit 
Værelse  er  temmelig  høit;  de  3  Stykker  er  halvt  udbrændte 
naar  Klokken  er  lidt  over  5  og  jeg  kommer  paa  mit  Værelse; 
med  de  2  andre  Stykker  holder  jeg  det  ikke  ud  i  denne  Kulde  til 
KL  9,  og  mere  kan  jeg  ikke  faae;  undertiden  liste  vel  Pigerne  et 
Par  Stykker  til  mig,  men  det  kan  ei  skee  hver  Aften,  og  saa- 
ledes  maatte  jeg  forleden  lidt  over  9  søge  Sengen.  Dog  det 
kunde  saa  være,  naar  jeg  dog  saae  et  venligt  Ansigt,  men 
Intet  er  sjeldnere.  Nu  i  Sondags  blev  der  lagt  i  min  Kakkel- 
ovn om  Morgenen  Kl.  6,  men  da  den  gik  til  9  var  næsten 
alt  ude  og  jeg  bad  derfor  Pigen  sige  til  ham  om  nogle  Stykker 
Brænde,  da  jeg  hele  Formiddagen  blev  paa  mit  Værelse;  jeg 
fik  vel  3  Stykker,  men  da  vi  sad  ved  Middagsbordet  —  hele 
Familien  samt  den  nye  Lærer  i  Hebraisk  —  vendte  M.  sig  til 
mig  og  sagde  at  jeg  idag  havde  forlangt  til  min  Kakkelovn, 
men  at  han  ei  kunde  staae  ved  det  for  den  Betaling  han  havde 
for  mig,  at  man  i  Byen  gav  saa  og  saa  meget  for  Middagsmad, 
men  jeg  for  Alt  kun  200  Rdl.  og  at  han  led  Tab  nok  ved  at 
have  mig.  Hvor  smerteligt  dette  maatte  være  for  mig,  indseer 
De  nok  kjære  Velgjorer,  og  hvorledes  hans  Stemning,  da  han 
anseer  mig  for  en  Byrde,  maa  være  imod  mig  "er  tydeligt  nok. 
Og  sandelig  jeg  har  her  alt  saa  indskrænket  som  muligt,  lever 
saa  yderst  tarveligt  og  føier  mig  i  alt  efter  Omstændighederne. 
Siden  Huusjomfruen  tog  bort,  tager  man  sig  næsten  slet  ikke 
af  mit  Smule  Toi;  aldrig  kommer  jeg  om  Søndag  Aften  et 
Øieblik  op  i  Stuen  naar  Nogen  er  der,  og  ved  Middagsbordet 
taler  han  næsten  aldrig  til  mig. 

O  kjære  Velgjorer  jeg  maa  forsøge  at  giøre  mine  Ideer 
tydelige,  d3t  er  ikke  eieblikkelig  Lidenskab  der  bringer  mig  til 
at  skrive,  jeg  har  overveiet  Alt,  kun  ikke  Følgerne  om  De 
tabte  Taalmodigheden  med  mig.  Jeg  har  endnu  halvandet  Aar 
for  mig  for  jeg  skal  aflægge  Regnskab,    men  Tiden   løber  hur- 

tigt;  staaer  jeg  nu  ved  Maalet  og  M.  ikke  kan  dimittere  inig, 
saa  er  Alt  tabt  for  mig,  De  kan  ikke  og  bor  ikke  gjore  mere 
for  mig,  og  jeg  bliver  da  grændselos  ulykkelig;  antager  jeg  nu 
at  M.  dimitterer  mig  og  jeg  faaer  en  daarlig  Charakteer,  da 
seer  det  ogsaa  morkt  ud;  jeg  har  jo  Intet,  kan  alene  existere 
ved  mine  Medmenneskers  Interesse  og  Goihed,  og  hvor  kan  en 
daarlig  Student  vente  den,  jeg  maa  med  Regents  og  Legater 
staae  tilbage  for  de  langt  dueligere,  ved  Informationer  seer  man 
ogsaa  hen  til  Candidatens  Charakteer  ved  artium,  og  hvad 
bliver  der  da  for  mig?  Hvorledes  har  jeg  da  gjengjeldt  Deres, 
kjære  Velgjorer,  og  Andres  Godhed  for  mig?  I  et  lille  Land 
som  Danmark,  hvor  de  Studerendes  Antal  er  saa  stort,  kan 
man  ikke  tage  sig  uden  af  de  flinke  og  duelige.  — 

Jeg  vil  lette  mit  Hjerte  og  uden  Frygt  tale  med  Dem 
om  mit  Vel  og  Vee.  De  har  sagt  mig,  at  blev  min  Stilling 
hernede  altfor  utaalelig,  vilde  De  sorge  for  at  jeg  igjen  kunde 
komme  tilbage  til  Slagelse;  herved  vandt  jeg  naturligvis  sær- 
deles meget  i  Henseende  til  den  huslige  Omgang  og  det  daglige 
Liv,  men  dette  bliver  jo  paa  en  Maade  kun  en  Bisag  med 
Hensyn  til  min  hele  Fremtid;  at  gaae  fra  Skole  til  Skole  er 
ikke  godt,  derfor  griber  jeg  høist  ugjerné  til  dette  Middel; 
men  at  forblive  rolig,  ganske  passiv  at  lade  den  ene  Dag  svinde 
efter  den  anden,  kan  jeg  ikke  naar  jeg  tydeligt  forudseer,  at 
det  ikke  ender  godt;  jeg  bor  det  ikke  engang,  da  jeg  uden 
Frygt  kan  henvende  mig  til  Dem. 

(Hesten  ef  Brevet  mangler.) 


Kj.  Velgj. 

Helsingør  21  Sept.  1826. 

Eftersom  jeg  stedse  fortæller  Dem  enhver  lille  Ubehagelig- 
hed, strax  tyer  til  Dem  naar  jeg  er  mismodig,  hvorfor  skal  jeg 

saa  skjule  for  Dem  hvad  behageligt  der  meder  mig,  hvad  der 
gjør  mig  glad  og  lykkelig.  Jeg  veed  nok  at  jeg  ret  er  en 
siælesyg  Stakkel,  der  strax  faaer  Øinene  folde  af  Vand,  naar 
Vinden  blæser  en  Smule  skarpt,  og  søger  saa  altid  Trøst  hos 
en  Medfølende;  men  en  lille  Glæde  kan  strax  ikke  blot  bringe 
Alt  i  Ligevægt  men  endogsaa  gjennemstrømme  mig  m,ed  Glæde 
og  Haab.  I  Begyndelsen  af  forrige  Uge  skiændte  Meislino 
endnu  slemt  paa  Skolen,  og  jeg  var  ganske  forknyt;  men  saa 
tænkte  jeg,  Manden  mener  det  dog  godt  men  tænker  ikke  paa 
at  just  Skjenden  gjør  mig  distrait  og  at  jeg  fortvivler  over 
mig  selv,  jeg  vil  sige  ham  det.  Jeg  sagde  ham  da  saameget 
min  Siæletilstand  tillod,  og  han  bad  mig  ikke  tabe  Modet,  da 
hans  Strenghed  ikke  var  for  at  nedkue  mig,  men  for  at  jeg 
kunde  komme  vel  fremad,  og  at  vi  ikke  begge  to  skulde  staae 
ilde  i  det  naar  de  to  Aar  vare  omme.  De  andre  Dage  be- 
handlede han  mig  venligere  paa  Skolen,  og  jeg  svarede  da  for- 
nuftigere. 

Dog  De  kan  troe  at  jeg  med  bankende  Hjerte  gik  op  til 
Hovedexamen,  som  begyndte  i  Onsdags.  Meisling  var  jeg 
bange  for,  og  her  komme  saamange  Fremmede  at  høre  paa  os. 
De  to  Dage  jeg  har  været  oppe  ere  gaaede  saa  heldigt  at  jeg 
er  saa  sjæleglad  at  jeg  maa  fortælle  Dem  det,  skjønt  der  endnu 
er  meget  tilbage  og  jeg  jo  kan  være  uheldig  endnu;  men  en 
god  Begyndelse  er  en  herlig  Baglast.  Meisling  er  blevet 
meget  venlig  mod  mig  og  jeg  haaber  atter.  — 

Jeg  vil  nu  glæde  mig  til  Juleferien.  Vinteren  kommer 
med  raske  Skridt,  og  jeg  fryser  som  en  Spanier. 

Deres  taknemlige 

Andersen. 

Helsingør  2.  Octob.  1826. 

Kjære  faderlige  Velgjører! 

Gud  velsigne  Dem  for  Deres  hjertelige  opmuntrende  Brev, 
det  opfyldt«  min  Siæl  med  Kjærlighed  og  Taknemlighed.  Glæde 
Dem  kan  jeg  ikke,  men  med  den  inderligste  Tillid  og  Sandhed 
vil  jeg  altid  komme  til  Dem,  Alt,  Alt  vil  jeg  gjøre  hvad  De 
forlanger.  Nu  er  jeg  heller  ikke  længer  modlos,  jeg  var  nær- 
ved at  fortvivle,  men  de  hjertelige  Linier  fra  Dem  har  sagt 
mig,  at  de  aldrig  vil  lade  mig  blive  grændselos  ulykkelig. 
Altid  vil  jeg  lade  mit  Hjerte  tale  til  Dem,  jeg  seer  jo  at  De 
ikke  træder  kold  tilbage  for  mine  Følelser  eller  bliver  vred 
fordi  jeg  springer  det  store  Forhold  over  som  er  mellem  Dem 
og  mig.  O  Gud  velsigne  Dem!  Deres  Ord  har  frelst  mig  fra 
Fortvivlelse.  —  Nu  er  jeg  ogsaa  lettet  om  Hjertet,  da  De  veed 
alt  hvad  Meisltng  i  Utilfredshed  har  yttret;  jeg  har  Intet 
skjult  for  Dem.  —  Siden  jeg  skrev  sidst  er  der  ingen  Foran- 
dring skeet  til  det  Bedre;  ja  jeg  har  endog  i  det  huuslige  Liv 
havt  flere  Træk  der  viser  mig  at  han  ikke  kan  lide  mig;  jeg 
vil  ikke  fortælle  Dem  disse  Smaa-Omstændigheder,  De  kan  nok 
omtrent  slutte  Dem  til  min  Stilling.  Mine  Charakterer  for 
sidste  Maaned  due  ikke  i  Græsk  og  Latin  og  jeg  er  bleven 
nederst.  Latinsk  Stiil  Slet  o.  s.  v.,  i  dansk  Still:  for  Stilen 
laud  præ  cæteris  men  for  Orthographien  Non.  —  At  vedblive 
med  Studeringerne  er  dog  i  Grunden  mit  heieste  Ønske,  det  er 
kun  Modløshed  og  Fortvivlelse  der  bringer  mig  til  at  ville  for- 
lade denne  Vei;  thi  kan  jeg  ikke  komme  frem  paa  denne,  saa 
er  der  dog  egentligt  talt  ingen  Ting  i  Verden  jeg-  er  skikket 
til,  mit  hele  Liv  vilde  blive  en  fortsat  Elendighed  og  der  blev 
tilsidst  dog  ikke  andet  for  mig  end  Fortvivlelsens  sidste  Tilflugt. 
O  Gud,  o  Gud,  jeg  tør  ikke  tænke  derpaal  —  Men  De  vil 
ikke  lade  mig  fortvivle,  jeg  vil  derfor  tage  Mod,  roligt  bære 
de  daglige  Smerter,    som    jeg  nu  engang,   saaledes   som  jeg  er, 

maa  bære;  det  som  smerter  mig  tungest  er  at  jeg  foler,  at 
det  bestemt  maa  fortryde  Dem  og  Enhver  som  har  gjort  noget 
for  mig,  at  de  har  gjort  det  de  har  gjort;  thi  hårde  de  kjendt 
mig,  saaledes  som  de  nu  kjender  mig,  da  havde  de  neppe  an- 
befalet og  hjulpet  mig. 

Men  nu  ikke  en  Klage  meer.    Lev  vel.    Gud  velsigne  Dem. 

Deres  taknemlige 

Andersen. 


Helsingør  24.  Oct.  1826. 
Kj.  Velgj. 

Tidt  har  jeg  besluttet  hos  mig  selv,  ikke  ved  Klynkeri  i 
mine  Breve  at  svække  Deres  Interesse  for  mig,  men  ofte  har 
jeg  begyndt  igjen,  naar  Noget  gik  mig  imod,  at  udose  mine 
Sorger  for  Dem.  Da  De  sidste  Gang  skrev  til  mig  i  denne 
Anledning  bod  De  mig  »være  rolig  og  fornuftig,  tage  Tingene 
i  Verden  som  de  ere  og  ikke  som  (jeg)  tænkte  mig  dem«. 
Jeg  har  gjort  og  gjor  mig  al  Umage  for  at  folge  Deres  sande 
og  velmeente  Raad;  jeg  vil  heller  ikke  klage  eller  lade  mine 
Folelser  bruse  vildt  ud,  kun  historisk  fortælle  Dem  Tingenes 
Gang.  Jeg  maa  tale  med  Dem,  læs  dog  mit  Brev  ud,  lad 
ikke  Længden  og  Stoffet  skræmme  Dem,  husk  paa  at  De  er 
min  eneste  Støtte. 

Det  gaaer  slet  ikke  godt  hernede.  Een  Discipel  fra  Sla- 
gelse fulgte  ligesom  jeg  med  Rectoren  herned,  han  blev  nu 
dimitteret,  fik  laud.  men  i  Græsk  et  haud;  en  Anden  herfra 
fik  i  Geographi  Non.  Dette  har,  som  Rectoren  selv  siger, 
jaget  ham  en  Skræk  i  Blodet  for  al  Dimission,  og  at  han  nu 
vil    tage  Alt    paa  det  Strængeste.      Daglig   yttrer  han  Uviliie 

over  mig  og  naar  jeg  om  Søndagmorgen  kommer  med  min 
latinske  Stiil,  ryster  han  ved  enhver  Feil  min  Siæl  med  de 
frygteligste  Sandheder.  —  Jeg  vil  sige  Dem  Meislings  Ord 
til  mig  i  de  sidste  14  Dage,  omtrent  de  samme  har  han  brugt, 
og  De  vil  sikkert  undskylde  mit  Mismod.  Forrige  Søndag  kom 
jeg  med  min  Stiil,  og  vred  over  Feilene  sagde  han  da:  »Jeg 
fortvivler  over  Dem  naar  jeg  tænker  paa  Dimission,  ved  Artium 
fik  de  Nul  for  saadan  en  Stiil.  De  tænker  at  et  eneste  Bog- 
stav gjor  intet,  om  De  skriver  e  eller  i  er  det  samme.  De 
er  det  meest  bornerede  Hoved  jeg  har  kjendt,  og  saa  troer  De 
dog,  at  De  er  noget.  Var  De  virkelig  Digter,  saa  bort  med 
Studeringer,  og  offire  Dem  ganske  for  Poesien.  Men  De  duer 
til  Intet!  En  Drikkevise  kan  De  vel  sagtens  komme  til  at 
skrive,  rime  noget  om  Sol  og  Maane,  men  det  er  kun  Drenge- 
streger. Jeg  kan  ogsaa  skrive,  sikkert  ligesaa  godt  som  De, 
men  det  er  kun  Narrestreger.  Naar  De  først  bliver  Student 
vil  De  ret  bruse,  De  bliver  gal  og  kan  ikke  bruges  til  nogen 
Ting«. 

Hans  Ord  rystede  mig,  thi  Manden  havde  Ret,  og  at  han 
meente  det  ikke  ilde  overtydede  mig  dette,  at  han  sagde,  da 
han  mærkede  min  Smerte:  »Sid  dog  rolig  1  Det  er  ogsaa  en 
af  Deres  Feil.  Kan  De  blive  saaledes  fordi  man  roligt  sidder 
og  retter  Deres  Stiil  og  siger  Feilene,  hvorledes  vil  De  da  være 
til  Artium?  Man  maa  kunne  beherske  baade  Sjæl  og  Legeme«. 
Nu  var  han  ganske  mild  den  Dag,  men  den  næste  Dag  be- 
gyndte Alt  ved  det  Gamle:  »De  er  doven«,  siger  han,  »en 
utaalelig  Kegle,  et  galt  Menneske,  et  dumt  Fæ«  o.  s.  v. 

Jeg  har  sagt  ham  min  Sjæleqvide,  den  Forvirring  hans 
Heftighed  bragte  mig  i,  men  han  troer  mig  ikke.  Sidste  Son- 
dag  sagde  han:  »Jeg  er  hjertelig  kjed  af  Dem;  desuden  veed 
jeg  nok,  at  De  vil  aldrig  kunne  lide  mig  fordi  jeg  har  sagt 
Dem  Sandheden«.  Men  paa  Skolen  er  det  endnu  meget  værre; 
i  disse  to  sidste  Dage  har  han  været  meget   heftig,    kaldt  mig 

»et  Menneske  uden  Følelse  eller  Ære,  ellers  vilde  jeg  nok  vise 
mig  bedre  eller  pakke  mig,  som  han  ønskede;  at  jeg  var  gal 
og  kunde  lade  mig  sætte  paa  Kunstkammeret  i  et  Skab  og 
tale  Græsk,  jeg  vilde  da  vist  faae  mange  Tilhørere;  at  han 
nok  snart  skulde  blive  mig  qvit,  da  jeg  ikke  vilde  frem«.  — 
Dog  jeg  kan  ikke  sige  Dem  alt,  jeg  kan  ikke  gjøre  Dem  min 
Stilling  tydelig.  Evig  og  altid  udskjeldt,  aldrig  at  høre  en 
Opmuntring;  ved  Bordet  maa  jeg  sidde  taus  og  neppe  seer 
han  til  mig,  og  paa  Skolen  mellem  de  Andre  udskjeldt  og  be- 
skjæmmet. 

O  kjære  Velgjører  der  kan  ikke  blive  noget  af  mig,  jeg 
er  dum,  forvirret  og  flygtig.  Han  er  kjed  af  mig  og  det  vil 
aldrig  blive  bedre;  Enden  bliver  at  jeg  ikke  dimitteres,  Privat- 
underviisning  tænker  jeg  slet  ikke  paa,  naar  jeg  ikke  kan  hos 
Meisling,  saa  er  det  umuligt.  Men  slaa  ikke  Haanden  af 
mig,  De  har  rigtignok  slet  ingen  Glæde  af  min  Person,  men 
jeg  maa  fortvivle,  skyder  De  mig  ud  i  den  vide  Verden.  — 
Det  er  for  sildig  at  gribe  til  Haandværk,  men  der  er  jo  mange 
andre  Ting  —  ærlig  er  jeg,  og  det  er  jo  dog  Noget,  jeg  skal 
vise  al  Føielighed  og  Opmærksomhed,  Tydsk  idetmindste  troer 
jeg  nok  jeg  kan  noget  af,  maaskee  kan  jeg  bruges  paa  et  Con- 
toir  eller  til  hvad  De  synes,  det  er  det  samme  hvor  det  er,  i 
Jylland  eller  Norge,  om  endogsaa  det  var  paa  en  af  vore  uden- 
landske Øer;  men  slaa  ikke  Haanden  af  mig,  jeg  har  kun 
Dem,  De  maa  give  mig  Liv  eller  Død. 

Deres  inderlig  taknemlige 

Andersen. 

Tak  for  Bøgerne;  den  27de  er  mit  Qvartal  ude.  Hjelp 
mig  Velgjører,  her  bliver  jeg  til  intet  men  er  aldeles  et  Ud- 
skud. 

Herpaa  fik  A.  strax  følgende  Svar: 


26  Oct.  1826. 


Tab  ikke  Modet,  lyære  Andersen  —  fat  Dem,  vær  rolig 
og  besindig,  saa  skal  De  see,  det  gaaer  nok.  Rectoren  mener 
Dem  det  godt.  Hans  Maade  at  gaae  frem  paa  er  maaskee 
noget  forskjellig  fra  Andres,  men  derfor  ferer  den  ligefuldt  til 
Maalet.  Mere  maaskee  en  anden  Gang;  thi  nu  har  jeg  kun 
lidt  Tid.     Gud  styrke  Dem. 

Deres 

Collin. 


Det  er  sandsynligvis  Andersens  ovennævnte  Brev  —  thi 
der  findes  intet  fra  den  nærmest  paafølgende  Tid  —  som 
foranledigede  følgende  Brewexling  mellem  Collin  og  Meisling. 


Kbh.  24.  Novbr.  1826. 
S.  T. 

Hr.  Rector  Meisling. 

For  adskillige  Dage  siden  havde  jeg  foresat  mig  at  skrive 
til  Dem,  heistærede  Hr.  Rector,  men  nogle  Dages  Upasselighed 
og  idelige  Forretninger  have  hindret  mig  til  i  Aften. 

Det  var  naturligvis  om  Andersen  mit  Brev  skulde  handle ; 
længe  har  jeg  ikke  havt  Brev  fra  ham,  og  det  sidste  var  kort 
og  røbede  Sørgmod.  Dette  tilsammenlagt  med  nogle  Ord,  jeg 
for  en  14  Dage  siden  herte  i  et  Selskab  ham  angaaende,  og 
som  jeg  dengang  ei  videre  lagde  Mærke  til,  har  vakt  en  maa- 
skee aldeles  ugrundet  Frygt  for,  at  De  var  bleven  utilfreds 
med  ham,  og  han  altsaa  havde  ganske  tabt  Modet  (og  saa  er 
mit  Haab  om  hans  Fremgang  snart  ude),    en  Frygt,    som   jeg, 

glad  over  den  udmærkede  Anbefaling1,  De  i  Efteraaret  gav 
ham,  hidtil  ikke  kunde  have. 

Herom  er  det  jeg  vil  bede  Dem  give  mig  nogen  Oplys- 
ning, da  jeg  ikke  er  uden  Ansvarlighed  for  Udfaldet  af  hans 
Dannelse  og  for  Anvendelsen  af  den  for  ham  bestemte  Kgl. 
Understottelse. 

Deres  Velbaarenheds  Svar  seer  jeg  med  Længsel  imode. 

med  Hoiagtelse 

Collin. 


S.  T. 

Hr.  Etatsraad  Collin. 

Helsingør  25.  Novbr.  1826. 

Til  Gjensvar  paa  D.  Hvb.8  meget  ærede  af  24de  d.  M. 
tillader  jeg  mig  at  fremsende  folgende  Bemærkninger. 

Jeg  har  altid  troet,  at  Pædagogen  ligner  Kunstneren  idet- 
mindste  deri,  at  han  fortsætter  sin  Dont  bedst,  naar  Ingen  seer 
ham  med  ængstelig  Noiagtighed  paa  Fingrene.  Hvad  der  stun- 
dom gaaer  noget  maadeligt  i  Uger,  ja  Maaneder,  udvikler  sig, 
forbedres  og  lykkes  ofte  i  kort  Tid,  naar  Intet  udefra  virker 
til  Skade.  Tiden  til  Dimission  nærmer  sig  efterhaanden,  og 
kun  et  sygeligt  forkjælet  Væsen,  eller  Sladdersøstre  —  rimelig- 
viis  herfra  Byen  —  ville  undres  over,  at  Alvor,  men  kun  Alvor, 
maa  i  den  Anledning  foroges.  Jeg  troer  endnu,  at  det  —  naar 
ikke  Tankeløshed  og  Dovenskab  vilde  lægge  Hindringer  iveien 
—  vilde  lykkes  mig  at  fore  Andersen  til  det  i  den  paa- 
ankede Attest  belovede  Maal,  Artium  om  2  Aar.    Da  han  imidlertid 


Aftrykt  i  M.  Livs  E.  S.  72. 


77 

i  den  sidste  Tid  ikke  har  været  saa  flittig  som  jeg  ønskede  det 
og  som  fornødent  gjores  til  et  heldigt  Examensudfald,  da  min 
Redelighed  med  Attestens  Udsigende  betvivles,  da  Klaffertanden 
ogsaa  der  i  Selskaber  skal  angribe  mig,  medens  jeg  virkede 
med  Omhu  for  hans  Vel,  da  jeg  skal  nedslaae  hans  Mod  og 
bibringe  ham  Sorgmod,  saa  overlader  jeg  gjerne  en  Værdigere 
hvad  jeg  har  bibragt  Andersen  og  Æren  af  hans  Dimission. 
Ved  hans  Bortgang  skal  jeg  vederlægge  det  i  nærværende 
Omtal,  som  jeg  har  oppebaaret  for  meget,  eftersom  han  har 
pleiet  at  betale  forud,  og  jeg  onsker,  at  han  hos  Andre  maa 
finde  Alt   hvad  han  troede  at  savne  hos  mig. 

Med  den  sandeste  Hoiagtelse 

og  Ærbodighed 

Meisling. 


Kbh.  27.  Novbr.  1826. 
S.  T. 

Hr.  Hector  Meisling. 

Uden  at  finde  Anledning  til  at  indlade  mig  i  nogen  Under- 
søgelse om  Pædagoger  og  Kunstnere,  vil  jeg  i  Henseende  til 
Deres  Skrivelse  af  25de  dennes  kun  anmærke,  at  jeg,  som  De 
vil  erindre,  aldrig  har  blandet  mig  i  Deres  Maade  at  behandle 
Andersen  paa,  end  sige  »seet  Dem  paa  Fingrene«,  at  jeg  i 
mit  Brev  af  24de  hofiigen  spurgte,  om  De  var  utilfreds  med  A., 
og  dertil  var  jeg  berettiget,  —  at  De  ei  har  anseet  Dem  for- 
pligtet til  at  svare  hofligt,  erfarer  jeg  af  Svaret  — ;  at  jeg 
hverken  fra  sygelige  Væsener  eller  Sladdersostre  eller  overhovedet 
fra  nogen  i  Helsingør  har  hort  et  eneste  Ord  om  Deres  For- 
hold til  Andersen,   og    at  jeg  ikke  indseer,  hvad  besynderligt 

der  er  i,  at  en  Discipel  bliver  sørgmodig,  naar  han  maa  sende 
sin  nærmeste  Poresatte  udenfor  Skolen  maadelige  Charakteer- 
sedler.  — 

Vil  De  ei  beholde  Andersen  i  Deres  Huus,    haaber   jeg 
at  blive  averteret  derom  nogle  Uger  i  Forveien. 
Indlagte  bedes  leveret  bemeldte  Discipel. 

ærbødigst 
Collin. 

(Aaben  Seddel:)1 

Kjære  Andersen.  Eivor  gjerne  jeg  end  havde  seet  Dem 
forblive  i  Huset  hos  Deres  Rector,  hvis  alvorlige  Omhu  for 
Deres  videnskabelige  Dannelse  De  altid  har  paaskjønnet,  saa 
maa  jeg  dog  af  et  Brev  fra  ham  slutte,  at  deri  muligen  kunde 
skee  en  Forandring.  Skulde  dette  indtræffe,  da  skal  jeg  nær- 
mere underrette  Dem  om,  hvor  De  skal  tage  hen. 

Til  Studeringer  hører  et  roligt  Sind.  Jeg  vil  derfor  gjen- 
tage  mit  Dem  forhen  givne  Raad,  at  De,  ihvad  der  end  møder, 
beflitter  Dem  paa  at  have  Deres  hele  Hu  og  Tanke  henvendt 
paa  Undervisningen. 

27.  Novbr. 

Collin. 


Kjære  faderlige  Velgjører! 

Helsingør  26.  Novbr.  1826. 

.  .  .    lafles    fik,    som  De  veed,    Rectoren  Deres  Brev  af 
24de.      Imorges    kom    han    ned    til    mig    paa   mit  Værelse  og 


1  Optaget  i  Samlingen  af  Breve  til  Andersen. 

sagde    mig    det;    han    er   meget    forbittret    paa    mig.    og    han 

spurgte    »hvorledes    jeg   havde    kunnet   yttre    Mismod,    kande 

klage  for  Dem,  hvem  der  havde  sagt  Dem  noget  om  mig  o.  s.  v. 

O  tilgiv,  jeg  kan  næsten  ikke  ordne  Dem  mit  Brev  rigtig,  jeg 

vilde  sige  saameget,  men  iaften  gjærer  Blodet  i  mig;    men  jeg 

maa  skrive,  Rectoren  har  paalagt  mig  det;    han  vil  at  jeg  skal 

spørge  Dem,  »om  De  vil,   at  jeg  skal  blive  i  hans  Huns  dette 

Qvartal  ud,    eller  om  han  skal  tilbagebetale  hvad  der  er  betalt 

Ira  nu  af  og  til  27de  Januar;  thi  længere  end  i  dette  Qvartal 

kan  jeg    ikke  være  der  i  Huset«.     Er  da  nu  det  Øieblik   jeg 

altid   frygtede  for?     Jeg  indseer  nu  Feilen  paa  min  Side,   jeg 

burde  aldrig  have  yttret  Mismod  i  mine  Breve;    men  De  kjen- 

der  min  svage  Charakteer. 

De  veed  selv,  at  jeg  aldrig  har  yttret,  at  M.  gjorde  mig 
Uret;  jeg  har  troet  hans  Ord  og  derfor  sagt  Dem,  at  jeg  ikke 
duede  til  Noget.  De,  Fru  Wulff  og  Guldberg  i  Odense 
ere  de  eneste  som  have  læst  i  min  Sjæl,  fordi  min  Tillid  og 
Kjærlighed  er  urokkelig  til  Dem;  for  ingen  Anden  har  jeg 
yttret  Noget,  og  at  det  er  Sandhed  dertil  er  Gud  mit  Vidne. 
Meisling  troer  at  det  er  mig  der  har  foranlediget  Deres  Brev, 
som  det  jo  ogsaa  i  Grunden  er;  mismodig  kunde  han  ei  vide 
hvorfor  jeg  havde  været,  da  jeg  jo  nok  vidste  han  intet  havde 
imod  mig.  Især  var  han  vred  for  den  Anbefaling  han  havde 
givet  for  mig,  da  han  havde  gjort  det  af  Godhed. 

O  Gud,  alt  er  da  ude!  Er  der  dog  ikke  Mulighed  i  at 
jeg  kan  faae  privat  Underviisning ;  Kosten  faaer  jeg  nok,  og 
den  Pengesum  som  spares  kan  da  bidrage  til  at  betale  en 
Lærer;  at  jeg  vil  være  flittig  er  naturligt,  mit  Liv  staaer  jo 
paa  Spil,  om  to  Aar  maa  jeg  være  Student  og  ikke  med  Skam. 
Frygt  ikke  for  at  jeg  vil  adspredes  inde  i  Byen  eller  veed  De 
en  privat  Lærer  paa  Landet,  det  er  det  samme  hvor,  kun  at 
han  vil  hjelpe  mig  frem.  Jeg  vil  i  alt  som  De,  og  kan  jeg 
ikke  studere,    o    saa   lad    mig  dog   ikke  overlades  til  den  vide 

Verden.  —  I  hvad  der  endog  maa  skee,  lad  det  skee  ret  snart, 
kun  forlad  mig  ikke!  Lev  vel!  fat  ikke  Uvillie  mod  mig, 
Gud  lever  og  vil  lonne  Dem. 

Deres  evig  tak- 
nemlige 

Andersen. 


Efter  Meisltnos  i  dette  Brev  citerede  Yttringer  skulde 
man  antage,  at  Andersens  Udtrædelse  af  Skolen  var  foregaaet 
umiddelbart  efter  eller  dog  ialfald  ved  Qvartalets  Udløb;  men 
dette  bar  dog  ikke  været  Tilfældet.  Der  findes  nemlig  endnu 
følgende  Brev  fra  ham,  dateret: 

Helsingør  1.  Febr.  1827. 
Ejære  gode  Velgjører. 

Deels  for  at  sige,  at  jeg  atter  er  i  den  gamle  vante  Gang, 
deels  for  at  meddele  Dem  mine  Charakterer  for  Januar,  sender 
jeg  idag  disse  Linier.  Tak  for  Deres  Godbed  og  Venligbed 
imod  mig  de  faa  Dage  jeg  var  i  Byen;  jeg  troede  ikke  at  jeg 
skulde  komme  til  at  holde  mere  af  Dem  end  jeg  allerede 
gjorde,  og  dog  hænger  Hjertet  sig  fastere  ved  Dem  for  hver 
Gang  jeg  taler  med  Dem.  —  Strax  da  jeg  iaftes  kom  hjem, 
niaatte  jeg  regne  Charakteerbegerne  ud,  hvormed  jeg  ikke  blev 
færdig  far  henved  12.  —  (Brevet  slutter  i  en  glad  Stemning 
paa  Grund  af  de  gode  Charakterer  i  den  sidste  Maaned.) 

Fremdeles  hedder  det  i  et  Brev  fra  Fru  Wulff  af  24. 
Febr.  1827: 

»Hvad  Collin  beslutter,  veed  jeg  ikke;  men  jeg  troer 
ikke  det  er  hans  Mening,  at  Kjøbenhavns  Adspredelser  ere  tjen- 

lige  far  Dem  i  Deres  Læreaar;  skjøndt  jeg  tilfolde  indseer, 
hvor  behageligt  De  tænker  det,  gode  Andersen,  med  det  faste 
Forsæt  at  være  idel  Flid,  saa  troer  jeg  dog  Tanken  om:  nu 
skal  du  gaae  der,  nu  der,  nu  der,  ofte  vilde  adsprede  Dem 
meer  end  tjenligt.  De  bør  ikke  blive  længere  end  nødvendigt 
i  Meislings  Huus,  thi  en  saadan  Adfærd  er  Mennesket  uvær- 
dig; og  jeg  er  saaledes  overbeviist  om  at  der  bliver  en  Foran- 
dring i  deres  Stilling.« 

Afgjørelsen  (s.  M.  L.  Eventyr  pag.  77)  lod  dog  ikke  længe 
vente  paa  sig.  Af  Collins  Regnskab  sees,  at  der  d.  14.  April 
1827  sendtes  A.  4  Rdl.  »til  Opreise  fra  Helsingør«  og  at  der  sam- 
tidig var  forudbetalt  for  een  Maaneds  Logis,  4  Rd.,  i  Viingaards- 
stræde  131,  3dieSal.  Til  Frokost  og  Aftensmad  fik  han  5  Rd. 
maanedlig,   Middag  paa  bestemte  Dage  hos  Familierne  Collin, 

WfJLFF,    ØRSTED,   BALLING   O.  FL    

Med  Maii  Maaned  1827  begyndte  hans  Privat-Underviisning 
hos  Cand.  theol.  Ludv.  Chr.  MCller  (for  15  Rdl.  maanedlig). 


Fra  denne  Tid  kan  jeg  egenlig  først  sige,  at  mit  nære 
Bekjendtskab  til  Andersen  begyndte;  deels  var  han  fra  nu  af 
næsten  daglig  Gjæst  i  min  Faders  Huus,  deels  havde  jeg  paa- 
taget mig  at  holde  ham  i  stadig  Øvelse  i  Latinsk  Stiil,  der 
fornemmelig  var  hans  svage  Side. 

Vel  har  jeg  ofte  seet  Andersen  i  hans  første  Kjeben- 
havnske  Periode,  men  hans  Billede  fra  den  Tid  staaer  nu  tem- 
melig udvisket  i  min  Erindring;  jeg  kan  kun  dunkelt  erindre 
en  opløben  Dreng  med  et  langt,  gammelt  Ansigt,  blege  Øine 
og  blege  Haar,  samt  med  et  Par  gule  Nankins  Buxer,  som  kun 

naaede  til  Midten  af  Skinnebenene.  Men  da  han  nu  atter  kom 
til  Byen,  erindrede  jeg  naturligvis  godt  hans  tidligere  Udseende 
og  maatte  med  Forundring  bemærke  den  Forandring  til  det 
Bedre,  som  var  foregaaet  med  Hensyn  til  hans  legemlige  Ud- 
vikling. 

At  hans  Lærer  ikke  gik  lidet  igjennem  med  ham,  veed 
jeg  af  flere  "Samtaler  med  denne;  den  pludselige  Overgang  fra 
Tvangsanstalten,  som  Skolen  jo  havde  været  for  ham,  bevirkede 
et  Omslag  hos  Andersen  i  Retning  af  en  Stræben  efter  Uaf- 
hængighed, en  Revanche  for  det  lange  Savn  af  Frihed. 


I  dette  Tidsrum,  da  han  boede  i  Kjøbenhavn  og  daglig 
saae  os,  var  der  ingen  Anledning  til  Brewexling  med  Familien. 
Fra  Aaret  1827  kj ender  jeg  intet  andet  Brev  fra  A.  end 
følgende : 

Til  F.  B.  Hundrop. 

Kjære  Emil. 

Jeg  er  meget  glad  for  mit  Bekjendtskab  med 

Digteren  Heiberg  og  finder  ham  meget  elskværdig.  Jeg  var 
i  Søndags-Aftes  hele  to  Timer  hos  ham.  Han  fortalte  mig,  at 
Bagger  i  Sorø  har  sendt  ham  et  langt  Digt,  (Navnet  har  jeg 
glemt,  men  det  var  om  Absalon),  det  skal  indrykkes  med  det 
Første.  To  Linier  var  der,  han  slet  ingen  Mening  kunde  faae 
i,  da  der  absolut  maa  mangle  noget,  og  nu  maa  han  derfor 
selv  digte  noget,  som  han  ømmede  sig  ved,  da  det  neppe  blev 
det  som  Bagger  muligt  vilde  have.  Paa  Fredag  kommer  mit 
Digt  »Aftenen«  i  den  flyvende  Post,  men  uden  Navn,  mit 
Mærke  er  et  lille  I);  herpaa  kan  du  kjende  mig;  i  Læsefrugten 
hedder  jeg  »juvenis«.  Men  reén  Mund,  kjære  Ven.  Min 
»Spiseseddel«,   som  jeg  troer  du  fik  sidst  er  forandret  særdeles 

meget  før  Heiberg  fik  den,  der  er  nogle  Retter  borte,  andre 
satte  til.  Men  nu  lev  vel  og  riv  denne  Las  Papiir  itu.  Jeg 
har  seet  det  nye  Stykke:  Kjærlighedsdrømme  og  var  ganske 
henrevet  af  Md.  Wexschalls  Spil;  du  kan  ei  gjøre  dig  Idee 
om,  hvor  herligt  hun  gaaer  i  Søvne. 
Skrevet  i  fold  Karriere. 

Din  Ven 

Andersen. 


Muller  var  ham  en  kjærlig  og  samvittighedsfuld  Lærer; 
men  hans  Sanddruhed  forbød  ham  at  sige  Andet  til  Fordeel 
for  A.  end  det,  der  findes  i  hans  under  28.  Sept.  1828  ud- 
stedte Testimonium,  hvori  det  hedder: 

*Si  ingenii  exqvisiti,  qvod  qvæ  tradita  essent  celeriter  sua 
faeere  et  fidditer  retinere  potset,  laudem  ei  tribwerem,  sine 
dubio  falsus  essem.  In  linguts  sive  emortuis  sive  hodiernis 
discendis  haud  plurimum  validt,  neqve  negandum,  jideliorem 
memoriam  qvam  qva  /matur  haud  raro  inveniri.  Majore 
elucet  acumine,  cujus  non  parva  pars  in  eo  est,  magisqve 
eluceret,  nisi  opinionibus  præoccupatis  plus  qvam  fas  nonnun- 
qvam  sese  traderet.  Qvæ  vero  in  ingenio  defecerint,  animus, 
ut  spero,  compensabit;  inest  in  eo  bonitas  qvædam  egregia, 
studium  cujuscunqve  hominis  non  simulatum,  in  officiis  præ- 
standis  mira  fides.  Nullis  unqvam  se  depravari  passus  est 
vitiis,  onmibusqve  diligenter  obstinuit,  qvæ  sive  virtuH  sive  famæ 
notam  inurere  possint.  Studiis  academicis  summa  semper  se 
dedit  diligentia,  neqve  qvidqvam  ab  eo  unqvam  commissum 
qvod  pudori  esset  adolescenti  ingenio.* 

Brudstykker  af  Andersens  Dagbog  fra  Skolen. 

{>!  M.  L.  Eventyre  Pag.  69  findes  nogle  Citater  deraf.) 


Torsd.  3.  Gud  hvor  har  jeg  det  ikke  daarligt.  Meis- 
lings  har  faaet  en  Pige1  fra  Kjøbenhavn,  det  aner  mig  det  er 
min  Søster,  og  man  siger  jo  hun  hedder  Marie. 

Fred.  4.  Denne  Gang  bedrog  min  Anelse  mig,  jeg  kjen- 
der  slet  ikke  Pigen.  Gaaet  godt  paa  Skolen.  Grethe  Peder- 
sen død. 

Lørd.  5.  Fik  tg.  for  Latinsk  Grammatik,  som  jeg  dog 
havde  læst  saameget  paa.  V«  Time  af  Aftenen  spillede  jeg 
Rambus.  Rectoren  munter  og  venlig,  gamle  Hundrop  flau 
morsom  da  det  ikke  var  naturligt.  Rectoren  sagde  mig  saa 
venligt  Godnat,  o  vidste  han,  hvor  hans  Venlighed  opmuntrer 
mig,  han  vilde  fremdeles  blive  saaledes.  I  Fredags  fik  jeg  et 
Brev  ved  en  Lieutenant  fra  min  Ven  Guldberg,  Rectoren 
talte  om  ham,  o  det  skar  mig  i  Hjertet,  men  hver  har  sine 
Synspunkter  og  hvilket  Menneske  kan  være  Alle  tilpas.  R. 
sagde,  at  da  begge  i  Krigens  Tid  vare  i  Helsingør,  havde  G. 
ladet  sine  Soldater  tage  deres  Skjorter  over  Klæderne  og  saa- 
ledes stille  sig  ved  Strandbredden  og  vinke  af  de  forbiseilende 
Skibe  som  vare  fiendtlige  og  maatte  da  komme  disse  til  Hjælp 
der  da  vilde  overrumple  dem.  Det  lykkedes  ei,  men  var  det 
da  vilde  man  have  kaldt  det  Snildhed  ikke  .  .  .  Verden  dom- 
mer efter  Udfaldet,  var  mange  af  Tordenskjolds  udskregne  Gier- 
ninger  anderledes?  Guldberg  1  jeg  holder  af  dig  derfor. 


1  Datter  af  den  Jørgensen,  som  var  blevet  gift  med  Andersens 
Moder. 

Søndag.  Læst  flittigt.  Rectoren  godmodig  og  høflig.  O 
Gud  lad  mig  dog  bevare  hans  Godhed,  han  er  streng  men 
Hjertet  sidder  ham  paa  det  rette  Sted.  (Fik  intet  Brev  fra 
Collin.)  Fruen  godmodig  og  venlig,  jeg  holder  ret  meget  af 
hende,  hun  har  sikkert  et  godt  Hjerte.  Vi  spille  Rambus,  der- 
paa  bad  R.  mig  læse  noget  for  ham  af  7  Aar1  men  jeg  læste 
ham  ei  tilpas,  først  for  hurtig,  da  jeg  indskrænkede  dette,  læste 
jeg  for  theatralsk.     Jeg  blev  lidt  mismodig  over  det. 

—  Paa  Lokummet  ligger  Bøger  til  at  læse  i.  R.  særdeles 
godmodig,  spadserede  med  mig,  talte  om  TaschenbUcher,  om 
Digte  og  deslige  og  trakterede  mig  med  Puns. 

—  Blev  hørt  i  Cicero  de  officiis.  »Ja  det  er  noget  daar- 
ligt  Stads«  sagde  han.  O  Gud,  hvor  gierne  vilde  jeg  ikke 
gjore  alt  ret  godt  for  at  bevare  hans  Godhed,  ja  han  er  sik- 
kert god. 

—  Kirkegang  —  Vilde  kjøbe  en  Gliedermann  til  Mines 
lille  Pige  men  fik  ingen;  læste  flittigt.  Rectoren  laante  mig 
alle  Bladene.  Har  moret  mig  herligt  om  Aftenen,  o  han  sprud- 
ler af  Vittighed.  »Jomfru,  De  hliver  et  forslaget  Hoved,  falder 
De  ned  af  Trapperne«.  Vi  spille  Rambus.  O  Gud,  gode  Gud, 
maa  jeg  kunde  bevare  hans  Yndest! 

—  Jeg  har  det  langt  bedre  her  end  hos  Hennebergs. 
O  Gud  hvor  er  jeg  ikke  siæleglad,  det  gaaer  herligt  paa  Skolen. 

—  Lidt  om  Natten  af  Tandpine  —  har  faaet  brillante 
Charakterer,  blev  Nr.  7.  O  Gud,  var  jeg  bare  ei  kommen  saa 
høit,  thi  den  Plads  kan  jeg  ikke  beholde,  de  Andre  ere  bedre 
end  jeg,  men  hvor  er  min  Siæl  ikke  fuld  af  Glæde,  ja  jeg  vil 
stræbe!  R.  sendte  Bud  efter  mig.  1  Qvarteer  spillede  jeg 
Rambus  med  ham  og  Fruen. 


Roman  af  L.  Kruse. 

Fader  Takl   det  gaaer  over  min  Forventning  godt  paa 


Skolen. 


—  Min  danske  Still  gjennemstrømmede  mig  med  Tillid 
til  Gud,  den  handlede  om  hans  Forsyn.  (Fruen  og  Jomfruen 
forligt.) 

—  Fik  Godt  for  Fransk,  men  Qvordrttp  og  især  Hanben 
hjalp  mig.  Med  Tillid  til  Gud  og  Tilfredshed  gik  jeg  til  Ro. 
Fik  et  Æble  af  R. 

—  Der  kom  en  fattig  Skolelærer  og  vilde  bede  om  noget 
men  fik  intet.  Hans  Tone  trængte  mig  til  Sjælen,  jeg  vilde 
have  givet  ham  1  %,  men  han  var  borte  da  jeg  kom.  R.  gav 
mig  Æble  men  lod  saa  kold,  saa  jeg  blev  noget  mismodig. 
Jeg  havde  tænkt  jeg  vilde  skrive  Guldberq  et  ret  muntert 
Brev  —  nu  har  Examen  tilintetgjort  min  Munterhed.  Slov  og 
mat  er  jeg  af  Læsningen,  gid  jeg  turde  lægge  mig. 

—  Nogle  fra  3die  Klasse  spurgte  mig  ude  i  Gangen  hvad 
jeg  havde  faaet  for  Dansk  Stiil.  »Udm.  g.«  svarede  jeg.  »Ja 
han  kan  nok  trænge  til  det,«  sagde  Pedersen;  vi  kom  lidt  i 
Trætte;  han  har  store  Ideer  om  sin  Smule  Viisdom  og  er  dog 
indskrænket. 

—  G.  malede  en  Luus  paa  Tavlen,  tog  sig  i  Næsen  og 
spyttede,  og  andre  Flauheder.  Havde  jeg  været  lidt  bedre  i 
mit  N.  Testament,  saa  havde  jeg  sikkert  faaet  Udin.  for  Reli- 
gion. I  Eftermiddag  blive  vi  omflyttede;  jeg  fik  dog  Mg.  til 
Hovedcharakteer.     R.  var  ret  venlig,  fik  Puns. 

—  Var  hos  Torst.  »Man  seer  Dem  aldrig,«  sagde  de. 
»Porten  lukkes  saa  tidlig,  saa  vil  jeg  ei  løbe  ud.«  »Man  laaser 
nok  ogsaa  Kaskjetten  paa  Dem,«  sagde  Lucia. 

—  Idag  skjændte  han  meget  paa  Skolen,  dog  ei  synderlig 
paa  mig,   men  kun  hvad  han  kunde  og  hvad  jeg  selv  i  hans 

Sted  vilde  have  sagt;  han  var  mørk  ved  Bordet,  kun  da  Jom- 
fruen kom  fik  vi  et  lille  Smil  —  mismodig  —  kom  nu  til  at 
tænke  paa  Grethe.  Gode  Pige,  mon  da  nn  usynlig  svæver 
om  mig,  mon  du  smiler  venligt  til  mig  som  fer;  da  jeg  sidste 
Gang  saae  dig  —  paa  Sygeleiet  —  da  spøgede  du  med  mig; 
nu  er  du  lykkelig,  gid  jeg  selv  var  død.  Du  kan  ei  være  død 
for  stedse,  der  maa  være  en  Evighed  til.  I  Jesu  Navn  gaaer 
jeg  til  Ko,  venlig  og  uden  mindste  frygteligt  svæver  dit  smilende 
Billede  for  mig. 

—  Fik  Brev  fra  Nyerup  og  Guldberg.  Den  sidste 
havde  skrevet  B.  til  og  bevidnet  ham  sin  Tak  for  hans  Godhed 
mod  mig.     Mismod  fordi  B.  ei  er  i  godt  Humeur.     Fik  Kage. 

—  Skrev  til  Collin.  Fik  Schmettaus  Kiole  og  Beenklæder 
til  at  følge  Grethe  med.  Vilde  gjerne  see  hende  men  turde 
ei  for  B.  gaae  ud.  O  Gud  jeg  kan  ei  fyldestgjøre  ham.  Er 
han  nu  vred  til  hvorledes  vil  det  saa  gaae. 

—  Idag  skal  Grethe  begraves.  Jeg  saae  hende  for  Laa- 
get  blev  slaget  til,  hun  var  slet  ikke  smuk  længer. 

—  Brev  fra  Collin.  »Presbyterianeren«  er  herlig,  den 
ligner  min  Grevefeide.  Fik  alle  Bladene  af  B.,  spadserede  med 
ham  og  alle  de  Andre;  hvor  var  jeg  ikke  forlegen  at  jeg  ingen 
turde  hilse  af  Bekientere.     Spillede  Bambus. 

—  Kom  daarlig  fra  mine  Lectier  og  jeg  troede  dog  jeg 
kunde  dem  —  o,  det  bliver  til  Intet,  jeg  skal  aldrig  blive 
til  noget. 

See,  de  andre  unge  Ørne  flyve 
Op  mod  Solen,  bades  i  dens  Straaler 
Medens  Mængden  undrende  beseer  det. 
Herligt  synge  de  fra  Klippens  Tinde 
Om  den  svundne  Old  og  om  Naturen, 

Men  jeg  sidder  fængslet  her  bag  Maren 
Dybt  i  Støvet  uden  Kraft  og  Vinge, 
Kan  mig  ei  mod  Lyset  svinge, 
Tør  ei  synge,  skiønt  min  hele  Siæl 
Higer  mod  det  rene  Gudevæld. 
Mange,  mange  seer  jeg  ile  frem, 
Men  ak!  ikke  jeg  tør  følge  dem! 

—  Nu  begynder  det  at  gaae  snavs  paa  Skolen  og  jeg  læser 
jo.  O  det  er  aandsnedkuende,  min  Siæl  er  svag,  den  tager  let 
hvad  Retning  man  giver  den,  Barskhed  skræmmer  den,  men 
Venlighed  opfylder  den  med  Taknemlighed  og  Kiærlighed.  O 
var  jeg  i  Graven;  Døden  er  saa  rolig,  her  idel  Kamp  og  Mis- 
fornøielse. 

—  Hvorledes  mon  det  vil  gaae  idag?  som  de  andre!  Vel- 
lystig Sværmeri  blandet  med  Mismod  piner  min  Siæl.  Blev  slet 
ikke  hørt  hos  R.     Svinet  blev  slagtet. 

—  Rectorens  Frakke  var  dunet,  kaldte  paa  Pigen  om  en 
Børste,  hun  kom  ei  straz,  saa  foer  jeg  ud  og  børstede  ham 
han  saae  mildt  og  jeg  var  tilfreds  igjen.  Paa  Skolen  havde  vi 
den  franske  Revolutionshistorie,  o  hvor  den  interesserer  mig, 
Kraft  og  Tøilesloshed,  frygtelige  Giærninger;  som  disse  Rædsels 
scener  var,  skiønt  mindre,  vor  Grevefeide,  som  jeg  vil  skildre; 
hvor  usigelig  interessant  er  det  ikke  at  see,  hvorledes  af  denne 
vilde  Giæring  saa  store  Aander  udvikle  sig.  Arme  Ludvig,  du 
var  ustadig,  kraftig  og  svag,  jeg  troer  jeg  har  din  Charakteer. 
Det  var  i  denne  Kamp  Napoleon  dannedes.  O  Gud,  du  styrer 
Alt,  hvorfor  da  fortvivle,  Nei  jeg  vil  naae  Maalet,  jeg  har 
Længslen  i  mit  Bryst,  og  ingen  Længsel  nedlægger  du  uden 
den  har  sin  dybe  Grund,  kun  giv  mig  Mod. 

—  Skrev  til  Guldberg  og  Moder,  hvem  jeg  sendte  1  RdL 

—  Fik  50  Rdl.  fra  Collin.     S.  bragte  mig  mine  Bøger. 


89 

»Jeg  vil  ikke  De  skal  have  Omgang  med  slige  Kegler«  sagde 
R.  Læste  Byrons  Biographi,  han  lignede  mig  lige  til  Sladder- 
agtigheden, ærgierrig  er  min  Siæl  som  hans,  kun  i  at  beundres 
af  Alle  føler  den  sig  lykkelig;  den  Mindste  som  ei  gier  det 
kan  gjøre  mig  mismodig.  Ære  er  Sporen  som  driver  min 
Digtera&nd.     Jeg  foler  dog  selv  det  Urigtige  og  Svage  deri. 

—  R.  er  meget  god  mod  mig,  han  kan  ikke  være  ander- 
ledes. Kokkepigen  skal  efter  Fruens  og  Anes  Sigende  være 
forlibt  baade  i  Petersen  og  mig;  hun  maa  min  Tro  ikke  være 
kræsen.     Min  stolte  Aand  hersker  endnu. 

—  Brev  fra  Fru  Wulff,  som  tilbod  mig  Logis  i  Jule- 
ferien. Gud  jeg  anede  dig  —  hvor  herligt!  Gode  og  dannede 
3Iennesker  have  Godhed  for  mig,  o  jeg  fortiener  det  ikke;  ja 
jeg  vil  være  god.  Gud!  Gud!  —  I  Drømmerier  om  Kjoben- 
havnerreisen  lagde  jeg  mig  til  Bo,  saae  i  Almanakken  Over- 
skrifterne over  de  3  Uger  1)  Johannes  i  Fængsel  2)  Johannes8 
Vidnesbyrd  3)  Christi  Fødsel;  det  er  jo  1)  Examens-Ugen. 
2)  Examens  Udfald.    3)  Feriedagen. 

—  Mennesket  søger  at  skjule  sine  Feil,  at  sminke  dem 
endogsaa  for  sig  selv.  Nogle  af  de  andre  Disciple  kige  i  Bø- 
gerne, ja  G.  læser  det  lige  op;  det  ærgrer  mig,  men  mon  jeg 
ei  vilde  gjøre  det  samme,  havde  jeg  ikke  en  stor  Frygt  for 
den  Skam  at  blive  greben,  og  dog  ønsker  jeg  Læreren  vilde 
gribe  de  andre,  det  er  et  slet  Træk.  Ved  at  pudse  Lyset  gik 
det  ud  9Vs,  gik  da  til  Ro.  — 

—  O  Gud,  det  gaaer  godt,  jeg  takker  dig. 

—  Kom  op  i  C.  om  Pligterne  og  kunde  det.  Rektoren 
mild  og  god,  spillede  og  talte  om  Julestadsen.  (Husk  at  være 
taknemmelig). 

—  En  frygtelig  Storm  ude,  men  jeg  holder  af  Storm,  det 

er  Liv  i  Naturen,   helst  naar  jeg  som  iaften  bar  Æbleskive  og 
Puns  for  mig. 

—  Gaaet  godt  i  Rektorens  Ting,  ban  bar  idag  været 
meget  mild  mod  mig.     O  Gud,   Haab  opfylder  mit  Bryst. 

—  Jeg  begynder  at  holde  af  barn,  ban  kan  ikke  behandle 
mig  anderledes  end  han  gjor.  Gud  hvor  er  jeg  lykkelig,  det 
synes  nu  som  Alt  vil  gaae  godt.  Efter  Rectorens  Tilskyndelse 
gik  jeg  paa  Generalprøven  og  saae  Soldaterne,  tvende  Steder 
kom  Vandet  mig  i  Øinene,  dog  troer  jeg,  Digteren  har  formeget 
i  de  foregaaende  Acter  ladet  os  ane  sidste  Acts  Indhold.  Talte 
med  Emil  om  vore  Klassikere,  jeg  kan  af  det  jeg  har  læst 
ikke  finde  Horatz  at  være  Digter;  Oderne  synes  mig  uden 
synderlig  Phantasi  og  Følelse;  derimod  er  Æneiden  af  Virgil 
herlig,  Planen  godt  lagt  og  vel  udført,  lidt  mindre  ængstelig 
Pynt  i  Versene  vil  vist  ikke  skade. 

—  1.  Decbr.    Gud  Fader  jeg  takker  dig,  du  er  mig  god. 

—  Tandpine,  fik  Ro  ved  at  putte  Ingefær  i  Ørene.  Rec- 
toren  i  godt  Humeur,  var  oppe  hos  ham,  vi  talte  om  Digtere. 
Talen  faldt  paa  Heegaard1.  Punsen  som  R.  gav  mig  med 
ned  virkede  stærkt  paa  mig,  jeg  følte  mig  saa  vel  og  salig 
som  nogen  fuld  Mand.  —  Vores  Kokkepige  sagde:  det  er  en 
underlig  Comedie  de  har  herude,  her  sidder  der  En  og  hvisker 
dem  til  hvad  de  skal  sige. 

—  Ja,  han  behandler  mig  med  Godhed.  O  Gud,  kunde 
jeg  blot  vise  Fremgang,  men  jeg  gruer  for  Ezamen,  jeg  balan- 
cerer mellem  Slet  og  Maadelig,  han  maa  træ  at  jeg  enten  er 
uhyre  dum  eller  læser  ikke.  O  Gud,  du  kjender  mig;  frygte 
gjor  og  vil  jeg  ikke,    Stolthedens  Dæmon  har  i  denne  Tid  op- 


Klokker,  Forfatter  af  den  bekjendte  >Riimjx)se< 

skæt  sit  Sæde  hos  mig,  jeg  troer  jeg  besidder  Digteraand,  at 
jeg  vil  naae  en  høi  Plads,  og  idet  jeg  troer  er  der  en  anden 
Følelse,  som  raaber  frygteligt,  at  det  er  en  forskruet  Grille. 
O  Ond,  forlad  mig  ikke,  jeg  anseer  Alt  for  din  Styrelse,  jeg 
fortjener  ikke  din  Godhed,  det  erkjender  jeg. 

—  Rædsom  Tandpine.  O.  Pedersen  var  her,  ret  munter. 
»Læg  din  Cicero  bort,  det  nytter  ikke  du  læser«,  sagde  han, 
»jeg  læser  ikke  og  du  skal  see  jeg  staaer  mig  ligesaagodt  som 
du«.  Det  troer  jeg  nok,  svarede  jeg,  men  naar  jeg  nu  staaer 
mig  ilde  og  veed  jeg  har  læst,  saa  har  jeg  dog  Trøst. 

—  Examen  har  Rectoren  begyndt.  Tanke  om  Julen  op- 
fylder min  Siæl. 

—  Drømt  hæsligt  om  Natten:  Rectoren  syntes  at  skiænde 
skrækkeligt  paa  mig.  Frygt  for  Examen,  Bøn  til  Gud.  Rec- 
toren ganske  god,  men  det  gik  daarligt,  jeg  ventede  et  maadeh'g 
men  fik  slet.  Skiebne!  hvorfor  slaaer  du  Haanden  af  mig? 
Nu  er  hele  min  Juul  fordærvet,  jeg  maa  vente  det  samme  for 
Græsk.  O  daarlige  Væsen  med  dine  Indbildninger;  Skjebne 
leder  Tingene,  Hiertet  gjelder  intet,  (men  hvorledes  er  mit 
Hjerte?).  Ingen  Ting  kan  jeg,  forrykt  er  jeg,  deraf  komme 
mine  Drømmerier  —  men  jeg  vil  være  rolig,  jeg  har  jo  lovet 
det,  men  min  Ære,  min  Følelse  —  o,  ulykkelige  Væsen.  — 
Det  er  ret  en  Tycho  Brahes  Dag,  Andersen  skjændte  i  gammel 
Historie,  jeg  kunde  det  heller  ikke,  men  ny  Historie  var  ikke 
daarlig  og  der  skjændte  han  ogsaa;  det  var  anden  Gang  idag, 
Vandet  kom  mig  i  Øinene,  Geometri  stod  jeg  mig  herligt  i. 
Dog  i  min  Kummer  faldt  den  Idee  mig  ind  at  behandle  Tiecks 
DaarekUten  som  et  Lystspil;  o  jeg  underlige  flygtige  Væsen. 
Held  gjør  mig  modig,  Mod  giver  mig  Haab  og  Lyst  til  at  ar- 
beide,  klarere  ligger  da  Alt  for  mit  Blik,  men  Uheld  gjør  mig 
tungsindig,  modlos  og  sløv  for  alt.  Gud  tilgiv  jeg  dømmer 
dine  Veie,    men    ved    lidt   mere  Mildhed    troer    jeg    at    kunne 

Børnene  herigiennem  til  Bo,  Ludvig  og  Jens  kyssede  mig 
kjærligt  —  lykkelige  glade  Barndom,  Ynglingen  har  med 
Storme,  Manden  med  Grave  at  gjøre.  »Vær  ved  godt  Humeur, 
gode  Andersen«,  sagde  Fruen,  »min  Mand  er  slet  ei  vred  for 
at  De  var  uheldig,  han  meente  selv,  at  den  megen  Læsning 
sløvede  Dem,  at  De  ei  adspredte  Dem  nok;  vær  De  kun  rolig, 
han  taler  nok  til  Collin.«  O  ham  er  jeg  ikke  bange  for,  det 
er  kun  for  Deres  Mand.  Da  hun  var  borte  maatte  jeg  græde 
heftigt. 

—  Mere  rolig.     Bectoren    gav    mig    ogsaa   Frugt    iaften, 
men  jeg  gruer  for  imorgen  i  Græsk. 

—  Gud  hvor  er  mit  Hierte  ikke  bespændt  —  Almægtige 
forbarm  dig.     Nu  gaaer   jeg  derind  og  naar  jeg  kommer  igjen 

da Slet  fik  jeg  ogsaa  for  Græsk Gud!    i 

Øieblikket  gik  min  Smerte  over,    men  nu,    o  Gud   havde   jeg 

Mod Jeg  vilde  nu  skrive  det  til  Collin, 

ikke  til  Etatsraaden  men  til  Manden  med  Hjerte,  det  var  min 
eneste  Trøst.  Ja  Bectoren  maa  være  utilfreds  med  mig  — 
Enden  bliver  da  jeg  maa  ud  af  Skolen;  det  fortryder  ham  vist 
at  han  har  talt  om  at  faae  mig  med  til  Helsingør.  Jeg  er- 
kjender  hans  Godhed,  Strænghed  er  den  eneste  Vei  til  at  lede 
min  forvirrede  Aand,  nu  jeg  er  i  hans  Huus  anseer  han  det 
vistnok  endogsaa  for  Pligt,  jeg  bør  være  ham  taknemlig  derfor, 
som  den  Syge  sin  Læge;  men  kan  man  ikke  tilgive  hiin  om 
han  ømmer  sig  under  Kniven.  »Det  hielper  ei  at  hænge  Dag 
og  Nat  i  Bogen«,  sagde  B.,  »det  sløver  og  gjør  reent  forrykt, 
nei  jevn  Flid  (og  dette  har  jeg  jo  gjort),  tro  ikke  at  det 
er  Genialitet  denne  Fusen  De  har  hos  Dem,  der  er  meget  der 
maa  klippes  før  det  kan  blive  til  noget;  saadant  et  Menneske 
vilde  ved  Ezamen  i  Kiøbenhavn,  om  han  endog  kunde  Alt, 
ved  sit  Væsen    skaffe    sig  en  slet  Charakteer«.     O  Gud   jeg 

glædede  mig  saa  inderlig  som  et  Barn  til  Julen,  med  hvilken 
Glæde  jeg  nu  efter  at  være  opflyttet  i  øverste  Klasse  kunde 
komme  til  mine  Venner,  og  nu  er  Alt  forstyrret.  Jeg  kan 
ikke  længer  glæde  mig  til  Julen,  selv  i  min  fattige  Barndom 
kunde  jeg  det,  da  var  det  mig  en  hellig  barnlig  Festdag,  jeg 
var  lykkelig  i  den  lille  snevre  Stue;  o  saa  lykkelig,  saa  lang- 
varig lykkelig  bliver  jeg  aldrig,  o  herlige  Barndom,  da  kjendte 
jeg  vel  ikke  de  store  Goder  Gud  ofte  har  forundt  mig,  men 
jeg  savnede  intet,  mit  Bryst  var  reent,  min  Tillid  vaklede  ikke 
og  jeg  tænkte  ikke  paa  Fremtiden. 

—  Fik  Brev  (med  2  Rdl.)  fra  Ørsted.  Skrev  Collin 
tu  hvor  uheldig  jeg  har  staaet  mig.  Fruen  taler  om  Jomfruen, 
denne  om  hiin,  jeg  maa  bære  Kappen  paa  begge  Skuldre. 

—  Hvad  kunde  jeg  blive?  og  hvad  bliver  jeg?  Min 
stærke  Phantasi  bringer  mig  til  Daarekisten,  min  heftige  Følelse 
gjør  mig  til  Selvmorder;  fer  vilde  begge  forenede  gjort  mig 
til  en  stor  Digter.  Tilgiv  mig  Gud,  jeg  er  uskionsom.  Ved 
min  evige  Ro  lover  jeg  dig  aldrig  meer  at  betvivle  din  Fader- 
haand  hvis  jeg  denne  Gang  kommer  i  4de  og  til  Helsingor. 

—  Stod  mig  ret  godt  i  Religion.  Fik  Brev  fra  Collin. 
Fruen  trøstede  mig  med  at  jeg  nok  kom  op  i  4de.  Gud  jeg 
stoler  igjen  paa  dig. 

—  Mennesket  er  frit  som  Hesten  paa  en  Klippeø;  frit 
kan  den  tumle  sig  paa  Øen,  men  der  er  visse  Grænser  den 
kan  naae;  ei  længer.  Gud,  er  det  din  Villie  at  jeg  skal  vorde 
Digter,  da  vil  du  vist  ikke  svække  mit  Mod  og  berøve  mig 
Alt;  min  Sjæl  aander  kun  for  Digtekunsten,  jeg  har  troet  at 
spore  din  Haand  i  min  Skiæbnes  Styrelse;  berøv  mig  ei  Til- 
liden. Godt  for  Græsk.  Rectoren  meget  god.  Var  med 
Meislings  og  saae  Lovsal  hos  Aron  Salomonsen,  der  var  et 
lille  Rum  af  Aspargestoppe  og  Gian  med  forgyldte  Æg;  vi  fik 

Pærer.  Mismod.  Gud  paa  Lørdag  afgjeres  det  om  jeg  kommer 
i  4de,  skeer  det  ei  —  Gad  Gud.  Da  vi  gik  til  Løvsalen  gik 
vi  gjennem  alle  Klasser.  »Maaskee  vi  kan  faae  lidt  Viisdom 
ved  at  gaae  herigjennem«,  sagde  Frøken  P.  »Viisdommen  er 
borte  herfra«,  sagde  jeg.  »Vi  har  jo  Dem  her«,  sagde  hun 
meget  complesent. 

—  Gud!  helligt  og  høitideligt  lover  jeg  dig,  ved  min 
evige  Ro,  at  jeg  ikke  skal  murre  mod  dig,  om  det  gaaer  mig 
haardt  i  4de  Klasse,  naar  jeg  kun  kommer  derop.  Mismodig 
greb  jeg  Bibelen,  som  laae  foran  mig,  for  at  see  om  den  nu 
kunde  være  mit  Orakel;  jeg  slog  op  og  pegede  i  Blinde  ned 
paa  et  Sted  og  læste:  »din  Fordærvelse  er  af  dig  selv,  Israel, 
men  i  mig  er  din  Hjelp«  (Hoseas).  Stod  mig  godt  i  Hebraisk. 
Moster  brang  min  Mad,  jeg  betroede  hende,  at  jeg  snart  skulde 
bort  og  hun  lovede  at  tie  dermed.  Noget  efter  kom  Pigen: 
«o  siig  os  dog  hvad  det  er  De  har  fortalt  Moster,  vi  ere  saa 
nysgjerrige;  hun  kommer  og  sætter  sig  i  en  Krog  og  smaa- 
snakker:  Det  havde  jeg  sgu  dog  aldrig  troet.  Nei  seer  man 
engang!  —  Hvad  er  der  Moster?  —  Nei  jeg  siger  det  sgu 
ikke,  Andersen  har  ikke  fortalt  mig  det,  det  var  sgu  en 
anden  kjøn  Cavaleer,  hi  hi  hi.  — 

—  29  Septbr.  Kom  til  at  rive  Benet  af  enÆdderkop. 
Stod  mig  herligt  i  Mathematik. 

—  Haab  om  at  jeg  kommer  i  4de  giør  mig  næsten  elle- 
vild af  Glæde,  imorgen  afgjeres  det;  søde  Gud  hiælp  mig!!! 
Aftenen  er  derude  saa  vinterlig,  Examen  er  lykkelig  endt, 
imorgen  kommer  dens  Udfald.  Maane!  imorgen  beskuer  du 
enten  en  bleg  og  fortvivlet  eller  den  lykkeligste.  Læst  Schil- 
lers Kabale  und  Liebe. 

Uheldige!  Stod  mig  usselt  i  Latin.  Du  kommer  ei  i  4de 
—  ud  af  Skolen,   Haandværker  eller  et  Liig    bliver  din  Be- 

stemmelse.  Gud  er  du  virkelig  nærværende  1  Farvel  alle  mine 
Forhaabninger  og  Drømme  —  o  havde  jeg  kun  Mod,  Død!  du 
er  ikke  saa  frygtelig.  Hvorfor  skulde  Eectoren  just  høre  mig 
i  det  slette?  Manden  i  Ansigtets  Sved  er  lykkeligere  end  den, 
som  arbeider  i  en  saakaldet  hoiere  Sphære;  han  aner  intet  bedre, 
Fode  og  Udkomme  er  hele  hans  Virken,  mekanisk  glider  Arbeidet 
for  ham,  en  ubetydelig  Spas  er  ham  en  Himmelglæde,  hvor- 
imod den  anden  kjæmper  mod  et  Hav  af  Besværligheder  og 
Hindringer,  bagvaskes  og  nedrives,  begavet  med  en  hoiere  Fø- 
lelse knuses  hans  Hjerte.  O  hvorfor  kom  jeg  saa  vidt,  hvorfor 
steg  jeg  saa  heit,  ubemærket  er  jeg  ikke  længer,  og  nu  daler 
jeg.  O  Vanvid,  æd  dig  ind  i  min  Hjerne,  at  jeg  maa  glemme  . 
min  egen  Tilværelse  I  Væsen,  som  jeg  ei  veed  det  rette  Navn 
paa,  giv  min  Sjæl  Mod  til  at  rive  sig  løs,  svulm  Hjerte  saa 
du  sprænges!  Ha,  svulstige  Nar!  fyldestgjor  dine  Lyster  de 
faa  Øieblikke  du  kan,  en  Skjæbne  leder  Alt,  hvad  skee  skal 
vil  skee  alligevel?  —  Gid  jeg  kunde  blive  stor,  agtet  af  mine 
Medmennesker  skabe  Glæde,  Veien  snoede  alt  derop,  Engel 
kunde  jeg  vorde,  Engel  eller  Diævel  maa  jeg  vorde,  Skaalen 
vakler  —  Gud,  du  selv  bestemmer  den  Fortvivledes  Lod.  Hvor- 
for bortrives  saa  mangen  en  Familiefader,  saamangen  duelig 
Mand  og  elsket  Knøs,  og  jeg  skal  leve,  jeg  som  ønsker  Døden, 
ja  send  mig  den  selv  om  min  Fremtid  ei  blev  mørk,  Doden  er 
mig  kjærere,  Livet  udenHaab  er  et  Helved,  at  see  mine  Kam- 
merater stige  medens  jeg  synker  i,  at  rive  mig  ud  fra  de  Dan- 
nedes Kreds.     Gud,  nei  det  er  for  haardt! 

—  Gud,  nu  er  min  Skjebne  afgjort,  men  endnu  skjult  for 
mig.  Hvad  mon  der  venter.  Mit  Blod  løber  saa  skarp  gjen- 
nem  mine  Aarer,    mine  Nerver  bæve  —  jeg   fortjener  det  ei, 

men  vær  naadig  o  Gud »De   kommer  der«,    hviskede 

Fruen,  Jomfruen  og  Børnene,  Rectoren  smilede  —  og  jeg  kom 
er.  —  Det  er  underligt,  Glæden  var  mig  ei  saa  voldsom  som 

jeg  troede.  —  Var  i  Selskab  hos  Pedersens,  Steg  og  Æblegrød 
med  Faaremælk,  legede  at  tage  en  King  med  Manden  af  et 
Glas  Meel. 

—  Skrev  10  Breve.  Læste  Volksmttrchen  von  P.  Lebe- 
recht. 

—  Op  Kl.  5V«  og  gik  til  Sorø,  venlig  Modtagelse,  spad- 
serede med  Ingemann;  han  fortalte,  at  han  engang  efter  en 
Sygdom  laae  tilsengs,  da  kom  en  Carricatur,  den  ene  værre 
end  den  anden  ind,  bukkede  og  gjorde  Grimasser  for  ham  og 
satte  sig  ved  Sengen.  Han  fortalte  om  Eatholikerne,  hvorledes 
han  i  Italien  havde  seet  deres  Ærbødighed  for  Korset  og  hvor- 
ledes det  blev  misbrugt;  han  havde  seet  Huse  nedenom  be- 
malte med  bare  Kors  for  at  ingen  skulde  lade  Vandet  paa 
Huset;  men  naar  Nødvendigheden  tvang  stillede  de  sig  mellem 
Korsene,  og  kom  der  saa  uforvarende  lidt  paa  et,  saa  løb  de 
ind  i  en  Kirke  og  skriftede  og  lamenterede.  —  Fruen  kjorte 
for  sit  daarlige  Been  paa  en  Vogn,  som  Ingemann  trak  og 
jeg  styrede  ind  i  Academi-Haven.  Læste  Fru  Hegermanns 
danske  Fortællinger.  St.  Peder  er  meget  god,  fuld  af  Liv  og 
Charakteertegning.  Bladede  i  Dighmanns  Digte.  Ingemann 
og  Fruen  roste  min  Fortælling  og  det  lille  Digt  til  Siælen; 
det  er  hans  Tanke,  at  jeg  er  skabt  for  Romaner  for  at  skildre 
den  lavere  Klasse;  læste  hjemme  for  Hennebergs. 

—  Brev  fra  Collin.  Gud  hvor  du  er  god,  jeg  fortiener 
det  ikke.     Læst  Aladdin  for  Fuglesangs. 

—  .Digtet  paa  min  Roman;  læst  noget  i  en  Læsefrugt. 
Begynder  at  kjede  mig. 

—  Digtede  lidt  paa  Romanen.  Jo  mindre  vi  have  at 
bestille,  des  knappere  er  Tiden;  jeg  kan  nu  knap  faae  Tid  til 
at  skrive  i  min  Stambog  for  Lediggang.  Jeg  læste  min  Roman 
for  Pedersen  alene,  den  morede  ham,  især  det  Burleske. 

—  Kjeder  mig  —  digter  og  læser.  Læste  min  Fortælling 
for  Holsteins,  den  gamle  Kammerjunker  sot  ved  2det  Capitel, 
men  ban  var  træt. 

—  Godnat  mine  Papirer.  Læst  sidste  Deel  af  Øen  i 
Sydhavet,  Begyndelsen  god,  Hesten  kjedsommelig.  Vi  loe  Alle 
af  det  Flane  i  Øen. 

—  Brev  fra  Guldberg.  Gud  hvor  du  er  god,  jeg  har 
en  Yen  —  derfor  bort  du  Fristerinde  som  nedkuer  mig. 

Din  Villie  skee  Alfader, 
Jeg  stoler  paa  dig  tryg, 
I  dine  Straaler  bader 
Sig  Engel  og  selv  Myg. 
Du  styrer  Sol  og  Stjerne, 
Du  styrer  Støvets  Lod, 
Dit  Bud  jeg  følger  gierne, 
Thi  du  er  viis  og  god. 
Kun  styrk  min  Siæl  du  Bene, 
Lad  mig  en  Deel  fortjene 
Af  al  din  Salighed. 

I  Ferien  i  Kjøbenhavn. 

—  Var  hos  Grevinde  Fries  (2  Kdl.)  hos  Fru  Buchwald 
(fra  Prindsessen  5  Bdl.)  derpaa  hos  Fru  Gutfeldt,  der  bekla- 
gede min  Skjæbne,  bad  mig  tage  Mod  og  ikke  lade  mig  be- 
handle som  Dreng,  bad  mig  ikke  forlade  Slagelse.  Jeg  gav 
hende  Haand  paa  at  gaae  min  Skjebne  imøde  som  en  Mand.  — 
Var  til  Middags  hos  Ballings,  han  kyssede  mig  inderlig  ved 
Afskeden  og  trykkede  mig  4  Rdl.  i  Haanden;  sagde  Farvel  til 
Collin;  jeg  bad  ham  nu  kun  sige  naar  der  var  noget  han  ei 
var  tilfreds  med,  og  han  lovede  det.  Hos  Wulfls  legede  vi,  og 
da  Spilleselskabet  kom  skrev  vi  Sedler. 

8* 

—  Tidlig  vaagnede  jeg,  Maanen  skinnede  ind  af  Ruden  til 
mig,  allerede  larmede  Folk  ude  paa  Pladsen;  jeg  frygtede  at 
Klokken  var  mange,  stod  derfor  op  for  at  søge  Tjeneren  der 
skulde  bringe  mig  Thevand,  men  jeg  gik  feil  og  kom  med 
Sokker  ind  i  Pigekammeret;  da  jeg  mærkede  min  Feiltagelse 
foer  jeg  ud. 

—  Jeg  gik  til  Oehlenschlæger  og  læste  min  Fortælling, 
som  han  roste.  »Det  er  meget  godt,«  sagde  han,  »kun  lidt 
for  omstændeligt,  og  det  at  afmale  en  Ting  vidtløftigt  det  er 
ikke  det  Poetiske,  det  er  jo  som  om  jeg  vilde  sige:  Andersen 
sad  i  Sophaen  og  læste,  ved  Siden  sad  Lotte  Oehlenschlæger, 
Johannes  kom  ind  fra  Skole,  og  da  han  hørte  noget  læse,  gik 
han  ganske  sagte  hen  og  satte  sig  paa  en  Skammel,  hvoraf 
Farven  var  slidt  —  see  det  er  ikke  poetisk,  men  der  er  mange 
gode  Ting  i  Deres,  og  man  kan  see  De  har  vidst  at  benytte 
mange  gamle  Ting  og  har  ret  vel  lagt  Mærke  til  Menneskene 
om  Dem,  Beskrivelsen  af  Borgen  er  ret  poetisk  og  vidner  om 
at  De  har  Aand  derfor.«  Nu  læste  jeg  mit  lille  Digt  til  Sjælen. 
»Det  er  herligt,«  udbrød  han,  »jeg  sætter  det  over  Fortællingen;« 
selv  læste  han  det  nu  een  Gang  igjennem.  »Nogle  smaa  For- 
andringer kunde  De  gjøre,  Himmel  og  Stjernevrimmel  det 
er  saa  almindeligt.« 

—  Hos  Hofdamen  Fru  Buchwald  fik  jeg  til  en  Billet, 
Collins  kunde  ingen  skaffe  mig  og  man  stod  heelt  ud  til  Hesten. 
Nu  var  jeg  hos  Guldberg  —  »nei  jeg  vil  intet  høre  af  Deres 
Poesi  for  ei  at  rose  Dem  og  derved  opmuntre  Dem,  thi  nu 
maa  Studeringerne  ene  være  Hovedsagen.«  Han  forærede  mig 
sit  lille  Digt  Uhyret  Nu  var  jeg  hos  Madam  Jørgensen,  jeg 
læste  mine  Digte.  »Ved  Gud  jeg  har  ikke  hørt  noget  skjon- 
nere  end  det  til  Siælen  af  vor  Storm;  et  Menneske  der  kan 
fole  og  skrive  sligt  maa  ogsaa  kunne  skrive  en  Tragedie;  De 
siger  Oehlenschlæger  fandt  det  Komiske  bedre,  han  frygter 

for  at  De  i  Tiden  skal  blive  ham  en  Rival.«  »Ih  Gud  hvor- 
ledes skulde  jeg  kunne  vove  at  tænke  det!«  »Hvem  veed  hvad 
De  kan  blive,  De  er  endnu  en  Yngling,  tænk  paa  dette  Øieblik 
om  en  10  Aar  og  see  da  hvad  der  er  skeet.«  Jeg  begyndte 
nu  paa  Fortællingen  men  afbredes  ved  en  Visit.  Spiste  Kaal 
hos  Ballings  og  var  med  ham  i  Parkettet,  hvor  jeg  saae 
»Kong  Salomon  og  Jørgen  Hattemager«.  (Det  første  Stykke 
»Onkelens  Slot«  var  ogsaa  ret  morsomt)  men  hint  herligt,  der 
var  propfuldt.  Det  morede  mig  at  høre  Jægerchoret  synge  af 
saa  almindeligt  klædte  Folk,  Frydendal  var  herlig  med  sit 
Gaaselaar  og  Stages  Gang  ypperlig,  Repliken  med  Nathuen 
var  dog  vel  drøi,  saavelsom  at  lade  Korsør  Damer  synge  »ja 
saa  min  Salighed ! !  I 

—  Hos  Fru  Buchwald.  Hun  stødte  sig  slet  ikke  over 
de  massive  Udtryk  i  min  Magdalenes  Mund;  hun  hilste  mig 
fra  Prindsessen.  Hos  Herbsts  maatte  jeg  declamere  for  den 
syge  Frøken,  der  forærede  mig  en  Hest,  som  hun  selv  havde 
udarbeidet  af  Vox.  Var  hos  Meisling  :  »har  De  ei  hørt  om 
Vogn  til  Tirsdag?«  »Nei.«  »Men  De  maa  sgu  see  at  komme 
derud  til  Deres  Græsk  og  Latin  og  tage  fat  igjen.«  Det  synes 
mig  dog  vel  vidt,  et  Par  Dage  er  jeg  her,  han  veed  jeg  vil 
hjem,  og  dog' plager  han  mig  —  en  underlig  Contrast  til  de 
øvrige  Modtagelser;  hver  Dag  kommer  jeg  hjem  til  ham  og  dog 
seer  han  ei  mildt;  jeg  vilde  gjerne  holde  af  ham  af  Hjertet, 
men  jeg  kan  jo  ikke  selv  skabe  mine  Følelser.  Fik  nu  Gefion, 
der  er  meget  snavs  i,  Thomsen  har  ganske  rapset  sin  Fortæl- 
ling fra  Oehlenschlæger.  Var  hos  Dahlén,  spiste  Frokost 
hos  Urban  Jørgensen.  Her  hjemme  (hos  Wulffs)  læste 
jeg  for  Frølenerne  og  Christian  samt  skrev  Vers  paa  opgivne 
Riim.  Vogne  rulle  derude,  nu  kommer  Kongen,  jeg  skal  ogsaa 
derop  og  see  Cadetterne,  Klokken  8  kommer  Lotte  Oehlen- 
schlæger  og  de  andre  —  o  var  jeg  blofc  mere  pyntet!  —  Nu 

var  jeg  oppe  i  den  pragtfulde  Sal  —  Præsten  holdt  en  smak 
Tale,  herligt  viste  Cadetterne  sig,  Vaabendandsen  gjorde  jeg 
især  af  —  o  hvilke  Former,  hvilken  Lethed.  O  Gud  hvad  er 
jeg  og  jeg  vil  tænke  paa  Dands  imellem  dem  iaften.  Nu  kom 
Selskabet,  de  forgyldte  Sale  skinnede  ved  Lysekronernes  Sol- 
glands,  jeg  kom  ned  i  Frakke,  men  da  jeg  saae  Wulff  tale 
med  sin  Kone,  anede  det  mig,  at  jeg  ikke  kunde  vise  mig  i 
Frakken;  ærligt  spurgte  jeg  da  Fru  W.  »Ja  har  De  Kjole  er 
det  bedre«.  Jeg  kom  i  min  graa;  nu  strømmede  Selskabet  til 
Huset,  men  alle  var  sorte,  jeg  kun  graa.  Kun  Oehlenschlæger 
talte  med  mig,  jeg  følte  mig  forlegen,  de  antager  mig  vist  for 
en  Opvarter,  og  Lotte  0.  skal  see  mig  saaledes,  o  hvilken 
Kval.  Jeg  fløi  strax  paa  mit  Værelse,  gik  i  Seng  forbandende 
min  Skiæbne,  at  jeg  ikke  havde  smukke  Klæder,  Kareterne 
rullede  udenfor  "og  Ideerne  rullede  inde  i  mit  Hoved,  og  saa- 
ledes sov  jeg  ind. 

—  Fru  Belfort  ei  tilstede,  ligeledes  Grevinde  Friis,  var 
nu  hos  Ørsteds  og  hjalp  dem  med  Juletræet.  Gik  til  Meis- 
lino,  ei  hjemme,  hos  Fru  v.  der  Maase  Fremmede.  Hos 
Froken  Falberne  taltes  om  Mars  og  Talma ;  var  hos  Krigers, 
Resten'  af  Dagen  hos  Wulffs.  Ja,  sagde  Commandeuren,  vi 
maa  behage  ved  vort  Indre,  det  Ydre  duer  s'gu  ikke;  jeg  fik 
dog  en  kjon  Kone,  De  faaer  nok  ogsaa  en.« 

—  Var  hos  R.  Hundrop,  derfra  til  Fru  Colbjornsen, 
Grevinde  Friis  var  i  Huusholdning,  Meisling  ei  hjemme,  var 
hos  Fru  v.  der  Maase  (1  Rdl.),  spiste  til  Middag  hos  Dahléns; 
han  roste  mine  Digte.  Hos  Kammerherre  Holstein  som  rost« 
min  Fremgang  og  Flid.  Derpaa  hos  Ballings  hvor  jeg  atter 
spiste  og  fik  Billet  til  Euterpe.  En  Herre  fortalte  mig  her, 
at  der  var  skrevet  et  Stykke  til  Geburtsdagen ;  han  fortalte 
noget  af  det,   og  jeg  ærgrede  mig  ret  over  at  Boye  og  ikke 

jeg  havde  skrevet  det.    Her  hjemme  fortalte  Adler  hele  Wil- 
liam Skakespeare,  Jdeen  er  ganske  min,  og  de  sode  Alfer. 

—  Traf  ei  Grevinde  Friis;  EL  12  til  Mejsling,  han  var 
ei  hjemme,  men  jeg  fandt  en  Billet  fra  ham:  »Jeg  har  Intet 
at  meddele  Dem  med  Afreisen  kun  ved  den  bestemteste  An- 
modning, at  De  fra  Ankomsten  til  Slagelse  anvender  Tiden,  ikke 
til  at  skrive  Fortællinger  og  Digte,  hvormed  De  til  Vedkom- 
mendes store  Moerskab  her  har  opvartet,  men  til  Skolesager. 
Hvorlidt  De  fructrerer  mig  ved  at  spilde  Tiden  paa  den  Maade, 
skal  jeg  nok  mandlig  tale  med  Dem  om  og  opgive  Dem  ad- 
skillige Data,  som  nok  turde  kjele.  Jeg  onsker  ikke  -at  De 
tager  Deel  i  nogen  Udgivning  af  Bemenes  Juletræ,  Lovhytter, 
Maskerader  eller  Gud  veed  hvad  der  er  udtænkt,  da  jeg  seer 
De  bruger  Tiden  daarligt  nok  alligevel.«  Flere  Gange  læste 
jeg  Brevet,  mismodig  slappedes  al  min  Styrke,  bleg  og  mork 
kom  jeg  til  Wulffs,  der  læste  mit  Brev,  de  beklagede  mig; 
jeg  gik  nu  til  MElSLma,  og  da  han  var  ude,  bad  jeg  om  Papiir 
og  Blæk  og  skrev  da  en  Billet  til  ham,  hvori  jeg  sagde,  at 
Digtene  var  skrevet  i  en  Ferie,  og  jeg  kunde  ikke  vise  storre 
Flid  end  jeg  gjorde.  Hele  Dagen  kjed  derfor,  om  Aftenen 
læste  jeg  for  Wulffs  Boyes  William  Shakespeare;  Digteren 
har  skildret  ham  ganske  ud  af  min  Sjæl,  i  Alt  stemmede  Wil- 
liams Repliker  ganske  overeens  med  mine  Følelser,  han  aner 
at  blive  Digter,  han  beslutter  ei  at  skrive  Vers;  o  Taarerne 
kom  mig  i  Øinene,  paa  Leiet  vaagnede  mit  hele  Mismod,  men 
med  Tillid  til  Gud  og  den  Bevidsthed  at  jeg  havde  arbeidet 
efter  Evne,  sov  jeg  ind.  — 

Forinden  jeg  gaaer  over  til  Fortsættelsen  af  Brevsamlingen, 
vil  jeg,  uanseet  at  jeg  herved  anticiperer  noget  af  Andersens 
senere  Historie,  meddele  mine  Betragtninger  om  to  Mænd,  der, 
rigtignok  paa  hoist  forskjellig  Maade,  havde  saa  stor  Indflydelse 
paa  A.s  tidligere  Liv,  nemlig  hans  første  Ven  Oberst  Guldberg 
og  hans  Opdrager  Rector  Meisling. 


Jeg  tager  neppe  feil,  naår  jeg  nævner  Chr.  HOegh  Guld- 
berg som  den  Første,  der  blev  opmærksom  paa  Andersens  eien- 
dommelige  Natur  og  Gaver  og  rakte  ham  en  hjelpende  Haand. 
Andersen  kalder  ham  ogsaa  »min  ældste  Yen«.  Hans  Forhold 
til  Andersen  og  hans  Personlighed  fortjene  derfor  en  nærmere 
Omtale.  De  af  Guldbergs  Breve,  som  ere  trykte,  vise  allerede, 
med  hvilken  faderlig  Kjærlighed  han  omfattede  ham.  Men  for- 
uden disse  findes  mange,  som  vise,  hvor  utrættelig  han  var  i 
sin  Omsorg  for  A.  et  langt  Liv  igjennem.  Han  har  givet  A. 
mangen  alvorlig  Tiltale,  men  altid  i  en  kjærlig  Tone;  oftere 
robe  Brevene  en  Fader-Stolthed  ved  næsten  hvert  nyt  Arbeide 
af  A. ;  han  var  overhovedet  noget  tilbeielig  til  at  overvurdere 
disse,  og  han  var  da  ikke  sparsom  med  enthousiastiske  Ud- 
talelser. Og  denne  Overvurdering  eller  denne  Fader-Kjærlighed 
forledte  undertiden  den  fortræffelige  Mand  til  i  sine  Breve  at 
omtale  Oehlenschlæger,  Heiberg,  Hauch  og  Hertz  i  meget 
nærgaaende  Udtryk,  hver  Gang  disse  havde  været  i  Collision 
med  Andersen.  Af  Guldbergs  utrykte  Breve  vil  jeg  her 
meddele  nogle  Uddrag. 

16.  April  1823. 

.  .  .  Tro  aldrig,  De  er  for  gammel  for  Skolen  (Hornsyld 
var  25  Aar  da  han  forlod  Væven  og  tog  fat  paa  Bogen).  Deres 
Ære  bor  nu  være  Skolens  Studier,  med  en  levende  Sandheds- 
kjærlighed    bor  De  stræbe  og  kun  leve  herfor,    ei  smigre  for 

Dem  selv  eller  tillade  Andre  at  gjere  det;  Sandheden  er  den 
sande  Poesis  Amme.  Kjære  unge  Yen,  hold  saa  fast  ved  den, 
at  De  ei  saarer  den  i  Tanke  eller  Ord;  den  finere  Agtelse  taber 
De  da  for  Dem  selv  og  taber  den  saa  let  i  Andres  Øine. 
Modtag  med  Godmodighed  en  ældre  Yens  advarende  Stemme,  en 
Ældres,  der  længe  har  levet  i  Verden  —  i  den  finere  Verden, 
og  som  veed,  at  skuffer  den  end  selv,  skuffes  vil  den  ei  paa 
saadan  Viis. 

1.  October  1824. 
.  .  .  Deres  Charakterer  glædede  mig,  heller  ikke  havde 
Latinen  dennesinde  været  Stedbarn,  og  ikke  sandt?  for  Digteren 
er  den  klassiske  Uddannelse  uomgjængelig  nødvendig;  der  skal 
han  søge  sine  Mønstre,  de  skulle  give  hans  Phantasi  den  høie 
Flugt,  den  sunde  Retning,  der  hverken  kommer  Solen  for  nær 
eller  dvæler  ved  det  altfor  Smaalige.  —  Tro  mig,  arbeider  De 
troligen  nu  i  denne  Tid,  overvinder  De  alle  Forlokkelser,  der  kalde 
Dem  afsides,  da  vil  De  engang  velsigne  denne  Kamp,  denne 
Drøvelses  Tid.  —  Lad  mig  nu  snart  høre  lidt  fra  Dem,  lad 
hvert  Ord  være  oprigtigt  sandt,  skrift  kun  fuldeiigen  for  mig; 
Deres  Yen  er  jeg  fordi  De  vil  det  Rette,  og  i  Vennebarm  skal 
hver  Yttring  ligge  hos  mig.  Styrke,  kjære  Andersen,  vil 
aldrig  kunne  fattes  Dem,  hvor  trang  end  Veien  er;  altid  lade 
De  det  staæ  lyst  og  levende  for  Dem,  hvad  Gud  allerede  hid- 
indtil gjorde  for  Dem;  han  slaær  ikke  Haanden  af  Dem,  naar 
De  ikke  selv  gjør  det,  og  naar  De  endogsaa  i  det  allermindste 
bliver  Sandheden  —  dette  aldrig  misledende  Compas  —  tro. 

30.  Oktober  1824. 
.  .  .  Seer  De,  Rectoren  mener  det  ei  saa  ilde  med  Dem, 
jeg  veed  ogsaa,  han  selv  med  Godhed  har  omtalt  Dem.  Tro 
De  mig,  det  er  hans  Mening,  ved  en  alvorlig  Fremfærd  at 
maatte  virke  paa  Dem  og  afholde  Dem  fra  anden  end  literær 
Beskjæftigelse;    saa  rigtig  —  saa  alene  den  rigtige  —  denne 

Anskuelse  er,  saa  er  det  dog  vist,  den  ei  burde  yttre  sig  i 
Grovhed  og  Fornærmelse.  —  Hvor  tidt  maa  jeg  gjentage,  at 
Faa  have  Faderhaanden  i  Himlen  saa  umiskjendeligen  som  De. 
O  syng  med  Kingo: 

»Jeg  kan  mig  nu  fuldvel  erindre,  hvordan  Guds  Forsyn 
med  mig  gik,  udi  de  Aar  hvor  jeg  var  mindre,  og  jeg 
forstod  ei  Verdens  Skik;  jeg  var  tilfreds  med  mine 
Kaar  og  stoled  paa  mit  Fadervor. 

Alt  som  jeg  nu  til  Alder  træder,  og  efterhaanden  sanker 
Aar,  saa  samler  jeg  og  Herrens  Glæder,  og  Lægedom 
for  mine  Saar.  Mig  mødte  aldrig  noget  Stød,  at 
Honning  jo  forneden  flod.« 

14.  Sept.  1826. 

.  .  .  Hvor  kan  De  frygte,  Andersen,  for  en  Examen,  De 
med  Deres  Hoved  og  gode  Charakterer?  Gid  jeg  kunde  tilraabe 
Dem,  saa  det  electriserte  og  magnetiserte  Dem  paa  een  Gang: 
far  ud  du  Frygtens  Aand  af  dette  Menneske!  thi  det  maa 
være  en  saadan  Dæmon,  der  har  opslaaet  sit  Paulun  i  Deres 
Inderste.  Tydskeren  siger:  thue  recht  und  furohte  den  Teufel 
nicht.  Vær  i  Intet  en  Tydsker,  uden  netop  heri,  skriv  det 
paa  Deres  Dør,  saa  gjør  jeg  med  hvad  jeg  vil  huske.  —  Fra 
alle  Mine  har  jeg  et  heelt  Læs  Hilsener  til  Dem,  hvorfor  jeg  ei 
nævner  nogen  Enkelt  men  kjorer  mit  Læs  heelt  og  holdent  op 
for  Deres  Dør,  hvor  De  med  Venskab  vil  pakke  det  ud.  — 

1826. 

.  .  .  Tak  for  det  lille  Digt  De  sendte  mig  til  min  Kone. 
Ogsaa  takker  jeg  Dem  for,  at  De  ei  har  glemt  hvad  jeg  saa 
inderligen  har  bedt  Dem  om,  dog  ei  endnu  at  give  Poesien  for 
meget  Spillerum,  som  jeg  troer  Dem  farligt  forlokkende  fra  den 

store  Hovedsag;  men  det  forstaaer  sig:  lidt  imellem  gjør  jo 
ingen  Ulykke.  Deres  gode  Charakterer  tilraabe  mig:  »han  vil«, 
og  det  er  Hoved  tingen ;  thi  at  »han  kan«,  derom  tvivlede  aldrig 
jeg.  Gud  styrke  Dem  til  at  ville,  det  er  min  eneste  Bon,  og 
den  være  stedse  Deres.  For  Dem  vil  da  Alt  gaae  godt,  har 
man  kun,  som  De  min  unge  Yen,  Hoved  og  Hjerte  paa  det 
rette  Sted.  — 

6.  Octob.  1825. 

.  .  .  Min  og  alle  Mines  varmeste  Lykønskning  til  4de 
Klasse !  Seer  De,  jeg  vidste  De  seirede;  jeg  sagde  Dem  det 
allerede  medens  De  var  hos  os,  kj  ær  es  te  Andersen;  imidlertid 
glade  bleve  vi  tilgavns  Alle  og  drak  Deres  Skaal  med  den  inder- 
ligst« Deeltagelse,  thi  Visheden  var  dog  saare  kjær.  Nu  altsaa 
godt  Mod,  nu  bort  med  alt  det  Meget,  der  nedstemmer  Aanden. 
Jeg  morer  mig  altid  over  de  Mennesker,  der  fortæres  af  Frygt 
for  det  Kommende,  naar  de  ellers  ere  hvad  de  som  Mennesker 
bor  være.  Det  er  jo  dog  en  afgjort  Gudsfornægtelse;  eller  mon 
jeg  ei  kan  haabe  —  ja  lide  paa  —  Hjelpen  fra  oven,  naar  jeg, 
—  med  aabent  Øre  for  Samvittighedens  Stemme  —  gjor  Alt  hvad 
der  staar  i  min  Magt.  Skulde  ei  det  bedste  Væsen  her  række 
sit  gode  Barn  Haanden?  Jo  han  gjér  det,  saavist  som  han 
kan  og  maa  det.  —  «Hold  dig  til  Gud,  min  Son,  saa  holder 
Gud  sig  til  dig.«  Gjor  dette  min  unge  Ven,  gjor  dette  til  et 
Ordsprog  for  Dem.  Det  ædleste  Menneske  jeg  har  kjendt,  min 
hedenfarne  Fader,  levede  i  denne  Aand  og  havde  i  de  vigtigste 
Livseieblikke  —  og  synderlige,  indgribende,  havde  han  oplevet  — 
ingen  anden  Trøst,  intet  andet  Haab.  Ligesom  De  var  han  af 
ganske  simple  Forældre,  hans  Fødsel  havde  ikke  eet  Auspicium 
for  hans  tilkommende  Stilling;  men  han  arbeidede  med  Gud 
og  Samvittighed  for  Øie,  og  Gud  forte  ham  did  han  aldrig 
havde  ventet. 

22.  Aug.  1826. 

.  .  .  Brevet  med  de  mange  Comedie-Titler  morede  os 
kosteligt1.  Hvad  det  sidste  Brev  angaaer,  da  —  havde  man  et 
Bassin  af  Taarer  —  maatte  man  jo  græde  derover;  jeg  derimod 
takkede  af  Hjertet  den  velsignede  lille  Fru  Wulff,  der  havde 
læst  Dem  Lectien  saa  godt,  saa  jeg  ikke  kunde  andet  end  ud- 
bryde: hvad  Pokker  er  da,  som  Peder  Syv  siger,  den  gamle 
Gud  ikke  meer  i  Verden?  Har  Andersen  da  ikke  meer  et 
Øie  for  ham,  der  gav  ham  baade  det  indre  og  ydre  Øie  saa 
rigeligt  udstyret,  at  den  store  Alstyrer  har  Ret  til  at  spørge: 
har  du  da  Øie,  min  Son,  og  vil  ikke  see?  See  derom  spurgte 
jeg,  min  Andersen;  spørg  Dem  selv  hver  Aften  og  hver  Mor- 
gen derom,  og  besvar  Dem  selv  da  redeligt,  læg  Dem  saa  i 
Deres  Seng,  eller  gaa  til  Deres  Gjerning.  — 

1.  Novbr.  1826. 

.  .  .  For  det  døende  Barn  takke  vi  Dem  meget.  Skjøndt 
jeg  maa  tilstaae,  det  smerter  mig  hver  Gang  jeg  under  Deres 
Skoletid  seer  Dem  befatte  Dem  med  Poesi,  maa  jeg  dog  erklære 
dette  for  saare  smukt.  Opoffrelse  uden  Ophør  være  Deres  Syni- 
bolum  og  Gud  vil  holde  sin  Haand  over  Dem ;  kun  saaledes  — 
ei  med  Ord,  de  være  nok  saa  smukke,  —  fordrer  han  Deres 
Dyrkelse. 


Da  Guldberg  havde  modtaget  Andersens   »Digte«,  ud- 
talte han  sin  Glæde  over  disse,  men  tilfeiede: 


1  Dette  Brev  findes  trykt  ovenfor  blandt  de  efter  Tidsfølgen  ord- 
nede Breve. 

6.  Febr.  1880. 


.  .  .  »Hvad  har  de  stakkels  Officerer  gjort  Dem?  Hvor- 
for komme  de  altid  i  et  latterligt  Lys,  snerede  o.  s.  v.  Sande- 
lig, kom  hid  og  jeg  skal  presentere  Dem  Studenter,  der  ind- 
snøre sig  meer  end  nogen  Officier.  Der  er  Studenterlapse, 
saavist  som  Officierlapse  og  Kræmmersvendelapse,  snorede,  ækle 
og  væmmelige;  tag  De  fat  paa  Lapsen,  paa  Snoringen,  men 
lad  Standen  være  udenfor.  Deres  Phantasi  er  altfor  kraftfuld 
til  slige  Smaaligheder.  Vær  i  Alt  ny,  ei  Copie  af  gamle  fat- 
tige Aander,  som  stundom  maatte  betjene  sig  af  slige  Vaaben, 
for  i  en  vis  Klasse  at  vinde  et  lille  Partie.  Behøver  De  det? 
Naa,  beherer  De  det  ikke,  kjære  Andersen,  saa  gjor  det 
ikke.  —  « 

Denne  alvorlige  Tiltale  maa  være  fremkaldt  ved  den  ene 
Linie  i  Bimedjævelen :  »Snørliv  for  Damer  og  for  Officierer«.  Det 
var  ikke  uden  Grund,  at  saadanne  Advarsler  fremkom;  A.  var 
nemlig  dengang,  hvad  han  selv  senere  erkjendte,  altfor  hengiven 
til  at  raillere.  —  En  anden  Advarsel  fra  Guldberg  fik  han  i 
Anledning  af  »Phantasier  og  Skizzer« : 

.  .  .  «Hvad  der  derimod  mindre  har  huet  mig  er  alle  de 
Steder,  hvor  de  altfor  bestemt  peger  paa  Deres  Kjærligheds 
Gjenstand,  f.  Ex.  paa  Hempels  Taarn,  hvor  de  altfor  bestemt 
taler  om,  at  hun  og  De  forstode  hinanden  o.  s.  v.  Neppe,  min 
Andersen,  er  dette  Bet  med  Hensyn  paa  Pigen.  Ogsaa  lader 
det  for  let  til,  hvad  mange  i  Krogene  hviske  om,  at  De  i 
denne  Art  af  Kjærligheds  Behandling  jager  efter  at  ligne 
Heine.« 

Anm.  Jeg  vil  her  bemærke,  at  A.  i  sin  Alderdom  ikke 
havde  sin  Ungdoms  Betragtning  af  Heine.  Han  skriver  til 
mig  (1865): 

»Heine  er  som  et  glimrende  Fyrværkeri;  det  slukkes,  og 
man  staaer  i  den  sorte  Nat.  Han  er  en  vittig  Sladdrer,  ugudelig 
og  letfærdig,  og  dog  en  virkelig  Poet.  Hans  Boger  ere  Elle- 
piger i  Flor  og  Silke,  der  myldre  af  Utøi,  saa  at  man  ikke 
kan  lade  dem  løbe  frit  om  i  Stuen  hos  paaklædte  Mennesker«. 

Et  andet  Sted  hedder  det  om  H. :  »Han  er  vel  en  sand 
Poet,  men  han  jager  om  som  en  banal  Elverpige  og  viser  altfor 
tidt  sin  hule  Ryg;  han  er  ugudelig  og  letsindig.« 

17.  Febr.  1830. 

.  .  .  »Gaaer  De,  min  Ven,  saaledes  frem,  da  skal  De 
staae  stemplet  trods  alle  Taarnbyggere l  og  Misundere!  Derfor 
bryd  Dem  om  Intet,  vaag  over  Deres  Individualitet  som  et 
Klenodie,  efterlign  derfor  aldrig.  Læs  ei  for  Mange  Deres 
Arbeider  for,  forend  disse  see  Dagens  Lys,  modtag  ingen  andre 
Rettelser  eller  Bessermacherier  end  dem  Deres  Hjerte  kommer 
med,  naar  Vittigheden  vil  koge  over.  Ikke  sandt,  jeg  maa 
nok  tale  frit,  reentud  som  jeg  mener  det.  Jeg  satte  aldrig 
Deres  Talent  ned,  om  jeg  endog  bad  om  at  holde  det  lidt 
skarpt  i  Tødlerne.  Jeg  har  tidt  opholdt  Deres  Mod,  idet- 
mindste  villet  det,  naar  De  ængstedes  og  tvivlede  om  Digter- 
kaldet, saa  derfor  taler  jeg  og  ligefrem  min  A. !  Hor  venligt 
og  tillidsfuldt  paa  den  Ældre,  der  inderligen  elsker  Dem.« 

5.  Jan.  1833. 

.  .  .  »Skal  imidlertid  jeg  vælge  min  Primadonna  mellem 
de  12 2,  saa  tager  jeg  forst  Marts  —  og  sidst  December. 
Denne  sidste  Maaned,  maa  jeg  tilstaae,  fyldestgjør  mig  ikke. 
Jeg  foler  godt  Ideen,    som  gaaer  igjennem  den,    men  den   er 


1  C.  Hauch. 

a  Aarets  tolv  Maaneder. 


109 

ikke  klar;  det  Hele  er  mig  et  Blandingsgods,  som  jeg  heller 
af  Dem  havde  ønsket  heelt  anderledes.  Efter  den  skrækkelige 
November-Storm  skulde  Christendommens  Epos  fulgt  i  De- 
cember, den  skulde  dæmpet  Stormen:  Christus  blev  fedt. 
Husk  hans  Gang  paa  Søen,  da  Petrus  kaldte  paa  ham:  Herre, 
vi  forgaae.  Der  havde  Mephistopheles  fundet  sin  Modsætning. 
—  Dog  Tak,  tusende  Tak  for  det  Fortræffelige,  vi  fik,  der 
saa  aldeles  har  godtgjort  mine  Tanker  om  Dem,  og  som  nok 
skal  vise  al  Verden,    hvor  fast  De   rider  og  leder  Deres  Pega- 


Af  Andersens  Breve  til  Guldberg  ere  efter  dennes  Dod 
kun  forefundne  5.  Den  store  Mængde  Breve,  som  A.  især  i 
en  tidligere  Tid  har  skrevet,  maa  saaledes  antages  at  være 
gaaet  tabt,  og  det  Samme  kan  antages  at  være  Tilfældet  med 
Brevene  fra  den  senere  Tid.  —  Disse  fem  Breve  følge  herefter. 


(i  Slutningen  af)  1838. 
Til  O.  Høegh-Guldberg. 

Det  er,  som  om  vi  levede  i  to  forskjellige  Verdensdele  og  det 
endog  et  Aarhundrede  tilbage,  med  Hensyn  til  vor  Brewexling; 
vi  ere  halv  blevne  fremmede  for  hinanden,  og  dog  mødtes  vi 
engang  næsten  som  Fader  og  Sen.  Ja,  De  var  mig  sandelig 
faderlig  god  da  jeg  ret  trængte  til  Trøst  og  Opmuntring.  I 
min  tydske  Biographi  foran  i  »Nur  ein  Geiger«  vil  De  have 
aeet,  hvad  den  tydske  Udgiver  siger  om  Dem  med  Hensyn  til 
mig.  Vi  ere  saa  underligt  blevne  skilte  fra  hinanden;  jeg  vil 
indrømme,  at  Skylden  vist  er  min,  men  jeg  har  tidt  været 
veemodig  derover,  tidt  tænkt  paa  at  sende  en  Brevdue,  og  den 

gamle  Bro  mellem  vore  Hjerter  var  da  lagt,  men  det  er  til 
idag  blevet  ved  Beslutningen:  Jeg  vil!  Hvad  der  maaskee  har 
gjort  endeel  laae  ene  i  Bedrøvelse  over  at  hore  af  Andre,  hvor 
høit  over  mig  De  vurderede  en  jevnaldrende  Digter,  som  jeg 
slet  ikke  satte  saa  høit,  og  den  saarede  Digterfølelse  —  ja  de 
Digtere  ere  et  irritabelt  Folkefærd.  Det  bedrøvede  mig,  enten 
jeg  nu  har  troet  det  med  Ret  eller  ei,  at  De  ventede  mindre 
af  mig  end  af  Paludan  Miller.  Siden  den  Tid  er  jeg  blevet 
et  Par  Aar  ældre,  og  det  sidste  Aar  har  bragt  mig  saamegen 
Erkjendelse,  meer  endog  end  jeg  har  gjort  mig  værdig  til,  saa 
at  jeg  ikke  længer  fortæres  af  denne  Tørst  efter  at  vinde  et 
Parti.  De  var  Een  af  de  faa  Mennesker  i  min  Barndom,  som 
begreb  hvad  der  rørte  sig  i  mig,  De  har  pustet  til  Flammen 
og  gjort  hyggeligt  om  den,  da  Meisling  med  plumpe  Hænder 
greb  fat  i  den.  De  kan  nok  et  Øieblik  have  glædet  Dem 
mere  ved  et  andet  Talent,  men  mig,  som  De  egenlig  havde 
fordærvet  lidt,  kunde  De  dog  ikke  slaae  af  Tankerne.  Jeg 
veed  og  troer  det,  at  De  har  lagt  Mærke  til  den  Erkjen- 
delse, jeg  lidt  efter  lidt  har  tilkjæmpet  mig,  først  ude  og 
siden  her  hjemme.  I  Tydskland  er  snart  Alt  hvad  jeg  har 
skrevet  blevet  oversat,  i  Sverrig  begynde  de  paa  det  samme, 
og  i  begge  Lande  sætter  man  mig  som  Digter  saa  høit,  at  jeg 
desværre  i  Tiden  betydeligt  maa  dale.  Paa  Fransk  er  nu  Im- 
provisatoren og  et  Par  Borne-Eventyr  udkomne.  Marmier  har 
i  Revne  de  Paris  leveret  min  Biographi;  det  synes  altsaa  ikke 
umuligt,  at  mit  Navn  vil  blive  kjendt  i  dette  Land.  De  veed 
det,  og  det  har  glædet  Dem,  maattet  glæde  Dem,  da  det  be- 
viser, at  De  saae  klart  dengang  Ingen  ret  kunde  det.  Min 
Virksomhed  her  i  Hjemmet  er  ogsaa  blevet  friere,  H.  M.  Kon- 
gen har  fra  i  Sommer  af  forundt  mig  hvad  Oehlenschlæger 
og  Hertz  noget  tidligere  har  erholdt,  en  aarlig  Sum  af  400  Rd. 
paa  Livstid.     Døe  som  Camoens  i  et  Fattighuus  kan  jeg  altsaa 

ikke,  —  I  det  sidste  Aar  har  jeg  draget  mig  tilbage,  kommer 
kun  i  de  Familier,  hvor  man  enten  bolder  af  Mennesket  An- 
dersen eller  af  Digteren,  o.  s.  v. 


Til  Chr.  Høegh-Guldberg. 

Kbh.  6.  Febr.  1839. 

Min  kjære  faderligtsindede  Ven.  Deres  Brev1  var  for 
mig  som  et  trofest  Venne- Ansigt,  jeg  længe  ikke  havde  seet, 
og  det  sagde  mig  saameget  Godt  og  Ærligt,  at  jeg  blev  baade 
glad  og  veemodig.  Hvor  godt  er  det  dog  ikke  at  forstaae 
hinanden.  Ja,  i  en  anden  Verden  tænker  jeg  mig,  at  vi 
modes  med  Alle,  saaledes  som  vi  her  medes  med  vore  Kjære. 
Gud  velsigne  Dem  for  det  faderlige  Haandtryk  De  giver  mig, 
og  glem  min  Irritabilitet  —  det  er  det  mildeste  Navn  jeg  kan 
give  mine  Svagheder.  Nu  kan  jeg  sige  Dem  det.  O  jeg  har 
tænkt  saa  tidt  paa  Dem,  savnet  Dem  saameget,  og  i  den  lille 
Giftblomst  i  mit  Sind  blæste  jeg  selv  mange  Gange,  for  i  den 
at  finde  ret  Granden  til  lidt  Vrede,  til  en  indbildt  Tilside- 
sættelse2. Men  nok  herom.  Jeg  sidder  igjen  paa  den  gamle 
Plads,  som  jo  hele  Tiden  har  staaet  mig  aaben;  Deres  kjære 
Kone  trykker  jeg  et  Kys  paa  Haanden  og  sender  Hilsener 
randt  om  til  de  Andre,  til  Bernene,  som  jo  ere  mig  gode. 
Hvor  jeg  længes  efter  at  de  alle  der  skalle  høre  »Mulatten«, 
den  er  vistnok  noget  af  det  meest  gjennemtænkte  af  alle  mine 
Skrifter.      Det    er    menneskelige  Lidenskaber   som  Hovedfigur, 


Dette  Brev  findes  ikke. 

Cfr.  Andersens  forrige  Brev  til  Guldberg. 

og  bele  den  tropiske  Natur  med  sine  Slanger  og  Blomster  snoer 
sig  om  denne. 

Phisteb  fortalte  mit  Eventyr:  »den  uartige  Dreng«  ved 
Kelleemanns  Aftenunderholdning,  og  ban  sagde  det  med  en 
Troskyldigbed,  der  gav  det  et  eget  Værd;  det  var,  som  naar 
en  Componist  sætter  Toner  til  en  Digtning.  Naar  Mulatten  er 
fuldendt  bliver  nok  et  Hefte  Eventyr  det  efterfølgende  Arbeide. 
Jeg  bar  Idee  til  et  om  Fata  Morgana;  men  min  Fee  skal  ikke 
boe  paa  Middelhavet,  jeg  sætter  hende  op  paa  Spitsbergen. 
Jeg  har  gjort  mig  bekjendt  med  Naturen  der,  og  det  Eien- 
dommelige  i  den  har  grebet  mig.  Der  aabenbarer  sig  noget 
saa  Chaotisk :  disse  maanedlange  Nætter,  de  skarpe  tætte  Taager, 
Grønheden  der  bestaaer  i  Skimmel  og  allerhøiest  i  Gochleare. 
Der  ligge,  som  Liig  af  en  Kæmpeslægt,  de  menneskeligt  for- 
mede Skeletter  af  Hvalrosserne  med  grøn  Muggenhed,  og  den 
blaa  Ræv  sidder  paa  Aadselet  og  skriger.  See,  deroppe,  naar 
Nordlysene  ret  spille,  skal  jeg  vise  min  Fata  Morgana,  og  da 
vil  en  Flugt  til  Afrikas  Ørkener,  hvor  Sandet  synes  stille- 
staaende  Søer,  et  Besøg  til  den  berømte  Phoenix  gjøre  en 
glimrende  Overgang.  Der  er  ogsaa  altfor  mange  Behandlinger 
af  Fata  Morgana,  man  maa  svinge  sig  lidt  ud  af  den  gamle 
Bane,  skal  der  skabes  noget  godt  Nyt.  —  Til  Festen  paa 
Skydebanen  (imorgen)  har  jeg  skrevet  en  Vise,  jeg  troer  den 
er  lidt  bedre  end  de  almindelige,  læs  den.  — 

Et  Par  Dage  har  jeg  været  slemt  forkjølet.  Den  skarpe 
kolde  Vind  kryber  lidt  efter  lidt  ind  i  Beenpiberne  paa  En, 
sætter  sig  fast  og  tager  Navn  af  Hr.  Gigt,  og  han  er  ligesaa 
urolig  som  jeg  selv,  snart  ligger  han  paa  Tagkammeret,  snart  i 
Bryst-Etagen,  snart  i  Arme  og  Been,  hvor  han  især  holder  af 
at  være;  jeg  kan  tænke  det  er  fordi  her  er  en  god  lang  Gang 
til  Manoeuvrerne.  Ellers  har  jeg  ikke  været  saa  sjæle-  og 
legemsstærk  i  mange  Tider  som  i  Vinter;  det  seer  næsten  ud 
som  om  jeg  havde  taget  op  af  Honoraret  til  at  leve. 

Hvad  siger  De  til  Daguerres  Opfindelse?  Jeg  er  hen- 
rykt derover.  Hvor  let  vil  man  im  ikke  kunne  forskaffe  sig 
Aftryk  af  de  berømteste  Statuer,  Billeder  af  Landenes  skjøn- 
neste  Steder!  Da  Sollyset  i  en  tropisk  Natur  har  en  saa 
hurtigvirkende  Kraft,  at  selv  bevægelige  Gjenstande  inddrikkes 
i  Pladen,  har  jeg  megen  Tro  til,  at  det  nyligt  opfundne  Side- 
rallys maa  kunne  anvendes  istedetfor  Solen,  eller  at  Huulspeile 
kunne  slibes,  der  samle  vor  Sols  Straaler  og  kaste  disse  over 
et  Ansigt  eller  en  Gjenstand  af  den  Størrelse,  saa  at  vi  her 
see  samme  Virkning,  som  om  Experimentet  skete  i  Afrika. 
O,  vor  Tid  er  Opfindelsernes  Guldalder  1  Hvor  der  dog  er 
godt  og  herligt  her  paa  Jorden!  Men  leve  gad  jeg  dog  nok 
—  først  om  en  500  Aar,  o  hvad  er  da  ikke  skeet  og  gjort 
for  Menneskeheden!  Vidste  vi  det  nu,  hvilket  Eventyr  vilde 
det  ikke  være,  Tusend  og  een  Nat  er  ikke  rigere,  og  den  er 
Unatur,  hvad  Verden  giver  er  Naturen  selv.  Alt  gaaer  fremad, 
Poesien  med.  De  Andre  om  mig  sige  rigtignok  nei,  men  det 
er  ikke  saa.  Jeg  har  en  Følelse  af  hvad  der  maa  kunne 
gives,  jeg  selv  kommer  aldrig  til  at  give  engang  hvad  de  Første 
have  givet.  Selv  i  mit  Allerbedste  er  jeg  dog  kun  et  godt 
Led  i  min  Tidsalders  Aand.  Det  jeg  har  i  min  Sjæl,  denne 
skjulte  Skat,  som  jeg  i  en  aandig  Midnatstime  fer  har  troet 
at  skulle  hæve,  ligger  sjunket,  kommer  ikke  frem  medens,  som 
man  kalder  det,  disse  Lys  brænde.  O  det  er  en  Qval,  en 
Qval  Ingen  ret  begriber,  jeg  fortæres  derved.  Dog  denne 
Liden  er  maaskee  Poesiens  arabiske  Pulver,  der  gjør  mig  til 
hvad  jeg  er  —  en  liden  Prøve  af  det  bedre  Metal.    Hils  o.  s.  v. 

Deres  trofast  hengivne 

H.  C.  Andersen. 


9* 

Til  C.  Høegh-Guldberg. 


Bom  28.  Jan.  1841. 


Vel  er  jeg  en  meget  omflagrende  Fugl,  men  min  Tanke 
er  dog  i  sin  bedste  hyggeligste  Time  i  Hjemmet  hosxalle  mine 
Kjære.  Den  kommer  oftere  til  Dem  og  Deres  Kreds,  end  De 
vist  troer;  iaften  vil  jeg  lade  det  blive  mere  legemligt.  Jeg 
forlod  virkelig  aandelig  lidende  Kjøbenhavn;  den  sidste  Aften 
havde  mine  Venner  arrangeret  et  Festmaaltid  for  mig  hos  Fer- 
rini;  Ørsted,  Collin,  Oehlenschlæger  og  flere  Ældre  hæ- 
drede mig  der  som  deres  Ven,  men  dog  leed  jeg  i  mig  selv 
den  Aften  meer  end  man  troer,  og  hvorfor?  —  Ja,  De  veed 
jo  nok  om  de  hedenske  Templer,  om  endog  hvert  Alter  viste 
aabent  sin  Gud,  eet  stod  dog  for  en  usynlig.  Mit  Ophold  i 
Tydskland  var  kort,  kim  paa  5  Uger,  men  jeg  erfarede,  at  jeg 
der  havde  et  langt  større  Publicum,  var  langt  mere  kjendt  og 
yndet,  end  jeg  for  turde  troe.  I  Hamborg  horte  jeg  Liszt  og 
i  Mtlnchen  Thalberg;  den  første  behagede  mig  meest,  han  er 
genial  og  eiendommelig ,  den  anden  mere  klog  maaskee,  mere 
correct,  men  jeg  gik  koldere  fra  ham.  —  Over  Brenner  gik 
jeg  til  Italien,  men  først  i  Florenz  fandt  jeg  det  italiensk;  jeg 
kjendte  her  Alt  fra  sidst  og  følte  mig  saa  hjemme  i  Gallerier 
og  paa  Promenader.  Barken  St.  Croce  kan  De  tro  har  en 
Samling  af  Grave,  der  vise  jordisk  Storhed  i  Aandens  Rige; 
Side  ved  Side  hviler  her  Michel  Angelo,  Dante,  Alfieri, 
Machiavelli  og  Galilei.  Med  Vetturin  tog  jeg  Veien  til 
Rom,  men  Veiret  var  slemt,  og  vi  havde  en  Englænder,  der 
plagede  os  alle,  saa  Reisen  var  en  sand  Marter.  Han  havde 
en  Raahed,  en  Uforskammethed,  der  tidt  var  naragtig  original 
men  ikke  til  at  taale.  Maden  tog  han  fra  vore  Tallerkener, 
prøvede  det  bedste  fra  Ejekkenet  og  bragte  ethvert  Huns  i 
Opror.     Komisk  var  det  ellers  i  Terni,   at  da  vi  der  kom  saa 

seent,  at  det  var  umuligt  at  faae  Vandfaldet  at  see,  for- 
langte han  en  Lygte  for  med  denne  at  drage  afsted  og  be- 
tragte det. 

Her  i  Bom  bringer  hver  Dag  sit  aandelige  Udbytte,  men 
om  Aftenen  sidder  jeg  mattersene  i  en  stor  Steengulvs-Sal, 
med  en  Kamin,  der  kun  steger  den  ene  Side;  udenfor  Regn 
og  Hvirvelvinde,  der  rive  Tagene  af  Huset,  som  om  det  kunde 
være  i  Maribo.  —  Lidende  af  Gigt  i  Hals  og  Tænder  fik  jeg 
Brev  fra  Collin,  at  »Maurerpigen«  ei  tog  sig  ud  paa  Theatret, 
ei  godt  Huus,  og  vilde  rimeligviis  efter  tredie  Forestilling  blive 
henlagt.  Jeg  havde  i  dramatisk  Henseende  ventet  mig  særdeles 
meget  af  dette  Arbeide  og  tildeels  baseret  min  Reiseplan  paa 
dets  gunstige  Udfald.  Nu  vil  det  beroe  paa  Kongen,  hvor 
meget  og  hvor  snart  jeg  faaer  fra  ham,  hvad  han  ved  min  Af- 
reise  af  sig  selv  gav  mig  Haab  om.  — 

De  veed,  at  Prindsesse  Borohese  og  alle  3  Bern  ere  dode 
her  af  smitsom  Sygdom.  En  Mængde  Digte  ere  udkomne  i 
denne  Anledning.     Det  jeg  finder  smukkest  har  jeg  oversat: 

En  Paradisets  Blomst,  af  Troen  bragt 
Til  Themsens  Bred  og  plantet  der  i  Solen, 
Skjød  herligt  frem;  dens  Duft,  dens  Yndes  Magt, 
Dens  Glands  —  sligt  findes  ei  hos  Vaarviolen. 

Men  Kjærligheden  planted'  Blomsten  om, 
Den  Blomst,  som  gjorde  alle  Hjerter  glade, 
Den  plantedes  ved  Tiberen  i  Bom, 
En  himmelsk  Duft  gik  fra  dens  rene  Blade. 

Og  Duften  steg;  vi  herte  Engle  sige: 
»Den  Blomst  er  ei  for  noget  jordisk  Sted, 
I  Lyset«  Have  blomstrer  kun  dens  Lige!« 

En  Engel  saae  vi  da  til  Jorden  stige 
Og  rive  Blomsten  op;  tre  Skud  gik  med, 
Tre  unge  Skud  —  de  groe  nu  i  Guds  Rige. 


Tænk    altid    med    det    gamle   Venskab    paa   Deres    senlig 
hengivne 

H.  C.  Andersen. 


Kbh.  30.  Aug.  1841. 
Til  O.  Høegh-Guldberg. 

Min  eiegode  faderlige  Ven.  Tak  for  Deres  Velkomsthilsen 
og  den  lille  Bog1,  som  fulgte  med.  Denne  har  jeg  læst  og 
især  glædet  mig  over  den  Ro  og  Sindighed,  der  er  udbredt 
over  dette  lille  Arbeide;  der  hører  meget  til  med  bledende, 
stærkt  bankende  Hjerte  at  tale  saaledes  som  De  har  talt;  det 
er  mandigt  og  senligt,  har  desuden  en  saa  indre  Sandhed,  at 
Enhver  maa  i  sit  Hjerte  erkjende  den.  At  store  Mænd  an- 
gribes naar  de  leve  og  haardt  miskjendes  i  deres  Virken  er 
Livets  Gang,  men  den  Døde  skulde  dog  lide  Retfærdighed.  — 
Da  jeg  lagde  Veien  over  Fyen  var  det  min  Hensigt  at  tage 
hjem  over  Sorø  og  Næstved8;  men  da  de  fyenske  Aviser, 
uagtet  jeg  havde  yttret,  at  Sligt  vilde  være  mig  imod,  talte  om  min 
Ankomst  der,  maatte  jeg  ile  til  Kjøbenhavn  for  at  sige  Kongen 
min  Tak.  De  veed,  at  han  i  Neapel  sendte  mig  et  Par  Hun- 
drede Species,    og   ved    Hjelp    af  disse  og  min  egen  samlede 


»Et  Par  Ord  om  O.  H.  Guldbergc.    Odense  1841. 
Hvor  Guldberg  dengang  boede. 

Formue,  saae  jeg  mig  i  Stand  til  at  udvide  min  Heise 

(Herefter  følger  en  udførlig  Beskrivelse  af  hans  Reise  i  Græken- 
land og  Tyrkiet,  der,  som  bekjendt  fra  hans  Bazar,  ikke  her 
gjentages).  Mit  Ophold  i  Leipzig  bliver  mig  iøvrigt  uforglemme- 
ligt ved  den  berømte  Mendelssohn-Bartholdys  store  Yenskab 
for  mig;  jeg  levede  fire  Dage  saa  godt  som  kun  med  ham. 
Han  arrangerede  en  Concert  for  mig  i  sit  Hjem.  Her  traf  jeg 
Ottilie  v.  Goethe,  der  fortalte  mig,  at  hendes  ældst«  Søn 
havde  dramatiseret  Improvisatoren  og  med  flere  Drenge  fra 
Weimar  spilt  den  i  den  gamle  Goethes  Værelser,  at  Sønnen 
elskede  mig  saaledes,  at  han  for  to  Aar  siden  vilde  have  gjort 
en  Reise  til  Kjøbenhavn  for  at  see  mig,  noget  hun  imidlertid 
fik  ham  fra,  da  de  ikke  kjendte  eet  Menneske  i  Kjøbenhavn, 
og  han  selv  kun  var  16  Aar. 

Jeg  indtraf  til  Kjøbenhavn,  saaledes  at  jeg  hørte  Liszt, 
han  har  altsaa  præluderet  og  sluttet  min  hele  Flugt.  Jeg  levede 
to  Dage  med  ham  her  i  Byen;  vi  skulle  i  vor  Personlighed, 
sagde  man  i  Tydskland  og  ligesaa  i  Kjøbenhavn,  ligne  hin- 
anden. —  Hos  Collins  fandt  jeg  en  Modtagelse  som  var  jeg 
Søn  af  Huset.  Hvad  Kjøbenhavn  angaaer  kan  jeg  ikke  sige 
dette.  Jeg  lider  ikke  denne  Stad,  her  er  ingen  Begeistring, 
kun  Kritiseren  og  et  evigt  Grineri,  alt  gjeres  latterligt.  Jeg 
selv  veed  godt,  hvor  ubetydelig  jeg  staaer  i  et  Land,  hvor 
Heiberg  er  Idealet;  vi  to  ere  jo  ganske  forskjellige.  I  det 
sidste  Maanedsskrift l  har  en  Dreng  ønsket  mig  velkommen! 
VU  De  behage  at  læse  det.  —  Glæd  mig  snart  med  et  Brev. 

Deres  sønlig  hengivne 

H.  C.  Andersen. 

1  Det  er  forresten  ikke  i  Maanedsskriftet,  men  i  Tidsskrift  for 
Literatur  og  Kritik,  at  der  findes  en  Anmeldelse  af  hans  iTre  Digte  c, 
der  er  skrevet  i  en  Tone,  som  berettigede  Andersen  til  at  bruge  dette 
Udtryk  om  Anmelderen. 

Til  C.  Høegh  Ghildberg. 

Kbh.  9.  Maii  1847. 

Min  kjære  faderlige  Ven!  De  har  igjen  forgjeves  været 
hos  mig,  De  er  gaaet  de  mange  Trapper  op,  De  har  skrevet 
mig  til  —  jeg  foler  fuldkomment,  hvor  god  De  er  mig.  De 
vil  troe  mig,  naar  jeg  forsikkrer  Dem  det,  at  jeg  ret  ofte  i 
den  sidste  Tid  har  bebreidet  mig  selv,  at  jeg  ikke  oftere  kom  til 
Dem  og  Deres,  ikke  bestemte  en  Aften,  som  De  selv  har  sagt  mig 
jeg  kunde;  men  jeg  er  desværre,  i  Besøg  og  i  Former,  om  det 
kan  kaldes  saa  paa  dette  Sted,  et  Vane-Menneske ;  dog  det  vil 
ikke  undskylde.  Derimod  skal  jeg  rulle  lidt  mere  op  for  mit 
eget  Væsen.  Jeg  var  hele  Vinteren  og  endnu  dette  Foraar  — 
vistnok  af  den  Svækkelse  jeg  led  sidste  Sommer  ved  Heden 
i  Syden  —  skrækkelig  nervøs;  hver  Gang  jeg  har  været  ude 
en  Aften,  talt  og  været  livlig,  er  jeg  blevet  saa  mat,  saa  an- 
grebet, ja  har  hele  den  efterfølgende  Dag  følt  Mindelse  deraf; 
derfor  har  jeg  saa  godt  som  slet  ikke  taget  mod  nogen  Aften- 
Indbydelse.  Nu  vilde  jeg  imidlertid  selv  gjerne  en  Aften  hjem 
til  Dem,  min  kjære  ældste  Ven ;  men  da  jeg  selv  skulde  bestemme 
Aftenen,  saa  er  denne  altid  blevet  skudt  ud,  idet  jeg  er  som 
alle  nervøse  Folk,  der  strax  fole  sig  angrebne,  naar  de  tænke 
paa :  gid  jeg  nu  ikke  maa  være  svag.  Jeg  er  vis  paa,  at  De  efter 
denne  min  Bekjendelse  og  Forklaring  ikke  selv  tvivler  paa,  at 
det  ordenlig  piner  mig,  at  jeg  saa  lidt  har  kunnet  være  hos 
Dem,  og  det  endnu  mere,  da  min  Afreise  er  om  tre  Dage. 
Jeg  vil  paa  Torsdag  først  til  Fyen,  hvor  jeg  paa  Glorup  haa- 
ber  i  to  Uger  at  samle  Kræfter  til  Reisen  i  Holland  og  Eng- 
land. Før  jeg  reiser  kommer  jeg  naturligviis  hjem  og  siger 
Levvel.  I  September,  vil  Gud,  er  jeg  atter  i  Danmark,  og  jeg 
haaber  legemlig  styrket;   da  kommer  jeg  flere  Aftener  til  mine 

Kjære,  mine  ældste  Venner,  der  altid  dømme  mildest  og  blive 
mig  gode. 

Deres  sønlig  hengivne 

H.  C.  Andersen. 


Ved  Andersens  ovenstaaende  Brev  af  9.  Maii  1847  hen- 
ledes Tanken  nvilkaarligt  til  det  Guldbergske  Brev  af  1855, 
som  slatter  den  trykte  Samling  og  som  har  gjort  et  for  A. 
ufordeelagtigt  Indtryk.  Jeg  vilde  ikke  komme  tilbage  til  denne 
Sag,  naar  jeg  ikke  fandt  det  ubilligt  at  dømme  alene  efter 
dette  Indtryk.  Vi  veed  nemlig  ikke,  hvad  Andersen  foretog 
i  den  Anledning;  men  derimod  vides  med  Sikkerhed,  at  der 
ikke  herved  fremkaldtes  noget  Brud,  og  at  A.  lige  til  Guldbergs 
Ded  i  1867  altid  omtaltes  med  Deeltagelse  og  Venlighed  i  dette 
Huns ,  og  at  Guldberg  selv  stadigt  og  med  Herlighed  for- 
svarede A.,  naar  denne  blev  dadlet,  eller  naar  der  blev  spottet 
over  hans  Forfængelighed.  Det  er  mig  ikke  muligt  at  troe,  at 
Forholdet  mellem  disse  To  afsluttedes  med  Guldbergs  Brev  i 
1855,  om  det  end  havde  tabt  noget  af  sin  gamle  Varme.  At 
Andersen  var  trofast  mod  sine  gamle  Venner,  er  idetmindste 
jeg  forpligtet  til  at  bevidne;  af  skriftlige  Beviser  kan  jeg  Itun 
nævne  et  Brev  (1852)  fra  Professor  Fr.  H.  Gtjldbergs  — 
senere  afdøde  —  Datter,  hvori  hun  takker  ham  for  »det  Ven- 
skab, han  til  det  Sidste  bevarede  for  hendes  Fader,  som  stedse 
havde  elsket  hans  trofaste  Sind.«  Men  det  maa  heller  ikke 
glemmes,  at  den  dengang  80-aarige  Mand  har  skrevet  dette 
Brev  paa  en  Tid,  som  han  selv  kalder:  »disse  mit  Livs  sidste 
tunge  Dage.«  I  1848  var  Guldberg  commanderende  General 
i  Jylland  og  ansaae  sig  efter  sin  Stilling  nærmest  til  at  blive 
Føreren  af  Krigen.     Men  i  Stedet  for  dette  modtog  han  sin 

Afsked;  omtrent  en  Maaned  efter  dede  hans  eneste  Søn,  Lieute- 
nant  i  Cavaileriet.  Det  var  dog  især  det  Første,"  der  ufor- 
vindeligt  saarede  en  Mand,  hvis  Ungdoms  Drømme  og  hvis 
Manddoms  Tanker  havde  dreiet  sig  om  at  kæmpe  og  at  seire 
eller  falde  for  Fædrelandet. 

Jeg  er  overbeviist  om,  at  Andersens  kjærlige  Følelser  for 
Guldberg  aldrig  svækkedes1,  men  han  havde  ondt  ved  at  af- 
vige fra  sine  Vaner,  som  deelte  hans  Tid  mellem  Arbeide  og 
daglige  Besøg  hos  de  nærmest  boende  Venner  og  Bekjendte. 
Den  Grund,  som  i  flere  andre  Tilfælde  bevægede  ham  til  at 
trække  sig  tilbage  fra  denne  eller  hiin  Kreds,  nemlig  Frygt  for 
nærgaaende  Raad  og  Paamindelser,  kunde  ikke  holde  ham  til- 
bage her;  thi  den  hele  Families  Væsen  inclinerede  mere  til 
overdreven  Beundring  end  til  smaalig  Kritik.  Men  det  tør  ikke 
nægtes,  at  det  er  gaaet  ham,  som  i  lignende  Tilfælde  mange 
Andre,  at  Besøget  hos  disse  gamle  Venner  ikke  længere  havde 
anden  Dragelse  for  ham  end  Pligtens,  »en  Fjeder,  der  sjeldent 
er  trukket  ret  høit  op.«  — 

Guxdberg  var  Militair  med  Liv  og  Sjæl,  men  han  havde 
for  gode  Interesser  i  saa  mangen  anden  Retning  til  ikke  at  føle 
Byrden  af  de  til  hans  Stilling  i  Fredstid  knyttede  Trivialiteter, 
som  han  selv  udtrykker  sig:  »dette  Høire  og  Venstre  om,  der 
nu  i  30  Aar  har  stjaalet  al  den  Glæde,  Vaaren  indbyder  mig 
til,  denne  Tapperhed  uden  Seir.«     Dog  vedligeholdt  han  næsten 


1  Efter  den  bekjendte  Fest  for  Andersen  i  Septb.  1869  skriver 
han  til  min  Svoger  Drewsen: 

»Ved  i  Tankerne  at  gjennemleve  Festen  og  ved  at  læse 
i  Aviserne  hvad  der  er  blevet  sagt,  falder  mig  paa  Hjertet, 
at  jeg  i  min  Bevægelse  forunderligt  nok,  har  glemt  at  nævne 
mellem  mine  Velgjørere  gamle  Guldberg.  Enhver,  som  har 
læst  mit  Livs  Eventyr,  vil  forstaae,  at  det  var  en  Forglem- 
melse, men  denne  trykker  mig.  Naar  jeg  i  Fortsættelsen  af 
mit  Livs  Eventyr  omtaler  denne  for  mig  saa  glædelige  Fest, 
skal  jeg  ikke  glemme  at  gjøre  min  Glemsomhed  god  igjen.  — 

til  det  Sidste  en  levende  Interesse  for  Krigsvæsenet  og  Krigs- 
førelsen. I  en  Alder,  hvori  de  Fleste  ere  blevne  sleve  for  hvad 
der  ikke  nærmere  angaaer  dem  selv,  anskaffede  han  endnu  Kort 
over  de  Kamppladse ,  hvor  der  paa  den  Tid  blev  kæmpet,  og 
markerede  paa  dem  de  kæmpende  Hæres  Stillinger  og  Bevægelser. 
Han  var  af  et  opbrusende  Sind,  men  i  sit  inderste  Væsen 
en  hjertensgod  Mand,  uegennyttig  og  hjælpsom  i  al  sin  Færd1. 
Han  var,  som  der  sagdes  ved  hans  Grav,  »en  Mand,  i  hvem 
meget  kæmpede,  men  som  ogsaa  altid  arbeidede  alvorligt  paa 
sig  selv.« 


Der  er  saa  ofte  talt  om  den  Behandling,  som  Andersen 
maatte  lide  under  Meisling,  at  det  efterhaanden  er  blevet  be- 
tragtet som  noget  Uimodsigeligt,  at  Meisling  kun  var  hans 
Tyran  og  intet  Andet.  Saaledes  staaer  han  ikke  for  min  Be- 
tragtning, og  jeg  har  det  Indtryk  fra  hiin  nu  saa  langt  tilbage- 
liggende Tid,  at  ogsaa  min  Fader  betragtede  ham  som  en  dygtig 
og  samvittighedsfuld  Opdrager.  Dette  forandres  ikke  derved, 
at  det   til  Slutningen   kom   til   et  Brud;    thi  dette  fremkaldtes 


1  Han  havde  overhovedet  Trang  til  at  hjelpe  fremspirende  Talenter. 
Eet  Tilfælde,  som  er  mig  bekjendt,  vil  jeg  nævne.  Han  havde  bemærket 
i  Regimentets  Musikcorps  en  ung  Mand,  som  røbede  et  meer  end  ni- 
mindeligt  musikalsk  Talent.  Han  fik  ham  derfor  fra  sit  Regiment 
flyttet  over  til  Kjøbenhavn,  hvor  der  aabnedes  Adgang  for  hans  videre 
Uddannelse.  —  Denne  unge  Mand  var  den  nu  afdøde  yndede  Componist 
og  Orchesterdirigent  Lumbye. 

ikke  ved  noget  bestemt  foreliggende  Overgreb  fra  Meislings 
Side,  men  snarere  fra  en  begyndende  Ængstelse  hos  Andre  i 
Anledning  af  Andersens  stedse  voxende  Lidenskabelighed. 
Det  skulde  undre  mig,  om  de  her  foreliggende  Breve  fra  Skole- 
tiden ikke  hos  Andre -maatte  vække  Mistanke  om,  at  Manden 
ikke  er  blevet  retfærdigt  bedømt.  Da  disse  Historier  fik  deres 
forste  Offentlighed  ved  Beskrivelsen  i  »Mit  Livs  Eventyr«,  var 
Andersen  en  berømt  Mand;  det  forekommer  mig  næsten,  at 
Dommen  om  Meisling  er  ndgaaet  fra  den  Tankegang:  »og 
saadan  en  beromt  Mand  som  Andersen  er  blevet  saaledes  be- 
handlet« !  Dersom  en  ubekjendt  Hr.  A.  havde  fortalt ,  at  han 
havde  maattet  lide  en  saadan  Behandling,  saa  vilde  det  være 
blevet  overseet  som  en  Naivitet,  da  man  jo  maatte  sige  sig 
selv,  at  det  Samme  er  hændt  Tiisender  af  Skoledrenge  og 
vil  hændes  atter  Tusender,  indtil  den  Anskuelse  vinder  Seir: 
»at  vi  skulle  finde  os  i  de  Folelser  hos  vore  Drenge,  som  gjor 
dem  til  frie  Mænd,  og  saa  forandre  vor  Methode  i  Overens- 
stemmelse dermed.«  Men  det  skal  forst  bevises,  at  de  »frie 
Folelser«,  som  findes  hos  Skoledrenge,  ere  de  samme  som  de, 
der  danne  »den  frie  Mand.« 

Det  er  umiskjendeligt,  at  Meisling  optog  Andersen  med 
Velvillie;  der  er  ikke  faa  Tegn,  som  tyde  paa,  at  han  særligt 
tog  sig  af  ham  i  de  første  Skoleaar,  og  Andersens  Breve  vidne 
om,  at  han  erkjendte  det1.  Meisling  erkjendte  og  roste  altid 
hans  Flid  og  gode  Egenskaber,  men  han  havde  visselig  Grund 
til  Dadel  med  Hensyn  til  de  Fag,  som  han  selv  docerte.     Han 


1  Fr.  H.  Guldberg  skriver  (Novbr.  1826):  Jeg  har  med  inderlig 
Fryd  erfaret  den  gode  Hectors  Velvillie  mod  Dem.  Ham  har  jeg  idag 
bevidnet  min  dybe  Paaskjønnelse  af  hans  Godhed  mod  Dem.  Altsaa, 
min  Andersen,  pøns  Dag  og  Nat  paa  at  blive  værdig  til  Mandens 
uforskyldte  Godhed  mod  en  ham  uvedkommende  Yngling. 

var  en  streng  Ha&ndhæver  af  Skoleorden l  og  tillige  Philolog  ex 
professo;  hans  Skribentvirksomhed  vidner  om  hans  Kjærlighed 
til  denne  Videnskab.  Dette  maa  dog  undskylde,  at  han  blev 
gnaven  over  en  Discipel,  som  i  den  Grad  stod  tilbage  netop  i 
de  Discipliner,  som  han  selv  havde  saa  kjær,  og  hvis  overlegne 
Vigtighed  ved  den  forestaaende  Universitets-Examen  han  kjendte ; 
og  det  kan  vel  ogsaa  forstaaes,  at  han  ikke  vilde  tillade  Skole- 
drengen at  spilde  sin  Tid  med  at  skrive  Vers  eller  gaae  omkring 
for  at  oplæse  disse;  thi  det  maa  ikke  glemmes,  at  Meisling, 
som   havde  Andersen  i  Huset,    havde   et   andet  Ansvar  end 

som  Lærer. 

Naar  man  har  læst  Andersens  Breve  fra  Skolen,  vil  man 

dog  vist  indrømme,  at  hans  Excentricitet  og  urolige  Aand2,  i 
Forening  med  Misforholdet  mellem  hans  Alder  og  det  Trin,  han 
var  naaet  til  i  Skoledannelse,  nodvendigviis  maatte  fremkalde 
Brydninger.  Hvor  ofte  Andersen  selv  erkjendte  dette,  og 
hvor  ofte  han  atter  glemte  det,  sees  af  hans  Breve  til  min 
Fajder.  — 

Jeg  vil  bede  Læseren  om  at  dvæle  et  Øieblik  ved  et  kort- 
fattet Billede  af  hans  Liv  indtil  Studentertiden.  Vi  maa  da 
forst    tænke    os   Drengen    staaende    i    et   Tørvehuus    i  Odense 


1  F.  E.  Hundrop,  som  forblev  i  Slagelse  Skole,  skrev  i  1826  til 
Andersen  (i  Helsingør):  iDu  vil  neppe  faae  noget  Brev  fra  mig,  hvori 
jeg  ikke  beklager  mig  over,  at  vi  have  mistet  denne  ypperlige  Mand; 
thi  med  hver  Dag  maa  jeg  dybere  og  dybere  føle  hans  Tab.« 

2  At  hans  Kammerater  ogsaa  kjendte  denne,  fremgaaer  af  følgende 
Linier  af  et  i  skolekammeratlig  Stiil  affattet  Brev  til  ham  (Marts  1827). 
»Xaftr  du  blot  vilde  lade  være  med  disse  forbandede  Drømmerier. 
Thi  jeg  kj ender  dig  godt;  snart  drømmer  du  at  du  er  i  Feeverdenen, 
og  snart  at  du  er  det  største  Fæ  paa  Guds  Jord.  Men  medio  tutis- 
simus  ibis,  gaa  midt  paa  Veien,  saa  falder  du  ikke  i  Grøften.  Jeg 
skal  give  dig  et  Baad:  naar  du  drømmer  igjen,  saa  tag  en  Kjep  og 
prygl  dit  eget  arme  Skind,  saa  gaaer  Drømmen  nok  bort.«  Men  det 
faldt  ikke  i  Andersens  Smag  at  være  Flagellant. 

spille  alene  hele  udenadlærte  Comedier.  Derved  bliver  han 
Gjenstand  for  Opmærksomhed,  den  fattige  Dreng  bliver  endog 
forestillet  for  Kronprindsen ;  dette  forvirrer  ham,  han  troer  at 
han  er  skabt  til  at  være  dramatisk  Kunstner1.  Og  i  denne 
Indbildning  blev  han  saa  fast,  at  han  vovede  sig  til  Reisen  til 
Kjøbenhavn.  Han  forsøgte  sig  paa  Scenen,  han  forsøgte  sig 
som  dramatisk  Forfatter,  og  han  gjorde  Fiasco  i  begge  Hen- 
seender. Illusionen  forsvandt  ikke  af  sig  selv,  men  den  blev 
undertrykt  af  Nødvendigheden;  og  den  syttenaarige  Sværmer 
blev  sat  paa  Skolebænken  mellem  Drenge,  der  baade  i  hans 
indre  og  ydre  Væsen  fandt  Anledning  nok  til  at  gjøre  sig 
lystige  over  ham.  Det  vilde  være  gaaet  ham  paa  samme  Maade 
i  enhver  anden  Skole;  det  var  Skoletvangen,  der  gjorde  ham 
saa  ulykkelig,  fordi  han  ikke  kunde  slippe  sine  Illusioner.  Dette 
dobbelte  Væsen  —  halv  Digter,  halv  Skoledreng,  gjorde  ogsaa 
hans  Skoleliv  til  to  Halvheder;  til  een  Tid  segnede  han  under 
Følelsen  af  at  være  en  indesluttet  Fugl,  til  en  anden  Tid  var 
Charakteerbogen  Hovedgjenstanden  for  hans  Tanke.  Han  var 
flittig,  han  læste  meget;  men  hvorledes  læste  han?  Han  lærte 
mange  Ting,  men  »han  lærte  aldrig  at  lære  rigtigt.«  Han 
fik  Kundskab  om  meget  men  ikke  Grundighed  i  noget;  hans 
ypperlige  Hukommelse  skaffede  ham  gode  Charakterer  i  alt,  hvad 
der  kan  læres  udenad;  men  Grammatiken  er  ubønhørlig,  den  vil 
forstaaes. 

Heri  indeholdes,  saavidt  jeg  kan  see,  alt  hvad  der  behøves 
til  Forklaring  af,  at  Andersen  ikke  opfyldte  og  ikke  kunde 
opfylde  hiin  Tids  Fordringer  til  den  lærde  Skole. 

Men  hvorledes  var  nu  Meisling  stillet?  Hans  Embedspligt 
paalagde  ham  at  danne  sine  Elever  overensstemmende  med  Uni- 
versitetets Fordringer;  disse  kunde  ikke  lempes  efter  de  forskjel- 
lige  Individualiteter.     Den  Fordring,  at  man  ikke  alene  skulde 


En  Mening,  som  han  endnu  i  1881  ikke  kunde  slippe. 

vide  at,  men  ogsaa  hvorfor,  —  man  kalde  det  Grundighed, 
eller  Grammatik  eller  Logik  —  den  var  Andersen  ikke  anlagt 
til  at  opfylde;  men  Meisling  var  forpligtet  til  at  holde  fast 
ved  den.  Om  hans  Methode  var  rigtig,  derom  kan  jeg  ligesaa 
lidt  som  nogen  Anden  have  en  Mening.  Han  maa  sagtens  kal- 
des en  gammeldags  Skolemand,  stræng  i  Overholdelse  af  Disci- 
plinen ;  men  jeg  har  ikke  seet  Spor  af  Beskyldning  mod  ham  for 
voldsom  Behandling  af  Disciplene. 

Søren  Kierkegaard  har  sagt,  at  han  af  Underviisningen 
i  latinsk  Grammatik  fik  et  Indtryk,  hvilket  han  skylder  hvad 
han  har  af  Evne  til  at  betragte  Noget  philosophisk ;  Andersen 
seer  i  Grammatiken  kan  »Sprogets  Rygrad,  der  som  en  fæl 
Beenrad  griner  ham  imede.«  Han  blev  forsonet  med  Meisling, 
men  aldrig  med  Grammatiken. 

Det  er  dog  ikke  min  Mening  at  tage  det  hele  Ansvar  fra 
Meisling  ;  den  største  Deel  af  Uretten  synes  at  hvile  paa  ham 
i  Andersens  sidste  Skoletid.  Det  synes,  at  huuslige  Sorger 
i  Forening  med  Frygten  for  Udfoldet  af  hans  Dimittenders  nær- 
forestaaende  Examen  og  endelig  Vrede  over  Andres  Indblanding 
i  hans  Forhold  til  en  enkelt  Skoledreng,  at,  siger  jeg,  alt  dette 
har  sat  ham  i  en  meer  eller  mindre  forbittret  Stemning.  Men 
dette  hidførte  jo  ogsaa  Katastrophen. 


Jeg  maa  her  tillade  mig  en  lille  Digression.  Naar  Meis- 
ling nu  dømmes  alene  efter  hans  Forhold  til  Andersen 
i  dennes  sidste  Skoletid,  og  denne  Betragtning  vel'  nu  maa 
ansees  som  slaaet  fast,  idet  den  gjennem  en  Bog  som  »Mit 
Livs  Eventyr«  er  bibragt  saamange  Læsere,  da  deler  han  Skjæbne 

med  den  bekjendte  Bestyrer  af  Borgerdydskolen  i  Kjobenhavn, 
M.  Nielsen,  der  ogsaa  har  fondet  sine  offentlige  Bedømmere 
blandt  dem,  der  enten  slet  ikke  have  kjendt  barn  eller  kun 
kjendte  hans  seneste  Bestyrelsestid.  Om  denne  vil  jeg  ikke 
tale,  da  jeg  ikke  bar  personlig  Erfaring  om  den,  og  da  jeg 
gjerne  vil  troe,  at  hans  Luner  —  og  dem  var  han  heller  ikke 
fri  for  i  min  Skoletid  —  i  hans  ældre  Aar  have  yttret  sig  i 
en  for  mindre  vel  anseete  Disciple  ubehagelig  Retning.  Men  jeg, 
som  fra  5  Aars  Skoletid  indtil  1825  har  kjendt  ham  neie,  har 
Bet  til  at  sætte  min  Erfaring  mod  hiin  knap  halve  og  derfor 
ubillige  Dom.  Under  Nielsens  Bestyrelse  udgik  fra  Skolen  en 
Skare  af  senere  hæderligt  bekjendte  Mænd,  som  forstod,  at  hans 
strænge,  lad  være  tidt  altfor  strænge  Haandhævelse  af  Skole- 
disciplinen  udgik  fra  hans  samvittighedsfulde  og  aarvaagne  Til- 
syn med  de  ham  betroede  unge  Mennesker.  Hans  mangeaarige 
hæderlige  Virksomhed,  hans  retskafne,  uegennyttige  Charakteer 
erkjendtes  af  de  Fleste  i  hiin  Tid.  Hans  gamle  Disciple  hæd- 
rede ham  ved  hans  Fratrædelse  ved  en  Medaille  med  hans 
Portrait  og  ved  at  stifie  et  betydeligt  Skolelegat,  der  bærer 
hans  Navn.  Jeg  personlig  mindes  ham  som  en  af  min  Barn- 
doms Velgjorere. 

Og  om  denne  Mand  har  et  i  den  nyere  Tid  udkommet  og 
udbredt  Skrift  intet  andet  at  sige  end: 

»Han  var  en  dygtig  men  indskrænket  Skoledespot  uden 
dybere  human  Dannelse,  men  som  kunde  den  latinske  Gram- 
matik tilgavns.  Han  lærte  sine  Elever  kun  at  lystre,  at  tie  til 
den  blodigste  Uret  og  at  skrive  latinsk  Stiil.« 

Det  har  selvfølgelig  været  mig  magtpaaliggende  at  erfare, 
hvorledes  Madvig  —  der  nøie  har  kjendt  hiin  Tid  og  de  om- 
handlede Personer  —  dømte  om  min  Opfattelse.  Han  med- 
deelte  mig,  efter  Gjennemlæsningen  af  dette  lille  Afsnit,  at  han 
ganske  deelte  min  Betragtning  af  Meislino,  iøvrigt  henvisende 
til,  at  en  Skole  i  1820  ikke  kunde  være  som  en  Skole  i  Nuti- 

den.  Med  Hensyn  til  min  Digression  om  M.  Nielsen  yttrede 
han,  at  han  meget  nøie  erindrede  hiin  Tid  og  dens  Betragtning 
af  Nielsens  aarvaagne  Omsorg  for  sine  Disciple.  Exempelviis 
nævnte  han,  at  N.,  foruden  de  sædvanlige  testimonia,  indsendte 
Beretning  til  Universitetet  om  hver  enkelt  af  Dimittendernes 
Personlighed  og  Skoleliv,  og  at  disse  Beretninger  erkjendtes  at 
være  Vidnesbyrd  om,  hvormeget  det  laae  ham  paa  Hjerte  at 
sætte  sig  ind  i  de  forskjellige  Individualiteter  og  derom  afgive 
en  ofte  stræng  men  altid  retfærdig  Forklaring. 


I  October  1828  tog  Andersen  den  første  akademiske 
Examen,  »in  qvo  liaud  illaudabilem  in  artibus  l iber alibus  pro/ectum 
probavit*.  At  han  strax  derefter  indtraadte  i  H.  M.  Kongens 
Livcorps,  viser  Regnskabet,  ifølge  hvilket  han  fik  en  Chacot  for 
14  #,  og  hans  »Lædertoi  blev  pudset«. 

Læsningen  til  2den  Examen  begyndte  strax;  i  nogen  Tid 
manuduceredes  han  af  Cand.  theol.  (senere  afdøde  Biskop)  Bin- 
desbøll.  Til  denne  Examen  i  Efleraaret  1829  fik  han  Hoved- 
charakteren  Laudabilis. 

Fra  Iste  Novbr.  1822  havde  Andersen  havt  en  aarlig 
Understøttelse  af  350  Rdl;  denne  udlob  i  Novbr.  1828. 


Med  Aaret  1829  endte  saaledes  Andersens  Læreaar. 
Mange  forsøgte,  men  uden  Held,  at  bevæge  ham  til  at  tage  fat 
paa  et  Brødstudium.  At  han  saa  tidlig  gik  af  Lære  har  upaa- 
tvivlelig  havt  en  uheldig  Indflydelse  paa  hans  senere  Dannelse 
i  Livets  Skole.    Han  havde  nu  faaet  Frihed,  og  den  vilde  han 

nyde.  Han  flagrede  om  mellem  de  gamle  og  de  nye  Bekendt- 
skaber, altid  med  et  Manuscript  i  Lommen  og  altid  for  at  op- 
læse det1.  Det  bor  ikke  bebreides  hans  Venner,  at  de  mis- 
billigede dette,  som  i  hei  Grad  spildte  den  for  hans  Udvikling 
saa  kostbare  Tid ;  men  det  var  da  ogsaa  kun  de  mange  Udenfor- 
staaendes  spottende  Bemærkninger,  der  opbragte  ham2. 

Denne  Tilbeielighed,  der  lige  til  hans  sidste  Leveaar  var 
saa  stærkt  udpræget  hos  Andersen,  fortæller  han  selv  at  han 
havde  fra  sit  Barndomsliv  i  Odense.  At  han  ogsaa  under  sit 
Skoleliv  gav  efter  for  den,  fremgaaer  ikke  af  hans  Breve  fra 
denne  Tid;    men  det  har  dog  været  Tilfældet.     Det  fremlyser 


1  Det  Mærkeligste  herved  er  i  Grunden,  at  A  meget  godt  vidste, 
at  disse,  i  nogle  Huse  vel  modtagne  Oplæsninger  i  andre  Huse  vare 
en  Plage,  og  at  han  dog  ikke  kunde  holde  sig  borte  fra  de  sidste. 
Han  forsøgte  sig  endog  paa  sin  alvorlige  Lærer  L.  G.  Muller,  som 
efter  nogen  Tids  Erfaring  greb  til  at  fortælle  ham  en  Historie,  der 
omtrent  lød  saaledes:  »Der  var  engang  en  russisk  Adelsmand,  der 
gav  sig  af  med  at  skrive  Vers  og  Fortællinger,  som  han  da  oplæste 
for  Venner  og  Bekjendte,  og  han  blev  tilsidst  en  saadan  Plage  for  disse, 
at  de  skyede  ham.  En  Dag,  da  han  just  havde  Noget  færdigt,  sad 
han  alene;  modfalden  udbrød  han:  »Jeg  vilde  i  dette  Øieblik  være 
glad  ved  en  hvilkenaomhelst  Tilhører,  om  det  saa  var  Fanden  selve 
Fanden  indfinder  sig  øieblikkelig,  og  der  oprettes  en  Contract,  ved 
hvilken  Fanden  forpligter  sig  til  —  paa  de  sædvanlige  Betingelser  — 
at  være  hans  stadige  Tilhører.    Oplæsningen  begynder,   Fanden  vrider 

sig   ynkeligt   og   vil   flygte« men  inden  Historien   var   tilende, 

holdt  A.  sig  for  Ørerne  og  skreg:  »Aa  hold  op,  hold  op  I  Jeg  veed  jo 
meget  godt,  det  er  mig.«  — 

'  Denne  Spot  culminerede  i  den  for  Andersen  meest  krænkende 
Form  ved  Skomagerens  bekjendte  Repliker  i  Studenter-Comedien  »Gjen- 
boerne«.  At  han  her  deelte  Skjæbne  med  Ingemann,  kunde  ikke  for- 
andre hans  Opfattelse;  han  vedkjendte  sig  den  ogsaa  i  et  Brev  til 
Senioratet  for  Studenterforeningen,  »det  Sted,  hvor  jeg  har  følt  mig 
meget  saaret  ved  saagodtsom  offentligt  at  see  mig  og  min  Virksomhed 
latterliggjort«.  —  At  hans  Forhold  til  Studenterforeningen  i  Tidens 
Løb  blev  et  ganske  andet,  at  han  der  modtoges  som  en  høithædret 
Gjæst,  er  en  bekjendt  Sag. 

af  Meislings  bittre  Hentydninger  til  hans  Skriverier  og  For- 
budet mod  »at  gjøre  Besøg«.  Det  fremgaaer  ogsaa  af  de 
mange  Advarsler,  ban  fik  fra.  Brødrene  Guldberg  og  Flere1. 
—  Mange  Aar  efter  skriver  en  gammel  Typograph:  »Jeg  bar 
ofte  som  Yngling  hørt  Dem  med  Gisede  declamere,  naar  jeg 
bentede  mit  Herskab  bos  Jonas  David  i  Slagelse«.  Og  i  et 
Brev  fra  en  gammel  Skolekammerat  bedder  det:  .  .  .  »uagtet 
De  ligesom  jeg  krympede  Dem  under  Hector  M.s  tyranniske 
Svøbe,  saa  skrev  De  dog  allerede  dengang  mange  smukke  Even- 
tyr og  Digte,  som  De  glædede  os  med.« 


I  Aaret  1829  udkom: 

Fodreise   fra   Holmens  Kanal   til   Østpynten 
af  Amager, 

af  bvilken  nogle  Prover  forud  bavde  været  trykte  i  »Flyvende 
Post.« 

Det  fortjener  vel  at  bemærkes,  hvorledes  A.  ved  denne 
sin  Indtrædelse  i  Literaturen  blev  modtaget  af  Kritiken.  At 
den  unævnte  Anmelder  i  Maanedsskrift  for  Literatur  var  J.  L. 
Heiberg,  kan  der  vel  neppe  være  Tvivl  om.  Af  denne  An- 
meldelse fremhæves  følgende: 


1  Fra  en  Enkelt  med  en  besynderlig  Reservation.  Notarius  publi- 
cus G.  H.  Olsen  skriver  nemlig  (80.  August  1828):  >Det  glæder  mig 
paa  den  ene  Side,  at  De  anvender  Deres  Tid  paa  vigtigere  Gjenstande 
end  Poesien,  men  det  synes  ogsaa  passende  nu  og  da,  skjøndt  sjclden, 
at  poetisere  for  ei  at  komme  ud  af  Øvelse  c. 

.  .  .  Skriftet  bør  betragtes  som  et  lyrisk  Digt,  og  i  et 
saadant  bestaaer  Sk j enheden  ofte  just  deri,  at  et  Indhold,  som 
enten  er  hverdags  eller  idetmindste  indifferent,  Ted  Poesiens 
Kraft  hæves  til  Værd  og  Betydning. 

Den  unge  Digter,  som,  inden  han  udarbeidede  nærværende 
Skrift,  allerede  havde  gjort  sig  bekjendt  og  yndet  ved  endeel 
lyriske  Digte,  meest  af  humoristisk  Indhold,  har  i  sin  Fodreise 
uden  Tvivl  fundet  en  passende  Form  for  den  Overgang,  hvori 
hans  Geni  befandt  sig,  nemlig  fra  det  Lyriske,  hvormed  næsten 
enhver  Digter  begynder,  til  Frembringelser  af  en  mere  objectiv 
Natur.  Forf.  befinder  sig  omtrent  i  samme  Stilling  som  en 
Maler,  der,  inden  han  vover  sig  til  strengere  Compositioner, 
først  ever  sig  paa  Arabesken;  thi  ogsaa  i  Arabesken  ere  Ele- 
menterne tilfældige,  heterogene  og  ligegyldige  imod  hverandre; 
men  den  Originalitet  og  den  Gratie,  hvormed  de  ere  sammen- 
smeltede, give  den  Kunstværd.  Eller,  for  at  vælge  en  Sammen- 
ligning, som  ligger  nærmere:  Fodreisen  er  at  betragte  som  en 
musikalsk  Phantasie.  En  Phantasiespiller  veed,  i  det  Øieblik 
han  begynder,  endnu  ikke,  hvad  der  vil  følge  paa  Begyndelsen, 
og  endnu  mindre,  hvorledes  han  vil  ende!  han  følger  kun  Øie- 
blikkets  Inspiration,  og  er  saa  lidet  Herre  over  denne,  at  han 
tvertimod  ganske  lader  sig  henrive  af  den.  Men  den  samme 
Aand  opfylder  ikke  de  forskjellige  Phantaserende.  Inspirationen 
er  ikke  den  samme  hos  den  meer  og  den  mindre  Begavede; 
hos  hiin  er  den  originalere,  mere  overraskende  og  mere  beundrings- 
værdig. Den  er  heller  ikke  den  samme  hos  den  fuldendte 
Mester  og  hos  den  uøvede  Begynder;  hos  hiin  er  den,  med  al 
sin  Vilkaarlighed,  dog  tillige  underkastet  visse  Regler,  hvorved 
den,  selv  i  den  meest  brogede  Forvirring,  stedse  vedbliver  at 
være  correct  og  smagfuld.  Der  gives  visse  Harmonier,  som  ere 
saaledes  forbundne,  at  Øret,  ved  at  høre  den  ene,  venter  den 
anden;  der  gives  andre,  som  kun  ved  et  dristigt  Spring  kunne 
berøre    hinanden,    og    selv    dette    maa    motiveres    med   en   stor 

Kunstforstandighed  og  Kunstfærdighed;  den  geniale  og  evede 
Mester  undgaaer  hine,  som  tilbyde  sig  af  sig  selv;  han  frap- 
perer og  henriver  ved  disse.  Hvad  her  er  sagt  om  den  musi- 
kalske Phantasi,  lader  sig  saare  let  anvende  paa  den  digteriske. 
Et  Analogon  til  de  omtalte  nøie  forbundne  Harmonier  finder 
man  i  alle  ved  den  blotte  Idee- Association  forbundne  Fore- 
stillinger. Denne  er  saaledes  den  sletteste  Ledestjerne,  som 
Phantasien  kan  vælge  «ig,  deels  fordi  den  er  triviel,  og  findes 
ligesaavel  hos  det  eenfoldige,  det  underordnede  Menneske,  som 
hos  Geniet,  deels  fordi  den  er  continuerlig  i  det  Uendelige  og 
savner  al  discret  Eenhed,  der  kunde  afgive  et  Princip  for  Be- 
gyndelse, Fremgang  og  Ende. 

I  Hr.  A.s  lille  Skrift  findes  mange  Exempler  paa  en  hel- 
dig Retning  af  Phantasien.  Den  bevæger  sig  ofte  mellem  ori- 
ginale og  frappante  Ideer,  som  den  forbinder  paa  en  sindrig 
Maade ;  men  man  seer  ogsaa  paa  den  anden  Side,  at  Forfatteren 
ofre,  hvor  den  genialere  Inspiration  forlader  ham,  blot  følger 
sin  Idee-Association,  og  derved  vel  forøger  sit  Stof,  men  ikke 
paa  den  behageligste  Maade  for  Læseren,  eftersom  denne  meget 
ofre  kan  fra  den  første  Forestilling  slutte  sig  til  en  Kække  af 
de  føjgende,  hvoraf  tillige  den  dobbelte  Ubekvemmelighed  op- 
staaer,  at  Forf.  faaer  Udseende  af  en  Samler,  hvem  det  vel 
meget  er  at  gjøre  om  Qvantiteten,  og  at  han,  ledet  af  Idee- 
Associationen ,  frembringer  en  Mængde  Reminiscenser  fra  andre 
Digtere.  Næsten  Alt,  hvad  der  i  Fodreisen  skader  Interessen 
eller  stemmer  Læserne  mindre  behageligt,  udspringer  af  den 
angivne  Kilde.  Feilen  er  forresten  undskyldelig  hos  en  begyn- 
dende Digter,  og  i  nærværende  Tilfælde  saameget  mere,  som 
Forf.  selv  synes  at  have  følt  den;  idetmindste  har  han  bort- 
skaaret  et  Stykke,  der  fandtes  i  de  tidligere  leverede  Fragmenter 
af  Bogen  .  .  .  .« 

Ogsaa  P.  E.  Muller  anmeldte  (Lit.  Tid.  1829,  No.  4) 
denne  Bog  med  Velvillie.      Han  slutter  Anmeldelsen  saaledes: 

»Det  godmodige  Lune,  der  er  udbredt  over  det  Hele,  synes  at 
være  Forfatteren  naturligt  og  indtager  Læseren  for  ham.  Mindst 
heldig  er  han  hvor  han  vil  philosophere.  Skriftet  reber  et 
ualmindeligt  Talent,  der  fortjener  at  opmuntres  og  trænger  til 
at  uddannesc.  Til  de  Nytaarsønsker,  Forfatteren  har  gjort  sig 
selv  i  Bogen,  føies  det,  »at  han  iaar  med  Berømmelse  maa 
tage  sin  examen  philosophicum.« 


Jeg  gaaer  nu  over  til  Meddelelsen  af  Andersens  Breve 
til  min  Familie  (og  nogle  faa  Andre)  fra  den  Tid,  da  han  fik  fast 
Ophold  i  Kjøbenhavn. 

Til  studiosus  juris  Edv.  Collin. 

9.  Jan.  1829. 

Kjære  Collin.      Her   sender  jeg   Dem    Digtet:    Sjælen; 

siig  mig  saa  engang  hvad  De  synes  om  det. 

Tag  Dem  endelig   lidt   af  min    stakkels  Førstefødte1,    de 

halve  Klap    skal    da  være  Deres,   ja  Pibningen    maa  De  faae 

som  Tilgift.     Naar  De  kun   vil  være  en  ædel  ung  Mand,    saa 

faaer    vi    nok   Stykket  frem  i  Februar;    Zinck    har    lovet    mig 

strax  at  tage  fat. 

Deres 
A. 


Andersens  første  Arbeide  for  Tfceatret, 

Kiærlighed  paa  Nicolai  Taarn 

opførtes  d.  25de  April  1829.     Det  er  en  Farce,   som   for  ikke 
Faa  var  til  Forargelse,    men  dens  Lystighed  tiltalte  de  Unge, 


Kjærlighed  paa  Nicolai  Taarn. 

især  Kammeraterne ;  dog  drev  den  det  ikke  videre  end  til  3  Fore- 
stillinger.    De  to  Linier: 

»Her  hun  sidder  tidt  i  Krogen, 
Nynner  mig  en  Sang  af  Bay,« 

vakte  Anstød  bos  Rahbek.     Dette  sees  af  følgende  Brev  fra 
ham  til  min  Fader,  dateret  Fredag  Aften  (1829). 

»I  Censuren  over  »Anonymus  eller  Jaordet«,  hvor  Bal- 
thasarBang  og  Flere  vare  nævnte,  har  jeg  paa  ny  expectoreret 
mig  om  den  Uskik  at  nævne  levende  Medborgere  til  Latter 
paa  Skuepladsen,  og  tildeels  gjort  det  med  Hensyn  til  Bay  i 
den  Andersenske  Vaudeville.  Jeg  har  ingen  personlig  Interesse 
for  Bay,  kjender  ham  ikke  om  han  stod  for  mig,  indrømmer 
at  han  egenlig  ikke  er  nævnt  til  Vanære;  men  ikke  at  tale 
om,  at  efter  min  Overtydning  man  ikke  bør  give  Medborgere 
til  Priis  for  Latter  paa  en  Kongelig  Skueplads,  vil  jeg  anmærke, 
at  jeg  troer  det  —  maaskee  endnu  noget  mere  end  klogt  at 
hæmme  denne  Uskik  i  Fodselen,  da  det  ellers  i  denne  mund- 
kaade  Tid  let  kunde  blive  Hjemmel  for  Sottiser,  vi  ville  bide 
os  i  Fingrene  over1.  Hvad  kunde  f.  Ex.  ikke  skee  med  Navnet 
Dannemand?  Jeg  har  havt  i  Sinde  at  bringe  denne  Sag  or- 
denlig til  Forhandling  i  et  Directionsmode,  men  efter  at  have 
her  fremsat  for  dig  mine  Tanker  i  Vennevold,  anseer  jeg  det 
overflødigt;  er  der  noget  i  hvad  jeg  siger,  vil  du  tage  det  ad 
notam\  hvis  ikke,  vil  vi  ikke  for  at  tjene  notarius  publicus 
bryde  en  Landse  desangaaende.     Og  nu  valeat  res  ludicra.* 

Langt  vigtigere  var  det  Misgreb,  at  lade  Md.  Wexschall 
udfore  Ellens  Parti.    Jeg  erindrer  tydeligt,  med  hvilken  —  jeg 


1  Det  er  forresten  pudsigt,  ialfald  for  dem,  der  have  kjendt  Rah- 
beks Vane  i  denne  Retning,  at  netop  han  bruger  dette  Udtryk  for: 
komme  til  at  »rgre  os  over. 

tør  næsten  sige  Modbydelighed  man  saae  denne  noble  Kunstner- 
inde i  denne  Farce-Rolle,  i  hvilken  hnn,  for  at  bruge  Heibergs 
Udtryk,  parodierede  sig  selv. 

I  M.  L.  E.  pag.  85 — 86  giver  A.  en  morsom  Beskrivelse 
af  sin  Henrykkelse  over  Udfaldet.  I  denne  Henrykkelse  har 
han  dog  overhørt,  at  der  var  nogen  Hyssen  og  endog  et  Par 
Piber1. 

Forøvrigt  gav  denne  kaade  Spøg  Anledning  til  en  alvorlig 
Indsigelse  i  Mdskr.  f.  L.  1ste  Bind.  Anmelderen  (C.  N.  David) 
påaviser  »af  sand  Interesse  for  et  sig  forvildende  Talent«,  hvor 
lidet  Forf.  har  Begreb  om  Betydningen  af  Parodi,  og  hvor 
langt  han  overskrider  Grændsen  for  det  Tilladelige.  Han  troer 
heller  ikke,  »at  nogen  anden  Forf.  har  drevet  sin  Kaadhed  saa 
vidt,  at  ville  parodiere  det  erkj endte  Gode  for  det  samme  Pub- 
licum  og  paa  det  samme  Theater,  hvor  hiint  er  blevet  mod- 
taget med  udeelt  Bifald.  Selv  en  agtværdig  Individualitets  tro 
Copieren  kan  vække  Latter  og  more  til  Tid  og  Sted;  men  det 
viser  kun  liden  Tænksomhed  at  prøve  derpaa  i  Nærværelse  af 
den  Paagjældendes  Nærbeslægtede.«  Forresten  indrømmer  han, 
at  Versifikationen  er  let  og  flydende  og  at  enkelte  Sange  ere 
vittige  og  lunefulde. 


1  Bet  maa  formodenlig  ogsaa  betragtes  som  en  Mishagsyttring, 
naar  den  Tids  utrættelige  Medarbeider  i  Adresse- Av  isen,  C.  T.  Hetting 
nkriver: 

*Det  Sande  og  det  Skjenne*.  Saa  staa  kun  paa  din  Grundvold  fast 
du  stærke  Taarnmuur  fra  gamle  Nikolai;  dit  Vægterchor  ei  bære 
Smitte  ud  fra  Nutidens  Digteraand,  som  fletter  Eder  i  en  Krands  med 
Sangens  de  blidere  Toner;  —  og  sætter  en  Skranke  for  Dydens  Moral: 
med  Sværgen  og  Banden,  c 

An 

Hr.  Consulat-Secretair  Ludolph  Schley1. 

in 
Libau. 

19.  Maii  1829. 

....  Forst  nu  er  Jomfru  Wulff  færdig  med  at  ind- 
studere Ellens  Rolle  i  mit  Stykke8,  og  netop  i  denne  Aften 
spilles  det  —  gid  at  De  var  her.  Det  leber  vel  neppe  af 
uden  nogen  Urolighed;  Oehlenschlægers  Parti  har  et  Horn 
i  Siden  paa  Stykket  og  (vil)  vist  spille  en  lille  Concert  ved 
Slutningen,  men  Klappen  bliver  der  dog  meest  af.  Dag  for 
Dag  meder  der  mig  flere  smaa  literære  Sorger.  En  af  Oeh- 
lenschlægers blinde  Tilbedere,  Professor  Hjort  i  Sorø,  der 
altid  er  traadt  op  for  ham,  og  som  arbeidede  saaledes  imod  vor 
store  Digter  Baggesen,  at  han  maatte  forlade  Danmark,  og 
for  nylig  angreb  Heiberg  for  hans  Recension  af  »Væringerne«, 
har  i  en  Afhandling  over  de  danske  Digtere  nedrevet  Fodreisen 
paa  en  meget  plump  Maade.  Han  taler  om  at  bestemme  en 
Digters  Storhed  og  Vanskeligheden  deri;  »thi  (,  siger  han,) 
tager  man  Hensyn  til  den  Graadighed,  hvormed  hans  Arbeide 
læses,  eller  paa  Afsætningen,  saa  bliver  Andersen  større  end 
Oehlen8CHLÆGER,  Holberg,  Evald  og  alle  vore  er kj endte 
store  Digtere,  idet  hans  Jlaue  Passiar  og  visnæsede  Lapseri 
o:  Fodreisen,  hurtigere  har  oplevet  et  nyt  Oplag,  end  nogen 
bekjendt  dansk  Digters.«    Hvad  synes  Dem  om  disse  to  anførte 


1  L.  Schley  (formodenlig  et  Bekjendtskab  fra  Helsingør)  var  den 
Første,  som  oversatte  Noget  af  Andersen  i  fremmede  Sprog.  Det  synes 
endog,  at  det  er  hans  Oversættelse  af  >det  døende  Barn  c,  der  har 
foranlediget  den  første  Offentliggjørelse  af  dette  Digt  i  Kbhvns-Postcn. 

*  Kjærlighed  paa  Nicolai-Taarn ;  Md.  Wexschall  havde  nemlig  af- 
givet denne  Rolle  efter  første  Forestilling. 

Benævnelser;    igrunden  er  dog  Manden   uartig   mod    det   hele 
Publicum,  der  har  moret  sig  ved  min  Bog.  .  .  . 


1829. 

Kjære  gode  Collin.  Flere  Aftener  i  denne  Uge  har  jeg 
villet  plage  Dem  med  en  Visit  men  aldrig  fundet  Dem  hjemme. 
Der  var  saamange  smaa  Ting  jeg  vilde  tale  med  Dem  om,  og 
af  store  Sager:  at  faae  Leilighed  i  en  god  Time  at  tale  med 
Deres  Fader  om  min  Fremtid.  Imorgen  sees  vi  jo  hos  Viborgs  ; 
jeg  har  faaet  fri  Adgang  i  Theatret  for  hele  Saisonen  1829 — 30. 
Imorges  skrev  jeg  et  Digt,  som  jeg  her  vil  dedicere  Dem  i 
dybeste  Underdanighed. 

Deres  hengivne 

A. 

(Derefter  felger  Digtet:    Studenten.) 


1829. 

.  .  .   Her  sender  jeg  Dem  mine  to  sidste  aandelige  Bern; 
hvad  synes  De  om  dem? 

Deres 

A. 
(Derefter  felge  Digtene:  Regnvcir 
og:  »Dette  Barn  har  endnu  intet  Navn«,  nemlig 
I  Himlen  sidde  Guds  Engle  smaa  o.  s.  v.) 

Odense  18.  Julii  1829. 
Kjære  gode  Collin. 

Hjertelig  Tak  for  den  lille  Visit  De  beærede  mig  med 
Aftenen  for  jeg  reiste;  De  kan  troe,  at  jeg  ogsaa  ret  levende 
holder  mig  til  Dem,  da  De  vistnok  er  een  af  de  der  mene  mig 
det  ærligst.  Sotonren  var  meget  uheldig;  vi  fik  en  lille  Storm 
og  maatte  arbeide  gjennem  sorte  sknmhvide  Bolger.  Fru  B. 
meente  at  vi  forliste,  og  jeg  —  ja  De  veed  jo  nok  jeg  intet 
Modsorgan  har  —  jeg  laae  indsvebt  i  en  Sæk  midt  paa  Dæk- 
ket og  stirrede  med  det  blege  Ansigt  paa  de  graa  Skyer,  der 
ganske  artigt  udøste  sig  over  os.  Tilsidst  fortalte  Capitainen, 
at  vi  maatte  blive  paa  Søen  om  Natten  —  en  trostelig  Udsigt. 
Først  næste  Morgen  kom  vi  til  Koster,  hvor  alt  var  i  Bevæ- 
gelse  for  at  modtage  Kongen.  Bønderne  havde  Krandse  om 
Hattene  og  Officiersskjærf  om  Livet,  sande  Carricaturer.  I 
Nærheden  af  Vordingborg  havde  jeg  et  lille  Eventyr.  Det 
regnede  stærkt,  halv  gjennemblødt  kom  jeg  til  Huledals  Mølle 
i  en  deilig  romantisk  Egn;  Hovedbygningen  antog  jeg  for  en 
Kro  og  gik  derind.  Manden  og  Konen  spiste  og  drak  Punsch; 
jeg  forlangte  noget  med,  men  bad  dem  give  mig  noget  salt, 
ikke  Ost  som  de  selv  spiste.  De  opvartede  mig  paa  det 
Bedste,  og  først  da  jeg  vilde  betale  fik  jeg  at  vide  det  var  et 
privat  Haus.  Fra  Vordingborg  kom  jeg  til  Slagelse.  (I  Næst- 
ved er  den  første  Gjæstgiver  Viinhandler  og  boer  paa  Hjornet 
af  Kathechismusstrædet  og  Helligaandsgaden).  Før  jeg  kom  til 
Slagelse  fik  jeg  en  Skylregn,  saa  at  Klæderne  drapperede  sig 
paa  mig,  saa  ret  alle  mine  skjønne  Former  kunde  sees  da  jeg 
kjorte  ind  i  Byen.  Søndagaften  kom  jeg  til  Odense  og  opslog 
min  Bopæl  i  det  deilige  Tolderlund.  Man  viser  mig  megen 
Opmærksomhed  rundt  om  i  Byen;  jeg  har  været  inviteret  i 
de   fleste  bedste  Huse;    og   da   jeg    forleden   talte  om  at  gjøre 

Oldgranskeren  Vedel  Simonsen,  som  boer  ved  Bogense1,  en 
Visit,  kjerte  man  mig  ud  og  hjem  igjen.  Simonsen  tog  sær- 
deles vel  imod  mig;  jeg  var  der  to  Dage  og  fik  her  de  herligste 
Bidrag  til  min  Roman8,  som  jeg  gav  ham  Planen  af.  Inter- 
esseret herfor  lovede  han  mig  skriftligt  at  tilmelde  mig  engang 
hver  Maaned  alt  hvad  han  knnde  finde  angik  denne  Periode, 
især  med  Hensyn  til  Sæder,  Skikke  og  Sagn,  saa  han  vilde 
spare  mig  en  heel  Deel  Uleilighed.  Et  heelt  nyt  Lys  gik  op 
for  mig;  hvad  jeg  alt  har  skrevet  af  Romanen  skal  kasseres. 
Jeg  foler  levende,  at  dette  Værk  vil  give  mig  et  Navn,  ellers 
faaer  jeg  det  aldrig.  Med  al  Flid  og  Iver  vil  jeg  beskæftige 
mig  dermed,  og  faaer  jeg  det  kun  saaledes  paa  Papiret,  som 
det  lever  i  mig,  saa  er  jeg  tilfreds.  Men  der  maa  studeres 
meget,  for  om  3  Aar,  seer  jeg  nok,  bliver  det  Hele  neppe 
færdigt.  — 

St.  Knuds  Marked  her  var  ret  broget.  Rosenkilde  gav 
en  Aftenunderholdning  aldeles  uden  Musik.  1)  Supplicanten, 
Monolog- Vaudeville.  2)  Hans  Søren,  Karakteer-Rolle  af  Ven- 
nernes Fest,  i  Costume.  3)  Den  fortvivlede  Kasserer  paa  Runde- 
taarn,  i  Costume.  4)  Declamateren  i  Knibe,  Scene  af  et  utrykt 
Lystspil,  i  Costume.  5)  (ulæseligt.)  6)  Monolog-Scene  og  stor 
Arie,  uden  al  Musik,  af  Rollen  Bazile  i  Figaros  Giftermaal. 
7)  Trops  Morgensværmerier  i  Dyrehaven.  Priserne  4  $,  3  #.  og  2 $. 
Han  var  ellers  misforneiet  med  sig  selv. 

Men   nu  lev  vel.     Hils  Alle.     De   kan   troe,    at   jeg    har 

samlet  en  Mængde  Stof  paa  min  Reise.     Men   af  Vers  er  der 

ikke  skrevet  eet. 

Deres  inderlig  hengivne 

Andersen. 

1  Paa  Elvedgaard. 

8  Christian  d.  2dens  Dverg. 

19.  Oct.  1829. 
Igaar  gjennemlæste  jeg  hele  Sibberns  Psychologie,  og  da 
jeg  iaftes  kom  i  Seng  gjennemtænkte  jeg  saaledes  det  læste, 
at  jeg  slet  ikke  kunde  sove.  Resultatet  blev  da  dette  med- 
følgende Digt,  som  jeg  i  Tankerne  gjentog  saa  tidt  for  mig, 
til  jeg  nu  i  Morgenstunden  har  kunnet  nedskrive  det.  I  Nat 
syntes  jeg  det  var  mit  bedste  Digt,  men  nu  jeg  seer  det  ved 
Dagslyset,  er  jeg  ikke  saa  ganske  enig  med  mig  selv.  Vil  De 
nu  være  Dommer.  Er  De  af  min  natlige  Mening,  vil  De  da 
vise  Deres  Fader  det;  men  synes  De  ikke  engang  saa  godt  om 
det  som  jeg  ved  Morgenlyset,  vil  De  dog  neppe  finde  det  saa 
vandet,  at  De  dog  nok  kan  bruge  det  til  Fidibus. 

Deres  hengivne 

A. 
(Dermed  fulgte  Digtet:  Dødsøjeblikket.) 


1829. 
Kjære  Collin.  Her  har  jeg  lavet  et  lille  Stykke  Kage 
til  Baronen1;  vil  De  ikke  skaffe  mig  det  indsvøbt  i  Kjeben- 
havnsposten  næste  Mandag;  jeg  vil  naturligvis  ikke  gjerne,  at 
man  skal  vide  at  Presenten  er  fra  mig,  maaskee  De  derfor 
skriver  det  af.  o.  s.  v.     De  forstaaer  mig  nok ! 

Deres  A. 

1  I  den  Tid  opholdt  sig  i  Kjøbenhavn  to  unge  svenske  Baroner, 
godmodige  Mennesker,  Stamgjæster  hos  Mini  og  bekjendte  under  Nav- 
nene: »den  store  og  den  lille  Kagesluger«.  Det  var  den  lille  Kage- 
sluger,  der  agerede  Recensent  og  nylig  havde  skrevet  en  Kritik  over 
> Kjærlighed  paa  Nicolai  Taarnc.  —  Om  jeg  efterkom  Andersens  Op- 
fordring at  faae  dette  ungdommelige  Angreb  indrykket  i  Bladet,  erin- 
drer jeg  nu  ikke.  —  Slutningsordet  i  Repliken  har  nogen  Lighed  med 
Recensentens  Navn.  — 

Det  medfølgende  Manuscript  lyder  saaledes: 

Et  Stykke  Kage  til  den  smaa  xxx 
for  hans  Rioochets  mod  Hr.  Andersen. 

Saavidt  jeg  veed  er  De  endnu  ikke  sluppet  over  Exanien 
Artiums-Gjærdet  og  har  paa  Fælleden  kunnet  lære  at  staae  for 
Skud  som  Hr.  Andersen;  jeg  tør  derfor  ikke  give  Dem  min 
Glædes-Salve  for  Deres  smukke  Bicochet,  men  sender  Dem 
istedetfor  denne  dette  lille  Stykke  Kage  som  et  Beviis  paa  min 
Beundring;  jeg  ønsker  ret  at  det  maa  smage  Dem,  men  slug 
det  ikke  for  hurtigt. 

At  De  har  slidt  et  Par  Støvler  og  nogle  Dage  af  Deres 
Blomsterliv  for  at  samle  de  enkelte  Krudtkorn,  er  en  Opoffrelse 
som  jeg  paaskjønner;  men  min  Beundring  har  De  vakt  ved 
Deres  ungdommelige  Mod,  idet  De,  efter  flere  Gange  at  være 
slaaet  af  Marken,  ja  selv  af  Hr.  Y.  Z. l ,  en  agtet  Kritiker,  at 
være  truet  med  Riset,  endogsaa  tør  skyde  14  drøie  Skud. 

Hr.  Andersen  har  indblandet  Personligheder  i  sin  Skri- 
velse mod  Dem,  han  har  kaldet  Dem  »en  god  skikkelig  lille 
Fyr,  der  ikke  selv  har  meent  et  ondt  Ord  med  det  Hele«.  De 
har  nu  ogsaa  til  Gjengjeld  solet  ham  godt  ind,  ja  viist  hans 
Usandfærdighed  selv  i  denne  Yttring;  ikke  et  Menneske  der 
har  hort  deres  Skud  vil  mere  træ  ham  naar  han  siger  De  er 
god  og  skikkelig. 

I  »Fodreisen«  fortæller  Hr.  Andersen  os,  at  det  er  urig- 
tigt at  ligne  de  uvidende  Recensenter  med  Cerberus,  da  dette 
Udyr  har  fire  Been  og  tre  Hoveder,  men  slige  Recensenter 
have  slet  intet  Hoved  og  aldrig  meer  end  to  synlige  Been; 
men  her  kunde  De  atter  vise  hans  Usandfærdighed,  naar  De 
kun  fortalte,  hvormange  Hoveder,  eller  idetmindste  Fremmedes 
Tanker,  der  have  staaet  bag  Skjoldmærket  zzz;  og  vil  De  ret 


1  C.  N.  David. 

frappere  Verden,  saa  siig  nu  selv  Deres  rette  Navn,  da  vil  man 
see  hvem  der  staaer  »wie  ein  Nulchen.* 

En  Beundrer  af  xxz. 


Viborg  7.  Juni  1880. 


Kjære  Collin. 


Efter  Aftale  skriver  jeg  da  her  fra  Jydernes  ældste  By; 
nu  skal  De  høre  alle  mine  fata.  I  Luften  sprang  Dampskibet 
rigtignok  ikke,  men  det  var  en  grausam  Tour;  forst  Tirsdag- 
aften Kl.  6  kom  vi  til  Aars  efter  mange  pederpaarske  Lidelser. 
Udenfor  Helsingør  havde  jeg  mit  første  Eventyr.  Jeg  sidder  i 
al  Uskyldighed  og  taler  med  en  ung  Officier  og  viser  ham  et 
Herresæde  paa  den  svenske  Kyst,  der,  som  jeg  havde  hort  da 
jeg  gik  i  Helsingørs  Skole,  var  bygget  for  danske  Penge,  som 
en  Svensker  havde  vundet  i  vort  Tallotteri,  men  neppe  er  jeg 
ude  med  denne  Historie  før  en  Mand,  der  sad  ved  Siden,  spurgte 
mig  med  lynende  Øine,  om  han  ikke  maatte  være  paa  hvilken 
Plads  han  vilde,  om  jeg  vilde  yppe  Klammeri  o.  s.  v. ;  jeg  var 
som  himmelfalden,  og  forsikkrede,  at  vi  ikke  havde  talt  om 
ham,  men  han  svarede  at  han  hørte  godt,  og  fordi  der  altid 
taltes  om  ham  i  Kjøbenhavn,  skulde  vi  ikke  begynde  her  o.  s.  v. 
Jeg  hørte  siden,  at  det  var  en  Maler  S.1  —  Veiret  blev  værre; 
vi  maatte  søge  ind  under  Sjellands  Odde  og  faae  Lods,  som 
blev  kuldseilet  men  kom  igjen  i  Veiret;  Siderne  af  Skibet 
knagede    som    naar   man    knuger  en  Kurv  mellem  Hænderne. 


1  Det  var  ham,  der  altid  malede  Vandfald,  til  hvilke,  som  man 
sagde,  Studierne  vare  tagne  i  en  Melkekjelder. 

Oiu  Aftenen  Kl.  6  kom  vi  til  Aarhuus.  Her  er  Alt  i  Bevæ- 
gelse for  Kongens  Ankomst;  Fangerne  have  faaet  reent  Straa 
og  Drakenberg  en  ny  Ligskjorte.  Jeg  var  inviteret  6  Steder 
men  blev  hos  Guldbero  og  Elmqvist.  Man  viste  mig  saare 
megen  Velvillie,  kun  synes  jeg  ikke  om,  at  de  skrev  det  selv 
i  deres  Avis,  hvor  godt  de  havde  behandlet  mig.  —  Poeten 
Fr.  Sneedorf  Birch  har  jeg  lært  at  kjende;  han  var  meget 
opmærksom,  men  jeg  fandt  ham  for  poetisk;  det  er  stygt, 
naar  man  vil  lade  Poeten  formeget  stikke  frem.    Lev  vel  o.  s.  v. 

Deres  af  Hjertet  hengivne 

Andersen. 


Odense  29.  Juni  1830. 
Kjære  gode  Collin. 

Det  har  kun  været  daarligt  Veir,  men  desmere  har  jeg 
faaet  bestilt,  læst  næsten  en  heel  Deel  igjennem  af  Edda  og 
skrevet  fire  nye  Digte.  Jeg  vilde  gjerne  see  at  samle  en  heel 
Cyclus,  der  kunde  komme  ud  til  Nytaar,  og  skjøndt  forskjellige 
i  Form  og  Aand,  dog  udgjere  Billeder  fra  min  Sommer-Udflugt ; 
et  Navn  finde  vi  vel  nok  dertil.  Raad  mig  ellers  hvad  De 
synes,  hvilket  er  bedst,  enten  at  skrive  paa  Romanen  (jeg  har 
ikke  rørt  den  her),  eUer  tænke  paa  denne  Poesi-Samling?  To 
af  disse  fire  Digte  sender  jeg  Dem  her  til  Flyveposten.  Siig 
mig  nu,  hvad  De  og  Belgendtere  synes  om  dem;  det  sidste  er, 
som  De  seer,  en  Ubetydelighed,  dog  er  jeg  selv  næsten  mere 
for  det  end  for  hele  Havfruiaden;  hvad  mon  Heiberg  siger? 
De  maa  da  endelig  hilse  ham  mange  mange  Gange  fra  mig;  i 
Jylland    var   man    meget   interesseret    for  Striden  med  de  tre 

Professorer  ved  Lidenskabernes  Academi1  og  alle  Jyderne  stode 
trofast  paa  Heibergs  Parti,  saa  at  man  kan  vente  gode  Hjelpe- 
tropper  fra  Kj  æraen  af  Landet,  dersom  det  engang  kom  til  cor- 
porligt  Haandgemæng. 

Har  De  endnu  intet  Lort  om  min  Ansøgning  om  Regentsen  ?2 
.  .  .  Hvergang  jeg  seer  noget  ret  smukt,  ønsker  jeg  De  var 
der  med;  thi  jeg  kan  tænke,  Hvor  tort  det  er  at  sidde  paa 
Hoienloft  og  læse  til  den  gruelige  Attestats,  der  kun  har 
den  ene  lyse  Side,  at  den  ligger  Forlovelse  saa  temmelig 
nær3,  hvis  dette  endda  er  saa  rart  som  der  snakkes  om;  men 
det  gaaer  nok  med  Kjærligheds  Lyksalighed  som  med  Spøgelser, 
alle  tale  derom,  men  i  Grunden  har  ingen  selv  ret  mærket  dertil. 

Deres  o.  s.  v. 

Andersen. 


Odense  3.  Julii  1830. 
Kjære  Ven. 

.  .  .  Naar  man  er  borte  fra  dem  man  holder  af,  da  føler 
man  først,  hvor  kjære  de  ere  os.  O  jeg  har  tænkt  saameget 
paa  Dem  og  Deres.  Ja  nu  føler  jeg  det  ret  levende,  vi  vil  og 
skal  altid  blive  gode  Venner;  om  vi  ikke  i  Ord  sige  Du,  saa 
skal  vi  det  dog  i  Hjertet,  og  De  skal  nok  faae  Glæde  af  mig! 
Der  ere  mange  unge  Mennesker,  der  komme  mig  ret  hjerteligt 
imode,    men   jeg   forlanger    noget   mere    end  Godmodighed    og 


1  I  Sorø. 

*  Denne  Ansøgning  var  uden  Resultat. 

•  Et  Ordspil,  sigtende  til  Chr.  Bierrings  Vaudeville:  »Attestats 

■PorlnvAlsA  < 


11 

Kjærlighed,  jeg  maa  ogsaa  have  Respect  for  den  jeg  ret  skal 
elske  og  klynge  mig  til,  jeg  vil  heller  have  han  skal  staae  over 
mig  i  meget  end  under  mig.  Gid  vi  engang  i  nogle  Maaneder 
kunde  komme  til  at  leve  ret  sammen,  flagre  ud  i  den  brogede 
Verden,  men  —  nu  flagrer  De  ikke  meer,  De  har  alt  fundet 
Stade.  — l 

Hos  Ingemanns  befandt  jeg  mig  saare  vel;  der  er  det 
herligste  Forhold  mellem  ham  og  Konen,  intet  sygeligt,  intet 
sentimentalt.  Vi  gjorde  en  Fodtour  til  Digteren  Bredal.  Han 
saae  meget  charakteristisk  ud,  ganske  bondeklædt,  store  Fisker- 
stevler  paa,  Skjæget  var  ikke  raget  i  flere  Dage,  saa  han  lignede 
en  Vildmand.  Han  havde  Bogen  til  Dem  istand1.  —  I  Slagelse 
var  den  Werlighske  Trup;  jeg  fik  mange  Taksigelser  for  den 
Fortjeneste  de  havde  faaet  ved  mit  Stykke:  »Kjærlighed  paa 
Nikolai  Taarn« ;  det  og  »Elverhøi«  —  mirabile  dictu  —  vare 
de  to  Trækstykker.  —  Om  Aftenen  da  jeg  kom  ind  i  mit 
Værelse  i  Slagelse  kom  jeg  uvilkaarlig  til  at  synge;  pludselig 
lod  en  qvindelig  Stemme  i  Sideværelset:  »Der  er  i  Himlen  en 
Dreng  saa  smuk«  —  jeg  blev  ganske  taus;  det  var  det  Wer- 
lighske Selskabs  første  Elskerinde,  der  vilde  synge  en  Duet  med 
den  unge  Digter;  jeg  kom  til  at  tænke  paa  Fru  Meislings 
Forelæsninger  over  Qvindekjonnet  og  tog  Nøglen  af  min  Dør, 
for  at  Ingen  skulde  komme  ind  til  mig.  —  Her  i  Odense  foler 
jeg  mig  i  et  meget  daarligt  Humeur;  alle  Barndoms-Erindringer, 
enhver  Plet  virker  mørkt  ind  paa  mig.  Det  er  mig  som  om 
jeg  var  død  og  var  nu  vendt  tilbage  igjen  til  et  Sted,  hvor  jeg 
i  en  ganske  anden  Skikkelse  havde  levet  og  tumlet  mig,  jeg 
har  en  Uro  paa  mig,  en  Længsel  efter  Sjælland;  jeg  kan  selv 
ikke   forklare   det.     Alle  mine  Venner  dér  staae  i  et  underligt 


1  Her  tager  han  feil. 

1  1ste  Deel  af  »Dramatiske  Scener«,  i  hvilken  Bredal  havde  skrevet 
ét  Vers  til  mig. 

poetisk  Lys,  og  her  i  Fyen  holder  man  dog  saameget  af  mig, 
smigrer  for  meget ;  jeg  er  dog  et  loierligt  Væsen !  —  men  dette 
hører  til  for  at  være  Digter.  Een  Ting  vil  jeg  ellers  af  Hjertet 
bede  Dem  om,  naar  De  skriver,  da  —  ja  det  klinger  under- 
ligt —  men  vær  ikke  for  alvorlig,  moraliser  ikke  for  mig  (jeg 
kan  ikke  ret  finde  Ordet  derfor),  men  der  har  enkelte  Gange 
i  Deres  Breve  været  noget  —  noget  Solidt,  noget  om  Fremtid 
etc.  etc.,  der  saa  meget  har  forstemt  mig,  og  jeg  kan  ved  Gad. 
ikke  taale  det,  ikke  taale  det  nu ;  vær  mig  min  kjære  gode  Edvard, 
som  De  enkelte  Øieblikke  er  mig  det !  Just  fordi  jeg  saa  inderlig 
holder  af  Dem,  just  „derfor  veier  jeg  ethvert  af  Deres  Ord  — 
og  et  skrevet  Ord  kan  man  tidt  ansee  for  mørkere  end  det  er,  og 
der  ligger  jo  mange  Dage  imellem,  før  man  i  et  nyt  Brev  kan 
komme  til  Forklaring.     Nu  lev  vel  bedste  Ven. 

Deres 

Andersen. 


Odense  7.  Julii  1830. 

Kjære  bedste  Collin. 
Hjertelig  Tak  for  Deres  venlige  Brev;  jeg  anede  at  De 
vilde  glæde  mig  dermed.  Det  fornøier  mig  saa  meget  gjennem 
de  døde  Bogstaver  at  kunne  tale  med  Dem,  og  min  Brevdue 
vil  aldrig  glemme  een  Gang  om  Ugen  at  flyve  over  til  Deres 
lille  Fuglerede  bag  de  grønne  Grene  (jeg  mener  Træet  i  Gaar- 
den).  Her  paa  Iversens  smukke  Landsted  begynder  ret  min 
poetiske  Mølle  at  gaae,  hver  Dag  faaer  jeg  et  Digt  færdigt,  saa 
at  det  bliver  nu  bestemt,  at  jeg  til  Nytaar  vil  udgive  en  »poetisk 
Jydepotte  for  1831*;  hvad  synes  De  om  denne  Titel?  Er  den 
ikke  god?  I  et  lille  Drama  i  samme  vil  jeg  lade  Scenen  fore- 
gaae  paa  den  jydske  Hede,   hvor  Macbeths  Hexe  danse  om  en 


146 

stor  Jydepotte,  hvori  de  komme  alle  de  Stumper  af  Stykker 
hvori  de  Helte  er  der  skal  spille  Farcen,  og  synge  saa  deres 
»boable,  bouble«,  medens  Dampen  lægger  sig  over  Heden  og 
danner  et  Theater,  hvor  man  seer  Stykket.  Forstaaer  De  mig"? 
Nei!  —  ja  saa  maa  det  være  dermed  til  vi  sees.  .  .  . 

Deres  o.  s.  v. 

Andersen. 


Hofmansgave  11.  Julii  1830. 

Kjære  bedste  Collin. 
.  .  .  Tak  for  Deres  kjære  Brev;  men  Slutningen  af  Brevet 
bedrøvede  mig,  ikke  for  den  Persons  ildemeente  Dom,  men  fordi 
Deres  kjære  Fader  selv  ikke  troer  at  forstaae  mig  i  denne  Hen- 
seende. Kjære  gode  Collin,  De  er  min  eneste  sande  Ven;  gid 
jeg  dog  ret  tydeligt  kunde  give  Dem  en  Idee  om  mit  Indre. 
Kan  De  virkelig  troe,  at  jeg  nogensinde  tænker  mig  liig  Oeh- 
lenschlæger;  nei,  saavist  som  jeg  ønsker  Guds  Bistand  i  al 
min  Virken,  veed  jeg  ikke  med  mig  selv,  at  jeg  nogensinde 
har  troet  det,  mindre  at  kunne  ville  yttre  det.  Den  Person 
der,  som  De  siger,  udlod  sig  med  saamegen  Agtelse  og  Venskab 
om  mig,  har  ikke  meent  mig  det  godt.  Siig  mig  hvem  det 
var,  jeg  skal  aldrig  røbe  at  jeg  veed  det,  maaskee  kan  jeg  da 
sige  Dem  Kilden,  hvorfra  Sligt  kommer.  Der  er  neppe  Nogen 
der  mere  føler  sine  Feil  og  Mangler  end  jeg  selv;  tro  mig, 
Egoisme  er  neppe  det  rigtige  Udtryk  for  mine  Svagheder.  For 
ret  at  vise  Dem  min  hoieste  Egoisme  i  al  sin  Nøgenhed,  vil 
jeg  sige  Dem  mine  forfængeligste  Ideer,  men  som  jeg  aldrig  i 
Alvor  nogensinde  har  yttret  for  Nogen;  jeg  troer,  at  jeg  blandt 
de  vnge  Poeter  er  den,   der  for  Øieblikket   tør  love  meest,   at 

jeg  med  Guds  Hjælp  ved  ydre  Omstændigheder  vil  kunne 
komme  til  at  indtage  en  Plads  mellem  de  gode*  Digtere ,  men 
vil  staae  dybt1  under  Oehlenschlæger  og  langt  fra  Ingemann; 
—  dette  er  mit  oprigtige  Skriftemaal.  Enhver  som  ret  kjender 
mig  vil  ikke  kunne  finde  mere  som  den  hoieste  Egoisme  hos 
mig,  end  hvad  jeg  her  siger  Dem,  og  det  vil  dog  kun  være  i 
Spøg  at  Sligt  kommer  til  Yttring;  lad  saa  de  andre  Personer 
tale  »venskabeligt«  ilde  om  mig,  der  kommer  vel  engang  en 
Tid  at  vi"  alle,  Venner  og  Uvenner,  komme  bedre  til  at  forstaae 
hinanden.  Lov  mig  nu,  at  De  i  Deres  næste  Brev  vil  tale  lidt 
mere  om  denne  Materie,  og  usigeligt  vil  det  glæde  mig,  naar 
jeg  da  bliver  overbeviist  om,  at  Deres  Fader  og  De  forstaar 
mig;  lov  mig  det  og  skriv  snart,  ret  snart,  det  glæder  mig  saa 
meget. 

Deres  altid  hengivne  Ven 
Andersen. 

Mit  Brev  af  22.  Julii  1830  (Trykt  Samling  Nr.  31)  er  Svaret  paa 
foranstaaende. 

E.  C. 


Odense  28.  Julii  1830. 
Kjære  bedste  Collin. 

Kunde  De  blot  fole,  med  hvilken  Længsel  jeg  hver  Post- 
dag lader  hore  om  der  er  Brev  fra  Dem  da  vilde  De  indsee 
hvor  kjær  De  er  mig.  Med  Begjærlighed  sluger  jeg  hvert 
Brev,  om  det  endogsaa  tidt  smager  noget  som  Medicin,  men 
Medicinen  hjelper  jo  den  Syge,    og  naar   en  Ven  rækker  den, 


1  Dette  Ord  er  understreget  4  Gange. 

saa  tager  man  den  med  mere  Taknemmelighed.  Vær  ogsaa 
overtydet  om,  *at  jeg  selv  foler  mange  af  mine  Feil  og  Svag- 
heder, men  paa  een  Gang  at  rette  dem  er  mig  umuligt ;  dog  troer 
jeg  i  det  sidste  Aar  at  have  forandret  mig  meget  til  det  Bedre, 
eller  hvad  Verden  nu  kalder  det,  er  blevet  poleret  mere  af; 
havde  De  lagt  Mærke  til  mig  for  nogle  Aar  tilbage,  vilde  De 
vist  bedre  kunne  see  Forandringen;  spørg  kun  Fru  Wulff. 
Da  jeg  nu  alt  jo  horer  lidt  til  Offentligheden,  er  det  naturligt, 
at  der  lægges  noget  Mærke  til  mig,  og  mine  Svagheder  pilles 
frem,  man  danner  sig  et  Begreb  af  de  løse  Træk  man  opsnap- 
per, uden  at  disse  Dele  dog  udgjøre  det  rette  Hele.  Jeg  finder 
det  naturligt,  at  man  udpeger  mine  Feil,  Ingen  gaar  fri;  jeg 
kjender  ikke  eet  Menneske,  undtagen  jeg  har  hørt  noget  ondt 
om  det;  min  Feil  bliver  nu  at  jeg  skal  tænke  for  meget  paa 
mit  Værd  som  Digter  og  altid  at  bringe  mig  og  mine  Digte 
paa  Bane;  men  tro  mig  kjære  Collin,  kunde  jeg  ganske 
afvænne  mig  med  denne  Feil,  fik  Verden  dog  snart  opdaget 
en  anden  hos  mig,  jeg  veed  ikke  hvilken,  som  de  ligesaa  stærkt 
vilde  bebreide  mig.  At  jeg  dog  ikke  besidder  denne  omtalte 
Feil  i  den  hoie  Grad  man  vil  tillægge  mig,  har  vi  før  om- 
handlet, og  jeg  troer  at  De  dog  har  noget  Blik  i  mit  Hjerte; 
at  jeg  ellers  ofte  og  gjerne  kommer  frem  med  mine  Digte,  er 
en  Feil  jeg  endnu  har;  men  mon  jeg  ikke  tor  skrive  den  paa 
min  Godmodigheds  Bagning?  Tilgiv  at  jeg  siger  min  God- 
modighed, men  den  siger  jo  Alle  jeg  har,  og  jeg  troer  det. 
Eller  har  ikke  ethvert  ungt  Menneske  Lyst  til  at  behage4? 
Med  min  Skjønhed  vil  det  ikke  lykkes,  og  jeg  tyer  altsaa  til 
hvad  andet  jeg  har.  Mon  Feilen  er  saa  stor  naar  man  ret  beseer 
den?  Men  jeg  kan  jo  ikke  forlange,  at  alle  Mennesker  skal 
see  saa  dybt  naar  De  bedømme  mig,  jeg  gjør  det  jo  heller 
ikke  altid  med  dem.  At  det  ikke  er  Stolthed  hos  mig,  at  jeg  ofte 
ikke  tager  Notits  af  Nogens  Mening  om  mine  Digte,  er  De 
vistnok  forvisset  om,  og  vilde  være  det  desmere,  naar  De  kunde 

hore  de  yderst  modsigende  Domme  jeg  herer  af  dannede  ja 
saakaldte  aandrige  Mænd ;  skulde  jeg  f.  Ex.  gjere  de  Forandringer 
man  som  oftest  raader  mig,  blev  der  aldeles  intet  af  mit,  men 
noget  saare  hverdags  tilbage.  Pas  ellers  paal  Der  vil  nok 
komme  en  Tid,  De  vil  finde  mig  langt  bedre  end  nu,  forstaa 
mig  ret:  have  aflagt  endnu  mere  af  det  som  dog  i  Grunden  er 
Feil  hos  Andre,  men  som  efter  Yerdensindretningen  og  Alles 
Svagheder  maa  gjelde  for  mine.  Kun  at  jeg  nu  veed,  at  De 
og  Deres  Fader  forstaae  mit  bedre  Jeg.  Siig  mig,  naar  De 
skriver,  hvad  han  i  Grunden  troer  om  mig,  om  hans  og  Deres 
Idee  er  nu  den  samme.  De  kan  ikke  træ  hvad  Priis  jeg  sætter 
paa  det  og  hvad  hans  gode  Tanker  om  mig  baade  fra  Aandens 
og  Hjertets  Side  ere  mig  vigtige,  ikke  af  den  lave  Grund  at 
jeg  troer  det  politisk  at  besidde  hans  Interesse,  som  De  vel 
ikke  troer  om  mig,  men  fordi  jeg  af  Hjertet  betragter  ham 
som  en  Fader,  for  Alt  hvad  han  har  gjort  for  mig,  fordi  han  er 
mig  det  eneste  faste  Punkt  jeg  holder  mig  til  i{  Menneskevrimlen. 
—  Det  bedrøvede  mig  inderligt,  at  De  endnu  med  nogen  Bit- 
terhed erindrer  hiin  Aften  hos  B.1;  lad  denne  Misforstaaelse 
være  glemt,  Feilen  var  jo  min,  at  jeg  ikke  fattede  Deres  Venskab. 

De  vil  ikke  sige  mig  Dens  Navn  der  »venskabeligt«  talte 
ondt  om  mig?  Nu,  De  bør  det  heller  ikke;  der  er  meget  der 
ikke  er  godt  for  os  at  vide,  maaskee  vilde  jeg  bedrøves  mere; 
thi  næsten  troer  jeg  det  er  en  Person,  jeg  engang  med  min 
hele  Sjæl  hang  ved.  Jeg  har  jo  næsten  fra  min  Barndom  staaet 
ene,  og  Hjertet  er  dog  i  vor  Alder  skabt  til  Medfølelse.  Den 
omtalte  Person  troede  jeg  meest  at  harmonere  med,  men  har 
siden  mærket  at  jeg  tog  feil. 

Vær  overtydet  om,  jeg  vil  giore  Alt  hvad  jeg  kan  for  at 
betage  Folk  Grunden  til  deres  Snak.     Eet  Skridt  troer  jeg  alt 


1  cfr:  M.  L.  E.  Pag.  110-11.    Samling  af  Breve  til  H.  C.  Andersen. 
S.  80-81. 


150 

at  have  gjort,  skjøndt  rigtignok  lidet,  men  jeg  haaber  at  De 
bifalder  det.  Paa  Mandag  vil  det  dramatiske  Selskab  her  i 
Byen  give  indbyrdes  en  Aftenunderholdning,  hvortil  Foersom 
bidrager.  Forleden  kom  de  to  Directeurer  til  mig  og  bad  mig 
saare  meget  om  at  hjelpe  dem,  blot  sige  et  eneste  af  mine 
Digte.  De  kan  troe  at  det  var  haardt  at  staae  imod,  og  i 
Grunden,  thi  jeg  vil  være  ærlig,  vilde  jeg  ogsaa  nok  —  atter 
en  daarlig  Forfængelighed!  Men  Deres  Brev  bestemte  mig  til 
ganske  at  nægte  det.  Jeg  havde  virkelig  en  haard  Kamp  med 
mig  selv,  og  man  anvendte  Alt  for  at  bevæge  mig  og  er  nu 
vred  for  det.  Siig  mig  nu,  om  jeg  har  handlet  efter  Deres 
Ønske.  Guldberg  fandt  at  jeg  havde  baaret  mig  ret  ad, 
skjøndt  hans  Grunde  vare  altfor  smigrende  til  at  jeg  vil 
anføre  dem. 

Hos  Vedel-Simonsen,  som  næsten  synes  at  have  fattet 
Venskab  for  mig,  har  jeg  —  ved  at  søge  efter  Sagn  fra  Grevens 
Feide,  som  jeg  kun  træffer  faa  af  —  fundet  en  heel  Guldgrube 
til  en  Roman,  der  ligger  vor  Tid  ganske  nær,  og  hvor  Begiven- 
heden selv  staaer  som  et  underligt  broget  Drømmebillede  fra 
min  Barndom  og  hvor  alle  Kilder  ere  mig  aabnede,  nemlig 
Spaniernes  Ophold  i  Fyen;  hvem  veed  hvad  der  kan  blive  deraf, 

jeg  vil  dog  overveie  Sagerne. 

Deres  o.  s.  v. 

Andersen. 


Svendborg  5.  August  1830. 

.  .  .  Hernede  lever  ellers  en  gammel  Degn  (Oehlen- 
schlæger  har  omtalt  ham  i  sin  Langelandsreise),  han  skal  have 
raabt  »stop«,  istedetfor  at  sige  »Amen«;   han  har  nemlig  i  sin 

Ungdom  været  Sømand.  —  Han  er  meget  vred  paa  Oehlen- 
schlæger  og  skal  have  truet  med  at  han  nok  skulde  snakke  med 
ham,  for  han  skulde  ikke  gjøre  Nar  af  Folk. 


Faaborg  9.  August. 

.  .  .  Jeg  glæder  mig  til  at  gjere  Molbechs  Bekjendtskab; 
men  at  han  interesserer  sig  form  eget  for  mig,  det  var  ikke  en 
Skrivefeil  hos  Dem,  men  en  Spøg;  thi  det  mener  De  ikke. 
Husk  paa,  at  hvem  jeg  ret  holder  af,  dens  Ord  veier  jeg,  og 
især  de  overstrøgne,  thi  det  er  som  oftest  dem,  der  falde  lige 
af  Hjertet  i  Pennen.  Tak  for  Deres  Tilfredshed  angaaende 
Comediespillet,  og  vær  vis  paa,  at  jeg  altid  vil  det  rigtigste, 
men  jeg  har  ikke  altid  Kraft  nok  til  at  gjere  det;  men  det 
kommer  vel  nok,  ikke  sandt? 

Jydepotten  skal  altsaa  døbes  om?1 

Deres  o.  s.  v. 

Andersen. 


Odense  18.  August  1830. 

.  .  .  Seer  De,  at  jeg  med  100  Edl.  gjorde  Touren  i  disse 
3  Maaneder;  jeg  har  17  Bdl.  tilbage,  men  deraf  gaae  10  Edl.  til 


1  PTiantasier  og  Skizxer,  som  udkom  paa  hans  eget  Forlag.  Paa 
en  Subscriptionsplan,  som  jeg  har,  har  han  skrevet:  Anbefales  Hr. 
Fuldmægtig  Jastraus  Interesse,  thi  endnu  har  jeg  kun  1  Subscribent 
fra  min  Fødeby,  hvorimod  de  andre  Byer  ret  tage  sig  af  mine  Arbeider. 
(Af  »Agnete c  blev  dog  solgt  16  Expl.  i  Odense,  deraf  14  gjennem 
Guldberg.) 

Posten.  Det  bliver  derfor  bedst,  om  De  vilde  faae  en  10  Rdl. 
bos  Deres  Fader  til  mig  og  sende  dem  med  første  Pakkepost, 
tbi  den  gaaer  kun  een  Gang  om  Ugen.  — 

Da  dette  Brev  muligt  er  det  sidste  fra  Odense,  saa  lad 
det  ikke  undre  Dem,  at  jeg  repeterer  bvad  jeg  før  bar  sagt, 
at  De  er  den  Eneste  jeg  anseer  for  min  Yen  og  at  jeg  af  mit 
ganske  Hjerte  bænger  fast  ved  Dem;  derfor  stod  mig  aldrig 
bort.  —  Dog  jeg  bliver  for  sentimental. 

Deres  o.  s.  v. 

Andersen. 


Paa  denne  Tid  skrev  Andersen  flere  mindre  Digte  som 
optoges  i  Ejobenbavns  flyvende  Post.  Heiberg  skriver  i  den 
Anledning  til  barn: 

»Kjære  Andersen.  Tak  for  Deres  Brev  og  det  Tilsendte. 
Ogsaa  jeg  er  af  den  Mening,  at  det  lille  Digt:  »Digteren  og 
Amor«  er  noget  af  det  Bedste  De  bar  skrevet.  Saavel  dette 
som  det  følgende  (ogsaa  et  smukt)  Digt  skulle  paa  Fredag 
komme  i  Flyveposten.  Jeg  gratulerer  til  Omvendelsen,  og  ønsker 
at  den  maa  bave  god  Fremgang.  Ikke  for  at  slaae  Dem  fra 
Poesien,  bvortil  De  har  et  decideret  Talent,  men  tvertimod  for 
endnu  inderligere  at  bengive  Dem  til  den,  gjør  De  vel  i  at 
lade  den  bvile  engang  imellem,  og  imidlertid  ved  Studering 
berige  Dem  med  Stof.  Hvor  jeg  ved  Raad  eller  Daad  kan 
være  Dem  til  Nytte,  skal  det  stedse  være  mig  en  sand  Fornøielse. 
17.  Novbr.  1830.  Deres 

J.  L.  Heiberg. 

Den    20.    Febr.    1831    indsendte  Andersen  til  Theatret 

Operaen 

Bruden  fra  Lammermoor. 

Herom  siges  i  Censuren: 

Uagtet  Forf.  kan  siges  at  have  laant  hver  eneste  Scene, 
Situation  og  Charakteer  hos  den  berømte  engelske  Romandigter, 
kan  det  ikke  nægtes,  at  han  deri  har  lagt  Talent  for  Dagen, 
at  der  er  Poesie  i  hans  Sange,  og  at  han  har  vidst  at  forene 
de  meest  fremtrædende  Momenter  til  et  Heelt,  som  unægtelig 
er  meer  episk  end  dramatisk,  men  har  nok  af  det  Sidste  for  et 
Syngespil.  Der  er  desuden  gjort  meget  for  Effecten.  Om  det 
ikke  for  den  nærværende  Smag  vil   blive  for  alvorligt,  er  et 

andet  Spergsmaal. 

M. 
Stykket  blev  antaget. 

Chr.  Wilster  derimod  bedemmer  Stykket  strængt,  som 
ligefrem  udskrevet  af  W.  Scott,  og  især  paa  Grund  af,  at  A. 
har  kaldt .  det  originalt  og  ubetænksomt  henviist  til  Oehlen- 
8CHLÆGERS  Behandling  af  Aladdin. 


Hamborg.    Maii  1831. 
(Paa  Reben  til  Hartzen.) 

Kjære  Collin. 

Her  kommer  altsaa  min  første  Brevdue.  Det  var  da  et 
mageløst  deiligt  Veir  paa  Soen,  Havblik  hele  Tiden.  Men  sove 
kunde  jeg  ikke.  Paa  hver  Side  af  Skibet  er  der  en  lang  Koie, 
der  gjelder  for  tre;  da  jeg  lange  Menneske  nu  laae  i  Midten, 
bad  den  Ene  om  jeg  vilde  tage  Benene  til  mig,  den  Anden  at 
tage  Hovedet,  kort,  de  ønskede  jeg  ikke  var  andet  end  bar 
Mave. 

De  har  vistnok  følt,    hvorledes  mit  Humeur  har  været  i 

denne  Vinter;  to  Gange  har  jeg  været  paa  Veie  til  at  betroe 
Dem  Grunden  til  min  Smerte  —  ja,  jeg  kan  ikke  gjere  ved 
det  —  jeg  blev  dog  skræmmet  derfra,  jeg  frygtede  for,  at  De 
maaskee  ikke  vilde  optage  det  saaledes  som  det  er.  Tro  ikke  at 
Gjengangerbrevene  eller  Recensenters  Strænghed  har  nedkuet  mig; 
vil  Vorherre  at  jeg  skal  blive  hvad  jeg  troer  mig  bestemt  til, 
en  sand  Digter,  saa  maa  selv  disse  bidrage  dertil,  jeg  frygter  ikke. 
Jeg  har  fatalistisk  Tro  paa  Forsynet,  skjøndt  jeg  sjeldent  yttrer 
det.  Af  alle  Mennesker  er  De  den,  jeg  i  enhver  Henseende 
betragter  som  min  rette  Ven;  vær  mig  altid  det,  kjære  Collin, 
jeg  trænger  virkelig  til  et  aabent  Hjerte;  men  min  Ven,  den 
jeg  kan  elske  som  saadan,  maa  ogsaa  have  Aand,  jeg  maa 
i  denne  Henseende  kunne  agte  ham,  og  det  mangle  igrunden 
de  faa  Andre  jeg  holder  af;  kun  De  er  den  Jenvaldrende ,  jeg 
ret  kan  føle  mig  bunden  til. 

Nu  veed  jeg  ikke  meer  at  skrive  omf  Lev  derfor  vel  min 
egen  trofaste  Edvard.  Hold  bestandig  som  nu  af  mig,  ellers 
vil  jeg  føle  mig  saa  ulykkelig.  Imorgen  seiler  jeg  over  Elben 
ud  i  den  vide  Verden,  men  mine  Tanker  ere  hjemme  i  det 
gamle  Huus  paa  Hjørnet. 

Hvor  er  det  tungt  at  være  ene. 

Deres  broderlige 

Andersen. 
fortsat  fra  Brunsvig.  23.  Maii. 

.  .  .  Vor  Nielsen  har  ellers  her  spillet  Correggio  og  i  Kabale 
und  Liebe,  men  er  ganske  faldet  igjennem;  man  sagde  om  ham, 
at  han  havde  ingen  Ed,  at  han  var  en  sand  Hollænder  —  naa, 
det  skulde  han  have  hørt.  Oehlenschlæger  og  Ingemann 
kjendte  Alle,  Heiberg  har  Ingen  Idee  om.  Jeg  har  ellers 
anbefalet  dem  Elverhøi. 

A. 

Berlin  11.  Junii. 

.  .  .  lafles    kom    jeg    hertil    og    strax    idag    opsøgte   jeg 

Fbeund,    hvor   jeg    til    min    store   Gisede    fandt   Deres   kjære, 

kjære   Brev;  —  Nei,  jeg  misforstaaer  Dem  ikke,  jeg  kan  ikke 

engang  blive  bedrevet,   saa  ærligt  De  udfolder  Deres  Hjergp  for 

mig;  gid  jeg  havde  Deres  Charakteer,   Deres  hele  Jeg.     O  jeg 

foler  nok,  hvormeget  jeg  i  mange  Henseender  staar  ander  Dem; 

men  vær  mig  altid  hvad  De  nu  er,  min  sande,  maaskee  ærligste 

Ven;  jeg  trænger  virkelig  dertil.    Jeg  vil  ingen  Hemmeligheder 

have  for  Dem.     Ja,  jeg  har  den  hele  Vinter  været  ret  sjælesyg, 

mine   Digte   kan  sige   Dem   Grunden.      Jeg  har  vistnok  været 

altfor  aabenmundet  med  Følelser,  som  Verden,  og  meest  hos  mig, 

vil  udlee.    Mit  forrige  Lune  faaer  jeg  aldrig,  men  jeg  har  vundet 

en    Ligegyldighed    for  Verden,    som    vist    vil    hjelpe    paa    min 

Charakteers  Svaghed.  De  vil  føle  med  mig  og  finde,   at  Livet 

vistnok  har  tumlet  mig   lidt  for  slemt.    En  rig,   smuk,    aandrig 

Pige,  der  føler  det  samme  for  mig  som  jeg  for  hende,  lærte  jeg  at 

kjende  —  hun  var  forlovet  med  en  Anden,  og  Forholdene   bod 

hende  at  ægte  ham.    Hun  blev  gift  kort  før  jeg  reiste;  nogle  Ord 

ere   de  eneste  jeg  har  fra  hende;   hun  beder  mig  søsterligt,   at 

glemme  Alt.    Derfor  var  det  jeg  vilde  bort,  maatte  bort;  o  jeg 

har  grædt  som  et  Barn.    Det  var  jo  uklogt  af  mig  fattige  Menneske 

at  blive   forelsket.     Vel  havde   hun  Formue  nok  for   os  begge, 

men  saa  havde  Folk  dog  sagt,  det  var  en  Speculation,   og  det 

vilde  have  saaret  mig  dybt.  Gud  har  saa  forunderligt  ledet  Alt 

for  mig,   ogsaa  dette   maa  lede   til  noget  Godt,   troer  jeg,  men 

hvilket  —  veed  jeg  ikke.     Jeg  føler  nu  en  Tomhed  i  min  hele 

Sjæl,  der  gjør  mig  kold  og  ligegyldig;  o  kjære,  kjære  Edvard, 

jeg  ønsker  i  Grunden  at  jeg  maatte  døe;  hvad  stort  eller  godt 

bliver  der  vel  for  mig  i  Verden  at  gjøre;   Men  ikke  mere,   De 

skriver  mig  jo  endnu  en  Gang  til?  .  .  . 

Deres  Ven 

Andersen. 

Kjøbenhavn  18.  Julii  1831. 

...   De  har  jo  tænkt  paa  mig,   ikke    sandt?  Eet   ofte 

længes  jeg   efter  Dem;   saaledes  kan  De  ikke  tænke  paa  mig, 

det    ligger    nu    i    vor    forskjellige    Natur;    men    gid   jeg    dog 

havde  Dem.   Min   Laterna    magica    o:    min    Heise    skriver   jeg 

raskt    paa;    men    heraf   kan    jeg    kun  meddele  enkelte  af   de 

lyriske  Stykker.    Her  har  De  en  Stump:  .  .  .  Bogen  vil  blive 

saa  stor  som  Fodreisen,  maaskee  lidt  større.    Nu  maa  De  raade 

og  hjelpe  mig  lidt,  hvordan  bære  vi  os  ad  med  dette  Opus.  Det 

er  kjedeligt  at  samle  Subscribenter,   og  sine  Venner  maa  man 

heller  ikke  alletider  plage:     Jeg  vilde  derfor,    at  denne  skulde 

have  en  Forlægger,   men  hvem?     Hvormeget  skal  jeg  have  for 

Arket?    Hvorledes  skal  jeg  tale  om  det?     Skal  Keitzel  eller 

Printzlau    denne    Gang    lyksaliggjøres?     Hvad,    hvordan    og 

hvorledes?    Det  er  kjedeligt,   at  jeg  ikke  ret  selv  kan  snakke 

for  mine  Sager.   Det  er  ogsaa  mit  Ønske  og  min  bestemte  Villie 

at  faae  den  oversat  paa  Tydsk,  selv  om  jeg  intet  faaer  derfor. 

Kan  De  maaskee  ogsaa  give  gode  Baad  i  den  Henseende?    Nu 

er  der  da  nedsat  en  Commission,  der  skal  bedømme  Musiken  af 

de  unge  Componister;  den  bestaaer  af  Weyse,  Siboni,  Schall 

og  Zinck.       Directionen    vil    have    een    til    og   har   foreslaaet 

Bay  —  hvad  synes  De?  Men  de  andre  synes  ikke  om  ham;  det 

bliver,  troer  man,  Hartmann.    Bredahl  er  i  anden  Aet1,  den 

forste  har  været    under  Censur  og  vundet  meget  Bifald,   kun 

siger  Siboni,    at  den  ikke  er  »erhaben«,    men    »niedlich,    ein 

StUck    wie    das  Schloss   Montenero« ;    men    det  er  jeg  fornoiet 

med. 

Deres  Ven 

Andersen. 


1  Af  Bruden  fra  Lammermoor. 

Kbhvn.  20.  Aug.  1831. 

Den  lille  Viggo  l  bliver  Dag  for  Dag  smukkere,  jeg  elsker 
den  Unge,  som  det  var  min  egen,  og  han  vil  ogsaa  uhyre  gjerne 
være  hos  mig.  Det  er  den  deiligste  Dreng  jeg  kjender;  var  jeg 
Maler,  tog  jeg  ham  strax  til  Ideal.  —  I  min  Vaudeville  Skibet 
bliver  Nielsen  »Edvard  HAgel«*;  Stage  kan  ikke  synge,  altsaa 
maa  De  undskylde,  at  han  ikke  præsenterer  dette  elskværdige 
Menneske.  —  Hvor  jeg  ellers  ret  længes  efter  at  tale  hjerteligt 
med  Dem,  ene,  oppe  paa  det  poetiske  Kammer;  men  see  saa 
ikke  saa  alvorlig  ud  —  saa,  ja  hvad  skal  jeg  kalde  det,  saa 
uhyre  fornuftig  ud,  som  De  sommetider  har  gjort,  hvorved  jeg 
som  en  Fjerbold  er  floiet  fra  Dem  og  da  har  skrevet  mangt 
et  mørkt,  bittert  Digt.  Tre  Stykker  faaer  jeg  da  i  denne 
Vinter  paa  Theatret;  gjere  de  Lykke,  kommer  jeg  jo  ret  i 
Mode,  og  De  faaer  da  lidt  Ære  af  Deres  poetiske  Ven. 

Fredag  Aften,  26  August.  Tak  tjære  Ven  for  Deres 
venlige  Linier;  ihvor  lidet  der  stod  i  dem,  vare  de  dog 
Balsam  i  min  pinte  Sjæl.  Jeg  har  i  disse  Dage  saa  mange 
Plager,  saa  mange  Ting  der  sætte  mig  i  et  daarligt  Lune, 
at  jeg  gjerne  suger  Honning  af  den  mindste  Blomst.  Min 
Vaudeville  skal  spilles  om  14  Dage,  og  det  er  denne 
man  er  færdig  at  jage  mig  ud  af  mit  gode  Skind  med.  De 
gjore  mig  gal  I  Der  har  været  en  heel  Kamp  i  Directionen  om 
at  døbe  den  om,  de  tør  ikke  kalde  den  »Quarantainen«,  det  er 
forargeligt,  Molbech  er  saa  gnaven,  saa  urimelig,  og  de  Andre 
—  ere  slet  ingen  Ting.  Han  har  ogsaa  gaaet  her  og  omkalfatret 
Stykket,  sat  noget  ind  i  og  det  endog  Polemik,  Noget  imod 
Baggesens    Sønner    og    Boye  i    Anledning    af    Baggesens 


1  Nu  Contoirchef  i  Livrente- Anstalten. 
a  En  Opmærksomhed  mod  mig:  Collis,  en  Høi. 

E.  C. 

Værker.  Jeg  har  da  slettet  det  Hele  ud,  jeg  tænker,  han  nu  bliver 
vred  derfor.  —  Idag  har  der  staaet  Noget  om  mine  »Phantasier 
og  Skizzer«  i  Maanedsskriit  for  Literatur.  Recensenten  erkjender  mit 
Talent  som  Digter,  vil  derfor  ikke  recensere,  kun  udpege  to 
Fett;  den  ene  er  hele  Grammatica-en  (hvori  Manden  kan 
have  Ret),  det  andet  Digtet:  »Hvad  jeg  elsker«,  hvor  han  mener 
mit  Hjerte  ikke  kan  »omfatte  saamange  Følelser?«  Det  er 
Sludder  1  Alle  vil  de  opdrage  mig,  mine  Feil  er  det  kun  de 
udpege.  Ingen  ret  Opmuntring  meder  mig  fra  denne  Kant.  I 
mine  sidste  Digte  er  Grundtonen  ikke  min  egen  men  Heines: 
gid  de  havde  Retl  Men  aldrig  har  jeg  sunget  meer  ud  af 
Hjertet  end  her.  Om  14  Dage  komme  mine  Skyggebilleder 
ud,  saa  skal  jeg  atter  staae  Skoleret;  deres  Haandfuld  Virak 
bryder  jeg  mig  ikke  om.  Der  ere  vist  tusende  Feil  i  denne 
nye  Bogl  orthographiske  Feil.  Gud  bevares!  Jeg  har  selv 
læst  Correcturen,  Bogtrykkeren  har  ikke  rettet  alt  efter  denne, 
det  skal  De  faae  at  see.  O  kjære  Ven,  jeg  er  slet  ikke 
lykkelig,  jeg  tager  mig  maaskee  Alt  for  nær ;  men  mit  hele 
Indre,  mit  Liv  selv  er  blevet  rystet  for  stærkt,  til  at  det  ikke 
skulde  komme  i  Bevægelse  ved  ethvert  nyt  Sted.  Hvad  jeg 
her  glemme,  kan  jeg  dog  ikke,  jeg  trænger  ret  til  Trøst  —  skriv 
mig  et  venligt  Brev,  et  ret  ud  af  Deres  Hjerte;  De  holder  jo 
af  mig;  herhjemme  er  der  næsten  Ingen  jeg  kan  finde  Trøst 
hos,  jeg  maa  endogsaa  skabe  mig  lystig,  jeg  kan  jo  ikke  udvikle 
dem  enhver  Grund  til  min  Bedrøvelse. 

Men  her  er  ikke  Plads  mere;    der  var  dog  .saa  meget  at 
sige.     Lev  vel. 

Deres 

Andersen. 

2.  Sept.  1831. 

.  .  .  Jeg  sidder  just  med  en  Correctur;  hvad  denne  angaaer 

kan  De  være  saa  temmelig  rolig  (jeg  hørte  af  Deres  Fader  idag,  at 

De  havde   yttret   nogen   Forskrækkelse).      Min    Vaudeville    har 

Molbech  dobt  om  til:    »Kapitainen  fra  Smyrna«.    Hvad  synes 

Dem?    Jeg  har  nu  taget  mig  den  ærbødige  Frihed  at  slaae  en 

Streg  derover  og  kaldt  den  Skibet.  Det  er  en  kjedelig  Titel  nok, 

men  de  skal  da  ikke  have  deres  Villie  i  Alt ;  Enhver  vil  da  føle 

og  see,  at  det  maatte  kaldes:  »Quarantainen«.  —  I  denne  Uge 

har  jeg  i   Sinde  at   tage   fat  paa   en   ny   Tragoedie;    De  skal 

næste  Gang  høre  meer  om  den. 

Deres 

Andersen. 


Kbhvn.  2.  Novbr.  1831. 
Min  inderlig  kjære  Edvard. 
Idag  er  det  Deres  Fødselsdag!  Jeg  har  tænkt  saa  meget 
derpaa,  men  jeg  kan  dog  ikke  gjøre  Dem  nogen  ret  Glæde,  hvor 
gjerne  jeg  vilde.  Skrive  Dem  et  Vers  er  i  Grunden  Narrestreger, 
hvad  skulde  det  kunne  fornøie  Dem?  Nei,  jeg  vil  ligefrem  sige 
Dem,  at  jeg  holder  saa  inderlig  meget  af  dem,  maaskee  mere 
end  De  troer;  med  min  hele. Sjæl  hænger  jeg  ved  Dem,  gid 
De  ret  kunde  føle  det,  gid  De  kunde  have  Fortrolighed  til  mig, 
broderlig  Fortrolighed;  frygt  ikke,  at  jeg  er  aabenmundet  uden 
med  mine  egne  Sager.  Gid  jeg  ret  kunde  lade  Dem  læse  i  mit 
Hjerte,  vinde  Dem  paa  denne  Dag  ret  for  mig.  Hvorofte  har 
jeg  ikke,  siden  De  kom  hjem,  med  det  meest  broderlige  Sindelag 
villet  nærme  mig  Dem,  men  —  jeg  veed  ikke  selv,  naar  De  ikke 
gjør  Begyndelsen,  kan  jeg  ikke.  De  har  saaledes  ikke  sagt 
mig  et  Ord  om  hvad  jeg  saa  inderlig  gjerne  vilde  have  talt 
med  Dem  om,  hvad  jeg  kun  i  et  Brev  har  turdet  betroe  Dem 

af,  hvad  der  af  Alt  griber  meest  ind  i  mit  Liv;  eller  bør  og 
kan  vi  ikke  tale  derom?  De  skrev  engang,  da  jeg  blev  for 
fortrolig,  at  de  Mennesker,  der  vilde  sige  Du  til  Dem,  fik  De 
en  uforklarlig  kold  Følelse  imod.  De  veed  det  var  et  Hjertes 
Udbrud  af  mig,  et  længe  næret  Ønske;  at  jeg  kom  frem  med 
det,  kan  dog  ikke  have  gjort,  at  De  nu  føler  noget  hos  Dem, 
der  gjør,  at  De  ikke  kan  møde  mig  saaledes  som  jeg  vilde. 
Siig  mig  det  kun.  Jeg  har  slet  intet  i  Verden  mit  Hjerte 
nu  ret  hæfter  sig  til,  selv  Poesien  er  mig  ikke  saa  kjær  og 
hellig  for  sin  egen  Skyld,  som  den  burde  være  mig.  De  kan 
maaskee  forsone  mig  noget  med  Verden.  Vær  altid  min  Ven! 
føl  hvor  inderlig  jeg  holder  af  Dem,  Ingen  kan  paa  denne  Dag 
bede  vor  Herre  varmere  for  Dem  end  jeg.  Kunde  jeg  bare 
sige  Dem  Alt,  Gud  velsigne  Dem,  kjære,  kjære  Collin. 

Andersen. 

I  Aaret  1831  var  udkommet: 

Phantasier  og  Skizzer. 

Denne  Samling  fandt  en  velvillig  Anmelder,  der  fremhæver 
Andersens  jydske  Naturskildringer  som  Monstre  paa  malende  Poesi, 
men  tillige  advarer  ham  mod  en  vilkaarlig  og  regellos  Sammen- 
sætning af  det  Heterogene.  Et  Digt,  siges  der,  som  »Hvad 
jeg  elsker«  kan  ikke  være  udstrømmet  af  en  sand  og  naturlig 
Stemning,  naar  Digteren  i  eet  Aandedræt  viser  barnlig  Til- 
fredshed med  Livets  Goder,  Længsel  efter  Evighedens  Fred  og 
letfærdig  Spot  over  sine  Ulykker.  (Her  henvises  til  Heine, 
»der  har  optaget  Frækheden  som  en  piqvant  Bestanddeel  i  den 
lyriske  Digtekunst.«)  Og  som  et  Exempel  paa,  hvor  virknings- 
løst et  Phantasispil  bliver  ved  ubegrændset  Vilkaarlighed, 
nævnes  »den  skjonne  Grammatica« ,  hvor  Forf :  ikke  har  villet 
udtrykke  nogen  Idee,  men  hans  Indbildningskraft  blot  er  sat  i 
svag  Bevægelse  af  grammatiske  Ord,    hvis  Begreber  han  har 

havt  for   lidt  Forstand  paa,    til  at  kunne  fastholde  og  personi- 
ficere dem  i  anskuelige  Carricaturer. 

I  samme  Aar  udkom: 

Skyggebilleder  af  en  Heise  til  Hartzen. 

Ogsaa  her  finder  Kritiken  den  omtalte  Mangel  paaEenhed  og 
Selvstændighed,  der  bringer  A.  til  altfor  hastigt  at  antage  et 
udvortes  Indtryk,  et  opstaaet  Lune  i  Sindet,  for  en  virkelig  og 
væsenlig  Sjælstilstand;  og  idet  han  ofte  forvirrer  saadanne  øie- 
blikkelige  Stemninger  med  det  Objectives  mere  varige  Indtryk 
og  Billeder,  frembringer  han  denne  Leg  med  poetiske  Følel- 
ser. »I  dette  Arbeide  af  den  med  Digterens  Blik  og  Talent 
begavede  unge  Mand  gjenkjendes  den  samme  lette,  letsindige, 
urolige  og  ustadige,  omflagrende  men  dog  godmodige  og  tro- 
hjertige Aand,  der  elsker  Lune  og  har  nok  af  Følelsens  men 
ikke  af  Forstandens  Deel  i  den  poetiske  Humor;  der  har  mere 
Indfald  end  Vittighed,  for  megen  Klogskab  paa  Verdensfor- 
holdene  til  at  være  naiv,  for  lidt  til  at  være  ironisk.  Apho- 
ristisk  Lune  og  epigrammatisk  Ironi  trætter  ligesaa  vel  som 
Moral  i  Sententser  eller  Anekdotsamlinger  i  tykke  Bind.  Hans 
Billeder  ere  brogede  og  mangfoldige  nok;  men  Phantasien  flagrer 
for  meget,  og  Tanken  er  en  altfor  sjelden  Giæst.« 

Ogsaa  denne  Anmeldelse  slutter  med  alle  Kritikeres 
præterea  censeo:  »Naar  vil  dog  en  saa  frugtbar  og  allerede  i 
sit  Fædreland  saa  bekjendt  Forfatter  lære  at  skrive  sit  Moders- 
maal  rigtigt?  Naar  vil  han  ophore  med  at  skrive  hastigere  end 
han  tænker,  og  at  lade  trykke  lige  saa  hurtigt  som  han  skriver.« 

Denne  Anmeldelse  er  af  C.  Molbech. 

Sebbern  var  misfornøiet  med  disse  Anmeldelser.  I  et 
omtrent  samtidigt  Brev  til  Ingemann  bebreider  han  Kritikerne, 
»at  de  ikke  forstaae  sig  paa  at  udfinde  Andersens  eiendommelige 
Livsthema,  eiheller  paa  at  styrke  denne  Forfatters  Sjæl  ved  at 

glæde  den  ved  en.  Berømmelse,    der   kunde   bringe   ham  til  en 
mere  intensiv  Foleise  af  sit  inderste  Væsen.« 

Ingemann  skriver  til  ham  om  denne  Bog:  Tak  for  al  det 
i  Bogen,  hvor  Digteren  har  levet  i  Ideen,  uden  at  tænke  paa 
sig  selv  eller  paa  sin  Forfatterære  eller  sine  Recensenter.  Kun 
naar  vi  kan  glemme  os  selv  over  Poesien  ere  vi  rigtige  Digtere, 
og  kun  hvor  Poesien  ligesom  af  sig  selv  kommer  til  os,  kan 
det  lykkes  os  at  faae  fat  paa  den;  hvor  vi  vil  jage  efter  den, 
slaaer  den  os  med  Psychevingen  og  flygter.« 

Endelig  udkom  i  1831,  Vaudevillen  Skibet. 


Uden  Datum. 

Kjære  Edvard.  Jeg  maa  tale  med  Dem!  mit  Hjerte  er 
altfor  fuldt  til  at  jeg  kan  lade  det  være.  Det  meste  af  mit 
Brev  vil  vist  mishage  Dem,  thi  hvad  jeg  vil  udtale  er  det, 
som  De  vist  anseer  for  Feil,  men  jeg  maa.  Oehlenschlæger 
var  ikke,  som  De  yttrede,  god  imod  mig.  Alt  sagde  jeg  Dem 
ikke ;  meget,  De  anseer  let  henkastet,  faldt  tungt  paa  mit  Hjerte. 
Mine  Følelser  i  denne  Henseende  tor  jeg  ikke  engang  udtale 
for  Dem.  Han  udviklede  mig  min  Fremtid,  det  underordnede 
Forhold  jeg  vilde  komme  til  at  staae  i  til  dem,  der  nu  ere 
mine  Jevnaldrende ,  sagde  mig,  mellem  nogle  hæderlige  Ord 
som  Digter,  hvor  lidet  jeg  i  Grunden  havde  gjort  for  at  vise 
mig  Deres  Fader  taknemmelig  —  ja  jeg  er  vis  paa,  han  troer 
ret  at  have  opmuntret  mig,  medens  han  kun  har  aabnet  mine 
Øine  for  Skyggesiden  af  mit  Liv.  Min  Sjæl  var  alt  ved  saa 
mange  Ting  i  den  sidste  Tid  saa  stærkt  rystet,  at  den  ikke 
behovede  meget  for  at  bukke  under.  Jeg  trængte  til  —  men 
hvor  tor  jeg  sige  det,  jeg  vente  det  —  til  megen  Roes  og 
Trost    for    at    den    kunde    reises.      Jeg  foler  mig  saa    slavisk 

nedkuet,  at  jeg  selv  ikke  ret  kan  tale  med  Dem;  ikke  Ansigt 
til  Ansigt  kan  udtale  Dem  min  Sorg.  I  det  sidste  Aar  har 
saa  meget  grebet  ind  i  mit  Liv,  at  enten  en  aandelig  stor 
Forandring  forestaaer  til  det  Bedre  eller  Alt  gaaer  tilgrunde; 
jeg  har  længe  ikke  udtalt  mig  for  Dem,  kan  nu  langt  mindre, 
men  naar  jeg  er  dod  skal  De  finde  mit  Skrifteniaal.  De  har 
været  mig  meest  af  alle  Mennesker;  nu  snige  Livsforhold  sig 
mellem  os,  jeg  seer  mine  Mangler,  min  Stilling,  min  og  Deres 
Fremtid  og  forudseer  Alt.  Mit  Digterliv  var  kun  et  Stjerne- 
skud, der  snart  er  glemt!  O  kjære  Collin,  jeg  længes  efter 
Doden,  efter  Ende  paa  det  Hele!  Reise,  Italien!  —  det  var 
kun  Phantasier,  jeg  fortjener  det  vist  heller  ikke!  O  det  har 
været  en  slem  Nat  inat,  jeg  har  grædt  saameget  og  onsket 
Doden,  selv  om  denne  var  en  evig  Søvn.  Tak  for  al  Deres 
Kjærlighed  mod  mig!  Jeg  lover  Dem  ikke  meer  at  plage  Dem 
med  Suk  og  Jeremiader;  jeg  vil  og  skal  skjule  Dem  min  Sorg, 
jeg  vil  ikke  kjede  Dem.  Lev  vel  1  Ingen  holder  af  Dem  meer 
end  jeg,  men  jeg  skal  heller  aldrig  forglemme  Forholdene  mellem 
os.  Mine  Smaadigte  vil  Efterverdenen  vist  bedomme  mildere 
end  Folk  nu,  dersom  de  overleve  mig.  Vær  ikke  vred  paa 
mig,  jeg  er  nu  en  sær  Skabning,  en  »poetisk  Figur«  som 
Oehlenschlæger  kalder  mig. 

Deres 

Andersen. 


Den   22de  Junii   1832   indsendte  Andersen    til  Theatret 
Texten    til    Operaen 

Festen  paa  Kenilworth. 

I  Censuren  hedder  det: 

»Ved  Siden  af  »de  to  Nætter«    gjor  denne  Operatext  et 

saare  uheldigt  Indtryk.  Ligesaa  rask  som  Stykkets  Gang, 
Handlingen  og  Dialogen  hist  skride  frem,  ligesaa  tvunget  og 
slæbende  gaaer  alting  her  fremad.  Maaden,  hvorpaa  Forf.  har 
behandlet  saavel  dette  Stykke  som  Bruden  fra  Lammermoor 
viser,  at  han  er  langt  fra  at  have  fortrinlige  Graver  til  det 
vanskelige  Arbeide  at  gjore  et  Skuespil  af  en  Roman,  og  derfor 
vælger  det  Lettere,  at  bringe  en  diahgiseret  Ronian  paa  Scenen. 
Hvis  jeg  skal  domme  efter  Indtrykket,  som  dette  nye  Ander- 
senske  Product  har  gjort  paa  mig  under  Læsningen,  vil  det 
interessere  mig  fuldt  saa  lidet  og  kjede  mig  nok  saa  meget 
at  see  opført,  som  bemeldte  Brud.  Men  da  denne  imidlertid 
ikke  manglede  at  gjore  et  Slags  Lykke  ved  Opførelsen,  da 
Publicum  tog  tiltakke  med  alt  det  Skjodesløse,  Raae  og  uden 
forarbeidende  Talent  Sammensatte  og  Sammenkludrede  i  hiint 
Syngestykke,  vil  jeg  hverken  staae  Hr.  Andersen  eller  Hr. 
Weyse  iveien  for  den  Lykke,  de  muligen  ogsaa  kunne  gjore 
med  dette  Smoreri,  der  vel  heller  ikke  ganske  mangler  Motiver 
for  en  saa  genial  Componist,  som  det  maaskee  kan  lykkes  bedre 
endnu  end  Hr.  Bredahl  at  dække  endeel  af  de  svage  Sider 
hos  Textens  Forfatter.  Dersom  imidlertid  min  Stemme  maatte 
hores,  burde  det  dog  paalægges  Forfatteren  at  omarbeide  den 
dialogiserede  Deel,  hvori  Alt  er  behandlet  saa  sludsket  og 
skjedeslost  som  muligt,  og  sætte  en  nogenlunde  ordenlig  prosaisk 
Dialog  istedetfor  hans  tactlose  Trochæer  og  yderst  platte  og 
tonlose  Jamber  —  idetmindste  i  flere  Scener,  hvor  denne 
konstlede  Opsvulmen  i  Dictionen,  der  skal  bøde  paa  Talentets 
Naturlighed,  hverken  behoves  eller  engang  passer. 

28.  Julii  1832. 
Molbech. 

Den  anden  Censor  kan  ikke  stemme  for,  at  Stykket  an- 
tages blot  med  den  Forpligtelse  at  omarbeide  den  dialogiserede 
Deel,  men  andrager  paa,  at  det  skal  tilkjendegives  Hr.  A. ,  at 

han  efter  omhyggeligen  selv  eller  ved  en  Anden  at  have  ladet  det 
heelt  igjennem  revidere  og  corrigere,  indsender  det  til  ny  Censur 
i  en  tydelig  og  god  Afskrift  (ikke  som  her  i  Kladde). 

8.  Aug.  1832. 

I  Henhold  hertil  og  med  Opgivelse  af  de  udhævede 
Mangler  blev  Stykket  tilbagesendt. 

Den  omarbeidede  og  derefter  antagne  Opera  kom  forst  til 
Opforelse  d.  6.  Januar  1836  og  oplevede  kun  7  Forestillinger; 
den  ene  af  disse  var  paa  Weyses  Fødselsdag  d.  5.  Marts 
1836.  En  Sang  til  Weyse  blev  afsunget  af  Publicum.  Det 
turde  maaskee  her  erindres,  at  det  paa  denne  Aften  blandt 
Weyses  Venner,  som  idetmindste  i  Parterret  vare  mand- 
stærke tilstede,  blev  omtalt,  hvor  bedrøveligt  det  var,  at  et 
saadant  Arbeide  nu  skulde  ganske  forsvinde,  og  derfor  hentydet 
til  Muligheden  af  at  danne  en  Forening  til  Udgivelsen  af  danske 
Componisters  Arbeider  i  Klaveerudtog.  Paa  et  Exemplar  af 
Sangen  opskreves  paa  Stedet  et  Forslag  derom,  Sangen  cir- 
culerede  i  Theatret  og  kom  tilbage  til  Udstederne  forsynet  med 
omtrent  50  Underskrifter.     Dette  var  Musikforeningen*  Stiftelse. 


Odense  Julii  1882. 

Kjære  Ven.  Deres  Brev  gjorde  mig  saa  inderlig  glad. 
Jeg  har  ikke  følt  mig  ganske  vel  her  i  Odense,  en  forunderlig 
Udmattelse,  en  Spænding  i  Nerverne,  jeg  er  træt  det  mindste 
jeg  gaaer  og  mit  Humeur  er  slet  ikke  godt  her.  Jeg  er  virkelig 
ikke  en  Særling,  der  vil  være  misfornoiet,  jeg  vil  saa  gjerne 
være  glad,  men  kan  dog  aldrig  meer  faae  det  lykkelige  Ung- 
domsiune jeg  har  kjendt   og   eiet.      Edvard,    jeg   bliver  vist 

ikke  meget  ældre;  niaatte  jeg  dog  kunne  skrive  noget  rigtig 
Godt  for  jeg  døde,  noget  der  var  værd  at  have  levet  for. 
Mit  eneste  og  kjæreste  Ønske  er  at  komme  ad  i  Verden,  at 
kunne  reise  —  men  jeg  lever  vist  ikke  saa  længe,  og  jeg  har 
dog  kun  gjort  saa  grumme  lidt  her  i  Verden.  Ansee  ikke 
dette  for  Overspændthed,  det  er  det  ikke,  men  maaskee  Syge- 
lighed, og  jeg  er  ogsaa  syg.  O  glæd  mig  endnu  engang  med 
et  Brev!  De  skriver  det  jo  hurtigt,  og  det  er  mig  det  Kjæ- 
reste af  Alt  at  here  fra  Dem.  Saa  kjærligt,  saa  eiegod  som 
sidst  venter  jeg  det  slet  ikke  —  man  kan  ikke  altid  saadan 
vise  sit  Hjerte  —  dog,  maaskee  Kjærlighed  har  givet  Dem 
denne  lykkelige  Forandring,  endnu  mere  aabnetrDem  til  Med- 
følelse; det  er  altsaa  den  kjære  Jettes  Skyld,  og  jeg  takker 
hende  hjerteligt  derfor. 

Jeg  har  faaet  en  Idee  til  et  dramatisk  Digt  som  Aladdin, 
nemlig  Agnete  (efter  den  bekjendte  Folkevise),  jeg  troer  der 
kan  blive  noget  Stort  deraf.  Visen  tyder  hen  paa  den  dybe 
Længsel  efter  et  »jeg  veed  ei  hvad«  og  Utilfredsheden  med 
hvad  man  har.  Saaledes  vil  jeg  behandle  det  i  3  Acter,  i  den 
første  Aet  gaaer  hun  her  paa  Jorden,  forstaaer  ei  sin  Længsel 
og  kaster  sig  derfor  i  Havmandens  Arme  for  at  finde  i  Hav- 
dybet hvad  hun  drømmer  om.  I  anden  Aet  skildres  hendes 
Liv  der.  Havmanden  lader  en  heel  Trylleverden  stige  frem 
for  at  holde  hende  der,  men  hverken  den  eller  hendes 
spæde  Born  kan  holde  hende  fast,  Hjertet  stræber  og  higer, 
hun  gaaer  igjen  at  besøge  Oververdenen.  I  tredie  Aet  er  hun 
der  og  finder  sig  endnu  mere  forladt,  alle  hendes  Venner  og 
Bekjendte  ere  dode;  kun  Moderen  lever,  gammel  og  graa  staaer 
hun  for  hende,  kj ender  hende  ikke,  Alt  er  forandret  og  dog 
har  hun  Afsky  for  at  vende  tilbage;  Havmanden  kalder  —  til- 
sidst  doer  hun  i  Fortvivlelse  og  de  spæde  Smaa  græde  paa 
Bølgerne.  Jeg  foler  der  kan  blive  noget  Godt,  noget  Stort 
deraf,  dersom  jeg  kun  lever  I    Maatte  jeg  dog  faae  mine  Maaneder 

færdige  og  sendte  ud  i  Verden  fer  jeg  selv  gik  ud !  —  Det 
er  sorgeligt,  hvor  den  snavs  Mathias  Winther  l  har  virket  ind 
paa  det  hele  Guldbergske  Huns.     Altid  som  nu 

Deres 

Andersen. 

Den  anden  April,  originalt  fædrelandsk  Syngespil  i  een 
Aet,  indsendtes  d.  11.  Sept.  1832  med  original  Musikconi- 
position. 

Herom  siger  Censuren: 

Dette  yderst  svagt  componerede,  slet  dialogiserede  og 
niaadeligt  versificerede  Stykke  maa,  efter  min  Mening,  alene 
ved  den  gode  Villie  eller  ved  den  musikalske  Compositions 
Fortrinlighed  kunne  komme  i  Betragtning  til  Antagelse.  Er 
den  sidste  ikke  bedre  end  Texten,  kan  der  neppe  være  Tale 
om  at  opføre  et  Arbeide,  der  endog  staaer  langt  under  Rosen- 
kildes »Vennernes  Fest«,  i  Forening  med  hvilket  Forf :  (ifolge 
Conf.  Collins  Skrivelse)  ønsker  sit  Stykke  opfort  næstk.  2.  April. 
At  denne  i  Danmarks  Søkrigshistorie  paa  meer  end  een  Maade 
uforglemmelige  Dag  skulde  paa  en  passende  Maade  hædres  eller 
erindres  ved  Opførelsen  af  saa  svagt  et  Product,  kan  jeg  ikke 
see,  og  veed  ikke  hvorvidt  det  kan  ansees  for  passende  eller 
politisk  rigtigt,  endnu  efter  32  Aar  at  fornye  Gjentagelsen  af 
de  saa  ofte  og  paa  alle  mulige  Maader  repeterede  Yttringer  om 
Englands  »Forræderi,  Nidingsværk«  o.  s.  v.  Stykkets  eneste 
Dyd  er  den,  at  det  er  meget  kort. 

31.  Oct.  1832. 

Molbech. 


1  Den  berygtede  Udgiver  af  Raketten,  som  han  selv  kalder  sig: 
>i  Vrede  naadigst  afskediget  Eskadronschirurg«  havde  udgivet  nogle 
Smædeskrifter  (Forpostfægtning  o.  fl.)  mod  Guldberg  og  hans  Familie.  — 

Da  Musikconipositionen  af  de  tre  Musikkyndige,  der  havde 
gjennemseet  den  (Siboni,  Zinck  og  Frfllich)  var  erklæret  for  at 
være  maadelig,  blev  Stykket  forkastet.  — 

Andersen  har  bemærket  paa  Manuscriptet :  »Dette  Stykke 
skrev  jeg  for  Lieutenant  Chr.  Wulff,  der  ønskede  dette  Sujet 
behandlet  og  vilde  componere  det;  Musik  ogText  blev  forkastet.« 

D.  17.  Oct.  1832  skriver  Theaterdirectionen  til  A:  »Da 
Directionen  ei  har  kunnet  finde  den  af  Dem  indleverede  Sang 
passende  til  Bestemmelsen  at  afsynges  i  Anledning  af  Dron- 
ningens Fødselsdag,  tilbagesendes  den.« 


8.  Sept.  1832. 
Til  Louise  Collin  paa  Nygaard1 

Det  vilde  glæde  Dem  at  faae  Brev  fra  mig,  sagde  De 
imorges;  jeg  vilde  ogsaa  inderlig  gjerne  saaledes  engang  tale 
med  Dem,  og  det  lader  sig  jo  ogsaa  gjore;  vi  ere  jo  slet  ikke 
fremmede  for  hinanden.  De  og  alle  Deres  lade  mig  hver  Dag 
fole,  at  jeg  tilhører  Dem;  o  De  kan  ikke  træ,  hvor  det  kaster 
Solskin  i  mit  Liv.  Det  er  saa  tungt  at  være  fremmed  og  ene 
i  denne  Verden.  Naar  jeg  om  Aftenen  sidder  ene  paa  mit 
Værelse,  føler  jeg  det  saa  dybt  og  tungt.  Tænk  Dem, 
om  De  havde  ingen  Forældre,  ingen  Sødskende.  Det  er 
et  Savn,  De  neppe  aner.  Tak  for  al  den  Hjertelighed,  det 
søsterlige  Sindelag,  De  i  den  sidste  Tid  har  viist  mig,  ved  Gud 
jeg  skjonner  paa  det,  jeg  tænker  mere  paa  Dem  end  De  troer 


1  I  nogle  Aar  vort  Sommeropholdssted  ved  Jagtveien. 

—  og  kan  troe;  man  kan  jo  ikke  sige  saadan  noget  til  en  ung 
Dame.  Jeg  er  bestemt  en  rigtig  Digter,  selv  om  jeg  ikke  i 
mine  Arbeider  kan  udtrykke  det,  jeg  føler,  min  Sjæl  og  Tanke 
er  Poesi,  Alt  bliver  mig  poetisk,-  selv  den  hele  prosaiske  Verden 
om  mig,  derfor  gribes  jeg  tidt  af  en  forunderlig  Kjærlighed  til 
Alt.  »Men  jeg  maa  mig  moderere,«1  ellers  gjaldt  jeg  jo  for 
»overspændt« ;  dog  dette  Ord  betyder  sædvanlig  kun :  ikke  at 
være  saa  slap  som  Mængden.  Saaledes  holder  jeg  vist  ogsaa 
meer  af  Edvard  end  De  begriber,  skjondt  han  tidt  har  gjort 
mig  bedrovet.  Dog  siden  jeg  kom  hjem  fra  Landet,  har  han 
været  saa  elskelig,  det  gode  Væsen,  bare  han  vilde  vedblive. 
Vil  De  ikke  nok  tale  godt  for  mig?  Faa  ham  ret  til  at  holde 
af  mig;  jeg  er  virkelig  meget  zart  i  Kjærligheds -Capitelet,  et 
mørkt  Blik  kan  forstyrre  min  Ro  for  lang  Tid.  —  Men  det  er 
Dem  nok  et  underligt  Brev;  altsaa  til  noget  Andet.  —  ... 
Nyt  veed  jeg  intet  uden  at  nu  begynder  Sommeren;  det  er  jo 
paa  Tiden,  eftersom  Vinteren  snart  banker  paa  Døren. 
Her  har  De  et  nyt  Digt: 

Hjertet  er  en  Vugge, 
Altid  Gængen  gaaer, 
Dybe  tunge  Sukke 
Til  mit  Øre  naaer. 
Barnet  ofte  græder, 
Ingen  det  forstaaer, 
Drommer  nu  om  Glæder 
—  Altid  Vuggen  gaaer. 

Du  maa  ikke  sukke 
Naar  jeg  paa  dig  seer, 
Altid  gaaer  din  Vugge, 
Græd  nu  ikke  meer. 


Citat  nf  »Kiøge  Huuskors.t 

Eventyr  og  Sange 
Skal  af  mig  du  faae, 
O  jeg  kan  saa  mange, 
Her  kun  smukt  derpaa. 

Sov  og  drom  du  Lille 
Fri  for  Sorg  og  Nod. 
Staaer  din  Vugge  stille, 
Veed  jeg  du  er  dod. 
Dog  jeg  veed  det  ikke 
Selv,  paa  samme  Sted, 
Thi  med  brustne  Blikke 
Sover  jeg  da  med. 


Deres 

Digter. 

27.  Oct.  1832. 


Til  Louise  Collin. 


Mine  Breve  fornoie  Dem,  det  har  De  sagt.  De  har  nu 
læst  min  Barndoms  Historie,  tillidsfuldt  har  jeg  viist  Dem  Alt, 
og  dog  forekommer  De  mig  mere  fremmed  imod  mig  end  for; 
jeg  tænkte  paa  Dem  medens  jeg  skrev  den,  o  De  har  endnu 
ikke  sagt  mig  et  venligt  Ord  derom.  Det  har  bedrøvet  mig 
saameget;  mangen  Nat,  mens  De  sover  roligt,  er  jeg  saa  sorrig- 
fuld, saa  ulykkelig.  Det  er  at  være  overspændt,  siger  man, 
jeg  veed  det  nok.  Hvorfor  har  De  slet  ikke  talt  til  mig,  siden 
jeg  viste  Dem  mit  hele  Ungdomsliv,  det  mindste  Ord  derom? 
Er  der  noget  i  mit  Væsen,  der  gjor  mig  saa  frastødende,  saa 
uværdig  Deres  Venskab?  O  Gud,  jeg  er  bleven  saa  ængstelig 
for  enhver  Yttring  af  min  Foleise,  jeg  frygter  altid  for  at  den 
bringer  mig  Fortræd,  at  den  gjor  mig  ulykkelig.  Det  er  mig 
en  Evighed  at  jeg  ikke  har  talt  med  Dem,    der  er  altid  saa 

mange  om  Dem,  jeg  foler  mig  saa  frygtelig  generet,  jeg  vilde  som 
en  Broder  tale  med  Dem,  søge  Trøst  og  Mod.  Naar  det  nu  gaaer  godt 
med  mit  Stykke  paa  Tirsdag,  og  jeg  siden  har  sendt  Kongen 
mine  »Aarets  12  Maaneder«,  vil  jeg  tale  med  Deres  Fader  om 
at  komme  bort,  komme  ud  i  Verden,  det  lader  sig  vist  gjore, 
og  det  vil  være  godt  for  mig,  troer  De  ikke?  Troer  De  ikke, 
at  min  Sygelighed  da  tabes,  at  jeg  kan  blive  et  ordenligt 
Menneske.  O  Gud,  kjære  Froken,  jeg  føler  mig  saa  ulykkelig; 
jeg  maa  bort,  langt  bort.  Deres  Fader  mener  mig  det  saa  godt, 
han  hjelper  mig  nok  bort.  O  Gud,  jeg  græder  medens  jeg 
skriver  dette,  det  er  mig  som  jeg  snart  skal  see  Dem  sidste 
Gang.  Rommer  jeg  bort,  tor  jeg  da  skrive  Dem  til?  O  det 
er  mig  tidt  som  var  jeg  Dem  ganske  fremmed,  som  De  slet 
ikke  forstod  min  broderlige  Hengivenhed,  ja,  som  denne  var 
en  Dristighed,  De  vilde  sætte  Grændse  for  ved  Kulde  og  Selv- 
følelse. De  veed  ikke  hvor  megen  Indflydelse  De  har  paa  mig, 
De  vil  kunne  virke  betydeligt  paa  mit  hele  Væsen.  Digteren 
er  Dem  jo  ligegyldig,  siger  De,  skjøndt  han  maaskee  kan 
virke  paa  tusende  Andre,  lad  dog  Mennesket  have  Interesse 
for  Dem.  Jeg  føler  mig  syg,  sjælesyg;  der  er  ingen  Livslyst 
hos  mig,  min  Ungdom  forsvinder  for  mig,  der  er  Intet  jeg  kan 
glæde  mig  til,  Intet  der  driver  mig ;  Mine  Ungdomsdrømme  ere 
og  blive  Drømme,  jeg  føler  mig  visne  hen  i  Sygelighed  og 
Eensomhed.  —  Jeg  har  den  største  Ærbødighed  for  Dem,  den 
inderligste  Tillid,  jeg  staaer  jo  ene  i  Verden  uden  dem  jeg 
selv  klynger  mig  til.  Lev  vel;  det  er  langt  over  Midnat,  jeg 
ter  ikke  skrive  meer.  Et  sorgfuldt  Hjerte  udtaler  jo  let  sin 
Smerte,  og  den  er  jo  ikke  morsom. 

Deres  broderlig  sindede 
A. 

1.  Novbr.  1832. 

Til  Louise  Collin. 

.  .  Der  er  hjemme  hos  Dem  soa  meget  der  gjør,  at  jeg 
ikke  ret  veed  at  komme  med  i  Conversationen ;  jeg  er  vist 
utaalelig  kjedsommelig,  jeg  kan  ikke  ret  finde  et  passende  Ud- 
tryk derfor.  Nu  er  jeg  da  ene  med  Deres  aandelige  Jeg,  nu 
vil  jeg  ogsaa  pluddre  —  og  Deres  Søster  er  jo  Censor  i  denne 
Chiffer-Samtale.  Herregud  hvor  selv  denne  Censor  gjør  mig 
forlegen.  Men  hun  ynder  mig  jo  dog.  Jeg  havde  idag  en 
loierlig  Samtale  med  hende,  der  satte  mig  i  en  underlig  Stem- 
ning; hun  seer  mig  saa  dybt  i  Sjælen,  at  jeg  kunde  blive  for- 
skrækket derfor,  havde  jeg  ikke  en  god  Samvittighed.  Hun 
bebreider  mig,  ligesom  De,  at  jeg  mangler  Selvbeherskelse. 
Jeg  har  jo  dog  bedret  mig  og  skal  det  meget  mere;  det  har 
jeg  lovet  og  vil  derfor  holde  det.  Pas  paa.  Alt  hvad  der 
kan  bevirke  mindre  gode  Tanker  om  mig  hos  Dem  og  Deres 
skal  jeg  modkæmpe.  Deres  Fader  skylder  jeg  Alt,  han  er  min 
anden  Fader.  I  Edvard  har  jeg  fundet  den  kjærligste,  den 
bedste  Yen;  jeg  veed  han  vil  ikke  forlade  mig  om  de  end- 
ogsaa  alle  gjorde  det.  Vær  mig  da  ogsaa  god  kjære  Frøken, 
jeg  har  saamegen  Tiltro  til  Dem,  jeg  stoler  paa  Dem  som  paa 
Edvard;  vi  have  jo  kjendt  hinanden  i  saa  mange  Aar.  Jeg 
er  saa  ene,  har  intet  Hjem,  og  søger  det  derfor  hos  den  Familie 
der  er  mig  kjæreet.  Jeg  er  dog  et  underligt  Menneske;  har 
jeg  et  Gode  og  føler  det,  da  griber  mig  tidt  en  Frygt  for  at 
miste  det.  Jeg  kan  ikke  ret  tænke  mig,  at  jeg  i  denne  Verden 
skulde  nyde  noget  Varigt.  Det  bæres  mig  for,  som  jeg  engang 
ikke  længer  vil  blive  yndet  af  dem  derhjemme ;  men  det  kunde 
jeg  ikke  bære.  De  har  følt,  hvormeget  enhver  Stemning  mod 
mig  i  Deres  Hjem  virker  paa  mig.  O  der  ligger  en  uhyre 
Vægt  i  det  mindste  Ord,  selv  —  ja  jeg  maa  tilstaae  Dem  det, 
thi  det  piner  mig    —    det  lille  Ord  om  »Galoppade«,    »enga- 

geret«  har  grebet  mig;  men  jeg  tor  ikke  ret  udtale  mig.  Jeg 
er  jo  Digter,  en  Digter  er  et  underligt  Væsen ;  det  er  i  Grunden 
den  ydre  Verden  der  former  det  Sjælelige  i  ham.  Tænk  paa, 
hvormeget  der  virker  paa  mig,  tænk  det  idetmindste  for  min 
egen  Roligheds  Skyld.  Jeg  foler,  at  jeg  gaaer  tilgrunde,  min 
aandelige  Kraft  sleves  før  jeg  endnu  har  udrettet  noget.  Intet 
driver  mig  fremad,  der  er  ingen  Ting  i  Fremtiden  der  staaer 
mig  som  en  Mulighed,  en  blot  tildfomt  Mulighed.  Naar  jeg 
engang  er  formuende  nok  til  at  kjobe  mig  Entrée  i  den  store 
Dandsesal,  er  der  Intet  der,  som  giver  mig  Lyst  til  den  omtalte 
Galoppade.  Saadan  gaaer  mit  Liv  hen,  jeg  lever  uden  dog  at 
leve.  Vær  mig  en  Søster,  vær  mig  den  der  viser  mig  Maalet, 
Veien  til  Daad  og  Ære;  der  kan  vistnok  blive  noget  af  mig. 
De  vil  ogsaa  altid  være  som  nu,  jeg  tager  ikke  feil  af  Dem, 
De  vil  bære  lidt  over  med  mine  mange  Særheder,  min  Pirre- 
lighed, trøste  mig  naar  De  kan,  og  aldrig  gaae  over  paa  mine 
strænge  Recensenters  Parti,  om  De  endogsaa  blev  ledet  i 
Fristelse. 

Deres  hengivne 

Andersen. 


Andersens  Ansøgning  om  Reiseunderstøttelse. 
(Conciperet  af  J.  Collin.) 

Gjennemtrængt  af  Taknemmelighed  for  de  Velgjerninger, 
Deres  Majestæt  allerede  har  ladet  mig  tilflyde,  saavel  forend 
jeg  kom  til  Universitetet  som  i  det  første  Aar  efter  at  jeg  i 
Aaret  1828  var  bleven  akademisk  Borger,  nærmer  jeg  mig 
D.  Ms.  Throne.  Min  Tid  og  Flid  har  jeg  siden  helliget  det 
Fag,    hvortil  jeg  troede  at  Naturen  havde  skjænket  mig  noget 


Hi- 
Anlæg,  Digtekunsten,  og  ved  de  literære  Forsøg,  saavel  lyriske 
som  dramatiske,  jeg  i  de  tre  sidste  Aar  har  leveret,  har  jeg, 
uden  enten  offentlig  eller  privat  Understøttelse,  været  heldig 
nok  til  at  skaffe  mig  en  anstændig  Existenz.  Imidlertid  ind- 
seer jeg  fuldtvel,  hvormeget  jeg  mangler  saavel  i  Kundskab 
som  Modenhed  for  at  kunne  præstere  noget,  der  kan  have  meer 
end  Døgnets  Interesse.  Foruden  det  flittige  Studium  af  ældre 
og  nyere  Tiders  berømte  Digterværker,  er  for  den  unge  Digter 
Intet  gavnligere,  end  udbredt  Kundskab  til  Mennesker  og  Verden. 
I  denne  Overbeviisning  gjorde  jeg,  paa  min  egen  Bekostning,  i 
forrige  Aar  en  kort  Heise  til  Tydskland.  Deres  Majestæt  har 
sat  flere  af  vore  ældre  Digtere  i  deres  yngre  Alder  istand  til 
at  nyde  denne  Lykke,  og  jeg  nærer  derfor  det  all.  Haab,  at 
min  redelige  Stræben  paa  den  Bane,  jeg  har  begyndt  at  be- 
træde, vil  bevæge  min  allernaadigste  Konge  til  at  skjænke  mig 
saa  stor  en  Sum,  at  jeg,  om  endog  kun  paa  eet  Aar,  kan 
besøge  Frankrig  og  Italien.  Maaskee  kan  jeg  da  engang  paa 
en  værdig  Maade  vise  min  Taknemmelighed  mod  Konge  og 
Fædrelandet. 

7.  Decbr.  1832. 


1833. 

Kjære  Ven.  Her  er  mere  Afskrift.  Jeg  er  ikke  ret  vel, 
indeni  koger  Blodet  og  udenfor  fryser  det.  Jeg  har  en  Følelse, 
som  Molbech  kalder  Ærgrelse.  De  veed  Wilster  synger: 
»Verden  har  saamangen  en  Bag  der  os  til  Kiis  indbyder«,  ,men 
desværre  kan  man  ikke  slaae  til  alletider.  Jeg  trænger  til  at 
være  lidt  grov  mod  Folk,  jeg  maa  have  Luft.  Vil  De  vise 
mig  det  sande  Venskabsstykke  at  fornærme  mig  lidt  iaften,  for 

at  jeg  kan  faae  Anledning  til  at  give  lidt  af  mit  meget  Ondt 
af  mig,  saa  er  De  en  Engel.  Det  er  jo  ikke  vanskelige  Ting 
jeg  forlanger. 

Deres  trofaste 

Andersen. 


I  Marts  1833  indsendte  Andersen  til  Theatret: 
Spanierne  i  Odense  og  Fem  og  tyve  Aar  derefter, 
to  originale  Vaudeviller.     Herom  yttrer  Censuren: 

At  Hr.  Andersen  mener  at  kunne  smøre  —  eller  om 
man  vil  et  finere  Ord  —  fabriqvere  en  Vaudeville  med  den 
samme  daarlige,  neppe  halvudvoxne ,  kludderagtigt  tilskaarne 
Gaasefjeder,  hvormed  han  sammenskriver  sine  Opera texter,  har 
jeg  nu  lært  af  dette  Vaudeville-Par,  af  hvilke  den  Ene  virkelig 
ikke  skal  lade  den  Anden  hore  det  mindste.  Men  hvad  Fa- 
briqveuren  i  sin  lykkelige  Indbildnings  Drøm  synes  at  have 
glemt  er,  at  man  lader  meget  passere  i  en  Operatext,  fordi  en 
Oomponist  ved  saa  mange  Leiligheder  kan  være  i  Stand  til  at 
kaste  Tonernes  Slør  over  Forfatterens  pudenda,  som  man  ikke 
taaler  ustraffet  i  en  Vaudeville.  At  dette  er  her  endnu  langt 
under  hvad  jeg  havde  forestillet  mig,  og  at  dette  Hr.  Ander- 
sens første  originale  dramatiske  Arbeide,  som  jeg  har  læst. . ., 
er  saa  vandet,  upoetisk  og  smagløst,  saa  skjødesløst,  man  kunde 
vel  sige  saa  lapset  og  drengeagtigt  behandlet,  at  jeg  ligesaalidt 
vilde  give  min  Stemme  til  dets  Opførelse,  som  jeg  nogensinde 
vilde  see  een  eneste  Scene  deraf,  ifald  det  lod  sig  opføre  — 
Dette  er  et  kort  Begreb  af  den  kritiske  Dom,  jeg  skulde  afsige 
over  et  Arbeide,  som  jeg  kan  sige  næsten  har  opbragt  mig 
mod  Forfatteren.      Thi    at    anonyme  Fuskere    uden  Prætension 

skrive  og  indsende  Fuskerarbeider  hører  til  Naturens  Orden; 
men  at  en  Poet  (og  dette  vil  Hr.  A.  jo  dog  engang  passere 
for)  med  alle  de  Prætensioner  han  har  og  skriver  med,  kan 
ville  byde  sit  Renominée  og  det  danske  Theater  et  saa  umodent, 
ubearbeidet,  i  Charakteer  usselt,  i  Dialog  trivielt  og  i  Diction 
mangengang  pøbelagtigt-smagløst  og  lavt  Product  som  dette,  kan 
opbringe  mig  ligesaa  meget  som  at  en  Cand.  phil.  paa  30  Aar, 
eller  da  henved,  som  hvert  Fjerdingaar  eller  Halvaar  vil  hjem- 
søge Theatret  med  sine  knap  halv  fuldbaarne  Fostre  eller  Mis- 
fostre, aldrig  vil  lære  at  skrive  sit  Modersmaal.  Iøvrigt  troer 
jeg  at  have  spildt  Tid  nok  paa  at  gjennemlæse  Hr.  Andersens 
Vaudeviller,  til  at  jeg  skulde  træ  mig  forpligtet  til  at  spilde 
flere  Timer  paa  den  specielle  Kritik  af  samme,  som  iøvrigt  til- 
strækkeligt kunde  motiveres  blot  ved  de  2  eller  3  første 
Scener  o.  s.  v. 

4.  April  1833. 

Molbech. 

En  anden  Censor  yttrer: 

Hr.  A.  vil  uden  Tvivl  blive  meget  forundret  over  at  see 
saadanne,  i  egen  Indbildning,  Mesterværker  forkastede  af  Theater- 
Censorerne;  men  hvis  der  er  at  haabe  nogen  Forbedring  for 
ham,  vil  han  uden  Tvivl  engang  i  Tiden  takke  os  for,  at  vi 
ikke  (som  flere  af  hans  Velyndere,  der  desværre  ved  deres 
Fremgangsmaade  mod  ham  nære  en  Indbildskhed,  der  hindrer 
hans  Talent  fra  at  erhverve  sig  de  Betingelser,  uden  hvilke  det 
aldrig  vil  bringe  det  videre  end  til  en  ulykkelig  Middelmaadig- 
hed)  ved  at  antage  saa  maadelige  Producter  paatrykke  dem  et 
Slags  Stempel,  der  vilde  bestyrke  ham  i  hans  Indbildning,  at 
Publikums  Forkastelsesdom ,  der  neppe  vilde  udeblive,  kun  var 
fremkaldt  af  Nid  eller  andre  personlige  Grunde. 

Ikke  antaget. 

Atter  indsendt  d.  6.  Sept.  1835,  omarbeidet  under  Titel: 

„Skilles  og  mødes," 

original  Vaudeville  i  to  Afdelinger  af  H.  C.  Andersen,  og  opført 
første  Gang  16.  April  1836  men  gik  kun  3  Gange. 

„Aarets  tolv  Maaneder"  og  „Samlede  Digte", 

som  udkom  i  1833,  fremkaldte  en  udførlig  Anmeldelse  af  Molbech* 
I  denne  siges: 

»Hvad  der  savnes  hos  Andersen  er  den  ordnende  Fornuft,  For- 
standens Kraft  til  at  modne  og  udfolde  Tanken,  der  for  det 
meste  kun  viser  sig  som  en  svag  Kime ,  hvilken  Forf.  hverken 
giver  Næring  eller  Tid  til  at  blive  fuldbaaren,  endelig:  Be- 
sindighedens og  Smagens  Evne  til  at  lade  Phantasien  concen- 
trere  sin  Virkning  til  faste,  store,  livfulde  Billeder.  Man  kan 
ikke  nægte  ham  en  Bøielighed  i  Sindet,  en  Bevægelighed  i  den 
intellectuelle  Kraft,  som  gjør  det  muligt  for  ham  at  drømme 
om  enhver  Gjenstand,  at  han  har  aandeligt  gjennemskuet  og 
tilegnet  sig  den.  —  Han  har  for  tidligt  tiltroet  sin  Muses 
lyriske  Talent  for  meget,  han  har  for  længe  ladet  sig  skuffe  af 
det  let  erhvervede  Bifald,  som  ungdommelige  og  umodne  Poesier, 
der  ikke  ere  uden  Phantasie  og  Følelse,  let  kunne  vinde  i  en 
ung  Digters  Omgangskreds,  hvor  man  kun  tænker  paa  den  øie- 
blikkelige  Virkning  af  Enkeltheder.  Naturen  har  ikke  været 
karrig  mod  denne  Forfatter;  men  han  har  tidlig  ødslet  med  sit 
Pund,  og  ikke  givet  nogen  Evne  Tid  til  at  modnes.  En  let 
vækket,  mild  og  godmodig  Følelse  har  han  anseet  for  Begeist- 
ringens  Ild  og  en  formlos  Phantasi  for  Geniets  plastiske  Kraft.« 

7.  Marts  1833. 
Kjære  Collin. 

De  har  saa  ofte  sagt  mig  Deres  alvorlige  Mening,  og  selv 
om  denne  har  —  jeg  vil  ikke  sige  saaret  men  bedrevet  mig, 
var  jeg  Dem  altid  hjertelig  hengiven;  lad  mig  nu  ogsaa  engang 
tale  saaledes  med  Dem.  Jeg  er  jo  meget  overspændt,  deraf 
kommer  det,  at  jeg  ogsaa  har  kunnet  indbilde  mig  at  finde  i 
denne  Verden  hvad  jeg  kalder  fortroligt  Venskab;  der  var  noget 
hos  Dem,  der  tidligt  trak  mig  til  Dem,  meget  jeg  agtede  og 
fandt  saa  smukt.  De  viste  Interesse  for  mig,  og  jeg  ønskede 
at  bringe  denne  videre,  jeg  ønskede  at  vinde  Dem  som  Ven, 
saaledes  som  man  kun  har  faa;  og  jeg  har  gjort  Alt  derfor, 
foiet  mig  efter  Dem,  selv  hvor  Deres  Mening  stred  imod  min; 
jeg  indseer  nu  nok,  at  jeg  slet  ikke  er  Dem  hvad  De  forlanger 
og  kan  forlange,  daglig  fjerner  De  Dem  mere  og  mere  fra  mig 
—  just  nu,  da  saameget  griber  ind  i  mit  Liv  og  virker  for- 
styrrende paa  mit  Sjælelige;  nu,  jeg  trængte  til  en  Ven,  taler 
De  neppe  til  mig.  Jeg  foler  der  ligger  noget  Tryglende,  noget 
Hæsligt  i  denne  Plagen  om  Medfølelse,  men  min  Stolthed  gaaer 
under  for  min  Kjærlighed  til  Dem.  Jeg  holder  saa  usigelig  af 
Dem  og  fortvivler  over  at  De  ikke  kan,  ikke  vil  være  mig  den 
Ven,  som  jeg,  var  vor  Stilling  omvendt,  vilde  være  Dem.  Kan 
Deres  nye  Forretninger  da  saaledes  gribe  ind  i  Deres  Liv,  at 
de  gjor  Dem  ligegyldig  for  den  inderligste  Hengivenhed?  Hvad 
har  jeg  gjort?  Hvad  er  der  i  min  Charakteer  der  er  Dem 
imod?  Siig  det!  Er  det  den  samme  uforklarlige  Følelse,  De 
engang  udviklede  for  mig  i  et  Brev  til  Svar  paa  en  ulykkelig  Bon, 
der  holder  Dem  fra  mig?  Siig  mig  det  kun,  jeg  maa  vænnes  til 
at  miste!  Alt  hvad  der  engang  kommer  mit  Hjerte  nær  gaaer 
strax  tilgrunde  for  mig.  De  kan  ikke  skaffe  mig  bort,  sætte 
mig  i  en  ny  Tumlekreds,  men  De  kunde  som  Ven,  meer  end 
noget  andet  Væsen,  trostet  mig;  og  det  vilde  De  vist  have 
gjort,  var  det  meer  end  Interesse  De  havde  for  mig.     Tro  ikke 

at  jeg  gjø*  Dem  ganske  Uret,  at  det  er  min  Sygelighed,  der 
udspinder  disse  Traade,  hvorved  jeg  hænger  mine  Griller.  Nei 
Edvard,  De  har  i  den  sidste  Tid  været  noget  mindre  god 
mod  mig,  ja,  jeg  tvivler  alt  saa  meget  paa  Dem,  at  jeg  selv 
ved  denne  Hjerteudgydelse  troer  ganske  at  have  tilintetgjort 
Deres  sidste  Godhed  for  mig.  Men  engang  vil  De  dog  ret 
komme  til  at  kjende  mig,  ret  forstaae,  hvormeget  jeg  var  Dem, 
skjondt  den  fattige  Ven  aldrig  har  kunnet  gjore  det  gjældende. 
Lev  vel!  I  Deres  kommende  Stilling  vil  De  faae  mange 
Venner,  men  ingen  der  vil  elske  Dem  som  jeg. 

Deres 

Andersen. 


13.  Marts  1833. 
Kjære  Edvard. 

Deres  Fader  har  forberedt  mig.  Jeg  veed  nok  hvad  Sligt 
betyder,  men  jeg  er  ham  taknemmelig  derfor.  Altsaa:  Reisen 
var  en  Drøm,  som  Alt  hvad  jeg  haaber,  som  maaskee  selv  mit 
Liv.  Siig  mig  det  kun  reentud,  kjære  Edvard,  De  vil  bedst 
kunne  sige  mig  det.  Vær  slet  ikke  bedrøvet  for  mig.  Det 
var  kun  en  Idee  jeg  havde,  en  Idee,  som  jeg  lagde  saa  meget 
i,  da  jeg  troede  at  den  vilde  gjore  mig  siælesund  og  livsglad, 
og  er  det  da  saa  barnagtigt,  at  jeg  satte  mit  hele  Haab,  min 
hele  Tanke  deri?  Vor  Herre  vil  det  nu  ikke,  jeg  har  jo  ogsaa 
faaet  saameget  af  ham.  Dog  griber  jeg  endnu  det  sidste  Straa 
at  holde  mig  til.  Er  det  muligt,  at  jeg  kan  faae  et  bestemt 
Løfte  om  Reiseunderstøttelse  næste  Aar?  Og  faaer  jeg  dette, 
kan  jeg  da  ikke  andenstedsfra ,  f.  Ex.  Finantseme,  faae  den 
Sum  forud  og  saaledes  dog  slippe  bort?  Det  er  ikke  et  Aar 
af  Liv  jeg  vil  undgaae  at  miste,    det  er  mit  hele  aandelige 

Yæsen  jeg  vil  frelse;  kun  Dem  kan  og  vil  jeg  sige  dette. 
Frygt  ikke  for  at  jeg  skal  gaae  om  og  bære  min  Sorg  til  Skue, 
jeg  lover  Dem  at  skjule  den,  knuge  den  fast  i  mit  Hjerte  og 
ret  synes  fornuftig.  Siig  De  mig  kun  ethvert  Afslag,  alt  hvad 
jeg  jo  dog  maa  vide,  men  snart  kjære  Yen,  saasnart  det  er 
Dem  muligt.  O  Edvard!  jeg  vilde  saa  gjerne  være  livsglad, 
«aa  gjerne  virke  noget  i  denne  Verden,  skaffe  Dem  og  Deres 
Olæde  —  men  det  er  forbi  —  det  var  en  Idee  det  Hele. 

Deres 

Andersen. 


Disse  to  Breve,  paa  denne  Tid,  ere  mig  nu  uforstaaelige 
thi  netop  i  disse  Dage  maa  jeg,  som  dengang  var  Secretair  ved 
Fonden  ad  usus  publicos,  have  været  beskjæftiget  med  Fore 
stillingen  til  Kongen  om  samtlige  Reisestipendier  for  det  paa 
gjældende  Aar.  —  Paa  denne  Forestilling  faldt  den  Kongl 
Resolution  af  13.  April  1833,  ved  hvilken,  blandt  Andre 
Andersen  fik  et  Stipendium  af  600  Rdl.  aarlig  i  2  Aar, 
{Dette  blev  senere  ved  Kgl.  Resol.  af  15.  April  1834  forøget 
med  200  Rdl.,  og  i  Januar  1841  fik  han  endvidere  600  Rdl.) 


Liibcek  23.  April  1833. 

Kjære  bedste  Edvard!  Gud  velsigne  Dem  og  alle  Deres! 
i  dette  Øieblik  reiser  jeg  til  Hamborg.  Derfra  mere,  meget 
mere.  Jeg  kan  græde  endnu,  naar  jeg  tænker  paa  hvad  jeg 
har  forladt.     Hils! 

Broderligst 

Christian. 

Hamborg  24.  April  1833. 

Min  egen  kjære  Edvard.  Jeg  kommer  til  at  græde  ved 
at  tænke  paa,  hvor  langt  jeg  hver  Dag  kommer  fra  Dem,  og 
dog  var  denne  Heise  engang  mit  høieste  Ønske.  Afskeden  var 
mig  saa  smertelig  tung,  og  de  saae  Alle  saa  bedrøvede  ud. 
Nu  føler  jeg  ret,  hvor  nær  de  alle  ere  mit  Hjerte.  Da  Damp- 
skibet var  om  Trekroner,  overrakte  Capitainen  mig  et  Brev  fra 
Jette  Wulff;  det  var  saa  søsterligt,  saa  sorgfuldt;  hun  talte 
om  sine  to  Brødre,  der  vare  bortreiste  og  nu  om  mig  som  den 
tredie,  som  hun  neppe  mere  fik  at  see;  thi  hun  følte,  at  hun 
ikke  levede  længe.  —  Vi  kom  til  Travemunde  Tirsdag  Morgen ; 
der  overraskede  Capitainen  mig  med  Deres  Brev,  Deres  velsignede 
broderlige  Brev;  jeg  græd  som  et  Barn,  .men  maatte  stille  mig 
i  en  Krog  for  at  skjule  det  for  de  Andre.  Tilgiv  mig  enhver 
Gang  jeg  har  gjort  Dem  imod,  enhver  Bitterhed  jeg  har  følt, 
thi  jeg  har  gjort  Dem  Uret!  Nu  forstaaer  jeg  Dem.  Jeg 
læser  Deres  Brev  igjen  i  dette  Øieblik,  jeg  maa  kysse  det  saa 
mange  Gange. 

....  Tro  mig  ellers  kjære  Ven,  de  to  sidste  Aar  have 
gjort  mig  ti  Aar  ældre,  jeg  har  ikke  længer  den  ungdommelige 
Livsglæde.  Hvorledes  vilde  jeg  ikke  for  2  Aar  siden  have  folt 
min  Lykke:  at  kunne  reise  til  Udlandet;  nu  virker  det  ander- 
ledes, men  dog  saa  meget,  at  det  redder  mig  fra  at  gaae  til- 
grunde. O  gid  at  jeg  for  Dem  ret  turde  udtale  min  hele 
Sjæl,  det  vilde  være  mig  en  Trøst,  men  det  lader  sig  slet  ikke 
gjøre.  Tro  mig,  der  gives  Lidelser,  man  ikke  kan  betroe  den 
kjæreste  af  alle  sine  Venner,  Forhold  kan  lede  det  saaledes. 
O  jeg  har  havt  en  tung  Kamp,  maattet  synes  anderledes 
end  jeg  var,  i  flere  Maaneder  udholde  og  skjule  hvad  der 
knugede  mig  til  Jorden;  var  jeg  ikke  kommet  bort  havde  jeg 
fortvivlet;  at  det  er  skeet  skylder  jeg  ene  Dem,  min  Fortjeneste, 
veed  jeg  nok,  har  gjort  det  mindste.  Maaskee  har  De  gjettet 
Grunden  til  min  Smerte,  siig  mig  det  kun,  og  da  tale  vi  aldrig 

mere  derom;  det  bliver  maaskee  nok  bedre.  Muligt  er  dette 
nodvendigt  for  at  gjere  mig  til  Digter.  —  Tal  til  Viggo  om 
mig,  ellers  glemmer  ban  mig,  det  kjære  Barn.  Jeg  veed  ikke 
selv  bvorfor,  men  jeg  elsker  den  kjære  Dreng  saa  usigelig 
meget.  Tal  imellem  med  Deres  Jette  om  mig,  bun  bar  dog 
nogen  Godbed  for  mig;  bun  er  vist  ligesaa  god  som  bun  er 
smuk,  vidste  jeg  kun  at  bun  tænkte  lidt  venligt  paa  mig. 
Meer  i  Convoluten  (som  ikke  findes). 


Paris  12.  Maii  1833. 


Kjære,  kjære  Edvard. 


Nu  er  jeg  da  i  Ro,  Gudskeelov.  Nu  kan  jeg  igjen  tale 
med  Dem  hjemme;  tbi  medens  jeg  skriver  ber  i  mit  nye  Hjem, 
er  det  virkeligt  som  jeg  sad  endnu  i  store  Kongensgade,  og  kun 
nogle  Huse  laae  imellem  os.  Dette  Brev  er  kun  en  Slags 
Underretning  om  mit  oekonomiske  Liv.  ....  Jeg  bar  været 
i  Frygt  for  at  komme  i  Forlegenbed;  paa  Grund  beraf  lod  jeg 
et  Par  Gange  være  at  spise  til  Middag  og  ilede  med  Reisen 
saameget  som  muligt.  Jeg  bar  næsten  slet  ikke  kunnet  glæde 
mig  endnu  af  Uroligbed  for  ikke  at  komme  ud  af  det.  Imidler- 
tid bar  jeg  jo  skilt  mig  godt  ved  min  Reise  bertil,  ikke  sandt, 
kjære  Ven.  Jeg  kan  ikke  andet  end  rose  mig  selv,  der  borer 
bestemt  Forstand  til  at  reise  (slet  ikke  Poesi);  jeg  bar  ordenlig 
maattet  bave  Tankerne  samlede  og  Gudskeelov  ikke  glemt  det 
mindste  Stykke  paa  den  bele  Reise,  passet  paa  Kuffert,  Natsæk, 
Creditiv,  Pas  og  Penge ;  tidt  naar  jeg  blundede  i  Vognen  drømte 
jeg  at  et  af  disse  var  borte,  og  foer  da  med  bankende  Hjerte 
op.  Det  er  ellers  en  urolig  Tid,  der  forestaaer  vist  store  Ting 
i  Tydskland;   de  mindre  Lande  der  ere  gyseligt  undertrykte  og 

forarmede.  Jeg  frygter  det  bryder  les,  Fratikrig  troer  jeg  bliver 
roligt.  I  Paris  har  Folk  nok  at  bestille,  Arbeiderne  fortjene 
godt  og  det  er  et  lystigt  Folk.  —  Mine  danske  Landsmænd 
raadede  mig  til  at  leie  Feddersens  Værelse  i  Hdtel  Vivienne, 
og  ved  deres  Prutten  og  Veltalenhed  (de  lovede,  at  der  snart 
kom  en  Ladning  Danske)  fik  jeg  det  for  30  francs  om  Maane- 
den.  —  Nu  skal  jeg  have  mig  en  Parleur,  som  jeg  slet  ikke 
faaer  ringere  end  2  fr.  Timen. 

Tro  mig  ellers,  kjære  Ven,  at  jeg  ret  føler  min  Lykke,  er 
i  Hjertet  taknemmelig  derfor;  den  maa  bringe  gode  Frugter. 
Jeg  vil  og  maa  gjore  Alt  for  at  blive  2  Aar  borte,  see  at 
blive  nogle  Maaneder  paa  Hjemreisen  i  Tydskland  og  der  at 
lære  at  skrive  Sproget ;  koster  det  lidt  meer  end  jeg  har,  bliver 
der  vel  Udvei.  Hils  Alle.  Skriv  med  Legationen,  det  koster 
intet.  .  O  der  var  endnu  saa  meget.  Lev  vel,  min  bedste, 
kjæreste  Ven. 

Andersen. 

....  Brøndsted  har  da  hædret  mig  med  Visit  og  skaffet 
mig  Adgang  til  Bibliotheket ;  han  er  den  smilende  Hoflighed; 
det  er  med  alle  hans  Kundskaber  dog  en  underlig  Praas.  Man 
kan  ikke  ret  troe  hvad  han  siger,  for  det  er  saa  stærkt.  Paa 
Bibliotheket  forklarede  han  en  Tegning  over  Athen  for  Dinesen 
og  mig;  Forklaringen  var  paa  Dansk,  men  da  der  kom  en  op- 
leben  Pariser-Gadedreng,  talte  han  Fransk,  hvilket  frapperede 
mig.  Han  synes  ellers  indtaget  af  mine  »Maaneder«,  omfavnede 
og  kyssede  mig;  turde  jeg  kun  troe  derpaa.  Han  har  ellers 
sendt  mig  et  smukt  Digt,  som  jeg  vil  afskrive  Dem: 

#  Hav  Tak  for  Maanedernes  smukke  Digt; 
Jeg  seer  at  under  hjemlig  Himmels  Bue 
Kjærminder  fandt  den  kjære  Maanedsdue, 
Et  nordisk  Amalthea-Horn  saa  rigt. 

Den  flyve  nu  mod  Romas  Zone  hen, 

I  Albas,  Nemis  Speile  sig  at  skue, 

At  hæve  sig  ved  Ætnakjæmpens  Lue, 

Og  naar  vi  hilse  den  med  Fryd  igjen, 

Naar  den  i  Mnemosynes  Lund  har  blundet, 

Naar  den  har  Sydens  Ild  og  Klarhed  fundet, 

Den  bringer  Laurens  Krands  til  Dem,  min  Yen. 

Han  taler  ellers  hver  Dag  om  at  han  vil  hjem,    men  det 
lader  ikke  til  at  han  gjor  Alvor  af  det. 

Deres  trofaste 

Andersen. 


Paris  28.  Maii  1833. 

Idag  laae  et  Brev  fra  Danmark  til  mig;  med  min  hele 
Sjæl  greb  jeg  det.  Mine  Venner  skrive  mig  ikke  til  men  — 
mine  Fjender.  At  Enkelte  misunde  mig  min  Heise,  forudsaae 
jeg,  men  saa  onde  kunde  jeg  dog  ikke  tænke  mig  Menneskene. 
Der  var  intet  Ord  skrevet  i  det  hele  Brev;  det  var  en  halv 
»Kjobenhavnspost«,  sendt  mig,  vist  fra  Forfatteren,  for  at  glæde 
mit  Hjerte.  Det  var  et  uforskammet  Digt,  som  man  var  bange 
for  ikke  skulde  komme  mig  for  Øie  —  uden  Navn,  ikke  engang 
frankeret.  Tænk  Dem  min  Foleise  i  det  Øieblik,  det  er  den 
forste  Hilsen  fra  mit  Fædreland.  Ingen  kan  jeg  meddele  min 
forunderlige  Stemning,  min  —  hvad  skal  jeg  kalde  det  — 
Foragt,  der  gaaer  over  i  en  uendelig  Smerte  over  en  saadan 
Behandling.  Det  Hele  er  gjort  for  at  forbittre,  om  muligt,  de 
Øieblikke  af  mit  Liv,  der  skulde  være  de  lykkeligste.  Gjerne 
tilintetgjorde  man  enhver  god  Spire  hos  mig,  men  det  skal  ikke 

skeel  selv  i  den  korte  Tid  jeg  har  været  borte,  tumlet  mig 
mellem  Eremmede,  føler  jeg  at  min  Charakteer  vinder  mere 
Fasthed,  at  jeg  ikke  længer  er  det  Barn,  der  beiede  sig  for 
Andres  Luner,  der  fik  Taarer  i  Øinene  ved  et  barsk  Ord  af  en 
Fremmed.  Edvard,  rær  mig  trofast,  De  skal  faae  Ære  af 
mig,  jeg  har  Kræfter  i  min  Sjæl,  der  med  Guds  Hjelp  skal 
komme  til  Modenhed  1  De  smaalige  Sjæle  med  Degn-Popularitet 
skal  ikke  rive  mig  ned  til  sig.  Det  er  et  Træk  i  mit  Væsen, 
at  hvor  man  vil  berøve  mig  Alt,  føler  jeg  just  dets  Besiddelse, 
gjennemgledes  af  Stolthed  og  udtaler  den.  — 

Jeg  har  været  flittig;  }eg  har  alt  skrevet  de  første  Scener 
af  Agnete,  og  jeg  er  tilfreds  med  dem.  Intet  sender  jeg  hjem, 
før  jeg  har  et  stort  Heelt,  der  eier  mere  Værd  end  hvad  jeg 
endnu  har  skrevet.  Jeg  vil  tvinge  mine  Fjender,  idetmindste 
til  Taushed,  og  ved  mine  Arbeider  troer  jeg  dette  gjøres  bedst. 
To  Aar  maa  jeg  blive  ude,  skal  jeg  have  nogen  Nytte  af  min 
Reise;  jeg  vil  da  i  Tiden  kunne  trække  Benter  af  den  Capital, 
det  koster.  (Herefter  følger  en  lang  Beregning  over  hans  Ud- 
gifter). 

.  .  .  Det  Hele  vil  der  ellers  let  kunne  hjelpes  paa,  og 
det  er  det  jeg  vil  bede  Dem  gjøre  af  for  mig.  Om  en  Maaneds 
Tid  sender  De  mig  de  33  Species  fra  Reitzel,  men  paa  samme 
Tid  ønskede  jeg  tillige  at  faae  50  Species,  saa  er  jeg  rolig  og 
veed  sikkert,  at  jeg  kommer  godt  ud  af  det  til  Februars  Udgang 
næste  Aar.  For  at  afbetale  disse  vil  jeg,  om  jeg  lever,  inden 
November  Maaned  d.  A.  sende  Dem  et  Arbeide,  hvorfor  jeg 
idetmindste  skal  faae  dette  i  Honorar.  Jeg  gjør  mig  temmelig 
Haab  om  at  faae  det  Lassenske  Legat,  150  Species. 

.  .  .  Det  franske  Folk  behager  mig.  Selv  den  ringeste  Karl 
læser  sin  Avis,  her  er  Liv  og  Bevægelse,  Tanken  tor  hoit 
udtale  sig  og  ikke  blot  blandt  private  Personligheder  men  i 
det  store  offentlige  Liv.  At  Friheden  ogsaa  har  sine  slemme 
Paddehatte  er    naturligt;    der  er  Udvæxter,    og  disse  bestaae  i 

en  synlig  Letfærdighed;  Alt  gaaer  her  uden  Gevandt.  Uan- 
stændige Billeder  hænge  i  alle  Boutiker,  Udsvævelse  betragtes 
som  en  naturlig  Nødvendighed,  og  Damerne  selv  tale  ganske 
uskyldigt  om  Ting,  Mange  vilde  rødme  ved  hjemme.  Saaledes 
ere  ogsaa  Stykkerne.  Jeg  saae  nylig  i  Palais  royal  en  Vande- 
ville  »sous  clef«,  der  spilles  af  een  eneste  Dame.  Hun  har  lukket 
sig  inde  paa  sit  Værelse  om  Ailenen  og  vil  ikke  see  en  Sjæl; 
man  banker  paa,  Elskeren  løber  ved  alle  Dørene,  forgjeves,  hun 
er  meget  anstændig,  Ingen  kommer  ind;  hun  drikker  og  spiser, 
klæder  sig  derpaa  formelig  af  lige  til  det  sidste  Stykke  og  vil 
nu  gaae  i  Seng;  da  aabner  Elskeren  et  lille  Vindue  heit  oppe 
over  Døren,  hun  udstøder  et  Skrig,  flyver  i  Seng,  han  løber 
hen  efter  hende  og  Tæppet  falder.  Det  var  Pointet.  Det 
gjorde  megen  Lykke,  Damerne  loe  og  Herrerne  klappede;  jeg 
folte  mig  derimod  lidt  underlig,  vidste  ikke  ret  hvad  jeg  skulde 
tænke.  —  Ligeledes  paa  Gaden  .  .  .  dog  vænnes  man  snart 
dertil,  Øiet  bliver  sløvt  for  disse  enkelte  Svampevæxter  paa  det 
smukke  Friheds -Træ,  og  Forstanden  beundrer  det  Herlige  hos 
et  Folk,  som  Hjertet  dog  maa  holde  af  for  dets  mange  gode 
Egenskaber.  Kongen  synes  ikke  elsket,  overalt  sees  han  i 
Carricatur,  nu  som  en  Pære  tilhest,  nu  som  Jongleur  der  gjor 
Konster  med  en  Pistol.  Den  gamle  Heiberg  yttrede  at  det 
ikke  saae  ganske  roligt  ud.  Men  lad  komme  hvad  vil,  jeg  vil 
søge  at  arbeide  paa  min  aandelige  Ro,  faae  Klarhed  i  mine 
Anskuelser  og  trods  alle  Hindringer  bringe  de  Kræfter  til  Mo- 
denhed, Vorherre  har  givet  mig;  skal  jeg  doe,  da  vil  De  og 
Deres,  maaskee  nogle  Enkelte  endnu,  have  kjendt  mit  sande 
Væsen  og  ærligt  domme  mig. 

I  Liv  og  Dod  Deres 

broderlige 

Andersen. 

Angaaende  den  i  Begyndelsen  af  foranstaaende  Brev  om- 
handlede Sag  skrev  jeg  til  Andersen: 

12.  Junii  1833. 

.  .  .  Det  infame  Digt  i  Kjøbenhavns-Posten ,  underskrevet 
Ingjsborq,  refererer  sig  til  et  ikke  videre  fortræffeligt  Afekeds- 
qvad  til  Dem,  underskrevet  Frithiof;  den  sentimentale  Tone  i 
dette  mishagede  Folk  med  Rette,  men  det  sidste  Digt  har 
naturligviis  mishaget  endnu  meer.  I  Anledning  af  det  Skete 
har  jeg  i  Kjøbenhavnsposten  ladet  indrykke   følgende  Annonce: 

»Vor  Landsmand  H.  C.  Andersen,  som  med 
Kongelig  Understøttelse  reiser  udenlands,  er  i  Mai 
Maaned  d.  A.  ankommet  til  Paris,  hvor  han  for  det 
Første  agter  at  opholde  sig.  At  han  ved  sin  Ankomst 
der  har  modtaget  et  ufrankeret  Brev,  eller  rettere  en 
Convolut  med  det  Niddigt,  som  stod  i  Kjøbenhavns-Posten, 
saadant  maa,  skjøndt  paa  heel  forskjellig  Maade,  inter- 
essere Andersens  Venner  og  Digtets  Forfatter  at 
erfare.« 

Af  den  besindige  Tone,  hvori  denne  Annonce  er  skrevet, 
vil  De  let  kunne  see,  at  det  ikke  er  mig,  men  Fader,  der  har 
skrevet  den.  Jeg  havde  havt  stor  Lyst  til  at  tage  anderledes 
fat  paa  Karlen  og  at  ende  med  det  Lichtenbergske  :  »Kunde 
jeg  skrive  Prygl,  da  skulde  du  faae  et  Brev,  din  Slyngel,  som 
din  Byg  skulde  læse.« 

Efterskrift  af  J.  Collin:  »Edvard  spørger,  om  jeg  vil 
skrive  et  Par  Ord;  med  Fornøielse.  I  Paris,  gode  Andersen, 
passer  det  sig  slet  ikke  at  sørge  over  literære  Avindsmænd.« 


188 

Paris  29.  Junii  1833. 

Brevet  er  kommet,  Gudskeelov;  igaar  fik  jeg  da  endelig 
et  fra  Dem.  Jeg  har  ikke  sovet  nogle  Nætter  for  Deres  Skyld, 
men  nu  er  Alt  glemt,  min  første  Tanke  er  igjen  et  Brev  til 
Dem.  Hvor  ofte  har  jeg  ikke  allerede  læst  Deres,  men  det 
var  saa  lidt.  Det  er  skrevet  i  Hast,  and  mig  snart  en  ordenlig 
Time  for  Deres  Tanke,  jeg  giver  Dem  halve  Dage.  Eet  Udtryk 
i  Brevet  har  bedrovet  mig,  men  jeg  er  vis  paa  De  ikke  har 
nieent  det  saa  haardt;  jeg  er  ogsaa  slem  til  at  lægge  hundred- 
fold Tyngde  i  ethvert  tungt  Ord,  der  kommer  fra  hvem  jeg 
elsker;  det  er  nu  næsten  glemt,  thi  jeg  er  usigelig  glad  for 
Deres  Brev,  lykkelig  over  at  jeg  ikke  har  tabt  Dem;  thi  De 
var  mig  alt  halvt  opgivet.  Tænk  Dem,  om  De  var  i  Udlandet 
og  alt  paa  tredie  Maaned,  efter  at  have  selv  skrevet  mange 
Breve,  endnu  intet  herte,  De  var  vist  blevet  langt  anderledes 
hæftig  end  jeg.  .  .  . 

Men  nu  vil  vi  sladdre  og  faae  en  glad  Passiar.  O  jeg 
seer  Dem  saa  tydeligt  i  den  hvide  Habit  med  Piben  i  Munden, 
see  venligt  og  trofast  paa  mig,  og  udenfor  synge  himmelblaa 
Drenge  »min  Moster  hun  er  syg  hun  er  daarlig«  —  ja  jeg  er 
ganske  hjemme. 

....  Tilfældet  har  fort  mig  sammen  med  Heyne,  men 
han  behager  mig  ikke;  der  er  vist  intet  Godt  ved  ham  som 
Menneske. 

Mine  Landsmænd,  hvad  der  paa  een  Side  er  smigrende  og 
behageligt,  komme  oftest  til  mig;  af  dem  alle  behager  Artilleri- 
lieutenant  Dinesen  mig  meest,  det  er  et  aandrigt  godmodigt 
Menneske.  Vi  sladdre  tidt  til  ud  paa  Natten.  En  Anden 
siger,  at  min  bekjendte  Godmodighed  i  Paris  er  gaaet  over  til 
Trods ;  men  jeg  vil  nu  have  en  Villie,  det  er  paa  Tiden,  og  jeg 
kan  tænke  ligesaa  sundt  som  nogen  Anden.  Det  er  ellers  en 
skrækkelig  kort  Tid  Skuespillerne  ere  her,  de  kan  umulig  have 
mindste  Nytte  deraf  —  dog  det  rager  ikke  mig;  men  saameget 

seer  jeg,  at  mange  som  reise  kunde  ligesaa  godt  blive  hjemme; 
dog  anvender  jeg  det  ikke  paa  nogen  Bestemt  i  Særdeleshed. 
Enhver  har  godt  af  at  komme  ud  i  Verden,  om  ikke  andet  saa 
for  at  luftes  lidt  i  Tankekammeret.  Vor  qvasi  Minister  Ross 
hædrer  mig  ofte  med  sin  høie  Nærværelse  i  min  endnu  høiere 
Bopæl.  De  Coninck  hjelper  mig  med  Sømands -Udtryk  til 
Agnete.  —  Hvad  min  Person  angaaer,  da  skal  jeg  være  blevet 
noget  mere  bleg,  men  see  meget  mere  bestemt  ud,  holde  mig 
bedre  end  før  og  gjore  færre  Sving  med  Armene.  Jeg  har  og- 
saa  faaet  mig  et  Par  Sommerbuxer  af  simpelt  graat  Lærred  (nu 
i  Mode)  og  dem  har  Skrædderen  skaaret  saa  ypperligt,  at  jeg 
med  eet  har  faaet  baade  Laar  og  Lægge;  der  seer  man  dog 
Formens  evige  Magie.  Jeg  har  ordenlig  Fornøielse  af  at  see 
paa  mig  selv,  bare  man  kunde  see  de  Been  hjemme,  men  de 
ere  ikke  lange  nok  til  at  kunne  strække  til  Danmark.  — 
Hjertelig  Tak  for  Deres  Arrangement  med  de  83  Species;  jeg 
haaber  sidst  paa  Aaret  at  kunne  sende  Agnete  hjem  og  da  af- 
gjere  min  Gjeld ;  hvor  jeg  længes  efter  at  De  skal  læse  den.  — 

Hvad  gaaer  der  af  Oehlenschlæger  ,  der  siger, 

en  Jøde  kan  ikke  være  Digter!  Herre  Gud  hvor  det  store 
Menneske  kan  snakke.  —  Hertz  er  jo  nu  borte,  som  jeg  horer 
var  det  jo  at  onske,  at  man  kunde  sige  det  samme  om  hans 
Nytaarsgave.     Nu  er  her  ingen  Plads  meer. 

Deres  trofaste 

Andersen. 


Paris  19.  Julii  1833. 
(Overleveres  i  hans  egne  Hænder.) 
Min  egen  kjære  Edvard. 

Naar  jeg  sidder  ene  paa  mit  Værelse,    flyver  min  Tanke 
altid  til  Dem,    og   da  maa  jeg  pluddre  lidt;    skriver  jeg  nogen 

Anden  til,  saa  synes  jeg  at  der  var  saameget  at  sige  Dem,  og 
da  begynder  jeg  paa  et  Brev  til  Dem  for  jeg  selv  veed  af  det. 
—  Først  Tak  for  de  to  sidste  Breve;  Vexlen  var  ogsaa  meget 
velkommen.  De  kan  ikke  troe  hvilket  Barn  jeg  er,  tidt  om 
Aftenen  læser  jeg  noget  af  Agnete  for  mig  selv  og  bilder  mig 
ind  at  De  horer  det;  kommer  der  saa  et  Sted  jeg  holder  af, 
synes  jeg  ordenlig  at  see  Deres  Glæde.  O  Gud  give  De  ret 
maa  forneie  Dem  over  Agnete.  Det  er  bestemt  ogsaa  godt, 
og  jeg  haaber  man  nu  vil  indrømme  mig  »Opfindelsesevne«, 
ikke  som  altid  sige  at  jeg  mangler  »Stof«,  De  veed,  at  det  red 
Kritiken  altid  paa.  —  De  er  et  rart  Menneske  med  den  Sub- 
scriptionsplan 1 ;  ja ,  har  jeg  ikke  altid  sagt  hjemme :  Edvard 
har  dog  de  bedste  Indfald.  Jeg  bliver  saa  underlig  veemodig 
naar  jeg  tænker  paa,  at  jeg  nu  snart  gaaer  længere  bort  fra 
Dem;  jeg  har  en  bitter  Anelse  om,  at  jeg  aldrig  faaer  Dem 
eller  de  Kjære  derhjemme  at  see,  og  jeg  troer  paa  den;  thi  i 
Grunden  var  det  vist  dog  det  bedste  for  mig.  Misforstaa  mig 
ikke!  Jeg  troer,  at  Livet  ikke  vil  bringe  mig  megen  Bo  og 
Glæde,  og  at  det  derfor  var  lykkeligst  at  doe  medens  man 
havde  sit  Lykkes-Solskin.  Jeg  vilde  dog  saa  gjerne  see  dem 
allesammen  endnu  een  Gang,  ret  Øie  mod  Øie  tale  med  Dem, 
min  trofaste  kjære  Ven, 

....  Tak  for  Haandtrykket  til  Forsoning;  vi  stødes  tidt, 
har  jeg  lagt  Mærke  til,  men  det  er  naturligt  fordi  Hjerterne 
ligge  saa  nær.  Nu  lev  vel.  Gud  velsigne  Dem  i  Alt.  Ingen 
er  Dem  en  trofastere  Broder  end 

H.  C.  Andersen2. 


1  d.  e.  et  Brev,  underskrevet  af  næsten  alle  Medlemmer  af  vor  Familie. 
*  Dette  er  det  første  Brev  fra  Andersen  med  den  Underskrift,  som 
han  siden  brugte. 

Paris  7.  Aug.  1833. 


Kjære  Edvard. 


....  Hvad  der  gaaer  mig  nær  er  de  forunderlig  korte 
Breve  De  skriver,  næsten  altid  kun  paa  første  Side.  Det  seer 
mere  ud  som  JPligtbreve  end  som  Breve  fra  Vennen;  til  Ud- 
landet pleier  man  dog  at  skrive  lidt  mere,  og  man  mangler 
aldrig  Stof  naar  man  holder  af  den  man  skriver  til.  Hele  fem 
Breve  har  jeg  rigtignok  faaet  fra  Dem  medens  jeg  kun  har 
skrevet  10  k  12,  men  kun  et  eneste  af  Deres  nærmede  sig 
nogenlunde  et  af  mine  i  Længde.  ...  De  gjor  t)em  ikke 
Begreb  om  hvorledes  jeg  længes  efter  Dem,  Deres  Jette  kan 
paa  sin  Maade  ikke  holde  mere  af  Dem  end  jeg;  altid  næsten 
er  De  i  min  Tanke.  Jeg  veier  hvert  Udtryk,  hver  Yttring  i 
Deres  Breve;  derfor  siig  aldrig  nogen  Bitterhed,  eller  noget  der 
seer  ud  deraf,  det  falder  mig  tungt  paa  Hjertet,  og  vi  ere  for 
langt  fra  hinanden  for  strax  at  kunne  blive  tydelige  for  hin- 
anden. —  Lige  ved  Siden  af  mig  boer  Otto  MCller,  han 
meder  med  frygtelig  store  Knebelsbarter,  jeg  arbeider  paa  et 
Par  til  min  italienske  Heise  for  at  see  ud  som  de  Andre.  Tal 
med  Deres  Fader  om  mine  Vaudeviller,  det  er  mig  af  stor 
Vigtighed  at  faae  dem  omsat  i  solide  Penge.  Alt  hvad  De  kan 
sige  mig  om  Penge  er  Musik  i  mine  Ører,  og  jeg  digter  bedst 
med  Musik. 

Deres 
A. 


Paris  9.  Aug.  1833. 
(Indlagt  i  et  Brev.) 

Kjære  Ven!     Saaledes  er  det  at  faae  korte  Breve 

venskabeligst 

Andersen. 

14 

Paris  14.  Aug.  1833. 

Her  sender  jeg  Dem  den  eneste  Guldfrugt,  som  mit  poetiske 
Træ  i  denne  Sommer  har  baaret,  gid  den  i  Smag  og  Udseende 
maa  behage  Dem  vel.  Gjern  den  i  Deres  Værge  til  jeg  kan 
sende  Resten,  hvilken  jeg  begynder  paa  i  Locle;  det  skal  være 
en  meget  stille  By,  jeg  vil  derfor  vist  faae  mange  Øieblikke, 
hvori  min  Musa  kan  besøge  mig;  den  gode  Dame  holder  ikke 
af  stort  Selskab.  De  vilde  kunne  indlægge  Dem  stor  Fortjeneste 
hos  hende  ved  at  sende  mig  en  Afskrift  af  den  gamle  Vise  om 
Agnete,  ikke  Bearbeidelserne  men  den  originale.  —  Hvad  mit 
Manuscript  angaaer,  da  læser  De  det  ene;  kun  to  udenfor 
Huset  har  jeg  lovet  det  til,  nemlig  Jette  Wulff  og  Fru 
Læssøe.  — 

I  den  gamle  Vise  om  Agnete  synes  mig  at  ligge  et  le- 
vende Billede  paa  den  forunderlige  Higen  efter  noget  Andet 
end  det  man  netop  har,  hvilken  findes  hos  Alle.  Utilfredshed 
og  Stræben  efter  en  ukjendt  ny  Væren  driver  Agnete  i  Bøl- 
gerne; hos  Havmanden  ønsker  hun  sig  atter  tilbage,  og  da 
hendes  Ønske  opfyldes,  foler  hun  sig  dobbelt  ulykkelig  indtil 
Døden  giver  hendes  urolige  Sjæl  Fred.  Mit  Digt  vil  komme  til 
at  bestaae  af  to  Dele,  her  er  den  første,  hvilken  indeholder 
Agnetes  Ungdom  og  hvorledes  hun  kommer  til  Havmanden. 
Det  ender  med  et  Efterspil:  Havmandens  Bryllup.  Anden  Deel 
skal  kaldes  »Agnete,  Havmandens  Viv«  og  foregaaer  50  Aar 
efter  den  første.  Hele  hendes  Udvortes  har  i  denne  Tid,  der 
kun  forekommer  hende  som  7  Aar,  aldeles  ikke  forandret  sig; 
men  al  hendes  Slægt  er  død  oppe  paa  Jorden,  Hemming  und- 
tagen; Elskeren  er  bleven  en  Olding,  der  lever  i  Erindringen 
om  hende  og  i  de  gamle  Viser.  Liden  Kirstens  Søn  er  Helten 
her;  det  er  Kirkeklokkerne  ved  hans  Bryllup  Agnete  hører 
paa  Havets  Bund  og  som  vække  hendes  Længsel  efter  Over- 
verdenen. Hemming  er  den  første  hun  møder  deroppe,  kun 
han   kjender   hende;    hans  Skræk   driver  hende  ind  i  Kirken, 

hvor  alle  Smaabillederne  vende  sig  om  for  hende  og  bringer 
hende  til  at  frygte  for  sin  Sjæls  Salighed,  saa  hun  ikke  meer 
tør  felge  Havmanden,  der  kalder  hende  med  de  grædende  Smaa; 
den  mindste  af  disse  faaer  hendes  Hjerte  til  at  briste,  og  Stenen 
ved  Stranden,  hvor  Hemming  jorder  hende,  bliver  vaad  at 
Havmandens  Graad. 

Deres 

H.  C.  Andersen. 

Dersom  jeg  deer  fer  dette  Arbeides  Fuldendelse,  da  ønsker 
jeg  dette  trykket  med  mine  »Erindringer«.     Lev  vel  allesammen. 


Le  Locle  2.  Sept.  1833,  paa  Jurabjergene. 

....  I  Geneve,  hvor  jeg  ankom  d.  18.  August,  besøgte 
jeg  den  gamle  Puérari,  der  ret  hjerteligt  modtog  mig,  talte 
Dansk  og  hjerteligt  og  levende  erindrede  sig  Danmark  og  alle 
Danske1.  Et  Par  Aftener  var  jeg  hos  ham  og  Familie,  og  han 
har  givet  mig  et  Anbefalings -Brev  med  til  sin  Søn  i  Milano, 
hvori  det  blandt  andet  hedder:  Ses  inspirations  partent  du  cæur, 
jamais  de  recherche,  tout  est  nature,  vraie  sensibilité ,  point  de 
sensiblerie.  Qimnd  fentends  ses  vers,  il  me  semble  que  je  viens 
de  les  faire  et  q'uU  a  écrit  ma  pensée.  Il  a  beaucoup  de  rap- 
port avec  Baggesen  etc.  — 

Paa  Theatret  saao  jeg  »Barberen«,  der  havde  det  Mærke- 
lige, at  den  blev  udført  af  bare  gamle  Mennesker.  Figaro 
lignede  noget  Cetti,  især  paa  den  fede  Mave. 


1  Om  denne  Mand  vil  jeg  her  tilføie  nogle  Oplysninger. 
M.  N,  Puérari  omtales  i  Clements  Bog  om  den  fransk-reformerte 
Kirke  i  Kjøbenhavn  saaledes: 

14* 

.  .  .  .  D.  25de  kom  jeg  til  Locle,  høit  oppe  paa  Jura, 
grønne  Bjerge  omgivne  af  sorte  Grandskove;  en  forunderlig 
Stilhed.     Familien  jeg  er  hos  er  ganske  elskelig,  især  to  gamle 


>M.  N.  Puérari,  venu  ici  comme  précepteur  dans  la  maison  de 
Coninck  1794,  associé  dans  la  maison  Seerup  et  Co.,  instituteur  du 
prince  Fr.  Ferdinand  1808,  professeur  de  la  langue  francaise  1809,  in- 
stituteur de  la  princesse  Wiihelmine,  resigne  et  retoume  en  Suisse  1820. 
Mourut  1845  a  Tåge  de  79  ans.« 

Jeg  har  fra  min  Barndom  en  dunkel  Erindring  om  denne  venlige 
gamle  Mand.  I  den  Tid  levede  min  over  80  Aar  gamle  Farmoder, 
den  gamle  Madame  Collin,  som  havde  en  Klasselotteri-Collection.  Det 
var  dengang  Brug,  at  enhver  Seddel  betegnedes  med  en  »Devise«  efter 
Kjøberens  Valg.  Disse  Deviser  betroedes  det  gjerne  mig  og  mine  ældre 
Sødskendo  at  skrive  paa  Sedlerne,  og  dette  bragte  os  i  Berøring  med 
Kunderne,  af  hvilke  jeg  nu  kun  mindes  Admiral  Winterfeldt  og 
Puérari. 

En  Landsmand,  som  et  Par  Aar  før  Puéraris  Død  besøgte  ham  i 
Geneve,  har  meddeelt  mig  følgende  Bemærkninger  om  ham: 

»Udgaaet  fra  en  Familie,  der  hørte  til  det  Genfiske  Patriciat,  ind- 
traadte  han  i  sin  Ungdom  i  fransk  Tjeneste  som  Chef  for  et  Compagnie 
i  et  Schweitzer-Regiment,  men  opgav  denne  Stilling  ved  Udbrudet  af 
Revolutionen  og  vendte  tilbage  til  sin  Fødeby,  for  at  benytte  den  Ad- 
gang, hans  Fødsel  gav  ham,  til  Ansættelse  i  Republikens  Tjeneste. 
Eftervirkningerne  af  den  franske  Revolution,  der  bragte  Demokratiet 
til  Roret  i  Geneve,  gjorde  ham  Opholdet  der  ubehageligt,  og  lian  mod- 
tog derfor  det  Tilbud,  der  gjordes  ham  af  Etatsraad  Frederik  de 
Coninck  om  at  overtage  dennes  to  yngste  Sønners  Opdragelse.  Hans 
Ægteskab  med  Fru  de  Conincks  Niece  bandt  ham  hertil  Staden,  hvor 
han  blev  Professor  i  Fransk  Literatur  ved  Universitetet  og  nød  megen 
Yndest  hos  Frederik  d.  6te.  —  Kjærligheden  til  hans  Fødested  vandt 
imidlertid  Overhaand,  og  i  1820  flyttede  han  med  sin  Familie  til 
Geneve,  hvor  han  under  det  restaurerede  Patriciats  Auspicier  formo- 
dentlig ventede  at  finde  Adgang  til  Republikens  Hædersposter;  men 
dette  Haab  glippede,  og  i  en  lang  Aarrække  maatte  han  supplere  sine 
utilstrækkelige  Indtægter  ved  at  have  unge  Rigmænd  i  sit  Huus,  indtil 
en  lille  Arv  forbedrede  hans  Tilstand. 

Alle  Danske,  som  hesøgte  Geneve,  kunde  hos  ham  finde  en  venlig 
Modtagelse.    I  1848  tilbragte  jeg  3  deilige  Uger  i  denne  i  saa  mange 

Søstre  til  Md.  JUrgensen1;  de  beboe  Stue -Etagen  og  der  in- 
viteres jeg  om  Formiddagen  ned  paa  Kaffe  og  Honning.  Man 
forstaaer  ikke  et  dansk  Ord  i  hele  Huset,  i  hele  Byen;  det  er 
ganske  fortræffeligt  for  mig;  jeg  maa  sige  Alt  paa  Fransk  og 
skal  i  disse  8  Dage  have  gjort  betydelige  Fremskridt.  Ja  tænk 
jeg  oversætter  Fraser  af  mine  Digte  paa  Fransk  og  de  forstaae 
det.  Det  er  morsomt  med  de  smaa  Bern  her:  naar  jeg  ikke 
forstaaer  dem,  skrige  de  Ordene  af  fuld  Hals,  idet  de  træ  at 
jeg  er  døv.  Disse  8  Dage  har  jeg  fra  6  om  Morgenen  til  8 
om  Aftenen  kun  spadseret,  digtet  og  spiist.  Den  dybe  Een- 
somhed  i  de  tætte  Skove,  det  forunderlige  Halvmørke  mellem 
Bjergene  og  Granerne  har  ganske  grebet  mig;  det  er  første 
Gang  i  mit  Liv  at  jeg  har  været  saa  ganske  ene ;  jeg  har  været 
formelig  hensjunken  i  Digtningen  af  min  Agnete ;  hjemme  har 
jeg  kun  i  Øieblikke,  naar  jeg  skrev  et  lyrisk  Stykke,  følt  slig 
en  Fornemmelse ;  her  har  jeg  i  fem  Dage  været  i  denne  Ekstase, 
og  Besultatet  er,  at  jeg  har  fuldendt  Agnete.  —  Jeg  føler  mig 
lidt  angrebet  deraf,  men  jeg  er  tilfreds  med  mit  Arbeide;  De 
vil  ogsaa  glædes;  thi  vi  faae  Ære  af  det,  spaaer  mit  Hjerte 
mig.  Reitzel  maa  give  100  Rdl.  Selv  for  den;  han  kan  godt 
vove  det.  .  .  . 

Af  et  Brev  fra  Odense  hører  jeg,  at  Prinds  Christian 
har  været  i  Hospitalet  hvor  min  Moder  er  og  spurgt  efter 
hende,  og  da  han  hørte  jeg  havde  skrevet  hende  til,  fundet 
dette  saa  ganske  elskværdigt  (det  underlige  Menneske,  det  er 
jo  naturligt)  og  holdt  en  Lovtale  over  mit  Hjerte.      Paa  den 


Henseender  interessante  og  dengang  endnu  lykkelige  By.  Til  mine 
kjære  Minder  om  dette  Ophold  hører  Mindet  om  mine  daglige  Besøg 
hos  3en  livlige  kraftige  Olding  og  hans  tvende  fortræffelige  Døttre, 
med  hvem  han  beboede  et  lille  hyggeligt  Landsted  i  umiddelbar  Kær- 
hed af  Byen.  c 

1  Urban  Jtirgensens  Hustru. 

Maade  horer  der  kun  lidt  til  at  vinde  ham,  men  det  er  jo  altid 
godt  og  jeg  har  tænkt  paa :  skulde  vi  ikke  dedicere  ham  Agnete. 

Deres  trofaste 

Andersen. 


Le  Locle,  12.  Sept.  1833. 

Kjære  Yen.  Her  sender  jeg  Dem  min  Agnete  ganske 
færdig,  endnu  ikke  seet  af  noget  Øie  uden  mit;  den  danske 
Nøgle  til  Grotten,  hvor  hun  stod,  manglede  de  alle  her.  Tag 
venlig  imod  det  gode  Barn,  født  mellem  Bjergene,  men  dansk 
af  Hjerte.  Det  er  min  nordiske  Aphrodite  opsteget  af  Havet; 
gid  De  maa  erkjende  den  derfor.  Man  har  sagt  om  mig  i 
Maanedsskriftet  for  Literatur:  »en  Digter  som  engang  lovede 
noget«,  og  det  sagde  man  efterat  mine  »Maaneder«  vare  komne 
ud;  disse  Ord  hænge  som  G-iftdraaber  ved  mit  Hjerte.  Gid 
Agnete  nu  maa  faae  Ære  og  Solskin,  der  kan  dampe  disse 
dræbende  Dele  bort.  O  Edvard,  min  Sjæl  smægter  efter  levende 
at  erkjendes.  Vær  De  en  Fader  for  min  Agnete,  medens  jeg 
flyver  over  Alperne  og  drømmer  maaskee  en  ny  Agnete  op  af 
Bølgerne,  naar  jeg  seer  Cypresser  og  Pinier  og  de  smukke 
Mennesker  i  Italien.  Hvad  det  Grammatikalske  angaaer,  da  øv 
De  lidt  det  gode  Barn,  hun  er  jo  født  mellem  fremmede  Tunge- 
maal.  — 

....  Det  forundrer  og  rører  mig  den  store  Kjærlighed 
jeg  finder  overalt  i  Verden  mod  mig,  hjemme  i  Danmark  og 
ude  mellem  Bjergene;  det  er  dog  en  god  Gud,  der  tager  sig 
saa  meget  af  den  eensomt  flagrende  Fugl.  Jeg  begriber  i 
Grunden  ikke  hvad  rart  der  er  ved  mig,  men  altid  finder  jeg 
Nogen,  der  kjæler  lidt  for  mit  syge  Hjerte,  som  aldrig  bliver 
tilfreds,  men  raaber  som  det  uartige  Barn  altid  paa   meer. 

Her  er  hæsligt  i  Neufchatel,  de  politiske  Meninger  sætte 
Ægtefolk  og  Bom  op  mod  hinanden.  Nu  staae  3  Batailloner 
i  Bern  for  at  rykke  herind.  Nogle,  især  Damerne,  ere  for 
Preussen. 

Deres  broderlige 

Andersen. 
Efterskrift: 

Kjære  Ven,  hvor  mit  Hjerte  banker,  idet  jeg  nu  pakker 
Agnete  ind!  Om  det  ikke  er  et  Arbeide,  som  jeg  haaber  og 
ønsker.  Nu  synes  jeg  slet  ikke  at  have  udtalt  hvad  jeg  vilde, 
og  dog  veed  jeg  intet  bedre.  Det  er  en  Følelse  jeg  aldrig  har 
kjendt,  det  er  som  en  Feber,  der  gik  igjennem  mig.  O  lad 
mig  snart  høre  noget  fra  Dem,  noget  om  Agnete. 

Lad  Agnete  blive  saa  godt  udstyret  som   muligt, 

spalt  hende  godt  og  giv  hende  Smudstitel 

Deres 
A. 


Jeg  vil,  ganske  imod  min  Plan  i  denne  Fremstilling,  her 
meddele  et  udførligt  Uddrag  af  et  af  mine  Breve,  uagtet  jeg 
i  dette  har  overtaget  en  Rolle,  som  jeg  hverken  var  voxen  eller 
havde  Sympathi  for,  nemlig  Recensentens.  Men  intetsteds 
fremtræder  Forholdet  mellem  Andersen  og  mig  saa  klart  som 
i  hans  ovenstaaende  og  nærmest  paafølgende  Brev,  og  det 
mellemliggende  fra  mig.  Andersen  staaer  her  i  den  klareste 
Belysning  af  hans  tillidsfulde  Haab,  Andres  Tvivl  som  ville  rokke 
dette,  og  endelig  hans  Resignation,  der  paa  den  smukkeste 
Maade  yttrer  sig  i  hans  paafølgende  Brev. 

Der  er  nogen  Usikkerhed  med  Hensyn  til  Dateringen  af 
disse  Breve;    men  sikkert  er  det,  at  mit  Brev  er  et  Svar  paa 

hans  Breve  af  14.  og  15.  August,  og  at  jeg  altsaa  har  faaet 
Agnete  inden  Brevet  af  12.  Sepp.,  hvori  det  hedder:  »Her 
sender  jeg  Dem  min  Agnete.« 

Mit  Brev  lyder  saaledes: 

29.  Aug.  1833. 

....  De  klager  over  mine  korte  Breve.  I  Grunden  har 
De  R^t;  men  ved  den  forskrækkelig  megen  Brevskriven,  jeg 
maa  give  mig  af  med,  vænner  man  sig  til  at  fatte  sig  i  Kort- 
hed. Dette  skal  blive  desto  længere;  De  seer  vel,  at  jeg  har 
begyndt  at  skrive  noget  tættere  end  jeg  pleier. 

Paris  har  været  Dem  et  dyrt  Opholdssted;  men  De  har 
jo  ogsaa  havt  megen  Fomoielse  og  seet  meget,  kun  Skade,  at 
det  er  gaaet  saa  daarligt  med  Sproget,  som  De  selv  siger,  og 
som  de  Hjemkomne  attestere.  See  endelig  at  indhente  dette  i 
Locle;  der  maa  De  ogsaa  kunne  spare.  Giv  ikke  Presenter, 
det  har  De  sandelig  ikke  Raad  til.  De  kan  jo  skrive  et  Vers 
til  Madamen.  Det  resterende  Reisestipendium  skal  De  bestemt 
faae  i  Januar. 

For  en  god  Time  siden  fik  jeg  Deres  Agnete.  Jeg  foer 
strax  i  den,  men  har  naturligviis  ikke  læst  den  endnu.  — 

Af  sørgelige  Nyheder  vil  jeg  her  kun  meddele  den  som 
jeg  herte  igaar,  at  to  Drenge  fra  et  Finlapperskib  ere  blevne 
revne  ihjel  af  Hunde,  men  idag  horer  jeg  at  det  er  Logn.  Til 
de  glædelige  horer,  at  Gottlieb  og  Augusta  snart  skulle  have 
Bryllup;  a  propos  om  Augusta:  af  den  Vise,  som  jeg  skrev 
ved  hendes  og  Louises  Hjemkomst,  har  De  stjaalet  nogle  af 
de  vittigste  Stropher  til  Deres  egen  Sang,  nemlig:    La  la  la  etc. 

Nu  skulde  jeg  til  at  læse  noget  i  Agnete. 

D.  SO.  August.  Nu  har  jeg  læst  Agnete  ud.  Jeg  er  i 
Uvished  med  mig  selv  om  hvad  jeg  synes  om  den;  i  det  Hele 
troer  jeg  ikke  den  svarer  til  min  Forventning;  De  vil  jo  vel  at 

jeg  skal  sige  Dem  min  oprigtige  Mening.  Hvad  der  meest  har 
stedt  mig  er  at  der  findes  saamange  trivielle,  eller  om  De  vil 
det  almindelige  Tanker,  lange  Tirader,  som  man  seer  i  hvert 
andet  romantisk  Arbeide,  f.  Ex.  hvor  Zigeuneren  beskriver  sit 
Liv,  cfr.  Høvedsmandens  Monolog  i  Pretiosa,  men  især  i  mange 
enkelte  Stropher,  som  det  vilde  være  for  vidtløftigt  her  at  ud- 
hæve. De  4  Bolgechor  efter  Agnetes  Monolog  og  Havmandens 
paafølgende  Sang,  hvor  han  i  alle  sine  Lignelser  gaaer  ud  fra 
Gjenstande  paa  Landet,  kan  jeg  ikke  lide.  Triviel  er  i  Sam- 
talen mellem  Agnete  og  Havmanden  Betragtningen  over  Qvindens 
Liv;  et  urigtigt  Billede  paa  samme  Sted  synes  det  mig  at  være, 
at  Qvinden  ligner  Urten,  der  er  dømt  at  voxe  fast  og  qvægende 
om  Roden.     Urter  voxe  ikke  qvægende  om  Roden. 

Nu  fik  jeg  endelig  hos  Bogtrykker  Schultz  Visen  om 
Agnete,  her  følger  den  i  Afskrift. 

Jeg  gaaer  atter  tilbage  til  mine  Bemærkninger  om  Agnete. 
Hvor  Havmanden  har  forladt  hende,  og  hun  ene  hensynker  i 
sig  selv,  kommer  en  Dialog  mellem  Alferne  i  Græsset,  der  i 
sin  Idee  aldeles  er  en  Efterligning  af  Scenen  i  Aladdin,  hvor 
Lympha  og  Zephir  færdes  om  den  Sovende.  Et  andet  Sted, 
hvor  Havets  Chor  fortælle,  den  Ene  efter  den  Anden,  hvorledes 
de  have  bygget  Brudeslottet  for  Agnete,  er  en  local  Variation 
paa  Scenen  i  Aladdin,  hvor  Lampens  Aander  bygge  Slottet. 
En  besynderlig  Idee  synes  mig  er  det,  at  Bølgerne,  der  synge 
for  at  lokke  Agnete,  fortælle  hende,  at  »Stormen  klipper  Mænd 
og  Heste  af  Bølgerne« ;  det  er,  hvis  jeg  ei  har  misforstaaet  det, 
at  behandle  hende  som  et  Barn,  som  man  kan  lokke  med 
Legetoi.  Og  da  Agnete  hører  denne  Sang,  finder  hun  at  den 
klinger  som  »et  gammelt  Drapa«.  Deres  egen  Personlighed 
træder  paafaldende  tydeligt  frem  i  Hemming;  han  taler  i 
sin  Samtale  med  Agnete  —  ja  jeg  forsikkrer  Dem  det 
—  i  Udtryk,  som  jeg  ofte  har  hørt  af  Deres  egen  Mund 
til  mig,  naar  De  i  en  vistnok  sygelig  blød  Stemning  syntes,  at 


jeg  ikke  holdt  nok  af  Dem.  De  beskriver  Deres  egen  Hjemvee, 
ikke  Heinmings.  Overhovedet  kan  mod  denne  Charakteer  siges 
det  Samme,  som  Ingemann  engang  i  et  Brev  sagde  om  Deres 
Phantasier  og  Skizzer  med  Hensyn  til  Deres  fremtrædende 
Personlighed.  Og  imidlertid  med  alt  dette  er  Digtet  prydet 
med  saamange  skjonne,  virkelig  hoipoetiske  Situationer,  Planen 
synes  mig  saa  heldig  m.  m.,  at  jeg  endda  kan  forsone  mig  med 
dette  Arbeide;  men  de  omtalte  Skyggesider  —  som  de  efter 
min  Mening  ere  —  have  sandelig  bedrovet  mig.  De  synes  at 
tyde  paa,  at  Reisen  ikke  vil  forandre  Dem.  Digtet  har  den 
samme  Andersenskhed,  det  vil  sige,  skjonnere  Sider  end  Deres  ældre 
Sager,  men  ogsaa  de  samme  Feil;  og  Hovedfeilen  ved  Alt,  hvad 
De  har  skrevet,  er,  efter  min  Mening,  Deres  Mangel  paa  Objec- 
tivitet  —  tilgiv  mig  dette  affecterte  Udtryk.  De  spiller  selv 
med  i  det  Liv,  De  skildrer,  De  nedskriver  Deres  Følelser  idet 
De  med  Liv  og  Sjæl  er  inde  i  Situationen,  men  De  har  ikke 
den  Magt  over  Deres  Tanke,  der  skulde  bringe  Dem  til  at  staae 
paa  et  Punct  udenfor  den  Verden,  der  skildres.  Dog  hvad 
skriver  jeg.  Kan  jeg  træ,  at  De  vil  lægge  Dem  disse  Ord 
paa  Hjerte,  uden  paa  den  Maade,  at  De  vil  tænke:  Kan 
Edvard  nænne  at  skrive  mig  saa  haardt  til,  vil  nu  ogsaa  han 
begynde  at  recensere  mig.  Jeg  veed,  at  De  vil  tænke  saaledes, 
jeg  veed,  at  De  vil  blive  bedrovet.  Kjære  Ven,  jeg  vilde  saa 
nodig  bedrøve  Dem,  og  derfor  betænkte  jeg  mig  ogsaa  paa  at 
skrive  disse  Bemærkninger;  men  da  De  har  forlangt,  at  jeg 
endelig  skulde  skrive  ret  meget  om  Agnete,  hvor  kunde  jeg  da 
forsvare  at  rose  hvad  jeg  ei  finder  godt. 

Jeg  længes  ret  meget  efter  at  hore  fra  Dem,  naar  De  har 
læst  dette  Brev.  De  har  saa  tidt  misforstaaet  mig,  og  er 
ligesaa  ofte  vendt  tilbage  til  mig  igjen,  at  jeg  ikke  frygter,  at 
dette  Brev  skal  gjore  noget  vedvarende  Indtryk  paa  Dem;  det 
maa  det  mindst  af  Alt  gjore.  Andersen!  riv  Dem,  riv  Deres 
hele  Tanke  ret  bort  fra  Hjemmet   og  Deres  gamle  Omgivelser, 

ellers  kan  De  ei  nyde  Reisens  sande  Nytte.  Vil  De  atter 
misforstaae  mig,  naar  jeg  gjør  Dem  en  Slags  Bebreidelse,  som 
er  foranlediget  af  fiere  hjemvendende  Danskes  Bemærkning,  at 
De  bruger  Deres  halve  Tid  til  at  skrive  Breve,  skriv  ikke  for 
meget  hjeml 

Dersom  De  ikke  misforstaaer  hvad  jeg  her  skriver,  dersom 
De  erkjender,  at  det  er  et  velmeent  og  godt  Raad,  da  viser 
De  mig  i  Gjerningen,  at  De  anseer  mig  for 

Deres  sandeste  Ven 

E.  Collin. 


Fra  denne  Tid  foreligger  et  Brev  fra  le  Locle  af  13.  Sept. 
1833  til  Otto  MCller,  med  hvem  A.  havde  levet  i  Paris. 
Af  dette  Brev  vil  jeg  give  et  Uddrag,  der  viser  hans  Stemning, 
hans  Forbittrelse  og  hans  Forhaabning. 

»Kjære  Ven.  Du  er  ved  Gud  en  sod  Unge  og  skal 
komme  i  min  Barneverden!  Saaledes  at  kunne  sk j ære  et  Stykke 
ud  af  Broderens  og  Moderens  Breve!  nei  det  kunde  jeg  ikke 
have  gjort.  Jeg  vil  ret  gjemme  det  som  et  smukt  Træk, 
klippet  ud  af  dit  danske  Hjerte.  Din  smigrende  Lignelse  om 
Agnete:  »et  skjent  Aftryk  af  en  skjen  Form«  er  jo  ganske 
poetisk.  Du  er  igrunden  en  Rad  i  at  skrive  Breve,  Ludvig 
bliver  en  Zinke  mod  dig.  Bare  jeg  dog  havde  dig  her,  Du 
kjære  Menneske  med  den  ækle  Hat,  skulde  jeg  lukke  Grotten 
op,  hvor  min  Agnete,  useet  af  Andre  end  mig,  staaer  lys- 
levende som  en  nordisk  Aphrodite,  opsteget  af  Havet.  Ja,  hun 
lever,  og  jeg  er  ret  den  gode  Gud  taknemmelig  for  hun  er  saa 
smuk,  foler  jeg.  De  underlige  Mennesker  i  Verden  troe,  at  en 
Digter  ret  er  en  forfængelig  Fugl,    der  kroer  sig  af  sin  Sang; 

nei,  jo  bedre  han  selv  føler  den,  jo  ydmygere  bliver  hans  Sjælr 
jo  kjærligere  klynger  han  sig  til  Gud,  ved  hvis  Hjerte  han 
lærte  disse  Toner;  saaledes  gaaer  det  mig,  og  jeg  ligner  de 
andre  Poeter  i  saa  meget,  saa  de  bestemt  ligne  mig  i  dette.  — 
Hvad  jeg  har  skrevet  i  Locle,  altsaa  hele  anden  Deel,  staaer 
bestemt  10  Gange  over  hvad  du  kjender.  I  fire  Dage  sprang 
Agnete  ud  af  mit  Hjerte  her  i  den  forunderlige  Eensomhed. 
Over  8  Dage  blundede  hun,  fik  nogle  nye  Drømme,  og  med 
disse  og  i  en  ny  reenskreven  Kjole  sendte  jeg  hende  igaar  til 
Danmark.  Jeg  har  ogsaa  lært  hende  en  heel  Deel  Grammatik, 
for  det  see  de  meget  paa  hjemme.  Bare  de  nu  ikke  slaae 
hende  itu  for  at  see  om  hun  er  mathematisk  nok  construeret. 
Alvorlig  talt  ønsker  jeg,  at  hun  maa  gribe  dem  hjemme;  jeg 
trænger  til  Roes,  Opmuntring,  Kjærlighed  (True  nu  ikke  af 
mig  med  Fingeren).  Et  Digterhjerte  er  en  Sydvæxt,  der  kun 
kan  voxe  under  Kjærlighedens  Glasklokke;  men  der  gribe  de 
den  med  plumpe  Hænder,  som  var  det  en  Brændenelde,  »Maaned- 
skriget  mod  Literatur«  har  sagt  om  mig  i  Foraaret:  »en  Digter, 
som  engang  lovede  noget«  —  og  det  sagde  man  efterat  mine 
Maaneder  vare  komne  ud.  Jeg  har  maattet  kæmpe  med  mere 
end  nogen  anden  Digter;  Ubillighed,  altfor  stræng  Kritik  vil 
vel  ikke  kunne  slukke  den  Flamme,  der  nu  engang  boer  i  mig 
—  jeg  er  Digter  og  vil  blive  det  —  men  den  vil  tilintetgjere 
min  Væren,  dræbe  mig  før  Tiden.  Det  er  Svaghed,  veed  jeg 
nok,  men  en  medfødt  Sygdom  hos  Poeterne;  det  er  maaskee 
den  samme  Pirrelighed  Muslingdyret  har,  naar  det  sætter  sin 
Perle  og  døer.    Men  lad  os  lukke  til  for  det  sorte  Gemak.  —  ... 

Din 

Andersen. 

*  Milano  24.  Septbr.  1833. 

Før  jeg  kom  til  Rom  skulde  De  intet  Brev  have  fra  mig, 
men  idag  fik  jeg  Deres  velsignede  Linier.  »De  længes  ret 
meget  efter  at  høre  fra  mig« ,  hvorledes  kan  jeg  da  opsætte 
det.  Jeg  er  i  Italien!  er  nu  forst  ret  ude  i  Verden.  Paa 
denne  Side  Alperne  føler  jeg  mig  et  ganske  andet  Menneske, 
jeg  kan  ikke  selv  forklare  hvad  der  er  foregaaet  med  mig;  men 
jeg  har  med  eet  faaet  en  ganske  anden  klarere  Anskuelse  af 
Verden  og  Livet  om  mig.  Tro  mig,  kjære  Edvard,  Reisen 
forandrer  mig,  og  som  jeg  haaber,  til  det  Bedre ;  jeg  siger  dette 
just  fordi  De  i  Deres  Brev  yttrer  en  Tvivl;  dog  Tiden  vil 
bedst  vise  det.  Jo  mere  jeg  seer,  jo  mere  jeg  tumler  mig 
herude,  opdager  jeg  hvor  lidet  jeg  veed,  men  kan  komme  til  at 
vide.  Jeg  vil  gaae  Deres  Brev  i  gjennem,  der  er  saa  meget 
deri  jeg  har  at  svare  Dem  paa.  De  troer  at  jeg  ikke  kan 
taale  at  høre  Deres  Hjertes  Mening  om  Agnete,  ikke  taale  at 
høre  et  alvorligt  Ord  af  min  meest  prøvede  Ven!  O  Edvard, 
frygt  ikke  derfor.  Det  var  i  gamle  Dage  jeg  strax  fik  Vand 
i  Øinene.  De  synes  ikke  om  første  Deel  af  Agnete,  og  hvad 
De  bemærker  kan  De  have  nogen  Ret  i:  min  Personlighed 
spiller  saa  stor  en  Rolle,  den  lyriske  Digter  udtaler  sig  selv. 
Det  er  nu  en  Egenhed  hos  mig,  at  jeg  hidtil  har  været  saa 
ganske  lyrisk:  men  det  taber  sig  og  jeg  troer  Agnete  gjør 
Overgangen.  Husk  paa,  hvor  kort  Tid  efter  at  jeg  forlod 
Hjemmet  jeg  begyndte  paa  dette  Arbeide,  hvormeget  jeg  endnu 
maatte  være  den  samme.  Anden  Deel  af  Agnete  har  alt  et 
ganske  andet  Præg,  som  De  nu  vil  have  seet;  forandre  noget 
i  første  Deel  vil  jeg  ikke.  Vil  De  derimod  i  Zigeunerens 
Replik  udelade  de  to  Linier: 

Den  hele  vide  Verden  er  vort  Hjem 

Og  paa  slig  Vandring  skærpes  Blik  og  Tanke, 

da  troer  jeg.  at  den  Preciosa-iske  Lighed  er  borte.  I  Efter- 
spillet troer  jeg  at  Havet  siger:  »Yægge,  Kuppel,  hvert 
et  Kammer  straaler  nu  i  Maanens  Flammer«  —  vil  De  rette 
det  til  Solens  Flammer,  ligeledes  i  3die  Chor,  thi  det  er  ved 
Solens  Nedgang.  Enkelte  Steder  har  De  ogsaa  reent  mis- 
forstaaet  mig,  skjondt  jeg  troede  det  var  læseligt.  De  læser: 
Qvinden  ligner  Urten,  der  er  dømt  til  at  voxe  qvægende  om 
Koden,  men  det  er  Reelen,  med  et  e. 

Ligeledes  at  »Stormen  klipper  Mænd  og  Heste  af  Bølgerne«  , 
det  var  jo  noget  reent  Sludder,  nei,  den  klipper  af  Skyerne. 
Læs  endelig  rigtigt  naar  De  lader  Bogen  trykke,  jeg  troede  saa 
vist  at  De  godt  kjendte  mine  Kragetæer.  Naar  De  nu  kjender 
det  Hele,  vil  De  ogsaa  bedre  kunne  bedømme  det.  Hvor  glad 
var  jeg  ikke  blevet  om  De  havde  været  lykkelig  over  min 
Agnete.  Mange  vil  sige  strængere  Ting  om  hende  end  De, 
men  uagtet  Pletterne  vil  hun  dog  staae  som  et  smukt  Over- 
gangspunkt  til  min  nye  Digtervirken.  Roes,  uendelig  Roes,  som 
jeg  oftere  har  sagt,  vil  virke  meest  velgjørende  paa  mig  — 
De  kan  ikke  yde  den  til  mig,  nu  vel,  jeg  lader  ikke  Hovedet 
synke,  bryder  heller  ikke  i  Graad,  men  gjemmer  det  altsammen 
i  Hjertet,  medens  jeg  gaaer  frem  hvor  og  naar  jeg  skal.  Havde 
jeg  Manuscriptet,  da  havde  jeg  vist  i  første  Øieblik  efter  at 
have  læst  Deres  Dom,  at  De  »ikke  finder  det  godt«  kastet  det 
Hele  i  Ilden;  thi  hvad  skal  vi  med  det  Middelmaadige.  Men 
det  havde  været  galt  af  mig;  er  Agnete  ikke  af  Cararisk 
Marmor,  saa  er  hun  dog  heller  ikke  af  Graasteen.  Min  Person- 
lighed troer  jeg  herefter  ikke  meer  vil  træde  frem.  Naar  De 
opdager  det,  Edvard,  da  siig  mig  det,  peg  ikke  paa  det 
Mørke  men  heller  paa  det  frembrydende  Lys.  Tak  for  Deres 
Oprigtighed,  giv  mig  altid  den.  Naar  De  har  faaet  dette  Brev 
skriver  De  mig  strax  til  i  Rom,  jeg  venter  det  sikkert,  og 
horer  da  meer  om  Agnete;  Deres  Faders  Mening  haaber  jeg 
ogsaa  at  faae  at  vide.     Anmeldelsen  af  mine  Digte  har  glædet 

mig,  den  fik  mig  Taarer  i  Øinene  og  fyldte  mit  Hjerte  med 
barnlig  Tak  til  Gud.  — 

De  har  sagt,  at  den  nye  Nytaarsgave *)  var  sin  Forfatter 
værdig,  hvilket  jeg  har  taget  i  en  god  Betydning.  Dette 
Spøgelse,  jeg  mener  Gjengangeren ,  vil  altid  lægge  sine  kolde 
Fingre  mellem  vore  Hjerter;  men  det  bliver  nok  Dag,  og  saa 
have  Gjengangere  ingen  Magt.  En  anden  Yttring,  som  De 
giver  Navn  af  Bebreidelse,  kommer  jeg  nu  til  at  berøre.  Flere 
hjemvendende  Danske  bemærke,  at  jeg  bruger  min  hele  Tid  til 
at  skrive  Breve  (naturligviis  i  Paris);  det  er  meget  lidet  ondt, 
dog  forbittrer  det  mig.  For  det  første  angaaer  det  ikke  disse 
hvad  jeg  bruger  min  Tid  til,  dernæst  er  det  en  Slags  Usandhed. 
At  De,  kjære  Edvard,  har  taget  Notits  deraf,  forundrer  og 
bedrøver  mig  meer  end  Deres  Yttring  mod  Agnete.  Medens 
mine  gode  Landsmænd  i  Paris  intet  bestilte,  skrev  jeg  til  Hjemmet 
fordi  jeg  var  træt  af  at  tumle  mig  i  Byen  eller  af  at  læse  eller 
digte;  desuden  kostede  Brevene  ingen  Postpenge  som  nu,  og 
jeg  skriver  i  een  Time  hvad  andre  skriver  i  tre. 

De  siger,  at  jeg  i  Hemming  skildrer  mig  selv,  at  mange 
af  hans  Udtryk  har  jeg  selv  brugt  til  Dem;  men  tro  mig  kjære 
Ven,  havde  De  kjendt  Schiller  eller  Byron,  saaledes  som  De 
kjender  mig,  da  vilde  De  have  hørt  dem  sige  meget  af  hvad 
deres  Digte  udtale  med  samme  Ord.  De  taler  om  en  »sygelig 
blod  Stemning  hos  mig« ;  just  den ,  ja  det  troer  De  neppe, 
anseer  jeg  for  den  store  Lykke:  at  jeg  eier  Dem,  har  Deres 
Venskab  og  nu  eier  en  oprigtig  trofast  Ven.  For  at  gjøre 
Dem  dette  tydeligt,  maa  jeg  berøre  en  S  træng  der  maaskee 
bedrøver  Dem,  som  den  altid  knuger  mig  til  Jorden.  Vore 
Charakterer  ere  noget  forskellige,  just  min  Blødhed  var  istand 
til  at  bøie  mig  efter  Dem.     Havde  jeg  hjemme  havt  den  samme 


1  »Anonym  Nytaarsgave,«  af  Gjengangerbre venes  Forfatter. 

Folelse,  der  nu  rører  sig  i  mig,  da  havde  Deres  Maade  at 
være  paa  stødt  mig  aldeles  bort  dengang  jeg  ikke  kjendte 
Dem.  Med  et  Barns  hele  Tillid  bød  jeg  Dem  mit  broderlige 
Da,  og  De  aislog  det.  Da  græd  jeg  og  tang,  altid  har  det 
siden  staaet  som  et  aabent  Saar;  men  just  min  Blødhed,  min 
halve  Qvindelighed  lod  mig  hænge  fast  ved  Dem.  Da  kom  jeg 
til  at  see  saamange  andre  herlige  Egenskaber  hos  Dem,  at  jeg 
maatte  holde  af  Dem  og  huske  paa,  at  det  dog  kun  var  en 
lille  Feil  hos  saa  meget  Godt.  Misforstaa  mig  ikke  Edvard; 
nu  er  det  mig,  der  maa  bruge  denne  Yttring  De  saa  ofte  giver 
mig.  Oprigtige  bør  vi  to  være  mod  hinanden,  min  Sjæl  skal 
ligge  aaben  for  Dem.  Indtil  min  Afreise  var  jeg  slet  nok  til 
at  kunne  troe,  at  Deres  Afslag  om  at  sige  Du  reiste  sig  fra, 
at  en  mere  glimrende  Stilling  kunde  vente  Dem  end  mig,  og 
at  dette  fortrolige  Du  da  kunne  genere.  Ved  den  evige  Gud, 
nu  troer  jeg  det  ikke,  jeg  anseer  det  kun  for  en  Egenhed  hos 
Dem  og  beder  af  Hjertet  om  Forladelse. 

Kjæreste  Ven,  skriv  ret  udførligt  om  mine  Penge- 
sager og  siig  mig  noget  mere  om  Agnete.  De  synes  altfor 
flygtigt  at  have  læst  den ,  og  just  af  Kjærlighed  til  mig  faaet 
Frygt  og  seet  større  Skygger  end  der  maaskee  er.  Da  De 
klager  over,  at  jeg  skriver  for  mange  Breve,  burde  jeg  vel  ikke 
sende  Dem  dette ;  men  jeg  maa  tale  med  Dem,  thi  De  er  Nat 
og  Dag  i  min  Tanke. 

De  hilste  mig  ikke  fra  en  Sjæl  hjemme,  men  det  var  vel 
en  Forglemmelse.  —  Tilgiv  mig  at  jeg  maatte  opponere  mod 
Dem  i  dette  Brev,  men  Deres  var  saaledes  skrevet,  at  det  ikke 
var  en  Kritik  men  en  Udfordring.  Her  er  min  Haand,  Edvard, 
vi  ere  de  gamle  trofaste  Venner;  jeg  veed,  at  gjver  De  mig 
Malurt,  er  det  for  at  hjælpe  paa  min  daarlige  Mave. 

Deres  broderlige 

Andersen. 

Efterskrift. 

Endnu  maa  jeg  tilføie  lidet  med  Hensyn  til  en  Yttring  i 
Deres  Brev,  at  Hemming  udtaler  min  Hjemvee.  Denne 
Følelse  kjender  jeg  endnu  slet  ikke;  det  er  altsaa  ikke  min 
Personlighed,  De  her  har  fundet.  Jeg  har  ingen  Hjemvee, 
snarere  et  Slags  Vee,  naar  jeg  tænker  paa,  at  jeg  engang  skal 
hjem  i  de  gamle  Forhold,  hjem  til  mange  hittre  Krænkelser; 
jeg  føler  mig  hjemme  overalt  hvor  jeg  kommer,  Verden  synes 
mig  mit  Fædreland;  dog  siig  ikke  det  til  de  Andre,  de  vil 
misforstaae  mig.  Danmark  er  et  deiligt  Land,  men  koldt, 
taaget,  og  meget  Smaat  selv  i  det  Store.  Jeg  hænger  med 
Sjæl  og  Tanke  ved  enkelte  Mennesker  hjemme,  jeg  faaer  en 
underlig  Hjertehanken  naar  jeg  tænker  paa,  hvor  længe  jeg 
ikke  faaer  dem  at  see;  jeg  glæder  mig  alt  som  et  Barn  til 
første  Gang  at  flyve  dem  imode,  men  jeg  frygter  for  den  Tid 
jeg  skal  hlive  bestandigt  hjemme.  Edvard,  havde  jeg  Dem, 
Deres  og  et  Par  Mennesker  til  her  bag  Alperne,  hvor  gjerne 
blev  jeg  da  ikke  her;  min  Naturer  slet  ikke  nordisk.  Hvilken 
Luft,  hvilket  Liv  gjennemstrømmer  mig  ikke  alt  her!  Jeg 
har  faaet  Ideen  til  en  ny  Tragedie;  Fru  Heiberg  skal  deri 
være  Christian  d.  2.  som  ung  Prinds.  Jeg  troer  den  italienske  Luft 
vil  vifte  gjennem  denne  nordiske  Bøgeskov,  men  maaskee  bliver 
den  ikke  antaget;  jeg  frygter  det,  thi  jeg  troer  der  vil  blive 
Poesi  deri.  —  Dersom  De  Edvard  har  forandret  Deres  Mening 
om  Agnete:  »det  er  ikke  godt«,  da  skylder  De  mig  Opreisning, 
og  jeg  veed  jeg  faaer  den. 


Rom  i  Novbr.  1833. 
....  Skulde  det  virkelig  være  en  Ubillighed  af  mig,  at 
jeg  midt  nede  i   Italien  bliver  bedrøvet  ved  at  det  Menneske, 

mit  Hjerte  ligger  nærmest,  skriver  til  mig  som  til  en  Yen  i 
Lyngby,  en  lille  Seddel,  nogle  hurtigt  affattede  Linier.  I  Gads 
Navn,  skriv  mig  sjeldnere  til,  men  skriv  da  et  Brev;  der  maa 
være  Tider,  Deres  Forretninger  kan  tillade  Dem  det,  og  Timer 
at  Deres  Hjerte  taler  for  mig.  Hvor  glad  kunde  jeg  ikke  fele 
mig  ved  Dem,  hvor  let  kunde  De  ikke  endnu  mere,  dersom 
det  er  muligt,  binde  mig  til  Dem.  —  Efter  Gjerningen  og 
ikke  efter  Ordet  skal  man  bedomme  sin  sande  Ven,  veed  jeg 
nok,  men  hvorfor  kan  ikke  begge  forenes  hos  gode  Mennesker. 
Vinder  ikke  Orangetræet  ved,  at  det  foruden  sin  ædle  Frugt 
ogsaa  udbreder  Duft  omkring  sig.  De  har  Agtelse  for  mig, 
De  har  Interesse,  De  mener  mig  det  bedre  end  maaskee  nogen 
Anden,  men  De  synes  fremmed  mod  mig  i  meget;  er  jeg  da 
virkelig  endnu  saa  forskjellig  fra  Dem? 

.  .  .  .  Den  2den  Novbr.  tænkte  jeg  ret  levende  paa 
Dem,  drak  Deres  Skaal  og  takkede  Vorherre  for  min  kjære 
Edvard,  jeg  tidt  maaskee  forlanger  for  meget  af,  men  altid 
betragter  som  min  meest  trofaste  Ven. 

Deres 
Andersen. 


Rom  21.  Novbr.  1883. 

(Til  Jonas  Collin.) 

Min  kjære,  kjære  Fader !  .  .  .  Min  Tid  tilbringer  jeg  med 
at  see  de  store  Mestres  Arbeider  og  med  at  studere  Historie. 
Denne  har  her,  hvor  jo  næsten  dens  Vugge  er,  ordenlig  paatrængt 
sig  mig.  Millots  Verdenshistorie,  som  jeg  har  fundet  her,  er 
mig  en  sand  Skat;  Frankrigs  og  Roms  Historie  vexler  jeg  med 

at  læse,  ligesom  jeg  ogsaa  har  taget  Geerlevs  og  Molbechs 
Reiser.  Hvad  denne  sidste  angaaer,  da  bar  jeg  en  dobbelt  Veder- 
kvægelse deraf.  Før  bar  jeg  ofte  blindt  ben  troet  Verdens  gode 
Dom  om  Folk,  nu  faaer  jeg  ogsaa  min  egen  Mening.  Jeg  seer 
nu,  at  den  kritiske  Molbech  dog  beller  ikke  er  saa  stiv  i  Papirerne, 
jeg  seer,  at  der  er  mere  Vandfarve  end  Mosaik  i  Verden.  Det 
er  forbausende,  bvor  overfladisk  bans  Heise  er;  bavde  De  seet 
bvad  jeg  alt  bar  seet  bernede,  vilde  De  maaskee  bedømme  barn 
strængere.  Men,  siger  De  vel,  lad  os  nu  see,  bvorledes  Ander- 
sens Heise  bliver. Endnu  bar  jeg  ikke  begyndt  paa  noget 

nyt  æstbetisk  Arbeide ;  Æmne  mangler  jeg  ikke,  men  jeg  begynder 
at  vrage,  min  Skjønheds-Sands  er  blevet  vakt,  Aand  og  Form 
maa  smelte  sammen. 

Naar  man,  som  flere  unge  Kunstnere,  er  3  å  4  Aar  ude, 
ligger  næsten  den  halve  Tid  paa  eet  Sted,  og  bvor  det,  f.  Ex. 
i  Rom,  ikke  er  meget  dyrere  end  det  billige  Kjobenhavn,  da 
kan  Stipendiet  nok  slaae  til,  især  naar  man  nu  maler  et  Stykke 
for  Hjemmet,  et  andet  for  en  Familie  her  i  Udlandet,  det  hjelper 
paa  Sagerne.  Det  er  min  Plan  .  .  .  (herefter  følger  hans  Reise- 
plan). 

Saaledes  udført  maatte  jeg  ret  faae  Gavn  af  min  Reise,  og 
det  tydske  Sprog  vilde  alene  være  en  rig  Gevinst.  Da  mit 
Fædreland  nu  engang  har  taget  sig  kjærligt  af  mig,  og  jeg 
neppe  har  gjort  mig  uværdig  siden  den  Tid,  stoler  jeg  paa  at 
man  ikke  bryder  det  over  paa  Halweien.  Jeg  har  kun  Dem, 
kjære  Velgjører,  jeg  lægger  min  Skjebne  i  Deres  Haand,  og 
troer  at  kan  De  gjøre  noget  og  finder  det  rigtigt,  da  vil  De. 
Edvard  har  i  den  lille  Seddel,  som  han  skrev  mig  til  med 
Vexlen,  sagt  mig,  at  det  var  »meget  usandsynligt«  at  jeg  fik 
noget  Tilskud  af  Fondet.  Jeg  beder  alligevel  om  at  ban  vil 
skrive  en  Ansøgning  for  mig,  om  kun  100  Species,  og  jeg  vover 
at  lægge  Dem  det  paa  Hjertet.  Jeg  har  her  simpelt  sagt  Dem 
min  Plan;  iøvrigt  beder  jeg  om  Deres  faderlige  Raad,  som  jeg 

altid  vil  følge,  om  det  end  øieblikkeligt  ikke  blev  mig  saa 
kjært.  Mere  ugjerne  end  De  maaskee  troer,  peger  jeg  hen  paa 
mit  hjemsendte  Arbeide  Agnete.  De  kjender  det  beelt,  det 
maa  overtyde  om,  at  mit  Ophold  herude  virker  gavnligt  paa 
mig.  Jeg  har  ikke  andet  end  dette  Arbeide  og  Deres  Hjerte; 
hiint  maa  nu  tale  for  mig  hos  Publikum,  dette  hos  de  Enkelte 
der  kan  handle.  —  Overvei  kjærligt  mine  Sager,  lad  mig  blive 
saalænge  ude  jeg  kan  og  glæd  mig  med  et  trøsteligt  faderligt 
Brev.  Hjertelig  Tak  for  Deres  inderlige  Omhu  for  mig  og 
Yttringer  til  Bødtcher,  det  er  en  brav  Mand,  synes  det,  som 
strax  kom  mig  kjærligt  imede.  Professor  Thiele  har  ogsaa 
skrevet  ret  venligt  om  mig  til  nogle  af  Kunstnerne ;  jeg  er  ham 
taknemmelig  for  hans  gode  Sindelag  mod  mig,  som  han  oftere 
hjemme  har  viist;  men  dog  ligger  der  noget  i  Maaden,  der,  om 
ikke  det  har  stedt,  dog  har  saaret  mig.  Ja,  Dem  kan  jeg  jo 
nok  sige  det  til,  selv  om  jeg  skulde  være.  lidt  ubillig.  Thiele 
har  saavel  til  KUchler  som  til  Bissen  brugt  Udtryk,  som  om 
han  ordenlig  vilde  forberede  dem  paa  en  ypperlig  Fyr  i  et  meget 
keitet  Legeme.  Maaskee  har  jeg  hjemme  været  noget  underlig 
fremfor  Andre,  men  man  tænker  ikke  paa,  hvormeget  sligt  jevnes 
i  en  7  Maaneder  ude  i  Verden.  Man  har  ogsaa  smilet  deraf 
og  spurgt  mig,  hvorledes  jeg  da  har  været  hjemme,  siden  man 
saaledes  har  villet  forberede  paa  mig.  Jeg  troer  vist,  at  jeg 
nu  meget  ligner  alle  andre  Mennesker,  dersom  dette  skal  være 
saa  rart.  At  Thieles  Yttring  udspringer  fra  det  bedste  Hjerte 
og  Omhu  for  mig,  veed  jeg,  men  kjær  har  den  dog  ikke  været 
mig.     Veed  De   intet  om  mine   to  Vaudeviller?1      Skulde   de 

nu  ikke  have  ligget  saa  længe,   at  de  vare  gode  nok? 

O  der  er  saa  meget  i  det  kjære  Hjem  og  i  Byen  udenfor  jeg 
gad  vidst,  men  den  kjære  Edvard  fortæller  mig  ikke  noget 
uden  at  »Klokken  er  mange«  —  Vognen  holder  for  Døren  »og 


1  »Spanierne  i  Odense  c  og  »Fem  og  tyve  Aar  derefterc. 

det  er  Mimis  Fødselsdag,  jeg  skal  derhen  c  —  og  saa  er  Brevet 
nde  —  jo,  jo,  det  blev  smukt,  skulde  jeg  maale  Venskabet 
efter  Alenen  af  hans  Breve. 

Deres  sønligt  sindede 

Andersen. 

E.  Skr.: 

Katakomberne  under  Rom  ere  noget  usikkre,  dog  har  jeg 
med  Dinesen,  Neergaard  og  en  Munk  bevandret  dem;  det 
gik  godt  af.     Molbech  har  ikke  vovet  det. 


Rom  17.  Decbr.  1833. 
(Til  Jonas  Collin.) 

Min  eiegode  kjære  Fader!  Nu  er  jeg  da  ganske  ene  i 
Verden.  Deres  Brev,  som  jeg  modtog  igaar,  underrettede  mig 
om  min  gamle  Moders  Dod.  Det  var  en  Velgjerning  af  vor 
Herre,  hun  var  svag  og  hjelpeløs;  De  veed  ikke,  hvormange 
Taarer  hendes  Stilling  har  fremkaldt  hos  mig,  da  jeg  aldeles 
intet  kunde  gjore  for  at  mildne  den;  jeg  har  virkelig  tidt  bedt 
Gud  om  at  tage  hende  til  sig.  Mit  sidste  Brev  fra  Rom  har 
hun  ikke  faaet,  men  jeg  veed,  at  hun  i  sin  sidste  Time  har 
bedt  for  mig  og  velsignet  mig.  Min  ferste  Tanke,  da  jeg  herte 
hun  var  borte,  var  et :  Gud  jeg  takker  dig,  men  senere  har  jeg 
dog  ikke  ret  kunnet  gjere  mig  fortrolig  med  dette  Forunderlige : 
at  være  saa  ganske  ene.  Her  feler  jeg  det  dobbelt,  og  derfor 
skrives  disse  Ord,  saa  taler  jeg  dog  med  Dem.  Vær  mig  som 
altid  god,  endnu  er  jeg  det  ikke  uværdig. 

Tak  for  det  Heibergske  Brev1.     At  De  sendte  mig  det 


1  Herom  efter  Slutningen  af  dette  Brev. 

er  mig  et  nyt  Beviis  paa  Deres  Fadersind  for  mig,  Manden  har 
Eet  i  alt  hvad  han  skriver,  Directionen  med;  lad  det  derfor 
hvile  til  jeg  engang  kommer  hjem,  da  skal  jeg  jo  ogsaa  arbeide. 
Mangt  et  Sujet  har  jeg  i  den  senere  Tid  overveiet  men  forkastet; 
endnu  skriver  jeg  intet,  jeg  har  faaet  ganske  andre  Tanker. 
Gid  Nødvendigheden  og  en  vis  Ungdommelighed  ei  havde  for- 
ledt mig  til  at  skrive  meget  af  hvad  der  er  skrevet;  men  alligevel 
er  jeg  blevet  for  strængt  behandlet,  og  hvad  Formen  i  Agnete 
og  Deres  Yttring  derom  angaaer,  da  —  Tiden  vil  bedømme  det. 
Agnete  vil  med  sine  Feil  give  mig  Digternavnet;  er  det  en 
Vildfarelse  af  mig,  en  Forblindelse,  da  bliver  der  heller  aldrig 
noget  af  mig ;  Guds  Villie  skee.  Deres  Yttring  med  Hensyn 
til  Hertz,  at  De  ønsker,  at  jeg  glemmer  alt  det  Gamle,  da 
har  jeg  alt  fra  vort  første  Mode  stræbt  at  gjore  det,  min  Natur 
er  tilbøielig  dertil  og  jeg  vidste  nok,  at  De  saae  det  gjerne. 
Vi  sees  daglig  og  Ingen  skulde  mærke  vort  tidligere  Forhold. 
At  vi  kan  blive  fortrolige  Yenner  skeer  vel  neppe;  han  har 
gjort  mig  latterlig  hjemme.  Landsmændene  her  vare  ikke  godt 
stemte  for  ham,  han  talte  ved  sin  Ankomst  noget  dominerende, 
yttrede  nogle  Anskuelser  af  Kunsten,  de  fandt  forunderlige,  talte 
og  spurgte  om  Bibliotheket  paa  en  Maade,  som  han  var  udsendt 
for  at  tage  sig  ret  af  Alt;  det  er  nu  anderledes.  Man  forebragte 
mig  det  strax,  naturligviis,  bad  mig  endog  om  ikke  at  være  saa 
venlig  som  jeg  var,  da  han  vilde  ansee  det  for  Underdanighed, 
Frygt  o.  s.  v.  —  De  kjender  jo  Folk ,  De  veed  hvorledes  det 
gaaer  selv  med  de  bedste;  men  Hertz  blev  snart  mildere,  elsk- 
værdigere, og  jeg  fandt  ingen  Grund  til  at  blive  anderledes. 
Maaskee  min  Tilnærmelse  greb  ham,  han  synes  Dag  for  Dag 
at  give  sig  meer  og  meer  af  med  mig.  Yi  tale  ofte  sammen  om 
Kunstsagerne,  og  der  er  virkelig  Øieblikke,  hvori  jeg  kunde 
gribe  hans  Haand  og  sige:  hvorfor  skal  vi  være  Uvenner.  Men 
det  vilde  han  maaskee  finde  komisk.  .  .  .  Thorvaldsen  havde 
hørt  mig  læse  Agnete,  men  yttrede  det  Ønske,   at  jeg  vilde 

læse  den  endnu  engang  for  ham,  da  han  fandt  meget  Behag 
deri ;  han  inviterede  sig  da  en  Aften  hjem  til  mig  og  sagde :  lad 
det  være  en  Tid  at  de  Landsmænd,  der  ei  have  hørt  den,  kan 
faae  godt  af  det  med;  af  disse  var  der  kun  to,  Bissen  og 
Petzholdt.  Imidlertid  sagde  Bødtcher  mig,  at  det  vilde  være 
lidt  koldt  mod  Hertz,  om  jeg  ikke  underrettede  ham  derom; 
jeg  gjorde  det  da,  skjøndt  jeg  derved  var  frygtelig  genert  og 
læste  vist  meget  slet  op.  Han  hørte  meget  opmærksomt  til 
og  indlod  sig  vel  ikke  som  Thorvaldsen  paa  nogen  Koes,  men 
har  siden  været  ret  hjertelig  imod  mig  og  hører  til  mit  Befin- 
dende, som  i  den  sidste  Tid  ikke  har  været  det  bedste;  men 
det  er  ikke  farligt. 

Tak  Edvard  og  bed  ham  bære  over  med  min  Irritabilitet. 
EUchler  maler  mig  i  denne  Tid,  for  Venskabs  Skyld  og  efter 

hans  egen  Anmodning1). 

Deres  sønlige 
Andersen. 

16.  Novbr.  1833. 
Hr.  Conferentsraaden  har  for  nogle  Dage  siden  tilskrevet 
mig  om  Hr.  Andersens  to,  i  forrige  Saison  til  Theatret  ind- 
leverede Vaudeviller,  om  hvilke  De  antager,  at  Sprogets  Be- 
skaffenhed fornemmelig  har  været  Aarsag  til,  at  de  ikke  bleve 
antagne.  Men  dette,  maa  jeg  bemærke,  var  dog  ingenlunde 
Tilfældet.  Alle  tre  Medlemmer  af  Theaterdirectionen  vare, 
efter  at  have  læst  dem,  enige  om  at  finde  dem,  som  dramatiske 
Gompositioner,  meget  svage  og  umodne  og  ikke  lidet  smagløse. 
Heller  ikke  troer  jeg,  at  Hr.  Conferentsraaden  selv  vil  andet 
end  finde,  at  ogsaa  disse  Stykker  have  altfor  mange  Præg  af 
den  overordenlige  Hast,  Skjødesløshed  og  Ligegyldighed  mod 
Smagens  Fordringer,  hvormed  Andersen  overhovedet  som  Digter 
arbeider. 


Detto  Portrait  har  jeg.  E.  C. 

At  jeg  for  min  Deel  iøvrigt  nærmest  bar  bedømt  dem  som 
dramatiske  Digterværker,  stemmer  overeens  med  den  Syns- 
maade,  jeg  i  det  Hele  har  for  Theater-Censuren,  som  jo  ikke 
alene  maa  see  paa  hvad  der  kan,  men  ogsaa  paa  hvad  der  bør 
anfores;  ligesom  det  ogsaa  ved  denne  Leilighed  kommer  med  i 
Betragtning,  at  Stykkerne  som  Vaudeviller  medføre  en  ikke 
ubetydelig  Bekostning  fra  Musikens  Side.  Om  der  nu  ellers 
kunde  gjøres  noget  til  disse  Stykkers  Forbedring,  tør  jeg  ikke 
afgjøre  —  men  vil  heller  ei  benægte  det  —  ja  holder  det 
endog  for  muligt,  at  Forfatteren  selv  kunde  gjøre  det,  ifald 
f.  Ex.  hans  Heise  og  et  flittigere  alvorligere  Studium  maatte 
virke  til  at  rense  hans  Smag.  Men  vilde  han  gjøre  det,  om 
han  kunde  det?  Hvorledes  fik  man  Stykkerne  sendt  til  ham, 
og  blev  ikke  Udfaldet  endda  usikkert?  —  At  faae  dem  antagne 
i  den  nærværende  Form,  vil  jo  ei  blive  muligt,  da  Directionen 
jo  ganske  eenstemmigen  var  derimod.  Jeg  vilde  derfor  foreslaae 
Hr.  Conf.  at  høre  Professor  Heibergs  Dom  om  Stykkerne,  og 
ifald  han  troer,  der  kunde  gjores  noget  ved  dem,  da  at  an- 
mode ham  om  at  paatage  sig  det  Arbeide,  at  pudse  og  file  dem 
saaledes,  at  de  kunde  passere.  Ifølge  de  ham  ved  hans  An- 
sættelse paalagte  Vilkaar  skulde  han  være  forpligtet  til  at 
revidere  Andres  indleverede  Oversættelser,  hvormed  Direc- 
tionen ikke  var  ganske  tilfreds«,  og  »forfatte  større  og  mindre 
Forandringer  og  Tilsætninger,  i  Prosa  eller  Vers,  til  Styk- 
ker, hvor  Directionen  maatte  finde  dette  nødvendigt«.  Men 
Directionen  kan  vel  neppe  udstrække  denne  Forpligtelse  til  Ar- 
beider,  som  den  slet  ikke  har  fundet  antagelige;  derimod  turde 
det  være  meer  end  rimeligt,  at  Hr.  Conf.  kunde  formaae  ham 
hertil,  i  fald  han  er  af  den  Mening,  at  Stykkerne  kunde  blive 
brugbare  for  Theatret.  Det  er  Sandhed,  hvad  jeg  mundtlig 
yttrede  for  Hr.  Conf.,  at  jeg  oprigtigen  onskede,  at  de  kunde 
blive  det;  thi  saameget  jeg  endog  har  mod  Andersen  som 
Digter,  saa  lidt  har  jeg,  eller  kan  have  det  mindste  imod,   at 

han  opnaaer  enhver  Fragt  af  sine  Arbeider,  som  han  kan  op- 
naae;  og  saa  høiligen  vilde  det  glæde  mig,  om  jeg  var  i  Stand 
til  at  vise  Dem,  som  jeg  agter  og  ærer  saa  høit,  hvor  gjerne 
jeg  opfyldte  et  Ønske  af  Dem,  der  dog  aldrig  vil,  at  jeg  skulde 
sige  eller  gjøre  noget  mod  min  Overbeviisning. 

Deres  o.  s.  v. 

C.  Molbech. 


28.  Novbr.  1833. 

Idet  jeg  hermed  har  den  Ære  at  tilstille  Hr.  Conferents- 
raaden  det  mig  til  Gjennemsyn  overleverede  Manuscript  af 
Hr.  Andersen,  tager  jeg  mig,  efter  Aftale,  den  Frihed,  at  gjere 
nogle  Bemærkninger  derover,  ved  hvilke  jeg  dog  maa  bede  om 
Undskyldning  for  den  aphoristiske  Form,  hvori  jeg,  for  Hurtig- 
hedens Skyld,  ventelig  kommer  til  at  fremsætte  dem. 

Ideen  til  begge  Stykker  synes  mig  heldig.  De  Elskendes 
Adskillelse,  og  deres  Gjensyn,  som  bliver  et  naturligt  Motiv  til 
ei  at  adskille,  men  tvertimod  forsone  det  yngre  Par,  forekommer 
mig  at  være  en  meget  god  Grundvold  for  et  Skuespil;  men  imod 
Udførelsen  troer  jeg,  at  adskilligt  kan  indvendes. 

Jeg  troer,  at  Forfatteren  gjorde  vel  i  om  han  ikke  gav  sit  Ar- 
beide  Navn  af  to  Vaudeviller,  men  kun  af  een  i  to  Tableaux 
(eller  hvad  andet  Navn  der  maatte  findes  passende);  thi  det 
første  Stykke  ender  altfor  utilfredsstillende  til  at  kunne  be- 
tragtes som  et  Heelt.  Denne  i  sig  selv  ikke  betydelige  Bemærkning 
troer  jeg  dog  er  ikke  uvigtig  med  Hensyn  paa  Fublicums  Mod- 
tagelse af  Stykket,  da  intet  er  skadeligere,  end  naar  Publicum 
medbringer  større  Forventninger  end  dem,  som  det  finder  op- 
fyldte. 

Det  Smukke,    som  ligger  i  Sujettet  og  som  især  skulde 

naae  sit  Culminationspunct  i  Gjensyns-Scenen  i  Stykket  Nr.  2, 
synes  mig  ikke  at  være  benyttet  paa  nogen  dramatisk  Maade, 
og  derfor  heller  ikke  at  gjøre  den  tilsigtede  Virkning.  Gesand- 
tens Fremgangsmaade  mod  sin  Søns  ham  ubekjendte  Elskede,  idet 
han  uopfordret  sender  hende  Penge  og  et  uartigt  Brev,  er  altfor 
udelicat  og  plump  for  en  høi  Diplomat,  der  ikke  skal  fremstilles  som 
en  naragtig  Person  eller  som  en  daarlig  Diplomat;  heller  ikke  gjen- 
kjender  man  i  dette  Træk  den  forrige  godhjertede  Franeiscus. 
Hvis  Forfatteren  vilde  have  fremstillet  en  Mand,  som  i  et  bevæget 
politisk  Liv  havde  tabt  sin  Ungdoms  Hjertelighed,  da  var  det 
en  anden  Sag,  men  dette  er  ikke  Tilfældet;  thi  ved  Gjenkjen- 
delsen  af  Augusta  seer  man,  at  han  har  bevaret  sin  Ungdoms 
Hjerte.  Han  maatte  derfor  vel  sætte  sig  imod  de  Elskendes 
Forening  men  vælge  et  passeligere  Middel.  Fremdeles  kunde 
Stoffet  været  benyttet  bedre  paa  dette  Sted,  hvoraf  hele  Effecten 
er  afhængig.  Langt  interessantere  vilde  det  være,  om  Gesandten, 
inden  han  gjenkjendte  Augusta,  havde  en  Samtale  med  Luise, 
som  jo  maatte  interessere  ham  ved  sin  paafaldende  Lighed  med 
Moderen,  Noget,  som  han  selv  omtaler,  men  efterat  Knuden  er 
lost,  saa  at  Forfatteren  her  har  berøvet  sig  selv  Leiligheden 
til  en  effectfuld  Scene  og  en  interessant  Forvikling.  Saaledes  som 
Gjenkjendelsen  nu  finder  Sted,  er  der  intet  dramatisk  Liv  deri. 
Hvorledes  forresten  Forandringen  skulde  gjeres,  vil  jeg  ikke 
paatage  mig  at  bestemme ;  kun  derpaa  vil  jeg  gjøre  opmærksom, 
at  paa  dette  Sted  sidder  Stykkets  værste  Skrøbelighed;  men 
dette  Sted  er  Stykkets  Hjerte,  og  Hjertesygdomme  ere  gjerne 
dødelige.  — 

Ved  et  Theaterstykke  er  det  en  slem  Omstændighed,  naar 
ikke  alle  Hjul  gribe  ind  i  hverandre,  naar  ikke  Alt  samles  i 
een  Gang  til  eet  Maal.  Dermed  faaer  Stykket  noget  Improvi- 
seret, Fragmentarisk,  Incohærent,  og  dette  ophæver  den  thea- 
tralske  Virkning.    En  Følelse  heraf  har  jeg  haft  ved  Læsningen 

af  nærværende  Stykker,   og  troer  at  den  har  især  sin  Grand  i 
tre  Omstændigheder: 

1)  at  der  i  begge  Stykker  ikke  er  en  eneste  Person  (med 
Undtagelse  af  Johan,  der  siden  bliver  Agent,  men  han  er  kun 
en  Biperson),  hvis  Charakteer  blot  er  saameget  skizzeret,  at 
Tilskueren  kan  sige,  at  han  har  gjort  et,  om  end  nok  saa  flyg- 
tigt Bekjendtskab.  Vel  kan  ikke  enhver  Person  være  saa  meget 
udfort,  som  dertil  herer;  det  forlanges  heller  ikke,  naar  det  blot 
er  Tilfældet  med  dem,  paa  hvilke  Interessen  hviler.  Men  om 
Frandsens  eller  Gesandten,  om  Augusta,  Diego  og  Luise 
faae  vi  saa  godt  som  intet  at  vide.  De  gaae  os  forbi  som  saa- 
mange  Mennesker  i  Livet,  hvilke  man  neppe  gjenkjender,  naar 
man  møder  dem  Dagen  efter; 

2)  at  der  ere  nogle  i  Handlingen  aldeles  ikke  indgribende 
og  fuldkomment  overflødige  Personer,  til  hvis  Existens  man  ikke 
seer  mindste  Grund,  nemlig  Lise  i  det  første  Stykke,  tildeels 
ogsaa  Jozé,  og  i  det  andet  Stykke  Hanne; 

3)  at  der  i  saa  simpel  en  Handling,  hvis  Fortrin  burde 
bestaae  i  Unødvendigheden  af  mange  udvortes  Apparater,  ikke 
desmindre  behøves  saa  megen  Decorations-Forandring. 

Disse  Omstændigheder  tilsammentagne  sprede  Handlingen 
ud  i  divergerende  Retninger,  medens  der  paa  den  anden  Side 
ikke  er  gjort  tilstrækkeligt  til  concentrere  den.  Alle  lade  de 
sig  ikke  forandre,  uden  at  Forfatteren  skulde  skrive  et  aldeles 
nyt  Stykke,  men  noget  kunde  han  maaske  indskrænke  disse 
Divergenser,  f.  Ex.  ved  at  borttage  Lise  og  lade  Johan  aabne 
Scenen  paa  en  anden  Maade,  samt  ved  at  give  Hanne  en  i 
Stykkets  Gang  mere  indgribende  Rolle.. 

Den  svageste  Side  ved  dette  Arbeide  forekommer  mig  at 
være  den  lyriske  eller  musikalske.  Ikke  som  om  der  jo  — 
rigtignok  ved  Siden  af  nogle  i  egenlig  Forstand  sammenjaskede 
Sange  —  fandtes  andre,  ret  smukke,  der  afgive  et  nyt  Beviis 
paa  Forfatterens  Talent  til  at  være  lyrisk  Digter;    men   de   ere 

for  en  stor  Deel  saa  udramatisk  anbragte,  at  Vaudevilletonen 
er  gaaet  tabt,  og  Stykkerne  ikke  med  Eette  kunne  kaldes 
Vaudeviller.  Forfatteren  synes  ikke  tilstrækkeligt  at  have  fattet 
Forskjellen  mellem  Opera  og  Vaudeville.  Den  sidst«,  som 
i  musikalsk  Henseende  staaer  saa  langt  tilbage  for  den  første, 
maa  opveie  det  ved  Handlingens  Overherredomme  over  Musiken, 
og  derved,  at  ikke  blot  Øret  og  Følelsen  eller  Phantasien,  men 
at  Tanken  idelig  beskjæftiges  under  de  anbragte  Musik- 
numere.  Man  bør  ikke  skrive  et  Stykke,  hvori  man  forener 
Manglerne  ved  Opera  og  Vaudeville,  men  man  bør  decidere  sig 
for  den  positive  Side  af  en  af  Delene,  og  saa  lade  Manglerne 
og  Indskrænkningerne  følge  med,  hvilket  ikke  kan  være  ander- 
ledes. Til  Exempel  paa  den  rette  Vaudeville-Sang  kan  anføres 
den  i  enhver  Henseende  smukke  og  vel  anbragte  Vise  i  det 
første  Stykke:  »Hvo  skjænker  Mennesket  et  Hjem?«  Men 
desværre  ere  der  flere  Sange,  som  kunne  tjene  til  Exempel 
paa  en  urigtig  musikalsk  Anvendelse,  hvilket  jeg,  ved  følgende 
Detailler,  maaskee  vil  kunne  gjore  tydeligt. 

1.  En  altfor  stor  Overflod  af  sentimentale  Charakterer  i 
en  Vaudeville  gjor  en  maadelig  Virkning,  især  derved,  at  de 
give  Anledning  til  sentimentale  Sange,  i  hvilke  man  altid  staaer 
paa  Grændsen  af  Vaudevillen  og  nærmer  sig  til  Operaen.  I 
slige  Sange  tiltales  Øre,  Phantasie  og  Følelse,  men  ikke  Tan- 
ken; i  den  gjelder  Musiken  som  Musik,  ikke  som  et  Vehikel 
for  Tankerne.  Augusta  og  Hanne  ere  to  saadanne  sentimen- 
tale Personer,  som  udtale  sig  i  altfor  mange  Opera-Romancer, 
hvori  Vaudevillens  Charakteer  gaaer  tabt,  og  Operaens  opnaaes 
ikke,  da  Musiken  er  laant  og  vilkaarligt  sammensat.  Ogsaa 
Francisens,  Ludvig  og  Diego  slaa  ind  i  denne  sentimentale 
Opera-Tone,  og  dræbe  det  egenlige  Vaudeville-Liv.  Vel  har 
man  paa  Fransk  adskillige  rørende  Vaudeviller,  f.  Ez.  »Familien 
Riqvebourg«,  »EtFeiltrin«;  men  uden  at  tale  om,  at  denne 
Genre  ikke  fortjener   at  roses,    og   at  det  er  aldeles  udvortes, 

for  Kunsten  fremmede  Hensyn,  som  have  indført  den,  nemlig 
de  for  Pariser-Theatrene  gjeldende  Privilegier  og  Politi-Anord- 
ninger, vil  man  desuden  finde,  at  selv  her  understøttes  Hand- 
lingen af  Sangene,  og  at  disse  aldrig  staae  ørkesløse,  blot  til- 
talende Øre,  Phantasie  og  Følelse,  saaledes  som  i  Operaerne. 

2.  Hvad  der  efter  min  Mening  meget  fortjener  at  dadles, 
er  den  Parforce-Jagt  efter  patriotiske  Følelser,  som  udtaler  sig 
i  Augustas  Sang:  »Bølgen  vugger  op  og  ned«,  og  i  Diegos 
det  herlige  Nordhav«  etc.  —  Hvor  ikke  selve  Situationen  gjoret 
saadant  Udbrud  af  patriotiske  Følelser  naturligt  (saaledes  som  i 
»De  Danske  i  Paris«  i  Duetten  mellem  Juliette  og  Majoren  — 
ifald  jeg  selv  tør  sige  det),  der  er  der  ingen  Mening  i,  og  det 
kan  følgelig  ikke  vække  nogen  Begeistring,  selv  om  Sangen, 
betragtet  for  sig  selv,  er  nok  saa  smuk  —  hvilket  desuden  her 
ikke  er  Tilfældet.  Disse  to  Sange  ere  atter  Opera-Numere,  som 
ere  adskilte  fra  Handlingen  og  hverken  passe  til  Personerne 
eller  til  Situationerne. 

3.  Forfatteren  har  forsøgt  noget  Nyt,  idetmindste  noget 
vi  ikke  hidtil  have  havt  i  den  Udstrækning,  nemlig  at  frem- 
bringe enkelte  Musiknumere  ved  en  Potpourri  af  forskjellige 
Themaer.  Saaledes  Franciscus's  Arie  i  1ste  Stykke:  »Det  er 
stolt  Soldat  at  være«,  og  det  combinerede  Numer  i  2det  Stykke: 
»Rap  og  stærk«  etc.  For  at  man  skulde  kunne  dømme  herom, 
maatte  Forfatteren  have  meddeelt  Noderne  til  disse  Numere; 
man  vilde  da  see,  paa  hvad  Maade  han  selv  eller  den  Musiker, 
som  maatte  have  ledet  ham,  havde  tænkt  sig  Overgangen  fra 
det  ene  Thetna  til  det  andet.  Har  han  derimod,  uden  dette 
Hensyn,  blot  paa  Maa  og  Faa,  vilkaarlig  sammensat  disse  The- 
maer, da  faaer  det  Hele  et  eventyrligt  Udseende  og  turde  let 
blive  umuligt  i  Udførelsen,  formedelst  det  betydelige  Omfang  af 
de  forskjellige  Themaer,  hvis  Sammenknytteise  let  kunde  fordre 
saa  lange  Modulationer,  at  det  Hele  vilde  forekomme  tomt  og 
vidtløftigt.     (Zinck  har,   imod  min  Yillie,  gjort  noget  lignende 

i  »d.  28.  Januar«,  men  det  tog  sig  ogsaa  miserabelt  ud). 
Forfatteren  har  maaskee  tænkt  paa  en  for  Skuespiller  Schtjster 
i  Wien  componeret  stor  Potpourri;  men  en  saadan  er  altid  et 
vanskeligt  Kunststykke,  hvilket  en  Forfatter,  naar  han  ikke 
selv  er  Musicus,  ikke  kan  gjøre  paa  egen  Haand,  men  kun 
efter  Overlæg  med  en  Componist. 

4.  At  lade  Md.  Winsløw,  i  det  sidst  omtalte  Numer, 
synge  den  samme  Melodi  som  hun  synger  i  »Bruden«  og  med 
Ord  af  en  lignende  Charakteer,  er  en  Gjentagelse  af  hvad 
man  allerede  har  hørt,  istedetfor  at  være  noget  Nyt,  frembragt 
med  det  Gamle  og  Bekjendte.  Det  er  et  lignende  Misgreb, 
som  Forfatteren  begik  i  sin  »Kjærlighed  paa  Nicolai  Taarn« 
(som  forresten  synes  mig  at  staae  hoit  over  hans  andre  drama- 
tiske Frembringelser):  nemlig  at  lade  Md.  Wexschall  paro- 
diere sig  selv.  En  god  Parodie  og  en  ny  Frembringelse  ved 
gamle  Midler  er  derimod  Agentens  og  Diegos  Parodie  paa: 
»En  Time  før  Middag«. 

Men  det  er  paa  Tiden  at  komme  til  et  Resultat.  Stykket 
forekommer  mig,  at  kunne  med  nogle  rigtignok  betydelige  Modifi- 
cationer  og  Forandringer  blive  et  ret  behageligt  og  underhol- 
dende Stykke,  ihvorvel  jeg  ikke  kan  nægte,  at  Hr.  Andersen 
saavel  ved  dette  som  ved  ethvert  andet  dramatisk  Arbeide  bør 
være  yderst  forsigtig  og  heller  undertrykke  et  eller  andet  Pro- 
duct,  end  risquere  Publicums  Misfornøielse.  Det  er  nemlig  et 
Factum,  at  Hr.  Andersen  har  ved  sine  dramatiske  Arbeider 
tabt  en  Deel  af  den  Gunst,  hvoraf  han  iforveien  var  i  Besid- 
delse som  Digter.  Virkelig  synes  det  ogsaa,  at  han  —  idet- 
mindste  hidtil  —  er  en  lyrisk  Improvisator,  men  som  netop  af 
denne  Grund  mangler  Besindighed  og  Koldblodighed,  uundgaae- 
lige  Reqvisiter  for  den,  som  vil  virke  ved  Theatret. 

I  hvor  lidet  end  ovenstaaende  Bemærkninger  kunne  gjøre 
Fordring  paa  at  være  en  egenlig  Kritik,  saa  have  de'  i  det 
mindste  den  gode  Side,   at  jeg  har  sagt  min  Mening  med   al 

den  Oprigtighed,  som  jeg  skylder  Hr.  Conferentsraaden  paa  et- 
hvert Spørgsmaal  De  gjør  mig,  men  isærdeleshed  her,  hvor 
Talen  er  om  en  Digter,  paa  hvem  Deres  Bos  og  Daddel,  DereB 
Til-  og  Fraraaden  sikkert  har  og  bør  have  en  saa  stor  Ind- 
flydelse. 

Deres  ærbødigst  hengivne 


KB.    I  de  spanske  Ord  og  Repliker  synes 
adskillige  Feil  at  være  indløbne. 


I.  L.  Heiberg. 


Kort  efter  modtog  Andersen  mit  Brev  af  18.  Decbr.  1833, 
som  findes  i  den  trykte  Samling  Nr.  35  —  et  Brev,  som  jeg 
vilde  ønske  uskrevet  ikke  fordi  jeg  har  forandret  min  Mening 
om  Agnete,  ei  heller  fordi  jeg  nu  finder,  at  jeg  burde  have 
fortiet  Sandheden,  men  fordi  Brevet  er  skrevet  i  en  utaalmodig 
Stemning  og  en  ukjærlig  Tone.  Det  var  vel  især  Thieles 
Brev  til  mig  om  Agnete  —  det  er  dette,  som  er  citeret  i 
mit  Brev  —  som  bragte  mig  til  at  tale  i  denne  Tone  ligeover- 
for Andersens  Blusioner.  Hvor  opbragt  han  har  været  der- 
over, kan  jeg  slutte  mig  til  af  min  Faders  Brev  af  1.  Febr. 
1834.  (Trykt  Samling  Nr.  49),  hvoraf  endog  sees,  at  Andersen 
har  svaret  mig  i  et  Brev,  som  jeg  aldrig  har  seet,  da  min 
Fader  brændte  det  af  Frygt  for  at  det  skulde  fremkalde  et  Brud. 
Det  har  ogsaa  varet  noget,  inden  Vreden  satte  sig;  forst  et 
Par  Maaneder  efter  fik  jeg  det  følgende  Brev,  hvis  kolde  for- 
melle Tone,  idetmindste  i  Begyndelsen,  staaer  i  en  stor  Mod- 
sætning til  hans  sædvanlige  Skrivemaade. 


I  Aaret  1834  udkom  den  meget  omtalte  Agnete  i  Trykken. 

Dette  Arbeide  fortjener  en  nærmere  Omtale,    fordi  hans 

Forhaabninger  om    det   vare  saa  store   og  hans  Skuffelser  saa 

bittre.  Forinden  jeg  meddeler,  hvorledes  den  offentlige  Kritik 
modtog  det,  vil  jeg  —  med  Forbigaaelse  af  hvad  der  allerede 
er  bekjendt  af  de  trykte  Brevsamlinger  —  meddele  hvad  hans 
»Veninder«  tænkte  og  privat  udtalte  derom.  Og  dette  skylder 
jeg  disse,  da  jeg  paa  andre  Steder  i  denne  Bog  har  udtalt  mig 
om  Veninde-Indflydelsen  paa  ham  som  noget  for  ham  Fordærve- 
ligt. Efter  hans  Ønske  sendte  jeg  Manuscriptet  til  Fra  Læssøe 
og  Henriette  Wulff. 

Fru  Læssøe  skriver  til  mig  (31.  Octbr.): 

»Jeg  sender  Dem  her  Agnete.  Gud  give  jeg  kunde  sige, 
jeg  havde  læst  den  med  ublandet  Glæde,  men  det  er  langt  fra. 
Der  er  deilige  Bjergtoppe,  bestraalede  af  det  skjenneste  Solskin, 
men  der  er  ogsaa  Moradser,  som  aldrig  have  været  belyste  af 
en  Solstraale,  og  som  vi  næsten  med  Væmmelse  maae  vende 
os  fra.  Jeg  siger  ikke  min  Mening  om  den  til  Nogen,  gjer  De 
ligesaa;  lad  ikke  hans  Venner  forstemme  Publicum,  det  kommer 
tidsnok.  Vær  ganske  hans  Ven  som  altid  og  ret  den  sam- 
vittighedsfuldt, der  ere  uhyre  Feil  i;  gid  De  kunde  rette  meer 
end  Orthographien !  Der  vrimler  af  simple  Ord  i  det  aller- 
sublimeste, som  støde  forskrækkelig;  og  at  Baggesens  Ballade 
ligger  til  Grund  vil  altid  skade  ham;  Recensenterne  ville  be- 
skylde ham  for  at  have  klædt  en  af  de  ædleste  Antiker  med 
Theater-Garderoben.  Den  arme  Andersen!  Jeg  vilde  gjerne 
sende  ham  et  Brev,  hvori  jeg  udpeger  det  Skjønne  og  hentyder 
paa  det  Uheldige;  men  jeg  troer  ikke  man  kan  faae  det  til 
Rom  uden  ad  Postveien,  og  den  er  os  begge  for  dyr;  turde  jeg 
maa8kee  om  nogle  Dage  sende  mit  Bud  og  haabe,  at  De  med 
et  Par  Ord  gav  mig  Underretning  derom?  Jeg  veed  ikke  hvor- 
dan jeg  skal  undskylde  denne  Frihed,  uden  med  at  jeg  af 
Rygtet  veed,  at  De  godvillig  rækker  hjelpsom  Haand  til  hvor 
der  trænges  og  derved  erhverver  Dem  den  Agtelse,  hvormed 
jeg  saa  ganske  er  Deres  ærbødige 

Signe  Læssøe. 

Frøken  Heneiettb  Wulff  betroede  Andersen  sin  Me- 
ning om  Agnete  (og  om  mig)  i  følgende  Brev  af 

4.  Novbr.  1833. 
. . .  Tak  for  Deres  fortræffelige  Brev  fra  de  yndigste  Punkter 
i  mine  Længslers  Paradiis  og  for  Deres  venlige  Ord  til  mig. 
Hvad  end  de  fornuftige  Mennesker  sige1,  saa  bliv  endelig 
ved  at  tænke  paa  dem,  der  holde  af  Dem  i  Hjemmet,  og  med- 
dele dem  af  Deres  Glæder.  De  kan  jo  derfor  meget  vel  pleie 
Deres  Lærdom.  De  vilde,  at  jeg  skulde  meddele  Ingeborg 
noget  af  Brevet;  jeg  har  nok  begaaet  en  dum  Streg  ved  at 
sende  hele  Brevet.  Nu  har  vores  lærde  Ven  Edvard  Collin, 
som  med  Permission  er  en  Despot,  holdt  en  Tale  over,  hvor 
skadeligt  det  er  for  Dem  at  leve  saameget  for  Deres  Breve. 
Men  De  som  en  Helt  vil  jo  ikke  lade  Dem  forskrække,  men 
vedblive  at  skrive  hjem  —  ikke  sandt?  Nn  til  Agnete,  som 
jeg  desværre  kun  kan  sige  lidt  om,  da  jeg  ikke  har  seet  anden 
Deel  for  mine  Øine.  Hvorfor  Collin  ikke  i  sin  Naade  har 
sendt  mig  den,  maa  Gud  vide;  jeg  maa  nu  vente  til  den  kom- 
mer i  Trykken.  De  siger  maaskee,  at  jeg  kunde  have  bedt  om 
den;  men  jeg  vil  ikke  bede  om  hvad  der  tilkommer  mig  med 
Rette,  og  mindst  hos  Mennesker  der  ei  gefalle  mig,  som  jo 
destoværre  denne  unge  Mand  ikke  gjør,  hvormeget  jeg  end 
ønskede  det.  Første  Deel  har  jo  mange  yndige  Steder,  saasom  .... 
men  i  ethvert  Maleri  er  jo  Lys  og  Skygge,  og  det  er  der  vel 
ogsaa  her.  Det  der  mest  stødte  mig  var,  at  det  gamle  lidt 
sygelige  Klynken  stak  igjennem  hos  Hemming,  som  egenlig 
unter  uns  ingen  Anden  er  end  den  gode  Ego  selv,  der  her  gaaer 
igjen  med  sine  Bredgade-Lidelser.  Ejære  Andersen,  er  De 
vred?  See  paa  mig,  forstaaer  De  mig  ikke  nok?  Saa  langt 
borte  vilde  jeg  nødig  have  Dem  vred  paa  mig  .  .  . 


Don  er  til  mig.      £.  C. 

Den  offentlige  Bedømmelse  eller  Fordømmelse,  udeblev  ikke. 
Af  den  i  sin  Heelhed  og  i  sin  Tone  skaansomme  Anmeldelse 
af  D.  G.  M.  —  thi  den  ender  med  at  fremhæve  de  Steder, 
»hvor  Digterens  Talent  har  gjort  sig  gj ældende«  —  er  Resul- 
tatet, »at  dette  Drama  ikke  er  af  den  Beskaffenhed,  at  en  ud- 
førlig Kritik,  anvendt  derpaa,  er  passende.  Agnetes  Charak- 
teer  er  ikke  bleven  gjennemført,  men  sammensat  af  Elementer, 
hentede  fra  Kæmpevisen  (Tilboielighed  til  et  pragtfuldt  Liv), 
Øehlenschlæger  (Fromheden)  og  Baggesen  (Længselen).« 
Kun  i  Forbigaaende  henvises  til  Hemmings  sygelige,  ynkelige 
Charakteer.  Denne  Anmeldelses  Bemærkning:  at  adskillige  af 
Balladens  Skjønheder  maatte  gaae  tabte  ved  en  dramatisk  Be- 
handling, fremtraadte  senere  i  forstærkede  og  haarde  Udtryk  i 
»Intelligensblade«  1843  i  Anledning  af,  at  Andersen,  »anmodet 
derom  af  en  Skuespiller,  som  var  i  Forlegenhed  med  sin  Som- 
merforestilling« lod  sig  forlede  til  at  bearbeide  Digtet  for  Scenen; 
dette  sammenlignes  med  det  sceniske  Udtog  af  Aladdin, 
»denne  c^irurgiske  Operation,  hvis  æsthetiske  Raahed  aldrig 
kan  forsvares«. 

Men  Heiberg  gaaer  tillige  tilbage  til  Digtet  selv  og  ud- 
taler den  haardestø  Dom  over  det.  »Det  er,«  siger  han,  »et 
yderst  mat  og  kraftløst  Arbeide,  der  støtter  sig  paa  overfladisk 
tilegnede  Reminiscenser  af  Sujettets  forskjellige  Bearbeidelser,  er 
udpyntet  med  endeel  tom  og  falsk  Lyrik,  og  i  det  Hele  vidner 
om  Forfatterens  sædvanlige  Mangel  paa  egen  Opfindelse l  og  paa 
Evne  til  at  bringe  fornuftig  Sammenhæng  i  sine  Charakterer  og 
Klarhed  i  at  fremstille  Ideer.  Alle  Modsætninger,  som  skulde 
staae  i  organisk  Bestemthed  imod  hinanden,  røres  her  sammen 
til  en  jevn  Vælling,  hvori  hverken  den  ene  eller  den  anden  er 
kjendelig.  Naturmagten  og  den  menneskelige  Dannelse,  Heden- 
skab  og   Christendom  blive   til  Eet  og  det  Samme;    thi   Hav- 


1  Denne  Yttring  især  tog  A.  sig  meget  nær. 

manden  er  en  dannet  og  fiintfolende  Mand  og  i  Granden  en 
god  Christen.  Der  er  i  christelig  Henseende  ingen  anden  For- 
skjel  paa  Agnete  og  Havmanden,  end  at  den  Første  gaaer  i 
Kirke,  den  anden  derimod  ikke.« 


Neapel  23.  Febr.  1834. 

Deres  særdeles  store  Interesse  for  mig,  Deres  Omhu  og 
Plage  med  mit  hjemsendte  Arbeide  kan  jeg  ikke  noksom  være 
Dem  taknemmelig  for;  desværre  er  og  bliver  min  Stilling  altid 
saaledes,  at  jeg  ikke  vil  knnne  gjengjælde  det,  men  vær  over- 
tydet om,  at  jeg  ret  føler,  hvormeget  Venskab  De  yder  mig, 
hvormeget  jeg  er  i  Deres  Gjeld.  I  det  nye  Aar  har  jeg  alt 
oplevet  mange  interessante  Ting  her  i  Udlandet. 

....  Alt  Klokken  3  næste  Morgen  maatte  vi  fra  dette 
Paradiis,  hele  Veien  mødte  vi  Soldater,  da  her  er  meget  usik- 
kert og  Flere  skulle  være  udplyndrede  i  den  sidst«  Tid;  vi 
mærkede  til  Intet,  og  aldrig  har  jeg  følt  saa  lidt  Frygt  som 
paa  denne  Heise;  eller  en  Tanke  om  Hovere  foruroligede  mig; 
maaskee  mit  Cujoneri  har  tabt  sig.  Alt  var  saa  mildt,  saa 
herligt,  at  der  ikke  var  Tid  til  at  tænke  paa  andet.  I  Mola 
di  Gaeta  saae  vi  Ciceros  Bade,  som  jeg  tegnede  af;  thi  jeg  er 
blevet  en  heel  Tegner,  og  Kunstnerne  i  Kom  opmuntre  mig 
alle  for  mit  gode  Øie;  i  alle  Tilfælde  ere  mine  mange  Skizzer, 
alt  over  100,  mig  en  Skat,  som  jeg  selv  vil  have  Glæde  af 
hjemme1.  Gid  jeg  havde  lært  at  tegne  1  I  Haverne  her,  — 
der  ere  Skove  med  Citroner  og  Oranger  —  var  Hertz  og  vi 
Alle  som  ude  af  os  selv.  Tænk  dog,  det  deilige  Hav,  Jorden 
som  oversaaet  med  Oranger,    Reseda  og  Levkøier  voxende    som 


1  Den  største  Deel  af  disse  Tegninger  findes  nu  i  mine  Samlinger. 

E.  C. 

16* 

Ukrudt.  O  Gud,  o  Gud,  hvor  vi  dog  i  Norden  ere  sted- 
moderligt behandlede;  her,  her  er  Paradiset!  Henimod  Aften 
d.  15.  kom  vi  til  Neapel;  Hotellerne  vare  opfyldte,  da  kom 
en  Mand  og  tilbod  os  privat  Logis.  Nogle  gik  med  ham  for 
forst  at  see  paa  det,  medens  jeg  blev  hos  Vetturinen  for  at 
sorge  for  at  han  blev  holdende.  Neppe  vare  de  borte  før  Vet- 
turinen jager  afsted;  jeg  skriger,  at  han  skal  holde,  og  raaber 
til  Zeuthen,  der  sidder  foran  i  Cabrioletten,  at  han  maa  standse 
ham;  den  gode  Philosoph  havde  siddet  i  lærde  Tanker,  da  de 
Andre  gik  bort,  og  bliver  nu  saa  lidenskabelig  over  at  jeg  for- 
styrrer ham,  at  han  siger  lige  det  Modsatte  til  Vetturinen. 
»Men  de  Andre  kan  jo  ikke  finde  os,  skriger  jeg«.  Ja,  svarer 
han,  »man  har  ikke  sagt  noget  til  mig,  og  jeg  har  ogsaa  en 
Stemme,  derfor  skal  han  nu  kjøre«.  —  Jeg  opgav  det,  Vettu- 
rinen sendte  en  Earl  efter  de  Andre.  Hertz  og  jeg  bleve 
enige  om  at  dele  et  Værelse  sammen  til  vi  fik  et  fast  Logis; 
saaledes  oplevede  jeg  det  samme  som  Øehlenschlæger  med 
Baggesen,  kun  at  vi  ikke  laae  i  een  Seng;  at  vi  sov  sammen 
gav  mig  Anledning  til  mange  Betragtninger. 

....  Mit  »døende  Barn«  skaffer  mig,  forunderligt  nok, 
ogsaa  her  Hyldest;  man  kjender  den  i  Neapel  af  fransk  Over- 
sættelse; Skade  at  den  er  i  Prosa,  omtrent  som  naar  hjemme 
Wosemose  oversætter  Victor  Hugo.  Noget  af  det  Heldigste 
for  os  er  Vesuvs  Urolighed;  i  3  Maaneder  har  det  uafbrudt 
væltet  en  flere  Miglier  bred  glødende  Lavastrøm  ud  af  Krateret. 

....  Af  Agnete  vil  De,  foruden  til  de  tidligere  nævnte, 
give  et  Exemplar  til  Fru  Heiberg;  siig  hende,  at  jeg  ret  ofte 
tænker  paa  hende,  da  jeg  hverken  i  Paris,  Tydskland  eller 
Italien  endnu  har  seet  hendes  Lige;  en  Sag  Hertz  er  enig 
med  mig  i.  En  af  mine  bedste  Glæder  i  Hjemmet  vil  være 
at  nyde  hendes  Kunstpræstationer.  —  Gjennem  Bissen  har  jeg 
faaet  Hilsen  fra  Thiele  med  det  forunderlige  Tillæg:  at  jeg 
nok  selv  vidste,  hvorfor  han  ikke  vilde  skrive  mig  til;  men  da 

jeg  ikke  har  den  fjerneste  Idee  derom,  bedes  De  at  sige  ham 
det.  Saavidt  jeg  veed,  var  det  i  et  Brev  til  Deres  Fader  jeg 
yttrede  et  Slags  Misbilligelse  af  Thieles  altfor  vidt  drevne 
Omhu  for  mig:  endog  at  forberede  Folk  paa  mit  Udvortes; 
dette  var  urimeligt  af  mig  at  tage  Notits  af.  Tak  for  Deres 
Vise  til  Faderens  Geburtsdag,  den  var  jo  ganske  fortræffelig; 
slipper  Alt  for  Dem,  saa  kan  De  være  istand  til  at  sulte  ihjel 
som  Poet.  Jeg  gratulerer.  At  der  er  saameget  hvidt  Papir  i 
Deres  Breve,  kan  jeg  ikke  takke  Dem  for;  her  koster  et  Brev 
en  Species,  og  saa  vil  man  jo  dog  gjerne  have  Smæk  for  Skillin- 
gen; see  kun  hvorledes  mine  Breve  ere.  —  Dersom  Theater- 
Directionen  vilde  behandle  mig  honnet,  kunde  jeg  være  tilsinds 
at  skrive  en  ny  Text  til  den  deilige  Opera  Norma,  som  for 
Øieblikket  begeistrer  hele  Italien.  —  Da  mit  Stipendium  ikke 
tillader  mig  at  gaae  til  Sicilien,  maa  jeg  til  min  store  Bedrø- 
velse, her  hvor  jeg  er  20  Timer  derfra,  give  slip  derpaa  og 
vender  alt  om  4  Uger  mod  Norden,    men  med  et  tungt  Farvel 

til  Paradiset. 

Deres  Ven 

Andersen. 


Neapel  25.  Febr.  1884. 
(Til  Jonas  Collin.) 

Min  eiegode  kjære  Fader!  Gud  velsigne  Dem  for  Deres 
Kjærlighed  mod  mig;  gid  jeg  ret  klart  kunde  sige  Dem  hvad 
mit  Hjerte  foler.  Hvilken  Trøst  og  Lægedom  var  mig  ikke 
Deres  kjære  Brev1.     At  mit  har  bedrovet  Dem  burde  jeg  have 


1  Nr.  49  i  den  trykte  Samling.  Andersens  Brev  af  9.  Januar  — 
i  Anledning  af  mit  Brev  af  18.  Decbr.  1833  (i  den  trykte  Samling 
Nr.  85  — )  findes  ikke. 

forudseet,  men  —  jeg  har  lidt  uendelig  meget.  Alt  det  bittre 
skal  være  glemt,  og  jeg  veed  jeg  vil  komme  til  at  holde  af 
Edvard  igjen  som  for;  jeg  vil  kun  see  hans  gode,  hans  mange 
gode  Sider.  Gid  at  jeg  ei  var  nedt  til  altid  at  tage  Tjenester 
af  ham,  det  skader  dog  Venskabet,  gjør  en  Kløft  mellem  vore 
Hjerter.  Men  nu  ikke  et  Ord  mere  herom.  Neapel  er  saa 
uendelig  herlig,  her  foler  jeg  mig  saa  vel.  Et  langt  Brev  føl- 
ger med  til  Edvard,  i  det  staaer  det  Historiske  af  Livet  om 
mig,  derfor  tilfoier  jeg  kun  Følgende.  Igaaraftes  besteg  jeg 
med  Hertz  Vesuv,  det  hele  Indtryk  vil  blive  uudsletteligt  hos 
os  begge.  Hvorledes  skal  jeg  tydeliggjore  Dem  dette  Syn,  dette 
Rædselsfulde!  Vi  red  den  halve  Vei  op  og  gik  saa  een  Time 
i  Aske  til  Knæerne,  bestandigt  opad,  gled  ved  hvert  andet 
Skridt  tilbage  igjen.  Hertz  er  ikke  stærk  og  vilde  have  vendt 
om;  han  sank  flere  Gange  afmægtig  ned;  jeg  maatte  under- 
stotte ham,  thi  mig  generede  det  ikke.  Da  vi  kom  til  den 
øverste  Kegle,  maatte  vi  over  en  halv  Fjerdingvei  kravle  paa 
Lava-Blokke  for  at  see  Udstrømningen.  Heden  og  Svovldampen 
var  stærk,  og  bestandig  fløi  gloende  Stene  i  Luften;  de  rullede 
ned  af  Keglen,  og  den  begsorte  Røgsky,  der  steg  op,  skjulte 
hvert  Øieblik  Maanen,  saa  at  vi  stode  i  Bælgmørke.  For  at 
nærme  os  den  nye  Udstrøm,  maatte  vi  gaae  ud  paa  en  der  var 
strømmet  Dagen  forud  og  hvoraf  kun  den  tynde  Overflade  var 
størknet;  rundtom  vare  uhyre  Spalter,  som  vi  maatte  over,  og 
i  disse  gabede  den  røde  Ild.  Skorpen  brændt«  os  under  Fød- 
derne, saa  Stovlesaalerne  sprang  og  vi  kun  2  Minuter  kunde 
udholde  at  staae  der;  neppe  l1/*  Alen  fra  os  flød  den  blodrøde 
Lava  i  en  Bredde  som  Kongens  Nytorv,  tyk  og  rislende  som 
et  Vandfald  ned  af  Bjerget;  det  stormede  tillige.  Svovlet  og 
Ilden  under  os,  samt  den  evige  Vexel  af  Nat  og  Maaneskin, 
gjorde  det  mere  frygteligt  end  der  kan  siges.  Hertz  sagde 
ogsaa,  at  de  hjemme  umuligt  ved  Beskrivelse  kunde  føle  den 
Rædsel  man  rystedes  af,   og  dog  var  jeg  færdig  at  knæle  af 

Henrykkelse,  sk j ondt  jeg  følte,  at,  hvis  Skorpen  brast,  da  sank 
jeg  ned  i  et  bundløst  Ildhav. 

I  Mttnchen  faaer  jeg  vel  at  vide  om  mine  Pengeforhaab- 
ninger.  Hertz  sukker  ogsaa  efter  Tillæg,  da  han  umulig  med 
800  Specier  og  hvad  han  selv  har  kan  blive  to  Aar  ude. 
Naar  man  kun  skulde  spise,  saa  gik  det  nok,  men  man  reiser 
jo  for  at  see  og  høre,  og  det  er  dyr  Mad. 

Naar  De  skriver  mig  til,  saa  siger  De  ikke,  at  jeg  var 
Dem  kjær,  som  De  nys  skrev,  men  er. 

Deres  sønlige 

Andersen. 


Mttnchen  26.  Mai  1834. 

Kjære  Ven.  Ret  megen  Tak  for  Deres  lille  Brev  og  den 
tilsendte  Vexel.  At  Deres  Omhu  og  Interesse  for  mig  har 
skaffet  mig  dette  Tillæg  af  Fondet  er  jeg  overtydet  om,  og  bli- 
ver saaledes  endnu  mere  i  Deres  Gjæld.  I  Deres  Brev  yttrer  De, 
at  min  Taushed  —  det  vil  sige:  Venten  paa  Svar  —  reiste 
sig  fra  »krænket  Stolthed«.  O  Gud  kjære  Ven,  hvor  lidet 
kjender  De  mig  dog!  fordi  De  engang  har  sagt,  at  jeg  skrev 
for  mange  Breve,  skulde  min  Stolthed  være  krænket  1  nei  saa 
ømskindet  er  den  ikke;  De  har  taget  feil,  dog:  Eulalia,  ich 
verzeihe  dir  1 l  Mod  Efleraaret  samles  vi  altsaa,  da  er  det  halv- 
andet Aar  siden  vi  skiltes  ad;  med  hvilken  sælsom  Følelse  vil 
jeg  ikke  betræde  Hjemmet.  Der  er  saa  meget  jeg  nu  seer 
ganske  anderledes.  Tro  mig,  ude  lærer  man  bedre  at  kjende 
Hjemmets  Omgivning  og  Forholdene  der,  end  medens  man  er 
der,  eller  rettere,   man   faaer  da  først  ret  det  klare  Omrids  af 


Citat  af:  »Menneskehad  og  Anger  c. 

det  Hele.  Gud  lade  mig  ikke  have  tabt  for  meget  naar  jeg 
kommer  ly  em,  og  at  vi  to  maa  mødes  og  samles  med  samme 
gode  Følelser  som  da  vi  skiltes  ad.  De  har  Forældre,  Sødskende 
og  en  fortræffelig  Pige  der  elsker  Dem,  jeg  staaer  ganske  ene 
i  Verden.  Deres  Hjerte  kan  maaskee  undvære  mig,  mit  kan 
ikke  undvære  Dem,  og  dog  mister  jeg  Dem  muligviis;  en  for- 
underlig Angst  griber  mig,  en  Angst,  der  just  siger  mig,  hvor 
uendelig  kjær  De  er  mig,  hvor  ulykkelig  De  kan  gjøre  mig  i 
Hjemmet.  Guds  Villie  skeel  Aldrig  berører  jeg  denne  Ma- 
terie mere,  det  lader  som  en  Klynken,  der  er  en  Mand  uværdig. 
Tak  for  alt  Godt,  Edvard,  og  føler  De  Trang  eller  Lyst  til 
at  skrive  mig  til,  da  glæd  Deres  »ubillige«  men  meest  hen- 
givne Ven  dermed. 

Deres 

Andersen. 


Wien  6.  Julii  1834. 
(Til  Jonas  Collin). 

Min  eiegode  Fader.  Tak  for  den  tilsendte  Sum,  ærligt 
skal  jeg  betale  den  igjen  naar  Kentlworth  kommer  paa  Theatret. 
Hvor  inderligt  ønskede  jeg  ikke  at  have  faaet  et  lille  Brev  fra 
Edvard  —  men  jeg  kommer  jo  hjem ;  dog  trækker  jeg  det  ud  til 
sidste  Skilling;  jeg  lever  saa  at  sige  i  en  evig  Beregning.  Det 
er  alteaa  mit  sidste  Brev  herude  fra,  det  er  sidste  Gang  jeg 
skriftligt  kan  tale  med  Dem  fra  et  fremmed  Land.  O  hvor 
meget  ligger  der  mig  ikke  paa  Hjertet,  sønlig  Tak,  Længsel 
efter  at  see  Dem,  og  dog  en  forunderlig  Angst  for  Hjemmet, 
Forholdene  og  mange  Mennesker  der.  Hvorledes  mon  jeg  vil 
opfatte  Livet  der,  hvorledes  mon  Andre  ville  være  i  Deres  Dom 
om  mig.    Dog  dette  bliver  Dem  nok  for  alvorlig  en  Begyndelse ; 

De  skal  hare  om  min  Reise.  (Beskrivelse  af  denne  fra  Mttn- 
chen  og  til  Wien).  Fra  Salzburg  kjørte  jeg  i  et  kjedsomme- 
ligt  Selskab  til  Linz,  en  Corporal  med  Kone  og  deres  skraa- 
lende  Unge;  de  fandt  Alting  deiligt,  gjorde  mig  opmærksom 
paa  hver  lumpen  Papaver,  hvert  sølle  Lyststed,  og  saa  aad  de 
kogt  Kjød  uden  Brød  og  sang  en  Duet  af  Don  Juan  paa 
Østerrigsk-Tydsk.  Himlen  veed,  hvor  Wien  har  kunnet  faae 
Navn  af  et  billigt  Levested;  jeg  maa  saaledes  oekonomisere,  at 
man  bestemt  ikke  finder  en  Pille  Fedt  ved  mig  naar  jeg  kom- 
mer hjem.  —  Anbefalet  til  Directeuren  Deinhardstein  fik  jeg 
her  Fribillet  hver  Aften  i  Burg-Theatret,  og  dette  har  jeg  tro- 
ligt benyttet  mig  af.  Da  vi  tale  om  x  fri  Plads,  falder  det  mig 
ind,  om  De  ikke  nok  vil  tage  Dem  lidt  af,  at  jeg,  naar  jeg 
kommer  hjem,  kan  faae  Friplads  i  andet  Parket,  om  og  kun 
3  Gange  om  Ugen.  De  veed  jeg  har  skrevet  3  Stykker,  har 
eet  antaget  og  desuden  oversat  2;  jeg  maa  da  altsaa  kunne 
faae  3  Gange  ugenlig  fri  Adgang  hjemme,  naar  jeg  ude  kan 
faae  det  hver  Aften.  Directionen  gav  jo  Hr.  Paludan-Maller 
og  Hansen  fri  Adgang  i  Parterret  før  de  leverede  noget  for 
Scenen,  jeg  har  derimod  leveret  og  —  dog  jeg  har  jo  et  Slags 
Ket,  og  naar  De  vil,  kan  jeg  ikke  lide  Uret.  Tænk  paa  mig. 
Af  poetiske  Bekjendtskaber  behager  mig  her  mest  det  jeg  har 
gjort  med  Castelli.  Det  er  en  særdeles  naturlig  elskvær- 
dig Mand,  og  saa  Poet.  Med  sine  seneste  Digte,  skrev  han 
til  mig: 

Es  ist  eine  seltsame  Sache, 
Ich  sprach  deutsch,  und  danisch  du, 
Und  doch  verstanden  wir  uns  im  Nul 
Ja  Freund,  im  Aug'liegt  die  Sprache 
Und  im  Herzen  der  Schlussel  dazu. 

Hos  Sonnenleithners  har  jeg  fundet  et  halvt  Hjem,   og 
det  er  meget;    thi  Wien  behager  mig  heller  ikke,  her   er  saa 

koldt,  Klimaet  vexler  hver  Dag  og  jeg  har  været  noget  syg, 
lider  for  mit  Bryst.  0  hvem  der  var  i  mit  deilige  Italien!  — 
Iforgaars  fik  jeg  et  kjærligt  Brev  fra  Ingemann;  det  greb  ret 
min  Sjæl,  thi  det  berørte  en  Stræng,  jeg  i  mange  Tider  ikke 
vovede  at  see  til,  fordi  dens  Tone  havde  grebet  forstyrrende 
ind  i  mit  Liv.  De  veed  hvor  oprigtig  Ingemann  altid  har 
været  mod  mig  i  sin  Mening  om  min  æsthetiske  Virken;  det 
vil  derfor  vist  glæde  Dem  at  hore  hans  Dom  om  Agnete,  som 
den  har  glædet  mig;  siden  tale  vi  aldrig  meer  om  Agnete,  nei 
hjemme  aldrig,  fer  engang  om  mange  Aar,  naar  Tiderne  blive 
anderledes1.  Ingemann  skriver:  »jeg  har  opsat  at  skrive  til 
jeg  fik  Agnete  læst;  det  er  en  virkelig  poetisk  Frembringelse, 
rig  paa  sand  Følelse  og  Phantasi.  Der  gaaer  en  ægte  roman- 
tisk Tone  derigjennem,  som  hos  mig  har  frembragt  en  af  de 
poetiske  Stemninger  jeg  holder  meest  af.  Det  er  en  nordisk 
romantisk  Sommernatsdrøm.  Til  Lykke  med  denne  Digtning  1 
Den  er  i  mine  Tanker  Deres  bedste  Arbeide  og  et  lykkeligt 
Fremskridt.  Ængst  Dem  ikke  for  Fremtiden,  De  har  oprigtige 
Venner  i  Fædrelandet.  See  kun  at  sætte  Dem  paa  en  fri 
uafhængig  Fod  med  Hensyn  til  det  Ephemeriske  i  Aandens  og 
Literaturens  Verden,  og  hvad  Vorherre  vil  der  skal  blive  af  os 
driver  han  vel  igjennem.  Igrunden  er  det  gode  Tegn  naar 
Hunden  gjoer,  saa  er  der  Folk  paa  Veien;  men: 

Smaahund  ei  Hingsten  jager, 
Den  gjoer  sig  træt  og  hæs.« 

Han  gaaer  ogsaa  ind  i  Digtets  Enkeltheder  og  dommer 
disse  ligesaa  kjærligt  og  rosende.  Dog  ikke  meer  derom;  jeg 
havde  besluttet,   aldrig  at  tale  om  Agnete,   men  hvad  der  glæ- 


1  Den  Tid,  da  han  med  Bo  kunde  tale  om  »salig  Agnete  c,  lod 
ikke  længe  vente  paa  sig. 

der  mig  maa  jeg  dog  fortælle  Dem,  hvem  jeg  altid  fortæller 
mine  Sorger. 

Prag  11.  Juli  1834. 

See  nu  er  jeg*  da  her  i  Bohmens  Hovedstad ,  horer  et 
Sprog  jeg  aldrig  har  kjendt  og  har  seet  ægte  Zigeunere  med 
ægyptiske  Ansigter.  I  de  sidste  Dage  i  Wien  gjorde  jeg  et 
meget  hehageligt  Dame-Bekjendtskah.  Jeg  blev  nemlig  presen- 
teret Digterinden  Fru  v.  Weissenthtjrn,  en  meget  elskværdig 
Kone,  og  af  hvem  vi  hjemme  jo  have  flere  Stykker  (»Det  sidste 
Middel«.  »Hvilken  af  dem  er  Bruden?«).  Hun  har  igjen  anbe- 
falet mig  videre  til  skjonne  Aander  i  Dresden,  og  saaledes  gaaer 
jeg  fra  Haand  til  Haand  som  »et  særdeles  interessant  elskvær- 
digt Menneske«.  Hvor  man  dog  i  denne  Verden  dommer  let; 
man  kjender  mig  ikke,  alligevel  veed  man  at  udpege  saameget 
hos  mig,  at  var  alt  Sandhed,  saa  var  jeg  virkelig  ganske  exem- 
plarisk.  Der  ere  dog  mange  gode  Mennesker  til,  og  de  Poeter 
som  sige,  at  Verden  er  en  Jammerdal  med  Kjeltringer  i,  skulde 
have  Prygl.  —  Grillparzer  har  skrevet  et  nydeligt  lille  Digt 
i  min  Stambog.  Paa  Reisen  hertil  traf  jeg  sammen  med  den 
bekjendte  gamle  Professor  Zimmermann.  Saaledes  forer  Skjeb- 
nen  mig  altid  sammen  med  bekjendte  Folk  eller  skaffer  mig 
Eventyr,  som  Andre  sjeldent  finde.  I  Rom  spaaede  ogsaa 
Landsmændene  mig,  at  jeg  vist  traf  paa  Røvere ;  saa  heldig  har 
jeg  endnu  ikke  været.  Carl  den  Tiende  og  Hertuginden  af 
Berry  ere  her  i  Prag. 

Og  nu  i  Guds  Navn  hjemad. 

Deres  sønlige 

Andersen. 

Collin  10.  Julii  1834. 


Til  E.  Collin. 


Om  jeg  ikke  daglig  tænkte  paa  Dem  og  Deres  maatte  jeg 
dog  gjore  det  i  denne  bøhmiske  By,  der  bærer  Familiens  Navn. 
Jeg  er  kommet  hertil  i  dette  Øieblik,  og  medens  Middagsmaden 
laves  færdig,  skriver  jeg  disse  Ord,  et  Brev  fra  Collin  til 
Collin;  pikantere  kan  mit  sidste  Brev  jo  ikke  være.  O  hvor 
jeg  er  træt,  kogt  og  stødt;  to  Nætter  og  nu  paa  tredie  Dag 
sidder  jeg  i  en  indelukket  Vogn  fra  Wien  og  kommer  først 
iaften  sildigt  til  Prag.  Bohmen  seer  ogsaa  ganske  dansk  ud, 
men  jeg  har  seet  ægte  Ziguenere  med  lange  Ravnehaar,  og  en 
Ziguenerpige  med  kulsorte  Øine  spaaede  mig;  men  da  hun 
talte  det  bøhmiske  Sprog,  der  synes  en  høiere  Potens  af  det 
berømte  Kragemaal,  forstod  jeg  det  ikke,  hvilket  vist  var  Skade. 
Ellers  har  jeg  dog  lært  noget  af  Sproget,  som  jeg  imellem  raa- 
ber  ud  af  Vognen  til  de  Skjonne:  Krasna  jeflsja,  dia  si  miloju! 
Staaende  er  jeg  endnu  ikke  fræk  nok  til  at  sige  Sligt,  da  jeg 
veed  det  betyder:  smukke  Pige,  jeg  elsker  dig!  men  saaledes  i 
Flugten,  naar  Vognen  farer  forbi,  finder  jeg  det  lystigt  at  sige 
det  —  for  første  og  sidste  Gang  til  et  qvindeligt  Væsen. 
»Hvor  han  skaber  sig«,  sige  nok  Deres  Søstre.  De  kunde 
ellers  nok  have  skrevet  mig  til  min  gode  Ven;  jeg  veed  nok, 
De  er  en  ung  Embedsmand  og  —  en  gammel  Elsker  (er  det 
ikke  2  Aars  Forlovelse?)  men  naar  man  ret  tænker  paa  sine 
Venner,  ret  holder  af  En,  saa  kan  man  faae  Tid.  Dog  nu 
sees  vi  jo  snart  —  mon  De  seer  ældre  ud?  Vil  De  behage 
mig  endnu  mere  end  før?  Jeg  er  neppe  saa  lidenskabelig  blød 
som  fordum;  det  var  jo  en  Feil  og  den  er  hævet;  mon  jeg  da 
bliver  Dem  kjærere?  Kom  mig  nu  ret  kjærligt,  ret  broderligt 
imøde,  det  beder  jeg  Dem  om,  saa  skal  De  see  hvor  elskværdig 
jeg  kan  være.     Ja,  det  er  Alvor. 

At  her  er  stor  Vask  i  Gjæstgivergaarden  og  at  Værten 

gaaer  med  en  stor  Fedt-Plet  paa  Hjertet,  kan  vel  neppe  more 
Dem  at  here;  randt  om  pluddres  Bohmisk.  —  Nu  lev  vel,  vi 
sees  hen  i  August  og  da  skal  jeg  sige  hjemme  Krasna  jeftsja  etc. 

Deres  trofaste 

Andersen. 


Kjøbenhavn  20.  Octbr.  1834. 
Kjære  Ven. 

Tillad  at  jeg  skriftligt  taler  med  Dem,  thi  det  er  Forret- 
ningssager, og  altsaa  hvad  man  kalder  Plager,  Ting  der  hos 
mig  ikke  kunne  være  i  et  Venskabs-Capitel.  De  sagde,  at  De 
vilde  tale  til  Reitzel  om  min  Homan.  Tro  nu  ikke,  at  jeg 
har  Galop  for  at  den  skal  komme  ud,  det  er  ogsaa  derfor  jeg 
skriver  for  ingen  Udbrud  at  høre.  Gjerne  maatte  Romanen 
ligge  i  9  Aar  og  al  min  Digten  med;  men  da  jeg  ikke  kan 
leve  uden  Penge,  saa  er  dette  Motiv  vel  mægtigt  nok  til  at 
den  ikke  kommer  til  at  ligge  i  Skuffen.  Min  Formue  strækker 
endnu  til  8  Dage,  men  naar  de  ere  forbi,  staaer  en  ny  Maa- 
ned  for  Døren  med  Huusleie,  bundlose  Støvler  etc;  jeg  maa 
altsaa  senest  om  8  Dage  have  Penge. 

Vil  De  derfor  imorgen  tale  med  Reitzel,  om  »For- 
tællingen« (saaledes  vil  jeg  kalde  den,  og  ikke  Novelle 
eller  Roman),  indgyde  ham  en  vis  Agtelse  for  den,  og  sige,  at 
det  er  Kraft- Extracten  af  min  Reise  i  Italien.  Navnet  er: 
Improvisatoren;  den  vil  blive  i  to  smaa  Heiler,  som  jo 
gjerne  kan  indbindes  i  eet  og  da  udgjere  et  passende  Bind;  jeg 
vil  have  den  trykt  i  Format  som  Ingemanns  Romaner  og  med 
samme  Tryk,  ligesaa  stor,  det  er  omtrent  28  Linier  paa  Siden ; 
.saaledes  vil  den  blive,  troer  jeg,    18  Ark,  neppe  mere,  og  jeg 

forlanger  12  Rdl.  for  Arket,  eller  for  hele  Klatten  100  Species, 
De  halve  Penge  vil  jeg  have  ved  Modtagelsen  af  det  første 
Manuscript.  Naar  jeg  faaer  100  Rdl.,  saa  kan  det  være  det 
samme  for  min  Skyld,  om  Bogen  ikke  kommer  til  Nytaar.  Har 
De  nogle  andre  Midler,  som  jeg  neppe  troer  og  heller  ikke 
gjerne  vil  hindes  fast  til,  saa  lade  vi  Fortællingen  ligge,  men 
ellers  —  behage  De  at  troe,  at  det  slet  ikke  er  af  Jage-Lyst 
med  at  faae  mine  [Værker  trykte.  Jeg  kommer  tidsnok  i 
Grabestokken,  faaer  Ærgrelser  og  Bitterheder  nok ;  det  vil  regne 
ned  over  den  stakkels  Bog  som  over  Agnete,  men  jeg  vil  taal- 
modig  bære  Tornekrandsen ,  der  ikke  pynter  men  kun  trykker 
og  saarer 

Deres  Ven 

H.  C.  Andersen. 
E.  S. 

Undskyld,  at  jeg  i  de  sidste  Dage  har  været  lidt  følsom, 
lidt  for  meget  kjærlig  mod  Dem,  De  holder  jo  ikke  af  det; 
men  jeg  var  lidt  sygelig  —  og  skal  ved  Leilighed  være  koldere. 


Kjøbenhavn  20.  Novbr.  1834. 


Kjære  Ven. 


De  behagede  at  sige,  at  jeg  idag  skulde  rykke  Dem  i 
Ærmet  om  at  gaa  til  Reitzel.  Glem  det  ikke  1  Gjør  det  af 
idag,  som  De  vil,  kun  at  det  bliver  afgjort;  det  er  saa  kjede- 
ligt  med  det  Penge- Vrøvl.  Jeg  er  tilfreds,  kun  at  vi  faae 
Ende  paa  det.  See  saa,  nu  om  noget  andet.  Om  Aftenen 
bliver  jeg  følsom;  iafles  skrev  jeg  igjen  et  Vers  til  Dem,  som 

De  ikke  fa  aer.  Tro  nu  slet  ikke  det  er  »den  gamle  Føl- 
somhed«, nei  det  er,  som  min  neapolitanske  Signora  siger,  at 
Hjertet  længes  efter  noget  udenfor,  og  saa  har  jeg  en  idealsk 
Edvard,  en  meget  elskværdig  Yen;  ham  strækker  jeg  da  Ar- 
mene imøde,  Dent  er  det  slet  ikke.  De  har  altfor  mange 
Feil,  Skyggesider  og  Kjældermænd  til  at  jeg  kan  drømme  om 
Dem.  Vi  have  da  heller  ikke  talt  hjerteligt  og  fornuftigt  sam- 
men en  eneste  Gang  siden  jeg  kom  hjem;  men  det  kommer 
altsammen  af  den  fordømte  Spillelyst.  Kan  da  Ingen  gjøre 
Dem  Mat?     Mundtligt  mere.     God  Morgen. 

Deres  formelle  Ven 

H.  C.  Andersen. 


Andersens  i  Slutningen  af  dette  Aar  indgivne  Ansøgning 
om  en  Ansættelse  ved  det  store  Kongl.  Bibliothek  er  trykt 
(med  Bilag)  i  »Breve  fra  H.  C.  Andersen«  S.  279  o.  flg. 


Den  30.  Jan.  1835  indleveredes: 

Liden  Kirsten, 
Syngestykke  i  to  Acter  med  Ballet-Mellemact. 

Censuren : 

.  .  .  Denne  overordenlig  magre  Handling,  der  tillige  er 
saa  magert  udført  som  muligt,  skal  modtage  sin  hele  dramatiske 
Virkning  af  de  hyppigt  forekommende  Viser  og  Vexelsange  til 

gamle  Folkemelodier.  Med  Hensyn  til  Forfatteren,  af  hvem 
flere  Arbeider  forhen  ere  baade  antagne  og  forkastede  og  om 
hvem  jeg  veed,  at  han  anseer  Undertegnede  forud  indtagen 
imod  hans  dramatiske  Præstationer,  maa  jeg  yttre,  at  jeg 
ønsker,  at  Hr.  Bredals  Mening  maatte  høres  om  Testens 
musikalske  Brugbarhed.  Hvad  Texten  angaaer  maa  jeg  iøvrigt 
kun  tilføie,  at  den  —  i  Sammenligning  med  ældre  Sager  af 
denne  Forfatter  —  lider  mindre  af  egenlig  Smagløshed,  men 
derimod  endnu  meer  af  Tomhed,  Magerhed  og  dramatisk  Fattigdom. 

10.  Febr.  1835. 

Molbech. 


Medcensoren  er  enig  angaaende  Magerheden  og  mener  at 
Musiken  »ikke  vil  kunne  gjøre  Kaalen  fed.« 

Uden  Datum  er  tilføiet: 

Antaget 

Holstein. 


10.  Marts  1836. 

Til  Frøken  Louise  Collin. 

Nær  havde  jeg  begyndt  mit  Brev  til  Dem  med  »Kjære«, 
men  saa  huskede  jeg  paa  det  Passende  i  Brevstilen.  Imorgen 
er  det  8  Dage  siden  jeg  var  ude.  Jeg  er  fra  en  flagrende 
Fugl  forvandlet  til  en  Plante  i  en  Urtepotte  der  vandes  med 
Mixtur  og  Havresuppe.  Lind  var  saa  elskværdig  at  besøge 
mig,  dog  det  gjorde  mig  ondt,  at  jeg  ikke  havde  andet  at  byde 

ham  end  Gurglevand.  —  Imorgen  inviterer  jeg  mig  hos  Dem 
til  Middag,  dersom  De  skal  have  Øllebrød,  ellers  Tak.  Gud 
hvor  jeg  længes  efter  Dem  allesammen. 

Deres  hengivne 

H.  C.  Andersen. 


28.  April  1835. 


Til  Fr.  Petzholdt  i  Rom. 


Min  kjære  Ven!  Du  fortjente  virkelig  en  paa  Hatten, 
for  ei  at  sige  en  paa  Gummerne,  eftersom  du  ikke  skriver  mig 
til,  det  var  jo  Aftalen.  Saa  er  han  i  Bjergene,  sige  de  Kjeben- 
havnske  Blade,  saa  er  han  andre  Steder!  Med  Fregatten 
kommer  en  Ladning  Beger,  mellem  disse  er  en  Roman  i  to 
Dele  af  mig:  Improvisatoren.  Der  skal  du  see,  jeg  ogsaa  kan 
male  italienske  Egne.  Det  er  hele  Italien  og  Folkelivet  jeg 
har  skildret.  Fanden  heller  siger  du  nok!  Ja  nu  kan  du 
læse  det  og  faae  lidt  Respect  for  mig,  som  Folk  her  hjemme 
have  faaet  det.  Gier  Bogen  stort  Indtryk  paa  dig,  saa  mal 
den  blaa  Grotte  med  den  Situation,  hvor  Antonio  moder  Lara, 
det  vil  da  blive  et  Stykke  som  har  dobbelt  Interesse  her 
hjemme.  Der  er  Situationer  nok  i  Bogen,  og  Egnen  har  Du 
om  dig.  Gier  dig  nu  selv  udodelig  og  lad  en  lille  Dryp  falde 
paa  mig,  saa  faaer  det  være  med  dit  Brevskriverie.  Jeg  arbeider 
med  mine  Skrifter  paa  at  bevirke  en  Udvandring  til  den  italienske 
Halve.  Dine  Stykker  vare  mellem  de  faa  udmærkede  paa 
denne  Udstilling.  Af  de  fra  Rom  hjemsendte  har  ingen  været 
dadlet  meer  end  Bluncks  Moses.     Man  siger  vor  Herre  sidder 

i  en  Tulipan.     Kritiken  har  Briller  paa  iaar,  den  gamle  Morlil 
ryster  altid  med  Hovedet.     Mange  Hilsener  o.  s.  v. 
%  din  Ven 

H.  C.  Andersen. 


Dette  Brev  staaer  i  en  besynderlig  Modsætning  til  Andersens 
andre  Breve  fra  denne  Tid.  Hans  oekonomiske  Bekymringer, 
som  han  allerede  i  sit  Brev  af  20.  Oct.  1834  omtaler  for  mig, 
vare  tiltagne  i  en  foruroligende  Grad.  Min  Fader  og  jeg,  som 
vist  vare  hans  eneste  Fortrolige  i  denne  Retning,  havde  megen 
Bekymring  heraf;  hans  Pengeforlegenhed  og  hans  deraf  følgende 
mørke  Sindsstemning  vedvarede  i  hele  dette  for  ham  uheldige 
Aar.  Af  vor  Brewezling  i  denne  Tid  vil  jeg  kun  fremlægge 
følgende  Brev  til  min  Fader. 


Kjøbenhavn  14.  Maii  1835. 
(Til  J.  Collin). 

.  .  .  Der  er  saa  meget  som  trykker  mit  Hjerte  og  gjer  mig 
inderlig  bedrøvet.  Jeg  maa  tale  med  Dem,  men  mundtlig  kan 
jeg  det  ikke.  At  De  skulde  engang  ret  faae  Glæde  af  mig, 
er  et  Haab,  jeg  med  mine  andre  tabte  Forhaabninger  alt  har 
opgivet.  Mine  bedste  Bestræbelser  have  ingen  lykkelig  Stjerne. 
Dag  for  Dag  siden  jeg  kom  hjem,  har  jeg  dybt  følt  min  Af- 
hængighed, min  uheldige  Tilværelse.  Hvor  jeg  troede  at  for- 
tjene Opmuntring  og  Kjærlighed  møder  mig  Ubillighed  og 
smaalige  Domme.  Jeg  er  fattig  og  føler  min  Armod  tungere 
end  den  usleste  Tigger,  og  det  nedkuer  min  Aand  og  mit  Mod. 
Jeg    kjender   alt   for   meget   af  Livets  Virkelighed,    til  at  jeg 

skulde  drømme  om  bedre  Tider.  Jeg  seer  en  ulykkelig  Fremtid 
imøde,  som  jeg  neppe  har  Mod  til  at  oppebie.  Der  vil  komme 
en  Tid,  da  jeg  vil  nødes  til  at  søge  om  et  fattigt  Lærer- 
Embede  paa  Landet  eller  en  Plads  paa  Kysten  af  Guinea. 
Døer  De  fra  mig,  da  har  jeg  slet  ingen  som  interesserer  sig 
for  mig  og  Talentet  er  intet  uden  under  gunstige  Omstændig- 
heder. 

I  den  sidste  Tid  er  saa  meget  stødt  sammen,  der  meer 
og  meer  nedtrykker  mig.  Mangt  et  Savn,  som  Enkelte  ville 
kalde  ringe,  ligger  tungt  paa  mit  Hjerte,  men  selv  det  vil  jeg 
ei  berøre;  men  jeg  er  udsat  for  Trang.  Jeg  har  dulgt  det  for 
mig  selv,  som  jeg  dølger  det  for  Enhver,  men  nu  kan  jeg  det 
ikke  længer.  Dem  skylder  jeg  100  Rdl.  Det  er  for  Øieblikket 
al  min  Gjeld;  men  selv  at  denne  udsættes  piner  mig,  skaffer 
mig  mørke  Øieblikke.  Først  til  Dronningens  Fødselsdag  kan 
jeg  vente  at  faae  mine  Penge  for  Kenilworth,  200  Rdl.  maa 
jeg  sikkert  faae.  Men  der  er  jo  5  Maaneder  til  den  Tid. 
Bredal  faaer  ikke  Liden  Kirsten  færdig  før  til  September; 
den  maatte,  som  et  Stykke  i  2  Acter,  sikkert  give  mig  100  Rdl. ; 
men  jeg  skal  atter  her  vente.  Reitzel  har  ingen  Penge,  og 
vil  derfor  ikke  for  det  Første  forlægge  det  næste  Hefte  af 
Eventyrene,  som  jeg  har  gjort  færdig.  Jeg  har  gjort  hvad  jeg 
kunde,  men  uden  Lykke.  I  Sommennaanederne  paa  Landet 
vilde  jeg  udarbeide  en  ny  Roman,  jeg  har  i  Hovedet,  og  et 
lille  Stykke  for  Theatret;  men  det  er  altsammen  for  Fremtiden, 
ikke  for  disse  Maaneder.  Jeg  har  ingen  Klæder,  hver  Maaned 
skal  jeg  betale  Huusleie  og  mange  andre  Udgifter  som  høre  til 
de  nødvendige.  At  jeg  faaer  Penge  i  Slutningen  af  Aaret  og 
fiere  end  de  100  Rdl.  til  Dem,  er  vist.  Kan  De  paa  denne 
Vished  skaffe  mig  100  Rdl.  fra  Finantserne,  Fondet  eller  en 
anden  Kilde?  Jeg  maa  spørge  Dem  derom,  bede  derom, 
skjondt  jeg  kan  fortvivle  derover.  Jeg  foler  Deres  Godhed  for 
mig,  Deres  Mildhed  mod  mig,  den  Delicatesse  De  saa  ofte  har 

viist  mig,  men  just  alt  dette  gjor  mig  ulykkelig,  idet  jeg  idelig 
og  altid  skal  overhænge  og  bebyrde  Dem.  .  . 

Herpaa  svarede  min  Fader  samme  Aften: 

»Vær  De    kun    rolig    iaften  og  sov  vel!     Imorgen  tale  vi 
sammen  og  tænke  paa  Ressourcer.« 

Deres 

Collin. 


Odense  15.  Junii  1835. 

Til  den  Kgl.  Theaterdirection. 

I  Løbet  af  Vinteren  blev  jeg  af  Hr.  Syngemester  Zinck 
anmodet  om  at  skrive  ham  Texten  til  et  Syngestykke;  han 
følte  endnu  Kraft  og  Lyst  til  at  udføre  et  saadant  Arbeide. 
Hans  smukke  Musik  til  »Alferne«  har  jo  fundet  Erkjendelse. 
Længe  søgte  jeg  efter  et  for  ham  passende  Æmne,  og  da  jeg 
i  en  af  Manzonis  Fortællinger  fandt  en  lille  Episode,  hvori 
jeg  kunde  anbringe  hvad  jeg  selv  har  seet  i  Italien,  meddeelte 
jeg  ham  dette,  og  hån  var  glad  derved.  Nu  skrev  jeg  Stykket, 
sogte  at  give  det  en  italiensk  Colorit  og  læste  det  for  ham  før 
min  Aireise;  han  var  fyldestgjort  og  bad  mig  snarest  muligt  at 
sende  det  til  den  høie  Direction,  for  at  det,  efter  en  gunstig 
Dom,  strax  kunde  komme  under  hans  Hænder. 

Ærbødigst 

H.  C.  Andersen. 

Odense  15.  Juuii  1836. 
Min  kjære  Ven. 

4 

.  .  .  Her  er  nu  mit  Syngestykke:  Renzos  Bryllup; 
Læs  det  igjennein  og  tjen  mig  i  at  rette  de  Skjødesløsheds- 
Feil  De  finder.  Det  er,  som  De  seer,  det  første  Stykke  af  mig 
der  viser  Bekjendtøkab  til  Theatret  og  maa,  selv  med  en  taalelig 
Musik,  tage  sig  ud.  Zinck  ønskede  saa  snart  som  muligt  at 
begynde  Arbeidet;  derfor  vilde  jeg  bede  Dem  at  purre  vore 
Dovendyr.  — 

Siig  mig,  naar  Bryllupsvisen1  skal  være  færdig,  for  jeg 
venter  ved  min  Hjemkomst  at  finde  en  ny  Frue  mellem  mine 
Veninder.  — 

laftes  var  jeg  i  Frøken-Klosteret.  Frøken  **,  der,  som 
De  veed,  ifjor  viste  mig  »hvad  hun  endnu  aldrig  havde  viist 
noget  Mandfolk« ,  var  klædt  i  Blaat  af  samme  Farve  som  den 
Sløife  hun  gav  mig  ifjor.  Hun  havde  vist  ventet  at  see  Sløifen, 
thi  hun  talte  om  »den  skjønne  Riddertid«  ,  da  Ridderen  sank 
for  Damens  Fod ,  sprang  ned  til  Løver  —  og  andet  Sludder. 
Hun  er  gal*  —  Mens  Damerne  sad  ved  Aaen,  sprang  pludselig 
tre  Karle  ud  i  Vandet  og  svømmede  forbi;  da  flygtede  hele 
Klosterets  Besætning.  »Det  seer  ud  som  Tritoner«  sagde 
Frøkenen. 

Mit  næste  Brev  skal  sige  Dem  en  heel  Deel  jeg  har  paa 
Hjertet,  men  idag  kan  jeg  ikke  faae  Tid  til  de  hjertelige  Breve. 
—  Efter  min  Ankomst  hertil  ere  alle  Exemplarer  af  O.  T.  paa 
to  nær  blevne  udsolgte. 

Deres  trofaste 

H.  C.  Andersen. 

1  Til  mit  Bryllup. 

E.  C. 

Odense  22.  Junii  1836. 

Til  Louise  Collin. 

.  .  Det  er  en  Kulde  saa  Blækket  fryser  og  jeg  ikke  kan 
fere  Pennen;  men  jeg  maa  skrive,  skjøndt  De  ikke  holder  af 
Beskrivelser.  Alle  Mennesker  paa  Dagvognen  sagde  mig  nydelige 
Ting,  efter  deres  Evner,  for  min  Improvisator.  I  Odense  talte 
jeg  mig  hæs  den  første  Dag;  De  skulde  have  siddet  i  en  Krog 
og  hørt  mig  tale.  Gud  bevare  mig,  siger  De,  n'est  pas1?  — 
Mellem  os,  jeg  længes  efter  Dem  alle  og  især  efter  at  blive 
drillet  lidt.  Her  er  man  saa  utaalelig  høflig,  Ingen  siger:  dit 
Asen,  dit  Fæ  og  de  øvrige  glimrende  Navne,  der  faae  en  Colorit, 
en  varm  Tone,  en  aandig  Con  tur  paa  Deres  Søsters  Læber. 
Bed  hende  sende  mig  et  lille  Asen  eller  Fæ  i  en  Convolut.  — 
Man  fortalte  mig  her,  at  jeg  skulde  have  sagt  noget  meget 
smukt,  som  strax  var  bragt  op  til  Prindsen,  hos  hvem  Oehlen- 
schlæger  var.  Cancelliraad  Hempel  sagde  nemlig  til  mig: 
Saa  nu  har  Odense  jo  to  af  sine  store  Digtere.  Jeg  svarede: 
ja  vist,  en  stor  og  en  lang.  Det  skal  være  godt  sagt;  men 
man  er  jo  ogsaa  opdraget  i  det  Collinske  Huus.  —  Fra  Edvard 
har  jeg  intet  hørt;  dog  vi  vil  ikke  tale  derom,  jeg  skal  nok  i 
mine  Følelser  for  ham  holde  Tømmerne  lidt  stramme;  han  er 
som  enkelte  Frugter,  der  ikke  taale  meget  Sukker  naar  de  skal 
holde  sig.  Tryk  ham  i  Haanden  fra  mig.  I  denne  Vinter,  ja 
siden  jeg  kom  hjem,  har  han  været  elskværdig,  meget  elsk- 
værdig, paa  l1/*  Gang  nær,  men  det  skal  De  ikke  fortælle 
ham.  Siig  Jette,  at  hun  maa  speile  sig,  Speilet  vil  da  sige 
hende  hvad  jeg  ikke  nok  kan  udtale,  og  Speilet  taler  altid 
Sandhed.     Hvorfor  sagde  Viggo  til  sin  Fader,  og  ikke  til  mig, 


1  En  Prøve  af  Andersens  Fransk,   som  var  blevet  Talemaade  i 
Familien  for  »Ikke  sandt ?< 

at  han  skulde  hilse  Blomsterne  i  Jylland?  Digtere  og  Blomster 
have  dog  mere  at  gjøre  med  hinanden,  end  Politiassessorer  og 
Blomster.  —  .  .  Den  ældste  af  Hauchs  Døttre  (Henriette) 
veed  De  skriver  Vers,  men  det  er  alligevel  en  særdeles  for- 
nuftig Pige.  En  gammel  Klosterfrøken  X.,  vist  henved  60, 
sværmer  for  mig,  hun  er  næsten  forlibt.  See,  de  Gamle  kan 
jeg  nok  faael  de  see  paa  det  solide,  men  de  Unge!  Ak,  var 
man  dog  meget  smuk  eller  meget  rig!  Lev  vel!  Hvo  skriver 
mig  til?    Edvard? 

Deres  broderlige 

H.  C.  Andersen. 


Lykkesholm  24.  Junii  1836. 

Kjære  Yen.  Nu  er  jeg  da  paa  den  Gaard,  hvor  jeg  har 
ladet  min  Otto  Thostrup  finde  sin  Louise;  for  mit  Hjerte 
kan  De  være  rolig,  det  har  ingen  og  vil  ingen  have;  dertil  er 
jeg  for  fornuftig.  Jeg  blev  igaar  afhentet  fra  Odense  i  den 
gamle  Frues  lukkede  Vogn.  Det  haglede  stærkt  og  uagtet 
to  Frakker,  Sloprok  og  to  Par  Uldstrømper  mærkede  jeg  de 
danske  Zephyrer.  Den  Smule  Sommer  er  forbi,  Folk  havde  ondt 
nok  af  den.  »Naar  bare  Vor  Herre  vilde  give  os  nogen  Regn, 
det  seer  sørgeligt  ud  for  Landmanden.«  Denne  vor  egenlige 
Nationalsang,  der  synges  om  Sommeren  naar  Jorden  ikke  staaer 
i  een  Velling,  hørte  jeg  i  Fyen  som  i  Sjelland;  nu  kommer 
Refrainet:  »det  tegnede  saa  godt  iaar,  men  nu  er  den  Glæde 
forbi.«  Alle  Mennesker  synge  dog  Miserere;  jeg  selv  giver 
stundom  min  svage  Stemme  til  for  at  gjore  Choret  fuldstændigt. 
Dog  paa  Lykkesholm  har  man  det  saa  godt  at  man  glemmer 
det.  —  Jeg  har  været  paa  **;    Datteren  syntes  jeg  godt  om, 

men  hun  er  ikke  rig  og  altsaa  bliver  jeg  ikke  forelsket.  — 
Gud  veed,  om  De  kjære  Ven  har  skrevet,  naar  dette  Brev 
arriverer;  men  skrive  er  jo,  som  min  Værtinde  sagde,  mit 
Levebrod;  altsaa  skriver  jeg,  og  nu  vil  vi  sladdre. 

Jeg  har  meget  paa  Hjerte,  Ting  som  have  ligget  der 
længe  fer  jeg  reiste  herover.  Det  er  alvorlige  Sager,  vil  De 
behage  at  være  i  Stemning.  Enten  vi  nu  i  denne  Verden  sige 
De  eller  Du  til  hinanden,  enten  De  bliver  Statsminister  og  jeg 
kun  slet  og  ret  Hr.  H.  C,  Venner  ere  vi,  saa  trofaste  og 
hinanden  hengivne  som  Venner  kunne  blive.  De  betroer  mig 
hvad  De  efter  Deres  Natur  kan  sige  mig,  jeg  gjer  det  samme. 
Denne  Gang  vil  jeg  have  et  Raad  af  Dem  —  veed  De  et? 
derimod  slet  ingen  Læreregler;  i  dette,  mit  Tilfælde  kan  jeg 
sige  mig  dem  alle  selv.  See  nu  begynde  vi.  De  veed,  hvor 
lidet  Publicum  ventede  af  mig  for  jeg  reiste  til  Udlandet; 
»mange  Udmærkede  søgte«,  jeg  kunde  ikke  vente  da  at  komme 
i  Betragtning.  Jeg  kom  afsted  og  Gudskeelov,  jeg  har  dog 
viist,  saa  godt  som  nogen,  at  jeg  havde  benyttet  min  Heise. 
Men  jeg  var  for  kort  ude,  kun  det  halve  blev  gjort.  Jeg  fik 
lidet  (misforstaae  mig  ikke).  Havde  jeg  for  min  Reise  sagt: 
Lad  mig  komme  ud,  jeg  skal  give  en  Bog  som  Improvisatoren 
etc.,  da  havde  de  neppe  troet  mig.  Nu  siger  jeg:  Deres 
Majestæt!  lad  mig  reise,  kun  eet  Aar,  til  Sicilien  eller  Græken- 
land, jeg  skal  vise  endnu  større  Frugter.  Denne  Vei  er  min 
Opdragelses  Skole.  Jeg  skal  med  Guds  Hjelp  da  levere  et 
Arbeide,  der  maa,  som  forrige  Gang,  bringe  Enhver  til  at  sige: 
Han  fortjente  at  reise.  Ja  kjære  Edvard,  jeg  vil  søge  om 
næste  Aar  at  faae  400  Species  paa  een  Gang.  600  bruger  jeg, 
men  har  jeg  de  4,  de  to  maa  og  skal  da  komme.  »Det  Hele 
er  umuligt!  Hvad  tænker  De  paa?«  etc.  Ja  kjære  Ven,  det 
skal  De  ikke  sige  mig,  det  kan  jeg  sige  mig  selv.  Alle  Ind- 
vendingerne veed  jeg.  Kan  De  derimod  give  mig  et  Raad, 
give  mig  en  eneste  Tanke    fremad,    da    kom    med    den.      Det 

andet  er  jo  til  ingen  Nytte,  kun  ærgerligt  for  Dem  at 
skrive  og  endnu  mere  ærgerligt  for  mig  at  læse.  En  Trang 
og  en  Sjæle-Liden  drev  mig  afsted  forrige  Gang,  jeg  nod 
ikke  Reisen,  dog  virkede  den  godt  og  frugtbringende  ind 
paa  mig.  Nu  er  det  ikke  Smerte,  ikke  Enthousiasme ,  som 
driver  mig  af  sted,  men  Forstanden.  Jeg  foler,  nu  kan  jeg 
bringe  noget  ud  af  det.  Lader  man  6  eller  7  Aar  gaae  ben, 
bvo  veed  da  hvor  modtagelig  jeg  er  for  det  Fremmede.  Nu 
er  mit  Øie  klart,  min  Phantasi  bevægelig;  nu  er  Øieblikket  og 
det  skal  og  maa  forrente  sig.  Mange  reise  der  jo  dog  hvert 
Aar,  det  er  kun  lidet  jeg  behover.  Naar  Tingen  klart  frem- 
stilles de  Mennesker  som  skal  afgjere  den,  da  maa  det  jo 
kunne  sættes  igjennem.  Jeg  skal  roligt  og  tydeligt  sætte  Dem 
mine  Grunde  frem.  I  dette  Brev  vil  jeg  kun  gjore  Dem  for- 
trolig med  hvad  der  længe  har  gjæret  i  mig.  Lad  os  gjensidig 
tale  om  denne  Ting,  men  viis  mig  ikke  Skyggesiderne,  Umulig- 
hederne; intet  er  umuligt,  og  alt  hvad  De  kan  sige  imod  veed 
jeg;  fra  forrige  Reise  har  jeg  en  Slump  Bemærkninger.  Siig 
mig  heller  Tiden  naar  jeg  maa  indgive  min  Ansogning.  Ingen 
Tid  vil  heller  synes  mere  passende  end  nu,  da  Improvisatoren, 
Resultatet  af  den  forrige  Reise,  staaer  saa  levende.  Den  nye 
Udgave  vil  komme  til  Nytaar,  Hoffet  og  Vedkommende  kunne 
da  faae  et  Exemplar.  —  Det  er  ikke  lidet,  at  en  saa  stor 
Morskabsbog  saa  snart  oplever  andet  Oplag.  Dog  nu  nok  om 
den  Historie,  skriv  mig  nu  snart  om  det,  saa  at  De  glemmer 
Secretairen  ved  Fondet,  ham  har  jeg  ingen  Fortrolighed  til;  det 
er  min  Edvard  Collin  jeg  har  skrevet  til,  og  han  kan  tie, 
selv  for  Secretairen.  Hans  Gunst  søger  jeg  ikke  og  hans 
Embedstale  vil  jeg  ikke  hore.     Verstanden?  — 

Deres  broderlige 

H.  C.  Andersen. 

I  Begyndelsen  af  1835  var  Improvisatoren  adkommet. 

Om  denne  Bogs  Skjebne  udtaler  Andersen  sig  udførligt 
i  »Mit  Livs  Eventyr«.  Det  maa  være  under  Indtrykket  af 
hans  Agnete- Lidelser,  at  han  forudskikker  den  Bemærkning: 
»Selv  mine  bedste  Venner  vare  ved  at  opgive  mig  som  Digter: 
man  havde  taget  feil  af  mit  Talent  —  hvor  almindelig  var  ikke 
denne  Talemaade  blevet.«  Denne  Bemærkning  er  en  yderligere 
Fremhæven  af  den  citerede  Yttring  af  Carl  Bagger  om: 
»hvorledes  Digteren  er  blevet  omtalt  netop  maaskee  der,  hvor 
han  ved  sin  første  Fremtræden  allermeest  forkjæledes  og  næsten 
forgudedes. «  Dette  er  Overdrivelse,  grundet  paa  Agnet  e-Remini- 
scentser  og  Enkeltes  Snak.  Men  Andersens  Fremstilling  af 
Samtidens  Dom  er  Hovedsagen;  og  om  denne  har  jeg  en  ganske 
anden  og  sikker  Erindring,  den  nemlig:  at  Improvisatoren 
gjorde  Lykke  og  at  Andersen  var  glad.  Denne  Erklæring 
maa  tage  sig  besynderlig  ud  for  dem,  der  kun  kjende  den  udførlige 
Fremstilling  i  »Mit  Livs  Eventyr«  og  derefter  have  dannet  sig 
et  Billede  af  hvorledes  Andersen  dengang  blev  behandlet  her- 
hjemme. Det  er  derfor  nødvendigt  at  underkaste  det,  der  er 
bevaret  af  hiin  Tids  Kritik,  en  nærmere  Betragtning,  og  at 
sammenligne  dette  med  Andersens  Opfattelse. 

I  »Dansk  Literatur  Tidende1«  for  1835  Nr.  17  o.  flg.  ud- 
taler Anmelderen  sin  Glæde  over  ved  denne  Bog  at  see  sine 
Forventninger  overtrufhe.  Som  et  reent  poetisk  Product  vidner 
det  om  Phantasi,  Følelse  og  Opfindelsesevne ;  som  en  Cyclus  af 
italienske  Billeder  lider  den  af  de  samme  Feil  som  Corinna. 
Bogen  har  en  dobbelt  Tendens:  forst  at  skildre  det  poetiske 
Genies  Udvikling  under  ugunstige  Omstændigheder  og  dets 
Seir,  dernæst  at  give  et  anskueligt  Billede  af  Italiens  Eien- 
dommeligheder.     Med  Hensyn  til  det  Første  indrømmes,  at  han 

ofte  med  stærke  charakteristiske  Træk  har  afmalet  os  Geniets 
Lidelser,  men  dog  ikke  med  tilbørligt  Hensyn  til,  at  det  er  en 
italiensk  Digter,  han  vil  fremstille.  Improvisatoren  maa  fore- 
trækkes for  Corinna,  som  Roman  betragtet;  men  trods  sinbeist 
poetiske  Natur,  er  Antonio  ingen  sand  italiensk  Charakteer;  ban 
udtrykker  sig  som  en  Germaner  eller  Nordbo.  Men  ere  ikke 
alle  Cbaraktererne  reent  italienske,  ere  de  dog  reent  menneskelige 
og  skildrede  med  Liv  og  Følelse.  Forfatterens  poetiske  Genius 
aabenbarer  sig  dog  meest  i  hans  Skildringer  af  de  hesperiske 
Egne,  ved  en  ualmindelig  Følelse  for  Naturskjønbed,  forenet 
med  et  klart  Blik  og  sjelden  Evne  til  at  male  med  Sandhed  og 
Begeistring.  Anmelderen  slutter  med  alle  Kritikeres  »præterea 
censeo«  om  Ucorrectheder  i  Sproget,  disse  Pletter  i  et  ægte 
Digterværk,  og  ønsker,  at  den  geniale  Forfatter  vil  for  Fremtiden 
skjænke  Formen  en  større  Opmærksomhed.  — 

I  Anledning  af  denne  umiskjendeligt  velvillige  Kritik  hedder 
det  i  »Mit  Livs  Eventyr« : 

»Egenlig  Kritik  udeblev  til  der  var  talt  og  atter  talt;  da 
endelig  kom  En,  jeg  troer  i  Literaturtidenden,  vel  høfligere  end 
jeg  her  var  vant  til,  men  man  gled  hen  over  det  Gode:  »Det 
var  jo  noksom  bekjendt«,  hed  det,  og  man  holdt  sig  til  Manglerne, 
og  opsummerede  alle  de  italienske  feilskrevne  Ord  og  Udtryk.« 

Ved  Sammenligningen  med  Corinna  siger  den  samme  An- 
melder, at  man  maa  være  Fru  Staél-  Holstein  Tak  skyldig,  da 
hun  har  skildret  os  Italien  med  Kjærlighed,  endskjøndt  hun 
uheldigviis  seer  det  gjennem  Sværmeriets  dunkle  Brille.  »Hun 
afgiver  i  denne  Henseende  en  skærende  Kontrast  til  en  preussisk 
Auditeur  ved  Navn  Nicolai,  som  i  Aaret  1835  har  tracteret 
Verden  med  en  Bog:  »Italien  wie  es  wirklich  ist.«  Ligesaa 
phantasirig  og  følende  Md.  Staél  fremtræder,  ligesaa  bornert  og 
gnaven  viser  denne  Preusser  sig,  der  kun  synes  at  have  gjort 
en  Heise  til  Syden  for  at  ærgre  sig  over  den  Forfølgelse,  han 
maatte  lide  af  Insecter.« 

Herom  hedder  det  i  »Mit  Livs  Eventyr«  i  Continuation  af 
det  Foranførte:  »Ja,  da  paa  samme  Tid  Nicolais  bekjendte  Bog 
udkom,  saa  blev  der  her  hjemme  heit  talt  om,  at  nu  kunde  man  see, 
hvad  det  var  for  noget  Andersen  havde  skrevet  —  nei 
Nicolai  var  en  ganske  Anden,  hos  ham  fik  man  det  sande 
Begreb  om  Italien.« 

I  Anledning  af  det  samme  Aar  udkomne  første  Hefte  af 
Eventyrene  hedder  det  i  dette  Capitel  af  »Mit  Livs  Eventyr« : 
»i  Dannora,  et  dengang  læst  kritisk  Skrift,  blev  der  lagt  mig 
paa  Hjertet,  ikke  at  spilde  min  Tid  med  at  skrive  Eventyr.« 
Men  han  omtaler  ikke,  at  der  i  det  samme  Hefte  af  dette 
»dengang  læste  kritiske  Skrift«  staaer  en  udforlig  Anmeldelse 
af  og  Lovtale  over  Improvisatoren,  »dette  herlige  Digterværk« , 
hvor  alle  Skildringer  af  Italien  »ere  opfattede  med  samme 
Henrykkelsens  Fylde,  gjengivne  med  samme  levende  Kolorit, 
med  samme  skabende  Phantasi,  som  selve  Begivenhederne. »  — 

»Maanedsskrift  for  Literatur«  ventede  i  2  Aar  inden  det  kom 
med  en  Anmeldelse.  Indholdet  af  denne,  som  optager  18  Sider, 
refereres  i  »Mit  Livs  Eventyr«  saaledes:  »Det  er  sandsynligt,  at  Fru 
Stael-Holsteins  Roman  Corinna  har  været  Forf.  et  vildledende 
Forbillede  ø.  *.  t\«,  Hvad  der  indbefattes  under  dette  »o.  *.  v.*, 
vil  sees  af  følgende  korte  Uddrag. 

»Opgaven  var  at  vise,  hvorledes  et  Digtertalent  udviklede 
sig  midt  i  den  rigeste  Fylde  af  Alt  hvad  Naturen,  Folkelivet 
og  Kunsten  frembyder  til  Aandens  Næring,  hvorledes  den 
vordende  Digters  Sind  efterhaanden  udvidede  sig  til  at  forstaae 
og  omfatte  saa  mange  og  store  Ojenstande,  og  hvorledes  hans 
Følelse  klaredes,  saa  at  den  blev  en  productiv  Begeistring,  der, 
understøttet  af  et  kraftigt  og  uddannet  Talent,  blev  istand  til, 
paa  Øieblikkets  Bud  at  lægge  sig  for  Dagen  i  passende  og 
behagelige  Former.  Denne  skjønne  og  frugtbare  Tanke  maatte 
da  bestemme  Maal  og  Maade  med  Hensyn  til  de  Billeder  af 
det  italienske  Liv,  som  skulde  optages,  ligesom  den  overalt  vilde 

kræve  en  nøie  Forbindelse  mellem  Yderverdenens  Phænoinener 
og  det  indre  personlige  Liv  der  fremstilles.  Men  hvor  lidet 
har  Forfatteren  vidst  at  maale  denne  Opgave,  hvor  lidet  at 
fatte  dens  Conseqventser.  Uden  at  tage  Hensyn  til  de  første 
Love  for  al  Composition,  uden  Anelse  om  det  Maadehold,  den 
Selvindskrænkning,  der  maa  til  for  at  frembringe  et  kunstnerisk 
Hele,  fortæller  han  Alt  hvad  han  har  seet  i  Italien  og  udtommer 
sine  Reisebøgers  Forraad  uden  Valg,  saa  at  alle  disse  Be- 
skrivelser tiltage  sig  den  største  Deel  af  Fremstillingen,  medens 
Hovedpersonen  kommer  til  at  staae  som  blot  Fortæller  eller 
Tilskuer.  .  .  Sandsynlig  har  Corinna  været  ham  et  vildledende 
Forbillede ;  men  af  det  burde  han  have  lært,  hvad  der  for  ham 
var  at  undgaae:  den  Ciceroneagtige  Omføren  mellem  Roms 
Mærkværdigheder.  —  Der  mangler  hvad  der  skulde  betegne 
Improvisatorens  Nationalitet ;  Nordboen  stikker  frem  i  den  Maade, 
hvorpaa  han  betragter  Italien.  — 

I  Skildringerne  af  de  italienske  Gjenstande  røber  Beskuer- 
lysten sig  unægtelig  paa  en  tiltrækkende  Maade.  Vi  see  Forf : 
indtaget,  stundom  beruset,  af  sine  Gjenstande;  og  han  frem- 
stiller dem  som  den,  der  seer  med  et  Digterøie,  ikke  igjennem 
Phraser  og  Declamation,  men  i  træffende  og  sande  Billeder, 
hvortil  han  gjerne  bruger  faa  men  betegnende,  ofte  malende 
Udtryk.  Mange  af  disse  Skildringer  beholde  derved  et  eien- 
dommeligt  Værd,  uagtet  der  er  skrevet  saameget  om  Italiens 
Herligheder;  men  de  staae  i  den  løseste  Forbindelse  med 
Bomanen.  —  Det  vilde  være  ubilligt  at  forbigaae,  at  der  gjennem 
den  hele  Bog  gaaer  en  reen  og  sædelig  Aand  og  et  godmodig 
opvakt  Gemyt,  hvis  Bevægelser  ofte  meddele  sig  til  os  gjennem 
skjønne  Phantasi-Combinationer.  Mangen  Tanke  er  indklædt  i 
et  træffende  og  rørende  Billede,  og  i  denne  Lyrik  finder 
Digterens  Reflexion  sin  rette  Form.  Denne  Roman  vil  ikke 
forfeile  at  gjere  et  behageligt  Indtryk  paa  Læsere,  der  ikke 
medbringe  Kunstfordringer.« 

'  Anderséns  Begreb  om  disse  Fordringer  sees  af  hans  kort- 
fattede Forklaring:  »Italien  var  Baggrunden  for  det  Oplevede 
og  Digtede1.« 

Man  kan  ikke  undres  over,  at  Andersen  følte  sig  krænket 
ved  Maanedsskriftets  Taushed  i  saa  lang  en  Tid.  Hans  tidligere, 
selv  de  mere  ubetydelige  Arbeider  vare  anmeldte  i  dette  Tids- 
skrift, »det  Skjønnes  Høiesteret«  som  ban  kalder  det;  og  nu 
da  han  fremtræder  med  sit  Hovedværk,  —  det  var  det  ialfald 
dengang  —  ignoreres  dette.  Det  er  og  bliver  uforklarligt,  at 
Redactionen  viste  denne  Uopmærksomhed. 

Og  da  denne  Deel  af  Afhandlingen  indeholder  de  alvor- 
ligste Angreb  paa  Andersens  Digtervirksomhed  i  Almindelighed, 
bør  ogsaa  disse  kjendes,  for  at  Nutiden  kan  dømme  dem  og 
Andersens  Fremstilling  imellem.     Det  hedder  saaledes: 

»Andersen  er  af  de  Forfattere,  paa  hvilke  Kritiken 
vanskelig,  som  det  synes,  vil  kunne  udøve  nogen  betydelig  Ind- 
flydelse, fordi  de  selv  ved  deres  Produceren  ikke  pleie  at  udøve 
nogen  Kritik.  Han  viser  sig  i  sine  Værker  som  den,  der  har 
en  meget  opvakt  og  levende  Phantasi,  en  letbevægelig  Følelse 
og  en  godmodig  Grundstemning;  men  der  røber  sig  tillige 
Mangel  paa  Kraft,  forst  og  fremmest  paa  Forstandskraft,  paa 
Reflexionens  Skarphed  og  Klarhed,  men  ogsaa  overhovedet  paa 
det  Mandige  og  Dygtige  i  den  hele  Charakteer,  som  maa  til 
for  at  gjøre  Digteren  skikket  baade  til  energiske  Conceptioner 
og  til  en  fast  og  conseqvent  Udførelse.  Idet  disse  forskjellige 
Egenskaber  stræbe  at  sætte  sig  i  Ligevægt  indbyrdes,  opstaaer 
hos  Andersen  en  Forkjærlighed  for  det  Sentimentale,  det  Blide 
og  Barnlige.  Et  barnligt  ubevidst  Sind  er  for  ham  den  sande 
Digtervirksomheds  Udgangspunkt,  umiddelbar  Gjengivelse  af  det 


1  Han  fandt  det  smigrende,    at  reisende  Englændere  havde  hans 
Improvisator  med  som  Veiviser  i  Rom. 


253 

Opfattede  dens  Form.  Hans  Produceren  er  ganske  subjectiv. 
Han  glæder  sig  som  et  Barn  ved  Guds  Verden,  og,  som  Be- 
skuelsen var  en  Glæde,  saaledes  skal  og  Gjengivelsen  deraf  være 
en  Glæde ;  alt  skal  komme  af  sig  selv.  Som  nu  Frembringelsens 
Besvær  ikke  tor  finde  Sted  i  dette  lyse  Billede  af  en  Digters 
Virksomhed,  saaledes  tør  ogsaa  de  forberedende  Studier  gjennem 
Bagernes  døde  Bogstaver  ikke  paabyrdes  den,  for  hvem  Naturen 
ligger  som  en  opslagen  Bog«  .  .  . 

»Ligger  der  i  Improvisatorens  Opposition  mod  methodisk 
Dannelse,  som  vi  ere  tilbeielige  til  at  troe,  en  Yttring  af  For- 
fatterens egne  Meninger  i  denne  Henseende,  saa  have  vi  i  det 
Foregaaende  havt  Beviis  nok  paa  Sandheden  af  den  saa  ofte  og 
kraftigt  udtalte  Sætning,  at  det  ved  blotte  Naturgaver  og  disses 
tilfældige  Udvikling  formedelst  al  Slags  adspredt  Erfaring  og 
Lee  ture,  vanskeligt  vil  lykkes  at  frembringe  noget  virkeligt 
Kunstværk,  idetmindste  af  større  Omfang.  Sorgløs  trawler 
Forf.  ind  paa  Kunstens  vanskelige  Bane;  han  stoler  paa  sin 
Indskydelse,  sin  Musa,  og  indseer  ikke,  at  hun,  skjondt  vel- 
villig imod  ham,  dog  ikke  kan  redde  den  fra  at  snuble,  som 
ikke  selv  er  opmærksom  paa  sine  Skridt;  og  at,  naar  Nogen 
vil  handle  som  Redskab  for  noget  Høiere,  han  dog  selv,  af 
Kjærlighed  til  dette  Høiere,  troligen  maatte  stræbe  at  gjøre  sig 
til  et  godt  og  beqvemt  Redskab.« 

Herom  siger  Andersen  kun,  at  han  blev  »revset  og 
skolemestereret « . 


Vi  ville  kaste  et  Blik  paa  Situationen  i  1855,  da  Andersen 
skrev  »Mit  Livs  Eventyr«.  Dengang  var  han  allerede  for  en- 
deel Aar  siden  kommet  ind  i  Eventyrets  Land,  hvor  han 
aandede  frit;  her  havde  han  beredt  sig  sit  eget  Felt,  hvor 
han  kunde  tumle  sig  som  ingen  Anden,   her  var  ikke  Tale  om 

de  »Kunstfordringer« ,  der  hårde  voldt  ham  saameget  Bryderi. 
Idet  han  nu  —  5  Aar  efter  at  den  store  Udgave  af  hans 
Eventyr  var  udkommet  —  vil  beskrive  sit  Digterliv  og  den 
Erkjendelse,  han  havde  opnaaet,  maler  han  Baggrunden  —  For- 
tiden, Miskjendelsens  Tid  —  saa  sort  som  mulig.  —  Dette  er 
charakteristisk  for  Andersen  ;  han  Jcunde  ikke  skrive  anderledes. 
Det  er  kun  eet  Exempel  paa,  hvad  hele  hans  Liv  bærer  Vidne 
om,  at  til  enhver  Glæde  over  en  ny  Hædersbevisning  knyttede 
sig  en  Selvforbittrelse  ved  Tanken  om  den  Tid,  da  han  ikke 
ned  den  Paaskjennelse ,  han  troede  at  have  Krav  paa.  Og  i 
denne  Retning  svigtede  hans  Hukommelse  ham  aldrig.  De  faa 
Nulevende,  der,  som  jeg,  have  den  Tid  i  frisk  Erindring  og 
som  have  levet  sammen  med  Andersen,  ville  bevidne,  at  Im- 
provisatoren gjorde  Lykke  og  at  han  var  opfyldt  af  Glæde  der- 
over. Han  fortæller  det  ogsaa  selv;  han  siger:  »denne  Bog 
reiste  igjen  mit  faldne  Huus,  samlede  igjen  Vennerne,  ja  for- 
øgede endog  disses  Antal;  første  Gang  følte  jeg  nogen  sand 
tilkæmpet  Erkjendelse«;  han  modtog  Bevidnelser  herom  fra 
Hauch,  Sibbern  o.  fl,  og  han  skriver  til  Sibbern1  at  »denne 
Bog  har  bragt  saa  mange  ypperlige  Mænd  til  at  møde  mig  med 
Venlighed;  jeg  føler,  at  det  er  en  Naadegave  fra  Gud,  og  jeg 
føler  det  just  ved  den  Glæde,  der  rundtom  nu  tilstrommer  mig, 
efter  at  jeg  først  har  været  noget  for  strengt  behandlet.«  Og 
saaledes  paa  flere  Steder.  —  Men  saa  kommer  Selvforbittrelsen. 
Medens  han  saagodtøom  ignorerer,  at  de  to  samtidige  Kritiker 
vare  velvillige,  og  anticiperer  en  2  Aar  senere  udkommet  streng 
Bedømmelse,  samler  han  i  sin  Hukommelse  nogle  Anekdoter  om 
hvad  denne  eller  hiin  har  sagt  —  eller  maaskee  har  sagt 
eller  maaskee  ikke  har  sagt  —  og  saaledes  kommer  han, 
umiddelbart  efter  den  Erkjendelse,  at  »der  er  en  Magt  i  Publicum 


1  Breve  fra  H.  C.  Andersen.     I.  809. 

større  end  alle  Kritiker«,  til  det  Resultat:  »herhjemme  have 
de  Fleste  saagodtsom  gjort  alt  for  at  qvæle  Talentet  hos  mig«. 
Det  er  under  denne  »Nydelse  af  at  miskjendes«  1 ,  at  han  har 
skrevet  dette  Afsnit.  — 

Det  vilde  blive  for  vidtløftigt  her  at  give  en  Fremstilling 
af,  hvorledes  den  Tids  Kritikere  behandlede  andre  Forfattere, 
for  derefter  at  bedømme,  om  Andersen  havde  Grund  til  at 
beklage  sig  over  en  særlig  slet  Medfart;  det  vilde  være 
ubilligt  at  forlange,  at  Andersen  selv  skulde  have  henledet 
Opmærksomheden  derpaa.  Kun  eet  Exempel  bør  drages  frem, 
netop  fra  det  omtalte  Tidsskrift:  Dansk  Literaturtidende,  der 
indeholder  den  Kritik  af  »Improvisatoren«,  som  Andersen  selv 
betegner  som  høflig.  Thi  midt  imellem  denne  Kritiks  første  og 
anden  Afdeling  findes  en  Anmeldelse  af  Chr.  Winthers  »Nogle 
Digte«.  Om  Digtet:  »Vandring  og  Opdagelse«,  som  i  det 
Hele  behandles  haanligt,  siges  at  Noget  er  uforstaaeligt  og 
Andet  triviel  og  flau  Passiar.  Og  i  Anledning  af  Afskedssangen 
til  H.  Hertz  hedder  det:  »Det  er  en  ærlig  Sag,  at  Hr. 
Winther  i  sin  Tid  drak  sig  en  dygtig  Buus  i  den  Baggesenske 
Punsch,  som  Gjengangerbrevenes  Forfatter  »lavede«;  men  han 
burde  ikke  optrykke  en  Hyldest  til  en  Forfatter,  hvis  Mening 
var  den,  at  Messing,  poleret  med  den  fineste  Trippelse,  er  mere 
værd  i  Kunstens  Rige  end  sadle  Metaller,  som  ere  mindre  om- 
hyggeligt blankede9.« 

Hvor  lidet  »høflig«  Kritiken  i  vor  Tid  ofte  er,  behøver 
jeg  ikke  at  fortælle.  — 

Jeg  antager,  at  en  stor  Deel  af  den  nuværende  læsende 
Verden  kun  eller  dog  især  kjender  Andersens  Forfattervirk- 
somhed fra  hans  Eventyr  og  fra  hans  egen  Beskrivelse  af  den. 


1  Et  Udtryk  af  G.  Brandes. 

*  cfr.  Andersenø  Betragtning  af  denne  Kritik  i  Brev  til  mig  af 
16.  Julii  1885. 

Af  hine  have  de  lært  at  skatte  ham  som  den  store  Eventyr- 
digter: af  den  sidste  maa  de  faae  det  Indtryk,  at  han  paa  hele 
sin  tidligere  Digterbane  var  blevet  forfulgt.  Og  hvor  maatte 
de  ikke  bestyrkes  i  denne  Anskuelse,  naar  en  nulevende  be- 
kjendt  dansk  Literaturhistoriker  i  et  anseet  og  vidt  og  bredt  læst 
Skrift1  betegner  Andersen  som  »det  dengang  endnu  (altsaa  i 
1838)  jagede  Dyr  i  den  danske  Literatur.«  Et  saadant  Slag- 
ord2 gjor  kun  Skade.  Inden  Kierkegaard  kom  med  sit  be- 
kjendte  Udfald  mod  Andersen  i  Anledning  af  »Kun  en  Spille- 
mand«, fandtes  kun  faa  halvt  rosende  halvt  dadlende  Kritiker; 
og  Enhver  der  har  kjendt  den  læsende  Verdens  Anskuelser  i  hiin 
Tid,  maa  bevidne,  at  disse  ikke  lode  sig  paavirke  af  disse  Kritiker 
i  nogen  for  Andersen  ufordeelagtig  Retning.  Det  maa  tvert- 
imod  siges,  at  hvis  der  overhovedet  kan  være  Tale  om  »For- 
følgelse«, da  indtraadte  denne  senere,  nemlig  i  Anledning  af 
»Maurerpigen« ;  herom  vil  jeg  ved  Omtalen  af  dette  Arbeide  faae 
Leilighed  til  at  yttre  mig.  Ialfald  er  det  forvirrende  for  Be- 
dømmelsen af  Andersens  Stilling  i  den  offentlige  Mening,  naar 
han  fremstilles  som  Gjenstand  for  Medynk  og  saa  at  sige  be- 
handles »en  bagatelle«  i  Udtryk  som  disse  (i  det  citerede  Skrift) : 
»Hvad  Lyst  eller  Ære  kunde  S.  Kierkegaard  finde  i  at  slaae 
sig  til  Ridder  paa  den  stakkels  værgeløse  Andersen?  Hvad 
kunde  det  glæde  den  sindrige  Edderkop  at  fange  denne  stakkels 
Flue  i  sit  fiint  udspundne  Væv?«  Hvor  fortræffeligt  alt  dette 
er  anbragt  i  en  Charakteristik  af  Kierkegaard  —  til  en  Be- 
dømmelse  af  Andersens  Forfatter-Skjebne  egner  det  sig  ikke. 


1  Soren  Kierkegaard.  En  kritisk  Fremstilling  af  G-.  Brandes.  1877 
"S.  38. 

8  Ved  Slagord  (som  ofte  forvexles  med  Stikord)  forstaaer  jeg  et  i 
en  concis  og  piqvant  Form  fremsat  Postulat,  der  netop  ved  denne 
Form  faaer  Udseende  af  at  være  en  slaaende  Bemærkning  eller  endog 
en  almeengyldig  Sætning;  saasom  det  Proudhonske:  »Eiendom  er 
Tyveri.« 

Andersen    var,     da    han   havde  skrevet  sine  Romaner,    ikke 
nogen  værgeløs  Stakkel. 

For  Andersen  stød  enhver  Kritik  af  hans  Arbeider  som 
en  Polemik  mod  hans  Person.  Det  Polemiske  var  dog  i  Reglen 
kun  rettet  mod  hans  Sprogsynder.  Saavidt  jeg  har  kunnet 
mærke  er  det  en  almindelig  Mening,  at  han  frem  for  alle  andre 
Forfattere  var  ndseet  som  Offer;  "men  dette  er  ikke  rigtigt. 
Man  skal,  for  kun  at  tage  eet  Exempel,  i  de  offentlige  Domme  over 
hans  Arbeider  neppe  finde  haardere  Udtryk  end  dem,  som  Molbech 
bruger  om  »den  Mishandling  af  Sproglæren,  som  Hauch  har 
gjort  sig  skyldig  i  i  Hamadryaden« ,  og  om  »hvorledes  man  er 
istand  til  at  skrive  sligt  Galimathias« :  fremdeles  om  samme 
Forfatters  aristophaniske  Comedie,  »der  fattes  den  Vittighed  og 
det  Lune,  for  hvilket  den  blotte  Grovhed  er  et  meget  maadeligt 
Surrogat«;  og  at  »det  Hele  kun  er  et  Hug  til  alle  Sider  med 
et  Kosteskaft,  som  en  Blindebuk  fører«.  Den  aristophaniske 
Comedie  er  jo  i  og  for  sig  kun  en  Polemik;  her  kan  altsaa 
ikke  forbigaaes,  om  Molbechs  Angreb  paa  Tonen  i  den  er 
berettiget.  Den  lader  saaledes  Shakespeares  Aand  sige  til 
Heiberg  :  »Du  blev  kun  en  talentfuld  Gadedreng« ;  den  frem- 
stiller Heiberg  som  den  »der  har  ledet  Hippocrene  gjennem 
Østergade  som  en  Rendesteen«.  Den  nævner  Andersen  som 
Anfører  for  et  Chor  af  Skoledrenge ,  der  synge  om  Heiberg  : 
»Han  mig  lærte  det  fri  vagabonderende  Liv,  fra  Lectier  fri 
Vaudeviller  at  skrive«.  Dette  kunde  maaskee  forsvares  som  en 
Digters  Indignation  over  et  saa  letfærdigt  Product  som  »Kjær- 
lighed paa  Nicolai  Taarn«  ,  skjøndt  det  er  besynderligt,  at  der 
her  kunde  tages  saamegen  Notice  af  denne  kaade  Spøg.  Men 
naar  han  lægger  de  Ord :  »Jeg  har  bygt  en  Daarekistebygning 
paa  det  flade  Land,  jeg  har  vandret  humoristisk  paa  min  Fod 
til  Dragørs  Strand«  i  Munden  paa  en  Pjerrot,  da  kan  denne 
Plumphed  mod  Andersen  ikke  forsvares  med  at  han  anvender 
en    lignende    paa   sig  selv,    naar  han  lader  En  kalde   Hauch 

18* 

»denne  halte  Jambus  i  vor  Literatur  med  et  forkortet  Been« ; 
dette  er  Affectation.  —  Lad  Gjengangerbrevenes  Udfald  mod 
Hauch  og  Andersen  være  drøie  nok,  de  vare  dog  elegante  og 
morsomme;  og  dette  undskylder  meget. 

Det  kunde  synes,  at  jeg  her  har  indviklet  mig  i  en  Mod- 
sigelse, idet  jeg  fremdrager  saadanne  Exempler  paa  en  hensyns- 
los Behandling  ligeoverfor  Andersen,  medens  jeg  har  villet  bevise, 
at  Andersens  Fremstilling  af  hans  Digterkvaler  i  disse  Aar  er 
farvet  af  hans  Sindsstemning  i  1855  og  derfor  vildledende. 
Men  naar  jeg  har  villet  vise,  hvorledes  Andersen  opfattede 
Kritiken,  eller  rettere  hvorledes  han  omtaler  denne,  da  var  det 
nødvendigt,  for  at  faae  Sandheden  frem,  at  jeg  ogsaa  henledte 
Opmærksomheden  paa  de  to  meest  fremragende  Exempler  paa 
en  virkelig  haard  Medfart,  og  at  see  hvorledes  han  omtaler 
disse. 

Det  forste  er  altsaa  Hauchs  Angreb  nogle  Aar  tidligere; 
det  andet  S.  Kierkegaards  Angreb  paa  »Kun  en  Spillemand«. 

Om  det  forste  siger  han  kun:  »Hauch  traadte  polemisk 
op  mod  Heiberg  og  sparkede  lidt  til  mig.  Ingen  havde  da, 
som  han  sagde,  gjort  ham  opmærksom  paa  mine  lyriske  bedre 
Sager«  ;  »men  ved  Improvisatoren«,  siger  Andersen,  »vandt  jeg 
ham  for  hele  Livet«. 

S.  Kierkegaards  Udtryk  om  »Kun  en  Spillemand«  er: 
»Hvad  der  i  Andersens  Roman  gaaer  tilgrunde,  det  er  ikke 
et  Geni  i  dets  Kamp,  men  et  Flæb,  om  hvilket  det  forsikkres, 
at  det  er  et  Geni,  og  som  kun  har  det  tilfælles  med  et  Geni, 
at  det  lider  en  Smule  Gjenvordighed ,  som  det  endog  ligger 
under  for.«  Herom  siger  Andersen:  »Da  Kritiken  kom,  kunde 
jeg  ikke  være  glad  ved  den.  Jeg  fik  dengang  det  ud  af  den, 
at  jeg  var  ingen  Digter  men  en  digterisk  Figur,  der  var  løbet 
ud  af  min  Gruppe.  Senere  forstod  jeg  bedre  denne  Forfatter, 
der  i  min  Fremskriden  er   kommet  mig  imede  med  Venlighed 

og  Skjønsomhed«.  —  Han  er  saaledes  i  1855  ganske  beroliget 
med  Hensyn  til  de  to  stærkeste  Angribere. 

Man  vil  maaskee  undres  over,  at  jeg  har  opholdt  mig 
saalænge  ved  dette  Afsnit  af  »Mit  Livs  Eventyr«  ;  men  man 
vil  forstaae,  at  jeg,  som  kj endte  ham  saa  noie,  seer  paa  hans 
Fremstilling  med  andre  Øine,  end  den  store  Pluralitet.  Jeg 
kunde  —  naar  jeg  overhovedet  vilde,  at  dette  Arbeide  skulde 
tjene  som  Supplement  til  hans  egen  Beskrivelse  —  ikke  for- 
tie dette,  uden  at  forbigaae  et  af  de  meest  charakteriserende 
Træk  hos  ham,  et  Led  i  den  store  Kjede  af  Lidelser,  som 
hans  eget  urolige,  selvplagende  Sind  beredte  ham. 

Dette  uroligt  higende  Sind,  der  kun  vilde  Roes,  kunde 
ikke  noies  med  en  velvillig  Kritik;  og  det  er  derfor  let  for- 
klarligt, at  han  irriteredes  ved  den  docerende  og  moraliserende 
Tone,  der  klang  igjennem  saagodtsom  alle  hiin  Tids  Anmeldelser. 
Til  Sammenligning  med  den  nyere  Tids  Skrivemaade  vil  jeg 
anføre  Exempler  paa  hvad  der  er  dømt  om  Eventyrene  dengang 
og  nu. 

I  1836  skriver  Dannora: 

»Om  endog  Anmelderen  Intet  har  imod  gode  Eventyr  for 
Voxne,  kan  han  dog  ikke  andet  end  finde  denne  Digtart  aldeles 
uhensigtsmæssig,  naar  det  gjelder  Læsning  for  Børn.  Ikke  som 
om  han  oversaae,  at  netop  disse  oftest  ere  meest  aabne  for 
ethvert  Indtryk  af  det  Vidunderlige ;  men  skal  da  deres  Læsning, 
om  end  blot  i  Fritimerne,  være  blot  til  Lyst?  Den,  der  vil 
give  Børn  Noget  at  læse,  bør  dog  vel,  idetmindste  lønligen, 
have  et  høiere  Formaal  derved  end  blot  at  more  dem.  Men 
det  ligger  i  Tingens  Natur,  at  man  ad  denne  Vei  aldrig  vil 
kunne  bibringe  dem  nyttige  Kundskaber  om  Naturen  og  Menne- 
sket, men  i  det  heieste  kun  en  eller  anden  Leveregel;  og  saa 
er  det  endda  et  Sporgsmaal,  om  ikke  den  Nytte,  derved  maatte 

vindes,  kun  altfor  meget  opveies  ved  den  Skade,  man  maaskee 
stifter  ved  at  fylde  Indbildningskraften  med  phantastiske 
Synsmaader.  — 

Af  Hr.  Andersens  Eventyr  ville  sandsynligviis  de  tre 
første  »Fyrtoiet,  lille  Claus  og  store  Claus  og  Prindsessen  paa 
Ærten«  kunne  more  Bern;  men  det  er  saa  langt  fra  at  disse 
deri  ville  kunne  finde  nogen  Opbyggelse,  at  Anmelderen  end 
ikke  tor  indestaae  for  denne  Læsnings  Uskadelighed.  I  det 
mindste  vil  vist  ingen  paastaae,  at  Barnet«  Takt  for  Sømme- 
lighed skærpes,  naar  det  læser  om  en  Prindsesse,  der  sovende 
rider  paa  en  Hunds  Byg  hen  til* en  Soldat,  der  kysser  hende, 
hvorefter  hun  selv,  lysvaagen,  fortæller  denne  smukke  Til- 
dragelse som  —  »en  underlig  Drøm« ;  eller  at  dets  Sands  for 
Ærbarhed  skærpes,  naar  det  læser  om  en  Bondekone, '  der  i  sin 
Mands  Fraværelse  sidder  alene  tilbords  med  Degnen,  »og  hun 
skjænkede  for  ham  og  han  stak  paa  Fisken  (Hvad  er  det  paa 
Dansk  ?)  for  det  var  noget  han  holdt  af;  eller  at  dets  Agtelse 
for  Menneskers  Liv  skærpes,  naar  det  læser  Begivenheder,  som 
at  store  Claus  slog  sin  Bedstemoder,  og  lille  Claus  ham  ihjel, 
fortalte  som  om  det  havde  været  en  Stud,  der  sloges  for 
Panden.  Eventyret  om  Prindsessen  paa  Ærten  forekommer 
Anmelderen  ikke  blot  udelicat,  men  endog  uforsvarligt,  forsaa- 
vidt  Barnet  deraf  kan  indsuge  den  falske  Forestilling,  at  saa 
høi  en  Dame  altid  maa  være  forskrækkelig  ømskindet. 

Anm :  erkjender  iøvrigt  lille  Claus  etc.  for  et  meget  vittigt 
og  Fyrtoiet  for  et  ikke  uvittigt  Product;  i  Prindsessen  paa 
Ærten  troer  han  derimod  at  savne  Saltet. 

»Den  lille  Idas  Blomster«  er  maaskee  mindre  morsomt 
end  de  andre  Eventyr,  men  det  er  mere  uskyldigt  og  har  en 
smuk  poetisk  Grundtone.  Kun  Skade,  at  dette  heller  ikke  har 
nogen  Moral,  som  man  tilforn  kaldte  det,  eller  at  denne  iaifald 
ligger  saa  skjult,  at  den  kunde  trænge  til  at  skrives  med  store 
Bogstaver  som  »dette  skal  være  Troja«. 

Foredraget  «r  ligesaa  fatteligt  som  i  det  Hele  behageligt. 
At  »rigtig«  og  »ækel«,  som  det  synes,  here  til  Forfatterens 
Yndlingsudtryk,  at  Kagekonens  Sukkergrise  o.  s.  v.  nævnes  som 
Climax  mod  Kjobenhavn,  og  at  Folk  kjøre  i  Kongens  Have, 
har  ikke  forarget  Anmelderen  nær  saa  meget,  som  den  Vittighed, 
at  Hofdamen  tog  Yandstevler  paa,  har  tiltalt  ham.« 

Han  slutter  med  det  Ønske,  at  den  talentrige  Digter,  der 
har  et  høiere  Kald,  ikke  fremdeles  vil  spilde  sin  Tid  paa  at 
skrive  Eventyr  for  Børn. 

I  samme  Aar  skriver  Litpraturtidenden : 

»At  skrive  for  Børn  er  vist  en  vanskelig  Sag.  Naar  man 
paa  den  ene  Side  let  kan  blive  dem  for  høitravende,  saa  maa 
man  paa  den  anden  Side  ogsaa  vogte  sig  for  at  stige  altfor  dybt 
ned,  i  det  Øiemed  at  Barnet  ret  skal  kunne  forstaae  og  fatte 
det  Fortalte.  Ligger  det  aldeles  indenfor  Barnets  Horizont,  saa 
bryder  dette  sig  ikke  derom;  thi  det  vil  og  maa  see  opad  og 
lade  sine  Tanker  gaae  forud  for  Indsigten.  Selvanskuelse  hører 
ikke  Barnet  til.  Denne  Middelvei  maa  nu  ligesaavel  iagttages 
med  Hensyn  til  Formen  som  tU  Materien.  Andersens  Methode 
indeholder  en  Stræben  efter  at  slaae  ind  paa  den  mundlige 
Fortællings  livligere  og  mindre  ordnede  Foredrag.  Molbechs 
Foredrag  er  derimod  i  høieste  Grad  roligt  og  simpelt,  og  vi 
kunne  ikke  andet  end  give  dette  sidste  Fortrinet,  ikke  fordi 
Andersen  i  hiin  Stræben  er  uheldig,  men  fordi  vi  mene,  at 
den  kun  høist  ufuldkomment  kan  realiseres. 

Det  kunde  synes,  som  om  en  godt  og  aandrigt  fortalt 
Historie  kun  behøvede  at  skrives  op  Ord  til  andet,  for  paa 
Tryk  at  have  samme  Værd  som  den  havde  ved  det  mundlige 
Foredrag.  At  det  imidlertid  ikke  vil  være  Tilfældet,  er  vel- 
bekjendt,    thi    baade    den  Fortællendes    og  Tilhørerens  Indivi- 

dualitet  savnes;  og  det  er  ikke  nogen  tom  Convenients,  at  man 
ikke  maa  føie  sine  Ord  paa  samme  uordnede  Maade  paa  Tryk, 
som  det  meget  godt  kan  gaae  an  at  føie  dem  i  det  mundlige 
Foredrag.  Dertil  kommer,  at  det  er  Bern  der  her  skulle  være 
Læsere;  og  ere  de  end  netop  vante  til  denne  Form  i  hvad  de 
høre  fortalt,  saa  ville  de  dog  ikke  være  istand  til  under  Læs- 
ningen at  give  de  trykte  Ord  det  Liv,  uden  hvilket  et  saadant 
Foredrag  maa  forfeiles,  idet  det  baade  kan  give  Anledning  til 
at  det  Fortalte  ikke  forstaaes  som  det  skulde  forstaaes,  og  tillige, 
—  fordi  Barnet  under  den  langsomme  Opfattelse,  som  Læsningen 
afgiver,  faaer  Tid  til  at  tænke  mere  over  det  Enkelte  —  paa 
.sine  Steder  kan  forekomme  det  enfoldigt.  Dette  Sidste  mene 
vi  nu  vel  intetsteds  at  kunne  blive  Tilfældet  med  Andersens 
Fortællinger,  men  det  er  dog  en  mulig  og  meget  naturlig  Følge 
af  den  Methode,  han  har  fulgt,  og  det  er  en  Følge,  der  vilde 
være  heist  skadelig ;  thi  Børn  maa  som  sagt  ikke  gives  An- 
ledning til  i  deres  Forestillinger  at  sætte  sig  paa  den  høie  Hest 
eller  blive  kritiske.  Hvad  der  leveres  dem  bør  altid  staae  over 
dem,  og  det  er  ogsaa  saadanne  Ting,  som  de  helst  ønske  at 
hore.«  —  Hertil  føies  nu,  at  Andersen  mulig  har  villet  give 
en  Prøve  paa  et  Foredrag,  der  maatte  kunne  interessere  den 
Voxne,  men  at  dette  neppe  har  været  hans  Hovedhensigt. 
Fortrinet  ved  den  af  Molbech  udgivne  Samling  findes  at  være 
den,  at  Molbech  lærer  Børnene  at  henvende  deres  Opmærk- 
somhed ogsaa  paa  de  moralske  Lærdomme,  der  i  Eventyrets 
Form  maatte  findes  indklædte.  — 

Man  sammenligne  hermed  hvad  G.  Brandes  skriver  om 
samme  Æmne: 

»Man  støder  i  Eventyrene  paa  Begyndelser  som  denne: 
»Man  skulde  rigtignok  troe,  at  der  var  noget  paa  Færde  i  Gade- 
kjæret,  men  der  var  ikke  noget  paa  Færde.  Alle  Ænderne, 
ligesom  de  allerbedst  laae  paa  Vandet,  nogle  stod  paa  Hovedet, 

for  det  kunde  de,  satte  med  eet  lige  i  Land;  man  kunde  see  i 
det  vaade  Leer  Sporene  af  deres  Fødder  og  man  kunde  høre  et 
langt  Stykke  borte,  at  de  skreg  »  —  eller  som  denne:  »See  saa! 
nu  begynde  vi.  Naar  vi  ere  ved  Enden  af  Historien  veed  vi 
mere,  end  vi  nu  vide,  for  det  var  en  ond  Trold!  det  var  en 
af  de  allerværste,  det  var  »Dævelen«.  —  Constructionen,  Ord- 
stillingen i  de  enkelte  Sætninger,  den  bele  Ordning  strider  imod 
Syntaxens  simpleste  Regler.  »Saaledes  skriver  man  ikke.»  Det 
er  sandt;  men  saaledes  taler  man.  Til  voxne  Mennesker?  Nei, 
men  til  Børn,  og  hvorfor  skulde  man  ikke  have  Lov  til  at  ned- 
skrive Ordene  i  den  Orden,  i  hvilken  man  siger  dem  til  Børn? 
Man  ombytter  her  den  almindelige  Norm  med  en  anden;  ikke 
det  abstracte  Skriftsprogs  Regler,  men  Barnets  Fatteevne  er  det 
Bestemmende  her;  der  er  Methode  i  denne  Uorden,  som  der  er 
Methode  i  Barnets  Sprogfeil,  naar  det  siger:  »du  lyvede«  isteden- 
for  »du  loi«.  At  erstatte  det  vedtagne  Skriftsprog  med  det 
frie  Talesprog,  at  ombytte  den  Voxnes  stivere  Udtryksmaade 
med  den,  Barnet  bruger  og  forstaaer,  det  bliver  Øiemedet  for 
Digteren  i  samme  Øieblik,  han  beslutter  at  fortælle  »Eventyr 
for  Bern«.  Han  har  den  dristige  Prætension  at  udtrykke  sig 
mundligt,  skjøndt  paa  Prent,  han  vil  ikke  skrive,  han  vil  tale, 
og  han  vil  gjerne  skrive  som  et  Skolebarn,  naar  han  derved  blot 
undgaaer  at  tale  som  en  Bog.  Det  skrevne  Ord  er  fattigt  og 
forladt,  det  mundlige  har  en  Hær  af  Allierede  i  den  Trækning 
af  Munden,  der  efterligner  Sagen,  hvorom  der  tales,  i  den 
Haandbevægelse,  der  maler  den,  i  Tonens  Længde  eller  Korthed, 
skarpe  eller  milde,  alvorlige  eller  pudsige  Charakter,  i  det  hele 
Minespil  og  i  den  hele  Holdning.  Jo  mere  oprindeligt  det  Væsen 
er,  til  hvem  der  tales,  desmere  forstaaer  det  gjennem  disse  Hjælpe- 
midler. Den,  der  fortæller  et  Barn  en  Historie,  fortæller  uvilkaar- 
ligt  med  mange  Bevægelser  og  Grimacer ;  thi  Barnet  seer  Historien 
ligesaameget,  som  det  hører  den,  det  agter,  næsten  som  Hunden, 
mere  paa  den  kjærlige  eller  forbittrede  Betoning,   end  paa,  om 

Ordene  udtale  Godhed  eller  Yrede.  Den  der  skriftligt  henvender 
sig  til  Barnet,  maa  altsaa  forsøge  at  smelte  det  skiftende  Tone- 
fald, de  pludselige  Pauser,  de  beskrivende  Haandbevægelser,  den 
frygtindjagende  Mine,  det  Omslaget  bebudende  Smil,  Spøgen, 
Kjærtegnene  og  den  Appel,  der  vækker  den  indslumrede  Op- 
mærksomhed, —  at  smelte  alt  dette  ind  i  Foredraget  og,  da  han 
ikke  ligefrem  kan  synge,  male  eller  dandse  Begivenheden  for 
Barnet,  mane  Sangen,  Maleriet  og  Mimiken  ned  i  sin  Prosa,  saa 
at  de  ligge  i  den  som  bundne  Kræfter,  og  reise  sig,  saasnart 
som  Bogen  bliver  aabnet.  For  det  Første:  ingen  Omskrivninger, 
Alt  siges  her  reent  ud  af  Posen,  ja  mere  end  siges,  brummes, 
nynnes  og  tudes:  »Der  kom  en  Soldat  marcherende  henad  Lande- 
veien,  Een  to,  Een  to.«  —  »Og  de  udskaarne  Trompetere  blæste : 
Tratteratral  der  er  den  lille  Dreng,  Tratteratra ! «  —  »Hør, 
sagde  Sneglefader,  hvor  det  tromme — romme — rommer  paa 
Skræpperne.«  Her  begyndes  som  i  »Gaaseurten«  med  et  »Nu 
skal  du  hore,«  der  øieblikkeligt  tager  Opmærksomheden  i  Beslag. 
Her  spøges  paa  Barnets  Viis:  »Saa  huggede  Soldaten  Hovedet 
af  Hexen.  Der  laa  hun.«  Man  hører  Barnelatteren,  der  følger 
paa  denne  korte,  ikke  meget  følsomme,  men  anskuelige  Fortælle- 
maade  af  Drabet.  Her  anslaaes  saa  bløde  Toner  som  denne: 
»Solen  skinnede  paa  Horren,  og  Regnskyerne  vandede  den;  det 
var  ligesaagodt  for  den,  som  det  er  for  Smaabørn  at  blive  vaskede 
og  saa  faae  et  Kys  af  Moder,  de  blive  jo  deraf  meget  deiligere. « 
At  der  paa  dette  Sted  skeer  en  Pause  i  Fortællingen,  i  hvilken 
Barnet  faaer  det  i  Texten  ommeldte  Kys,  det  er  Noget,  som 
enhver  Moder  vil  indrømme,  og  som  forstaaer  sig  af  sig  selv; 
thi  Kysset  ligger  i  Bogen.  Hensynet  til  den  unge  Læser  kan 
kun  fores  videre  endnu,  idet  Digteren  i  Kraft  af  sin  smidige 
Sympathi  ganske  gjør  sig  til  Eet  med  Barnet  og  lever  sig  saa 
fuldkomment  ind  i  dets  Forestillingskreds,  i  dets  Synsmaade,  ja 
i  dets  reent  legemlige  Synspunkt,  at  han  finder  en  Sætning  som 
denne  under  sin  Pen:    »Det  største  grønne  Blad  her  tillands, 

det  er  da  rigtignok  et  Skræppeblad;  holder  man  det  foran  paa 
sin  lille  Mave,  saa  er  det  ligesom  et  heelt  Forklæde,  og  lægger 
man  det  paa  sit  Hoved,  saa  er  det  i  Regnveir  næsten  ligesaa 
godt  som  en  Paraply,  for  det  er  saa  forfærdelig  stort.«  Det 
er  Ord,  som  et  Barn  kan  forstaae,  og  ethvert  Barn.« 

I  denne  Opfattelse  ere  de  første  Eventyr  atter  komne  til 
deres  Ret.  Jeg  siger  ikke,  at  de  her  første  Gang  ere  blevne 
rigtigt  opfattede;  thi  Andersens  mange  Tilhørere  i  den  Tid 
have  ikke  været  i  Tvivl  om,  at  Fortællemaaden  var  det  Væsen- 
lige. Det  samme  er  i  sin  Tid  bemærket  om  Andersens  forste 
Arbeide  »Fodreisen«  i  den  tidligere  citerede  Anmeldelse  (af 
Heiberg)  af  denne  Bog. 

Men  ved  Siden  heraf  maa  fremhæves,  at  der  midt  imellem 
Dr.  Brandes's  varme  Lovtaler  forekomme  Antydninger,  der  vise, 
at  han  ikke  har  været  blind  for  Manglerne  i  A.s  hele  Production. 
Til  den  indledende  Bemærkning:  at  »Talentet  har  Ret  til,  hvor 
ingen  gængs  Form  tilfredsstiller  dets  Naturs  eiendommelige  Krav, 
at  danne  nye  Former«  foier  han:  »at  dette  ikke  forsvarer  Jask- 
værk eller  Skaberi«.  Begeistringen  for  Eventyrene  forleder  ham 
heller  ikke  til  at  prise  A.s  Begavelse  for  andre  Kunstarter,  som 
»Romanen,  Epopeen,  Dramaet  og  den  lyriske  Poesi«.  Men  især 
maa  jeg  —  naar  jeg  har  villet  forsvare  Kritiken  over  hans 
ældre  Forfatterskab  ligeoverfor  en  ubillig  Bedømmelse  —  frem- 
hæve hvad  der  siges  om  ham  som  Reisebeskriver  og  som  Selv- 
biograph;  thi  i  begge  Henseender  passer,  »at  han  undertiden 
overdriver  istedet  for  at  male«  og  »at  det  underordnet  Person- 
lige, det  Jegede,  der  betegner  at  den  dybere  Personlighed  mangler 
Sluttethed,  undertiden  fremtræder  paa  en  forstyrrende  Maade«. 
Jeg  troer  derfor,  at  Dr.  Brandes,  hvis  han  vilde  optage  A.s 
ældre  Forfattervirksomhed  til  ny  Behandling  af  dens  Enkeltheder, 
og  hvis  han  aldeles  kunde  glemme  hvad  A.  siden  blev,  vilde 
komme  til  det  Resultat,  at  de  Grundanskuelser,  der  motiverede 
Maanedsskriftets  Kritik,  ikke  vare  uberettigede;   paa  den  anden 

Side  er  jeg  vis  paa,  at  hans  Mening  vilde  blive  fremsat  i  et 
skaansominere  og  elegantere  Sprog,  men  tillige  at  han  vilde  ind- 
rømme, idetmindste  med  Hensyn  til  Hovedpunctet  —  A.s  egen 
Fremstilling  i  »Mit  Livs  Eventyr«  —  at  ogsaa  her  passer  hvad  han 
euphemistisk  betegner  med  de  Ord,  »at  A.s  lyriske  Tilboielighed 
undertiden  løber  af  med  ham.« 


I  den  nyeste  Tid,  nemlig  i  »Nær  og  Fjern«  1879,  har 
Hr.  V.  Bloch  udgivet  et  »Bidrag  til  Belysning  af  A.s  Person- 
lighed;« det  har  større  Interesse  for  mit  Arbeide,  for  saa  vidt 
som  det  kan  betragtes  som  en  Fortsættelse  af  dette.  Hr.  Bl. 
har  kun  kjendt  A.  i  dennes  sidste  Levetid,  men  han  har  iagt- 
taget ham  noie;  hans  Fremstilling  vidner,  ved  Siden  af  en  stor 
Godhed  for  A.,  om  en  Sandhedskærlighed,  som  jeg  ikke  vil  be- 
breide,  at  de  Charakteersvagheder,  der  under  A.s  Sygdom  freni- 
traadte  saa  skarpt,  men  som  kun  vare  bekjendte  for  Enkelte, 
nu  ere  aabenbarede  for  det  store  Publicum.  Jeg  er  jo  selv  ikke 
tilbageholdende  i  denne  Henseende,  men  Hovedsagen  for  mig 
ved  at  meddele  de  Breve,  han  skrev  til  den  nærmeste  snevre  Kreds — 
og  kun  i  disse  er  han  sig  selv  —  er  jo,  at  man  af  disse  lærer 
hans  Hjerte  at  kjende;  og  skjondt  disse  Breve  tillige  røbe  hans 
Svagheder,  haaber  jeg  dog,  at  de  ville  efterlade  et  overveiende 
godt,  mildnende  Indtryk. 

Det  Aisnit  af  A.s  Liv,  som  Hr.  Bl.  belyser,  er  denne 
ligesaa  berettiget  som  jeg  til  at  dømme  om.  —  Men  jeg,  som 
i  et  halvt  Aarhundrede  har  fulgt  A.  paa  hele  hans  Vei  som 
Digter  og  Menneske,  maa  advare  imod,  at  en  kort  Erfarings 
Resultater,  selv  udgaaede  fra  den  bedste  Iagttager,  tages  som 
gyldige  til  hans  Charakteristik  i  Almindelighed.  En  Yttring  som 
den:  »at  han  ikke  kjendte  Hjemvee«,  kan  ialfald  den  Collinske 
Familie    ikke    indrømme    Rigtigheden  af,   ligesom  jeg,   i  Erin- 

dring  om  den  Tid  da  han  skrev  »lille  Viggo«  og  da  han  daglig 
omgikkes  mine  Smaabørn,  maa  erklære  mig  imod  den  Sætning, 
»at  han  slet  ikke  var  skikket  til  at  omgaaes  Bern,«  medens 
jeg  gjerne  kan  indramme,  at  han  ikke  var  Borneven  i  almindelig 
Forstand.  At  Bemærkningen  passer  paa  hans  Alderdom,  er  vel 
bekjendt.  Vigtigere  derimod  er  en  tredie  Bemærkning,  som  jeg 
bestemt  maa  modsige,  og  det  er  den,  »at  han  med  Foragt  og 
Stolthed  saae  ned  paa  en  smaalig  og  uforstandig  Kritik«.  Ak 
nei !  det  var  Andersens  Ulykke,  at  han  ikke  kunde  dette.  Læs 
de  mange  Anekdoter  i  »Mit  Livs  Eventyr«  om  hvad  denne  eller  hiin 
har  sagt  om  ham,  og  siig  da,  om  den  dengang  hædrede  Eventyr- 
digter, hvis  han  havde  besiddet  den  rette  Stolthed  eller  Selv- 
følelse, vilde  have  skjænket  saadanne  Jammerligheder  en  Tanke, 
end  sige  have  proclameret  dem  for  hele  Verden. 

Afeeet  fra  disse  Indvendinger  erkjender  jeg,  at  Hr.  Bl.s  vel- 
skrevne Artikel  giver  en  god  Belysning  af  A.s  Personlighed  som 
denne  aabenbarede  sig  i  hans  sidste  Aar.  Og  da  disse  ligge 
udenfor  det  Tidsrum,  som  jeg  behandler,  skulde  jeg  have  ladet 
denne  Artikel  uomtalt,  hvis  den  ikke  var  indledet  med  følgende 
Ord  om  A.s  tidligere  Forfatterliv:  »Han  har  tilgavns  faaet  at 
føle,  hvad  det  vil  sige,  at  blive  hundset  og  sparket  og  pebet 
af,  han  har  vaandet  sig  under  sine  Landsmænds  kritiske  Pidsk, 
saa  det  sved  lige  ind  i  hans  Hjerte«.  Dette  er  kun  en  Om* 
skrivning  af  det  ovenfor  citerede  Udtryk:  »det  jagede  Dyr«,  det 
fremtræder  som  en  Gharakteristik  in  nuce  af  den  længste  Deel 
af  A.s  Forfatterliv  og  af  hans  Samtid,  meest  af  den  sidste,  som 
man  i  vore  Dage  synes  at  have  særlig  Lyst  til  at  fremstille  som 
en  Samling  af  Doctrinaire  og  Philistre.  Og  paa  denne  kaster 
man  hele  Ansvaret  for  »de  mange  bittre  Timer,  som  A.  med 
sin  sensible  og  irritable  Natur  har  maattet  gaae  igjennem«. 
Imod  dette  maa  jeg  protestere. 

I  Junii  1836  indleveredes: 

„En  urolig  Aften", 
Vaudeville  i  een  Aet,   bearbeidet  efter  det  Tydske. 

Censuren : 

...  Til  Stykkets  Negationer  horer  da  ogsaa,  at  det  ikke 
har  dramatisk  eller  scenisk  Interesse;  hvilke  Mangler  neppe  ville 
kunne  dækkes  ved  at  Hr.  Andersen  efter  sin  Sædvane  har 
taget  endeel  brillante  eller  fameuse  Melodier  af  store  Operaer 
til  adskillige  af  sine  overflødige  eller  ubetydelige  Vaudeville- 
sange. Det  vil  være  at  onske,  at  vi  maa  blive  forskaanede  for 
dette  Stykke  og  lignende  af  Hr.  Andersens  oversatte  Vaude- 
viller, ved  hvilke  det  synes  at  være  hans  Bestræbelse,  at  de  ei 
skulle  fordunkle  hans  Originaler. 

18.  Junii  1836. 

M. 
Ikke  antaget. 

I  samme  Maaned  indleveredes: 

Benzos  Bryllup. 
Censuren : 

.  .  .  Dette  er  Indholdet  af  nærværende  matte  og  tomme 
Text  til  et  Syngestykke,  sammenskrevet,  som  det  hedder,  efter 
en  Episode  i  en  af  Manzonis  Romaner.  Hr.  Andersen  be- 
retter i  sit  medfulgte  Brev,  at  Hr.  Zinck  har  været  »glad«  og 
»fyldestgjort«  ved  denne  Text  og  yttret  Ønsket  »snarest  muligt« 
at  blive  lyksaliggjort  med  at  componere  samme.  Sangene  kunne 
maaske&  være  ret  brugbare;  men  hvorledes  en  Componist  iovrigt 
kan    faae   Grund-Idee   og  Grund-Charakteer    til    sit  musikalske 

Arbeide  af  en  saa  fattig  og  uinteressant  Text  —  gaaer  over 
mit  Begreb.  Men  da  det  vel  tor  være  noget  andet  at  læse  en 
saadan  Text  i  og  for  sig  selv  og  læse  den  som  Middel  for  en 
Composition,  kan  jeg  ikke  afgjøre,  hvorvidt  Hr.  Zinck  vil 
kunne  bruge  den  og  maaskee  bringe  noget  Smukt  ud  af  sin 
Composition.  lovrigt  beklager  jeg  Dhr.  Componister  i  Dan- 
mark, der  skulle  være  reducerede  til  Texter,  som  Hr.  Andersen 
leverer. 

18.  Aug.  1836. 

M. 

Paategning:  Jeg  foreslaaer  at  tilkjendegive  Hr.  Zinck,  at 
vi  kun  saaledes  have  fundet  Texten  passabel  og  overlade  ham 
Ansvaret  i  Henseende  til  baade  Text  og  Composition. 

Ikke  antaget. 

(I  1848  fremkom  Stykket  noget  forandret  under  Titel: 
»Brylluppet  ved  Como-Soen«,  og  blev  da  opfort  med  Musik 
af  Glæser.) 


Lykkesholm.  3.  Julii  1836. 

Kjære  Ven. 

.  .  .  Det  tydske  Brev  jeg  med  forrige  Post  fik  tilsendt 
var  fra  Chamisso  og  særdeles  smigrende  og  kjært  for  mig; 
fortæl  Deres  Fader  og  dem  Alle  der  hjemme  derom.  Impro- 
visatoren har  gjort  et  særdeles  Indtryk  paa  Chamisso  og  dem 
han  har  talt  med  derom.  Han  sætter  den  hoiere  end  jeg  har 
turdet  haabe.  »Das  rein  unschuldige,  keusche,  fromme  Buch«, 
som  han  kalder  den,    »weil  es  so  ganz  im  Gegensatz  steht  zu 

den  hervorragendsten  Erzeugnissen  der  Zeit;  ich  rechne  dazu 
»Notre  dame  de  Paris«  etc,  etc.«  I  disse  finder  han  kun  en 
dæmonisk  skrækkelig  Verden,  og  fremfører  nu  den  nyere  tyd- 
ske Literatur,  hvor  Fortællingerne  ere  slæbende  og  Figurerne 
uden  Ejed  og  Blod.  Som  en  merk  Grand  staae  disse  to  Lite- 
raturer  for  ham,  mod  hvilke,  siger  han,  mit  Arbeide  tager  sig 
ud  som  »ein  helles  Bild,  gar  trostlich;  alles  ist  frisch,  lebendig 
undLiebe  werth,  Alles  gefuhlt  und  gesehen«.  Blandt  Chamissos 
Bekjendte  i  Berlin,  som  ere  »entzttckte«,  er  Goudy,  som  nylig 
er  kommet  fra  Italien  og  har  udgivet  en  Bog  derom.  Chahisso 
slutter  med,  at  han  er  »eitel«  ved  at  være  den,  som  forst  har 
fort  mig  ind  i  Tydskland,  og  han  har  nu  til  næst-e  >  Musen - 
almanach«  oversat  mit  Digt  i  Agnete:  »Bag  Ellekrattet  nede, 
hvor  Møllehjulet  gaaer«.  Han  spaaer  mig  Erkjendelse  og  Lykke. 
Jeg  vil  haabe,  at  der  fra  Tydskland  vil  reise  sig  en  Stemme 
tor  mig;  da  vil  de  Alle  hjemme  erkjende  mit  Talent  og  sætte 
mig  paa  den  rette  Plads.  De  alene  Edvard,  De  og  Deres 
veed,  hvor  dybt  en  saadan  Bæs  griber  mig,  den  fylder  min 
Sjæl  med  barnlig  Tak  til  Gud,  af  ham  har  jeg  Alt,  ingen 
Stolthed  kjender  jeg  da,  en  reen  hellig  Ydmyghed  gjennem- 
strømmer  mig.  Kjendte  dog  Enhver,  hvorledes  man  ved  Boes 
og  Godhed  bedst  luttrer  en  Sjæl.  Chamissos  Brev  har  glædet 
mig  saa  meget,  jeg  kunde  omfavne  hele  Verden  for  det.  O 
Edvard,  havde  jeg  Dem  dog  hos  mig!  Dog  i  Tankerne  seer 
jeg  Dem  ind  i  de  trofaste  Øine.  Lo  De  saa  af  mig  og  kaldte 
min  Følelse  Sentimentalitet,  ja  saa  var  De.  .  .  .  Glem  ikke  at 
sige  Søstrene,  at  Improvisatoren  er  »ein  rein  unschuldiges, 
keusches  Buch«.  Hvo  veed,  skulde  jeg  skrifte,  om  de  ikke 
har  megen  Deel  deri.  Forleden  besøgte  jeg  den  gamle  Gaard 
Broholm.  At  Fruen  vælger  sin  Læsning  med  Smag  sees  deraf, 
at  O.  T.  laae  paa  Bordet.  —  Nu  igjen  til  Deres  Brev,  De 
som  vil  drille  mig,  Del!!  lille  Menneske!  Naturligviis  lignede 
De  Dem  selv,  en  Formaning  maatte  jeg  dog  have.     Der  var 

ikke  Tid  til  at  skrive  et  fornuftigt  Raad,  men  dog  nok  en  For- 
maning; »det  er  ikke  værd  at  tænke  saalænge  paa  en  Ting, 
der,  hvis  nogensinde,  ferst  kan  realiseres  om  et  Aar«.  Seer 
jeg  ikke  nok  i  Deres  »hvis  nogensinde«  en  heel  Sætning  af 
Deres  gamle  Hovmestertaler ;  det  var  ikke  efter  Forlangende,  nu 
er  jeg  ordenlig  gal  paa  Dem  idet  jeg  skriver  dette.  Da  jeg 
var    her  øverst  paa  Siden,   kunde  jeg  have  kysset  Dem,    nu 

nederst  har  jeg  Lyst  til  at  ruske  Dem. Men  nu  er  jeg 

god  igjen. 

Præstekonen  i  **  sang  forleden  for  mig  »lille  Viggo  c  til 
den  Kallundborgske  Melodi:  »Nu  skal  jeg  ind  og  drikke 
Kaffe«  addio! 

Deres  o.  s.  v. 

E.  Skr.  ..  .Dette  er  et  meget  interessant  Brev.  Skulde  De  ikke 
med  det  næste  Brev  kunne  sende  et  lidet  Tordenveir,  jeg  læn- 
ges meget  efter  et  saadant. 


Lykkesholm  5.  Julii  1835. 
Kjære  Ven! 
Var  jeg  i  Kjøbenhavn  og  De  paa  Landet,  mon  De  da 
skrev  mig  til?  Men  Andersen  vil  gjerne  skrive  Breve,  siger 
De!  nei  slet  ikke,  den  Lyst  er  for  længe  siden  borte;  jeg  troer 
det  fornoier  Dem  at  faae  Brev,  og  derfor  skriver  jeg,  og  skri- 
ver som  De  seer  et  langt  Brev.  Gid  jeg  havde  Dem  hos  mig, 
kun  et  Dogn,  hvormegen  Glæde  vilde  det  ikke  være  mig;  men 
det  skulde  være  her  paa  det  romantiske  Lykkesholm,  det 
smukkeste  Sted  jeg  kjender  paa  Fyen,  hvor  man  spiser  ganske 
fortræffeligt  og  kan  faae  Viin  og  sød  Fløde  saameget  man  øn- 
sker. Ja,  De  vilde  vel  rigtignok  ikke  more  Dem  saa  godt  en 
heel  Dag  i  mit  Selskab,  som  De  kan  det  med  Constantin 
Hansen  etc.;  dog  da  jeg  som  Egoist  seer  meer  paa  min  egen 

Fornøielse,  ønsker  jeg  Dem  hos  mig.  Det  er  Kay  Lykkes 
Stamhuus  jeg  er  paa.  Den  ene  Flei  er  ganske  antik  endnu, 
med  dybe  Voldgrave,  hvælvede  Lofter  og  vævede  Tapeter.  Jeg 
har  faaet  det  interessanteste  Værelse  i  et  af  de  store  Taarne, 
en  bred  gammeldags  Topseng  med  rede  Damaskes  Gardiner, 
hele  Olympen  er  vævet  i  Tapeterne  og  over  Kaminen  er  Kay 
Lykkes  Vaaben.  Desuden  speger  det  her;  hele  Gaardens  Be- 
sætning troer  det,  men  jeg  har  endnu  intet  mærket,  skjøndt 
jeg,  især  den  første  Nat,  var  meget  aarvaagen.  Er  der  Spø- 
gelser til,  haaber  jeg  at  de  har  faaet  den  Fornuft  i  den  anden 
Verden,  at  de  ikke  vise  sig  for  Gemytter,  der  have  saa  levende 
en  Phantasi,  at  den  kan  slaae  dem  ihjel  ved  en  saadan  Leilig- 
hed.  Gangen  til  mit  Værelse  er  behængt  med  adelige  stive 
Portraiter,  der  see  noget  skimlede  ud.  Iforgaars  fik  jeg  den 
Idee  at  bløde  en  Klud  og  vaske  Øinene  paa  dem  allesammen; 
De  skulde  have  seet  hvor  de  gloede.  En  af  Frøkenerne,  som 
ikke  vidste  deraf  og  pludselig  saae  paa  dem,  blev  ganske  for- 
skrækket. —  Vi  har  den  deiligste  Have'  med  Terrasser,  den 
staaer  i  Forbindelse  med  Skoven,  og  en  stor  Sø  strækker  sig 
lige  op  under  vore  Vinduer.  Jeg  roer  daglig  omkring  og  syn- 
ger Barcarolen  af  Maria.  Den  gamle  Fru  Lindegaard,  som 
eier  Gaarden,  er  en  elskværdig  og  særdeles  gjæstfri  Kone.  Jeg 
vilde  kun  have  blevet  et  Par  Dage,  men  den  smukke  Egn,  den 
søde  Fløde  etc.  gjorde  et  stort  Indtryk  paa  mine  Sandser  — 
og  nu  er  jeg  her  paa  10de  Dag.  Fortæl  Fru  Drewsen,  at 
Damerne  her  sværme  for  mig,  som  hun  for  Bulwer,  og  saa  er 
det  naturligt,  at  de  kjæledægge  for  mig.  Man  forguder  Impro- 
visatoren, Alt  hvad  jeg  siger  finde  de  fortræffeligt,  Alt  hvad  jeg 
yttrer  Lyst  til  give  de  mig.  Man  spørger  mig  om  hvad  Retter 
jeg  vil  have,  om  jeg  vil  kjøre  Toure.  De  kan  troe,  Oeh- 
lenschlæger  hos  sin  Prinds  flatteres  ikke  meer  end  jeg.  Det 
er  første  Gang  jeg  ret  har  folt  Behageligheden  af  at  være 
Digter. 

Af  andre  Fremmede  er  her  en  af  d.  2.  Aprils  Helte,  den 
gamle  Excellence  Riisbrigh.  —  Den  eneste  Skyggeside  herude 
er :  slemme  Tyre ;  de  har  stanget  Flere,  hvilket  skal  være  høist 
ubehageligt.  —  Besøg  fra  de  adelige  Nabogodser  have  vi  hvert 
Øieblik.  Jeg  kan  ret  studere  Charakterer,  og  det  glemmes  hel- 
ler ikke.  Fortæl  Louise,  at  de  unge  Damer  flokke  sig  om 
Digteren;  de  kjende  allesammen  Lara  og  Flaminia,  troe  maa- 
skee  selv  at  de  er  en  saadan,  og  jeg  bliver  da  en  Antonio.  Det 
er  Skade  at  De,  min  kjære  Yen,  ikke  seer  mig  i  disse  Dage; 
jeg  er  saa  uendelig  elskværdig,  na&r  jeg  ret  bliver  smigret.  De 
kjender  mig  slet  ikke  i  denne  Situation. 

Omtrent  Halvdelen  af  2den  Aet  af  min  Vaudeville: 
»Skilles  og  mødes«  er  nu  færdig;  før  Saisonens  Begyndelse 
kan  den  blive  indleveret;  den  er  unægtelig  det  bedste  (og  vist- 
nok det  eneste  gode)  dramatiske  Arbeide  jeg  har  skrevet.  Dog 
frygter  jeg,  at  den  ikke  bliver  antaget;  under  Molbechs  Re- 
gjering  bliver  jeg  nok  en  Camoens,  der  oversees  og  maa  sulte 
ihjel;  jeg  indseer  de  Fortjenester  han  har,  men  gjennemskuer 
ogsaa  hans  store  Feil  og  Mangler.  I  den  æsthetiske  Verden  er 
han  en  daarlig  Karl,  der  rigtigt  skulde  negles.  Heiberg  kunde 
det,  Hertz  kunde  det.  Men  den  Første  er  nu  i  et  Slags 
Forhold  til  ham  ved  Theatret,  og  den  Anden  er  ogsaa  en  for- 
sigtig Snegl.  Det  kan  ærgre  mig:  de  to,  som  have  kaldt  sig 
Smagens  Riddere,  de  kunne  ikke  sparke  en  Tudse  bort  af  Ba- 
nen! At  kæmpe  imod  Hauch,  som  ingen  Indflydelse  havde 
paa  Publicum,  var  til  Unytte,  at  røre  ved  den  sølle  »Kjøben- 
havns-Post«,  det  var  heller  ikke  stort;  at  Hellig  Andersen  fik 
lidt,  kan  have  været  ret  gavnligt  for  ham,  som  var  noget  vilter; 
men  det  var  dog  ikke  noget  Udbytte  for  Smagen.  De  skulde 
hugge  anderledes  ind,  da  de  dog  ere  fødte  Smagsdrabanter ; 
men  de  lægge  deres  egen  Interesse  i  den  ene  Vægtekaal  og 
hele  Verden  i  den  anden. 

Har  De  ikke  hørt  noget  til  den  tydske   Oversættelse   af 

»Ira  pro  visa  tore  n  «  ?  Jeg  længes  efter  at  hare,  hvad  Indtryk  den 
gjer  paa  Tydskerne.  Det  er  min  bedste  Bog  og  den  blev  slet- 
test betalt.  Havde  jeg  været  Fransk  og  havt  ligesaa  stort  Pub- 
licum  i  Frankrig  som  jeg  forholdsviis  har  i  Danmark,  da  havde 
jeg  ikke  været  en  Betler,  kunde  have  gjort  en  Beise  igjen, 
inddrukket  nye  Billeder,  beriget  min  Aand  med  andre  Skatte. 
Havde  vi  en  virkelig  kunstelskende  Prinds,  der  felte  for  Kunst, 
virkede  for  den  —  da  var  jeg  nu  paa  Veien  til  Grækenland. 
Hvor  ganske  anderledes  kunde  jeg  nu  ikke  have  Gavn  af  en 
Beise,  hvor  langt  billigere  reise.  Et  nyt  Arbeide,  mere  fuld- 
endt, mere  hædrende  for  mig,  vilde  jeg  med  Guds  Hjelp  levere. 
Tro  ikke  jeg  er  uskjønsom,  kjære  Ven,  jeg  føler  godt  hvor- 
meget  der  er  gjort  for  mig.  Men  jeg  kan  ikke  lade  være  at 
tænke,  hvor  lidet  der  behøves  til  at  give  mig  Leilighed  igjen 
til  at  skabe  et  fuldkomnere  Værk,  og  jeg  indseer,  at  det  aldrig 
skeer.  Nu  kjender  jeg  for  godt  Verden,  veed  hvorledes  det 
gaaer.  Det  er  Vennen  jeg  taler  til,  den  eneste  jeg  har,  den 
der  er  mig  Ven  saa  fuldkommen  som  han  kan  være  mig  efter 
hans  Livsforhold;  jeg  synes  munter,  lykkelig;  aldrig  har  jeg 
maaskee  følt  en  større  Smerte  end  siden  jeg  kom  hjem.  Jeg 
kan  ikke  gjøre  for  det.  Jeg  føler  mig  fremmed  her  i  Hjem- 
met, min  Tanke  lever  kun  i  Italien.  O  Edvard,  havde  De 
indaandet  den  Luft,  seet  al  den  Deilighed,  De  vilde  længes 
som  jeg.  Husk  jeg  har  ingen  Forældre,  ingen  Slægt,  ingen 
Brud  —  faaer  aldrig!  jeg  er  saa  uendelig  ene  i  Verden.  Kun 
hos  Deres  Forældre  drømmer  jeg  mig  sommetider  et  Hjem,  men 
hvor  snart  kan  vi  ikke  der  alle  skilles  ad.  De  gaaer  bort, 
Louisb  følger  Lind,  det  bliver  engere  og  engere,  Aarene  flyve 
hen,  jeg  bliver  gammel  og  lever  vist  længe,  meget  længe,  det 
er  sørgelige  Udsigter.  Kan  jeg  da  ikke  sukke  efter  Hjemmet, 
det  Sted  hvor  jeg  følte  mig  hjemme,  det  varme  Syden?  Det 
er  den  Brud  jeg  længes  efter,  hendes  Skjønhed  fortryller  mig, 
begeistrer  min   Sjæl.      O  kunde  jeg  dog  sælge  en  Rig    mine 

Livsaar,  jeg  gav  ham  Halvdelen  for  at  kunne  leve  den  ene 
Halvdeel  i  Italien.  Engang  kunde  jeg  barnligt  bede  Gud  om 
de  forunderligste  Ting,  og  jeg  havde  et  Slags  lykkeligt  Haab 
om  Benhørelse;  nu  er  jeg  blevet  saa  fornuftig,  at  jeg  ikke  kan  , 
bede  engang  om  atter  at  see  det  deilige  Syden;  jeg  veed  jo 
det  skeer  ikke.  Saae  De  til  Bunden  i  min  Sjæl,  De  vilde 
fuldkomment  indsee  Kilden  til  min  Længsel  —  og  beklage  mig. 
Selv  den  aabne  gjennemsigtige  Sø  har  sine  ukjendte  dybe 
Grunde,  som  ingen  Dykker  kjender.  Dog,  De  har  jo  dykket 
ned  i  hver  lenlig  Krog  i  min  Sjæl  —  sagde  De  engang;  maa- 
skee.  O  var  jeg  dog  meget  rig,  da  reiste  jeg  imorgen,  idag, 
De  skulde  med,  De  vilde  det  nok.  De  skulde  see  al  den  for- 
underlige Herlighed,  vi  her  ikke  kjende,  hvor  Sommeren  kun 
er  en  Sirocco.  O  jeg  har  mange  Goder  ivente  i  den  anden 
Verden :  Penge  og  Kjærlighed.  Det  første  er  jo  Sjælen  i  denne 
Verden,  det  andet  Sjælen  i  hiin.  Begge  fik  jeg  aldrig  i  dette 
Jordliv.  Siig  ikke  jeg  nu  er  blevet  følsom,  at  det  gamle 
Klynken  er  kommet  i  mine  Breve ;  jeg  var  saa  smukt  fornuftig 
i  Vinter,  kold  ligesom  de  andre  Mennesker.  Men,  kjære  Ven, 
det  er  Sommeren,  den  varme  Luftning,  som  virker  ind  paa  mig 
og  smelter.  Om  14  Dage  fryser  det  igjen;  jeg  bliver  jo  i  Danmark. 
Bring  mine  kjærligste  Hilsener  til  Deres  Forældre  og 
Sødskende,  fortæl  at  »lille  Viggo«  er  en  Yndlingssang  her  paa 
Gaarden.  Engang  maaskee  skal  den  store  Viggo  synge  den  for 
sine  Smaa1.  Siig  til  Deres  Jette,  at  hver  Gang  jeg  tænker 
paa  Danmarks  Deilighed  for  at  trøste  mig  ved  Tabet  af  Italien, 
siger  jeg  altid:  Bøgeskoven,  Jette  Thyberg  og  vore  Kløver- 
marker. Hils  altsaa  Numer  to  af  det  Skjønne  i  mit  Fædre- 
land  

Deres  broderlige 
H.  C.  Andersen. 

1  Andersen  oplevede  at  see  to  af  disso. 

Odense  16.  Julii  1835. 
....  Her  nu  om  mit  Ophold  paa  Lykkesholm;  man 
ønskede  at  beholde  mig,  flatterede  Digteren  og  gav  Mennesket 
»den  bedste  Mad,  og  saa  lod  Andersen  sig  overtale  til  et  Op- 
hold paa  17  Dage.  Man  søgte  at  skræmme  Helten  derude: 
man  satte  en  levende  Hane  under  min  Seng,  fyldte  Oldenborrer 
i  Kræmmerhuse,  som  hæftedes  paa  Omhænget,  lagde  Ærter  i 
Sengen  o.  s.  v. ,  men  jeg  opdagede  Alt  og  var  saa  ædelmodig 
ikke  at  hævne  mig.  Rigtignok  havde  jeg  den  Beslutning,  at 
lægge  mig  selv  som  et  Spøgelse  i  en  af  de  unge  Damers 
Senge  (de  havde  lagt  en  qvindelig  Dukke  i  min),  men  jeg  be- 
tænkte mig,  jeg  frygtede  for  at  blive  for  nærgaaende;  den 
gamle  Frue,  som  jeg  betroede  mig  til  derom,  syntes  ogsaa  at 
have  Betænkeligheder.  Det  var  Dagen  før  St.  Knuds  Marked 
jeg  forlod  Lykkesholm  og  kom  til  Odense,  slugte  Deres  Brev 
og  —  hør  nu  en  fyrgterlig  Historie  og  glem  ikke  at  fortælle 
Deres  Søster  og  Jette  den.  Jeg  bar  et  Par  tynde  Sko  fra 
Paris,  de  ere  uden  Kaplæder  og  holdes  blot  ved  Kantningen. 
Disse  tog  jeg  paa,  og  for  at  være  ret  nydelig  om  Pusselankerne, 
maatte  jeg  ogsaa  iføre  mig  mine  parisiske  smukke  Silkesokker, 
der  ere  saa  tynde,  at  man  aldeles  ikke  aner  man  har  dem  paa. 
Nu  gik  jeg  da  paa  Gaden;  at  jeg  har  løftet  Beenklæderne  lidt, 
for  at  Strømperne  kunde  sees,  er  rimeligt;  ellers  havde  man  jo 
ingen  Fornøielse  deraf.  Jeg  gaaer,  men  Kantningen  i  Skoene 
gaaer  ogsaa;  dog  gjorde  det  ikke  andet  end  at  Skoene  blev 
lidt  rummelige.  Om  Middagen  er  jeg  hjemme  og  sidder  ved 
Bordet,  da  siger  man:  »er  der  ikke  noget  galt  ved  Skoene«; 
jeg  griber  med  min  lille  Haand  om  Foden  og  føler  bag  i  én 
nogen  Hæl,  der  forlænger  sig  opad  saa  langt  jeg  kan  føle. 
Himlens  Hærskarer!  Begge  de  tynde  Silkesokker  ere  gledne 
ned,  men  lidt  efter  lidt,  og  ind  i  Skoene;  jeg  har  kun  Strømper 
om  Vristen,  hele  Skaftet  sad  inde  under  Foden,  og  saaledes  har 
jeg  gaaet  ganske  blottet;  man  man  have  seet  de  hvideste  Hæle, 

en  Homer  kunde  give  Venus.  I  første  Øieblik  blev  jeg  sender- 
knust,  men  nu  er  jeg  fattet,  i  den  Overbeviisning  at  man  bar 
antaget  mine  Hæle  for  hvide  Silkestrømper.  Men  det  er  altid 
en  net  Historie.  N'est  pas?  Nu  have  vi  Marked,  Luften  er# 
fyldt  med  Lugt  af  Bønderne,  Jydepotterne  have  seet  deres  Digter, 
og  Solen  skinner  endelig  engang  varmt.  At  man  gjer  meget 
af  »Improvisatorens«  Digter  her  i  Odense,  maa  jeg  ikke 
glemme  at  melde  Dem ;  men  de  komiske  Forklaringer  jeg  hører 
over,  hvem  der  skal  være  meent  ved  enkelte  Personer  i  Bogen, 
bør  heller  ikke  forbigaaes.  Den  dummeste  er  da  at  —  og  det 
skal  være  ganske  sikkert,  er  der  sagt  —  den  gamle  Excellence 
er  Deres  fortræffelige  Fader,  og  Signora  Francisca  —  tænk: 
Deres  Moder.  Jeg  har  da  bedt  de  kjære  Sjæle  at  læse  Dedica* 
tionen  i  Bogen  nok  engang  —  den  passer  ikke  til  den  Borg- 
h  e  s  i  s  k  e  Slægt.  L  a  r  a  skal  være :  et  virkeligt  Væsen,  jeg  har  elsket 
i  Neapel.  Forleden  Aften  var  jeg  i  Selskab  med  en  af  Honora- 
tiores's  Fruer  fra  Faaborg,  en  meget  pyntet  Dame;  jeg  viste 
hende  et  Kobberstik  og  sagde:  »Her  skal  De  see  Indkjørselen 
til  Rom,  piazza  del  popolo;  der  staaer  en  Obelisk,  som  er  3000 
Aar  gammel. »  »En  Organist?«  siger  hun.  »Nei  en  Obelisk!« 
»Ja  vist;  men  hvor  kan  en  Organist  blive  3000  Aar?«  — ♦  Jeg 
vil  døe  paa,  at  det  er  Sandhed  hvad  jeg  fortæller;  et  heelt 
Selskab  var  Vidne  dertil. 

De  glæder  Dem  over  min  praktiske  Fornuft  1  ja  seer  De, 
kjære  Ven,  det  har  jeg  altsammen  af  Deres  Omgang,  jeg  kan 
endogsaa  være  gnaven,  heftig,  grov,  noget  der  slet  ikke  lignede 
mig  i  min  Phantasies  Uskylds-Alder.  Jeg  har  faaet  en  Fleer- 
sidighed,  De  vist  vil  beundre.  Jeg  kan  sværme  for  en  herlig 
Ejødsuppe  og  Dyresteg,  som  for  sorte  Øine  og  Bellinis  Melodier; 
jeg  drikker  heller  Ejæmemelk  end  Morgenrøde,  og  Champagnen 
er  den  Kilde,  som  risler  deiligst  i  min  Digterlund.  Deres 
Skildring  af  mig  som  Digter,  naar  jeg  har  spiist  godt,  er  træf- 
fende men  ikke  ny;  jeg  havde  ventet  noget  mere  af  Dem,  især 

da  De  jo  ogsaa  giver  Dem  af  med  dette  Haandværk  baade  i 
løs  og  bunden  Stiil.  De  siger,  at  De  bar  Lyst  at  drille  mig 
—  bvor  vi  dog  ligne  hinanden  i  vor  Ondskab;  det  er  netop 
samme  Lyst,  som  besjæler  mig,  som  gjer  mig  Dem  saa  interes- 
sant, saa  umistelig.  De  klager  over  en  indgroet  Negl  paa  den 
store  Taa,  jeg  over  en  Ligtorn  paa  den  lille  —  ogsaa  heri 
mødes  vore  Følelser.  De  læser  gjerne  en  god  Bog,  jeg  læser 
helst  mine  egne  Digte;  see  det  er  atter  en  Overeensstemmelse. 
De  har  en  Ejæreste,  en  elskværdig,  næsten  altfor  smuk  lille 
Skabning;  men  jeg  har  en,  der  er  ligesaa  elskværdig  og  smukkere : 
den  store  Natur.  Denne  har  en  heel  Verdens  Forstand  og  en 
Ungdommelighed,  som  aldrig  taber  sig,  hun  synger  for  mig,  hun 
kysser  mig,  og  det  er  fra  hende"  jeg  faaer  Smør,  Kjærnemelk  og 
Jordbær,  altsammen  en  staaende  Medgift. 

Men  nu  til  en  anden  Historie.  Jeg  har  læst  »Litera tur- 
tidenden« ,  hvori  Kritiken  over  »Improvisatoren«  staaer.  Da 
man  sætter  min  Bog  over  »Corinna«,  maa  jeg  være  tilfreds, 
skjøndt  jeg  ikke  sætter  »Corinna«  farligt  høit;  hvad  ellers 
den  gode  Mand  siger,  er  jo  meget  smigrende;  men  —  han  har 
ikke  været  i  Italien;  ellers  vare  ganske  andre  Steder  blevne 
bemætkede  end  de  han  udpeger.  Hvad  de  italienske  Ord- 
Synder  angaaer,  ja  saa  var  det  ønskeligt  at  de  ikke  vare; 
men  ærgre  mig  —  som  De  beder  mig  om  —  det -er  jeg  ikke 
oplagt  til.  Næste  Gang  maa  man  see  bedre  efter  dette  Pilleri, 
og  det  er  jo  nok.  Jeg  er  tilfreds  med  Kritiken,  skjøndt  den 
gode  Mand  ikke  er  Bogen  vozen;  Feilene  har  han  bedre  vidst 
at  finde  end  Skjønhederne.  I  samme  Numer  fandt  jeg  en  Kritik 
over  Christian  Winthers  Digte;  den  behagede  mig,  jeg  fandt 
den  meget  billig  og  godt  skreven ;  jeg  troer  den  er  af  Bagger. 

Nu  lev  vel. 

Broderen. 

Kbhvn.  Fredag  Aften  Kl.  11.  28.  Aug.  1885. 
. . .  Skrive  eller  ikke  skrive — er  Spørgsmaalet.  I  Grunden  skulde 
jeg  ikke,  men  De  bad  mig  derom  og  jeg  vil  da,  for  jeg  er  »god«  ; 
men  saa  vil  jeg  ogsaa  skrive  et  Brev  ret  ud  af  mit  eget  Hjerte, 
ret  saadant  et  Brev,  som  jeg  siden  ærgrer  mig  over,  et  af  de 
Breve,  hvor  jeg  lader  Følelsen  være  Numer  Eet  men  For- 
standen No.  16.  Ærgrer  det  Dem?  Nu,  saa  vil  det  i  Tidens 
Leb  trøste  mig,  thi  at  Ens  Følelser  blive  udleete  kan  sætte 
Gift  i  Blodet  og  Dolk  i  Haanden.  Jeg  er  en  Italiener,  mærker 
De.  Jeg  længes  efter  Dem ;  ja  i  dette  Øieblik  længes  jeg  efter 
Dem  som  var  De  en  deilig  Calabreserinde  med  de  mørke  Øine 
og  det  opflammende  Blik.  Aldrig  havde  jeg  en  Broder,  men 
havde  jeg  en,  jeg  kunde  ikke  elske  ham  som  Dem,  og  dog  — 
De  gjengjelder  det  ikke,  det  piner  mig  —  eller  maaskee  er  det 
just  det  som  binder  mig  fastere  til  Dem.  Min  Sjæl  er  stolt, 
ingen  Fyrstes  kan  være  det  meer;  Dem  har  jeg  ret  klynget 

mig  til,  Dem  har  jeg basta;  det  er  et  godt  italiensk 

Ord,  der  i  Nyhavn  kan  betyde:  hold  Kjæft!  I  min  nye  Roman 
kommer  en  Charakteer,  som  jeg  kaner  mange  Træk  fra  Dem. 
De  skal  see,  hvor  kjær  De  er  mig,  med  hvilken  Omhu  jeg 
behandler  den;  men  De  har  Feil,  og  Personen  faaer  flere  end 
De.  Han  faaer  Feil,  De  har;  kan  De  tilgive  mig  det?  Han 
saarer  Helten  i  Bogen  saaledes,  som  jeg  engang  —  ind- 
bildte mig,  en  Historie  der  aldrig  glemmes,  uden  jeg  bliver 
Adelsmand  og  De  i  et  ringere  Livsforhold  end  jeg;  og  det 
hører  til  Umulighederne.  Jeg  maa  skildre  denne  Charakteer 
saaledes;  dog  vidste  jeg  at  det  var  Dem  ukjært  —  jeg  kunde 
selv  opgive  Romanen,  om  den  endog  vilde  have  blevet  min  høieste 
Triumph.  Vort  Venskab  er  en  forunderlig  Skabning!  Ingen 
har  jeg  været  vred  paa  som  paa  Dem,  Ingen  har  jeg  saaledes 
kunnet  prygle1,  Ingen  har  faaet  flere  Taarer  i  mine  Øine,  men 


1  Det  lod  han  nok  være.    E.  O. 

Ingen  har  heller  saaledes  været  elsket  af  mig  som  De.  Jeg  vilde 
fortvivle,  mistede  jeg  Dem.  Vort  Venskab  egner  sig  just  til  at 
skildres,  og  dog  frygter  jeg  for  at  det  ikke  bør  skee.  Det  synes 
maaskee  unaturligt  at  vise  denne  Gontrast  og  dog  store  Harmoni. 
Hele  min  Sjæl  kunde  jeg  udtale  for  Dem  —  selv  mit  Hjertes 
dybeste  Hemmelighed;  men  vort  Venskab  er  som  Mysterierne, 
det  ter  ikke  analyseres.  O  Gud  give  De  maatte  blive  meget 
fattig  og  jeg  rig,  fornem  Adelsmand. 

Deres 
H.  C.  Andersen. 


I  April  1836  indleverede  Andersen  til  Theatret: 

„En  rigtig  Soldat,, 

dramatisk  Situation  paa  rimede  Vers  med  Sange  og  Ghor 
i  een  Aet. 

Om  dette  Stykke  hedder  det  i  Censuren: 

»Det  forekom  mig,  efter  at  have  læst  dette  dramatiske 
Versemager-Product,  som  om  Forfatteren  nu  vel  kunde  have  naaet 
den  yderste  Grændse  i  de  Fordringer,  hans  Smagløshed  og  Aand- 
loshed  som  Dramatiker  gjer  paa  Publicums,  Theatrets  og  Theater- 
bestyrelsens  Taalmodighed.  De  7  militaire  Piger  ere  her  om- 
gjorte til  een  —  eller  til  en  Tante  og  en  Broderdatter,  af  hvilke 
den  sidste  paatager  sig  at  forsvare  den  velbekjendte  forfaldne 
Fæstning;  medens  dette  gaaer  for  sig  synges  16 — 20  Couplets, 
Arier  og  combinerede  Musiknummere,  af  næsten  lige  saa  mange 
Operaer;  endelig  slaaer  Tanten  »af  alle  Kræfter  paa  Trommen«, 
Broderdatteren  ligeledes,  imedens  hun  tillige  »biasser  paa  Trompet« 
o.  s.  v.  Det  Hele  er  i  Smag  og  Sammensætning,  som  om  det 
var  skrevet  af  en  Skoledreng  for  Skoledrenge  —  og  er  et  be- 

klageligt  Beviis  paa,  hvormegen  Tid  Hr.  A.  maa  have  tilovers, 
for  at  versificere  dette  dumme  Tei.  Hvad  han  iørrigt  har  gjort 
sig  for  Tanker  om,  hvilke  Personer  af  det  qvindelige  Personale 
to  Boller  som  disse  skulle  tildeles,  er  det  vist  ikke  værd  at 
bryde  sit  Hoved  med  at  udfinde;  men  heller  maa  man  trøste 
sig  med  Haabet,  at  den  uheldige  Skjebne,  Forfatterens  efter 
halvtredie  Aars  Hvile  omgjorte  »Spanierne  i  Odense«  —  efter 
at  han  dog  meente  at  have  skabt  et  heelt  nyt  Arbeide  til  »sin 
egen«  Tilfredshed  —  fik  hos  Publicum:  endelig  engang  maatte 
curere  ham  for  den  Indbildning,  at  han  kan  skrive  Comedier, 
Vaudeviller  o.  desl.,  fordi  han  har  faaet  nogle  af  vore  gode 
Componister  til  at  benytte  hans  fra  Andre  kante  eller  stjaalne 
og  smagløst  nok  tilskaarne  Operatexter. 
17.  Maii  1836. 

M. 

En  anden  Censor  tilfoier: 

Det  lader  til,  at  Hr.  Andersen  er  saa  forelsket  i  sig  selv 
eller  idetmindste  i  sine  Sujetter,  at  han  ikke  kan  nøies  med 
een  Gang  at  høre,  at  de  ikke  due  noget.  Dette  Stykke  er  ikke 
andet  end  et  om  muligt  endnu  flauere  Omkog  af  »en  eneste 
Soldat«1,  som  Censuren  (uden  dengang  at  kjende  Forfatteren) 
har  forkastet  for  et  Aar  siden.  Idet  jeg  ganske  istemmer  min 
Collegas  Dom  om  foranstaaende  Fuskeri,  proponerer  jeg  tillige, 
at  Hr.  A.  anmodes  om,  ikke  paany  at  indsende  dette  eller  et 
andet  af  Censuren  forkastet  Arbeide  før  »25  Aar  derefter«. 
28.  Maii  1836. 


1  forkastet  i  Maii  1835.  som  >en  flau  Bagatellen 

Tolderlund  d.  19.  Julii  1836. 
....  Imidlertid  fik  vi  mange  Gjæster  til  Lykkeshohn, 
og  en  af  dem,  som  blev,  var  Skuespiller  Foersom.  Han  er  god- 
modig  men  saare  raa.  Tænk,  ved  Middagsbordet,  hvor  der  var 
vist  40  Mennesker  og  Halvdelen  Damer,  gjorde  han  med  et 
Lommetørklæde  og  sine  Fingre  en  Figur,  som  forestillede  En 
med  bare  Laar  og  presenterede  den.  En  Morgen  kommer  jeg 
ind  paa  mit  Værelse,  og  der  staaer  F.  ganske  rolig  og  bruger 
min  Tandbørste.  »Geneer  Dem  ikke,«  sagde  jeg,  »men  hvor 
gider  De  bruge  en  Andens  Tandbørste?«  »O,«  svarer  han,  »det 
bryder  jeg  mig  sgu  ikke  om«.  Da  han  var  borte,  kastede  jeg 
Børsten  ud  af  Vinduet.  Vi  reiste  da  til  Marked.  Nu  skal  De 
høre  min  Lidelseshistorie.  I  Hastværket  ved  Indpakningen  kom 
min  Sax  ind  i  Tegnebogen  og  bag  i  Lommen.  Jeg  stiger  op 
paa  Vognen,  Saxen  er  gledet  ud  —  og  jeg  sætter  mig  en  heel 
Tomme  ned  i  den;  jeg  blev  badet  med  Eddike  og  Vand,  Paulli 
holdt  Koppen  og  Foersom  klemte  Saaret;  det  var  en  brillant 
Scene.  Nu  kom  jeg  til  Odense,  Markedet  var  slet,  Veiret  og 
jeg  var  slet,  saa  flyver  der  mig  et  Asen  af  et  Skjældyr  lige 
ind  i  Øiet;  ud  kunde  vi  ikke  faae  det,  Ingen  kunde  see  det 
og  jeg  led  af  Smerte.  Saa  vilde  man  bilde  mig  ind  det  var 
Gigt,  Uh,  hvor  jeg  var  lynende  gal.  Hele  Natten  piintes  jeg, 
næste  Dag  gav  Doctoren  mig  noget  Øienvand,  og  da,  men  først 
ud  paa  Eftermiddagen,  kom  der  et  Monstrum,  en  flyvende  Dro- 
medar, ud  af  Øiet.  Efter  denne  Lidelse  fik  jeg  Mavepine  og 
ondt  i  Brystet,  og  saa  kommer  Deres  Brev.  Nu  maa  De  tænke 
Dem,  at  jeg  ret  var  veemodig  stemt,  havde  en  Længsel  efter 
Dem  og  Deres,  som  jeg  længe  ikke  har  folt,  og  da  jeg  saa 
læser,  er  Deres  halve  Brev  det  saakaldte  morsomme  Vrøvl,  som 
jeg  ikke  var  det  mindste  oplagt  til  at  modtage.  Jeg  var  nu 
i  det  Humeur  at  jeg  tænkte:  O  det  Menneske,  han  holder  dog 
ikke  af  mig,  som  jeg  holder  af  ham.  Jeg  var  arrig  over  at 
De  sagde :  Idag  venter  jeg  Emil  I     Ja  saa,  ham  venter  han,  ham 

holder  han  af,  ham  viser  han  ogsaa  mere  Fortrolighed,  ham 
spadserer  han  med  og  spiller  Schak  med  —  uh,  jeg  var  arrig 
paa  Dem,  paa  Verden  og  paa  Dem. 

Regnen  stremmer  ned  idag,  men  jeg  er  dog  roligere.  Deres 
Brev  har  jeg  to  Gange  læst  igjennem;  hvorfor  kalder  De  mig 
Deres  »skikkelige  Ven«;  jeg  vil  ikke  være  skikkelig;  det  er 
det  flaneste,  det  kjedeligste  Ord  De  kan  bruge.  Skikkelig  kalder 
man  enhver  god  Torsk.  Ja  bi!  naar  jeg  reiser  igjen  skal  jeg 
ikke  være  skikkelig,  vil  ikke  være  det,  jeg  har  varmere  Blod 
maaskee  end  De  og  det  halve  Kjebenhavn.  Edvard,  jeg  feler 
mig  saa  lynende  gal  i  dette  ækle  Veir!  jeg  længes  ogsaa  efter 
Dem  for  at  ruske  Dem,  for  at  see  Deres  Krampelatter,  for  at 
kunne  gaae  fornærmet  bort  og  ikke  komme  i  hele  to  Dage 
hjem  til  Dem.  Er  De  nu  et  Menneske  med  Følelse,  saa  skriv 
mig  snart,  og  med  snart  forstaaer  jeg  strax,  et  langt  Brev. 
Svar  mig  paa,  hvad  jeg  har  spurgt  om  i  et  af  de  tidligere 
Breve,  eller  siig  lige  reent  ud,  at  De  ikke  vil  svare  mig  paa 
det,  saa  veed  jeg  det.  Emil  holder  jeg  særdeles  af,  men  gjer 
De  meer  af  ham  end  af  mig,  saa  faaer  jeg  noget  imod  ham. 
Her  har  De  Digtet,  De  ønskede,  Paulli  har  sat  det  i  Musik: 
Rosenknop,  saa  fast  og  rund,  o.  s.  v. 

Deres  Ven 

H.  C.  Andersen. 


Lykkesholm  80.  Julii  1836. 
Til  Frøken  Luise  Collin. 

.  .  .  Ved  Solens  Undergang,  som  der  staaer  i  de  jydske 
Læsefrugter,  kom  jeg  da  til  Næstved,  en  By  der  er  syet  sammen 
af  alle  de  Gyder  og  Stræder,  som  man  har  klippet  af  andre 
Provindsbyer  hvor  disse  saae  galest  ud.     Her  traf  jeg  sammen 

med  en  gammel  Digterinde,  som  var  saa  forbittret  over  at  hun 
skulde  flytte,  at  hun  fodrede  Myrerne  med  Sukker,  saa  at  de 
opfyldte  Huset  og,  som  hun  sagde,  nok  skulde  æde  den  ny 
Familie  ud  af  Leiligheden.  Saavidt  jeg  kan  see  bestaaer  Næst- 
veds hele  Handel  i  at  sælge  Liigkister.  —  Fortæl  Søsteren,  at 
hele  den  dannede  Deel  af  Byen  synger  »lille  Viggo«  efter 
Kallundborger-Melodien.  Siig  hende,  at  jeg  gjerne  gav  1  Rdl. 
for  et  Nakkedrag  af  hendes  hvide  Haand.  Imorges  hørte  jeg 
Staldkarlen  raabe  til  Hestene:  See  til  Bæstet!  det  klang  som 
Hjemmets  Melodier  for  mig.  Jeg  felte  hvad  Schweizeren  føler 
naar  hans  Alpesang  lyder  i  fremmed  Land.  »See  til  Bæstet«  — 
hvor  mange  søde  Erindringer  kan  der  ikke  ligge  i  disse  tre  simple 
Ord!  —  Dette  Brev  faaer  De  paa  Deres  Fødselsdag;  tænk  da 
lidt  paa  mig,  og  har  De  et  Ønske  for  mig,  da  lad  det  være: 
gid  Andersen  næste  Aar  maa  drikke  d.  3die  Augusts  Skaal 
mellem  Pinier  og  de  Bjerge,  der  »staae  ham  som  det  deiligste 
Indigo«.  Alle  derhjemme  staae  undertiden  saa  levende  for  mig; 
Udtrykket  i  Øinene  erindrer  jeg  bedst  hos  alle  mine  Venner,  det 
sjælelige  Udtryk  er  mig  det  egenlige  Portrait.  Kunde  jeg  endog 
glemme  hvert  kjærligt  Ord,  Sjælen  i  Blikket  vilde  dog  ikke 
forsvinde;  det  er  jo  ogsaa  derpaa,  vi  i  den  anden  ukjendte 
Verden  skulle  kjende  hverandre.  —  Lev  vel. 

Deres  broderligt  hengivne 

H.  C.  Andersen. 


Svendborg.  4de  Aug.  1836. 
Min  kjære  bedste  Ven.  ...  De  er  Ægtemand  naar  mit  Brev 
kommer.     Skjøndt  jeg  ikke  kan  komme  med  til  Brylluppet,  ei  en- 
gang med  en  Vise,  er  jeg  dog  sjælelig  tilstede.    Jeg  seer  Dem  begge 
to,  alvorlige  og  dog  saa  glade.     I  mit  Hjerte  beder  jeg  den  gode 

Gud  gjere  Dem  ret  lykkelig.  Vandet  trænger  mig  i  Øinene 
idet  jeg  skriver  dette;  som  Moses  staaer  jeg  paa  Bjerget  og 
seer  ind  i  det  forjættede  Land,  der  jeg  aldrig  selv  kommer. 
Gud  har  givet  mig  meget  i  Verden,  men  maaskee  er  det,  jeg 
mister,  det  Bedste  og  Lykkeligste.  Et  Hjem  har  man  først 
naar  man  har  en  trofast  elskelig  Kone,  naar  man  seer  sig 
selv  gjenfedt  i  de  kjære  Børn.  Al  den  Lykke  venter  nu 
Dem.  Jeg  staaer  ene  hele  mit  Liv,  Venskab  maa  være  mig 
Alt,  Venskab  skal  udfylde  enhver  Plads;  derfor  ere  maaskee 
mine  Yttringer,  mine  Fordringer  altfor  store.  Men  giv  mig 
saameget  De  kan,  De  er  den  jeg  elsker  bøiest.  Jeg  forud- 
føler  hele  min  Fremtid  med  alle  dens  Savn;  jeg  skal  blive 
ene  og  maa  blive  det.  Min  Forstand,  haaber  jeg,  vil  altid  vise 
mig  det  lige  klart.  Men  mine  Følelser  ere  stærke  som  Deres; 
som  De  elsker  Deres  Jette,  har  ogsaa  jeg  elsket;  men  det  var 
kun  Selvskuffelse.  Dog  den  Selvskuffede  lider  vist  dybest;  jeg 
glemmer  det  aldrig,  men  selv  vi  to  tale  aldrig  derom.  Det  er 
af  de  Lidelser  man  ikke  kan  tale  med  sin  kjæreste  Ven  om. 
Jeg  er  jo  ogsaa  lægt;  kun  imellem  virker  det  endnu  i  de  hel- 
bredede Dele.  Bedst  var  det  maaskee  ikke  engang  at  have 
skrevet  disse   Ord;    men  Edvards  Bryllup   gaaer  dybt  ned  i 

mit  Hjerte,  vækker  alle  mine  Erindringer  der 

Lykkelige  Mennesker  begge  To.  Føl  ret,  hvormeget  I 
have  fremfor  Vennen.  Dog  —  jeg  flyver  mod  Syden,  Italien 
er  min  Brud!     Lev  vel!     Gud  velsigne  Eder  begge. 

Broderen. 


Svendborg  14.  Aug.  1836. 
Til  Fru  Henriette  Collin. 

Min  kjære  Edvards  Jette.  I  Tankerne  kysser  jeg  Deres 
Haand  og  lykønsker  Dem  til  den  betydningsfulde  Dag,  der  har 
forenet  Dem  med   den  kjære   trofaste  Edvard.      Selv  om  jeg 

ikke  holdt  af  Dem,  maatte  De  dog  som  hans  Kone  være  mit 
Hjerte  nær ;  men  De  er  mig  for  Deres  egen  Skyld  saa  uendelig 
kjær,  jeg  skatter  Deres  fortræffelige  Sider  og  troer,  at  De  vil 
gjere  ham  meget  lykkelig.  Det  gik  mig  med  Dem,  som  det 
gik  mig  med  Louise  og  Edvard;  i  Begyndelsen  havde  jeg 
lidt  imod  Dem  —  seer  De  jeg  skrifter.  De  blev  Edvards 
Forlovede,  og  jeg  blev  meer  opmærksom  paa  Dem;  hvor  smuk 
De  er,  havde  jeg  altid  seet,  men  nu  blev  De  mig  interessant; 
siden  kom  jeg  til  at  vurdere  Dem,  og  længe  har  jeg  ret  holdt  meget 
af  Dem  og  det  aldeles  uden  Hensyn  til  Edvard.  Derfor  vil 
jeg  nu  ogsaa  give  Dem  nogle  gode  Raad  i  Brudegave.  Lad 
ham  ikke  ganske  faae  Magten,  lad  ham  ikke  faae  Lov  til  at 
blive  lidt  sær,  føi  ham  ikke  i  Alt.  Der  er  en  god  Natur  i 
ham,  Hoved  har  han  og  Hjerte  —  ja  De  har  jo  givet  ham 
Deres,  saa  har  han  da  eet  godt  idetmindste,  men  han  maa 
sættes  i  Trit,  tages  paa  den  rigtige  Maade.  — 

Snart  kommer  jeg  og  seer  den  lille  Huusholdning ,  den 
smukke  unge  Kone,  glædes  ved  Deres  Lykke  og  mister  aldrig 
Venskabet. 

Deres  trofaste 

H.  C.  Andersen. 


»Min  Opdragelsesskole  er  Livet  og  Verden,  jeg  har  Op- 
fattelses- og  Fremstillings-Evne ,  men  jeg  maa  have  mit  Værk- 
sted, og  det  er  at  tumle  mig  i  Verden  c  —  siger  A.  i  et  Brev  til 
min  Fader  af  27de  August  1836.  Han  udvikler  heri  udførligt,  hvor- 
for det  er  n  e  d  v  e  n  d  i  g  t ,  at  han  nu  faaer  en  ny  Reiseunderstøttelse. 
Han  tilføier;  »Edvard  affærdiger  mig  uden  Svar  og  viser  mig 
til  Dem.« 

Det  er  vel  overflødigt  at  bemærke,  at  Andersen  her  gjorde 

mig  Uret.  Hans  febrilske  Higen  efter  at  komme  ud  bortraison- 
nerede  alle  Hindringer  og  bragte  ham  endog  til  at  oversee, 
hvad  der  dog  laae  saa  nær  for  ham,  der  kjendte  mig  og  min 
Stilling  saa  neie,  at  jeg  som  ung  Secretair  ved  »Fonden  ad  usus 
publicos«,  altsaa  som  underordnet  Embedsmand,  kun  vilde  gjøre 
mig  latterlig  ved  at  optræde  som  hans  Protector,  da  her  var 
Sporgsmaal  om  en  saa  extraordinair  Begunstigelse. 

Min  Fader  maa  formodenlig  have  udtalt  sig  i  samme  Ret- 
ning. Faa  Dage  efter  henvendte  Andersen  sig  til  H.  C. 
Ørsted  med  et  Brev,  hvori  han  siger:  »den  almindelige  Vei 
gjennem  Fondet  ad  usus.  publ.  nytter  det  ikke  at  gaae;  en 
Mand,  som  Kongen  havde  Tillid  til,  en  Mand,  hvis  æsthetiske 
Anskuelser  bleve  vurderede,  maatte  sige  Kongen  hvad  jeg  her 
har  sagt.     De  er  den  Eneste,  som  kan  gjøre  det«. 


4.  Novbr.  1836. 

t 
Til  den  Kgl.  Theaterdirection. 

Anmodet  af  Hr.  Syngemester  Zinck  om  at  skrive  ham  en 
Text  til  et  Syngestykke,  udarbeidede  ieg  Benz  os  Bryllup, 
der,  efter  hans  egne  Ord  at  slutte,  fyldestgjorde  ham.  Det  var 
nu  i  Foraaret,  at  Texten  blev  indsendt;  omtrent  tre  Maaneder 
derefter  erholdt  Hr.  Syngemester  Zinck  et  Brev,  hvori,  som  en 
Betingelse  for  Testens  Antagelse,  overdrages  ham  »Ansvaret 
for  den  Skjæbne  Stykket  maatte  have  paa  Soenen 
saavel  med  Hensyn  til  Text  som  Musik«.  Da  ingen 
Dødelig  fuldkomment  kan  paatage  sig  et  saadant  Ansvar,  og  vi 
heller  ikke  ret  indsaae,  hvori  et  saadant  bestod,  da  Componisten 
altid  staaer  for  Æren  eller  Vanæren  af  sin  Musik,  og  For- 
fatteren ligeledes  for  Texten,  blev  Hr.  Syngemesteren  ængstelig 

og  jeg  tog  mit  Stykke  tilbage. 

Jeg  har  nu  sat  mig  i  det  eneste  Tilfælde,  hvori  der  kan 
siges:  »han  har  Ansvar  for  Text  og  Musik«,  jeg  har  underlagt 
Syngenumerne  bekjendte  Melodier.  Dialogen  og  Sujettet  selv 
har  undergaaet Forandring.  RenzosBryllup  indsendes  saaledes 
omarbeidet,  og  jeg  haaber,  at  Stykket  i  sin  nye  Form,  selv 
alene  ved  Musikvalget,  vil  kunne  holde  sig  paa  Repertoiret. 
Mine  to  sidste  indleverede  Arbeider  ere  blevne  forkastede;  Af- 
slag har  jeg  erholdt  naar  jeg  vovede  at  ansøge  om  Directionens 
Gunst.  Alt  dette,  gid  jeg  maa  feile,  bringer  mig  til  at  træ, 
at  jeg  ikke  besidder  denne,  og  under  saadanne  Omstændigheder 
arbeider  en  Forfatter  med  Ulyst.  Desuagtet  forsøger  jeg  endnu 
engang  at  indsende  et  Arbeide,  der  vistnok  vil  vise  enhver 
Kyndig,  hvorledes  jeg  i  den  senere  Tid  har  lært  at  beregne 
den  sceniske  Effect  og  Musikens  Kraft.  Her  er  ingen  stor 
lyrisk  Flugt,  Handlingen  gaaer  Slag  i  Slag,  som  jeg  troer  det 
i  et  Stykke  af  denne  Art  maa  være.  Det  er  ei  beregnet  paa 
kun  at  læses,  men  at  sees  opført,  en  digterisk  Udmaling  vilde 
forfeile  sin  Virkning;  Farverne  deri  være  Fremstillingen  og 
Musiken!  Denne  sidste  har  Hr.  Repetiteur  Paulli  paataget 
sig  at  arrangere.  Hvad  Stykket  selv  angaaer,  da  fordrer  Ud- 
styrelsen ingen  nye  Udgifter.  Overbeviist  om  at  originale 
Arbeider  ikke  bedømmes  strængere  end  Oversættelser,  vil  jeg 
haabe,  at  min  Virksomhed  ikke  denne  Gang  igjen  har  været 
forgjæves. 

Ærbødigst 

H.  C.  Andersen. 


Directionens  Svar  herpaa: 

Til  Hr.  Cand.  philos.  Andersen. 

3.  Decbr.  1836. 
I  Skrivelse  til  Directionen  af  4.  Novbr.,  hvorved  De  paany 
indsender  Renzos  Bryllup,    anfører  De  blandt  andet  Sagen 

Uvedkommende,  at  Deres  to  sidst  indleverede  Arbeider  ere 
blevne  forkastede  (hvilket,  dersom .  De  ikke  mener  af  Publicum, 
er  urigtigt)  og  at  De  »har  erholdt  Afslag,  naar  De  vovede  at 
ansøge  om  Directionens  Gunst«,  hvorfor  De  troer  ikke  at  be- 
sidde denne,  og  derfor  arbeider  med  Ulyst  m.  m. 

Directionen  kan  ikke  undlade  herpaa  at  svare,  at  hvis  De, 
som  man  dog  ikke  er  vidende  om,  havde  ansøgt  om  Directionens 
dunst,  da  havde  De  søgt  om  noget,  som  De  ikke  behøvede 
og  som  Directionen  hverken  er  beføiet  til  at  bevilge  eller  af- 
slaae,  men  alene  kan  henvise  Dem  til  Publicum,  hvis  Gunst 
De  maatte  erhverve  Dem  ved  saadanne  Arbeider,  som  vinde  og 
bevare  dets  Bifald.  At  dette  ikke  er  Tilfældet  med  Deres 
sidst  indleverede,  af  Directionen  ikke  forkastede  men  antagne  drama- 
tiske Arbeider:  Spanierne  i  Odense  og  Fem  og  Tyve  Aar 
derefter,  uagtet  disse  indsendtes  i  en  omarbeidet,  efter  Deres 
egen  Forsikkring  meget  forbedret  Skikkelse,  vil  De  muligen 
sikkrest  overbevises  om  ved  at  erfare:  at  disse  to  Stykker, 
eflerat  være  ved  den  første  Forestilling  givne  for  næsten  fuldt 
Huus  —  der  tilstrækkeligen  vilde  have  kunnet  udbringe  deres 
Roes,  saafremt  man  havde  fundet  dem  værdige  dertil  —  ved 
den  anden  Forestilling  ikkun  indbragte  162  Rdl.  og  ved  den 
tredie  kun  131  Rdl.  48  Skill.  af  de  enkelte  Billetter. 

Da  De  nu  i  det  Foregaaende  endvidere  meddeler  Direc- 
tionen et  Slags  historisk  Forklaring  om  Forholdet  med  Deres 
forhen  indsendte  Text  til  et  Syn  ges  tykke  »Renzos  Bryllup«, 
som  Syngemester  Zinck  havde  paataget  sig  at  componere,  men 
denne  Forklaring  ligeledes  fattes  adskilligt  i  historisk  Nøiagtig- 
hed,  vil  Directionen  indskrænke  sig  til  at  bemærke:  at  den, 
ved  at  antage  bemeldte  Deres  Text  til  Opførelse  paa  det  Kgl. 
Theater,  ei  har  villet  paalægge  Syngemester  Zinck  noget  andet 
Ansvar  for  den  Skjebne,  Stykket  maatte  have  paa  Scenen, 
enten  med  Hensyn  til  Texten  eller  til  Musiken,  end  den  Be- 
tingelse,  som   mundlig  i  Directionens  Forsamling  er  bleven  ham 

tilkjendegivet,  nemlig,  at  den  fandt  Beskaffenheden  af  Deres 
indsendte  Operatext:  Renzos  Bryllup  at  være  saadan,  at  den 
vel  vilde  lade  Stykket  opføre  med  Syngemester  Zincks  Composi- 
tion,  og  paa  Theatrete  Bekostning  lade  Node-Copiatur  og  Rolle- 
skrivning besørge,  men  ikke  forbinde  sig  til  at  betale  det 
reglementerede  Honorar  for  Stykket,  førend  det  viste  sig,  at 
dette  udholdt  5  Afteners  Forestilling.  Denne  Betingelse,  som 
nyligen  en  anden  Forfatter  og  Componist  af  et  indleveret  dra- 
matisk Arbeide  har  indgaaet,  agter  Directionen  oftere  i  lignende 
tvivlsomme  Tilfælde  at  betjene  sig  af,  for  idetmindste  at  spare 
Theatret  for  en  Deel  af  de  Tab,  det  lider  ved  Antagelsen 
af  originale  dramatiske  Arbeider,  om  hvis  Fortræffelighed 
Publicum  ikke  er  enig  med  Forfatteren.  Skjondt  det  nu  ingen- 
lunde kan  ansees  som  afgjort,  at  en  Text,  hvorom  det  antages, 
at  den  ved  Hjelp  af  en  heldig  original  Composition,  mulig 
kunde  holde  sig  paa  Scenen,  vil  opnaae  samme  Skjebne 
ved  Hjelp  af  bekj endte  og  sammensankede  Musiknumere, 
saa  kan  man  dog,  da  Hr.  Andersen,  ifølge  Deres  Skrivelse  af 
4de  Novbr.,  er  aldeles  overbeviist  om,  at  den  tildeels  omarbeidede 
Skikkelse,  hvori  De  paany  har  indsendt  Renzos  Bryllup,  maa 
tilfredsstille  enhver  Fordring,  Publicum  vil  kunne  gjøre  til  Dem 
som  Forfatter,  baade  med  Hensyn  til  »den  sceniske  Effect  og 
Musikens  Kraft«  —  saameget  mindre  tvivle  om,  at  De  og  Hr. 
Paulli,  der  har  paataget  sig  at  arrangere  Musiken,  ville  finde 
noget  Slags  Betænkelighed  ved  at  indgaae  paa  en  Betingelse,  ved 
hvilken  De  jo,  ifølge  Deres  egen  Mening  om  Textens  Værd, 
ikke  kan  'ansees  at  vove  det  mindste.  Directionen  gjentager 
derfor  sm  tidligere  Erklæring,  at  den  er  villig  til  at  antage  det  paany 
indsendte  musikalske  Drama,  Renzos  Bryllup,  til  Opførelse, 
saaledes  at  Honorar  for  Text  og  Arrangement  ikke  udbetales, 
medmindre  dette  Drama  udholder  5  Forestillinger  uden  Mishags- 
Yttringer,  og  uden  at  man  ved  en  altfor  ringe  Indtægt  seer  sig 
nodsaget  til  tidligere  at  henlægge  Stykket«. 

10.  Novbr.  1836. 
(Til  B.  Collin). 

Hvorfor  ere  vi  nu  Uvenner,  min  formanende  Hr.  Assessor? 

Vil   De  give   Overbringeren   Svar,   NB.  dersom  De   ikke  sidder 

ved  Schakspillet. 

Deres 

H.  C.  A. 


I  dette  Aar  (1836)  var  Romanen  O.  T.  udkommet. 

Om  denne  yttrer  Kritiken  i  »Maanedsskr.  f.  L.«  sig  saaledes: 
»  O.  T.  staaer,  især  hvad  Compositionen  angaaer,  men  ogsaa  tildeels 
i  Henseende  til  Charakteertegningen,  betydeligt  over  »Improvisa- 
toren«. Det  er  mærkeligt,  hvor  stor  en  Rigdom  af  poetisk 
frugtbare  Forestillinger  Forf.  har  erhvervet  sig  ved  sin  hurtige, 
altid  paa  samme  Formaal  rettede  Opfattelsesevne,  og  med  hvilken 
Lethed  ikke  blot  de  sammenhørende  i  hans  Fremstilling  forme 
sig  til  tro  og  klare  Billeder,  men  ogsaa  iblandt  allehaande 
enkelte  og  løsrevne  Erindringer  de  frembyde  sig,  som,  hvor  det 
kræves,  kunne  anvendes  som  understøttende  Enkeltheder.  Den 
Lethed,  hvormed  han  bevæger  sig  i  dette  sit  Forraad,  gjor 
ham  det  mindre  vanskeligt  at  opfinde  end  at  vælge.  Med  en 
høi  Grad  af  anskueligt  Liv  veed  han  at  sætte  en  Handling 
ind  i  den  poetiske  Virkelighed.  Griber  han  de  Scener, .  han 
fremstiller  af  Folkelivet,  eller  beskriver  han  Natursituationer, 
synes  han  især  at  være  paa  sin  Plads;  hans  øiensynlige  For- 
kjærlighed  for  dette  Genre  og  det  Held  han  deri  har,  beviser 
det.  Her  forener  opmærksom  Iagttagelse  og  Tact  for  det 
Poetiske  i  Gjenstandene  sig  med  en  klar  og  besjælet  Fremstil- 
ling, og  saaledes  fremstaae  ofte  fortrinlige  Billeder«. 

Denne    fordeelagtige     Omtale    er    aldeles    ikke    berørt    i 

*Mit  Livs  Eventyr«.  Han  fremhæver  alene  følgende  korte 
Bemærkning  i  Anmeldelsen: 

»løvrigt  træffer  man  ogsaa  her  den  forhen  dadlede  Incorrecthed 
i  Stilen,  Sprogfeil  og  den  samme  Hængen  i  visse  Yndlings- 
udtryk«, 

og  hertil  bemærker  han  (S.  196),  at  han  maatte  høre 
ilde  for  »de  sædvanlige  grammatikalske  Skjødesløsheder, 
uagtet«  en  Professor  i  Forening  med  to  dygtige  Mænd  havde 
læst  Bogen  Ark  for  Ark  for  at  rette  Bogstaveringen.« 

For  ret  at  gjore  det  indlysende,  hvor  alvorligt  og  dog 
hensynsfuldt  Anmelderen  af  Improvisatoren  og  O.  T.  har  udtalt 
sig  om  A.,  og  hvor  lidet  han  har  fortjent  at  nævnes  som  den, 
der  kun  har  »dvælet  ved  grammatikalske  Skjødesløsheder«,  vil 
jeg  tilføie  et  Uddrag  af  samme  Anmeldelses  almindelige  Betragt- 
ninger over  A.  som  Forfatter: 

»Som  Digterne  ere,  saaledes  vise  de  sig  i  deres  Værker. 
Denne  Sætning  forstaae  vi  saaledes,  at  der  til  at  frembringe  et 
skjønt  og  harmonisk  afsluttet  Hele  hører  en  Aand,  mellem  hvis 
Evner  af  Naturen  og  ved  Dannelse  en  lykkelig  Harmoni  finder 
Sted,  og  at  enhver  Ufuldkommenhed  heri  ogsaa  uudeblivelig  vil 
afpræge  sig  i  dens  Yærker.  Has  de  største  Genier,  som  have 
efterladt  sig  et  Minde  i  Poesien  og  Kunsten,  finde  vi  altid  en 
klar  og  kraftig  Forstandighed,  der,  om  den  end  ikke  forte  dem 
vidt  i  Begrebernes  Sphære,  dog  satte  dem  i  Stand  til  at  refleo- 
tere  indenfor  Omfanget  af  de  Forestillinger,  hvortil  deres  Kald 
forte  dem.  Men  heri  viser  Naturen  sit  Lune,  at  ligesom  den 
skaber  Forstandsmennesker  uden  synderlig  Phantasi  og  Følelse, 
saaledes  udstyrer  den  ofte  altfor  eensidigt  sine  Skabninger  med 
de  to  sidstnævnte  Gaver. 

Hvad  Andersen  besidder,  besidder  han  først  og  fremmest 
ved  sin  Phantasi.  Men  denne,  skjøndt  let  opfattende,  levende 
og  tro,  er  mere  rettet  paa  den  ydre  end  den  indre  Iagttagelse, 
og  den  synes  ikke  at  have  Kraft    til  at  sammenholde  et  Billed 

af  eterre  Omfang  og  Mangfoldighed.  Derfor  opfatter  han  Gjen- 
standene  partiviis  tro  og  livligt,  og  gjengiver  dem  paa  samme 
Maade;  og  den  individuelle  Følelse,  som  derved  vækkes,  lægger 
sig  for  Dagen  i  en  naiv  og  godmodig  Lyrik,  som  giver  det, 
Phantasien  fremstiller,  Aand  og  Varme,  ligesom  den  ofte  af 
denne  forskaffer  sig  en  skjøn  og  værdig  Indklædning.  Derfor 
kan  Digteren  ogsaa  med  Held  fremstille  menneskelige  Charak- 
terer,  saavidt  han  kan  gjere  dette  ved  at  holde  sig  til  de  Træk, 
der  som  ydre  Phænomener  kunne  mide  i  Øinene;  men  det 
indre  Totalliv,  der  skal  udfolde  sig  i  den  udførligere  og  grun- 
digere Charakteerskildring,  synes  han  mindre  skikket  til  at  opfatte«. 
Fra  sit  overlegne  Standpunkt  i  1855  behandler  Andersen  denne 
Anmelder  med  Foragt,  idet  han  finder  det  »charakteristisk,  at 
denne  —  medens  senere  Størstedelen  af  Maanedsskriftets  An- 
meldere bleve  opgivne  —  siden  ikke  har  vovet  at  navn- 
give sig.« 


Den  24de  Febr.  1837  indsendtes: 

„Souffleurens  Benefice", 
Vaudeville  i  een  Aet,  bearbeidet  efter  »Le  beneficiaire«. 

Censur:  Allerede  inden  Hr.  Rosenkilde  til  sin  Benefice 
ved  Sommerforestillingen  opvartede  Publicum  med  Souffleurens 
efter  hans  egen  facon,  ansaae  jeg  Theatret  for  at  være  bedst 
tjent  med  at  undvære  Hr.  Andersens.  Min  Erfaring  om  Virk- 
ningen af  Kosenkilde's  smagløse  Product  er  vel  ikke  fuldstændig, 
da  jeg  ikke  udholdt  at  see  meer  end  omtrent  Halvdelen  af 
samme ;  men  dette,  i  Forening  med  et  løseligt  Bekjendtskab  til 
den  Andersenske  Soufneur,  er  fuldkommen  tilstrækkeligt  til 
at  bestyrke  mig  i  min  forrige  Mening,  at  denne  forældede 
Farce  nu  allermindst  kan  bydes  vort  Theater-Publicum. 

7  Aug.  1887. 

Molbech. 

Kjøbcnhavn  25.  Marts  1837. 


(Til  B.  Collin). 


Kjære  Ven.  Eventyret:  »Keiserens  nye  Klæder«  ender 
med  følgende  Punktum:  »Den  Dragt  maa  jeg  rigtig  have 
paa«  o.  s.  v. ;  dette  ønskede  jeg  aldeles  udslettet  og  Føl- 
gende sat  ind  i  Stedet,  da  det  giver  det  Hele  et  mere  satirisk 
Udseende : 

»Men  han  har  jo  ikke  noget  paa«,  sagde  et  lille  Barn. 

»Herregud  hør  den  Uskyldiges  Røst«,  sagde  Faderen,  og 
den  Ene  hviskede  til  den  Anden  hvad  Barnet  sagde. 

»Men  han  har  jo  ikke  noget  paa«  raabte  tilsidst  hele 
Folket.  Det  krøb  i  Keiseren,  thi  han  syntes  de  havde  Ret, 
men  han  tænkte  som  saa:  nu  maa  jeg  holde  Processionen  ud. 
Og  Kammerherrerne  gik  og  bar  paa  Slæbet,  som  der  slet  ikke  var«. 

Deres 

H.  C.  A. 


Helsingborg  21.  Junii  1837. 

Til  Frøken  Louise  Collin. 

Kun  en  venlig  Hilsen,  et  Godaften,  sender  jeg  Dem  fra 
Nabolandet,  som  jeg  i  Middags  betraadte.  Fra  Reisen  vil  jeg 
intet  meddele  om  Naturen,  den  kommer  i  min  Dagbog,  men 
for  Deres  Søster  samler  jeg  Mennesker.  Jeg  havde  en  Blomst 
i  Knaphullet,  en  Lærerinde  bad  mig  om  et  Blad  deraf;  jeg 
sagde:  værsgo,  der  har  De  den  hele.  Hun  bad  mig  paa  Til- 
bageveien  see  ind  til  hende,  saa  skulde  hun  anderledes  vise  sig. 
Hun  ønskede  sig  en  Phantasus  som  min,    der  kunde  ombølge 

hende.      »Elskelige  Sjæl  af  et  Mandfolk«  udbrød  hun;    jeg  fik 

Vand   i  Manden.      I  Granden  længes  jeg  allerede  efter  Dem 

alle  derhjemme;    paa    min    store  Heise    havde  jeg  ikke  denne 

Følelse;    næsten   troer  jeg,    at  Deres  Hjem   ikke  dengang  var 

mig  saa  ganske  mit,  som  det  nu  er  blevet.      Mens  jeg  skriver 

disse   Ord  kommer  Flikkan    for   at  rede  Sengen;    hun   spørger 

mig,  om  jeg  ikke  er  en  Engelsk  Herre  der  taler  Dansk.     Gud 

veed  om  jeg  virkelig  taler  saa  slet  Dansk,    eller   om  det  er  for 

mit  Gentlemans- Væsen.     Hvad  Deres  Søster  siger  derom,    veed 

jeg.     Men  nu  god  Nat. 

Broderen. 


Odense  d.  11.  Aug.  1887. 

Kjære  Ven.  Det  er  noget  siden  vi  skreve  hinanden  til, 
jeg  begynder  da  nu;  mon  der  kommer  Svar?  Dog  jeg  skal 
altid  huske,  De  er  en  ung  Forretningsmand,  der  har  Charakteer 
nok  til  at  følge  Pligtens  Stemme,  selv  hvor  den  er  tvertimod 
Hjertets. 

I  Soro  fandt  jeg  særdeles  Venlighed.  Ingemanns  og 
Hauchs  hørte  min  nye  Roman l  og  de  vare  begge  i  en  sær- 
deles Grad  grebne  af  den.  Hauch  satte  den  over  alt  hvad  jeg 
nogensinde  havde  præsteret,  ja  øverst  af  Alt  i  den  nyere  Tid, 
spaaede  mig  at  denne  vilde  grunde  min  Lykke,  at  jeg  i  Tydsk- 
land  fik  et  grundfæstet  Navn  og  at  jeg  i  Danmark  maatte 
vinde  de  Mægtigere,  saa  at  min  Fremtid  blev  sikkret.  Omtrent 
talte  han  som  de  der  ret  have  Interesse  for  Hertz  i  Anledning 
af  »Svend  Dyring«.  Jeg  har  seet  en  stor  ædel  Kreds  grebet  dybt 
ved  Læsningen  og  er  virkelig  bleven  hyldet.    De  og  Enkelte  af 

')  »Kun  en  Spillemand  c. 

Deres  smiler  nu  deraf,  gjør  det  i  Guds  Navn,  jeg  veed  jo  dog 
nok,  at  De  Alle  holde  af  min  Personlighed;  ja  i  Hjemmet  er 
jeg  Dem  som  en  Broder;  engang  bliver  De  vel  ogsaa  nedt  til 
at  erkjende  mit  Digterværd,  som  jeg  nok  veed  staaer,  i  Deres 
Familie  og  i  enkelte  andre,  dybt  under  Hertz's  og  Heibergs. 
leg  har  nu  altid  store  Forhaabninger;  jeg  veed  nok  der  venter 
mig  mange  Plager  og  smaa  Sorger,  ogsaa  vel  Trang;  men  jeg 
troer  endnu,  jeg  kommer  til  Syden  og  det  om  ikke  mange  Aar; 
jeg  bliver  ogsaa  fundet  værdig  en  Lon,  som  Hertz  har  faaet 
den,  og  —  ja  det  er  jo  store  Tanker;  men  De  kan  jo  nok 
mærke,  hvorledes  Folk  har  sluddret  for  mig  og  sat  mig  Gal- 
skab i  Hovedet.  Jeg  bliver  vel  ogsaa  erkjendt  af  Dem  hjemme 
for  en  Digter,  saa  stor  som  Deres  »store  Digtere«,  —  Dog  jeg 
mærker,  at  ligesom  man  kan  snakke  sig  vred,  kan  jeg  skrive 
mig  vred,  og  det  vil  jeg  slet  ikke;  Ingen  holder  jeg  dog  af 
som  af  Edvard,  der  er  saa  forskjellig  fra  mig,  der  jo  endogsaa 

engang  har dog  det  var  jo  langt  fra  denne  Retning  jeg 

vil  styre.  Jeg  har  et  stort  »Instinkt«  til  at  være  hæftig  idag. 
Kritiken  i  Maanedsskriftet  er  nu  dunstet  mig  af  Blodet,  skjondt 
den  vistnok  kan  skade  mig  et  Sted,  men  kun  et  eneste  Sted; 
dog  det  er  det  jeg  elsker  høiest,  nemlig  i  Deres  og  mit  kjære 
Hjem.  Der  er  meget  deri,  der  maa,  vil  De  være  conseqvent, 
vinde  Deres  Bifald;  og  det  er  det,  som  i  det  Smøreri  har 
ærgret  mig.  Hauch  vilde  have  skrevet  til  Deres  Fader  i  An- 
ledning af  det  Indtryk,  min  Roman  havde  gjort  paa  ham,  eller 
faaet  Oehiænschlæger  til  at  gjøre  det;  men  jeg  takkede  der- 
for, da  jeg  er  stolt  nok  til  at  troe,  at  jeg  ikke  trænger  til  at 
Fremmede  skulle  vække  Deres  Interesse  for  mig;  den  har  jeg. 
Min  Lykke  staaer  i  den  største  Mæcens  Haand,  han  som 
laver  Konger  og  afsætter  dem,  den  gode  gamle  Gud,  som  maa 
arrangere  alt  for  mig.  Jeg  længes  efter  dem  hjemme,  især 
efter  Søstrene;    Mennesket  Andersen   kan   aldrig,    selv   i   den 

anden  Verden,  ønske  sig  kjærligere  Sjæle,  der  vurdere  og 
elske  ham. 

I  Lørdags  kom  jeg  her  til  Odense,  hvor  jeg  kun  bliver 
Ugen  ud:  hver  Dag  er  jeg  udbudet.  Igaar  havde  jeg  Visit  af 
Abrahamson,  der  var  meget  galant  og  elskværdig;  det  var 
første  Gang  jeg  talte  med  den  Mand.  Jeg  blev  budet  til  Mid- 
dag og  kommer  i  dette  Øieblik  derfra.  Bet  var  et  godt  Bord 
og  8  Slags  Viin;  Arrangementet  var  alene  for  min  Skyld,  min 
Skaal  og  Romanernes  blev  drukket;  godt  er  det  at  jeg  kun 
har  skrevet  3  Romaner;  havde  der  været  flere,  var  jeg  kommet 
under  Bordet.  Nu  maa  jeg  fortælle  Dem  nogle  Morsomheder. 
Frøken  S.  som  De  kjender  af  Omtale,  spugte  mig:  »Kan  De 
Tydsk?«  —  Jo,  jeg  troer  noget.  »Ja,  jeg  veed  nok  De  kan 
Aanden,  men  jeg  mener,  kan  De  Ordene?  Tør  jeg  prøve? 
Jeg  vil  spørge  Dem  om  noget,  som  jeg  spurgte  Grev  *  om,  og 
han  kunde  ikke  sige  det;  hvorledes  vil  De  oversætte:  Christian 
den  Syvende?«  —  En  Dag  var  jeg  hos  Fru  **;  hun  vilde  vise 
mig  Plankeværket  ind  til  den  lille  Have,  hvor  jeg  havde  levet 
som  Barn,  men  turde  ei  gaae  med;  »thi  mit  ædle  Hjertes 
Juveler,  Taarerne,  vilde  jeg  ikke  kunne  holde  tilbage«.  —  I 
Forstuen  traf  jeg  en  Justitsraadinde,  just  hende,  som  er  lidt 
vred  og  troer,  at  Fruen  i  Lemvig,  Marens  Moder,  er  et  Portrait 
af  hende.  Hun  sagde:  »vær  saa  god  at  gaa  først  ind,  jo  sgu 
skal  De  først,  jeg  veed  nok  hvad  der  passer  sig,  Ære  dem  som 
Ære  bør.«  Dette  var  ramme  Alvor.  —  En  af  Klosterfrøkenerne 
sagde  til  Jfr.  *  (hvor  jeg  boer)  »Gud  hvor  De  er  lykkelig, 
der  har  ham  hos  Dem«.  »O  vi  have  ham  saa  lidt«,  svarede  hun, 
»han  er  altid  ude«.  »De  har  ham  dog  om  Natten«,  sagde 
Nonnen. 

Imorgen  reiser  jeg  til  Lykkesholm  for  ret  at  pleies,  høre 
Musik  og  spise  Dyresteg.  Hør  nu,  min  gode  Ven,  skriv  næste 
Postdag  et  Gallop-Brev,  hvis  jeg  skal  faae  noget  inden  jeg 
reiser.      Jeg  længes  efter  de  Kjære  hjemme,    jeg  længes  efter 

at  begynde  paa  Trykningen  af  Romanen,  og  jeg  vil  gjerne 
endnu  et  Par  Gange  i  den  salte  So ;  her  maa  jeg  gaae  i  Odense 
Aa,  og  det  er  Pjank.  N.  N.  besøger  jeg  iaften,  han  har  en 
vakker  Datter;  dersom  hun  var  meget  rig,  blev  jeg  forelsket  i 
hende.      Hils  Thyberqs  og  Reimer;    var  jeg  saa  smuk  som 

han,  saa  skulde  jeg  snart  faae  en  Herregaard  og  med  den 

naturligviis  en  Hob  af  Dyder.  Dette  er  et  forbandet  langt 
Brev;  men  naar  jeg  er  hos  Dem,  selv  kun  i  Tankerne,  saa 
sladdrer  jeg  som  en  gammel  Dame.     Farvel. 

Deres  meget  elskværdige 

Ven  og  Deres  Broder 

H.  C.  Andersen. 


I  det  forlobne  Aar  1837  var  Romanen:  Kun  en  Spille- 
mand udkommet.  Der  var  neppe  noget  af  Andersens  Arbeider, 
hvor  Forskjellen  mellem  Udlandets,  især  Tydsklands,  Opfattelse 
og  Kritiken  her  hjemme  er  traadt  skarpere  frem.  Her 
medte  det  i  Almindelighed,  om  ikke  just  i  Anmeldelserne,  en 
kolig  Velvillie,  i  Tydskland  næsten  Enthousiasme.  Herom  vidne 
ogsaa  Andersens  Breve ;  man  seer  saaledes,  at  han  fra  det  ene 
Sted  til  det  andet  blev  anbefalet  som  »Forfatteren  af  Nur  ein 
Geiger«.  Om  denne  Forsk jel  i  Bedømmelsen  udtaler  den 
daværende  Superintendent  i  Glauchau,  Dr.  Rudelbach  sig  saa- 
ledes (1842): 

....  »Ved  at  udarbeide  Deres  Artikel1  larøte  jeg  »Nur 
ein  Geiger«,  og  kan  i  Sandhed  takke  Dem  for  det  meer  end 
interessante  Bekjendtskab   med   en  begavet   poetisk   Charakteer, 


1  d.  c.  Artiklen  om  Andersen  i  Brockhaus's  Conversations-Lexikon. 

som  for  første  Gang  traadte  mig  imøde.  De  beklager  Dem,  og 
vistnok  med  Føie,  over  de  literære  Coterier  hjemme,  som  ei 
lade  Dem  vederfares  Ret.  Det  er  overhovedet  en  Ulykke  for 
den  danske  Literatur,  at  Alt  trænger  sig  sammen  paa  et  lidet 
Rum,  og  at  det  her  gaaer,  som  ved  opfyldt  Huns,  at  den  Ene 
gjerne  støder  den  Anden  for  at  komme  frem.  I  den  Henseende 
kan  De  nu,  hvad  min  Dom  angaaer,  være  sikker  paa,  at  den 
er  i  temmelig  gode  Hænder.  Den  sande  Historiker  kjender 
ingen  saadanne  smaalige  Hensyn,  som  ofte  bevæge  de  nærmest 
Staaende,  og  er  gjerne  rede  til  at  lade  enhver  Individualitet 
træde  frem  efter  sin  eiendommelige  Farve  og  Dygtighed.  Og 
hvad  der  maatte  gjøre  Dem  mig  dobbelt  interessant,  er  at  en 
dygtig  religiøs  Grundkjerne  for  Betragtningen  træder  frem  i 
hvad  jeg  nys  læste  af  Dem,  som  dog  vel  turde  være  meer  end 
en  afbleget  Erindring,  saa  at  De  ved  Slutningen,  hvis  jeg 
mindes  ret,  ikke  utydelig  taler  Religionsfrihedens  Sag.  Med 
Hensyn  paa  hiin  ovenfor  berørte  Sammentrængthed,  forekommer 
mig  den  danske  poetiske  Literaturs  Overplantelse  og  Colonisation 
i  den  tydske,  der  nu  bestandig  siden  Baggesen  er  gaaet  fremad, 
som  en  fornyet  Normannafart« . 

Ogsaa  i  Sverrig  gjorde  »Spelmannen  fr&n  Svendborg« 
Lykke.     Frederikke  Bremer  skriver: 

»Jag  har  slutat  Spillemanden  och  stirjer  derOfver,  ty  något 
som  gjort  mig  stttrre  noje,  har  jag  ej  på  år  låst.  Af  mit  hela 
hjerta  och  hela  min  sjal  tacker  jag  Er  får  denna  bok;  aften 
min  Mors  tacksagelse  får  jag  fremfbra.  Vi  kunna  ej  nog  ftr 
hvarandra  prisa  originaliteten  af  Er  uppfattning  ai  lifVets  fttre- 
mftl,  samt  den  sanning,  den  trohet,  det  lif  med  hvilken  allt 
ar  återgifvit.  Lefve  Spillemanden,  E[r.  Andersen,  Hurra  for 
Spillemanden  1  Inte  ett  blad,  icke  en  sida  tinskede  man  annor- 
lunda.  Denne  »Spillemand«  har  Er  goda  Engel  spelat  in  i 
Er  sjal.  Den  ar  en  herrlig  bild  ur  det  verkliga  lifVet,  som 
skall   upplifVa  Meniskornas  sjaler  hvarthen  den  kommer  bland 


alla  folk  och  alla  klasser.  Ni  fir  icke  vara  missniodig  Hr. 
Andersen  eller  niissnbjd  med  Er  st&Uning,  Era  fbrhållenden, 
nei  i  sanning  Ni  får  icke!  Nojd  maste  Ni  vara,  tacksam  for 
gifvaren,  som  latet  naturen  så  dofta  fbrEr,  att  dess  upplifvande 
doft  andas  ur  Era  bOcker,  som  Øpnat  før  Er  barndomens  tju- 
sande  verld  och  Meniskors  mångsidiga,  gåtfolla  sinne,  ja  att 
man  vid  Era  teckningar  maste  ntropa:  så  Ur  det!  eller  att  en 
tår  mer  taland e  an  ordet  fyller  lasarens  tfga,  och  att  man  sorjer 
tffver  Annunziata,  CfVer  Christian,  såsom  vore  de  våra  egna 
kåra  v&nner;  nojd  och  tacksam  maste  Ni  vara  ofVer  att  konst- 
naren  i  Er  sjal,  afven  under  missgynnande  yttre  omst&ndigheter, 
fått  så  skimt  utveckla  sig  til  Era  Medmeniskors  gladje.  Att 
kunna  gttra  godt  åt  Meniskohjertan,  att  Siven  efter  sin  død 
kttnna  gå  som  en  lifVande  vårvind  genom  jordiska  lifVet  —  finnes 
val  en   adlare,  en  sktinare  lott? 

I  Er  Spillemand  låste  jag,  med  stor  njutning  en  scen  som 
var  mig  offtrg&tlig  sen  en  afton  på  ångbåten,  då  Ni  gaf  mig  en 
hastig  skizze  af  den  —  den  mellem  Steffen  Kareet  och  matrosen. 
Hvilken  forunderlig  och  m&gtig  allchemist  ar  konsten!  Ur  lif- 
vets  mest  ohygliga  håndeiser,  ur  amnen  råa  og  fula,  som  i 
verkligheten  blott  våcka  vår  afsky,  samlar  han  vid  sin  luttrande 
eld  det  renaste  guld,  och  vi  fbrtjusas  af  hvad  som  eljest  hade 
låtit  oss  fasa.  Måtte  många  skapelser,  fullåndade  som  Spille- 
manden, utgå  af  Er  hånd!«    * 


Den  10de  Januar  1838  indgav  Andersen  følgende  An- 
søgning til  Kongen: 

»Eftersom  flere  af  Landets  udmærkede  Mænd  have  vakt 
det  Haab  og  den  Tro  hos  mig,  at  mit  Talent  ikke  var  uvær- 
digt til  Beskyttelse,  saa  vover  jeg  her  allerunderdanigst  at  tage 

min  Tilflugt  til  Deres  Majestæt,  hvis  Høimodighed  med  Hensyn 
paa  Videnskaber  og  Kunster  er  ligesaa  bekjendt,  som  Deres 
faderlige  Sindelag,  ikke  blot  mod  Folket  men  mod  den  enkelte 
Mand. 

Saavel  i  Hjemmet  som  i  Udlandet  have  mine  Arbeider 
vundet  Erkj endelse,  og  det  er  saaledes  blevet  mig  et  dobbelt 
kjært  Ønske  at  anvende  al  min  Tid  paa  Udviklingen  af  mit 
Talent;  men  desværre  kan  jeg,  hvis  jeg  blot  skal  leve  af  hvad 
mine  Skrifter  indbringe,  ikke  andet  end  være  i  stedsevarende 
Ængstelse  for  mit  Udkomme,  hvilken  Ængstelse  meer  end  alt 
Andet  virker  slappende  paa  Kunstneren  og  berøver  ham  den 
Aandsfrihed,  der  er  nødvendig  til  at  frembringe  noget  Godt  og 
Smukt.  Jeg  tvinges  saaledes  undertiden  til  at  skrive  i  mindre 
heldige  Øieblikke  for  at  vinde  Penge,  og  at  afmaale  mine  Ord 
ikke  efter  deres  Godhed  men  i  Arketal  for  at  leve,  hvilket  er 
en  stor  Ulykke  for  den  der  mener  det  ærligt  med  sin  Kunst. 
Ja  selv  naar  han  anvender  dette  Middel,  kan  dog  neppe  nogen 
Digter  i  Danmark  bestaae  ved  sine  Skrifter  alene,  eftersom  der 
blandt  halvtredsindstyve  Læsere  neppe  findes  Een  der  kjøber 
en  Bog. 

I  Følge  heraf  vover  jeg  allerunderdanigst   at  ansøge  Deres 

Majestæt  om  en  aarlig  Understøttelse,  som,  tilligemed  det  mine 

Skrifter  indbringe   mig,    vilde  være  tilstrækkelig    til  at    skaffe 

mig  et  vel  ikke  rigeligt  men  dog  nødtørftigt  Udkomme.      Min 

høieste  Bestræbelse  skal  for  Besten  være,  bestandig  at  vise  mig 

min  ædle  Konges  Naade  værdig,   hvilken  jeg  allerede  skylder 

saa     meget    —    min    hele     høiere    Uddannelse    — ,    og    jeg 

vil  bestræbe  mig  for  at  anvende  mit  af  Gud  givne  Talent  paa 

en  Maade,   hvormed   alle  veltænkende  og  kyndige  Mænd  kunne 

være  tilfredse. 

Allerunderdanigst 

Andersen. 

Ved  Kgl.  Resolution  af  26.  Maii  1838  bevilgedes  ham  et 
Annuum  af  400  Rdl.;  men  heri  afkortedes  til  Enkekassen  S1! -6 
pCt.  og  til  Tugthuset  4  pCt.  Dette  Annuum  forøgedes  ved 
Kgl.  Resolution  af  24.  April  1845  med  200  Rdl.,  og  fra  1. 
April  1860  blev  hans  Annuum  forhoiet  til  1000  Rdl. 

Omtrent  samtidigt  hermed  gjorde  Andersen  et  andet 
Forseg  paa  at  skaffe  sig  en  forøget  Indtægt.  Han  paatænkte 
nemlig  at  udgive  enFolkecalender,  ganske  efter  detGubitzske 
Forbillede.  Han  udviklede  Planen  nøiere  i  et  Brev,  som  H.  C. 
Ørsted  fremlagde  for  »Selskabet  for  Trykkefrihedens  rette  Brug« ; 
men  Selskabet  turde,  paa  Grand  af  de  med  dette  Arbeide  for- 
bundne mange  og  store  Vanskeligheder,  ikke  indlade  sig  paa 
Foretagendet.  — 


D.  24.  Maii  1838  indleverede  Andersen  til  Sonimerekue- 

spillerne. 

„En  Ødeland", 

Folkecomedie  af  Rabiund. 

Han    indsendte    det    derefter   til    Theatret    med    følgende 
Skrivelse: 


Til  den  Kgl.  Theaterdirection. 

29.  Junii  1838. 

Anmodet  af  nogle  af  de  Kgl.  Skuespillere,  hvem  det  var 
forundt  at  give  Forestillinger  i  denne  Sommer,  bearbeidede  jeg 
Raimunds  berømte  Stykke:    der  Yerschwender.      Vi  have 

imidlertid  ikke  kunnet  faae  det  saaledes  besat,  at  det  værdigt 
kunde  gives;  paa  Grund  heraf  har  jeg  taget  det  tilbage,  i 
Haab  om  at  den  Kgl.  Theaterdirection  intet  vil  have  imod  dets 
Opførelse  til  Vinteren.  Rollerne  ere  udskrevne,  Musiken  ordnet 
og  Melodramerne  tildeels  componerede  af  Secretair  Hartmann. 
Jeg  har  betitlet  Stykket:  Eventyr- Comedie,  da  det  henhører 
under  denne  Art  af  Skuespil,  som  ved  Heiberg  er  bragt  paa 
vor  Scene,  og  ikke  under  Folkecomedien. 

Ærbødigst 

H.  C.  Andersen. 

Det  blev  ikke  antaget,  Censuren  var  imod  det. 


Nyrø  ved  Præstø  3.  Junii  1838. 
(Til  Cand.  chir.  Theodor  Collin). 

Min  kjære  Ven !  See  det  er  første  Gang  jeg  skriver  en 
Epistel  til  Dem.  Reisen  herned  var  en  Qval,  den  tykkeste 
Støv  i  den  qvalmeste  Hede  maatte  vi  døie,  der  var  ikke  et 
Vindpust.  Fra  Kjøge  fik  jeg  en  meget  smuk  Dame  til  Na- 
boerske, kun  16  eller  17  Aar;  hun  sværmede  for  Digteren  H. 
C.  Andersen,  og  det  havde  Mennesket  Andersen  godt  af; 
jeg  var  saa  veltalende  som  Heden  tillod,  men  Pigebarnet  var 
lidt  ubetydelig,  Aanden  maatte  jeg  skyde  en  hvid  Pind  efter, 
det  var  Formen  alene  jeg  hyldede.  Til  alt  hvad  jeg  sagde 
udbrød  hun:  det  er  mageløst  deiligt.  Paa  Vognen  vare  des- 
uden nogle  originale  Ægtefolk,  en  gammel  sygelig  Mand,  der 
saae  ud  som  den  personificerede  Feber,  med  sin  meget  unge 
Kone.  En  anden  gammel  Mand  spurgte  til  hans  Befindende, 
og  den  Syge  sagde:  ja,  jeg  har  gaaet  meget  igjennem,  men  nu 
er  jeg  til  Ankers  og  lykkelig  (med  en  Taare)  inderlig  lykkelig ! 
og  saa  kyssede  han  sin  unge  Kone  paa  Tommelfingeren.  Ja, 
sagde  den  anden,    »det  var  klogt  af  dig  at  du  giftede  dig,  nu 

21 


304 

paa  din  gamle  Alder  kan  du  have  godt  af  at  have  en  ung 
Kone,  der  kan  pleie  dig.«  Og  den  unge  Kone  lod  Øinene 
Bynke,  rimeligviis  for  ikke  at  see  hvor  gammel  Manden  var,  og 
talte  derpaa  til  mig  om  Landets  Goder,  Æbler,  Pærer  og 
Kirsebær,  og  altsaa  slet  ikke  om  forbudne  Frugter. 

....  Vær  nu  saa  elskværdig  at  skrive  mig  til,  Deres 
Søstre  have  aldrig  skrevet  og  angive  den  Grund,  at  jeg  viser 
Andre  Brevene;  men  deri  gjør  man  mig  Uret;  hvor  Brevene 
ikke  bør  sees  af  Andre,  eller  hvor  jeg  veed  at  Vedkommende 
ikke  holder  deraf,  gjør  jeg  det  ikke.  De  kan  træ  jeg  er  et 
meget  fornuftigt  Menneske.  —  Det  er  det  samme  hvad  De  for- 
tæller mig,  kun  at  jeg  seer  nogle  venlige  Runer  fra  Dem. 
Hils  dem  Alle;  de  blive  nok  forundrede  over  at  De  faaer  det 
første  Brev;  men  det  er  jo  ikke  underligt,  »unge  Mennesker« 
holde  jo  altid  helst  sammen. 

Venskabeligst 

H.  C.  Andersen. 


I  Begyndelsen  af  1839  indsendte  Andersen  (til  Sommer- 
forestillingen)  : 

„Jaléo  di  Xeres", 

eller:  den  Usynlige  paa  Sprogø,  dramatisk  Spøg  i  een  Aet 
med  Chor  og  Sange. 

Censuren: 

At  en  Kjøbmand  fra  Logstør  paa  Sprogø  lader  sig  ind- 
bilde at  blive  usynlig  ved  at  drikke  nogle  Draaber  og  sige  noget 
Nonsens  —  at  et  heelt  Selskab  af  samtlige  Reisende  paa  Sprogø 
blive  enige  om  at  spille  Comedie  med  ham,  og  at  han  endelig 
bilder  sig  ind   ei   at  kunne  blive  synlig,    fordi  han  har  glemt 

Trylleordene  m.  m.  —  dette  er  et  meget  ægte  Andersensk 
Sujet;  og  Udførelsen  deraf  er  saa  farceagtig,  aandles  og  triviel, 
som  man  af  en  »dramatisk  Spøg«  fra  den  Haand  vil  forlange 
det.  Jeg  veed  ikke,  hvad  et  Publicum,  der  udpeb  Hertz's 
»Flugt  til  Sprogø«,  vil  gjøre  ved  dens  endnu  langt  ubetydeligere 
Gjenganger;  men  jeg  veed,  at  om  endog  intet  skulde  hindre 
Skuespiller  Påtges  fra  at  give  dette  Stykke  til  sin  Sommer- 
forestilling,  kan  jeg  ikke  give  det  min  Stemme  til  videre  Op- 
førelse. 

7.  Junii  1889. 

M. 

Atter  indleveret  5.  Sept.  1839  under  Titel: 

„Den  Usynlige  paa  Sprogø," 

og  antaget  »da  den  lille  Peteine  Fredstrup  skulde  dandse 
El  Jaleo,  og  ikke  Hr  Påtges«,  og  da  ved  Sommerforestillingen 
»Hr.  Foersom  har  givet  Hovedrollen  med  en  saadan  Originalitet 
og  saa  comisk,  at  Publicum  har  været  i  Latter  fra  Begyndelsen 
til  Enden«. 

Den  gik  22  Gange.  I  1855  optaget  paa  Casinos  Repertoire 
og  opført  28  Gange.  P.  L.  Møller  har  sagt  om  dette  Stykke, 
at  »det  i  Eenhed  og  Formfuldendthed  staaer  over  Alt  hvad 
Andersen  har  skrevet  for  Theatret.« 


Den  15.  Marts  1839  indsendtes: 

„Mulatten," 
originalt  romantisk  Drama  i  5  Acter  paa  Vers. 

Censuren: 
Handlingen  i  dette  saakaldte  romantiske  Drama  er  i  kort 
Begreb  følgende  .... 

2l» 

Enhver  vil  af  denne  Skizze  kunne  indsee,  hvor  lidet  af 
sand  dramatisk  Interesse  et  saa  trivielt  og  ideelest  Stof,  hvis 
Benyttelse  tillige  er  i  hei  Grad  ubehændig  og  uden  Konst- 
færdighed,  maa  kunne  frembringe.  Det  ligger  nemlig  klart  for 
Dagen,  at  Forfatteren  har  hentet  sit  hele  Sujet  eller  idetmindste 
dets  Hovedmotiver  fra  en  eller  anden  fransk  Roman  af  den 
berygtede  nyere  Skole,  hvor  dette  Slags  Situationer,  uden  alt 
Hensyn  til  Sædelighed,  Decents  og  Moralitet,  men  kun  ved 
Beregning  af  en  stærk  raa  og  cras  Effect,  paa  hundrede  Maader 
varieres,  vistnok  ikke  sjeldent  med  langt  mere  Talent,  end  her  er 
lagt  i  den  dramatiske  Behandling.  Denne  er  nemlig,  hvad  enten  nu 
Handlingens  Hovedtræk  ere  laante  eller  opfundne  (der  herer 
vistnok  til  det  sidste  en  meget  tarvelig  Phantasie),  saa  lidt  be- 
regnet paa  Konstens  sande  Fordringer:  naturlig,  individuelt 
fremtrædende  Substants  eller  Væsenhed  i  Charaktererne  (Hr. 
Andersens  Charakterer  ere  forskruede,  ubestemt  henflydende, 
lige  affecteret  opfattede  og  fremstillede  Skikkelser,  som  kun  med 
unaturlig  Svulst  og  Bombast,  aldrig  med  ægte  Konst  ville  lade 
sig  repræsentere  paa  Scenen)  —  poetisk  Liv  og  dramatisk 
motiveret  Phantasivirkning  i  Situationens  Opfindelse  og  Hand- 
lingens Udvikling.  Her  ere  Charakterer  og  Handlinger  lige  lidt 
naturlige  og  rigtigt  motiverede.  Man  seer  nogle  tilfældigt  op- 
snappede og  sammenkastede  Træk  af  det  Vestindiske  Plantage- 
Liv  i  en  Tid,  som  rimeligviis  ogsaa  i  de  franske  Colonier  ikke 
er  den  nærværende;  og  det  Hele  gaaer  egenlig  ud  paa  og  dreier 
Hig  om  det  ene  Forhold  i  Slavestanden,  at  en  Mulat,  der  ikke 
havde  erhvervet  sig  Frihed,  efter  Fødsel  af  en  Slavinde,  kunde 
betragtes  som  herrelos,  reclameres  af  Moderens  Eier,  bortsælges 
o.  s.  v.  uden  Hensyn  til  hvad  Stilling  eller  Cultur  han  kunde 
have  opnaaet.  Dette  Motiv  kunde  vistnok  være  dramatisk  be- 
nyttet, om  Forfatteren  havde  forstaaet  at  gjere  sin  Mulat  til  en 
virkelig  interessant  og  ophoiet  Skikkelse  i  sit  Drama;  men  han 
er,    som  alle  de  øvrige,    kun   en   sentimental  Phrasemager;    og 

hvad  der,  formodentlig  som  et  Laan  eller  Spøgerie  af  Romanen, 
i  Hr.  Andersens  Drama  gaaer  igjen,  at  to  Damer  af  Hang 
blive  forelskede  i  en  saadan  Mulat,  er  her  blevet  til  en,  vel 
ikke  just  meget  slibrig  eller  indecent,  men  ogsaa  hjertelig  flau 
og  lidet  piqvant  Situation.  lovrigt,  uagtet  alle  de  Phraser, 
hvormed  Madam  Leonore  kaster  om  sig,  er  hendes  Opførsel 
mod  sin  Mand,  der  ikke  gjor  hende  andet  Ondt  end  hvad  hun, 
naar  hun  har  ægtet  en  Plantage-Eier,  maatte  vente  sig  —  at 
denne  nemlig  tracterer  Negerslaver  som  Slaver  og  ikke  vil  finde 
sig  i,  at  hun  coquetterer  med  Mulatter  —  just  ikke  meget 
anbefalende  til  den  Glorie,  Digteren  har  villet  tildele  hende  ved 
Siden  af  Manden.  Det  Hele  gaaer  igrunden  ud  paa  Leflerie, 
sand  Lidenskab  findes  ikke  udtalt  i  hele  Stykket.  LaRebelliéres 
Personlighed  er  idetmindste  den,  som  —  skjendt  overdreven  og 
unaturlig  i  sin  Brutalitet  —  er  tegnet  med  lidt  mere  Consistents 
end  alle  de  øvrige.  At  forresten  Taktløshed  og  Smagløshed 
røber  sig  omtrent  ligesaa  meget  i  dette  Stykkes  dramatiske 
Composition,  som  i  Forfatterens  5  Aar  tidligere  Arbeider  for 
Scenen,  kan  jeg  ikke  andet  end  finde;  ja,  af  to  sure  Æbler 
at  bide  i,  troer  jeg  dog  næsten,  baade  paa  Scenen  og  i  Bogen, 
at  ville  foretrække  »Spanierne  i  Odense«  med  sin  Fortsættelse, 
saaledes  som  de  senere  noget  afpudsede  og  forandrede  udførtes, 
for  denne  Mulat-Comedie ,  der  upaatvivlelig  baade  paa  enhver 
dannet  Læser  og  Tilskuer  maa  gjøre  et  ganske  andet,  ulige 
ringere  Indtryk,  end  muligen  de  samme  ville  modtage  ved  at 
høre  Forfatteren  declamere  den  lyriske  Dialog,  af  hvis  Svulst, 
Bombast  og  Affectation  meget  da  glider  ubemærket  forbi,  som 
ved  Læsningen  og  paa  Skuepladsen  ei  vil  blive  ubemærket. 
Uagtet  nu,  ved  Siden  af  saa  megen  Unatur,  saameget  Føleri 
og  Bombast  i  Lyrik  en,  vistnok  et  og  andet  Smukt,  en  og  anden 
Yttring  af  sand  og  ædel  Følelse  heller  ikke  mangler  (som  dette 
jo  overhovedet  er  Tilfældet  med  Hr.  Andersens  lyriske  Poesie), 
kan  jeg  ikke  betragte  dette  hans  Arbeide,  som  originalt  Drama, 

for  at  staae  paa  et  saadant  Trin  af  æsthetisk  Modenhed  og 
scenisk  Brugbarhed,  at  jeg  —  uden  at  være  uretfærdig  mod 
mange  andre  forkastede  Stykker  —  kan  stemme  for  dets  An- 
tagelse til  Opførelse,  med  Hensyn  til  Stykkets  egne  selv- 
stændige Qvalitet.  —  Om  man  vil  finde,  at  det  af 
personlige  eller  andre  Stykkets  eget  dramatiske  og  sceniske 
Værd  uvedkommende  Grunde  skulde  egne  sig  til  at  bringes  til 
Opførelse  —  eller  om  man  troer,  det  ved  uvæsenlige  Egenskaber, 
ved  en  og  anden  Glimmer  og  søgt  Effect  i  den  lyriske  Dialog 
kan  bringe  Publicum  til  at  glemme  dets  dramatiske  Tomhed  og 
Trivialitet,  og  at  det  saaledes  skulde  kunne  være  værd,  derpaa 
at  vove  de  betydelige  Bekostninger,  dets  Arrangement  uden 
Tvivl  vil  medføre:  dette  er  Bevæggrunde,  hvis  Anvendelighed 
og  Styrke  jeg  ikke  forstaaer  at  skjønne  og  beregne. 

26.  Marte  1839. 

Molbech. 

Naar  Kritiken  ved  det  foreliggende  Stykke  med  Feie  kan 
dadle,  at  det  ikke  har  nogen  betydelig  dramatisk  Interesse,  at 
Helten  i  Stykket  ei  aldeles  passer  og  i  Grunden  ikke  vækker 
anden  Deeltagelse,  end  den  vi  føle  for  Enhver  der  lider  uden 
egen  Brøde;  at  der  i  flere  Charakterer  og  Forhold  er  noget 
forskruet  —  og  umotiveret,  at  vi  i  Stykkets  Slutning  savne  Be- 
roligelse for  en  af  Hovedpersonernes  Skjebne,  og  at  det,  skjøndt 
i  en  mindre  Grad  end  i  Forfatterens  tidligere  Arbeider,  vidner 
om  Mangel  paa  Smag  og  Tact,  —  saa  maa  den,  synes  mig, 
paa  den  anden  Side  erkjende,  at  Stykket  har  nogle  interessante 
og  veltegnede  Charakterer,  spændende  Momenter  og  ret  piqvante 
Situationer,  at  vi  i  de  lyriske  Partier  ofte  finde  en  sand  poetisk 
Verve  og  beundre  en  Rigdom  af  nye  og  frappante  Billeder;  at 
Forfatteren  har  vidst  at  omgive  sit  Stykke  med  en  varm  sydlig 
Duft,  og  at  nogle  af  de  Steder,  hvori  han  støder  an  mod  Smag 
og  Tact,    letteligen  kunne  lade   sig  forandre.      Naar  vi  derhos 

med  Hensyn  paa  Forfatteren  bemærke,  at  dette  Arbeide  har 
betydelige  Fortrin  for  hans  tidligere  og  vidner  om  et  Fremskridt, 
der  vel  kunde  anbefale  ham  til  nogen  Opmuntring,  og  endeligen, 
med  Hensyn  til  Theatrets  Tarv,  at  der  allerede  i  Publicum  har 
dannet  sig  en  fordeelagtig  Mening  om  dette  Stykke,  som  rimelig- 
viis  vil  sikkre  det  nogen  Tids  vogue,  saa  troer  jeg,  at  jeg,  uan- 
seet  dets  virkelige  Mangler,  bør  stemme  for  dets  Antagelse. 

8.  April  1839. 
Adler. 
antaget?1 

Holstein. 

Mulatten  opførtes  første  Gang  d.  3.  Febr.  1840  og  op- 
levede 21  Forestillinger.  Kritiken  var  billigere  mod  dette 
Stykke  end  Theatercensuren  havde  været.  I  en  udførlig  An- 
meldelse i  »Fædrelandet«  paavises  vel,  at  det,  som  en  Bearbeidelse 
af  Novellen  »Les  épaves«,  ikke  kan  kaldes  originalt;  men  dette 
benyttes  ikke  som  et  Angreb  paa  Forfatteren.  Andersen  var 
naturligviis  iforveien  kommet  under  Veir  med,  at  Bemærkningen 
om  den  franske  Novelle  vilde  komme  frem,  og  var  i  stor  Uro 
herover.  Et  Vidnesbyrd  herom,  samt  om  den  godmodige  Imøde- 
kommen, han  dog  hos  Nogle  fandt,  foreligger  i  følgende  Seddel : 

*Kjære  Ven.  Jeg  har  ventet  en  Times  Tid  i  Trykkeriet 
for  at  kunne  bringe  dig  det  første  Aftryk,  da  jeg  gjerne  vilde, 
at  du  skulde  læse  det  her  før  end  paa  noget  andet  Sted.  At 
du  ikke  vil  være  fornøiet  dermed,  begriber  jeg  vel;  men  du 
vil  vist  maatte  erkjende,  at  det  ikke  blot  er  en  honnet  men  i 
sidste  Instans  ogsaa  en  velvillig  Modstander,    der  her  er  traadt 

1  Bette  ?  skal  vel  betyde,  at  Holstein  har  været  i  Tvivl,  og  vel 
nærmest  paa  Grund  af  Bebreidelsen  for,  at  Stykket  var  taget  af  en 
fransk  Boman;  thi  han  sagde  til  Andersen:  >Jeg  kan  da  Vorherredød 
heller  ikke  begribe,  at  De,  som  selv  skriver  Bomaner,  ikke  tager 
Comedien  ud  af  en  af  Deres  egne  Bomaner;  det  kan  da  Ingen  for- 
byde Dem  c.  — 

op  mod  dig.  Da  jeg  havde  læst  Recensionen,  har  jeg  confereret 
den  franske  Novelle  for  at  overtyde  mig  om  Sandheden.  Mere 
kunde  jeg  ikke  gjøre.«  Din 

Orla  Lehmann. 

Og  heri  havde  Lehmann  Ret.  Angrebet  var  ene  rettet 
mod  Navnet:  originalt  Drama.     Det  hedder  saaledes: 

»Vi  erkjende  ikke  hans  Ret  til  at  kalde  det  originalt, 
men  vi  beskylde  ham  ikke  for  Plagiat.«  Til  Sammenligning 
med  Oehlenschlægers  Bearbeidelse  af  Aladdin -Eventyret 
o.  fl.  siges:  »Det  Modtagne  er  hos  dem  gaaet  tilgrunde,  for 
ved  en  fri  Skabelsesproces  at  leve  op  som  noget  Nyt.«  Hertil 
føies: 

»Dette  er  ikke  skrevet  for  at  angribe  Andersen  eller  hans 
Værk,  men  for  at  anvise  dette  sin  rette  PJads ;  det  er  et  smukt, 
underholdende  Arbeide,  som  har  fundet  og  fortjener  Bifald. 
Handlingen  og  Charaktererne  tilhøre  ikke  ham,  men  han  har 
vidst  at  indaande  det  Hele  en  yndig  Lyrik.  Vi  træ,  at 
Andersen  i  den  offentlige  Menings  Gunst  har  faaet  Noget,  som 
tilkom  ham,  og  Noget,  som  vel  rettest  maa  betragtes  som  et 
Forskud.  Vi  holde  saameget  af  hans  Musa,  at  vi  af  ganske 
Hjerte  unde  ham  denne  Faveur.« 

Og  herom  siger  Andersen: 

»I  Bladet  Fædrelandet  søgte  en  Anonym  at  forringe  mit 
Dramas  Værd  ved  at  lægge  en  betydende  Vægt  paa,  at  Stoffet 
var  laant  af  en  bekjendt  Novelle.  Det  var  hadefuldt  nedskrevet, 
men  saaledes  grupperet,  at  de  Svagere  i  Aanden  maatte  sige: 
han  mener  det  ikke  saa  slemt.« 

P.  L.  Møller  siger:  »Alt  er  lagt  an  paa  at  gjøre  en 
især  lyrisk  Effect1,    frembringe  lyriske  Dialoger  og  Situationer, 

1  cfr.  det  smukke  Udtryk  i  >Mit  Livs  Eventyr« :  ....  et  fremmed 
Stof,  som  min  Lyrik  behang  med  friskt  Grønt  saaledes,  at  det  næsten 
ganske  syntes  fra  min  Urtegaard.«  —  I  Modsætning  hertil  skal  jeg  nævne 

ade  Personerne  tale  den  heieste  Lidenskabs  Sprog.  Det  er 
kun  som  lyrisk  Drama  det  kan  forsvares  ligeoverfor  dets 
unægtelige  Svagheder  i  dramatisk  Henseende.  Dette  Værk  er 
ialfald  i  vor  fattige  dramatiske  Literatur  en  Grave,  som  det  var 
ubilligt  ikke  at  modtage  med  Velvillie  og  Taknemmeligbed,  og 
det  kunne  vi  vel  uden  at  ansee  det  for  feilfrit.« 


Paaskemorgen  1839. 
(Til'E.  Collin). 
RenzosBryllup  blev  forkastet,  en  Ødeland,  om  hvilken 
Heiberg  selv  erklærede,  at  Oversættelsen  var  bedre  end  Ori- 
ginalen, ogsaa  forkastet,  og  nu  kommer  Mulatten  med  samme 
Skjebne.  Det  er  overladt  til  en  Holsteins  Dom  at  omstyrte 
min  hele  dramatiske  ja  maaskee  Fremtids  Yirken.  Jeg  kan 
ikke  i  Blade  skrive,  Alle  sige,  at  mit  Arbeide  er  noget  for- 
trinligt, og  jeg  bliver  dog  søndertraadt  af  en  Tyran  —  men 
siges  maa  det  I  Er  De  min  Yen,  som  jeg  troer,  da  opfordrer 
jeg  Dem  til  blot  at  fortælle  det  Faktiske,  eller  som  »en 
Stemme  i  Publicum«  opfordre  mig  til  at  sige  hvad  jeg  veed 
om  Stykkets  Skjebne.  Det  er  ingen  Flyve-Idee  af  mig,  jeg 
har  kæmpet  nok  med  mig  selv  før  jeg  har  udtalt  den  for  Dem. 
Mit  Stykke  maa  spilles,  eller  jeg  har  udspilt  min  Rolle;  jeg 
kan  og  vil  ikke  lide  denne  Uretfærdighed.  Mine  Yenner  maa 
tage  sig  af  mig  eller  opgive  mig. 

H.  C.  Andersen. 


en  realistisk   Bemærkning,  som  en  Mand,  der  havde  boet  i  Vestindien, 
gjorde  ligeoverfor  Andersen,  nemlig,  at  et  Kjærlighedsforhold,  som  det 
beskrevne,  var  umuligt,  da  der  er  en  fæl  Lugt  ved  Mulatterne.   Dertil 
svarede  Andersen:  Saa  kan  jeg  jo  et  Sted  indsætte  den  Linie: 
>Du  lugter  fælt,  men  dog  jeg  elsker  dig.« 

Sorø  11.  Julii  1839. 
(Til  Fru  Henriette  Collin). 

.  .  .  Sorø  forekommer  mig  som  en  Flaske ;  Porten  er  Flaske- 
halsens Aabning,    der  maa  man  igjennem  og  saa  ned  tilbunds 

• 

—  hu  hvor  her  er  indesluttet  og  trist!  Søen  ligger  saa  dorsk 
og  søvnig  som  om  den  ogsaa  kjedede  sig  ved  at  være  her. 
Sumpen  stinker,  alle  de  nye  Anlæg  ere  byggede  paa  Hænge- 
dynd og  Træerne  see  raadne  ud  —  dog  Menneskene  ere  heist 
elskværdige.  Igaar  var  jeg  til  Middag  med  Bibelselskabet,  hvor 
Bibelens  Skaal  blev  drukket  og  vi  fik  god  Mad,  og  De  veed  jeg 
er  en  Mand  af  Smag.  Idag  gjorde  Hauch  et  lille  Selskab  for 
mig  og  jeg  havde  det  godt,  som  man  jo  altid  har  naar  man 
bliver  gjort  af.  Ingemanns  toge  kjærligt  imod  mig;  han 
arbeider  paa  et  stort  Digt,  som  er  saa  godt  som  færdigt: 
»Salomons  Ring«.  Ideen  er  brillant;  der  er  noget  Stort, 
noget  Michel- Angelosk  i  Conturerne;  svarer  Udførelsen  af  de 
enkelte  Dele  til  det  Hele,  da  bliver  det  et  Mesterværk;  des- 
værre maa  jeg  frygte,  at  det  Biede,  det  Idylliske  i  Ingemanns 
Natur  ikke  egner  sig  til  at  udføre  med  behørig  Djervhed  det 
Storartede  i  Gompositionen.  Dog  hvorledes  end  Udførelsen 
bliver,  Ideen  er  der  nu  engang,  og  denne  er  et  Frø,  som  i  en 
kommende  Tid  kan  omplantes  og  bringes  til  Udvikling.  —  Jeg 
synes  slet  ikke  i  Sommer  at  more  mig  ved  Landet;  at  jeg  ikke 
ret  kan  høre  fra  dem  hjemme,  at  jeg  ikke  kan  komme  i  Vandet, 
og  saa  maaskee  en  egen  Irritabilitet  gjør,  at  jeg  halvt  ønsker 
mig  hjem  igjen ;  men  nu  er  jeg  jo  paa  Marschen.  Jeg  er  ellers 
forkjelet;  Fru  Ingemann  har  derfor  lavet  mig  en  egen  Miztur 
af  Honning,  Kongen  af  Danmarks  Brystdraaber  og  Olie;  den 
smager  som  stedt  Væggetøi. 

Deres  Ven  og  Digter 

H.  C.  Andersen. 

Glorup  26.  Julii  1839. 
(Til  Fru  Henriette  Collin). 

Min  søde  Vulles  elskværdige  Moder.  Tak  Edvard  for 
hans  Omslag  om  Brevene;  han  kande  gjerne  have  skrevet  lidt 
mere,  dog  jeg  er  taknemmelig  for  det  Lidet.  Hans  Omslag 
har  trukket  de  varmeste  Følelser  ud  af  mit  Hjerte;  jeg  sender 
ham  disse  til  Tak  og  lover,  at  der  strax  skal  skyde  ligesaa 
mange  frem  derinde,  saa  at  Hjertet  altid  blomstrer  med  en  grøn 
Bouquet  for  ham.  Theodor  har  vel  sagt  Dem,  at  den  drenge- 
agtige Kritik  i  Maanedsskriftet  har  afficeret  mig. 

Paa  min  <3ang  idag  i  de  smukke  store  Skove  tænkte  jeg 
paa  Sverrig,  mine  Venner  og  min  Erkjendelse  der.  Jeg  følte 
den  nordiske  Aand,  hvorledes  de  tre  Brødrefolk  lidt  efter  lidt 
voxe  sammen,  og  da  faldt  det  mig  ind:  men  vi  tre  have  jo 
ingen  Nationalsang,  jeg  vil  give  dem  en;  og  som  sagt,  saa 
skete  det.  Jeg  troer  at  hvis  den  faaer  en  rigtig  Melodi,  en 
som  »Kong  Christian«,  da  kan  den  gjerne  blive  skandinavisk; 
her  er  den; 

»Vi  er  eet  Folk,  vi  kaldes  Skandinaver  o.  s.  v. 

Greven  er  heist  elskværdig;    selv  viser  han   mig  Alt  og 

fører  mig  omkring,  som  om  jeg  var  en  Udgave  af  Thorvaldsen. 

Lev  vel. 

Deres  Digter. 


Nysø  16.  Aug.  1839. 
(Til  Jonas  Collin). 
Strax  da  jeg  kom  her  iaftes,  blev  jeg  særdeles  vel  mod- 
taget. Baronessen  var  meget  elskværdig,  og  Thorvaldsen 
opvartede  med  Kys.  Jeg  leverede  ham  Deres  Brev  og  sagde, 
at  dersom  han,  med  Hensyn  til  dette  eller  i  noget  andet  An- 
liggende behøvede  en  Secretair,  var  jeg  aldeles  til  hans  Tjeneste ; 
men  Baronessen  afbrød  mig  strax:    at  det  var  hendes  Embede 

at  bestyre  hele  Correspondancen.  Han  studerede  længe  paa 
Deres  Brev  men  sagde  intet  til  mig  derom.  Imorges  talte 
Baronessen  derimod  om  dets  Indhold  og  sagde:  »De  skal  ikke 
tale  til  Thorvaldsen  om  hans  Museum,  han  bliver  ærgerlig 
over  det  Kniberi;  hvad  er  4000  Udi.  meer  eller  mindre?« 
(Jeg  tænkte  som  saa:  lad  mig  om  det).  Med  Bindesbølls 
Tegning  er  han  særdeles  tilfreds  og  vil  selv  skrive  til  Puggaard 
herom,  da  denne  har  sendt  ham  Tegningerne.  I  dette  Øieblik 
talte  jeg  med  Manden,  vi  vare  alene.  Jeg  lod  et  Ord  falde 
om  han  vilde  have  en  Hilsen  til  Dem,  da  jeg  nu  skulde  slutte 
mit  Brev,  og  han  bad  mig  paa  det  Hjerteligste  takke  Dem 
for  Deres  Skrivelse  og  sige:  »at  saasnart  Skibet  kom,  tog  han 
øieblikkelig  ind  til  Byen  og  da  kunde  de  tales  ved.«  Han  ar- 
beider  meget  flittigt  herude;  det  lader  til,  at  han  idag  faaer  et 
heelt  Basrelief  færdigt,  som  han  begyndte  paa  imorges;  det  er 
et  Brudstykke  af  Frisen  til  Frue  Kirkes  Forhal.  Gibseren  fra 
Kjebenhavn  fulgte  med  herud  igaar  med  Dagvognen  og  har 
allerede  denne  Formiddag  gydt  Gibs  over  Holbergs  Buste, 
ligeledes  over  flere  Stykker  af  Frisen:  »Christus,  som  velsigner 
de  smaa  Bern« ,  bestemt  for  et  Asyl.  —  Det  Atelier,  Fru 
Stampe  har  ladet  opfare,  er  lidt  større  end  Deres  Sovekammer 
og  bygget  i  en  Sexkant.  Thorvaldsens  Statue  er  i  naturlig 
Størrelse,  saaledes  som  jeg  havde  ønsket  han  havde  gjort  os 
Holbergs.  Baronessen  har  været  hans  Haandlanger  til  dette 
Arbeide.  Hun  synes  ganske  at  leve  for  ham  og  siger,  at  han, 
saalænge  han  lever,  hver  Sommer  skal  boe  hos  hende  og  arbeide 
i  dette  Atelier.  Det  er  grundmuret,  tækket  med  Straa  og  har 
et  Vindue  i  Taget.  Rundt  om  de  to  Indgange  er  plantet  sydlige 
Væxter,  og  over  den  ene  Der  staaer  med  store  sorte  Bogstaver : 
Velunds  Værksted.  —  Hils  o.  s.  v. 

Deres  sønlige 

H.    C.    ANDER8EN. 

Nysø  27.  Aug.  1839. 
(Til  Fru  Henriette  Collin). 

.  . .  Idag  vilde  jeg  have  seet  Deres  venlige  Ansigt  og  talt  med 
Edvard,  men  her  er  jeg  endnu,  overtalt  af  Baronessen,  og  jeg 
bliver  til  paa  Søndag;  thi  da  Drewsens  kommer  Lerdag,  saa 
vil  jeg  helst  komme  Dagen  efter,  naar  de  Andre  hjemme  have 
faaet  al  den  Kjærlighed  de  skulle  have.  O  Gud  hvor  jeg 
længes  efter  de  kjære  Mennesker! 

Igaar  var  jeg  med  Thorvaldsen  og  Baronessen  paa 
»Grevens  Vænge«,  en  simpel  lille  Forpagtergaard,  men  saa 
smagfuldt  udstyret,  at  jeg  ikke  uden  i  Noveller  har  fundet 
noget  Lignende,  og  jeg  har  ikke  fer  seet  en  lille  Have  eie 
noget  saa  Storartet.  Vinduerne  vare  smaa,  man  saae  et  lavt 
Straatag  uden  for,  men  derinde  hvor  vi  sad  gik  de  udmaiede 
Tjenere  med  store  Selv-  og  Chrystalskaale,  saa  jeg  maatte  tænke 
paa  de  landlige  Indretninger  i  Versailles,  hvor  Ludyigerne  legede 
Privatmænd.  Paa  Fredag  skal  vi  spise  med  Prinds  Christian 
paa  Gisselfeldt.  Thorvaldsen  er  nu  »i  Leer«  færdig  med  sit 
tolv  Alen  lange  Basrelief  til  Frue  Kirkes  Forhal ;  det  skal  siden 
gjøres  dobbelt  saa  stort  i  Marmor.  Det  begynder  med  Beddelen, 
som  bærer  Naglerne  og  Hammeren  i  en  Kurv,  to  Bøddelknægte 
hale  i  Korset,  som  Christus  bærer.  Nu  kommer  en  Gruppe  med 
den  besvimede  Moder,  Johannes  staaer  tæt  ved,  efter  dem  ride 
to  Jødepræster,  Krigsknægte  følge  og  een  gammel  Præst,  som 
holder  sig  ved  Hestens  Manke  for  ei  at  falde  af;  bagved  en 
smuk  Gruppe  og  tilsidst  Pilatus  paa  et  ophøiet  Sted,  hvor  han 
staaer  og  toer  Hænderne.  Vi  have  ogsaa  været  paa  Frøken- 
klostret Vemmetofte,  hvor  den  ældste  Dame  er  90  Aar,  og  den 
yngste,  »Barnet«,  som  hun  kaldes,  60.  Jeg  har  været  paa 
Karise  (Karl  Rises)  Gaard ;  jeg  har  lagt  mit  Hoved  til  Elverhfli, 
den  veritable  Elverhøi  i  Stevns;  den  ligger  rigtignok  ikke  saa- 
ledes,  som  Heibebg  har  givet,  men  han  har  ikke  ret  kjendt 
Terrainet.      Et  lille   Bondehuus  tæt  ved  har  vor  Slægt  givet 

Navnet :    Karens  Huns.  —  Paa  Elverhøi  voxte  to  gamle  Hvid- 
tjørne; her  har  De  et  Blad  af  den  ene1. 

Idag  fik  jeg  Besøg  af  *,  som  lod  mig  læse  et  Brev  fra 
Dem  og  Edvard,  men  ikke  en  Hilsen  fandtes  til  mig.  Tak 
skal  De  have!2 

Jeg  var  da  i  Sverrig.  Overfarten  gik  fortræffeligt.  Alle 
vare  raske,  kun  Molbech  beklagede  sig.  Solen  skinnede, 
Molbech,  viste  Tænder,  alt  var  heist  behageligt.  I  Malmø 
fandt  jeg  strax  en  venlig  Modtagelse.  Endelig  kom  en  Karre 
med  to  Heste  —  thi  jeg  skolde  kjøre  standsmæssigt  —  og  i 
Aftenstunden  blev  jeg  rystet  afsted  paa  en  Vei,  der  —  ja 
havde  jeg  havt  Mælk  i  mine  Aarer,  saa  var  jeg  blevet  til 
Smor.  Og  saaledes  kom  jeg  til  Hyby,  hvor  jeg  blev  modtaget 
med  Glæde.  Mit  Værelse  er  med  malet  Gulv,  og  Spyttebakken 
er  krandset  med  Immorteller.  —  Det  er  Skade,  jeg  ikke  kan 
blive  krøllet,  det  klæder  mig  saa  godt. 

Deres  trofaste  Ven 

H.  C.  Andersen. 


18.  Novbr.  1839. 
Til  Louise  Collin. 
Min  eiegode  Søster.    Gud  lønne  Dem  for  Deres  Deeltagelse. 
I  dette  Øieblik  læste  jeg  Deres  Brev.     De  og  Ingeborg   ere 

1  En  stor  Mængde  af  Andersens  Breve  til  Hjemmet  indeholdt  saa- 
danne  Erindringer  om  et  eller  andet  mærkeligt  Sted,  han  havde  besøgt. 
Fra  sine  mange  Beiser  hjembragte  han  en  stor  Deel  Blomster,  Stene 
o.  desl.  De  fandtes  mellem  hans  efterladte  Papirer  men  uden  Betegnelse 
af  det  Sted,  hvor  de  vare  tagne. 

'  Andersen  satte  stor  Priis  paa  saadanne  Hilsener.  Mine  mange 
Forsømmelser  i  denne  Retning  har  han  ofte  ladet  mig  høre.  Selv  var 
han  yderst  paaseende  med  ikke  at  glemme  Nogen;  i  .ethvert  af  hans 
Breve  vrimler  det  i  Slutningen  med  Hilsener,  endogsaa  i  Efterskrifter, 
for  ikke  at  forbigaae  Nogen. 

mig  hvad  Ingen  vil  være  og  blive  for  mig.  Edvard  har  jeg 
alt  længe  maattet  betragte  som  Fremmed ;  han  er  det  og  bliver 
det.  Deres  Fader  har  jeg  altid  seet  op  til  som  til  det  Ufeil- 
bare;  han  har  stødt  mig  saa  haardt  fra  sig1.  Kunde  jeg  kun 
selv  indsee  min  Feil,  da  vilde  jeg  forandre  den,  men  jeg  kan 
ikke.  Og  dog  har  han  vist  Ret,  naar  man  dømmer  som  en 
stræng  Gud  ter  dømme.  Jeg  føler  min  Afmagt,  føler  hvorlidet 
jeg  gavner  i  Verden,  hvor  tom  min  hele  Stræben  er  —  og 
dog  tør  man  jo  ikke  dee.  Jeg  tænkte  igaar  paa  Døden,  som 
en  Christen  ikke  skulde  tænke  paa  den;  kun  De  og  deres 
Søster  stode  saa  trofaste  for  mig.  Den  Kjærlighed,  De  igaar 
viste  mig,  lod  mig  føle,  at  jeg  dog  havde  Venner  endnu  — 
men  hvorlænge?  Bliv  ikke  vred  paa  mig,  men  jeg  tror  ikke 
paa  nogen  Venner  meer,  de  kan  forandre  sig,  jeg  kan  forandre 
mig.  Dog,  hvad  Ondt  der  meder  os,  naar  vi  ikke  kan  selv 
indsee,  at  det  udspringer  af  vore  Handlinger,  kommer  fra  Gud 
i  en  høiere  Hensigt.  Tal  ikke  til  Deres  Fader  om  den  hele 
Sag,  jeg  beklager  mig  ikke;  jeg  maa  jo,  naar  jeg  feiler,  bære 
Følgerne  af  mine  Feil,  skee  hvad  der  maa;  to  Søstre  vil  maa- 
skee  dog  græde  over  mig  naar  jeg  har  Ro.  —  Vi  sees  snart 
og  jeg  skal  være  fattet  og  uden  alle  Fagter.  Gud  velsigne 
Dem  og  Deres.  Broderen. 


I  1840  indsendte  Andersen: 

„En  Comedie  i  det  Grønne", 

Vaudeville  i  een  Aet,  omgjort  efter  »Skuespilleren  mod 

sin  Villie«. 

Censuren:    Hvorvidt    Hr.   Andersens  Bessermachen    er 

lykkedes  ham,   kan  jeg  ikke  bedømme,  da  jeg  aldrig,  i  hvor 


1  Andersens  Brev  af  1.  Novbr.   1840    (Side  820)  bedes  sammen- 
lignet hermed. 

bekjendt  og  forslidt  Stykket  er,  har  seet:  Skuespilleren  mod 
sin  Villie.  At  Hr.  Andersen  kalder  denne  en  Vaudeville,  er 
kun  Misbrug  og  Misforstaaelse  af  Navnet;  og  Hr.  Andersen 
forstaaer  overhovedet  slet  ikke  at  skrive  en  dansk  Vaudeville, 
saaledes  som  vi  have  faaet  Anskuelse  af  denne  dramatiske  Genre 
ved  Professor  Heibergs  Arbeider.  Han  troer  at  kunne  gjøre 
Sagen  klar  ved  i  hver  Scene  een  eller  flere  (range  at  lade  En 
eller  Anden  af  Personerne  synge  et  eller  flere  Vers  til  alle- 
haande  især  renommerede  Melodier  af  Operaer,  men  i  Alminde- 
lighed er  Virkningen  heraf  reent  forfeilet.  Imellem  det  musi- 
kalske og  poetiske  (eller  upoetiske)  Element  er  ingen  Harmonie; 
eller  Forfatteren  frembringer  i  det  Heieste  en  ironiserende  Virk- 
ning, idet  man  horer  en  yndet  Melodie  anvendt  paa  en  falsk 
Maade  og  for  at  vække  Latter  hos  Tilskuere,  der  ikke  have 
bedre  musikalsk  Smag  end  Hr.  Andersen.  Hvad  denne  om- 
gjorte Comedie  angaaer,  da  er  min  Mening,  at  den  —  skjendt 
rigtignok  udstyret  med  enkelte  Flauheder  —  vel  kunde  passere 
at  spilles  som  Farce,  ifald  man  trænger  til  en  saadan. 

4.  Junii  1840. 

Molbech. 

Ikke  antaget. 

Opfort  ved  en  Aftenunderholdning  og  endvidere  een  Gang. 
I  Slutningen  af  1848  optaget  paa  Casinos  Repertoire  og  spillet 
24  Gange. 

Ligeledes  udkom  i  1840: 

Billedbog  uden  Billeder. 

Kritiken  herhjemme  har  ikke  havt  synderlig  Opmærksomhed 
for  den,  medens  den  i  en  engelsk  Anmeldelse  kaldes  »en  Iliade 
i  en  Nøddeskal«  og  i  Tydskland  er  udkommet  i  flere  Udgaver, 
nylig  endog  med  Billeder. 

Glorup  81.  Julii  1840. 
Til  Fru  H.  Collin. 

Her  kommer  da  min  anden  Brevdue  fra  Fyen;  den  første 
floi  til  Fra  Drewsen,  denne  søger  den  smukkeste  Blomst  i 
Tvergaden,  og  altsaa:  god  Morgen  min  meget  nydelige  Frue. 
Jeg  er  nu  her  med  Fru  Heinen;  hun  synger  for  os,  det  horer 
jeg  paa,  Camilla  seer  jeg  paa,  Grevens  Mad  smager  ganske 
fortræffeligt,  dens  og  Blomsternes  Duft  lugter  godt,  og  min  Tra- 
goedie  føler  jeg  for;  altsaa  seer  De,  at  alle  mine  Sandser  ere 
ret  vel  beskjæftigede.  Igaar  havde  vi  en  Masse  Præster  og 
Provster  til  Middag,  Geistligheden  gjorde  det  sort  for  mine  Øine; 
uh  hvor  de  vare  ydmyge  og  smilte,  som  Skummet  af  Katholicismen. 

3.  August. 

Disse  Dage  ere  gaaede  hen  med  at  reenskrive  paa  »Maurer- 
pigen« ;  jeg  er  nu  færdig  med  at  fuldkommengjore  tredie  Aet. 
Jeg  føler  at  dette  Arbeide  er  saa  heelt  og  aldeles  mit,  at  det 
er  lykkedes  mig,  og  at  det  som  dramatisk  Værk  er  langt  over 
Mulatten,  saa  jeg  for  første  Gang  i  mit  Liv  er  kommet  til 
Bevidsthed  om,  at  jeg  er  dramatisk  Digter,  og  at  jeg  vist  vil 
komme  til  at  levere  Noget,  der  skal  leve,  maa  leve,  som  det 
har  sit  Liv  i  mig.  Hvor  jeg  længes  efter  at  De  og  min  kjære 
Edvard  skal  høre  det  i  sin  Heelhed,  De  kjender  jo  kun  det 
sønderlemmede  Skelet. 

Jeg  har  været  paa  Holstenshuus  ved  Faaborg.  Det  var 
en  underlig  Følelse  for  mig,  nu  første  Gang  efter  11  Aar  at 
nærme  mig  denne  By,  som  De  nok  veed  spiller  en  Bolle  i  Digterens 
Leben  und  Lieben.  Mine  Phantasier  og  Skizzer  ere  jo  alle 
Blomster  fra  denne  Jordbund.  —  Kellermann  gav  just  Concert 
samme  Aften  i  Faaborg.  Vi  kom  lige  fra  Gaden  ind  i  Concert- 
salen,  hvor  Luften  smagte  som  Pest,  og  hvor  Kellermann  og 
Faaborg  i  overnaturlig  Størrelse  stod  klinede  op  til  den  bageste 
Væg.     Jeg  saae  hende  —  og  Ægtemanden.      Erindringen  er  i 

22 

Granden  noget  lig  med  Ravperlerne ;  gnider  man  paa  dem,  kommer 
den  gamle  Duft.  Om  Natten,  da  vi  fik  nye  Heste  ved  Qværn- 
drup  Kro,  fandt  jeg  der  en  fyensk  Avis  med  et  Digt  til  mig. 
Ihvor  ubetydelig  denne  Ting  i  sig  selv  er,  det  satte  mig  øie- 
blikkelig  saa  levende  mit  hele  Liv  for  Øie,  de  Kampe,  der  vare 
kæmpede,  og  de  Blomster  og  Frugter,  der  alt  hænge  omkring 
paa  Grenene  for  mig.  —  Idag  skal  vi  til  Ørbæklunde,  den 
Gaard,  som  De  finder  beskrevet  i  O.  T.  som  Kammerjunkerens 
Gaard. 

4.  August. 
Modtagelsen  paa  Gaarden  var  saa  overdreven  varm,  at  jeg 
felte  mig  ulykkelig;  Manden  tog  mig  om  Halsen  og  sagde  —  ja 
det  skal  jeg  mundlig  fortælle  Dem,  sligt  kan  man  ikke  sige  om 
sig  selv  uden  med  en  Slags  Naivitet,  og  den  kan  jeg  ikke  lægge 
i  Brevet. 

Deres  inderlig  hengivne  Ven 

Digteren. 


Kiel  1.  Novbr.  1840. 
(Til  Jonas  Collin). 

Min  eiegode  elskede  Fader.  Aldrig  har  jeg  folt  saa  meget 
for  Hjemmet  som  igaar  da  jeg  forlod  det,  og  ved  Hjemmet 
forstaaer  jeg  Deres  Huus  og  Alle  der.  Men  det  er  godt  jeg 
reiser,  min  Sjæl  er  syg,  selv  for  sine  Kjæreste  tor  man  ikke 
eller  kan  man  ikke  ret  udtale  hvad  der  trykker  tungest.  O 
hvor  De  ret  i  de  sidste  Dage  lod  mig  fole  Deres  Kjærlighed. 
Jeg  elsker  Dem  som  en  Fader,  vær  mig  det  altid,  og  jeg  vil 
erkjende,  at  jeg  har  vundet  uendeligt  i  denne  Verden.  I  Tan- 
kerne er  jeg  hos  Dem,  sidder  Ansigt  for  Ansigt  med  den  jævne 

ærlige  Moder,  med  den  velsignede  elskede  Ingeborg,  som  driller 
mig  —  o  nei,  hun  driller  mig  ikke  mere  —  den  inderlig  kiære 
Louise.  O  var  dog  Theodor  hos  mig  I  hvor  vi  skulde  banke 
hinanden!  Dog  hvad  er  al  det  jeg  skriveri  Halv  syg  og  halv 
sovende  løber  Pennen  over  Papiret.  —  Vi  havde  en  slem  Søtour 
hertil.  Paa  Skibet  talte  jeg  med  Dolorés  Seral;  jeg  fortalte 
hende,  at  Thorvaldsen  var  blevet  saa  inspireret  af  hendes 
Dands,  at  han  havde  gjort  et  Basrelief:  Bachant  og  Bachantinde. 
Hun  neiede  meget  yndigt.  Vi  talte  naturligviis  Fransk  (siig  det 
til  Ingeborg  og  siig,  atDoLORÉs  sagde,  at  jeg  talte  fortræffeligt; 
Løgn  er  det  rigtignok).     Nei  den  Sø,  det  var  skrækkeligt. 

Med  sønligt  Hjerte 

H.    C.    ANDER8EN. 


I  August  1840  var  indsendt  til  Theatret: 

Maurerpigen, 
Tragedie  i  5  Acter. 

Censuren. 
»Da  det  fra  flere  Sider  har  viist  sig,  at  Hensyn  til  den 
æsthetiske  Vurdering  af  denne  Forfatters  Arbeider  ikke  ere  de 
afgjørende  for  sammes  Bedømmelse  i  Henseende  til  Antagelighed 
for  Scenen  og  Theatrets  Repertoire:  troer  jeg  at  kunne  dispen- 
sere mig  fra  overhovedet  at  afgive  nogen  Stemme  over  Stykkets 
Antagelse,  som  bedst  vil  kunne  afgjores  ved  at  veie  og  prøve 
dets  Theater-Effect  og  beregne  Sandsynligheden  af  at  det  vil  komme 
til  at  dele  detTheaterkassen  satisficerende  Bifald,  som  ifjor 
blev  dets  Forgænger  »Mulatten«  tildeel,  og  saaledes  kunne  an- 
tages at  ville  lønne  de  vistnok  ei  ubetydelige  Bekostninger,  som 

22* 

Deoorationer  (in  specie  den,  der  skulde  give  os  en  Forestilling 
af  Granadas  Alhambra)  og  Musik,  m.  m.  ville  medføre.  Det 
kommer  da  an  paa  om  Publicums  eller  Parterrets  Lune  vil  blive 
sig  selv  liig;  og  om  det,  som  kunde  gaae  godt  een  Gang,  ogsaa 
vil  det  den  anden.  Jeg  vil  saaledes  ievrigt  indskrænke  mig 
til  at  yttre,  at  der  vistnok  hverken  fra  Moralens  eller  Politikens 
Side  (jeg  taler  naturligviis  her  ikke  om  Theater-Politiken)  er 
Noget  til  Hinder  for  at  dette  Stykke  opføres. 

27.  Aug.  1840. 

Molbech. 

Ogsaa  jeg  finder,  at  der  hverken  fra  Moralens  eller  Poli- 
tikens Side  (og  hvad  den  æsthetiske  Theatercensur  angaaer,  da 
antager  jeg  nu,  ligesom  i  min  forrige  Directeurperiode ,  at  den 
er  dispenseret  fra  at  udtale  sig  om  Stykker  af  Forfattere,  der 
have  et  Navn  i  den  æsthetiske  Literatur)  er  Noget  til  Hinder 
for  at  Maurerpigen  opføres.  Da  jeg  derhos  forudsætter,  at  dette 
Stykke  vil  optages  med  samme  Bifald  som  Mulatten,  altsaa  blive 
et  Kassestykke,  et  Synspunkt,  som  jeg  vel  kan  være  bekjendt 
at  have  for  Øie,  saa  bliver  Resultatet,  at  Stykket  antages  til 
Opførelse. 

29.  Aug.  1840. 

Collin. 

Dersom  man  af  denne,  paa  den  ene  Side  gnavne,  paa  den 
anden  Side  hidsige  Menings-Udvexling  skulde  slutte  til  en  uvenlig 
Stemning  mellem  disse  To,  da  maa  jeg  berigtige  dette ;  der  fandt 
altid  det  bedste  Forhold  Sted  imellem  dem,  og  Molbech  har 
uafbrudt  og  paa  mange  Maader  viist  sin  store  Hengivenhed  for 
min  Fader.  Men  det  synes  som  om  det  sidst  anførte  Votum, 
afseet  fra  den  personlige  Mening  om  Stykket,  skyldes  idetmindste 
tildeels  en  Irritation  over  alle  de  Vanskeligheder,  som  mødte 
Andersen  paa  hans  dramatiske  Forfatterbane,    og  det  vil  ikke 

kunne  nægtes,  at  Molbech  havde  en  væsenlig  Andeel  i  disse 
(jeg  taler  ikke  om  deres  større  eller  mindre  Berettigelse).  En 
saa  absolut  og  noget  haanlig  Afviisning  ventedes  ikke;  thi  vel 
havde  Heiberg,  paa  hvis  Dom  min  Fader  satte  saa  stor  Priis, 
kort  iforveien  yttret  sig  mod  Stykket,  men  dog  i  en  moderat 
Tone;  dette  vil  sees  af  følgende  Brev  fra  ham. 

.  .  .  »Min  Dom  kunde  jeg  ønske  at  suspendere,  indtil 
Hr.  Conferentsraaden  selv  har  læst  Stykket  —  jeg  staaer 
nemlig  i  den  Formening,  at  De  endnu  ikke  har  læst  det.  Kun 
dette  vil  jeg  ligefrem  tilstaae,  at  jeg  af  »Mulattens«  Forfatter 
havde  ventet  mig  noget  mere  Tilfredsstillende;  thi  vel  havde, 
jeg  som  Kritikus  meget  at  indvende  mod  Mulatten,  men 
som  Censor  kunde  jeg  dog  aldrig  være  i  Tvivl  om  at  stemme 
for  dens  Antagelse.  Her  derimod  synes  Sagen  mig  mere  tvivl- 
som. I  Mulatten  er  det  idetmindste  tydeligt,  hvad  Digteren 
har  tilsigtet;  man  seer,  hvad  det  er  som  har  begeistret  ham, 
og  for  hvilket  han  igjen  har  viljet  begeistre  sine  Tilhørere. 
Men  her  kunde  jeg  fristes  til  at  spørge,  hvorfor  han  har 
skrevet  dette  Stykke,  hvad  det  er  som  har  henrevet  ham  selv 
i  denne  Opgave,  hvorved  han  har  tænkt  at  fængsle  Publicums 
Interesse  eller  vinde  dets  Deeltagelse.  Kortsagt,  den  poetiske 
Intention  forekommer  mig  at  være  uklar,  Stykket  kaldes  en 
Tragedie,  men  jeg  seer  ikke  i  Sujettet  nogen  Nødvendighed  for 
et  tragisk  Udfald;  dersom  Digteren  havde  villet,  kunde  han  have 
endt  sit  Stykke  paa  en  modsat  Maade;  men  en  saadan  Ube- 
stemthed er  høist  skadelig  for  Virkningen.  —  Jeg  maatte  tage 
meget  feil,  om  ikke  Forfatteren,  af  Iver  for  at  faae  sit  Arbeide 
færdigt,  har  forhastet  sig  med  det.  Idetmindste  synes  det  at 
bære  Præg  af  Hastværk  og  især  mod  Slutningen.  Dette  Hast- 
værks-Præg finder  jeg  udtrykt  deels  i  en  ikke  ringe  Mængde  af 
Usandsynligheder  og  umotiverede  Begivenheder,  deels  i  en  meer 
end  almindelig  Skjødesløshed  i  Stiil  og  Versification.  Begge  Dele 
skal  jeg  nærmere  oplyse,  hvis  jeg  kommer  til  at  give  en  udfør- 

ligere  Bedømmelse.  Især  forekomme  Sang-Texterne  mig  at  være 
—  mellem  os  sagt  —  hvad  man  kalder  sjuskede,  undertiden 
endog  i  den  bekjendte  Oehlenschlægerske  nonchalente  Maneer 
(vide  Sangen  pag  76) l. 

Ifald  ovenstaaende  Hypothese  (nemlig  om  Forhastelsen)  er 
grundet,  vil  Forfatteren  ved  en  Revision  og  omhyggeligere  Ud- 
arbeidelse  af  sit  Stykke,  ikke  blot  hvad  Sproget,  men  hvad 
selve  Planen  angaaer,  maaskee  kunne  give  det  den  Klarhed,  over 
hvis  Mangel  jeg  klager,  den  Tydelighed  i  Hovedcharakteren, 
som  jeg  nu  ikke  kan  finde,  med  eet  Ord:  en  egenlig  Pointe, 
uden  hvilken  intet  dramatisk  Værk  kan  bestaae,  men  som  nu, 
ifald  den  virkelig  er  der,  ligger  saa  skjult,  at  Publicum  vist 
ikke  vil  finde  den. 

16.  Aug.  1840. 

Allerærbødigst 
J.  L.  Heiberg. 

»Maurer pigen«  gik  første  Gang  d.  18. Decbr.  1840,  senere 
2  Gange,  men  blev  derefter  henlagt.  Kritiken  tav,  med  Und- 
tagelse af,  saavidt  jeg  har  kunnet  finde,  en  udforlig  og  meget 
skarp  Bedømmelse  (ifølge  Erslev  af  P.  L.  Møller)  i  Berl. 
Tidendes  Søndagsblad.  Andersen  kunde  have  fritaget  sig  selv 
for  mange  Sorger,  hvis  han  havde  ladet  det  blive  herved  og 
ikke  ladet  dette  Drama  trykke,  ialfkld  ikke  med  en  Fortale  som 
den  der  ledsagede  det.  Det  var  en  usalig  Idee  af  ham  at  skrive 
denne ;  thi  det  var  dens  klynkende  Beskrivelse  af,  hvad  han  havde 
maattet  lide,  denne  Appel  til  Publicums  Medlidenhed,   der  gav 


1  Det  er  maaskee  netop  denne  Vise,  om  hvilken  det  hedder  i  et 
Brev  fra  mig:  »I  det  sidste  Vers  af  Pablos  Vise  manglede  en  Linie. 
Det  kalder  jeg  Orden  i  Tingene.  Hartmann  var  i  stor  Forlegenhed; 
jeg  satte  en  Linie  ind,  den  er  den  bedste  i  hele  Visen;  der  er  to 
Brandere  i  den.     Bliver  der  klappet  af  den,  skal  jeg  strax  melde  det.  c 

en  bekvem  Leilighed  for  en  ikke  velvillig  Anmelder  til  at  ind- 
lede sine  Betragtninger  over  Andersen  med  en  saa  personlig 
Haan,  som  denne  ingensinde  før  havde  mødt.  Anmeldelsen 
begynder  nemlig  saaledes,  støttende  sig  til  Citater  af  Fortalen. 
»Det  er,  som  Forfatteren  meget  rigtig  bemærker  i  Fortalen, 
»saa  temmelig  bekjendt,  at  ban  har  haft  en  tung  Barndom«; 
det  er  ikke  mindre  bekjendt,  at  han  ogsaa  i  sit  senere  Liv, 
hvorover  han  i  samme  Fortale  leverer  en  kort  Udsigt,  snart 
har  seet  Solskin,  snart  mørke  Dage.  Man  har  været  haard 
imod  ham,  man  har  »spottet  og  forhaanet  ham,«  man  har  misundt 
ham  Reisestipendier,  man  har  forfattet  »hadefulde«  Recensioner, 
ja  man  har  skrevet  »onde  Digte«  og  forfulgt  ham  med  »store 
ufrankerede«  Stikbreve  lige  til  Paris.  Men  paa  den  anden  Side 
mangler  hans  Liv  heller  ikke  Lyspuncter.  Hans  Romaner  blive 
oversatte  »i  Sverrig  og  Tydskland«;  i  mangt  et  tydsk  Blad 
staaer  han  som  en  af  Danmarks  allerførste  poetiske  Notabiliteter; 
i  forskjellige  Skrifter  paa  fremmede  Sprog  er  hans  Levnet  ud- 
førligt beskrevet;  i  Skaane  er  han  personlig  blevet  hædret; 
han  har  begyndt  at  vinde  Anerkjendelse  i  det  sydlige  Tydskland, 
ja  selv  i  Constantinopel  turde  maaskee  hans  Navn  nu  blive  ud- 
bredt. Fremdeles  have  »tvende  Konger«  opmuntret  hans  Talent, 
»mellem  Danmarks  ædleste  og  største  Mænd  har  han  fundet  op- 
rigtige Venner« ;  og  hvad  der  især  maa  være  ham  en  stor 
Trøst:  de  som  ere  ham  imod  ere  kun  »nogle  Faa,  nogle  Enkelte«, 
hvorimod  »Publicum«  er  for  ham.  Naar  han  nu  saaledes  op- 
summerer den  hele  Størrelse  af  Indtægter  og  Udgifter,  hvor- 
over han  efter  al  Rimelighed  har  ført  omhyggelig  Bog,  og  derved 
finder,  at  »Konger  og  de  største  Mænd  og  Publicum«  ere  paa 
hans  Side,  saa  vil  det  dog  vel  vise  sig,  at  han  i  det  Hele 
endda  ikke  er  saa  meget  at  beklage,  og  at  han  maaskee  ikke 
saa  lige  behøvede  at  reise  til  Tyrkiet  »for  at  glemme  lidte 
Krænkelser«.  Om  det  andet  Maal,  »at  samle  nye  Kræfter  til 
at  levere  noget  Bedre«,  ikke  kunde  haabes  naaet  bedre  paa 

en  anden  Maade ,  snarere  maaskee  ved  en  indre  Bevægelse  i 
Tanken  end  ved  en  ydre  i  Rummet,  dette  Spergsmaal  skal  blive 
berørt  i  følgende  Betragtning  over  Andersens  poetiske  Per- 
sonlighed og  dens  Forhold  til  den  dramatiske  Poesi. 

Som  bekjendt,  beklager  Andersen  sig  stærkt  over  at  være 
haardt  berørt  af  Eritiken.  Vi  ville  heri  ikke  nægte  ham  vor  Med- 
lidenhed; men  det  bliver  dog  altid  en  meget  mislig  Sag,  naar 
en  Forfatter  derfor  uden  videre  formener  at  kunne  betragte 
den  mod  ham  udøvede  Kritik,  den  være  nu  i  videnskabelig 
eller  satirisk  Form,  som  et  purt  Produot  af  hadefuld  Misundelse, 
sort  Ondskab,  maskeret  Skumleri  og  andre  slige  græsselige  Laster. 
Kunde  end  Forfatteren  ikke  altid  være  tilfreds  med  Kritikens 
Indhold  eller  Form,  saa  maatte  den  dog  have  bragt  ham  til 
at  gaae  i  sig  selv  og  undersøge,  om  der  i  al  denne  kritiske 
Djævelskab  ikke  skulde  skjule  sig  nogle  enkelte  Spor  af  Huma- 
nitet, nogle  enkelte  Vink,  som  han  kunde  have  godt  af  at 
lægge  sig  paa  Hjertet.  Resultatet  vilde  da  have  været  in 
casu,  at  det  var  blevet  ham  umuligt  at  frembringe  en  Fortale 
som  den  ovennævnte,  der,  om  vi  end  ville  skrive  Et  og  Andet 
paa  en  vis  forbigaaende  irriteret  Stemnings  Regning,  dog  altid 
bærer  det  uimodsigeligste  Præg  af  literair  Charakteerløshed, 
Mangel  paa  intellectuel  Holdning  og  Svaghed  i  aandelig  Udvik- 
ling. Det  vilde  nemlig  ved  nærmere  Eftertanke  være  blevet 
ham  klart,  at  Kritikens  skarpe  Sprog,  som  han  nu  udleder 
af  Ondskab,  deels  fremtraadte  som  en  naturlig  Reaction  mod 
eztravagante  Lovtaler,  den  meer  end  moderlig  ømme  Omsorg  for 
at  udbrede  Andersens  Navn  og  Oplysninger  om  hans  Person,  der 
andensteds  viste  sig,  deels  virkelig  havde  sin  Rod  i  en  oprin- 
delig Agtelse  for  hans  Talent  og  umiskjendelige  Digterkald, 
forenet  med  den  faste  Overbeviisning,  at  han,  for  at  hans 
poetiske  Mulighed  skulde  blive  til  Virkelighed,  maatte  uddrives 
af  sin  Indbildnings  Eden.  Denne  Følelse  har  altid  meer  eller 
mindre  bestemt  og  klart  foresvævet  Kritiken  og  givet  den  sine. 

eiendommelige  ofte  kraftige  Farver.  Imidlertid  ere  de  omtalte 
Fordringer  til  Andersen  ofte  fremstillede  fra  et  mere  indskræn- 
ket Synspunct,  som  at  han  burde  stræbe  at  tilegne  sig  et  renere 
Sprog,  en  mere  dannet  Smag,  et  større  Omfang  af  Kundskaber 
o.  s.  v.  Alt  dette  er  imidlertid  kun  enkelte  Momenter,  som  i  deres 
eenlige  Stand  ikke  betyde  saa  meget;  ja  uden  en  høiere  Ud- 
vikling af  hans  hele  Bevidsthed  vilde  endog  en  større  Masse  af 
enkelte  Kundskaber  i  sin  atomistiske  Optræden  snarere  skade 
og  yderligere  blotte  de  dybere  Mangler.  Den  Fordring,  vi  der- 
for maa  gjore  til  Andersen  gaaer  ikke  ud  paa  mindre  end  en 
total  indre  Revolution ;  han  maa  fornægte  sit  nærværende  Stand- 
punct,  Livets  dybere  Betydning  maa  i  en  ganske  anden  Klar- 
hed gaae  op  for  ham;  en  virkelig  Verdensbetragtning,  en  fast 
Overbeviisning ,  en  re  en  Kjærlighed  til  Kunsten  maa  han  til- 
kæmpe sig;  kort,  hans  hele  literaire  Charakteer  maa  vinde  en 
bestemt  Holdning  og  fast  Kjærne,  ellers  bliver  der  ganske  vist 
Intet  af  ham  som  dramatisk  Forfatter,  om  end  alle  christelige 
og  mahomedanske  Blade  gjenlyde  af  hans  Roes,  om  end  hans 
Arbeider  blive  oversatte  paa  alle  Menneskenes  og  Englenes 
Tungemaal. 

Det  er  umiskjendeligt  og  navnlig  ved  den  omtalte  Fortale 
paa  det  Uimodsigeligste  constateret.,  at  Forfatteren  lider  af  en 
literair  Forfængelighed,  der  qvæler  al  høiere  Selvfølelse.  Denne 
Dæmon,  der  aldeles  forplumrer  ham  alle  Poesiens  renere  Kilder, 
maa  først  og  fremmest  bortmanes.  I  Andersens  episk-drama- 
tiske  Poesi  hersker  der  nu  en  evig  Solformørkelse;  thi  mellem 
Poesiens  Lys  og  den  digtende  Individualitet  trænger  sig  den 
personlige  virkelige  Andersen  som  en  ubuden  Gjæst  og  bryder 
alle  Straalerne.  Livets  objective  Gestalter  forsvinde  i  Taage 
eller  faae  en  subjectiv  prosaisk  Afsmag.  Denne  slette  og  aand- 
løse  Selvbeskuelse  maa  han  overvinde  og  totalt  fornægte;  han 
maa  vænne  sig  til  at  tage  Kritikens  Roes  og  Dadel  efter  dens 
virkelige  Værd  og  som  Momenter  til  en  alvorlig  Selvkritik. 

Hvor  fordærvelig  den  absolute  Magt  er,  som  den  literaire 
Forfængeligheds  Impulser  udøve  over  Digteren,  hvor  forstyrrende 
denne  evige  Kæmpen  for  sit  Navns  Udbredelse  og  Berømmelse 
maa  virke  paa  hans  Poesi,  derom  have  vi  det  klareste  Vidnes- 
byrd i  hans  egne  Ord;  thi  det  er  ikke  blot  under  den  digte- 
riske Bearbeidelse,  at  disse  fremmede  Hensyn  gjore  sig  gjældende. 
Selve  Valget  af  Stof  og  Form  betinges  ved  disse  ydre  tilfældige 
Momenter.  Hvad  er  det  nemlig  der  begeistrer  ham  og  be- 
stemmer ham  til  poetiske  Productioner?  Er  det  en  heiere 
Nødvendighed?  Er  det  Resultatet  af  en  indre  Evolution, 
Frugten,  der  falder  af  Træet  naar  den  er  moden?  Nei!  Vi 
ville  hore  hans  egen  naive  Tilstaaelse.  Han  føler  sig  afficeret, 
fordi  man  »frakjender  ham  Flid  og  Udholdenhed  til  at  udføre 
et  større  versificeret  Digt«,  og  strax  skriver  han  »Mulatten«. 
Nu  bemærker  en  Anonym  i  »Fædrelandet«,  at  Stoffet  dog  er 
laant  af  en  bekjendt  Novelle,  og  denne  Avisartikel  bestemmer 
ham  da  til  at  skrive  et  Stykke  med  selvopfundet  Sujet.  Pro- 
ductet  heraf  blev  Maurerpigen«.  — 

Saa  udførlig  som  denne  Dom  over  Forfatteren  er,  saa  kort 
er  Dommen  over  Stykket:  »det  Poetiske  er  yderst  tyndt  fordeelt, 
Opfindelsen  er  mager,  Charakteertegningen  farveløs,  Dialogen  mat, 
kort  det  Hele  aandløst  og  uberørt  af  Ideen.« 


»Maurerpigen«  blev,  som  bemærket,  først  opført  i  December 
1840,  men  Andersen  var  reist  i  October.  Det  var  allerede 
dengang  ikke  skjult  for  ham,  hvilken  Skjebne  der  ventede 
Stykket.  Han  vidste,  at  dets  Opførelse  blev  fremtvunget 
imod  Censorernes  Dom,  han  vidste,  at  Fru  Heiberg  ikke  vilde 
udføre  Titelrollen,  at  Honoraret  altsaa  vilde  blive  ringe  —  alt 
dette  fortæller  han  i  »Mit  Livs  Eventyr«  og  tilføier:  »I  denne 
Stemning   skrev  jeg  til  »Maurerpigen«    en  Fortale,    der    altfor 

tydeligt  viser  mit  syge  Sind;  og  den  blev  der  naturligviis  gjort 
Nar  af«.  Denne  Stemning  yttrér  sig  dog  ikke  i  hans  første 
Breve  fra  Reisen.  Forst  under  Opholdet  i  Rom  kom  den  til 
Udbrud.  Til  hans  Beretning  derom  i  »Mit  Livs  Eventyr«  S. 
234 — 35  maa  jeg  feie  nogle  Oplysninger  om,  hvorledes  og  i 
hvilken  Grad  hans  syge  Sind  aabenbarede  sig. 


Blandt  Andersens  løse  Optegnelser  har  jeg  fundet  en  lille 
Seddel,  en  Slags  kortfattet  Dagbog  fra  dette  Tidspunct  af  hans 
Ophold  i  Rom  i  1841 ;  blandt  andet  har  han  skrevet  Følgende : 

Februar   6.  meget  svag,  hele  Maaneden  endnu  sygelig,  svindel, 
nerveus. 

7.  H.  P.  Holst  indtruffet. 

8.  flyttet  ind  til  mig. 

10.  Scene  med  ham  hjemme. 

15.  Altid  Tandpine.  Breve  hjemme  fra,  at  Heiberg 
har  behandlet  mig  ondt  i  sin  nye  Bog:  »En 
Sjæl  efter  Døden«.  Fru  Læssøe  skrev: 
»det  er  vittigt,  men  ingen  af  Deres  Venner 
kan  holde  af  ham  for  det  mod  Dem«.  Jeg  var 
meget  afficeret;  Landsmændene  gode  mod  mig. 

20.  Var  Polichinel  ved  Carnevalet  i  Corso. 

Den  Passus  i  Heibergs  Digt,  som  afficerede  Andersen 
saa  stærkt,  som  man  af  den  paafelgende  Fremstilling  vil  see, 
er  vistnok  bekjendt  for  de  Fleste,  men  bor  dog  for  Fuldstændig- 
heds Skyld  optages  her.     Den  lyder  saaledes: 

»Mephistop heles.  Alt  længe  skinner  hans  Berømmelses  Maane 
Over  hele  det  store  Kongerige  Skaane, 
Og  i  Tydskland  nyder  han  alt  en  Hæder, 
Som  nedenfor  HundsrtLck  mon  begynde 
Og  ender  ovenfor  SvinemUnde. 

I  Constantinopel  han  snart  vil  trykke 
Midt  i  Serailet  et  Mesterstykke; 
Da  staaer  han  i  Literatnrens  Hegn 
Som  det  orientalske  Sporgsmaalstegn, 
Og   mens  Stor-Eunuchen   hans  Isse  kroner, 
Og  dybt  af  Inferieurerne  knæles, 
Læser  han  »Mulatten«    for  Sultans  Koner, 
Og  »Maurerpigen«  for  dem,  som  skal  qvæles. 
Sjælen.    Jeg  seer,  man  kjender  ham  her,  og  hvordan 
Man  end  bedemmer  den  sjeldne  Mand, 
Det  alt  vil  glæde  ham,  kjendt.  at  være«. 

Den    nærmere    Forklaring    fik    jeg    i    følgende    Brev    fra 

H.  P.  Holst. 

Rom  17.  Febr.  1841. 

».  .  .  .  Uden  Tvivl  paa  Grund  af  en  vis  Attraktionskraft 
var  Andersen  det  første  bekjendte  Ansigt,  jeg  saae  i  Rom. 
Sagtens  ere  de  Efterretninger,  han  modtager  fra  Hjemmet, 
Aarsag  i,  at  vort  Samliv  her  langtfra  ikke  er  saa  behageligt, 
som  det  under  andre  Forhold  kunde  været.  Hans  tidligere  ofte 
for  vidt  drevne  Godmodighed  har  i  den  senere  Tid  givet  Plads 
for  en  Lunefuldhed  og  Bitterhed,  der  let  kan  blive  trykkende 
for  den,  der  som  jeg  bestandig  skal  være  sammen  med  ham. 
De  rolige  og  fornuftige  Yttringer  i  Brevene  fra  Dig,  kjære  Ven, 
og  Din  Familie,  som  ogsaa  jeg  har  søgt  at  understøtte  af  alle 
Kræfter,  finde  kun  lidet  eller  intet  Indpas  hos  ham,  langt  mere 
derimod  et  Slags  los  Fruentimmersnak,  f.  Ex.  fra  den  lille 
Frøken  A.,  der  fortæller  ham,  at  hun  var  henrykt  over  hans 
Drama,  der  blev  modtaget  med  levende  Bifald,  fra  en  Fru  B., 
der  taler  om  Chicane  og  Cabale,  fra  en  Jomfru  C,  der  erklærer, 
at  hun  ikke  kjender  noget  til  hans  Stykke,  men  at  hun  med 
den  inderligste  Glæde  har  seet  af  Ejøbenhavnsposten,  at  det 
er  blevet  optaget  med  udeelt  Bifald  o.  s.  v.  Alt  dette  tjener 
naturligviis    kun    til    endnu   mere  at  forvirre  Hovedet  paa  den 

stakkels  Andersen  og  gjøre  ham  pirrelig  mod  den  Fremstilling 
af  Stykkets  Skjebne,  som  Din  Fader  og  Du  have  meddeelt  ham 
den,  og  som  I  have  været  nødte  til  at  meddele  ham,  da  Talen 
her  tillige  var  om  en  Pengesag.  Af  et  Brev  fra  Agerskov 
vidste  jeg,  at  Heibergs  »Nye  Digte«  vare  udkomne.  Heiberg 
havde  læst  dem  for  mig  den  sidste  Aften,  for  jeg  tog  bort,  og 
jeg  erindrede,  at  Heiberg  et  enkelt  Sted  havde  berørt  ham 
lidt  umildt.  Jeg  talte  imidlertid  ikke  derom,  for  ikke  at 
gjore  Ondt  værre,  og  glædede  mig  over,  at  det  i  Brevene 
fra  Eder  heller  ikke  var  berørt;  igaar  kom  der  imidlertid  et 
Brev  fra  samme  Frøken,  hvori  hun  lamenterer  over  denne  Op- 
førsel fra  Heibergs  Side  og  forsikkrer,  at  alle  Andersens 
Venner  i  Kj ©benhavn  ere  i  hedeste  Grad  indignerede  derover. 
Jeg  har  sjeldent  seet  Andersen  saa  rasende  som  ved  denne 
Leilighed.  I  sin  første  Forbittrelse  skrev  han  et  fælt  Kiimbrev 
til  Heiberg,  fuldt  af  Gift  og  Galde,  men  som  jeg  dog  fik  ham 
overtalt  til  ikke  at  afsende.  Han  overøste  Heiberg  med 
Skjeldsord  og  blev  nærgaaende  mod  mig,  fordi  jeg  ikke  vilde 
stemme  i  med.  Han  havde  faaet  det  Indtryk  af  Brevet  fra 
Hjemmet,  at  Heibergs  »nye  Digte«  kun  vare  en  Satire  paa 
ham.  For  at  berolige  ham  fortalte  jeg  ham  da,  at  der  var  en 
ganske  anden  Tendents  i  disse  forresten  udmærket  smukke 
Digte,  og  at  der  kun  i  Forbigaaende  paa  et  enkelt  Sted  i  »En 
Sjæl  efter  Døden«  var  et  Par  Sidehug  til  ham.  Det  var 
imidlertid  saa  langt  fra  at  dette  beroligede  ham,  at  han  nu 
væltede  sig  over  mig,  fordi  jeg  tog  Heiberg  i  Forsvar,  fordi 
jeg  havde  vidst  hvad  der  stod,  uden  at  sige  ham  det,  og  fordi 
jeg  kunde  finde  Digtene,  hvori  der  var  Udfald  imod  ham,  ud- 
mærket smukke.  Jeg  lo  af  hans  Barnagtighed,  men  ærgrede 
mig  dog  lidt  over  den,  og  Følgen  var,  at  Forholdet  mellem  os 
blev  temmelig  køligt.  Du  begriber  let,  kjære  Edvard,  at 
dette  Liv  ikke  kan  være  synderlig  behageligt«  o.  s.  v. 

Saadanne  Udbrud  af  Andersens   ustyrlige  Sind  gik  her 

som  altid  hurtigt  over.  Forholdet  til  Holst  blev  snart  det 
gamle,  og  de  reiste  sammen  til  Neapel. 

»Det  er  dobbelt  piinligt  at  spottes,  naar  man  ikke  veed, 
hvad  det  er  hos  os,  vi  er  til  Spot  for«,  siger  Andersen 
(»Mit  Livs  Eventyr«  pag.  235),  og  heri  har  han  maaske  Ret. 
Men  naar  man  maatte  erkjende  dette,  og  naar  man  kjendte 
Andersens  Pirrelighed  og  hans  især  paa  Reiser  bestandig 
vaagne  Mistænksomhed  mod  den  literære  Verden  herhjemme,  er 
det  ufatteligt,  at  de,  som  virkelig  vare  hans  Venner  —  eller 
rettere  Veninder  —  ikke  kunde  forstaae,  at  de  i  et  Tilfælde 
som  dette  enten  skulde  tie  stille  eller,  istedetfor  at  fortælle  ham, 
at  der  er  sagt  Noget  imod  ham,  sige  ham  hvad  der  er  sagt; 
allermindst  burde  de  »lave  behagelige  Historier«,  som  han  selv 
kalder  det  i  Brevet  af  10de  Februar.  Men  netop  her  skulde 
de  have  erindret,  med  hvilken  Vægt  en  haanende  Bemærkning 
vilde  falde  paa  ham,  naar  den  kom  fra  Heiberg.  Thi  Andersen 
satte  ham  overordenlig  høit  baade  som  Digter  og  som  Kritiker, 
men  han  følte  sig  navnlig  imponeret  af  hans  urokkelige  Lige- 
vægt og  hans  knusende  Ro  ved  Siden  af  den  urbane  Tone,  der 
var  ham  saa  eiendommelig,  saa  at  selv  hans  skarpeste  Bemærk- 
ninger i  deres  Samtaler  fremtraadte  i  Form  af  en  fiin,  undvigende 
Skjemt.  Og  Heiberg  havde  virkelig  Godhed  for  Andersen 
og  erkjendte  fra  den  tidligste  Tid  hans  Geni;  men  hans  drama- 
tiske Arbeider  kunde  han,  paa  faa  Undtagelser  nær,  ikke  finde 
sig  i1.  De  Spydigheder  mod  Heiberg,  som  Andersen  ikke 
var  sparsom  med,  vare  ikke  Udtrykket  for  hans  virkelige 
Felelse  for  ham ;  Heiberg  og  hans  Huus  vedblev  at  udøve  sin 
Tiltrækningskraft  paa  ham. 

I  en  roligere  Stemning  skrev  han  kort  efter  til  min  Hustru : 


1  Allerede  i  1833  skrev  Heiberg  til  J.  Collin,  at  »Andersen  ved 
sine  dramatiske  Arbeider  har  tabt  endeel  af  den  Gunst,  hvoraf  han 
iforveien  var  i  Besiddelse  som  Digtere. 

....  Jeg  kan  begynde  at  tænke  mig,  at  Stykket  har  fore- 
kommet last,  at  Øienskuespillet  har  været  for  bredt,  men  ganske 
forkaste  det  hele  Arbeide  kan  jeg  dog  ikke.  Tak  Deres  Sviger- 
fader fordi  han  strax  skrev;  uden  hans  Brev  havde  det  været 
for  haardt  af  Edvard  at  lade  mig  vente  saalænge.  Den  kjære 
Faders  Deeltagelse  gjorde  mig  ogsaa  godt,  skjøndt  det  var  mig 
lige  saa  vigtigt,  at  han  just  ved  dette  Stykke  skulde  havt 
Ære  af  mig,  som  det  var  mig  om  min  Digterære  at  gjere.  O 
det,  det  har  piint  mig,  men  det  skal  ved  den  evige  Guds 
Hjælp  oprettes.  De  Christianshavnske  Ax  skal  komme  til  at 
bøie  sig  som  i  Josephs  Drøm,  og  jeg  haaber  de  kritiske  magre 
Køer  ikke  skulle  sluge  al  aandelig  Fode  —  dog  det  er  nok 
billedligt  talt ;  og  da  det  seer  lidt  uvist  ud  med  min  østerlandske 
Heise,  tør  jeg  nok  ikke  tale  i  Billeder.  —  Jeg  har  været  ved 
Festen  i  Collegiet  »de  propaganda  fide«.  Komisk  var  en  Dialog 
mellem  to  Drenge  fra  Pegu,  den  lød  bogstaveligt:  1)  Kakak. 
2)  Smakaki  Kuk.  En  ung  Californier,  der  for  6  Aar  siden 
kom  hertil  som  Vild,  spillede  paa  et  vildt  Instrument  og  sang 
vildt.  To  Chinesere  sagde  virkelig:  »tsingsing«.  En  Æthioper, 
et  virkelig  sort  Menneske,  Kjole,  Halsklud,  Ansigt  alt  sort;  det 
eneste  Hvide  var  det,  han  vendte  ud  af  Øinene.  —  Med  Hen- 
syn til  »Maurerpigen«  maa  jeg  tilføie,  at  det  ikke  synes  som 
jeg  har  Lykke  med  Døttre.  Maurerpigen  og  Agnete  traadte 
begge  frem  medens  jeg  var  ude,  og  de  staae  endnu  eensomme  i 
Verden.  Sønnerne  have  meer  Lykke:  Improvisatoren,  Mulatten, 
Svinedrengen  og  Spillemanden,  ja  dem  gaaer  det  godt.  Jeg  er 
nu  meget  angst  for  de  kommende  Døttre,  og  der  komme  vist 
Dettre  endnu«. 

Først  efter  sin  Hjemkomst  læste  han  Heibergs  »Nye 
Digte«,  og  han  fandt  da,  at  »det  Sagte  var  i  sig  selv  Intet  at 
tage  sig  saa  nær«.     (»Mit  Livs  Eventyr«  pag.  235). 

Rom  8.  Januar  1841. 
(Til  Jonas  Collin). 

....  Bed  Edvabd  takke  Hartmann  og  sige  ham,  at 
det  bedrøver  mig,  at  han  igjen  har  spildt  en  smuk  Musik  paa 
et  forkasteligt  Arbeide1;  jeg  kan  kun  love  ham,  at  jeg  aldrig 
skal  give  ham  ny  Anledning.  De  skriver  ikke,  hvormange 
Piber  der  har  været,  siig  mig  det  kun,  dog  det  fortæller  vel 
Edvabd  mig.  Hvad  jeg  ved  et  uheldigt  Forsøg  taber  hos  dem 
derhjemme  veed  jeg.  Heiberg  har  altsaa  været  klartseende, 
jeg  er  det  desværre  ikke,  uden  maaskee  i  Eet:  min  Fremtid. 
....  Mig  er  Rom  ingen  god  By ;  sidste  Gang  jeg  var  her  fik 
jeg  netop  paa  denne  Tid  Underretning  om  min  Moders  Død  og 
et  andet  Brev,  der  gjorde  mig  mismodig  den  hele  Tid  her.  Nu 
Sygdom  og  mit  Stykkes  Udpibning!  Tilgiv  mig  hvad  Sorger 
jeg  har  bragt  Dem. 

Gid  jeg  havde  lidt  mere2  Selvfølelse,  den  vilde  holde  mig 
meget  i  Veiret,  men  man  maa  jo  beholde  sin  Natur.  .  .  .  Fra 
Fyen  fik  jeg  da  naturligviis  en  meget  lovende  Meddelelse  om 
Maurerpigen,  angaaende  gunstige  Anmeldelser  i  Avisen;  jeg 
vidste  nok,  at  det  ei  forholdt  sig  saa  og  har  derfor  i  Hast  bedt 
min  Correspondent  ikke  oftere  at  lave  mig  behagelige  Historier; 
den  gode  Jette  Wulff  skriver  ogsaa  om  et  glimrende  Bifald 
forste  Aften,  men  siden  daarligt  Huus,  da  man  ei  ynder 
Tragedier;  slige  Efterretninger,  hvor  jeg  behandles  som  Barn, 
sætte  kun  Bitterhed  i  mit  Blod;  af  Dem  veed  jeg  det  sandere 
Resultat,  og  Edvabd  har  skrevet,  at  alle  Bladene  tage  haardt 
fat  paa  mig3.  Deres  sønlig  hengivne 

H.    C.    ANDEB8EN. 


1  Maurerpigen. 

1  Her  staaer  skrevet  men  overstreget:  »den  Heibergske <. 
*  Man  sammenligne  hermed  min  Faders  Brev   om  Maurerpigen 
(Trykte  Samling  Nr.  62). 

Athen  11.  April  1841. 
(Fru  L.  Lind  f.  Collin). 

....  Den  østerrigske  Minister,  den  bekjendte  Grev  Pbokbib 
(Prokesch-Osten)  viser  mig  megen  Opmærksomhed,  hver  Dag 
ride  vi  sammen;  han  siger  jeg  har  stort  Talent  til  at  blive  en 
udmærket  Rytter.  I  Grækenland  er  det  nu  en  Nødvendighed 
at  ride,  thi  ellers  kommer  man  ikke  langt,  da  her  egenlig  slet 
ingen  Veie  er.  Hvorofte  har  jeg  ikke  ønsket,  at  De  og  Deres 
Søster  saae  mig  tilhest  med  min  høie  Grækerhue  og  flagrende 
Silkednsk.  Den  første  Dag  var  jeg  naturligviis  skrækkelig  angst, 
og  naar  Bæstet  kom  lidt  ud  over  Fodgang  —  jo  jeg  tilstaaer 
det  —  brølte  jeg  ganske  høit.     Nu  brøler  jeg  ikke  meer. 

Jeg  reiser  nu  snart  til  Smyrna,  derfra  gjennem  Darda- 
nellerne  (dog  det  kjender  De  af  Geographien)  til  Gonstantinopel 
o.  s.  v.  Hav  mig  i  Erindring  den  4de  til  den  6te  Maii,  thi 
da  er  jeg  paa  det  sorte  Hav,  og  det  har  slugt  et  Par  Damp- 
skibe i  dette  Foraar ;  dog  jeg  vil  haabe  det  lader  sig  nøie  med 
disse  Bid  og  lader  Digteren  slippe  vel  over.  Skriv  mig  et  Brev 
til  Wien,  det  kan  gjøre  mig  godt,  naar  jeg  som  ung  Tyrk 
vender  hjem  fra  Orienten;  nu  er  jeg  allerede  en  gammel  Græker. 
Døer  jeg  ude,  da  er  min  sidste  Tanke  hos  Dem  og  Deres. 

Med  broderligt  Sind 

H.  C.  Andersen. 


Leipzig  3.  Julii  1842. 

(Til  Hr.  Politirets-Assessor  A.  Drewsen). 

Naa  Gud  velsigne  Dem  og  alle  de  Kjære  i  det  Collinske 
Huus  for  de  velsignede  Breve  jeg  fandt  fra  dem  i  Dresden. 
Ingen  kan  beskrive  min   Jubel  da  jeg  fik  dem,  ja  De   vilde 

23 

maaskee  have  leet  af  mig,  thi  jeg  kyssede  Papiret.  Jeg  for- 
sikkrer,  at  jeg  den  første  Aften  læste  Brevene  over  sex  Gange 
igjennem,  og  endnu  hver  Aften  læser  jeg  dem  Ord  for  Ord 
igjen.     Siig  til  Edvard,  at  han  har  et  meget  lovende  Talent 

for  Venskabsstilen ;  jeg  skylder  ham  at  sige  dette Jeg 

skal  iaften  med  Brockhaus  hen  og  see  den  første  og  vistnok 
den  eneste  Vaudeville  paa  denne  Heise.  Jeg  har  næsten  reent 
glemt  denne  Digt- Art,  men  trøster  mig  med  at  jeg  nok  kommer 
ind  i  den  igjen  naar  jeg  først  er  hjemme.  Muligt  har  Heiberg 
forvandlet  hele  Kjøbenhavns  Veiviser  til  lutter  Vaudeviller,  een 
om  hver  Mand,  og  alle  skulle  gives  efter  hinanden,  saa  at  de 
vare  hele  Saisonen  og  Dyrehavstiden  med. 

O  vær  mig  Alle  ret  gode  hjemme,  thi  Kjærlighed  gjør 
god  og  bedre,  det  føler  jeg  ret  i  dette  Øieblik.  O  jeg  gav 
gjerne  10  Aar  af  mit  Liv  for  i  dette  Øieblik  at  kunne  flyve 
i  Deres  Arme.  Siig  til  Deres  Kone,  at  hun  skriver  Breve, 
der  vilde  gjøre  hende  udødelig,  om  de  bleve  trykte;  for  hendes 
Lune  bøier  jeg  mig  dybt,  og  saa  er  hun  ovenikjøbet  saa  vel- 
signet og  god.     Hils  hende  og  dem  Alle. 

Deres  hengivne 

H.  C.  Andersen. 

p.  ser. 

Fra  Fru  Serre  har  jeg  den  Bøn  til  Dem, 
om  De  af  Deres  Kokkepige  vil  faae  Opskriften 
paa  Rødgrød,  samt  hvorledes  man  skal  tilberede 
Selleri-Suppe;  jeg  har  nemlig  rost  den  mageløse 
Selleri-Suppe,  der  laves  i  Deres  Huus. 


Fuglen  i  Pæretræet 

opførtes  ved  en  Sommerforestilling  den  4de  Juli  1842  og 

gik  6  Gange. 

Gisselfeld  7.  Julii  1842. 
(Til  J.  Collin.) 

....  »Agnete«  venter  jeg  mig  endeel  af,  eftersom  jeg 
har  omarbeidet  det.  Gades  nye  Musik  til  det,  har  man  sagt 
mig,  skal  være  saare  fortrinlig.  I  »Fædrelandet«  staaer  en 
Kritik  over  mig  angaaende  »Bazaren«,  den  siger  alt  det  Gode, 
jeg  forlanger,  men  den  siger  ogsaa  alt  det  Onde,  der  vist  kan 
siges;  og  i  enkelte  Yttringer,  hvor  Anmelderen  troer  klogt  at 
see  mig  ind  i  Sjælen,  seer  han  aldeles  udenfor. 

Deres  o.  s.  v. 

H.  G.  Andersen. 

Den  i  dette  Brev  omhandlede  Kritik  var  af  P.  L.  Møller. 
»Det  Gode  og  det  Onde«  findes  henholdsviis  i  felgende  Sæt- 
ninger: 

»Det  er  en  Heise,  foretaget  af  en  Digter  og  skildret  i 
Digterens  Sprog,  i  lyriske  Digte  og  Skizzer,  der  ofte  kunde 
have  fortjent  metrisk  Form,  uagtet  Forfatterens  Prosa  er  be- 
gejstret og  poetisk  nok.  Mellem  disse  Digte  paa  Prosa  slynger 
sig  en  uendelig  broget  Række  af  Landskabs-  og  Genremalerier, 
henkastede  med  ægte  malerisk  Blik,  med  en  rask  Pensel,  en 
ofte  yppig  og  glødende  Kolorit. 

Det  er  beklageligt,  at  Andersen,  der  besidder  saamange 
Elementer  til  et  skjent,  livligt,  ja  ofte  henrivende  Foredrag,  endnu 
behandler  det  Grammatikalske  og  Syntaktiske  saa  skjødesløst«. 


Bregentved  Julii  1842. 
(Til  B.  Oollin.) 

....  Naa,  Heiberg  og  Hertz  faae  jo  ordenlig  »paa 
Kassen« ;  jeg  holder  imidlertid  ikke  af  at  spotte  den  syge 
Love,  men  det  kan  jeg  sige  Dem,  jeg  vidste  nok  at  Nemesis 

28* 

ogsaa  engang  kom  paa  Christianshavn ,  ja  jeg  havde  det  end- 
ogsaa  i  Pennen,  da  jeg  skrev  Bazaren;  men  at  han  sktdde 
komme  her  endnu  samme  Aar,  det  havde  jeg  ikke  ventet.  Jeg 
vil  ikke  nægte  Dem,  at  det  morer  mig,  her  i  Ro  og  Mag,  i 
en  deilig  Natur  og  under  kjærlig  Omgivning  at  see  den  store 
Nævefægtning;  nu  faaer  jeg  dog  Ret  i  hvad  vi  have  stridt  om, 
og  jeg  især  med  Deres  fortræffelige  Søster  Ingeborg,  der 
paastod,  at  Heiberg  var  den  eneste  Digter,  der  ikke  var  for- 
fængelig eller  idetmindste  ikke  lod  sig  mærke  dermed.  Jeg 
ansaae  ham  dengang  og  endnu  som  den  allerværste,  men  det 
er  ingen  Sag  at  synes  beskeden,  naar  alle  Andre  overdænge  En 
med  Hyldest  og  Erkjendelse  ja  apotheosere  det  Allerubetydeligste 
af  En.  Jeg  har  alt  i  mit  Liv  gjort  endeel  Erfaringer  med 
Hensyn  til  mig  selv  og  Andre,  jeg  vil  herefter  vide  at  vurdere 
Folks  Dom  og  min  egen.  Gid  jeg  lidt  tidligere,  da  man  alier- 
haardest  beskyldte  mig  for  Forfængelighed,  havde  haft  lidt  mere 
Tillid  til  mig  selv,  gid  jeg  maa  faae  mere  end  jeg  nu  har.  Det 
synes  Dem  vist  et  skrækkeligt  Ønske,  men  synes  det  Dem  virke- 
lig saa,  da  beviser  dette,  at  De  dog  ikke  har  det  dybe  Indblik 
i  mit  »aabne  Indre,«  som  De  og  Mange  træ  og  sige. 

Hvad  er  nu  ogsaa  det  for  en  Tanke,  at  jeg  skulde  ville 
see  Hamborg,  fordi  jeg  »som  har  seet  saameget  af  Europa,  ikke 
kan  lide,«  at  De  har  seet  det  brændte  Hamborg  og  jeg  ikke. 
Men  skriv  nu  snart,  saa  er  De  elskværdigere  end  jeg  troer. 

Deres  trofaste 

H.  C.  Andersen. 


Glorup  6.  Aug.  1842. 
(Til  Fru  Louise  Lind). 

....  I  Ringsted  maatte  jeg  vente  5  Timer;  i  min  Kjed- 
sommelighed  fandt  jeg  paa  at  besøge  Kirken,   og  det  lønnede 

sig.  Jeg  stod  ved  Valdemar  Selers  Grav;  jeg  bankede  paa 
Erik  Menveds  Kiste  og  fortalte  de  kongelige  Been,  at  de  til 
Vinter  skulde  danse  paa  Theatret.  —  Det  undrer  mig,  at  ingen 
af  Heibergs  mange  Disciple  tage  hans  Parti  i  denne  første 
puniske  Krig.  Jeg  kan  ikke  begribe  at  han  er  saa  hæftig,  han 
som  slet  ikke  har  Forfængelighed,  slet  ikke  lader  sig  mærke 
med  den,  men  som  saa  tidt  i  denne  Henseende  er  sat  som  et 
Exempel  for  mig  og  Andre.  —  Lev  vel. 

Deres  broderligsindede 

H.  C.  Andersen. 


Glorup  15.  Aug.  1842. 
(Til  Jonas  Collin). 

Da  de  Andre  have  saa  meget  at  gjore,  at  de  ikke  glæde 
mig  med  Brev,  maa  jeg  nok  henvende  mig  til  den,  der  har 
meest  at  bestille;  han  er  maaskee  den,  der  veed  at  skaffe  sig 
Tid  til  at  underholde  sig  lidt  med  mig,  og  jeg  skriver  altsaa 
til  Dem.  ...  Jeg  kan  ikke  blive  ret  enig  med  mig  selv,  om  jeg 
dog  ikke  burde  tage  til  det  brændte  Hamborg  for  at  see,  hvad 
jeg  siden  neppe  nogensinde  faaer  at  see.  Hvad  vilde  De  be- 
stemme Dem  til  i  mit  Sted?  Vilde  De  heller  sætte  de  30  Bdl. 
i  Sparekassen  til  den  næste  store  Heise  til  Spanienland? 

Hvad  Stads  gjores  der  af  Uhland? 

Deres  o.  s.  v. 

H.  C.  Andersen. 


Den  2.  Sept.   1842,  indkom  til  Theatret: 
»Agnete  og  Havmanden« 
dramatisk  Digtning  i  to  Afdelinger  af  H.  C.  Andersen  : 
Musiken  af  Capelmusicus  Gade. 
Censur: 
Da  alting  nuomstunder,   især  hos  os,  skal  dramatiseres  og 

bringes  paa  Scenen,  enten  det  er  et  dramatisk  Stof  eller  ikke, 
da  lange  episke  Digte,  Romaner  og  Noveller  maa  dele  denne 
Skjebne  med  Romanzer  og  Kjæmpeviser,  hvorfor  da  ikke  ogsaa 
engang  oversætte  Visen  om  Agnete  paa  Holmegaard  i  dialogisk 
Form?  Naar  der  kommer  god  Musik  og  Decorationer  til,  pleier 
jo  Saadant  at  gjere  meer  eller  mindre  Effect.  Hr.  Andersen, 
som  ikke  er  meget  stærk  i  den  dramatiske  Digterevne,  er  deri- 
mod mere  Lyriker  og  har  her  fondet  et  episk  Stof,  som  op- 
rindeligen  har  et  lyrisk  Element  og  har  givet  ham  Leilighed 
til  at  benytte  det,  vistnok  med  mere  Held  end  ved  de  fleste  af 
hans  dramatiske  Productioner.  Stoffets  rene  Simplicitet  kunde 
maaskee  have  fordret  en  Dialog  i  Prosa  eller  ialfald  heller 
rimede  Vers  i  den  Hertziske  Maneer.  De  nu  til  Lykke  temmelig 
af  Mode  komne  riimfrie  tragiske  Jamber  have  saa  tidt  den 
uheldige  Virkning  at  bringe  Tvang,  Stivhed  eller  et  over  det 
Naturlige  opskruet  Udtryk  ind  i  det  simple  Drama  af  mere 
idyllisk  end  heroisk  Gharakteer. 
16.  Sept.  1842. 

Molbech. 
Antaget 

Collin. 

Det  opførtes  kun  to  Gange,  i  April  og  Maii  1843;  »det 
fandtes  saa  kjedsommeligt,«  siger  Overskou,  »at  den  gode 
Musik  ikke  kunde  afværge  Mishag«. 


Breitenburg  18.  Febr.  1843. 
(Til  Jonas  Collin). 
....  Jeg  har  tilbragt  her   14  meget  behagelige  Dage. 
Om  de  holsteenske  Stridigheder  horer  jeg  ikke  meget,  Greven, 
veed  De,  er  høist  moderat;  dog  hvad  Lorentzen  angaaer,   da 

siger  ban,  at  Ingen  bar  skadet  den  danske  Sag  saameget  som 
denne  Mand;  ban  skildrer  barn  som  en  Personligbed,  der  kun 
vil  træde  frem,  og  da  det  ikke  lykkedes  som  Holstener,  vil 
ban  forsøge  det  som  Dansk.  Naturligviis  er  det  kun  Dem  jeg 
siger  Rantzaus  Ord,  tbi  ban  er  meget  billig  i  alle  sine  Yt~ 
tringer  og  bar  megen  Kjærlighed  for  Danmark.  Her  er  ellers 
en  rav  Holstener,  en  snurrig  Person,  Timmermann,  Herredsfoged 
eller  saadan  noget  fra  Haderslev,  ban  siger  megen  Snak.  For- 
leden bad  ban  mig  i  dum  Taktløsbed  —  vi  sad  alle  ved  Bordet, 
om  jeg  ikke  vilde  gjore  et  Vers  over  Lorentzen;  jeg  troer 
jeg  svarede  barn  ganske  ordenligt.  Rantzau  spurgte  Mennesket 
bvad  ban  meente,  om  jeg  skulde  besynge  Lorentzens  For- 
tjeneste af  den  danske  Sag,  for  Andet  kunde  jeg  som  Dansk 
naturligviis  ikke  gjøre,  og  dette  kunde  vel  neppe  være  barn 
behageligt  .  .  . 

Rantzau  sender  mange  hjertelige  Hilsener  til  Fru  Heiberg, 
og  jeg  tillader  mig  til  denne  Bouquet  at  sende  min  egen  Hilsen, 
der  kan  gjøre  Tjeneste  som  Silkebaandet,  der  holder  den  sammen. 
Tusende  Hilsener. 

Deres  o.  s.  v. 

H.  C.  Andersen. 


Paris  28.  Marts  og  2.  April  1843. 
Kjære  Jonna.1 

Du  kan  troe  jeg  blev  glad  ved  at  modtage  Dit  lille  Brev, 
og  dobbelt  glad  ved  at  vide,  hvor  gjerne  Du  seer  nogle  Ord 
fra  mig.  Du  paalægger  mig  at  jeg  skal  vedblive  at  sige  Du 
til  Dig,  og  det  saalænge  jeg  har  dig  kjær;  ja  men  saa  bliver 
det  jo  paa  Livstid.  Du  har  vel  af  mine  Breve  seet,  at  jeg 
har  faaet  en  Indbydelse  til  Oldenburg,  som  der  dog  neppe  bliver 
noget  af;  en  lignende  bar  jeg  til  Luzern,  hvor  en  Baronesse  ** 


1  Jonna  Drewsen,  (senere  Baronesse  Stampe). 

sværmer  lidt  for  stærkt  for  mig.  Du  kan  tænke,  at  i  en  stor 
Salon  bos  Grevinde  **  drog  hun  mig  lige  ben  i  den  Fleiels  Sopba 
og  lod  mig  tage  Plads  ved  sin  Atlaskes  Side  —  hun  var  nemlig 
i  det  sorteste  Sort  med  Juveler  —  og  her  boldt  hun  min  Haand 
og  trak  Balzac,  Digteren,  ved  hans  Haand,  saa  han  ogsaa  kom 
paa  Siden  af  hende,  og  saa  udbrød  hun:  Jeg  Lykkelige,  jeg 
skammer  mig  ved  at  være  mellem  to  af  vor  Nutids  største 
Mænd.  »La  baronne«  sagde  jeg  med  et  straffende  Blik  og  ud- 
viklede, Alt  paa  Fransk,  hvor  ubetydelig  jeg  var.  Du  kan  træ 
jeg  kan  udfolde  mine  franske  Vinger.  Af  alle  Danske  her 
taler  unægtelig  Lehmann  bedst  Fransk,  jeg  daarligst,  men  Lehmann 
selv  ønsker  sig  min  Smidighed  i  at  voltigere  gjennem  en  Conver- 
sation  med  det  jeg  kan.  Du  veed  jeg  har  endogsaa  talt  med 
Rachel,  hun  som  af  Alle  her  bedst  taler  den  franske  Tunge; 
men  jeg  var  ikke  forknyt;  jeg  tænkte  som  saa:  godt  Fransk 
kan  hun  hore  hver  Dag  og  hun  kan  selv  levere  det  Bedste, 
men  min  Fransk  er  original,  og  hun  maa  see,  hvilken  Uleilighed 
jeg  har  for  at  gruppere  Ord  der  kan  aabenbare  mine  Tanker. 
Sommetider  snakker  jeg  mig  ogsaa  fast,  men  saa  siger  jeg: 
voila  c'est  tout;  og  saa  lader  jeg  den  Anden  faae  Ordet.  I 
kjender  mig  saa  godt  hjemme,  men  I  kjender  mig  dog  ikke 
ude;  de  Collinske  Sprog- Anskuelser  ere  ogsaa  for  strænge  og 
ikke  Verdens  almindelige.  Jeg  vilde  ønske  Du  var  her,  hvor 
vi  skulde  trave  om.  Den  hele  By  bestaaer  af  Boutiker,  Vor- 
herre maa  vide  hvo  der  kjøber,  thi  alle  Mennesker  synes  at 
sælge. 

Din  gamle  trofaste  Ven 

H.  G.  Andersen. 

Glorup  28.  Julii  1843. 
(Til  Fru  Louise  Lind). 

.  .  .  Jeg  har  allerede  tumlet  mig  endeel  i  denne  Sommer 
og  faaet  saa  ypperligt  tittet  ind  i  flere  Familier ;  jeg  læser  saa- 
ledes  til  Examen  i  Menneskekundskab  og  haaber  at  bestaae, 
skjendt  De  og  Deres  Sester  ere  strænge  Dommere.  »Ahasverus« 
er  jeg  allerede  rykket  betydeligt  frem  i.  En  heel  ny  Roman 
chrystalliserer  sig  i  min  Tanke.  Det  vil  blive  en  Roman  for 
Dem  og  Ingeborg;  det  bliver  Mennesker  og  kun  faa  Natur- 
skildringer.     Er  det  saaledes  vi  vil  have  det? 

Mon  Lind  fra  sin  Qvist  over  de  grønne  Grene  nogensinde 
sender  en  Tanke  til  Poeten?  Lev  vel.  Det  Eneste,  der  gjor 
mig  Opholdet  i  det  skrækkelige  Kjøbenhavn  udholdeligt,  er  at 
leve  med  det  Collinske  Huus,  hvori  De  jo  er  en  af  Grund- 
støtterne.    Nu  Gud  velsigne  og  glæde  Dem. 

Broderen. 


Kjøbenhavn  16.  Aug.  1843. 
(Til  Jonas  Collin.) 

Her  sender  jeg  den  forlangte  Reise-Route;  hvad  iovrigt 
»Ledsageren«  angaaer,  da  var  det  virkelig  mit  Alvor,  at  jeg 
nok  havde  Lyst  til  at  ledsage  Fru  Paulsen1,  derimod  ikke  at 
reise  som  Drengens  Lærer  og  som  saadan  blive  et  Aar  borte. 
De  sagde,  »det  gaaer  dog  ikke  ret  an«,  jeg  forstod  ikke  her 
Deres  Mening;  ja  naar  man  i  Danmark  kun  satte  mig  halvt 
saa  høit  som  i  Tydskland,  og  jeg  havde  et  Udkomme  som  det 
der  er  skaffet  Heiberg,  da  gik  det  ikke  an  og  skete  heller 
aldrig.  For  Tydskerne  er  jeg  den  bekjendteste  og  meest  anseete 
Poet,    de  Danske   nu  har;   hvad  Plads  der   egenlig  tilkommer 


1  Thorvaldsens  Datter. 

mig,   er  her  ikke  Stedet  at  afhandle;   men  for  Tydskerne  vilde 

det  vel  see  lidt  fattigt  ud,   at  jeg  travede  gjennem  deres  Land 

som  Lærer  hos  en  lille  Dreng;  men  det  vil  jeg  heller  ikke,  jeg 

vil  ledsage  Moderen  og  gjere  mig  en  Gisede  af  at  læse  Tydsk 

og  Dansk  med  Drengen,  saa  at  han  kan  udtrykke  sig  nogenlunde 

i  disse  Sprog;  lærer  han  halv  saa  meget  som  jeg  selv  kan,  da 

er  det  vel  nok.     Det  vil  slet  ikke  være  mig  nogen  Fornøielses- 

Tour,  jeg  kan  Veien  udenad  og  vil  paa  den  være  meget  bunden; 

men  saa  er  jeg  dog  saalænge  fra  Danmark,  hvor  sandelig  ene  og 

alene  Deres  Haus  ret  holder  mig  fast.     Jeg  foler  en  Uvillie 

mod  mit  Fædreland,  en  Uvillie,  der  næsten  er  ligesaa  stor  som 

den,  man  viser  mig  her  som  Digter.     For  Dem  kan  jeg  ærligt 

udtale  mig,  jeg  synes,  at  Danmark,  saaledes  som  det  aabenbarer 

sig  i  Kjøbenhavn  —  og  det  er  dog  Hjertet  —  er  et  Land, 

hvor  Folket  er   smaa  »Corsar-Børn;«   det   lever  kun  for  at  see 

Smaaligheder  og  Feil  hos  enhver  fremtrædende  Personlighed. 

Jeg  vil  imidlertid  slet  ikke  anvende  nogen  Slags  Overtalelse 

men  lade  Forsynet  raade  i  denne  Sag.     Siger  De :  reis  med,  saa 

gjør  jeg  det;  synes  De  endnu  ikke,  at  det  »gaaer  an«  for  mig, 

og  ikke,   at  det  vil  være  meget  godt  for  Fru  Paulsen,   saa 

bliver  jeg.      Det  maa  jeg  da  ogsaa  sige,   at  jeg  kun  vilde  føle 

mig  forpligtet  til  at  være  V2  Aar  borte,   og  at  jeg  naturligviis 

havde  Reisen    hen   og  hjem  samt  et  anstændigt  Ophold  i  Rom 

aldeles  sikkert. 

Deres  o.  s.  v. 

H.  C.  Andersen. 

Giver  ikke  det  landoekonomiske  Selskab  noget 
Slags  æsthetisk  Arbeide  ud  for  Bonden?  Et  saadant 
havde  jeg  ogsaa  Lyst  til  at  beskjæftige  mig  med. 
Seer  De,  jeg  vilde  gjerne  i  den  Tid  jeg  ikke  kan 
producere,  have  et  Arbeide,  der  kunde  betale  sig; 
jeg  vil  have  Penge,  Penge! 

Andersens  umaadelige  Productivitet  som  Forfatter,  Bear- 
beider  eller  Oversætter  for  Theatret  var  ledsaget  af  en  ustyrlig 
Iilfærdighed  med  at  faae  disse  Stykker  opførte.  Han  kunde 
eller  vilde  ikke  erkjende,  at  der  kunde  være  lovlige  Hindringer; 
han  trængte  paa,  og  naar  det  ikke  hjalp,  ansaae  han  sig  som 
forurettet.  Dette  have  alle  Theatrets  vezlende  Bestyrelser  er- 
faret, min  Fader  fremfor  Nogen;  men  jeg  var  naturligviis  den, 
der  oftest  blev  benyttet  til  at  anbringe  hans  Fordringer  paa 
passende  Steder.  Dette  maa  dog  ikke  forklares  alene  af  hans 
Lyst  til  at  see  sine  Arbeider  opførte,  men  væsenlig  af  oekono- 
miske  Grunde.  I  Studenterdagene,  inden  han  fik  Stipendium, 
var  han  virkelig  trængende;  han  var  meget  tilbageholdende 
med  at  yttre  sig  derom  og  havde  Sky  for  at  falde  Nogen  til 
Byrde  i  denne  Henseende;  jeg  erindrer  ikke,  at  han  nogensinde 
har  talt  til  mig  derom;  kun  i  et  enkelt  Brev  forekom  nogle 
Udbrud  af  morke  Tanker  om  hans  Udkomme  (i  1835).  Men 
ogsaa  senere,  efter  at  hans  Frygt  for  Udkomme  maatte  være 
fjernet  ved  det  ham  tillagte  Annuum,  virkede  den  samme 
Grund,  thi  hans  Fordringer  vare,  og  med  Bette,  stegne  betydeligt 
især  fra  den  Tid  af,  da  han  regnede  det  at  re  ise  med  til 
Nødvendigheds- Artikler.  Dette  fremgaaer  bedst  af  hans  Yttrin- 
£er  i  Anledning  af  en  af  hans  meest  underordnede  Frembrin- 
gelser, som  kun  var  en  Bearbeidelse ,  nemlig  »En  Comedie  i 
det  Grønne«.     Herom  skriver  han  til  mig. 

Breitenburg  Febr.  1848. 
.  .  .  »See  endelig  til,  gjennem  Deres  Fader,  at  »en  Co- 
medie i  det  Grønne«  kommer  paa  Benene,  og  at  jeg  faaer  den 
betalt  saa  godt  som  muligt.  Det  var  Deres  Fader  selv  som 
raadede  mig,  ikke  at  lade  Directionen  faae  den,  uden  man  gav 
mig  noget  ordenligt;  jeg  vilde  da  have  100  Rdl. ,  men  man 
bød  mig  kun  40.  Der  er  ingen  Bubrik  den  egenlig  kan 
komme  under,  thi  den  er  mere   end   en  Omarbeidelse ;   det   er 

det  gamle  Sujet  soni  er  beholdt,  men  hvad  der  siges  er  nyt, 
dernæst  er  det  en  Vaudeville,  hvorimod  »Skuespilleren  imod  sin 
Villie«  er  et  Lystspil.  Tal  lidt  med  deres  Fader  derom;  thi 
seer  De,  jeg  vilde  gjerne  i  Paris  kjøbe  Klæder,  og  det  kan 
kun  skee  for  hvad  jeg  kan  faae  tilsendt  for  »en  Comedie  i 
det  Grønne«.  —  »Agnete«  haaber  jeg  bliver  det  første  Stykke 
efter  »Ørkenens  Søn«. 

Fremdeles:  Paris  Marts   1843. 

»Siig  mig,  hvornieget  det  er  en  Kjole,  Klædet  iberegnet, 
koster  hjemme;  saavidt  jeg  husker  bliver  det  billigere  at  for- 
syne sig  med  Klæder  i  Paris;  men  til  at  kjøbe  noget  veed 
De  jeg  ikke  har  Penge;  jeg  kan  kun  kjøbe  naar  jeg  faaer 
disse  og  dem  maa  jeg  have  for  »En  Comedie  i  det  Grønne«, 
rimeligvis  100  Rdl. ;  kunde  jeg  faae  disse  først  i  April,  var  jeg 
meget  glad,  tal  med  Deres  Fader  om  Stykkets  Opforelse;  jeg 
begriber  ikke,  hvorfor  det  hviler,  da  der  kun  er  to  Personer 
i  det  og  Phister  var  jo  saa  hidsig  blæsende  paa  at  faae  den  nye 
Scene  lagt  ind.  —  Kommer  Agnete  frem  og,  som  jeg  haa- 
ber, gjør  Lykke,  da  bliver  jeg  en  Maaned  endnu  ude.  See, 
De  kan  skaffe  mig  Penge,  jeg  mener  mine  egne  Penge;  det 
er  lidt  tungt  at  flyve  hjem  i  Galop. 

Og  endelig:  Nysø  27.  Novbr.  1843. 

....  Et  nyt  Eventyr  er  skrevet,  og  Stof  har  jeg  faaet 
fra  Hartmann  til  en  Opera  »det  Oldenborgske  Horn«. 

Aviserne  iaften  sige  mig,  at  »en  Comedie  i  det  Grønne« 
ikke  er  blevet  opført  i  Søndags.  Stykket  staaer  heller  ikke 
ansat  til  Opførelse  i  den  følgende  Uge,  hverken  om  Søndagen 
eller  om  Onsdagen.  Phister  er  ikke  syg,  Foersom  ikke  heller, 
thi  der  staaer  ansat  Skuespil,  hvori  de  begge  have  Roller. 
Hvad  er  der  i  Vejen?  Jeg  kan  ikke  gjætte  det.  Har  Phister 
skabt  nye  Udflugter?     Hvad  er  der  med  det  Menneske?     Har 

Helsted  ikke  kunnet  lave  en  Melodi,  hvortil  jeg  gav  ham  de 
tydeligste  Conturer?  Han  lovede  at  skrive,  intet  Ord  har  jeg 
faaet.  Altsaa  her  kan  Gjerdet  ikke  være  af  Lave.  Er  en 
tredie  Mand  væltet  ind  imellem  mig  og  Stykket?  Bet  kan  jeg 
ikke  forstaa.  Heiberg  er  dog  ikke  blevet  Øverstkommanderende? 
Ja  hvad  kan  jeg  ikke  falde  paa;  det  ærgrer  mig  meer  end 
De  troer.  Jeg  lever  saa  oekonomisk  det  er  tænkeligt,  har  mangt 
et  Savn,  Ingen  drammer  om,  thi  det  skulle  de  ikke.  At  det 
seer  ud  som  jeg  havde  Alt  ret  godt,  er  vist  rigtigt  af  mig, 
men  ganske  leve  uden  Penge  kan  man  heller  ikke.  Den  lille 
Indtægt  for  »en  Gomedie  i  det  Grønne«  er  noget  jeg  med  en 
Slags  Grund  har  gjort  mig  til  Vished.  Overskou  blev  sær- 
deles beklaget  for  det  store  Tab,  han  led  ved  at  hans  Operatext 
ei  kom  paa  Scenen;  jeg  har  haft  samme  Tab  uden  at  man 
synes  det  at  være  nogen  Ting  for  mig.  Ja  vel,  jeg  har  kun 
min  eensomme  Husholdning  og  spiser  jo,  som  andre  fattige 
Studenter,  ude  hos  gode  Mennesker,  der  hjælpe  en  Stakkel 
—  jeg  kan  ikke  klage.  —  Det  var  et  Arbeide  for  mig,  at 
gjengive  »der  Verschwender« ;  den  kom  ikke  frem,  fordi 
Heibergs  Ideer  ikke  faldt  sammen  med  Raymunds.  »Agnete« 
er  for  evigt  skrinlagt,  uagtet  dette  Syngestykke,  (jeg  kalder 
det  saaledes  paa  Grund  af  at  jeg  er  betalt  for  det  som  for 
et  Syngestykke)  vel  har  gjort  samme  Lykke,  eller  Ulykke,  som 
Le  venskjolds  ,  der  skal  gives  igjen.  Dog,  at  begge  disse 
kastes  i  den  store  Skarnfjerding,  finder  jeg  mig  i;  men  med 
»en  Comedie  i  det  Grønne«  kan  jeg  ikke  begribe  Grunden,  og 
da  jo  Stykket  maa  være  antaget,  naar  det  fra  Theatret  anmeldes 
i  Avisen  til  Opførelse,  kan  jeg  ikke  ret  gaae  ind  paa  dette 
Pengetab.  Skaf  mig  nogen  Underretning  derom;  med  Deres 
Fader  ensker  jeg  ikke  saa  gjerne  selv  at  tale  herom.  Det  har 
afficeret  mig,  forstyrret  mig  i  min  Virksomhed,  just  nu  jeg 
arbeider  herude  paa  —  hvad  vi  have  talt  om,  hvad  der  er 
mig  af  Vigtighed  gjer  Virkning  og  skaffer  mig  Penge.     Jeg 

husker  nok,  hvorledes  Heiberg  engang  holdt  en  venskabelig 
Forelæsning  for  mig  om  at  være  i  ret  Humeur,  naar  jeg  skrev 
for  Scenen,  og  at  gjore  det  med  samme  Ro  og  Kjærlighed, 
som  naar  jeg  skrev  Eventyr.  Ja  saaledes  kan  han  have  Grund 
til  at  arbeide,  hvis  Stykker  ere  antagne  fer  de  ere  skrevne, 
og  som  Actenrerne  maa  lære  i  arkeviis;  husk  kun  salig  Syv- 
soverdag. Min  Ulykke  er,  at  jeg  i  Ejebenhavn  hos  Partierne 
er  intet,  betragtes  endnu  som  den  fattige  Dreng,  der  skal 
puffes  og  være  taknemmelig  ovenikjebet.  Gid  Gud  i  Himlen 
aldrig  lade  en  Skabning  fødes,  som  jeg  er  blevet  det,  gat  i 
samme  Forhold  og  Omstændigheder,  thi  det  er  at  pines  tildode. 
—  Paa  Mandag  sees  vi,  saa  kommer  jeg  ind  til  nye  Seer, 
ny  Gift  og  —  Ligegyldighed;  men  det  faaer  vel  Ende,  om 
ikke  andre  Steder  saa  engang  paa  Bidstrup,  saa  er  man  jo  ogsaa 
forsorget.  —  Lev  vel  min  kjære  kjære  Edvard;  man  maa  jo 
i  Verden  dog  have  een  Ven,  og  derfor  er  det  jeg  saa  tidt  selv 
kan  betle  om  Deres  Venskab.  Hils  hvem  der  bryder  sig  om 
en  Hilsen. 

Deres  trofaste 

H.  C.  Andersen. 

Og  al  denne  Fortvivlelse  er  fremkaldt  ved    »en  Comedie  i 
det  Grønne.« 


Nysø  24.  Novbr.  1848. 
Til  Fru  H.  Collin. 

De  spørger  maaskee  hvorledes  jeg  har  det?  O 

jeg  er  ikke  glad,  ikke  bedrøvet;  her  er  stor  Eensomhed,  men 
kjede  mig  gjør  jeg  ikke.  Jeg  har  Havet  lige  udenfor  mine 
Vinduer,  jeg  har  kun  et  Par  hundrede  Skridt  til  Skoven,  hvor 
Efteraarsstormen  ret  suser  —  De  leer  ad  mig,  kalder  mig  vel 
efter  det  Collinske  Udtryk:  et  Skabedyr,  lad  gaae.      Jeg  føler 


349 

mig  saa  fremmed,    saa  forladt  i   Kjøbenhavn,    meer  end  selv 
herude,  hvor  Skov  og  Hav  forstaaer  mig. 

Fra  Frøken  Bremer  har  jeg  faaet  et  Brev,  som  meest 
handler  om  Jenny  Lind  ;  det  er  saa  charakteristisk  at  jeg  vil 
afskrive  det  for  Dem.  »Ja,  De  maa  ikke  træ,  at  De*  i  Kjoben- 
havn  forst  have  opdaget  hendes  Værd,  hendes  Kraft  til  at  for- 
trylle. Hun  er  alt  fra  sin  første  Optrædeise  paa  den  lyriske 
Scene  det  svenske  Publikums  Yndling,  Blomster  regne  for 
hendes  Fødder,  Vers  ja  selv  Friere  (om  ikke  saa  tæt  som  Vers 
og  Blomster) ;  iøvrigt  indtager  hun  ligesaa  meget  Fruentimmerne 
som  Mændene,  og  det  ved  sit  bly,  sit  naturfriske,  behagelige 
Væsen;  hun  er  en  mangfoldig  rigtbegavet  Natur.  Gud  bevare 
hende!  Jeg  har  altid  været  svag  for  hendes  Person  og  ligesom 
alle  her  fortryllet  i  hendes  underfulde  Gave  som  Sangerske  og 
Skuespillerinde.  Vil  De  see  Jenny  Linds  Øine  lyne,  og  hele 
hendes  Ansigt  og  Væsen  gjennemstraales  af  Glædens  og  Ind- 
skydelsens Skjønhed,  da  tal  med  hende  om  hendes  Kunst,  om 
det  Skjønne  og  Uskyldige  i  den,  om  dens  velgjorende  Virkning 
paa  Menneskets  Sjæl.  Men  vil  De  see  det  Dybeste,  det  Skjøn- 
neste,  saa  tal  med  hende  om  Religionens  dybeste  Lære,  om 
Guds  Naade  og  Villie,  om  Alles  lige  Værd  og  Ret  for  ham, 
om  hans  Aabenbarelse  i  Christus,  om  alle  Menneskers  Bestem- 
melse —  see  da  Taarer  af  Glæde  og  Bevægelse  rulle  ned  over 
det  unge  Ansigt  med  det  barnlige  Udtryk,  og  Øiet  straale  saa 
fromt  saa  stort,  da  —  da  er  hun  skjønl«  Hun  fortæller  mig 
lidt  mere  om  hende,  og  jeg  veed  hun  er  ikke  lykkelig,  har 
prøvet  tunge,  tunge  Dage.  »Det  stakkels  Barn«  kalder  Frøken 
Bremer  hende. 

En  Digter  lever  jo  lykkeligt  i  Illusionernes  Verden,  siger 
man.  Er  det  Sandhed,  maa  jeg  jo  ret  kunne  det.  Jeg  maa 
være  et  meget  lykkeligt  Menneske ! ! !     Hils  Alle. 

Vennen 

H.  C.  Andersen. 

Umiddelbart  efter  Andersens  Hjemkomst  indsendtes  anonymt : 

Kongen  drømmer, 
Drama  i  een  Aet. 

Heiberg  skrev  derom  til  J.  Collin: 

....  Det  er  et  Arbeide,  som  ved  sin  Originalitet  og  sin 
Dristighed  i  Opfindelsen  i  høi  Grad  anbefaler  sig  til  at  berige 
vort  Repertoire  med  en  virkelig  og  eiendommelig  Production. 

26.  Decbr.  1843. 

Det  blev  opfort  14de  Februar  1844  og  gik  11  Gange. 

Heiberg  har  skjænket  dette  Arbeide  en  udførlig  Omtale, 
af  hvilken  følgende  Bemærkninger  fremhæves. 

»Man  er  enig  om,  at  Stykket  har  en  poetisk  Charakteer 
og  efterlader  et  poetisk  Indtryk;  man  har  dadlet,  at  det  ikke 
er  noget  egenligt  Drama,  kun  en  Situation.  Men  Interessen 
hviler  paa,  hvorvidt  Digteren  har  udhævet  Situationens  drama- 
tiske Charakteer.  Han  har  her  betjent  sig  af  Midler,  der  ere 
nye  og  overraskende.  Man  siger:  en  sin  Frihed  berøvet  Mand 
kan  ikke  handle.  Men  Digteren  har  ladet  sin  passive  Figur 
drømme  Situationer  af  et  tidligere  Liv,  hvori  baade  denne  selv 
og  de  andre  deeltagende  Personer  ere  handlende«. 

Den  interessante  videre  Udvikling  heraf  er  for  vidtløftig  til  at 
meddeles  her.  Heiberg  slutter  med  at  sige,  at  det  er  besynderligt, 
at  man  kan  være  i  Tvivl  om,  hvem  Forfatteren  er.  »Jeg  skal 
efter  indre  Criterier  beskrive  ham  saa  nøie,  at  Enhver  maa 
kunne  kjende  ham.  Det  er  ingen  ung  eller  begyndende  Digter; 
dertil  er  der  for  megen  Reservation  og  Moderation  i  den  lille 
Handling  saavelsom  i  Dictionen.  Hans  Digtercharakteer  er 
væsenlig  lyrisk ;  derfor  lykkes  let  henkastede  Billeder  og  fragmen- 
tariske Stemninger  ham  bedst;  han  staaer  i  Springets  Cate- 
gori,  som  nu  begynder  at  spille  en  Rolle  i  Philosophien ;  længe 
at  holde  fast  ved  Continuitetens  Traad  er  ikke  hans  Sag. 
Nærværende  Arbeide  er  derfor  lykkedes  ham  saa   godt,    fordi 

det  er  opfattet  lyrisk,  det  vil  sige  i  momentane  Phaser,  fordi 
Handlingens  Continuitet  her  lader  sig  villigen  ophæve  i  smaa 
adskilte  Tableaus,  der  hver  for  sig  ere  et  lille  Heelt,  medens 
de  tillige  beholde  et  fragmentarisk  Præg.  Sat  sapientil  Jeg 
vil  slutte  med  det  Ønske,  at  han,  felgende  sin  rette  Genius, 
snart  vil  bringe  vort  Repertoire  en  ligesaa  værdifuld  Gave.« 


Nysø  80.  Novbr.  1848. 
Kjære  Jonna. 

Et  lille  Brev  skulde  Du  have,  snart  kommer  jeg  selv,  men 
et  Brev  er  jo  altid  interessantere.  Himlen  maa  rigtignok  vide 
hvad  jeg  skal  fortælle  Dig,  thi  vi  leve  saa  stille  som  i  en 
svensk  Hverdagshistorie,  for  ikke  at  sige  Voss's  Louise.  Hei- 
vande  og  Lavvande,  Vildgjæs  og  Vildænder,  Regn  og  Blæst, 
det  er  Isletten  i  Livstapetet  herude.  Baron  Henrik  har  været 
syg  siden  vi  kom,  ellers  var  jeg  med  ham  taget  paa  Jagt  — 
Du  leerl  ja  Du  veed  ikke  alt  hvad  jeg  kan  falde  paa.  Fra 
Din  Bedstefader  fik  jeg  iforgaars  et  Brev,  der  var  mig  saare 
velkomment,  saa  venligt  og  godt;  samme  Dag  indtraf  Bladet: 
»Fædrelandet«,  et  Blad  der  ellers  aldrig  har  været  mig  gunstigt, 
men  denne  Gang  var  det  henrykt  over  mine  Eventyr;  nu,  det 
var  jo  ogsaa  behageligt.  Men  at  det  sætter  mindst  Priis  paa 
»Den  grimme  Ælling«  forundrede  mig,  da  jeg  netop  Dagen 
forud  havde  fra  Hauch  hørt  den  største  Glæde  over  dette. 
Han  siger,  at  det  er  klassisk  og  gratulerer  mig  og  Literaturen 
til  denne  Digtning;  »Nattergalen«  behager  ham  mindre,  og  den 
staaer  med  Palmer  i  »Fædrelandet«.  Saaledes  er  det  med 
Smagen;  dog  synes  disse  Eventyr  at  gjere  stor  Lykke.  Du 
kan  troe,  at  »Kundskabstræets  Slange«  ikke  siger  sin  Mening, 
naar  det  næste  visne  Blad,  som  man  kalder  »intelligent«,  falder 

fra  Træet.  For  Dig  kan  jeg  vel  nok  udtale  mig  uden  Frygt 
for  at  blive  jaget  med  Flamme-Riis  ud  af  Yenskabs-Paradiset  i 
Amaliegaden.  Paa  Mandag-Aften,  dersom  jeg  ikke  fer  den 
Tid  bliver  »en  Engel  med  pæne  Vinger  paa«,  indtræffer  jeg  i 
Kjebenhavn,  den  vaade  graa  spidsborgerlige  By.  .  .  . 

Hille  den  sorte  Gjog  nu  er  her  jo  et  deiligt  Brev;  gjør 
din  Moder  den  »Fornøielse«  at  lade  hende  læse  det. 

Din  værdige  gamle  Ven 

Digteren. 


Bregentved  80.  Decbr.  1843. 
Min  inderlig  kjære  Edvard. 

Gud  glæde  Dem  ret  for  det  Brev  De  sendte  mig ;  det  kom 
saa  aldeles  uventet,  at  jeg  ordenlig  havde  lidt  Hjertebanken  ved 
at  aabne  det.  Tak  for  hvad  De  meddelte  mig  angaaende  mig 
selv,  det  er  morsomt,  og  dobbelt,  da  jeg  virkelig  ikke  har  be- 
skjæftiget  min  Tanke  dermed,  siden  det  blev  givet  hen1.  Vi 
skulle  tale  derom  naar  vi  mødes,  nu  maa  jeg  tale  med  Dem 
om  Dem  selv,  om  Deres  Brev,  der  er  mig  det  kjæreste  af  alle 
De  har  skrevet  mig  til,  thi  —  det  er  det  fortroligste.  Det  er 
egenlig  første  Gang,  synes  mig,  De  i  Deres  Skrivelse  har  ladet 
mig  ret  føle  vort  Venskab,  det  jeg  aldrig  har  tvivlet  om;  De 
har  udtalt  Deres  Sorg  for  mig,  om  kun  flygtigt  saa  dog  —  jeg 
har  forstaaet  Dem.  De  har  altid  været  min  første  Ven;  hvad 
der  har  saaret  mig  var,  at  De  aldrig  ret  betroede  Dem  til  mig. 
O  kjære,  kjære  Ven.  De  begriber  vist  ikke,  hvor  nær  Deres 
Lykke  ligger  mit  Hjerte,  hvor  stille  jeg  har  følt  ved  Deres  Sorg2, 


1  Sigter  til  den  megen  Gjetten   paa   den  anonyme  Forfatter  af 
»Kongen  drømmere 

*  I  dette  Aar  var  min  ældste  Datter  død.  E.  C. 

bedt  til  Gad  i  min  Eensomhed  at  mildne  hvad  der  ikke  kunde 
være  anderledes.  Dette  sidste  Aar,  siger  De,  har  modnet  Dem 
meer  end  10  tidligere.  Jeg  har  følt  det,  dog  just  ved  Sorgen 
er  De  blevet  langt  elskeligere,  jeg  har  følt  mig  langt  mere 
draget  til  Dem.  De  siger,  at  De  har  tabt  Deres  frie  Blik  paa 
Livet  men  vandet  et  friere  paa  Døden.  Kjære  Ven,  skolde 
det  egenlig  være  et  Tab?  Jeg  har  i  denne  Verden  mistet  Alt 
hvad  der  i  Livet  kande  gjøre  mig  jublende  glad,  jeg  har  intet 
mere  jeg  ret  længes  efter;  jeg  tager  glad  den  Lykke  der  kom- 
mer, men  drømmer  ikke  som  før  om  at  finde  den;  men  i 
Granden  er  dette  vel  dog  en  Vinding.  De  var  i  min  Tanke 
Juleaften,  De  og  Deres  Jette;  herude  var  rigt  og  levende, 
jeg  var  dog  ikke  i  Humeur;  mine  Kjære  opfyldte  mig  saa  for- 
underligt, som  om  det  var  den  sidste  Juul  jeg  her  paa  Jorden 
skulde  opleve  og  være  endnu  længere  fra  Dem  den  Juul  som 
kommer.  Der  gik  saamange  Tanker  gjennem  mit  Hoved,  et 
Par  af  mine  Allerkjæreste  tænkte  jeg  paa  da  jeg  sad  ene  paa 
mit  Rammer,  medens  de  derovre  tændte  Lysene  paa  Juletræet 
—  jeg  kom  til  at  græde,  men  min  Tanke  fæstede  jeg  paa 
Gud,  saa  levende,  saa  velsignet,  som  De  veed  vi  kunne  have 
Øieblikke  hvori  vi  kunne  det,  og  jeg  følte  Trøst  og  Mod.  O 
slut  Dem  altid  som  nu  fast  til  mig,  dog  det  vil  De,  vi  blive 
Venner  gjennem  de  Verdener  Gud  fører  os.  —  Gid  De  læse 
disse  Ord  i  en  Stemning,  noget  beslægtet  med  min,  dog  mis- 
forstaae  mig  kan  De  ikke.  Tryk  Deres  Jette  i  Haanden  fra 
mig.  —  Det  er  underligt  med  mig,  i  en  tidligere  Tid  opfyldte 
mit  eget  Jeg  og  min  Virken  mig  saa  ganske,  i  det  sidste  Aar 
beskjæftige  mine  Kjære  mig  ganske  anderledes.  Men  det  kom- 
mer af,  at  jeg  har  bittert  prøvet,  hvor  tomme  alle  mine  bedste 
Drømme  vare  for  mig  selv  —  eller  er  jeg  blevet  rimeligere  og 
mindre  Egoist?  Jeg  veed  det  ikke.  —  Hils  Deres  Fader  kjær- 
ligt; jeg  vil  først  i  Verden  være  ret  lyksalig  som  Digter,  naar 
Deres  Fader  kan  sige:    Jeg  er  stolt  af  ham!     Men  mon  det 

skeer?  Kan  det  skee?  Dog,  Vorherre  raaderl  ret  jevnt  er 
det  jo  gaaet  fremad  —  mon  jeg  tager  feil?  Dette  Aar  har  i 
Grunden  bragt  mig  mange  velsignede  Timer,  jeg  tør  ikke  haabe 
saameget  af  det  nye,  jeg  vil  heller  ikke  bede  Gud  derom.  Lad 
Soer  komme,  Fartøiet  seiler  vel. 

Deres  trofaste 

H.  C.  Andersen. 


I  1844  indsendte  Andersen: 

„Lykkens  Blomst", 
original  Eventyr-Comedie  i  to  Acter. 
Om  denne  skrev  Heiberg  til  J.  Collin  * : 

Den  originale  Eventyr-Comedie  »Lykkens  Blomst«  er 
kjendeligt  en  Efterligning  af  »Syvsoverdag.«  Men  saameget 
det  end  uiaa  smigre  mig,  at  mine  ringe  Arbeider  tages  til 
Monster,  saa  lidet  kan  det  være  mig  behageligt  at  see  dem 
give  Anledning  til  de  yderligste  Absurditeter.  Saaledes  er  det 
med  nærværende  Stykke,  der  i  det  Hele  har  noget  Gaadefuldt 
ved  sig;  thi  det  bærer  Præg  af  at  være  skrevet  af  en  For- 
fatter som  ikke  er  Begynder,  men  allerede  har  erhvervet  sig 
en  vis  Routine,  men  paa  den  anden  Side  synes  det  utroligt, 
at  en  øvet  Forfatter  kan  befinde  sig  i  en  saadan  Tankens, 
Phantasiens  og  Smagens  Forvirring,  som  dette  Arbeide  kun 
alt  for  tydeligt  røber. 

Ligesom  i  »Syvsoverdag«  fremstilles  her  en  dobbelt  Verden: 
en  Virkeligheds-  og  en  Phantasiverden ,  og  en  Mellemsphære 
som  forbinder  dem,  betegnet  ved  Nissen  og  Kirsten  Piil,  ligesom 

1  Uagtet  det  meste  af  dette  Brev  er  trykt  som  Anm.  i  Sam- 
lingen af  Breve  til  Andersen,  p.  243,  har  jeg  for  Continuitetcns  Skyld 
maattet  optage  det  her. 

i  Syvsoverdag  ved  Phantasus.  I  Syvsoverdagen  seer  man  et 
Par  af  Personerne  rykkes  fra  Virkeligheden  ind  i  Phantasiens 
Verden,  hvor  de  slutte  sig  til  en  forbigangen  Tids  historisk 
bekjendte  Personer,  men  dog  uden  at  opgive  deres  egen  In- 
dividualitet; de  forblive  væsenlig  de  samme,  som  de  vare  ifor- 
veien,  og  gaa  ikke,  ligesom  ved  Sjælevandring,  over  i  andre 
bekjendte  Personligheder.  Men  i  nærværende  Stykke  er  det 
frygtelige  Misgreb  begaaet ,  at  en  Person  ikke  blot  rykkes  ind 
i  en  anden  Verden,  men  at  han  her  bliver  til  en  anden  Person 
end  sig  selv.  Og  for  ligesom  at  parodiere  denne  Tanke  paa 
den  grelleste  Maade,  er  det  en  Skovfoged  som  bliver  til  Dig- 
teren Evald,  føler,  tænker  og  taler  som  Evald  selv,  fortæller 
sit  Liv  og  Levnet  i  et  Udtog  af  Molbechs  Anthologie,  ja 
digter  endog  »Kungsteds  Lyksaligheder«.  Ved  saadanne  Op- 
findelser har  man  en  Folelse,  som  om  det  sikkre  Fodfæste  var 
blevet  bevægeligt,  man  føler  sig  ligesom  søsyg,  eller  maaskee 
snarere  som  om  man  befandt  sig  i  en  Daarekiste.  Jeg  vil  slet 
ikke  tale  om  det  Uværdige  i  en  saadan  Fremstilling  af  Evald, 
der  skildrer  ham,  som  om  den  Sjæl,  der  boede  i  ham,  var 
en  Skovfogeds  fra  Dyrehaven,  heller  ikke  om  det  Tactløse  i  at 
indføre  nuværende  Kammerdirecteur  Schøniieyders  Fader  paa 
Scenen,  og  ovenikjobet  forvandle  ham  til  Kong  Valdemar  den 
Store,  eflerat  han  forst  er  fremtraadt  i  sit  eget  Navn  og  er 
bleven  skildret  som  en  bornert  bigot  Moralist. 

Dette  maa  være  nok  om  nærværende  Misfoster.  Det 
vilde,  efter  min  Mening,  være  under  det  Kongelige  Theaters 
Værdighed,  om  det  ikke  paa  det  Bestemteste  afviste  saadan 
Galimatias. 

28.  April  1844. 

Deres  allerærbodigste 

J.  L.  Heiberg. 

Hoivelbaarne 

Hr.  Conferentsraad  Collin. 

Kiøbenhavn  1.  Maii  1844. 
(Til  Jonas  Collin). 

De  tillader  mig,  at  jeg  udtaler  mig  for  Dem  i  Anledning 
af  den  mig  meddelte  Heibergske  Forkastelse  af  mit  Stykke. 
Ved  Indlevereisen  yttrede  jeg  for  Dem,  at  det  var  mit  Ønske, 
at  det  indsendtes  under  det  forrige  Mærke,  eftersom  Heiberg 
da,  om  han  endogsaa  var  forvisset  om,  at  jeg  var  Forfatteren, 
dog,  efter  sin  seneste  Bedømmelse  af  mit  Talent,  vilde  af  Klog- 
skab ikke  ganske  forkaste  hvad  der  ikke  var  forkasteligt  .  .  . 
De  sagde  da,  at  om  Heiberg  forkastede  dette  Arbeide,  vilde 
det  alligevel  meget  godt  kunne  blive  opfort;  det  var  skeet  med 
flere  Stykker.  Denne  Yttring  bestemte  mig  til  at  indlevere 
det  uden  Navn  og  Mærke,  jeg  udtalte  det  tydeligt,  og  De  vil 
erindre  det. 

Nu  er  Stykket  forkastet  af  Heiberg,  og  af  Deres  Ord 
iaften  var  det  mig  klart,  at  jeg  kunde  betragte  det  som  alminde- 
ligt forkastet.     Det  har  overrasket  mig. 

Hvad  er  det  nu  Heiberg  skriver!  Han  sammenstiller  det 
ideligt  med  sin  »Syvsoverdag«,  og  paa  det  Theater,  hvor  den 
ikke  vandt  Bifald,  maa  mit  Stykke  ikke  komme!  Men  hvilke 
Grunde  fremfører  han?  De  vil  ved  at  gjennemlæse  dom  see  en 
Tomhed,  en  Mangel  paa  sande  Grunde,  der  maa  overraske  Dem. 
Han  siger,  at  i  Syvsoverdag  gaae  de  Handlende  over  i  historiske 
Personer  uden  at  Individualiteten  forandres;  her  derimod  er  det 
»Misgreb«,  at  den  handlende  Person  bliver  en  anden  end  den  han 
er.  Det  skal  han !  Det  maa  han !  Han  ønsker  sig  ind  i  en 
anden  Personlighed  end  hans  egen  er,  og  troer  der  at  gribe  Lykken, 
men  føler  da  just,  hvormeget  han  har  tabt  ved  Ønskets  Op- 
fyldelse. Det  er  ingen  »Tanke-  og  Phantasi-Forvirring« ,  som 
Heiberg  her  beskylder  mig  for,  nei  hos  ham  er  en  Eensidighed, 
en  Lyst  til  at  drage  mit  Drama  aldeles  i  slavisk  Sammenpassen 
med  hans.  Det  skal  det  ikke !  Det  er  forunderligt  at  nedskrive 
saadant   som:   at  det  er  taabeligt  at  lade  en  Skovfoged  føle  og 

tænke  som  Evald.  Ja,  det  kan  en  Skovfoged,  mangen  en 
Mand,  der  ikke  bar  skrevet  og  ladet  trykke  et  Ord,  kan  være 
i  sit  Indre  en  Digter  saa  stor  som  Evald,  som  Heiberg  selv. 
Hvad  »Uværdigt«  er  der  i  at  en  Skovfogeds  Sjæl  gaaer  over  i 
Evald.  Og  just  dette  fremhæver  Heeberg  ;  og  sæt  endogsåa 
at  denne  Skovfoged  var  en  langt  mindre  begavet  og  ædel  Natur, 
end  jeg  bar  fremstillet  barn,  det  var  dog  Sandbed  i  Digtningen, 
at  ban  blev  den  danske  Evald,  naar  de  aandige  Kræfter  (de 
der  ligge  i  Lykkens  Perle)  tillod  det  og  ban  kunde  fatte  Ønsket 
at  være  barn.  Den  næste  Indvending  er  om  at  indføre  Schøn- 
heider;  her  kan  jo  Navnet  forandres.  Hvad  Fremstillingen  af 
ham  angaær,  da  er  den  historisk  og  kan  findes  i  Olsens  Bog 
om  Evald. 

Og  her  ere  alle  Indvendinger,  herved  forkastes  mit  Arbeide, 
Intet  er  anført  mod  dets  dramatiske  Værd;  der  er  endogsåa  ind- 
rømmet Routine  hos  Forfatteren. 

Heiberg  veed,  jeg  er  Forfatteren,  og  derfor  vil  han  for- 
støde mig  og  al  min  Virksomhed  fra  Scenen ;  eller  ogsaa  Kjærlig- 
hed til  hans  eget  Drama,  der  ikke  behagede,  Frygt  for  at  faae 
det  sammenstillet  med  et  andet  bringer  ham  til  at  være  mod 
dette  Stykke.  Hans  Følelse  har  ikke  tilladt  ham  at  skrive  med 
faa  Ord,  at  det  ikke  fandtes  skikket  til  Antagelse,  ban  har 
maattet  ligesom  give  Grunde  for  dets  Forkastelse,  og  givet  dem 
saa  tomme,  at  det  kan  oprøre  mig  i  mit  Inderste.  Deres  Med- 
delelse til  mig  er  privat,  som  Faderens  til  Sønnen;  jeg  kan  ikke 
svare,  ikke  skrive,  ikke  modbevise,  Ingen  kan  det  uden  De; 
og  kun  om  De  er  gjennemtrængt  af  den  Erkjendelse  som  jeg: 
her  er  det  ikke  Digterarbeidet  ganske  der  leder  Heiberg,  det 
er  enten  Hensyn  til  mig  eller  til  ham  selv! 

Mit  Arbeide  er  ikke  forkasteligt.  Der  er  gaaet  tunge  Søer 
over  mig,  jeg  har  snart  ikke  Udholdenhed  meer.  I  hvor  aaben 
min  Sjæl  kan  ligge  for  Dem,  den  har  dog  sine  sammenklistrede 
Blade;  der  er  mere  nedskrevet  til  at  fortvivle  over  end  De  troer. 

Jeg  stoler  snart  hverken  paa  Gud  eller  paa  mig  selv;  hvorledes 
Menneskene  dømme  mig,  hvad  jeg  har  at  vente,  veed  jeg  for 
godt.  Raad  mig  hvis  De  kan;  men  anseer  De  virkelig  Heibergs 
Dom  som  motiveret,  Stykket,  som  De  sagde,  forkastet  —  saa 
send  mig  det,  vi  tale  ikke  mere  derom.  Lad  Alt  gaae  som 
det  vil! 

Deres  sønlig  hengivne 

H.  C.  Andersen. 


I  Anledning  af  Heibergs  Dom  havde  Andersen  Samtaler 
med  denne,  om  hvilke  han  beretter  i  »Mit  Livs  Eventyr«,  pag. 
331.  Han  omarbeidede  Stykket  noget  og  indsendte  det  til 
Theaterchefen  med  følgende  Brev: 

Af  Alt  hvad  jeg  har  skrevet  have  mine  Eventyr  vundet 
størst  Erkjendelse;  herved  er  Lysten  bleven  vakt  hos  mig  at  for- 
søge, hvorvidt  samme  Digt- Art  vilde  lykkes  mig  i  dramatisk 
Form;  medfølgende  Arbeide  er  mit  første  af  denne  Slags. 
Ideen  hertil  opstod  hos  mig  ved  Sagnet  om  Hyrden,  der  havde 
fondet  Lykkens  Blomst,  men  ikke  vidste  det,  for  Blomsten  var 
tabt,  en  Historie,  der  saa  ofte  gjentager  sig  i  Hverdagslivet. 

Jeg  har  fremstillet  en  Lykkelig,  som  Mennesket  kan  blive 
det  ved 

»At  være  glad  i  Lidet,  elskes  trofast 
Og  see  sig  selv  gjenfødes  i  sit  Barn«. 

Jeg  har  hos  denne  Lykkelige,  som  saa  tidt  hos  os  selv, 
ladet  en  falsk  Forestilling,  en  lille  Nisse,  udpege  en  Andens  Lod 
som  langt  lykkeligere  end  hans,  ladet  ham  ønske  sig  i  dennes 
Sted,  faae  Ønsket  opfyldt,  og  da  just  føle,  hvormeget  han  tabte 
ved  Byttet.     Han  træder  over  i  en  ny  Individualitet,  og  denne, 


359 

i  Forening  med  de  for  hans  Person  indtrædende  Livsconflicter, 
gjor  ham  høist  ulykkelig,  om  endogsaa  et  udedeligt  Navn  eller 
Stand  og  Rigdom  følger  med. 

Denne  Gaaenover  i  en  ny  Individualitet  er  Hjertestedet 
i  Stykket;  Professor  Heiberg  anseer  denne  for  grundfalsk,  for 
en  Umulighed.  Vi  have  mundligt  udtalt  os  for  hinanden,  men 
kunne  i  vore  Anskuelser  af  Sagen  ikke  medes  i  dette  Stykkets 
vigtigste  Punkt.  Da  andre  tænkende  Mænd  billige  min  Anskuelse 
og  jeg  naturligviis  holder  paa  dens  Rigtighed,  troer  jeg  ikke 
at  burde  henlægge  mit  Arbeide,  men,  hvad  jeg  ovenfor  har 
tilladt  mig,  med  faa  Ord  at  udtale  min  Idee,  der  vel  er  ny  og 
dristig,  men-  neppe  i  Eventyret  en  æsthetisk  Umulighed,  og 
derved  straz  ved  Læsningens  Begyndelse  stille  de  ovrige  Herrer 
Censorer  paa  mit  Udgangspunkt,  hvor  de  da  oieblikkelig  kunne 
vide,  om  de  bør  forkaste  det  Hele  eller  antage  det. 

16.  Maii  1844. 

Ærbødigst 

H.  C.  Andersen. 

Heivelbaarne 

Hr.  Kammerherre  Theaterchef  Levetzauw. 


Om  denne  Omarbeidelse  skriver  Heiberg  til  J.  Collin: 

Høistærede  Hr.  Conferentsraad. 
Uagtet  Forfatteren  af  Lykkens  Blomst  nu  har  borttaget 
af  dette  Stykke  hvad  der  maatte  ansees  for  den  værste  Anstøds- 
steen,  saaledes  at  Stykket  nu  ikke  længer  kan  siges  at  være 
meningsløst,  saa  forekommer  dette  Arbeide  mig  dog  endnu  be- 
standig at  være  complet  forfeilet,  b&ade  i  Almindelighed  i  poetisk 
Henseende  og  in  specie  i  dramatisk.  Hvad  angaaer  den  første 
Henseende,  vil  jeg  ikke  videre  urgere  den  frappante  Idee-  og 
Tankeforvirring,   som  endnu  bestandig  hersker    deri,  men   jeg 

vil  blot  betragte  det  fra  det  dramatiske  eller  theatralske  Syns- 
punkt. Om  da  endog  den  første  Aet  til  Nød  kunde  glide 
over  Scenen,  slyøndt  til  ringe  Opbyggelse  for  et  blot  nogen- 
lunde tænkende  og  dannet  Publicum,  der  idelig  maa  føle  sig 
stødt  ved  den  poetiske  Ideeforvirring,  saa  forekommer  det  mig 
dog  afgjort,  at  den  2den  Aet  aldrig  kan  admitteres.  Det  er 
jo  ikke  andet  end  en  Ballet  med  Tilsætning  af  daarlige  Ord. 
At  lade  i  et  reciterende  Skuespil  en  Person  dandse  sig  ihjel 
(NB.  synligt  for  Tilskuerne)  er  dog  paa  een  Gang  absurd, 
hæsligt  og  latterligt.  Og  naar  nu  hertil  kommer  en  Øjne-Ud- 
stikken  og  en  Begravelse,  og  alle  disse  Ubehageligheder  frem- 
stilte  som  Billeder  i  en  Perspectivkasse,  uden  al  indvortes  Ud- 
vikling og  Motivering,  saa  synes  mig,  at  man  ikke  kan  være 
tvivlsom  om,  hvad  Virkning  dette  vil  gjøre,  og  at  det  er  over- 
flødigt at  anstille  Experimentet.  —  Jeg  har  talt  om  »daarlige 
Ord«,  og  jeg  troer  ogsaa,  at  man  vil  sande  dette  Udtryk,  naar 
man  læser  Dialogen  i  anden  Aet.  Det  af  Forfatteren  anbragte 
Versemaal  vil  gjøre  en  hoist  ubehagelig  Virkning;  thi  disse 
Kæmpevise-Bhythmer  kunne  paa  ingen  Maade  undvære  Kimet, 
ja  blive  utaalelige  uden  dette.  Det  undrer  mig  meget,  at  For- 
fatterens naturlige  metriske  Øre  ikke,  selv  uden  alt  Studium, 
har  kunnet  sige  ham  dette  og  vogtet  ham  for  et  saadant  Misgreb. 
At  jeg  ikke  tidligere  i  min  Samtale  med  Forfatteren  har 
meddelt  ham  disse  Indvendinger,  til  hvilke  endnu  kunde  føies 
mange  andre,  kommer  deraf,  at  jeg  ikke  ønskede  at  sige  ham 
flere  Ubehageligheder  end  nødvendigt.  Jeg  henholdt  mig  derfor 
til  den  værste  og  fundamentaleste  Anke,  og  lod  de  øvrige  Ind- 
vendinger fare.  Thi  uagtet  jeg  ikke  forudsaae,  at  han  vilde 
kunne  rette  den  værste  Ankepost,  saa  var  jeg  dog  dengang, 
som  nu,  overbeviist  om,  at  ingensomhelst  Forandring  kunde  gjøre 
dette  Arbeide  antageligt.  Anderledes  kan  jeg  ikke  dømme,  og 
maa  nu  overlade  Afgjørelsen  til  dem,  som  enten  kunne  faae  det 

samme  eller  det  modsatte  Syn  paa  Sagen.  —  I  Forbigaaende 
bemærker  jeg,  at  Afskriften  er  under  al  Kritik,  o.  s.  v. 
Nye  Bakkehuus  4.  Sept.  1844. 

Deres  allerærbødigste 

J.  L.  Heiberg. 
Høivelbaarne 

Hr.  Conferentsraad  Collin. 

Stykket  blev  imidlertid  antaget  og  opfort  16.  Febr.  1845 
men  gik  kun  5  Gange.  Det  blev  senere  —  i  1858  —  op- 
taget paa  Gasinos  Repertoire,  men  gik  kun  3  Gange. 

Andersens  egen  Tillid  til,  at  han  ved  Omarbeidelsen 
havde  overvundet  alle  Vanskeligheder,  fremgaaer  af  følgende 
Brev  til  mig: 

Glorup  28.  Aug.  1844. 
(Til  B.  Collin.) 

.  .  .  Her  er  »Lykkens  Blomst«.  Heibergs  Indven- 
ding mod  Ideen  og  dens  Fremtræden  er  og  bliver  altid  en 
Indvending,  og  der  maa  ingen  kunne  gjøres,  idetmindste  ingen 
der  fra  noget  Standpunct  kan  forsvares.  Paa  hele  min  Solskins- 
Flugt  ude  kom  stundom  Tankerne  tilbage  til  min  Lykkeblomst; 
det  vilde  ikke  ret  gaae  op  for  mig,  hvorledes  jeg  skulde  bringe 
Ideen  og  dens  Udførelse  til  uimodsigelig  Klarhed  og  hæve  hver 
af  de  tunge  Indvendinger  Heiberg  havde  gjort;  det  var  jo 
just  Hjertestedet  han  forkastede.  Endelig,  som  hver  god  Tanke, 
gik  det  pludseligt  op  for  mig,  hvad  jeg  havde  at  gjøre;  og  det 
er  nu  gjort,  næsten  troer  jeg,  og  det  selv  fra  mit  eget  gamle 
Standpunct,  at  Stykket  har  vundet  betydeligt.  Hjertestedet  er 
nyt  og  friskt,  hver  af  Heibergs  Indvendinger  er  hævet,  og  det 
Hele  blevet  tydeligere,  ja  maaskee  mere  duftende.  Nu  bliver 
jeg  rigtignok  lynende  gal,  hvis  Heiberg  vil  rykke  den  op  med 
Rod,  men  det  er  umuligt.    Hvad  det  andet  lille  Stykke  »Drøm 

og  Virkelighed«  angaaer,  hvor  Evald  sees  lidt  for  meget  fra 
Drukkenboltens  Side,  da  vil  det  ikke  kunne  skade  mit,  især 
naar,  som  jeg  haaber,  mit  bliver  givet  først.  De  maa  da  ende- 
lig hos  Deres  Fader  bevise,  at  Retten  saa  temmelig  taler  for 
mig.  —  Vi  sees  jo  i  Begyndelsen  af  September ;  gid  jeg  nu  maa 
blive  modtaget  med  gode  Efterretninger  om  min  »Lykkens 
Blomst«;  bliver  det  Tilfældet,  —  thi  da  har  jeg  jo  Penge 
ivente  —  da  tager  jeg  fat  paa  en  ny  Boman  som  trykker  mig; 
den  bringer  ikke  Penge  men  maaskee  Ære,  om  ikke  i  Danmark, 
hvor  man  ikke  har  læst  mine  Bomaner,  men  fra  Tydskland 
hvor  man  kan  dem  »udvendig«. 

Deres  gamle 

H.  C.  Andersen. 


Breitenburg  6.  Juni  1844. 
(Til  Jonna  Drewsen.) 

Kjære  Jonna!  ....  Af  det  gamle  Breitenburg  staaer 
kun  den  Fløi,  hvori  Capellet  og  Biddersalen  er.  Jeg  boer 
med  Excellentsen  i  den  nyere  Bygning;  tæt  ved  mit  Sove- 
kammer har  hans  gamle  sindssvage  Broder  sin  Bolig  med  to 
udlevede  Tjenere.  Broderen  har  som  Page  været  meget  smuk; 
pludselig  en  Dag  ved  Hoffet  blev  den  unge  livsglade  Knøs 
vanvittig,  man  siger  Kjærlighed  har  været  Skylden;  siden  den 
Tid  har  han  ikke  været  ved  Forstanden.  Nu  er  han  en  gammel 
graahaaret  Mand,  jeg  seer  ham  imellem  lobe  ud  til  Branden 
og  stirre  derned,  horer  ham  hver  Nat  staae  op  og  banke  paa 
Derene ;  det  er  ganske  sælsomt,  mange  Tanker  gaae  mig  igjennem 
Hovedet  derved.  Hans  Livs  Billedbog  er  sønderrevet,  jeg  gad 
samle  de  løse  Stykker  og  vide,  hvad  de  egenlig  indeholde. 

Igaar  var  jeg  en  smuk  Tour  til  Kellinghusen,  en  ret  ven- 
lig By  tæt  ved  Støren.  Paa  Veien  derhen  kom  vi  forbi  en 
Skov,  hvor  Excellentøen  fortalte  mig,  at  han  for  omtrent  50 
Aar  siden  havde  været  med  at  fælde  den  sidste  Ulv  her  i 
Landet. 

Hvad  skal  jeg  ellers  fortælle  dig  af  Historier  —  dog  jo, 
jeg  har  nu  een.  Paa  en  af  de  nærliggende  Gaarde  boer  en 
Mand,  der  tæt  ved  Veien  har  et  magelest  stort  Begetræ,  hvis 
Krone  udbreder  sig  i  rig  Fylde.  En  ung  Dame,  der  altid 
naar  hun  kom  her  var  henrykt  ved  Skuet,  udbred:  »det 
skulde  males,  ja  det  var  et  Træ  at  male,  hvor  det  kunde 
være  deiligt.«  Paa  Damens  Fodselsdag  vilde  Manden,  som 
tidt  havde  hort  hende  sige  dette,  gjere  hende  en  Glæde,  forte 
hende  hen  til  Træet  og  —  hvor  forbausedes  hun:  Barken 
var  skrabet  af,  hele  Stammen  og  de  tykkeste  Grene  vare 
malede  heirode;  saaledes  troede  han  at  have  opfyldt  et  kjært 
Ønske.  Moralen  er:  Træet  gik  ud.  Hvad  synes  du  om  den 
Historie?  Legn  er  den  dal  Jeg  har  selv  lavet  den  her  for 
at  gjere  mit  Brev  interessant.  —  .... 

Din  hengivne  Ven 

H.  C.  Andersen. 


Breitenburg  7.  Junii  1844. 
(Til  B.  Collin.) 

....  Hvorledes  gaaer  det  hos  Adler  med  »Lykkens 
Blomst »?  Det  var  da  underligt  om  den  Digtning,  vi  to  vare 
saa  fornoiede  med,  skulde  reent  forkastes.  Sidste  Dag  jeg  var 
i  Ejobenhavn,  fik  jeg  Visit  af  H.  C.  Ørsted;  han  bragte 
mig  selv  et  Brev,  hvori  han  havde  udtalt  sig  om  »Lykkens 
Blomst«,  da  ogsaa  han  fandt  Ideen  saa  heldig,  og  dog  —  dog 

forkastes  I     Naa,  vi  tage  den  da  op  igjen,  aande  i  et  inspireret 
Øieblik  paa  den,  og  den  skal  skyde  faste  Rødder.  .  .  . 

Deres  gamle 
Andersen. 


Om  »Lykkens  Blomst«  skrev  J.  Collin: 

22.  Junii  1844. 

Den  behager  ikke  Adler;  hvorfor?  Ja  det  veed  jeg 
ikke.  Imidlertid  troer  jeg,  at  naar  De  foretog  nogen  For- 
andring derved,  saa  at  Sammenhængen  blev  mere  klar,  saa 
overvandt  man  vel  den  Modstand,  som  desuden  ikke  er  paa 
Liv  og  Ded,  som  De  veed.  Men  der  er  arriveret  en  anden 
heist  synderlig  og  sjelden  Begivenhed :  der  er  indsendt  et  andet 
originalt  Stykke  i  to  Acter:  »Drøm  og  Virkelighed«,  hvori 
Evald  ligeledes  træder  frem  og  hans  haarde  Skjebne  skildres. 
Dette  Stykke  har  endnu  ikke  været  hos  nogen  af  Censorerne. 
Der  er  intet  Eventyrligt  deri,  saa  fra  den  Side  skal  man  ikke 
gaae  les  paa  Forfatteren.  Dersom  jeg  faaer  noget  at  vide 
derom  (thi  stundom  gaaer  det  langsomt)  forend  De  kommer 
hjem,  saa  skal  jeg  skrive  til  Dem  desangaaende. 


Altenburg  2.  Julii  1844. 
Min  elskede  Edvard.  Menneske,  som  jeg  skriver  »De«  til! 
Det  er  dog  i  Grunden  et  affectert  Forhold,  min  Følelse  aldeles 
imod.  Men  nok  derom;  De  vil  jo  ogsaa  være  original.  Nu 
er  jeg  borte  fra  Weimar,  mit  elskede  Weimar,  den  Plet  paa 
Jorden,  hvor  jeg  i  Dage  har  felt  mig  lykkelig!  O  kjære 
Edvard,  jeg  har  været  saa  lykkelig,  saa  tilfreds  i  Goethes 
og  Schillers  By,   ret  følt,   at  jeg    dog    af  Gud    maa   have 

Noget,  der  fortjente  at  paaskjønnes  hjemme.  De  veed  vel  af 
det  Brev,  jeg  skrev  til  Deres  Fader,  hvor  hjerteligt  jeg  blev 
modtaget  i  Weimar;  alle  de  første  og  betydeligste  Mænd.  have 
der,  jeg  kan  næsten  sige  levet  for  mig  ander  Opholdet  .  .  . 
Ved  Hoffet  siger  man  har  jeg  gjort  stor  Lykke.  Paa  Lyst- 
slottet i  en  lille  Kreds  havde  vi  en  poetisk  Aften;  hver  læste 
noget.  Jeg  maatte  læse  af  mine  Eventyr,  ja  fortælle  Svine- 
drengen, Nattergalen  og  den  grimme  Ælling,  og  det  paa 
Tyd  sk.  De  kalder  det  dumdristigt,  der  dømte  man  ander- 
ledes. Men  det  er  ogsaa  ganske  anderledes  med  mine  Sprog 
ude  end  hjemme.  Her  gjætte  alle  paa  at  jeg  er  en  Nord- 
tydsker,  Ingen  troer  jeg  er  en  Fremmed.  De  leer?  Ja  i 
Danmark  leer  man  jo  altid.  .  .  . 

Men  fortæl  nu  alt  dette  til  dem  af  mine  Venner,  som  ville 
optage  det  uden  at  misunde  mig.  .  .  Og  er  det  ikke  morsomt: 
Jeg  er  jo  virkelig  berømt.  De  skulde  have  seet  paa  Jern- 
banen —  ja  den  Historie  skal  jeg  fortælle  hjemme  —  jeg 
blev  kjendt  af  en  Dame,  og  maatte  nu  i  Flugten  skrive  i  et 
Par  Stambøger,  give  mit  Navn  etc.  En  Dame  i  Braunschweig 
sagde  til  mig:  jeg  ikke  »verehrer«  men  »ich  liebe  Sie«.  Og 
hun  var  ganske  kjøn,  men  gift.  Jeg  vidste  ikke  hvad  jeg 
skulde  svare,  jeg  kyssede  hendes  Haand  og  trykkede  saa 
Mandens  Haand,  for  at  han  ikke  skulde  være  Stedbarn.  Lad 
mig  nu  see  De  kan  sige  noget  Morsomt  derom;  kan  De  ikke, 
saa  bed  Lind.  .  .  . 

Deres  o.  s.  v. 

H.  C.  Andersen 


Berlin  26.  Julii  1844. 
(Til  Jonas  Collin.) 

Min  trofaste   faderlige  Ven.     laftes    kom   jeg    hertil    fra 
Halle.     Jeg  vilde  ikke  have   skrevet,   hvis   der  ikke   var  ind- 

truffet  en  stor  Begivenhed.  Tænk,  der  er  imorges  skudt  paa 
Kongen,  da  han  vilde  reise,  men  Gud  har  været  ham  naadig 
og  god,  han  blev  ikke  saaret.  (Herefter  følger  en  detailleret 
Beskrivelse  af  denne  bekjendte  Begivenhed.)  —  De  kan  troe, 
da  jeg  imorges  hørte  om  Mordforsøget,  blev  jeg  lidt  ængstelig. 
At  Kongen  er  reist  netop  i  det  jeg  kommer  gjør  mig  ondt, 
da  jeg  ellers  var  blevet  presenterel  for  ham;  Prindserne  ere 
ogsaa  borte,  og  jeg  kommer  ikke  til  Hove  som  i  Weimar. 
Imorgen  kjører  jeg  til  Potsdam  for  at  besøge  Tieok  og  Hum- 
boldt.  Idag  har  jeg  kjort  om  og  gjort  vist  30  Visiter. 
Den  eneste  Mand  jeg  ikke  kjendte,  ikke  heller  var  anbefalet 
til  og  dog  besøgte,  var  Grimm.  Jeg  var,  efter  den  Betydning 
mit  Navn  har  i  Tydskland,  overtydet  om  at  han  kjendte  mig. 
Jeg  kom,  sagde  mit  Navn,  og  tænk  —  han  kjendte  mig  ikke, 
kjendte  aldeles  ikke  noget  til  mig,  jeg  var  ordenlig  flau  derved, 
da  han  spurgte  mig  om,  hvad  jeg  havde  skrevet;  tilsidst  blev 
jeg  lidt  ærgerlig,  især  da  jeg  hørte  han  kunde  Dansk.  Han 
tilstod  at  han  aldrig  havde  hørt  mit  Navn.  Jeg  fortalte  det 
naturligviis  til  de  Andre  jeg  besøgte,  og  Alle  fandt  de  det 
saa  komisk,  saa  charakteristisk  for  Grimm,  der,  som  de  sagde, 
var  30  Aar  tilbage  i  Alt. 

Jeg  har  virkelig  et  utrolig  bekjendt  Navn  i  Tydskland, 
og  saa  kjender  den  tydske  Eventyr-Fortæller  ikke  den  Eneste 
i  Norden  der  fortæller  Eventyr.  Molbech  derimod  kjendte 
han,  og  han  vidste,  at  den  nnge  Molbech  havde  skrevet  et 
Eventyr.  Steffens  lo  ogsaa  over  Grimm  og  Damerne  vilde  slet 
ikke  troe  mig.  Naar  man  nu  overvælder  mig  med  Forsikkringer 
om,  at  jeg  er  den  bekjendteste  Digter  i  Norden,  svarer  jeg: 
det  er  ikke  saa,  Grimm  har  jo  ikke  engang  hørt  mit  Navn. 

Deres  sønlig  hengivne 

H.  C.  Andersen. 

Wyk  paa  P6hr.   5.  Sept.  1844. 
(Til  B.  Collin.) 

.  .  .  Veed  De  hvad  det  er  for  en  Dag  for  mig  idag? 
Den  5.  September  kom  jeg  første  Gang  til  Kjobenhavn,  det 
var  1819;  idag  er  det  netop  25  Aar  siden;  hvilken  underlig 
Styrelse!  Jeg  er  saa  sælsom  blød  om  Hjertet  derved.  For  25 
Aar  siden  kom  jeg  med  min  lille  Pakke  til  Kjobenhavn,  en 
fattig,  fremmed  Dreng,  og  idag  har  jeg  drukket  min  Chokolade 
hos  Dronningen,  ved  Taffelet  siddet  ligeoverfor  hende  og  Kongen ; 
Rantzau  drak  min  og  Dagens  Skaal.  Er  det  ikke  underligt 
at  tænke  tilbage  derpaa,  min  kjære  Ven.  Det  var  ogsaa  paa 
den  5.  September  jeg  gik  ind  i  Italien  og  skrev  min  Improvisator. 
Lad  Deres  Fader  læse  dette  mit  Brev,  han  vil  forstaae  den 
Følelse,  som  fylder  mig;  stille  drak  jeg  idag  ved  Bordet  hans 
Skaal,  min  Tanke  vil  han  ogsaa  begribe.  Det  er  virkelig  som 
en  Drøm  for  mig  Alt  herovre;  jeg  er  fra  jeg  kom  hver  Dag 
ved  Majestæternes  Bord  og  hver  Aften  til  Thee.  Omgivningen 
er  naturligvis  nu  ogsaa  meget  venlig  og  opmærksom  imod  mig. 

(Herefter  følger  den  i  »Mit  Livs  Eventyr«  pag.  323  med- 
delte Fortælling  om  hans  Improvisation  og  hans  Samtale  med 
Kongen  pag.  327,  der  noget  udførligere  lyder  saaledes  i  Brevet) : 

Kjære  Edvard.  Det  er  Midnat,  jeg  kommer  fra  Kongen, 
Man  siger,  at  jeg  ikke  har  baaret  mig  klogt  ad,  ikke  benyttet 
en  ypperlig  Leilighed  til  at  sørge  for  mig  selv  —  jeg  har  fulgt 
min  Natur;  hør  nu,  hvad  siger  De.  Dronningen  havde  fortalt 
Kongen,  at  det  idag  var  en  Slags  Jubelfest  for  mig  etc.  Hans 
Majestæt  kom  derfor  iaften  hen  til  mig  i  Stuen,  yttrede  sin 
Glæde  over  min  Lykke,  over  hvad  jeg  havde  overvundet  og 
naaet,  fortalte,  hvor  kjært  det  var  ham  af  Fremmede  at  høre 
.  min  Erkjendelse  ogsaa  i  Tydskland  og  gratulerede  mig  derpaa 
til  denne  Dag.     Under  Concerten  kom  han  atter  hen  til  mig 

og  spurgte  mig  om  min  første  Optræden  i  Kjøbenhavn,  og  jeg 
gav  ham  et  Par  Træk.  Da  spurgte  han  mig,  hvormeget  det 
var  jeg  aarlig  havde  at  leve  af;  jeg  sagde  200  Species;  »det 
ér  ikke  meget,«  svarede  han.  »Men  jeg  behøver  ikke  meget,« 
sagde  jeg,  »desuden  give  mine  Arbeider  mig  ogsaa  Noget.« 
»Hvormeget  omtrent?«  »12  Rdl.  for  Arket.«  »Det  er  ogsaa 
kun  lidet,«  sagde  han.  Jeg  taug  og  fandt  det  altfor  stygt  at 
sige:  vil  De  give  mig  noget  meer.  Grev  Rantzau  meente, 
Kongen  havde  lagt  mig  Ønsket  lige  i  Munden;  jeg  kunde  ikke, 
idet  jeg  er  der  som  Gjæst,  med  Eet  benytte  Leiligheden  til  at 
faae  Noget,  nei  det  var  nærigt,  stygt.  Kongen  ventede  rigtig- 
nok længe  hos  mig,  som  om  jeg  skulde  sige  ham  Noget,  og  da 
sagde  han:  »Er  der  nogen  Tid  jeg  kan  være  Dem  til  Gavn 
med  at  fremme  Deres  literaire  Virksomhed  da  siig  mig  det.« 
»I  dette  Øieblik  har  jeg  Intet  at  bede  om,«  svarede  jeg,  »kun 
at  sige  Deres  Majestæt,  at  jeg  er  taknemlig  og  glad.«  —  Var 
det  vel  saa  galt?  Nei,  nei,  jeg  kan  ikke  handle  mod  min 
Følelse.  Sally  syntes  ogsaa,  jeg  skulde  have  seet  at  faae  400 
Edlr.  til.  Vilde  Kongen  have  undt  mig  dem,  saa  havde  han 
jo  nok  af  sig  selv  gjort  det.  Siig  mig,  har  min  naturlige 
Følelse  her  ledet  mig  galt,  som  man  siger?     Hils  Alle. 

Deres  trofaste 

H.  C.  Andersen. 


Paa  denne  Tid  indsendtes: 

Liden  Kirsten, 
originalt  romantisk  Syngestykke  i  1  Aet. 

Heiberg    skriver   herom:      »Liden  Kirsten    er   just  ikke 
noget  Drama,  thi  der  er  egentlig  slet  ikke  nogen  Handling  deri, 

men  Situationen  er  romantisk  og  bar  en  vis  poetisk  Duft,  som 
i  Forbindelse  med  Musiken  (hvis  denne  lykkes)  kan  Tideve  en 
ret  tiltrækkende  Virkning.  Men  det  Hele  kan  let  lide  Skibbrud 
paa  Scene  -  Arrangementets  store  Vanskeligbeder.«  9.  Octbr. 
1844. 

Stykket  opførtes  første  Gang  12.  Maii  1846. 

At  »Musiken  lykkedes«  er  bekjendt  nok;  den  bar  nu  op- 
levet 74  Forestillinger. 


Berlin  5.  Januar  1845. 
(Til  Fru  H.  Collin.) 
Min  Igære,  kjære  Veninde.  Et  lille  Brev  maa  De  dog- 
have,  skjøndt  jeg  ikke  bar  børt  et  Ord  fra  Dem;  men  De  bar 
de  Smaa,  saa  de  ikke  altid  kan  lade  Pennen  gaae.  O!  jeg  er 
ganske  dræbt  I  Jeg  kan  ikke  bolde  det  længer  ud.  Jeg  er 
Løve,  en  Berliner-Løve,  en  mandlig  Jenny  Lind,  jeg  er  i  Mode  I 
Det  havde  jeg  ikke  drømt  om,  min  Ven  Bbaulieu  i  Oldenborg 
sagde  det  forud,  men  bvor  kunde  jeg  troe  saameget.  Men  ibvor 
interessant  det  er,  Kræfterne  slaae  ikke  til;  iovermorgen  vil 
jeg  paa  Jernbanen  for  at  hvile  mig  ud.  Kongen  bar  været 
saa  naadig  mod  mig,  den  elskværdige  Prindsesse  af  Preussen  er 
indtaget  i  Eventyrene.  Fyrst  Radziwill  protegerer  mig,  og 
nu  vil  alle  Mennesker  have  mig  hos  sig,  ikke  for  at  læse,  nei 
for  at  gjøre  mig  godt,  for  at  bespise  mig,  for  at  have  talt  med 
mig.  Tre  Malere  har  jeg  siddet  for  og  en  gammel  Malerinde, 
der  sagde  mig  saa  meget  smukt  om  mit  Udvortes,  at  nu  kan 
jeg  nok  staae  mig  —  jeg  maa  jo  være  deilig !  sligt  har  jeg  nu 
aldrig  tænkt  paa  før,  det  hører  jeg  først  i  min  Alders  Dage. 
Alvorlig  talt,  jeg  nyder  mærkværdig  megen  Ære.  .  .  .  Seer 
De,  det  er  en  Ven,  De  har!  Jeg  maa  dog  ikke  være  saa  alde- 
les nix,   som    de  Fleste  hjemme  troe,  jeg  er  i  denne  Tid  dog 

25* 


370 

en  af*  dem,  der  lyser  lidt  ud  i  fremmede  Lande!  O  hvor  mit 
Bryst  er  fuldt  af  Tak  til  ham  som  gav  mig  Alt.  Mine  Venner 
skulle  faae  Ære  af  mig,  som  de  1000  hjemme  oversee.  Selv 
for  Vennerne  hjemme  er  jeg  ingen  stor  Digter;  hvormegen 
Hyldest  af  Europa  horer  der  til  for  at  faae  dette  Navn.  Naa, 
jeg  begynder  nok  at  forvænnes,  at  blive  eitel!  Nei,  nei! 

Deres  trofast«  Ven 

H.  C.  Andersen. 


Weimar  21.  Januar  1845. 
(Til  B.  Collin.) 

(I  dette  Brev  meddeles  en  udforlig  Beskrivelse  af  hans 
Modtagelse  i  Weimar,  og  da  især  hos  Arvestorhertugen;  han 
skriver  det  i  Øieblikkets  Henrykkelse;  i  »Mit  Livs  Eventyr« 
har  han  omtalt  dette  med  megen  Moderation.     Han  tilfoier  da:) 

Det  forekommer  mig  som  et  halvt  Eventyr,  at  jeg  her  i 
Weimar  spiller  en  lille  Goethe.  Jeg  har  dog  i  Grunden  en 
mærkelig  Lykke,  jeg  faaer  dog  lidt  efter  lidt  al  tænkelig  Erkjen- 
delse  og  Ære.  .  .  .  Jeg  har  naturligviis  været  til  Taffql  hos 
Storhertugen,  men  jeg  maatte  mode  med  Raarde  og  trekantet 
Hat;  det  var  mig  første  Gang  et  uvant  Costume;  nu  gaaer  det 
godt.  Min  Vært,  Kammerherre  Beaulieu,  er  et  fiintfolende 
Gemyt  og  et  fortræffeligt  Menneske,  som  i  hoi  Grad  holder  af 
mig  og  har  megen  Sands  for  det  Komiske.  Deres  Witz,  at  jeg 
kan  sige:  »ach  wei  mar,«  morede  ham  kosteligt.  Han  har 
oversat  »Emilies  Hjertebanken«  som  nu  gaaer  Tydskland  rundt. 

Jeg  har  bestemt  at  tale  med  Gade  om  »Nokken«;  Rung 
burde  idetmindste  skriftligt  have  gjort  mig  en  Undskyldning  — 
dog,  det  er  sandt,  i  Danmark  betragtes  jeg  jo  som  et  Nul,  man 

kan  rulle  hvor  man  vil.  Hvorledes  leve  de  store  Aander  der? 
Hvad  sige  Theatrets  Udødelige?  den  lille  Verden,  der  er  Cen- 
trum i  Europa.  Naa,  det  var  det.  Der  kom  mig  et  Galæble 
paa  Spidsen  af  Pennen;  nu  er  det  igjen  i  Blækhuset.  Lidt 
Ærgrelse  maa  man  jo  have,  ellers  bliver  det  daglige  Brod  for 
sodt.  —  Hvad  siger  Ernst  Weis  til  Rungs  »Nykke«. 

Deres 

H.  C.  Andersen. 


Den  27.  Januar  indsendtes  anonymt: 

Den  nye  Barselstue, 
originalt  Lystspil  i  een  Aet. 
om  hvilket  Heiberg  skrev  til  Collin: 

»Ideen  til  »den  nye  Barselstue«  er  meget  snurrig  og  over- 
raskende og  tillige  meget  applicabel  paa  Tiderne.  Men  For- 
fatteren, som  har  gjort  et  godt  Fund,  har  ikke  forstaaet  at 
benytte  det  rigtigt.  Stykket  er,  skjondt  ikke  uden  Lune  og 
Vittighed,  dog  ogsaa  temmelig  rigt  paa  Flauhed  og  Trivialitet, 
og  flere  af  dets  Situationer  ere  vel  meget  umiddelbart  hentede 
fra  den  raa  Virkelighed.  Kammerherren  og  Kammerjunkeren 
ere  omtrent  af  samme  Ferskhed  som  i  »Skinnet  bedrager«.  I  det 
Hele  mangler  Forfatteren  Holdning  og  Aplomb  i  Behandlingen 
af  sit  Sujet.  Paa  Grund  heraf  troer  jeg,  at  Stykket  ikke  vil 
gjere  Lykke;  men  ikke  desmindre  mener  jeg,  at  det  har  større 
Adkomst  til  at  antages,  end  Meget  som  gjor  Lykke. 

Allerærbødigst 

J.  L.  Heiberg. 

Denne  Spaadom  gik  ikke  i  Opfyldelse,   og  Heiberg,   som 

havde  et  saa  skarpt  Blik  for  hvad  der  vilde  tage  sig  ud  paa 
Scenen  og  gjøre  Lykke,  har  altsaa  her  seet  feil,  ligesom  ved 
Chiewitzs  Stykke  »Venskab  og  Kjærlighed«.  Om  dette  skrev 
han  til  min  Fader:  »Det  er  det  vittigste,  piqvanteste  og  origi- 
naleste Lystspil,  som  har  været  indleveret  til  Theatret  i  den 
Tid,  jeg  har  havt  med  Censuren  at  gjere;  det  Hele  hviler  i  en 
fiin  Ironi,  Satiren  er  træffende,  Dialogen  fuld  af  Lune«  —  og 
dette  Stykke  gik  kun  5  Gange. 

»Den  nye  Barselstue«  gik  indtil  1856:  47  Gange  og  fik 
saaledes,  foruden  en  hæderlig  Omtale,  hvad  Rahbek  kaldte  »det 
eontante  Bifald.« 


18.  Marts  1845. 

Efter  Hr.  Rungs  Ønske  og  Aftale  med  mig  om  en  lille 
Opera-Text,  hvori  den  svenske  Folketone  i  Musiken  kunde  gjen- 
gives,  og  hvor  selve  Scenen  var  i  Nabolandet,  skrev  jeg  med- 
følgende Text,  hvori  jeg  Scene  for  Scene  har  taget  Componisten 
med  paa  Raad,  for  at  vor  Operas  bedste  Kræfter  kunde  benyttes 
og  Alt  afrunde  sig  for  hans  musikalske  Interesse. 

Ærbødigst 

H.  C.  Andersen. 

Med  denne  Skrivelse  indsendte  Andersen: 

Nøkken, 
Opera    i    1    Aet. 
Heiberg  yttrer  om  den  i  et  Brev  til  Collin: 

»Nøkken  er  ikke  saameget  en  Opera,  som  et  Par  Opera- 
Scener.  Inden  man  faaer  gjort  Bekjendtskab  med  Personerne 
er    det  Hele    forbi.     Andersen    kan  ofte  have  en  god  Idee, 


373 

men  har  næsten  aldrig  Stadighed  til  at  udarbeide  den,  og  hans 
Arbeider  faae  derfor  hyppigt  et  aphoristisk  og  fragmentarisk 
Præg,  hvilket  er  i  Strid  med  den  Fordring,  som  Dramaet  gjør 
til  Gontinnitet  og  Udvikling.  De  ere  ligesom  ufuldkomne  Bern, 
de  mangle  væsenlige  Lemmer,  fordi  de  ere  fedte  før  Tiden. 
Nærværende  Operatezt  er  usandsynlig  som  et  Eventyr  og  triviel 
som  Virkeligheden.  Det  var  bedre,  om  den  havde  taget  det 
Romantiske  af  Eventyret  og  det  Interessante  af  Virkeligheden. 
At  Musiken  kan  gjøre  en  saadan  Abort  til  en  complet  Skabning 
betvivler  jeg,  men  skal  villig  overlade  Dommen  herom  til 
Componisten.« 

19.  Marts  1845. 

Rung  opgav  at  skrive  Musiken  dertil,  og  Tezten  blev 
derfor  henlagt  men  senere  omarbeidet  og  opførtes  12.  Febr.  1853 
med  Musik  af  Glæseb.     Den  gik  7  Gange. 

Glæser  skriver  efter  Modtagelsen  af  den  trykte  Text: 
»Mein  sehr  lieber  Freund.  Schttnsten  Dank  fur  das  mir 
ubersandte  liebe  Buchlein  unserer  gemeinschafUichen  jttngsten 
Musenkindes  »Nøkken«,  das  von  Manchem  zwar  etwas  ange- 
feindet,  und  nicht  so  ganz,  wie  es  sein  soli  te,  aufgenommen 
ist,  im  Ganzen  aber  doch  zu  unserer  Freude  aufblUht  und  all- 
malilig  emporwåchst.  Es  ist  heute  ja  schon  sein  sechster 
Geburtstag,  und  ich  hoffe,  es  soli  denselben  recht  oft  noch 
erleben.  Auch  denke  ich,  dass  es  bald  das  geeignete  Alter 
erreichen  wird,  um  sich  auf  Reisen  ins  Ausland  begeben  zu 
kttnnen.  —  Der  Vorwurf,  dass  Mancher  an  der  Education  unseres 
Kindleins  eine  gewisse  stille  Leblosigkeit  aussetzt,  kann  nicht 
Sie  sondern  nur  allein  mich  treffen,  da  ich  die  Ursache  war, 
dass  ich  der  Deutliohkeit  der  Charaktere  wegen  in  Sie  drang, 
die  einfache  Handlung  langer  auszudehnen«  o.  s.  v. 

Nysø  d.  2.  Jiinii  1845. 
(Til  Jonas  Collin.) 

Jeg  har  nu  sovet  her  en  Nat,  er  i  Ro  paa  mit  Værelse 
og  den  eneste  Gjæst  paa  Nysø.  Udenfor  er  Alt  saa  velsignet 
gront,  jeg  foler  mig  ret  hyggelig,  men  min  Tanke  er,  og  har 
siden  Afreisen  været  saa  levende  i  Hjemmet ;  jeg  har  i  de  sidste 
Dage  erkjendt,  hvor  fast  jeg  er  voxet  i  Familien,  felt  hvad  der 
gjer  mig  stolt  i  god  Betydning,  at  jeg  er  Son  i  Deres  Kreds. 
At  De  med  de  andre  Børn  kaldte  mig  hjem  hiin  Søndag  Nat1, 
at  jeg  i  en  af  de  alvorligste  Timer  blev  stillet  mellem  Deres 
har,  om  ikke  allerede  tnsende  tidligere  Beviser  tydede  derpaa, 
fyldt  mig  med  Lykke  og  med  Erkjendelse;  jeg  foler  mig  under- 
ligt bevæget  derved,  gid  jeg  kunde  udtale  det,  vise  at  jeg  elsker 
Dem,  elsker  Dem  med  en  Søns  hele  Sjæl.  O  Gud,  lad  mig 
beholde  Dem  længe,  lad  os  Alle  leve  lang  Tid  med  Dem;  jeg 
vil  blive  rystet,  fortvivlet,  om  De  gaaer  bort  før  jeg.  Min 
Tanke  er  saa  levende  hos  alle  Deres,  jeg  frygter  at  jeg,  ved 
næste  Gang  at  flyve  til  Udlandet,  første  Gang  vil  lide  ret  af 
Hjemvee,  thi  i  de  sidste  Dage,  just  i  dette  Aar,  hvor  saameget 
Held  tilstrømmer  mig,  har  jeg  faaet  Forvisning  om,  at  jeg  har 
et  Hjem.  Gid  De  maa  faae  ret  Ære  og  Glæde  af  mig.  De 
kan  træ,  hver  Gang  jeg  fra  fremmed  Land  hører  om,  at  jeg 
bliver  kjendt  og  afholdt  som  Digter,  har  det  meest  fyldt  mig: 
Ham  vilde  det  glæde. 

.  .  .  Baronesse  Stampe  har  strax  idag  begyndt  at  læse 
Fransk  og  Engelsk  med  mig,  og  jeg  har  ogsaa  taget  derimod, 
da  jeg  inderlig  trænger  dertil. 

Inderligt  Levvel. 

Deres  sønlig  hengivne 

H.  C.  Andersen. 


Ved  min  Moders  Dødsleie.  E.  C. 

Bregentved  23.  Junii  1845. 
(Til  Fru  H.  Collin.) 

Kjære  Fru  Collin.  Et  Brev  fra  Dem  ventede  jeg  slet 
ikke,  De  kan  træ,  jeg  blev  glad  derved,  jeg  som  slet  ikke  fik 
sagt  Dem  Levvel.  Om  Lørdagen  kom  jeg  om  i  Dr.  Tvergade, 
for  dog  at  see  Dem  og  Børnene  for  Aireisen,  men  Buret  var 
tomt,  Alle  vare  De  floine  ud.  Hele  dette  Foraar  har  jeg  været 
opfyldt  af  et  lykkeligt  velsignet  Humeur,  den  hele  Vinter  var 
mit  Øie  ret  aabnet  for  Liveta  lystige  Side;  alvorlige  Tanker  gik 
gjennem  mig,  da  vi  mistede  den  kjære  gamle  Moder  derhjemme ; 
jeg  følte  ret,  hvor  ganske  jeg  hørte  denne  Kreds  til,  og  det  er 
maaskee  denne  Følelse,  som  meer  end  nogensinde,  selv  ude  i 
Verden,  iaar  har  fyldt  mig  med  Længsel,  givet  mig  et  Savn, 
hvorved  jeg  ikke  ret  kan  som  før  nyde  Øieblikket  ude.  De 
veed  jeg  gjorde  en  lille  Udflugt  til  en  Gaard  i  Jylland  efter 
Indbydelse  fra  Enkefrue  P.,  men  det  var  ikke  et  Sted  for  min 
Natur;  her  var  jo  meget  smukt  og  Guds  Verden  er  mig  Selskab 
nok,  men  man  lever  sig  fast  med  dem  man  er  hos,  og  jeg  maa 
have  Gemyt  om  mig,  jeg  kan  ikke  slutte  mig  til  en  Damp- 
maskine, der,  uden  at  ville  Ondt,  dog  gaaer  knusende  over  alt 
hvad  den  vil  over.  Det  var  mig  som  besøgte  jeg  Dronning 
Pomabe,  jeg  var  i  en  vild  Dronnings  Gunst,  hvor  man  altid 
maa  være  paa  sin  Post;  jeg  følte  mig  uhyggelig  og  besøger  ikke 
mere  Venskabsøerne  for  de  faae  en  Konge.  Halv  aandeligt  syg 
kom  jeg  til  Bregentved ;  her  er  stille,  velsignet  og  roligt  Vande ; 
jeg  kan  just  mærke  her,  hvor  angrebet  jeg  er  af  altid  »at  staae 
paa  Post«,  ved  stedse  at  bruge  Tungen  som  Sværd;  men  interes- 
sant er  altid  Lidelsen  bagefter.  Her  paa  Bregentved  er  det 
som  levede  jeg  i  enhver  Henseende  i  Hjertet  af  Danmark;  her 
ere  milde  venlige  Mennesker  og  en  Skovnatur,  som  jeg  intet 
andet  Sted  har  seet  Mage  til.  Især  elsker  jeg  disse  store  sol- 
belyste  grønne  Ege  midt  i  Skoven,  disse  grønne  Udstrækninger, 
hvor  Hjort  og  Raa  springe  som  svævende  afeted,  standse  og  lytte 

med  kloge  Øine;  jeg  kan  i  hele  Timer  gaae  i  stille  Beskuelse, 
men  de  Timer,  haaber  jeg,  ere  ikke  tabte;  de  virke  som  Sol- 
lyset paa  Daguerrotypens  Flade,  det  tro  Billede  inddrikkes  og 
bliver  staaende.  Igaar  fik  jeg  et  langt  hjerteligt  Brev  fra 
Jenny  Lind;  der  var  dog  ikke  ret  Solskin  deri;  hun  kommer, 
skriver  hun,  ganske  vist  til  Ejøbenhavn  i  September,  da  er  jeg 
der  desværre  ikke;  jeg  længes  meget  efter  at  see  hende,  tale 
med  hende  og  høre  de  foranderlige  sjælelige  Toner,  Iran  saa 
velsignet  eier. 

♦  .  .  .  Lev  lykkelig  kjære  velsignede  —  nær  havde  jeg 
sagt  Jette,  men  jeg  skriver  Fru  Collin. 

Deres  inderligt  hengivne 

H.  C.  Andersen. 


Glorup  26.  Julii  1845. 
(Til  E.  Collin). 

.....  Det  er  en  velsignet  Sommer  vi  have;  jeg  synes 
ikke  i  mange  Aar  at  have  oplevet  her  hjemme  saa  mange 
smukke  Solskinsdage;  jo  ældre  jeg  bliver,  troer  jeg,  desto  bedre 
synes  jeg  om  Alt  omkring  mig  —  og  naar  jeg  saa  er  meest 
henrykt  i  det,  saa  skal  jeg  maaskee  flyve  lige  ud  af  Verden. 
Jeg  veed  ikke  selv,  jeg  føler  uhyre  Levelyst,  jeg  har  en  Ung- 
dommelighed, som  var  jeg  kun  tyve  Aar,  og  dog  kommer  i  den 
sidste  Tid  saa  ofte  den  Tanke :  du  har  dog  levet  længe,  oplevet 
meget,  været  lykkelig  fremfor  de  Fleste,  nu  er  det  vist  snart 
forbi.  De  smiler  vist  af  mig.  Naar  man  har  Kuldegys,  siges 
der  jo  at  Døden  gaaer  over  vor  Grav;  Tankerne  kunne  ogsaa  i 
deres  bedste  Velvære  føle  et  saadant  Kuldegys;  mine  kjende 
det.  Jeg  veed  ikke  selv,  men  jeg  synes  at  være  kommet  saa 
vel  paa  det  Rene  med  mig  selv  og  Verden,  aldrig  før  har  en 
saadan  Ro  fyldt  mig.     Hvor  kommer  jeg  nu  til  at  skrive  alt 

dette  heri  Jo,  et  Brev  er  som  Musik,  en  fri.  Phantasi,  man 
veed  ikke  ret  selv  man  har  den,  før  den  klinger  fra  Papiret. 
Hils  o.  s.  y. 

Deres  broderligt  hengivne 

H.  G.  Andersen. 


Den  20de  Aug.  1845  indsendtes  til  Theatret: 
Hr.  Rasmussen, 
originalt  Lystspil  i  to  Aoter. 
(Anonymt.) 

Om  dette  skrev  Heiberg  til  Collin: 
»Det  originale  Lystspil,  »Hr.  Rasmussen,«  har  en  munter 
og  livlig  Dialog,  som  reber  et  umiskjendeligt  Slægtskab  med 
Dialogen  i  »den  nye  Barselstue«,  men  som  ikke  desmindre  vilde 
fortjene  endnu  større  Roes,  dersom  ikke  Forfatteren  altfor  hyp- 
pigt havde  indblandet  Vendinger  og  Talemaader,  som  synes  at 
være  laante  fra  ganske  private  Kredses  Omgangssprog  og  derfor 
ikke  kunne  være  forstaaelige  for  Publicum.  Ialfald  er  Dialogen 
det  bedste  ved  Stykket,  ja  vel  det  Eneste,  thi  Handling  er  der 
næsten  Intet  af,  og  Planen  maa  vistnok  betragtes  som  mislykket, 
da  den  uventede  Begivenhed,  som  slutter  det  Hele,  virker  dis- 
harmonisk og  forstyrrer  Totalindtrykket,  idet  den  spiller  i  det 
Sentimentale,  og  under  alle  Omstændigheder  bringer  en  altfor 
tung  Ballast  ombord  i  saa  let  en  Seiler.  Hvorvidt  Forfatteren 
—  forudsat  at  han  var  tilbøielig  dertil  —  vilde  formaae  at 
raade  Bod  paa  disse  Mangler  —  skal  jeg  lade  være  usagt;  men 
lade  de  sig  ikke  hæve,  da  troer  jeg  ikke,  at  Stykket  kan  egne 
sig  til  at  bringes  paa  Scenen.« 

Don  11.  Sept.  1845.  Allerærbødigst 

J.  L.  Heiberg. 

»Den  tredieMysterie«  (nemlig  eller  »Kongen  drømmer* 
og  »den  nye  Barselstue«),  som  Andersen  omtaler  i  et  tidligere 
Brev,  er  dette  anonyme  Stykke,  som  forst  kaldtes  »Napoleon 
den  Anden«,  derefter  »Figuranten«,  indtil  det  fik  denne 
Titel.  I  Henhold  til  Heibergs  Dom  foretog  Andersen  nogle 
Forandringer,  hvorefter  det  blev  antaget  og  opfort  —  een  Gang 
i*  Marts  1846. 

Om  dette  Stykkes  Skjæbne  meddeelte  jeg  Andersen  Un- 
derretning i  mit  Brev,  som  i  den  trykte  Samling  findes  under 
Nr.  39.     Stykket  er  ikke  optaget  blandt  hans  trykte  Skrifter. 


Glorup  1.  Novbr.  1845. 
(Til  Jonas  Collin.) 

....  Jeg  fik  dog  ikke  ret  sagt  Dem  Levvel,  o  De  kan 
troe  mit  Hjerte  led  derved  —  og  hvorfor  reiser  jeg?  Hvorfor 
vil  jeg  afsted,  jeg  som  nu  begynder  saa  godt  at  voxe  fast  i  den 
danske  Jordbund,,  jeg  som  nu  synes  saa  godt  om  Alt  i  mit 
fodte  Hjem  og  ret  skatter  og  begriber  mine  Venner  —  ja, 
hvorfor  kan  jeg  ikke  blive  i  Ro?  Det  er  Trækfugl-Naturen  i 
mig,   det  er  iaar  Noget  som  driver  mig  afsted,  som  var  det  en 

Styrelse 

Deres  sonlig  hengivne 

H.  C.  Andersen. 


Glonip  9.  Novbr.  1846. 
(Til  Edvard  Collin). 

...  Her  paa  Gaarden   er  kun  den  gamle  Greve,   der  er 
meget  stille,   samt  to  gamle  Frøkener.     Hver  Morgen  gjor  jeg 

en  pligtskyldig  kort  Visit  hos  den  gamle  Excellents,  og  en  halv 
Time  efter  kommer  han  til  mig  for  at  gjore  Contravisit.  Den 
eneste  AfVexling  deri  er  at  han  kommer  en  enkelt  Gang  forst, 
OS  J^g  da  sidst.  Efter  Bordet  sidder  jeg  igjen  ene  paa  mit 
Værelse,  seer  saa  paa  Ilden  og  paa  Maanen,  og  naar  saa  Klokken 
slaaer  8,  banker  Tjeneren  paa  Døren,  »Theen  er  serveret« ;  da 
kommer  jeg  ned,  og  de  to  Timer  til  El.  10  ere  da  de  længste'. 
Excellentsen  og  begge  Frokenerne  ere  velsignede  gamle  Menne- 
sker, men  de  have  ikke  meget  at  fortælle;  jeg  taler  da  i  to 
Timer.  »Saa  kan  han  da  faae  sig  udtalt«  siger  nok  Ingebobo. 
Ja  jeg  faaer  mig  meer  end  udtalt,  der  kommer  Pauser,  og  i 
disse,  det  er  underligt  at  hore,  rumler  det  stadigt  i  den  ene 
gamle  Frøkens  Mave;  det  er  min  eneste  Fornøielse. 

fortsat  Odense  10.  Novbr.  1845. 

Nu  er  jeg  i  Odense,  min  gamle  By,  hvor  jeg  lob  som 
fattig  Dreng  med  bare  Fødder  og  med  Træsko ;  naar  jeg  seer 
ned  ad  Gaden  tænker  jeg  som  Aladdin:  dernede  gik  jeg  som 
en  fattig  Dreng.  Hvor  dog  Vorherre  har  været  god  imod  mig, 
forunderlig  god,  fremfor  imod  Tusende;  jeg  begriber  ikke  min 
Lykke,  hvorfor  skal  jeg  have  faaet  saameget.  Det  er  Festdag 
iaften,  Mortensaften,  som  man  i  'Kjebenhavn  ikke  holder  hellig 
—  ved  hellig  forstaaes  at  spise  Gaasesteg;  hele  Odense  lugter 
af  Gaasesteg,  jeg  har  ordenlig  faaet  Barndoms-Erindringer  derved. 
Poeten  siger  jo  ogsaa,  at  der  til  Duft  og  Melodier  knytte  sig 
mange  Erindringer,  men  han  tænkte  vel  ikke  paa  Gaasesteg. 

Vil  De  levere  P.  L.  Møller  vedlagte  lille  Epistel  fra 
mig.  Jeg  fandt  et  Brev  fra  ham,  hvori  han  beder  mig  i  For- 
ening med  Oehlenschlæger  skriftligt  at  understøtte  hans  An- 
søgning om  Reisestipendium;  jeg  vil  gjore  det  fra  Hamborg, 
her  har  jeg  ikke  Ro.  Jeg  veed  nok,  at  Møller  dømmes  haardt 
af  Mange ;  jeg  kjender  ikke  hans  Brøde,  men  anseer  ham  for  et 
stort  Talent,  der  vist,  ved  at  rives  ud  af  den  Daarlighed,  han 

maaskee  er  i,  kan  bæves  og  blive  et  særdeles  dygtigt  Menneske. 
Jeg  vil  Senere  sætte  Dem  mine  Tanker  mere  klart  frem,  nu 
maa  jeg  sige  Levvel. 

Døer  jeg  ude,   bar  De  Ret  over  den  samlede  Udgave  af 
mine  Skrifter. 

Deres  broderlig  bengivne 

H.  C.  Andersen. 


Oldenburg  16.  Decbr.  1846. 
(Til  Fru  Louise  Lind.)' 

See  ber  er  jeg!  goddag,  goddag  Allesammen!  Nu  pynter 
De  maaskee  allerede  Juletræet,  min  Juul  bliver  i  Berlin,  men 
bvor?  Jeg  frygter  næsten,  at  Jenny  Ltsd  ikke  er  der  i  de 
Dage.  Fru  Eisendeoker,  i  bvis  Huus  jeg  ber  boer,  betragter 
Deres  Søster  Ingeborg  som  et  Ideal  af  Vid  og  Lune  og  især 
begavet  med  et  genialt  Drille-Talent,  bun  vil  saa  gjerne  overtage 
bendes  Bolle,  men  det  gaaer  ikke;  bun  er  ikke  grov  nok, 
forstaae  mig  ret,  bun  kan  ikke  vinde  dette  bu!  der  klæder 
Deres  Sester.  Hun  er  deri  ligesaa  original,  bar  jeg  sagt  Fru 
E.,  som  jeg  er  i  mine  Eventyr.  Siig  Ingeborg,  bvor  jeg 
længes  efter  at  stikke  Hovedet  ind  i  Amaliegaden  og  skjære 
Ansigter.  Men  Beiselivet  er  dog  for  mig  noget  Andet  end  for 
Andre ;  det  er  et  underligt  men  interessant  Liv.  Hvilken  Masse 
Mennesker  kommer  jeg*  dog  til  at  kjende,  bvor  mange  er  der 
dog  jeg  tah  jublende  flyve  om  Halsen  —  dog  Hjemmet  er 
Hjemmet.  Gid  De  og  Deres  kunde  titte  ind  til  mig,  naar  jeg 
saaledes  sidder  og  faaer  Hyldetbee,  see  de  mange  Damer,  som 
gjøre  Cour  —  jo  det  gjør  virkelig  nogle;  jeg  kan  ikke  give 
Ezempler,  det  klinger  saa  komisk,  men  lignende  bave  vel  Liszt 
og  Prume  at  fortælle  fra  Kjøbenbavn.     Det  er  ogsaa  morsomt 

saaledes  at  komme  til  Hove  i  fremmede  Lande,  fele  at  det  er 
Digterrangen,  som  der  giver  Adgangskort. 

Deres  inderlig  bengivne 

H.  C.  Andersen. 


Berlin  27.  Decbr.  1845. 
(Til  Edvard  Collin.) 

...  fra  Selskab  til  Selskab!  kunde  jeg  fordærves,  det 
vil  sige  blive  indbildsk,  saa  blev  jeg  det  ber.  Men  vær  ikke 
bange-  jeg  tager  de  gode  Dage  som  varmt  Solskin  og  inddrikker 
det  for  de  kommende  kolde,  de  komme  nok!  Fik  jeg  ikke  i 
dette  Øieblik  en  lille  Luftning  ved  en  eneste  Yttring  i  Deres  Faders 
Brev.  Jeg  maa  ber  udtale  mig;  dette  mit  Brev  læses  altsaa  ikke 
af  Fremmede.  Deres  Fader  skriver:  Efter  Oplæsningen  af  »Hr. 
Rasmussen«  leverede  3  af  de  Rollehavende  deres  Roller 
tilbage.  Hvilke  Roller  er  det?  siig  mig  det;  hvilke  Personer 
bave  forkastet  de  dem  tildeelte  Roller?  Det  er  vel  Madam 
Nielsen,  Nielsen,  Hr.  Phister,  Fru  Heiberg?  Gid  Deres 
Fader  havde  skrevet  herom,  jeg  kunde  da  have  angivet  ny  Be- 
sætning; for  disse  Personer  ved  Theatret  ere  jo  Herskere,  for 
hvem  Direction  og  Digter  maa  bøie  sig,  disse  Enkelte  af  de 
47  Millioner  Skuespillere  og  Skuespillerinder,  der  hvert  Aar  ere 
de  førete  i  Verden.  Jeg  er  gal  i  Hovedet;  men  det  gaaer  da 
over  før  De  faaer  dette  Brev.  Bed  Deres  Fader  besætte  Stykket 
som  han  og  som  De  troer  det  bedst.  Hvad  er  det  med  Rung? 
Vil  De  hilse  ham  fra  mig,  at  det  undrer  mig  meget,  han  saaledes 
uden  at  sige  mig  et  Ord  opgiver  at  componere  min  Opera- 
Text,  den  jeg  skrev  paa  hans  Anmodning,  den  jeg  har  feiet  mig 
efter  ham  i  alle  Henseender.  Jeg  troer  dog,  at  den  Text  passer 
bedre  for  ham,  end  den  udramatiske  »Aagerkarl«,  som  Gud 
veed  hvilken  Begynder  har  lavet  sammen ;  jeg  læste  den  jo.  — 

Jo,  jeg  er  endnu  gal  i  Hovedet!  Jeg  bliver  for  meget  gjort 
af  her,  og  saa  bliver  man  pirrelig.  (Her  følger  gjentagen  Status- 
Beregning  o.  s.  v.).  Siig  mig  hvad  godt  De  kan  om  »Hr. 
Rasmussen«  og  om  »Nokken«;  men  er  Alt  endnu  i  dramatisk 
Beigegang,  under  de  mange  Hoveder  som  have  Villie,  da  siig 
mig  Intet;  jeg  ærgrer  mig  og  jeg  vil  ikke.  Jeg  vil  saa  gjerne 
tænke  med  Glæde  paa  Hjemmet  og  overalt  kunne  sige:  jeg 
elsker  dog  meest  Danmark! 

Igaar  var  jeg  da  til  Taffel  hos  Kongen  af  Preussen,  hvem 
jeg  aldrig  fer  har  seet.  Han  var  særdeles  naadig  og  sagde,  at 
min  Roman:  Kun  en  Spillemand  havde  gjort  et  levende  Indtryk 
paa  ham;  Dronningen  talte  længe  med  mig.  —  Jeg  blev  idag, 
tilfældigt  som  det  lod,  spurgt  af  en  fornem  Mand,  om  jeg  ikke 
havde  det  danske  Ridderkors;  jeg  sagde  nei.  Og  dersom  man 
skal  have  et  saadant  hjemmefra  for  at  pyntes  ud,  saa  kommer 
jeg  hjem  glat  som  en  Aal.  Jeg  burde  jo  rigtignok  have  svaret; 
jo  jeg  har  Kors  nok  hjemme!  Det  er  da  ogsaa  det  Samme. 
Mærkeligt  er  det  dog  hvor  kjendt  og  læst  jeg  er.  De  maa  nu 
have  saamange  mageløse  Poeter  hjemme  som  De  vil,  jeg  er  dog 
den  som  kjendes  meest,  og  jeg  har  Gavn  deraf.  Mine  Eventyr 
troer  jeg  virkelig  vil  blive  en  lille  Størrelse  for  vor  Literatur. 
Denne  Juul  ere  mine  Eventyr  flagrede  over  hele  Berlin,  overalt 
seer  jeg  dem  lagt  frem.  Jeg  bliver  ret  glad  ved  Sligt  og  ønsker, 
at  jeg  kunde  flyve  mine  Kjære  hjemme  om  Halsen  og  sige:  I 
faae  dog  Ære  af  mig!  —  det  er  min  Forfængelighed.  Det 
gjor  mig  glad,  naar  Rauch  falder  mig  om  Halsen  og  siger: 
Deres  Eventyr  ere  udødelige.  Eller  en  Mand  som  Humboldt 
siger:  »Troer  De  jeg  Intet  har  læst  af  Dem?  Deres  Navn 
gaaer  snart  over  alle  Lande.«  Jeg  er  ved  at  græde,  jeg  kan 
ikke  begribe  det.  Tidt  tænker  jeg:  er  det  en  Drøm?  O  min 
elskede,  elskede  Edvard,  kunde  jeg  trykke  Gud  til  mit  Hjerte, 
jeg  gjorde  det,  saa  taknemmelig  er  jeg  ham. 

Broderen. 

I  Anledning  af  dette  Brev  og  den  nu  paatænkte  Heise  til 
Spanien  skrev  jeg  til  ham: 

Januar  1846. 

...  Det  er  jo  unægteligt  seent  paa  Reisen,  at  De  barer 
directe  fra  mig,  men  den  sidste  Maaned  har  været  min  Termins 
Maaned,  i  hvilken  jeg  efter  mine  Venners  eenstemmige  Dom  er 
meget  ubehagelig.  I  næste  Maaned  haaber  jeg  at  blive  behagelig, 
hvilket  De  kan  glæde  Dem  til. 

Angaaende  Historien  om  »Hr.  Rasmussen«,  da  seer  jeg  i 
denne  ikke  Andet  end  de  hos  en  vis  Slags  Folk  sædvanlige  » 
Forsøg  paa  at  gjere  Vrøvl  og  at  chicanere,  altsaa  en  af  de 
velbekjendte  Skuespiller-Trafiker,  der  vel  findes  andetsteds  saa- 
velflom  her,  og  som  saaledes  ikke  bør  have  nogen  Indflydelse 
paa  Deres  Følelser  for  Hjemmet.  Det  frapperer  mig  meget,  at 
De  kjender  Historien  med  »Nøkken«.  Rung  var  hos  mig  faa 
Dage  efter  »Aagerkarlens«  -Ruin;  han  vilde  »naturligviis«  efter 
en  saadan  Behandling  ikke  skrive  meer  for  Theatret,  og  for  at 
documentere  sin  Energi  i  denne  Henseende,  leverede  han  mig 
»Nøkken«.  Det  vilde  jo  ikke  være  til  nogen  Nytte  at  tale  ham 
tilrette,  jeg  vilde  hellere  lade  ham  sove  paa  det,  og  ialfald  vilde 
jeg  ikke  strax  melde  Dem  Noget,  som  kun  kunde  ærgre  Dem, 
uden  at  De  kunde  raade  Bod  derpaa.  Jeg  er  nemlig  nu  for 
gammel  til  at  underholde  Dem  paa  Deres  Reiser  med  Ubehagelig- 
heder, som  i  tidligere  Tider  med  salig  »Agnete« ;  De  er  desuden 
for  gammel  til  at  tage  mod  Opdragelse,  og  endelig  er  jo  denne 
sidste  lykkedes  saa  fortræffeligt,  uden  at  rose  mig  selv.  .  .  . 

Nu  lev  vel  og  vær  kjærligt  hilset;  jeg  herer  vel  endnu 
engang  fra  Dem,  inden  De  optræder  som  »Odenseeren  i  Spanien«. 

Berlin  (29.  Decbr.  1845) 
at  aflevere  d.  6.  Januar  1846. 
(Til  Jonas  Collin.) 

. . .  Jeg  staaer  i  Tankerne  ved  Deres  Side,  idet  De  læser  dette ; 
jeg  trykker  Deres  Haand,  min  elskede  velsignede  Fader.  O  var 
jeg  dog  idag  ved  Bordet  med  de  Andre  1  Dog  jeg  er  det.  De 
veed  jo,  at  min  største  Forfængelighed,  eller  kald  det  heller 
Glæde,  bestaaer  i,  at  De  begriber,  at  jeg  er  Dem  værd.  Jeg 
tænker  paa  Dem  just  ved  al  den  Erkendelse  jeg  faaer.  Jeg 
er  dog  virkelig  elsket,  erkjendt  i  Udlandet,  jeg  er  —  berømt; 
ja,  De  smiler  deraf.  Men  de  første  Mænd  flyve  mig  imøde, 
jeg  seer  mig  optaget  i  alle  Familier,  Fyrster  og  de  meest  begavede 
Mænd  sige  mig  de  største  Hofligheder.  De  skolde  see,  hvor 
man  i  de  saakaldte  store  Kredse  flokker  sig  om  mig.  O  det 
tænker  Ingen  af  de  Mange  paa  hjemme,  som  der  aldeles  oversee 
mig  og  vist  vilde  være  lykkelige  ved  en  Draabe  af  den  Hyldest 
jeg  faaer.  Mine  Skrifter  maa  dog  have  større  Værd  end  de 
Danske  indrømme  dem.  Nu  er  Heiberg  ogsaa  oversat,  men 
Ingen  taler  derom,  og  det  var  dog  forunderligt,  om  de  Danske 
skulde  være  de  eneste  Kloge  i  at  dømme  i  denne  Verden.  De 
skal  vide  det,  De  min  elskede  Fader  skal  forstaae,  at  De  ikke 
har  taget  feil  af  mig  da  De  optog  mig  som  Deres  Søn,  da  De 
hjalp  og  beskjærmede  mig. 

Indlagte  Seddel  til  G.  Bindesbøll.     Mellem  os:  i  Berlin 
er  man  ikke  for  Museets  Form  og  Decoration. 

(Underskrift  glemt,) 


Berlin  Nytaarsdag  1846. 

(Til  Jonas  Collin.) 

Min   elskede  kjære  Fader.     De  og  Deres  ere  mine  første 
Tanker  idag.      .  .  .  Men  nu  til  at  besvare  Deres  Commission. 

laftes  tilbragte  jeg  den  meste  Tid  hos  Jenny  Lind,  og  det 
første  var,  da  vi  sad  sammen  i  Sopbaen,  at  hun  skolde  give 
mig  Besked  til  Dem.  »Du  Herre  Gud«,  sagde  hun,  »jeg  kan 
intet  Vist  sige,  jeg  kan  ikke  binde  mig;  men  sikkert  er  det, 
jeg  kommer  til  Ejebenhavn,  og  det  skeer  vist  i  September,  det 
er  et  Sted  jeg  holder  af  —  ja,  ja,  jeg  maa  til  Ejobenhavn.c 
Hun  har  flere  Planer  for,  ikke  at  tale  om  den  Masse  Engage- 
ments, der  ere  tilbudte  hende;  men  vist  er  det,  hun  kommer 
til  Ejebenhavn,  og  da  vil  hun  helst  optræde  i  »Norma«,  »Regi- 
mentets Datter«,  »Robert«  og  »Søvngængersken«;  denne  sidste 
Rolle  holder  hun  af,  og  hun  er  mageløs  deri.  »Søvngængersken« 
var  altsaa  den  eneste  Opera  hun  kunde  ønske  oversat  paa  Dansk 
og  parat;  men  hun  bad  mig  sige  Dem,  at  det  var  nødvendigt 
hun  fandt  den  svenske  Test.  Hun  havde  ogsaa  Lyst  til  »Elskovs- 
drikken«, (Donizettis).  Dette,  og  mange  hjertelige  Hilsener 
til  Dem  og  Deres,  er  Alt  hvad  jeg  kan  sige  Dem.  Af  de 
Operaer  vi  ellers  give  kan  hun  ogsaa  Spontinis  »Vestalinden«, 
saa  og  »Don  Juan« ;  men  denne  sidste  sagde  hun  at  hun  maatte 
tale  i,  da  hun  ikke  kunde  Recitativerne  og  ikke  fik  Tid  til  at 
lære  dem  naar  hun  først  var  i  Ejøbenhavn. 

Som  sagt,  min  Nytaarsaften  fra  6  til  halv  9  tilbragte  jeg 
hos  Jenny  Lind.  Jeg  var  efter  Aftale  kommet  tidlig  og  jeg 
blev  ført  ind  i  et  Værelse,  hvor  der  for  mig  alene  var  opstillet 
et  Juletræ  fuldt  af  brogede  Lys.  Jenny  sang  for  mig,  jeg 
læste  for  hende.  Hun  var  sød  og  velsignet.  Som  vi  bedst 
sidde,  Klokken  var  nok  tre  Qvarteer  til  8,  klang  en  Tone,  saa 
forunderlig  stærk  som  af  et  heelt  Orchester  gjennem  Stuen. 
Hvad  var  det?  raabte  vi.  Jeg  gik  til  Fortepianoet  —  ingen 
Stræng  var  sprunget,  ingen  vibrerede.  »Herfra  kom  det  ikke« 
sagde  Jenny,  »men  det  var  her  i  Stuen«.  »Hvilken  Tone  var 
det«,  spurgte  jeg.  »Det  var  C«,  sagde  hun.  Det  gik  mig 
overtroisk  gjennem  Tanken,  jeg  kunde  ikke  gjøre  derfor.  »G« 
sagde  jeg,  »Collin«?    O  Gud,  er  der  kun  ikke  i  dette  Øieblik 

nogen  Ulykke  skeet  derhjemme,  jeg  faaer  den  skrækkeligste 
Angst«.  »O  ti«,  raabte  Jenny,  »De  gjer  mig  angst«  —  og 
vi  sad  ganske  stille.  Jeg  var  forstemt  hele  Aftenen  og  tænkte 
kun  paa  Deres  Hjem.  Jeg  vil  haabe  og  troe,  at  det  er  min 
Phantasi  og  min  Kjærlighed  til  dem  hjemme  som  her  er  løbet 
af  med  mig. 

Jeg  var  idag  hos  Frøken  v.  Hagen;  de  veed  hun  gjælder 
for  Tydsklands  første  Skuespillerinde.  Hun  fortalte  mig,  at 
hun  fra  en  Ubekjendt  i  Kjøbenhavn  havde  faaet  et  Brev,  hvori 
hun  blev  anmodet  om  at  tage  sig  af  et  dansk  Stykke:  «Kong 
Renés  Datter » ,  hvori  en  Hovedrolle  var  for  hende.  Jeg  roste 
Stykket  og  hun  viste  mig  Brevet.  Det  var  et  for  mig  aldeles 
fremmed  Navn,  jeg  antager  det  for  pseudonymt.  Jeg  sagde 
hende,  at  man  ikke  kunde  vide,  hvorledes  en  saadan  Over- 
sættelse var,  men  jeg  vidste  at  Hertz  selv  oversatte  sit  Stykke, 
og  at  jeg  vilde  underrette  ham  om,  at  hun,  eflerat  jeg  havde 
forklaret  hende  Charakteren,  havde  Lyst  til  at  spille  Bollen. 
Vil  De  sige  Hertz,  at  naar  han  har  en  Oversættelse,  og  det  er 
hans  Interesse  at  faae  Stykket  frem  i  Tydskland,  da  kan  han 
sende  det  til  Kunstnerinden.  Jeg  skriver  alt  dette  af  Inter- 
esse for  det  danske  Drama.  —  Frøken  Hagen  spurgte  mig  om 
de  danske  Skuespillerinder,  og  da  jeg  nævnte  Madam  Nielsen, 
brast  hun  i  Latter  og  sagde:  «Gud  det  var  hendes  Mand  der 
traadte  op  i  Mttnchen».  «Gik  det  ham  galt»?  spurgte  jeg. 
«Ja,  han  var  saa  forvirret  fordi  han  skulde  tale  tydsk;  han 
spilte  Ferdinand  i  «  Kabale  og  Kjærlighed*  og  jeg  var  Louise; 
og  da  han  saa  skulde  sige:  Louise,  du  bist  blass!  sagde  han  i 
Forvirring:  Louise,  du  bist  nass  —  og  hele  Huset  brast  i  Latter. 
.  .  .  Hils  nu  Alle  i  Hjemmet. 

Deres  sønlig  hengivne 

H.  C.  Andersen. 

Weimar  29.  Januar  1846. 
(Til  Jonas  Collin.) 

Det  er  allerede  lang  Tid  siden  jeg  hørte  fra  Dem  og  Deres; 
det  er  mit  eneste  Savn,  thi  ellers  er  jeg  saa  faldkommen  lykkelig. 
Næsten  maa  jeg  træ,  at  i  disse  Dage  er  min  Lykkes  Culmination ; 
jeg  har  i  Verden,  synes  mig,  opnaaet  Alt.  Jeg  finder  et  Hjem 
overalt  og  mine  Skrifter  overvurderes.  Den  dygtige  Boghandler 
Simion  og  den  bekjendte  Brockhaus  kæmpe  om  at  faa  Ret  til 
at  udgive  mine  samlede  Skrifter.  S.  tilbyder  mig  2  Frd'or  for 
Arket  af  dansk  Mannscript  af  Alt  hvad  jeg  i  Fremtiden  skriver; 
men   Professor  Wolff   i  Jena   siger,   at  jeg  kan  gjøre  heiere 

Fordringer. Fik  jeg  en  Ring  i  Oldenborg,   en  Orden  i 

Preussen,  saa  faaer  jeg  her  ved  Hoffet  et  faldt  Hjerte,  en 
Kjærlighed  som  overveier  alt. 

Jeg  faaer  mange  Spørgsmaal  om  Hjemmet,  men  jeg  siger, 
at  jeg  er  ikke  inde  i  de  Forhold  og  aldeles  ikke  forstaaer  mig 
paa  Politik.  Hvad  Dansk  og  Danmark  angaaer  holder  jeg  mig 
altid  til  hvad  jeg  kan  rose.  ... 

Deres  senlig  hengivne 

H.  C.  Andersen. 


Leipzig  .11.  Februar  1846. 
(Til  B.  Collin.) 

Efter  idag  at  have  talt  med  Gade,  iler  jeg  med  at  skrive. 
Igaar  kom  jeg  hertil,  alt  iaftes  sad  den  gode  Mendelsohn  her- 
hjemme og  sladdrede  ret  gemytligt;  han  spurgte  mig  om  Dem. 
Idag  har  jeg  søgt  og  fundet  Gade,  der  med  Glæde  tog  imod 
Tilbudet,  at  han  skulde  componere  «Nøkken»,  og  det  er  for 
denne   Textø   Skyld  jeg  iler  med   at  skrive  Dem  til,  om  De, 

saaledes  som  De  selv  har  foreslaaet,  vil  lade  besørge  en  Afskrift 
og  paa  det  Allerhurtigste  slaae  en  Gonvolut  om  den  og  sende 
den  til  Gade  her  i  Leipzig.  Theaterdirectionen  —  De  kan 
spørge  Deres  Fader  —  har  vel  Intet  imod  at  faae  Gade  i 
Stedet  for  Rung.  Denne  lille  Opera  vil  da,  efter  den  Navne- 
værdi,  Componist  og  Forfatter  har  i  Tydskland,  ogsaa  herude 
kunne  komme  paa  Scenen  og  maaskee  saaledes  blive  den  første 
danske  Opera,  der  gaaer  Syd  for  Elben.  Vil  De  nu  være  saa 
god  at  beserge  dette  snarest  muligt. 

Sidste  Lørdag  forlod  jeg  Weimar,  hvor  jeg  opholdt  mig 
en  heel  Maaned.  Det  var  mig  en  tung  Afsked,  tung  som  om 
jeg  forlod  mit  egenlige  Hjem;  saa  megen  Ej  ærlighed,  saamegen 
sand  Hengivenhed,  som  jeg  der  i  rigt  Maal  har  faaet,  kan  jeg 
kun  hos  nogle  Enkelte  i  Hjemmet  søge  Mage  til.  .  .  • 

Leipzig  14.  Februar  1846. 
Først  idag  faaer  jeg  mit  Brev  sluttet;  jeg  er  her  igjen 
paa  Strømmen,  jeg  hører  til  Modeartiklerne  der  ere  søgte,  og 
saa  er  man  neppe  sin  egen  Herre.  Tre  Boghandlere,  Brock- 
haus,  Hårtel  og  Lorck  have  gjort  mig  samme  Tilbud,  nemlig 
300  pr.  Th.  for  at  revidere  en  Gesammt-Ausgabe  af  mine 
Skrifter,  som  alt  ere  oversatte,  og  dernæst  3  Frederikdorer  for 
Arket  af  hvad  Nyt  jeg  skriver,  men  dette  maa  da  trykkes  3 
Maaneder  tidligere  her  end  i  Danmark.  De  haabe,  at  Kongen 
af  Preussen,  med  den  Interesse  han  har  for  mine  Skrifter,  skal 
gjøre  et  Forbud  mod  at  de  eftertrykkes.  Endnu  har  jeg  intet 
skriftligt  gjort  med  Nogen,  men  jeg  vil  benytte  Øieblikket 
medens  det  er  der.  Mendelsohn  er  et  ganske  elskeligt  Menneske 
og  holder  særdeles  af  mig;  han  sværmer  i  Ordets  Forstand  for 
Eventyrene  og  «Kun  en  Spillemand »;  og  da  han  hørte  mig 
første  Gang  læse,  fløi  han  med  Jubel  imod  mig  og  sagde:  «Men 
De  læser  jo  mageløst,  Ingen  læser  Eventyr  som  De».  Og  det 
er  paa  Tydsk!  —  Ja,  ja  min  lille  Ven,  I  vide  rigtignok  ikke 

hvad  I  have  i  mig!  Det  er  sandt,  jeg  maa  nok  her  foie  Be- 
toningen til,  ellers  ter  man  ikke  sige  Sligt.  .  .  .  Hils  Deres 
Søstre  og  tak  dem  for  de  Breve,  som  de  have  « tænkt  paa» 
at  skrive.  Min  Tanke  er  tidt  og  levende  hos  Dem  og  Deres; 
der  er  mit  Danmark.  Skriv  mig  intet  Ubehageligt  fra  Fædre- 
landet, jeg  vil  saa  gjerne  hænge  fast  derved,  og  dog  frygter  jeg 
altid  derfra  at  høre  hvad  der  vil  kaste  Skygge  ind  i  mit  sol- 
bestraalte  Liv  herude  i  mit  store  Hjem.  Jeg  er  saa  lykkelig 
som  jeg  kan  blive,  mit  Hjerte  faldt  af  Tak,  jeg  har  jo  i  Grunden 
opnaaet  Alt,  Deres  Fader  har  Ære  af  mig. 

Deres  broderlige  Ven 

H.  C.  Andersen. 

E.  Skr. 
Den  berømte  Haase,  Forfatteren  af  Kirkehistorien,  har 
skrevet  til  mig,  at  mine  Eventyr  hos  de  germaniske  Nationer 
ville  blive  til  Folkesagn ;  godt  meent  er  det  idetmindste,  og  det 
er  meget  morsomt  at  være  beramt.  Jeg  siger  som  Jeppe: 
Drømmer  jeg,  saa  Skam  faae  den  der  vækker  mig. 


Dresden  21.  Februar  1846. 
(Til  B.  Collin). 

.  .  .  Der  er  endeel  jeg  maa  aftale  med  Dem,  og  mit  Humeur 
er  heller  ikke  ret  i  Stand.  Jeg  kom  her  til  Dresden  iaftes  og 
fandt  Brevene  fra  Hjemmet,  og  enten  det  nu  laae  i  disse  eller 
i  mig  selv,  mit  Solskin  var  forbi,  jeg  har  sovet  slet  i  Nat,  er 
omfindlig  —  kort,  jeg  skriver  til  Dem,  det  være  Dem  just  et 
Tegn  paa  min  Kjærlighed  og  Tiltro.  Fra  jeg  forlod  Weimar 
har  jeg  egenlig  ikke  felt  Reiselyst,  jeg  har  ordenlig  en  Slags 
Hjemvee  efter  dette  Sted.  .  .  .  Jeg  maa  enten  lide  overordenlig 

Uret  hjemme  i  Alt,  eller  det  store  Tydskland  staaer  under  Nul 
i  Forhold  til  det  intelleotuelle  Danmark. 

I  Berlin  havde  Boghandler  Semion  tilbudt  mig  100  pr. 
Th.  for  at  revidere  en  Gesammt- Ausgabe ;  men  da  man,  idet 
jeg  skulde  reise,  kom  med  en  Gontract  som  jeg  skulde  under- 
skrive, og  jeg  følte  man  var  ivrig,  blev  jeg  lidt  ængstelig  og 
forlangte  derfor  først  at  læse  og  overveie  det  Skrevne,  som  jeg 
da  tog  med  til  Weimar.  Beauldsu  erklærede  strax,  at  jeg, 
som  mine  Sager  stod  i  Tydskland,  ikke  kunde  underskrive  den. 
Af  de  Tilbydende  fra  Leipzig  valgte  jeg  Lorck  som  Dansk. 
Jeg  har  lovet  at  levere  en  Biographi,  som  han  faaer  i  Maii  Maaned, 
men  jeg  har  betinget  mig,  at  den  frankeret  sendes  til  Dem, 
og  det  overlades  til  Dem  at  udslette  deri  hvad  De  vil.  Jeg 
kan  ikke  saaledes  skrive  Noget  om  mig  selv  og  mine  Forhold, 
der  lige  flyder  af  Pennen  og  i  Pressen,  jeg  maa  have  en  prøvet 
Ven,  der  kjender  alle  Forhold,  som  veier  mine  Ord;  vil  De 
ikke  det  nok?  Jeg  skriver  da  ugenert  og  stoler  paa,  at  De 
for  Deres  egen  Samvittigheds  Domstol  svarer  for  hvad  der  bliver 
trykt.  Fra  Dem  kommer  Biografien  lige  i  Pressen.  —  Lorck 
giver  mig  3  Frd'orer  pr.  Ark  af  alle  nye  Skrifter.  Mine  Even- 
tyr ere  allerede  ude  i  7  Udgaver,  jeg  kan  altsaa  ikke  forlange 
noget  Aparte,  men  jeg  har  betinget,  at  de  skulle  prægtigt  illu- 
streres; han  venter,  at  Reitzel  senere  afkjeber  ham  Pladerne 
eller  hvad  de  Blystumper  hedde.  —  Denne  min  Reise  i  Ud- 
landet synes  at  blive  den  lykkeligste  og  meest  indbringende  for 
mig.  Tidt  synes  det  Hele  mig  et  Eventyr,  en  deilig  Drøm; 
mit  Hjerte  flyver  mod  Gud,  og  for  ret  at  nyde  det  tænker  jeg 
paa  det  Collinske  Huns,  føler  at,  var  De  her,  fulgte  De  nu 
ret  min  solbestraalte  Yei;  jeg  tænker  paa  Deres  Fader  og  mener, 
at  han  har  Glæde  af  mig,  og  den  Tanke  er  min  høieste  Lykke. 
Og  dog:  han  veed  det  ikke,  opfatter  det  ikke  saa.  Jeg  er 
selv  for  mine  Bedste  i  Hjemmet  kun:  Andersen,  det  skikke- 
lige Menneske,  der  har  Talent  men  troer  skrækkelig  meget  om 

sig  selv,  og  Danmark  bar  anderledes  Størrelser.  Der  er  en 
gammel  værdig  Dame,  Baronesse  Deeken,  deriaftes  med  Taarer 
i  Øinene  trykkede  begge  mine  Hænder  og  sagde:  < Havde  jeg 
en  Søn  som  Dem,  jeg  vilde  være  stolt  og  takke  min  Gud». 
Ingen  hjemme  er  stolt  af  mig,  jeg  synes  at  være  Hjørnestenen 
som  man  forkaster.  Forstaa  mig:  jeg  kom  med  Længsel  efter 
Breve  fra  Danmark  hertil  iaftes;  fra  Beaulieu  og  Arvestor- 
hertugen laae  Breve  af  Hjertets  Fylde,  fra  Danmark  —  kjære 
Edvard,  der  var  intet  fra  Dem,  De  havde  sendt  Deres  til 
Wien,  der  kan  jeg  om  3  Uger  finde  det.  Intet  Brev  fra  Dem, 
den  Eneste  der  ret  af  Hjertet  gaaer  lidt  med  i  min  Glæde  og 
min  Lykke.  Jeg  reiser  i  Tydskland  og  modtages  som  en  Fyrste, 
hvorimod  hjemme  er  jeg  behandlet  som  en  Tigger.  Ude  over- 
vælder Hæder  og  Glæde  mig,  og  ikke  en  Solstraale  kommer 
hjemme  fra,  ikke  en  eneste  Efterretning,  der  viser  mig,  at  der 
er  dog  mit  Hjem.  Det  ene  Brev  fra  Deres  Fader  var  livligt 
og  godt,  det  andet  sagde  mig  kun,  hvad  flere  Gange  er  berørt, 
at  det  i  Grunden  er  et  tomt  Liv  jeg  fører,  at  det  «ikke  kan 
være  gavnligt  for  Aanden».  Jeg  havde  en  Følelse  som  jeg 
vilde  flyve  En  om  Halsen  og  ban  vendte  sig  bort.  Jeg  veed 
det,  Ingen  er  i  Danmark  mig  mere  god  end  Deres  Fader,  men 
just  det,  kjære  Ven:  for  mig  ligger  Danmark  i  Huset  Collin. 
Ak  De  vide  ikke,  at  jeg  gjør  mit  Fædreland  Ære,  de  vide 
ikke  hvad  Betydning  jeg  bar  ude,  eller  sætte  aldeles  ingen  Priis 
dcrpaa.  Hvor  kan  jeg  herefter  udtale  mit  folde  Hjerte,  naar 
jeg  bar  den  Følelse:  man  kalder  min  Lykke  tom,  min  Er- 
kendelse ingen!  Og  hvad  forlanger  man  da  af  mig?  Ikke 
mine  to  stakkels  Stykker  kunne  komme  frem,  medens  en  Anden 
faaer  det  ene  efter  det  andet.  Jeg  bar  bavt  Frugter  af  denne 
Heise,  men  ibvor  oekonomisk  jeg  reiser,  ibvor  meget  mine  tydske 
Venner  gjøre  mig  det  billigt  at  reise,  behøves  der  Penge;  og  at 
høre  fra  Hjemmet,  at  mine  Arbeider  skaffede  mig  disse  vilde 
fylde  mig  med  Glæde;  men  ikke  engang  den  syndige  Operette 

Liden  Kirsten  er  sluppet  frem  nu  paa  4deMaaned.  Jeg  be- 
griber det  ikke,  og  Ingen,  Ingen  siger  mig  et  Ord  derom.  Jeg 
er  blevet  forvænt  ude,  det  er  ikke  godt.  Jeg  bar  i  denne  Time 
den  Tanke:  lykkeligt  om  Vorherre  lukkede  mine  Øine  langt  fra 
Danmark.  O  jeg  er  syg,  sjælesyg  idag.  Vær  mig  god,  min 
elskede  Ven,  skriv  snart,  maaskee  Deres  Brev  endnu  naaer  mig 
her  i  Dresden.  Jeg  vilde  have  skrevet  til  Deres  Fader  idag, 
men  jeg  skriver  til  Dem,  thi  jeg  kunde  misforstaaes;  den  Fylde 
af  Kjærlighed  til  Deres  Fader,  som  just  mit  Hjerte  har,  og  som 
jeg  lider  under,  kan  jeg  ikke  lægge  under  Ordene.  Deres  Fader 
skriver,  at  han  ikke  finder  at  jeg  ude  kan  bære  den  rode  Ørn 
fer  Kongen  af  Danmark  har  tilladt  mig  det;  denne  Yttring  har 
i  hei  Grad  overrasket  mig,  jeg  har  ikke  havt  Tanke  om,  at 
jeg  var  saa  afhængig,  at  jeg  ikke  i  et  fremmed  Land  kunde 
bære  den  uden  Tilladelse.  Skrive  til  Kongen  derom  er  mig  en 
ganske  egen  Sag,  jeg  har  den  Følelse,  som  om  jeg  derved  vilde 
sige:  see  nu  har  jeg  faaet  hvad  jeg  ønskede  du  havde  givet 
mig;  og  det  kan  jeg  ikke.  Ogsaa  dette  forstemmer  mig.  Skriv 
mig  snart  til,  og  finder  De  en  Dag  Deres  Fader  mild  og  god, 
som  han  kan  være  det,  saa  skriver  han  mig  ogsaa  et  Par  Ord 
til.  Skriv  godt,  at  jeg  kun  kan  erindre  det  Gode  hjemmefra 
idet  jeg  nedskriver  mit  Liv  for  Fremmede.  Tre  Uger  endnu 
at  vente  er  altfor  dræbende.  Skjær  ikke  Traaden  over  mellem 
mig  og  Danmark,  og  husk  paa,  at  den  fattige  Dreng,  man  tog 
sig  af,  nu  er  blevet  40  Aar  gammel,  og  at  jeg  ikke  i  min  Op- 
førsel har  noget  endnu  at  bebreide  mig  selv. 

Deres 
H.  C.  Andersen. 

Indlagt  Seddel. 

Da  Papiret  er  gjennemsigtigt,  lægger  jeg  denne  lille  Stump 
inde  i  Brevet,  saa  læser  man  det  ikke  udenfra.  Jeg  kan  endnu 
engang  lægge  Dem  paa  Hjertet,  at  har  De  noget  Godt  at  sige 

mig,  da  giv  mig  det,  thi  jeg  ønsker  just  at  være  Hjerte  i  den 
bedste  Betydning,  idet  jeg  nu  arbeider  paa  Biographien.  Kan 
De  overraske  mig  med  Efterretning  om  »Hr.  Rasmussens«  Vel- 
befindende, om  Udsigt  til  gode  Finantøer,  forsikkre  mig,  at  jeg 
har  ligesaa  megen  Kjærlighed  i  Danmark,  som  jeg  giver  der, 
da  vil  De  lyse  op  igjen  i  mit  Sind.  Om  10  &  11  Dage  kan 
jeg  hore  fra  Dem  —  det  er  en  lang  Tid,  hvorlænge  kan  man 
da  ikke  have  sovet  i  sin  Grav. 


Med  min  Svarskrivelse  fulgte  følgende  Seddel  fra  min  Fader: 
28.  Febr.  1846.  »Kjære  Semper-idem  med  Tilnavn 
H.  C.  Andersen  1  At  De  har  misforstaaet  hvad  jeg  skrev  om 
Ridderordenen,  er  mig  ubegribeligt.  Det  er  foreskrevet,  at  ingen 
dansk  Undersaat  maa  bære  en  fremmed  Orden  uden  sin  Konges 
Tilladelse.  Om  denne  Tilladelse  skal  der  indgives  en  Ansøgning, 
og  dertil  er  in  casu  De  den  nærmeste.  Vil  De  sende  mig  en 
saadan,  skal  jeg  besørge  den  afleveret.  Vil  De  sende  den  til 
Adler,  er  det  ligesaa  kraftigt«. 

Dette  sidste  slog  dog  feil.  I  et  Brev  fra  min  Fader  af 
14.  Julii  hedder  det;  »Adler  har,  det  formoder  jeg,  aldeles 
glemt  Sagen ;  mig  er  det  ikke  muligt  at  faae  ham  til  at  svare. 
Det  er  forresten  en  Affaire  som  lader  sig  udrette  paa  et  Par 
Dage;  men  nu,  da  han  har  paataget  sig  det,  kan  jeg  ikke  godt 
træde  op  som  Deres  Commissionair«. 


Wien  6.  Marts  1846. 

(Til  Edvard  Collin). 

....  Det  er  et  løierligt  endevendt  Brev  Deres,  det  slutter 
midtveis  og  —  hvad  behager  —  med  Deres  Vittighed  at  slaae 

Førsterne  sammen  med  Oberførsterne  (hvorfor  skaffer  De  til 
sidste  ikke  et  ordenligt  dansk  Ord);  jeg  har  med  ViUie  skrevet: 
Far  s  ter,  thi  de  ere  de  første  i  Landet;  jeg  adleder  Ordet  af 
ferst  og  ikke  af  »Fyrst«.  See,  kan  De  stikke  den?  l  Tusende 
Tak  for  Deres  Uleilighed  med  Kingen;  150  Bdl.  er  jo  meget 
godt,  jeg  er  særdeles  tilfreds,  tak !  —  Men  hvad  er  alt  det  jeg 
maa  here  fra  Theatret!  De  Mennesker  bilde  sig  ind,  de  ere 
Midtpunktet  i  Verden,  al  det  Vrøvl  de  Folk  kunne  gjerel 
Hvorledes  er  nu  Stykket  blevet  besat?  Hvad  have  de  kløgtige 
Sjæle  imod  det?  See  det  var  ganske  ønskeligt  at  vide.  De 
have  naturligviis  den  bestemte  Tro  at  jeg  er  Forfatteren  og  nu 
skal  jeg  herunter.  Saa  doubleer  Stykket,  lad  Rosenkilde  faae 
Phisters  Bolle,  kast  ud  hvad  der  skaber  sig,  besæt  Stykket 
paany,  og  lad  saa  Herskabet  skumle  og  vrøvle  hvad  det  vil  — 
kun  at  de  ikke  faae  deres  Villie.  Lad  Stykket  gjøre  mindre 
Lykke,  kun  at  de  ikke  faae  det  som  de  vil.  Jeg  skal  ved 
Leilighed  give  dem  en  aandelig  En  paa  Hovedet  —  og  nu  nok 
om  det;  jeg  kunde  blive  ærgerlig,  og  jeg  vil  ikke  indvirkes  paa 
af  de  Vinde  fra  Danmark.  Selv  om  det  kun  gaaer  to  eller  tre 
Gange,  vil  jeg  dog  kunne  faae  150  Rdl.  ud  af  det;  er  det 
galt  regnet?  Den  »liden  Kirsten«  maa  dog  endelig  nu  være  i 
Stadsen,  hun  giver  vel  ogsaa  150  Bdl.;  Summa  Summarum 
o.  s.  v.  Jeg  skal  nok  skrive  betids  naar  jeg  trænger,  see  De 
til  at  faae  Pengene  sammen.  »Ja  det  er  let  sagt«,  siger  De 
og  faaer  Bureau- Ansigt ;  ja  det  kan  De  sætte  op,  et  ægte  Zahl- 
kammer-Kasse- Ansigt ;  men  det  er  meget  interessant.  Nu  til 
Hauch,  den  ærlige  Sjæl.  Ja  det  veed  Gud,  han  mener  det 
godt,  men  at  De  min  fornuftige  Ven  kan  være  saa  glad  over 
de  Bemærkninger,   kan  jeg  egenlig  ikke  begribe.     Ja  kom  nu 


1  I  sine  senere  Breve  skriver  han  imidlertid:  »Fyrste c.  —  Jeg 
havde  nemlig  skrevet:  »Naar  Førsterne  slaae  sig  sammen  og  kjøbe 
eet  Expl.  til  hvert  Forstbibliothek,  saa  kan  der  nok  komme  noget  ud 
af  detc. 

ikke  med,  at  jeg  vil  have  mere  Roes;  nei  Kjære,  lad  os  bare 
holde  os  til  Sagen.  Det  er  jo  en  meget  svag  Opfatten  af  mig, 
det  er  løst  og  let  kastet  paa  Papiret,  han  er  aldeles  ikke  trængt 
ind  i  min  Natur  men  gaaer  udenom  og  seer  bare,  hvorvidt  det 
er  ham  muligt  at  bringe  Alt  hvad  jeg  har  skrevet  ind  i  den 
Kasse  han  har  tømret  som  Maalet.  Han  burde  have  dvælet 
ved  det  Betydeligste  hos  mig,  min  Opfatten  af  Naturen,  han 
burde  have  udtalt  det  Eiendommelige  ved  mine  Eventyr.  At  De 
kan  finde,  at  der  i  det,  han  har  leveret,  ligger  mere  Opreisning 
for  mig  end  i  »alle  tydske  Laurbærblade«,  —  det  er  en  Tirade! 
Nei  min  Faer,  der  ligger  en  Opreisning  for  mig  i  den  Erkjendelse, 
jeg  lidt  efter  lidt  maa  aftvinge  dem  hjemme,  hvor  de  ikke 
forstaae  at  vurdere  det  Gode  og  det  Nye  hos  mig;  dér  ligger 
en  Opreisning  for  mig  i  at  see,  at  mine  Skrifter  gaae,  selv  i 
slette  Oversættelser,  ud  over  hele  Europa.  Enhver  kjender  mig 
i  Tydskland,  mine  Romaner  og  Eventyr  ere  læste  og  atter  læste; 
jeg  er  Danmarks  bekjendteste  Digter.  Derfor  er  denne  min 
Reise  et  sandt  Triumphtog,  derfor  kappes  selv  Boghandlere  om  at 
faae  mine  Skrifter,  derfor  staae  alle  Huse  mig  aabne,  Førsterne 
række  mig  Haandenl  Forstaaer  De  det?  See  nu  kneiser  jeg; 
rak  mig  ned  hjemme,  faa  Livet  af  mig,  naar  jeg  engang  skal 
have  den  Fornøielse  at  *see  alle  vore  Udødelige  i  Kjøbenhavn. 
Der  skal,  jeg  troer  det  paa  Gud,  engang  lyde  en  anderledes  Dom 
om  mig,  og  saa  ville  de  Alle  hjemme  paastaae,  at  de  have  for- 
staaet  mig  og  erkjendt  mig.  See,  nu  har  jeg  skrevet  mig  gal 
i  mit  gode  Hoved  1  Jeg  maa  igjen  have  fat  paa  Deres  Søsters 
Brev,  for  at  jeg  kan  komme  mig. 

See  saa,  det  er  et  velsignet  Brev,  Liv,  Lune,  Elskelighed. 
Siig  hende,  at  jeg  har  leet  min  gode  gamle  Latter,  saa  at  jeg 
blev  bange  for  at  Naboerne  skulde  troe,  at  jeg  var  gal.  Historien 
om  Prinds  Paris  er  saa  beskuelig,  at  man  lever  den  om  igjen. 
Det  glæder  mig,  at  Vandkuren  har  hjulpet  Holst;   man  sagde 

ellers,  da  jeg  var  i  Byen,  at  Originalerne:  Emma  og  William1 
krængede  let,  jeg  haaber  at  hans  ikke  ere  fladbundede.  Hils 
ham,  den  Lykkelige.  Det  veed  Gud  i  Himlen,  jeg  under  ham 
alt  Godt;  gjerne  skrev  jeg  og  gratulerede,  men  han  er  jo 
Anonym.     Eller  er  det  nu  declareret? 

Skriv  nu  snart  og  vær  saa  elskværdig  som  De  jo  kan 
være.  Fei  dem  af  ved  Theatret,  selv  om  Hr.  Rasmussen 
gaaer  i  Vasken  (men  lidt  Guldstøv  maa  der  vaskes  af  ham). 

Deres  trofaste 

H.  C.  Andersen. 


Bom  2.  April  1846. 
(Til  Jonas  Collin.) 

Min  Tanke  er  hos  Dem  og  Deres.  Gud  glæde  og  velsigne 
Dem  Alle.  Idag  er  jeg  41  Aar!  hvor  gammel!  og  dog  er  jeg 
indvendig  neppe  meer  end  20.  Hvilket  Liv  fuldt  af  Lykke  og 
Solskin  ligger  ikke  bag  ved  mig,  og  det  vil  nok  saa  blive  ved, 
min  Tro  paa  Gud  er  fast.  Tak,  Tak  De  og  Alle  der  i  Hjemmet 
for  Deres  Kjærlighed  mod  mig.  Jeg  feirer  min  Fødselsdag  ved 
tredie  Gang  at  være  i  Rom  —  hvor  faa  Mennesker  opnaae 
Sligt.  O  jeg  er  gjennemtrængt  af  min  Lykke.  Jeg  foler  mig 
denne  Gang  saa  glad,  saa  tilfreds  i  Bom,  denne  sidste  Heise  er 
jo  ogsaa  —  ja  det  lyder  forfængeligt  —  et  Triumphtog.  Nu 
vel,  denne  sidste  Heise  fra  Hjemmet  har  været  og  er  et  deiligt 
solbelyst  Eventyr  .  .  . 

(Herefter  folger  Beskrivelse  af  Reisen  fra  Wien  til  Bom). 

.  .  .  Men  nu  til  en  Sag  man  har  lagt  mig  paa  Hjertet.  I 
hele  Tydskland  hvor  jeg  kom  lod  Jerichaus  Navn  som  den  danske 


Nemlig  de  to  smaa  Dampbaade  af  dette  Navn. 

Billedhugger,  der  vilde  blive  en  anden  Thorvaldsen.  Et  Par 
tydske  Professorer,  dygtige  Mænd,  havde  igaar  fat  paa  mig  og 
bad  mig,  for  mit  Fædrelands  Ære,  tale  til  Hjemmet  om  Jerichau. 
Hos  alle  Kunstnere  og  Fremmede  er  der  kun  een  Mening,  at 
Jerichau  er  det  betydeligste  Geni  blandt  alle  Billedhuggere; 
men  han  er  fattig  og,  hvad  der  er  værre,  legemligt  angrebet  og 
melankolsk.  Han  maa  denne  Sommer  fra  Italien,  hvis  varme 
Clima  kan  dræbe  ham;  han  maa  til  Danmark  og  faae  nogle 
Sobade,  det  er  alle  Lægers  Mening.  Hans  Arbeider  vække  her 
Forbauselse,  men  de  ere  for  storartede  til  at  kunne  kjobes  af 
Enhver.  Et  deiligt  Basrelief  i  Marmor  har  han  gjort,  et  deiligt 
Barn  paa  en  Gedebuk  og  en  Dreng,  der  skyder  bag  paa.  — 
Han  har  skrevet  hjem  til  Kongen,  men  Intet  hørt.  Tag  De 
Dem  af  Sagen,  her  er  noget  Overordenligt,  ikke  noget  Hver- 
dags; det  er  for  Danmarks  Skyld,  for  vor  Nationalære,  at  han 
maa  hjælpes  og  snart. 

Deres  o.  s.  v. 

H.  C.  Andersen. 


Bom  2.  April  1846. 
(Til  Fru  Louise  Lind.) 

....  Dette  Brev  er  altsaa  ganske  for  Dem.  Fortæl  mig 
nu  noget  om  denne  Hr.  Petersen  eller  Rasmussen  der  skal 
paa  Theatret,  og  som  man  siger  skal  være  af  en  Hr.  Nielsen 
eller  Hansen  eller  Andersen.  Hvad  er  det  for  et  Stykke? 
Jeg  herte  det  nævne,  troer  jeg,  før  jeg  reiste.  Er  det  endnu 
ikke  spillet,  eller  er  det  hensovet?  De  spørger  mig  om  Jenny. 
Jeg  horer  jevnlig  fra  hende;  man  vil  gjerne  beholde  hende  i 
Weimar,  og  saa  skulde  jeg  blive  der;  det  skeer  ikke.  Jeg  har 
en  Søster  i  Jenny,  en  trofast  Sjæl,  mere  ikke;  forstaaer  De 
mig?     Neppe  gifter  hun  sig,  dersom  jeg  har  samlet  og  forstaaet 

Alt;  jeg  veed  for  en  Deel  hendes  Bestemmelse,  men  har  ikke 
Bet  til  at  tale  derom.  Med  mig  selv  er  jeg  saaledes  paa  det  Bene, 
at  jeg  kan  resignere;  jeg  bygger  ingen  Drømme-Slotte  men  tager 
hvad  Gud  lader  skee  for  mig.  Jeg*  har  en  Bo  i  min  Sjæl  som 
aldrig  fer.  —  Gud  veed  om  jeg  som  Ægtemand  blev  lykkeligere, 
om  jeg  kunde  gjøre  nogen  Anden  lykkelig. 

....  Skandinaverne  have  gjort  Selskab  for  mig.  Skal 
jeg  være  ærlig,  saa  syntes  jeg  bedst  om  de  Svenske.  De  vare 
i  deres  Væsen  mod  mig  som  —  som  jeg  er  vant  til  hos 
Tydskerne. 

Deres  o.  s.  v. 

H.  C.  Andersen. 


Bom  26.  April  1846. 
(Til  Edvard  Collin.) 

....  Jeg  har  i  8  Dage  været  meget  lidende,  jeg  fik  en 
Byld  paa  —  om  Forladelse;  jeg  kunde  neppe  gaae  eller  sidde. 
Endelig  den  sidste  Aften  vor  eneste  danske  Læge  Uldall  var 
her,  fik  han  Hul  paa  den,  men  jeg  besvimede  da  ogsaa;  nu 
veed  jeg  hvorledes  det  er,  naar  man  i  Ørkenen  træffer  paa  en 
Tiger  og  den  river  Bagdelen  af  En.  Jeg  blev  idag  overrasket 
ved  at  see  i  Allgemeine  Zeitung;  hvor  Paaskefesten  og  de  mange 
Fremmede  i  Bom  omtales,  vare  kun  tre  Personer  af  disse  frem- 
hævede  og  den  ene  af  disse  var  jeg,  jeg,  Deres  ubetydelige 
Ven,  som  De  var  for  fornem  til  at  ville  sige  Du  til  —  den- 
gang. Ja,  naar  jeg  engang  bliver  Etatsraad  og  faaer  en  Sen, 
skal  denne  ogsaa  sige  Nei  til  Deres  Jonas  naar  han  vil  dutte, 
dersom  De  da  kun  er  Justitsraad  endnu.  Det  er  noget  Sludder, 
men  lidt  Sludder  skal  der  være  i  et  godt  Brev. 

....  Fortæl  mig  endelig  Indtrykket  af  Deres  Jernbane- 
flugt, om  De   nu  vurderer  min  Skildring  deraf  i  Bazaren.     At 

reise  er  at  leve,  da  bliver  Livet  rigt  og  levende,  man  nærer  sig 
ikke  som  Pelikanen  af  sit  eget  Blod,  men  af  den  store  Naturs. 
Tænk  som  altid  paa 

Deres  trofaste 

H.  C.  Andersen. 


Neapel  12.  Maii  1846 
og  19.  Maii. 

(Til  Jonas  Collin.) 

.  .  .  Jeg  folto  mig  i  den  sidste  Tid  i  Bom  stærkt  angreben 
af  Siroccoen,  der  ikke  blæste  men  væltede  sin  tunge  Hede  ud 
over  Byen.  —  Tak  for  hvad  De  har  talt  for  Jerichau,  jeg 
takker  i  den  gode  Sags  Navn.  Jeg  har  nu  den  Glæde  at  for- 
tælle Dem,  at  han  otte  Dage  efter  at  jeg  skrev  fik  betydelige 
Bestillinger,  saa  han  nu  kan  reise  hjem  for  egne  Penge.  — 
Til  Spanien  vil  jeg,  det  er  min  Beslutning;  det  Eneste  som 
kunde  afholde  mig  derfra  er  Heden,  som  jeg  lider  ved  fordi 
den  er  mig  saa  ny;  sligt  aner  man  jo  ikke  i  Norden.  Solen 
selv  i  den  rene  Luft  taaler  jeg  nok,  men  denne  evige  Sirocco, 
dette  afrikanske  Sand,  der  synes  opløst  i  Luften  og  saaledes 
trænger  ind  i  Porerne,  er  jo  ganske  dæmonisk.  Luften  brænder, 
Vinen  brænder,  Vesuv  sprutter  og  under  Fødderne  er  Ud;  jeg 
lever  næsten  af  4  å  5  Portioner  lis  om  Dagen. 

Eet  endnu.  Om  Tilladelse  til  at  bære  den  preussiske 
Orden  har  jeg  skrevet  til  Adler;  fra  ham  har  jeg  faaet  et 
venligt  Brev  om  Kongens  Naade  o.  s.  v.  men  ikke  et  Ord  om 
Tilladelsen.  —  Vil  De  derfor  skaffe  mig  sikker  Besked,  neiagtig, 
som  De  altid  giver  den. 

Deres  o.  s.  v. 

H.    C.    ANDEB8EN. 

Neapel  19.  Junii  1846. 

(Til  Jonas  Collin.) 

.  .  .  Jeg  er  nu  atter  i  Neapel,  boer  hos  Ferrari,  men  lige 
mod  Solen,  og  her  er  25  å  27  Grader  i  Skyggen.  Her  er  hele 
Neapels  Stei;  tænk,  der  sidde  17  Skomagere  lige  under  mine 
Vinduer  og  arbeide  og  snakke,  Kaffeværten  maler  Bønner, 
Smeden  hamrer,  Vogn  ruller  paa  Vogn,  tusinde  Mennesker  skrige 
i  Halsen  paa  hinanden,  og  ved  Siden  af  mig  har  jeg  en  Mand, 
gom  hele  Dagen  øver  sig  i  at  spille  Skala;  i  Kirken  tæt  ved 
mig  ringer  omtrent  hver  Time  alle  Klokkerne  —  nei  det  er  til 
at  blive  gal  over.  Det  Værste  er  dog  denne  Hede,  jeg  maa 
hver  Dag  ligge  paa  Sophaen  fra  11  til  4;  gaaer  jeg  tidligt  ud, 
er  jeg  aldeles  edelagt.  Jeg  har,  som  flere  Fremmede,  faaet  en 
saa  nervøs  Mathed,  som  pludselig  kommer  og  er  en  aldeles 
begyndende  Besvimelse.  To  Gange  har  jeg  faaet  det  paa  Gaden, 
den  ene  Gang  maatte  jeg  have  en  Stol  ud  og  sidde  til  jeg 
kunde  faae  en  Vogn,  noget  der  ikke  gjør  Opsigt  her.  En 
anden  Gang  gik  jeg  ind  i  en  Gaard  og  lagde  mig  paa  en 
Trappe,  indtil  Vandet  ret  var  haglet  ud  af  mig;  der  følger  en 
Angst  med,  som  er  gruelig.  Jeg  reiser  nu  næste  Tirsdag  og 
vil  have  godt  af  Søluften.  Alle  raade  mig  fra  at  reise  til 
Spanien,  da  Varmen  der  idetmindste  er  ligesaa  stærk;  jeg  har 
den  største  Lyst,  og  De  veed,  at  naar  det  gjælder  at  reise,  at 
see  nye  Mennesker  og  en  fremmed  Natur,  har  jeg  ingen  Frygt, 
uagtet  jeg  ellers  ikke  hører  til  de  Modige.     Jeg  fortsætter  i 

Marseille  28.  Junii  1846. 
...  Nu  er  jeg  her;  skrækkelig  mat  og  mager  —  ja  De  troer 
nok  ikke,  at  jeg  kan  blive  magrere  end  De  har  seet  mig  — 
jo  nu  skulde  "De  see  en  Skygge  —  jeg  er  ækel;  men  der  skal 
nok  komme  Kjod  paa  til  De  seer  mig.  —  Her  er  allerede  lidt 
mere  Luft,  jeg  aander  igjen,  og  det  er  mig  for  smerteligt  at 
opgive  Spanien,   Hjertet  af  min  hele  Reise.     Jeg  fik  Brev  her 

fra  Arvestorhertugen  af  Weimar,  der  trolig  har  været  den  første 
der  hvert  Sted  tilskrev  mig;  han  vidste,  hvor  angrebet  jeg  var, 
og  vilde  have  mig  til  at  aande  Bjergluft  paa  Wartburg.  Ak 
hvor  deiligt  kunde  det  ikke  være,  men  jeg  maa  til  Spanien; 
Vorherre  vil  det  saa. 

Altid  Deres  o.  s.  v. 

H.  C.  Andersen. 


Vernet,  Pyrenées  orientales  8.  Julii  1846. 
(Til  Edvard  Collin.) 
....  laftes  skrev  jeg  i  denne  Eensomhed  i  Pyrenæerne: 

I  Kjære  hjemme  fylde  al  min  Tanke, 
I  voxe  der  saa  sælsomt  meer  og  meer, 
Mit  Bryst  det  sprænges  vil,  og  dog  jeg  seer 
Jo  Eder  for  mig  bag  en  magisk  Skranke, 
Saa  nær,  og  dog  saa  mile  —  milevidt. 
O  hvor  jeg  elsker  Eder,  elsker  Eder! 
Mon  vel  vi  samles?  Gud  derom  jeg  beder. 
Kan  Længsel  sprænge  Hjertet,  sprænges  mit. 

Her  er  ellers  friskt  og  luftigt  i  Vernet,  jeg  kommer  her 
igjen  til  mig  selv.  De  begriber  ikke  hvad  jeg  i  Neapel  har 
lidt  af  Hede;  jeg  var  som  en  Fisk,  man  havde  kastet  op  paa 
Landjorden  i  Solskin.  Jeg  har  en  Skræk  for  Solen,  som  De 
vil  forstaae  af  den  korte  Replik :  jeg  gaaer  for  Solens  Skyld  ikke 
til  Spanien.  Her  er  som  i  Danmark  paa  de  smukkeste  Sommer- 
dage. —  Hils  Ernst  Weis  fra  mig;  jeg  holder  foninderlig  meget 
af  dette  Menneske,  og  hvorfor?  Ja,  fordi  man  maa  holde  af 
visse  Mennesker;  der  er  en  Hank  ved  dem,  som  man  faaer  fat 
i;  og  Nogen  maa   man  holde   sig  til  paa  denne  Søgang.     Jeg 

har  idag  begyndt  at  tale  Spansk;  det  er  meget  vanskeligt  for 
Spaniere  at  forstaae;  det  skulde  De  høre.  Courage  har  jeg. 
Lev  vel. 

Deres  o.  s.  v. 

H.  C.  Andersen. 


Avignon  19.  Julii  1846. 

(Til  Edvard  Collin.) 

Kjære  Ven.  Fra  Petrarcs  og  Lauras  By  skal  De  idet- 
mindste  have  et  halvt  Brev ;  jeg  skriver  Resten  i  Lyon.  O  De 
begriber  ikke,  hvormeget  jeg  har  lidt  i  den  sidste  Tid,  saaledes 
at  reise  er  en  Qval;  alene  at  maatte  for  Hede  opgive  Spanien 
var  mig  piinligt.  Det  er  en  nerves  Svækkelse  jeg  lider  af. 
Aldrig  glemmer  jeg  Reisen  fra  Perpignan  til  Cette.  Frankrig 
er  det  meest  fordømte  Land  hvad  Reise-Bekvemmelighed  angaaer; 
kan  man  ikke  5  a  6  Dage  forud  bestille  en  Plads  i  en  Coupé, 
saa  faaer  man  Kjærligheden  at  finde.  Jeg  kunde  i  Perpignan 
kun  faae  Plads  i  den  bageste  Deel,  og  her  kommer  hele  Kra- 
pylet; jeg  havde  nu  ikke  tænkt  mig  det  saa  galt  som  det  var. 
Jeg  fik  en  Bjørneplads,  og  nu  kom  en  jadsket  ækel  Kjelling, 
saa  kom  en  Matros,  der  straz  trak  sine  Støvler  af  og  havde 
ækle  Been,  saa  en  Bondekarl  i  en  snavset  Skjorte,  Stevet 
væltede  ind  paa  os,  hele  Selskabet  dampede,  jeg  sad  med  Vifte, 
Vandet  haglede  ned  af  mig,  og  jeg  var  to  Gange  nærved  at 
besvime.  Næste  Formiddag  naaede  vi  Beziéres,  og  her  under 
nogle  tynde  Træer,  der  vist  havde  solgt  deres  Skygge,  stod  jeg 
med  Parapluie  og  ventede  over  en  Time  paa  Trækbaaden,  der 
gaaer  ad  Languedoc-Canalen  til  Cette.  Jeg  var  nærved  at  segne 
om,  jeg  tænkte  virkelig,  jeg  naaer  aldrig  til  Schweiti  saaledes 

som  jeg  er.  Endelig  kom  Fartøiet,  overlæsset  med  Mennesker 
og  Fragtgods  til  det  store  Marked  i  Beaucaire,  der  var  Ingen 
til  at  bære  mit  Tøi  ombord,  jeg  maatte  selv  slæbe  det,  og  da 
jeg  kom  ned  i  den  overfyldte  Kahyt,  sortnede  det  for  mine 
Øine.  Jeg  satte  mig  lige  ned  paa  Gulvet,  der  var  ingen  anden 
Plads,  og  tænkte :  lad  skee  hvad  der  vil.  I  sex  Timer  gled  vi  under 
den  brændende  Sol  hen  ad  den  til  at  blive  gal  over  eensformige  Ca- 
nal,  grønt  Græs,  grønt  Træ,  en  Sluse  —  gront  Græs,  gront  Træ, 
en  Sluse  o.  s.  v.  Da  jeg  naaede  Cette ,  var  jeg  den  Eneste  der  vilde 
blive  der,  og  maatte  nu  kjere  med  alle  de  Andre  først  ud  til  Jern- 
banen inden  Omnibussen  kunde  sætte  mig  af.  I  Hotellet  var  der 
kun  eet  Værelse  med  Vindue  ud  til  en  lukket  Gang,  hvorfra  al 
Madlugten  kom  —  da  blev  jeg  formelig  rasende,  jeg  skjeldte 
Hotellet  ud,  forlangte  Luft!  Luft!  Jeg  var  ved  at  græde  og 
kunde  dog  have  pryglet  dem  allesammen,  mine  Lemmer  rystede. 

Fortsat.     Genf  26.  Julii  1846. 

I  Eftermiddag  kom  jeg  hertil  og  foler  mig  i  den  kolde 
Luft  her  usædvanlig  vel,  jeg  pleier  mit  Legeme,  som  det  kan 
trænge  til;  mine  Øine  ere  ellers  endeel  angrebne  af  den  nu 
overstaaede  Varme,  og  jeg  har  nu  i  otte  Dage  samlet  en  Skjeppe 
Byggryn  (han  mener:  Bygkorn)  paa  Øienlaagene.  Jeg  har  lært, 
at  man  kan  blive  kjed  af  at  reise,  det  vil  sige  naar  Reisen  er 
en  Lidelse  som  denne  virkelig  har  været. 

De  skulde  have  seet  mig  for  en  Time  siden,  jeg  var  saa 
lynende  gal,  ikke  paa  Dem  eller  Deres,  men  paa  hele  Frankrig. 
—  Jeg  har  igjen  fra  Perpignan  skrevet  Adler  til  om  Tilladelse 
til  at  bære  den  røde  Ørns  Orden,  og  det  er  fortvivlende,  at  jeg 
ikke  kan  faae  den  fattige  Tilladelse.  Det  er  jo  ingen  Orden  jeg 
tager  fra  de  1000  hjemme  man  der  finder  værdig  til  at  bære 
danske  Ordener.  Der  er  noget  Oprørende  i,  at  mens  jeg  sidder 
og  i  min  Biographi  udtaler  mig  i  Begei  string  over  mit  Fædre- 

land  og  Kongen,  jeg  paa  samme  Tid  ikke  kan  faae  Lov  til  at 
vise  for  Verden  det  Tegn,   Udlandet  giver  mig  paa  mit  Værd. 

Deres  o.  s.  v. 

H.  C.  Andersen. 


Den  saa  længe  omhandlede  Sag  om  Tilladelsen  til  at  bære 
Ordenen  kom  da  endelig  istand.  Derom  felgende  Brev  fra 
J.  Collin: 

24.  Julii  1846. 
Ej  ære  Andersen.  Omsider  kom  det,  men  ikke  fra  Adler, 
fra  hvem  jeg  hverken  kunde  faae  mundligt  eller  skriftlig  Svar. 
Jeg  skrev  da  til  Kammerherre  Tillisch,  og  2  Dage  efter  kom 
den  Kongl.  Tilladelse  til  at  bære  Ordenen.  Jeg  gratulerer,  bær 
den  med  Helsen. 

»Hvad  skal  jeg  skrive  til  Andersen  fra  Dig« ,  spørger  jeg 
Theodor.  Svar:  hils  ham  og  siig  han  er  et  —  jeg  lider  i 
denne  Tid  af  Susen  for  det  ene  Øre,  saa  jeg  ikke  rigtigt  kunde 
hore  det  sidste  Ord. 

Deres 

Collin. 

Dette  Brev  fortsættes  saaledes: 

Min  kjære  velsignede  Andersen.  Tak  for  Deres  mor- 
somme Brev.  Kommer  De  nu  ikke  snart  hjem,  vi  længes 
dygtigt  efter  Dem.  De  længes  dog  efter  os,  det  er  tydeligt. 
Hvorfor  vil  De  dog  blive  derude  og  lide  saadan  af  Hede ;  vi 
har  her  hjemme  en  deilig  Sommer,  ikke  for  varm,  ikke  for 
kold,  kort  sagt  tilpas,  ligesom  Jfr.  Grahns  Skjorter.  Jeg  maa 
dog  fortælle  Dem  noget  om  vor  fælles  Veninde  Fru  A.  Vi 
vare    paa    Comedie    sammen,    og    nogle   Aftener    iforveien    var 

»Hans  Heiling«  annonceret  men  gik  ikke.  Nu  spørger  hun: 
Vidste  De,  at  Ti  forleden  Aften  ikke  fik  »Hans  Heiling«?  Ja, 
svarede  jeg,  jeg  vidste  det  om  Formiddagen.  —  Ja,  da  havde  vi 
saamæn  ikke  hørt  noget  om  det;  A.  og  jeg  kom  herhen  om 
Aftenen  og  stod  og  ruskede  i  Døren ;  men  saa  var  der  en  Kage- 
kone der  sagde:  der  bliver  nok  ingen  Comedie  iaften!  —  Synes 
De  ikke,  at  det  er  morsomt,  at  Kagekonen  maa  sige  Theater- 
directeuren  Besked  om  Comedier? 

Her  er  meget  stilfærdigt  til  Kaffe;  De  maa  rigtig  snart 
komme  hjem,  at  jeg  ikke  reent  skal  glemme  at  drille  Dem; 
jeg  øver  mig  jo  nok  paa  de  Andre,  men  det  er  dog  ikke 
rigtig  det  samme.  De  skal  ellers  have  Tak  for,  at  De  under- 
retter os  om,  at  Genf  ligger  i  Schweitz;  sæt  at  vi  ikke  havde 
vidst  det.  Gud  hvor  det  maa  være  kjedeligt  at  være  sammen 
med  saamange  berømte  Mænd,  som  De  har  været;  siden  »den 
berømte  Beisende«  Kohl  var  her,  har  jeg  heldigviis  ingen  seet. 

—  Det  varede  da  længe  inden  De  fik  Lov  til  at  bære  den 
Orden;  bare  der  havde  været  en  Kagekone,  der  kunde  have 
mindet  Adler  derom.  —  Onkel  B.  har  indleveret  et  Stykke  til 
Theatret  —  naa  du  gode  Gud!  jeg  har  læst  det  med  den 
bedste  Villie  til  at  finde  det  godt,  men  umuligt.  Det  er  saa 
gyselig  ædelt,  ophøiet,  anstændigt,  kort,  Alt  hvad  man  nu  ikke 
vil  have;  man  kan  godt  see,  at  han  er  blevet  staaende  hvor 
vi  vare  for  20  Aar  siden;  der  er  en  Forfatter  deri,  som  er 
Indbegrebet  af  alt  Ædelt,  Skjent,  Gudfrygtigt,  Anstændigt, 
kort:  alt  hvad  Forfattere  ikke  er  —  nutta  regxda  sine  excep- 
Hane;  skal  jeg  oversætte  det  for  Dem?  Jeg  veed  ikke,  om  det 
skal  være  en  Hemmelighed  med  hans  Stykke,  derfor  er  det 
bedst,  at  De  ikke  fortæller  det  til  Spanierne  eller  Schweitzerne. 

—  »Gjenboerne«  af  Hostrup  har  været  givet  til  Sommerfore- 
stillingerne, naturligviis  meget  forandret,  og  alle  Hentydninger 
vare  udeladte.  See  nu  har  jeg  vist  vrøvlet  nok  for  Dem,  og 
saa  vil  jeg  sige  Dem  et   kjærligt  Levvel.     Gud  give  De  maa 

have   det   godt  og   snart  komme   hjem,   og   at  vi  maa  samles 
glade  og  lykkelige. 

Deres  kjærlige  og  trofaste  Veninde 

Ingeborg. 

Der  er  ingen  af  de  mangfoldige  velklingende  Udtalelser 
under  Breve  til  Andersen,  hvis  Sandhed  jeg  med  større  Sikker- 
hed kan  bevidne,  end  den  ovenstaaende;  thi  han  var  ham  en 
uforandret  kjærlig  Veninde  til  hans  Død.  Og  Andersen  satte 
overordenlig  stor  Priis  paa  hende;  bag  hendes  spillende  Lune 
saae  han  altid  hendes  varme  Hjerte;  og  hendes  stundom  dristige 
Skjemt  over  hans  Manerer  bragte  ham  næsten  altid  til  at  lee 
høit  —  havde  en  Anden  sagt  det  Samme,  var  han  blevet 
rasende. 

De  ovenstaaende  Linier  give  vistnok  et  meget  ufuldkomment 
Billede  af  hendes  Personlighed;  men  da  de  ere  det  Eneste 
der  existerer  af  hendes  og  Andersens  Brewexling  (min 
Søster  brændte  Alt  inden  sin  Død  i  Foraaret  1877),  har  jeg 
optaget  dem  i  denne  Fremstilling,  da  de,  idetmindste  hos  de 
endnu  Levende  af  Kredsen  fra  den  Tid,  ville  gjenkalde 
Erindringen  om  en  af  Andersens  smukkeste  Sider  —  hans  For- 
hold til  hende.  Det  var  jo  ogsaa  den  eneste  Maade,  paa  hvilken 
jeg  —  da  jeg  ikke  skriver  en  Charakteristik  af  Familien  — 
kunde  faae  Leilighed  til  at  omtale  hende,  der,  som  Andersen 
siger,  »med  sit  kjække  Lune,  sit  Vid  og  Humor  var  af  stor 
Indvirkning  paa  ham,  og  hvis  ægte  søsterlige  Sindelag  ofte  drog 
hans  Tanker  til  Hjemmet.«  —  Og  af  det  Collinske  Huus  var 
hun  navnlig  den,  som  han  selv  siger,  »der  med  Hensyn  til 
Lune  og  Livsmunterhed  virkede  sundt  ind  paa  mig,  saa  at  mit 
Sjælelig-Sygelige  ikke  fik  Herredømmet.«  l 


1  »Mit  Livs  Eventyre  Pag.  206. 

St.  Goar  8.  August  1846. 
(Til  Edvard  Collin.) 

Kjære  Ven.  I  det  Brev  jeg  i  Genf  fik  fra  Deres  Fader 
stod:  »Edvard  spørger,  om  De  vil  lade  »den  nye  Barselstue« 
trykke.  Den  Skilling  kunde  jo  og  tages  med.  Med  eller  uden 
Navn?«  Dette  »med  eller  uden  Navn«  har  løbet  mig  om  i 
Hovedet,  og  jeg  er  kommet  til  det  interessante  Resultat,  at  jeg 
ikke  veed  hvad  jeg  skal  gjøre.  Vil  De  og  Deres  Fader  tage 
følgende  Punkter  i  Overveielse.  Troer  De,  at  jeg  kan  have 
nogen  Ubehagelighed  ved  at  fremtræde  som  Forfatteren,  De 
veed  hvorledes  Publicum  er,  De  husker  at  den  gode  **  i  min 
Nærværelse  erklærede,  at  havde  jeg  skrevet  Barselstuen,  da 
havde  jeg  et  daarligt  Hjerte,  var  en  slet  Kammerat  etc. ;  det 
er  nu  noget  Sludder,  men  af  den  have  vi  meget.  Troer  De 
Barselstuen  vil  gjøre  mindre  Lykke,  naar  man  veed,  at  jeg  er 
Forfatteren?  Dog,  De  svarer  vel  begge:  hvorledes  kunne  vi 
sige  det?  Paa  den  anden  Side  synes  jeg  at  have  tiet  længe 
nok,  det  kan  ikke  see  ud  som  en  Forfængeligheds-Sag,  at  jeg 
nu,  da  Stykket  næsten  er  udspillet,  fortæller  at  jeg  har  skrevet 
det;  men  hvad  der  især  er  af  Betydning,  jeg  finder  at  det  er 
et  ganske  interessant  Actstykke  i  min  Biographi ,  og  derfor  ikke 
burde  udelades.  Jeg  overlader  nu  Dem  og  Deres  Fader  at 
bestemme,  om  jeg  er  Forfatteren  eller  ikke.  Finder  De  begge, 
at  jeg  nu  kan  sige  det,  da  vil  De  her  tage  indlagte  Manuscript 
(see  nedenfor)  og  hæfte  det  ind  i  Biographien  paa  det  Ark  der 
hvor  jeg  har  sat  Mærket  **  og  sende  det  til  Lorck;  finder  De 
derimod,  at  det,  naar  jeg  ikke  trænger  til  at  faae  den  lille 
Sum,  Stykket  ved  at  trykkes  kan  indbringe,  ikke  er  værd  at 
bryde  Hemmeligheden  for  Biographiens  Skyld,  saa  streger  De 
Mærket  **  ud  og  gjemmer  til  mig  eller  brænder  dette  Indlagte 
Barselstuen  vedkommende.  See  det  er  jo  tydeligt !  løvrigt  beder 
jeg  Dem  ret  nøiagtig  og  eftertænkende  at  læse  denne  Deel, 
min  Beise  vedkommende,  der  ligger  mig  saa  nær  og  derfor  har 

været  mig  heist  besværlig  at  skrive.  Jeg  veed,  hvorledes  næsten 
enhver  Selvbiograph  omtales  som  Egoist,  jeg  veed,  at  om  mig 
grændser  dette  til  Talemaade,  og  i  dette  Reiseliv  blive  Facta 
næsten  som  Forfængelighedens  største  Udtalelse.  Mit  Forhold 
til  Hertugen  af  Weimar  haaber  jeg  imidlertid  at  have  behandlet 
saa  beskedent  og  tilbageholdende,  at  hans  Kongelige  og  Keiser- 
lige  Frænder  ikke  kunne  stedes  derover.  De  vil  i  dette  Punkt 
see,  at  min  Klogskab  er  sterre  end  min  Forfængelighed.  Skriv 
mig  lidt  om  hele  Biographien,  Deres  og  Deres  Kones  Dom, 
hendes  har  jeg  stor  Lyst  til  at  vide;  selv  troer  jeg  det  er 
flydende,  naturligt  og  maadeholdent  skrevet.  Lev  nu  vel  og 
bestem  om  jeg  holder  Barselstue  eller  ei. 

Deres  broderlige  Ven 

H.  C.  Andersen. 

E.  Skr. 

Naturligviis  er  det  kun  Barselstuen  og  ikke  andre  anonyme 
Stykker  der  nævnes,  som  jeg  har  skrevet. 

NB.  De  to  sidste  Blade  af  Biographien  ere  tabte,  jeg 
maa  skrive  dem  paany. 

Det  ovenfor  omtalte  «Manuscript»  lyder  saaledes: 

Jeg  troer,  at  for  danske  dramatiske  Forfattere,  selv  de  be- 
tydeligste, er  det  mere  til  Gavn  end  til  Skade  at  fremtræde 
anonymt,  da  bliver  Dommen  mindre  hildet,  Stykket  staaer  eller 
falder  ved  sig  selv.  Den  danske  Lystspildigter  Ovebskou, 
hvem  Heiberg  frakjendte  alt  Talent  som  Forfatter  og  raadede 
til  at  blive  ved  Oversættelser,  lod  sine  Lystspil  anonymt  op- 
føre og  vandt  selv  sin  strenge  Dommers  Erkjendelse.  Uden  i 
denne  Retning  at  ville  stille  mig  ved  Siden  af  Overskou,  men 
kun  som  den  der  af  Heiberg  dømtes  ligesaa  haardt,  fik  jeg  i  dette 
Aar  ogsaa  Lyst  til  unavngiven  at  indlevere  et  Stykke,  og  jeg 
skrev  et  lille  Lystspil  «Den  nye  Barselstue*;  det  blev  opført 

og  vandt  overordenligt  Bifald,  blev  spillet  og  atter  spillet  med 
samme  Modtagelse.  Vel  blev  jeg  nævnt  mellem  dem  man 
gjættede  paa,  men  de  Fleste  erklærede,  at  det  var  mig  Timuligt 
at  skrive  i  den  Art,  og  som  et  slaaende  Beviis  for  at  jeg  ikke 
var  Forfatteren,  sagde  man,  at  da  Stykket  gjorde  saa  megen 
Lykke,  vilde  det  være  mig  umuligt  at  tie  med  Forfatterskabet. 
Det  var  mig  ganske  interessant  at  være  Vidne  til  de  forskjellige 
Udtalelser  om  dette  lille  Arbeide,  here  de  Væddemaal,  der 
blev  gjort,  om  det  var  Andersen  der  havde  skrevet  det  eller 
ikke.  Min  vanskeligste  Holdning  havde  jeg  den  første  Fore- 
stillingsaften, mit  Sind  var  naturligviis  noget  i  Bevægelse;  jeg 
gik  til  mit  Hjem  for  at  være  ene,  men  en  af  vore  Forfattere, 
der  var  opfyldt  af  det  lille  Stykke,  kom  hjem  til  mig,  udtalte 
med  Liv  og  Varme  sin  Henrykkelse  og  meente,  at  denne  For- 
fatter vilde  bryde  en  ny  Bane,  at,  ihvor  skizzeret  dette  Arbeide 
var,  laae  der  Kimen  til  en  uendelig  dramatisk  Dygtighed.  Mit 
Hjerte  skjelvede,  jeg  kunde  ikke  udholde  at  here  hans  Tale, 
frygtede  at  mit  Ansigt  robede  mig  og  vidste  derfor  intet  andet 
Middel  end  at  jeg  sagde,  at  jeg  ansaae  ham  som  Forfatter, 
Han  blev  overrasket  og  forsikkrede  paa  det  Helligste,  at  han 
ikke  havde  skrevet  det.  Da  Stykket  nu  rigtignok  snart  er 
spillet  til  Overmættelse,  kan  det  ikke  være  nogen  Forfænge- 
ligheds-Sag længer  at  fremtræde  som  Forfatter,  det  er  tillige 
et  charakteristisk  Bidrag  til  min  Biographi,  og  jeg  fremtræder 
derfor  her  som  den  der  har  skrevet  denne  dramatiske  Ubetyde- 
lighed, hvis  Forfatter  de,  der  aldeles  nægtede  mig  dramatisk 
Talent,  tillægger  et  ikke  ubetydeligt.  Jeg  tilføier  endogsaa,  at 
dette  ikke  er  det  eneste  af  unavngiven  Forfatter,  der  har  skaffet 
mig  en  stille  Glæde  og  Bevidsthed  om,  at  der  dommes  efter 
engang  « antagne  Meninger  og  ikke  altid  efter  Arbeidet  selv«. 
(Dette  Manuscript  sees  ikke  at  være  blevet  benyttet.) 

Weimar  20.  August  1846- 
(Til  Jonas  Collin.) 

...  I  Basel  fandt  jeg  en  heel  Pakke  Breve  fra  Dem  og 
Deres.  Det  fra  Jette  Collin  melder  mig  Henriette  Hancks 
Død,  der  rørte  mig  meget.  Hun  har  fra  min  Barndom  med 
sand  sosterlig  Deeltagelse  fulgt  mig,  faa  Mennesker  have  inder- 
ligere taget  Deel  i  min  Gisede  og  Sorg  end  hun.  Ogsaa  paa 
de  Mange,  der  dee  fra  mig,  mærker  jeg  at  Alderen  kommer. 
Jeg  slatter  mig  endnu  saa  let  til  Menneskene,  jeg  har  mange, 
og  jeg  tor  træ  sande  Venner,  men  jeg  kan  dog  ikke  godt  taale 
at  miste  en  eneste;  de  ældste  Venner  ere  voxede  fast  i  Hjertet, 
ved  hver  som  doer  gaaer  den  morke  Tanke  gjennem  mig:  hvem 
er  den  næste.  Ude  i  Verden,  langt  fra  det  egenlige  Hjem, 
troer  jeg  at  just  denne  Følelse  har  sit  Bittreste.  Tak  Inge- 
borg og  Louise  for  de  kjærlige  velsignede  Breve,  de  læses 
meer  end  een  Gang.  Jeg  har  tidt  paa  Reisen  alle  gamle  Breve 
fremme,  det  er  jo  den  bedste  Maade  til  at  komme  til  at  tale 
med  sine  Kjære,  og  da  er  jeg  ikke  længer  eensom  i  det  frem- 
mede Hotel.  —  Opholdet  i  Schweitz  var  mig  meget  velgjorende, 
jeg  trænger  alene  til  kold  Luft.  Ak  hvilken  Sommer  er  det 
dog  jeg  er  reist  i;  selv  Schweitzes  evige  Snee  er  begyndt  at 
smelte,  Montblanc  havde  lange  sorte  Striber.  Jomfruen  var 
graalig,  kun  Silberhorn  stod  med  sin  skinnende  Snee.  —  I 
Mainz  kunde  jeg  neppe  naae  hen  til  Hotellet  af  Mathed;  en 
saadan  nervøs  Tilstand  er  mig  baade  ærgerlig  og  piinlig.  Jeg 
kom  til  St.  Groar,  De  skulde  seet  hvilken  Modtagelse.  Over- 
alt moder  jeg  Gemyt  og  saa  megen  Godhed.  De  kan  derfor 
begribe,  da  jeg  naturligviis  elsker  Danmark  og  det  Danske,  hvor 
dybt  jeg  lider  ved  den  Spænding,  som  er  her  i  dette  Øieblik. 
Jeg  holder  ikke.  af  at  skrive  noget  som  berører  Politik,  den 
ligger  udenfor  mig ;  men  det  maa  jeg  sige,  hele  Tydskland  synes 
meget  imod  os.  Har  jeg  for  ikke  seet  i  Bladene  efter  det 
Politiske,  jeg  sluger  det  nu,   det  er  som  fra  den  Side  mørke 

Skygger  skulde  gaae  over  alt  hvad  jeg  har  kjært.  Mig  siger 
Ingen  Noget  der  kan  saare  mig  som  Dansk,  men  jeg  hører 
dog,  jeg  læser  jo  —  og.  lider.  Alle  hædre  og  glæde  mig, 
Menneskene  ere  i  Grunden  overalt  fortræffelige,  forstode  de  kun 
Alle  hinanden.  Det  er  som  en  mørk  Tid  forestod,  hvad  skal 
der  dog  skee.  Men  hvad  nytte  Ord,  det  bedste  kommer  jo 
dog  ud  af  hver  Kamp  og  Sorg.  —  Idag  er  jeg  kommet  til 
Weimar.  Folk  jeg  ikke  kjender,  Folk  af  Borgerklassen  hilste 
mig  alle  i  Guderne,  de  veed  hvem  jeg  er,  og  at  deres  Arve- 
storhertug holder  af  mig.  Det  rørte  mig,  det  giver  mig  Weimar 
noget  hjemligt.  Gud  hvor  jeg  dog  er  et  lykkeligt  Menneske 
fremfor .  Tusinde.  Og  dog  er  i  den  sidste  Tid  mit  Sind  saa 
tungt;  jeg  veed  ikke  selv,  er  det  den  skrækkelige  Hede  jeg 
har  lidt  af,  eller  er  det  den  Stemning  jeg  hører,  den  Bevægelse 
jeg  sporer  rundt  om  mig  —  just  mod  mit  Fædreland.  —  Gud 
lade  alt  jevne  sig  godt  mellem  mit  kjære  Danmark  og  Tydsk- 
land,  som  jeg  ogsaa  elsker. 

Deres  sønlig  hengivne 

H.  G.  Andersen. 
E.  Skr.: 

Kan  der  være  noget  iveien  for  Antagelse  af  et  Stykke, 
der  handler  om  Ulfeldt  og  Dina.  De  veed  at  jeg  længe  før 
Oehlenbchlæger  tænkte  paa  Dina;  men  den  Gang  vilde 
Frederik  den  Sjette  ikke,  at  dette  Stof  kom  paa  Scenen, 
sagde  Bantzau  mig:  jeg  lagde  det  hen  og  Oehlenbchlæger 
skrev  sin  Dina;  men  nu  spøger  min  i  mig  igjen;  men  jeg  vil 
være  anonym. 


Ettersburg  25.  August  1846. 
(Til  Edvard  Collin.) 
.  .  .  Vel  kommer  mit  Brev  ikke  a&ted  idag,  men  jeg  maa  dog 
skrive,   udtale   mig  for  Dem,   langt   borte  fra  trykke  Dem  til 

mit  Hjerte,  det  kan  De  vel  nok  taale,  det  er  kun  i  Virkelig- 
heden De  ikke  holder  af  Sligt;  De  er  velsignet  og  god.  De 
er  en  Ven.  Ja,  Ejære,  De  veed  ikke  hvor  det  har  rørt  mig, 
gjort  mig  skamfald,  ja  jeg  veed  ikke  selv  Ordet  derfor,  at  De 
afskriver  min  Biographi ;  jeg  fik  Deres  Brev  iaftes  og  læste ,  at 
De  havde  paataget  Dem  dette  Arbeide.  Min  Ond,  det  er  jo 
gruelig  meget,  hvad  skal  jeg  gjore  for  Dem?  Tak,  Tak,  aldrig 
glemmer  jeg  dette  Træk  af  Deres  broderlige  Sind,  det  er  en 
Omfavnelse,  det  er  et  Kys,  det  er  —  en  Drikken-Dus;  De 
forstaaer  mig  nok.     Tak! 

Det  fornoier  mig,  De  er  tilfreds  med  det  Fortalte,  og 
Deres  Dadel  over  Stilen  er  grundet;  men  jeg  har  her  at  sige: 
dersom  det  skulde  trykkes  af  paa  Dansk,  da  havde  jeg  brugt 
Filen,  men  nu  da  det  skulde  gives  paa  Tydsk,  troede  jeg  hver 
Sætning  vilde  være  forstaaelig  nok,  og  at  Oversætteren  i  sit 
Sprog  vilde  afrunde  det.  Tiden  var  mig  saa  kort,  Loeck  øn- 
skede at  faae  det  Hele  ud  til  denne  Høstmesse;  jeg  maatte 
ile.  Reisen  selv  frembød  endeel  der  maatte  sees,  og  legemlig 
angrebet  var  jeg,  saa  at  dette  Værk  har  været  mig  en  Byrde; 
imidlertid  er  det  dybt  tænkt  om  ikke  langsomt  skrevet.  Jeg 
har,  som  De  vil  finde,  veiet  selv  Udtrykkene.  Imidlertid,  end- 
ogsaa  med  ret  god  Hukommelse,  er  mangt  et  Træk,  maaskee 
af  storre  Betydning  end  enkelte  meddelte,  glemt,  da  jeg  skrev 
paa  den  Livsperiode  hvor  det  skulde  stilles ;  senere  er  det  dukket 
op  i  min  Erindring,  men  da  var  det  for  seent.  Selv  fra  denne 
sidste  Heise  er  et  Par  interessante  Personligheder  oversprunget. 
En  af  disse  fra  Bom  ønskede  jeg  gjerne  De  vilde  paa  et  pas- 
sende Sted  skyde  ind  (under  Romer-Opholdet),  det  er  den  Hannove- 
ranske  Minister  KCstner,  en  høist  elskværdig  Personlighed, 
hvis  Venskab  for  mig  jeg  skylder  mange  behagelige  Timer  ikke 
blot  i  Rom  men  i  Neapel.  Hos  ham  har  jeg  egenlig  første 
Gang  seet  Blomstermaleriet  hævet  ved  Ideen.  I  en  af  sine 
Stuer  har  han  anbragt  en  Blomster- Arabesk,    der  viser  os  hele 

Aarets  Flora.  Den  begynder  med  de  forste  Vaarblomster : 
Krokus,  Sommergjække  o.  s.  v.,  da  kommer  Sommervæxterne 
saa  Hostens,  og  tilsidst  ender  Guirlanden  med  Decembers  redt 
Bær  og  bruungule  Blade.     (Dette  kunde  indskydes). 

Jeg  er  nu,  som  De  seer,  i  det  Weimarske  hos  Arvestor- 
hertugen paa  hans  smukke  Slot  Ettersburg.  Jeg  har  en  prægtig 
Leilighed  med  Rococo-Meubler  og  en  Laqvai  til  Opvartning. 
Til  Maaltiderne  er  jeg  altid  sammen  med  det  unge  Herskab; 
om  Aftenen  kommer  Arvestorhertugen  til  min  Stue  og  da 
sladdre  vi  sammen  til  langt  ud  paa  Natten.  At  jeg  hos  La 
qvaien  hedder  gn&diger  Herr  folger  af  sig  selv.  Kort:  jeg 
lever  «uden  omkring  mig*  saaledes,  som  for  Mange  vilde  være 
nok  til  at  blive  forfængelig,  men  —  kjære  Ven,  jeg  veed  ikke 
selv,  jeg  foler  mig  saa  lidt  lykkelig,  har  saa  lidt  Nydelse  af 
den  Glands,  Øieblikket  bringer  mig;  jeg  er  —  det  siger  jeg 
Dem  —  i  en  lidende  Stemning,  næsten  ulykkelig  I  Om  dette 
kommer  fra  den  Svækkelse,  mit  hele  Nerve-Legeme  har  lidt 
ved  den  djævelske  Hede  i  Sydfrankrig  og  Neapel,  om  det 
kommer  ved  den  ulykkelige  Spænding,  der  er  i  dette  Øieblik 
mellem  mit  Fædreland  og  dette  Land,  hvori  jeg  har  saa  mange 
Kjære,  veed  jeg  ikke.  Første  Gang  i  mit  Liv  har  det  Politiske 
kastet  en  tung  Skygge  ud  over  mig.  Min  Udreise  fra  Danmark 
og  til  Bom  var  saa  rig  paa  Lykke  og  Glæde,  det  var  som  alt 
Sollys  strømmede  over  mig.  Fra  jeg  forlod  Italien  har  jeg  lidt 
legemligt  og  sjæleligt ;  der  sænker  sig  en  Alvor  i  mit  Sind,  der 
fordærver  mig  Øieblikket.  Hvad  kan  De  vel  sige  dertil?  Intet. 
I  denne  Vinter  vilde  jeg  fuldende  første  Deel  af  Ahasverus; 
jeg  længes  ogsaa  efter  den  Collinske  Familie,  og  altsaa  gaaer 
det  nu  hjemad.  Det  er  ogsaa  godt,  troer  jeg,  for  Venskab 
med  kongelige  Personer,  ikke  Dag  ud  og  Dag  ind  at  leve 
sammen  i  Aaringer;  det  har  jeg  ogsaa  sagt  min  hertugelige 
Ven.  Jeg  faaer  vel  ikke  den  Behandling  i  Kjøbenhavn  som  i 
Weimar,  men  ogsaa  der  er  Noget,  som  det  mig  ellers  saa  kjære 

Weimar  ikke  har  eller  kan  give.  Hvad  jeg  gruer  for  er  de 
politiske  Udtalelser,  jeg  nu  rimeligviis  skal  høre  der.  —  Tak 
Deres  Fader  for  Arrangementet  med  Ordenen.  Jeg  havde  skrevet 
til  Adler,  havde  skrevet  til  Kongen,  men  herte  ikke  et  Ord; 
det  har  bedrøvet  mig.  Og  da  jeg  nu  i  saa  meget  her  har 
udtalt  min  Sjæl  for  Dem,  da  endnu  Eet.  De  veed,  at  Ørsted 
længe  for  min  Aireise  sagde  mig,  at  Kongen  havde  sagt,  han 
vilde  give  mig  Ridderkorset  —  jeg  har  intet  faaet.  Nu  venter 
jeg  intet  og  seer  deri  et  Tegn  paa  at  Kongen  ikke  finder 
det  passende  at  give  mig  udvortes  Tegn  paa  sin  Naade,  et 
Tegn,  der  for  Fremmede  viser,  at  jeg  i  mit  Hjem  er  hædret, 
Noget  man  i  Udlandet  lægger  Mærke  til.  Ja  Flere  have  ytret 
deres  Forundring  over  at  jeg  fra  Preussen  og  ikke  fra  Danmark 
er  decoreret.  Det  er  ingen  Forfængeligheds- Sag,  det  er  mig 
mere  en  Hjertesag,  og  det  dobbelt,  da  vist  Faa  kan  elske  ham 
personlig  høiere  end  jeg. 

Dog  —  jeg  skriver  mig  meer  og  meer  sorgmodig!  Paa 
et  deiligt  Slot,  en  elskværdig  Fyrstes  Yen,  i  et  classisk  Digter- 
land kan  jeg  saaledes  pine  mig!  Det  er  egenlig  uklogt.  Ak 
hvorfor  nyder  jeg  dog  aldrig  ret  Øieblikketl  Skriv  lidt  Solskin 
ind  i  mit  Sind,  send  mig  et  Brev  til  Leipzig  .  .  .  Derfra  gaaer 
jeg  over  Oldenborg  hjem,  kommer  altsaa  neppe  fer  i  October 
og  har  saaledes  været  et  helt  Aar  borte.  I  dette  er  imidlertid 
udrettet  endeel  for  mine  Skrifters  Udbredelse,  disse  have  selv 
ved  deres  Lykkestjerne  banet  sig  Vei  her  og  hinsides  Verdens- 
havet. Jeg  er,  med  Eet  eller  Uret,  for  Øieblikket  den  meest 
bekjendte  og  meest  læste  danske  Digter,  det  veed  de  ikke 
hjemme  eller  ville  ikke  vide  det!  Naa,  det  er  jo  dog  ikke  det, 
som  gjor  min  Lykke  i  Verden,  den  maa  jeg  finde  hos  mine 
Kjære,  som  forstaæ  mig,  som  jeg  forstaaer.  Jeg  flyver  med 
et  fuldt  Hjerte  mod  Hjemmet,  lidt  fordærvet  vel  i  Udlandet, 
fordærvet  ved  Hyldest  af  Fyrster  og  Aandens  Stormænd;  men 
jeg  bliver  nok  omgængelig,  den  kjære  Ingeborg  lægger  sin  aande- 

lige  Taile  paa  den  fnysende  Hest,  bed  hende  ikke  glemme  det. 
Uden  Spøg :  jeg  skal  finde  mig  mere  lykkelig  end  man  maaskee 
troer,  vil  kun  Gud  vaage  over  mine  Kjære  og  over  det  Land, 
som  jeg  føler  det  usynlige  Baand  holder  mig  til.  Og  nu  lev- 
vel. Hils  Alle  og  glem  ikke  Carl  Weis  og  Hartmann,  det 
A — sen  I  som  jeg  holder  saameget  af  og  som  ikke  synes  at 
tænke  paa  mig;  ikke  eet  Ord  har  jeg  faaet.  Deres  Kone 
Millioner  Goddag. 

Deres  o.  s.  v. 

H.  C.  Andersen. 


Oldenburg  24.  September  1846. 
(Til  B.  Collin.) 

I  denne  Morgenstund  kom  et  deiligt  tykt  Brev,  det  var 
fra  Dem,  Deres  Fader  og  Jonna.  Hvormegen  Glæde  kan  man 
dog  lægge  ind  i  et  saadant  Papir!  Tak  og  atter  Tak  I  vel- 
signede kjære  Mennesker.  .  .  . 

At  De,  som  De  melder  mig,  har  udeladt  de  to  Sætninger 
i  Biographien,  billiger  jeg  ganske;  slige  Pletter  er  det  umuligt 
at  undgaae,  naar  man  saa  hurtigt  og  paa  en  evig  vexlende 
Heise  skal  nedskrive  sine  Erindringer  og  oieblikkelig  lade  disse 
gaae  Postveien.  De  kan  troe  det  har  været  et  ikke  let  Arbeide 
at  samle  i  Tanken  det  Hele,  at  sammentrænge  det  paa  Papiret 
og  det  i  een  eneste  Nedskrivning;  jeg  er  ogsaa  aldeles  vis  paa, 
at  dette  Arbeide  har  lige  saa  meget  som  Heden  virket  paa 
mit  hele  Nervesystem.  Jeg  har  ikke  kunnet  taale  denne  ide- 
lige Tænken.  At  De  har  foretaget  en  Forandring  hvor  jeg 
nævner  Dem,  er  jeg,  eftersom  De  opgiver  mig  mit  Skrevne, 
særdeles  taknemmelig  for.  Jeg  forstaaer  slet  ikke,  hvorfor  den 
Understregning   er   kommet:    thi  han   var   den  første;  jeg  har 

muligvis  villet  understrege  han  og  ikke  var,  thi  i  dette  sidste 
er  der  jo  ligefrem  en  Grovhed.  Bitter  mod  Ejebenhavnerne 
synes  jeg  ikke  at  have  været,  og  vil  ikke  heller  synes  det. 
Det  lille  Lystspil  bliver  altsaa  hvor  det  er,  og  altsaa  kommer 
Intet  derom  i  Biographien.  Den  19de  kom  jeg  her  til  Eisen- 
deckers;  jeg  har  igjen  min  hyggelige  Stue,  og  man  pleier  mig 
godt,  thi  jeg  er  en  Skrælling.  Min  Landsmand  Jeendoeff, 
som  boer  i  Oldenburg,  fortalte  mig,  at  i  Yinter,  da  jeg  reiste 
i  Tydskland  og  blev  saa  vel  modtaget,  havde  der  i  en  dansk 
Avis  staaet  noget  om  mig,  en  Slags  Misundelse  vel,  at  jeg 
reiste  som  Probenreuter  om  ved  de  tydske  Hoffer.  At  det 
saarede  mig,  og  det  i  dobbelt  Henseende,  begriber  De,  det 
kastede  en  Skygge  over  min  Glæde  ved  snart  at  flyve  hjem, 
hvor  jeg  maaskee  snart  hilses  med  Corsaren  eller  et  andet 
kjobenhavnsk  Blad.  Dog  Sligt  skulde  jeg  ikke  skrive  ned  og 
mindst  til  Dem,  der  hører  til  de  Enkelte,  der  gjor  mit  Fædre- 
land til  et  Sted  jeg  kan  længes  efter. 

Deres  o.  s.  v. 

ANDER8EN. 


Oldenburg  24.  Septbr.  1846. 
(Til  Jonna  Drewsen.) 

Det  var  smukt  af  Dig  at  Du  skrev.  —  Havde  ikke  Huset 
i  Amaliegaden  været  og  de  der  springe  ud  derfra,  da  var  jeg 
blevet  i  Tydskland  i  denne  Vinter.  —  Men  nu  er  jeg  der  snart, 
bygger  og  boer  vist  Aar  og  Dag  hos  mine  velsignede  Bedste 
der;  gid  at  I  nu  Alle  maa  være  fornøiede  med  mig,  gid  jeg 
udenfor  Eder  maa  finde  en  blot  nogenlunde  taalelig  Behandling ; 
men  det  gaaer  vel,  thi  Vorherre  veed  jeg  nærer  aldeles 
ingen  Forhaabninger.     Bare  man  kun  vil  være  Mennesker,  jeg 

veed  jo  nu  engang:  i  Europa  er  jeg  en  Digter,  hjemme  et 
ganske  godt  Menneske  med  en  Slags  Talent,  men  skrækkelig 
forfængelig,  og  kan  kan  der  komme  i  syvende  Geled  bagefter 
de  Store.  Det  er  nu  engang  ikke  anderledes,  og  saa  maa  man 
finde  sig  deri.  Lidt  Nar  bliver  der  nu  gjort  af  mig  naar  jeg 
kommer  hjem,  for  at  jeg  kan  føle,  «at  jeg  horer  dem  til». 

Hils  nu  alle  og  siig  Tante  Louise,  at  jeg  allerede  længes 
efter  en  Theevands- Aften  ved  det  lille  Bord;  jeg  faaer  vel 
Sennep  til  Kjedet,  Lind  spørger  om  jeg  ikke  vil  have  en  Snaps, 
Louise  maa  ind  og  see  til  Anna  som  græder,  det  ringer,  og 
Carl  Weis  kommer  —  jo,  jeg  er  ganske  hjemme. 

Din  gamle  Ven 

H.  G.  Andersen. 


Oldenburg  1.  Decbr.  1846. 
(Til  B.  Collin.) 

De  læser  jo  det  andet  Brev  som  her  felger  med,  altsaa  i 
dette  kun  Forretningssager;  jeg  begynder  med  P.  L.  Møller. 
Allerede  i  Odense,  paa  Udreisen,  fik  jeg  et  Brev  fra  ham,  et 
Ønske,  som  han  allerede  tidligere  har  udtalt,  det  nemlig,  om  jeg 
vilde  skrive  et  Par  Ord  til  hans  Anbefaling,  hvilket  Oehlen- 
schlæger  ogsaa  havde  lovet  ham.  Han  søger  ved  Fondet  en 
Understøttelse  til  en  Eeise  i  Udlandet;  min  Anbefaling  troer 
jeg  slet  ikke  man  tager  Notice  af,  men  jeg  har  dog  skrevet 
den,  da  han  saa  meget  ønsker  det.  Jeg  vil  imidlertid  for  ham 
haabe,  at  et  Par  private  Ord  til  Dem  kan  komme  ham  mere 
til  Gavn  end  denne  medfølgende  Anbefaling,  som  jeg  beder 
Dem  maa  blive  ham  tilsendt.  Jeg  anseer  efter  min  fulde  Over- 
beviisning  Møller  for  en  særdeles  begavet  Natur,  han  har  en 
stor  aandelig  Dygtighed;   og  skal  der  tages  Hensyn  til  denne, 

da  lierer  han  ubetinget  til  En  af  dém  der  mest  kan  tages 
Hensyn  til  i  den  yngre  Literator.  Bliver  « Mennesket«  ogsaa  lagt 
paa  Vægtskaalen,  ja  da  har  han  jo  de  Flest«  imod  sig,  men 
—  dømmes  han  ikke  for  strængt?  Han  har  i  sin  Nod  skrevet 
Artikler,  han  maaskee  ikke  skolde ,  han  har  maattet  tumle  sig 
i  Omgivelser,  der  maaskee  ikke  have  virket  godt  ind  paa  ham; 
men  ved  nu  et  Aar  eller  to  ganske  at  rives  ud  af  denne  Slags 
Jammerlighed,  vil  og  maa  jo  en  stor  heldbringende  Forandring 
skee.  Jeg,  hvad  min  Person  angaaer,  har  kun  Grund  til  at 
rose  Moller.  Jeg  har  altid  været  venlig  imod  ham,  erkjendt 
det  Begavede  hos  ham,  og  denne  Venlighed,  denne  Erkjendelse 
har  han  virkelig  lønnet  med  Hengivenhed,  med  sand  Interesse, 
med  Iver  for  mig.  See,  det  er  jo  dog  en  ædel  Følelse;  lad 
os  see  at  fremskynde  flere,  der  slumrer  vist  meget  Godt  hos 
ham.  Folk,  veed  De,  ere  slemme  til  at  pege  paa  vore  Skygge- 
sider, og  det  have  de  især  gjort  ved  ham.  Jeg  troer  han  er 
bedre  end  han  omtales,  og  begavet  er  han,  derom  behøve  vi 
ikke  at  tvivle.  Tag  Dem  lidt  af  ham,  De  vil  domme  mildt 
og  erkjende  hvad  der  maa  erkjendes. 

Deres  o.  s.  v. 

H.  C.  Andersen. 

Anm.  Det  er  ikke  underligt,  at  Andersen,  næsten  i 
Alt  saa  forskjellig  fra  denne  høitbegavede  Mand,  følte  Sympathi 
for  ham ;  thi  den  Tanke  maatte  uvilkaarlig  paatrænge  sig  ham : 
var  denne  Mand,  ligesom  jeg,  i  betimelig  Tid  blevet  taget  under 
Armene  og  støttet  af  Landets  bedste  Mænd,  hvad  havde  der 
saa  ikke  kunnet  blive  af  haml  Men  Moller  gik  med  sin 
store  Begavelse,  som  man  ikke  erkjendte  eller  af  ydre  Grunde 
ikke  vilde  erkjende,  med  Bitterhed  overfor  sin  Skjæbne  og  et 
forspildt  Ungdomsliv.  Jeg  saae  ham  første  Gang  —  formodenlig 
i  1836  —  da  han  som  fattig  Student  —  ja  fattig  i  en  Grad, 
som  jeg  ikke  her  vil  beskrive  —  kom  til  mig  i  min  Egenskab 

som  Secretair  ved  Fonden  ad  usus  publicos.  Jeg  erindrer  kun 
herom,  at  hans  Stilling  gjorde  et  dybt  Indtryk  paa  mig,  at  jeg 
strax  gik  til  Møsting,  og  at  denne  varmtfølende  Mand  ganske 
imod  Fondens  Regler  tillod,  at  der  udbetaltes  ham  100  Rdl. 
Hans  senere  Livsførelse  var  mig  fremmed.  Senest  saae  jeg  ham 
i  Paris  i  Foraaret  1863;  men  han  var  sky,  og  jeg  holdt  mig 
altsaa  ogsaa  tilbage  fra  ham. 

Han  var  ogsaa  Andersen  meget  hengiven,  og  han  sagde 
sin  Mening  aabent.  Det  undgik  ikke  hans  skarpe  Blik,  paa 
hvilke  Afveie  Andersen  var  ledet  ved  Phantasi  og  Følsomhed. 
Han  skriver  i  1846  til  Andersen: 

»Maa  jeg  give  Dem  et  Raad,  saa  før  en  viis  Oekonomi 
med  Phantasien  og  Følelsen;    der  vil  endda  blive  nok  til- 
bage;   lad  forstandig  og  stræng  Beregning  holde  Architek- 
turen    godt    sammen,    og   forsmaa    ikke  ganske  at  benytte 
det  Værn  mod  Pedanteriet  og  Bornertheden,    det   rige  og 
vittige  Lune,  hvormed  en  gunstig  Natur  har  udstyret  Dem. 
Kunde  De  engang  faae    Idee   til    en    komisk  Roman,    der 
paa  en  ægte  jovial#Maade  blottede  Tidens  lærde  og  ulærde 
Snerperi,    dens    Naragtigheder,    Malice    og   Medisance,    da 
troer  jeg  de  vilde  vinde  en  stor  og  langvarig  Seir.« 
Forøvrigt  maa   det    ikke    lades    udenfor  Betragtningen,    at 
Mollers   skarpe  Angreb   paa  Heiberg   ikke   vare  Andersen 
uvelkomne.      En    kort  men  oplysende  Fremstilling  af  Møllers 
literaire  Forhold    i    denne    og    den    nærmest   forudgaaende  Tid 
findes  i  »Nær  og  Fjern«  Nr.  296. S.  5. 


Glorup  27.  Mail  1847. 
(Til  E.  Collin). 

....  Mit  Brev  er  blevet  halv  Engelsk  seer  De.    Gid  jeg  fra 
England  selv  kunde  skrive  i  et  lysere  Lune  end  i  dette  Øieblik.  Denne 

Heise  har  dog  imidlertid  eet  Gode,  jeg  lærer  ma&skee  eet  Sprog 
mere  —  saaledes  som  jeg  Isører  Sprog.  Her  paa  Glorap  har 
jeg  læst  omtrent  første  Deel  af  Night  and  morning  og  forstaaet 
den;  det  vil  sige,  et  Par  Huller  blev  der,  men  jeg  veed  dog 
meer  af  Sproget  end  jeg  selv  tænkte,  og  det  fornøier  mig. 
Hele  Lohmeiers  engelske  Brev  har  jeg  aldeles  forstaaet. 

Her  sender  jeg  Dem  nu  »Ahasverus«.  Jeg  beder  Dem, 
naar  den  er  afskrevet,  at  læse  Afskriften,  maaskee  Weis  paa- 
tager sig  det  samme;  og  er  der  noget  De  to  finde  at  bemærke, 
eller  som  er  for  langt,  eller  om  De  vil,  et  Stykke  ufordøiet 
Verdenshistorie,  saa  sæt  en  Streg  derved 

Deres  som  altid 

H.  G.  Andersen. 


London  24.  Junii  1847. 
(Til  Fru  H.  Collin). 

Min  kjære,  kjære  Veninde.  De  maa  være  den  første  jeg 
skriver  til  fra  London.  Dersom  jeg  var  Kong  Renées  Datter,  da 
havde  De  allerede  fra  Berlings  Tidende,  baade  Morgendryppet 
og  Aflenkladsket,  hørt  med  hvilken  Jubel  de  kjære  Hollændere 
have  modtaget  mig,  men  jeg  er  nu  ikke  Berlings-Herzenskind, 
for  at  være  vittig;  jeg  maa  altsaa  selv  fortælle.  Men  det 
kan  jeg  nok,  ikke  sandt?  Uden  Spog:  jeg  er  mærkelig  berømt, 
som  hverken  jeg  selv  eller  Danmark  veed  det.  Om  jeg  for- 
tjener  det,  er  nu  noget  Andet,  men  deiligt  er  det,  lykkeligt. 
Vorherre  er  mageløs  god  imod  mig;  det  er  i  Grunden  underligt, 
at  ogsaa  han  kan  have  sine  Favoriter  —  dersom  ikke  denne 
Lykke  er  en  ængstelig  Forudbetaling.  De  veed,  at  der  i  Haag 
blev  gjort  en  stor  Fest  for  mig,  at  Deres  Svigerfaders  Skaal 
blev  drakket. 

Fra  Rotterdam  kom  jeg  da  til  London.  Paa  Themsen 
var  en  saadan  Dampskibsrog ,  som  om  hele  Floden  brændte. 
Tordenen  rallede.  »Hører  De« ,  sagde  en  Englænder  til  mig, 
»saaledes  hilse  vi  paa  de  Digtere  vi  holde  af;  nn  veed  man 
i  London:  Andersen  kommer.«  »Ja  Gud  veed  det,  han  og 
ingen  Anden  er  det  som  hilser«,  sagde  jeg,  og  Mennesket  om- 
favnede mig.  Nu  er  jeg  da  i  dette  Frihedens  og  Formens 
Land.  —  Jenny  Lind  er  forgudet  her,  og  i  dette  Øieblik  de 
juble  for  hende  sidder  jeg  med  Brev  fra  hende;  »sin  kjære 
Broder  ønsker  hun  velkommen«.  Imorgen  sees  vi.  O  vidste 
De  mine  Tanker  1     Ingen  veed  dem.     Nu  lev  vel. 

Deres  o.  s.  v. 

H.  C.  ^.ndersen. 


London  27.  Junii  1847. 
(Til  E.  Collin). 

Kjære8te  Ven.  De  seer  det  lille  Brev,  jeg  har  skrevet 
til  Deres  Jette,  De  seer  ogsaa  hvad  der  staaer  paa  Bladet, 
hvor  mit  Billede  er,  at  jeg  er  *one  of  the  most  remarkable  and 
interesting  man  of  thi*  day*  —  og  dog  er  De  for  fornem  til 
at  ville  sige  Du  til  mig  —  føi!  Jeg  kunde  næsten  være  for- 
fængelig nok  til  nok  engang  at  sige:  Edvard,  skulle  vi  sige  Du? 
og  De  svarer  som  jeg  har  ladet  min  Skygge  svare1.  Ja,  De 
har  vel  mærket,  at  Ondskaben  gjelder  Dem.  De  vil  nu  spille 
Diogenes  naar  jeg  er  Alexander  I  Seer  De,  jeg  er  hvad 
Ingeborg  vilde  kalde:    et  beskedent  Asen.      Men  jeg  har  nu 


1  Andersens  Eventyr,  1860,  S.  472—78,  Skyggen:  »men  —  det 
er  slet  ingen  Stolthed  af  mig,  men  —  som  Fri  og  med  de  Kundskaber 
jeg  har,  ikke  at  tale  om  min  gode  Stilling,  saa  ønskede  jeg  gjerne  at 
De  vilde  sige  De  til  mig«. 

ogsaa  været  i  den  store  Verden,  hu  1  lafles  debuterede  jeg,  og 
det  i  den  heieste  Kreds,  hos  Lord  Palmerston;  jeg  blev  til- 
sidst  ganske  svimmel,  men  ikke  af  Hovmod,  nei  det  veed  De 
nok;  jeg  tog  det  som  man  skal  tage  Sligt,  men  det  glædede 
mig,  det  afficerede  mig,  især  da  jeg  havde  hort  saa  skrækkeligt 
om  det  engelske  Aristokrati. 

Deres  o.  s.  v. 

H.  C.  Andersen. 


London  6.  Julii  1847. 
(Til*E.  Collin). 

....  Endnu  er  jeg  som  i  en  Malstrøm,  og  at  De  faaer 
disse  Linier  idag  kommer  af  at  jeg  er  gal  i  Hovedet,  jeg  maa 
have  Luft,  og  saa  faaer  De  Brev.  Jeg  er  vistnok  paa  min 
Hæders  og  Erkjendelses  høieste  Spidse,  nu  maa  det  gaae  nedad ; 
meer  kan  jeg  ikke  erholde  end  denne  Verdensby  har  bragt  mig. 
Hambro  viste  mig  et  Brev  fra  sin  Son,  der  er  i  Skotland,  og 
i  Brevet  stod:  »tag  Dig  af  Andersen,  man  kjender  ham  her 
meer  end  selv  Thorvaldsen«;  og  factisk  er  det:  jeg  er  en 
berømt  Mand.  Den  aristokratiske  Verden,  saa  til  bage  stø- 
dende mod  deres  egne  Poeter1,  har  modtaget  mig  som 
hørte   jeg    til    deres  Kreds;    man    strømmer    til  mig  med  Ind- 

1  Andersen  har  ikke  understreget  disse  Ord,  men  jeg  udhæver 
dem  her  som  et  ligeoverfor  mig  uforsigtigt  Udbrud,  hvorved  han  gav 
mig  et  nyt  Vaaben  i  Haanden,  som  jeg  kunde  bruge  i  vor  jevnlige 
Strid  om  hans  Anerkjendelse  hjemme  og  ude.  Han  tilstaaer  jo  her, 
at  det  gik  i  » Verdensbyen <  som  det  gik  hjemme,  nemlig:  at  man 
hjemme  har  fuld  men  rolig  Anerkjendelse  som  Digter,  men  ude, 
især  under  kortvarige  Ophold,  tillige  kan  bruges  som  Pynt  i  det  store 
Selskabsliv. 

bydelser  —  alt  dette  er  som  en  Drøm,  og  i  den  rene  Glæde 
jeg  føler  herved.  Glæde  over  at  Deres  Fader  og  Danmark  har 
Ære  af  mig,  er  jeg  lykkelig.  Deres  Fader  tager  Deel  deri, 
men  Danmark,  Kjebenhavn  —  jeg  er  Nul  for  dem,  ikke  Tanke 
af  Interesse,  ikke  Deeltagelse.  Mit  Ophold  i  Holland  har  været 
hæderligt  for  de  Danske;  hvad  man  der  har  viist  mig,  har  man 
ikke  viist  nogen  Dansk  fer;  det  har  staaet  i  Aviserne,  men 
danske  Aviser,  som  jeg  har  seet  endnu  idag,  nævne  ikke  et 
Ord  derom,  vil  ikke  nævne  det;  jeg  foler  mig  krænket,  jeg 
seer  en  Nederdrægtighed  deri1.  Man  har  spyttet  paa  mig 
hjemme  og  Europa  har  hædret  mig;  og  nu  da  jeg  hædres  vil 
man  ikke  engang  nævne  det,  medens  man  nævner  enhver 
Theaterpjalts  Historie  i  vore  Landsbyer.  Jeg  foler  mig  feber- 
syg idag  efter  at  have  seet,  hvorledes  jeg  evig  og  altid  er  Nul 
for  dette  Land,  som  jeg  kunde  —  Gud  tilgive  mig  mine  Tanker. 
Nævnes  jeg  ikke  hjemme  nu  da  jeg  staaer  hoiest,  da  — 
imorgen,    imorgen  —  ja  Alt  gaaer  ned  igjen.      Moralsk  Fore- 


1  Hvis  det,  hvad  jeg  nu  ikke  kan  erindre,  forholder  sig  nøiagtigt 
saaledes,  at  den  udenlandske  Presses  Berømmelser  over  ham  ganske 
ignoreredes  her,  tyder  dette  vistnok  paa  Hangel  afVelvillie  ligeoverfor 
ham  hos  de  herværende  Ordførere.  Jeg  var  dengang,  som  altid,  meget 
lidt  oplagt  til  at  propagere  hans  Berømmelse ;  men  da  jeg  vidste,  hvor 
megen  Vægt  Andersen  lagde  paa,  at  han  omtaltes  i  danske  Blade, 
havde  jeg  allerede  tidligere  gjort  et  Forsøg  i  denne  Retning;  men  jeg 
havde  ikke  videre  Fornøielse  deraf.  Jeg  sendte  nemlig  Grosserer 
Nathanson  en  engelsk  Anmeldelse  (af  Andersens  dengang  udkomne 
Levnetsbeskrivelse),  i  hvilken  Andersen  nævntes  sammen  med  Jenny 
Lind.  N.  svarede,  at  der  var  kun  lidt  deri,  som  kunde  benyttes  til 
danske  Blade,  og  skrev  til  mig:  »Man  vil  jo  kun  gjøre  sig  latterlig,  og 
gjøre  Andersen  kun  liden  Tjeneste,  naar  man  gjengav  alt  det  svulstige 
Opramsen  af  Andersens  Personligheder,  hvori  han  sammenlignes  med 
Jenny  Lind.    Imidlertid  skal  jeg  see  at  lave  en  pæn  Anmeldelse.  < 

Forøvrigt  er  dette  Sted  af  Andersens  Brev  et  af  de  stærkeste 
Exempler  paa  hans  ulykkelige  Hang  til  at  udarbeide  en  Ærgrelse  til 
et  fortvivlet  Raseri. 

læsning  over  dette  Brev  frabedes!  Jeg  veed  hvad  De  kan  see 
deri.  Lee  mig  ud!  Lee,  det  er  jo  nationalt.  Men  nok  om 
det.  At  man  i  Hjemmet  var  glad  ved  mig,  vilde  have  gjort 
mig  lykkelig,  knyttet  mit  danske  Sind  til  det  danske  Land. 
Men  lider  jeg  endnu  Uret  der,  som  jeg  troer  —  der  lever  en 
Nemesis.  Faa  elske  Danmark  høiere  end  jeg;  men  den  skri- 
vende, den  ordførende  Deel  spytter  paa  Ormen,  fordi  den 
glindser.  Mine  mørke  Timer  komme  fra  Hjemmet.  Gud  til- 
give! O  gid  jeg  kunde  græde  ud,  jeg  lider  saa  idag;  og 
imidlertid  skal  jeg  med  sygt  Hjerte  til  Fest  og  Glæde  hvor 
man  beier  sig  for  mig. 

Jenny  Lind  har  jeg  kun  spist  een  Gang  hos,  der  er  ikke 
levnet  mig  Tid ;  hun  sendte  mig  Numerplads  til  Søvngængersken. 
Jeg  blev  syg  i  Theatret.  Hertugen  af  Weimar  saae  det  fra 
sin  Loge  og  med  Deeltagelse;  jeg  gjorde  en  lille  Pantomime  at 
det  var  Heden.  Jeg  er  nu  bedre,  maa  være  det,  men  saa 
nervøs,  saa  afficeret;  jeg  ønsker,  jeg  kunde  sove  i  otte  Dage. 

Broderen, 


London  8.  Aug.  1847. 
(Til  Fru  H.  Collin). 

Min  kjære  Jette  Collin.  Hør  veed  De  hvad,  det  er 
ikke  smukt  af  Dem,  at  De  ikke  skriver  mig  til.  De  tænker 
nok  som  saa:  Naar  Edvard  skriver1  paa  Ahasverus,  saa 
skriver  han  for  mig  med,  men  det  er  en  god  Snak,  jeg  har  her 
modtaget  saa  megen  Hæder,  at  det  kunde  fordeles  paa  et  Liv. 
Jeg  var  idag  hos  en  rig  Familie,  hvor  Alt  var  Sølv  og  Silke, 
Fruen  var  saa  enthousiastisk  for  mig,  at  hun  »maatte  kysse  den 
dyrebare  Haand«,  saa  jeg  ordenlig  slog  fra  mig.     Idealerne  hos 


1  d.  e.  reenskriver  og  corrigerer. 

E.  C. 

hende  ere:  Jenny  Lind  og  jeg  —  ja  vi  to  smækkes  altid 
sammen.  Det  sidste  Portrait  af  mig  her  er  jeg  ikke  glad  ved, 
det  er  saa  stivt  og  magert,  saa  materielt;  de  engelske  Damer 
forsikkre  mig,  at  jeg  er  tusende  Gange  smukkere.  Ja,  De  kan 
see  man  bilder  mig  alting  ind.  Jeg  skal  have  saadant  et 
drømmende  Udseende,  det  mangler  Billedet.  »O  Gud« ,  siger 
Jette  Collin,  »nu  sidder  han  bestemt  og  skaber  sig  og  laver 
et  drømmende  Ansigt«  I  Spøg  tilside,  jeg  har  det  vidunderligt 
godt,  men  jeg  er  slet  ikke  rask,  mit  Legeme  kan  ikke  holde 
det  ud,  jeg  er  tidt  ved  at  synke  om.  Jeg  taler  nu  temmelig 
rask  Engelsk,  naturligviis  reent  galt,  men  de  forstaae  mig  og 
rose  selv  min  Udtale. 

Skriv  nu  strax,  hører  De,  lige  strax  ....  Hils  alle 
Husets  Damer,  som  vist  særdeles  tænke  paa  mig,  eftersom  de 
ikke  skrive,  med  Undtagelse  af  Ingeborg;  hun  skriver,  at  jeg 
nu  nok  »ikke  bliver  til  at  styre«;  men  vi  komme  nok  ud  af 
det,  uagtet  jeg  fra  en  dansk  Walter  Scott  her  forvandles 
hjemme  til  en  Digter  i  tredie  Rang  efter  Hertz  den  Klassiske 
og  Heiberg  den  Ufeilbarlige. 

Deres 
H.  C.  Andersen. 


Ved  Juletid  1847  udkom  Ahasverus.  I  »Mit  Livs 
Eventyr«  pag.  460  har  Andersen  meddeelt  Oehlenschlægers 
Dom  om  samme;  dette  smukke  Brev  fortjener  vel  at  kjendes  i 
sin  Heelhed;  jeg  meddeler  derfor  Begyndelsen,  som  er  udeladt. 

»Min  gode  Andersen.  Jeg  finder  mig  foranlediget  at 
skrive  Dem  til  i  Anledning  af  Deres  nye  Digt  Ahasverus. 
Saavel  af  Deres  Ord  og  Væsen,  da  vi  talede  sammen  derom, 
som    af  mine  Sønners  Yttringer,    maa  jeg  antage,    at  De  troer 

jeg  har  krænket  Dem  dybt  og  gjort  Dem  høilig  Uret  ved  at 
møde  Deres  venlige  Meddelelse  med  Strenghed,  Haardhed  og 
Uretfærdighed. 

Et  langt  Brev  har  jeg  hverken  Tid  eller  Lyst  til  at  skrive 
i  denne  Anledning,  jeg  holder  mig  altsaa  kort  og  godt  til  det 
Væsenligste.  Alle  som  kjende  mig  vide,  hvor  stor  min  Ulyst 
er  til  at  indlade  mig  i  Kritik  over  nyere  Digtere;  jeg  har 
skriftlig  sjelden  gjort  det  og  holder  mig  i  mine  Forelæsninger 
helst  ved  de  Gamle,  netop  af  den  Grund,  at  jeg  ligesaa  lidet 
har  Lyst  til  at  saare  Nogen,  som  til  at  skrive  Lovtaler  over 
hvad  der  ikke  er  efter  mit  Sind.»     Deres  skjonne  Talent  o.  s.  v. 


Glorup  1848. 
(Til  B.  Collin.) 

.  .  .  Preusserne  ovre  i  Riegels  Gaard  have  sendt  en  Parla- 
mentair herover  med  en  Bouqvet  Blomster  fra  Haven  der  som 
Present  til  Frøkenerne  Riegels,  ledsaget  af  et  tydsk  Vera. 
Hvad  siger  De  om  det  Galanteri?  Jeg  lever  i  Naturen,  som 
jeg  seer  efter  i  Sømmene,  og  nyder  god  Mad  og  Drikke,  men 
det  er  ikke  at  dovne;  jeg  giver  mig  gode  Dage,  ligesom  Manden 
gav  sin  So  Flesk:  det  kommer  igjen. 

Frøken  Bremer  skriver,  at  hun  har  stor  Længsel  efter  at 
see  Danmark,  og  om  jeg  ikke  vil  see  at  skaffe  hende  to  hygge- 
lige Værelser,  men  fremfor  alt  en  «  hyggelig  och  treflig  vfcrdinna«. 
Spørg  Deres  Kone,  om  hun  veed  Nogen  der  tager  mod  «val- 
k&nda  fruentimmer*. 

Tak  fordi  De  vurderer  mine  Manuscripter  til  at  være 
«uden  Værdi»  (s.  Deres  Omslag).  Det  er  nok  en  lille  Ond- 
skab, hvad? 

Skriv  nu  snart,  og  saa  giver  De  1  ff  Nyheder,  lU  ft 
Følelse  og  et    «kjære  Ven»,    « Deres  hengivne »  eller  saadant 

Noget,   som  De  nok  har,  men  som  jeg  gjerne  vil  see  skrevet. 

Flere  Pund  Vittigheder  folge  nok  med,  er  De  i  det  Humeur; 

altsaa  heder  jeg  ikke  om  disse. 

Deres 

H.  C.  Andersen. 

D.  18.  Dechr.  1848  opførtes: 

„Kunstens  Dannevirke", 

Forspil   i   Anledning   af  Theatrets   Hundredaarsdag.     Det   blev 

opfort  flere  Gange.     Herom  hedder  det  i  et  Brev  til  Andersen  : 

« Forspillet  blev  iaftes  optaget  med  udeelt  Bifald ;  « Skjalden* 

blev   efter  Bennen   applauderet,  ligeledes  « Valkyrien »  ved 

sin  Bortgang.  Hvilket  saaledes  meddeles  min  Ven  Andersen 

efter  Ønske. 

faderligst 

Collin. 

Det  var  vel  omtrent  paa  denne  Tid  at  Andersen  indsendte 
»En  Nat  i  Roeskilde,« 
Vaudeville-Speg  i  een  Aet,  frit  bearheidet. 
Heibergs  Dom  derom  var:    »I  en  vel  simpel  Smag,  meest 
passende  ved  en  Privatforestilling«.     Den  blev  foreløbig  afgivet 
til  Sommerforestillingerne. 

Paa  Casino  blev  den  opført  14.  September  1849  og  gik 
40  Gange. 

Ligeledes : 

»Brylluppet  ved  Como-Søen,« 
Opera   i   3   Acter,   Musik   af  G  læser, 
en    Omarbeidelse    af    »Benzos  Bryllup«.      Det   opførtes    første 
Gang  29.  Jan.  1849  og  gik  12  Gange. 

Efterat  Andersen  ved  »En  Comedie  i  det  Grønne«  og  »En 
Nat  i- Roeskilde«  havde  introduceret  sine  Arbeider  paa  Casinos 
Theater,  hvor  de  havde  fundet  Bifald,   begyndte  haa  med  sine 

Eventyr-Comedier,   som   udelukkende   vare   bestemte  for   denne 
Scene.     Den  første  var: 

»Meer  end  Perler  og  Guld,« 

som  gik  første  Gang  3.  Oct.  1849   og  har  oplevet   114  Fore- 
stillinger. 

Strax  efter  skrev  han  for  samme  Theater: 

»Ole  Lukøie,« 

som  opfortes  forste   Gang   1.   Marts   1850  og  har  oplevet  66 
Forestillinger. 


Glorup  19.  Aug.  1849. 
Kjære  Jonna. 

....  Du  skriver  om  Folkefesten  ved  Soldaternes  Ankomst 
til  Kjobenhavn,  at  Du  af  et  Brev  fra  Sophie  Hartmann  saae, 
at  ogsaa  jeg  var  bevæget  —  ligesom  det  var  noget  mærkeligt. 
Du  som  troer  at  kjende  mig  saa  godt  —  ja  jeg  er  Dig  ikke 
dansk  nok,  det  vil  sige  efter  Din  Maalestok.  Da  jeg  var  i  Paris 
sammen  med  Lehmann,  Krieger,  Schiern,  Læssøe  o.  FL, 
blev  der  en  Dag  afhandlet  og  afgjort,  at  jeg  aldeles  ikke  var 
national  dansk  Digter;  det  eneste  Digt  af  mig,  der  vilde  leve, 
var:  »Jeg  er  en  Skandinav«,  og  underligt:  næsten  hele  Europa 
siger  nu,  at  jeg  er  saa  ægte  dansk,  saa  national,  at  jeg  derved 
bliver  vanskelig  at  oversætte;  jeg  troer  det  ogsaa  og  veed,  der 
vil  komme  en  Tid  da  mine  Landsmænd  ville  forstaae  det  samme 
og  sige  det.  Froken  Bremer  sagde  en  Dag  til  mig:  »Andersen, 
De  er  ganske  Typen  paa  en  ægte  Dansk«,  og  det  var  ikke  i 
Skrift  men  i  Personlighed.  De  Fremmede  see  og  forstaae  hvad 
mine  Nærmeste  ikke  begribe,  det  er  —  sælsomt.  Jeg  er  Dig 
ikke  glodende  nok  i  Danskhed,  kjære  Jonna;   det  kommer  vel 

af,  at  jeg  er  saa  »retfærdig«  mod  Alle;  men  denne  Retfærdig- 
hed,  skulde  den  ikke  være  just  Blomsten  af  hvad  jeg  kalder 
ægte  dansk  og  skatter  hos  min  Nation,  nemlig  Ærlighed;  det 
er  denne  som  kommer  frem  hos  mig  i  at  være  retfærdig, 
lovrigt  om  dette  er  noget  godt  hos  mig,  regner  jeg  det  ikke 
til  Fortjeneste;  thi  om  jeg  gior  noget  godt  eller  smukt,  saa  er 
det,  fordi  jeg  ikke  kan  anderledes,  det  er  min  Natur  og  den  er 
givet;  derimod  det  Gale,  det  Keitede  og  Daarlige,  ja  det  lader 
jeg  selv  kjøre  op  uden  at  forsøge  paa  at  kaste  Kudsken  af  .  .  .  . 
Tænk  lidt  paa 

din  gamle  trofaste 

H.  C.  Andersen. 


Glorup  3.  Julii  1860. 
(Til  Fru  Louise  Lind). 

....  Jeg  sidder  nu  her  i  stille  Skov-Eensomhed  og  for- 
falder til  Tandpine  og  lyriske  Stemninger.  Men  da  jeg  jo  er 
interessantest  for  Dem  i  »smaa  Digte«,  som  De  engang  sagde, 
saa  vil  jeg  sende  Dem  en  lille  Romanze,  der  kom  over  mig 
forleden  Aften;  her  er  den: 

Hvil  sødt. 
Hvil  sødt! 

Som  var  du  lagt  i  D odens  Skrin, 
Du  min  Erindrings  Hose  faur  og  fiin. 
Du  er  ei  Verdens  meer,  du  er  kun  min, 
For  dig  jeg  synger,  mine  Taarer  trille, 
Natten  er  smuk,  Natten  er  stille. 
Dodt!  —  Alt  er  dødt. 

Hvil  sødt! 

Hvert  Barn  i  Ly  af  Fadervor. 

Du  Lidende,  i  Søvnen  Sundhed  greer, 

Og  du  som  elsker,  haaber,  barnlig  troer, 
Gid  ingen  Drom  dig  ved  din  Lykke  skille. 
Natton  er  smuk,  Natten  er  stille. 
Dødt!  —  Alt  er  dødt. 

Giver  De  Hartmann  en  Afskrift  af  den,  saa  sætter  han 
nok  Musik  til  den ;  thi  her  er  Tonerne  Jomfruen  som  mangler. l 
Hils  Huset«  Stamme  og  Deres  lille  Trekløver. 

Deres  trofaste  Ven 

H.  C.  Andersen. 


Glorup  8.  Julii  1860. 

(Til  Edvard  Collin.) 

...  I  den  sidste  Tid  har  mit  Humeur  været  slet;  jeg 
troer  ikke  mere  paa  en  lykkelig  Tid  for  mig ;  jeg  har  ikke  den 
Unges  sorgfrie  Sind  og  Forhaabninger  —  jeg  havde  dem  længe. 
Jeg  har  intet  Maal,  jeg  med  al  mit  Livs  Længsel  higer  efter, 
intet  der  fornuftigviis  kan  opnaaes.  .  .  . 

Anm.  Det  samme  Mismod  udtaler  sig  i  et  Brev  til 
Frøken  M.  Ørsted: 

Glorup  12.  Julii  1850. 

.  .  .  «Den  paradisiske  Lyksalighed  har  ingen  Historie*, 
siger  Oehlenschlæger  ,   og  det  lader  sig  anvende  paa  ethvert 


1  Vor  kjære  Fætter  Gottlieb  BindesbøU  (Thorvaldsens  Museums 
Bygmester)  brugte,  naar  Talen  var  om  Kunsten,  forskellige  eien- 
dommelige  Udtryk,  som  i  Familien  ofte  fandt  spøgefuld  Anvendelse 
paa  andre  Gebeter.  Til  et  saadant  Udtryk  sigter  Ovenstaaende.  Vi 
havde  nemlig  omtalt  en  i  en  ny  Bygning  opført  Trappe  som  elegant; 
han  meente,  at  den  manglede  Simplicitet.  Dette  udtrykte  han  saa. 
ledes:  »der  er  ingen  Uskyldighed  ved  den  Trappe,  Jomfruen  mangler. < 

stille  hyggeligt  Liv.  Noget  Paradisisk  er  her  virkelig  i  den 
smakke  Skoveensomhed  paa  dette  Sted,  og  skal  vi,  for  at  blive 
i  Billedet  om  Paradiis,  ogsaa  have  Slangen  —  ja  saa  har  jeg 
den  i  mig  selv;  rettere  sagt:  den  lille  Snert  af  Mismod,  — 
maaskee  fortjener  den  et  stærkere  Navn  —  har  i  den  sidste 
Tid  plaget  mig  som  i  tidligere,  de  tungeste,  Dage.  Den  Fø- 
lelse ikke  at  have  ret  gjort  endnu  noget  dygtigt,  og  Forvisning 
om  ikke  at  kunne  det,  piner  mig  tidt  skrækkeligt.  Mange 
tale  og  skrive  om  min  Forfængelighed,  min  Overvurdere«  af 
mine  Kræfter.     O  hvor  vi  Mennesker  lidet  kjende  hinanden !». 

Det  har  ogsaa  bedrevet  mig,  at  £.  Bøgh  udgav  sin  Parodi 
paa  Ole  Lukeie.  Min  Eventyr-Comedie  er  sandelig  ingen 
Feberdrom;  just  denne  phantastiske  Digtning  er  veiet  paa  For- 
standens Vægt;  jeg  vil  her,  som  ved  et  Regnestykke,  kunne 
sige:  saaledes  maa  det  være.  Underligt  er  det  ogsaa,  at  jeg 
skal  være  Skiven,  at  altid  jeg  skal  gjennemhegles  og  latterlig- 
gjeres.  Men  min  Ulykke  er:  man  veed  at  man  ter.  Mængden 
er  phantasiles  og  hverdags;  intet  er  lettere  end  at  bilde  den 
ind,   at   selv  den  sundeste  Phantasi  er  en  halv  Galskab  .... 

Anm.  Da  der  ogsaa  er  indrømmet  denne  Bagatel  en 
Plads  i  «Mit  Livs  Eventyr »,  har  Parodiens  Forfatter  paa  min 
Anmodning  givet  følgende  nærmere  Forklaring.  Parodien,  der 
oprindelig  var  tiltænkt  Boucheris  Dukketheater  (hvor  den  dog 
aldrig  blev  opført),  var  allerede  lagt  til  Side  som  Manuscript 
og  vilde  neppe  være  blevet  udgivet,  hvis  Andersen  ikke  selv 
havde  givet  Anledning  til  dens  Offentliggjørelse  derved,  at  han 
efter  et  af  de  sædvanlige  pyntede  Venne-Referater  gik  omkring  og 
beklagede  sig  over,  at  han  selv  skulde  optræde  som  « Ildtangen* 
i  dette  Stykke.  Da  han  havde  læst  Parodien,  saae  han,  at 
der  i  samme  ikke  fandtes  Spor  af  Forsøg  paa  at  latterliggjore 
hans  Person.  Ligeoverfor  Forfatteren  udtalte  han  sin  Glæde 
over  at  der  ikke,    «som  man  pleiede*  og  «som  en  vis  Person, 

der  altid  morede  sig  med  at  bedrøve  ham»  havde  fortalt,  var 
Tale  om  Karrikeren. 

€  Forøvrigt*,  tilfeier  Hr.  E.  Bøgh,  «kom  det  ikke  til  nogen 
Conflict  mellem  Andersen  og  mig  i  det  Ydre.  Han  viste  mig 
altid  udmærket  Venlighed;  og  saasnart  jeg  havde  lært  ham 
personlig  at  kjende  og  seet,  hvor  nær  han  tog  sig  enhver  Kritik, 
og  hvor  lidt  Haab  der  var  om,  at  en  Paaviisning  af  Feil  kande 
blive  ham  til  Nytte,  tog  jeg  det  samme  Parti  som  alle  Andre: 
betragtede  ham  som  fredlyst,  roste  alt  hvad  der  kunde  roses  i 
hans  Arbeider  og  tav  om  det  Meget,  der  ikke  kunde  taale 
Kritik*. 


Kjøbcnhavn  1.  October  1850. 
Kjære  Jonna. 

Jeg  sad  idag  i  daarligt  Humeur,  som  Aarstiden  jo  vil 
det;  jeg  skrev  paa  min  Bog  <I  Sverrig* ,  og  ud  af  mit 
tunge  Sind  kom  der  paa  Papiret:  « udenfor  Huset  legede 
en  nysselig  lille  Pige,  hun  havde  stukket  i  Jorden  en  heel 
Mængde  Træpinde,  og  dem  vandede  hun  [af  et  Potteskaar, 
de  var  jo  hendes  Save  med  Rose  og  Geranium  —  og  dog  var 
og  blev  det  kun  terre  Pinde.  Vi  store  voxne  Mennesker  lave 
os  lige  saadan  en  Have  med  Kjærlighedens  Rose  og  Venskabets 
Geranium,  vi  vande  dem  med  vore  Taarer  og  med  vort  Hjerte- 
blod —  og  dog  er  og  bliver  det  tørre  Pinde ». 

Saa  langt  havde  jeg  skrevet,  da  kom  i  det  samme  dit 
Brev ;  hvor  det  var  velsignet  og  godt,  Vandet  kom  mig  i  Øinene 
—  og  efter  Regn  kommer  Solskin  —  det  lyste  ind  i  mig,  og 
naar  Du  nu  engang  læser  min  Bog,  skal  Du  see,  hvorledes  Du 
ved  dit  hjertelige  kjære  Brev  fik  de  torre  Pinde  til  at  blive 
blomstrende  Aronstave.     Vidste  Menneskene  hvor  det  lønner  sig 

at  gjøre  et  Digterhjerte  godt,  saa  —  ja  saa  blev  det  maaskee 
forkjælet.  —  Dit  Brev  kom,  det  blev  Bendt  mig  op  nede  fra 
Stuen,  jeg  vidste  ikke  hvorfra  det  kom;  men  der  var  fæstet 
en  frisk  Rose  uden  paa  det,  og  da  jeg  saa  den  —  the  last 
rose  of  the  summer,  ja  saa  vidste  jeg  at  Brevet  kom  fra  Dig. 
Jeg  læste  det,  og  Brevet  selv  var  en  Rose,  den  første  fra  Dig 
i  Sommer,  saa  fuld  af  Duft  af  Hjertensgodhed,  Deeltagelse  og 
trofast  Venskab.  Det  var  som  jeg  saae  Dig  og  Henrik  sidde 
Arm  i  Arm  midt  i  Rosen  og  nikke  til  mig,  vinke  ad  mig,  og 
jeg  blev  glad.  I  sad  saa  husligt  godt,  og  jeg  blev  igjen  vee- 
modig  ved  at  huske  paa,  hvor  ene  i  Verden  jeg  sidder  — og 
altid  skal  sidde  .  .  . 

Du  skriver  ellers,  at  jeg  en  Tid  var  haard  og  ubillig  imod 
Dig.  Jeg  har  aldrig  troet  at  dette  var  Tilfældet,  og  jeg  beder 
Dig  see  hen  til  min  hele  Udvikling,  min  Stilling  i  dit  gamle 
Hjem,  Maaden  jeg  der  er  blevet  taget  paa,  foi  alt  dette  sammen, 
belys  hvad  der  maa  belyses,"  og  Du  vil  see  mig  som  jeg  naturlig 
maatte  være;  og  var  denne  Natur  ikke  ganske  som  den  burde 
være,  da  tilgiv  —  som  Du  jo  ogsaa  har  det.  .  .  . 

I  disse  Dage  har  jeg  havt  flere  snurrige  Historier  å  la 
den  nye  Barselstue.  Forleden  kom  et  forskruet  Asen  af  en 
Poet;  han  sagde,  at  der  vilde  udkomme 'en  Bog  af  ham,  «et 
Mysterium,  og  den  vil  ikke  mange  forstaae».  «Ja,  De  forstaaer 
den  da  selv»,  spurgte  jeg.  «Nei»,  svarede  han.  «Men  Gud  be- 
vares, naar  De  ikke  forstaaer  den,  saa  seer  det  galt  ud;  men 
det  er  vel  Deres  Spøg,  De  vil  sige  noget  Originalt ».  «  Troer 
De  ikke»,  svarede  han,  «at  man  i  Begeistringens  Øieblik  kan 
undfange  Ideer,  man  selv  ikke  forstaaer?  Hver  Læser  kan  da 
lægge  i  det  Dunkle  hvad  han  selv  vil».  «Nei»,  sagde  jeg,  «det 
er  jo  som  om  De  gav  en  Kop  grumset  Kaffe  og  sagde:  spaa 
deri  hvad  I  ville  —  men  det  er  og  bliver  dog  Grums*.  Gamle 
Fru  Zinn  protegerer  samme  Forfatter  og  jeg  traf  ham  der  med 
Hartmanns  ;  han  var  byronsk  ulykkelig  og  generede  meget  Fru 

Hartmann,  fordi  han  sad  barhalset  og  havde,  som  hun  sagde, 
saadant  et  grueligt  stort  Adamsæble,  han  maatte  see  paa.  Han 
sagde,  at  han  ikke  mere  læste  nogen  Digter  men  studerede 
Poesiens  Heraldik.  Jeg  spurgte,  hvad  det  var,  og  han  svarede, 
at  det  var:  Digternes  Skjoldmærker.  Hartmann  blev  ganske 
bleg  i  Ansigtet  og  sagde  stille  hen  for  sig:  han  er  gal  .  .  . 

Ja,  jeg  havde  endnu  mange  Historier,  men  Papiret  er  fyldt, 
og  jeg  vilde  jo  blot  lade  Dig  vide,  hvor  glad  dit  Rosenbrev 
gjorde  mig.  Hils  din  Mand,  hils  Skov  og  Sø,  og  send  mig 
snart  et  Brev  med  Sommersolskin  og  huuslig  Lykke. 

Din  gamle  Ven 

H.  C.  Andersen. 


Glorup  8.  Junii  1851. 
(Til  Baronesse  Jonna  Stampe.) 

...  De  stille  hyggelige  Dage  jeg  tilbragte  hos  Eder  høre 
allerede  til  de  gjemte  Hjertebilleder;  det  Hele  runder  sig  til 
en  smuk  Idyl.  Den  foraarsfriske  Bøgeskov  ved  Stranden,  den 
gamle  ny  oppudsede  Gaard,  hvor  Storken  just  ved  min  Ankomst 
fæster  Bo  for  første  Gang,  det  søde  Barn,  —  jeg  havde  her, 
levendegjort,  mit  Skovhuus  i  « Lykkens  Blomst »,  hvor  Henrik  og 
Johanne  sidde  i  deres  Lykke.  Lad  ingen  mørke  Timer,  som  i 
Digtningen,  komme  saaledes  i  Eders  Hjem  ...  —  Paa  Dampskibet 
til  Nyborg  spurgte  Restaurateuren  mig  naivt,  om  jeg  gjorde  en  lang 
Tour;  «De  reiser  nok  hvert  Aar  for  at  samle  Stof»,  sagde  han 
og  tænkte  ikke  paa,  at  han  just  gav  mig  det  i  det  samme. 
Paa  Glorup  fandt  jeg  et  prægtigt  Brev  fra  Digteren  Hauch, 
der  udtaler  en  ganske  anden  Dom  om  «I  Sverrig»  end  min  Ven 
Theodor  har.  Blandt  andet  siger  Hauch:  « Denne  Bog  er  i 
mine  Tanker  just  hvad  den  skal  være;  den  er  fra  Begyndelsen 

til  Enden  gennemtrængt  af  den  Aand,  der  kun  kan  mode  os 
i  Sverrig,  og  denne  Aand  har  De  opfattet  og  skuet  med  friskt 
levende  Blik.  Det  glæder  mig  at  see,  at  De  saaledes  har  be- 
varet hvad  jeg  anseer  som  Prøvestenen  paa  en  sand  Digter- 
natur, nemlig  en  usvækket  aandelig  Ungdom,  der  er  aldeles 
uafhængig  af  Tiden;  jeg  haaber,  efter  hvad  jeg  her  og  andet- 
steds har  seet  af  Dem,  at  denne  aandelige  Ungdom  skal  folge 
Dem  lige  til  Oldingsalderen  og  til  det  Ghrændseskjel,  hvor  Dødens 
Arm  griber  os  og  hvor  ogsaa  det  ydre  jordiske  Stev  bliver  bort- 
vasket  af  Lethefloden  *.  Med  Glæde  dvæler  han  ved  og  om- 
taler «det  smukke  Eventyr  om  den  strænge  Præst,  der  prædikede 
den  evige  Helvedsstraf,  men  ikke  kunde  finde  Nogen  som  han 
nænte  at  finde  værdig  dertil ».  Her  har  Hauch  rigtigt  opfattet 
denne  lille  Historie.  —  Men  nu  lev  vel! 

Din  trofast  hengivne 

H.  C.  Andersen. 


Glorup  9.  Junii  1861. 
(Til  B.  Collin.) 

...  De  husker  at  jeg  skrev  et  Brev  til  Kammerherre 
Beaulieu  i  Weimar  om  hvorvidt  jeg  vilde  finde  det  ubehage- 
ligt at  komme  der;  igaar  fik  jeg  hans  Svar.  Øieblikkelig  syntes 
jeg  ikke  om  dette  Brev;  idag  seer  jeg  det  anderledes,  kun  at 
han  ikke  har  svaret  mig  paa  hvad  jeg  meente;  thi  jeg  antog  natur- 
ligviis,  at  hverken  han  eller  nogen  anden  dannet  Mand  vilde  saare 
min  danske  Folelse,  derom  kunde  jeg  ikke  spørge;  jeg  meente, 
om  Folk  i  Almindelighed,  Massen,  Pøbelen  var  fanatisk,  da  det 
endnu  ikke  var  klaret  op  for  dem,  hvor  galt  de  saae  den  danske 
Sag.  Jeg  sender  Dem  hele  Beaulieus  Brev,  læs  det,  siig  mig 
Deres  Mening  og  gjem  Brevet  til  jeg  kommer  hjem. 

Hvad  mon  der  gaaer  af  «Corsaren»?  See  dog  det  sidste 
N  urner.  Han  vil  ikke  optage  noget  af  « Ondskaben »  mod  min 
sidste  <  smukke  Bog»9  og  synes  at  det  er  paa  Tiden  at  man 
seer  «mod  de  solrige  Partier  af  denne  Forfatters  Arbeider*. 
Er  det  mod  Verdens  eller  mod  min  sidste  Tid? 

Deres  o.  s.  v. 

H.  C.  Andersen. 

Mit  Brev  i  den  trykte  Samling  Nr.  40  er  det  af  Andersen 
forlangte  Svar.  Det  er  kun  for  at  vise,  i  hvilken  Uro  dette 
Brev  bragte  hans  Sind,  at  jeg  meddeler  følgende  Brev. 


Glorup  18.  Junii  1851. 
Kjære  Ven.  I  denne  Aften  fik  jeg  Deres  Brev,  og  nu 
ved  Midnat  sidder  jeg  ved  Skrivebordet  for  at  tale  med  Dem, 
for  at  takke  Dem,  for  at  trykke  Deres  Haand.  Da  jeg  fik 
Beaulieus  Brev  blev  jeg  ved  den  forste  Læsning  deraf  ilde 
berørt;  senere,  i  en  roligere  Stemning,  læste  jeg  det,  jeg  buskede 
saamange  hjertelige  elskværdige  Træk  hos  denne  fortræffelige 
Mand,  havde  dernæst  i  Tanken,  hvor  opblussende  han  var;  jeg 
vilde  see  hans  Ord  i  det  bedste  Lys,  og  jeg  var  næsten  der- 
ved, men  dog  ikke  rigtigt,  og  jeg  ønskede,  at  jeg  maaskee 
ved  Læsningen  havde  været  for  pirrelig,  og  derfor  sendte  jeg 
Dem  det.  Forleden  fik  jeg  et  Brev  fra  Deres  Søster  Ingeborg; 
deraf  saae  jeg,  hvorledes  De  og  hun  havde  folt  ved  at  læse 
hvad  han  skrev  mig  til;  jeg  havde  imidlertid  samlet  mig  og 
skrevet  mit  Svar,  det  jeg  følte  Trang  til  at  sende  ham.  De 
maa  nu  have  faaet  det,  og  jeg  beder  Dem  oversætte  det.  Det 
er  forskjelligt  fra  hvad  De  har  givet  mig  i  Deres  «Goncept», 
og  dog  ikke  saa  forskjelligt;  jeg  vil  ønske,  at  De  i  Hjertet 
maa   være   tilfreds   med  mit  vistnok   bløde  Svar,  men  som  vil 

gribe  ham;  thi  Beaulieu  har  dyb  stærk  Følelse,  De  har  seet 
den  kan  flamme  op  til  Lidenskab.  Hvad  De  har  skrevet  til 
min  mulige  Afbenyttelse  vilde  jeg  kunne  sige  ham  mandligt, 
slet  ikke  som  en  af  mine  fortroligste  Venners  naturlige  Udtalelse 
om  denne  Sag.  Jeg  maa  huske,  at  er  Beaulieub  Brev  Re- 
sultatet af  en  Stemning,  da  burde  jeg  ikke  have  viist  det  til 
Nogen.  De  er  virkelig  ogsaå  den  Eneste  jeg  havde  denne  For- 
trolighed til,  (jeg  kunde  dog  ogsaa  have  viist  Deres  Søster 
Ingeborg  det,  men  ellers  til  Ingen).  Imidlertid:  Tak  for  hvad 
De  skrev,  Deres  ærlige  danske  Sjæl  lyser  ud  deraf,  Deres  Ven- 
skab for  mig  føler  jeg  ogsaa  deri.  Tak,  hjertelig  Tak!  men 
siig  mig  uforbeholdent,  om  De  ikke  troer,  at  min  Skrivelse, 
sprunget  naturligt  ud  af  min  Sjæl,  vil  have  samme  Kraft,  og 
om  De  ikke  ogsaa  synes  at  den  er  bedst  at  sende.  —  Jeg 
kommer  ikke  til  Weimar.  Hvor  smerteligt  dette  er  mig,  hvor 
mange  Følelser  og  Tanker  der  krydse,  ja  det  er  til  ingen  Nytte 
for  Dem  eller  mig  her  at  sige.  At  kjøre  paa  Jernbanen  tæt 
forbi  denne  By,  hvor  jeg  har  nydt  saameget  Godt,  saameget 
Venskab,  men  hvor  hele  min  danske  Følelse  —  der  nok  kan 
maale  sig  med  Enhvers  hjemme  —  styrer  min  Villie,  vil  bringe 
mig  i  en  saa  tung  Stemning,  at  jeg  heller  ikke  tager  forbi. 
Gjerne  tog  jeg  slet  ikke  til  Tydskland,  (dog  dette  siger  De 
ikke  til  Nogen);  jeg  forudseer,  at  jeg  vil  føle  mig  smerteligt 
berort  i  dette  Land,  men  jeg  har  lovet  Viggo  denne  lille  Udflugt. 

Deres  trofaste 

H.    C.    ANDER8EN. 

E.  Skr. 
Skrives  q  vi  ter  es  med  2  tT,  vil  De  saa  tilfeie  et  t  i  Ved- 
lagt« til  Zahlkassen. 


Glorup  22.  Junii  1851. 
.  .  .  Mit  Brev  var  allerede   forseglet,   men  jeg  har  atter 
aabnet  det  og  indlagt  dette.     Jeg  fik   nemlig   i  dette  Øieblik 

Deres  Brev,  der  gjorde  et  saa  dybt,  et  saa  velsignet  godt  Ind- 
tryk paa  mig,  at  jeg  maatte  ud  af  Stuen,  hvor  de  Andre  sad, 
for  at  de  ikke  skulde  see  min  Bevægelse;  jeg  sidder  nu  paa 
mit  Værelse  og  skriver  i  Hast,  i  Glæde  og  Tak,  dette  Par 
Ord.  Min  egen  kjære  velsignede  Ven,  Tak  for  Deres,  kjærlige 
Sind  mod  mig,  der  var  i  den  kort«  Skrivelse  noget  saa  hjerte- 
ligt, saa  kjærligt ;  og  hvor  forakjellige  vi  to,  efter  Deres  Sigende, 
end  ere,  vi  blive  dog  altid  Venner  her  og  i  den  Verden  som 
venter  os.     Tak,  Tak!   Gud   velsigne  og  glæde  Dem,   som  De 

har  glædet  mig. 

Deres  trofaste 

H.  C.  Andersen. 

At  der  i  en  nær  forudgaaende  Tid  har  været  en  Kurre  paa 
Traaden  mellem  Andersen  og  mig,  kan  jeg  ikke  erindre,  og  Brev- 
vexlingen  tyder  heller  ikke  hen  paa  noget  Saadant.  Imidlertid 
skriver  min  Fader  til  ham  —  noget  som  jeg  kun  meddeler 
som  et  yderligere  Beviis  paa  hans  Sindelag  for  Andersen: 

26.  Junii  1851. 

...  De  kan  troe,  kjæreste  Andersen,  at  jeg  har  med 
den  inderligste  Glæde  hørt  Ingeborg  og  Edvard  fortælle  mig 
om  den  kjærlige. Brevvezling,  De  og  han  i  de  sidste  Dage  have 
havb  sammen.  Jeg  kan  ikke  beskrive  Dem,  hvor  henrykt 
glad  jeg  blev,  først  da  Edvard  sagde  mig:  «jeg  har  faaet 
saadant  et  rart  Brev  fra  Andersen  »,  og  strax  derpaa,  da  Inge- 
borg sagde:  « Andersen  skriver,  han  har  faaet  saadant  et  rart 
Brev  fra  Edvard  ».  Og  jeg  siger  atter  og  atter:  det  var  deiligt! 
nu  holder  jeg  med  dem  begge  to».. 

Lev  vel  trofaste  Sjæl! 

faderligst 

Collin. 

I  Løbet  af  dette  Aar  skrev  Andersen  for  Casino: 
Hyldemoer, 

som   opførtes   første   Gang   1.   Decbr.    1851  og  i  det  Hele  har 
oplevet  60  Forestillinger. 

Heiberg  skriver  til  ham  om  dette  Stykke: 

15.  Decbr.  1851. 
Kjære  Hr.  Professor! 

Det  er  utilgiveligt,  at  jeg  ikke  allerede  for  flere  Dage  siden 
har  takket  Dem  for  Deres  venlige  Gave,  Deres  «Hyldemoer». 
Jeg  har  læst  Deres  lille  Digtning  med  megen  Fornøielse,  idet 
jeg  i  den  har  gjenfundet  den  samme  oplivende  Phantasie,  hvor- 
med De  saa  ofte  har  glædet  os  i  Deres  Eventyr.  Især  Alt, 
hvad  der  angaaer  Hyldetræet  og  Hyldemoer,  finder  jeg  særdeles 
smukt,  endog  rørende.  Visen:  «det  gamle  Træ,  o  lad  det  staae» 
—  er  et  nydeligt  Moment,  ligesom  den  følgende:  « Mellem  Ha- 
vens Buske »,  og  begge  gjore  ypperlig  Virkning  ved  den  Maade, 
hvorpaa  de  vende  tilbage.  Dette  er  ikke  blot  i  sig  selv  poetisk 
skjønt,  men  ogsaa  dramatisk.  Om  derimod  de  fire  Elementer, 
som  komme  paa  Barbeerstuen,  og  visse  andre  Opfindelser  ikke 
.altfor  meget  trodse  den  dramatiske  Oekonomi,  endskjondt  de 
i  en  Fortælling  kunne  tage  sig  meget  godt  ud,  vil  jeg  ikke 
afgjøre. 

Jeg  læste  igaar  i  Kjøbenhavnsposten  en  Kritik  over  « Hylde- 
moer »,  eller  rettere  sagt,  jeg  begyndte  at  læse  den,  men  slap 
den  paa  Halvveien,  fordi  jeg  ikke  kunde  udholde  det  menings- 
løse Omsvøb  i  Form  af  Vittigheder,  som  ikke  vare  tilstede. 
Da  den  er  udgaaet  fra  det  Firma  E.  S.,  der  allerede  er  aner- 
kjendt  som  en  af  de  første  Vrøvlere  i  Bladlitteraturen,  saa  har 
den  vel  ikke  afficeret  Dem ;  idetmindste  burde  den  ikke  gjore  det. 

Deres  hengivne 

I.  L.  Heiberg. 

Kjøbenhavn  Decbr.  1851. 
Kjære  Ven.  Naar  De  er  færdig  med  Correcturen  til 
« Hyldemoer »,  vil  De  da  sende  mig  den,  da  der  er  et  Par  Ord 
jeg  vil  stryge  tid.  —  Uagtet  at  det  lider  mod  d.  6.  Januar1 
og  De  altsaa  vist  hver  Time  venter  hoie  Fremmede,  nemlig 
Deres  Musa,  vil  De  dog  ikke  forternes  over  at  jeg  beder 
« Digteren »  at  være  « Oversætter »  for  mig  med  Hensyn  til 
Indlagte!     De  siger  rimeligviis:  ach  Weimar! 

Deres  hengivne 

H.  C.  Andersen. 

Til  Hr.  Justitsraad  E.  Collin,  Forfatter  til 
Cæsar 2  og  flere  lyriske  Digte,  Oversætter  af  udøde- 
lige Værker3. 


Glorup,  Juli  1853. 
(fra  Choleratiden.) 

(TO  Fru  H.  Collin.) 

...  De  begriber,  hvilken  Uro  jeg  gaaer  i  for  Dem  alle 
hjemme.  Jeg  veed  ikke,  *  hvad  der  er  sværest :  at  gaae  hvor 
Epidemien  hersker  eller  være  langt  fra  sine  Kjære  der. 

Theodor  skriver:  « Hvad  Dig  angaaer,  saa  maa  Du  aldeles 
ikke  komme  herover  medens  Epidemien  varer,  da  Din  voldsomme 
Phantasi  vilde  gjore  Dig  for  modtagelig ». 

Jeg  foler  mig  denne  Gang  slet  ikke  hyggelig  paa  Glorup. 
Mit  Værelse  er  ovenpaa,  langt  fra  alle  andre;  faaer  jog  Cholera, 
da  er  jeg  her  aldeles  opgivet;   Ingen  veed   det,  Ingen  bringer 


1  Min  Faders  Fødselsdag,  til  hvilken  ogsaa  jeg  skrev  Viser. 

2  En  lille  dramatisk  Spøg,  som  udførtes  af  Familiens  Børn. 

3  Nemlig:  Andersens  Breve  til  Tydskland. 

Hjelp.  Gjerne  vilde  jeg  leve  endnu  en  Tid.  Igaar  gik  jeg 
ret  veemodig  stemt  ene  omkring,  og  i  Psalmetoner  klang  det 
gjennem  min  Sjæl: 

Som  Bladet  der  fra  Træet  falder, 
Saa  er  mit  Jordliv  —  ikke  meer. 
Jeg  er  beredt,  naar  Gud  mig  kalder, 
Gud,  Du  som  heelt  mit  Hjerte  seer, 
Veed  al  min  Brest,  hvad  i  mig  boer, 
Og  min  Fortrøstning  dog  saa  stor. 

Gjør  Smerten  kort  i  min  Forvandling, 

Forand  mig  Barneta  hele  Mod, 

Du  dømme  Tanke,  domme  Handling 

I  Naade,  kjærlig  fadergod. 

Ryst  bort  min  Angst,  kun  Dig  jeg  see ! 

I  Jesu  Navn  Din  Villie  skee! 

Deres  o.  s.  v. 

H.    C.    ANDERSEN. 

Det  synes,  at  Andersen  paa  denne  Tid  har  søgt  at  bringe 
en  Opera-Text  paa  Scenen,  om  original  eller  bearbeidet  er  mig 
ubekjendt.     Der  foreligger  nemlig  følgende  Brev: 

«Beilegend  sende   ich  Ihnen  das  tibersand  te  Opern-Manu- 

script  »Befrielsen*,  flir  dessen  Mittheilung  ich  Ihnen  hestens 

danke,  wieder  zurttck.     Die  Dichtung  selbst  finde  ich,  wie  ich 

Ihnen  bereits  mttndlich  sagte,   recht  schtin,  die  Eintheilung  der 

Singsttlcke  aber  ist  nicht  opernmaszig  genug.     Dies  wttrde   sich 

vielleicht  bewerkstelligen  lassen;   der  Stoff  der  Handlung   selbst 

aber  spricht  mich  nicht  an,  besonders  weil    es  im  Gebiete  des 

Griechischen     und    Ttlrkischen    Bereiches   sich    bewegt.      Jede 

andere  Nationalitet  Europas  ist  mir  lieber». 

Ihr  herzlich  ergebener 

Franz  Glæser. 
25.  Octbr.  1853. 

I  October  1853  deeltog  Andersen  i  25  Aars-Festen  for 
Studenterne  fra  1828.  I  denne  Anledning  skriver  Ingemann 
til  ham: 

«Lad  mig  lykønske  Dem,  unge  Student  paa  25  Aar,  baade 
til  Ungdommen  i  Sind  og  Hjerte  og  til  det  rige  Udbytte  af 
disse  Studenteraar,  hvori  De  havde  Livet  og  Naturen  til  Do- 
center, med  Bjergene  til  Eathedre,  Europa  til  Auditorium  og 
den  fuldkomne  Frihed  til  Manuducteur,  en  Lykke,  som  De  med 
Føie  har  kunnet  jubilere  over.  Den  Kone,  Madvig  udbragte 
Skaalen  for,  var  naturligviis  Moderen  til  Deres  Eventyr  og 
andre  aandelige  Børn;  hendes  Skaal  drikker  jeg  og  nu  de  neste 
Danske  af  Hjertens  Grund ». 


(Til  B.  Collin.) 

Kjøbenhavn  7.  Febr.  1854. 
Endnu  iaar  har  jeg  ikke  plaget  Dem  med  «at  gjengive  i 
det  Tydske »  og  lidt  maa  man  jo  plage  sine  Venner.  Altsaa 
rækker  De  mig  nok  en  hjelpsom  Haand,  og  snart  er  ikke  for 
tidligt.  Hermed  et  Blad  til  Fru  Seere,  som  onskes  gjort  fra 
Dansk  til  Tydsk.  De  skal  da  fritages  for  at  læse  den  nye 
Udgave  af  «  Agnete  »,  som  der  dog  «er  skjenne  Steder  i».  Tu- 
sende  Takl  Har  De  noget  De  ønsker  oversat  paa  « Krage 
maah  —  De  veed  jo,  at  jeg  kan  alle  Dyrenes  Sprog  —  saa 
4al,  befal 

Venskabeligst 

H.  C.  Andersen. 

I  1854  oversatte  og  bearbeidede  Andersen  Mosenthals- 
Folke-Drama:  «der  Sonnwendhof»  under  Titel: 

En  Landsbyhistorie. 

Dette  opførtes  paa  Gasinos  Theater  første  Gang  d.  17. 
Januar  1855  og  gik  29  Gange. 

Mosenthal,  til  hvem  Andersen  havde  sendt  sin  Be~ 
arbeidelse  tilligemed  en  Beretning  om  dets  Modtagelse,  skriver: 

Wien  24.  Febr.  1855. 
Mein  verehrter  lieber  Kunstgenosse. 

Wer  selbst  ein  Dichter  ist,  wie  Sie,  der  weiss,  wie  ausser 
der  Freude  des  Schaffens  uns  wenig  ungetrtlbter  Genuss  auf 
der  Dichtkunst  dornenvollen  Wegen  bltiht,  wie  oft  ein  einziger 
Moment  herzlicher  Anerkennung,  frenndlichen  Verstandnisses, 
uns  fur  eine  Reihe  von  Enttauschungen  und  Krankungen  zu 
entschadigen  hat.  Solch  einen  glucklichen  Moment  haben  Sie 
mir  bereitet,  und  ich  håbe  mit  Freudenthranen  im  Auge  Ihreir 
Brief  gelesen.  Es  war  nicht  nur  das  erhebende  Gefuhl,  dass 
das  was  ich  in  der  Einsamkeit  unsrer  oesterreichischen  Berge 
empfand  und  niederschrieb,  sein  Echo  am  Sund  und  in  den* 
Schluchten  des  KiØlen  finden  soli,  dass  eine  hochherzige  durch- 
bildete  Brudernation  mir  Beitall  und  Theilnahme  geweiht  hatte 
—  nein  es  war  das  wohlthuende  Bewusstsein  vor  Allem,  dass 
ein  achter  Dichter,  den  ich  in  seinen  Werken  langst  innig  ver- 
ehrt,  mein  Gedicht  an  Eindesstatt  angenommen,  es  wie  sein 
eigen  Fleisch  und  Blut  gehegt,  uberwacht  und  liebevoll  emp- 
fohlen.  Nehmen  Sie,  lieber  Hr.  Professor,  meinen  innigsten 
Dank  dahin,  und  lassen  Sie  mich,  nach  alter  Sitte  der  Gast- 
lichkeit  pflegend  bald  fur  eines  Ihrer  Kinder  ein  Werk  vergel- 
tender  Liebe  thun.  Was  immer  hier  in  Wien  im  Bereich  Ihres 
Interesses  liegen  sollte,  vergessen  Sie  nicht,  dass  Sie  in  mir 
einen  dankbaren  Sachwalter  besitzen. 

Ich  håbe  durch  die  Gflte  eines  hier  verweilenden  Buch- 
handlers,  eines  jungen  D&nen,  ein  Exemplar  Ihrer  Bearbeitung 
des  Sonnwendhofes  in  danischer  Sprache  erhalten.  Ich  håbe 
Manches  vergleichend  verstanden,  vieles  hat  mich  mein  Freund 
Gurlitt,  Landschafømaler ,  verstehen  gelehrt.  Die  Sprache 
klingt  sympathisch,  mftnnlich  ernst,  und  doch  sehr  weich  und 
ruhrend.  Die  eingelegten  Lieder  sind  trefflich  gewahlt,  der 
Effect  in  der  letzten  Scene,  das  Schwingen  des  Feuerbrandes, 
so  plastisoh,  dass  wir  es  bei  der  hiesigen  Darstellung  zu  adop- 
tiren  gedenken. 

...  So  lassen  Sie  sich  mein  theuerster  Coilega,  im  Geist 
noch  einmal  treu  und  dankbar  die  Hånd  schtttteln  von  Ihrem 
herzlich  ergebenen 

Dr.  MosENTHAL. 

C.  Hauch  skriver  til  Andersen  om  dette  Stykke: 

.  .  .  « Grundtanken  i  <en  Landsbyhistorie »  er  deilig,  den 
unge  Pige  er  smukt  skildret,  Scenen  med  Præsten  er  især 
mesterligt  opfunden,  dog  synes  det  mig  at  Udførelsen  ikke  altid 
svarer  til  Tankens  Helhed.  Deres  indlagte  Sange  ere  smukke 
og  let  holdte,  som  sig  bør.  Jeg  takker  Dem  for  den  Fornøielse, 
De  dermed  har  skjænket  mig  og  mange  Andre ;  der  er  virkelig 
Følelse  i  Stykket  og  ikke  blot  Sentimentalitet,  hvilket  Navn  et 
vist  Parti  hos  os  kun  altfor  ofte  giver  den  første. 

Deres  trofaste  Ven 

C.  Hauch. 


(Til  Jonas  Collin.)    # 

Frankfurt  81.  Aug.  1855. 
.  .  .  Hvad  der  idag  driver  mig  til  at  skrive   er  en  Stem- 
ning,  en   Bitterhed   fra   dansk   Side,   som  jeg  her  vil  fortælle 

Dem.  Alle  Breve  hjemme  fra  aande  Glæde  over  min  nye  Bog  \ 
Alle  sige:  den  faaer  De  Tak  for,  kom  hjem,  og  De  skal  see 
hvormange  der  vil  hjerteligt  komme  Dem  linede!  Jeg  troer 
derpaa,  jeg  veed  ogsaa  at  jeg  fortjener  det,  jeg  veed  at  denne 
Bog  er  saaledes  skrevet  ud  af  min  Sjæl,  at  dersom  den  blev 
angrebet,  da  var  det  en  fortsat  Uret,  Ondskab  mod  mig  i  mit 
Fædreland;  jeg  har  glædet  mig  til  at  vende  hjem,  jegharmeer 
end  nogensinde  fer  felt  Længsel  derefter;  jeg  havde  en  Følelse, 
som  om  jeg  for  en  altfor,  haard  Moder,  der  dog  var  retskaffen 
og  ærlig,  havde  udtalt  mig  og  hun  var  bleven  mig  god,  vilde 
give  mig  Opreisning  —  det  var  mit  Drømmeri;  jeg  sluttede 
fra  min  egen  Natur  til  Nationens.  Idag  kommer  jeg  fornøiet 
med  Edgar  op  i  »Keisersalen«  her  i  Frankfurt,  der  træffer  jeg 
et  Par  Danske;  den  ene,  Hr.  J.,  udtaler  sin  Tak  for  min 
»seneste  Bog«  og  siger  at  den  læses  saameget;  jeg  svarer,  at 
jeg  glæder  mig  over  hjemmefra  kun  at  høre  godt  om  dette 
Arbeide,  og  at  man  siger  mig  almindeligt  at  den  tiltaler  Folk; 
da  svarer  han :  »ja  jeg  kan  da  fortælle  Dem,  at  der  venter  Dem 
et  meget  voldsomt  Angreb«.  »Det  er  ikke  rimeligt«,  svarer 
jeg.  »den  Bog  kan  fornuftigviis  ikke  give  Anledning  dertil«. 
»Jo«,  siger  han,  »jeg  veed  det  bestemt,  Hr.  L.  har  selv  sagt 
mig,  at  han  var  blevet  opfordret  til  at  angribe  den  og  at  han 
allerede  havde  3  Ark  færdige«.  —  Det  oprørte  mig  i  en  Grad, 
først  den  gamle  gjentagne  Historie,  at  Landsmænd  i  Udlandet 
altid  skulle  komme  og  forbittre  mig  Opholdet  der,  deels  at  man 
endnu  kan  staae  saaledes  mod  mig  i  Danmark,  det  Land,  jeg 
aldrig  har  gjort  Skam.  Mit  Hjerte  er  i  dette  Øieblik  saa  fuldt 
af  Gift  —  dersom  det  saaledes  staaer  til,  dersom  man  ikke 
snarere  giver  mig  Opreisning  for  hvad  jeg  har  lidt,  da  vil  jeg 
bede  Gud  ende  mit  Liv  borte  fra  et  Sted,  hvor  man  har  meest 
forbittret  mig  min  Tilværelse.      Skriv  mig  et  Par  venlige  Ord. 


1  »Mit  Livs  Eventyre. 

At  endnu  ingen  erkjendende  Anmeldelse  af  min  Bog  er  kommet, 
er  jo  uvenligt  nok,  men  at  den  skal  i  Slamkisten,  hvor  man 
ogsaa  ønsker  mig,  er  lidt  for  ondt.  Nu,  lider  jeg  Uret,  uden 
at  der  betydende  tages  mit  Parti,  uden  at  jeg  kan  erkjende 
det  kun  er  en  Enkelt,  da  vil  en  anden  Tid  dømme  mine 
Landsmænd!  Efterretningerne  hjemmefra  vil  bestemme,  om 
jeg  snart  kommer  eller  —  bliver  ganske  borte.  Jeg  veed,  hvad 
De  var,  er  og  bliver  mig.  Ikke  om  alle  Danske  kan  man  sige: 
der  er  lidt  Hjerte,  stor  Misundelse. 

Deres  o.  s.  v. 

H.  G.  Andersen. 


Weimar  8.  Sept.  1865. 
(Til  B.  Collin). 

Hvor  det  var  kjærligt  og  veltænkt  af  Dem  at  De  skrev 
mig  til;  jeg  trængte  til  varme  inderlige  Ord,  og  dem  bragte 
De  mig1.     Jeg  er  som  et  Vand,  Alt  bevæger  mig,  Alt  afepeiler 


1  Jeg  havde  skrevet  til  ham : 

3.  Sept  1855. 

....  Vi  tik  da  Deres  Brev  igaar  til  vor  store  Beroligelse,  efterat 
vi   saalænge   havde   ventet   paa  Efterretning  fra  Dem.     Deres   øvrige 
Udtalelser   af  Deres  Følelser   i  Anledning   af  en  forventet  Kritik  for- 
urolige mig  ikke,  da  jeg  kjender  Dem  og  Deres  Stemninger;  og  dette 
var  et  Stemningsbrev.    Jeg  havde  faa  Øieblikke  iforveien  en  Samtale 
med  Professor  Basmus  Nielsen,    som   med   megen  Varme   udtalte  sig 
for  Bogens  Ejendommelighed ;   det   er   dog   noget   andet   end  Hr.  L.  I 
Fra  Jette  faaer  jeg  samme  Dag  følgende  Linier  fra  Wildbad,  idet  hun 
beskriver  sin  Omgang  med  Fyrstinder  og  Commandanten  paa  Wartburg: 
»Andersen   er   naturligviis   Hovedgjenstanden    for   vore  Sam- 
taler, og  det  er  ham  jeg   kan  takke  for  den  megen  Venlighed, 
der  vises  mig;  siigham  dette,   og  at  jeg  fortryder  hvert  respect- 
stridigt  Ord,  jeg  har  sagt  ham.    Han  er  gruelig  berømt.  < 
See  det  er  dog  ogsaa  noget  Andet   end  Hr.  L.     Til  Overflod  vil 

sig  i  mig.  Det  horer  vel  til  min  Digternatur,  og  tidt  har  jeg 
jo  Glæde  og  Velsignelse  deraf,  men  ofte  er  det  ogsaa  en  Qval. 
Idag  har  jeg  ogsaa  Brev  fra  det  Ørstedske  Huus;  det  meddeler 
mig  Husets  Glæde  over  alt  det  Gode,  som  Folk  sagde  om  mig 
og  min  Bog.     Nu,  jeg  samler  mig  igjen. 

Hartmanns  Musik  til  »Ravnen«  er  endelig  kommet  til 
Weimar,  Liszt  har  bladet  den  igjennem,  siger  Beaulieu,  der 
er  Intendant;  den  findes  antagelig.  Iforgaars  var  Liszt  her  og 
løb  Musiken  igjennem  efter  som  jeg  udpegede  Enkeltheder; 
siden  talt«  vi  om  »Liden  Kirsten«  som  jeg  erklærede  for  »den 
ægte  danske  Blomst«.  Nu  fik  Liszt  den  fat  og  blev  mere 
varm.  »Den  er  frisk«  udbrød  han,  »den  maa  vi  have«  —  og 
Resultatet  blev:  Ravnen  lagdes  hen  og  Liden  Kirsten  antoges, 
Nu  manglede  en  Oversættelse:  jeg  foreslog  Beaulieu  at  vi  to 
kunde  hjelpes  ad  at  faae  den  ordret  paa  Tydsk ;  en  ung  Digter 
kunde  da  i  Vers  underlægge  det  Hele  den  givne  Musik.  Igaar 
og  idag  have  vi  begge  flittigt  arbeidet,  og  naar  vi  nu  en  Times 
Tid  til  tage  fat,  saa  er  det  gjort.  .  .  . 

De  mange  Breve  med  Fodposten  vare  ikke  af  Interesse, 
undtagen  de  3  »fra  en  Fabrique«.  De  vare  fra  en  gammel 
Tjenestepige,  der  havde  læst  noget  af  »Mit  Livs  Eventyr«,  der 
saaledes  havde  opfyldt  hende,  at  hun  fortalte  mig -sin  Historie; 
og  den  var  virkelig  ganske  rerende. 

jeg  bemærke,  at  Jonas  er  paa  Deres  Parti,  ug  at  det  ikke  kan  vare 
længe  inden  han  kan  banke  Hr.  L.  Forresten  er  det  jo  uvist  om  det 
Hele  ikke  er  Snak.  Jeg  kunde  jo  gjerne  faae  fat  paa  Manden;  men 
oprigtigt  talt  finder  jeg,  at  De  er  for  god  til  at  lade  spørge,  og  Hr. 
L.  for  daarlig  til  at  blive  spurgt.  Jeg  vil  raade  Dem  til  at  over- 
destillere Deres  Forfængelighed  og  udvinde  saamegen  concentreret 
Selvfølelse,  som  behøves  for  at  hæve  sig  over  Døgnets  Jammerligheder. 
Men  jeg  kan  ogsaa  give  Dem  et  andet  Baad,  som  kan  bruges  strax 
og  gjentages  > indtil  Virkningc,  nemlig:  De  skal  stille  Billedet  af  Hr. 
L.  ganske  tydeligt  frem  for  Deres  Øie,  sammenligne  ham  med  den 
hele  Skare  af  Deres  Venner,  slaae  et  af  Deres  sædvanlige  Knips  op  i 
Luften  og  raabe  høit:    Aa  Skidt! 

Hils  min  kjære  Jonas,   der,    som  jeg  haaber,    altid  bliver 

paa  mit  Parti.  • 

Deres  o.  s.  v. 

H.  C.  Andersen. 


Maxen  (uden  Datum.) 
(Til  Fru  H.  Collin). 

.  .  .  Fra  Serbe  nar  ikke  mindre  end  sex  Hunde;  da  jeg 
ankom  med  hende,  styrtede  de  alle  sex  os  imede,  og  i  den  store 
Glæde  og  Omfavnelse  der  fandt  Sted,  fik  en  af  Hundene  fat  i 
mig  og  bed  mig.  Jeg  blev  aldeles  forfærdet  og  bele  Huset 
kom  i  Skræk.  Da  der  imidlertid  ikke  kom  Blod,  og  kun  Tæn- 
derne vare  indtrykkede  i  Huden  men  dybt,  og  Huden  er  ganske 
sund,  anseer  man  det  for  aldeles  uden  nogen  Fare;  men  De 
kan  da  nok  vide,  at  jeg  endnu  har  nogen  Angst  og  venter  paa 
at  blive  hundegal.  I  Leipzig  brækkede  jeg  en  af  mine  For- 
tænder, der  længe  har  truet  med  Afreisen,  og  sammesteds  paa 
Banegaarden  fik  jeg  min  Kuffert  med  itubrækket  Laas.  See 
det  er  mine  Lidelser,  Behagelighederne  ere  just  ikke  saa  foa. 
Saaledes:  Paa  Veien  mellem  Hamburg  og  Lehrte  læste  en  ung 
Dame  heit  »af  en  mageles  Bog:  Bilderbuch  ohne  Bilder«;  man 
var  da  henrykt,  og  da  saa  Forfatteren  blev  kjendt  —  ja  det 
maa  være  deiligt  at  være  en  beromt  Digter.  Jeg  kom  senere 
i  Selskab  med  to  fornemme  Fruer,  som,  da  de  herte  jeg  var 
Dansk,  spurgte  om  Andersen  levede  endnu;  jeg  svarede  ja,  og 
kastede  Pilgrimskappen  og  stod  som  Bournonville  i  Festen  i 
Albano.  Kort  efter  traadte  en  Veninde  ind  i  Vognen  og  mod- 
toges med  det  Udraab:  »tænk  dig,  her  er  den  danske  Digter 
Thorvaldsen  med  os!« 

I  Dresden  var  jeg  paa  Honseudstilling.  Der  kom  ogsaa 
Kongen,  som  strax  kjendte  mig  og  talte  med  mig.     Folk  troede 

vist  jeg  var  en  fremmed  Prinds;  da  jeg  gik,  tog  alle  Lakaierne 
deres  Hatte  dybt  af.  — *  Og  saa  tør  en  Hund  bide  mig,  og  bagfra  i 
Her  ere  mange  Forfatterinder,  og  en  af  dem,  forresten  ud- 
mærket, er  stærk  i  at  overfalde  mig  med  Kys,  naar  jeg  har 
læst  noget;  men  hun  er  gammel,  fed  og  varm.  Vidste  jeg 
bare,  naar  Anfaldene  komme,  saa  kunde  jeg  dreie  af;  men  for- 
leden ved  Bordet  fik  jeg  en  saadan  velmeent  pludselig  Omarmelse. 
En  anden  Digterinde  hviskede  da  til  mig:  »Bliver  De  oftere 
saaledes  belønnet,  saa  misunder  jeg  Dem  ikke«.  Nu  Spøg  tilside; 
idag  er  jeg  raskere,  kun  har  jeg  en  levende  Flue  i  mig;  jeg 
slugte  den  igaar,  og  er  den  død,  saa  gaaer  jeg  jo  om  som  et 
levende  Gravmonument  for  en  død  Flue. 

Deres  o.  s.  v. 

H.  C.  Andersen. 


I  dette  Aar,  1855,  var  A.  opfyldt  af  Tankerne  om  den 
Opgave,  som  han  senere  søgte  at  løse  i  sin  Roman:  »At  være 
eller  ikke  være.«  Hans  Uro  og  Tvivl  i  denne  Henseende  sporer 
man  i  flere  Breve,  men  stærkt  blandede  med  Frygt  for  Tilbage- 
gang paa  hans  Digterlykkes  Bane.  I  Anledning  af  et  saadant 
Brev  skriver  Ingemann  til  ham: 

»Deres  poetiske  Duepost  havde  denne  Gang  dog  lidt  graa- 
lige  Farver  mellem  Blomsterbladene.  De  har  skrantet  og  havt 
Nisse-Fortræd  i  Huset.  Musaen  staaer  lidt  skalkagtig  og  driller 
Dem  med  den  ufødte  Roman  under  Vingerne.  Alderdommen 
kommer  spadserende  og  fører  Dem  det  første  Trin  ned  ad 
Hundredaars-Bakken.  De  strækker  Halsen  frem  og  kiger  efter 
den  lunefulde  Fru  Fortuna,  om  hun  ogsaa  er  paa  Skraaningen 
nedad  og  fremdeles  vil  føre  Dem  gjennem  Tykt  og  Tyndt  til 
Hæder  og  Herlighed  i  den  ydre  Verden.     Det  er  jo  uvist,   og 

det  ængster  Dem  lidt.  Men  Moskviten  kviddrer  ved  Vinduet 
om  Vaar  og  Sommer,  og  Locomotivpiben  fra  Banegaarden  spiller 
Dem  en  lille  lystig  Reisesang.  De  er  glad  igjen,  tænker  paa 
Vorherre,  og  see,  Alting  klares:  Den  syge  Tommelfinger  nikker 
frisk  som  en  lille  Chineser,  Hunsnissen  seiler  til  Norge  og  slipper 
for  Politiet1,  Musen  kysser  paa  Fingeren  og  peger  paa  Deres 
Træ  i  Maxen.  Romanen  bliver  til  en  stor  Fugl  med  Udødelig- 
heds-Vinger  (for  nogle  hundrede  Aar  for  det  Første);  Alder- 
dommen kaster  den  graa  Paryk  og  faaer  smakke  sorte  Lokker. 
Fra  Fortana  raller  frem  paa  sin  Kogle,  og  den  lunefulde  Uro 
i  hendes  Miner  er  forsvunden.  Det  er  ikke  længer  Jordkloden, 
men  Himmelkuglen,  hun  hviler  paa.  Hun  er  ikke  længere 
Skjæbne,  men  Forsyn. 

Ja,  det  er  Knuden,  Kjære!  Tilfældighedernes  Hvirvel- 
strømme maa  vi  ud  af,  saa  seile  vi  først  paa  det  store  stille 
Hav,  der  sætter  os  i  Ligevægt  med  Universet. 

Vi  tænkte  paa  Dem  igaar  (2.  April),  den  historisk  mærke- 
lige Dag,  De  fik  Lov  til  at  flyve  ud  paa,  med  den  Vi  s  o  Deel 
af  Menneskeslægten,  der  i  denne  Deel  af  vort  Aarhundrede  farer 
til  den  store  Banegaard,  hvor  Farten  gjennem  alle  Himle  forst 
ret  skal  begynde.  Lykke !  saameget  De  har  godt  af,  og  Velsignelse ! 
uden  Betingelse,  til  Flugten  gjennem  alle  Stationer  I 

Hvad  den  nye  Fugls  Skjæbne  i  Verden  angaaer,  saa  husk 
paa,  at  en  god  Fugl  jo  intet  savner  ved  kun  at  synge  for  Faa, 
men  den  der  taber  derved  ei  kun  Hr.  Publikum,  som  ligger  og 
rækker  sig  og  mener,  at  hvad  der  flyver  ham  forbi,  »gjor  ingen 
Lykke«.  Den  Fordom  har  han  faaet  saa  udbredt,  at  den  selv 
kan  volde  Fugle-Mødrene  et  Slags  Bekymring  medens  de  endnu 
ruge.« 

1  Andersens  Glæde  over  at  slippe  fri  for  Pas-Historier. 


Hermed  slutter  jeg  Brevsamlingen  overensstemmende  med 
min  Plan:  kun  at  felge  Andersens  Livsvei  indtil  det  Punct, 
hvor  ban  selv  standser  i  Beskrivelsen  af  den  i  «Mit  Livs  Even- 
tyr*. Det  er  kun  gjennem  mangehaande  Tvivl  om  for  Meget 
og  for  Lidet,  at  jeg  lader  hans  Breve  fremtræde  i  et  saa  stort 
Antal,  men  tillige  saa  stærkt  beskaarne.  Jeg  haaber  dog,  at 
dette  vil  blive  betragtet  som  noget  Underordnet;  Hovedspergs- 
maalet  er,  om  jeg  gjennem  disse  hans  egne  fortrolige  Breve  til 
de  Nærmeste  har  givet  et  hidtil  ukjendt  og  tydeligt  Billede  af 
hans  indre  Menneske. l  Alverden  veed  nok  om  hans  Forfænge- 
lighed, kun  Faa  have  kjendt  hans  Hjerte. 

Man  vil  maaskee  sige,  at  jeg  kun  har  givet  en  Material- 
samling  og  for  lidet  af  den  personlige  Dom,  som  man  efter  mit 
Forhold  til  Andersen  havde  kunnet  vente.  Jeg  har  frygtet 
for  at  komme  med  overflødige  Bemærkninger  hvor  det  psycho- 
logisk  Mærkelige  hos  ham  syntes  mig  at  træde  tydeligt  nok 
frem  i  hans  fortrolige  Breve.  Jeg  vil  dog  ikke  modsige,  at 
de,  der  ikke  have  kjendt  Andersen  i  hans  tidligere  Livsperiode, 
i  de  af  mig  meddelte  spredte  Bemærkninger  kun  finde  en  An~ 
tydning,   ikke   en  Forklaring  af  hans  Omgivelser  og  disses  Ind- 


1  Man  kan  jo  ad  forskjell ige  Veie  røge  at  skildre  en  Personlighed. 
Edv.  Storm  fortæller,  at  der  er  sagt  om  Ph.  Em.  Bach,  at  denne  «har 
udgivet  nogle  smaa  Claverstykker,  hvori  han  har  udtrykt  adskillige 
af  sine  Venners  Charakteer  temmelig  ty  del  igen. » 

virkning  paa  ham;  og  jeg  maa  ialfald  erkjende,  at  der  til  en 
retfærdig  Bedømmelse  af  hans  Væsen  og  hans  Fremtræden  i 
den  Kreds,  til  hvilken  han  nærmest  var  knyttet,  udfordres  en 
Slags  Charakteristik  af  denne  Kreds  —  en  Kreds,  som  han 
elskede  høit,  men  som  dog  beredte  ham  mange  Skuffelser,  ja 
endog  Hjertesorg  —  saa  skarpt  stode  Individualiteterne  lige- 
overfor hinanden.  Den  Slags  Roes  og  den  Slags  Sympathi, 
som  han  higede  efter,  fandt  han  ikke  der;  og  det  er  simpel 
Retfærdighed  mod  ham  at  fremhæve,  at  dette  for  ham  blev,  og 
efter  hans  Natur  maatte  blive  til  en  Lidelse.  Ansvaret  derfor 
hviler  væsenligt  paa  mig;  det  vilde  være  unyttigt,  om  jeg  søgte 
at  skjule  dette.  Om  jeg  havde  handlet  rigtigere  ved  at  spille 
en  Beundrers  eller  en  følsom  Yens  Bolle,  derom  tør  jeg  ikke 
yttre  nogen  Mening. 

Naar  jeg  altsaa  skal  nærmere  belyse  enkelte  Sider  af  hans 
Personlighed  og  af  Situationen,  vil  jeg  begynde  med  det,  der 
tidligst  skaffede  ham  Sorger:  hans  Mangel  paa  Kundskab  i  og 
Omhu  for  Sproget.  Heri  kunde  han  allermindst  i  vort  Huus 
vente  Eftergivenhed.  En  sjusket  Behandling  af  Sproget  taalte 
min  Fader  ikke  i  sine  Omgivelser.  Andersen  kjendte  sin 
Svaghed  i  dette  Capitel,  erkjendte  vel  ogsaa  Berettigelsen  af 
Bebreidelserne ;  men  efterhaanden  skjød  han  Erkj endelsen  til- 
side, forbittredes  og  trodsede.  Fra  sin  første  Forfattertid  og  i 
en  lang  Bække  af  Aar  kom  han  til  mig  med  sine  Manuscripter ; 
ligeoverfor  mig  var  han  i  Regelen  eftergivende,  men  jeg  saae 
godt,  at  han  betragtede  en  stor  Deel  af  mine  Rettelser  som 
Pedanterier  eller,  for  at  bruge  et  Rahbeksk  Udtryk,  kritiske 
Lappeskræder-Bemærkninger.  Han  modtog  denne  Oorrigeren 
som  en  sørgelig  Nødvendighed,  og  under  den  fælles  Ojennem- 
læsning  undslap  der  ham  mangt  et  Suk.  Jeg  maatte  derfor 
behandle  ham  med  stor  Forsigtighed,  for  ikke  at  gjore  ham 
ganske  kjed  deraf.  Fra  at  rette  Bogstaverings-Feilene  vovede 
jeg    mig   til    at    hjelpe   paa  Ordstillingen.     Han  havde  saaledes 

f.  Ex.  en  mærkelig  Lyst  til  at  begynde  Sætningen  med  det 
Ord,  paa  hvilket  efter  hans  Mening  Eftertrykket  skulde  hvile l. 
Og  naar  han  havde  fondet  et  betegnende  billedligt  Udtryk,  kunde 
han  ikke  lade  være  at  bruge  det  oftere  2.  Endnu  skal  jeg  nævne 
hans  Modvillie  mod  Ordet  «som».  Han  skrev  f.  Ex.:  «de  Breve, 
dem  jeg  sendte  Dem».  Naar  jeg  da  bemærkede,  at  Brugen  af 
saadanne  Udtryk  og  Ordfeininger  —  der,  enkelt  vi  is  benyttede, 
kunde  være  tilladelige  —  let  kunde  blive  til  Maneer,  og  at 
ingen  god  dansk  Forfatter  skrev  saaledes,  slog  han  det  hen  med 
de  Ord:  «Ja,  saa  er  det  ejendommeligt  for  mig».  Dette 
maatte  jeg  naturligviis  indromme;  og  min  Indflydelse  i  denne 
Henseende  maatte  saameget  snarere  tabe  sig,  naar  han  kunde 
lade  mig  høre,  at  Andre  havde  sagt  om  hans  Sprogsynder:  «de 
skal  være  deri;  det  er  charakteristiske  Smaating,  som  nu  en- 
gang hore  ham  til».  Senere  smigrede  man  ham  med  at  be- 
tragte hans  Anerkjendelse  som  udgaaet  fra  Tydskland,  «hvor  en 
ældre  Civilisation  har  hidfort  en  Afemag  for  Skoletvangen  og 
en  Reaction  tilbage  mod  det  Naturlige  og  Friske,  medens  vi 
Danske  endnu  nære  en  from  Respect  for  Skolens  nedarvede 
Aag  og  udlevede  Reflections-Viiadom»  3. 

Det  vilde  ikke  nytte,   om  jeg  lagde  Dølgsmaal  paa,  hvad 
Andebsjbns   hele    tidligere   literære   Virksomhed   giver  Vidnes- 


1  Saasom: 

En  Helgen  var  Kunstneren  dem. 

Anonymt  skulde  Stykket  indleveres. 

Mismodig  kunde  han  ei  vide  hvorfor  jeg  havde  været. 

*  Man  vil  saaledes  oftere  træffe  paa: 

Hun  blev  i  eet  Blod  (d.  e.  hun  blev  blussende  rød.) 
Bjergene  stode  i  det  stærkeste  Indigo  (deres  dybe  blaa  Farve.) 
Haven  prangede  med  Flag.    Et  nyt  Aar  ruller  op.    Han  skal 
dø  Døden  o.  s.  v. 

3  Dette  stemmer  godt  med  eu  Røst  fra  Tydskland  om  hans  Føde- 
land, «wo  er  eigentlich  keine  ztinftigePoeten-Erziehunggenossenkat*. 

byrd  nok  om,  at  han  ikke  havde  tilbørlig  Agtelse  for  sit  Moders- 
maals  Behandling  og  kun  i  ringe  Grad  Øre  ibr  Sprogets  Vel- 
lyd, skjøndt  det  synes  utroligt,  at  de  samtidige  Skribenters 
Omhu  for  Sprogets  Reenhed  og  Klang  skulde  være  gaaet  ham 
ubemærket  forbi.  Han  folte  ganske  vist  Savnet  af  elementaire 
Kundskaber,  men  han  kunde  ikke  bekæmpe  sin  Ulyst  til,  efterat 
Skoletiden  var  overstaaet,  at  gaae  i  Lære  igjen. 

Hans  første  Arbeider  anmeldtes  med  Roes,  ialfald  med 
Velvillie,  kun  med  korte  advarende  Vink  med  Hensyn  til  Sproget; 
disse  betragtede  han,  og  naturligviis  med  Rette,  som  Smaating 
ved  Siden  af  Erkjendelsen  af  hans  Geni.  Men  med  hans  hur- 
tigt voxende  Production  bleve  Kritikens  eensstemmige  Fordringer 
mere  paatrængende;  han  kunde  ikke  ignorere  dem,  han  kunde 
vel  heller  ikke  opfylde  dem,  og  de  stode  da  for  ham  som  ufor- 
tjente Krænkelser;  han  forbittredes.  Men  han  var  uklog  nok 
til,  ligeoverfor  sin  Omgang,  at  lade  som  om  han  foragtede  dem. 
Han  troede  at  kunne  skyde  Tanken  derom  tilside  ved  en  eller 
anden  affærdigende  pikant  Bemærkning.  Saadanne  findes  i 
mange  af  hans  Breve.  Han  siger  saaledes:  « Poesiens  Have 
faaer  nok  snart  Brolægning*;  og  om  Agnete  siger  han:  «Bare 
hun  nu  er  grammatikalsk  nok!  Desværre  eller  desbedre;  jeg 
havde  ikke  Else  Skolemesters  men  Aphrodite  i  Tankerne, 
da  jeg  hævede  min  « Agnete »  fra  Bølgerne.*  Men  alt  dette 
har  ligesaa  lidt  at  betyde,  som  naar  han  yttrer,  at  al  dadlende 
Kritik  er  en  Følge  af  «Mave-Suurhed». 

I  mange  Aar  vare  hans  Skrifter  Hastværksarbejder;  han 
vidste,  at  de  trængte  til  Gjennemsyn,  men  han  kunde  ikke  be- 
kvemme sig  dertil.  Og  dette  tilstaaer  han  aabent,  naar  han  i  et 
Brev  til  en  anden  Forfatter  priser  denne  lykkelig,  fordi  han 
kan  lade  sine  Arbeider  ligge,  og  tilføier:  «Neppe  fødes  mine 
aandelige  Børn  i  mit  Hjerte,  saa  maa  de  paa  Papiret  og  strax 
ud   i   Verden:   jeg   har  ingen   Ro   paa   mig    for,   det  er 

sørgeligt*.  Det  er  dette  Hastværk  som  Heiberg  og  Molbech 
kaldte  «  Sjuskeri »  l. 

Kritiken  over  hans  senere  Arbeider  gjor  vistnok  altid  op- 
mærksom paa  disse  Formfeil,  men  dvæler  ikke  ved  dem.  At 
det  er  blevet  en  almindelig  Mening  (hos  dem,  der  ikke  have 
læst  disse  Bedømmelser),  at  al  Kritik  over  Andersen  var 
grundet  paa  hans  grammatikalske  Synder,  dette  skyldes  alene  hans 
Opfatning,  saaledes  som  den  kommer  tilorde  i  «Mit  Livs  Even- 
tyr* —  dette  Product  af  daglig  skiftende  Stemninger,  som 
han  daglig  førte  tilbogs  —  og  lod  trykke. 

Ut  in  vita  *ic  in  W>ro.  Andersen  er  i  denne  Bog  sig 
.selv,  han  kunde  ikke  skrive  den  anderledes,  hans  mentale 
Oonstitution  tvang  ham  til  at  skrive  som  han  skrev. 

Min  Tanke  ledes  herved  hen  til  en  anden  bekjendt  Person- 
lighed, som  i  mange  Aar  hørte  til  min  nære  Omgang,  nemlig 
Fritz  Jørgensen.  Med  al  den  Forslyel,  der  var  mellem  de 
ydre  Retninger,  i  hvilke  dennes  og  Andersens  Grundstemning 
aabenbarede  sig,  gjælder  dog  om  begge,  hvad  P.  Hansen  har 
sagt  om  Jørgensen,   at    «det  hypokondre  Naturel  fik  stærkere 


1  Molbech  skriver  til  ham  i  Juni  1882  efter  Indsendelsen  af 
Manuscriptet  til  »Dronningen  paa  16  Aar>: 

t Oversættelsen  er  —  foruden  endeel  orthographiske  og  grammati- 
kalske Feil,  stundom  vel  stærke  (f.  Ex.  Menister)  —  langt  fra  at  være 
eorrect.  Naar  De  iøvrigt  anmoder  mig  om  at  tage  mig  lidt  af  « Dron- 
ningen >,  saa  vil  Deres  Manuseript,  som  jeg  vil  besørge  gjemt  til  Vid- 
nesbyrd, kunne  udvise,  hvad  Tid  og  Umage  det  har  kostet  mig  at 
tage  mig  af  at  gjøre  et  Arbeide  brugbart,  som  det  havde  været  bedre 
Do  ikke  havde  paataget  Dem.  Jeg  maa  ogsaa  i  den  Anledning  bede 
Dem  bemærke,  at  vi  ingenlunde  oftere  fra  Dem  eller  Nogen  modtage 
Oversættelser,  der  kræve  Rettelse  og  Omarbeidelse,  som  ikke  høre  til 
Theaterdirectionens  Embede,  og  som  jeg  alene  denne  Gang  paatog 
mig,  fordi  jeg  fandt  Stykket  værd  at  opføre,  og  ikke  vilde  anden 
Gang  foranledige  Dem  den  Ubehagelighed,  at  Deres  Oversættelse 
skulde  tilbagesendes  Dem  casserett. 

Magt,  fordi  det  ikke  holdtes  i  Ligevægt  af  et  Forstandsliv,  men 
gav  sig  de  skiftende  Stemninger  i  Vold». 

Jeg  vil  kalde  Andersens  Grundstemning  Sørgmodighed. 
Herunder  henfører  jeg  Alt,  hvad  man  forøvrigt  har  fundet  hos 
ham  af  Forfængelighed,  Utaalmodighed,  Mistænksomhed,  Pirre- 
lighed o.  desl. 

Denne  Sørgmodighed  —  hvis  Spire  han  vistnok  med  llette 
søger  i  sine  tidligste  Livsforhold,  men  hvis  Udvikling  han  til- 
deels giver  sine  Omgivelser  Skyld  for,  kjendte  han  godt  selv, 
uden  at  kunne  forklare  den  anderledes  end  som  en  Nervesvag- 
hed. Den  var  en  maaskee  enestaaende  Modtagelighed  for  Ind- 
tryk, gode  og  slette,  og  en  absolut  Mangel  paa  Modstandskraft 
mod  de  sidste.  Muligt  har  den  Sygdom,  der  gjorde  Ende  paa 
hans  Liv,  allerede  tidligt  spiret  i  ham.  At  hans  Nervesystem 
har  lidt  en  senere  uoprettelig  Skade  ved  Opholdet  i  Sydens 
Hede  i  1846,  er  en  Formodning,  som  ofte  foresvævede  ham, 
og  som  vel  ikke  er  ganske  ugrundet.  Vidnesbyrd  herom  findes 
i  hans  Breve  fra  denne  i  dobbelt  Henseende  for  hans  Sinds- 
tilstand afgjørende  Periode,  der  rummer  deels  hans  Berømmelses 
Culmraation  i  Tydskland,  deels  hans  derpaa  følgende  og  ved 
Modsætningen  forstærkede  aandelige  og  legemlige  Lidelser. 

Allerede  i  en  ung  Alder  udtaler  han  sig  uforbeholdent  om 
disse  « sygelige  Skud«  i  hans  Phantasi.  I  Brevene  fra  Skolen 
hedder  det  saaledes:  «Jeg  er  en  sjælesyg  Stakkel »  —  chusk 
paa,  at  jeg  har  en  Skrue  løs».  I  1833  skriver  han:  « Altid 
finder  jeg  Nogen,  der  kjæler  lidt  for  mit  syge  Hjerte,  som 
aldrig  bliver  tilfreds,  men  som  det  uartige  Barn  altid  raaber 
paa  meer».  Senere  skriver  han:  «Jeg  kom  glad  tilbage  fra 
Reisen,  men  er  det  ikke  længere  —  og  hvorfor?  Ja,  spørg 
ham,  der  saaledes  har  spændt  Nervestrængene  i  mig».  Blandt 
hans  løse  Optegnelser  har  jeg  fundet  en  Seddel,  paa  hvilken 
han  har  skrevet  (omtrent  1848):  «Jeg  har  tidt  hørt  sige  om 
Englændere,  at  de  have  Spleen;  jeg  veed  kun  om  denne  Sygdom, 


457 

at  det  er  en  Særhed,  men  dog  en  Sørgmodighed,  hvori  de  ofte 
røve  sig  Livet;  jeg  lider  af  noget  ganske  som  denne1.  . 

Ved  Siden  af  eller  ud  af  denne  Sørgmodighed  udviklede 
sig  den  Pirrelighed  (Irritabilitet,  Sensibilitet);  som  desværre 
blev  hans  Livs  trofast«  Følgesvend  lige  fra  den  Tid,  da  han 
begyndte  daglig  at  tage  Deel  i  vort  huuslige  Liv.  Saa  langt 
som  jeg  kan  kalde  de  Tider  tilbage  i  min  Erindring,  hørte  det 
til  Dagens  Orden,  at  han  fol  te  sig  saaret  ved  —  ja  jeg  veed 
ikke  hvad.  Han  gik  da  pludseligt  ud  af  Stuen,  men  snart 
efter  kom  han  ind  igjen,  efter  at  have  visket  Taareme  af  sine 
Øine.  Enkelte  Gange  kunde  man  vel  paavise  Muligheden  af 
en  Grund,  f.  Ex.  et  misforstaaet  Ord,  en  særlig  Opmærksomhed 
mod  en  tilstedeværende  Fremmed,  og  fremfor  Alt  Afbrydelsen 
af  en  af  hans  utallige  Oplæsninger,  naar  Pigen  lob  gjennem 
Stuen  for  at  lukke  op,  naar  det  ringede. 

Til  ret  Forstaaelse  af,  til  hvilken  Yderlighed  denne  Pirre- 
lighed kunde  føre  ham,  er  det  nødvendigt  at  fremhæve  nogle 
Træk  af  ham  som  Deeltager  i  vort  Huusliv.  Jeg  nød- 
sages derved  til  at  give  et  Indblik  i  Privatlivet  i  »Hjemmets 
Hjem«,  som  han  saa  ofte  taler  om,  naar  han  »floi  hjem  paa 
en  Pennefjer  og  et  Stykke  Papiir.« 


1  Heller  ikke  i  Tydsklund,  hvor  han  dog  aldrig  mødte  nogen  af 
de  Krænkelser,  som  Hjemmet  efter  hans  Mening  tilføiede  ham,  undgik 
denne  hans  Grundstemning  Opmærksomheden.  I  1845,  altsaa  netop  i 
hans  saakaldte  lykkeligste  Aar,  skriver  Ida  Hahn-Hahn  om  ham: 

Solch  eln  Uewimmel  von  Blfen  und  Feen, 
Blumen  und  Genien  im  frohlichen  Scherz, 
Aber  dariiber  viel*  geistige  Wehen, 
Aber  darunter  ein  trauriges  Herz. 

Han  har  ogsaa  anvendt  paa  ham  Goethes  Ord: 

Weil  er  kein  Elend  hat, 
Muss  or  sich  Elend  machen. 

Eiler  Skoletiden  kom  han  daglig  i  mine  Forældres  Huns1. 
Han  blev  behandlet  som  Son  af  Huset;  og  fra  denne  Tid  er, 
hele  hans  Liv  igjennem,  udenfor  de  daglige  Smaabegivenheder 
Intet  foregaaet  i  dette  Familieliv,  uden  at  han  tog  Deel  deri* 
Jeg  kan  ikke  sige,  at  han  var  særdeles  skikket  til  at  tage 
virksom  Deel  i  vort  Ungdomslivs  Munterhed;  thi  ung  eller 
rettere  ungdommelig  var  han  aldrig.  Vi  have  alle  ofte  folt,  at 
han  led  under  dette  Tryk. 

Af  alle  Billeder  af  Andersen  i  de  forskjellige  Alders- 
perioder staaer  næsten  intet  klarere  for  mig  end  Billedet  af 
hans  Personlighed  fra  denne  første  Tid.  Jeg  seer  ham  siddende 
ved  det  lange  Bord  ved  en  Familiefest;  naar  Lysene  skulde 
pudses  —  og  dette  maatte  jo  skee  hvert  Øieblik,  da  vi  i  den 
Tid  kun  kjendte  Tællelys  —  betragtedes  Andersen  som  selv- 
skreven til  denne  Forretning  paa  Grund  af  sin  langstrakte 
Figur,  der  gjorde  det  muligt  for  ham,  uden  at  forlade  sin  Plads, 
med  sikker  Haand  "at  behandle  Lysene  i  en  ofte  utrolig  Afstand. 

I  vor  Familie  spillede  Bordsangen  en  fremtrædende  Rolle 
ved  festlige  Leiligheder.  Fra  min  Barndom  erindrer  jeg  Viser 
af  Rahbek  og  Oehlenschlæger;  senere  fik  vi  Bidrag  fra 
Heirerg,  Hertz,  Chr.  Winther,  H.  P.  Holst  o.  FL;  men 
Opfinderen  af  den  egenlige  Familie  vise,  med  dennes  ubundne 
Skjemt,  var  Husets  Svigersøn  C.  J.  Boye.  I  dennes  Spor  gik, 
med  meer  eller  mindre  Held,    Andersen,    og  senere,    da  dette 


1  Indtil  1838  vur  dette  Hjem  i  min  Faders  gamle  Gaard  i  Norges- 
gade 159.  I  Ftu  Rahbeks  Sprog  hed  det  »det  Spanske  Huusc,  fordi 
det  i  Frederik  d.  3dies  Tid  beboedes  af  den  spanske  Gesandt,  Grev 
Rebolledo,  hvis  Vaaben  sad  i  Muren  »ud  til  hannen«. 

For  dem,  der  samle  paa  Bakkehuus-Navne,  skal  jeg  tilføie,  at  min 
Fader  i  dette  Sprog  hed  »Blonde«  og  vi  Børn:  »Tusendtakkerne« ; 
formodenlig  have  vi  sagt:  Tusend  Tak,  naar  Fru  Rahbek  bod  os 
Syltetøj;  hvilket  hun  stadigt  gjorde. 

ikke  kunde  forslaae,  Andre  af  Familien,  ogsaajeg.    Derfor  hedder 
det  i  en  af  disse  Viser: 

Som  Fuglens  Sang  fra  Hækken 
Her  Glæden  ofte  lad, 
Vor  Glæde  var  som  Bækken, 
Den  Bæk,  som  sagte  flod. 
Hver  af  os  var  en  Kilde 
Til  Lunets  muntre  Elv; 
Naar  ingen  Anden  vilde, 
Saa  skrev  vi  Viser  selv. 

I  hvilket  Omfang  denne  Visefabrikation  blev  drevet,  fremgaaer 
deraf,  at  der  findes  opbevarede  72  af  Andersen  og  124  af  mig. 
Jeg  tvivler  om,  at  der  er  nogen  af  Andersens  mange 
Viser,  der  egne  sig  til  Offentliggjerelse ;  de  fleste  vare  skrevne 
til  d.  6.  Januar,  min  Faders  Fodselsdag,  f^ple  af  dyb  kjærlig 
Følelse  for  ham,  men  formløse  —  thi  at  file  og  afrunde  var  jo 
ikke  hans  Sag  —  og  uden  Munterhed.  Naar  han  vilde  slaae 
ind  i  den  lystige  Stiil,  som  passede  til  Stemningen  hos  os  og 
maaskee  allermeest  hos  min  Fader,  mærkede  man  altid,  at  det 
ikke  var  Aand  af  hans  Aand.  Jeg  niaa  udtrykkelig  bemærke, 
at  dette  kun  gjelder  hans  Viser.  I  den  mundlige  Samtale, 
hvor  Ironien  var  med  og  hans  Humor  kunde  gjore  sig  gjeldende, 
kunde  han  være  uforlignelig  morsom.  Jeg  har  aldrig  kjendt 
Nogen,  der  saaledes  kunde  gribe  et  enkelt  i  og  for  sig  ubetydeligt 
Træk  og  befrugte  det  med  sit  Lune,  uden  just  at  lade  sig 
genere  af  Correctheden.  Han  havde  næsten  hver  Dag  en  pudsig 
Fortælling  om  Et  eller  Andet,  der  var  hændet  ham;  og  man 
kan  ikke  undre  sig  over,  at  Gommandeur  Wulff  engang  efter 
saadan  en  Fortælling  greb  sig  i  Haaret  og  raabte:  »det  er 
Løgn,  det  er  Djævlen  gale  mig  Løgn,  saadan  Noget  passerer  jo 
aldrig   os  Andre«    —   en  Scene,    som    Andersen    gav   meget 

morsomt.  Han  havde  desuden  et  stort  Forraad  af  Historier 
fra  Skoletiden,  især  fra  Meiblings  Haus;  men  de  taale 
ikke  at  genfortælles,  kun  han  kunde  fortælle  dem.  Man  maa 
have  seet  ham  fortælle  en  Situation  som  den,  da  han  i 
Tydskland  gik  ind  i  et  Apothek  og  forlangte  »Amerikanisches 
Oel«.  Ingen  forstod  ham,  men  da  han  gjorde  sig  forstaaelig 
ved  nogle  Fagter,  som  en  erfaren  Læser  selv  vil  kunne  tænke 
rig,  udbred  Personalet:   »Ah,  Ricin-Oel«. 

Paa  denne  mærkværdige  Evne  til  at  opfatte  den  komiske 
Side  ved  dagligdags  Smaabegivenheder ,  som  gik  os  andre  ube- 
mærkede forbi,  give  hans  Eventyr  mange  Beviser.  I  disse  for- 
stod han  i  en  mærkelig  Grad  at  benytte  Smaatræk  hos  hans 
Omgivelser,  og  af  saadanne  har  den  Collinske  Familie  rundet 
mange  fra  sin  egen  Kreds.  Jeg  vil  nævne  nogle  Exempler. 
Min  Datter  havde  som  Barn  viist  ham  en  Springgaas  og  spurgte 
ham  da,  om  han  troede,  at  den  kunde  springe  saa  høitsom  en 
Loppe.  Samme  £ag  kom  han  igjen  og  oplæste  sit  Eventyr: 
»Springfyrene«.  —  Han  forelæste  for  min  Kone  en  Prolog,  som 
han  havde  skrevet  til  et  Garneval  i  Casino :  hun  havde  en  heel 
Deel  Indvendinger  mod  den.  Han  gik  da  hjem  ror  at  skrive 
den  om  og  kom  igjen  med  en  Omarbeidelse,  i  hvilken  han 
havde  indført  som  Talende  en  Madam  Sørensen,  hvem  han 
havde  lagt  alle  Indvendingerne  i  Munden.  Jeg  er  den,  som 
han  personlig  har  været  meest  nærgaaende  imod,  idet  han  ind- 
fører mig  som  »Skyggen«,  der  vil  gjøre  sig  vigtig;  men  det 
var  jo  kun  Gjengjeld. 

Det  er  ubegribeligt,  men  det  er  desværre  sandt,  at  den 
ringe  Omstændighed,  at  ogsaa  jeg  skrev  Familieviser,  har  skaffet 
Andersen  mange  bittre  Øieblikke  og  os  ligesaa  mange  ube- 
hagelige Scener.  Da  hans  Pirrelighed  netop  i  dette  Forhold 
forste  Gang  fremtraadte  i  sin  fulde  Skarphed,  og  da  jeg  har 
bestemt  mig  til  at  gjøre  Situationen  og  hans  Forhold  til  denne 
saa  klar  som  mulig,  kan  jeg  ikke  undgaae  at  omtale  denne  Sag 

nærmere,  uden  Hensyn  til,  at  jeg  derved,  meer  end  jeg  kan 
ønske,  indblander  min  Person  i  Fortællingen. 

Det  maa  da  ferst  bemærkes,  at  vi  dengang  levede  i 
»Ordspillenes«  Tid.  Andersen  kunde  aldeles  ikke  gaae  ind 
paa  denne  Genre;  han  drog  sædvanlig  nogle  dybe  Suk  over 
dem,  og  allerede  heri  laae  en  Fristelse  til  fiere  Forsøg  i  denne 
Retning;  vi  vare  jo  meget  unge.  I  mine  Breve  fra  den  Tid 
har  jeg  vist  plaget  ham  meget  dermed,  som  en  Modvægt  mod 
hans  Sentimentalitet.  Men  i  mine  Viser  var  denne  Legen  med 
Ord  Hovedingredientsen.  Jeg  skrev  dem  kun  for  at  more  min 
egen  Familie  i  de  korte  Middagstimer,  og  jeg  kjendte  mit 
Publicum.  Hvis  det  derfor  er  sandt,  at  »den  Vise,  som  er  vel 
hørt,  er  og  vel  qvædet«,  da  skulle  de  have  denne  Roes;  og  jeg 
har  aldrig  tænkt  paa  at  fornærme  den  danske  Literatur  ved  at 
indrangere  dem  i  samme.  Ligeoverfor  min  Familie  har  jeg  kun 
havt  Glæde  af  deres  Modtagelse;  men  ligeoverfor  Andersen 
maa  jeg  mindes  de  Ord:  »Som  den,  der  aflægger  Klæder  den 
Dag  det  er  koldt,  saa  er  den,  som  synger  Sange  for  et  Hjerte, 
der  er  ilde  tilfreds«. 

Andersens  Humor  og  Vittighed  kom  aldrig  til  Udtalelse 
i  hans  Viser;  de  Leier,  som  kun  refererede  sig  til  det  i  Øie- 
blikket  Givne,  kunde  han  ikke  gaae  ind  paa;  dertil  var  han 
for  tung,  han  kunde  ikke  slaae  Gjækken  les;  hertil  kom,  at 
han  savnede  Lethed  i  Behandlingen  af  Sproget.  Den  solide 
Vittighed  kan  ikke  coneurrere  med  den  luftige  Speg,  som  under 
Gildets  Glæder  maa  opfattes  øieblikkeligt  uden  forklarende  An- 
mærkninger. Den  blotte  Klang  maa  tiltale;  thi  under  Reflecti- 
onen  ere  vi  allerede  i  den  næste  Linie.  Jeg  erindres  herved 
om  En  af  de  mindre  Indviede,  der  engang  var  tilstede,  som 
ikke  lo  af  det  første  Vers,  for  vi  vare  inde  i  det  andet. 

Det  er  en  underlig  Ironi  af  Skjæbnen,  at  Andersen  just 
i  det  Huus,  hvor  han  saa  godt  som  havde  sit  Hjem,  skulde 
støde  sammen  med  en  saadan  Visefabrikant.      Min  største  For- 

nøielse  var  at  see,  hvormeget  jeg  med  dette  lille  Talent  glædede 
min  Familie  og  især  min  Fader,  som  endnu  i  sin  høie  Alder 
med  saamegen  Lethed  kunde  gaae  ind  paa  det  Overgivne;  men 
min  Glæde  forstyrredes  ofte,  naar  jeg  ved  hans  Side  saae 
Andersen,  der  ikke  kunde  skjule  sin  Ærgrelse,  saa  at  min 
Svoger  Lind  med  Rette  bemærkede :  »Edvard  skriver  Viserne, 
og  Andersen  skærer  Ansigter  til  dem.«  Mangen  en  Fest  af- 
bredes ved  at  han  sneg  sig  fra  Bordet  med  Taarer  i  Øinene, 
og  at  derpaa  mine  Søstre  gik  ud  for  at  berolige  ham;  hvilket 
ogsaa  altid  lykkedes.  Jeg  kunde  ikke  beqvemme  mig  til  at 
overtage  denne  Rolle,  men  jeg  har  engang  havt  en  meget  al- 
vorlig Samtale  med  ham  derom.  Han  erkjendte  da,  at  det  Hele 
skyldtes  en  sygelig  Stemning,  som  han  ikke  kunde  bekæmpe. 

Det  maatte  da  endelig  gaae  op  for  os,  at,  hvor  komisk 
det  end  lyder,  Andersen  var  jaloux  paa  den  Lykke,  som 
mine  Viser  gjorde.  Jeg  forsøgte  da  at  formilde  ham  ved  at 
skrive  enkelte  Vers,  ja  hele  Viser  til  og  om  ham  selv;  dette 
slog  godt  an.  Man  kan  sige,  at  jeg  paa  denne  Maade  be- 
handlede ham  som  et  Barn.  Men  naar  vi  nu  alle  vidste,  at 
det  glædede  ham,  naar  han  blev  gjort  til  Gjenstand,  hvorfor 
skulde  jeg  da  ikke  gjere  det?  Og  her  kunde  jeg  uden  Fare 
gjere  Leier  med  endeel  af  hans  Svagheder  og  sige  Ting,  som 
i  en  Samtale  vilde  have  forbittret  ham.  Jeg  vil  anføre  et 
Exempel.  Det  er  et  andet  Sted  omtalt,  at  han  havde  den 
Egenhed  at  bruge  enkelte  forcerede  eller  usædvanlige  Udtryk 
flere  Gange  og  at  jeg  forgjæves  opponerede  mod  denne  »Maneer«. 
Da  han  ofte  var  blevet  stødt  over  mine  Bemærkninger  derom, 
er  det  saameget  mærkeligere,  at  jeg  ustraffet  turde  anbringe 
dem  i  en  Vise,  fordi  jeg  lod  ham  selv  fremstaae  som  den  Ta- 
lende. Saaledes  er  i  en  Vise  (til  Melodi:  Han  gik  til  Ludlams 
Hule)  i  Anledning  af  en  Forlovelse  følgende  Vers  sammensat 
næsten  udelukkende  af  Andersenske  Udtryk  og  Vendinger: 

Hvor  Nilens  Vand'  er  gule, 
Hvor  Leviathen  boer, 
Der  mødtes  tvende  Fugle, 
Og  Ild  i  Tanken  fber. 
De  vilde  lystigt  seile 
Alt  henad  Livets  Strøm, 
Thi  Glæden  er  en  deilig, 
En  deilig,  deilig  Drøm. 

Dette  Vrøvl  morede  ham,  uagtet  det  gik  ud  paa  det 
Samme,  som  saa  tidt  havde  ærgret  ham. 

Som  Prøve  af  Genren  i  Almindelighed  vil  jeg  endnu  an- 
føre Følgende  af  en  Vise  i  Anledning  af  hans  Aireise  til  Eng- 
land.    Det  sidste  Vers: 

Du  Helt  fra  den  2den  April, 
Du  reiser  til  Aarsdagens  Fjender. 

ender  med  følgende  kaade  Linier: 

Kom  hjem,  men  kom  end'lig  betids 
Med  Dampskibet  eller  med  Smakken. 
Kom  kun  med  din  engelske  Miss, 
Vi  skal  miaue  og  kløe  hende  i  Nakken. 

Det  var  ubetaleligt  at  see,  hvorledes  han  fordreiede  An- 
sigtet og  udstødte  Hyl  for  at  skjule  Latteren,  idet  han  tillige 
ærgrede  sig  over,  at  han  kunde  leeaf  »det  rædsomme  Sludder«. 

Egenlig  var  min  Søster  Ingeborg  den  Eneste,  der  i  daglig 
Omgang  ustraffet  turde  skjemte  med  ham;  jeg  kan  ikke  sige 
hvorfor,  thi  han  kjendte  jo  os  Alle  lige  godt. 

Af  Andersens  Pirrelighed  udviklede  sig  efterhaanden  en 
Mistænksombed,  der  dog  tildeels  fremkaldtes  ved  Forholdene. 
Det  vil  nemlig  bemærkes,  at  i  næsten  alle  Tilfælde  Mistanken 
blev  fremkaldt  ved  hvad  denne  eller  hiin  havde  fortalt  ham  om, 
hvad  denne  eller  hiin  havde  sagt  eller  skrevet  eller  maaskee 
vilde  skrive.  De  gode  Venner  vare  idelig  paafærde  med  at 
fortælle  ham  om  noget,  der  vilde  komme  ud  om  ham.  Han 
vidste,  at  der  var  »Personer,  der  morede  sig  med  at  gjøre  ham 
bedrovet.«  Han  blev  næsten  altid  bagefter  overbeviist  om,  at 
Referatet  var  usandt;  men  selv  da  kunde  det  første  Indtryk 
ikke  forsvinde.  Han  folte  selv  det  Sergelige  derved;  han  siger 
jo,  »at  disse  venskabelige  Indskydelser  forgiftede  hans  Tanker«, 
og  selv  efterat  han  vidste,  at  de  vare  usande,  vedbleve  de  at 
»hænge  som  Giftdraaber«. 

I  »Mit  Livs  Eventyr«  S.  108 — 9  dvæler  han  ved  en  ud- 
førlig Omtale  af  hvad  der  gik  forud  for  Bevilgelsen  af  Reise- 
stipendiet; han  mener  vel  derved  at  bevise,  at  han  havde  Ret 
til  at  være  mistænksom.  Han  siger:  »Det  var  sagt  mig,  at  just 
i  dette  Aar  —  jeg  følte  ret  Betydningen  —  var  der  saa- 
mange  udmærkede  unge  Mennesker,  som  søgte,  saa  det  kunde 
have  Vanskelighed«  o.  s.  v.  Den,  som  har  sagt  ham  dette  — 
om  min  Fader  eller  jeg,  erindrer  jeg  nu  ikke  —  har  sagt  den 
rene  Sandhed.  Det  begrændsede  Beløb,  som  Fonden  ad  usu$ 
piiblkos  aarlig  anvendte  til  Reisestipendier,  samlede  en  stor 
Mængde  Concurrenter  af  alle  Videnskabsfag  og  desuden  Digtere, 
Malere,  Billedhuggere,  Musikere  og  Technikere,  saavel  fra  Konge- 
riget som  fra  Hertugdømmerne.  At  Chancen  for  den  Enkelte 
var  slettere,  naar  han  maatte  eoncurrere  med  mange  og  vel- 
an seete  Ansøgere,  var  jo  uimodsigeligt;  og  Andersen  modsagde 
det  heller  ikke  dengang;  han  gik  endog  villigt  ind  derpaa. 
Man  see  f.  Ex.  hvorledes  han  omtaler  det  i  et  Brev  til  Inge- 
mann (Trykte  Samling  S.  112).  Først  22  Aar  derefter  kommer 
han  med  den  Fordring,   at   man   den  Gang  skulde  have  saa  at 

sige  anticiperet  hans  Berømmelse.  —  Da  Fr.  Paludan  Muller 
i  1837*  søgte  om  Reisestipendium,  maatte  han  —  der  dengang 
havde  skrevet  »Kjærlighed  ved  Hoffet«,  »Dandserinden«,  »Amor 
og  Psyche«  samt  »Zuleimas  Flugt«  —  finde  sig  i  at  staae  til- 
hage for  »andre  udmærkede  unge  Mennesker«  og  nøies  med 
Tilsagn  om  Stipendium  det  næste  Aar.  —  Naar  Andersen 
tillige  har  beklaget  sig  over,  at  han  maatte  skaffe  Anbefalinger, 
da  maa  jeg  tilføie  nogle  Ord  derom,  men  forøvrigt  henvise  til, 
at  han  i  1845  ikke  fandt  noget  Forunderligt  i,  at  P.  L.  Møller 
anmodede  ham  om  i  Forening  med  Oehlenschlæoer  skriftligt 
at  understotte  hans  Ansøgning  om  Reisestipendium. 

Jeg  var  dengang  Secretair  ved  Fonden  ad  usus  publicos, 
jeg  refererede  Ansøgningerne  og  var  den  Eneste,  der  kunde 
bedømme,  hvilke  Udsigter  der  vare  for  den  Enkelte;  for 
Andersen  vare  de  tvivlsomme.  Naar  man  skulde  tage  ret- 
færdigt Hensyn  til  alle  Fag,  var  det  meget  tvivlsomt,  om  der 
kunde  »blive  Raad  til  to  Digtere.«  Det  var  et  Uheld  for 
Andersen,  at  Hertz  søgte  sammen  med  ham.  Hvad  var  da 
naturligere  end  at  jeg,  som  skulde  motivere  Indstillingen,  be- 
nyttede det  lovlige  Middel,  at  støtte  ham  ved  Anbefalinger  fra 
saadanne  Mænd  som  de  nævnte.  Og  derfor  hedder  det  i  Ind- 
stillingen 

om  Hertz  —  næstøfler  en  Henviisning  til"  hans  indtil  den 
Tid  udgivne  og  opsigtvækkende  Arbeider:  »Den  roes  værdige 
Maade,  hvorpaa  Hertz  har  forfulgt  sin  Bane,  idet  han  forst 
fuldendte  sine  akademiske  Studier,  senere  fik  Medaillen  for  en 
Afhandling,  og  forst  da  han  efter  flere  Aars  grundige  Studium 
havde  dannet  sig  en  videnskabelig  Theori  af  Kunsten,  frem- 
traadte  som  moden  Skribent,  borger  noksom  for«  o.  s.  v. 

om  Andersen:  »Hans  Ansøgning  er  ledsaget  af  Erklæringer 
fra  .  .  .,  som  alle  ere  enige  i,  at  han  har  en  sand  poetisk 
Natur,  der,  kæmpende  med  ydre  Forhold,  bestandig  har  meer 
og  meer  gjort  sig  gjejdende,   men  ligeledes  enige  i  at  erkjende 

hans  Trang  til  at  uddanne  sit  Talent  ved  Reiser,  som  formenes 
at  kunne  give  hans  noget  regelløse  Phantasie  en  sikkrere  Ret- 
ning; fremdeles,  at  han  ved  foregede  Kundskaber  vilde  vinde 
en  heiere  Smag,  en  skarpere  Sands  for  det  Paasende,  og  at 
han  overhovedet  vilde  have  godt  af  i  den  nærværende  Periode 
af  sit  Liv,  der  maa  ansees  som  hans  hoiere  Opdragelses,  at 
rives  ud  af  den  Nedterftighed,  der  kun  altfor  ofte  har  tvunget 
ham  til  at  producere.« 

Hvad  enten  disse  Motiveringer  nu  findes  at  kunne  bestaae 
for  Kritiken  eller  ikke,1  er  det  ialfald  vist,  at  de  gjorde  deres 
Virkning,  idet  Directionen  accepterede  dem;  thi  dette  var  i  den 
Tid  tilstrækkeligt.  Frederik  den  Sjette  blandede  aldrig  en 
personlig  Mening  ind  i  denne  Slags  Sagers  Afgjørelse,  ligesaalidt 
som  han  tog  Notice  af  Udenforstaaendes  Forsog  paa  Protection. 
Under  Christian  den  Ottende  blev  Forholdet  det  omvendte; 
en  klog  Ansoger  henvendte  sig  da  bedst  til  Adler. 

Man  vil  maaskee  finde,   at  jeg  her  har  dvælet  for  længe 
ved   Bagateller,    men   man  vil  forstaae,   at  jeg  tillægger  dem 
nogen  Vægt,  naar  jeg  meddeler,  hvorledes  Andersens  Betragt- 
ning af  dem  er  blevet  benyttet  udenlands. 
Efter  en  Omtale  af 

»fe  Maanedsskri/t ,   petit  journal  d'une   critique    aigre    et 
morose,    dont  le  conseiUer  Molbech   dirtgeait   le$   attaques* 
fremstilles  Andersen  som 

»désespéré,  »ur  le  point  de  grossir  le  martyrohge  litteraire.« 
»Je  ne  saurai  si  je  suis  vraiment  un  potte  que  lorsque  le 
tribunal  de  Vétranger  se  sera  prononcé  sur  mes  oeuvres* 
s'écria  Andersen  en  se  mettant  sur  les  rangs  pour  obtenir 
tine  bourse  de  voyage;  puis  il  alla  —  der  niere  hvmi- 
Hat  ion   —  solliciter  Vappui  des  principaux  ecrivains  de 


1  De  ere  ialfald  lige  saa  gode  som  de  moderne:  »for  at  samle  nye 
Indtryk  og  skaffe  sig  legemlig  Forfriskning,  c 

Copenhague.      Tous  repondirent  å  son  appel  et  accordérent 
par  hurs  certificates  tant  de  titres  litteraires  a  Venfant  du 
peuple  que  Van  répudiait,  qu'U  lut  arriva  de  ne  voir  dans 
ces    témoignages    d'estime    si   inattendus    que    la    demiere 
dumone  jetée  å    un   malkeureux.      Mais  s' il  fait  le 
sol  natal,  faute  de  se  sentir  Vénergie  nécessaire  pour  faire 
fa<;e  å  l'orage,   sa  pensée  ne  le  raniene  pas  moins  sur  les 
rivages  arides  et  au  milieu  des  sombres  forets  de  sa  patrie!*  l 
Forsaavidt  man  skulde  betragte  hans  hyppigt  forekommende 
Yttringer  mod   det  Heibergske  Huns   som   grundede   i  en  Mis- 
tanke om,  at  han  led  nogen  Forfølgelse  derfra,  da  maa  jeg  be- 
stemt benægte  Rigtigheden  heraf. 

Jeg  forbigaaer  de  mange  i  det  daglige  Liv  forekommende 
Yttringer  af  den  Mistænksomhedens  Uro,  der  bragte  ham  til, 
ligesom  Hunden  Diogenes  i  »Dombey  &  Sen«,  at  gaae  hen  til 
Hjernet  for  at  see  efter  en  supponeret  Fjende.  Men  jeg  kan 
ikke  forbigaae  en  Sætning  som  den:  »Selv  velklædte  Folk  traf 
jeg  paa,  der  i  Forbigaaende  med  grinende  Ansigt  gjorde  en 
forhaanende  Bemærkning  til  mig«  —  en  Sætning,  som  nu,  ved 
den  store  Udbredelse  af  denne  conte  bien  de  ma  vie  —  som  en 
fransk  Bearbeider  kalder  den  —  er  bragt  vidt  omkring  i  Verden 
som  et  Beviis  paa,  hvilken  Raalied  en  begyndende  Forfatter  er 
udsat  for  i  Danmark.  Jeg  er  personlig  overbeviist  om,  at 
det  er  hans  febrilske  Mistænksomhed,  der  har  foregjoglet  ham 
denne  Haan. 

En  mildere  Yttring  af  hans  urolige  Sind  var  hans  Utaal- 
modighed,  og  dog  har  ogsaa  denne  bidraget  meget  til  at  for- 
bittre  hans  Liv.  Han  begyndte  sin  Bane  med  det  Formaal: 
at  blive  en  berømt  Mand,  men  tillige  med  den  Fordring,  at 
det  skulde  skee  strax.  Erfaringen  viste  ham  snart,  at  dette 
ikke  gik  saa  let;  han  søgte  Grunden  kun  hos  sine  Omgivelser, 


1  Poétc8  et  romanciers  du  Danemarc  par  Ch.  Bahl. 

kæmpede  mod  disse  men  ikke  mod  sit  eget  urolige  Sind.  Og 
denne  ulykkelige  Overbeviisning  om,  at  det  skyldtes,  ikke  ham 
men  Verdens  Ondskab,  at  det  gik  saa  langsomt  med  hans  Frem- 
skridt paa  »Ærens  Bane«,  var  saa  fast  indgroet,  at  han  end 
ikke  i  sin  modne  Alder,  og  da  han  havde  opnaaet  almindelig 
Anerkjendelse,  ganske  kunde  opgive  den.  Denne  Utaalmodighed 
var  fremfor  Alt  synlig  i  »hans  Forhold  til  den  danske  Skueplads. 

I  det  daglige  Liv  havde  vi  stadig  Beviser  paa,  hvor  lidt 
han  formaaede  at  bekæmpe  den;  en  kort  Opsættelse,  en  uventet 
Hindring,  selv  i  de  ubetydeligste  Anliggender,  satte  hans  Sind 
i  Bevægelse.  Dette  viste  sig  især,  naar  den,  han  vilde  tale 
med,  ikke  var  hjemme  eller  ikke  strax  var  til  hans  Disposition. 
Jeg  har  mange  Beviser  paa  dette  fra  den  Tid,  da  han  daglig 
kom  i  mit  Huus;  han  blev  strax  utaalmodig,  naar  han  herte, 
at  jeg  talte  med  Folk  i  Embedsanliggender ;  han  gik  da  vel  ind 
til  Familien,  men  kom  snart  igjen,  ruskede  i  min  Der  og  stak 
Hovedet  ind  med  et  forundret:  Naa!  —  Han  kunde  forøvrigt 
selv  spege  med  denne  Svaghed.  Saaledes,  da  han  engang  (1860) 
ikke  traf  min  Kone  hjemme,  efterlod  han  paa  hendes  Skrive- 
bord følgende  Seddel: 

»Fru  Collin.     Det  gjør  mig  ondt,   at  De  flyer  mig;  nu 

gaaer  jeg,  iovermorgen  reiser  jeg,  og  snart  doer  jeg.« 

Ærbødigst 

H.  C.  Andersen. 

Der  er  neppe  nogen  af  Andersens  menneskelige  Svag- 
heder, der  bemærkedes  saa  let  og  af  Alle,  som  den  saakaldte 
Forfængelighed.  Jeg  har  altid  havt  nogen  Mistanke,  naar 
man  ved  dette  Udtryk  troede  at  kunne  betegne  hans  Væsen 
tilstrækkeligt. 

Hvad  er  Forfængelighed?  Molbech  siger:  »den  Beskaffen- 
hed hos  en  Person,  at  han  sætter  Priis  paa  Egenskaber  hos 
sig  selv,  som  ere  uden  sand  indvortes  Værd,  eller  den,  at  han 
ved  hver  Leilighed  søger  at  lægge  virkelige  eller  indbildte  Fuld- 

kommenheder  for  Dagen.«  Jeg  kunde  ønske  tilfoiet:  en  i  den 
menneskelige  Natur  nedlagt  Disposition,  hvis  Udvikling  det  kun 
lykkes  Faa  at  bekæmpe.  Andersen  herte  ikke  til  disse  Faa. 
Han  var  ganske  vist  ikke  forfængelig  af  sit  Udvortes. 
Han  har  i  sin  Opvæxt  maattet  hore  mange  spottende  Bemærk- 
ninger om  dette;  senere,  da  han  med  den  tiltagende  Aands- 
modenhed  tillige  udvikledes  i  legemlig  Henseende  og  bevægede 
sig  med  storre  Frihed,  gjorde  han  sig  ingen  Illusioner  i  den 
Henseende.  Det  staaer  ikke  i  min  Magt  at  give  et  Billede  af 
hans  Udvortes  i  den  Tid,  og  man  vil  ikke.  faae  videre  Udbytte 
af  hans  Signalement  i  en  saakaldet :  Sanit&ts-Fehde  o :  Sundheds- 
pas fra  Orsova,  saalydende: 

»Ein  Schriftsteller,  franztisischer  Unterthan,  Koppen- 
hagen in  Danemark  wohnhaft,  ledigen  Standes,  braune  Haare, 
graue  Augen,  langlichen  Angesichtø,  deutsch  gekleidet.« 
Han  havde  virkelig  en  ret  smuk  Haarvæxt;  det  vidste 
han  godt;  og  da  han  satte  Priis  paa  at  have  denne  i  pyntelig 
Orden,  lod  han  sig  ofte  »krølle«.  Han  var,  uden  at  være 
pyntesyg,  meget  omhyggelig  for  sin  Klædedragt.  Men  hvad 
Verden  havde  stor  Forneielse  af  at  observere  og  udbrede  var, 
at  han  ikke  kunde  gaae  forbi  et  Speil  uden  at  see  sig  deri. 
Vi,  som  have  kjendt  ham  saa  neie,  ere  enige  om  at  han  ikke 
gjorde  dette  i  Forventning  af  at  finde  noget  Smukt,  men  som 
et  Forsøg  paa,  ved  nogle  Ansigtsfordreielser  at  bringe  noget 
Genialt  frem.  Han  har  selv  med  elskværdig  Aabenhed  tilstaaet, 
at  han  bestræbte  sig  for  at  see  genial  ud;  det  kunde  da  heller 
ikke  skjules  for  os,  der  ved  hvert  nyt  Photographi  af  ham 
kunde  see,  at  han  havde  »sat  et  genialt  Ansigt  op.«  Derfor 
give  alle  tidligere  Portraiter  ikke  noget  sandt  Billede  af  hans 
Ansigts  Udtryk.  Hvis  en  Photograph  havde  kunnet  opfatte 
saadanne  Øieblikke,  hvor  han  var  henrykt  over  noget  Skjønt, 
da  vilde  vi  have  faaet  et  Billede  af,  hvor  godt  han  saae  ud, 
naar  det  Aandige  beherskede  hans  Miner. 

Men  hvad  der  laae  aabent  for  Alle  var  hans  Higen  efter 
Roes.  .  Han  søgte  saa  lidt  at  skjule  den,  at  ban  endog  pro- 
klamerer den  med  de  Ord: 

«Kun  i  at  beundres  af  Alle  foler  min  Sjæl  sig  lykkelig; 
den  Mindste,  som  ikke  gjor  det,  kan  gjere  mig 
mismodig*. 

En  aabenhjertigere  Tilstaælse  kan  man  ikke  forlange. 

Det  var  denne  Higen  efter  Roes,  der  skadede  ham  saa 
meget,  især  fordi  den  daglig  gav  de  smaa  Aander  Leilighed  til 
at  gjere  sig  lystige  over  ham.  Han  kunde  ikke  neies  med  den 
Bevidsthed,  at  han  som  Eventyr-Digter  var  agtet  og  æret  frem- 
for nogen  anden  Samtidig;  han  vilde  have  den  lydelige  Roes 
eller  see  den  paa  Tryk,  og  han  vilde  atter  og  atter  høre  Roes 
for  det  Samme.  Dette  var  en  Deel  af  hans  ubetvingelige  Til- 
beielighed  til  altid  at  beskjæftige  sig  med  sit  eget  Jeg,  men 
mærkelig  derved,  at  han  ikke  kunde  skjule  den  og  bestandig 
gav  sig  Blottelser.  —  Vilde  ikke  enhver  Forfatter  glæde 
sig  ved  at  see  sine  Arbeider  anerkjendte  ogsaa  i  Udlandet? 
Men  han  vilde  maaskee  glæde  sig  i  Stilhed.  Dette  var  imod 
Andersens  Natur,  han  fortalte  det  til  Alle  og  forlangte,  at 
ogsaa  disse  skulde  glæde  sig  med  ham  derover.  Det  er 
ganske  Andersensk,  naar  han,  som  der  fortælles,  en  Dag 
skraaer  over  Gaden  til  en  Bekjendt  og  siger:  «Naa,  nu 
bliver  jeg  læst  i  Spanien,  farveb.  Var  det  nu  Forfængelighed, 
der  drev  ham  til  denne  Yttring?  Jeg  vilde  nærmest  betegne 
den  som  en  barnagtig  Glæde.  Næsten  alle  de  Anekdoter, 
som  man  har  om  hans  Forfængelighed,  kunne  henføres  hertil. 
Han  beholdt  bestandig  af  Barnenaturen  det,  at  han  kunde  glæde 
sig  over  Smaating  ligesom  han  kunde  tage  sig  Smaating  nær. 
Enhver  Tagen-Hensyn  til  ham,  en  Opmærksomhed,  den  være 
nok  saa  ringe,  en  Skaal,  udbragt  for  ham  ved  et  privat  Mid- 
dagsbord —  alt  Saadant  glædede  ham;  glemte  man  tilfældigt 
at  udbringe   hans   Skaal   paa  det  Sted,  hvor  han  var  vant  der- 

til,  var  Humeuret  forbi,  —  Altsammen  uforgængelige  Rester  af 
Barnenaturen. 

Det  er  saa  ofte  Bagt  om  ham,  at  han  reiste  rundt  om 
i  Verden  for  at  udbrede  sin  Berømmelse.  Det  skal  vanskelig 
kunne  bevises,  at  dette  var  hans  Maal,  og  endnu  vanskeligere  vil 
det  være  at  forklare,  hvorledes  han,  blot  ved  at  vise  sig  paa 
mange  Steder,  skulde  gjere  sig  berømt  der.  Det  er  med  Rette, 
at  Brandes  udbryder:  «Ak,  kunde  Reiser  gjere  det!»  og  at 
W.  Bloch  spøgende  opfordrer  andre  Digtere  til  at  gjøre  dette 
Experiment.  Det  var  ham  jo  vel  bekjendt  af  de  mange  Breve, 
han  fik  fra  Beundrere  i  Tydskland,  at  han  var  berømt;  men 
han  vilde  selv  see  denne  Berømmelse  paa  Stedet,  og  han  vilde 
personlig  feteres.  Hvor  mangen  Anden  vilde  ikke  have  gjort 
det  Samme,  men  mere  dulgt.  Han  lagde  her  som  altid  sine 
Følelser  aabne  frem  for  Verdens  Kritik. 

I  «Mit  Livs  Eventyr*  træffes  desværre  Exempler  nok  paa 
ubesindigt  henkastede  Yttringer,  som  gjorde  ham  ubodelig  Skade. 
Saaledes  fortæller  han,  at  der  i  Fahlun  var  udkommet  et  Efter- 
tryk af  hans  «Fodreise» ;  men  saa  føier  han  til:  « Noget,  der 
kun  er  skeet  med  Oehlenschlægers  betydeligste  Arbeider* 
—  og  saa  blotter  han  sin  Forfængelighed.  —  Han  skrev  en 
Anmeldelse  om  den  elektromagnetiske  Telegraph,  og  her  tilføief 
han:  «Jeg  var  den,  der  gjorde  Kjobenhavnerne  opmærksom  paa 
denne  Opfindelse ».  Dette  Sidste  horer  til  den  Egenhed  hos 
ham,  at  han  altid  vilde  betragtes  som  den,  der  først  havde 
bragt  en  Nyhed. 

Disse  betydningsløse  Barnagtigheder,  som  yttrede  sig  saa 
ofte  i  det  daglige  Samliv,  kunde  man  jo  let  oversee.  Men  man 
kan  ikke  undres  over,  at  de,  naar  de  kom  tilsyne  i  hans  Livs- 
historie, irriterede  Mange. 

Men  var  da  Alt  hos  ham  Forfængelighed?  Var  det  For- 
fængelighed, at  han  ønskede,  at  Hjemmet  skulde  føle  sig  hædret 
ved   en   Landsmands  Berømmelse   i   Udlandet?     Man  pleier  at 

antage,  at  en  Mand,  der  gjør  sig  berømt  i  Udlandet,  derved 
gjør  sit  Fædreland  Ære.  Men  han  maatte  gjore  en  anden  Er- 
faring. Hans  Berømthed  var  ikke  et  Foster  af  hans  Indbild- 
ning, den  var  en  Virkelighed.  Den  danske  Presse  kunde  ikke 
benægte  dette,  men  den  kunde  anstille  sig  uvidende ;  den  kunde 
tie.  Han  havde  jo  Ret,  naar  han  sagde  (1845):  «Det  var  dog 
forunderligt,  om  de  Danske  skulde  være  de  eneste  Kloge  i  at 
domme  i  denne  Verden*.  Hans  Forbittrelse  over,  saaledes  at 
blive  ignoreret,  gik  især  ud  over  Berlingske  Tidende,  som  greb 
enhver  Leilighed  til  at  drage  Hertz  frem,  men  tav  om  Andersen. 

Man  har  havt  meget  travlt  med  Andersens  Barnlighed. 
Det  beroer  paa  en  fuldstændig  Misforstaaelse  af  hans  Væsen, 
og  han  loe  selv  over  den;  men  den  var  meget  almindelig.  Det 
gik  endog  saavidt,  at  en  Fest-Comitee,  for  hvilken  han  havde 
skrevet  en  Sang,  takkede  ham  for  hans  « barnlige  Imødekom- 
menhed*. Det  er  vel  nærmest  hans  tidligere  Følsomhed,  der 
er  blevet  forvexlet  med  Barnlighed,  og  Misforstaaelsen  er  blevet 
bestyrket  ved  hans  store  Evne  til  at  gaae  ind  i  Barnets  Tanke- 
gang og  til  at  tale  i  dets  Sprog.  Det  er  mig  endog  tvivlsomt, 
om  han  var  en  egenlig  Barneven.  Jeg  kan  vel  erindre,  at  han, 
medens  mine  Børn  vare  smaa,  gav  sig  meget  af  med  dem  og 
•norede  sig  over  deres  Bemærkninger  (som  han  da  ogsaa  efter 
Omstændighederne  benyttede);  men  den  Kjærlighed  for  Børn  i 
Almindelighed,  som  findes  hos  den  udprægede  Barneven,  der 
ved  enhver  Leilighed  tager  et  Barn  paa  Armen  og  kjæler  for 
det,  har  jeg  ikke  fundet  hos  ham.  At  han  ikke  selv  gjorde 
Fordring  paa  at  staae  som  et  Exempel  paa  en  Barneven,  maa 
man  slutte  deraf,  at  da  han  kort  før  sin  Død  var  henne  for 
at  see  de  udstillede  Skizzer  til  sit  Monument,  yttrede  han  sig 
heftigt  og  haardt  mod  dem,    paa  hvilke  der   var  anbragt  Børn. 

Andersen  var  barnlig  ligeoverfor  Gud,  men  ligeoverfor 
denne  Verden  var  han  Humorist.  De,  som  saae  dybere  i  ham, 
have    tidligt    erkjendt    dette;    allerede    i    1833    sammenlignede 

Helberg  ham  med  Wessel,  og  P.  L.  Møller  madede  ham 
til  at  benytte  sit  rige  og  vittige  Lune  som  Værn  mod  Pedan- 
teriet og  Bornertheden.  Hans  Humor  viste  sig  ogsaa  deri,  at 
han  ofte  spøgte  med  sine  egne  Svagheder.  Det  var  saaledes 
ikke  uden  et  stærkt  Anstrøg  af  Selvironi,  at  han  under  sin 
sidste  Sygdom  sagde  til  mig:  «Jeg  gad  egenlig  nok  kige  ned 
og  see,  hvordan  det  gaaer  til  ved  min  Begravelse ». 

Hans  Ironi  og  hans  hurtige  Opfattelse  af  en  Situation 
viste  sig  især  i  bidende  Svar;  deri  havde  han  tidligt  faaet 
Øvelse  og  deri  var  han  en  Mester.  At  han  ved  Hjælp  deraf 
ogsaa  har  redet  sig  ud  af  de  Forlegenheder,  som  en  anonym 
Forfatter  er  udsat  for,  har  han  selv  fortalt  i  «Mit  Livs  Eventyr* 
S.  334 l.  Af  denne  Evne  udgik  hans  Improvisation.  Det 
herte  i  den  Tid  til  de  ikke  ualmindelige  Adspredelser  i  de 
Cirkler,  i  hvilke  Andersen  kom,  at  opgive  ham  en  Række 
Ord,  af  hvilke  han,  stadigt  med  Hensyn  til  Rimene,  skulde 
oonstruere  et  lille  Digt  —  altsaa  de  saakaldte  bouto  rimes*. 
Han  optegnede  disse  Enderiim  og  skrev  med  en  næsten  ube- 
gribelig Hurtighed  et  lille  Digt,  som  han  oplæste.  Undertiden 
vare  disse  Digte  lange,  endog  paa  16  Linier.  Som  Exempel 
vil  jeg  meddele  et  af  de  korteste  (fra  Nørager  1829).  Opgaven 
var:  Fædrelandskj ærlighed,  og  de  opgivne  Riim:  Storm,  Gorm, 
Mode,  Klode.     Han  skrev  da  øieblikkeligt : 


1  Jeg  kan  tilføie  et  Exempel,  ogsaa  fra  eden  nye  Barselstue*.  Jeg 
havde  faaet  den  Mening,  at  Fru  Emma  Hartmann  var  indviet  i 
Hemmeligheden  og  talte  med  hende  derom.  Da  hun  derpaa  sagde 
ham,  at  hun  vidste  det  fra  mig,  svarede  han  strax:  «Naa  saa  fik  han 
dog  Ret,  da  han  paastod,  at  han  kunde  bilde  Dem  det  ind>. 

9  Boute  rimes  definerer  Fr.  SchOnau  som:  chinanden  foresatte 
Riim-Endelser,  hvor  det  gjælder  om  at  faae  Riimenc  nætte  opfyldte 
og  ikke  vige  fra  Materien*. 

Drag  ben  i  Kampen  for  dit  Land  min  Gorm, 
Felg  ikke  Tidens  Luner  og  dens  Mode. 
Vær  tro  dit  Land  i  Havblik  og  i  Storm, 
Da  gronnes  alt  din  Krandø  paa  denne  Klode. 

Som  en  Curiositet  vil  jeg  anfore,  at  jeg  bar  rundet  en 
Seddel,  som  ban  under  sit  Ophold  i  Stockholm  bar  faaet  fra 
en  velvillig  Landsmand,  der  skriver:  «De  vil  blive  tilsagt  til 
Ulriksdal;  vær  forberedt  paa  et  Inpromtu*. 


Andersen  var  ikke  Tænker,  endnu  mindre  Grubler.  —  I 
det  daglige  Samliv  indlod  ban  sig  aldrig  paa  abstracte  Under- 
søgelser ;  dog  maa  jeg,  efter  bans  egne  Udtalelser,  undtage  hans 
Samliv  med  H.  C.  Ørsted.  Denne  udmærkede  Mands  fader- 
lige Forhold  ligeoverfor  Andersen  er  bævet  over  enhver  Roes; 
saa  mange  Sider  af  Andersens  Liv  ere  Vidnesbyrd]  derom. 
Han  vilde,  som  saamange  Andre,  opdrage  barn,  men  paa  sin 
egen  kjærlige  overbærende  Maade,  som  jo  ogsaa  var  tiltrækkende 
for  Andersen.  Men  bans  Bestræbelser  vare  neppe  praktiske. 
Jeg  kan  selv  tale  noget  med  herom;  jeg  skal  ikke  glemme,  at 
han  af  Venskab  for  min  Fader  spildte  mangen  Sendag  For- 
middag paa  at  læse  Mathematik  med  min  Broder  og  mig  inden 
2den  Examen;  jeg  siger  « spildte »,  thi  hans  Methode  var  ikke 
den  skolerette,  og  altsaa  forvirrende  for  os.  Tog  han  feil  i 
sine  Forudsætninger  om  vor  Modenhed,  saa  har  han  vist  gjort 
det  Samme  med  Hensyn  til  Andersen;  idetmindste  har  man 
Grund  til  at  træ  det,  efter  dennes  mange  Meddelelser  om  sine 
Samtaler  med  Ørsted.  Saaledes  siger  ban  om  «ISverrig»,  at 
de  to  Afdelinger:  Tro  og  Videnskab  samt  Poesiens  Cali- 
fornien   begge    vare   fremsprungne   ved   Ørsteds    «aandfulde 

indvirkende  Samtaler«  og  »ved  Opfattelsen  af  «A anden  i  Na- 
turen »  blev  der  Stof  for  os  til  mangen  Samtale ».  Og  naar  nu 
Ørsted  tilfældigt  lader  en  saadan  Yttring  falde  som  den:  «Man 
har  beskyldt  Dem  saa  tidt  for  Mangel  paa  Studium;  maaskee 
bliver  De  den  af  Digterne,  der  vil  udrette  meest  for  Viden- 
skaben«, kan  man  da  undre  sig  over,  at  en  saa  ubefæstet  Aand 
som  Andersens  kunde  troe  sig  særligt  kaldet  til  «at  hent«  Stof 
fra  Videnskabens  lidet  søgte  Gruber ». 

Det  er  af  denne  Omgang  med  Ørsted  jeg  forklarer,  hvor- 
ledes det  kunde  gaae  til,  at  Andersen,  der  var,  saa  at  sige 
fra  Fødselen  puur  og  bar  Inspirationsdigter  og  i  sin  Ud- 
vikling Humorist,  holdende  sig  borte  fra  alle  Abstractioner, 
kunde  paa  een  Gang  falde  paa  at  kaste  sig  over  saadanne 
Æmner  som  «Ahasverus»  og  især  «At  være  eller  ikke  være*. 
Han  forvirredes  i  sine  Begreber  om  hvad  han  var  moden  til  at 
behandle;  derfor  forsøgte  han  sig  i  saa  mange  Retninger. 

Paa  en  anden  Maade  havde  Ingemann  Indflydelse  paa 
ham.  Han  saae  vistnok  Andersens  Uklarhed  og  Mangel  paa 
Holdning,  han  stræbte  vel  efter  at  holde  ham  opreist,  da  For- 
fatter-Sorgerne efter  « Agnete »  overvældede  ham,  og  derved  at 
give  ham  Mod  og  Selvfølelse.  Medens  alle  Andre  vare  enige 
om  at  dadle  den  kritikløse  Nedskriven  af  de  Slag  i  Slag  føl- 
gende Phantasibilleder,  der  fremstillede  sig  for  ham,  yttrede 
Ingemann  sig  med  den  største  Haan  mod  denne  Dadel  og  giver 
ham  det  Baad:  «See  kun  at  sætte  Dem  paa  fri  uafhængig 
Fod  med  Hensyn  til  det  Ephemeriske  i  Aandens  og  Literaturens 
Verden,  og  hvad  Vorherre  vil  der  skal  blive  af  os,  driver  han 
vel  nok  igjennem*. 

Var  det  nu  vel  betænkt  af  Ingemann,  at  skrive  dette  til 
den  dengang  saa  umodne  Digter?  For  denne  maatte  det  jo 
blive  den  ham  velkomne  Lære:  Skriv  hvad  der  falder  Dig  ind, 
vær  uafhængig  af  Andres  Domme ;  thi  det  er  Vorherre,  der  har 

givet  Dig  disse  Indfald,  og  hvad  han  gjer  det  er  velgjort. 
—  Det  er  Dogmet  om  den  af  Fornuften  ubesmittede  Idee- 
Undfangelse. 

Og  saaledes  have  vi  Alle  fra  den  Tid  et  Ansvar  for  hvad 
vi,  hver  paa  sin  Viis,   have  bidraget  til  at  forvirre  Andersen. 


JjU.it  foranstaaende  Arbeide  har,  inden  det  var  færdigt  til 
OfFentliggjorelse,  været  underkastet  en  Kritik,  som  jeg  selv  har 
fremkaldt.  Det  var  jo  naturligt,  at  jeg  ønskede  en  Menings- 
yttring  derom  fra  Andersens  nærmeste  Omgangskreds.  Jeg 
havde  særlig  Grund  til  at  vælge  en  Enkelt  til  Dommer,  nemlig 
min  Saster  Ingeboegs  Datter  Jonna  (Lehnsbaronesse  Stampe). 
Hun  var  i  sin  Opvæxt  en  af  de  første  og  stadige  Tilhørere 
ved  Andersens  mundlige  Fortællinger.  Dengang  saae  hun 
op  til  ham.  Maatte  hun  senere  i  Livet,  som  moden  og  høit- 
dannet  Qvinde,  tilstaae  for  sig  selv,  at  han  ikke  ganske  var 
den  Samme,  som  hun  havde  tænkt  sig,  glemte  hun  dog  aldrig 
det  første  Indtryk;  hun  vedblev  til  hans  Død  at  være  hans 
trofaste  Veninde  og  hans  Forsvar,  naar  han  blev  angrebet.  Jeg 
vil  endog  sige,  at  hun  var  partisk  for  ham;  og  dertil  kunde 
hun  vel  finde  Anledning  ligeoverfor  nogle  af  os  Andre.  Da 
hun  modtog  dette  Arbeide,  laae  hun  paa  et  smertefuldt  Syge- 
leie,  farligt  syg,  men  i  Besiddelse  af  sin  fulde  Aandskraft.  Af 
hendes  Brev,  der  er  dicteret  af  hende  og  nedskrevet  af  en 
af  Døttrene,  vil  jeg  meddele  Følgende: 

Marts  1878. 

«Du  har  rigtignok  Ret  i,  at  jeg  med  Interesse  følger  Dit 
Arbeide  om  Andersen;  det  ligger  mig  netop  paa  Sinde,  at 
Folk.  skulle  lære  ham  at  kjende  fra  hans  menneskeligste  Side, 
hans  Hjerteforhold,  hans  Venskabsforhold  til  den  Collinske  Fa- 

milie.  Jeg  synes  derfor  saa  udmærket  godt  om  Begyndelsen, 
de  Meislingske  Breve,  om  Bedstefaders  Optræden  og  Andersens 
Personlighed,  som  den  •  viste  sig  der  paa  en  næsten  Dickensk 
rerende  Maade.  Ligeledes  Brevene  til  Dig,  hvor  den  fordrings- 
fulde, pirrelige  men  dog  kjærlige  Side  hos  ham  træder  saa 
stærkt  frem ;  endelig  Brevene  til  Louise.  .  Et  saadant  Indblik 
i  Andersens  Barndoms-  og  Ungdomsliv  kan  kun  Du  give. 

Men  naar  jeg  ikke  var  saa  fuldt  tilfredsstillet  ved  Band- 
glosserne  til  hans  Livs  Eventyr,  saa  ligger  det  i,  at  jeg  ikke 
synes  Du  seer  med  nok  Afstand  paa  den  Tids  Strømninger, 
eller  idetmindste  ikke  foler  noget  af  det,  som  jeg  feler  med 
Hensyn  til  Andersen.  Jeg  foler  nemlig,  at  han  virkelig  var 
en  Svane  og  en  Stund  betragtedes  som  en  grim  Ælling.  Han 
følte  Vingerne  groe  uden  at  kunne  gjere  sig  selv  Bede  for 
denne  Følelses  Berettigelse  eller  at  kunne  bibringe  Andre  denne 
Følelse.  For  ham  var  al  Tugt  og  al  Tilrettevisning  kun  Hem- 
melser;  han  følte  Ubilligheden  men  ikke  Berettigelsen.  Derfor 
vaandede  han  sig  under  al  Sprogrettelse  og  under  at  veies  paa 
samme  Vægt  som  Andre.  Jeg  troer,  at  selv  om  man  har  til- 
hørt hiin  Tids  Standpunkt  her  i  Danmark,  selv  om  man  endnu 
har  bibeholdt  sin  Forkjærlighed  for  den,  saa  vil  man  dog  nu 
ikke  være  blind  for,  at  den  var  noget  bornert  og  pedantisk,  at 
Formen  spillede  en  større  Bolle  end  nodvendigt,  og  at  de,  som 
ikke  kunde  følge  den  Betning,  let  kom  til  at  staae  udenfor 
og  derved  blive  gjort  Uret.  Samfundet  kunde  dengang  ikke 
være  anderledes,  da  det  ikke  kunde  være  forud  for  sin  Tid, 
saa  det  skal  ikke  bebreides  det;  men  det  maa  tages  med  i  Be- 
tragtning, synes  jeg,  i  Bedømmelsen  af  Andersen.  Han  hørte 
efter  min  Mening  til  de  4  store  Propheter,  men  fik  neppe  Bang 
blandt  de  12  smaa,  og  maatte  derfor  vaande  sig  under  en 
Maalestok,  han  ikke  kunde  svare  til.  Dette,  synes  jeg,  var 
hans  første  Samtids  ubevidste  Skyld  imod  ham.  Hans  Skyld  imod 
den  var,  at  kræve  Anerkendelse  som  Svane  for  han  var  blevet 

det,  og  det  blev  han  først  da  han  skrev  sine  Eventyr.  Der- 
næst havde  han  en  anden  Skyld,  ligesom  denne  ubevidst,  hans 
Phantasies  Upaalidelighed  med  Hensyn  til  Folks  Forhold  til 
ham.  Du  kalder  det  Pirrelighed,  men  jeg,  som  har  kjendt 
Mennesker  med  denne  Slags  Natur,  jeg  føler  mig  forvisset  om, 
at  det  er  en  Utilregnelighed  i  Phantasien,  der  faaer  denne  til 
for  Alvor  at  træ  hvad  der  vitterlig  ikke  er  skeet.  De  lide 
ligesaa  meget  under  disse  foregøglede  som  under  virkelige 
Krænkelser,  og  gaae  i  deres  Grav,  sikkre  paa  at  deres  Op- 
fattelse har  været  den  sande.  Ved  denne  Feil  har  Andersen 
beredt  sig  selv  og  Andre  store  Kvaler,  og  dog  anseer  jeg  ham 
for  utilregnelig  deri. 

Der  var  dernæst  en  anden  Grund,  der  maatte  gjøre 
Andersens  Feil  mere  aabenbare  for  Verden  end  Andres;  han 
var  uden  Familie.  Alle  vi,  der  ere  saa  lykkelige  at  have  Familie, 
maa  vide,  hvad  Støtte  og  Hjælp  Familieforstaaelsen  er  for  os. 
Fører  en  ublid  Vind  os  bort  fra  den,  vil  vi  dybt  føle  dens 
Savn :  den  kjender  og  bærer  over  med  de  samme  Svagheder  og 
Eiendommeligheder,  den  netop  selv  har,  lægger  stundom  end 
ikke  Mærke  til  dem.  Dette  gjælder  de  fødte  Familieforhold;  i 
de  Forhold,  man  selv  danner,  faaer  man  visselig  mangen  en 
Gang  ikke  den  samme  Overbærelse.  Hvor  mangt  et  ondt  Lune, 
hvor  mangen  en  Særhed,  Tværhed,  ja  endog  Utaalmodighed 
faaer  ikke  Udløb  inden  fire  Vægge,  saa  Verden  forskaanes  for 
at  see  dem  og  lide  derunder  og  den  Paagjældende  selv  hyppigt 
af  Udenforstaaende  betragtes  som  et  meget  omgængeligt  Menneske. 
Ingen  af  disse  Lettelser  havde  Andersen,  ingen  medfødt  Slægt 
forstod  og  bar  over  med  hans  Ungdoms-Særheder,  og  han  havde 
senere  ingen  Familie,  i  hvilken  han  kunde  udgyde  det,  som  han 
saa  desværre  maatte  udgyde  over  Venner  og  Bekjendte.  Han 
kunde  naturligviis  heller  ikke  i  den  Collinske  Familie  have  den 
Familie-Tryghed  som  vi  andre. 

Naar  man  er  syg,  nervøs,  ikke  er  istand  til  personlig  at 

skrive,  men  maa  gjøre  det  pr.  Dictat  (som  forekommer  mig 
særdeles  vanskeligt)  og  ikke  kan  tale  til  den  man  vilde  tale 
med,  saa  skulde  man  egenlig  tie  stille.  Men  saa  stor  er  min 
Interesse  for  det  Du  udgiver,  at  jeg  har  dristet  mig  til  at 
dictere  dette.  Jeg  syntes  nemlig,  at  det  kunde  gjøre  godt  mod 
Andersens  Minde,  om  der  blev  ydet  ham  en  Forstaaelse,  som 
han  maatte  savne  i  sin  Samtid,  men  som  Ingen  bedre  kunde 
give  ham  end  En,  der  har  staaet  ham  saa  nær  som  Du  —  den 
Indrømmelse  nemlig,  at  Andersens  første  Samtid  var  for  snever 
til  heelt  at  kunne  forstaae  ham,  og  at  hans  Pirrelighed  ikke 
alene  laae  i  en  sygelig  Sjælstilstand,  men  ogsaa  var  begrundet 
i  Forholdene.  Det  var  denne  Klang  af  Sympathi,  som  jeg 
savnede  i  det  ene  lille  Afsnit,  og  som  har  bragt  mig  til  at  ud- 
tale min  Opfattelse.  Bliv  nu  hverken  kjed  eller  led  derover, 
men  straf  mig  især  ikke  ved  at  undlade  at  sende  mig  hvad 
Du  ellers  skriver.  Det  sidst  Tilsendte  tiltalte  mig  meget;  det 
skildrer  paa  en  træffende  Maade  Andersens  eiendommelige 
Forhold  til  Familien,  hans  underlige  Blanding  af  Saarlighed 
og  Godmodighed,  ligesom  det  ogsaa  grupperer  Familien  charak- 
teristisk  omkring  ham  (Familiepoeten,  der  maa  offre  til  hans 
Skinsyge,   Søstrene,   der  trøste)  .  .  . 

J. 


Min  Besvarelse  af  dette  Brev  skal  altsaa  danne  Afslut- 
ningen af  mine  Betragtninger  om  Andersen.  Denne  Brev- 
Form  vil  maaskee  misbilliges;  men  Hovedsagen  for  mig  er  at 
være  tydelig,  og  jeg  frygter  for,  at  Tydeligheden  vilde  lide  ved 
Omdannelse  i  Af  handlingsform.  Og  naar  jeg  lader  disse  ganske 
private  Breve  fremtræde  offentligt,  uden  at  foretage  nogen  For- 

andring  i  den  Brevstiil,  der  nu  engang  er  eiendommelig  for  mig, 
kan  jeg  kun  bede  om  Læsefens  Overbærelse.  Det  er  dog 'bedre, 
at  jeg  skriver  i  den  Stiil,  der  falder  mig  naturlig ,  end  paatager 
mig  en,  der  er  mig  fremmed. 


9.  Marta  1878. 

Dit  Brev  har  gjort  mig  stor  Glæde,  kjære  Jonna,  uagtet 
det  indeholder  væsenlige  Indvendinger  mod  min  Fremstilling; 
men  disse  kom  mig  ikke  uventede;  thi  ifølge  Din  Godhed  for 
Andersen  og  Din  overbærende  Betragtning  af  hans  Svagheder 
maatte  Du  skrive  saaledes.  Det  var  i  hans  qvindelige  Omgang 
mens  han  levede,  at  der  blev  kjælet  saameget  for  hans  »syge 
Hjerte« ;  de  samme  ville  nu,  at  der  ogsaa  skal  kjæles  for  hans 
Minde.  Men  mit  Forhold  til  ham  var  aldrig  det  kjælne,  og 
ligesaa  lidt  kan  mit  Forhold  til  hans  Minde  blive  det.  Men 
jeg  er  pligtig  til  at  frede  om  det;  bliver  det  angrebet  i  noget 
Væsenligt,  skal  jeg  ikke  tie.  Spørgsmaalet  er  her  om  min 
Fortælle-Maade ;  vi  skulle  snart  blive  enige  om,  at  vi  skylde 
hans  Minde  den  Indrømmelse,  som  Du  lægger  saamegen  Vægt 
paa,  og  jeg  tiltræder  derfor  af  ganske  Hjerte  Din  Sætning:  at 
Andersens  Pirrelighed  ikke  alene  laae  i  en  sygelig  Sjæls- 
tilstand, men  ogsaa  var  begrundet  i  Forholdene.  Var  det  her- 
med afgjort  mellem  os,  saa  var  det  jo  fortræffeligt;  men  jeg 
føler  godt,  at  denne  tørre  Indrømmelse  ikke  tilfredsstiller  Dig. 
Jeg  misforstaaer  Dig  ingenlunde ;  Du  forlanger  ikke  en  Apotheose 
—  denne  er  saa  rundeligt,  ja  altfor  rundeligt,  blevet  ham  til 
Deel  i  hans  Levetid;  men  Du  savner  en  Klang  af  Sympathi. 
Og  heri  har  Du  maaskee  Ret;  under  Beviisførelsen  er  Inderlig- 
heden gaaet  tabt. 

Andre    ville   maaskee    dømme    endnu    strængere   om    min 

Uforbeholdenhed.  De  ville  sige,  at  man  var  berettiget  til  at 
vente, '  at  der  fra  min  Haand  ikke  vilde  udkomme  Andet  end 
hvad  der  kande  tjene  til  min  afdøde  Yens  Ære.  Dersom  jeg 
vilde  forsvare  mig  med,  at  han  i  levende  Live  saa  lidt  forstod 
at  skjule  sine  Svagheder,  at  disse  vare  bekjendte  for  hele  hans 
Omgang,  da  vilde  man  vel  sige:  saa  lad  det  være  kjendt  i 
denne  Kreds,  men  bring  det  ikke  ud  i  Verden.  Men  den 
Kreds,  der  kjendte  ham,  var  stor  og  ikke  altid  jnildtdømmende ; 
hans  ydre  Væsen  har  fondet  mange  haarde  Dommere,  som  ikke 
kjendte  hans  Charakteer  og  ikke  kunde  finde  anden  Forklaring 
end :  Egoisme,  Hovmod,  Forfængelighed  o.  s.  v.  Men  naar  jeg, 
som  har  fulgt  hans  Livshistorie  fra  hans  tidlige  Ungdom  til 
Graven  og  været  saa  neie  knyttet  til  den,  ikke  troer  men 
veed,  at  Grunden  maa  søges  i  en  Disposition  —  legemlig  eller 
aandelig  eller  begge  Dele  —  som  det  ikke  var  ham  muligt  at 
irigjøre  sig  for;  naar  jeg  netop  deri  seer  en  undskyldende  For- 
klaring af  det,  som  har  været  Andre  til  Forargelse  —  skulde 
jeg  da  tilbageholde  det? 

En  Kritik  af  Andersen  som  Menneske  og  som  Digter 
har  jeg  ikke  villet  skrive;  Kritik,  veed  Du  jo  nok,  har  aldrig 
været  min  Sag.  Min  Tip-Tipoldefaer  var  Veier,  Maaler  og 
Vrager  i  Kolding,  men  der  er  Intet  af  Faget  gaaet  over  i  mit 
Blod.  Men  vil  man  kalde  det  Kritik,  at  jeg  fremstiller  Phæ- 
nomenerne,  og  søger  at  forklare  deres  Grund  —  da  faaer  det 
være.  Thi  jeg  kan  ikke  fravige  den  Mening,  at  der  gjøres 
Andersen  den  bedste  Tjeneste  ved  at  vise  Verden,  hvor  sygt 
hans  Sind  var,  saa  at  det  staaer  tydeligt  for  Enhver,  at  alt 
Frastødende,  alt  det,  som  Verden  forargedes  over,  skyldes  dette 
Sind.  Han  kjendte  sin  Sygdom,  men  vidste  intet  Baad  imod 
den,  og  han  var  tidt  i  Sandhed  ulykkelig  derover.  Jeg  har  ikke 
givet  nogen  Beskrivelse  af,  men  kun  en  Hentydning  til  de 
Paroxysmer,  under  hvilke  han  var  aldeles  utilregnelig;  men  jeg 
kan    ikke    ganske    forbigaae  dem,    da  det  kun  kan  være  i  saa- 

danne,  at  der  er  undsluppet  ham  Yttringer,  som  ere  opfangede 
og  priisgivne  Verdens  Dom.  En  bebudet  Reaction  mod  ham 
kan  godt  bygges  derpaa. 

Hvad  nu  det  Samfund  angaaer,  i  hvilket  Andersen  be- 
vægede sig  i  hiint  for  hans  Udvikling  saa  vigtige  Tidsrum,  da 
har  Du  faaet  det  Indtryk,  at  hiint  Samfund  var  noget  pedantisk 
og  for  snevert  til  heelt  at  kunne  forstaae  ham,  og  at  Formen 
spillede  en  overmægtig  Rolle. 

Jeg  skal  ikke  her  komme  tilbage  til  Striden  om  Formen, 
dette  misforstaaede  eller  dog  kun  halvt  forstaaede  Begreb  — 
langt  mindre  til  Andersens  Betragtning  af  dette  Stridsæmne1. 
Men  var  det  nu  kun  hans  Forsyndelse  mod  Formen,  der  vakte 
Datidens  Kritik  imod  ham?  Forsøg  at  tænke  Dig,  at  hiin 
Tids  Andersen  —  ikke  Eventyrdigteren,  men  den  dramatiske 
Forfatter  —  optraadte  i  vor  Tid  —  hvorledes  vilde  han  da 
blive  behandlet? 

At  der  kunde  være  meget  at  sige  mod  Samfundet  i  den 
Tid,  vil  jeg  indrømme;  jeg  mindes  selv  meget  af  Bureaukrati, 
Servilisme ,  sneverhjertede  Anskuelser  om  det  Tilladelige  og 
Passende.  Men  ere  da  alle  disse  ubehagelige  Begreber  for- 
svundne fra  vor  Tid,  og  er  der  ikke  opstaaet  nye  Former  af 
den  Egoisme,  der  er  alle  Tiders  ulægelige  Sygdom?  Og  hvad 
den  æsthetiske  Literaturs  Omraade  angaaer,  da  vil  jeg  minde 
om,  at  vi  havde  vor  Opdragelse  gjennem  Mænd  som  Baggesen, 
Oehlenschlæger  og  Heiberg.  Jeg  troer  derhos,  at  vi  vare 
mere  unge  end  Nutidens  unge  Mennesker.    Jeg  har  idetmindste 


1  Skjøndt  det  er  stridende  mod  Skik  og  Brug  at  skrive  Anmærk- 

ninger  til  Breve,  vil  jeg  dog  her  meddele  Dig  af  et  brev  til  Andersen 

>en  Vens«  Betragtning.    Til  følgende  Distichon: 

i  Altid,  naar  Aandens  Mosesstav  det  vilde, 
Fremsprang,  trods  Formen*  Klippe,  Livets  Kilde  c 

føierhan:  >Og  Du  veed  ogsaa,  hvor  tidt  vi  have 

leet  sammen  af  Hertz's  Formsludder.  < 

ikke    hørt  Noget    fra  de  sidste  30  Aars  Ungdom  i  Retning  af 
Digterens: 

Griller,  Griller,  fly,  fly, 

Vort  Sind  behøver  godt  Veir, 

Et  muntert  Sind  gjør  Guld  af  Bly 

Og  Sølvtøi  udaf  Potter. 

Men  dette  bliver  mellem  os ;  thi  jeg  vil  ikke  have  Klammeri 
med  Ungdommen.  Endelig  vil  jeg  spørge,  om  det  ikke  er 
noget  for  tidligt  at  betragte  hiin  Tids  Virksomhed  paa  det 
aandelige  Gebet  som  en  Deel  af  »det  forsvundne  Kjøbenhavn«. 

Andbbsen  skriver  i  1833 :  »Doer  jeg  ude,  da  husk  Edvard 
paa  at  trykke  mine  Erindringer«.  Jeg  vilde  neppe  dengang 
have  skrevet  saaledes  som  nu;  thi  deels  have  mine  Anskuelser 
om,  hvorledes  en  AfdødsLiv  bør  beskrives,  forandret  sig  meget, 
deels  har  hans  Selvbeskrivelse  viist  mig  den  Ve  i,  som  jeg  nu 
følger.  Det  er  jo  nemlig  klart,  at  han  selv  har  villet,  at  det 
store  Publicum  skulde  sættes  ind  i  hans  Livs  Mærkværdigheder, 
store  og  smaa,  hans  Tanker  og  Følelser  fra  Vuggen  til  Graven. 
Men  han  var  formeget  Digter  til  at  hans  Fremstilling  og  Op- 
fatning af  Omgivelserne  kunde  blive  absolut  rigtig,  og  for 
phantastisk  til  at  hans  Selvbetragtninger  kunde  blive  paa- 
lidelige.  Han  har  ikke  altid  forstaaet  sig  selv  og  hyppigt  mis- 
forstaaet  Andre.  Lad  være,  at  vi  i  Grunden  Alle,  meer  eller 
mindre,  have  de  samme  Svagheder;  men  han  havde  sine  i  en 
ikke  almindelig  Grad,  og  vi  aabenbare  ikke  vore  for  Verden. 

Han  har  sagt  om  sin  Ungdomstid,  da  han  netop  var 
sluppet  fra  Skolen:  »Alle  vilde  rette  paa  mig«  ;  og  dette  er, 
naar  man  ikke  tager  det  bogstaveligt,  sandt.  Hvor  var  nu 
Uretten?  Han  havde  forsaavidt  Ret,  naar  han  tænkte:  jeg  er 
nu  25  Aar  gammel  og  skal  endnu  opdrages!  De  Andre  havde 
Bet,  forsaavidt  de  kun  saae  paa,  hvor  lidet  hans  intellectuelle 
Modenhed  svarede  til  hans  Alder.      De    kunne    have  feilet  ved 

at  tage  ham  just  paa  denne  eller  hiin  Maade,  —  jeg  kan  kan 
undtage  en  Eneste,  min  Fader,  af  hvis  Mund  jeg  fra  denne 
Tid  kun  erindrer  faderlig  Tiltale  — ;  men  Ue  Andre  have 
ærligt    og   efter    bedste  Overbeviisning   stræbt  til  hans  Bedste. 

Andersen  var  i  den  videste  Betydning  en  offentlig  Charakteer, 
kjéndt  personlig  af  Mange,  igjennem  sine  Skrifter  kjendt  af  Utallige, 
kjendt  og  miskjendt.  Han  var  desuden  —  aiseet  fra  hans  Skribent- 
virksomhed —  en  saa  ualmindelig  personlig  Fremtoning.  Han  har 
i  »Mit  Livs  Eventyr«  stillet  sig  selv,  sit  Liv,  sit  Væsen  saa 
detailleret  frem,  han  har  charakteriseret  sig  selv  og  sine  Om- 
givelser, men  Alt  efter  sin  —  i  Ordets  gode  Betydning  — 
eensidige  Betragtning.  Og  denne  maa  prøves,  thi  hans  Liv 
tilhører  Culturhistorien. 

Jeg  vender  mig  nu  til  det  af  Dig  med  Bette  fremhævede 
Hovedpunct:  hans  Sorger  og  hans  Staaen  ene  i  Verden 
uden  Familie.  Ja  her  træffe  vi  ganske  sammen;  og  jeg  er 
enig  med  Dig  i  den  Betragtning,  at  netop  dette  maatte 
gjøre  hans  Feil  mere  aabenbare  for  Verden. 

Ja,  han  havde  Venner,  Tilbedere,  Forgudere  —  men  dog 
stod  han  ene  i  Verden;  det  vækker  høist  veemodige  Tanker. 
I  det  stærkt  bevægede  Liv,  som  han  førte,  kunde  han  glemme 
—  og  glemte  ogsaa  —  denne  Sorg;  men  naar  Eensomheden 
da  kom,  følte  han  den  ogsaa  saa  meget  dybere;  da  følte  han 
sig  forladt  af  Alle.  Fra  saadanne  Timer  skriver  sig  hans  bit- 
treste  Udtalelser. 

I  sin  tidlige  Barndom  mistede  han  sin  Fader,  i  sin  Ung- 
dom havde  han  endnu  en  Moder.  Om  hende  vil  man  have 
dannet  sig  en  Forestilling  ved  Læsningen  af  hendes  Breve  i 
den  trykte  Samling;  men  disse  ere  skrevne  af  Andre.  Han 
var  meget  tilbageholden  med  at  tale  om  hende;  men  jeg  veed, 
at  hun  og  hendes  Forhold  laae  ham  tungt  paa  Hjertet.  Han 
maatte  idelig  høre  hendes  Bebreidelser  for  at  han  gjorde  saa 
lidt  for  hende;   hun  krævede  ham  endog  for  de  « Penge,  som 

hun  skyldte  Contoirist  Høst  for  at  skrive  de  to  sidste  Breve*. 
Andersen  kunde  vel  ogsaa  have  Tvivl,  om  hendes  Nød  virkelig 
var  saa  stor,  naar  hun  lod  skrive :  « Mange  gode  Folk  bevise  saa 
mange  Godheder  imod  mig;  ofte  giver  de  mig  Overflødighed 
af  Spise*.  Og  alt  dette  paa  en  Tid,  da  han  selv  ikke  kunde 
leve  nden  ved  Andres  Hjelp.  Jeg  har  et  Brev,  som  hun  selv 
har  skrevet;  af  dette  vil  jeg,  til  Forstaaelse  af  Sønnens  Sorger, 
meddele  et  Stykke: 

«Jeg  takker  for  di  Penge  Som  du  sende  Guldbergs  Bi 
lo  kiøbe  Læret  til  en  Særk  til  mig  men  i  mit  Liv  har 
jeg  aldrig  eiet  Saa  grov  en  Særk  det  var  Som  det  gro- 
veste Sægetei  .  .  .  hva  du  har  bedt  mig  om  Skal  ieg 
nog  la  være  men  at  misondelig  Mennesker  skildrer  mig 
Saa  Slet  kan  jeg  (ikke)  giøre  ved.  Bespisningsanstalten 
har  nu  begend  og  ieg  faaet  Ma  engang.  Bet  er  jo  kun 
tønt  men  Saa  bær  det  dog  navnet  af  varm  Ma». 

Og  naar  jeg  tænker  paa,  at  dette  Brev  er  til  ham,  som 
senere  skrev  «  Historien  om  en  Moder*,  da  finder  jeg  det  hjerte- 
skærende. —  Han  sørgede  som  en  god  Søn  ved  hendes  Bød 
og  følte,  at  nu  stod  han  ganske  ene. 

Oekonomiske  Sorger  havde  han  i  lang  Tid  meer  af 
end  jeg  dengang  anede;  han  var  yderst  ømfindlig  i  detCapitel. 
Brevene  vise,  at  han  een  Gang  har  laant  Penge  af  min  Fader. 
Ba  jeg  bebreidede  ham  den  forcerede  Production,  der  ikke  levnede 
ham  Tid  til  noget  Studium,  vidste  jeg  ikke,  at  Nøden  tildeels 
tvang  ham  dertil. 

Men  da  vi  nu  ere  ved  hans  Sorger,  saa  vil  Bu  vel  ogsaa 
hore  Noget  om  hans  Hjertesorger.  Jeg  kan  kun  bekræfte 
at  men  ikke  fortælle  hvad;  jeg  kan  ikke  gjøre  mig  interes- 
sant ved  nogen  Oplysning  derom.  Han  har  i  hele  sit  Liv  ikke 
talt  eet  Ord  med  mig  derom,  men  han  har  viist  mig  sin  Sorg 
saaledes,    at   jeg   kunde   tyde  dens  Grund;  ganske  kunde  han 

dog  ikke  fortie  den  for  mig,  som  det  vil  sees  af  et  af  hans  Breve 
til  mig.  Og  ban  kunde  heller  ikke  lade  Verden  være  uvidende 
derom  (det  kunne  Digterne  jo  aldrig).  En  saadan  Antydning 
finder  man  allerede  tidligt  (Mit  Livs  Eventyr  S.  90 — 91)  men 
han  er  discret  (det  ere  Digterne  ikke  altid).  Guldberg  gav  ham 
engang,  som  Du  vil  have  seet,  en  Lection  i  Anledning  af  et  uskyl- 
digt Skjelmeri  i  «Phantasier  og  Skiszert.  —  Jeg  er  overbeviist  om, 
at  Damerne  have  vidst  meget  bedre  Besked  om  Andersens  Hjerte- 
Historier  end  jeg,  paa  Grund  af  deres  magelese  Evne  til  at  udfritte 
og  udpønske,  medens  jeg  har  den  for  mig  lykkelige  Egenskab :  ikke 
at  være  nysgjerrig.  Men  jeg  har  dog  blandt  hans  Papirer  fundet 
Breve  og  Stemningsudbrud,  endog  Navne;  om  disse  faae  Da- 
merne dog  ikke  Noget  at  vide  af  mig.  Men  paa  saadanne  Stem- 
ningsudbrud at  bygge  den  Mening,  at  disse  Sorger  sloge  dyb 
Rod,  kan  jeg  ikke  være  med  til ;  jeg  har  kun  seet,  at  han  var 
let  fængelig,  og  det  kan  jeg  godt  lide. 


Din  Bestemmelse  af  Andersens  Plads  i  den  poetiske  Rang- 
forordning, det  vil  sige  den  Plads,  som  den  oompetente  offent- 
lige Mening  anviste  ham  ved  hans  første  Optræden,  er,  om  jeg 
maa  sige  det,  som  skrevet  af  Andersen  selv.  Jeg  henviser 
simpelthen  til  hvad  jeg  har  oplyst  om  hans  Indtræden  paa  For- 
fatterbanen og  om  hvorledes  han  introduceredes  af  Heiberg 
o.  Fl.  paa  en  Tid,  da  han  ikke  var  videre  end  at  han  cfølte 
Vingerne  groe».  Men  idet  Du  forsvarer  ham  paa  Samtidens 
Bekostning,  lægger  Du  ogsaa  en  Skyld  paa  ham  selv.  Jeg 
synes,  at  jeg  dømmer  ham  ligesaa  mildt  som  Du.  Lad  os  i 
Korthed  betragte  hiint  første  Tidsrum. 

Hans  Barndomsliv  er  bekjendt  nok,  ligeledes  hans  phanta- 
stiske  Udvandren  til  Kjøbenhavn,  hans  Ophold  der  (den  sørge- 


488 

ligste  Tid  af  hans  Liv)  og  endelig  den  bratte  Overgang  til 
Skolelivet,  hvor  han  for  forste  Gang  blev  stillet  ligeoverfor  en 
Pligt:  den  at* skulle  lære  Noget,  og  blev  tvunget  til  at  lægge 
sin  Phantasiverden  tilside.  Studentertiden  var  ikke  uden  Ube- 
hageligheder, men  dog  en  god  Tid  for  ham;  den  havde  jo  et 
Anstrøg  af  Ungdomsliv.  Nu  begyndte  hans  umaadelige  Produc- 
tion,  som,  ved  hans  Mangel  paa  Selvkritik,  maatte  skaffe  ham 
mange  literaire  Modstandere,  billige  og  ubillige.  Men  foruden 
disse  havde  han  Venner,  sande  Venner  af  hans  egenlige  Jeg, 
men  deelte  i  to  Leire  ved  Bedømmelsen  af  hans  Arbeider ;  han 
fløi  fra  den  moderligt  sindede  Fru  Læssøe  til  den  kjølige  E. 
Collin  ;  var  han  opvarmet  hist,  blev  han  afkjølet  her,  og  saa- 
ledes  gik  det  i  hans  øvrige  store  Omgangskreds.  Denne  spredte, 
forvirrende  Behandling  var  til  stor  Skade  for  Andersen.  Idet 
han  helst  hørte  «den  rosende  klingende  Bjelde»,  indsneg  der  sig 
i  hans  Bevidsthed  en  Tanke  om  Partiskhed,  om  Uret.  Den 
fortjente  Lykke,  som  Improvisatoren  gjorde,  kunde  ikke  ud- 
viske dette  Indtryk;  læg  vel  Mærke  til  dette  Træk;  detkjendes 
igjen  i  hele  hans  Liv. 

Men  den  bratteste  Overgang  i  hans  Væsen  viste  sig  efter 
Opholdet  i  Weimar,  hvor  han  var  blevet  feteret  paa  enMaade, 
der  vel  kunde  forvirre  Hovedet  paa  ham.  Efter  denne  Jagen 
fra  Fest  til  Fest  og  omgivet  af  Smiger,  befandt  han  sig  pludse- 
lig i  det  gamle  borgerlige  ædruelige  Hjem ;  hans  Phantasi  havde 
foregjøglet  ham  en  Modtagelse  i  den  tydske  Stiil. 

Jeg  tænker  mig  en  ung  Pige,  som  har  været  paa  det 
første  Bal.  Herrerne  have  stimlet  om  hende,  engageret  og 
inclineret.  Efter  en  Nat  fuld  af  skjønne  Drømme  vaagner  hun 
i  sit  Hjem,  hvor  Alt  er  Ro;  hun  kaldes  til  de  vante  daglige 
Sysler  og  finder  sig  snart  tilrette  i  dem.  Men  Andersen  vilde 
vedblive  at  gjenopleve  sin  «halv  Drøm  halv  Virkelighed » ;  han 
kom  hjem  til  det  gamle  Huus,  der  blev  ikke  inclineret  for  ham, 
og  det  kunde  han  ikke  finde  sig  tilrette  i.     Han  fordrede  Paa- 

skjønnelse  af,  at  han  ved  sin  Berømmelse  cgjorde  Huset  be- 
rømt»  ;  men  Huset  satte  ikke  Priis  derpaa.  Fader  skriver  til 
ham  —  aabenbart  for  at  forberede  ham  herpaå  —  «Jeg  kan 
let  sætte  mig  i  Deres  Forfatning  og  Stemning  over  en  saadan 
Modtagelse  i  Udlandet.  Men  De  veed  jo  nok,  at  en  Prophet 
er  miskjendt  i  sit  Fædreland.  Vi  længes  alle  efter  Dem,  skjøndt 
jeg  af  gammel  Praxis  forudseer  adskillige  Scener,  naar  Udlandet 
hæves  paa  Indlandets  Bekostning.  Men  slige  Scener  ere  ikke 
videre  farlige ». 

Fra  denne  Tid  er  det  især  at  hans  Misforneielse  med 
Hjemmet  skriver  sig;  han  kunde  efter  sin  Natur  ikke  tænke 
sig,  at  en  Vurdering  her  hjemme,  der  ikke  stod  i  Heide  med 
den  tydske,  var  Andet  end  en  ubillig  Undervurdering.  Han  var 
uforsigtig  i  sine  Yttringer  derom,  trodsede  paa  den  Ære,  han 
havde  gjort  sit  Fædreland,  og  irriterede  Mange  ved  bestandigt 
at  tale  om  Modtagelsen  i  Tydskland  og  ved  Lovtaler  over  det 
Fremmede. 

Lad  os  komme  ganske  paa  det  Rene  med  vort  —  Familiens 
—  Forhold  til  ham.  Jeg  vil  da  ferst  sætte 'nogle  Notabener 
ved  Dine  Bemærkninger  om  det  Vanskelige  for  en  Fremmed  ved 
at  « finde  sig  tilrette  i  det  Collinske  Huus».  Dette  Huns  havde 
et  eiendommeligt  Præg,  det  er  sandt;  og  det  for  Fremmede 
meest  Paafaldende  var  vel,  at  det  Conventionelle  der  spillede 
en  saa  underordnet  Rolle;  i  et  andet  Huus  stod  dette 
«hvad  synes  Folk  derom  »  maaskee  i  forreste  Række.  Efter 
dette  Præg  dannes  Tonen  i  hver  Familie;  de  forskjellige  Toner 
kunne  vel  bringes  til  at  danne  en  Harmoni,  men  Instrumenterne 
maa  forst  stemmes  sammen.  Jeg  vil  dog  ikke  modsige,  at  vort 
Familieliv  var  noget  paaholdende  paa  sit  Eget ;  i  denne  vor  egen 
lille  Verden  holdt  vi  paa  den  Tone,  der  var  Udtrykket  for 
Husets  Charakteer.  Men  denne  Betragtning  vedkommer  ikke 
Andersens  Forhold  til  Familien.  Han  indtraadte  i  vor  Kreds 
ganske   umoden,   næsten   som  et  Barn,  ikke  istand  til  at  kriti- 

sere  vort  Familieliv;  thi  han  kjendte  ikke  noget  andet,  som 
han  kunde  sammenligne  det  med.  Og  derfor  var  han  i  de 
første  Aar  glad  imellem  os,  glad  ved  at  see  sig  behandlet  som 
Sen  af  Huset,  men  ikke  nden  Veemod  over  ikke  at  være  det; 
herom  mindedes  han  stadigt  ved  sin  Moders  Breve.  Men  den 
Forstemthed,  som  han,  efter  at  være  optraadt  som  Forfatter, 
næsten  daglig  var  udsat  for,  havde  en  ganske  anden  Grund  — 
der  ikke  stod  i  den  ringeste  Forbindelse  med  Tonen   i  Huset, 

—  nemlig  den,  at  han  ikke  fandt  sine  Arbeider  noksom  paa- 
skjønnede  hos  os;  og  denne  Forstemthed  maatte  tiltage  efter- 
haanden  som  han  anerkjendtes  af  Andre. 

Naar  han  i  vor  Kreds,  hvor  Hertz  og  især  Heiberg  stode 
saa  høit  anskrevne,  ikke  fandt  den  høirøstede  Sympathi  for 
sin  Musa,  som  han  fandt  i  nogle  andre  Huse  —  og  jeg  vil 
indrømme,  at  det  var  Tilfældet  —  saa  havde  han  visselig 
Grund  til  at  bedrøves;  men  jeg  seer  ikke,  at  han  havde  Ret 
til  at  beklage  sig.  Ulykken  var,  at  han  næsten  daglig  havde 
Anledning  til  denne  Bedrøvelse.  Vi  sagde  ofte  om  et  oplæst 
Digt  »det  er  smukt«  eller  noget  Lignende,  men  naar  han  først 
havde  været  hos  Hr.  A.,  der  var  »ganske  opfyldt«  deraf,  og 
derefter  hos  Fru  B.,  der  var  »betaget«  deraf,  og  vi  saa  ikke 
bleve  »opfyldte  og  betagne«,  —  saa  var  det  forbi  med  Hu- 
meuret. Det  bør  dog  erindres,  at  han  i  sine  rolige  Øieblikke, 
hvor  gjerne  han  end  lyttede  til  Roes,  ikke  miskjendte  sine 
oprigtige  Venner,  men  endog  blev  mistænksom  mod  de  smig- 
rende Stemmer.  I  et  saadant,  desværre  sjeldent  Øieblik  følte 
han,  at  overdreven  Roes  var  ham  til  Skade,  og  da  sagde  han: 
»Folk    have    sluddret  for  mig  og  sat  mig  Galskab  i  Hovedet.« 

—  Jeg  indrømmer  forresten  villigt,    at  vi    —   idetmindste  jeg 

—  ikke  vare  overbærende  nok  med  hans  Svagheder,  og  især 
den,  som  trættede  mig  meest,  at  han  selv  eller  et  af  hans 
Arbeider  altid  skulde  være  udelukkende  Gjenstand  for  Samtalen. 
Almindelige    Discussioner   indlod    han    sig    sjeldent    paa:    han 

yttrede  vel  en  Mening  og  i  en  meget  bestemt  Tone,  men  holdt 
sig  borte  fra  at  besvare  Modsigelser. 

Jeg  vil  nu  forsøge  at  aflede  Din  Opmærksomhed  fra  vort 
Huns  og  henlede  den  til  et  andet,  nemlig  Commandeur  Wulffs, 
der  biDigviis  bør  bære  en  Deel  af  Ansvaret  for  Andersens 
»Behandling«  i  hiin  Tid;  thi  det  var  dette  Huns,  han,  næst- 
efter vort,  flittigst  besøgte.  Commandeur  Wulff  var,  saa 
forekom  det  mig,  en  underlig  Blanding  af  Sømand,  Skjenaand 
og  Hofmand,  lidt  Digter,  og  Oversætter  af  Shakespeare.  Han 
var  god  mod  Andersen,  men  overseende  og  overlegen.  An- 
dersen kunde  aldrig  slutte  sig  til  ham  som  til  Familiens 
qvindelige  Medlemmer  og  en  Tid  til  Sønnen  Christian.  Den 
vigtigste  i  denne  Familie  for  Andersens  tidligste  Udvikling 
var  Moderen.  Ligefra  hans  Skoletid  havde  hun  et  aarvaagent 
og  moderligt  Øie  for  ham,  senere  maaskee  meer  for  hans  Skrøbe- 
ligheder end  for  hans  gode  Sider;  men  hun  søgte  at  indvirke 
paa  ham  paa  en  moraliserende  Maade,  som  han  ikke  var  mod- 
tagelig for,  og  hendes  Optræden  ligeoverfor  ham  havde  noget 
Afmaalt,  Gouvernantemæssigt,  som  irriterede  ham.  Adskillige 
af  de  tilsyneladende  haarde  Yttringer,  som  Andersen  citerer 
fra  hiin  Tid,  tilhøre  hende,  men  det  vilde  være  uretfærdigt  at 
bedømme  hende  efter  disse.  Hun  levede  i  en  æsthetiserénde 
Omgivelse  og  var  selv  meget  ivrig  Deeltager.  Andersen 
kunde  umuligt  hos  hende  komme  i  Betragtning  ved  Siden  af 
den  Tids  Celebriteter.  At  han  kunde  lade  sig  henrive  til  at 
forlange  dette,  opbragte  hende.  —  Den  yngre  Datter  Ida, 
senere  Conferentsraadinde  Koch,  kom  dengang  ikke  saameget 
i  Berøring  med  ham;  hun  stræbte  ikke  efter  at  have  nogen 
Indflydelse  paa  ham.  Men  hun  vedblev  indtil  hans  Død  at 
være  ham  en  trofast  Veninde,  og  i  hendes  Huus  var  han  indtil 
sin  sidste  Sygdom  en  fast  ugenlig  Gjæst.  —  Men  ligeoverfor 
den  omtalte  Opdragelse  i  dette  Huus  og  i  Opposition  mod  den 

havde  han  en  trofast  Allieret  i  den  ældste  Datter  Henriette 
Af  dette  Forhold  har  han  («Mit  Livs  Eventyr»  79 — 80)  givet  en 
træf  ende  men  noget  kortfattet  Skildring. 


Andersens  tidligere  Forfatterlivs  Historie  frembyder  saa 
mange  Exempler  paa  afvigende  Domme,  at  man,  da  man  jo 
ikke  ter  forudsætte,  at  de  ere  grandede  i  Partiskhed  —  kunde 
fristes  til  at  undersøge  Grunden.  Nærmest  ligger  da  Spergs- 
niaalet  om  den  forskjellige  Opfattelse  ude  (især  i  Tydskland) 
og  hjemme,  om  nemlig  den  aandelige  Consti tution  i  Tydskland 
er  saa  forskjellig  fra  den  danske,  at  han  paa  disse  to  Steder 
maatte  opfattes  saa  forskjelligt.  Det  Sentimentale  stod,  som 
bekjendt,  tidligere,  maaskee  endnu  i  Andersens  Tid,  heit 
blandt  Tydskerne:  her  hjemme  blev  der,  af  en  maaskee  over- 
dreven  Sands  for  det  Humoristiske,  snarere  gjort  Løier  dermed. 
Man  behøver  blot  at  betragte  Dommene  om:  »Kun  en  Spille- 
mand«. I  Tydskland  gjorde  den  overordenlig  Lykke,  det  har 
jeg  personlig  erfaret;  han  blev  paa  sine  Reiser  der  introduceret 
som  »Forfatteren  af  Nur  ein  Oeiger«.  I  England,  som  vel 
forøvrigt  ikke  er  Sentimentalitetens  Land,  omtales  «Only  a  fiddler» 
som  et  af  de  interessanteste  Værker,  der  i  en  Række  af  Aar 
have  forladt  Pressen.  Og  hvad  sige  vi  saa  her  hjemme? 
Søren  Kierkegaard  siger  —  jeg  maa  gjentage  disse  mærkelige 
Ord  netop  for  Dig:  —  »Hvad  der  i  Romanen  gaaer  tilgrunde, 
det  er  ikke  et  Geni  i  dets  Kamp,  men  et  Flæb,  om  hvilket 
det  forsikkres,  at  det  er  et  Geni,  og  som  kun  har  det  tilfælles 
med  et  Geni,  at  det  lider  en  Smule  Gjenvordighed,  som  det 
endog  ligger  under  for«.  Her  udtaler  sig  en  Stemme  fra  dem, 
der  havde  den  legemlige  Andersen  daglig  mellem  sig  og  saae 
ham  selv  i  Meget  af  hvad  han  skrev.     Hauch  derimod  holdt  med 

Tydskerne,  naar  han  siger,  at  Andersen,  som  selv  bar  drukket 
af  det  malurtfulde  Bæger,  giver  sin  Fremstilling  en  Sandhed  og 
Alvor,  ja  en  tragisk  og  smertevækkende  Pathos;  det  er  den 
krænkede  Menneskenatur,  der  her  udtaler  sin  Smerte.« 

Jeg  raadede  engang  Andersen  til  at  lade  foretage  en 
Folketælling  over  hans  Forsvarere  og  hans  Modstandere  (her  og  i 
Udlandet)  og  trække  de  Sidste  fra  de  Første,  og  jeg  indestod 
ham  for  at  han  kunde  være  tjent  med  Resultatet. 

Om  hans  Berømmelse  som  Eventyr-Forfatter  kan  der  jo  ikke 
reises  Tvivl ;  det  er  Eventyrene  og  tildeels  hans  Romaner,  der  i 
Tydskland  og  England  have  grundet  hans  Berømmelse;  hvor 
langt  denne  forøvrigt  strakte  sig  tør  jeg  ikke  afgjøre,  men  den 
naaede  ialfald  til  Amerika.  C.  C.  Rafn  skrev  til  ham  i  1850, 
at  der  fra  New  York  skrives:  »Fra  Utallige  bestormes  jeg  med 
Spørgsmaal,  om  ikke  Andersen  tænker  at  bereise  de  forenede 
Stater,  saasom  de  ere  overtydede  om  at  hans  Reise  vilde  blive 
et  sandt  romersk  Triumphtog«. 

Jeg  troerikke,  at  hans  lyriske Arbeider  have  høstet  større 
Roes  i  Udlandet  end  herhjemme.  Hans  dramatiske  Arbeider 
synes  at  være  saagodt  som  ignorerede  i  Udlandet:  ialfald  har 
Kritiken  ladet  dem  gaae  fri.  Dette  kan  nu  visselig  ikke  siges 
om  hans  eget  Fædreland.  Hvor  skarpt  han  i  denne  Henseende 
blev  bedømt,  vil  sees  af  de  i  denne  Samling  meddeelte  Theater- 
censurer.  Jeg  har  behandlet  disse  saa  udførligt,  for  ikke  at 
tilbageholde  noget,  der  kunde  styrke  Andersens  Berettigelse 
til  at  betragte  sig  som.  forfulgt.  Det  maa  dog  erindres,  at  han 
ikke  har  kunnet  kjende  disse  som  de  foreligge  her;  han  fik 
kun  Resultaterne  at  vide,  og  han  kunde  nu  engang  ikke  tænke 
sig  disse  grundede  i  Andet  end  ond  VilKe  eller  personlig 
Animositet  imod  ham,  og  da  meest  fra  Molbechs  Side.  Naar 
denne  næsten  stadigt  kom  til  det  Resultat,  at  Stykket  ikke 
kunde  antages,  da  behøver  det  ikke  at  forsvares,  at  han  fulgte 
sin  Overbeviisning    om    hvad    der    hørte    til  den  danske  Skue- 

pladses  berettigede  Fordringer;  men  det  er  sandsynligt,  at  ikke 
Faa  ville  misbillige  de  haarde  Udtryk  i  Motiveringerne.  Det 
er  dog  ikke  billigt  at  glemme,  at  Censurprotokollen  var  en  for 
Almeenheden  lukket  Bog,  og  at  Molbech  saaledes  her  kun 
har  gjort  sig  en  Privatfornøielse  af  at  give  sin  Ærgrelse  Luft, 
den  aldrig  ophørende  Ærgrelse  over  det,  som  han  kaldte  Sjuskeriet. 
Men  lad  os  et  Øieblik  komme  tilbage  til  Eventyrene  og 
deres  Bedømmelse  samt  min  Fremstilling,  der  er  foranlediget 
ved,  at  Brandes  har  saa  at  sige  deelt  Andersens  Forfatterliv 
i  to  Dele: 

a.  det  jagede  Dyr  i  den  danske  Literatur, 

b.  den  lykkelige  Eventyrdigter. 

Jeg  har  ikke  Noget  mod  en  Tvedeling,  men  vel  imod  denne 
kortfattede  Gharakteristik  af  den  første  Periode.  Det  er  jo 
forøvrigt  let  forklarligt,  at  der  findes  noget  Modstridende  i  Op- 
fatningen af  Andersen  og  hans  Digterskjæbne,  naar  den  Ene 
—  der  har  kjendt  ham  fra  Bårne-  til  Oldinge-Alderen  —  be- 
skriver ham  som  Menneske  og  søger  at  vise,  at  netop  dette 
Menneskelige  maatte  give  hans  Forfattervirksomhed  dens  sær- 
egne Præg,  medens  den  Anden,  der  ikkun  har  havt  et  kort- 
varigt Bekjendtskab  til  ham,  construerer  ham  for  den  første 
Halvdeel  af  <Mit  Livs  Eventyr »,  og  for  den  anden  Halvdeel 
af  sin  egen  geniale  Opfatning  af  Eventyrene.  —  Jeg  henviser 
til  Afhandlingen  om  disse;  thi  den  er  lystelig  at  læse  og  tale 
om.  Det  er  i  Grunden  Indledningsordene,  der  have  bragt  mig 
til  at  skrive  dette;  de  lyde  saaledes: 

«Der  skal  Mod  til  at  have  Talent.  Man  maa  vove  at 
fortrøste  sig  til  sin  Indskydelse;  man  maa  stole  paa,  at 
det  Indfald,  der  opstaaer  i  Ens  Hjerne,  er  sundt,  at 
deu  Form,  der  falder  En  naturlig,  selv  om  den  er  ny, 
har  Bet  til  at  være;  man  maa  have  vundet  Dristighed 
til  at  udsætte  sig  for  at  blive  kaldt  affectert  eller  vild, 

for  man  kan  betroe  sig  til  sit  Instinot  og  følge  det 
hvorhen  det  ferer  og  byder.  Armand  Carrel  sagde: 
Jeg  skriver  ikke  som  man  skriver,  men  som  jeg  skriver 
—  og  dette  er  Begavelsens  almindelige  Formel*. 

Tagne  i  deres  Almindelighed  synes  disse  Ord  at  udtale  en 
omfattende  Syndsforladelse  for  de  fleste  Digterfeil  —  hvorfra 
dog  udtrykkeligt  undtages  <  Jaskværk  og  Skaberi »  —  og  alt- 
saa  en  Afviisning  af  alle  Ankerne  over  Andersens  tidligere 
Production.  Andersen  skulde  altsaa  have  Bet,  naar  han  til 
Dadelen  over  Sproget  i  hans  Ungdomsarbeider  svarede:  «det  er 
eiendommehgt  for  mig>.  Dette  er  naturligviis  ikke  Brandes1 
Mening;  til  Overflod  bekræftes  dette  ved  en  senere  Anmærk- 
ning om,  at  Eventyrene  en  sjelden  Gang  plettes  af  stygge  Sprog- 
feil,  især  af  Germanismer.  Han  indleder  kun  sine  Betragt- 
ninger over  den  hidtil  ukjendte  Fortællemaade  ved  at  hævde 
« Talentets  Bet  til,  hvor  ingen  gængs  Form  tilfredsstiller  dets 
Naturs  eiendommelige  Krav,  at  danne  nye  Former,  naar  det 
finder  en  Byggeplads,  hvor  disse  kunne  udfolde  sig  let  og  frit. 
En  saadan  Byggeplads  fandt  Andersen  i  Eventyret*. 

Det  er  ligesaa  sandt  som  det  er  smukt  anvendt  paa  An- 
dersens »dristige  Pretension :  at  udtrykke  sig  mundligt  skjendt 
paa  Prent*. 

Dette  henleder  mine  Tanker  paa  hine  Tider,  da  Andersen 
fandt  »Byggepladsen*.  Du  er  jo  netop  et  af  hiin  Tids  Bern, 
og  Du  har  vist  bevaret  en  levende  Erindring  om  ham  som  For- 
tæller.    Derfor  endnu  nogle  Ord  for  at  opfriske  denne  Erindring. 

I  flere  af  de  Kredse,  hvor  han  daglig  kom,  fandtes  Smaa- 
bern,  som  han  gav  sig  af  med ;  han  fortalte  dem  Historier,  som 
han  deels  selv  lavede  i  Øieblikket,  deels  hentede  fra  bekjendte 
Eventyr;  men  hvad  enten  han  fortalte  sit  eget  eller  gjenfortalte, 
var  Fortællemaaden  saa  udelukkende  hans  egen  og  saa  le- 
vende, at  den  henrykte  Børnene.     Ham  selv  morede  det  at  give 

sit  Lune  dette  frie  Spillerum,  Talen  gik  ustandseligt,  rigeligt 
udstyret  med  de  for  Børnene  bekjendte  Talemaader,  og  med 
Fagter,  som  passede  dertil.  Selv  den  tørreste  Sætning  gav  han 
Lir :  han  sagde  ikke :  »Børnene  kom  paa  Vognen  og  saa  kjørte 
de«,  men:  »saa  kom  de  paa  Vognen,  farvel  Far,  farvel  Mor, 
Pidsken  smældede  smæk,  smak,  og  væk  foer  de  hei  vil  du 
gaae.«  De,  der  senere  have  hørt  ham  oplæse  sine  Eventyr, 
kunne  kun  danne  sig  et  svagt  Begreb  om  dette  Foredrags  eien- 
dommelige  Livlighed  i  Børnenes  Kreds. 

Det  er  ganske  vist  i  de  Tider  ikke  faldet  ham  ind,  at 
noget  Saadant  kunde  bruges  paa  anden  Maade  end  mundligt  og 
til  Forlystelse  for  Børn.  Men  den  Glæde,  som  de  mundlige 
Fortællinger  vakte  i  hans  Kredse,  maatte  naturligviis  lede  til 
det  Spergsmaal,  om  ikke  Flere  kunde  gjøres  deelagtige  deri, 
altsaa  gjennem  Pressen ;  men  skulde  de  trykkes,  maatte  de  komme 
frem  i  hans  Taleform;  enhver  anden  var  umulig.  Meningen 
var  neppe,  at  Børn  skulde  læse  dem,  men  at  de  Vozne  skulde 
oplæse  eller  gjenfortælle  dem,  saåvidt  muligt  i  den  Andersenske 
Tone.  Forsøget  blev  altsaa  gjort  med  et  beskedent  lille  Hefte 
i  Sedez,  som  kostede  24  Sk.  Det  var  saaledes  let  tilgængeligt 
og  fandt  ogsaa  god  Afsætning.  Samlingen  voxede  til  to  Bind 
(1835 — 42)  og  oplagdes  flere  Gange.  —  Men  hvad  sagde  Kri- 
tiken?  havde  den  Øie  for,  at  her  var  fremkommet  noget  Usæd- 
vanligt? »Maanedsskrift  for  Literatur«  betragtede  det  vel  som 
en  let  Spøg,  der  stod  udenfor  den  danske  Literatur.  To  An- 
meldelser har  jeg  ovenfor  omtalt;  og  skulde  Du  tage  disse  til 
Indtægt  for  Din  Mening  om  Datidens  Bornerthed,  saa  kan  jeg 
ikke  fortænke  Dig  deri. 


Af  en  let  begribelig  Frygt   for   at  blive  for  vidtløftig  i 
min  Charakteristik  af  Andersen,   har  jeg  ikke  udtalt  mig  for 

Dig  om  alle  Yttringer  af  hans  »Sjælesyge«.  Det  er  dog  til 
den  rette  Forstaaelse  af  hans  Væsen  og  til  en  Forestilling  om, 
hvormeget  han  har  maattet  lide,  nødvendigt  at  omtale  hans 
Ængstelighed  og  hans  skiftende  Stemninger. 

Ængsteligheden  viste  sig  i  hans  tidligste  Tid  ikke  som 
en  Sygelighed;  den  var  en  ligefrem  Følge  af  hans  ustyrlige 
Phantasi;  han  saae  Farer,  hvor  ingen  Anden  vilde  have  fondet 
dem.  Det  vilde  jo  ikke  være  urimeligt,  om  han  paa  sine 
mange  Eeiser  i  fremmede  Lande  en  enkelt  Gang  havde  be- 
fundet sig  i  en  farefuld  Situation;  men  jeg  har  ikke  kunnet 
see  andet,  end  at  hans  Phantasi  har  lavet  alle  de  Farer,  som 
hans  mange  Meddelelser  i  Brevene  skildre.  Det  har  formelig 
været  en  Trang  for  ham  at  tænke  sig  mulige  Farer,  og  da  at 
udmale  dem,  som  om  han  virkelig  havde  været  udsat  for  dem. 
Især  gave  Jernbaner  og  Sereiser  ham  ofte  Stof  dertil.  At  han 
ved  et  stærkt  Bølgeslag  mod  Skibet  troede,  at  dette  var  stedt 
paa  en  Sandbanke,  er  ikke  saa  forunderligt;  men  charakteristisk 
er  det,  at  han,  overbeviist  om  Feiltagelsen ,  endda  betroer  os 
sine  Fornemmelser  i  Anledning  af  »Sandbanken«.  Derfor 
skriver  han:  Katakomberne  under  Bom  ere  noget  usikkre,  dog 
har  jeg  med  D.  og  N.  bevandret  dem ;  det  gik  godt  af,  Molbech 
har  ikke  vovet  det».  Og  derfor  fortæller  han  saadanne  Ting, 
som  fra  Tanger,  at  han  havde  været  paa  et  Sted,  »hvor  der 
for  2  Aar  siden  var  seet  Løver«.  At  dette  tidligt  har  ligget 
i  hans  Disposition  sees  ogsaa  af  et  Brev  fra  Maii  1826,  ifølge 
hvilket  hans  første  Reise  med  nogle  Miles  Kjersel  gjennem 
Sjelland,  »ikke  har  været  uden  Fare,  da  Veien  gik  Bakke  op 
og  Bakke  ned.« 

Han  var  dog  egenlig  mere  ængstelig  for  sin  Helbred,  uagtet 
han,  afseet  fra  hans  Nerveusitet,  havde  en  udmærket  Consti- 
tution.  Jeg  kan  ikke  mindes,  at  han  har  været  egenlig  syg 
fer  de  sidste  Par  Aar;  og  selv -.under  denne  alvorlige  Sygdom 
var  han  oven  Senge  indtil  det  Sidste.     Derimod  vrimler   der  i 

hans  Breve  af  Tandpiner;  han  var  vistnok  plaget  deraf,  men 
alle  hans  Venner  skulde  vide  det,  og  Lægerne  skolde  raadspørges. 
At  disse  tyldede  Noget  i  ham,  som  hverken  gjorde  fra  eller  til, 
beroligede  ham.  Derfor  hedder  det  i  et  Brev  fra  Chb.  Wulff  : 
»Du  feiler  nu  aldrig  noget,  naar  blot  du  faaer  Lov  til  at  tage 
for  et  Par  Rigsdaler  Mixtur  om  Pagen«.  Og  saaledes  blev  det 
bestandigt  ved;  næsten  hver  Pag  havde  han  et  eller  andet 
»Tilfælde«  at  fortælle  om,  stundom  kunde  han  forevise  f.  Ex. 
en  lille  rød  Plet  paa  Haanden,  som  »Theodor  maatte  see  paa, 
for  at  sige  om  det  var  noget  Alvorligt.«  Sædvanlig  fik  han 
da  et  Svar,  som:  at  det  saae  ud  som  Fnat,  men  at  det  maaskee 
kunde  blive  en  Brandbyld  —  denne  Spøg  harte  han  gjerne. 
Pet  var  vel  egenlig  kun  blevet  ham  en  Vane  at  gjøre  Op- 
hævelse af  saadanne  Smaating;  men  ganske  uberørt  af  Æng- 
stelse har  han  dog  ikke  været,  naar  han  f.  Ex.  omtaler  Fru 
Seeres  Hunde  i  det  sidste  af  de  trykte  Breve,  eller  naar  han 
skriver  til  Ingemann  (1855):  »Katten  bed  mig  i  Fingrene, 
saa  nu  har  jeg  det  at  gaae  og  ængste  mig  over,  skjøndt  der 
ikke  blev  bidt  Hul,  kun  givet  Tryk  ind  i  Huden;  men  det  er 
nok  for  mig  til  at  spore  Hede,  Smerte  og  Trækning,  som  nok 
egenlig  ikke  er  der.» 

Jeg  kunde  ønske,  at  jeg  i  Andersens  levende  Live  havde 
samlet  en  Fortegnelse  over  hans  »Farer  og  Tilfælde«  og  havde 
oplæst  dem  for  ham.  Jeg  er  sikker  paa,  at  han  vilde  have 
leet  hjerteligt.  Hans  Sands  for  det  Komiske  kunde  i  den  Grad 
tage  Magten  fra  hans  Selviskhed,  at  han,  naar  han  saae  sig 
selv  sat  i  en  komisk  Belysning,  morede  sig  derover  (naturligviis 
kun  i  vor  snevre  Kreds).  Pet  viste  sig  især  i  hans  Samtaler 
med  Pin  Moder,  f.  Ex.  naar  hun  greb  ham  i  en  lille  uskyldig 
Løgn.  Men  ogsaa  naar  han  fortalte  hende  en  sandfærdig  Be- 
givenhed, i  hvilken  han  ikke  nævnedes,  men  som  han  dog  ved 
en  Idee- Association  let  kunde  bringes  i  Forbindelse  med,  naar 
han  fortalte  dette  i  den  uskyldigste  Tone  og  hun  saa  sagde: 

»Jeg  veed  godt,  hvorfor  De  fortæller  mig  dette,  men  De 
narrer  ikke  en  syv  Aar  gammel  Ræveunge«  (Talemaade  af  mig 
nbekjendt  Oprindelse)  —  saa  jublede  han  over  at  være  grebet. 
Selv  hans  Latter  havde  noget  Eiendommeligt;  den  var  ikke  en 
vedblivende  eller  krampagtig  Leen,  men  ufravigelig  et  tre  Gange 
gjentaget  »Ha,«  umiskjendeligt  kommende  fra  et  oprømt  Indre. 

Hvor  elskværdig  var  Andersen  ikke  i  saadanne  Øieblikke, 
og  hvor  vare  vi  da  ikke  Alle  glade  ved  ham! 

Jeg  kommer  tilbage  til  hans  »Ængstelighed«.  Denne  var 
alvorlig  med  Hensyn  til  hvad  han  nød  af  Spise  og  Drikke,  det 
vil  sige:  han  fik  let  en  Mistanke.  Et  Ezempel  paa  denne 
mistænksomme  Ængstelighed  er  følgende.  I  lang  Tid  fik  han 
hver  Formiddag  hos  os  en  Kop  Salep;  en  Dag  besørgede  imod 
Sædvane  Pigen  dette  i  Kjøkkenet.  Men  han  var  ikke  at  for- 
maae  til  at  røre  det;  han  frygtede  for,  at  Pigen  kunde  ude  i 
Kjøkkenet  have  »taget  feil  af  hvidt  Sukker  og  Arsenik«. 

Han  havde  ogsaa  den  let  begribelig  Ængstelighed  med 
Hensyn  til  at  blive  levende  begravet;  men  hans  Sikkerheds- 
foranstaltning derimod  var  ganske  eiendommelig.  Han  havde 
nemlig  i  lang  Tid  liggende  paa  sit  Natbord  en  Seddel,  hvorpaa 
stod  skrevet:  »Jeg  er  skindød  I« 

Ængstelserne  under  hans  senere  virkelige  Sygdom  finder 
jeg  ingen  Grund  til  at  beskrive. 

Til  hans  Charakteristik  hører  derimod  ogsaa  en  Betragtning 
af  hans  skiftende  Stemninger.  Jeg  forbigaaer  de  mange 
Beviser,  der  kunne  hentes  fra  Brevene  fra  Skoletiden,  og  holder 
mig  kun  til  hans  tidlige  Forfatterliv.  Jeg  maa  dog  advare  imod, 
at  hans  Ord  altid  betragtes  som  Udtryk  for  en  virkelig 
Stemning. 

Naar  han  fandt  et  piqvant  Udtryk  for  Charakteriseringen 
af  en  Person  eller  en  Situation  —  og  af  saadanne  Udtryk  havde 
han  et  stort  Formad  —  generede  en  Overdrivelse  ham  ikke. 
I  daglige  Samtaler  i  den  nærmeste  Kreds  ødslede  han  med  dem, 

men  man  finder  ogsaa  mange  i  hans  Breve.     Et  af  de  groveste 
Exempler,  som  han  selv  har  ladet  trykke,  er  følgende: 

»Tungt  var  det  vist  for  min  bedste  Ven, 
Han  samled  al  Gift  og  gav  mig  den: 
»Det  styrker  1  Det  maa  Du  drikke«. 

Han  vidste  godt,  at  dette  ikke  foruroligede  mig;  han 
truede  mig  oftere  med,  at  han  vilde  bruge  dette  eller  hiint  Ud- 
tryk om  mig;  men  det  endte  gjerne  med,  at  han  kun  sagde: 
»det  er  da  ogsaa  ærgerligt,  at  man  ikke  kan  gjøre  Dem  gal  i 
Hovedet.«  Undertiden  vare  hans  haarde  Udtryk  meente,  f.  Ex. 
naar  han  kalder  sine  Recensenter  »vaade  Hunde,  der  komme 
ind  i  hans  Stue  og  lægge  sig  paa  de  bedste  Steder«.  Men 
naar  han  til  en  ung  Pige  i  vor  Familie  skriver  (1843)  om  sin 
Glæde  over  »Den  grimme  Ællings«  Modtagelse  og  tilføier,  »at 
Kundskabstræets  Slange  neppe  siger  sin  Mening,  naar  det  næste 
visne  Blad,  som  man  kalder  intelligent,  falder  fra  Træet,« 
og  naar  han  betroer  hende  dette  som  en  Hemmelighed,  »uden 
Frygt  for  at  blive  jaget  med  Flamme-Riis  ud  af  Venskabs- 
Paradiset  i  Amaliegade«  —  saa  er  Hensigten  kun  at  sige  noget 
Piqvant  om  Heiberg  og  at  det  tilføiede  Hib  til  Familien  skal 
komme  til  dennes  Kundskab. 

Som  det  meest  fremtrædende  Exempel  vil  jeg  nævne 
Agnete-Historien  og  hvad  der  fulgte  paa  denne. 

Paa  samme  Tid  som  han  sidder  i  Rom  og  forelæser 
Agnete  for  Thorvaldsen  og  de  andre  Kunstnere,  »som  bleve 
dybt  rørte«,  og  medens  »han  hører  hjemme  fra,  at  de  ere 
smeltede  i  Taarer«,  faaer  han,  ligeledes  hjemmefra,  Kritiken, 
nemlig  Molbechs  og  Heibergs  Breve  om  hans  to  Vaudeviller, 
og  mit  nu  rimeligviis  berygtede  Brev  af  18.  Decbr.  1833  (Trykt 
Samling  Nr.  35);  »og  nu«,  siger  han,  »seer  han  sin  Ære  tabt, 
alle  sine ' Forhaabninger  som  falske  Bobler,  nu  har  han  tømt 
Giflen,  som  Vennerne  række  ham.« 

Af  hans  skiftende  og  næsten  samtidige  Stemningsudbrud, 
ogsaa  i  Anledning  af  »Agnete«,  vil  jeg  forære  Dig  følgende 
Blomstersamling  fra  1834: 

8.  April  til  Fra  Læssøe:  »Man  har  knækket  Svingfjederen  paa 
Fuglen.  Gud  gav  mig  det  aandelige  Adelsdiplom,  som 
man  har  sønderrevet.  Min  Sjæls  Lykke  hang  kun  ved 
en  Traad,  og  den  har  min  kjæreste  Yen  overskaaret.« 

16.  Maii  til  Ludvig  Muller:  »Edvard  er  min  solideste  Ven.« 
26.  Maii  til  E.  Collin:    »Deres  Hjerte   kan  maaskee  undvære 

mig,  mit  kan  ikke  undvære  Dem.« 

17.  Junii  til  Jette  Wulff:  »Jeg  er  krænket  af  et  Menneske, 

jeg  har  betroet  hver  Tanke.    Digteren  er  død,  myrdet  i 
Italien.« 

11.  Julii  til  Jonas  Collin:  »Der  ere  dog  mange  gode  Mennesker 
til;  og  de  Poeter,  som  sige,  at  Verden  er  en  Jammerdal 
med  Kjeltringer  i,  skulde  have  Prygl.« 

11.  Julii  til  E.  Collin:  »Nu  sees  vi  jo  snart!  mon  De  seer 
ældre  ud?  Kom  mig  nu  ret  kjærligt,  ret  broderligt  imøde.« 

3.  Aug. :  var  han  atter  hos  os  »som  et  hjemvandret  Barn  i  den 
kjære  Kreds.«     Og  i 

October  »var  der  Digterselskab  hos  Collins;  Hertz,  Heiberg 
og  jeg  vare  de  Fremmede,  eller,  som  den  gamle  Collin 
sagde,  der  var  kun  to  Fremmede,  thi  Andersen  er  en 
Søn  af  Huset;  Heiberg  var  vittig,  Hertz  døv,  (men 
ungdommelig),  og  jeg  var  morsom.  Ja  De  kan  ikke 
troe,  hvor  jeg  har  taget  mig  op.  Collin  siger:  han  er 
bleven  en  ganske  solid  Fyr,  men  de  gamle  Manerer  har 
han  ikke  lagt  af.  Fru  Drewsen  og  Louise  forsikkre: 
Han  er  bleven  ellevild  og  overgiven,  kaad  i  høieste 
Grad.« 
Den  myrdede  Digter  var  saaledes  baade  hurtigt  og  grundigt  — 

indtil  videre  —  kommet  til  sig  selv  igjen. 

Men  hans  gamle  Fordringer  til  Vennerne  vare  ikke  der- 

med  opgivne.  Krisen  var  overstaaet  i  hans  Forhold  til  den  ene 
af  hans  »Opdragere«,  der  havde  taget  sit  Parti;  men  ikke  saa  med 
den  anden.  I  et  Brev  fra  denne  Tid  til  Jette  Wulff  forekommer 
et  Stykke,  hvori  han,  næst  at  oonstatere  sin  Forsoning  med 
mig,  i  sin  Phantasi  seer  sig  selv  hævet  over  alle  »belærende 
Prædikanter«,  han  lader  Folk  »slnddre«,  han  er  »hellig«,  og 
anstiller  sig  »beskeden«,  (skjendt,  siger  han,  jeg  var  mere  be- 
skeden i  gamle  Dage,  da  jeg  talte  saameget  om  mig  selv)  og 
han  føler  sig  meget  tilfreds  ved  at  spille  denne  Comedie.  Men 
da  Phantasien  slipper,  idet  han  staaer  overfor  Virkeligheden: 
Fru  Wulff,  forandrer  Tonen  sig.  Thi  Fru  Wulff  havde  ikke 
forandret  sin  Maneer,  hun  var  endnu  den  samme  »belærende 
Prædikant«.  Og  da  skriver  han  i  dette  Brev:  »Jeg  er  blevet 
krænket  dybt,  og  det  af  Deres  Moder.  Vi  sees  vel  som  sæd- 
vanligt een  Gang  om  Ugen  og  tale  om  alleslags,  men  —  den 
bittre  Braad  sidder  mig  i  Hjertet;  der  er  en  Skillevæg  mellem  os«. 

Dette  var  ikke  andet  end  en  gjensidig  Irritation  mellem 
de  to  Paagjældende ;  han  irriterede  hende  ved  sine  ubesindige 
Tttringer  om  hans  Ligestilling  eller  endog  Overlegenhed  ved  Siden 
af  Tidens  meest  yndede  Forfattere.  At  dette  ikke  var  noget 
Enestaaende,  seer  jeg  af  et  Brev  fra  mig  af  13.  Julii  1830. 
Jeg  fortæller  ham  deri  om  en  anseet  Mand,  der  havde  beklaget 
sig  over  hans  Indbildskhed,  og  fortsætter: 

»Fader  sagde,  at  han  vidste  ikke  selv,  hvorledes  De  havde 
det;  men  De  kom  undertiden  med  Exclamationer,  som  ret  kunde 
ærgre  Folk;  f.  Ex.  at  De  engang,  da  han  sagde:  »De  maatte 
ønske,  De  kunde  skrive  en  saadan  Roman  som  Ingemann«,  ud- 
brød: »Nei  det  veed  Gud,  det  vilde  jeg  ikke  ønske«,  dette 
antog  han  imidlertid  for  at  være,  som  han  udtrykte  sig,  Fjanteri. 
Er  nu  dette  Deres  virkelige  Mening,  saa  skal  jeg  ikke  indlade 
mig  paa  et  saa  frugtesløst  Arbeide,  som  det,  at  betage  En  sin 
gode  Mening  om  sig  selv;  men  det  er  høist  uklogt,  høist  skade- 
ligt for  Dem  med  Hensyn  til  Andres  Mening  om  Dem.     De 

skylder  Dem  selv  at  skjule  det;  saameget  kan  og  bør  jeg  sige.« 
Det  maa  nu  ikke  glemmes,  hvad  Andersen  var  i  1830,  og 
hvor  heit  Ingemanns  Romaner  dengang  vare  skattede. 

Men  det  skal  heller  ikke  glemmes,  at  Andersen  har  aabent 
og  oprigtigt  udtalt  sig  herom.  Naar  man  har  læst  Slutningen 
af  hans  Brev  til  mig  af  11.  Julii  1830,  svinder  enhver  Mistanke 
om,  at  han  dengang  led  af  en  saadan  Indbildskhed.  De  mange 
Drillerier  og  især  nærgaaende  Bemærkninger  fra  Folk,  som  han 
ikke  stod  i  nærmere  Forhold  til,  fremkaldte  de  trodsige  Stem- 
ninger, i  hvilke  han  lod  sig  henrive  til  at  benytte  saadanne 
Overdrivelser  som  et  Vaaben.  Men  det  var  alligevel  en  heist 
uheldig  Maneer,  som  skadede  ham  meget  i  det  almindelige  Om- 
domme. 


Der  er  et  Punct  i  mit  Forhold  til  Andersen,  som  jeg 
kunde  ønske  at  fortie.  Det  er  ikke  rimeligt,  at  det  er  undgaaet 
Din  Opmærksomhed,  at  der  paa  flere  Steder  i  Brevene  er  hentydet 
dertil;  naar  Du  desuagtet  ikke  har  berørt  det,  maatte  jeg 
antage,  at  det  skete  af  Delioatesse,  og  heri  maatte  jeg  finde  en 
Opfordring  til,  enten  at  udelade  af  hans  Breve  alle  de  paa- 
gjældende  Steder,  eller  at  stole  paa,  at  disse  vilde  forsvinde  i 
den  store  Masse,  eller  aabent  at  udtale  mig  derom.  Det  første 
vilde  jeg  ikke,  fordi  jeg  aldrig  af  Hensyn  til  mig  selv  har  ude- 
ladt af  Andersens  Breve  Noget,  der  kunde  belyse  hans  Væsen 
og  Forhold ;  det  Andet  havde  den  Mislighed,  at  jeg  af  en  kritisk 
Læser  kunde  opfordres  til  at  give  en  Forklaring.  Hvorfor  jeg 
valgte  det  Tredie,  vil  Slutningen  af  dette  Brev  vise.  Altsaa 
til  Sagen. 

Strax  efter  sin  første  Udreise  i  1831  skrev  han  et  Brev 
til  mig,  hvori  han  foreslog,  at  vi  skulde  sige  Du  til  hinanden. 
Dette  fremkaldte  et  Brev  fra  mig,  i  hvilket  jeg  aabent  og  ærligt 

og  i  den  kjærligste  Tone  skildrede  ham  den  Egenhed  hos  mig, 
at  jeg  havde  Antipathi  mod  Dus- Væsen  i  Almindelighed,  naar 
det  ikke  skrev  sig  fra  Drengeaarene;  jeg  erkjendte,  at  jeg  i 
denne  Henseende  var  en  Særling.  Men  jeg  vil  ikke  skjule,  at 
netop  her  var  det  hans  Personlighed  ligeoverfor  min,  der  var 
bestemmende  for  mig.  Jeg  var  ung  og  livsglad  og  vilde  have 
en  »Kammerat«;  det  kunde  han  med  sine  ofte  tunge  Drømme- 
rier ikke  være.  Han  drømte  om,  i  mig  at  finde  en  »Roman- 
Ven«;  dertil  duede  jeg  aldeles  ikke1. 

Hvorledes  optog  han  nu  dette?  Paa  den  smukkeste  og 
for  mig  glædeligste  Maade  blev  Sagen  afgjort  ved  hans  Brev 
af  11.  Junii  1831.  Vel  dukkede  Tanken  op  igjen  i  hans 
Breve  af  24.  Sept.  1833  og  28.  Aug.  1835 ;  i  en  spegende 
Form  kommer  den  igjen  i  hans  Breve  af  26.  April  1846  og 
27.  Junii  1847. 

Jeg  kommer  nu  til  Forklaringen  af,  hvorfor  jeg  har  opholdt 
mig  ved  denne  Barnehistorie. 

Blandt    hans  Papirer   har   jeg    fundet  et  ikke  fuldfort  og 


1  Han  har  selv  senere  betegnet  vort  Forhold  saaledes:  »Denne 
Contrast  og  dog  store  Harmoni,  et  Mysterium,  der  ikke  tør  analyseres,  c 
Han  tvivlede  aldrig  om,  at  jeg  var  hans  sande  Ven,  men  han  fandt 
mig  for  tør  eller  kølig  af  en  Ven  at  være.  Allerede  i  1880  siger  han: 
>Moraliseer  ikke  for  mig;  der  har  enkelte  Gange  i  Deres  Breve  været 
noget  —  noget  Solidt,  noget  om  Fremtiden,  c  Om  mine  Breve  siger 
han  senere:  »Venskabs-Stilen  vil  ikke  ret  gaaec  —  Et  Vidnesbyrd 
fra  en  tidlig  Tid  om  hans,  jeg  kunde  fristes  til  at  sige,  nerveuse 
Ej  ærlighed  foreligger  i  et  Brev  fra  Nørager  i  Sommeren  1832,  hvori 
en  af  de  derværende  Gjæster  skriver  til  mig:  »Skriv  endelig  et  Brev 
til  det  underlige  Menneske  Andersen;  det  forstyrrer  min Fornøielse  at 
see  og  høre  den  Sjæleangst,  han  gaaer  i,  for  at  De,  Louise,  Ingeborg, 
lille  Viggo  og  Alle  sammen  skulle  glemme,  at  han  endnu  lever,  at 
han  tildeels  kun  existerer  i  Dem,  at  hans  første  Tanke  om  Morgenen, 
hans  sidste  om  Aftenen  er  Edvard  Collin.  Skriv  ham  til,  De  gjør 
Uret  baade  mod  ham  og  mig  og  hele  Befolkningen,  som  alle  ret  af 
Hjertet  holde  af  ham.  c  — 

aldrig  afsendt  Brev  til  min  Kone,  dateret  Stockholm  3.  Ootober 
1865,  hvori  han,  ligesom  i  samtidige  Breve  til  mig,  skildrer  sin 
Glæde  over  den  mageløs  hjertelige  Modtagelse,  han  fandt  der. 
Han  fortæller,  at  han  i  Upsala  blev  modtaget  med  følgende 
Digt: 

Der  kommer  han,  der  kommer  kongen, 
Vår  barndoms,  våra  drttmmers  kung, 
Se  diktan,  or  hans  hjerta  -sprungen, 
Och  vid  hans  sida  evig  ung. 
Hun  er  hans  brud,  han  har  ei  annan 
Ån  den  af  himlen  sjelf  han  fik  — 

og  føier  hertil: 

»Jeg  blev  veemodigt  grebet  ved  disse  sidste  Stropher,  fik 
hele  Fornemmelsen  af  min  Eensomhed;  thi  rigtigt  Huus  og 
Hjem  trænger  jeg  til.  Min  Musa  forlade  mig  det,  hun  har  jo 
givet  mig  Hæder  og  Levebrød;  men  Hjertet  forlanger  endnu 
noget  meer.  —  Idag  var  hos  Beskow  en  stor  Middag  for  mig. 
(Her  komme  Lunerne  pludseligt  over  ham).  Da  jeg  for  16 
Aar  siden  var  her,  sagde  den  gamle  høit  ærede  Herre  med  de 
mange  Ordener:  »Andersen,  vi  maa  sige  Du  til  hinanden«. 
Jeg  blev  yderlig  forlegen  men  maatte  gaae  ind  derpaa.  Jeg 
havde  en  Sky  derfor;  De  veed,  at  jeg  i  ungdommelig  Hen- 
givenhed for  Deres  Mand  foreslog  ham  det  samme;  han  vilde 
det  ikke,  men  drak  paa  samme  Tid  Dus  med  den  meget 
hæderlige  **;  aldrig  har  jeg  glemt  det.  At  jeg  endnu  skriver 
det  ned,  bor  smigre  ham.  Just  iaften  er  jeg  kommet  til  at 
tænke  derpaa  ved  den  Betydning  Beskow  lagde  i  sit  og  mit 
broderlige  Forhold,  og  hvor  langt  anderledes  er  det  ikke  mellem 
Deres  Mand  og  mig,  uagtet  vi  ikke  sige  Du.  Han  er  mig  saa 
kjær  endnu,  som  da  jeg  i  ham  saae  en  Søn  af  den  mægtige 
Collin,  og  jeg  var  den  fattige  Andersen,  de  Alle  turde  sparke 

til  og  spytte  paa.  —  Hvorfor  skriver  jeg  nu  dette  til  Dem, 
som  jeg  slet  ikke  vil  sige  noget  Uvenligt,  Dem  jeg  ærer  og 
skatter;  men  naar  jeg  løftes  rigtig  høit,  bæres  op  mellem 
Mænd  man  bemærker,  kommer  hele  Fortiden  saa  forunderligt 
frem.  Jeg  føler,  hvor  Intet  jeg  er  uden  Vorherre,  men  jeg 
føler  dertil,  hvor  tidt  Menneskene  her  ikke  ville  erkjende  Guds 
Naade  for  mig,  og  da  blusser  det  op  i  mig.  En  ganske  udsøgt 
Kreds  havde  Beskow  samlet  idag«.  — 

Hermed  slutter  Brev-Fragmentet. 

Og  dette  skriver  Andersen  som  en  bedaget  Mand  efter 
30  å  40  Aars  Samliv  med  mig,  et  Samliv,  i  hvilket  hiin  barn- 
agtige Begivenhed  ikke  havde  kastet  den  mindste  Skygge. 

Var  det  ikke  Sygdom? 

Samtidigt  sender  han  os  to  gemytlige  Breve  om  sin 
Modtagelse  i  Upsala,  om  Middagen  hos  Beskow,  og  i  det  Hele 
i  en  glad  men  længselsfuld  Stemning. 

Spørges  der  nu,  hvorfor  jeg  har  rippet  op  i  denne  Historie, 
som  vist  hos  de  Fleste  vil  stille  mig  i  et  ufordeelagtigt  Lys,  da 
er  mit  Svar,  at  den  fremfor  alt  Andet  er  et  Beviis  paa  den 
sørgeligste  Eiendommelighed  hos  Andersen,  nemlig  hans  Trang 
til  at  tilbagekalde  i  Erindringen  alle  Ubehageligheder,  der  havde 
truffet  ham  i  Livet;  han  formelig  ledte  efter  dem  og  tirrede 
sig  selv  dermed.  Disse  Udbrud  vare  ikke  Charakteertræk  men 
sygelige  Stemninger.  I  det  daglige  Liv  mellem  os  mærkede  vi 
saa  godt  som  ikke  noget  dertil,  men  desto  tydeligere  vare  de, 
naar  han  borte  fra  Hjemmet  følte  sin  Eensomhed,  og  da  næsten 
altid  meest,  naar  han  efter  en  Dag,  fuld  af  overstrømmende 
Hædersbevisninger  fandt  sig  ene  i  sit  Logis;  da  førte  den 
sygelige  Phantasi  ham  ind  i  Sammenligninger  mellem  ude  og 
hjemme;  ethvert  ubetydeligt  Tilfælde  fra  hans  tidligste  Tid,  en 
formeentlig  Tilsidesættelse,  en  Mangel  paa  den  Anerkjendelse, 
han  troede  sig  berettiget  til  at  fordre,  en  alvorlig  Kritik  — 
alt    dette    stod    da    med    levende  Træk  fbr  hans  Phantasi  som 

ligesaa  mange  personlige  Krænkelser;  og  saa  maatte*  han  skaffe 
sig  Luft.  Disse  Aftenstemninger  nedskrev  han  da  strax,  og  de 
gik  da  videre  til  dem  i  Hjemmet,  hos  hvem  han  troede  at 
finde  Gehør  for  sine  Klager.  Naar  i  Weimar  »de  heie  Her- 
skaber kom  ham  saa  hjerteligt  imøde«  kande  han  ikke  lade 
være  »at  tænke  paa  Maanedsskrift  for  Literatur  og  den  sølle 
Cl.  Petersen  i  Fædrelandets  Spalter.«  Undertiden  skrev  han 
sine  Klager  paa  løse  Sedler  (som  ere  fundne  efter  ham).  En 
enkelt  Kritik  bragte  ham  f.  Ex.  til  at  nedskrive: 

Den  vaade  sorte  Snegl  ved  Rosen  sad 
Og  ærgred  sig  —  ham  Godtfolks  Tale  stødte  — 
»De  kalde  Rosen  smuk,  fy,  jeg  maa  spytte! 
Nu  har  jeg  sat  mit  Mærke  paa  dens  Blad.« 

En  Beskrivelse  af  hans  sidste  Sygdoms-Aar  vil  jeg  ikke 
indlade  mig  paa,  men  jeg  maa  nødvendigviis  berøre  hans 
mentale  Tilstand  under  denne.  Det  er  jo  naturligt,  at  hans 
febrilske  Paroxysmer  vare  baade  hyppigere  og  intensivere. 
Han  maatte  nu  meddele  Andre,  endog  ganske  Fremmede,  alt 
det  Krænkende,  der  var  mødt  ham  i  Livet,  og  som  han  nu 
opfattede  og  gjengav  med  en  ved  Sygdommen  potenseret  Bitter- 
hed, som  han  i  Virkeligheden  aldrig  havde  følt.  Ja  selv  med 
Hensyn  til  min  Fader,  det  Menneske,  som  han  havde  elsket 
meest  i  Livet,  kunde  en  øieblikkeiig  Misforstaaelse,  som  for  40 
Aar  siden  havde  forstemt  horn,  nu  staae  for  ham  som  en  dødelig 
Krænkelse,  og  han  udtalte  sig  da  derom  i  de  voldsomste  Ud- 
tryk ligeoverfor  Fremmede.  Det  vilde  være  sørgeligt,  om  de, 
der  have  været  Vidne  dertil,  skulde  opfatte  dette  som  Andet 
end  som  en  Deel  af  hans  Sygdom.  Jeg  kjender  selv  kun  Lidet 
af  hvad  han  i  denne  Retning  har  sagt;  af  hvad  der  er  fortalt 
mig  vil  jeg  kun  anføre  eet  Exempel,  det  nemlig,  at  han  i  sin 
høie  Alder   kom    i  Sindsbevægelse    ved    at   mindes  og  fortælle 

Fremmede,  at  han  havde  staaet  i  vor  Stue,  da  H.  Steffens 
kom  til  min  Fader,  og  at  denne  ikke  havde  presenteret  ham 
for  Steffens. 

Men  naar  disse  Paroxysmer  vare  overstaaede,  følte  han 
godt  sin  Tilstand  og  var  ulykkelig  derover.  Derfor  sender  han 
en  Dag  Bud,  om  min  Kone  strax  vilde  komme  til  ham;  og 
han  modtager  hende  da  med  det  Udbrud:  »O  hvad  skal  jeg 
dog  gjere,  jeg  er  saa  fuld  af  onde  og  hadefulde  Tanker«. 


Det  er  paatide,  at  jeg  slutter  mit  Skriveri.  Jeg  kan 
ikke  andet  end  være  enig  med  Dig  i,  at  Andersens  hele 
Væsen  bedst  forklares  ved  at  meddele  fremtrædende  Træk  af 
hans  Liv  og  hans  egne  Betragtninger  om  sig  selv.  Forsaavidt 
disse  angaae  hans  Charakteer,  skal  jeg  omtale  dem  længere  hen 
i  dette  Brev;  jeg  vil  begynde  med  nogle  uvæsenlige,  som  dog 
ogsaa  bidrage  til  en  Skildring  af  ham  og  ialfald  fortjene  at 
opbevares. 

Spørger  man  saaledes,  om  ban  havde  Talenter,  da  svarer 
jeg  ja  og  skal  nævne  nogle;  men  først  vil  jeg  omtale  et  Talent, 
som  han  ikke  havde,  nemlig  Sprogtalent.  Han  har  ofte  følt 
Savnet,  men  han  var  selv  den  Første  til  at  spøge  dermed,  dog 
maaskee  kun  ligeoverfor  os.  Af  de  mange  Anekdoter  derom, 
som  circulerede  i  vor  Kreds,  vil  jeg  nævne  nogle  enkelte.  Det 
synes  næsten,  at  han  har  søgt  Anledning  til  Samtaler,  som 
vilde  have  sat  enhver  Anden  i  Forlegenhed.  Han  fortæller 
selv,  at  han  paa  et  Dampskib  i  Dardanellerne  traf  en  Perser; 
til    denne    siger    han:    Bereschit  bara,    hvortil  Perseren  svarer: 

Yes.  Dette  var  dog  kun  en  Spøg;  derimod  var  det  ikke  Spøg, 
naar  ban  skulde  bevæge  sig  mellem  Tydskere,  Franskmænd  og 
Englændere  uden  at  kunne  deres  Sprog. 

Han  kom  tidligt  til  Tydskland.  Her  var  der  ikke  Tale 
om  en  Conversation  som  den  med  Perseren;  her  kom  ban  ind 
i  Familielivet,  og  der  bed  det:  Da  bilft  kein  Maulspitzen,  bier 
muss  gepfiffen  werden«.  At  ban  aldrig  bar  kunnet  lære  det 
tydske  Sprog  saaledes,  at  ban  kunde  skrive  det,  bar  dog  gjort 
ham  ondt;  og  ved  hans  udbredte  Brewexling  med  Tydskland 
var  det  jo  ogsaa  generende,  at  han  maatte  tye  til  Andres  Hjelp. 
I  Talen  lærte  han  dog  efterhaanden  at  udtrykke  sig  aldeles 
ugenert,  men  saa  ugrammatikalsk  som  muligt.  Kun  eetEzempel: 
da  han  fra  en  tydsk  Ven  fik  et  Brev,  der  begyndte  med: 
Verehrter  Hr.  Professor  —  sagde  han:  »Han  maa  jo  være 
blevet  vred  paa  mig,  ellers  skrev  han  altid:  Theures  liebe 
Freund.« 

Det  franske  Sprog  var  ham  selvfølgelig  endnu  mere  frem- 
med. Hans  udmærkede  Hukommelse  hjalp  ham  til  at  bevare 
en  Mængde  Gloser,  men  han  formaaede  ikke  at  sætte  dem 
sammen  til  en  Sætning;  han  hjalp  sig  ved  at  bruge  alle  Verber 
i  Infinitiv,  og  de  fleste  Substantiver  vare  for  ham  feminine.  Hvor 
en  Glose  svigtede  ham,  hjalp  han  sig  hurtigt  med  en  Om- 
skrivning eller  med  pantomimiske  Fagter. 

Med  det  Engelske  gik  det  neppe  bedre;  idetmindste  bar 
han  selv  fortalt,  at  Dickens  sagde  til  ham:  »Tal  beller  Dansk, 
det  forstaaer  jeg  bedre«.  Man  har  fortalt  mig  følgende  Anekdote 
om  ham.  I  London  raadede  man  ham  til  at  optegne  Navnet 
paa  den  Gade,  i  hvilken  han  boede,  for,  hvis  han  gik  vild,  at 
kunne  vise  en  Gonstabel  dette.  Han  fulgte  Baadet,  standsede 
ved  Gadehjørnet  og  opskrev  de  Ord:  *  Stick  no  bilis*  (Forbud 
mod  at  opslaae  Plakater).  Han  gik  derpaa  vild,  men  viste  sin 
Opskrift  til  en  Gonstabel;    Følgen  var,   at  han  blev  ført  til  en 

Politistation  og  først  frigivet,  da  den  danske  Consol  indfandt 
sig  og  forklarede,  at  han  ikke  var  gal. 

Naar  jeg  nu  skal  tale  om  de  Talenter,  som  han  havde, 
vil  jeg  begynde  med  det,  som  vistnok  var  det  tidligst  udviklede, 
nemlig  at  kunne  sye.  Formodenlig  er  det  dette,  som  hos  hans 
Moder  vakte  de  senere  feilslagne  Forhaabninger  om,  at  han 
kunde  blive  Skrædder.  Men  det  Morsomme  er,  at  hans  Sym- 
pathi  for  denne  Gjerning  vedblev  at  holde  sig.  Han  reiste 
aldrig  uden  at  være  forsynet  med  Naal  og  Garn ;  thi  han  syede 
selv  Knapper  i  sine  Buzer  og  stoppede  selv  sine  Strømper. 
Ordet  »stoppe«  er  forresten  ikke  ganske  correct;  han  klippede 
en  Strømpe  itu  og  lappede  dermed  de  andre.  Og  tager  jeg  nu 
hans  større  Manusoripter  frem,  da  finder  jeg  i  mange,  at  For- 
andringer, Udslettelser  og  Tilfeielser  ere  foretagne  derved,  at 
han  har  syet  et  Blad  ovenpaa  det  andet,  rundt  om  paa  alle 
Kanter,  dækkende  det  Gamle  med  det  Nye. 

Det  var  ogsaa  i  en  ung  Alder,  at  han  optraadte  som 
Syngende.  Det  er  bekjendt,  at  dette  Talent  søgtes  uddannet 
under  Siboni,  og  at  det  slog  feil.  Men  han  opgav  det  dog 
ikke  ganske.  I  Maii  1837  skriver  han  i  Anledning  af  Studenter- 
foreningens Forestilling  paa  Vesterbroes  Theater  til  Indtægt  for 
Thorvaldsens  Museum:  »Jeg  har  et  ubetydeligt  Syngeparti, 
men  det  er  dog  en  Solo,  og  altsaa  kan  jeg  ikke  blive  borte  fra 
Generalprøven.«  Forresten  havde  han  stor  Kjærlighed  for  den 
dramatiske  Musik. 

Naar  jeg  til  hans  Talenter  regner  det  at  kunne  benytte, 
da  mener  jeg,  at  han  havde  et  forunderligt  Greb  paa  at  kunne 
jage  en  heel  Mængde  Aviser  igjennem  og  i  disse  ikke  alene  at 
eftersee,  om  der  stod  Noget  om  ham,  men  ogsaa  at  finde  Noget, 
som  han  kunde  benytte.  Ingemann  skrev  til  ham:  »De  er 
et  lykkeligt  Menneske;  naar  De  rager  i  en  Rendesteen,  finder 
De  strax  Perler.«  Hvorledes  han  kunde  opfange  og  benytte 
Træk    og  Tttringer   fra    den  nærmeste  Omgangskreds,    har  jeg 

tidligere  omtalt.  At  han  havde  et  aabent  Øie  for  Naturen,  vil 
neppe  Nogen  nægte;  men  ogsaa  her  mødte  ham  den  Bebreidelse : 
han  lægger  Mærke  til  Naturen  for  at  anbringe  Beskrivelsen  i 
sine  Digte.  Er  nu  dette  ubilligt,  kan  det  dog  ikke  nægtes,  at 
Bemærkningen  kan  finde  Anvendelse  paa  et  andet  Gebet.  Han 
plukkede  af  enhver  Videnskab  nogle  iøjnefaldende  Blomster,  og 
kunde  med  sin  mærkelige  Hukommelse  ved  en  given  Leilighed 
skaffe  dem  en  piqvant  Anbringelse.  Dette  har,  især  i  hans 
modnere  Alders  Frembringelser,  været  altfor  aabenbart,  til  at 
det  kan  forties. 

Han  havde  Sands  for  smagfulde  Arrangements,  og  i  sin 
Ungdom  blev  han  meget  benyttet  dertil.  Var  han  ikke  Blomster- 
Elsker  i  den  Forstand,  at  han  havde  Kyndighed  i  Blomster- 
eultur,  saa  er  det  dog  vist,  at  han  med  Kjærlighed  syslede 
med  at  gruppere  Blomster.  Hvad  han  samlede  paa  Mark  og  i 
Skov,  forstod  han,  efter  Kjenderes  Dom,  at  sætte  sammen  paa 
den  smagfuldeste  Maade. 

Jeg  vil  i  Korthed  berøre  hans  Talent  for  Tegning.  Paa 
hans  Beiser,  især  i  tidligere  Tider,  da  photographiske  Billeder 
ikke  fandtes,  og  da  han  ikke  havde.  Baad  til  at  kjøbe  andre 
Afbildninger,  kom  det  ham  meget  tilgode.  Han  udførte  en 
betydelig  Mængde  Pennetegninger,  som  for  ham  vare  en  Skat, 
idet  de,  trods  deres  Ufuldkommenhed,  fastholdt  Erindringen  om 
Steder  og  Gjenstande,  som  han  havde  faaet  kjær.  Denne 
Samling  opbevarer  jeg. 

Mere  bekjendt  er  hans  Talent  for  Udklipning.  Der 
ør  vist  endnu  Mange,  som  med  Forundring  have  seet,  med 
hvilken  Lethed  han,  alene  ved  Ejelp  af  en  Sax  og  ved  en 
fortsat  Ombøining,  kunde  af  et  Stykke  Papiir  fremkalde  Menne- 
sker, Dyr,  Landskaber  m.  m.  Hans  Specialitet  var  de  to 
Phantasi- Yderligheder:  en  Dandserinde,  som  staaer  paa  Taa- 
spidsen,  og  en  Tyv  hængende  i  en  Galge;  disse  Figurer  findes 
ogsaa  ofte  anbragte  i  hans  klippede  Arabesker. 

34 

Det  Talent,  som  Verden  mindst  kjender,  men  som  skaffede 
ham  det  største  reelle  Udbytte,  var,  at  han  var  praktisk. 
Dette  Talent,  som  udvikledes  ved  en  smaalig  nøiagtig  Regn- 
skabsførelse paa  hans  første  Reiser,  hvor  Forholdene  tvang  ham 
til  den  yderligste  Sparsommelighed,  kom  ham  tilgode  ved  hans 
senere  Reiser  og  overhovedet  i  hele  hans  Liv.  Før  han  til- 
traadte  en  Reise,  havde  han  lagt  en  fast  Plan  for,  hvilke 
Steder  han  vilde  besøge,  og  hvorlænge  han  vilde  opholde  sig 
der;  Udgifterne  vare  beregnede  i  den  yderste  Detail,  og  det  slog 
til  i  en  mærkværdig  Grad.  Hans  Budgetter  for  Opholdet 
hjemme  toge  særdeles  Hensyn  til  den  vigtige  Post,  som  saa 
ofte  glemmes,  Reservefondets  Forøgelse.  —  Men '  han  var  ogsaa 
praktisk  paa  andre  Maader;  han  forstod  at  stifte  Bekjendtskaber, 
der  kunde  være  ham,  foruden  til  Fornøielse,  ogsaa  til  Ære  og 
Nytte.  Johannes  Oehlenschlægee  havde  ikke  behevet  (i 
1842)  at  opmuntre  ham  til  at  lade  sig  introducere  hos  Moltke, 
idet  han  bemærker:  «  Fader  veed  nok  hvortil  en  Finantsminister 
kan  bruges. » 

Jeg  vil  nu  slutte  med  at  omtale  det  Væsenlige  hos  ham, 
det,  der  angaaer  hans  Gharakteer,  den  Charakteer,  som  saa  ufor- 
beholdent udtaler  sig  i  de  Breve  til  Familien,  i  hvilke  han  har 
sat  Verden  og  dens  Dom  tilside.  Jeg  har  seet  ned  i  Dybden 
af  hans  Sjæl,  og  jeg  har  ikke  ladet  mig  forvirre  af  hans 
Phantasies  Udskeielser,  fordi  jeg  har  omtalt  dem.  Jeg 
veed,  at  han  var  god.  Dette  simple  Vidnesbyrd  vil  ikke 
misforstaaes  af  dem,  der  have  kjendt  ham  rigtigt;  men 
jeg  vil  gjerne  tale  udførligere  om,  hvori  denne  Godhed  aaben- 
barede  sig. 

Han  havde  et  aabentØre  for  dem,  der  led  og  betroede  sig 
til  ham;  han  var  utrættelig  i  at  søge  efter  Hjeip  til  dem. 
Han  var  godmodig;  at  han  har  været  underkastet  for  haarde 
Prøver  og  ikke  har  bestaaet  i  dem  alle,  beviser  Intet  derimod* 

Hans  Godmodighed  blev  ofte  misbrugt;  jeg  veed  hvor  utroligt 
han  blev  plaget,  og  ikke  alene  for  Pengebidrag1. 

Han  var  i  hoi  Grad  tjenstagtig.  Fra  Læssøe  frem- 
hæver ogsaa  dette,  naar  htm  skriver  til  ham:  «  Beredvilligheden 
til  at  tjene  Folk,  det  er  den  Deel  af  Godmodigheden,  som  De 
har  beholdt ». 

En  smuk  Side  af  hans  Charakteer  var  hans  Retfærdig- 
heds-Følelse; jeg  har  havt  mange  Beviser  paa,  hvorledes  han 
bestræbte  sig  for  at  fjerne  personlige  Antipathier  og  danne  sig 
en  retfærdig  Dom;  ja  jeg  kan  sige,  han  kæmpede  derfor. 

Han  havde  en  levende  Sands  for  Kunst  og  alt  det  Skjenne ; 
ogsaa  her  yttrede  han  sig  lidenskabeligt.  Naar  Andre  glædede 
sig,  jublede  han. 

Han  elskede  sit  Fædreland  heit;  dette  vilde  jeg  ikke  frem- 
hæve, dersom  der  ikke  havde  været  reist  Tvivl  derom,  ene  paa 
Grund  af,  at  han,  hvad  vel  Ingen  kan  fortænke  ham  i,  følte 
sig  hendraget  til  de  Mange  i  Udlandet,  der  satte  Priis  paa  ham, 
medens  han  følte  sig  tilsidesat  hjemme.  — 

1  En  sendte  ham  en  Sparebøsse,  »for  at  han  skulde  besørge  den 
fyldt«.  Hen  hans  værste  Plage  vare  dog  Forfattere  i  egen  Indbild- 
ning. Han  svarede  taalmodigt  En,  som  skriver,  at  han  «vil  dyrke 
Poesien,  hvorved  han  troer  at  kunne  bane  sig  Vei  og  komme  i  Be- 
siddelse af  Hidler  til  et  andet  Foretagende*.  En  Anden  melder,  at 
han  har  forsøgt  sig  som  Forfatter  «paa  Grund  af  et  medfødt  Geni,  som 
han  har  tilegnet  sig>.  — 

Kun  eet  Exempel  endnu.  En  Dame,  der  havde  sendt  ham  en 
Pakke  Digte  til  Gjennemsyn,  skriver: 

»Jeg  beder  Dem,  læg  det  nye  Testament  for  Dem  og  udarbeid  en 
historisk  Beskrivelse  af  hvert  Menneske,  der  er  antydet,  skriv  en  Bog 
som  varer  i  alle  Evigheders  Evigheder.  Dog  var  det  egenlig  mit 
Ønske,  at  De  vilde  begynde  med  Skabelsen,  altsaa  med  det  gamle 
Testamente  og  ende  med  det  nye,  eller  rettere  altid  vedblive,  saalænge 
Gud  Fader  Almægtigste  Dem  forunder  Liv  og  Helbred  paa  Jorden. 
De  maa  ikke  nægte  mig  dette  Ønske;  naar  De  saa  ikke  føler  Kraft 
meer,  kan  De  saa  ikke  indsætte  en  Anden,  i  Deres  Gjerning. 

Og  med  saadanne  Folk  indlod  han  sig  i  Forklaring*. 

Han  var  gudfrygtig.  Jeg  vil  ikke  forklare  dette  med 
de  Ord,  der  ere  sagte  om  en  anden  samtidig  dansk  Digter:  han 
var  opdraget  i  en  aabenbaret  Religions  Forudsætninger,  som 
Videnskaben  ikke  har  formaaet  at  befrie  ham  fra;  men  jeg  vil 
sige  om  Andersen:  hans  Gudsforhold  ophørte  aldrig  at  være 
levende;  og  den  Tanke  »at  gjøre  Gud  bedrevet«  holdt  ham 
oppe  mod  mange  af  Livets  Fristelser.  Han  udtalte  sig  sjeldent 
herom.  I  et  af  hans  Breve  har  jeg  fundet  følgende  Udtalelse 
om:  Britts  sicut  deus.  «Det  er  en  Bog,  der  viser  hvorledes 
Videnskaben  eller  rettere.  Philosophien  kan  udskeie  og  i  sin 
Fornægtelse  af  en  personlig  Gud  og  en  Bryden  med  Bibelens 
Aabenbaring,  bringer  Ulykke  ind  i  dethuuslige  og  sociale  Liv». 

Hans  rene  Vandel,  hans  sædelige  Bevidsthed  gjorde  sig 
ogsaa  gjældende  i  hans  Skrifter;  man  vil  neppe  finde,  at  han 
nogetsteds  har  søgt  at  gjere  sig  interessant  ved  letfærdige  eller 
tvetydige  Bemærkninger. 

Han  var  trofast  i  sit  Venskab;  ogsaa  i  denne  Henseende 
har  han  været  udsat  for  Misforstaaelse.  Hvad  vor  Kreds  an- 
gaaer,  da  har  han  viist  sin  Trofasthed  til  det  Sidste.  Et  af  de 
seneste  Indtryk  deraf  havde  jeg,  da  han,  skjøndt  dødsyg  og 
dødtræt  lod  sig  kjøre  ud  til  Din  Moder  for  at  tage  den  sidste 
Afsked  med  hende.  Det  var  en  høist  rørende  Sammenkomst, 
som  jeg  aldrig  glemmer. 

Og  nu  haaber  jeg,  at  Du  vil  forstaae  Andersen  og  min 
Betragtning  af  ham  bedre ;  jeg  haaber  ogsaa,  at  det  vil  gaae 
Dig  og  hans  andre  endnu  levende  Bekjendte,  som  det  gik  en 
af  hans  yngre  men  nærmeste  Venner,  der,  efter  at  have  læst 
mit  Arbeide  i  Manuscript,  sagde:  »Jeg  holder  nu  meer  af 
Andersen,  end  jeg  gjorde  for.« 

Din  Onkel 

Edvard. 

Den  store  vide  Verden  betragter  Andersen  som  en  Lykke- 
Peer;  hvor  langt  er  dette  ikke  fra  Sandheden.  Der  gik  neppe 
en  Dag,  hvor  han  ikke  havde  en  Plage;  var  der  ingen  virkelig, 
stillede  hans  Phantasi  en  ligesaa  nedtrykkende  i  Stedet.  Og 
selv  paa  de  Tider,  hvor  al  jordisk  Hæder  syntes  at  stramme 
over  ham,  kande  hans  urolige  Aand  ikke  finde  Hvile  i  en  ublan- 
det Glæde;  hans  melancholske  Temperament  fremmanede  en 
mørk  Erindring  ved  Siden  af  det  Lyse,  ligesom  for  at  spotte 
dette.  Saaledes  kunde  han  plage  sig  selv;  og  det  er  det  Uud- 
grundelige :  han  vidste,  at  han  skuffede  sig  selv,  men  han  kunde 
ikke  undlade  det.  Men  var  han  ingen  Lykke-Peer  i  Livet,  saa 
var  han  det  endnu  mindre  i  Beden;  han  gik  ikke  som  hiin 
herfra  i  en  Seirs-Ruus,  hans  sidste  Dage  gave  ham  Ro  og  Sind 
til  at  trække  sig  tilbage  i  sit  eget  Indre,  glemme  Verden,  og 
med  Fatning  og  gudhengiven  at  gaae  Døden  imede. 

Vi,  der  kjendte  ham,  ville  med  Tak  og  Vemod  bevare 
Mindet  om  hans  trofaste  Sind  og  varme  Hjerte. 


Der  er  talt  og  skrevet  saameget  om  hvad  Jonas  Collin 
har  gjort  for  Andersen;  denne  har  selv  bidraget  meest  til  at 
udbrede  det.  Jeg  skal  ikke  undervurdere  dette;  men  jeg  kan  ikke 
gaae  ind  paa,  at  min  Fader  fornemmelig  charakteriseres  ved  denne 
Brøk  af  hans  velsignelsesrige  Virksomhed.  Hvorsomhelst  han 
sporede  noget  Undertrykt,  var  han  rede  til  at  opreise  og  række 
en  hjælpende  Haand;  dertil  og  til  at  fremme  ethvert  nyttigt 
Foretagende  benyttede  han  sin  store  Indflydelse;  eiendommelig 
for  ham  var  den  resolute  Indgriben  i  saadanne  Tilfælde.  At 
ikke  enhver  hurtigt  grebet  Forholdsregel  havde  det  ønskede  Ud- 
fald for  ham,  er  vist;  men  Tilfældene  vare  for  sjeldne  og  for 
ubetydelige  til  at  forstyrre  hans  Virksomhedsplan.  Det  lykkedes 
ham  med  Andersen,  her  greb  han  til  i  det  rette  Øieblik ;  kun 
Faa  vilde  have  havt  Mod  dertil  ligeoverfor  et  saa  besynderligt 
Varøen.  Men  han  fik  ogsaa  Løn  herror  ved  Andersens  Frem- 
gang; thi  om  end  denne  ikke  just  gik  i  den  Retning,  som  han 
ønskede,  gjorde  han  sig  dog  snart  fortrolig  med  den  Tanke,  at 
Andersen  ikke  kunde  omskabes,  men  maatte  ad  sin  egen  Vei 
modnes  ved  Livet.  Med  hvilken  faderlig  Følelse  han  fulgte 
ham  i  Aarenes  Løb,  frexngaaer  tydeligt  nok  af  Brevene,  der 
ogsaa  vise,  i  hvilken  Grad  Andersen  var  taknemmelig  ligeover- 
for Velgjøreren,  og  med  hvilken  Kjærlighed  han  hang  ved  Fa- 
deren.    Thi  det  er  ikke  noget  Mundsveir,  naar  Andersen  saa 

ofte  nævner  som  sit  Maal,  at  kunne  gisede  ham,  at  gjere  ham 
Ære;  ja  han  vilde  gjøre  ham  «  berømt »,  idet  han  selv  blev  be- 
rømt. Ak,  hvor  lidet  kjendte  han  min  Fader;  naar  denne 
havde  det  Valgsprog  —  som  staaer  i  hans  Signet  —  qyi  bene 
latuit  bene  viodt,  da  udtrykkes  deri  hans  Hjertensmening.  Aldrig 
har  Nogen,  der  har  havt  Krav  paa  Berømmelse  og  Hædersbe- 
visninger, havt  mindre  Stræben  derefter. 

At  Andersens  urolige  Higen  mishagede  ham,  forstaaer  sig 
af  sig  selv ;  og  det  har  i  den  første  Tid  ikke  manglet  paa  haarde 
Ord ;  men  da  disse  kun  fremkaldte  Graad,  uden  Udsigt  til  nogen 
grundig  Forandring  i  Andersens  Leveplan  —  i  hvilken  der 
ikke  var  Tale  om  noget  alvorligt  Studium,  mildnede  han  sin 
Fremgangsmaade ;  og  saaledes  vedblev  han  hele  sit  øvrige  Liv; 
de  Bebreidelser,  man  hist  og  her  vil  kunne  træffe  paa,  have 
altid  idetmindste  Formen  af  en  godmodig  Skjemten.  Jeg  der- 
imod maatte  hore  ilde  for  mit  Forhold  ligeoverfor  Andersen. 
At  man  i  dette,  som  nu  ved  mine  Breve  fra  hiin  Tid  er  be- 
kjendt  for  Mange,  vil  finde  endeel  Gammelklogskab  eller  Snuus- 
fornuft  eller  hvad  man  nu  vil  kalde  det,  er  rimeligt;  men  det 
vilde  vist  være  gaaet  mangen  Anden  som  det  gik  mig,  der, 
selv  holdt  til  Bogen,  ærgrede  mig  over  den  daglige  Flaneren, 
som  umuliggjorde  al  Studeren. 

Min  Faders  Eftergivenhed  ligeoverfor  Andersen  viste  sig, 
og  til  liden  Tilfredsstillelse  for  ham  selv,  især  i  Forholdet  til 
Theatret.  Han  kjendte  Censurerne  fra  den  Tid,  der  laae  mellem 
hans  to  Theaterperioder ;  man  vil  af  disse,  som  jeg  ovenfor  har 
meddelt,  see,  at  deres  Form  vel  kunde  vække  Mistanke  om,  at 
der  i  dem  laae  noget  af  —  om  ikke  just  Forfølgelse,  saa  dog 
en  forudfattet  Mening,  en  Kamp  imod  Personen,  idet  saagodtsom 
alle  Andersens  Arbeider  bleve  skaarne  over  een  Kam.  Lad 
være,  at  Domseonclusionen  var  rigtig,  Præmisserne  maatte  dog 
ægge  til  Modstand.  Hvor  aldeles  forskjelligt  herfra  den  Hei- 
bergske Censur  opfattedes  af  min  Fader,  derom  vil  jeg  faae  Leilig- 

hed  til  at  yttre  mig  ved  Omtalen  af  den  anden  Periode  af  hans 
Theaterbestyrelse. 

Hermed  slutter  jeg  hvad  jeg  troede  at  burde  sige  til  For- 
klaring af  Andersens  Charakteer  og  Væsen,  og  gaaer  nu  over 
til  «det  Collinske  Huns*. 


DET  COLLINSKE  HUUS. 


JiLan  har  ofte  nok  opfordret  mig  til  at  skrive  min  Faders 
Livshistorie,  jeg  har  ligesaa  ofte  begyndt  derpaa,  men  er  hver 
Gang  veget  tilbage  for  en  Opgave,  som  jeg  ikke  felte  mig  voxen. 
Under  Udarbeidelsen  af  den  forrige  Afdeling  felte  jeg  dog  tidt, 
hvor  nødvendigt  det  var  til  den  rette  Forstaaelse,  at  give  en 
udførligere  Skildring  af  ham.  For  Offentligheden  var  han  vel 
kun  bekjendt  eller  omtalt  som  en  ualmindelig  Forretningsmand,  og 
det  var  vel  nærmest  Hensigten  med  de  til  mig  stillede  Opfordringer, 
at  skildre  ham  som  saadan  og  i  det  Hele  gjore  Rede  for  hans  ud- 
bredte Virksomhed;  men  denne  kan  ikke  forklares  uden  i  Sam- 
menhæng med  en  udførlig  Beskrivelse  af  den  Tid,  i  hvilken, 
og  de  Omstændigheder,  under  hvilke  han  arbeidede.  Skulde 
jeg  saaledes  skildre  ham  som  Finantsmand  —  og  dette  var 
jo  hans  egenlige  Kald,  —  da  maatte  hiin  Tids  Finantstilstand 
beskrives;  thi  uden  Kundskab  derom  vilde  Nutiden,  som  under 
et  befæstet  Pengevæsen  kun  har  et  Reservefond  og  et  aarligt 
Overskud  at  beskjæftige  Tanken  med,  ikke  kunne  gjore  sig 
Forestilling  om,  hvad  det  betydede  at  være  Finantsmand  i  den 
Tid.  Til  at  skrive  den  Tids  Fmantshistorie  —  hvorom  jo  ogsaa 
kan  faaes  Oplysninger  andetsteds  —  har  jeg  hverken  Evner  eller 
Kræfter.  Man  maa  her  nøies  med  de  kortfattede  Antydninger, 
som  findes  i  det  Paafølgende. 

Men  man  vilde  faae  et  høist  ufuldkomment  Billede  af  min 
Faders    sande  Væsen    ved   kun  at   holde  sig  til  hans  Embeds- 

virksomhed.  Man  maa  see  ham  som  det  Menneske  han  var. 
Til  denne  Skildring  kan  og  vil  jeg  ogsaa  bidrage;  men  jeg  skal, 
ved  at  foreholde  mig  selv,  at  jeg  her  taler  til  Fremmede,  søge 
at  dæmpe  den  Overbevisningens  og  den  sønlige  Kjærligheds 
Iver,  som  let  kunde  forlede  mig  til  overflødig  Tale. 

Jeg  seer  ham  naturligviis  forst  og  fremmest  som  Familie- 
fader, og  derfor  vil  en  Omtale  af  Familielivet  ikke  kunne 
nndgaaes.  De  Brudstykker,  som  i  den  forudgaaende  Afdeling 
ere  meddelte  herom,  ere  kun  beregnede  paa  at  tydeliggjere 
Andersens  Forhold  til  de  Omgivelser,  der  støde  ham  nærmest. 
De  give  dog  kun  et  Indblik  i  Livligheden  i  denne  Kreds,  medens 
det  med  Sandhed  kunde  siges  om  den,  at 

Alvor  og  Gammen 
Kunne  vel  tilsammen. 


Efter  gjentagne  Opfordringer  fra  Børnene  nedskrev  min 
Fader  i  sin  høie  Alder  nogle  Erindringer  om  sit  Liv  og  sin 
Samtid,  hvilke  jeg  her  vil  benytte.  Naar  det  erindres,  at  han 
dengang  var  henved  80  Aar  gammel,  og  at  det  Nedskrevne 
kun  kan  betragtes  som  et  Udkast  —  det  fandtes  efter  ham  paa 
løse  Ark  —  tør  jeg  vel  stole  paa,  at  jeg  ved  Offentliggjerelsen 
af  disse  Meddelelser  ikke  udsætter  deres  Form  for  Kritik;  hvad 
Indholdet  angaaer,  da  kan  det  jo  ikke  misforstaaes,  at  Frem- 
stillingen af  hans  private  Forhold  alene  er  beregnet  paa  Børnene. 
Meddelelserne  om  hans  offentlige  Liv  og  især  hans  Virksomhed 
som  Finantømand  ere  øiensynlig  tænkte  og  skrevne  som  et  Brev 
til  mig,  der  i  dette  Fag  var  hans  Elev,  i  over  20  Aar  hans 
Medarbeider  og  senere,  efter  fattig  Leilighed,  hans  Efterfølger. 
Herfra   skriver   sig   det  stundom  Anekdotmæssige  og  den  noget 

udførlige  Opregning  af  Navne  paa  hans  Samtidige,  hvilke  jeg 
deels  ofte  havde  hørt  ham  omtale,  deels  selv  havde  en  dunkel 
Erindring  om. 

Jeg  benytter  i  det  Hele  hans  egne  Ord. 


«Min  Fødselsdag  er  den  6te  Januar  1776.  Mine  For- 
ældre, Niels  Collin  og  Ingeboeg  Bolten  vare  opdragne 
rammen  fra  deres  9de  og  10de  Aar  (min  Fader  var  et  Aar 
yngre  end  min  Moder)  omtrent  fra  1744,  da  min  Farfader 
kjøbte  Familiegaarden l  i  Bred-  (eller  Norges-)  Gade.  Min  Fader 
beklagede  tidt,  at  han  i  sin  Ungdom  ikke  havde  lært  noget 
tilstrækkeligt;  han  havde  havt  en,  som  det  da  kaldtes,  Præeeptor, 
der  logerede  paa  «  Bogkammeret »,  ved  Navn  Printzlau,  Bedste- 
fader til  den  Printzlau,  der  forvanskede  en  Deel  af  det  Konge- 
lige Theaters  Formue;  men  af  ham  havde  han  egenlig  kun  lært 
at  skrive  og  regne  og  nogle  Stykker  Tydsk  og  Fransk.  Samme 
Printzlau,  som  jeg  erindrer  i  min  Barndom  at  have  seet, 
saae  ud  som  et  Medlem  af  en  omreisende  Trup  og  blev  omsider 
Garderobeforvalter  ved  Theatret.  Min  Fader  blev  af  sin  Fader 
bestemt  til  Handelen  og  til  den  Ende  sat  i  Viintapperlære  hos 
hans  Faders  Halvbroder,  Viintapper  Andreas  Collin,  gjorde 
Svendestykke  som  Viintapper  og  «Fassbinder»,  og  dermed  var 
da  den  Handelslærdom  sluttet.  Om  hans  Beekjæftigelse  siden 
er  mig  Intet  bekjendt;  formodenlig  var  han  paa  Faderens,  Classe- 
lotteri-Inspecteurens,  Gontoir  til  dennes  Død.  Han  blev  da  Con- 
trolleur  ved  bemeldte  Lotteri,  og  mine  Forældre  bleve  først  i 
1772,  altsaa  i  en  temmelig  fremrykket  Alder  af  36 — 37  Aar, 


1  Denne   var  saalcdes   omtrent    i   hundrede   Aar  i   vor  Families 
Besiddelse. 

gifte.  Af  min  Moders  Fortælling  veed  jeg,  at  hun  begyndte  at 
lære  mig  at  læse  da  jeg  var  3  Aar,  min  Fader  at  lære  mig 
at  skrive  da  jeg  var  4  Aar,  og  min  Faders  Contoirbetjent 
Hansen  tog  fat  paa  Regningen  da  jeg  var  5  Aar.  Da  jeg 
var  8  Aar  blev  der  antaget  en  Student  for  at  lære  mig  Latin  etc. 
Denne  var  anbefalet  af  Edvard  Storm,  til  hvem  min  Fader 
derom  havde  henvendt  sig;  det  var  en  Bergenser,  H.  J.  Grø- 
gaard,  af  hvem  jeg  i  et  Par  Aar  ikke  lærte  ret  meget.  Et 
Begreb  om,  hvorledes  Orøoaard  opfattede  sit  Forhold  som  Lærer 
for  en  otteaars  Dreng,  kan  man  gjøre  sig  exempelviis  deraf,  at 
han  engang  i  Timen  sagde,  at  det  maatte  være  rart  at  være 
Skuespiller,  fordi  man  saa  fik  Kys  af  saa  mange  smakke  Piger. 
Mange  Aar  derefter  saae  jeg,  at  han  var  bleven  Storthingsmand 
i  Norge;  jeg  maatte  smile  derved,  ikke  ahnende,  at  jeg  nogle 
og  tredive  Aar  derefter  skolde  see  lignende  Størrelser  træde  op 
i  mit  Fødeland;  om  hans  Færd  paa  Thinget  veed  jeg  kun,  at 
han  stemte  for  Jøders  Udelukkelse  af  Norge.  Han  maa  dog 
i  een  Betning  have  været  mig  kjær;  thi  jeg  erindrer  godt,  at 
jeg  græd  meget  ved  Skilsmissen  fra  ham.  Det,  jeg  siden  fik 
Anledning  til  at  takke  ham  for,  var  den  Lærer,  han  anbefalede 
som  sin  Eftermand,  ligeledes  en  Bergenser,  Christopher  Fri- 
hann  Omsen  ;  thi  under  ham  begyndte  jeg  tilgavns  at  lære 
Noget.  Ham  beholdt  jeg  ogsaa  kun  et  Par  Aar,  da  han  reiste 
til  Christiania  for  at  blive  Sagfører;  han  var  nemlig  cand.  juris. 
Med  ham  blev  jeg  bestandig  i  Brewezling  og  besørgede,  da 
jeg  var  bleven  Student,  hans  juridiske  Commissioner  i  Kjøben- 
havn.  Han  blev  Toldprocureur,  Høiesteretsadvocat  og  omsider 
Højesteretsassessor  i  Norge.  Han  var  en  meget  ædel  Mand.  — 
Hvorfra  jeg  fik  den  næste  Lærer,  Earl  Anker  Borch,  erindrer 
jeg  ikke.  Han  havde  været  Huuslærer  i  Vestindien,  var  en 
Tilhænger  af  den  Campeske  og  Salzmannske  Skole  og  altsaa 
ikke  nogen  Yen  af  classisk  Lærdom.  Efter  et  Par  Aars  Forløb 
besluttede    han    at   reise  til  Sorø,  saavidt  jeg  erindrer,  for  der 

at  anlægge  en  Skole,  og  foreslog  mine  Forældre  at  sende  ogsaa 
mig  til  Sorø,  hvor  jeg  skulde  være  i  Huset  hos  Professor 
Kongslew.  Det  Project  blev  kort  og  godt  afViist  af  min 
Moder,  som  ikke  vilde  slippe  sin  Sen  ud  i  Verden  borte  fra 
den  moderlige  Omhu. 

Den  fjerde  Lærer  blev  da  Philosophen,  den  elskværdige 
Michael  Gottlieb  Birckner.  Han  yndede  Mathematik  og 
Physik,  og  da  han  logerede  i  vort  Nabolav,  var  jeg  ofte  kommen 
til  ham  og  havde  seet  hans  physiske  Experimenter.  Han  be- 
gyndte strax  ved  Siden  af  de  egenlige  Skolefag'at  undervise  i 
Engelsk,  et  Sprog,  hvis  Litteratur  han  var  særdeles  hjemme  i. 
Han  havde  længe,  kjed  af  Informationslivet,  søgt  Præstekald, 
og  omtrent  et  Aar  efter  at  han  havde  begyndt  at  læse  med 
mig,  blev  han  kaldet  til  Vesterland-Føhr  (han  talte  og  skrev 
til  Fuldkommenhed  Tydsk).  Jeg  skulde  altsaa  have  den  femte 
Lærer,  og  denne  fandt  min  omhyggelige  Moder  i  en  ung  Student  — 
der  var  opdraget  hos  sin  Farbroder,  en  Spekhøker,  der  boede 
skraas  over  for  os  i  Bredgade  —  Jacob  Thomsen1,  der  siden 
blev  vor  hele  Familie  saa  kjær.  Nu  begyndte  «faae  den  Skam* 
(som  Thomsen  sagde)  en  anden  Slags  Underviisning;  der  maatte 
læses  paa  Kraft.  Efter  et  Par  Aars  Forløb  blev  jeg,  lidet  over 
16  Aar  gammel,  i  April  1792  af  ham  dimitteret  til  Universitetet. 
Thomsen  og  jeg  bleve  snart  Venner,  de  fortroligste  Venner, 
baade  som  Ugifte  og  som  gifte  Mænd  og  Fædre.  At  jeg  i 
October  samme  Aar  absolverede  anden  Examens  philologiske 
Deel  og  i  Junii  1795  den  latinsk-juridiske  Examen  med  bedste 
Charakteer,  bemærkes  for  Fuldstændighedens  Skyld. 

Til  det  Førstanførte  om  min  første  Ungdom  vil  jeg  føie 
Følgende.  Af  min  Moders  Fortælling  veed  jeg  om  mine  Bedste- 
forældre, at  Moderen  var  en  meget  stræng  og  skrap  Kone,  som 
f.  Ex.   ikke  generede   sig  ved  at  give  Skriverdrengene  en  paa 


Døde  i  1886  som  Directeur  i  Nationalbanken. 

Øret  med  en  ter  jydsk  Flynder,  —  mindre  paafaldende  efter 
de  Tiders  Skik  og  Brag  —  men  at  Faderen  skal  have  været 
en  inderlig  god  Mand 1.  Han  var  først  Comptoirbetjent  hos  en 
Stempletpapiirsforvalter  Heller,  som  eiede  Oaarden  Hellerup 
paa  Strandveien  tæt  ved  Slukefter.  Ved  det  Classelotteri,  som 
indrettedes  for  at  samle  en  Capital  til  at  faae  opbygget  Frederiks 
tydske  Kirke  paa  Christianshavn,  blev  han  ansat  som  Inspecteur. 
(Efter  denne  Oprindelse  hed  Kirken  i  de  første  Aar  Lotteri- 
kirken). Da  dette  Lotteri  havde  viist  sig  fordeelagtigt,  vedblev 
det  som  en  Finants-Indretning;  og  forblev  han  Inspecteur  der- 
ved indtil  sin  Død. 

Deres  Forfædre  herte  jeg  i  min  Barndom  ofte  omtale,  men 
det  erindrer  jeg  nu  ikke2. 


1  Det  synes  i  den  Tid  ikke  at  have  været  ualmindeligt,  at  Ko- 
nerne havde  Suprematiet  og  udøvede  dette  med  en  vis  Strænghed.  At 
min  Faders  Moder  c  Grammama*  vilde  regjere  over  det  Hele,  ikke 
alene  i  sin  Leilighed  i  Stuen,  men  ogsaa  i  vor  ovenpaa,  staaer  nu 
klart  for  mig ;  dengang  fandt  jeg  intet  Mærkeligt  derved.  Min  Moder 
havde  aldrig  nogen  øm  eller  opmærksom  Svigermoder  i  hende,  ei  heller 
nogen  stor  oekonomisk  Støtte;  hun  har  fortalt,  at  Grammama  gav 
hende  2  Bdl.  om  Ugen  til  at  holde  Huus  for,  og  desuden  en  Skindpose, 
hvori  det  Opsparede  skulde  gjemmes.  Jien  Grammama  viste  megen 
Energi  og  paa  sin  Viis  Godhed  ligeoverfor  os  Børn.  Den  80aarige 
Kone  besørgede  udelukkende  de  tre  ældste  Børns  første  Undervisning. 
Ved  hendes  Methode  (Busken  i  Haartotten  og  til  Afvexling  Hensættelse 
i  et  mørkt  Hul)  opnaaede  jeg  tidligt  den  tvivlsomme  Ære,  at  blive 
fremstillet  som  en  Kuriositet. 

Det  tilvante  Supremati  kunde  hun  ikke  glemme  selv  ligeoverfor 
min  Fader.  Til  min  store  Forbauselse  var  jeg  Vidne  til,  at  han,  som 
jeg  i  den  Grad  saae  op  til,  fik  c  Skænd*  af  hende,  fordi  han  en  Aften 
havde  spillet  Kort  i  Borups  Selskab. 

B.  C. 

'  Jeg  seer  mig  dog  nu  i  Stand  til  at  udfylde  denne  Lacune.  Jeg 
havde  vel  hørt  af  min  Fader  noget,  som  kunde  lede  paa  Sporet,  nemlig 
at  en  af  hans  Forfædre  var  jordet  i  eller  ved  Varde,  og  at  han  maa 
have  været  en  vel  anseet  Mand,  da  der,  ifølge  Kirkebogen,  blev  cringet 
over  ham  med  8  Klokker  ved  hans  Begravelse*.    Hr.  Dr.  O.  Nielsen 

Mine  Forældres  Liv  var  hvad  man  dengang  kaldte  »indge- 
toget«;  deres  Kaar  vare  ogsaa  i  den  første  og  største  Tid  af 
deres  Ægteskab  meget  knappe,  skjendt  jeg  aldrig  hørte  dem 
klage.  Til  »Selskaber«  kjendte  vi  ikke.  De  Eneste,  der  kom 
til  os  paa  de  saakaldte  Helligaftener,  vare  min  Moders  Søster 
og  to  Brødre,  hvoraf  den  ene  var  Portrait-  og  Landskabsmaler, 
og  den  anden  Handelsmand  i  det  Mindre.  Søsteren  Martha 
var  en  høist  agtværdig  Pige.  Efter  Grevinde  Thotts  Død 
forestod  han  den  gamle  og  næsten  blinde  Greves  Huus  (vor 
Gjenbo)  og  maatte  læse  for  ham  i  danske  historiske  og  religieuse 
Skrifter;  efter  hans  Død  flyttede  hun  til  os  paa  »Bogkammeretc, 
som  til  den  Tid  hed  »Mosters  Kammer«,  og  forblev  hos  os  til 
sin  Død. 

Med  mine  Forældre  gik  jeg  hver  Søndag  i  Kirke,  om 
Vinteren  i  Helliggeistes l  og  om  Sommeren  i  Frederiksberg 
Kirke.  Min  Fader  eiede  nemlig  efter  sin  Fader  en  Gaard  paa 
Frederiksberg  med  et  Jordtillæg  af  30  a  40  Tdr.  Land  og  med 
en  Klædefabrik;  og  dette  var  Anledning  til,  at  vi  altid  om 
Sommeren  opholdt  os  paa  Frederiksberg  fra  Lørdag  til  Mandag 
(jeg  husker  godt,  hvor  behagelige  alle  Lørdage  vare  mig,  og 
hvor  kjedsommelige  alle  Mandage).  Ved  denne  Fabrik  lærte 
jeg  saaledes  fra  Barndommen  af  at  kjende  alle  Operationer  ved 
Klædetilvirkningen,  og  dette  er  siden  kommet  mig  tilgode,  naar 
jeg  fik  med  deslige  Fabriker  at  bestille.  I  Aaret  1799  gik 
denne  Eiendom  fra  Familien,  da  min  Moder  to  Aar  efter  min 
Faders  Død  solgte  den. 


har  paa  min  Anmodning  fulgt  dette  Spor  og  tilveiebragt  saa  paulidelige 
Oplysninger,   at  jeg  nu  kan  meddele  Familien   —   maaskee   ogsaa   til 
Afbenyttelse  for  Genealoger  —  en  Stamtavle.    Ogsaa  fra  Hr.  Archivar 
Grundtvig  og  fra  Geheimc-Archivet  har  jeg  modtaget  Oplysninger. 
Denne  Stamtavle  meddeles  som  Bilag. 

E.  C. 
1  I  min  Barndom  kaldtes  den  altid  Helliggjestes  Kirke. 

E.  0. 

Da  der  efter  den  overstaaede  Embedsexamen  var  Spergs- 
maal  om,  hvilken  Vei  jeg  skulde  gaae  —  jeg  havde  Lyst  til 
at  gjøre  det  første  Forsøg  paa  Advocat  Rottbølls  Gontoir  — 
stemte  min  Moder  for,  at  jeg  skulde  blive  hos  min  Fader  som 
Betjent  paa  hans  Gontoir.  Hun  tænkte  paa  at  berede  mig  et 
godt  Udkomme,  og  hun  vidste  fra  sin  Svigerfaders  Tid,  at 
Lotteriinspecteur-Posten  skaffede  et  saadant;  de  faa  —  4  eller 
5  —  Aar,  hvori  min  Fader  havde  havt  Posten,  bekræftede  den 
ældre  Erfaring;  altsaa  ønskede  hun,  at  jeg  maatte  naae  den 
samme  Lykke.  Jeg  kom  derfor  paa  Gontoiret.  Det  var  trivielle, 
mig  velbekjendte  Forretninger;  men  de  gave  mig  overflødig 
Fritid.  Denne  brugte  jeg  deels  til  at  gjøre  mig  endmere  be- 
kjendt  med  de  levende  Sprog  (f.  Ex.  det  Italienske,  hvori  jeg 
havde  stadig  Øvelse  i  det  Cabottske  Huns)  deels  med  Journal- 
Literaturen.  Jeg  besøgte  ogsaa  adskillige  Forelæsninger,  saasom 
RIISBRIOH8  over  den  kritiske  (kantiske)  Philosophi,  Wollfs  over 
høiere  Mathematik,  Wads  over  Oryktognosi  ogGeognosi,  Schous" 
boes  over  Botanik,  Bugges  over  Physik1.     I  det  juridisk-prak" 


1  Fra  denne  Tid  foreligge  mange  Vidnesbyrd,  der  godtgjøre,  at 
han  allerede  i  denne  unge  Alder  havde  Trang  til  aldrig  at  have  en 
ledig  Time;  hans  Videbegjærlighed  drev  ham  til  Studier,  der  stude  i 
en  kun  meget  løs  Forbindelse  med  Virksomheds-Planen  for  hele  hans 
øvrige  Liv.  Efter  endt  Embeds-Examen  sees  saaiedes,  at  han  under 
Th.  Bugge  studerede  de  optiske  Videnskaber,  den  sphæriske  og 
theoretiske  Astronomi  samt  mathematisk  Geographi;  hos  Riisbrigh 
aflagde  han  en  »philosophisk  Prøve,  ved  hvilken  nogle  Ezaminatorer 
tillgendte  ham  Udmærkelses-Tegn < ;  Abr.  Kali  nævner  ham  som  den 
flittigste  Tilhører  ved  de  philologiske  Forelæsninger.  Erik  Wiborg 
anbefaler  ham  til  >Paaskjønnelse  af  hans  sjeldne  Flid  ved  Studiet  af 
den  theoretiske  Botanik  og  Forstbotanikenc  Wad  roser  ham,  <som 
ved  sine  Talenter  og  Indsigter  har  distingueret  sig  blandt  de  Studerende* 
for  hans  grundige  Kundskaber  i  Oryktognosi  og  Geognosi.  L.  Nørre- 
gaard siger,  at  >den  Flid,  Collin  har  anvendt  paa  andre  Videnskaber 
foruden  Lovkyndigheden,  er  almindelig  hekjcndt  og  har  forskaffet  ham 

tiske  Selskab  var  jeg  et  meget  deeltagende  Medlem  og  stiftede 
der  endnu  nøiere  Bekjendtskab  med  den  mig  uforglemmelige 
ulykkelige  Peter  Rosenstand  Goiske;  han  var  et  af  de 
ypperligste  Mennesker  jeg  har  kjendt,  med  sjelden  Begavelse 
og  Sandhedskærlighed;  hans  Sindsforvirring  var  Følgen  af 
krænket  Æresfølelse.  —  Der  blev  paa  den  Tid  (1796  eller 
1797)  udsat  en  Præmie  paa  25  Bdl.  (af  K.  H.  Seidelin, 
»Dagens«  da  bekjendte  Redacteur)  om  Angivelsers  Moralitet; 
dette  SpørgBmaal  besvarede  jeg  og  tilkjendtes  Prisen,  som  jeg 
overlod  til  Censorerne  (Rahbek  ogCoLLETT)  at  udsætte  for  en 
anden  Opgave ;  Afhandlingen  er  trykt  i  »Minerva« .  Af  »Klubben 
af  1775c  (Drejers  Klub),  der  i  mange  Aar  var  Samleplads  for 
Hovedstadens  Digtere,  Forfattere,  Embedsmænd,  civile  og  militairo, 
blev  jeg  Medlem,  og  kom  derved  i  nærmere  Berørelse  med  ad- 
skillige interessante  Personligheder,  saasom  Justitsraad  Wadum 
(en  Hædersmand  af  første  Klasse  [ikke  i  Rangforordningen], 
udmærket  Mathematiker,  velbevandret  i  Videnskabens  Rige, 
djerv  i  sin  Tale  og  Færd,  agtet,  men  ikke  elsket  af  Reventlow. 
Han  tog  sig  straz  fortrinligt  af  mig,  da  jeg  var  blevet  Volontair), 
Schmidt-Phiseldeck,  Rahbek,  Sander,  Kapitain  Hoter  i 
So-Etaten,  Tode  —  skjøndt  Klubben  allerede  dengang  i  1795 
havde  tabt  meget  af  sin  Olands,  og  jeg  desuden  ikke  flittigt 
besøgte  den. 

1797  d.  23.  Decbr.  dede  min  Fader  61  Aar  gammel, 
efter  faa  Ugers  Sygdom  af  Apoplezi.  Han  var  en  hjertensgod 
Mand  af  et  jevnt  muntert  Humeur,  saae  Tingene  ikke  fra  den 
sorte  Side,  venlig  men  langtfra  at  være  ydmyg;  heist  sjelden 
kunde  han  blive  hidsig,  men  saa  var  det  ogsaa  meer  end  til* 
strækkeligt;    mig   var  han   altid  en  kjærlig  Fader.     Hans  Død 


en  almindelig  Reputation  her  ved  Universitetet«.  Hurtigkarl  siger, 
at  han  >med  udmærket  Flid  og  Application  har  dyrket  de  gode  Sjæle- 
Evner,  han  af  Naturen  er  udrustet  mede  o.  s.  v. 

E.  C. 

bragte  mig  ud  af  Lotteribanen;  men  da  jeg  fra  den  var  per- 
sonlig kjendt  af  flere  af  Rentekammerets  Medlemmer,  saa  holdt 
jeg  mig  til  dem,  især  v.  Essen  (siden  Finantsdeputeret  og  min 
Collega)  og  blev  Volontair  i  det  saakaldte  Kammercancelli 
(Kammerets  Secretariat) ;  men  jeg  kom  tillige  til  at  arbeide  i 
Landvæsensoontoirerne,  som  havde  to  unge  Contoirchefer,  Rothe 
og  Rafn,  hvilke  vare  meget  yndede  af  Greve  Reventlow. 
Tonen  var  temmelig  munter  i  disse  Gontoirer  og  blev  ikke 
nedstemt  af  mig.  Arbeidet  var  ikke  meget;  jeg  kunde  altsaa 
fortsætte  mine  literaire  Sysler,  skrev  Recensioner  i  »Lærde 
Efterretninger«,  der  redigeredes  af  Nyerup,  i  »Efterretninger 
om  udenlandsk  Literatur«,  hvilke  jeg  siden  var  Medudgiver  af, 
da  de  kaldtes  »Nye  Efterretninger  om  udenlandsk  Literatur«, 
leverede  Bidrag  til  det  i  Christiania  udkommende  Tidsskrift 
»Hermoder«.  Med  Justitsraad  Waditm  (hans  Pleiesøn  er  Can- 
celliraad  Deichmann)  kom  jeg  i  nærmere  Berøring;  af  dette 
Bekjendtskab  tog  jeg  Anledning  til  at  tage  Landmaaler-Examen 
i  Aaret  1800,  hvilket  behagede  ham  meget. 

I  Aaret  1801  i  Febr.  blev  jeg  omsider  Copiist  i  Em. 
Rafns  (fyenske  og  jydske  Landvæsens)  Contoir.  Men  denne 
trivielle  Stilling  varede  kun  kort;  thi  i  August  s.  A.  blev  jeg 
Fuldmægtig  i  Kammercancelliet,  og  8  Dage  derefter,  uden  at 
have  søgt  derom,  ansat  som  Fuldmægtig  i  Finantscollegiets  Se- 
cretariat. Anledningen  dertil  var,  at  Kammerraad  Birch,  hvem 
det  hele  Expeditionsvæsen  ved  Gollegiet  paalaae,  skulde  befries 
for  de  egenlige  Contoirchefe-Forretninger,  hvortil  bleve  beskikkede 
som  Fuldmægtige:  Copiist  Kellerman n  (siden  Amtsforvalter  i 
Neuuiunster)  og  jeg,  formodenlig  paa  Anbefaling  af  bemeldte 
Kellermann,  som  jeg  ofte  saae  hos  hans  Familie  Buntzens, 
der  boede  i  mine  Forældres  Gaard. 

Jeg  maa  her  nærmere  omtale  Birch.  Han  var  en  meget 
dannet  Mand,  havde  en  udbredt  Læsning  og  forstod  de  vigtigste 
fremmede  Sprog;    han  havde  tillige  et  behageligt  Udvortes,  var 

en  dygtig  Forretningsmand  og  —  hans  ene  store  Feiltrin  uagtet 
—  en  retskaffen  Mand,  som  derfor  ogsaa  nød  almindelig  Agtelse. 
Slotsbranden  i  1794  var  Anledningen  til  hans  sildigere  ulykke- 
lige Skjebne.  Han  var  forlovet  med  Frøken  Rottbøll,  Heieste- 
retsadvokatens  Søster,  som  var  Lectrice  hos  Enkedronning 
Juliane  Marie  og  altsaa  boede  paa  Slottet.  De  Forlovede 
havde  anskaffet  deres  hele  Bohave  og  hensat  det  paa  det  for- 
meentlig  sikkreste  Sted,  Christiansborg  Slot,  hvor  det  gik  op  i 
Laerne.  Da  faldt  Birch  —  som  en  Nat  havde  drømt  nogle 
Tal,  hvorpaa  han  tog  en  Seddel  i  Tallotteriet  og  vandt  nogle 
hundrede  Rigsdaler  —  paa  den  ulyksalige  Idee,  at  prøve  paa 
at  faae  sit  Tab  erstattet  ved  at  spille  i  Tallotteriet.  Dette 
første  Skridt  bragte  ham  nogle  og  tyve  Aar  derefter  fra  Embede, 
Frihed,  gode  Navn  og  Rygte  og  paaførte  ham  i  Aarenes  Løb 
mange  Qvaler.  Denne  Sag  er  en  psychologisk  Mærkelighed. 
Han  kunde  ikke  indsee  sin  Brøde,  fordi  hans  Hensigt  aldrig 
var,  at  gjore  sig  nogen  Fordeel  ved  de  Midler,  han  fravendte 
Statskassen,  eller  at  skaffe  sig  selv  eller  sine  nogen  jordisk 
Nydelse,  (han  førte  det  tarveligste  Liv)  —  men  at  dække  de 
til  Lottospillet  anvendte  Summer,  som,  saaledes  raisonnerede  han, 
gik  igjennem  Lottoet  tilbage  til  Staten;  til  den  Ende  studerede 
han  de  bedste  Værker  over  Probabilitets-Beregninger.  Jeg  har 
læst  et  Brev,  som  han  i  den  Anledning  tilskrev  Mø  sting,  for 
hvem,  som  for  os  Alle,  der  kjendte  og  elskede  Birch,  Sagen 
var  en  Oaade.  Han  berørte  deri  paa  en  beskeden  Maade  de 
Tjenester,  han  i  sit  vigtige  Embede  og  i  sin  omfattende  Em- 
bedsførelse havde  søgt  at  vise  Staten.  Han  omtalte  de  Lidelser, 
han  havde  felt  ved  hver  Naadesbeviisning  der  blev  ham  tildeel, 
og  ved  den  Tillid,  som  Kongen,  Ministrene  og  alle  hans  Colleger 
viste  ham.  I  den  Henseende  fortalte  Møstino,  at  han  selv, 
kort  førend  Sagen  opdagedes,  havde  tænkt  paa  at  foreslaae 
Birch  som  sin  Eftermand.  —  At  han  i  saa  mange  Aar  kunde 
i   den   Grad   drive    Lottospillet,    uden   at   han   nogensinde   blev 

mistænkt  derfor,  er  lige  saa  forunderligt  som,  at  Maadén,  hvor- 
paa  han  skaffede  sig  Midler  dertil,  saa  seent  opdagedes.  Der 
beroede  hos  Finantsoollegiet  en  stor  Deel  til  et  stort  Laan  hø- 
rende Obligationer,  som  efterhaanden  kande  afhændes.  Disse 
vare  hans  Bevaring  anbetroede,  og  paa  dem  som  Pant  gjorde 
han,  deels  hos  Private,  deels  hos  offentlige  Laaneanstalter  suc- 
oessive  Laan  til  et  Beløb  af  flere  Hundrede  Tusinde  Rdl.  for 
at  sætte  i  Lotteriet.  8aasnart  en  af  disse  Obligationer  blev 
presenteret  i  Statsgjeldsoontoiret,  maatte  Birchs  Forhold  op- 
dages. Forunderligviis  skete  dette  forst  i  1820,  da  Contoir- 
chefen  (Fog)  anmeldte  i  Collegiet,  at  en  saadan  unoteret  Obliga- 
tion var  presenteret  i  Gontoiret.  Birch  vedgik  strax  sit  For- 
hold. En  Commission  blev  nedsat,  bestaaende  af  A.  S.  Ørsted 
og  Schmidt-Phibsldeok;  det  sørgelige  Hverv  at  være  Seore- 
tair  i  Commissionen  fik  Johnsen1. 


Fra  August  1801  eller  fra  min  Ansættelse  i  Finants- 
secretariatet  begyndte  min  Interesse  for  Forretningslivet  at 
vaagne.  Det  var  paalagt  alle  Collegier,  at  de  ikke  maatte 
gjøre  Forestilling  til  Kongen  om  nogen  Udgift,  uden  i  Forveien 
at  have  corresponderet  med  Finantsoollegiet ;  følgelig  kom  dette 


1  Den  store  Udførlighed,  med  hvilken  denne  Sag  omtales  i  en 
saa  kort  Levnedsbeskrivelse  som  denne,  vidner  om,  hvilket  Indtryk 
den  havde  gjort  paa  min  Fader.  Birch  blev  dømt  i  1821;  han  hen- 
sad til  sin  Død  i  1829  i  Gastellet.  Jeg  mindes  godt  min  Faders  Sorg 
i  denne  Tid;  den  opfriskedes  bestandigt  ved  Besøg  af  Birchs  trofaste 
Hustru,  som  vel  aldrig  opgav  Haabet  om  Benaadning ;  men  ligeoverfor 
de  mange  og  vægtige  Indflydelser  i  denne  Retning  var  Fr.  d.  6tc  ubøn- 
hørlig; han  maalte  Brøden  efter  den  store  Tillid,  som  Birch  havde 
nydt    Og  han  havde  jo  Ret. 

K.  O. 

til  Kundskab  om  alle  Foranstaltninger,  hvortil  der  behøvedes 
Penge.  Correspondancen  med  Cbllegierne  var  altaaa  af  stor  Ud- 
strækning, ligesom  ogsaa  Forestillingerne  til  Kongen  vare  mange 
og  ikke  smaa  —  skjendt  ikke  lange  og  brede  som  Bente- 
kammerets. Jeg  var  høist  lykkelig  ved  disse  Forretninger  og 
ved  i  Gontoiret  at  have  to  Medarbeidere  som  Johnsen  og  Vogt 
(senere  Statsraad  i  Norge)  og  .  ved  at  komme  i  nærmere  For- 
bindelse med  Mænd  som  Birch,  Wendt  og  Greve  Sohimmbl- 
mann.  Uagtet  jeg  maatte  være  tilstede  i  Gontoiret  baade  For- 
middag og  Eftermiddag  og  tage  Arbeide  hjem,  havde  jeg  dog 
ikke  lagt  literaire  Beskjæftigelser  tilside,  og  jeg  blev  derfor  i 
samme  Aar  (1801)  valgt  til  Medlem  af  « Selskabet  for  Sandhed), 
som  da  reorganiserede  sig  og  bestod  af  12  eller  13  Medlemmer; 
Collett,  Rahbek,  J.  W.  Hornemann,  K,  H.  Seidelin, 
Pavelø,  H.  O.  Clausen,  Lyder  Sagen,  A.  S.  Ørsted, 
H.  V.  Lundby  o.  Fl.  Til  5te  Binds  andet  Hefte  leverede  jeg 
et  Bidrag. 

Med  Finantsministeren  Greve  Schimmelmann,  Manden  med 
det  lyse  Hoved  og  det  ædle  Hjerte,  utrættelig  i  Statens  Tjeneste, 
kom  jeg  snart  i  nær  Berøring,  som  vedvarede  til  hans  Udtrædelse 
af  Gollegiet  i  1813.  Momenterne  til  alle  Finantsplaner,  hvoraf 
Statens  Stilling  i  den  Periode  fordrede  mange,  forfattedes  af 
ham,  ofte  i  deres  hele  Udførlighed,  Disse  Arbeider  skrev  han 
paa  Tydsk,  ofte  under  Afbrydelse  af  Embedsmænd,  som  daglig 
skulde  tale  med  ham;  ofte  om  Natten,  naar  han  ikke  kunde 
sove,  fortsatte  han  sit  Arbeide.  Disse  Udkast,  Forslag,  Planer 
skulde  —  om  ikke  i  Gollegiet,  hvor  der  dengang  ofte  taltes 
Tydsk  —  dog  for  Kongen  forelægges  paa  Dansk  og  redigeres. 
Dertil  havde  han  hidtil  brugt  Birch;  da  denne  blev  ældre, 
Medlem  af  Collegiet,  og  ikke  altid  kunde  være  ved  Haanden, 
faldt  Orevens  Valg  paa  mig,  som  desuden  boede  i  hans  Nabo- 
lav, og  jeg  kom  derved  daglig  til  ham  (ofte  hentedes  jeg  2  til 
3  Gange  daglig)  og  modtog  hans  Bestemmelser.     Ved  den  Lei- 

lighed  lærte  jeg  at  kjende  Dankwart1,  som  ban  havde  faaet 
til  Privatsecretair  efter  Herman  Wedel- Jarlsberg  og  Schmidt 
(der  senere  døde  som  Directenr  for  Bankoontoiret  i  Altona).  — 
Jeg  var  inderlig  glad  ved  disse  Arbeider,  og  Schimmelmann 
var  heller  ikke  utilfreds  med  mig. 

Den  1ste  Julii  1803  blev  jeg  udnævnt  til,  ved  Siden  af 
min  Post  som  Fuldmægtig,  tillige  at  være  Secretair  ved  Fonden 
ad  mus  publicos*.  Atter  nye  Forretninger  og  atter  behagelige 
Forretninger.  Jeg  kom  derved  i  Forbindelse  med  alle  Landets 
Kunstnere,  Digtere,  Technikere  og  Forfattere  i  alle  Fag.  Det 
var  ferst  under  Schimmelmann,  siden  under  Møsting,  jeg 
arbeidede  i  denne  Post,  altsaa  under  Mænd,  der  vare  besjælede 
af  Kjærlighed  og  Agtelse  for  Kunst  og  Videnskab. 

Den  Forbedring  i  mine  Kaar,  som  denne  Ansættelse  med- 
førte (400  Rdl.),  og  Visheden  om  at  faae  fri  Huusleilighéd  i 
min  Fødegaard,  bestemte  mig  til  i  samme  Aar  at  udføre  min  Beslut- 
ning at  ægte  Birckners  elskværdige  Enke,  som  jeg  i  de  sidste  Aar 


1  Dankwart  vedblev  til  sin  Død  at  være  vor  Familie*  trofaste 
Ven,  ligesom  ban  var  en  varm  Tilhænger  af  Schimmelmann.  I 
et  af  Brevene  til  min  Fader  taler  han  saaledes  om  denne:  Wandsbcck 
18.  Julii  1817  .  .  .  «Han  vedligeholder  endnu  altid  sin  gamle  Deel- 
tagelse  i  alt  hvad  som  angaaer  Stat  og  Konge.  Jeg  troer  virkelig 
ikke  at  det  er  muligt,  at  Nogen  kan  være  mere  Patriot  og  elske 
Fædrelandet  høiere  end  han.  Ogsaa  her  i  Holsteen  har  han  havt  Lej- 
lighed nok  til  at  lægge  denne  Tænkemaade  for  Dagen.  Hovedlemmerne 
af  hans  Familie  høre  til  Oppositionen  og  udtrykke  deres  Synsmaade 
ikke  altid  med  Skaansel.  Men  hans  blide  og  godlidende  Tone,  den 
Ærlighed,  hvormed  han  yttrer  sin  Mening,  have  bidraget  meget  til  at 
jevne.  Det  er  ellers  langt  fra  at  Adelens  Sag  ansees  som  Folkets. 
Et  Yndlingsord,  som  jeg  har  hørt,  er:  Sie  wollen  Rechte,  aber  kern 
Rechti. 

'  Denne  Post  blev  han  i  indtil  1881,  da  jeg  overtog  den.  Be- 
mærkningen  om   denne   Stillings  Behageligheder  kan  jeg  underskrive. 

E.  C. 

havde  lært  nøie  at  kjende,  og  som  i  vort  paafølgende  næsten 
42aarige  Samliv  bidrog  saameget  til  at  skaffe  mig  et  lykkeligt 
Hjem. 

Birckner  var  død  i  1798  efter  nogle  Maaneders  Sygdom, 
som  han  gjennemgik  deels  paa  Frederiks  Hospital  deels  i  Korser, 
hvortil  han  i  1792  var  forflyttet  og  hvor  han  forblev  indtil  sin 
Død,  som  indtraf  førend  han  kunde  tiltræde  Kaldet  i  Vemmelev, 
han  just  havde  erholdt.  I  Korsør  havde  han  meget  smaa  Kaar; 
men  hans  lykkelige  huuslige  Stilling  og  hans  daglige  Omgang 
med  hans  Yen  og  Collega,  den  livsglade  Gutfeld1,  fordrev  de 
mørke  oekonomiske  Skyer.  Da  Enkens  og  hendes  to  Smaa- 
børns*  Stilling  var  beklagelig,  paatog  Collbtt  og  jeg  os  at  ind- 
samle Bidrag  til  deres  Forsørgelse.  Hun  tog  med  Børnene  til 
Lide  til  Svogeren  Jens  Bindbsbøll3,  en  høist  begavet  Mand 
af  sjelden  Energi;  der  blev  hun  i  al  Stilhed  min  Forlovede. 
Efter  et  Par  Aars  Ophold  der  flyttede  hun  til  Kjøbenhavn,  og 
i  Novbr.  1802  bleve  vi  viede  i  Lido  Kirke. 


1  Gutfeld,  som  senere  og  indtil  sin  Død  i  1823  var  vort  Huses 
stadige  Omgangsven,  var  en  eiendommelig  Fremtoning,  fuld  af  Lune 
og  Hunterhed.  Naar  jeg  siger,  at  han  ikke  gjorde  noget  cpræsteligt» 
Indtryk,  da  skal  dette  ikke  være  til  hans  Forkleinelse ;  i  vor  daværende 
Alder  kunde  vi  Børn  kun  opfatte  ham  som  Humorist.  For  mig  staaer 
det  tydeligst,  at  han  til  hver  af  os  havde  et  epithtton  ornans,  som  jeg 
ikke  vil  nævne.  Han  var  nemlig  noget  grov  i  sin  Mund  —  ikke  usæd- 
vanligt i  den  Tid. 

E.  C. 

*  Begge  disse  cSmaapiger>,  mine  Halvsøstre,  levede  endnu,  da  jeg 
skrev  dette  (1880),  i  en  Alder  af  resp.  85  og  83  Aar,  som  Oldemødre 
og  Enker  efter  Brødrene:  G.  J.  Boye,  Præst  ved  Garnison«  Menighed, 
og  M.  A.  Boye,  Rector  ved  Latinskolen  i  Christianssand,  senere  Told- 
kasserer  i  Laurvig.    I  dette  Aar  (1881)  døde  begge. 

E.  C. 

*  Præst  i  Lidø,  ogsaa  kaldet  Ledøie,  Fader  til  Biskop  S.  Bindcs- 
bøll  og  Architekten  G.  Bindesbøll. 

1804  blev  min  ældste  Datter  Ingeborg  fedt. 

1806  blev  min  ældste  Son  Gottlieb  fadt. 

Aldeles  uventet  blev  jeg  i  Jannar  1807  udnævnt  til  Med- 
lem af  Courantbankens  Realisations-Commission  eller  til  «Bank- 
oommissair».  Denne  Forfremmelse  var,  som  en  ved  Finantserne 
ansat  underordnet  Embedsmand  (Stlow)  l  sagde  til  mig,  «for 
at  spytte  i  Hænderne*,  eller  en  Overgang  til  noget  Bedre.  De 
egenlige  Bankoommissair-Forretninger  vare  yderst  faa  og  ubetyde- 
lige-, efter  nogle  Maaneders  Forløb  ansøgte  jeg  derfor  om  og  fik 
Kongelig  Tilladelse  til  at  deeltage  i  Finantsoollegii-Forretninger 
(Juni  1807),  «isærdeleshed»,  saa  led  Resolutionen,  cforsaavidt 
Arohivet  angaaer»  —  en  pudseerlig  Talemaade,  der  Intet  havde 
at  betyde. 

1 1808  blev  det  mundligen  overdraget  mig  at  besørge  Alt 
hvad  der  hørte  til  Forferdigelsen  af  Skatkammerbeviser  (ofr.  Fdn. 
8.  April  1808).  Banken  havde  nemlig  et  Trykkeri,  hvor  dette 
sikkert  kunde  udfores.  Den  her  udfærdigede  Sum  var  31,700,000 
Rdl.  (i  Altona  samtidigen  3Vs  Million)2. 

1808  blev  min  anden  Sen  Edvard  født8. 

Omtrent  fra  denne  Tid  skriver  sig  mit  Bekjendtskab  til 
Strandmøllen  og  dens  Eier  Joh.  Che.  Drewsen.  Denne  Papiir- 
fabrik  havde  i  lang  Tid  havt  Leverancen  af  det  meste  Papiir 
til  offentlige  Indretninger  (f.  Ex.  Stempletpapiir)  og  udelukkende 
Leverance  af  Papiir  til  Banken,  en  Forretning,  der  betalte  sig 


1  Denne  Sylow  havde,  skjøndt  ikke  offentligt  fremtrædende, 
apillet  en  Rolle  ved  i  cFeiden  med  de  jydske  Jorddrotter>  at  gaae 
Colbjørnsen  tilhaande  med  Underretninger. 

*  Egl. Besol.  12.  Novbr.  1811  tilkjendegiver Bankcommissair Collin 
cKongens  allerhøieste  Tilfredshed  med  hans  ved  det  ham  overdragne 
Arbeide  viste  velvillige  Bestræbelser  og  frivillige  Frasigelse  af  billig 
Godtgjørelse*. 

K.  C. 

'  Det  er  mig. 

E.  C. 

godt,  fordi  Prisen  —  paa  Grund  af  det  ansvarsfulde  Tilsyn, 
der  formeentligen  paahvilede  Fabriken  —  var  meget  høi,  vist- 
nok den  fiirdobbelte  af  Papirets  virkelige  Værdi.  Da  nu  den 
ulykkelige  Seddelfabrication  i  disse  Aar  gik  raskt,  saa  steg  der- 
ved Papiirfabrikens  Indtægter.  Om  nu  dette  muligen  attache- 
rede Eieren  noget  til  mig,  saa  var  det,  der  attacherede  mig  til 
ham,  hans  Indsigt  og  Interesse  for  Landvæsen  og  i  det  Hele 
hans  lyse  Hoved  og  Energi.  Han  var  mig  paa  min  Post  i 
Landhusholdningsselskabet  en  sikker  Støtte,  og  han  vedblev  i 
mange  Aar  at  være  min  paalideligBte  Medarbeider  i  Alt  hvad 
der  vedrørte  Landvæsenet  og  hvorom  jeg  søgte  hans  Raad. 
Han  var  dengang  en  ivrig  Royalist,  Fredebik  den  Sjette 
hengiven  med  Liv  og  Sjæl,  uden  i  fjerneste  Maade  at  beile  til 
Hofgunst  eller  at  søge  Omgang  med  de  saakaldte  «  Store*  l. 


1  I  nogle  Optegnelser,  som  Kamnierroad  Drewsen  har  efterladt 
sig,  omtaler  han  den  oekonomiske  Forlegenhed,  i  hvilken  han  ved 
Overtagelsen  af  Strandmøllen  var  bragt.  Derom  siger  han :  <Da  hændtes 
det,  at  jeg  blev  bekjendt  med  daværende  Bankdirectour  Collin.  I 
min  Nød  henvendte  jeg  mig  til  ham,  fortalte  ham  min  Forlegenhed 
og  bad  hum  skaffe  mig  4000  Bdl.  Ved  hans  Indflydelse  erholdt  jeg 
dem,  blev  saaledes  for  en  stor  Deel  revet  ud  af  min  Forlegenhed,  og 
har  siden  den  Tid  næret  sande  Pøleiser  af  Venskab  for  ham*. 

Drewsen  havde  i  Opposition  mod  en  udkommet  Lærebog  i  Land- 
oekonomi,  skrevet  en  Piece:  c  Nogle  Erfaringer  angaaende  Vexeldrifl 
m.  m.>  Herom  skriver  han:  <Da  jeg  havde  lidt  Bekjendtskab  til 
nuværende  Conferentsraad  Collin,  sagde  jeg  ham,  at  jeg  var  i  Tvivl 
om  det  var  passende  at  sende  denne  Piece  til  Landhusholdnings- 
selskabet, da  den  var  stilet  mod  en  af  Selskabet,  men  Collin  svarede: 
c  kom  kun  med  den>,  og  kort  derefter  erfarede  jeg,  at  Selskabet  havde 
tilkjendt  mig  sin  store  Medaille  i  Sølv  derfor.  Naturligviis  var  dette 
meget  opmuntrende  for  en  ung  Mand,  som  jeg  var.  Paa  Collins  Op- 
fordring indtraadte  jeg  i  Selskabet.  Efter  henved  18  Aars  Forløb  ned- 
lagde jeg  de  mig  i  samme  betroede  Poster,  træt  af  Arbeide,  og  fordi 
jeg  droges  ind  i  en  anden  Virksomhed,  rigtignok  meget  mod  Collins 
Villie.  Længere  hen  skrev  jeg,  ansporet  af  Collin,  tL&ndoekonomiske 
Betragtninger*. 

E.  C. 

Fdn.  23.  Juni  1809  om  en  overordenlig  Inddragelse  af 
Courantsedler,  om  consignable  Bankfonds  m.  m.  gav  migpaa  den 
Tid  adskillige  extraordinaire  Forretninger,  ved  at  modtage  Ind- 
tegninger til  Deeltagelse  i  de  da  aabnede  Laan,  og  ligeledes  at 
modtage  alt  det  forarbeidede  Guld  og  Selv,  som  til  disse  Øie- 
med  indsendtes  baade  fra  Hovedstaden  og  fra  Provindseme. 

Foruden  den  « Advarsel*,  jeg  havde  indfort  i  < Borgervennen » 
mod  private  Enkekasser,  Livrenteselskaber  o.  deel.,  holdt  Abr. 
Kall  offentlige  Forelæsninger  derimod.  Da  alt  dette  ikke  hjalp> 
indgav  jeg  i  Aaret  1810  en  umiddelbar  Forestilling  til  Kongen 
om  disse  mange  Forsorgelseskassers  Skadelighed,  da  de,  stiftede 
af  uvidende  og  egennyttige  Personer,  ved  de  bebudede  store 
Fordele  narrede  Deeltagerne.  Kongen  forlangte  Finantøcollegiets 
—  i  hvilket  Ingen  anede,  at  Forslaget  var  fra  mig  —  Betænkning, 
og  derved  foranledigedes  Fdn.  af  15.  Maii  1810  (hvortil  jeg 
skrev  Udkastet)  samt  Nedsættelsen  af  en  bestandig  Comitee  til 
at  controllere  disse  Indretninger.  Til  Medlemmer  af  Comiteen 
valgtes  Prof.  Bugge,  Navigationsdirecteur  P.  J.  Wleugel,  jeg 
og  Bogholder  Søndergaard.  Da  Comiteen  havde  sluttet  de 
fleste  Forhandlinger  med  de  bestaaende  Selskaber,  og  den  havde 
aabnet  Øinene  paa  Publicum,  udtraadte  jeg  med  Kgl.  Tilladelse 
deraf  i  1816,  eilerfulgt  af  Etatsraad  Meyer. 

Det  danske  Pengevæsens  forstyrrede  Forfatning  paa  den 
Tid  satte  baade  dem,  der  havde  Formue  og  dem,  der  ingen 
havde,  i  Bevægelse.  Kjob  og  Salg  af  Eiendomme  hørte  til 
daglige  Forretninger,  Lykkeriddere  og  Commissionairer  erhvervede 
sig  i  faa  Aar  betydelig  nominel  Formue,  som  de  ligesaa  ube- 
sindigt tilsatte,  som  de  tankelost  havde  erhvervet  dem.  Med 
Landeiendomme  foregik  disse  Omsætninger  i  større  Stiil,  med 
Huse  og  Gaarde  i  Kjøbenhavn  i  en  noget  mindre.  En  Folge 
deraf  var,  at  Huusleien  steg ;  de,  som  føleligst  lede  derved,  vare 
smaa  Haandværkere,  Frimestre,  trængende  Enker  og  Pensionister. 
Admiral  Winterpeldt   havde  for  adskillige  Aar  siden  begyndt 

at  raade  Bod  paa  Manglen  af  billige  Boliger  ved  at  lade  op- 
føre »Trøstens  Bolig  i  Nyboder« ;  men  Ingen  fulgte  hans 
Exempel.  Den  Overflod,  som  Pengeconjuncturerne  havde  bragt 
ind  i  enkelte  Familier,  styrtede  de  ovenomtalte  Klasser  dybere 
i  Elendighed.  Deres  Antal  i  Kje benhavn  var  ogsaa  forøget 
derved,  at  mange  Daglønnere,  som  boede  i  Forstæderne  og 
Frederiksberg,  fordreves  derfra,  da  Alt  forvandledes  til  Sommer- 
boliger for  de  Bemidlede. 

Den  tiltagende  Elendighed  bestemte  mig  til  at  foreslaae 
Kongen,  at  der  for  Statskassens  Regning  maatte  til  en  Prøve 
opføres  en  Bygning,  indrettet  for  deslige  Familier  mod  en  billig 
Leie  og  uden  at  de  behøvede  at  frygte  for  Opsigelse.  Forslaget 
bifaldtes,  og  det  overdroges  Overbygningsdirecteur  Hansen  i 
Forening  med  mig  at  udføre  det.  Vi  kjøbte  den  Frue  Kirke 
tilhorende  Grund  paa  Hjørnet  af  Skindergade  og  lille  Fiolstræde, 
hvorpaa  den  latinske  Skole  stod  før  Ildebranden;  denne  Grund 
blev  forøget  med  Pladsen  af  en  lille  Grade,  som  dengang  løb  i 
Flugt  med  Skoubogade  men  fandtes  unødvendig.  Hansens 
Plan  svarede  ikke  ganske  til  mit  Ønske,  Koch  var  Conducteur 
ved  denne  Bygning1. 


1  Det  hele  Foretagende  kostede  c.  117,620  Rdl.  Denne  Bygning, 
som  i  Almindelighed  feilagtigt  er  kaldt  Trøstens  Bolig,  medens  dens 
officielle  Navn  var:  »den  Kongelige  Bygning  i  Skindergade <,  er  den 
nuværende  >Soldins  Stifteiset. 

Som  en  Fortsættelse  af  den  her  trufne  Foranstaltning  kan  det 
betragtes,  at  der  i  1812  nedsattes  en  Commission  (Hansen  og  Collin 
samt  Conferentsraaderne  Hauser  og  Knudsen)  til  at  overveie,  hvorvidt 
de  Byggende  i  Kjøbenhavn  kunde  understøttes  af  Finantskassen  med 
Laan  eller  Materialier.  Saavidt  vides  førte  dette  til  Opførelsen  af  7 
Bygninger  med  lutter  Leiligheder  for  smaa  Familier.  En  af  disse  er 
den  store  Bygning  paa  Hjørnet  af  Graabrødre-Torv-  og  -Stræde  samt 
Klosterstræde  (ved  Smedemester  Faber).  En  anden  blev  bygget  i  Sølv- 
gade af  Muurmester  Klein.  De  samlede  Udlaan  til  7  Grundeiere 
beløb  sig  til,  efter  Omskrivning,  33,611  Rdl.,  hvorved  skaffedes  Bolig 
for  75  mindre  formuende  Familier. 

E.  C. 

I  Aaret  1812  blev  jeg  udnævnt  til  Secretair  ved  den  saa- 
kaldte  store  Finantseomniission  (der  oprettedes  1787  og 
ophævede«  1816)  samt  Assessor  i  Finantscollegiet,  i  Forbindelse 
med  min  Post  som  Bankoommissair1. 

Aaret  1812  blev  et  høist  mærkeligt  Aar.  I  Midten  af 
det  fik  Finantseollegiet  det  ligesaa  vanskelige  som  vigtige  Hverv, 
at  gjore  Forslag  om,  hvorledes  Statens  ved  flere  Aars  over- 
ordenlige Anstrængelser  svækkede  Pengevæsen  kunde  sættes  paa 
en  fast  Fod.  Hovedmomenterne  til  en  saadan  Plan,  hvilke  for- 
modenlig vare  udkastede  af  Schimmelmann  og  Kongens  Kabi- 
netsseoretair  Jesben  i  Forening,  meddeelte  Schimmelmann  os, 
til  vor  store  Overraskelse,  ude  paa  hans  Landsted  Sølyst,  hvor 
Gollegiet  ofte  indbødes.  Fra  den  Tid  af  var  Collegiet  daglig 
samlet,  ofte  baade  Formiddag  og  Eftermiddag  i  Grevens  Palais 
i  Kjebenhavn.  Da  denne  Sag  fordrede  den  strængeste  Taushed, 
maatte  —  foruden  Kongen  og  hans  Oabinetsseoretair,  Ingen 
udenfor  Collegiet  erfare  noget  om  Forhandlingerne;  til  Slutning 
oonsuleredes  paa  mit  Forslag  i  Anledning  af  de  egenlige  juridiske 
Spørgsmaal  Kammeradvokat  Sohønheyder  og  Heiesterets- 
assessor  A.  S.  Ørsted.  Som  yngst  Medlem  af  Collegiet  til- 
faldt det  mig  at  ooncipere  næsten  alle  Forestillinger  og  Be- 
retninger til  Kongen  og  tillige  for  det  meste  at  reenskrive  dem. 
Da  omsider  Skriveriet  blev  mig  næsten  uoverkommeligt,  blev 
Johnsen,  dengang  Fuldmægtig,    betroet  at  assistere  mig.     Den 


1  I  et  forefundet  Brev  i  denne  Anledning  fra  Conferentsraad 
Wendt  —  >en  ædel  Mand  af  prøvet  Dygtighed  og  Retskaffenhed,  op- 
rindelig tydfik  Læge  og  en  varm  Yen  af  Grev  Reventlow«  —  udtaler 
han  sin  Glæde  over  denne  Ansættelse,  >hvor  der  aabnes  for  Deres 
Indsigter  og  Embedsiver  en  større  Virkekreds,  end  den,  i  hvilken  De 
har  arbeidet  hidindtil.  Jo  mørkere  Udsigterne  ere  for  Fædrelandet, 
jo  vigtigere  maa  det  være  for  enhver,  der  elsker  det,  at  see  i  de 
vigtigste  Pladser  Mænd,  som  forene  udbredt  Kundskab  med  usvigelig 
Retskaffenhed  og  Fasthed.« 

B.  C. 

Deel  af  Forordningen,  som  angaaer  de  almindelige  Bestemmelser 
og  begge  Kongeriger,  har  jeg  redigeret:  den  Deel,  som  angik 
Hertugdømmerne,  redigeredes  af  min  Gollega,  Kammerjunker 
BtfLOw1;  Fnndationen  for  Rigsbanken  blev  redigeret  af  Etats- 
raad  Kibstein*. 

Faa  Love  og  RegjeringsforanstaHninger  have  medt  saa 
mange  skjæve  Domme,  som  disse  af  5.  Jan.  1813.  Hvad  der 
var  uudeblivelige  Følger  af  et  i  Bund  og  Grund  forstyrret  Penge- 
væsen, tilskreves  Forordningen  og  Rigsbanken,  der  betegnede 
Ulykken  og  hindrede  dens  Omsiggriben  for  Fremtiden.  Om 
bedre  og  lempeligere  Midler  kunde  have  været  brugte,  derom 
taug  dog  Kritiken.  I  mange  Aar  efter  erindrede  jeg  mig  med 
Behagelighed  de  6  å  7  Maaneder,  i  hvilke  dette  Arbeide  stod 
paa,  formedelst  dets  Vigtighed,  den  nigjennemtrængelige  Taushed, 
hvormed  det  udførtes,  og  de  Mænd,  med  hvilke  jeg  arbeidede. 
—  Da  Forordningen,  efterat  den  var  publiceret,  gav  Anledning 
til  adskillige  Spørgsmaal,  og  disse  henvendtes  til  Ganeelliet, 
(gjennem  hvilket  den  var  emaneret),  der  ikke  kjendte  noget  til 
Penge-  og  Finantsvæsen,  nedsattes  en  interimistisk  Comitee  (i 
hvilken  jeg  befandt  mig)  »for  at  overveie  de  Forespørgseler, 
som  fra  Collegierne,  Øvrighederne,  Forligelses-Commissioner  ete. 
maatte  indkomme«. 

Den  Bom,  som  Rigsbankfundationen  og  Fdn.  5.  Jan.  1813 
slog  ibr  Pengevæseneta  vedblivende  Fordærvelse,  havde  den 
samme  Virkning  som  en  stærk  Dæmning,  der  pludselig  anfaldes  af 
en  rasende  Strøm,  som  derved  udbreder  Ødelæggelse  til  begge 
Sider.  Formuerne  forstyrredes  i  et  Øieblik.  Den  f.  Ex. ,  som 
i  Decbr.  1812  havde  eiet  60,000  Rdl.  Courant  (i  Sedler,  thi 
andet  Numeraire  brugtes  ikke)    og   udkant  dem   mod   sikkert 


1  Senere  Amtmand  i  Cismar,   Fader  til   den  for  kort  Tid  siden, 
afdøde  Statsminister  Bttlow  i  Berlin. 

'  Den  i  1862  afdøde  Conferentsraad  Kirsteins  Fader. 

Pant,  opdagede  i  Januar  den  6te  eller  7de,  at  ban  kun  eiede 
10,000  BdL,  og  endda  ikke  saameget,  i  rede  Sølv.  Skræk, 
Mismod  og  Bekymring  maatte  naturligviis  udbrede  sig  hos 
Creditorerne  og  de  mange  uskyldigt  Lidende,  og  Forbittrelse 
bos  Speculanter,  hvis  ikke  ærefulde  Haandtering  gik  i  Staa. 
Skive  for  Angrebene  var  naturligviis  Grev  Schimmelmann  ;  ban 
manglede  Energi  til  at  bide  fra  sig.  Der  arbeidedes  altsaa  i 
de  beiere  Cirkler,  og  især  fra  Hertugdømmerne,  paa  at  faae 
barn  bort;  og  da  dette  Parti  skulde  bave  et  Tilbold,  belst  en 
Mand,  som  stod  udenfor  Sagen  og  af  et  gammelt  Navn,  saa 
blev  Manden  den  gamle  Greve  Moltke  til  Bregentved,  som 
med  Glæde  bød  Haanden  til  at  skille  den  barn  forhadte  Greve 
Schimmelmann  ved  den  Portefeuille,  som  han  fik  i  1784,  da 
han  (Schimmelmann)  og  Reventlow  styrtede  det  Guldbergske 
Ministerium,  hvoraf  Moltke  i  nogle  Dage  havde  været  Medlem. 
Dette  skete  imidlertid  ikke  pludseligt.  Pengevæsenet  var 
legalt  ordnet,  Finantsvæsenet  ikke.  Til  Overdirecteur  for  Rigs- 
banken  var  først  udseet  Joachim  Bernstorff;  han  vilde  ikke 
paatage  sig  det.  Møsting  meldte  sig  hos  Schimmelmann,  og 
vist  ogsaa  hos  Kongen,  hos  hvem  han  stod  beit  i  Yndest;  han 
fik  Posten.  Der  skulde  være  3  Direeteurer.  Finantscollegiet 
gjorde  Forslag.  Philip  Rosenstand  Goiske  og  Schmidt- 
Phiseldeck  kjendte  de  Alle  som  indsigtsfulde  Mænd;  og  paa 
mit  Forslag  blev  SchOnhetder1),  som  Ingen  af  dem  kjendte, 
men  som  jeg  kjendte  desto  nøiere,  tredie  Directeur.  —  I  denne 
Post  fik  Møsting  Øinene  aabne  for  Penge-  og  Finantsvæsen, 
og  Schmidt-Phiseldecks  og'  SchOnhetders  Diseussioner  og 
Debatter  og  Doceren  gave  ham  upaatvivlelig  mange  Vink,  som 
den  kloge  Statsmand  vidste  at  benytte.  Finantserne  trængte 
til  Penge.     En  Reservefond  i  Sedler,  som  var  Finantserne  for- 


1  Siden  Stiftamtmand  i   Viborg  og   derefter  Directeur    i  Kente- 
kammerot. 

beholdt  ved  Rigsbankens  Stiftelse,  blev  snart  udtømt.  Der  blev 
nedsat  en  stor  Finantscommission  af  Medlemmer  fra  alle  Colle- 
legier  (jeg  var  Secretair)  og  af  de  militaire  Charger:  den  snu  * 
og  den  letsindige  og  sorglese  **,  der  i  Mederne  sad  og 
gjorde  Narrestreger.  Hvad  der  forhandledes  i  Commis- 
sionen  refererede  Møsting  upaatvivlelig  strax  for  Kongen  og 
forøgede  derved  sin  ikke  ubetydelige  Indflydelse.  Møsting 
vidste  at  give  Anslag  paa  adskillige  temporaire  Hjelpekilder. 
Commissionen  opløstes  saa  at  sige  uden  noget  Resultat,  undtagen 
at  Møsting  blev  Finantsminister  under  Grev  Moltkes  Præsi- 
dium. Møsting  havde  fra  sit  15aarige  Amtmandskab  i  Haderslev  et 
meget  agtet  Navn  i  Hertugdømmerne,  Ridderskabet  havde  optaget 
ham  til  Medlem.  Med  Beogkdoeff  og  Rantzau-Breiten- 
burg — Koryphæerne  derovre  —  stod  han  i  nøie  Forbindelse. 
Han  havde  i  de  sidste  Aar  før  1813  beklædt  betydelige  Poster. 
Han  var  venlig  i  Omgang,  arbeidsom  (han  skrev  egenlig  for 
meget  selv),  men  kunde  ogsaa  lade  Sager  ligge,  naar  de  ikke 
behagede  ham;  var  forresten  ikke  utilbøielig  til  at  gribe  ind  i 
andre  Autoriteters  Forretninger.  —  Da  Grev  Revbntlov  ikke 
kunde  ynde  det  Moltkeske  Regimente  og  sørgede  dybt  over 
Landets  Tilstand,  trak  denne  høist  begavede  Mand  sig  tilbage, 
og  Møsting  blev  følgelig  tillige  Præsident  i  Rentekammeret. 

Reventlov  var  en  forunderlig  Sammensætning,  Aristokrat l, 
Adelsmand  ret  af  den  gamle  Skole,  en  sand  Bondeven,  venlig 
og  kjærlig  mod  simple  Arbeidsfolk,  meget  religieus,  havde  læst 
meget  og  reist  meget,  paastaaende  og  stivsindet,  overordenlig 
arbeidsom,  stundom  utaalelig  hidsig  og  bydende«  Det  viste  han 
(medens   jeg    var  Fuldmægtig  i  Secretariatet)  i  et  Møde  i  Fi- 


1  I  et  af  vore  Møder  1812  (ang.  Fdn.  6.  Jan.)  yttrede  Kirstein, 
at  det  kunde  være  nyttigt,  om  Jessen,  Kongens  Kabinetssecretair 
og  dengang  høire  Haand,  kunde  være  tilstede  i  vore  Samlinger;  dertil 
sagde  Reventlov:  *jmvr  moi  il  n'est  que  l'encrier  de  Vétatt. 

nantscollegiet,  hvor  han  angreb  Conferentsraad  Tetens  —  der 
i  noget  hvasse  Udtryk  havde  skriftligt  erklæret  sig  over  en  af 
Schimmelmanns  Finanteplaner  —  saaledes  at  Tetens  blev  syg 
og  ei  oftere  knnde  komme  i  Collegiet.  En  lignende  Scene  for. 
taltes  der  at  være  nogle  Aar  tidligere  forefaldet  i  Bentekam- 
meret mellem  ham  og  Conferentsraad  Eriksen,  som  derfra  gik 
til  Langebro  og  søgte  sin  Død. 

I  1813  blev  jeg  Justitøraad  og  R.  af  D.  Samme  Aar 
blev  min  anden  Datter  Louise  fedt. 

Med  fortrinligt  Hensyn  til  de  Rystelser,  som  Enkekassens 
Formue  maatte  have  lidt  ved  Pengevæsenets  Forandring,  og  med 
Hensyn  til  den  almindelige  Forsørgelseskasse,  hvis  Tilstand  ikke 
var  prøvet  siden  Tetens  døde,  og  om  hvilken  Finantscollegiet 
ikke  vidste  andet,  end  at  den  hvert  Aar  reqvirerede  hvad  den 
behøvede  til  Livrenter,  indgik  jeg  i  1813  med  et  Forslag  til 
Kongen  om  en  Undersøgelse;  det  bifaldtes,  og  denne. overdroges 
Wleugel  og  Meyer.  Det  viste  sig  med  Hensyn  til  Enke- 
kassen, at  Undersøgelsen  ikke  havde  været  overflødig.  Mine 
Bestræbelser  hos  Mbsting  for  at  faae  Forsørgelseskassen  —  som 
en  høist  gavnlig  Anstalt,  der  var  gaaet  i  Staa  —  reorganiseret, 
lykkedes  mig  ikke;  til  at  rokke  ved  noget  Gammelt  og  med 
Kraft  opføre  noget  Nyt,  var  Møsting,  helst  naar  det  berørte 
Personer  ubehageligt,  ikke  tilbøielig.  Det  skete  omsider  under 
Grev  W.  Moltke,  efter  29  Aars  Forløb,  uden  min  Medvirkning. 

I  1813  indgav  jeg  en  Forestilling  angaaende  et  Mishag, 
Kongen  skulde  have  yttret  over  en  Passus  i  en  af  Collegieta 
Forestillinger.  Forklaringen  gik  ud  paa,  at  Collegiet  ingen 
»officiel«  Kundskab  havde  om  Sagen.  Det  var  vist  om  denne 
Sag  at  Kongen  ved  en  Audients  sagde  til  mig,  ligesom  jeg 
kom  ind  ad  Døren:  »Ja  min  gode  Collin,  jeg  seer  nok,  at  De 
har  villet  dryppe  mig  i  mit  eget  Fedt«. 

I  1815  blev  min  tredie  Søn  Theodor  født. 

I  samme  Aar  udnævnt  til  Etatsraad.     I  « Minerva  i   (Juli- 

Hefte)  lod  jeg  indrykke  et  Stykke  »Om  Forretningsgangen  i 
Staten«.  Det  bærer  Udtryk  af  den  Iver,  det  Liv  og  den 
Kjærlighed,  jeg  havde  til  mit  Kald  og  min  Stilling.  Ikke 
umærkeligst  er  det,  at  den  Fordeling  af  Forretningerne  (istedet- 
for  den  daværende  gammeldags  høist  maadelige  collegiale),  som  i 
vor  Tid  optoges  ved  Ministerial-Indretninger,  i  hiint  Stykke  er 
paapeget. 

I  1816,  ved  Finantscollegiets  Ophævelse  og  dets  Forret- 
ningers Fordeling  mellem  en  Finantsdeputation  og  en  Stats- 
gjeldsdirection,  blev  jeg  Finantsdepnteret.  Paa  at  forberede 
denne  Skilsmisse  havde  gamle  Grev  Moltke  arbeidet.  For- 
arbeiderne  overdroges  Alberg  og  mig;  at  lave  Forestillinger 
deraf  betroedes  Kongslew,  af  den  gamle  Rentekammer-Skole 
(og  at  reenskrive  dem:  Buch);  det  skulde  drives  meget  hemme- 
ligt. Holten,  der  havde  været  Mægler  og  i  denne  Egenskab, 
ved  at  forhandle  Bregentveds  Producter,  havde  gjort  nøie  Be- 
kjendtskab  med  Moltke,  traadte  nn  paa  een  Gang  op  som 
Kgl.  Embedsmand,  nemlig  som  Medlem  af  Statsgjeldsdirectionen. 
Hans  Hovedfag  som  Mægler  var  Vezelmægleriet.  Han  havde 
havt  dette,  i  sig  selv  høist  ubetydelige,  men  meget  lønnende 
Arbeide  for  det  Kgl.  Bank-  og  Vexel-Contoir,  en  Indretning, 
som  Schimmelmann  brugte  meget,  for  at  skaffe  Ressourcer.  At 
den  gamle  Moltke  havde  fra  Holten  —  som  jo  sagtens  kunde 
see,  at  disse  Operationer  maatte  i  Tidens  Længde  blive  øde- 
læggende for  Staten  —  faaet  det  meste  af  hvad  han  vidste  om 
Statens  Finantser,  er  heist  sandsynligt.  Paa  Arbeidet  fulgte 
Lønnen ;  og  Bankcontoirets  Forretninger  bleve  nu  henlagte  under 
»Bureauet  for  udenlandske  Betalinger«,  for  hvilket  Holten  blev 
Chef.  At  Grev  Moltkes  Indsigter  i  Finantsvæsenet  ikke  vare 
overvættes  dybe,  gjorde  Biech  opmærksom  paa,  ved  at  frem- 
hæve det  aldeles  Forkeerte  i,  at  Moltke,  da  der  blev  Spørgs- 
maal  om  Afbetalinger  paa  Statens  Gjeld,  begyndte  med  at  af- 
betale den  Deel  af  Gjelden,  som  lød  paa  rede  Valuta.     Seddel- 

gjelden,  hvis  rede  Værd  da  var  relativ  ubetydelig,  men  med 
det  forbedrede  Pengevæsen  Aar  for  Aar  tiltog,  blev  henstaaende 
til  flere  Millioners  Tab.  De  skikkelige  Mænd,  som  efter  gamle 
Moltkes  Afgang  have  skrevet  om  hans  Bestyrelse  og  havde 
deres  Efterretninger  fra  ham  selv,  fremstillede  hans  Færd 
anderledes. 

Foruden  Birch  og  mig,  der  bleve  Medlemmer  af  den  nye 
Finantsdeputation,  indsattes  deri  foran  os  de  Deputerede  fra 
Bentekammeret.  Det  var  morsomt  at  see,  hvorledes  de  i  Be- 
gyndelsen toge  sig  af  Sagerne,  det  vil  sige  af  Underskrifterne 
paa  Anviisninger.  Formodenlig  havde  Moltke  instrueret  dem 
om  at  »passe  paa«  ;  de  gjorde  Spergsmaal  og  Bemærkninger, 
som  ofte  morede  Birch  og  mig.  Det  tabt«  sig  med  Tiden; 
Møsting  blev  selv  kjed  af  denne  Kammerdeeltagelse  i  Finants- 
forretningerne,  saa  at  der  tilsidst  ingen  Møder  holdtes  i  Deputa- 
tionen, eller  heist  sjeldent.  Moltkes  Overbestyrelse  blev  i 
Længden  ogsaa  Møsting  besværlig,  og  i  Bredden  kjedede  det 
nok  ogsaa  Kongen.  En  Dag,  da  Schimmelmann,  som  havde 
f'aaet  den  udenlandske  Portefeuille,  skulde  have  Audients,  spurgte 
han  den  jourhavende  Adjutant  Rømeling  :  » Wer  ist  be3on  Kflnig?« 
»Der  alte  Graf  Moltke*,  lød  Svaret.  »Ja,  so  wird  es  lange 
dauern«,  sagde  Schimmelmann.  »Nein  Exoellenz,  es  ist  auf 
eine  Viertelstunde  reducirt«. 

De  tre  Kammercollegier,  som  samtidigt  existerede:  Rente- 
kammeret, General-Toldkammeret  og  Oekonomi-  og  Commerce- 
Gollegiet  havde  hver  sin  særegne  Charakteer.  I  Rentekammeret 
holdt  man  stivt  paa  det  Gamle,  Traditionelle.  »Vi  skal  ferst 
have  Tresoren  (Sager  fra  1760  og  følgende  Aar)  frem«,  sagde 
(senere  Amtmand)  Thorstenson  ironisk.  Rigtig  Kommatering, 
Prik  over  /  og  Tøddel  over  n  paasaaes  nøie  ved  Underskrifter 
i  Collegiet.  Det  varede  længe  inden  man  tog  den  raske  Be- 
slutning at  udelade  Pro  Memoria  som  Overskrift  over  Brevene, 
i  hvilke  den  egenlige  Resolution,  eller  Svaret  paa  det  Omspurgte, 

kun  adgjorde  tre  eller  fire  Linier,  medens  idetmindste  een  Side 
forud  var  fyldt  med  Repetition  af  Sagens,  for  den,  der  skulde 
have  Svaret,  meget  vel  bekjendte  Historie.  At  »I  Anledning 
af«  var  Udgangspunktet  for  Concipisternes  Arbeide,  er  over- 
flødigt at  bemærke.  Og  Forestillingerne  vare  en  fuldstændig 
Extract  af  alle  Acterne  fra  Begyndelsen  til  Enden,  om  ogsaa 
Forestillingen  var  den  ottende  eller  niende  om  en  og  samme 
Sag  eller  Gjenstand ;  »thi  vore  Forestillinger  maa  være  saaledes«, 
sagde  den  gamle  Kammersecretair  Gundelach,  »at  en  Mand, 
som  man  tager  op  fra  Gaden,  maa  kunne  forstaae  dem«.  Bet 
samme  Pedanteri  fandt  Sted  i  Revisionsvæsenet.  Den  eneste 
Betryggelse  mod  Kassemangler,  jevnligt  Kasse-Eftersyn,  tænkte 
man  ikke  paa.  Forresten  vare  de  Mænd,  der  holdt  paa  det 
Gamle,  oplyste,  retskafne  og  elskværdige  Mænd,  saasom  Worm- 
skjold, Fritsch,  Vorndran,  Kongslew;  men  Vanen  og  Op- 
dragelsen (i  Kammeret)  beherskede  dem  —  og  nedarvedes. 
Hos  den  tydske  Afdeling  var  Pedanteriet  mindre. 

I  General-Toldkammeret  var  Tonen  heel  forskjellig  derfra; 
der  var  mere  Liv  og  Frihed.  Malling,  Philip  Rosenstand 
og  Tønder  Lund  (og  for  de  hertugelige  Sager  Frelsen)  havde 
vel  ogsaa  deres  Egenheder;  men  de  havde  saa  mange  Bererings- 
puncter  med  Andre  udenfor  Collegiet,  at  de  gamle  Kanter 
maatte  stødes  af.  Dette  Collegium  ned  ogsaa  en  temmelig 
udeelt  Agtelse. 

Dette  Sidste  var  derimod  ikke  Tilfældet  med  Oekonomi- 
og  Commerce-Oollegiet  — -  et  underligt  Degnproduct.  Det  hængte 
ikke  sammen,  Medlemmerne  passede  ikke  for  hverandre  og  heller 
ikke  til  Forretningerne.  Indfald  og  Projecter,  Bortedslen  af 
Penge  til  letsindige  Foretagender,  Industri-  og  Fabrik-Anlæg, 
der  som  oftest  ophørte,  naar  de  dertil  bevilgede  Summer  vare 
fortærede  —  hørte  der  til  Dagens  Orden.  Ordenen  i  Con- 
toirerne  og  dets  Archiv  svarede  til  det  Øvrige.  —  Ved  en 
Commissorialbefaling    af  Febr.    1816    blev   jeg  Medlem   af  en 

Gommission,  der  skolde  undersøge,  hvorledes  forskjellige  Manu- 
factur-Indretninger  meest  passende  kunde  ophæves  og  adskillige 
for  Kongelig  Regning  drevne  Fabriker  og  Anlæg  være  at  reali- 
sere. Jeg  afgav  i  denne  Sag  et  skriftligt  Votum,  hvori  de 
paagjeldende  Indretninger  ikke  skaanedes.  Jeg  androg  paa  Op- 
hævelsen af  Manu&cturhandelen,  af  det  Danske  Dog-Manufactur, 
af  det  Kgl.  Brændevinsbrænderi,  afFabrikdirectionen,  af  Control- 
oommissionen,  af  Land-,  Fabrik-  og  Spindeskole-Directionen ;  og 
i  et  senere  Votum  drog  jeg  endnu  stærkere  tilfelts  mod  Oekonomi- 
og  Commerce-Collegiets  mange  uoverlagte  og  pengespildende  For- 
anstaltninger. De  paaankede  Instituter  bleve  næsten  alleeammen 
ophævede.  Den  Opsats  imod  mit  Forslag,  som  indkom  under 
Justitsraad  Normanns  Navn,  gjorde  ingen  Virkning;  den  var 
forøvrigt  skrevet  af  Pram,  som  for  Landsmandskabets  Skyld, 
og  for  at  holde  lidt  paa  Gollegiets  Ære,  havde  paataget  sig  det. 
I  Aaret  1817  fik  jeg  et  mærkeligt  Brev  fra  (senere)  Bank- 
kasserer Cruse  angaaende  et  Bedrageri,  som  havde  rundet  Sted 
i  1811  ved  Classelotteri-Trækningen.  Cruse  havde  været  Di- 
scipel i  Opfostringshuset  og  som  saadan  været  brugt  som  Træk- 
ningsdreng  ved  Lotteriet;  han  blev  siden,  endnu  som  Discipel, 
anbefalet  mig  af  Forstander  Borch  (en  ædel  Mand)  til  at  be- 
nyttes med  2  eller  3  andre  af  disse  Drenge  til  at  tælle  de 
mange  til  Banken  tilbagekommende  12  Skilling-Sedler,  hvor- 
med Circulationen  var  overlæeset.  Ved  denne  Forretning  lærte 
jeg  at  kjende  ham,  fik  Godhed  for  ham  og  ansatte  ham,  efterat 
han  var  udgaaet  af  Stiftelsen,  som  Skriverdreng  i  Banken,  hvor 
jeg  var  Directeur;  han  skikkede  sig  vel  og  blev  snart  forfremmet. 
Af  Taknemmelighed  og  Hengivenhed,  og  af  Frygt  for  at  et 
saadant  Bedrageri  kunde  blive  gjentaget,  meldte  han  det  for 
mig,  da  en  Anmeldelse,  som  han  i  1811  havde  afgivet  til  For- 
stander Boroh,  og  denne  til  Lotteri-Inspeoteur  Bie,  intet  havde 
nyttet.  Paa  denne  Tid  var  en  complet  Aventurier,  en  vis 
(xLBiss,   der  havde  været  Officier,  Fuldmægtig  ved  Inspectionen, 

Han  førte  et  stort  Haus,  og  da  han  for  kort  Tid  siden  havde 
været  en  Prakker,  formodedes  han  at  have  vundet  i  Lotteriet. 
Selv  havde  jeg  intet  med  Lotteriet  at  gjøre,  men  fortalte  strax 
MesTiNG  om  Cruses  Brev  og  min  grundede  Mistanke.  Han 
vilde  først  ikke  fæste  Lid  dertil;  »der  sad  jo  fire  af  Kammerets 
Medlemmer  for  at  see  paa,  at  Lotteritrækningen  gik  ordenligt« ; 
han  henviste  mig  til  Kammerets  Medlemmer  v.  Essen,  Worm- 
skjold,  Vorndran.  Jeg  lod  dem  kalde  ud  af  Collegiet,  men 
min  Forestilling  var  forgjæves;  de  troede,  at  de  passede  paa. 
De  anede  ikke,  at  Gxeiss  ligefor  deres  Øine  begik  Bedrageriet, 
indtil  kort  Tid  efter  en  Mand  blandt  Tilskuerne  —  til  For- 
færdelse forKoNGSLEW,  som  dengang  var  en  af  Kammer-Observa- 
tourerne  —  raabte :  »han  lægger  en  Seddel  i  Maskinen«.  Under- 
søgelse blev  anstillet,  Sag  anlagt,  og  Bedrageren  dømt  til  nogle 
Aars  Forbedringshuus;  siden  opholdt  han  sig  i  Hamborg.  Ved 
dette  Bedrag  havde  Finantskassen  et  Tab  af  236,000  Rdl. 
Sedler. 

Siden  1812  havde  jeg  været  Medlem  af  Commissionen  for 
Kjøbenhavns  Forsyning  med  Brændsel;  den  blev  hævet  i  1814. 
Birch  og  jeg  beordredes  til  at  besørge  Realisationen  af  de  store 
Brændebeholdninger,  som  vare  kjøbte  hos  Private  og  henstod  i 
deres  Skove.  Jeg  fik  derved  et  meget  betydeligt  Arbeide, 
maatte  reipe  omkring  og  paa  Stederne  gjøre  mig  bekjendt  med 
Forholdene.  Birch  havde  aldeles  ingen  Interesse  derfor  og 
overlod  mig  det  Hele,  saa  at  jeg  i  mit  eget  Navn  førte  den 
hele  vidtstrakte  Correspondanoe  med  Opsynsmænd,  Øvrigheder 
og  Skoveiere.  Det  indtraf  paa  den  Tid,  at  Kongen  skulde  gjøre 
sin  Heise  til  Wien.  Bertil  behøvedes  Vezler  eta,  og  de  sæd- 
vanlige Banquierhuse  kappedes  om  at  gjøre  Tilbud.  Sohøn- 
heyder,  som  ønskede  at  skaffe  Banken  disse  Omsætninger, 
kunde  ikke  sætte  dette  igjennem  i  Banken,  uden  at  denne 
skaffedes  Sikkerhed.  Da  foreslog  jeg,  at  der  skulde  gives 
Banken    Sikkerhed   i    Brændebeholdningen,    c.    40,000  Favne; 

saaledes  betalte  vi  af  de  indkommende  Salgsbeløb  270,000  RdL 
Med  Hensyn  til  Anvendelsen  af  det  tiloversblivende  Salgsbeløb 
e.  200,000  Rdl.  talte  jeg  Landhusholdningsselskabets  Sag,  for 
at  disse  Sommer  kande  komme  Landboerne  tilgode,  der  havde 
lidt  under  Krigen.  Men  Kongen  fandt  det  rigtigst  at  fordele 
Summen,  og  deraf  tilfaldt  bemeldte  Selskab  40,000  Rdl.,  Viden- 
skabernes Selskab  20,000  Rdl.,  Fødsels-  og  Pleiestiftelsen  30,000 
Rdl,  Kunstakademiet  20,000  Rdl. ;  Resten  faldt  til  Fonden  ad 
usus  publicos.  Jeg  husker,  at  blandt  de  Ting,  vi,  foruden 
Brændet,  skulde  realisere,-  var  en  Ridehest,  der  havde  været  be- 
nyttet af  en  af  Opsynsmændene.  Da  jeg  med  Forneielse  havde 
paataget  mig  denne  Forretning,  uden  at  ville  gjøre  Paastand 
paa  noget  Honorar,  fandt  jeg  det  ikke  ubeskedent  at  ønske  at 
beholde  denne  Hest.  Jeg  spurgte  Kongen  derom;  han  svarede: 
»meget  gjerne;  men  det  er  ret,  at  De  spørger  derom«. 

Schønheyder,  som,  efterat  Rigsbanken  var  ophævet,  og 
han  —  der  ikke  stod  i  Gunst  hos  det  Moltkeske  Parti  — følge- 
lig  havde  ophørt  at  være  Bankdirecteur,  var  indtraadt  som  As- 
sessor i  Høiesteret,  havde  dog  ikke  tabt  sin  Interesse  for  Bank- 
og  Finantsvæsenet.  Saaledes  indgav  han  i  1819  et  Forslag  til 
Møstln«  om  at  ophjelpe  Pengevæsenet,  nemlig  at  10  Millioner 
Rigsdaler  skulde  inddrages  ved  Obligationer,  som  bare  5  til  6 
pCt.  Rente  i  rede  Sølv  og  for  det  meste  vare  uopsigelige;  at 
af  den  inddragne  Sum  skulde  5  Millioner  tilintetgjøres,  og  de 
øvrige  5  anvendes  til  Coursens  Vedligeholdelse.  Obligationerne 
skulde  udstedes  af  Nationalbanken,  men  den  hele  Foranstaltning 
forresten  iværksættes  af  Finantserne  og  for  disses  Regning.  Det 
paalagdes  Birch,  Collin,  Alberg  og  Holten  at  afgive  Be- 
tænkning (som  jeg  skrev).  Den  gik  ud  paa,  at  Planen  vist 
fortjente  at  anbefales,  men  at  det  fandtes  betænkeligt,  at  Fi- 
nanteerne  nu  blandede  sig  i  Seddel-Realisation,  som  var  National- 
bankens  Sag,  og  at  »om  denne  Indretning  end  ikke  med  noget 
udmærket  Held    havde    viist  sin  Virksomhed,    saa  maatte  man 

ikke  glemme,  at  Indretningen  er  kun  lidet  over  eet  Aar  gammel, 
og  det  vel  kan  holdes  Bestyrelsen  tilgode,  at  den  gjør  sig  neie 
bekjendt  med  Pengevæsenets  Forfatning,  forinden  den  beslutter 
sig  til  at  bruge  overordenlige  Midler.« 

I  samme  Aar  1819  blev  jeg  befalet  at  indtræde  i  en 
Commission  angaaende  Opmuddring  af  Kjøbenhavns  Handelsnavn 
(med  Lehmann  og  Grove). 

I  1820  blev  jeg  Medbestyrer  af  Selskabet  for  Efterslægten. 

I  samme  Aar  beordredes  jeg  til  at  tiltræde  den  i  1816 
nedsatte  Gommission  (O.  Malling,  Overpræsident  Moltke,  can- 
cellideputeret  Monrad,  Vorndran,  Oancelliassessor  Fischer  og 
Professor  Saxtorph)  for  at  undersøge  Fødsels-  og  Pleiestiflelsens 
financielle  Forfatning.  Jeg  har  kun  den  Erindring  tilbage  om 
denne  Commission,  at  Monrad  og  Fischer  sagde  hinanden 
Ubehageligheder,  idet  Monrad  foreslog,  at  der  skulde  lægges 
en  Skat  paa  Pebersvende  (Fischer  var  ugift)  og  Fischer  deraf 
tog  Anledning  til  at  foreslaae  en  lignende  Skat  paa  Ægtefolk, 
som  ingen  Børn  havde  (Monrads  Tilfælde). 

I  samme  Aar  blev  jeg  af  Etatsraad  Bech  (i  Gren.  Told- 
kammeret) anmodet  om  at  deeltage  i  Oprettelsen  af  en  Spare- 
kasse for  Ejobenhavn  Og  Omegn.  I  Forening  med  Flere  ud- 
stedte vi  en  Indbydelse,  hvorved  et  Institut  grundlagdes,  der 
uden  Brask  og  Bram  har  stiftet  meget  Godt.  Efter  i  en  Snees 
Aar  at  have  været  Medlem  af  Bestyrelsen,  udtraadte  jeg  deraf. 
Bech  tilkommer  Æren  som  Stifter. 

I  Aaret  1820  niaatte,  ifølge  Tractaten,  Fonden  ad  u*us 
pMicos  afgive  til  Norge:  38,361  Rdl.  i  Obligationer  og  10,960 
Rdl.  69  j8  i  Sedler1! 


1  Da  dette  er  det  eneste  Udraabstegn,  der  findes  i  Haandskriftet, 
vil  jeg  bemærke,  at  Aaret  1814  er  aldeles  forbigaaet  i  samme.  Skjøndt 
jeg  dengang  kun  var  en  6  Aars  Dreng,  fik  jeg  et  Indtryk  af  min 
Faders  Sorg  over  Adskillelsen  fra  Norge.  Jeg  betragter  derfor  Ud- 
raabstegnet  som  et  Suk  under  Nedskrivningen.  B.  C. 


552 

Fra  dansk  Side  skete  Opgjørelsen  ved  Malling,  Albeeg 
og  Ployen. 

(Her  følger  Collins  Indtrædelse  i  Theaterbestyrelsen,  hvor- 
om senere). 

I  1821  organiseredes  en  Commission  til  at  tage  et  af 
Etatsraad  Stenfeldt  indgivet  Forslag  om  Helsingørs  Havns 
Udvidelse  under  Overveielse.  For  denne  Sag,  som  interesserede 
mig  særdeles,  og  hvis  Vigtighed  Erfaringen  noksom  har  godt- 
gjort, arbeidede  jeg  maaskee  meer  udenfor  end  i  Gommissionen. 
Den  havde  vigtige  Modstandere  i  den  Kjøbenhavnske  Handels- 
stand. Hr.  Holten  sagde  engang  i  Fortrolighed  til  mig:  »De 
skulde  ikke  tage  Dem  af  denne  Sag.«  —  Den  gik  meer  end 
et  Aar  istaa.  Jeg  søgte  stedse  at  holde  den  i  Møstings  Er- 
indring, Stenfeldt  ikke  mindre.  Comm.  Capitain  Henne 
havde  Arbeidet  under  Greneral  Quaadbs  Overbestyrelse,  og 
Quaade  indlagde  sig,  saavel  herved  som  ved  Havneanlægget 
ved  Frederikshavn,  stor  Ære. 

Etatsraad  Bech  henvendte  sig  (i  1821  eller  1822)  til  mig 
med  Anmodning  om  at  staae  ham  bi  med  at  faae  indrettet  en 
Sebadeanstalt,  som  Hovedstaden  saa  heiligt  trængte  til,  og  som 
hans  Svigerfader,  den  berømte  Callisen,  havde  paalagt  ham  at 
sørge  for.  Vi  bleve  enige  om  at  tilkalde  P.  Mandrup  Tuxen 
(vor  trofaste  og  paalidelige  Medarbeider),  P.  Malling  og  Fenger. 
Capitalen,  50,000  Bdl.,  blev  snart  samlet.  Dette  Foretagende 
gav  os,  især  i  de  første  Aar,  ikke  saa  lidet  at  bestille,  men 
det  blev  drevet  med  Lyst  og  Kjærlighed.  Da  det  i  Aarenes 
Løb  var  kommet  i  fast  Gang  (ved  Bysensteens  Bastion),  fra- 
traadte  den  Ene  efter  den  Anden,  Tuxen  ved  Døden. 

Til  disse  Aar,  1821 — 22  hører  min  Deeltagelse  i  den  i 
1821  nedsatte  Commission  angaaende  den  danske  Geistligheds 
Kaars  Forbedring,  (Ørsted,  Lassen,  Collin,  Kongslew,  John- 
sen). I  faa  Commissioner  har  jeg  taget  mere  indgribende  Deel. 
Fra  Finantsdeputationen  var  jeg  noksom  bekjendt  med  Præsternes 


553 

(o.  de  fleste  Landsbypræsters)  bedrøvelige  Stilling;  men  Op- 
rindelsen og  Aarsagerne  vare  mig  ikke  neie  bekjendte.  Ben 
Første,  jeg  i  dette  Øiemed  henvendte  mig  til,  var  Præsten 
Schack  i  Sengeløse.  Jeg  kjendte  ham  deels  fra  Landhuus- 
holdningsselskabet,  hvoraf  han  var  et  virksomt  Medlem,  deels 
fra  min  Svoger,  Præsten  Bindesbøll  i  Nabosognet,  og  vidste, 
at  han  forstod  sig  særdeles  vel  paa  Geistlighedens  verdslige 
Anliggender.  Han  leverede  mig  et  Materiale,  som  jeg  benyttede 
—  til  Skræk  for  Etatsraad  Lassen,  der,  som  Deputeret  for  de 
geistlige  Sager  i  Danske  Cancelli,  var  tilforordnet.  Af  den 
Hovmodighed  og  Fornemhed,  som  ligeoverfor  de  andre  Gollegier 
har  behersket  Cancelliet,  saalænge  jeg  har  kjendt  det,  havde 
han  en  betydelig  Deel.  Denne  fbrmeentlige  Superioritet  over 
de  andre  CoUegier  skrev  sig  især  derfra,  at  gjennem  Cancelliet, 
som  Kongernes  Skriverstue,  udfærdigedes  alle  Ordrer  til  de  andre 
CoUegier  og  Bestallinger  til  disses  Medlemmer;  men  enTilvæzt 
fik  denne  Myndighed  under  Christian  Colbjøbnsen,  for  hvis 
Veltalenhed,  Advocat-Talent  og  Satire  Alt  maatte  bukke  sig; 
og  det  var  man  dengang  altfor  villig  til.  Som  en  flittig  og 
dygtig  Contoirarbeider  havde  Lassen  vundet  Colbjøbnsens 
Velvillie;  og  den  tog  Lassen  ogsaa  i  fuld  Maade  til  Indtægt. 
Forresten  var  han  uden  humanistisk  Dannelse,  og  det  var 
Skjæbnens  Ironi,  at  han  var  Geistlighedens  Værge  i  Cancelliet. 
Han  debuterede  altsaa  i  de  første  Møder  med  at  sige,  at  vi 
kun  behøvede  at  samles  nogle  faa  Gange,  saa  kunde  Sagen 
være  afgjort,  —  at  det  kunde  omtrent  være  ligegyldigt,  hvad 
Commissionen  foreslog  og  foredrog;  thi  Sagen  skulde  dog  gjennem- 
gaaes  i  Cancelliet  og  derfra  forestilles.  Mit  første  Votum  — 
hvortil  jeg,  foruden  Schacks  Meddelelser,  havde  benyttet  mange 
Oplysninger,  jeg  havde  indhentet  fra  Embedsmænd  i  Provind- 
serne  —  gjorde  ham  altsaa  forbi ttret;  han  fandt  baade  sig  selv 
og  Cancelliet  angrebet,  og  besvarede  det  vidtløftigt  med  mange 
Udfald  imod  mig.     Naturligviis  lod  jeg  det  ikke  ubesvaret;    og 


554 

denne  Strid  forfærdede  især  den  fredelige  Kongslew,  som  var 
opdraget  i  Rentekammeret,  hvor  Enhver  rettede  sig  efter  sine 
nærmeste  Foresatte  op  ad  i  alle  Grader  —  med  yderst  faa 
Undtagelser.  Ørsted  var  det  mæglende  Princip;  thi  for  ham 
havde  vi  Alle  Agtelse  og  Hengivenhed.  Betaillen  af  Sagen 
kan  sees  af  Acterne.  Caneelliets  uartige  haanlige  Tone  mod 
Præsterne  —  som  havde  megen  Frygt,  men  ingen  Agtelse  for 
Lassen,  maa  jeg  have  berørt,  mandlig  eller  skriftlig;  thi  der- 
for angrebes  jeg  af  ham.  Men  i  den  Henseende  vil  jeg  anføre 
som  Hjemmel  for  min  Paastand  og  Henpegning  paa  Chr. 
Colbjørnsen  Følgende  af  et  Brev  til  mig  fra  Mynster1: 
»Særdeles  Tak  for  Meddelelsen  og  især  for  Udarbeidelsen  af 
Hosfølgende  (mit  første  Votum).  Det  indeholder  mange  Ideer, 
hvis  Udførelse  vilde  være  af  uberegnelig  Gavn  for  Geistligheden. 
Bertil  regner  jeg  ogsaa,  dersom  det  var  muligt  at  ibrmaae 
Gancelliet  til  at  vælge  en  anden  Tone  om  og  imod  Præsterne, 
end  det  siden  Colbjørnsens  Tid  har  været  Skik.  Jeg  veed 
af  egen  Erfaring,  hvor  bitter  en  Følelse  det  vækker,  naar  man 
stedse  finder  en  fjendlig  Tone  i  alle  Meddelelser  fra  det  Collegium, 
hvorunder  man  sorterer,  og  som  dog  vel  ikke  blot  skulde 
være  Standens  Behersker,  men  ogsaa  dens  Forsvar  og  Værge.« 

—  Nogen  Tid  efter  at  Commissionen  havde  indgivet  sin  Fore- 
stilling, og  Resolution  var  faldet,  forespurgte  jeg  i  Gancelliet, 
om  Forestillingen  maatte  trykkes  (i  mit  Tidsskrift:  For  Historie 
og  Statistik);  jeg  fik  intet  Svar.  Paa  mit  Spørgsmaal  senere 
til  Ørsted  svarede  han:  »Du  faaer  intet  Svar.«  Derved  for- 
blev  det. 

1  Det  var  ikke  alene  i  Sager  af  denne  Beskaffenhed  at  Collin 
henvendte  sig  til  Mynster;  han  havde  ogsaa  stor  Tillid  til  hans  Dom 
i  æsthetiske  Sager  og  tyede  ofte  til  ham  om  Baad  i  disse.  At  min 
Fader  ærede  ham  høit  som  Geistlig,  er  vist;  < Mynsters  Betragtninger* 
vare  hans  stadige  Læsning  i  de  sidste  Leveaar.  —  I  Husets  Selskabs- 
liv var  Mynster  munter,   fuld  af  Lune,   stundom  —  forekom  det  mig 

—  noget  skarp  i  sin  Dom.  B.  G 

Med  Gommissionens  Indstillinger  var  forresten  Kongen  al- 
deles ikke  tilfreds,  hvilket  han  temmelig  bestemt  sagde  mig 
kort  efter;  han  vilde  havt,  at  man  skulde  søge  at  hjelpe  de 
Præstør,  som  trængte,  og  ikke  træffe  almindelige  Foranstaltninger 
for  hele  Standen.  Det  var  ogsaa  min  Mening,  som  jeg  havde 
nævnt  i  Commissionen ;  men  den  blev  strax  slaaet  af  Marken 
af  Lassen,  der  »ikke  vilde  paatage  sig  at  udpege  de  Træn- 
gende.« 

I  1824  stiftede  jeg  —  i  Forening  med  Magister  Krarup 
(fra  hvem  Ideen  udgik),  Magister  Jacob  Bredsdorff  (som 
gav  Stiftelsen  Navn),  Hvidt,  Reinhardt  og  F.  C.  Petersen 
—  Athenæum,  og  i  Forening  med  H.  C.  Ørsted,  Danckel 
o.  FL  Selskabet  for  Naturlærens  Udbredelse;  ved  begge 
var  jeg  i  flere  Aar  i  Bestyrelsen. 

I  samme  Aar  fik  jeg  Ordre  til  at  indtræde  i  den  Commis- 
sion,  som  skulde  undersøge  det  offentlige  Kasse-  og  Regnskabs- 
væsens Forfatning  og  gjøre  Forslag  til  nye  Lovbestemmelser. 
Jeg  erindrer  mig  ikke  nogen  Commission,  hvori  jeg  deeltog  med 
mindre  Lyst.  Cautions-Indretningen,  som  i  denne  Sag  spiller 
en  betydelig  Rolle,  har  jeg  altid  anseet  for  en  fordærvelig  og, 
naar  en  rigtig  Control  føres,  unødvendig  Foranstaltning;  min 
Mening  derom  deelte  Conferentsraad  C.  Lund,  ellers  Faa;  det 
er  blevet  en  Vanetro. 

Samme  Aar  lod  Kongen  mig  ved  sin  Cabinetssecretair  til- 
stille en  af  Cancelliet  afgivet  Betænkning  over  et  Andragende 
om  Skolelærer-Seminariernes  Forlæggelse  til  Kjebstæderne,  med 
Tilføiende,  at  de  skriftlige  Bemærkninger,  som  jeg  i  den  An- 
ledning agtede  at  gjere,  skulde  umiddelbart,  tilstilles  Hs.  Majestæt. 
Bet  anonyme  Andragende  gik  ud  paa  at  forelægge  Joenstrup 
Seminarium  til  Roeskilde;  derimod  havde  Cancelliet  erklæret 
sig.  Jeg  søgte  tvertimod  at  vise  Forslagets  Hensigstmæssighed, 
baade  for  Seminaristerne  og  i  oekonomisk  Henseende.  Seminariet 
forblev  paa  Joenstrot. 

I  samme  Aar  indtraf  det,  at  Directionen  for  Fonden  ad 
u*us  publicos,  efter  Grev  Reventlovs  Forslag,  gjorde  Fore- 
stilling om  at  sende  to  Seminarister  til  Fellenberg  (Hofwyl),, 
for  at  de  kunde  skaffe  sig  fuldstændig  Kundskab  om  Methoden ; 
den,  ene  af  dem  var  Schmidt  fra  Tender,  den  anden  Møller 
fra  Joenstrup.  Jeg  fik  det  specielle  Hverv  at  oorrespondere 
med  Fellenberg  og  de  Udsendte  under  Fraværelsen;  og  efter 
deres  Hjemkomst  og  fælles  toaarige  Ophold  paa  Cathrinelyst  on- 
der Sorø- Akademi,  har  jeg  siden  1830  staaet  i  stadig  For- 
bindelse med  og  Indvirkning  paa  Schmidt,  der  heldigt  etab- 
leredes paa  Bøgild  ved  Viborg. 

I  1826  blev  jeg  Kgl.  Medlem  af  Directionen  for  Kbhvns. 
Brandforsikkring.     Samme  Aar  Dannebrogsmand. 

I  Aaret  1828  fik  et  Collegie-Medlem  det  Indfald,  at  vi 
som  saadanne  burde  have  Uniform;  han  fik  Møsting  til  at 
spørge  Kongen  derom,  og  denne  havde  intet  imod,  at  det  blev 
»en  tilladt  ikke  befalet  Uniform,  som  forresten  passende  kunde 
anlægges  til  de  ferestaaende  Formælingshøitideligheder.«  Der 
blev  nedsat  en  Commission  (Collin,  Alberg,  Schmidt- 
Phiseldeck,  Kongslew,  Meyer,  Fog,  Lund  og  Johnsen), 
og  i  August  faldt  den  lyksaliggjørende  Resolution.  Samme 
Forslagsstiller  befandtes  ved  sin  Død  at  skylde  den  Kgl.  Kasse 
36,304  Rdl.  35  (L 

I  samme  Aar  indkom  fra  Handelshuset  Meyer  k  Trier 
et  Tilbud  om  at  modtage  fra  begge  Finantskasser  alt  det  Sølv,, 
som  indkom  her  og  i  Hertugdømmerne,  og  derfor  at  levere 
Banco  mod  1  pCt.  Rabat  o:  betale  Sølvet,  uden  Hensyn  til 
Coursen,  med  99  pCt.  Banco,  og  her  at  levere  rede  Sølv,  hvia 
samme  ønskedes  heller  end  Vexler,  mod  Godtgjørelse  af  Børs- 
cours med  Tillæg  af  Vi  pCt.  Finantsministeren  opfordrede 
Collin,  Albero  og  Holten  til  at  afgive  Betænkning  derom. 
Deslige  Omsætninger  vare  i  de  sidste  Aar  udførte  ved  Hambro 
&  Søn,   M.  J.  Jenibch  og  C.  H.  Donner.      Der  blev  derfor 

forfattet  Fortegnelser  over  disse  Affairer  for  de  sidste  4  Aar  og 
hvad  de  havde  kostet;  og  Resultatet  var,  at  de  til  visse  Tider 
havde  været  dyrere,  til  andre  billigere  end  Tilbudet,  og  at  det 
altsaa  blev  en  Hazard-Contract  at  binde  sig  til  en  vis  Provision 
»uden  med  et  Handelshuus,  hvis  Credit  er  fuldkomment  be- 
fæstet.« (M.  ogTr.  maa  altsaa  dengang  have  begyndt  at  staae 
paa  svage  Fadder).  I  SlutningBbetænkningen  (oonoiperet  af  G.) 
hedder  det:  « Indrømmet  endog,  at  det  var  passende  for  en 
offentlig  Autoritet  at  stifte  en  Gontraot,  ved  hvilken  der  var 
meer  end  Sandsynlighed  for,  at  den  ene  Gontrahent  maatte 
tabe,  saa  finde  vi,  at  det  i  dette  Tilfælde  aldeles  ikke  var  klogt, 
fordi  man  hvert  Øieblik  maatte  vente,  at  Gontrahenten  —  naar 
han  ikke  har  foresat  sig  at  bringe  et  Offer  paa  Fædrelandets 
Alter,  vil  søge  at  trække  sig  ud  af  Forpligtelsen,  hvortil  der 
altid  vilde  tilbyde  sig  meer  eller  mindre  antagelige  Paaskud, 
blandt  andre  det,  at  de  Myntsorter,  som  modtoges  fra  Kasserne,  vare 
slettere  end  der  var  gjort  Regning  paa;  en  Klage,  der  kunde 
vække  en  maaskee  aldeles  ugrundet  Mistanke  mod  de  Kongelige 
Kassebetjente.  Naar  da  Contraoten  om  føie  Tid  maatte  hæves, 
vilde  det  almindelige  Omdømme  sikkert  meget  dadle  den  Au- 
toritet, der  havde  indladt  sig  i  et  Engagement,  som  Enhver 
kunde  forudsee  maatte  være  af  kort  Varighed. » 

Sagen  om  Havneanlægget  ved  Frederikshavn  kom  til  endelig 
Forhandling  i  1829.  Ligesom  nogle  Aar  fer  Stenfeldt  havde 
søgt  og  fundet  min  Medvirkning  til  at  faae  Helsingørs  Havn  i 
Stand,  saaledes  tyede  i  1828  Amtmand  Graah  til  mig  for  at 
faae  en  tilbørlig  Havn  indrettet  ved  Frederikshavn.  Den  ube- 
tydelige Baade-  eller  Pramhavn  som  i  1802  blev  indrettet  og 
endnu  fandtes  i  Begyndelsen  af  1829,  havde  allerede  viist  sin 
gode  Virkning  ogsaa  i  militair  Henseende  (for  Kanonbaadene); 
i  1809  blev  det  paalagt  Henne  at  udarbeide  en  Plan  til  et 
større  Havneanlæg;  i  1812  blev  Planen  approberet,  men  i  1814 
fandt  Finantserne,  at  Sagen  for  det  Første  maatte  udsættes;    i 

1827  tog  Graah  fat  paa  Sagen,  i  Januar  1829  afgav  General- 
Toldkammeret  sin  ikke  synderlig  varme  Betænkning.  Da  kom 
den  til  Møstings  Erklæring;  i  denne,  som  jeg  oonciperede, 
hedder  det:  »Først  naar  et  Anlæg  af  det  Slags  er  kommet  i 
Stand  og  lykkelig  fuldført,  erkjender  man  dets  Nytte ;  det  nyeste 
Exempel  derpaa  er  Havnen  ved  Helsingør,  hvis  Vigtighed  og 
Gavnlighed  i  over  et  halvt  Sæculum  var  forfægtet  og  bestridt, 
indtil  den  gode  Sag  endelig  seirede.«  Det  antoges  derhos,  at 
det  som  et  Statsanliggende  burde  udføres  for  den  Kongl.  Kasses 
Regning,  og  Havnen  saaledes  blive  Statseiendom ;  endelig  at 
Arbeidet  overdroges  den  fortjenstfulde  og  indsigtsfulde  Quaade 
i  Forening  med  Capitainlieutenant  Leth.  Arbeidet  udførtes  og 
har  baaret  gode  Frugten 

Samme  Aar  blev  jeg  Conferentsraad.  Da  Møsting  i  1831 
paa  sine  gjentagne  Ansøgninger  var  blevet  entlediget  fra  sine 
Poster  som  Finantsminister  og  Rentekammerpræsident,  og  Grev 
Vilh.  Moltke,  der  var  Deputeret  i  Rentekammeret,  havde 
faaet  den  første,  og  Stiftamtmand  Sghønheyder  den  anden, 
talte  Møsting  til  mig  om,  hvem  han  skulde  foreekae  til  den 
vacante  Kammerdeputeret-Post.  Da  mange  af  de  under  Kammeret 
henhørende  Sager  havde  særdeles  Interesse  for  mig,  tilbød  jeg 
mig,  uden  nogen  Godtgjørelse  eller  Gagetillæg  at  overtage  den 
i  Forening  med  min  Post  som  Finantedeputeret,  hvormed  Gagen 
for  hiin  Post  vilde  spares.  Dette  gik  Møsting  straz  ind  paa; 
men  Dagen  efter  fik  han  Betænkeligheder  med  Hensyn  til 
Kongslew  og  Meter,  som  vare  Deputerede  i  Rentekammeret  og 
i  saa  Henseende  mine  Formænd,  hvorimod  jeg  var  8  a  10  Aar 
ældre  Collegiedeputeret  og  deres  Formand  i  Finantsdeputationen. 
Denne  Betænkelighed  hævede  jeg  strax  ved  at  erklære,  at  jeg 
aldeles  intet  havde  imod  at  tage  Sæde  og  Underskrift  efter 
dém  i  Kammeret,  en  Erklæring,  som  forundrede  dem  begge,  da 
Saadant  ikke  var  forekommet  i  deres  Praxis.     Jeg  blev  da  ud- 

nævnt  til  3die  Deputeret;  i  Ordren  hed  det,  at  jeg  »skulde 
have  særdeles  Tilsyn  med  Skattevæsenet,  forsaavidt  samme  har 
Indflydelse  paa  Finantserne«.  Mere  vigtige  end  denne  indholds- 
løse Floskel  vare  mig  de  Ord,  som  Frederik  VI  sagde  til  mig, 
da  jeg  takkede  ham  for  Udnævnelsen :  »Collin,  vaag  mig  over 
Benderne«.  Den  salig  Konge  havde  just  ikke  stor  Tro  til,  at 
det  havde  ligget  min  Formand  særdeles  paa  Hjertet. 

I  Bestyrelsen  for  Søbade- Anstalten  foreslog  Ole  Bang  at 
stifte  en  Anstalt  for  Tillavningen  af  kunstige  Mineral-Sundheds- 
brønd- Vande.  Tuxen  og  jeg  gik  straz  ind  derpaa.  Kongen 
indrømmede  os  Byggegrund  i  Rosenborg-Have.  Indretningen 
har  som  bekjendt  havt  god  Fremgang,  hvilket  især  skyldes  den 
utrættelige  Nørgaard,  der  har  ledet  det  Hele,  nærmest  under 
Forchhammer  og  Bang. 

I  1832  fik  jeg  Ordre  til  at  tage  Sæde  i  Høiesteret  paa 
Aabningsdagen  —  en  Ceremoni-Beskikkelse. 

Samme  Aar  stiftede  jeg,  i  Forening  med  Major  Flindt, 
Capitain  Riegels,  Greve  Lerche,  Amtsforvalter  Bindesbøll, 
G.  Michelsen  o.  Fl.  »Selskabet  til  Hesteavlens  Fremme  i  de 
danske  Provindserc;  Kongen  bevilgede  1000  Rdl.  dertil. 

I  1832  blev  nedsat  en  Commission  til  at  undersøge  det 
Frederiksborgske  Stutteries  Forfatning  og  gjøre  Forslag  til  en 
bedre  Oekonomi;  af  den  blev  jeg  Medlem  tilligemed  den  gamle 
Roepstorff,  Amtmand  Treschow  og  Skovrider  Sarauw.  Da 
jeg  kort  derefter  kom  til  Kongen,  sagde  han:  «Der  skal  være 
mange  Musereder;  lad  mig  see,  De  kommer  efter  dem ».  Amts- 
forvalter, Justitsraad  Kynde,  en  retskaffen  Mand,  var  ogsaa  be- 
ordret til  at  deeltage  i  Gommissionen,  men  han  undslog  sig;  og 
dette  havde  forøget  Kongens  Mistanke.  Det  første  Skridt 
Commissionen  gjorde  var,  at  lade  sig  udlevere  fra  Rentekam- 
meret  flere  Aars  Regnskaber  og  dernæst  at  forlange  statistiske 
Oplysninger  fra  Stutteridirectionen  (Hauch  og  Møstino).  At 
Kongen   havde   sat  Roepstorff    (Overstutmesteren),    der   stod 

paa  en  meget  spændt  Fod  med  Hauch,  til  første  Medlem  i 
Commissionen ,  gav  strax  Anledning  til  at  see  paa  denne 
med  skjæve  Øine.  Til  Secretair  i  Commissionen  valgtes  min 
Svigersøn,  Politiretsassessor  Drewsen  (siden  Medlem)  og  til 
Consnlent  i  alle  praktiske  Anliggender  Proprietair  Madsen; 
hvilke  begge  vare  Gommissionen  til  uberegnelig  Nytte.  —  I 
mange  Aar  havde  jeg  hørt,  at  det  gik,  som  man  siger,  galt  til 
paa  Stutteriet,  men  hvori  det  egenlig  bestod,  vidste  jeg  ikke. 
Oplysninger  tilveiebragtes  blandt  andet  ved  at  lade  afhøre  nogle 
Karle,  der  tidligere  havde  tjent  paa  Stutteriet;  ved  disse,  sam- 
menholdte med  Regnskaberne,  og  ved  Stutmesterens  egen  Til- 
staaelse  blev  det  godtgjort,  at  han  havde  fremlagt  falske  Reg- 
ninger og  givet  disse  falske  Paategninger ;  om  dette  med  mere 
blev  nedlagt  all.  Forestilling.  Nu  brød  Uveiret  frem,  ikke  for 
Stutmester  Nielsens  Skyld,  men  for  Stutteridirectionens,  som 
Nielsen  stedse  havde  ført  bag  Lyset,  hvortil  han  havde  sjeldne 
Evner;  den  følte  sig  angrebet,  og  den  fandt  ingen  Trøst  hos 
Kongen.  Hauchs  Skridt  kjendte  jeg  ikke;  men  Møsting,  som 
ved  Siden  af  sine  mange  elskværdige  Egenskaber  havde  en 
mageløs  Ømfindlighed,  blev  rasende,  og  især  paa  mig.  Jeg 
vidste,  at  Stutterisagerne  ikke  vare  ham  kjære,  men  tillige,  at 
han  ikke  kunde  gjøre  noget  kraftigt  Skridt  til  at  afhjelpe  Feilene. 
(Det  viste  han  et  Par  Aar  iforveien,  da  han  fik  hævet  en  nylig 
nedsat  Commission,  hvori  Amtmand  Treschou  var  optraadt  imod 
Nielsen,  hvilket  Møsting  misbilligede,  »fordi  en  Familie  der- 
ved vilde  gjores  ulykkelig«).  Jeg  talte  derfor  siden  Commis- 
sionens  Nedsættelse,  uagtet  jeg  næsten  daglig  saae  ham,  aldrig 
til  ham  om  Commissionen,  og  han  heller  ikke  til  mig;  men 
jeg  horte  fra  alle  Sider  om  hans  Uvillie.  Han  gav  endelig  sin 
Vrede  Luft  i  en  Forestilling  til  Kongen  over  Commissionens 
Fremfærd.  Jeg  talte  kort  derefter  med  Kongen  og  yttrede, 
hvor  tungt  det  var  mig  at  være  saaledes  miskjendt  af  Møsting, 
med  hvem  jeg  altid  havde  staaet  i  et  saa  godt  Forhold ;  Kongen 

loe  og  sagde:  »det  finder  sig  nok«  —  og  det  fandt  sig  natnr- 
ligviis  ogsaa ;  thi  Møsting  kunde  ikke  længe  bære  Uvillie  end- 
sige Had    til  Nogen1.     Stutterioommissionen   gik  imidlertid  sin 


1  Den  alvorlige  Sorg,  som  min  Fader  følte  over  dette  Forhold, 
havde  jeg,  som  daglig  arbeidede  med  ham,  Leilighed  nok  til  at  blive 
indviet  i.  Han  havde  havt  Forudfølelsen  af,  at  det  af  ham  foretagne 
Skridt  vilde  af  Møsting  optages  som  en  Krænkelse ;  og  under  denne 
Følelse  led  han,  ved  Siden  af  Bevidstheden  om,  at  han  ifølge  Embeds- 
pligt maatte  handle  som  han  gjorde.  Af  en  Brewexling  herom  vil 
jeg  meddele  et  Brudstykke,  der  synes  mig  at  give  et  Billede  af  Mø- 
stings  Personlighed.  Efterat  min  Fader  i  nogen  Tid  ikke  havde  be- 
søgt Møsting,  for  at  undgaae  mundlige  Scener,  kom  der  et  Brev  fra 
denne,  hvori  han,  i  en  Kamp  mellem  modstridende  Følelser,  siger: 

»I  et  Tidsrum  af  snart  19  Aar  have  vi  arbeidet  med  hinanden 
og,  hvad  mere  er,  vi  have  i  alle  Forhold  levet  som  Venner;  og  jeg 
er  mig  bevidst,  at  mit  Venskab  for  Dem  var  ærligt,  og  jeg  har  ud- 
talt det  ved  enhver  Leilighed.  (Han  berører  derpaa  paa  en  misbilli- 
gende Maade  min  Faders  Optræden  i  Commissionen  og  slutter :)  »Dog  nok 
herom.  Jeg  beder  Dem  være  forvisset  om,  at  jeg  ingen  Vrede  bærer 
til  Dem,  nei  jeg  vil  ingen  Had  tage  med  mig  i  Graven;  men  en  Ad- 
skillelse med  Hensyn  til  vor  tidligere  venskabelige  Forbindelse  er  nød- 
vendig. Dette  vil  De  vist  selv  finde,  og  derfor  ei  heller  misbillige, 
at  jeg  aabenhjertigt  har  erklæret  det.  Jeg  tilføier  den  Erklæring,  at 
jeg  aldrig  skal  glemme  det  venskabelige  Forhold,  hvori  vi  have  staaet 
til  hinanden;  og  mine  Ønsker  for  Deres  og  Deres  Børns  fremtidige 
Held  paa  Livets  Bane  skal  altid  blive  de  samme«. 

Det  traf  sig  just,  at  min  Fader  paa  samme  Tid  vilde  udføre  det 
Forsæt,  at  faae  mig,  der  var  Auscultant  i  Finantsdeputationen,  til  Secre- 
tair  ved  Fonden  ad  usus  pubUcos  i  hans  Sted.  Spændingen  med  Mø- 
sting holdt  Andragendet  tilbage;  dette  erfarede  denne,  og  han  skrev 
da  strax:  cMine  private  Forhold  til  og  min  Mening  om  Mennesker 
have  vistnok  i  forekommende  Tilfælde  kunnet  have  en  Indflydelse  paa 
min  Anskuelse  for  (hvilket  er  menneskeligt  og  tilgiveligt)  men  vist 
aldrig  imod  nogen  Mand,  naar  jeg  skulde  handle  som  Embedsmand. 
Allermindst  kunde  dette  skee,  naar  der  var  Spørgsmaal  om  en  for- 
dums Ven>.  FaaDage  efter  meldte  han  min  Ansættelse  og  snart  efter: 
at  min  Fader  skulde  være  velkommen. 

Det  forekommer  mig,  at  der  har  dannet  sig  en  Mening  —  paa 
hvilket  Grundlag  er  mig  ubekjendt  —  om  Møsting  som  noget  mindre 

Vei    ufortrødent    fremad    og   foranledigede    gjennemgribende  og 
Omfattende  Reformer.     Lidt  derom  findes  i  Budget  1842. 

Ved  de  større,  især  Skattesagers  Behandling  i  Finants- 
oollegiet  havde  jeg  ofte  erfaret,  hvormeget  man  savnede  en 
paalidelig  Samling  af  statistiske  Data  om  Eiendommenes  Mængde 
og  Størrelse,  Hartkornets  Fordeling,  Folkemængden  i  det  Hele 
og  i  det  Enkelte,  Skibsfarten  m.  m.;  thi  naar  man,  hvilket  jo 
ikke  sjeldent  var  Tilfældet,  skulde  have  deslige  Efterretninger, 
maatte  de  smaaligen  og  med  Tidsspilde  samles  omkring  i  Con* 
toirerne  og  ved  Correspondance  med  Embedsmændene.  Der 
havde  været  nedsat  en  Commission  desangaaende,  om  hvilken 
jeg  kan  erindrer,  at  Pram  og  jeg  vare  Medlemmer  deraf. 
Under  Rentekammeret  havde  der  været  et  Tabeloontoir,  men 
det  var  onder  al  Kritik,  skjendt  den  første  Chef  Mandix  var 
en  dygtig  Mand,  men  uden  Kraft;  han  fik  til  Fuldmægtig  og 
Gopiist  to  af  Kammerets  dovneste  Betjente,  Weidemann,  som 
siden  blev  Sorenskriver  og  G.  T.  Bang,  der  puslede  med  Drama- 
turgi og  ubetydelige  literaire  Sager.  Da  Mandix  blev  Amt- 
mand, satte  Collegiet  Kammersecretair  Gundelach  til  Chef, 
for  at  blive  af  med  ham,  da  han,  forresten  en  Mand  med  mange 


betydeligt  som  Embedsmand  og  som  Statsmand.  Jeg  kan  i  Korthed 
sige,  at  dette  ikke  var  min  Faders  Mening;  og  han  maatte  dog  frem- 
for Kogen  kunne  bedømme  ham.  Hvad  begge  havde  fælles  var  deres 
store  Hengivenhed  for  Frederik  den  6te;  denne  forenede  dem  til  at 
arbeide  i  samme  Retning.  Uagtet  jeg  fra  1882  til  Meetings  Død  i 
1848  arbeidede  under  ham,  tør  jeg  ikke  folde  nogen  Dom  om  hans 
Dygtighed ;  han  var  jo  dengang  en  Olding.  Jeg  kom  daglig  til  ham, 
«for  at  referere*,  hed  det;  men  Samtalen  angik  i  Begelen  alt  Andet. 
Jeg  behandledes  som  Søn  af  Huset  og  havde  altid  uhindret  Adgang, 
selv  naar  han  skulde  c  bytte*  (d.  e.  skifte  Linned).  Min  Dom  om  ham 
skal  kun  gaae  ud  paa,  at  han  var  en  kjærlig  Sjæl,  gudfrygtig,  god- 
gjørende,  ridderlig  af  Tænkemaade  og  i  Væsen,  trofast  Ven;  han  følte 
sin  høie  Stillings  Betydning,  men  uden  Spor  af  Hovmod. 

B.  C. 

Kundskaber  og  et  forslagent  Hoved,  aldeles  forsømte  Secretariatet 
(som  var  en  Perle  i  de  Deputeredes  Øine).  At  Tabelcontoiret 
altsaa  ikke  reiste  sig  ved  ham,  er  begribeligt.  Det  blev  om- 
sider, efter  Gundelachs  Død,  paa  en  pudsig  Maade  ophævet. 
Møsting  havde  forlangt  nogle  Efterretninger  derfra;  de  vare 
reent  gale,  hvorpaa  Møstinq  i  Heftighed  androg  paa,  at  Con- 
toiret  skulde  nedlægges.  —  Jeg  gjorde  da  i  1833  Forslag  til 
en  saadan  statistisk  Indretning  under  Rentekammeret.  Kongs- 
lew  saae  derpaa  uden  at  sige  fra  eller  til;  han,  i  Grunden  en 
elskværdig  og  dygtig  Mand,  havde  baade  Hoved  og  Indsigter 
nok  til  at  indsee  Gavnligheden  deraf;  men  han  var  allerede 
godt  paa  Yeie  til  at  opslides  af  Kammer-Trivialiteter  og  var 
vant  til  at  rette  sig  efter  de  høiere  Foresattes  Forskrifter  og 
Ideer.  Schønheyder  modtog  det  med  en  paafaldende  Kulde; 
«han  kunde  ikke  rigtig  indsee,  hvad  det  skulde  til».  Jeg 
vendte  mig  da  til  G.  Lund,  som  naturligviis  fattede  det  og 
interesserede  sig  derfor  og  begyndte  at  arbeide  derpaa;  men 
han  kunde,  som  i  Almindelighed,  ikke  faae  det  godt  nok. 
Efter  6  til  7  Maaneder  tabte  jeg  Taalmodigheden  og  gik  til 
Kongen  med  Forslaget  og  Ønsket  om,  at  det  strax  maatte  sættes 
i  Værk;  Kongen  bifaldt  det,  og  overlod  til  mig  at  vælge  Med- 
lemmer af  en  Commission  til  dets  Behandling.  Jeg  foreslog 
Ørsted  (som  jeg  vidste  forstod  det,  som  Alting,  og  ikke  lod 
Noget  ligge)  mig  selv,  Johnsen,  der  kjendte  Rentekammersager 
saa  godt  som  Nogen  i  Kammeret,  (med  hvilket  jeg  ikke  vilde 
have  at  bestille),  Bech  og  endelig  Finantsbogholder  Justiteraad 
Olsen,  hvis  Lethed  i  at  arbeide  og  Udholdenhed  fra  den  lyse 
Morgen  var  mig  ligesaa  bekjendt  som  hans  Hengivenhed  for 
mig.  Saaledes  blev  Grunden  lagt  til  en  Foranstaltning,  der 
uden  noget  egenligt  Contoir  har  udgivet  den  Mængde  statistiske 
Tabelarbeider  i  de  forskjelligste  Retninger,  som,  indtil  noget 
Fuldkomnere  under  en  ny  Organisation  kommer  for  Dagens  Lys, 
er  benyttet  af  Mænd  i  og  udenfor  Statsstyreisen. 

At  Forst-Institutet  i  Kiel  kun  daarligt  havde  opfyldt  sin 
Bestemmelse  og  derfor  var  ophævet,  var  bekjendt;  man  var 
oversvømmet  med  Forstkandidater,  for  det  meste  Sønner  af  hol- 
steenske  Forstbetjente,  og  de  høiere  Forstembeder  bleve  kun 
givne  til  unge  Adelsmænd,  som  let  slap  til  at  blive  Candidater 
og  strax  derpaa  fik  Titel  af  Forst-  og  Jagtjunker,  hvorved  deres 
Adkomst  til  de  høiere  Forstembeder  strax  var  begrundet. 
Reepect  for  Forst-Stadium  og  forstvidenskabelig  Dannelse  fandtes 
ikke  hos  de  høiere  Statsmænd,  som  i  Almindelighed  troede,  at 
da  Træerne  vozede  af  sig  selv,  saa  behøvede  man  ikke  at 
tænke  over  eller  studere  Skov-Dyrkning,  Fredning,  Hugst 
o.  s.  v.  Forst-  og  Jagtjunker  slog  man  sammen.  En  Skytte 
og  en  Skovrider  var  een  og  samme  Person;  og  da  Skytten  be- 
handledes som  Tjener,  maatte  Skovrideren  ogsaa  staae  ved 
Døren;  saaledes  hos  de  Private,  og  meget  forskjelligt  herfra 
forholdt  det  sig  ikke  med  de  Kongelige  Skov-  og  Jagtbetjente. 
Denne  Uskik  havde  jeg  stor  Lyst  til  at  faae  afskaffet.  Middelet 
maatte  være  at  skaffe  Forstmændene  videnskabelig  Dannelse  og 
derved  tiltvinge  dem  Agtelse.  Jeg  raad&rte  mig  især  med 
Sarauw,  Skovrider  paa  Frederiksborg.  Jeg  indgav  da  direote 
til  Kongen  Forslag  om  en  Forstezaminations-  Gommissions  Op- 
rettelse i  Kjøbenhavn  og  om  en  Organisation  af  Examen,  der 
borgede  for,  at  Vedkommende  ikke  gik  igjennem  førend  efter 
et  idetmindste  4aarigt  Studium.  Kongen  bifaldt  mit  Forslag  og 
udnævnte  mig  til  Formand  i  Gommissionen.  Heller  ikke  dette 
var  efter  Schønhbyders  Kogebog ;  med  en  egen  Betoning  sagde 
han,  da  han  i  Rentekammeret  modtog  den  Kgl.  Resolution  — 
hvori  forresten  ikke  med  et  Ord  var  omtalt,  fra  hvem  Forslaget 
var  kommet  —  »Hr.  Gonferentsraaden  er  blevet  Formand  i 
Gommissionen«.  Siden  sagde  han  privat:  »Ja  det  er  naturligt, 
at  Forslaget  er  fra  Dem ;  men  havde  det  ikke  været  smukkere, 
om  De  havde  fremlagt  Forslaget  gjennem  Kammeret«.  At 
Forslaget  var  mit,  gjorde  jeg  ingen  Hemmelighed  af;    hvad  jeg 

forresten  svarede  eller  om  jeg  svarede  noget,  erindrer  jeg  nu 
ikke;  men  vist  er  det,  at  den  Vei,  jeg  valgte,  var  for  Sagens 
Skyld  den  bedste.  Var  Sagen  gaaet  den  sædvanlige  Gang, 
først  gjennem  Rentekammeret  og  derfra  til  Statsraadet,  saa 
havde  den,  om  ikke  fer,  faaet  sit  Naadestød  paa  sidstnævnte 
Sted,  hvor  baade  Stemann,  Møsting  og  Moltke  vilde  have 
været  den  imod;  men  nn  havde  Kongen  engang  gjennem  sit 
Kabinet  befalet  den;  og  saa  blev  det  derved.  —  I  Commissionen 
selv  mødte  den  adskillig  Modstand,  især  fra  Overferster  Paulsen, 
aom  ikke  kunde  lide  de  »lærde«  Skovridere,  og  især  var  for- 
tvivlet, naar  en  Forstcandidat  vilde  være  Skovfoged,  fordi  en 
saadan  ikke  vilde  kunne  finde  sig  i  dennes  smaa  Kaar  — 
egenlig  fordi  det  var  utaaleligt,  at  en  Skovfoged  kunde  have 
en  Mening.  Ligemeget  —  det  tilsigtede  Maal  opnaaedes. 
Istedetfor  at  Kiel  expederede  aarlig  14  å  15  Candidater,  have 
kun  4  å  5  aarlig  bestaaet  den  nye  Examen,  som,  da  den  ind- 
befattede fuldstændig  Landmaaler-Examen,  har  skaffet  dem  alle 
i  Levevei,  om  end  udenfor  den  Kongelige  Tjeneste  og  tildeels 
udenfor  Forstfaget,  f.  Ex.  ved  Veivæsenet  (Øbsted),  ved  Dige- 
væsenet  i  Jylland  (Andresen)  o.  s.  fr.*  nogle  udenlands,  f.  Ex. 
Ostwald,  Brønneke,  Guldberg  i  Sverrig,  Vargas  i  Busland. 
I  1833  beordrede  Kongen,  paa  Forslag  af  Universitets- 
directionen,  Nedsættelsen  af  en  Commission  angaaende  Indretning 
af  en  cameralistisk  Examen.  Begge  Ørsteder,  Schlegel,  jeg, 
Hornemann,  Johnsen  og  Garlieb  vare  Medlemmer  deraf. 
Synderlig  Interesse  derfor  lagde  Ingen  for  Dagen,  undtagen 
H.  C.  Ørsted;  han  skrev  et  Udkast  til  en  Betænkning,  som 
jeg  havde  endeel  at  sige  imod,  hvorpaa  Broderen  tog  sig  af 
ham.  Det  blev  saaledes  ved  indbyrdes  Kjevlerier.  Endnu  i 
1837   havde  Sagen   ikke  nærmet  sig  Afgjørelsen    betydeligt1. 


1  Paa  dette  Sted  i  Haandskriftet  foresiaaer  min  Fader,  at  jeg,  som 
var  Secretair  i  Gommissionen,   skal   udtale   mig  derom;   men  jeg  har 

Det  endelige  Resultat,  som  efter  13  &  14  Aars  Forløb  kom 
frem  gjennem  Chritusministeriet,  var  maadeligt  nok. 

Som  Medlem  af  Kunstforeningens  Bestyrelse  søgte  jeg  at 
arbeide  derhen,  at  Foreningen  ikke  skulde  indskrænke  sig  til 
at  kjøbe  og  bortlodde  Kunstsager,  men  paa  andre  Maader  fremme 
Kunsten  og  Knnstsandsen  (gjøre  det,  som  Kunstacademiet  borde 
gjøre,  men  til  datom  ikke  havde  gjort),  ligesom  Landhushold- 
ningsselskabet sørgede  for  at  fremme  Agerdyrkning  i  dens  videste 
Forstand  (hvilket  Rentekammeret  burde  have  gjort,  men  ikke 
gjorde).  Et  Ugeblad  kom  istand,  men  det  varede  ikke  længe; 
som  theoretisk  Opgave  fremsattes:  »Om  de  Fordringer,  der  bør 
stilles  til  en  Bygmester  i  Danmark«  m.  m.  En  Afhandling 
herom  indeholdt  meget  Godt,  men  fandtes  dog  af  Censorerne 
(Hetsch,  Høyen,  Quaade,  Ørsted  og  jeg)  ikke  tilfredsstillende, 
fordi  Forfatteren  generede  sig  ved  at  blotte  Academiets  Svag- 
heder. Den  blev  trykt  anonymt;  den  var  af  Ursin.  —  En 
Præmie  af  400  Rdl.  udsattes  efter  mit  Forslag  for  den  bedste 
Løsning  af  Opgaven:  »hvorledes  Levningerne  af  det  i  1755 
paabegyndte  og  i  1770  aldeles  forladte  Kunstværk:  Frederiks- 
kirken kunde  benyttes«.     Prisen  blev  vundet  af  Hetsch. 

I  1834  blev  jeg  Medlem  af  Directionen  for  Stutterivæsenet 
og  Yeterinairskolen.  Paa  denne  sidste,  hvis  mange  skrøbelige  Sider 
vare  noksom  bekjendte,  henvendte  jeg  især  min  Opmærksomhed. 
Klager,  som  vare  indløbne  til  den  forrige  Direction,  vare  blevne 
upaaagtede  eller  forkeert  behandlede;  f.  Ex.  en  Anke  over  at 
Eleverne  brugtes  til  Tjener-  og  Gaardskarle-  Arbeide  for  Forstanderen. 
Abildgaards  Eftermand,  den  ældre  Viborg  (Erik),  som  ved 


intet  Interessant  at  meddele.  Det  var  for  mig  en  høist  ubehagelig 
Forretning;  A.  S.  Ørsted  optraadte,  paa  Broderens  Vegne,  med  en 
usædvanlig  Bitterhed  ligeoverfor  min  Faders  Opposition  mod  hiing 
Planer. 

B.  C. 

sin  fleersidige  Virksomhed  og  Travlhed  havde  vundet  Grev 
Reventlau,  drev  Nepotismen  i  en  høi  Chrad ;  hans  ene  Brodersen 
blev  Lector  ved  Skolen,  den  anden  fik  Apotheket  at  forestaae, 
en  Søstersøn  blev  Leetor,  en  anden  Frænde  fik  ogsaa  Ansættelse. 
Da  Viborg  var  gift  med  Statmester  Nielsens  Søster  og  havde 
været  Secretair  i  Statteri-Direetionen,  saa  hjalp  disse  Anstalter, 
som  aldrig  borde  forenes  onder  een  Direction,  hinanden  til  Fa- 
miliens, ikke  Sagernes,  Bedste.  At  hæve  Dyrlægestanden  i  det 
Almindeliges  Agtelse,  deels  ved  at  skaffe  Dyrlægerne  Dannelse 
udenfor  det  grovt  Praktiske,  og  ved  at  værne  om  deres  Rettig- 
heder ved  at  standse  Qvaksalverier,  var  mit  Ønske.  I  sidste 
Henseende  kunde  ingen  Understøttelse  ventes  fra  Danske  Can- 
celli,  der  tog  den  »frie  Praxis«  i  Forsvar;  og  hvad  det  første 
angik  behøver  kun  at  anføreé,  at  Ezamen  udfortes  af  Een, 
Forstanderen,  som  ezaminerede,  censurerede  og  tilkjendte  Charak- 
teer;  til  Elevernes  præliminaire  Dannelse  toges  intet  Hensyn. 
Der  blev  altaaa  anordnet  en  Præliminair-Ezamen,  som  i  Begyndelsen 
udførtes  paa  Skolen  selv;  en  ny  Leotor,  (Dr.  Bbndz)  ansattes 
i  Anatomi  og  Ghirorgi;  alle  Lærere  holdt  Ezamen,  hver  i  sit 
Fag,  to  Censorer  vare  tilstede.  Da  Carl  Viborg,  som  ved  min 
Indtrædelse  i  Bestyrelsen  var  Forstander,  døde,  bortfaldt  For- 
stander-Posten; de  raste  Lærere  udførte  Forretningen  skifteviis. 
Ved  Stotteridirectionens  Ophævelse  blev  Vetexinairskolens  Over- 
bestyrelse betroet  mig.  I  det  Væsenlige  blev,  mutatis  motandis, 
Veterinair-Ezamen  organiseret  ligesom  den  nye  Forstezamen  og 
fordrede  ligesom  denne  et  fiiraarigt  Studium. 

I  samme  Aar  traadte  jeg  efter  Prof.  Dybsells  Forslag 
sammen  med  et  stort  Antal  Delegerede  fra  Selskabet  for  Natur- 
lærens Udbredelse,  Landhuusholdningsselskabet  og  Akademiet  for 
deskjønne  Kunster.  Disse  udstedte  den  første  Indbydelse 
til  en  Udstilling  af  fortrinlige  Kunst-,  Fabrik-,  Manufactur-, 
og  Haandværks-Producter.  Den  holdtes  paa  Charlottenborg.  En 
lignende    foranstaltedes   i   1836.      I  den  i   1837    udgivne    (af 

Ehlers  forfattede)  udførlige  Udsigt  derover  erklæres,  at  Comi- 
teen  vil  udvide  sin  Virksomhed  til  at  danne  et  Samfund  i  Ligbed 
med  de  saakaldte  Gewerbe-Vereine.  Men  da  den  modtog  en 
Anmeldelse  fra  adskillige  Fabrikanter,  Haandværkere  m.  m.  om 
Dannelsen  af  et  »Selskab  til  at  befordre  Industriens  Udvikling 
her«,  trak  Gomiteen  sig  tilbage.1 

Det  var  uden  Tvivl  i  samme  Aar,  at  Nytten,  ja  vel  Nød- 
vendigbeden af  et  forstbotanisk  Anlæg  for  de  Forststuderende 
kom  paa  Tale.  Istedetfor  det  paatænkte  Sted:  den  brune 
Dyrehave8  foreslog  jeg  Charlottenlund  Skov,  hvoraf  der  da  blev 
indtaget  8  Tdr.  Land  i  et  Hjørne.  Den  er  i  de  følgende  Aar 
behandlet  med  megen  Omhu  af  Gartneren  ved  den  botaniske 
Have  og  Professorerne  Lubbmann  og  Hansen. 

I  1835  blev  jeg  Medlem  af  en  Gommission  angaaende 
hvorvidt  der  gavnligen  kunde  tilstaaes  en  meer  eller  mindre  ud- 
strakt Frihandel  paa  Grønland  —  en  Gommission,  i  hvilken  jeg 
arbeidede  med  megen  Lyst;  og  jeg  bidrog  særlig  til,  at  der 
gjordes  Forsøg  med  at  fremme  Grønlændernes  Dannelse  ved  at 


1  Naar  Indbydelsen  til  Udstillingen  ovenfor  betegnes  som  den  første, 
maa  det  ikke  forstaaes  bogstaveligt,  som  om  der  ikke  tidligere  havde  været 
nogen  lignende  Udstilling.  En  saadan  har,  muligviis  blandt  flere,  fundet 
Sted  i  1815  efter  Foranstaltning  af  Selskabet  for  indenlandsk  Kunstflid. 
En  udførlig  Beretning  herom  findes  i  et  lille  Skrift  med  Titel :  »Skrivelse 
til  Kammerherre  Amtmand  Schumacher  fra  Kammerraad  Aabyec/  Kbh. 
1816.  Jeg  omtaler  dette  kun  for  at  henlede  Opmærksomheden  paa, 
hvad  jeg  ikke  har  seet  oplyst  noget  andet  Sted,  at  der  udstilledes  et 
Metronom  eller  en  Tempo- Angiver  ved  Pendul,  opfundet  af  Uhrmager 
Sparrevogn,  altsaa  tidligere  end  Malzels.  De  kunde  dog  neppe  kaldes 
Opfindelser,  men  kun  Forbedringer  af  tidligere. 

Som  et  Guriosum  skal  jeg  tilføie,  at  jeg  af  en  haandskreven  Vise 
(>Musik  er  i  Sandhed  ret  snurrig  en  Tinge)  af  H.  O.  G.  Zinck  (1814) 
seer,  hvorledes  man  har  hjulpet  sig  uden  Metronom;  han  har  nemlig 
betegnet  Tempoet  med:  »To  Ottendele  paa  et  Pulseslag. c 

E.  O. 

1  Hvor  nu  den  Zoologiske  Have  er. 

sende  unge  Grønlændere  herned  for  at  anbringes  hos  flinke 
Skolelærere  paa  Landet,  og  dernæst  2  &  3  Aars  Tid  at  sætte 
<dem  til  et  Haandværk  eller  anbringe  dem  paa  et  Seminarium. 
Forsøget  anstilledes  i  Tidsrummet  fra  1837  til  1846  med  12 
.grønlandske  Drenge  og  svarede  til  Hensigten ;  men  det  blev  ikke 
fortsat,  fordi  jeg  efter  den  Tid  ingen  Indflydelse  havde  paa  de 
.grønlandske  Sagers  Bestyrelse.  Kort  Efterretning  om  denne 
Foranstaltning  findes  i  Schouws  Tidsskrift  og  i  Missionsbladet 
for  1850. 

I  April  1836  fik  Holten,  jeg,  Meyer  og  Johnsen  hver 
et  særskilt  Brev  fra  Finantsminister  Greve  Moltke  om,  ifølge 
Kongl.  Befaling  at  træde  sammen  med  ham  for  at  gjøre  Forslag 
til  saadanne  Foranstaltninger  i  finantsiel  Henseende,  som  maatte 
være  nødvendige  for  at  tilveiebringe  og  vedligeholde  en  stadig 
Overeensstemmelse  mellem  Indtægt  og  Udgift  i  Statshuushold- 
ningen  og  en  successive  Formindskelse  af  Statsgjælden.  —  Dette 
var  Begyndelsen  til  Budget-Arbeidet. 

Samme  Aar  Commandeur  af  Db. 

I  1837  deeltog  jeg,  fornemmelig  med  min  Svigersøn 
Drewsen  i  Stiftelsen  af  »Foreningen  til  forsømte  Børns  Frelse«, 
som  har  stiftet  megen  Nytte. 

I  Slutningen  af  1836  og  Begyndelsen  af  1837  var  Frederik 
<1.  6te  meget  syg.  Hans  Eabinetssecretair  Feddersen  tilskrev 
mig  under  13  Jan.  .  .  .  »Alle  til  Kongen  under  hans  Sygdom 
indkomne  Breve  og  Sager  ere  nu  aabnede,  deres  Indhold  i  al 
Korthed  meddeelt  Hans  Majestæt  og  Sagerne  distribuerede  blandt 
Vedkommende.  Bevidstheden  om,  at  saaledes  Intet  hviler  uaabnet 
hos  ham,  antager  jeg  at  være  af  gavnlig  Indflydelse  paa  Kongens 
Humeur.  Jeg  for  min  Deel  har  det  glædeligste  Haab  til  at 
vor  dyrebare  Konge  snart  vil  vorde  os,  fuldkommen  helbredet, 
gjengivet.« 

Theaterkasserer  Printzlaus  i  1835  stedfundne  Undvigelse, 
efterat  han  havde   forvansket   en  stor  Deel  af  Theatrets  Enke- 

kasses  Formue  (som  dog  ved  Heiesteretsdom  for  den  største 
Deel  gjenvandtes),  gav  i  1837  Anledning  til  mange  Kjevlerier 
i  Bladene,  som  sædvanligt  af  Folk,  der  ikke  kjendte  til  Sagens 
Sammenhæng.1 

I  1838  blev  Holten,  jeg,  Johnsen  og  Treschow  be- 
ordrede til  at  sammentræde  med  de  af  Bankbestyrelsen  valgte 
Medlemmer  for  at  gjøre  Forslag  til  en  Ordning  af  det  hele 
Mellemværende  mellem  Finantseme  og  Nationalbanken. 

I  1839  udarbeidede  jeg,  efter  Overlæg  med  Professor 
Fallesen,  Major  Olsen  og  to  Landinspeetenrer  en  fuldstændig 
Plan  til  en  Landmaaler-Examen ,  theoretisk  og  praktisk.  Jeg 
holdt  den  imidlertid  tilbage  af  Skaansomhed  mod  en  gammel 
Yen,  Etatsraad  Esmarch,  som  den  Gang  stod  i  Spidsen  for 
dette  Fag,  var  legemlig  svag  og  ømfindlig  og  maaskee  vilde 
have  taget  sin  Død  derover.  Efter  hans  Død,  og  da  jeg  var 
udtraadt  af  Rentekammeret,  indsendte  jeg  den  —  og  der  blev 
den  liggende;  den  skal  senere  (1850)  være  optaget  som  Grandlag 
for  en  ny  Landmaaler-Examen. 

Det  var,  medens  jeg  endnu  var  i  Rentekammeret,  kommet 
paa  Tale  der,  at  man  burde  skaffe  sig,  ved  videnskabelige  Under- 
søgelser, nøiere  Kundskab  om  Island,  isærdeleshed  om  der  ikke 
blandt  dets  mineralske  Prodncter  skulde  findes  nogle,  der  kunde, 
om  end  ikke  bringe  nogen  betydelig  Indtægt,  dog  spare  Finant- 
serne  en  Deel  af  de  store  Tilskud,  som  Islands  Forbindelse  med 


1  Printzlau  var  et  af  de  mange  Offre  for  den  usalige  Oekonomi: 
at  lønne  Embedsmænd,  navnlig  Kassebetjente,  slet.  I  et  fra  Fængselet 
skrevet  Brev,  hvori  han  beder  min  Fader  om  Tilgivelse,  giver  han 
Beviis  for,  hvorledes  der  af  en  Familieforsørgers  Kød  kan  avles  den 
Begrebsforvirring,  at  han  »altsaa«  var  tvunget  til  at  laane  af  Kassen, 
som  han  aldrig  havde  havt  til  Hensigt  at  besvige,  og  >at  Staten  ikke 
havde  tabt  noget  ved  at  han  havde  søgt  en  Udvei  gjennem  dens  eget 
Lotteri.« 

E.  C. 

Danmark  koster  dette.  (Saaledes  havde  Lieutenant  Olsen,  som 
havde  været  paa  Opmaalinger  der,  i  sin  Tid  nedsendt  adskillige 
Jordarter,  der  vare  anvendelige  som  Farvemateriale  og  fandtes  i 
betydelig  Mængde).  Det  blev  da  besluttet,  at  Naturhistorikeren 
Steenstbup  og  Polyteehnikeren  Schythe  skulde  reise  derhen. 
Da  jeg  kort  efter  udtraadte  af  Rentekammeret,  kunde  jeg  ei 
følge  eller  fremme  Foretagendet.  Schythe  tilskrev  mig  et  Brev, 
hvori  han  yttrer  Formodning  om  et  nær  forestaaende  Udbrud 
af  Hekla  og  motiverer  sin  Formodning;  8  Aar  derefter  udgav 
han  sin  Beskrivelse  af  Vulkanen;  denne  Monographi  er  vist  et 
fortjenstfuldt  Arbeide,  men  den  gavnede  ham  ligesaalidt  som  hans 
andre  Bestræbelser  og  Arbeider,  f.  Ex.  hans  Beskrivelse  af 
Skanderborg  Amt,  til  hans  Befordring.1 

I  1840  Storkors  af  Dannebrog.  I  samme  Aar  blev  det 
mig  overdraget  —  da  Levetzau  og  Adler  skulde  følge  Kongen 
paa  hans  Reiser  —  at  overtage  deres  Functioner  ved  Theatret. 
Fremdeles  Medlem  af  Commissionen  angaaende  den  Grønlandske 
Handels  Frigivelse;  hvorhos  jeg  beordredes  til  tillige  at  tage 
<len  Færøske  Handels  Frigivelse  under  Overveielse. 

I  Foraaret  1840  indgav  Godsinspecteur  Bindesbøll,  efter 
foregaaende  Correspondance  med  mig,  sit  Forslag  til  Rente- 
kammeret om  Domainen  Silkeborgs  hensigtsmæssigere  Afbenyttelse 
til  Fabrik- Anlæg,  til  Kjøbstad- Anlæg,  Gudenaaens  Seilbargjørelse, 
alt  til  det  omgrændsende  Oplands  Fremkomst.  Det  sindige 
langsomme  Rentekammer  yndede  ikke  nye  og  store  Ideer.  Den 
sædvanlige  Yei,  at  indhente  »Amtets  Betænkning«  indsloges  da 
ogsaa  her;  thi  saa  havde  man  dog  ikke  ladet  Sagen  ligge. 
Amtmanden,  Grev  Ahlefeldt,  en  lærd  Jurist  og  meget  ret- 
skaffen Mand,  men  uden  Livlighed  og  praktisk  Blik,  erklærede 


1  Han   reiste   siden   til  Amerika,   hvor  han   blev   Gouverneur    i 
Puntas  Arenas  ved  Magellansstrædet. 

E.  O. 

sig  derimod ;  de  fleste  Underøvrigheder  lige  saa.  Tiden  gik,  for 
ikke  at  sige  spildtes.  Imidlertid  udtraadte  jeg  af  Rentekammeret 
og  kunde  da  ikke  videre  virke  paa  Sagen.  Siden  traadte  Papiir- 
fabrikanterne  Drewsen  op  som  Lysthavende.  En  stor  Papiir- 
fabrik  anlagdes  og  et  Kjøbstadanlæg  kom  i  Stand.  Den,  som 
havde  med  Miskjendelse  givet  det  første  Stød,  glemtes. 

I  October  ophævedes  Gommissionen  i  Anledning  af  det 
Frederiksborgske  Stutteri.  Hvad  den  havde  udrettet  glemte* 
vel  ogsaa. 

I  Sept.  samme  Aar  havde  jeg  indgivet  Forslag  umiddelbart 
til  Kongen  om,  hvorledes  man  kunde  gjøre  en  Ende  paa  de 
idelige  Klager  og  Petitioner  fra  Hertugdømmerne  angaaende- 
Beregningen  efter  Rigsbankpenge  paa  en  Maade,  hvorved  Regje- 
ringen  ikke  erklærede  sig  for  noget  Parti.  Benævnelsen  Rigs- 
bankpenge skulde  aldeles  afskaffes ;  den  var  forhadt  og  uoorrect* 
da  der  ingen  Rigsbank  var;  derimod  skulde  gjenindføres  den 
gamle  endnu  brugelige  Benævnelse :  Species.  Grev  Carl  Moltke 
bifaldt  mit  Forslag,  Chr.  d.  8.  kunde  desværre  ikke  lide  det; 
han  troede,  at  det  vilde  give  Anledning  til,  at  Embedsgagerne 
vilde  søges  forhøiede,  fordi  de  kom  til  at  lyde  paa  den  halve 
Sum  mod  det  dagjeldende  Tal :  Forslaget  blev  ikke  videre  prøvet,, 
men  henlagt.     Derom  er  nu  ikke  meer  at  sige.  l 

I  Aaret  1841  blev  jeg  paa  Thorvaldsens  Forslag  optaget 
som  Æresmedlem  af  Academiet  for  de  skiønne  Kunster. 

1  Jeg  skal  heller  ikke  —  skjøndt  Møntvæsenet  dengang  var  min 
Specialitet  i  Finantebestyrelsen  —  dvæle  ved  denne  Sags  Historie. 
Udfaldet  blev  som  bekjendt  Navneforandringen:  »Rigsmøntc  Jeg 
maa  kun  fralægge  Finantsbestyrelsen  enhver  Andeel  i  den  —  efter 
Sigende  af  Chr.  d.  8.  selv  opfundne  —  naive  Foranstaltning:  at  lade 
udpræge  Vs  Skillinger,  for  at  udjevne  Forskellen  mellem  Courant-  og 
Rigsmønt-Skillingerne :  et  Foretagende,  som  kun  gjorde  os  latterlige. 
Disse  nette  smaa  Kobbermønter  fik  rivende  Afsætning  som  de  billigste 
Jettons. 

B.  C. 

Ved  to  Rescripter  af  Decbr.  1843  paalagdes  det  mig  at 
overtage  Overbestyrelsen  af  Veterinairskolen  og  at  udarbeide  en 
detailleret  Plan  til  denne  Læreanstalts  Omregnlering.  Denne  Plan 
indgav  jeg  i  Marts  1845,  vistnok  med  Bistand  af  Professor  Bendz, 
der  altid  havde  været  mig  en  tro  Medhjelp  ved  Veterinair- 
væsenet. 

1847  blev  jeg  Geh:  Conferentaraad.  1848  entlediget  fra 
min  Stilling  i  Finantsdepntationen.  Ved  min  samtidige  Afbræden 
fra  Veterinairskolens  Direetorat  indgav  jeg  til  Statsraadet  Forestil- 
ling om  denne  Skoles  og  Veterinairstudietø  Henlæggelse  under 
Underviisnings-Ministeriet  og  om  Oprettelsen  af  et  Veterinair- 
Sundheds-Collegium. 

Paa  den  Tid,  da  der  skulde  vælges  Rigsdagsmænd,  kom 
Oberst  Tscherning  til  mig  og  anmodede  mig  om  at  modtage 
Valg  til  Landstinget.  Han  sagde,  at  ban  var  befuldmægtiget 
til  denne  Anmodning  fra  Randers  og  Aarhuus  Amter.  Jeg 
takkede  for  Opmærksomheden,  men  svarte,  at  jeg  ikke  kunde 
paatage  mig  det.  ! 

Den  18.  Febr  1851,  50  Aar  efter  at  jeg  indtraadte  i 
Statstjenesten ,  blev  ved  et  Brev,  som  min  Ven  gjennem  flere 
Aldre  Etatsraad  Hvidt  selv  havde  skrevet,  og  som  var  under- 
skrevet af  26  andre  mig  ved  Familie-  eller  Yenskabsbaand  kjære 
Personer  —  tilsendt  Thorvaldsens  Museum  mit  Portrait, 
malet  af  Constantin  Hansen,  for  at  anbringes  i  det  saakaldte 
Thorvaldsens  Værelse  i  Museet ». 


1  »Han    var  sund  nok  til  at  indaee,  at  en  ny  Tid  kræver  nye 
Mænd«  siger  Fr.  Barfod  om  ham.  (Dluetr:  Tidende  1.  Sept.  1861.) 

Her  vil  jeg  foreløbig  standse.  Det  Øvrige  af  Haandskriftet 
omtaler  chronologisk  nogle  meer  eller  mindre  ubetydelige  Fore- 
tagender, i  hvilke  han  har.  haft  væsenlig  Deel.  Det  Publicum, 
som  nu  kan  have  nogen  Interesse  for  dette  Forretningslivs 
Historie,  er  vistnok  saare  ringe;  jeg  skylder  derfor  Majoriteten 
at  henlægge  Beretningen  herom  —  thi  ganske  vil  jeg  ikke  for- 
bigaae  den  —  til  et  Bilag.  Her  fortsætter  jeg  altaaa  kun  med 
de  Sager,  i  hvilke  han,  udenfor  Embedet,  udfoldede  sin  Hoved- 
virksomhed, og  til  hvilke  hans  varmeste  Interesser  knyttede  sig. 
Her  møder  da  i  første  Række: 

Landhuusholdnings-Selskabet. 

I  dette  indtraadte  han  i  Aaret  1805.  Han  siger  om 
Selskabet,  »at  det  dengang  endnu  havde  endeel  af  sin  tidligere 
Glands  og  Glorie,  da  nogle  af  de  betydeligste  Embedsmænd 
stode  i  Spidsen  for  det,  og  det  var  det  eneste  Selskab,  der  be- 
fattede sig  med  »Vindskibelighed«;  men  endnu  holdt  det  stivt 
paa  Præmiesystemet  og  befattede  sig  for  meget  med  Pillerier« 
I  1809  blev  han  Selskabets  Præsident;  i  Løbet  af  henved  50 
Aar  gjenvalgtes  han  stadigt.  Om  denne  lange  og  ihærdige 
Virksomhed  udtaler  han  sig  aldeles  ikke;  men  Selskabets  Skrifter 
bære  Vidne  om  den.  Dog  undrer  det  mig,  at  han  ikke  har 
berørt  sine  Kampe  for  Svingplovens  Indførelse.  ! 


1  Et  Vidnesbyrd  om,  hvad  denne  Sag  havde  at  betyde,  foreligger 
i  et  Brev  (50  Aarsdagen  efter  Præsidentvalget)  fra  En  af  dem,  paa  hvis 
Dom  i  Landbosager  han  satte  meest  Priis, :  *  De  er  en  af  de  Første, 
som  erkjendte,  at  Agerbruget  er  Danmarks  Ho  vednærings  vei,  og  De 
har  erkjendt  det  paa  Deres  Maade,  saaat  Erkjendelsen  fulgtes  af 
alle  de  Handlinger,  det  var  muligt  efter  Forholdene  at  udvikle  deraf. 
De  har  bevirket,  at  Plougen  er  kommet  til  Ære,  for  ikke  at  sige, 
at  De  har  indført  den;  thi  det  gamle  Bedskab  fortjente  knap  Navnet, c 

Hertil  knytter  sig  Erindringen  om  hans  stadige  Besøg  hos  >  Smeden 
i  Emdrup« ,  hvem  Forfærdigelsen  af  de  første  Svingplove  var  betroet. 

E.  C. 

Derimod  udtaler  han  sig  udførligt  om  en  Enkelthed :  Skoven 
paa  Amager,  rimeligviis  fordi  han  vidste,  hvormegen  Kjærlighed 
Familien  havde  for  dette  Anlæg.     Herom  hedder  det: 

»Ved  de  flere  Toure,  som  jeg  i  Forening  med  Slotsgartner 
Petersen  paa  Landhuusholdnings-Selskabets  Vegne  foretog  rundt 
i  Amtet  for  at  opmuntre  Bønderne  til  at  anlægge  Haver,  kom 
vi  ogsaa  ofte  paa  Amager;  hvad  der  især  tildrog  sig  min  Op- 
mærksomhed var  den  o.  1500  Tdr.  Land  store  Fælled  paa  Øens 
Sydside,  der  laae  næsten  ubenyttet  —  et  kraftigt  Vidneebyrd 
om  Hollænderbyens  Indolente.  Da  faldt  det  mig  ind,  at  det 
kunde  være  et  nyttigt  Foretagende,  at  faae  nogle  hundrede 
Tønder  Land  udlagte  til  Skovopelskning.  At  faae  Amagerne 
til  at  indsee  og  tilstaae,  at  det  var  til  deres  og  Øens  Nytte, 
derpaa  var  ikke  at  tænke;  de  maatte  besnakkes.  Dertil  be- 
nyttede jeg  et  Par  Mænd,  som  af  forskjellige  Grunde  havde 
Indflydelse  paa  dem  —  Inspeeteuren  over  Amager-Land,  Amts- 
forvalter Bjerg,  og  Hyrekudsk  Nørager,  som  havde  kjøbt  nogle 
hundrede  Tønder  Land  af  Ullerup  Overdrev;  han  var  vant 
til  med  faa  og  fyndige  Ord  (med  videre)  at  holde  Orden  blandt 
Kudske,  hvorfor  ogsaa  Politidirecteur  Haagen  satte  Priis  paa 
ham.  Han  var  mig  meget  hengiven  og  forstod  at  tale  med 
Amagerne,  saa  at  der  endelig  blev  holdt  et  Landvæsens-Commis- 
sions-Møde  d.  18de  Maii  1818,  hvorved  Grundeierne  i  Store 
Magleby  overlod  Landhuusholdnings-Selskabet  for  20  Aar  300  Tdr. 
Land  af  deres  Fælled  til  Skovbeplantning.  Afhugningen  begyndte 
samme  Sommer,  og  de  første  Træer  plantedes  i  1819.  Dette 
Anlæg,  som  siden  paa  mit  Forslag  blev  kaldt  Kongelunden, 
har    skaffet   mig  mange  behagelige  Timer  og  megen  Motion.1 


1  Det  hedder  i  en  Vise  (af  Boye): 

Til  Øen,  som  ligger  ved  Bugten, 
Han  rider  saamangen  en  Stund; 
Man  Landet  kan  kjende  paa  Lugten, 
Der  planter  han  Hække  og  Lund. 

88 

Til  Kongelundens  Historie  indeholder  Halds  Tidsskrift  og  Sel- 
skabets Aarsberetninger  mange  Bidrag. 

I  Aaret  1836  foreslog  jeg  Landhuusholdmngs-Selskabet,  at 
det  nu,  da  Cultiveringen  i  Kongelunden  var  heldigen  fremmet  og 
havde  beviist  Foretagendets  Hensigtsmæssighed,  skulde,  fordi  Be- 
kostningerne vilde  blive  Selskabet  for  betydelige,  komme  overeens 
med  Rentekammeret  om,  at  Anlægget  gik  ind  under  Forst- 
væsenet. 

I  1855  udmeldte  jeg  mig  af  Landhuusholdnings-Selskabet, 
i  hvilket  jeg  i  46  Aar  havde  været  Præsident,  c 


Selskabets  Præsidium  modtog  Udmeldelsen  med  Erkjendelse 
af  »i  hvor  høi  Grad  Jordbrugets  Forbedring  og  Landbostandens 
tidsvarende  Oplysning  skyldtes  ham«,  med  den  Forvisning,  »at 
en  skjønsom  Samtid  og  Eftertid  vilde  med  Erkendtlighed  bevare 
Mindet  om  hans  helhjertede  Fædrelandssind«.  Og  Samtiden 
paaskjønnede  det.  Paa  50  Aars  Dagen  efter  hans  Indtrædelse 
som  Præsident  mødte  Selskabets  Præsidenter  hos  ham  og  med- 
delte, at  der  i  Dagens  Anledning  var  præget  en  Medaille  med 
hans  Billede,  og  at  samtidigt,  og  i  samme  Anledning,  135  nye 
Medlemmer  vare  indtraadte.  Han  kunde  som  sædvanligt  ikke 
finde  Ord  til  mundligt  at  udtale  sine  Følelser;  hvad  han  svarede 
skriftligt  vil  jeg  meddele,  da  det  vidner  om,  at  han  endnu  i 
sin  høie  Alder  havde  Tanken  og  Pennen  i  sin  Magt.  Han 
skrev  da  »til  dem,  der  i  hans  Livs  Aften  havde  givet  ham 
Beviser  paa  Samtidiges  kjærlige  Sindelag«. 


1  mange  Aar  derefter,  inden  Skoven  gik  ind  under  Forstvæsenet, 
valfartede  Familien  ofte  til  dette  for  min  Fader  saa  kjære  Sted.  »Hvad 
der  saaes  i  Kjærlighed,  det  vozer  i  Herlighed«  siges  med  Sandhed  om 
den  i  »En  Søndag  paa  Amager«.  Man  har  sagt  mig,  at  der  senere  skal 
Tære  reist  et  Mindesmærke  for  En,  som  satte  Fasaner  i  Skoven. 

E.  C. 

»  .  .  De  mange  Følelser,  der  i  et  saadant  Øieblik  maatte 
overvælde  mig,  kunde  vietnok  undskylde,  at  jeg  i  mit  84de 
Aar  savnede  Kraft  til  paa  Stedet  at  udtrykke  den  Taknemme- 
lighed, som  jeg  følte  mig  gennemtrængt  af.  Men  hvad  der 
nægtedes  mig  i  Øieblikket  at  sige,  vilde  jeg  derfor  gjeme  ind- 
hente med  disse  Linier.  —  I  en  rolig  Sindsstemning  frembringer 
jeg  da  herved  min  dybtfølte  Tak,  først  og  fremmest  til  alt  det 
Godes  Giver,  som  vi  Alle  ere  Alt  skyldige,  dernæst  til  de  mange 
Ædle  af  de  forskjellige  Samfundsklasser,  der  kraftigen  og  redeligen 
i  næsten  et  halvt  Aarhnndrede  have  staaet  mig  bi  i  mine  vel- 
meente  Bestræbelser  for,  ogsaa  udenfor  mit  egenlige  Embedskald, 
at  værne  om  og  fremme  den  danske  Landhuusholdnings  Interesser. 
Selskabets  Virksomhed  har  ikke  været  uden  Paaskjønnelse,  selv 
fra  vor  fjerneste  Landsdeel  Island;  min  Deeltagelse  deri  har 
skaffet  mig  mange  glade  Timer;  og  det  var  derfor  ikke  med 
noget  let  Sind,  men  med  modent  Overlæg,  at  jeg  for  4  Aar 
siden  besluttede  mig  til  at  drage  mig  ud  af  en  saa  behagelig 
Virkekreds;  men  jeg  har  ikke  angret  det.  Alderen  har  siden 
den  Tid  mærkeligen  meldt  sig«.  .  .  . 

2den  April  1859. 

Collin. 

Og  Aaret  efter,  da  han  havde  modtaget  Medaillen,  gjentog 
han  sin  Tak,  idet  han  skrev: 

»Det  er  ingen  flygtig  Følelse  —  den  hører  ikke  hjemme 
i  Aarene  mellem  de  80  og  90  —  det  er  heller  ikke  nogen 
Overvurdering  af  den  Virksomhed,  som  har  fremkaldt  Hæders- 
tegnet eller  af  dette  selv,  men  det  er  en  rolig  Følelse  og  Fore- 
stilling om  det  redelige,  kjærlige  og  trofeste  Sindelag,  som  ædle 
Mænd  have  villet  lægge  for  Dagen  mod  en  gammel  Arbeider 
ved  hans  Banes  Ende.     Det  har  Krav  paa  hjertelig  Tak.« 

6.  Maii  1860. 

88* 

En  udførlig  Beskrivelse  af  hans  Virksomhed  i  Landhuus- 
holdningsselskabet  vilde  ikke  være  paa  sin  Plads  her.  I  Tidsskrift 
for  Landoekonomi  findes  en  Nekrologi  af  daværende  Præst  i 
Rachlev,  Poulsen,  som  omtaler  denne  Virksomhed  blandt  hans 
Fortjenester  i  Almindelighed;  disse  have  ogsaa  randet  en  varm 
Lovtale  i  Fr.  Barfods  Artikel  i  Illustreret  Tidende  for  1.  Sept. 
1861.  En  foldstændigere  Oversigt  er  givet  i  Møller-Holsts 
»Landbrugs-Ordbog«  i  Artiklen  »Landhuusholdningsselskabet«  af 
L  B.  H.  A.  Til  sin  Bemærkning  om,  at  Pladsen  ikke  tillader 
at  nævne  Selskabets  Præsidenter,  feier  denne  af  det  danske  Land- 
bovæsen høit  fortjente  Forfatter: 

»Men  een  Undtagelse  herfra  maa  dog  gjøres  med  Hensyn  til 
daværende  Bankoommissair  senere  Geheimeoonferentsraad  Collins 
Valg  den  29de  Marts  1809,  et  Valg,  der  gjennem  denne 
Hædersmands  46aarige  Virksomhed  som  Præsident  fik  langt 
mere  Betydning  for  Selskabet,  end  nogen  anden  enkelt  Mands 
har  havt  eller  rimeligviis  nogensinde  i  Fremtiden  vil  faae.« 


Forholdet  til  Thorvaldsen  og  hans  Museum. 

»I  Aaret  1833  begyndte  min  Forbindelse  med  Thorvaldsen 
og  min  Virksomhed  for  at  bevare  hans  Kunstskatte  for  Danmark. 
Ludv.  Bødtcher  tilskrev  mig  fra  Rom  14.  Sept.  1833  og  an- 
drog om  min  Medvirkning  til,  at  Thorvaldsens  Testamente, 
hvorved  han  skjænker  sin  Fødeby  Ejøbenhavn  sine  Kunstskatte 
(for  at  forebygge,  at  de  skulde  falde  i  hans  Svigersøns  Oberst 
Paulsens  Hænder),  maatte  udfærdiges  i  behørig  Form,  og  han 
(Bødtcher)  antog,  at  naar  jeg,  som  uopfordret  af  ham  eller 
Nogen,  henvendte  mig  derom  til  Thorvaldsen,  vilde  denne 
gaae  ind  paa  Sagen.  Med  Glæde  modtog  jeg  denne  Opfordring, 
og    efterat  jeg   angaaende  Formerne    havde   raadspurgt   A.   S. 

Ørsted,  skrev  jeg  til  Bødtcher  et  ostensibelt  Brev,   som  han 
forelæste  for  Thorvaldsen.« 

Blandt  de  trykte  Meddelelser  om  denne  Sag  findes,  saayidt 
jeg  veed,  ikke  dette  Brev,  der,  som  Bødtcher  adtrykker  sig, 
»takket  være  den  fortræffelige  Aand  deri,  gjorde  sin  gode  og 
fulde  Virkning.«  Og  dog  fortjener  det  at  bevares  som  et 
vigtigt  Led  iKjæden  af  de  Forholdsregler,  der  maatte  tages  med 
al  Forsigtighed  ligeoverfor  Thorvaldsen,  der  ikke  maatte  vide, 
at  Bødtcher  havde  skrevet  derom.  Dette  til  Forklaring  af 
Brevets  Form. 

Med  en  indlagt  Seddel  saalydende: 

»Tak,  inderlig  Tak  for  Deres  Brev  og  for  Deres  Tillid; 
jeg  har  ikke  vidst  at  benytte  det  paa  bedre  Maade  end  ved  at 
tilskrive  Dem  et  ostensibelt  Brev.  Om  det  er  lykkedes,  kan 
jeg  ikke  bedømme.  Jeg  ønsker  snart  at  høre  fra  Dem  i  denne 
Sag  og  i  Alt  hvad  angaaer  vore  Landsmænd,« 
fulgte  Brevet: 

»22.  October  1833.  Der  har  i  lang  Tid  ligget  mig  en 
Sag  paa  Hjertet,  uden  at  jeg  har  kunnet  blive  enig  med  mig 
selv  om,  til  hvem  jeg  derom  skolde  henvende  mig  —  baade 
med  Hensyn  til  mig  selv,  fordi  den  er  mig  i  min  Stilling  uved- 
kommende, og  med  Hensyn  til  Sagen,  som,  skjøndt  den  inter- 
esserer Mange,  dog  fordrer  en  vis  Varsomhed,  som  sjeldent 
findes.  Sagen  angaaer  vor  Thorvaldsen,  vort  Fædreland  og 
vort  hele  Kunstvæsen.  Da  De  og  Thorvaldsen  ere  Venner 
og  De  kjender  Forholdene  i  Rom,  saa  vælger  jeg  Dem,  skjendt 
vi  ere  hinanden  ubekjendte,  til  min  Fortrolige,  overladende  til 
Deres  Indsigt  og  Discretion  at  benytte  min  Meddelelse  efter 
Behag. 

At  Thorvaldsen  vilde  skjænke  den  største  Deel  af  sine 
Kunstskatte  til  sit  Fødeland,  har  i  den  senere  Tid  været  al- 
mindeligen  omtalt  og  antaget,  uden  at  Nogen  har  kunnet  sige 
noget  derom  med  Vished ;  thi  Visheden  i  saadanne  Sager  grunder 

sig  ei  paa,  at  man  veed  det  er  Mandens  Villie,  men  at  man, 
naar  Forsynet  engang  kalder  ham,  kan  bevise,  at  det  har  været 
hans  Villie.  Jeg  har  ikke  noget  directe  med  Kunsten  eller 
Academiet  at  gjøre,  og  har  derfor  intet  Kald  til  officielt  at 
indlade  mig  i  denne  Sag;  men  jeg  har  saa  megen  Kjærlighed 
for  Kunsten  og  mit  Fædreland,  at  det  dybt  vilde  smerte  mig, 
om  en  Feil  i  Formaliteten,  som  jeg  muligen  kande  have  fore- 
bygget, skolde  bereve  os  de  Skatte,  som  Kunstneren  har  til- 
tænkt sine  Landsmænd. 

Disse  Betragtninger,  som  i  lang  Tid  ved  forskjellige  Leilig- 
heder  ere  fornyede  hos  mig,  fremstøde  med  fordoblet  Kraft  ved 
Synet  af  de  Kunstsager,  den  Kongl.  Corvet  bragte  med  sig. 
Gisoden  paa  den  ene  Side  over,  at  Thorvaldsens  Fedestad 
skulde  komme  i  Besiddelse  af  hans  daadfulde  og  hæderkronede 
Kunstnerlivs  Productionér,  forenet  med  den  oplivende  Formodning, 
at  det  var  en  Grave  fra  Kunstneren  til  det  Offentlige  —  og 
paa  den  anden  Side  Ængstelighed  for,  at  den  Utilbøjelighed, 
de  største  Kunstnere  have  for  at  iagttage  de  trivielle,  men  i 
Livet  nødvendige  Former,  skulde  kunne  gjøre  os  deres  Er- 
hvervelse stridig  —  frembragte  den  Urolighed  hos  mig,  som 
omsider  bragte  mig  til  at  gribe  Pennen.  Havde  jeg  mund- 
ligen  kunnet  henvende  mig  til  vor  ædle  Thorvaldsen,  saa 
vilde  jeg  ærligt  og  ligefrem  have  gjort  det,  og  han  vilde  vist 
ikke  have  miskjendt  min  gode  Villie;  men  at  skrive  til  ham 
derom  var  altfor  delicat  en  Sag,  som  jeg  ikke  kunde  behandle 
rigtigt. 

Nu  har  jeg  lettet  mit  Hjerte.  Gjør  De  nu  i  Quds  Navn 
hvad  De  anseer  for  rigtigt,  og  jeg  ønsker  til  Lykke. 

Endnu  Eet.  Til  min  egen  Beroligelse  raadspurgte  jeg  en 
af  mine  ældste  og  bedste  Venner,  vor  udmærkede  Conf.  Ørsted. 
Hvad  han  sagde  mig  om  Sagen,  bad  jeg  ham  at  optegne;  og 
deraf  sender  jeg  Dem  en  Afskrift  (besørget  af  Deres  gode  Ven, 
Justitsraad  Olsen,  som  lever  vel  og  beder  Dem  hilset).     Maa- 

skee  der  dog  er  Noget  deri,   som  fortjente  Opmærksomhed  og 
Anvendelse. 

Undskyldning  for,  at  jeg  bebyrder  Dem  med  denne  Epistel, 
behøver  jeg  vist  ikke  at  gjøre.  Hils  Thorvaldsen  tosende 
Gange;  og  fortæller  De  ham  Noget  af  det,  jeg  har  meddeelt 
Dem,  saa  gjør  det  paa  en  Maade,  at  jeg  ikke  skal  frygte  for 
at  faae  et  mindre  varmt  Haandtryk,  naar  vi,  gid  snart,  atter 
skalle  sees  i  vor  fælles  Fødeby. 

Collin. 

E.  Skr.:  Dersom  H.  C.  Andersen,  ung  Digter,  er 
kommen  til  Bom,  saa  tag  Dem  af  ham;  det  er  et  inderligt  godt 
og  elskværdigt  Menneske,  men  han  trænger  til,  at  gode  Menne- 
sker sørge  for  ham.  Hils  alle  Landsmænd,  især  Petzholdt, 
hvis  Søster  paa  Torsdag  skal  have  Bryllup  med  min  Søn.« 


Det  hedder  derefter  i  Haandskriftet : 

»Omtrent  samtidigt  modtog  jeg  en  Kongelig  Befaling  om 
at  afgive  Oplysning  og  Beretning  om  et  Andragende  fra  Oberst 
Paulsen  i  Bom  om  den  Capital  af  40,000  Bdl.,  som  Thor- 
valdsen havde  skjænket  sin  Datter,  Oberst  Paulsens  Kone, 
og  som  Thorvaldsen  skulde  have  overdraget  til  mig  at  gjøre 
fragtbringende.  Paa  samme  Tid  skrev  Thorvaldsen  til  mig 
fra  Bom  og  anmodede  mig  om  at  sørge  for  Opfyldelsen  af  denne 
hans  Bestemmelse.  Jeg  afgav  Beretningen  til  Kongen,  ander 
rettede  Thorvaldsen  om  hvad  jeg  havde  foranstaltet  og  fik 
Aaret  derpaa  hans  Tak  for  at  have  klaret  en  Sag,  der  var 
blevet  ham  piinagtig  formedelst  de  evige  Paamindelser  fra  hans 
Svigersøns  Side.  —  I  Febr.  1884  indgav  jeg  Beretningen  til 
Kongen  om  hvad  der  var  forefaldet  mellem  Thorvaldsen  og 

mig  angaaende  hans  testamentariske  Disposition,  hvori  Hoved- 
pnnctet  var:  et  Museums  Oprettelse  og  Sikkerhed  for,  at  hans 
Samlinger  ikke  skulde  blive  adsplittede;  hvorfor  jeg  bad  Kongen 
om,  at  en  saadan  Forsikkring  maatte  meddeles  ham.  Jeg  erindrer 
godt  den  Velvillie,  hvormed  Kongen  horte  paa  mit  Ønske,  og 
den  Tilbøielighed  han  viste  til  at  faae  et  saadant  Museum  op- 
ført, »hvorover«,  tilfeiede  han  i  muntert  Lune,  »der  skal  staae: 
Museum  Thorvaldsenianum«.  Ved  Resoript  af  11.  Febr.  1834 
blev  det  derpaa  paalagt  mig  i  Kongens  Navn  at  meddele  Thor- 
valdsen Forsikkring  om,  at  de  Kunstskatte,  han  maatte  be- 
stemme sig  til  at  skjænke  sit  Fædreland,  skulde  blive  betragtede 
som  en  uafhændelig  og  udelelig  Eiendom,  der  skal  vorde  ind- 
rømmet et  Gjenstanden  værdigt  Opbevarelseasted« ;  hvilket  jeg 
strax  meddeelte  Thorvaldsen.  Kunstacademiet  fik  samtidigt 
Ordre  til  at  lade  de  for  ham  paa  Charlottenborg  bestemte 
Leiligheder  rømme  og  istandsætte. 

Jeg  var  i  1836  bleven  mundligt  opfordret,  førstaf  Grosserer 
Puggaard,  siden  af  Professor  Schouw,  til  at  sætte  mig  i 
Spidsen  for  et  nationalt  Føretagende,  nemlig  Opførelsen  af  et 
Museum  for  Thorvaldsens  Arbeider.  Af  Mistillid  til  mine 
egne  Kræfter  undslog  jeg  mig  i  Begyndelsen;  men  efter  nærmere 
Overlæg  med  Flere  tog  jeg  fat  paa  Sagen,  og  det  første  Skridt 
var  Udstedelsen  af  en  (af  Ho  yen  forfattet)  Subsoriptionsplan 
af  10.  Jan.  1837.  Dette  Foretagende  gav  mig  meget1 
Arbeide,  men  en  Virksomhed,  som  var  mig  behagelig  baade  for 
Thorvaldsens  og  Sagens  Skyld,  og  i  Betragtning  af  det  Bifald 
og  den  Deeltagelse,  som  Foranstaltningen  mødte.  Den  skaffede 
mig  to  Aar  derefter  Krænkelser,  som  dog  ikke  meget  afficerede 
mig,  og  som  havde  liden  eller  ingen  Indflydelse  paa  Sagen.« 


1  Jeg  kan  indestaae  for,  at  naar  dette  Ord   er  understreget,   saa 
har  Arbeidet  været  næsten  overvældende;  hvilket  jeg  ogsaa  nøle  erindrer. 

B.  C. 

I  Februar  1 837  indgav  min  Fader  en  Forestilling  til  Kongen  om 
Vigtigheden  af,  at  der  snarest  muligt  blev  truffet  Foranstalt- 
ninger til  at  erholde  Besten  af  Thorvaldsens  Kunstværker 
hidbragte  fra  Bom.  Det  hedder  heri  .blandt  andet:  »at  Thor- 
valdsen i  forrige  Åar  har  med  megen  Iver  befattet  sig  med 
adskillige  Planer  til  et  Museum  for  hans  Arbeider,  har  den 
danske  Arehitekt  Bindesbøll,  som  efter  Overlæg  med  ham 
har  udkastet  dem,  i  forrige  Maaned  indberettet.  At  hans  Hu 
alvorligen  stunder  til  at  komme  tilbage,  men  at  de  vante,  kjære 
Omgivninger  fængBle  ham  og  gjøre  ham  vaklende  i  sit  Forsæts 
Udførelse,  er  vist.  Foruden  at  hans  Tilbagekomst  er  væsenligt 
forbunden  med  hans  Kunstsagers  Ankomst,  er  det  ogsaa  af  største 
Vigtighed  at  faae  disse  Skatte  hertil  i  hans  levende  Live,  da 
man  ikke  kan  vide,  hvilke  Hindringer  der  efter  hans  Død  kunde 
lægges  iveien  for  deres  Udførsel  fra  Bom«.  Til  Henstillingen 
om  et  Krigsskibs  Afsendelse  knyttes  den  Bemærkning:  »Et 
allernaadigst  Vink  til  ham,  at  hans  personlige  Ledsagelse  vilde 
modtages  med  allerh.  Bifald,  kunde  vist  ikke  fbrfeile  den  til- 
sigtede Virkning« .  To  Dage  derefter  modtog  min  Fader  et  Kgl.  Be- 
script, hvorved  det  overdroges  ham  at  correspondere  med  Thor- 
valdsen om,  »naar  og  fra  hvilken  Havn  han  vilde  lyemsende 
Besten«,  samt  at  tilkendegive  ham,  »at  saafremt  han  tillige 
selv  maatte  ønske  at  følge  med  bemeldte  Sager  til  Danmark, 
fornøden  Befaling  skal  vorde  given  til  at  indrette  Alt  til  hans 
Modtagelse  ombord  i  Corvetten«. 

Fra  den  nærmest  efterfølgende  Tid  foreligger  følgende  Brev 
til  ham  fra  Thorvaldsen: 

»Jeg  takker  Dem  kjære  Ven  for  Deres  Brev  saavel  for 
det  første  som  ogsaa  for  det  sidste  med  Manifesten  fra  Kunst- 
nerforeningen, og  oversender  Dem  herved  den  belovede  Copie 
af  mit  Testament,  som  er  forfattet  af  en  herværende  Advocat 
efter  Landets  Love,  og,  forsynet  med  syv  Vidners  Underskrift, 
er    nedlagt   hos   en  Notar;  —  Dersom   der   skulde   være  For- 

andringer  fornødent  i  Fædrenelandet,  kann  vi  mundligen  nøiere 
aftale  samme.  —  Idet  jeg  nu  pakker  de  Sager,  som  jeg  agter 
at  sende  hjem,  beder  jeg  Dem  om,  at  hvores  Consul  i  Livorno 
faaer  i  Tide  den  behørige  Ordre  til  at  modtage  samme  og  til- 
lige til  at  betale  de  løbende  Udgifter.  Endvidere  ønskede  jeg, 
at  der  maatte  gives  mig  en  direkt  Tilladelse  at  tage  et  Par 
Personer  herfra  med  mig  paa  Skibet.  De  vilde  forpligte  mig 
Dem  endmere,  kjære  Ven,  ved  snarrest  muligt  at  underrette 
mig  derom. 

Jeg  hilser  Dem    paa  det  venskabeligste  og  glæder  mig  til 
snart  personlig  at  kunne  takke  Dem  dyrebare  Yen. 
Rom  10.  April  1888. 

Albert  Thorvaldsen. 


Jeg  veed,  at  man  har  antaget,  at  min  Fader  var  Opfinder 
af  den  Tanke :  at  anbringe  Museet  paa  det  Sted,  hvor  det  nu  staaer. 
Hvad  enten  nu  Stedet  er  godt  eller  slet  valgt,  erklærer  jeg 
denne  Antagelse  for  urigtig.  Ligeoverfor  denne  vil  jeg  stille 
hans  simple  Meddelelse  om  hvad  der  dengang  foregik: 

»I  de  sidste  Dage  af  1838  havde  Frederik  YI  ladet  mig 
kalde ;  det  var  ikke  saa  sjeldent.  I  Forgemakket  traf  jeg  Koch  ; 
han  sagde,  han  kunde  sige,  hvad  Kongen  vilde  tale  med  mig 
om,  en  Plads  til  Thorvaldsens  Museum  (som  han  havde  gjort 
Kongen  opmærksom  paa).  Kort  efter  sagde  Grev  Moltke, 
at  han  havde  foreslaaet  Stedet.  Jeg  kom  da  ind  til  Kongen, 
som  kort  og  godt  sagde,  at  han  vilde  skjænke  den  vesten  for 
Slotskirken  liggende  Bygning  til  Indretning  af  Museet,  og  han 
paalagde  mig  at  tale  med  Thorvaldsen  derom.  Dette  gjorde 
jeg  strax,  og  han,  Koch  og  jeg  gik  derhen  for  at  besee  Leilig- 
heden.     Thorvaldsen    fandt   sig   meget   tilfredsstillet   og   er- 

kiærede,  at  han  næste  Dag,  Nytaarsdag,  vilde  gaae  til  Kongen 
og  takke  for  Gaven.  Nu  trak  Uveiret  op  fra  det  Hoyxnskx 
Parti,  uden  at  jeg  anede  det  Mindste.  I  Mødet  strax  efter 
Nytaar,  da  jeg  vilde  underrette  Forsamlingen l  om  det  Passerede, 
■anstillede  Professor  Schouw  et  Forhør,  som  han  lod  protocollere, 
om,  naar  og  hvorledes  alt  dette  var  skeet,  og  hvorfor  jeg  ikke 
havde  oonfereret  med  dem  først.  Da  jeg  altid  havde  staaet  i 
venskabeligt  Forhold  til  Schouw,  saa  bedrøvede  hans  Angreb 
mig  meer  end  det  ærgrede  mig.  Man  samledes  paa  Stedet; 
<da  var  det  ulykkelige  Partivæsen  i  fold  Bevægelse,  Thorvaldsens 
Mening  brød  man  sig  ikke  om.  Der  blev  nu  stridt  og  skrevet 
fra  begge  Sider.  Endelig  udstedte  Gomiteen  (med  Undtagelse 
uf  Hoyen,  som  var  udtraadt,  og  Tuxen,  der  var  død)  en  Be- 
kjendtgjørelse  om  Sagens  Stilling  og  den  Kongelige  Gaves  Mod- 
tagelse; dengang  var  altsaa  Bolighed  tilveiebragt.  Siden  be- 
gyndte nye  Spektakler,  da  Muurmester  Sibbebn  optraadte  som 
Opponent  mod  Bindesbøll;  Kunstaoademiet  tog  ogsaa  Deel  i 
Striden  i  en  maadelig  —  af  Sibbernb  Svoger  Friis  skrevet 
—  Betænkning.  Ved  den  endelige  Behandling  i  Communal- 
bestyrelsen  var  det  egenlig  Troels  Lund,  der  bevirkede  det 
Udfald,  som  Sagen  fik.  Han  har  fra  den  Tid  af  siden  (til 
dette  Øieblik,  Aug.  1858)  med  Kjærlighed  taget  sig  af  Museets 
Anliggender  og  været  Mellemmand  mellem  Museets  Bestyrelse 
Og  Stadens  Magistrat. 

Imidlertid  var  Thorvaldsen  i  den  Grad  blevet  fortrædelig 
over  disse  Kjevlerier  (blandt  andre  en  Bekjendtgjørelse  fra 
Borgerrepræsentanterne),  at  han  var  tilsinds  at  forlade  Kjebenhavn, 
ja  vel  endog  forandre  sin  Disposition  over  den  Deel  af  hans 
Kunstværker,  som  endnu  var  i  Bom;  desangaaende  tilsendte  han 


1  o:  den  paa  Generalforsamlingen  i  Juni  1887  valgte  Comitee: 
Collin,  Clausen,  Thiele,  Hoyen,  Ereund,  Schouw,  Hetsch,  Bissen,  Tuxen, 
Scavenius,  Gamst,  Puggaard,  Prangen,  Thomsen,  Koch. 

E.  C. 

(10.   Aug.    1840)   TestamenteExecutorerne   (Collin,    Thiele 
Clausen,  Schouw)  en  Erklæring. 


Min  Erindring  om  min  Faders  Forhold  til  Museums-Sagen 
i  hiin  Tid  har  hos  mig  efterladt  et  noget  skarpere  Indtryk, 
end  det  man  faaer  af  ovenstaaende  Referat.  Striden  udartede 
fra  Schouws  Side  til  saadanne  Personligheder,  som  kun  kunde 
krænke,  ikke  bedrøve.  Ligeoverfor  Clausen  fremkaldte  den 
en  Brewexling,  der  visselig  var  heftig,  men  i  hvilken  der  dog 
argumenteredes.  Imidlertid  har  jeg  efter  min  Faders  Død  fundet 
det  rigtigt  at  forebygge  Offentliggjerelsen  af  disse  Breve,  der 
kun  kunne  forvirre  Dommen  om  Forholdet  mellem  dem  i  det 
Væsenlige1. 

Det  synes  forøvrigt,  at  det  var  Communalbestyrelsen,  der 
beredte  Sagen  de  største  Vanskeligheder.  H.  N.  Clausen 
skriver  5.  Oct.  1839  om 

.  .  .  »den  sidste  Efterretning  fra  Nysø,  der  har  bragt 
Thorvaldsens  Beslutning  at  reise  til  Bom,  efterat  han  har 
modtaget  en  Skrivelse  fra  Malling  angaaende  en  ny  Plan  til 


1  Med  en  Bemærkning  herom  sendte  jeg  Clausen  alle  hans  Breve 
og  fik  følgende  Svar: 

>De  har,  høistærede  Hr.  Etatsraad,  ganske  truffet  den  Side,  hvor- 
fra ogsaa  jeg  betragter  de  smaa  Sammenstød,  der  let  forefalde  i 
Mændenes  Liv.  Hvad  jeg  har  havt  liggende  fra  Forhandlingerne 
i  1889  har  jeg  for  flere  Aar  siden  kastet  i  Ilden.  Jeg  vilde  ikke, 
at  nogen  Skygge  skulde  træde  mellem  mine  lyse  Erindringer  om 
den  bortgangne  Hædersmand.  Den  samme  Vei  er  nu  de  Papirer 
gaaet,  som  De  med  godhedsfuld  Opmærksomhed  sendte  mig«. 

6.  Decbr.  1874. 

•     D.  ærb. 

H.  N.  Clausen. 

Museet.  Dersom  det  er  oekonomiske  Grunde,  der  have  be- 
væget Communalbestyrelsen  til  at  indlede  nye  Forhandlinger  om 
en  Tegning  til  Museet,  da  burde  vel  Gomiteen  tilbyde  at  udstede 
en  ny  Opfordring  til  Medborgere,  for  at  kunne  udføre  den 
allerede  udarbeidede  Plan,  med  hvilken  Thorvaldsen 
har  erklæret  sig  tilfreds«. 


Det  Kongelige  Theater. 

Herom  siges  i  Skandskriftet: 

»I  1821  i  Februar  blev  jeg  beordret  at  indtræde  i  Direc- 
tionen  for  det  Kgl.  Theater,  uden  Gage  og  med  speciel  For- 
pligtelse at  vaage  over  Theatrets  Oekonomi  og  Pengeudgifternes 
muligste  Indskrænkning.  Jeg  fik  her  begge  Hænder  folde;  thi 
Theatret  var  —  som  Stage  et  Par  Aars  Tid  efter  uforsigtigt 
akrev  til  Chefen  Holstein  —  »sunket  i  en  Pal,  som  Collin 
skulde  have  Vanskelighed  ved  at  trække  det  op  af.  c  Holstein 
var  i  hedeste  Grad  svag,  Rahbek  og  G.  H.  Olsen  intet  mindre 
end  Forretningsmænd;  Clausen  og  Ryge  havde  taget  Tøm- 
merne; hiin  dominerede  over  Repertoiret,  denne  over  det  Øvrige. 
Hvorledes  Printzlau  (Fader  til  de  to  Theaterseeretairer)  haand- 
terede  med  Regnskabsvæsenet,  var  Directionen  ubekjendt;  Rah- 
bek ansaae  ham  for  en  »dygtige  Embedsmand,  som  Directionen 
roste  i  dens  Forestillinger  til  Kongen,  maaskee  endog  for  »en 
brav  Karle.  Fri  Entrée  havde  mange  Uvedkommende ;  paa  det 
saakaldte  Tømmermandsgalleri,  som  gaaer  rundt  om  Scenen 
oven  over  Koulisserne,  var  hver  Aften  en  Mængde  Tilskuere, 
mod  en  Kjendelse  til  Maskinmester  eller  Maskinfolk;  t smukke » 
Familier  havde  endog  Loger  der.  Alt  Sligt  blev  snart  forpurret, 
flkjendt  Holstein  frygtede  fbr,  at  det  kunde  afstedkomme  Ube- 
hageligheder fra  Maskinfolkets  (Holmens  Folks)  Side;  men  man 

lod  dem  een  Gang  om  Ugen  i  de  første  Aar  faae  en  Galleriloge 
for  deres  Koner,  og  de  vare  særdeles  tilfredse.  Garderoben  var 
i  Uorden,  der  fattedes  et  Inventar;  alt  dette  bragte  Etatsraad 
Finantsbogholder  Olsen  i  Orden  af  Hengivenhed  for  mig;  thi 
Ryge  vilde  ikke  tage  Deel  deri.  Ved  Theaterbygningen  fore- 
gik betydelige  Forandringer  og  Forbedringer,  som  skyldtes 
Kochs  Talent  og  Virksomhed.  Opgangen  til  Scenen  fra  Gaarden 
var  bælmørk,  den  bageste  Deel  af  Scenen  var  belemret  med 
en  Trappe  til  Loftet  og  med  Aflukker.  Alt  dette  omdannedes; 
Opgangen  henlagdes  paa  den  anden  Side  af  Porten,  Loftstrappen 
flyttedes  udenfor  Scenen  ind  i  Maskinhuset;  Foyeren,  der  var 
en  lav,  snavset  Stue  med  Træbænke,  blev  en  høi,  luftig  og  lys 
Sal;  Opgangen  til  den  Kongelige  toge  gik  lige  ud  til  Gaden 
under  aaben  Himmel;  den  overbyggedes  ved  Forbindelsesbyg- 
ningen  mellem  Theatret  og  Gjethuset;  flere  Udgange  til  Gaden 
anbragtes  m.  m.  Theatrets  Penge-Status  forbedredes.  Over 
Personalet  havde  jeg  ingen  Grund  til  at  klage,  tvertimod  mødte 
jeg  temmelig  almindelig  Velvillie;  kun  mellem  Ryge  og  mig 
var  Spænding.  Som  Oekonomi-Inspecteur  satte  han  sig  op 
imod  mine  Befalinger;  men  da  han  paa  mit  Forlangende  blev 
suspenderet  som  saadan,  og  jeg  fik  Forretningen  til  at  gaae  lige- 
saa  godt  som  før,  faldt  han  uopfordret  til  Føie  —  hvormed 
Spændingen  for  stedse  bortfaldt. 

I  1829  blev  jeg  paa  min  Ansøgning  (oftere  gjentaget) 
entlediget  som.  Theaterdireoteur.  Da  jeg  forud  mundlig  havde 
foredraget  det  for  Kongen,  spurgte  jeg,  om  jeg  skulde  indgive 
en  skriftlig  Ansøgning,  hvortil  han  svarede:  »Ja  det  er  vist  det 
rigtigste,  ellers  kunde  man  sige,  at  De  var  afsat,  og  det  har 
De  ikke  fortjent«. 

I  1842  blev  jeg  af  Theaterchefen  Levbtzau  efter  Kongelig 
Befaling  adspurgt,  om  jeg  ved  Molbechs  forestaaende  Udtrædelse 
af  Theaterdirectionen  vilde  træde  ind  i  samme. 

I  Foraaret   1849,  ved  Udløbet  af  Theatersaisonen,   da  det 


589 

var  bekjendt,  at  den  daværende  Theater  Direction  skulde  ophæves, 
underrettedes  jeg  pludselig  om,  at  en  Skuespiller  gik  og  kjerte 
omkring  til  Personalet  for  at  faae  Underskrifter  paa  et  Papiir, 
der  indeholdt  en  Adresse  eller  et  Tillidsvotum  til  Theaterchefen 
Levetzau,  altsaa  en  Demonstration  imod  mig.  Jeg  erkyndigede 
mig  ikke  om  Papirets  Indhold  og  saae  det  aldrig.  Lxvxtzau 
derimod  tog  det  for  gode  Varer  og  beraabte  sig  derpaa  hos 
Ministeriet,  da  han  søgte  om  at  beholde  sin  Post.  Som  bekjendt 
blev  Heibbbo  Direoteur,  saa  at  Skudsmaalet  var  uden  Virkning 
Samtidigt  fik  jeg  et  Brev  eller  en  Taknemmeligheds-Erklæring 
fra  en  anden  Deel  af  Scenens  Kunstnere  og  Kunstnerinder  »som 
netop  i  det  Øieblik,  da  det  Forbigangne  lader  til  at  glemmes 
saa  let,  føle  Trang  til  at  forsikkre,  at  de  aldrig  kunde  eller 
vilde  glemme  den  humane  Dommer  og  den  hjelpende  Ven,  de 
altid  fandt  i  mig.« 


Dersom  min  Faders  Virksomhed  skulde  maales  efter  den 
Tid  han  anvendte  paa  den,  da  vilde  hans  Deeltagen  i  Theater- 
bestyrelsen  faae  en  fremragende  Plads.  Fra  hans  første  Theater- 
periode  1821 — 29  staaer  tydeligt  for  min  Erindring,  hvilken 
overordenlig  Tidsanvendelse  denne  Virksomhed  udfordrede,  især 
i  de  første  Aar,  da  det  gjaldt  om  at  bringe  Orden  i  Forvirringen. 
Han  var  omtrent  hver  Dag  i  Skuespilhuset ;  dertil  kom  Besøgene 
af  Scenens  Kunstnere  og  Kunstnerinder  samt  Offieianter,  der 
daglig  i  stort  Antal  saaes  i  hans  Forværelse.  Nogle  havde 
Klager,  Andre  havde  «gode  Baad«  til  den  nye  Direoteur,  Alle 
havde  de  Begjæringer. 

Det  er  ikke  min  Agt  at  skrive  hans  »Theateradministra- 
toriade«;  de,  der  ønske  at  indvies  i  Theatrets  Historie,  og  alt- 
saa  ogsaa  i  hans  Forhold  til  denne,   kunne  faae  Underretning 

i  Overflod  af  Ovebskoits  Værk.  Jeg  vil  indskrænke  mig  til 
nogle  korte  Bemærkninger. 

Hvis  Hensigten  med  hans  Indtræden  i  Direotionen  har 
været,  at  han  kun  skulde  have  med  Oekonomien  at  gjøre,  da 
har  enten  Mandatet  været  uklart,  eller  ogsaa  har  han  ikke  holdt 
sig  samme  efterrettelig.  Han  var  ikke  Æsthetiker,  endnu  mindre 
speciel  Dramaturg  ex  professo;  men  hans  sunde  Dømmekraft 
maatte  snart  overbevise  ham  om,  at  den  collegiale  Censureren 
(Rahbek,  Olsen  med  Holstein  som  sidste  Instans)  var,  — 
ved  Siden  af  de  bestandigt  tilbagevendende  dramaturgiske  Be- 
tænkeligheder, Frygt  for  Anstød  mod  Moral  og  især  Politik, 
Stiilrettelser  o.  s.  v.,  og  Disputen  herom  i  Mederne  —  ødelæggende, 
og  idetmindste  tidspildende ;  og  Tiden  var  meget  for  ham.  Han 
maatte  efter  sin  Natur  opponere  herimod.  Han  vilde  ikke  —  for  at 
bruge  et  Baggesensk  Udtryk  —  »være  Bagfjerding  af  Skueplads- 
Omnipotentsen.  «  Han  forholdt  sig  her  som  i  de  talrige  Commissioner, 
han  havde  været  tvunget  ind  i:  han  søgte  at  fremskynde  et 
Resultat  af  de  endeløse  Discussioner.  At  han  med  dette  For- 
maal  for  Øie  undertiden  svarede  sine  Colleger  ved  at  afskære 
Forhandlingerne  paa  et  Tidspunct,  hvor  disse  havde  Lyst  til  at 
snakke  meer,  og  at  han  her  tiltog  sig  en  Myndighed,  hvis  for- 
melle Berettigelse  var  tvivlsom,  vil  jeg  gjerne  troe. 

Denne  i  Theaterbestyrelsen  ukjendte  summariske  Forretnings- 
førelse overraskede  Rahbek;  uagtet  sit  gamle  Venskab  maatte 
han  protestere.  Hans  Forsøg  paa  at  anvise  Collin  det  Oeko- 
nomiske  som  dennes  egenlige  Omraade  afvistes  af  denne.  R. 
beraabte  sig  paa  sit  mangeaarige  dramaturgiske  Studium,  Collin 
foreholdt  ham  hans  Mangel  paa  praktisk  Sands.  Da  kom 
Vaudeville-Perioden;  under  denne  var  Striden  mellem  dem  i 
fuld  Gang  —  paa  Papiret;  thi  det  sande  Venskab  mellem  dem 
ophørte  aldrig.  Et  Begreb  herom  mær  man  kun  af  Brewex- 
lingen  mellem  dem  i  denne  Tid. 

Denne  Brewexling  har  jeg ;  den  er  neppe  fuldstændig  men 

dog  for  udførlig  til  at  meddeles  som  den  foreligger;  jeg  har 
derfor  gjort  et  Uddrag,  der  efter  min  Mening  er  tilstrækkeligt 
til  at  illustrere  det  —  vel  meest  for  Rahbek,  men  ogsaa  for 
min  Fader  charakteristiske  Forhold ;  dette  Uddrag  meddeles  som 
et  Tillæg,  til  hvilket  jeg  knytter  nogle  Bemærkninger. 

I  Almindelighed  tør  jeg  paastaae,  at  min  Fader  vedblev  i 
sin  lange  Bestyrelsestid  at  omfatte  Theatret  med  varm  Interesse. 

Og  dog  var  det  langt  fra  at  Alt  gik  eller  kunde  gaae 
efter  hans  Ønske.  En  væsenlig  Grund  var  Theatrets  Afhæn- 
gighed af  Hoffet;  fra  dette  gjorde  mange  Indflydelser  sig 
gjeldende,  som  nok  kunde  ærgre  Bestyrelsen,  saasom  ved  Ud- 
deling af  Fribilletter.  Men  Theatret  var  heller  ikke  fritaget 
for  Indblanding  i  kunstneriske  Anliggender,  som  formodenlig 
Holsteins  Stilling  ved  Hoffet  var  Skyld  i.  Herom  har  jeg  i 
sin  Tid  hørt  meget,  navnlig  om  Hauch  ;  en  Indblanding  fra 
Kongens  Side  mindes  jeg  ikke  at  have  hørt  om,  med  Undtagelse 
af  hvad  der  gik  forud  for  Antagelsen  af  »Elverhoi«.  Holstein 
skriver  nemlig  til  Collin:  »Pr.  Heibergs  Skizze  har  det 
Kongelige  Huses  fuldkomne  Bifald ;  kun  gjordes  en  Bemærkning, 
at  Dr.  Heiberg  har  yttret,  at  Musiken  burde  for  en  Deel 
skrives  i  Moll.  Dette  lod  ikke  til  at  være  Kongens  Mening, 
da  den  derved  blev  for  alvorlig  og  trist.« 

Var  min  Fader  i  sin  Bestræbelse  for  at  lede  de  indkommende 
dramatiske  Arbeider  gjennem  Censurens  Skærsild  maaskee 
temmelig  liberal  mod  Begyndere  !, '  saa  glemte  han  dog  aldrig, 
at  Theatret  var  en  Kunstanstalt;  den  Sætning,  (som  stod  paa 
Datidens  Comediebilletter) :  nU  dictu  visuqne  foedum  hase  limina 


1  At  han  ogsaa  var  liberal  eller  overbærende  ligeoverfor  Ung- 
dommen og  dens  Færd,  har  jeg  fundet  et  Exexnpel  paa  i  et  Brev  fra 
1820,  hvori  han  udtaler  sig  i  de  haardeste  Udtryk  om  Professor  Jens 
Møller,  fordi  denne  « først  forbød  Regentsianerne  at  være  lystige  efter 
Kl.  12  om  Aftenen;  og  da  de  derpaa  gave  ham  et  velmeent  Pereat, 
vilde  han  have  dem  relegerte.> 

39 

taiigat,  holdt  ban  høit  i  Ære.  Man  søgte,  som  bekjendt,  i  sin 
Tid  at  gjere  ham  denne  Roes  stridig,  fordi  han  optraadte  som 
Vaudevillens  Beskytter;  men  jeg  troer  dog,  at  Modstanderne  i 
Almindelighed  betragtedes  som  temmelig  enestaaende  Rigorister. 
Til  disse  hørte  Rahbek. 

Den  anden  Periode  af  hans  Theaterbestyrelse  var  som  be- 
mærket: 1842 — 49.  Dette  Tidsrom  er  i  den  minutieuseste  Ud- 
førlighed behandlet  af  Overskou,  især  med  Hensyn  til  For- 
holdet til  Levetzau.  Jeg  erindrer  dette  Forhold  som  noget  af- 
maalt  høfligt,  men  uden  Spor  af  noget  Fjendtligt  eller  Intri- 
guerende.  De  Barnagtigheder,  der  gik  forud  for  Afslutningen 
af  deres  Samvirken,  ere  ikke  Omtale  værd.  Hovedsagen  var,  at 
min  Fader,  som  aldrig  var  Christian  d.  8des  eller  hans  Regimes 
Mand,  slap  ud  af  disse  Omgivelser;  og  det  gik  ganske  naturligt 
til.  Ved  Theatrets  Henlæggelse  under  Cultusministeriet  maatte 
Direotionen  ophæves.  Skjøndt  der  nu  ikke  kunde  være  Tvivl 
om,  at  min  Fader  i  sit  73de  Aar  ikke  vilde  overtage  en  Cheft 
eller  Enebestyrers  Post,  henvendte  Ministeren,  Madvig,  sig  dog 
først  til  ham;  de  bleve  snart  enige  om,  at  Heiberg  var  Manden ; 
og  først  efter  denne  Samtale  og  efterat  Madvig  havde  affundet 
sig  med  Levstzaus  Pretensioner  ved  at  tilbyde  ham  et  fingeret 
Embede  som  Overbestyrer  af  Kunstsamlingerne  —  henvendte 
Ministeren  sig  til  Heiberg.  Dette  bemærkes  kun  til  Oplysning 
for  dem,  der  gjerne  have  villet  udlægge  det  Skete  som  et  Produot 
af  Heibergs  Bestræbelser. 

Jeg  ledes  herved  til  en  Betragtning  af  min  Faders  Forhold 
til  Heiberg  og  hans  Huus ;  men  jeg  skal  ikke  af  min  personlige 
Beundring  for  Heiberg  lade  mig  forlede  til  at  gaae  videre  end 
til  en  kortfattet  Fremstilling. 

Det  første  egenlige  Bekjendtskab  med  Heiberg  skriver  sig, 
umiddelbart  efter  dennes  Entledigelse  som  Lector  i  Kiel  i  1825, 
fra  Vaudevillens  Fremtræden    i   samme  Aar.     Heiberg    lærte 

der  min  Fader  at  kjende  som  en  fordomsfri  Mand,  der  desuden 
forstod  at  sætte  Noget  igjennem1. 

En  yderligere  Tilnærmelse  skete  i  1828  ved  Forhandlingerne 
om  Elverhøi,  i  1829  ved  Hbibbros  Ansættelse  som  Theater- 
digter  og  Oversætter  og  endelig  ved  hans  Deeltagelse  i  Censuren. 
Jeg  har  en  stor  Samling  af  Heibergs  Breve  fra  denne  Periode ; 
men  de  kunne  ikke  interessere  Offentligheden,  da  de  gjennem- 
gaaende  angaae  Stykker,  som  paa  Grund  af  Censuren  ikke  bleve 
antagne;  af  de  andre  ere  de  mærkeligste  de,  der  angaae  »Maurer- 
pigen« og  »Lykkens  Blomst«,  og  disse  har  jeg  meddeelt  i  Afsnittet 
om  Andersen.  Disse  og  overhovedet  alle  de  Heibergske  Cen- 
surers urbane  Tone,  selv  hvor  han  troede  at  maatte  bekæmpe 
min  Faders  Ønske,  forhindrede  Fremkaldelsen  af  nogen  Mis- 
stemning, ialfald  af  nogen  vedvarende.  Herom  har  Heiberg 
selv  udtalt  sig  saa  klart  i  sit  Afskedsbrev  af  25.  Julii  1849. 
Dette  Brev  maa  jeg,  skjendt  det  tidligere  er  trykt*,  her  optage 
i  sin  Heelhed,  fordi  det  bedre  og  smukkere  end  nogetsomhelst 
andet,  skildrer  min  Fader. 


1  Herom  minde  følgende  Linier  af  det  lille  Digt,  som  Heiberg 
har  skrevet  foran  i  min  Faders  »maroqvinc-indbnndne  Exemplar  af 
<Kong  Salomon  og  Jørgen  Hattemager  >: 

I  Maroqvin  en  Vaudeville! 
.  .  .  c  Som  Faddren  er,  saa  bliver  Fadderstadsen. 
Den  Mand,  som  tog  den  Smaa  red  Haand 
Og  førte  den  i  Ledebaand 
Igjennem  Smags-Orkaners  Basen, 
Forfulgt  af  mangen  bister  Aand 
Uskadet  ind  paa  de  misundte  Bræder, 
Som  trøsted  den  hvergang  den  havde  grædt, 
Og  bar  den  paa  sin  Arm,  naar  den  var  træt  — 
Til  ham  den  lykkelige  Skneder 
(Er  ogsaa  Barnet  kun  en  Vaudeville) 
Dog  sende  bør,  anstændig  klædt, 
Til  Tegn  paa  sin  Erkendtlighed  —  den  Lille. 
'  Breve  fra  og  til  J.  L.  Heiberg  Kr.  40. 

89* 

»Ved  den  igaar  Aftes  sildig  modtagne  Efterretning  om 
den  hidtilværende  Theaterdireotions  Afgang  var  det  mig 
—  selv  uden  Hensyn  paa  den  stedfundne  Udnævnelse  — 
klart,  at  jeg  hverken  kunde  eller  burde  skilles  fra  en  saa 
Kjær  og  høiagtet  Foresat,  som  D.  E.,  uden  at  bevidne  min 
dybtfølte  Erkjendtlighed  for  alt  det  Gode,  jeg  i  to  for- 
skjellige  Aarrækker  har  modtaget  af  og  ved  Dem.  Jeg 
behøver  ikke  at  lægge  Skjul  paa,  at  jeg  i  flere,  Theatret 
vedkommende  Punkter  ikke  altid  har  kunnet  dele  D.  E.'s 
Anskuelse,  thi  jeg  har  under  alle  Omstændigheder  æret 
og  agtet  Deres  Overbevisning,  selv  hvor  den  afveg  fra  min 
egen.  Om  Theorier  kunne  Meningerne  være  forskjellige, 
men  om  D.  E.'s  ægte  Humanitet  og  Liberalitet  er  der 
sandelig  kun  een  Mening  ved  Theatret,  og  vistnok  har 
Ingen  i  høiere  Grad  end  min  Kone  og  jeg  havt  Leilighed 
til  at  erkjende,  hvor  vel  begrundet  denne  Mening  er. 

Just  i  dette  Øieblik,  der  er  et  Vendepunkt  i  min 
egen  Skjæbne,  fremstaae  saa  mange  Erindringer  for  mig, 
ligesom  Syner  fra  en  forbigangen  Tid.  Jeg  erindrer,  hvor 
ofte  D.  E.  har  med  Taalmodighed  og  Deeltagelse  hørt  paa 
mine  private  Ønsker  og  Begjæringer,  og  ved  Deres  Ind- 
flydelse fremkaldt  Foranstaltninger  til  at  fremme  snart  mit 
eget,  snart  min  Kones,  snart  hendes  og  mit  fælles  Vel. 
Men  ikke  nok  dermed ;  det  er  mig  indlysende,  at  min  hele 
Tilværelse  baade  i  Litteraturen  og  i  Livet  er  væsenlig 
knyttet  til  D.  E.'s  Indvirkning,  og  at  den  uden  denne 
vilde  være  bleven  en  heel  anden.  Thi  det  var  paa 
Deres  Opmuntring,  at  jeg  i  min  Digtervirksomhed  sluttede 
mig  til  Theatret,  og  saaledes  for  længere  Tid  kom  i  en 
Retning,  som  jeg  selv  og  Andre  maatte  erkjende  for  at 
være  ligesom  en  Naturbestemthed  for  mig.  Og  fra  disse 
første,  af  D.  E.  fremkaldte  Bestræbelser  —  med  hvilke 
jeg,  selv  naar  jeg  betraadte  andre  Baner,   dog  stedse  følte 

mig  i  Forbindelse  —  udgik  endog  mit  Ægteskab.  Det 
er  saaledes  et  heelt  Liv,  paa  hvis  mange  Grændsestene 
jeg  leaser  D.  E.'s  Navn,  ligesom  man  paa  Milepælen  læser 
Kongens. 

Alt   dette   staaer  i  nærværende  Øieblik  saa  klart  for 
mig,    at  jeg  ikke  har  kunnet  nægte  mig  selv  den  simple 
og  ufuldkomne  Yttaring  deraf,  nu,  da  jeg  i  en  vis  Betydning 
skilles  fra  D.  E.  —  Men    en   virkelig  Adskillelse  vil  dog 
aldrig    kunne    finde    Sted;    der   er    altfor    mange    Baand, 
som    knytte   mig  til  Dem.     Tillad  mig  at  stole  paa  Fast- 
heden   af  disse,    paa   Bevarelsen  af  Deres  Venskab,    som 
jeg  aldrig  skal  gjøre  mig  uværdig  til,  og  forund  mig  frem- 
deles den  Lykke  at  maatte  have  Dem  til  Baadgiver,   naar 
jeg  —  hvad  der  i  min  nye  Stilling  let  vil  hændes  —  kan 
behøve  Deres  rigere  Erfaring  og  Indsigt«. 
Dette    er   ikke  Smiger,    men    et    taknemmeligt   og  varmt 
Hjertes   uforbeholdne  Udtalelse    netop   i  det  Øieblik,    da  deres 
Samvirken   maatte   ophøre.     Men  Samlivet  ophørte  ikke.     For 
min  Faders  Vedkommende   kan   jeg   bevidne,    at   den  fortsatte 
Omgang  med  det   Heibergske  Huus  hørte  til  hans  fremrykkede 
Alders  sande  Glæder;  en  stor  Andeel  heri  havde  hans  faderlige 
Følelser  for  Fru  Hbibbbo.     At  han  havde  taget  sig  af  hende 
fra   hendes   tidlige  Ungdom   og    støttet  hende  under  vanskelige 
Forhold,    er    det  Eneste  jeg  veed  til  Oplysning  herom.  —  Og 
hendes  Hengivenhed,  som  uforandret  var  den  samme  i  den  lange 
Aarrække,  svækkedes  ikke  ved  Heibergs  Død;   et  Vidnesbyrd 
herom  vil  findes  i  det  Brev,  som  jeg  (selvfølgelig  efter  indhentet 
Tilladelse)  herved  meddeler. 

Bonderup  12.  Sept.  1860. 
Min  kjære  faderlige  Ven!     Uagtet  jeg  ikke  be- 
svarer  de    mange  Breve,    som  gode  kjærlige  Mennesker  i 
denne*  tunge  Tid  have  skrevet  til  mig,  kan  jeg  dog  umuligt 
tie  til  Deres,  der  rørte  mig  saa  inderligt,  saa  dybt. 

Ja  min  kjære  Barndomsven,  De  kjendte  ham  og  mig 
saa  nøie,  at  jeg  veed  De  deler  og  føler  min  Sorg,  mit 
Savn.  Ak!  Savn!  Dette  er  det  rette  Ord  —  Savn,  saa 
inderligt,  saa  uerstatteligt.  Hvor  ofte  har  jeg  tænkt:  hvis 
Gtid  beraver  os  vor  gamle  dyrebare  Yen,  da  veed  jeg  vist, 
at  Heibbrg  griber  i  Støængene  og  synger  smukkere,  inder- 
ligere end  nogensinde,  om  vor  fromme  trofeste  Beskytter, 
ham,  der  holdt  min  kjære  Afdøde,  som  mig,  over  Daaben 
ved  vor  Indvielse  i  Kunstens  Rige.  Tro  mig,  De  vidste 
det  ikke,  og  veed  det  maaskee  ikke  endnu,  med  hvor 
megen  Kjærlighed  og  Beundring  han  hang  ved  Dem.  Kort 
før  vi  drog  til  Bonderup  talte  vi  en  Aften  længe  og  inder- 
ligt om  Dem.  Jeg  var  bedrøvet  over,  at  jeg  ikke  fik  Tid 
at  sige  Dem  Farvel,  forinden  jeg  reiste  herud;  og  i  den 
Anledning  var  det,  at  vi  talte  om  alt  hvad  De  i  Aarenes 
Række  havde  været  for  os.  Gid  De  havde  staaet  usynlig 
i  Stuen  og  hørt  ham.  Gid  De  havde  seet  hans  Mund 
vibrere  af  Følelse,  seet  Taarerne  glindse  i  hans  gode  kloge 
Øine,  hørt  hans  Selvbebreidelse  over,  at  han  ikke  oftere 
havde  fulgt  sit  Hjertes  Trang  og,  ligesom  jeg,  besøgt  Dem 
i  de  stille  Bftermiddagstimer,  Besøg,  som  for  mig  ere  ufor- 
glemmelige. Men  maaskee  han  paa  et  andet  bedre  Sted 
kan  oprette,  hvad  han  her  forsømte.  Ifald  det  er  Guds 
Villie,  at  De  i  hine  Egne  skal  gjensee  ham  førend  jeg, 
da  hils  ham,  og  siig  ham,  at  jeg  gaaer  og  længes,  længes 
saa  inderlig  efter  atter  at  see  ham,  høre  ham,  trykke  ham 
til  mit  Hjerte  og  takke  ham  for  alt  hvad  han  var  for  mig 
hernede.  Ak  min  faderlige  Ven,  jeg  taler  saa  uforbeholdent 
til  Dem  og  lader  min  Smerte  frit  udtale  sig;  til  hvem 
skulde  jeg  vove  det  tryggere  end  til  Dem.  De  vil  med 
Deres  kjærlige  Hjerte  forstaae  min  Klage.  Hvor  eensom 
og  forladt  staaer  jeg  ikke  nu  tilbage  i  vort  Huus.  Hvem 
skal  lukke  mine  Øine  med  Kjærlighed,    som   jeg  lukkede 

hans?  Hvis  Haand  skal  hvile  i  min  i  de  sidste  tunge 
Timer,  som  min  hvilede  i  hans?  Ja  min  dyrebare  Ven, 
fattig,  ak  hvor  fattig  er  jeg  dog  ikke.  Mange  have  maaskee 
i  deres  Eenfoldighed  ikke  fattet,  hvad  han  var  mig,  fordi 
de  ikke  kjendte  ham,  ikke  mig.  Men  De  vidste  det,  De 
kjendte  mig  for  nøie,  kjendte  min  Sanddruhed,  min  Op- 
rigtighed, vidste,  at  hvad  jeg  saa  ofte  havde  adtalt  for 
Dem,  ikke  var  et  Mundsveir,  men  at  jeg  virkelig  hang 
ved  ham  med  det  Bedste,  det  Ædleste  i  mit  Hjerte. 

Tak  for  hvad  De  var  for  ham,  for  mig.  Tak  for 
Deres  Medfølelse  i  min  Sorg.  Tak  fordi  De  stedse  har 
tænkt  godt  om  Deres 

inderlig  hengivne 

Johanne  Luise  Heiberg. 


Naar  jeg  hermed  slutter  den  paa  min  Faders  egen  Beret- 
ning støttede  Fremstilling  af  hans  Virksomhed  i  reent  ydre 
Forstand,  føler  jeg  godt,  at  det  Væsenlige  mangler,  nemlig  alt 
det,  der  skulde  bestemme  hans  Menneskeværd.  Thi  i  Grunden 
er  kun  Lidet  vundet  for  hans  Eftermæle  ved  en  Beskrivelse  af 
hans  umaadelige  Arbeidsomhed.  Der  har  jo  været  og  er  Mange, 
som  have  slidt  Livet  op  under  deres  Arbeide  ved  Skrivebordet 
og  nægtet  sig  selv  enhver  Fornøjelse.  Men  Forskellen  er  — 
og  dette  bør  fremhæves  —  at  han  ikke  sled  sit  Liv  op  i 
Arbeide;  tvertimod,  han  befandt  sig  i  dette,  populairt  udtrykt, 
som  en  Fisk  i  Vandet.  Og  han  nægtede  sig  aldrig  Fornøielsen 
af  Omgang  med  Slægt  og  Venner;  han  afslog  aldrig  en  Ind- 
bydelse »fordi  han  ikke  havde  Tid«;  han  havde  altid  Tid. 
Han  kom  aldrig  for  seent  »paa  Grund  af  Forretninger« ;  i  hans 
Hjem  afvistes  Ingen  »fordi  han  spiste  til  Middag«.     Det  Sæd- 

vanlige  var,  at  Maaltidet  maatte  afbrydes  »fordi  han  var  kaldt 
fra  Bordet«.  Kom  han  tidligt  til  et  Selskab,  gik  han  ogsaa 
tidligt  derfra.  Arbeidet  led  ikke  ved  hans  Fraværelse;  han 
vidste,  at  kunde  det  ikke  blive  færdigt  til  Kl.  11  om  Aftenen, 
saa  havde  han  Tiden  for  sig  til  El.  2  om  Natten.  Og  om 
Morgenen  var  han  altid  forst  paa  Færde. 

En  Famliefader  i  vore  Tider  har  kun  lidet  Begreb  om  den 
Tids  Mangel  paa  huuslig  Comiort.  Af  alt  det,  der  nu  betragtes 
som  uundværligt  for  det  daglige  Livs  Bekvemmelighed,  Igendtes 
dengang  saare  Lidet.  Min  Fader  maatte  paa  den  Tid  (c.  1810 — 
20)  regnes  som  herende  til  den  høiere  Embedsstand;  og  dog 
indskrænkede  Tyendepersonalet  hos  os  —  en  Familie  med  7 
Bern,  hvoraf  de  5  ganske  smaa  —  sig  til  een  gammel  Pige; 
vi  maatte  hjælpe  os  selv  saa  godt  vi  kunde,  børste  vort  Fodtøi 
o.  desl.  Min  Moder  var  meget  svag  og  maatte  holde  Sengen 
til  op  paa  Formiddagen;  Fader  ordnede  Alt.  Han  maatte  saa- 
ledes  om  Morgenen  lave  og  skænke  vor  Morgendrik,  der  kaldtes 
Theevand.  Om  den  Tarvelighed  i  Levemaade,  som  i  alle  Hen- 
seender fandt  Sted,  var  en  nødvendig  Følge  af  hans  oekonomiske 
Stilling,  tør  jeg  ikke  have  nogen  Mening  om.  Tiden  var  jo 
tildeels  hvad  man  kaldte  Krigens  Tid  (»da  en  Alen  fiint  Klæde 
kostede  400  Bd.  D.  G.«);  hans  Vilkaar  vare  vel  som  Datidens 
Embedsmænds  i  Almindelighed.  Ialfald  var  han  en  klog  Huus- 
holder;  Næringssorg  har  han  neppe  kjendt,  men  Tarveligheden 
gik  til  den  yderste  Orændse.  Hans  Fordringsløshed  i  saa  Hen- 
seende var  den  samme  hele  Livet  igjennem. 

Fra  den  tidlige  Morgenstund  ringede  det  paa  Døren;  den 
Første  var,  det  vidste  vi  alle  forud,  Bogholder  Olsen  ;  han  kom 
og  rapporterede  hvad  der  var  skeet,  og  fik  Besked  om  hvad 
der  skulde  skee,  alt  i  Korthed.  Derefter  samledes  alle  Andre 
»i  den  gule  Stue«  og  bleve  —  da  der  jo  ikke  var  faa  celebre 
Personer  blandt  dem  —  observerede  af  os  Børn  gjennem  et 
Kighul  i   Døren.      Jeg  har  saaledes  erfaret,   hvilken  Mængde 

der  kunde  expederes  paa  een  Formiddag;  til  Expeditionens 
Fremme  var  det  hans  Hegel,  aldrig  at  byde  Nogen  en  Stol. 
»Audientsen«  fartes  staaende;  han  forstod  at  føre  Talen  i 
Korthed,  ligesom  hans  skriftlige  Arbeider  vare  kortfattede  l. 

Og  derved  fik  han  Tid  til  saa  meget  udenfor  sine  Embeds- 
pligter. Hvad  han  har  været  for  de  Enkelte,  som  søgte  hans' 
Raad  og  Bistand  —  og  deres  Tal  var  legio  —  sees  af  de  fore- 
liggende utallige  Taknemmeligheds- Yttringer,  der  ere  Vidnesbyrd 
om  hans  Redebonhed  og  hans  Evne  til  at  hjælpe.  Han  var  En- 
kernes og  de  Faderløses  Værge,  han  søgtes  af  Heie  og  Lave,  dog 
især  af  Videnskabsmænd  og  den  saa  fattigt  aflagte  Embedsstand  *. 
Det  er  ikke  nogen  Overdrivelse,  naar  Brøndsted  skriver  til  sin 
»hulde  Ven«  : 

»Du  er  vor  Jarl,  som  har  saa  mange  Ting  i  Hovedet, 
og  som  maa  passe  paa  os  allesammen«. 

Hans  lykkeligste  Embedstid  ophørte  ved  Frederik  d.  6tes 
Ded;  for  det  paafølgende  Regime  kunde  han  ikke  nære  de 
samme  Følelser;  dog  kølnede  dette  ikke  hans  Iver  eller  ind- 
skrænkede hans  Virksomhed.  Forfatnings-Forandringen  efter 
Christian  d.  8des  Dod  gik  han  villigt  ind  paa;  han  var  altid 
en  Fremskridtsmand a.     Dengang    betragtedes    vistnok    de  fleste 


1  Dette  maa  have  været  almindelig  bekjendt.  Derom  vidner  blandt 
andet  et  Brev,  som  jeg  mange  Aar  efter  fik  fra  Orla  Lehmann  (hvem 
jeg  havde  viist  en  ringe  Tjeneste),  medens  han  var  Amtmand  i  Veile. 
Det  lyder  paaledes: 

>Tak. 

Din  Orla  Lehmann. 

E.  Skr.     Dette  Brev  maa  behage  din  Faders  Søn.« 

'  Jeg  skal  ikke  forsvare  det  Understøttelses-System,  som  dengang 
raadede ;  men  det  var  paatvunget  af  Nødvendigheden.  Det  havde  for- 
resten sine  gode  Sider,  naar  det  var  i  gode  Hænder. 

3  I  en  Sang  (af  H.  P.  Holst),  som  4  af  Theatrets  Sangere  under 

af  Embedsmændene  fra  Enevoldøtiden  som  Reactionaire;  Intet 
er  vissere,  end  at  ban  ikke  hørte  til  disse;  men  de  Doetrinaire 
tiltalte  barn  endnu  mindre.  Han  var  ikke  fri  for  at  ironisere, 
men  i  al  Godmodighed,  over  denne  eller  hiin  nye  Foranstaltning 
eller  over  en  eller  anden  af  de  nye  Statsmænd.  Meeet  for- 
bausedes  ban  dog  ved  den  nye  Kategori:  »Bondevenner«.  Han 
forbandt   et  ganske  andet  Begreb  med  denne  Benævnelse;    ban 


Rungs  Anførsel   sang  paa  hans   80  Aars  Fødselsdag   i   hans  Hjem, 
hedder  det: 

En  anden  Tid  der  fulgte; 
Henover  Landet  gik 
En  ganske  anden  Luftning 
Med  anden  Seed  og  Skik. 
At  støbes  om  som  Andre, 
Den  Kunst  forstod  Du  ei  — 
Saadan  som  Du  var  tømret 
Du  rolig  gik  Din  Vei. 

Hen  Had  Du  kasted  ikke 
Paa  denne  Tid,  der  kom, 
Nei,  kjærligt  Du  den  fulgte, 
Og  kjærlig  var  Din  Dom. 
Thi  Fædrelandets  Bedste 
—  Det  er  Din  største  Bæs  — 
Var  gjennem  alle  Storme 
Din  Styrmand  og  Din  Lods. 

Med  Ærefrygt  skal  derfor 
Den  yngre  Slægt  see  hen 
Til  Dig,  som  til  et  Mynster, 
Og  lære  smukt  igjen 
Af  Dig,  at  dømme  skaansomt 
En  Tid,  der  ei  er  til, 
Men  ved  hvis  ædle  Rester 
Vi  længe  glædes  vil. 


601 

havde  i  en  halvhundredaarig  Virksomhed  viist,  hvad  han  for- 
stod ved  at  være  Bondens  Yen.  Den  daværende  Bondestand 
paaskjønnede  det. 


En  samlet  Betragtning  af  hele  hans  Liv,  Væsen  og  Virken 
er  givet  af  Biskop  S.  Bindesbøll1.     Han  siger  om  ham: 

«Han  havde  et  indre  Kald  til  at  handle,  et  Kald,  en 
Trang  til  at  komme  ud  af  den  blot  iagttagende,  betragtende 
Stilling,  i  hvilken  Mennesker  ofte  føle  sig  holdte  tilbage,  i  hvis 
svævende  Ubestemthed  de  synes,  de  allerede  besidde  den  rette 
Frihed;  han  havde  Mod  til  at  bryde  Veien  for  hvad  der  efter 
stræng  Prøvelse  for  ham  havde  godtgjort  sin  Berettigelse  til  at 
træde  ind  og  tage  Plads  i  Livet.  Han  havde  ikke  blot  den 
Arbeidsdygtighed,  der  udkrævedes  til  det  paatagne  Embedes 
forsvarlige  Røgt;  han  kunde  dele  sin  Virksomhed  mellem  de 
mangfoldige  og  forskellige  Retninger,  hvori  man  troede  at  burde 
lede  den  hen,  for  at  benytte  sig  af  den  som  drivende  Kraft,  og 
dog  i  alle  Retninger  gjere  Fyldest.  Han  kunde  ikke  blot  selv 
arbeide  og  virke  uden  at  trættes,  han  kunde  skabe  Virksomhed, 
vække  til  Virksomhed,  forplante  den  udefter  videre  og  videre 
til  Kredse,  som  laae  ham  fjernt;  han  kunde  lede  Kræfterne, 
naar  de  vare  vakte  og  begyndte  frit  at  bevæge  sig,  han  kunde 
regjere  Mennesker  og  menneskelige  Idrætter  og  Bestræbelser 
uden  at  tage  sin  Tilflugt  til  Embedsmyndigheden.  Ledet  af 
sin  Menneskekundskab    feilede    han   ikke   let  i  Valget  af  dem, 


1  Hans  Moder  var  min  Moders  Søster.  Fra  min  tidligste  Barndom 
kom  han  i  vort  Haus  og  var  i  nogle  Aar  min  Lærer.  Han  vedblev 
til  sin  Død  at  være  Husets  trofaste  Ven. 

til  hvem  han  betroede  sig,  og  drevet  ene  af  uegennyttig  Kjær- 
lighed  til  hvad  der  var  hans  Livs  Kald,  turde  han  i  det  be- 
leilige  Øieblik  tillade  sig  at  tale  Alvorsord,  saa  de  Glemsomme 
og  Seendrægtige  vaagnede  og  kom  ihu  hvad  der  var  deres 
Skyldighed.  Han  stod  sin  Konge  nær;  og  naar  han  stedtes 
for  hans  Aasyn,  da  turde  den  prøvede  Tjener  tillade  sig  at  tale 
et  Oprigtighedens,  Frimodighedens  Sprog,  som  kun  den  ret  kan 
tilegne  sig,  som  aldrig  misbrugte  Velynderes  Tillid.  Som  der 
ikke  kom  Smiger  over  hans  Læber,  hvor  han  talede  til  dem, 
der  vare  i  Heihed,  saaledes  behagede  han  ei  heller  sig  selv  i 
at  lade  dem,  som  henvendte  sig  til  ham,  fole  hans  overordnede 
Stilling.  Han  var  tilgængelig  for  Alle,  havde  Øre  for  de  Kla- 
gendes Røst  og  trættedes  ikke  ved  deres  gjentagne  Bønner; 
han  henholdt  Ingen  med  halve  Løfter  og  ubestemte  Talemaader. 
Han  maatte  afvise  Mange,  men  ingen  Bedende  gik  bort  fra 
ham,  uden  at  han  jo  medtog  den  Trøst  og  Overbevisning,  at 
han  havde  staaet  for  en  Mand,  i  hvis  Bryst  der  slog  et 
menneskeligt  Hjerte. 

Han  var  sin  Konges,  sit  Fædrelands  tro  Mand  og  rede- 
bonne Tjener  og  Hjælper.  Men  han  vilde  ikke  have  kunnet 
være  det,  hvis  han  ikke  havde  fulgt  sin  Tid;  han  kunde  følge 
den.  Han  fulgte  den,  ikke  slavisk  underkastende  sig  den, 
endnu  mindre  mistroisk  iagttagende,  men  som  den,  der  forstaaer 
at  prøve  og  selv  vil  vælge«. 


Forinden  jeg  slutter  mine  Meddelelser  om  det  Collinske 
Huus,  vil  jeg  kortelig  omtale  min  Moder.  Hun  var  ikke  frem- 
trædende i  nogen  Retning,  som  kunde  bemærkes  af  Fremmede ; 
hun  var  kun  Hustru  og  Moder.  Efter  sin  Tids  qvindelige  Op- 
dragelse   savnede    hun    de  fleste  Betingelser  for  at  kunne  være 

virksom  Deeltager  i  det  Liv,  der  omgav  min  Fader.  Og  dog 
vilde  jeg  saa  gjerne  sætte  et  Minde  ogsaa  for  denne  beskedne 
Qvinde  og  ømme  Moder.  Jeg  vil  da  fremdrage  et  Vidnesbyrd 
for  hende  fra  en  længst  forsvunden  Tid. 

Han  var  Datter  af  Sognepræst  Hornemann  i  Marstal  og 
Søster  til  Botanikeren  I.  W.  Hornemann  ;  i  en  nng  Alder  blev 
hun  gift  med  den  ovenfor  omtalte  Præst  M.  G.  Btrcknbr. 
Der  er  nu  vistnok  kun  Faa,  der  kjende  denne  Mands  Betydning 
for  den  Tid,  da  han  levede  og  virkede  som  Trykkefrihedens 
modige  Forkæmper,  samtidigt  med,  men  af  en  anden  Aand  end 
M.  C.  Bruun  og  P.  A.  Heiberg;  det  er  nu  glemt,  at  han 
blev  et  Offer  for  sin  Sandhedskærlighed;  Samtiden  erindrede 
det  ved  at  sætte  paa  hans  Mindesteen:  »Sandheden  tro  døde 
Michael  Gottlieb  Birckner«.  —  Fire  Dage  før  sin  Død 
skrev  han  fra  Frederiks  Hospital  et  Brev  til  hende,  faldt  af 
den  inderligste  Kjærlighed  og  Erkjendelse  af  hendes  Værd;  jeg 
vil  kan  meddele  de  sidste  Linier: 

»Hav  da  Tak,  Da  mit  Livs  og  mine  Dages  blide 
Skytsengel,  hav  Tak  for  al  Din  Kjærlighed,  for  Din  From- 
hed, hvormed  Da  bar  over  med  mine  Overilelser  og  Luner, 
for  den  inderlige  Deeltagelse  i  mine  Glæder,  for  enhver 
Taare,  som  Da  med  fravendt  Øie  ofte  græd  over  mine 
Lidelser.  Tre  lykkelige  Aar  have  vi  levet  tilsammen;  og 
hver  Dag  har  jeg  velsignet  den  første,  som  bandt  os  med 
et  helligt  Baand«. 

Paa  hendes  Dødsdag  skrev  Dankwart  til  min  Fader: 
»Han  var  og  blev  saa  reeii,  saa  uskyldig  og  saa  from  som  et 
Barn.  De  og  hendes  Børn  vare  hendes  Alt.  Men  I  have  og- 
saa gjengjeldt  hendes  trofaste  Kjærlighed.  Hvor  inderligt  han 
erkjendte  det,  veed  jeg  af  hendes  egen  Munde 

Dette  være  hendes  Charakteristik. 

Om  min  Fader  i  det  huuslige  Liv  siger  Bindbsbøll 
de  ligesaa  sande  som  hjertelige  Ord: 

»Det  var  ikke  fbrgjæves  han  og  hans  Hustru,  da  de  for- 
enedes, gik  til  Herrens  Huns;  de  have  taget  Vielsen  med  til- 
bage til  deres  eget.  Deres  Hjem  blev  en  indviet  Kreds;  hvad 
der  forstyrrer  Husenes,  Familiernes  Fred,  var  udelukket  derfra, 
blev  fremmed  derfor.  Og  eftersom  dette  mindre  Riges  Grændse 
saaledes  var  vel  bevogtet,  og  Rigets  Grundlov  var  Kjærlighedens 
raidkomne  Lov,  saa  var  Frihedens  Lov  herskende  i  Kredsen, 
Frihed  ror  alle  Aandens  og  Hjertets  gode  Kræfter,  saa  Huset 
kunde  forsyne  sig  selv  med  hvad  der  giver  Livet  i  Hjemmet 
sit  bedste  Indhold  og  sin  meest  tiltrækkende  Kraft.  Det  var 
en  viet  men  ingen  afsluttet  Kreds:  Gjæstfriheden  holdt  Husets 
Døre  aabne«. 

»Og  Midtpunetet  for  denne  Families  Lykke »,  skriver  J. 
L.  Heiberg  til  min  Fader,  «er  De  selv.  Hvorledes  skulde  det 
ogsaa  være  muligt,  at  leve  daglig  i  Deres  Nærhed  og  ikke  føle 
sig  velgjerende  paavirket  af  den  milde,  venlige,  forsonlige,  ægte 
humane  Aand,  som  udbreder  sig  fra  Dem  til  Alt,  hvad  der 
kommer  i  Berøring  med  Dem.  Ofte  have  vi  talt  om  det 
qjeldne  Phænomen,  at  en  Mand  i  den  ældre  Alder  saaledes 
forener  Ungdommens  elskværdige  Egenskaber  med  den  modne 
Alders  Ro  og  Besindighed;  at  en  Mand,  der  har  været  virksom 
Deeltager  i  og  ofte  Ophavsmand  til  næsten  Alt,  hvad  her  i  Landet 
er  udført  af  blivende  betydningsfuld  Virkning,  kan,  under  Ti- 
dernes saa  forandrede  Vilkaar,  og  efterat  have  trukket  sig  til- 
bage fra  den  største  Deel  af  den  udbredte  Virksomhed,  bevare 
sin  Sjæl  for  Mismod  og  Bitterhed  og  give  sit  otium  et  saadant 
Præg  af  Skjenhed.  Det  er  Charakteren,  hvorpaa  det  her,  som 
i  alt  Væsenligt,  kommer  an«. 

Min  Fader  var  en  høist  lykkelig  Mand.  Han  havde  et 
muntert  Sind,  stundom  endog  lystigt.  Han  kunde,  som  Enhver, 
blive  forstemt,  men  han  lod  os  aldrig  mærke  nogen  vedvarende 

Forstemthed;  og  der  var  Intet  han  mindre  var  tilhøielig  til  end 
det :  at  fange  Griller.  Han  havde  en  normal  legemlig  Constitu- 
tion,  et  aabent  Sind  for  alt  Skjønt  og  Godt.  Sin  største  Lykke 
fandt  han  i  et  livligt  og  kjærligt  Hjem.  De  gifte  Børn  boede 
alle  i  hans  Nærhed,  og  han  saae  dem  daglig.  De  meest  ud- 
mærkede af  den  Tids  Mænd  vare  hans  Venner,  selv  var  han 
hædret  af  Konge  og  Medborgere,  elsket  af  Enhver,  der  arbeidede 
under  ham. 

En  kjærligere  Fader  end  han  var  kan  ikke  tænkes,  men 
han  var  ikke  en  svag  Fader;  han  forstod  at  holde  os  i  Ørene 
—  og  det  hørte  der  noget  til  —  men  ikke  ved  Straf;  et  Blik 
fra  ham  var  nok.  Kun  det  Ene  havde  vi  Frygt  for:  at  gjøre 
ham  bedrøvet.  Han  kjendte  os  tilbunds,  han  gjorde  sig  ingen- 
lunde Illusioner,  af  den  sædvanlige  faderlige  Art,  om  fremragende 
Evner  hos  Børnene,  han  tog  os  som  vi  vare.  Han  sparede  ikke 
paa  vor  Underviisning,  men  selv  indlod  han  sig  aldrig  paa  Dis- 
cussioner  med  os  om  abstraote  og  allermindst  om  religieuse  Æmner. 
Om  hans  eget  religieuse  Standpunct  kan  jeg  saaledes  ikke  have 
nogen  Mening;  men  i  de  sidste  Aar  af  hans  Liv  var  Læsning 
af  religieuse  Skrifter  hans  stadige  Aften-Beskjæftigelse.  Han 
heldede  vel  nærmest  til  hvad  der  med  et  spøgende  Udtryk  for 
et  alvorligt  Begreb  er  kaldt:  Christendom  for  smaa  Huushold- 
ninger,  hvorved  jeg  forstaaer:  Eenfold  i  Tanken  og  Ydmyghed 
i  Hjertet,  uden  Grublen  over  Dogmer. 

En  Overgang  som  hans  fra  uafladelig  Beskjæftigelse  til 
Uvirksomhed  gaaer  ikke  ustraffet  hen.  Vel  var  han  legemlig 
rask,  men  det  syntes,  at  han  havde  tabt  Tilliden  til  sine  Evner. 
Han  levede  da  saa  godt  som  ene  for  sine  Børn  og  Børnebørn. 
Først  seent  svækkedes  hans  Aandsevner,  dog  egenlig  kun  Hu- 
kommelsen ;  da  længtes  han  efter  Døden.  Omgivet  af  alle  sine 
Nærmeste  døde  han  d.  28.  August  1861;  —  og  da  lukkedes 
det  Collinske  Huus. 


BILAG. 

1  cfr.  O.  Nielsen:  Beskrivelse  af  Gørding  Herred,  1872  S.  37. 
»Han  er  formodenlig  død  i  den  store  Pest  under  Svenskekrigen  1659. 
I  en  af  de  8  Krige,  han  oplevede,  formodenlig  1648 — 45  skal  hans 
Sønner  i  den  Grad  have  ophidset  nogle  fiendlige  Soldater,  at  disse 
vilde  have  opbrændt  Præstegaarden,  hvis  ikke  Synet  af  den  graa  hærdede 
Præst  havde  holdt  dem  tilbage,  c 

'  Sammesteds  S.  23. 

•  O.  Nielsen:  Beskr.  af  Vester-Horne  Herred  1866,  S.  80,  121—22, 
136—38  samt  Meddelelser  om  Familien  Hvas  II,  85—42. 

4  Om  denne  Gaard  cfr.  samme  Skrift  af  O  Nielsen  S.  92.  »I  en 
Proces  fra  den  Tid  kaldes  han  Sieur  B.  J.,  og  er  altsaa  regnet  udenfor 
Bondestanden.  Ved  Copulationen  i  Janderup  Kirke  er  han  indført  i 
Kirkebogen  som  B.  Jensen  af  Colding,  og  dette  Navn  har  han  da  op- 
taget som  Slægtnavn. 

1  Janderup  Kirkebog:  »Dom.  Bogate  1705  blev  læst  over  Baltzer 
Jensens  Barn,  som  tilforn  var  inddøbt  nafnlig  Jonas,  c  (Efter  sin  Mor- 
fader Jonas  Nielsen). 

6  Beskr.  af  Gørding  Herred,  >I  1676:  før  sidste  Feide  Raadmand 
i  Fredericia  og  i  15  Aar  Kaådmand  i  Kolding«. 

7  »Han  findes  hyppigt  anført  som  Fadder  til  Borgerbørn  og  synes 
at  have  hørt  til  de  mere  anseete  Borgere,  da  een  eller  flere  af  Fadderne 
ved  hans  Børns  Daab  gjerne  hørte  til  Embedsklassen ;  og  det  sees  af 
en  paa  Raadstuen  værende  Kirkeregnskabs-Protocol,  at  der  er  ringet 
med  3  Klokker  ved  hans  Begravelse,  medens  der  ved  de  mere  ufor- 
muende Borgeres  Jordefærd  kun  ringedes  med  2,« 

8  Gift  med  Maren  Nielsdatter  Schade,  maaskee  af  den  Calundanske 
Slægt.    Worms  Lexicon  I,  202—8. 

'  Denne  Mand  sees  at  have  beskæftiget  sig  med  Allehaande. 
I  »Extraordinaire  Relationer«  af  1780  fremtræder  han,  logerende  udi 
Malmø  Herberge  ved  GI.  Strand  som  Sælger  af  Jernkakkelovne ;  af 
samme  Blad  af  1745  sees,  at  »i  Sr.  Jonas  Collins  iboende  Gaard  i 
Norges-  eller  saakaldede  Dronningens  Bredgade  første  Port  paa  høire 
Haand,  faaes  Smør  i  Fustager  og  Oxekjød  i  Tønder.«  I  »Kjøbenhavns 
Postrytter«  af  1785  meldes,  at  »Varerne  ved  Auctionen  paa  Søqvæst- 
huusgaarden  kunne  tages  i  Øiesyn  ved  Sr.  Jonas  Collins  Anviisning.« 
I  1752  fik  han  og  Overkrigscommissair  Alex  Ross  Privilegium  til  at 
oprette  en  Tobakspibefabrik.  Paa  Frederiksberg  havde  han  en  Klæde- 
fabrik (daværende  Nr.  4).  I  1741  fik  han  et  St.  Papiirs  Udsalg,  blev 
tillige  Inspecteur  for  Tydske  Kirkes  Lotteri,  senere  ved  Lotteriet  for 
det  da  oprettede  Opfostringshuus;  i  1758  findes:  »Bevilling  for  Jonas 
Collin,  som  haver  forestaaet  og  som  Inspecteur  under  Hænde  havt 
nogle  Lotterier  her  i  Staden,  at  inaatte  kaldes  Kongelig  Lotteri-Inspecteur ; 
dog  skal  dette  ikke  give  ham  nogensomhelst  Rettighed  overfor  ved- 
kommende Direction.«  Endelig  i  1758  opnaaede  han  at  faae  Bestalling 
som  Cancelliraad.  Min  Meddeler  bemærker  hertil:  »Hans  Ansøgning 
derom  er  fuld  af  honnet  Ambition.  Han  siger  sig  der  i  16 — 17  Aar 
at  have  aflagt  behørigt  Regnskab  for  tvende  Stempelforvaltere,  Justits- 
raad  Heller  og  Etatsraad  Mahling  og  samtidig  været  Inspecteur  for  6 
store  Lotterier:  4  for  Opfostringshuset  paa  Christianshavn  og  2  for  den 
nye  Tydske  Kirke,  samt  efter  Evne  at  have  ydet  sin  patriotiske  Skjærv.« 


FORTSATTE   MEDDELELSER  AF  COLLINS 
HAANDSKRIFT. 

1  1826  blev  det  befundet  nødvendigt  at  kjebe  en  stor 
Oaard  til  det  naturhistoriske  Museum.  To  Bygninger  toges  i 
Betragtning :  den  grevelig  Lercheske  Gaard  i  Stormgaden  og  den 
saakaldte  Bugelske  Gaard1  ved  Kallebodstrand,  tilhørende  afd. 
Grosserer  Jens  Lunds  Bo.  Jeg  fik  Kongelig  Befaling  til  at 
afhandle  det  Fornødne  med  Vedkommende,  og  Resultatet  blev, 
at  Lerches  Gaard  blev  kjebt  —  og  senere,  i  Forening  med 
Reinhardt  og  Koch,  at  faae  Gaarden  indrettet  efter  Be- 
stemmelsen. 

I  Slutningen  af  Aaret  1827  henvendte  Etatsraad  Chr. 
Rothe  sig  til  mig  med  Opfordring  til  at  foranledige,  ved  en 
Priisudsættelse,  Udarbeidelsen  af  et  Mindeskrift  (Charakteristik 
og  Biographi)  af  afdode  Statsminister  Grev  Christian  Re- 
ventlou.  Indbydelsen  blev  udfærdiget,  og  de  tegnede  Bidrag 
beløb  sig  til  1071  Rdl.  Vi  bleve  derefter  enige  om  at  overgive 
Udførelsen  til  det  Kgl.  Videnskabernes  Selskab.  Der  gik  Sagen 
i  Langdrag;  thi  i  1832  var  den  ikke  avanceret  videre,  end  at 
Selskabets  Secretair  H.  C.  Ørsted  foreslog  os  at  gjøre  Opgaven 
mere  interessant  ved  at  udvide  den  til  den  Deel  af  Fædrelands- 


1  Nedrevet  i  1861. 

historien,  som  stod  i  væsenlig  Forbindelse  med  den  Afdødes 
Virkekreds.  At  Professor  Bergsøe  behandlede  Æmnet  i  denne 
Retning  og  vandt  Prisen,  er  bekjendt.  Mindre  bekjendt  er  det, 
at  MesTiNG,  da  Rothe  havde  meddeelt  ham  Ideen,  optog  ham 
det  meget  ilde  (han  undervurderede  Reventlou),  »fordi  Æren 
for  store  Statsforanstaltninger  tilkom  Kongen  og  ikke  nogen 
enkelt  Minister.« 

I  Julii  1829  indgav  jeg  i  Forening  med  Stiftamtmand 
Schønheyder  et  Forslag  om,  at  det  den  Kongl.  Kasse  til- 
hørende Gods  Ulstrup  maatte  anvendes  til  et  omfattende  stort, 
især  praktisk  Landvæsens-Institut,  fornemmelig  til  Bedste  for 
Jyllands  Agerbrug,  Qvægavl,  Forstbedrift  o.  s.  v.  Ulstrups  for- 
trinlige Egenskaber  bleve  neiagtigt  fremhævede.  Møsting 
Bkrev  en  anbefalende  Forestilling  derom ;  men  Kongen  resolverede, 
at  han,  erkjendende  S.'b  og  C.'s  Nidkjærhed  og  gode  Hensigt 
samt  Gavnligheden  af  et  agronomisk  Instituts  Oprettelse,  af 
finantsielle  Grunde  ikke  kunde  indlade  sig  derpaa.  Om  den 
sande  Grund  til  Afslaget  blev  jeg  aldrig  underrettet ;  jeg  tvivler 
paa,  at  Møsting  har  mundlig  understøttet  det  med  Varme. 

I  samme  Aar  blev  jeg  Medlem  af  Bestyrelsen  af  Øbjerg- 
gaard  og  Linnedfabriken  paa  Kjøng,  og  Formand  i  Bestyrelsen 
for  Kunstforeningen. 

I  Novbr.  1831  udstedte  jeg,  i  Forbindelse  med  Mynster, 
Holten,  Hvidt  og  Fabricius,  en  Indbydelse  til  Oprettelsen 
af  et  Monument  for  Rahbek.  Skjødet  paa  Grunden  er  af 
1833;  Monumentet  opreistes  samme  Aar.  I  1837  oorrespon- 
deredes  med  Consistorium  om,  hvem  der  skulde  have  Omsorgen 
for  Vedligeholdelsen. 

I  Januar  1835  blev  jeg  Medlem  af  en  Commission  til  at 
prøve  et  Forslag  af  Bech  om  en  forandret  Regulering  afTarifen 
for  de  forskjellige  Consumtions- Afgifter. 

I  1836  udsatte  Selskabet  for  Efterslægten  i  Anledning  af 
sin  Jubelfest  en  Sum  af  300  RdL  for  en  kort  Fædrelandshistorie. 

Censorerne:  Mynster,  A,  S.  Ørsted,  Werlauff,  Oehlbn- 
sohlAger  og  jeg,  bestemte,  for  at  Concnrrenterne  ikke  skulde 
spilde  deres  Tid,  at  de  til  Prøve  kun  skolde  behandle  en  enkelt 
Deel  i  Knud  den  Stores  og  Frederik  Os  Historie;  den 
Forfatter,  hvis  Forsøg  heri  vare  de  heldigste,  vilde*  det  blive 
overdraget  at  skrive  hele  Bogen.  —  Allen  vandt  Prisen. 

I  Samfundet  for  den  danske  Literaturs  Fremme  indgav  jeg 
Forslag  om  at  coneentrere  dets  Virksomhed  paa  et  enkelt  større 
Arbeide:  en  Haandbog  over  den  danske  Literatur.  Forslagets 
Skjæbne  erindrer  jeg  ikke,  uden  forsaavidt  det  ikke  blev  udført l. 

I  Mai  1838  henvendte  Grev  Lerche  og  siden  Hofraad 
Hambro  sig  til  mig  med  Andragende  om,  at  der  maatte  føies 
Foranstaltning  til,  at  den  store  Mængde  af  Sild,  som  atter  iaar 
viste  sig  paa  den  Sjellandske  Kyst,  kunde  komme  baade  Landet 
og  Fiskerne  tilgode.  Kongen  bifaldt,  at  der  strax  søgtes  Op- 
lysninger,  og  Assessor  E.  Collin  og  Leotor  Soharling  udsendtes 
for  at  bereise  Kysten.  De  fik  strax  Sagen  Bat  i  Gang  hos 
Private;  af  Salterier,  hidtil  ukjendte  her  paa  Kysten,  anlagdes 
4;  fra  Limfjorden  hentedes  erfarne  Folk.  Derpaa  overgaves 
Sagen  til  Rentekammeret. 

Med  Kalkværkerne  i  Daugbjerg  og  Mønsted  i  Viborg  Amt 
havde  jeg  i  dette  Aar  Adskilligt  at  varetage. 

Samme  Aar  Medlem  af  en  Commission  (med  Lehmann, 
Kinch  og  Tuxen)  i  Anledning  af  Opmuddringsvæsenet  i  Kbhavn. 

1840:  Medlem  af  en  Commission  angaaende  Fabrikation 
af  Seildug  for  Marinen. 

Samme  Aar  udtraadte  jeg  af  den  Kjøbenhavnske  Spare- 
kasses Bestyrelse,  af  hvilken  jeg  i  20  Aar  havde  været  Medlem. 

D.  31te  Decbr.  1840  blev  jeg  beskikket  til  1ste  Deputeret 
for  Finantseme,  hvorimod  jeg  skulde  fratræde  mit  hidtil  havte 


1  Som  bekjendt  paatog  senere  den  danske  historiske  Forening  sig 
at  udgive  et  saadant  Arbeide  ved  N.  M.  Petersen  (1868).      E.  C. 

Sæde  i  Rentekammeret.  Det  var  det  ferste  ufuldstændige 
Skridt  til  at  reformere  det  gamle  mandstærke  Bentekammer. 
Det  skiltes  nu  atter  aldeles  fra  Finantsdepartementet ;  kun  Carl. 
Moltke  beholdt  sin  Plads  i  det  sidste. 

Fra  sin  Heise  i  Holsteen  i  Sommeren  1842  paalagde  Chr, 
VIII  mig  at  indlede  Underhandlinger  med  Eieren  af  Bern- 
storff  Slot  og  Gods,  Kalko,  om  denne  Eiendoms  Erhvervelse. 
Kongen  havde  nemlig  hørt  i  1839,  at  Kalko  vilde  sælge 
Palaiet  til  Nedbrydelse.  Adler  havde  dengang  underhandlet, 
og  Resultatet  var,  at  Kalko  forpligtede  sig  til,  mod  en  Godt- 
gjerelse  af  6000  Rd.,  at  conservere  Hovedbygningen  i  20  Aar. 
I  Forening  med  Domainevæsenets  Chef  Unsgaard  fuldbyrdede 
jeg  Kjøbet  af  den  samlede  Eiendom  for  100,000  Rd.  (det  aar- 
lige  Overskud  af  samme  beregnedes  til  3540  Rd.).  At  Palaiet 
er  en  Luxusartikel,  derpaa  undlode  vi  ikke  at  gjøre  opmærksom; 
men  »Kongen  sætter  (skrev  Adler  til  mig)  en  stor  historisk 
Priis  paa  Hovedbygningen,  og  vil  vist  holde  den  i  Hævd  con 
amore.« 

Der  boede  paa  den  Tid  paa  Fredensborg  en  Mand  ved 
Navn  Soelberg,  forhen  Borgereapitain  i  Kjøbenhavn,  nu  Tiende- 
commissair.  Han  havde  i  mange  Aar  beskjæftiget  sig  med  Op- 
tegnelser angaaende  Tallotteriet  og  udarbeidet  mange  Beregninger, 
efter  hvilke  han  var  vis  paa  at  kunne  sprænge  det;  men  denne 
Operation  vilde  han  forbeholde  Staten  imod  at  denne  paa- 
skjennede  hans  Offer.  Kongen  befalede  mig  at  forhandle  Sagen 
mundlig  med  Soelberg  og  derefter  afgive  Beretning.  Ved 
min  redebonne  Ven  Johnsens  Bistand  foretoges  Undersøgelser 
og  afgaves  Betænkninger,  naturligvis  fraraadende.  Men  den  fixe 
Idee  vedblev  at  plage  Soelberg  ;  han  henvendte  sig  atter  til  Kongen 
og  fik  atter  Afslag;  to  Aar  efter  søgte  han  om  at  maatte  holde 
offentlige  Forelæsninger  over  det  af  ham  udfundne  »stadigen 
gevinstgivende  Tallotto-Modspilsystem«  ;  denne  Sag  passerede  Can- 
celli  og  Rentekammer  og  kom  atter  til  mig,  som  erklærede,  at 

en  saadan  Offentliggjerelse  vilde  ligesaa  lidt  skade  Lottoet,  som 
gavne  ham. 

I  Foraaret  1841  fik  jeg  mnndlig  Befaling  af  Kongen  til 
at  foreslaae,  paa  hvilken  Maade  en  Linnedvæver  Eschelsmabk 
ved  Eckernførde  kunde  fremhjælpes  i  sin  Haandtering.  Kongen 
bifaldt  mit  Forslag,  at  der  maatte  skjænkes  ham  en  Jacquard- 
Maskine,  som  jeg  derefter  anskaffede  og  sendte  ham.« 


Saadanne  Smaating,  som  disse  og  flere  optager  jeg  kan 
for  at  illustrere  Situationen,  som  ogsaa  under  Christian  VIII 
var  den,  at  enhver  Sag,  hvor  der  skulde  »tages  fat«  og  skaffes 
en  Afgjørelse,  blev  henviist  til  ham.  Jeg  troer  nok  at  kunne 
paastaae,  at  man  misbrugte  hans  Tid  med  at  paalægge  ham  saa- 
danne Bagatelforretninger  som  de  sidstnævnte.  Foruden  disse 
kan  jeg  nævne: 

det  paalagdes  ham  at  gjennemlæse  O.  L.  Badens  Chr. 

d.  7des  Begjeringshistorie,  forinden  den  udgaves  i  Trykken. 

at  forsyne  Marmorkirkepladsen    med    en    Plantning    (som    i 

denne  Tid  forsvinder); 
Anlæggelsen  af  en  Gangsti  langs  Landeveien  paa  Amager; 
Anskaffelsen  af  et  Orgel  for  Beykiavik  og  en  Choralbog, 
med  mere. 

Og  for  at  raldstændiggjere  Listen,  forsaavidt  den  ikke 
findes  i  det  Foranstaaende,  tilfeies  her:    Han  var: 

Medbestyrer  i  Skandinavisk  Literatur-Selskab ,  Stiftelsen 
for  Efterslægt  af  den  ophævede  civile  og  adskillige 
Stænders  Enkekasse,  Almindeligt  Brandassuranee-Com- 
pagni,  Selskabet  for  Efterslægten,  Samfundet  for  den 
danske  Literaturs  Fremme,  Kjøbenhavns  Brandforsikkring, 
Theatrets  Enkekasse; 

Medlem    af  Commissioner   i   Anledning  af  de  militaire 
Uldmanufacturer  og  Usserød,   Korntørringsvæsenet ,   Re- 
gulering af  Borgmester-Embedet  i  Helsingør,  de  Fattiges 
Beskjæftigelse  ved  Fabrikanlæg,    en  Fællesbestyrelse  af 
samtlige  Straffeanstalter,    de  lærde  Skolers  oekonomiske 
Forfatning,    Brændevinsbrænderier  paa  Landet,    Mølle- 
væsenet  paa  Landet,  Bro-  og  Havneanlæg  ved  Spodsbjerg, 
det  militaire  Hallevæsen,  det  Korsørske  Færgelaug,  den 
nye  Stndenterforeningsbygning ; 
Æresmedlem  eller  corresponderende  Medlem  af:  det  Slesvig- 
Holsteenske   patriotiske  Selskab,    det  Islandske   literaire 
Selskab,  Frederiksborg  Amts  Landboforening,  Agerbrags- 
Academiet  i  Stockholm,  Landwirthschaftliche  Gesellschafl 
i  Moskwa,  Institut  d'Airique; 
Forfatter  af  (foruden  de  hos  Erslew  nævnte  Arbeider)  i 
Borgervennen:  Betragtninger  i  Anledning  af  Klagerne 
over  Tjenestefolk;    i  Samleren:    Gjestebudet  paa  Per- 
gamentenborg  —   Ideer  til   nøiere  Beflezion  angaaende 
Basthohns  Forslag;  i  physisk  og  politisk  Magasin: 
Vise  fra  October  1793,  et  Brev  undertegnet  L.  L.,  mit 
Votum,  polemisk  Kløgt  m.  Fl. ;  i  Dansk  Tilskuer:  en 
Promemoria  om  et  Folkeugeblad;  i  Suada:  Spørgsmaal, 
undertegnet  Humanus  Alter.  — 
Det  er  mig  ikke  bekjendt,    at  han  gav  sig   af  med  at 
skrive  Vers.     Jeg  har  dog  mellem  hans  Papirer  fondet  et  med 
hans  Haand  skrevet  Vers  om  Slotegartner  Petersen  paa  Frede- 
riksberg.    Denne  brave  Mand,  hvis  Dygtighed  min  Fader  senere 
lærte  at  paaskjønne,    havde   den  Svaghed,  hvergang  han  hørte 
Noget  vedkommende  hans  Fag,  som  ikke  var  rigtigt,  at  indrykke 
en  »Berigtigelse«  i  Avisen.     Saaledes  lod  han  —  vel  mellem 
1814  og  1820  —  indrykke  i  Adresseavisen:    »at  det  Rygte, 
som  var  udspredt,  at  Frederiksberg  Slotshave  skulde  lukkes  for 
Publicum,  er  aldeles  ugrundet.«     Verset  lyder  saaledes: 

Om  Alt,  hvad  Konger  tænke  paa, 
Og  det,  hvorpaa  de  aldrig  tænke, 
For  hvilken  Port  man  Laas  vil  slaae, 
Og  hvilken  man  vil  lade  aaben  staae, 
Hvad  Frihed  man  vil  tage  eller  skienke 
Hvem  ondskabsfulde  Rygter  spreder, 
Og  hvem  der  Ildesindet  hedder  — 
Om  dette  og  om  andet  meer, 
Som  daglig  eller  aldrig  skeer, 
Hvad  Hvermand  og  hvad  Ingen  veed, 
Derom  veed  Gartner  Petersen  Besked. 


BREVVEXLING  MELLEM  RAHBEK  OG 
COLLIN. 


lil  Meddelelsen  af  denne  Brewexling  maa  jeg  knytte  den 
Bemærkning,  at  Rahbeks  Breve  tildeels  lide  af  den  store  Feil, 
at  de  ere  uden  Datom,  og  at  det  saaledes  ikke  altid  har  været 
mig  muligt,  efter  Indholdet  at  bestemme  deres  Plads  i  chrono- 
logisk  Orden;  ligesaa  lidt  kan  jeg  afgjere,  om  dette  eller  hiint 
Brev  fra  den  Ene  er  Svar  paa  et  meddeelt  Brev  fra  den  Anden. 
Men  dette  er  for  saa  vidt  ligegyldigt,  da  jeg  ikke  har  villet  give 
Bidrag  til  Theatrets  Historie,  men  kun  til  de  to  Paagjeldendes 
Charakteristik  1. 

Rahbek  og  Collin  vare  gamle  Bekjendte2  fer  de  kom  i 

1  De  under  Titel  »Af  Jonas  Collins  Papirer«  af  Edgar  Collin  i 
1871  udgivne  Breve  ere  derimod  at  betragte  som  »Bidrag  til  det  Kgl. 
Theaters  og  dets  Kunstneres  Historie«.  At  der  ogsaa  i  den  Brewex- 
ling ,  som  jeg  her  meddeler,  findes  Brudstykker  af  en  Theaterhistorie, 
har  jeg  ikke  kunnet  undgane,  uden  i  al  for  høi  Grad  at  lemlæste 
Stilen. 

*  Dette  sees  af  følgende  lille  Brev  fra  Collin  til  Rahbek: 
80.  April  1800.     »Til  Medlemmer  i  »Selskabet  for  Sandhed«  har 
jeg  at  foreslaae  Anders  S.  Ørsted  og  Adjunct  Bornemann.   Da  de  begge 
i  vor  Literatur  ere  bekjendte  som  arbeidsdygtige  Mænd,  kan  der  vel 
ingen  Hindring  være  iveien  for  deres  Antagelse.« 

collegialt  Forhold  til  hinanden.  En  nærmere  Forbindelse  synes 
dog  først  at  være  indtraadt,  da  Rahbek  trængte  til  Collins 
Hjelp.  Brevene  fra  denne  Tid  (1810 — 16)  give  Oplysning  om 
Rahbeks  ulykkelige  ækonomiske  Forhold  og  hans  Lidelser 
under  disse;  han  tyede  til  den  allerede  dengang  indflydelsesrige 
Ven,  som  hjalp  ham,  men  tillige  benyttede  Lejligheden  til  at 
moralisere  for  ham;  thi  Tilstanden  havde  neppe  saa  meget  sin 
Grand  i  Rahbeks  knappe  Indtægter  som  i  en  ved  for  vidt 
dreven  Gjæstfrihed  forvirret  Huusholdning.  Denne  Periode  giver 
visselig  ikke  noget  Bidrag  til  »Bakkehuus-Idyllen« ;  men  den 
hengik  ubemærket  af  Fru  Rahbeks  mange  besøgende  Venner, 
da  hun  dengang,  i  det  mindste  i  længere  Tid,  var  uvidende 
om  Mandens  sande  Stilling. 

GjenBidige  Besøg  mellem  de  to  Familier  fandt  allerede  tid- 
ligt Sted,  idetmindste  fra  1809,  men  en  stadig  Omgang  begyndte 
med  Aarene  1816  og  1817;  i  disse  to  Aar  havde  vi  nemlig 
Sommerleilighed  paa  Bakkehuset,  der  dengang  var  stærkt  be- 
folket (Familierne  Malling,  Ployen  m.  fl.).  Jeg  maa  antage, 
at  alle  ækonomiske  Sorger  dengang  havde  forladt  Bakkehuset; 
thi  jeg  har  fra  disse  mine  glade  Barndomsaar  kun  lyse  Erindringer 
om  den  joviale  Rahbek  og  hans  altid  livlige,  venlige  Hustru. 

Rahbeks  Brevstiil  er  bekjendt  nok.  Det  er  heist  rimeligt, 
at  der  for  min  Fader,  der  udtrykte  sig  kort  og  tydeligt,  har 
været  noget  Irriterende  i,  at  Rahbek,  naar  han  skulde  sige  sin 
Mening,  selv  i  de  ubetydeligste  Sager,  hvor  et  Nei  eller  et  Ja 
havde  været  tilstrækkeligt,  først  ad  Omveie  kom  til  Resultatet1. 


1  Et  kort  —  og  forkortet  Exempel  paa  en  saadan  Censur  er  føl- 
gende: >Mcd  jo  mere  Fornøielse  jeg  erindrer  mig  i  Originalen  at  have 

Collins  Breve. 

1805.  4.  Sept.  . . .  Paa  den  trykte  Blanket,  du  fik  fra 
Skatkammer- Administrationen,  skriver  du  blot:  »Min  hele  faste 
Indtægt  er  400  Rd.;  min  Kone  K.  M.  R.  har  jeg  forsikkret 
af  den  alm.  Enkekasse  en  Pension  af  200  Rd.«  K.  L.  R. 
Send  mig  derpaa  den  udfyldte  Blanket,  saa  er  den  Historie 
forbi.  Til  Enkekasse-Directionen  skriver  du  blot  fire  fem  Linier, 
at  du  ønsker  at  afgjøre  din  Gjæld  dertil  ved  at  lade  300  Rd. 
af  de  dig  af  den  »videnskabelige  Fond«  tillagte  400  Rd.  aarlig 
fra  1ste  Jan.  1806  indeholde,  og  at  du  venter  dens  Samtykke 
for  derom  at  tilskrive  Skatkammer-Administrationen.  Men  lad 
det  nu  skee  snart. 

1810.  26.  Jan.:  »Dersom  du  uden  noget  Bryderi  kan 
skaffe  mig  to  Parterrebilletter  til  Søndag  og  til  Mandag,  saa  skal 
du  have  Tak.  Dersom  du  med  Hensyn  til  den  bekjendte  Rang 
skulde  finde  det  underligt,  at  jeg  ikke  vil  i  Parkettet,  maa  jeg 
gjøre  dig  opmærksom  paa  den  høie  Cours.« 

1814.  25.  Novbr.  Ejære  Rahbek.  Mit  egenlige  Ærende 
til  dig  forleden  Aften  fik  jeg  ikke  udført,  og  jeg  forklarer  mig 
derfor  skriftligen  om  den  Sag,  du  skrev  til  mig  om. 

Om  det  er  mig  muligt  at  bidrage  noget  til  at  hjelpe  dig 
ud  af  din  Forlegenhed,  som,  efter  dit  Brev  at  slutte,  er  temmelig 
alvorlig,  er  endnu  uvist;  imidlertid  er  jeg  ikke  aldeles  uden 
Haab,  og  begynder  derfor  Negociationerhe. 

Den  første  Betingelse  er,  at  jeg  maa  have  en  Status  over 


læst  >  Sammensværgelsen  paa  Landet  c  og  jo  mere  speiltro  jeg  deri 
gjenfandt  det  infame  hemmelige  Politi  under  det  deplorable  System 
fremstilt  i  al  sin  væmmelige  Latterlighed,  desmindre  kan  jeg  o.  s.  v. 
o.  s.  v.  stemme  for  dette  Stykkes  Antagelse,  c 

dine  Passiver;  hvormeget  der  ialt  hæfter  paa  Bakkehuset,  kunde 
du  tillige  med  et  Par  Ord  nævne. 

Den  anden  og  væsenligere  Betingelse  er,  at  du  uforbeholden 
og  med  Tilsidesættelse  af  al  falsk  Undseelse  maa  underrette  din 
Kone  om  din  Forfatning.  Bet  nytter  jo  slet  ikke,  gode  Rahbek,  ■ 
at  du  kan  klare  for  dig  d.  31te  December,  naar  du  d.  1ste 
Januar  begynder  at  arbeide  løs  paa  at  komme  i  samme  Forfat- 
ning. Tager  du  mig  ilde  op  hvad  jeg  her  siger  dig,  saa  gjer 
du  mig  saare  Uret;  jeg  blander  mig  jo  ikke  uopfordret  i  dine 
Sager.  Men  det  Onde  maa  angribes  fra  Roden,  det  er  at  sige, 
der  maa  ikke  gives  meer  ud  end  man  faaer  ind;  uden  denne 
Regels  Overholdelse  bliver  du  evig  i  Confusion  med  dit  Finants- 
væsen.  Derfor  er  det  Uret,  at  du  skjuler  det  for  din  eiegode 
Kone.  Denne  Kuur  er  absolut  nødvendig;  den  vil  skaffe  Jer 
megen  Tilfredshed  og  mange  glade  Dage,  og  den  vil  knytte  Jer 
end  fastere  til  Eders  sande  Venner,  der  meer  eller  mindre  ahne 
eller  kjende  de  Uheld,  der  true,  og  som  du  nu  selv  frygter  for. 
Men  denne  compte  rendu  til  din  Kone  maa  være  nøiagtig; 
hvorhen  illusoriske  Beregninger  føre,  har  jeg  havt  mange  sørge- 
lige Exempler  paa.  At  efter  min  Formening  Bakkehusets  Salg 
altsaa  ikke  bringer  dig  et  Skridt  længere  tilbage  fra  den  Af- 
grund, som  du  selv  seer  imøde,  men  kun  forhindrer  din  hurtigere 
Nærmelse  dertil,  vil  du  deraf  erfare. 

Hvad  jeg  fremdeles  paa  det  Bestemteste  maa  fraraade  dig 
er,  at  du  vil  søge  din  Afsked  som  Theaterdirecteur.  At  du, 
som  er  en  gammel  durchdreven  Skribent  og  Recensent,  kan  tage 
dig  nær  hvad  den  Svineplanet  Justitsraad  Baggesen  skriver, 
begriber  jeg  ikke.  Du  kan  jo  i  alt  Fald  prøve  paa  at  tage 
dig  dit  Embede  lidt  mindre  ivrigt  —  du  har  store  Exempler 
for  dig  — ,  det  er  en  sikker  Vei  til  at  faae  færre  Uvenner; 
det  er,  kan  du  troe  mig,  ikke  Studeerkammer-Yiisdom  jeg  her 
docerer.  Hvad  Afskeden  angaaer,  saa  var  det  meget  uvist,  om 
du  fik  den.     Det  er  ikke  Smigreri,    som  om  jeg  troede,    man 

vilde  tale  om  din  Uundværlighed  o.  deal.,  nei,  men  fordi  jeg 
haaber,  at  Entledigelser  med  Pension  ville  herefter  vorde  qjeld- 
nere  end  hidtil.  Dernæst  var  det  den  største  Triumph  for 
dine  Baggesenske  Uvenner,  om  du  søgte  at  entledigee;  og  om 
man  just  ikke  skal  skade  sine  Fjender,  saa  skal  man  dog  heller 
ikke  glæde  dem  paa  sin  egen  Bekostning. 

Da  jeg  nu  har  sagt  det  Væeenligste  af  hvad  der  for  Øie- 
blikket  desangaaende  ligger  mig  paa  Hjertet,  saa  vil  jeg  oppebie 
hvad  du  herpaa  beslutter.  Din  Taushed  vil  jeg  ansee  som  Mis- 
billigelse af  mine  Forslag,  og  disse  Linier  være  da  som  uskrevne. 

(Formodenlig  samme  Aar.) 

Forinden  du  kan  faae  Pengene  fra  Finantskassen,  maa  du 
have  udstedt  Obligation,  som  tillige  maa  være  tinglæst;  forinden 
Obligationen  kan  udstedes  maa  du  have  en  Goneept  dertil  fra 
Finantskassedirectionen,  og  forinden  du  kan  faae  denne  Concept, 
maa  bemeldte  Direction  have  Skjedet  paa  din  Gaard,  Assurance- 
police  og  Udskrift  af  Pantebogen.  Denne  sidste  var  jeg  nu 
henne  at  bestille  hos  vor  fælles  Ven  Assessor  Horn.  Deraf; 
scil.  af  hans  Protocoller,  seer  jeg,  at  Hallandsr  har  5000  Rd.v 
Langberg  2200  Bd.,  Hallander  atter  3229  Bd.  60  Sk.  og 
Kierulfs  Arvinger  mod  Prioritet  i  Bibliothek  728  Bd.  73  Sk. 
Da  du  har  tilbudt  Pant  i  din  rørlige  Eiendom,  saa  vilde  du 
vel  have  disse  sidste  betalte,  saa  at  Finantskassen  faaer  tredie 
Prioritet  i  din  Gaard  næstefter  8000  og  2200  Bd.,  og  første 
Prioritet  i  dine  rørlige  Eiendomme.  Da  Conditionerne  for  Af- 
draget endnu  ikke  kunne  vorde  bestemte,  saa  forpligter  du  dig 
i  Obligationen  til  at  underkaste  dig  de  Afdragsterminer,  Hs. 
Majestæt  maatte  finde  for  godt  at  bestemme.  Send  mig  nu 
disse  Documenter  og  Efterretninger  imorgen  Aften  eller  Mandag 
Morgen  tidlig.  Pengene  kunne  ikke  vorde  udbetalte  førend  paa 
Fredag  otte  Dage.  Behøver  Hallander  Pengene  før?  For  Obliga- 
tionen til  den  SI.  Holst.  Brandkasse  skal  jeg  ogsaa  drage  Omsorg.« 

1814.  30.  Decbr.  Kjære  Rahbek  l  Du  faaer  hermed 
1500  Rd.,  hvorfor  da  ville  sende  mig  en  Qvittering  saalydende: 
»Af  . . .  ved  Justiteraad  Collin  etc«.  Om  Coaditionerne  kan 
jeg  endnu  intet  bestemt  sige  dig;  de  blive  vist  ikke  trykkende; 
jeg  formoder  det  bliver  en  Slags  Gratifioation.  Dette  bestemmes 
efter  Kongens  Hjemkomst.  At  du  lader  Møbting  have  fra  dig 
i  den  Anledning  mundlig  eller  skriftlig,  følger  af  sig  selv,  — 
naar  du  betaler  din  mig  ubekjendte  Snyder,  saa  kunde  du  tjene 
mig  i  at  spytte  ham  i  Øinene  ovenikjøbet. 

Efter  den  megen  Velvillie,  Møsting  har  for  dig,  bør  du 
ikke  gjere  ham  imod ;  og  det  vilde  sikkert  vasre  Tilfældet,  hvis 
du  søgte  din  Afsked,  være  sig  med  eller  uden  Pension. 

1815.  Det  var  en  rorende  Tale,  du  holdt  dl  mig  fra 
den  Blondes  Vindue;  du  forstaaer  at  tage  Folk  paa  den  ømme 
Side.  Imidlertid  spørges:  kunne  vi  ikke  gaae  paa  Accord? 
Naar  du  faaer  et  Stykke  af  samme  Forfatter,  af  samme  Længde 
og  vel  ikke  slettere,  er  du  saa  ligesaa  tilfreds?  Man  lastede 
desuden  den  gamle  Minerva  for  de  mange  Taler,  den  »laborerede 
af«;  det  var  vel  ikke  engang  noget  godt  omen  at  begynde  den 
nye  med  en  Tale. 

(Dette  maa  sigte  til,  at  Rahbik  har  villet  have  Collins 
Tale  over  Cm.  Colbjørnsen  til  Dansk  Minerva,  som  begyndte 
i  dette  Aar.) 

1816.  13.  Septbr.  . . .  Paa  Søndag  kommer  jeg  maaskee 
i  dit  Nabolag.  Christiane  l  bad  mig  igaar,  at  jeg,  da  jeg  slet 
ikke  har  været  hos  dem  hele  Sommeren,  vilde  komme  derud 
til  Middag.  Studser  du  over,  at  jeg  besøger  din  Uven2,  (for- 
udsat han  er  det,    det  veed  jeg  ikke)?    Paa  vort  venskabelige 


1  Fra  Oehlenschtoger. 

*  I  Anledning  af  Freias  Alter. 

Forhold  kan  det  ingen  Indflydelse  have.  At  den  Splid,  der  er 
kommen  mellem  Jer,  forresten  smerter  mig,  tilstaaer  jeg;  den 
glæder  kun  den  literaire  Pøbel,  Jens  Baggehund  og  Consorter. 

1819.  Om  jeg  kan  svare  dig  Noget  paa  den  dig  mest 
interesserende  Punot,  vil  beroe  paa,  om  jeg  idag  seer  Finants- 
ministeren.  Forresten  kan  jeg  ikke  tilbageholde  det  Ønske,  at 
dn  ikke  vilde  begynde  noget  nyt  Maanedsskrift;  der  kommer 
ikke  Noget  nd  deraf,  de  gamle  Tider  ere  forbi;  med  det  bevidste 
Thomsenske  »Asen«  synes  mig  du  heller  ikke  skolde  befatte 
dig.  Læg  alt  det  Bladskriveri  tilside  for  evig;  skriv  enkelte 
vakkre  Stykker  (som  enten  særskilt  kunne  udkomme  eller  let 
ville  finde  Plads  i  en  eller  anden  Samling);  de  læses  af  Mange 
og  betale  sig  bedre. 


De  følgende  Breve  høre  til  Theater-Perioden. 

1821.     Til  Rahbek  i  Hamborg.1 

Siboni  har  givet  mig  i  Commission  at  skaffe  Partituret 
til  den  musikalske  Barbeer  i  Sevilla.  Da  du  som  bekjendt 
interesserer  Dig  meget  for  Musik2,  saa  er  vor  tjenstlige  Be~ 
gjæring,  om  Du  ved  dine  Connezioner  i  Hamborg  aut  alibi 
kunde  faae  Fingre  i  bemeldte  Musik.   —   Til  et  Monument, 


1  Til  Supplering  af  hvad  der  maatte  være  bekjendt  om  Kahbeks 
(og  hans  Husfrues)  hyppige  Beiser  til  Hamborg  vil  jeg  her  anføre  en 
Yttring  af  Dankwart  i  et  Brev  af  29.  Juni  1819  til  Collin: 

»Rahbek  har  været  nogle  Dage  i  Hamborg,  hvor  han  har  ageret 
som  Missus  til  Frimurerlogen.  Paa  Fredag  skal  han  declamere  eller 
tale  i  en  stor  Forsamling,  der  højtideligholder  Klopstocks  Minde.  Hans 
interessante  Kone  er  ligesaa  usynlig  her  som  i  Hovedstaden,  c 

*  Dette  er  naturligviis  Ironi.  B.  C. 


625 

som  Md.  Rind  vil  sætte  over  sin  Mands  Grav,  ønskede  hun, 
at  du  vilde  levere  en  kort  Indskrift;  Tegningen,  Thalia  med 
Attributer,  er  af  Dajon.  —  Jeg  har  idag  faaet  3  franske  Bil- 
letter fra  vor  Collega  Olsen1,  den  ene  om  et  Beseript,  hvori 
Hs.  Majestæt  paalægger  os  at  være  sparsomme,  hvilket  lut  »a 
trhs  mrpru  et  trhs  affligé* ;  mm  pas  du  tout.  Hils  din  Kone 
paa  Dansk. 

1824.  30.  Oct.  Der  er  en  Sag,  som  længe  har  ligget 
mig  paa  Hjertet  at  tilskrive  dig  om,  men  jeg  har  hidtil  ikke 
kunnet  blive  enig  med  mig  selv,  om  jeg  skulde  frimodig  sige 
min  Mening  eller  det  var  klogest  at  tie.  Jeg  vælger  nu  det ' 
Første  og  vilde  virkelig  være  dig  meget  forbanden,  hvis  du 
vilde  gaae  ligesaa  ligefrem  tilværks  mod  mig,  naar  et  venskabe- 
ligt advarende  Vink  knnde  gavne.  Til  Sagen:  i  mit  eget  og 
flere  af  dine  sande  Venners  Navn  vilde  jeg  bede  Dig,  ikke  at 
skrive  Theaterkritiker,  saalænge  du  er  Theaterdireoteur.  Tro 
ikke,  at  jeg  vil  hovmesterere  dig;  men  vær  tillige  fbrsikkret 
om,  at  jeg  har  Iagttagelses-Evne  nok  til  at  see,  at  du  ikte 
sjeldent  skader  dem,  som  du  meest  vilde  gavne,  og  din  Dadel 
ansees  oftest  som  personlig  Uvillie;  og  naar  du  som  Skribent 
træder  op  og  underkjender  Stykker,  som  Directionen  har  antaget 
til  Opførelse,  saa  har  denne  grundet  Anledning  til  Anke;  at 
jeg  ikke  anker,  haaber  jeg  du  kjender  mig  nok  til.  Inderligt 
skulde  det  smerte  mig,  om  du,  om  hvis  Yennesind  jeg  ingen 
Tvivl  har,  skulde  tage  mig  disse  Yttringer  ilde  op.  Et  Par 
Ord;  som  berolige  mig  i  den  Anledning,  venter  jeg  derfor  ved 
min  Hjemkomst. 


1  Ifølge  en  et  andet  Sted  forekommende  Bemærkning  havde  denne 
Mand  den  Uvane,  at  tractere  det  franske  Sprog  hvorsomhelst  han 
kunde  anbringe  det.  I  Selskabet  for  indenlandsk  Kunstflid,  hvor  Hell- 
fried  var  Formand  og  Olsen  Viceformand,  talte  de  Fransk  til  hinanden. 

B.  C. 
41* 

1824.  18.  Decbr.  Øieblikkelige  Misforstaaeløer  lutre 
ingen  videre  Indflydelse  paa  mit  Sindelag,  og  det  skolde  derfor 
virkelig  gjere  mig  ondt,  om  du,  kjære  Rahbek,  troede,  at  den 
Lykønskning,  jeg  herved  sender  dig,  og  som  det  er  mig  umuligt 
personligt  at  fremhæve,  var  mindre  velmeent,  fordi  vi  igaar  kom 
til  at  trættes  og,  hvilket  var  det  Dumme  ved  Sagen,  med 
Hæftighed,  om  en  Sag,  som,  under  fire  Øine  afhandlet,  ikke 
kunde  have  bragt  nogen  af  os  ud  af  sin  Fatning.  Factum  in- 
festum  facere  neqveo.  —  Altsaa  ærligt  Haandslag  paa  din 
Fødselsdag.  Ere  vi  end  uenige  i  mange  Ting;  i  Eet  ville  vi 
dog  være  enige:  at  mene  hinanden  det  vel  og  ærligt. 

1825.  . . .  Ved  denne  Leilighed  kan  jeg  ikke  lade  et  Par 
af  dine  Tttringer  gaae  ubemærket  forbi.  Dem  ene  var  om 
Ludvig  Heiberg;  du  kaldte  ham  en  Æsel,  fordi  han  havde 
kaldt  Blichers  »Johanne  Gray«  et  slet  Stykke  —  paa  den  Grund 
finder  du  mange  Æsler  blandt  de  meest  dannede  Stænder.  Du 
siger,  »Kong  Salomon«  er  et  slet  Stykke,  derfor  er  du  ligefuldt 
en  skikkelig  Mand;  da  jeg  i  Mandage  Alles  kom  i  Athenæum, 
mødte  adskillige  af  dine  og  mine  Colleger  mig  med  det  Ønske: 
lad  os  faae  flere  Stykker  af  den  Slags  1  Ere  de  derfor  Æsler? 
Den  anden  Yttring  var  om  Md.  Rosing;  du  fortalte  den  Anek- 
dote om  hende,  at  hun  syg  havde  forladt  sin  Seng,  for  at  Jfr. 
Astrup  ikke  skulde  doublere  en  af  hendes  Roller;  formodenlig 
fandt  du  det  at  være  et  smukt  Træk,  jeg  finder  det  geraader 
hende  til  Skam,  da  Trods,  Egenkjærlighed,  Misundelse  og  For- 
fængelighed i  mine  Øine  ere  slette  Motiver.  Hun  stod  ikkfe  op 
for  Tjenestens  Skyld,  ikke  for  Kunstens,  men  for  at  undgaae 
en  Ærgrelse,  for  at  en  Kunstfælle  ei  skulde  faae  Leilighed  til 
at  vise  sig.  Derfor  hades  Doublering  af  Kunstnerne!  At  der 
gives  nogle  faa  Roller,  som  ere  i  visse  Personers  heldige  Be- 
siddelse og  ikke  bør  doubleres,  det  indrømmer  jeg;  men  det 
gjælder  om  faa  Roller  og  end  færre  Kunstnere.     Jeg  gad  nok 

vide,  hvad  Kunsten  lider  ved,  at  Vandby  spilles  een  Aften 
af  Ryge,  en  anden  af  Niblsbm?  [Her  nævnes  flere  lignende 
Ezempler].  Du  sagde  forleden,  at  Daohlering  w  Hgesaa  skadelig 
for  Kassen,  sem  for  Knasten;  tøoer  du,  da  dermed  rearer  mig, 
saa  tager  da  feil.  Imidlertid  gad  jeg  for  Cnriesitetens  Skyld 
seet  den  Paastand  heviist.  Det  er  ikke  oekonomiske  Grande, 
der  bestemme  mig,  det  er  Lyst  til  Orden  i  Forretninger, 
som,  $cil%cet  Orden,  da  af  din  50aarige  Theaterbane  ikke  har 
kannet  faæ  det  Begreb  om,  som  jeg  af  min  25aarige  Forret- 
ningsbane.  Det  er  hverken  godt  for  Kunst  eller  Kasse,  naaar 
den  administrerende  Deel  af  Directionen  skal  tiltigge  sig  et 
Stykke  opfort;  derved  yendes  op  og  ned  paa  Orden  i  Theater- 
væsenet.  Diæi.  Eengang  skolde  jeg  have  dig  dette  sagt,  og 
det  er  nu  skeet.  Forresten  blive  vi  som  før,  hinandens  Grande 
uagtet,  hver  ved  sin  Mening.  Det  har  denne  Dispute  tilfælles 
med  de  fleste  andre. 

1825.  1ste  Novbr.  Rosenkilde  har  skrevet  et  Femacts 
Lystspil,  ingen  politisk  Kandestøber,  men  en  dramaturgisk 
Skræder;  det  er  ham  meget  em  at  gjøre,  at  dette  Arbeide 
maatte  tækkes  dig.  Han  har  fondet  sig  meget  opmuntret  ved, 
at  du  i  den  senere  Tid  har  tiltalt  ham  venligere,  men  har  dog 
bestandigen  Frygt  for  din  strænge  Dom  om  hans  Froducter. 
Jeg  har  ei  seet  eller  hørt  Stykket;  jeg  tilbød  mig  at  forberede 
dig  paa  dets  Komme,  og  dette  Løfte  opfyldes  herved. 

—  Skal  der  saaledes  gaaes  i  Bette  med  Repertoiret,  saa 
have  I  Herrer  Censorer  svære  Synder,  der  have  ladet  alle  N. 
T.  Bruuns  Skriverier  upaaanket  passere.  Jeg  kan  derfor  ikke 
underskrive  et  Brev,  hvori  han  kaldes  en  af  Theatret  fortjent 
Mand.  Om  de  saakaldte  »Læreklude«  er  jeg  af  en  anden 
Mening  end  du;  og  du  har  ikke  altid  havt  den.  At  holde 
unge  Mennesker,  som  røbe  Talent  —  og  røbe  de  det  ikke,  saa 


628 

Gud  forlade  dem,  der  ikke  strax  afviste  dem  —  fra  at  komme 
til  at  virke,  er,  i  ethvert  Fag,  at  ødelægge  det;  hvor  jeg  finder 
Nogen,  glæder  jeg  mig  ved  at  sætte  ham  i  Virksomhed.  Man 
skal  ikke  rette  sig  efter  Publicums  Luner  (hvortil  hører,  ikke 
at  slænge  et  Stykke  bort,  fordi  Nogle  finde  for  godt  at  pibe); 
men  man  skal  heller  ikke  ville,  at  Publioum  skal  rette  sig  efter 
vore.  Jeg  og  100  Andre  more  os  over  Frtdendahls  Spil, 
over  Stykker  som  »Munterheds  Triumph« ;  hvorfor  maa  vi  ikke 
det?  Skal  Theatret  lukkes  for  os?  Andre  more  sig  kun  ved 
Operaer,  Andre  kun  ved  Holbergs  Gomedier  o.  s.  fir.  —  skal 
Theatret  lukkes  for  dem?  See,  kjære  Rahbek,  alt  dette  er 
sagt,  uden  i  fjerneste  Maade  at  ville  sige  dig  noget  Ubehageligt; 
heller  ikke  maa  du  troe,  at  jeg  er  bleven  gal  og  vil  belære  dig. 
Jeg  er  overhovedet  ikke  for  at  belære  Nogen;  du  har  din 
Mening  og  jeg  min;  i  mange  Dele  er  jeg  enig  med  dig,  i 
mange  ikke. 

1825.  1ste  Juledag.  Ved  at  læse  igaar  den  udmærkede 
Roes,  Tieck  tillægger  H.  y.  Kleists  »Prinds  af  Homburg«, 
kunde  jeg  ikke  andet  end  tage  Kruses  Oversættelse  fot,  for 
dog  at  lære  at  kjende  Stykket.  Nu  har  jeg  læst  det,  og  det 
gjer  mig  meget  ondt  at  see  dit  o. l.  Du  maa  undskylde,  at 
jeg  ligefrem  siger  dig,  det  er  ubegribeligt,  da  jeg  deri  ei  finder 
Noget  af  det,  du  ellers  finder  anstødeligt  mod  god  Smag.  Med 
en  Kunstdommer  som  Tieck  paa  min  Side  vilde  jeg  ikke  tage 

i  Betænkning,   paany  at  sætte  dets  Antagelse  under  Qvæstion;  . 
men  jeg  overlader  gjerne  Intimationen  til  dig,    om  du  vil  det. 
Derom  et  Par  Ord  inden  næste  Mede. 

1826.  14.  Mai.  Fra  Rosenkilde  er  »Mester  Naal«  [o: 
den  dramatiske  Skræder]   nu  paany  indsendt  til  endelig  Censur 


Censor-Mærke  for  caeseret.  E.  C. 

efter  dit  Forlangende.  Da  du  meddeler  mig  privatim  dine 
Bemærkninger  angaaende  Theatervæsenet,  saa  kan  du  ikke  for- 
tryde paa,  at  jeg  ogsaa  yttrer  mig  derom  for  dig,  skolde  jeg 
end  ligesaa  lidt  kunne  overbevise  dig,  som  du  mig. 

Saaledes  kan  jeg  ikke  andet  end  finde  det  at  være  et 
Censordeepoti  at  ville  have,  at  Forfatteren  skal  indrette  Stykket 
saaledes,  at  det  ikke  ligner  Holbergs  politiske  Kandestøber, 
at  ban  ei  maa  omtale  27  Polakker  etc.  —  det  fornærmer  dog 
intet  Menneske.  Af  Allusioner  paa  Personer,  mig  bekjendt, 
har  jeg  ikke  fundet  en  eneste;  Religion,  Regjering  og  Sæder 
ere  uantastede.  Smagen?  —  ja  den  er  høist  forskjellig;  deres 
Smag,  som  kunne  lide  derved,  er  det  vel  ikke  stort  bevendt 
med.  Derimod  vinder  Sædeligheden  Intet  ved  Bordelsoener 
som  den  i  Ringen  Nr.  1.,  ligesaa  lidt  som  ved  Don  Juan, 
Figaros  Bryllup  og  flere,  der  høre  til  Dagens  Orden,  medens 
Literaturens  Krybskytter  i  Bladene  søge  efter  Stykker,  som 
indeholde  uskyldig  Spøg. 

1826.  1.  Jan.  »Saa  vist  som  det  er,  at  dit  Brev  om 
det  i  Fredags  Forefaldne  i  Direotionen  og  dine  Yttringer  om 
mine  Anskuelser  af  Theatret  —  hvilke  dog  maaskee  i  Grunden 
ikke  ere  saa  divergerende  fra  dine  som  du  troer  —  i  Først- 
ningen bedrøvede  mig,  saa  vist  er  det,  at,  ved  atter  at  læse 
det,  det  glædede  mig,  at  du  saa  ligefrem  vedgaaer  vor  tilsyne- 
ladende Strid.  Du  miskjender  mig,  kjære  Rahbek  i  din  Dom 
over,  eller  Formodning  om  min  Anskuelse  af  Skuepladsen;  og 
du  er  deri  ikke  ene.  Kunde  jeg  udføre  Alt  hvad  jeg  ønskede, 
saa  vilde  du  vist  ikke  være  ganske  tilfreds,  thi  jeg  kan 
ligesaa  lidt,  som  i  sin  Tid  Pram,  tiltræde  dine  Meninger  ube- 
tinget—  men  erfare,  at  du  havde  feilet.  Nok  derom.  Glædeligt 
Nytaarl   Dertil  regner  jeg  for  en  Mand  paa  65  Aar:  Ro  og  Fred. 

Gode  Rahbek,  indlad  dig  ei  meer  i  Pennekrig,  det  er  en 
Yens  Raad. 

1826.  Febr.  .  .  .  »Du  opkaster  det  Spørgsmaal,  om  Chefen 
ikke  kande  befale  dig  at  komme  til  Prøverne?  Ja,  maaskee 
dig  som  Gapitain,  der  ikke  ter  siette  sig  mod  en  Oberst.  Men 
saalænge  han  ikke  befaler  Inøtruøteuferae  at  komme  til  Prøverne, 
tænker  jeg  de  civile  Direeteurer  slippe.  I  det  anmeldte  Prøve- 
mede  finder  jeg  mig  saameget  mindre  foranlediget  at  tage  Deel, 
gom  jeg  jo  beskyldes  for  at  »spille  Solo«  i  Theaterdireetionen. 
Som  om  jeg  var  Autor  til  alt  det  Gale,  der  skeer!  Da  seer 
heraf,  min  kjære  Rahbek,  at  den  »oekonomiske  Directeur«, 
som  da  adskillige  Gange  offioialiter,  men  origtigen,  har  kaldt 
mig  —  formodenlig  for  at  vise,  at  jeg  skolde  holde  mig  til 
Pengekassen  og  holde  min  Næse  fra  det  Æsthetiske  —  ikke 
er  stemt  til  at  holde  nogen  Lovtale  over  Theaterbestyrelsen, 
som  af  al  den  oollegiale  Bestyrelse,  jeg  kjender,  virkelig  er  den 
maadeligste. 

Frydindahl  maatte  da  krybe  til  Korset  og  tilbagekalde 
Alt;  jeg  gad  nu  vide,  hvad  Løgn  derom  vil  blive  digtet  ved 
Theatret. 

1826.  25.  Deebr.  I  Henseende  til  den  delieate  Sag, 
Donbleringen,  da  maa  jegtilstaae,  at  jeg  efter  din  generelle 
Erklæring:  at  være  aldeles  derimod,  ikke  havde  formodet,  at 
da  vilde  indlade  dig  i  de  specielle  Tilfælde;  naar  jeg  nu  en- 
gang veed  det,  overraskes  jeg  ikke  meer;  jeg  gjør  mit  Forslag« 
da  opponerer,  Pluraliteten  afgjer  —  og  saa  er  der  Ende  der- 
paa.  Vil  Holstein  fremdeles  udsætte  sig  for  alle  de  Ube- 
hageligheder, Ikke-Doubleringen  af  gængse  Stykker  medfører, 
å  la  bonhewr!  Var  jeg  administrerende  Direeteor,  jeg  spurgte 
ikke  mine  Colleger,  som  kun  hver  8de  Dag  tage  sig  af  Theater- 
bestyrelsen, om  jeg  skulde  vawe  udsat  for  at  prostitueres. 
Imidlertid,  da  jeg  nu  har  begyndt,  vil  jeg  ikke  strax  slippe  den, 
og  skal  jeg  derfor  i  næste  Møde  see  ind  til  Regisseuren,  som 
har  været  en  Directionsbefrding  overhørig,  den:  at  sætte  Scene- 

prøve  paa  de  til  Doublering  bestemte  Boller.  At  Doubleringens 
Udførelse  vil  fra  Direetionens  Side  mede  liden  Understøttelse, 
indseer  jeg;  thi  naar  fandt  vel  ea  Sag,  hvortil  der  behøves 
Aarvaagenhed '  og  Kraft,  Understøttelse  dør  ?  At  det  ei  kan 
more  mig,  at  ansees  deelagtig  i  en  saadan  Bestyrelse  er  naturligt. 
At  jeg  —  det  falder  mig  nu  ind  —  svarede  dig  saa  kort  an- 
gaaende  den  Begn,  som  kom  i  Hofparkettet,  kom  deraf,  at  det 
er  en  Administiations-Sag,  ahsaa  mig  uvedkommende;  derfor 
befattede  jeg  mig  heller  slet  ikke  med  Zincks  Buser,  som  for- 
leden, til  Publicums  store  Forneielse,  revnede  paa  et  pudserligt 
Sted,  men  overlod  denne  intrioate  Sags  Afgjørelse  med  For- 
neielse til  Etataraad  Olsen.  —  Her  har  du  nogle  Fragmenter 
af  mine  Meninger;  jeg  beder  dig  ikke  at  tage  ilde  op,  at  jeg 
har  talt  uden  Omsvøb;  det  er  saa  min  Maade,  jeg  mener  ei 
noget  ondt  dermed. 

1827.  13.  Jan.  .  .  Naar  dør,  som  du  siger,  ingen  nyere 
Kongelig  Befaling  gives  om  Theaterdirecteurernes  Funotioner 
end  den  af  23.  Ootober  1801,  saa  er  den  Nonnen  saavel  for 
"  dig  som  for  mig,  og  det  enten  du  fragaaer  dens  Forbindtlighed 
eller  vedkjender  den;  og  ifølge  den  er  det  altsaa  min  Pligt  at 
deeltage  i  Censuren  indtil  jeg  fritages  derfor.  Kjerulfs  Distine- 
tion :  Theaterdireoteur  eller  Meddireeteur  ved  Theatret,  er  Pølse- 
snak. Ørsted  er  da  ikke  Deputeret  i  Ganoelliet,  men  Med- 
deputeret,  Drewsen  ildLePrteeidentiLandhuusholdnings-Selskabet, 
møn  Medprseddent.    O  hvor  de  Lærde  ofte  kunne  være  dumme! 

1827.     Oetob.    1.     I  det  sidste  Protocol-Forelag  har   du 

tttfeiøt  et  Par  Ord  om  Preeiosa;    førend  jeg  forandrer  det,  vil 

jeg  meddele  dig  det  saaledes  som  jeg  troer   det   kunde  hedde: 

»Collin  meldte,   at  Md.  Andersen  havde  bedt  sig 

fritaget  for    at   spille   Precioeas   Bolle,    og   at  Theater 


chefen  og  Etatsraad  Olsen  med  ham  havde  været  enige 
i,  at  den  kande  tildeles  Jfir.  Joh.  Patois.« 
Dette  er  historisk  rigtigt;  men  hvad  du  i  den  Anledning 
vil  have  tilføiet,  det,  kjære  Rahbek,  maa  jeg  hede  dig  selv 
bestemme.  Bollen  har  hun  faaet,  natorligviis  ikke  til  Arv  og 
Eie;  skiller  hun  sig  saa  slet  derved,  som  du  troer,  og  som 
sagtens  ikke  Faa  ved  Theatret  —  efter  den  kjærlige  Tone,  der 
altid  har  fundet  Sted  i  dette  Misundelsens  Tempel  —  ønske, 
saa  er  det  ikke  det  første  eller  største  eller  sidste  Misgreb,  som 
der  er  skeet. 

1827.  3.  Oct.  Du  svarede  mig  ikke  paa  det,  jeg  spurgte 
om;  jeg  lader  altsaa  ProtoooMJdkastet  gaae  med  min  Rettelse, 
som  indeholder  Sandhed. 

Din  Seddel  opfordrer  mig  til  at  tilskrive  dig  disse  Linier. 
Om  Sagens  Realitet  kan  jeg  ei  indlade  mig  med  dig;  dertil 
er  din  Hovedgrund,  dit  50aarige  Studium,  altfor  fornem,  og 
al  Fornemhed,  selv  den  literaire,  er  mig  en  Pest.  Jeg  forandrer 
ikke  min  Paastand,  at  den,  som  Rollen  er  tildeelt,  bør  forsøge 
sig  deri;  og  ligerviis  som  jeg  er  for  gammel  til  at  lade  mig 
bilde  ind,  at  det  er  Iver  for  Kunsten,  som  gjør  dig  saa  heftig, 
saaledes  haaber  jeg,  at  du  er  for  gammel  til  at  foranledige 
slige  Donqviehottiader,  som  den,  der  fandt  Sted  fordum  om 
Sigbrits  Rolle.  Du  anker  paa  Formen;  deri  har  du  oomplet 
Uret.  Det  er  ingensteds  bestemt,  at  Roller  skulle  uddeles  kun 
i  Directionsmøder ;  og  det,  som  3  eller  4  Directeurer  blive  enige  om 
at  expedere,  bliver  altid  en  Directionsbeslutning.  Den  Forestilling, 
som  sendtes  dig,  kunde  du  have  sendt  tilbage  uden  Under- 
skrift, naar  du  ikke  bifaldt  den.  Personen  hørte  forresten  til 
»Sangen«,  som  du  tidt  har  erklæret  ei  at  ville  befatte  dig 
med.« 

1827.     Oct.  15.  .  .  Md.  Eisen  har  ikke  bedt  om  Rollen 


633 

og  har  ikke  talt  til  mig  derom;  men  at  hun  ønskede  den,  det 
vidste  jeg  længe  forud.  Md.  Andersen  tænkte  paa  at  afgive 
den;  og  da  nu  dette  Ønske  stemmede  med  din  Yttring  om 
hendes  Spil  i  »mistænksomme  Ægtefolk«,  saa  fremsatte  jeg  det, 
først  for  dig.  Vil  du  nu,  at  jeg  i  næste  Møde  skal  sige,  at 
•du  erklærer  dig  mod  hende  og  for  en  Anden,  saa  skal  jeg 
gjøre  det.  —  Forresten  kan  jeg  ikke  begribe,  hvorledes  det 
paa  den  ene  Side  stemmer  med  dine  Frihedsprinciper,  at  du 
vil,  det  skal  være  Directionen  alene  forbeholdt  at  have  en 
Mening  om,  hvem  der  kan  spille  en  Rolle,  saa  at  Ingen  derom 
maa  yttre  et  Ønske  —  og  heller  ikke  paa  den  anden  Side 
stemmer  med  dine  Begreber  om  Kunstnerværd  og  Kunstner- 
følelse, at  disse  Kunstnere  skulle  være  blotte  Maskiner,  spille 
Alt,  hvad  der  bydes  dem,  og  ikke  være  berettigede  til  at  yttre 
et  Ønske  om  at  træde  frem  i  en  Rolle,  som  de  have  særdeles 
Kjærlighed  for.  Der  er  rigtignok  Nogle,  som  ikke  behøve  at 
bede  eller  ønske,  fordi  de  forekommes  i  Eet  og  Alt;  men  jeg 
pleier  altid  at  tage  mig  af  de  Tilsidesatte  —  ikke  blot  ved 
Theatret. 

Det  var  da  en  net  Suson!  En  næsviis  Opvartningspige 
fra  et  Gjæstgiversted  bærer  sig  saaledes  ad;  af  den  fiffige  vittige 
Suson  saae  jeg  intet. 

1827.  Novbr.  15.  Efterat  Proft  og  det  øvrige  Re- 
censentrCompagni  havde  faaet  »Recensenten  og  Dyret«  behysset, 
besluttede  Directionen,  at  Forfatteren  skulde  gjøre  adskillige 
Forandringer,  hvortil  ham  fra  Directionen  gaves  nogen  Anviisning. 
Han  har  benyttet  denne  og  selv  forandret  Adskilligt  og  dernæst 
indsendt  Stykket.  Da  du  skal  have  yttret,  at  du  haabede 
Stykket  ei  atter  opførtes  førend  det  var  kommet  til  din  Cen- 
sur, saa  sender  jeg  det  herved.  I  andet  Fald  vilde  jeg  have 
fraraadet  det,  for  ei  at  besvære  dig  med  et  Arbeide,  du  hader. 

1828.  20.  August.  Kjære  Rahbek.  I  det  sidste  Protocol- 
Udkast  siger  du:  »Jfr.  Winsløws  Begjæring  at  doublere 
Julies  Rolle  i  »Romeo  og  Julie«,  der  understøttedes  af  Rahbek 
paa  Grund  af  den  Prøve,  hun  deri  fer  Directionen  havde  gjort 
—  blev  udsat.«  —  Jeg  har  ikke  ladet  dette  tilfere  Protocollen, 
fordi  jeg  ikke  kan  underskrive  det  uimodsagt;  og  jeg  vilde  ikke 
begynde  en  Protoool-Strid  uden  at  avertere  dig. 

Jeg  troer  nemlig  ikke,  at  nogen  af  os  Andre  har  hørt,  at 
du  understøttede  Jfir.  Winsløws  Begjæring;  du  erklærede 
det  for  uforsvarligt,  at  et  Barn1  spillede  Julies  Rolle,  at  for 
dig  kunde  den  ene  spille  den  ligesaa  godt  som  den  anden,  og 
historisk  tilføiede  du  —  i  Anledning  af  den  af  os  Andre  yttrede 
Forundring  over  eller  Betænkeligheder  ved,  at  hun  efter  de 
ikke  heldige  Forsøg  ifjor  vilde  begynde  med  en  saadan  Rolle  i 
denne  Saison  —  at  Jfir.  Winsløw  havde  prøvet  i  den  Rolle; 
men,  du  maa  forlade  mig;  i  alle  disse  Yttringer  fandt  jeg  ingen 
Understøttelse  af  hendes  Begjæring. 

Vil  du  altsaa  have  det  tilført  i  Protocollen,  saa  skal  jeg 
i  næste  Møde  bringe  Sagen  paa  Bane,  for  at  modtage  din  be- 
stemte Erklæring  for,  at  ogsaa  hun  skal  doublere  Rollen  qvæ- 
stionis.  Enhver,  som  vil  hendes  Vel  og  veed,  hvorledes  det 
skuespilbesøgende  Publicum  dømmer  om  hende,  maa  fraraade 
hende  det;  derfor  har  jeg  raadet  hende  derfra,  endskjøndt  jeg 
heelt  vel  veed,  at  jeg  derfor  bagvaskes. 

1828.  Da  jeg  veed,  at  du  ikke  gjerne  vil  gjøre  Theater- 
chefen  Noget  imod,  saa  bør  jeg  lade  dig  vide,  at  det  ikke  er 
ham  kjært,  at  du  er  fraværende  ved  alle  Holst's  Prøver. 
Jeg  henstiller  altsaa  til  dig,  om  du  vil  see  ham  paa  Mandag 
i  »Hugo  v.  Rheinberg.« 

(Hertil  slutter  sig  Rahbeks  Brev  af  29.  Novbr.  1828). 

1  Jfr.  Fåtges. 

1829.  Det  gaaer  med  Striden  om  Vaudevillerne, 
som  med  Striden  om  den  indbyrdes  Underviisning ;  Partierne 
holde  sig  til  Extremerne,  det  ene  fordømmer,  det  andet  lofter 
til  Skyerne.  Jeg  herer  til  intet  Parti.  Mod  Oversvømmelser 
af  Vande  viller  skal  jeg,  saalænge  jeg  skal  have  med  det  Væsen 
at  gjere,  arbeide  ligesaa  kraftigt  som  da;  men  at  denne  Digt- 
art ikke  udelukkes  fra  den  danske  Skueplads,  vil  jeg  ogsaa 
serge  for,  indtil  jeg  maa  tie. 


Rahbeks  Breve. 

1813.  Kjære  Collin.  Dette  er  ikke  den  Seddel,  du 
ikke  fik  i  Gaar,  men  en,  som  det  du  sagde  mig  i  Gaar  om 
din  Reise,  paadrager  dig.  Jeg  er  nemlig  atter  vis  å  vis  du 
rim.  Haandværksfolk,  Reparationer  og  Satan  og  hans  gode 
Oldemoder  æder  mig  op.  Det  er  rigtignok  muligt,  at  jeg  faaer 
nogle  Penge  fra  BatNNlCH,  som  nu  har  sagt  mig,  han  vil  lade 
alle  4  Dele  af  Lexieonnet  trykke  paa  een  Gang ;  jeg  troer,  jeg 
i  saa  Tilfælde  burde  betinge  mig  Resten  af  den  første  Fjerdedeel 
af  Honoraret.  BrUnnich  har  sagt,  at  derpaa  vilde  han  bringe 
mig  mundligt  Svar.  Naar  er  det,  og  hvad  bliver  det?  Naar 
du  imidlertid  er  i  Vordingborg,  er  jeg  lige  nær  og  har  ingen 
Financeminister.  Thiele  har  nu  vel  12  Ark  Manuscript,  men 
ingen  Penge;  »Minerva«  er  ikke  i  Gang,  og  »Tilskueren«  betales 
ikke  synderlig.  Jeg  maa  altsaa  bede  dig,  helst  idag  skaffe  mig 
Noget  paa  mit  Qvartal,  hvoraf  jeg  kun  har  faaet  120  a  130  Rdl. 
Kan  du  sende  mig  det  idag  med  BoyE,  vaagner  jeg  idetmindste 
imorgen  uden  Bredsorg,  hvilket  er  mere  end  jeg  idag  har  kunnet 
sige. 

Det  krænker  mig  dybere,  end  maaskee  Nogen  kan  forestille 
sig,  &t  jeg  med  alt  det,  der  er  skeet  for  mig,  ikke  er  bjerget; 

men  jeg  kan  ikke  gjøre  mere  end  arbeide;    det  gjer  jeg  ufor- 
trøden, og  det  Værste  er,  at  man  ved  at  arbeide  invita  Minertxz 
saa  saare  let  udsætter  sig  for  at  miste  alt  Arbeide.« 
(Collin  sendte  med  Boys  49  Rdl.  6  Sk.) 

1814.  Novbr.  »Er  det  nu  galt  igjen?«  vil  du  formodenlig- 
sige,  naar  du  seer  Brev  fra  mig,  og  desværre  har  du  kun  for 
god  Grund  dertil.  At  det  i  mange  Henseender  er  skidt  med 
mig,  veed  ingen  Anden  end  du,  uden  hvem  jeg  for  lang  Tid 
siden  var  gaaet  tilgrunde;  men  at  det,  uagtet  Alt  hvad  der  er 
skeet  for  mig,  bestandig  bliver  værre  og  værre  og  maa  blive 
værre,  da  jeg  Intet  forstaaer  eller  kan  forstaae  —  er  en  Sandhed,, 
som  jeg  bestandig  har  trykket  mig  ved  at  sige  mig  selv,  og 
endmere  sige  dig,  som  med  Føie  kan  svare  med  hiin  franske 
Lovgiver:  je  détetpbre  d'un  etat,  qu'il  faut  toujours  sauver. 
Tabet  af  de  800  Rdl.,  jeg  havde  ved  »Dagen« ,  min  Gaarda 
Reparation  i  Sommer,  min  Udygtighed  under  mit  evindelige 
skrækkelige  Mismod  til  at  fortjene  Noget  udenom,  den  Om- 
stændighed,  at  BrUnnioh  kun  to  Gange  har  ladet  mig  faae 
50  Rdl.  i  Forskud  paa  det  bevidste  Lezioon  —  dette,  dent 
daglige  Pengeknibe,  de  skidt  Midler  jeg  ofte  maa  bruge  (at  sige 
oekonomisk,  ikke  moralsk  skidt),  Forestillingen  om  at  det  saaledes- 
ikke  blot  maa  blive  ved,  men  blive  værre,  holde  mig  daglig  for 
Øie,  at  det  Eneste,  der  for  mig  er  at  gjøre,  er,  naar  Kongen 
kommer  hjem,  at  søge  om  at  gaae  af  fra  min  Post,  som  de 
Baggesenske  Lumpenheder1  p.  p.  have  gjort  mig  saa  modbydelig, 
og  turde  fortære  min  Gage  som  Pension  paa  et  lettere  Levested 
i  hans  Stater,  da  jeg  ved  at  sælge  Bakkehuset  blev  solvent« 
Paa  den  anden  Side  begriber  du  let,  deels  at  jeg  nødig  gad 
være  et  Fødenød,    medens  jeg  endnu  ikke  reent  er  en  Døge- 


> Søndagen«  af  Baggesen  1814. 

nicht,  og  min  Kone  uendelig  nødig  vilde  forlade  Bakkehuset  og 
sin  hele  Vennekreds,  deels  at  ogsaa  jeg  ikke  uden  med  blødende 
Hjerte  kan  rive  mig  derfra;  at  jeg  vel,  naar  jeg  først  naaede 
den  Tid,  at  mit  Lexicon  kom  ud  —  forudsat  at  jeg  ikke  for 
at  anticipere  Pengene  maatte  sælge  det  for  en  Slik  —  for  100 
Ark  maatte  kunne  faae  Noget  til  at  bøde  paa  de  forfaldne 
Sager;  at  min  Oaard  desuden,  naar  min  Gjeld  var  funderet, 
rigelig  kunde  baade  bære  og  forrente  den,  og  at  jeg  altsaa  ved 
at  sælge  den  slagtede  den  Høne,  der  hidtil  har  i  meer  end 
een  Henseende  gjort  mig  Guldæg;  at  det  overalt  vel  endnu 
een  Gang  i  Verden  kunde  blive  bedre  for  mig  —  lutter  skjønne 
Betragtninger,  men  heller  ikke  mere.  Derimod  kan  jeg  ikke 
nægte  mig,  at  dersom  jeg  for  tre  Aar  siden,  da  den  Idee 
først  kom  op  hos  mig,  havde  solgt  Bakkehuset  og  kjøbt  mig 
et  Sted  paa  Møen,  havde  jeg  efter  al  Rimelighed  været  en 
holden  Mand  nu;  det  vilde  være  sørgeligt,  om  jeg  udsatte  dette 
Skridt  til  det  var  uundgængeligt,  og  just  af  den  Grund  ikke 
hjalp  mig;  og  nu  paa  den  anden  Side,  naar  denne  Høne  engang 
var  slagtet,  hvad  havde  man  da  at  tye  til,  naar  Noget  indtraf 
igjen. 

Det  ydmyger  mig,  at  jeg,  med  alt  det  jeg  erkjender  paa 
senere  Aar  at  være  skeet  for  mig,  ikke  er  bjerget;  men  paa 
den  anden  Side  tør  jeg  og  sige,  at  de  Indtægtstab,  jeg  i  »Til- 
skueren c,  »Minerva«  og  nu  senest  »Dagen«  har  lidt,  og  altid  i  de 
føleligste  Øieblikke,  vel  fortjene  at  kaldes  Vanheld;  at  min 
tredie  Aften  af  »Forføreren« l  var  et  sandt  flebile  beneficium  for 


1  Forføreren,  Borgerligt  Sørgespil  iSActer  af  Rahbek,  spillet  8 
Gange  1—16  April;  cfr.  Baggesens  i  »lille  Søndag  Aften«:  imaginerede 

Epilog : 

Hvis  efter  Autors  Titel:  Directeur, 

Og  Stykket  selv,  som  loved  lidt  Forførelse, 

Forventningen,  I  Koner  og  I  Møer, 

mig,  som  bogstavelig  kostede  mig  meget  meer,  end  den  ind- 
bragte; at  det  er  hverken  Ladbed  eller  Uduelighed,  der  er  Skyld 
i,  jeg  ikke  kan  fortjene  mit  Bred,  og  at,  saa  slet  Håndholder 
jeg  end  kan  være,  Overdaad  neppe  er  hvad  jeg  kan  beskyldes 
for.  Det  er  tunge  Betragtninger,  kjaw  Collin,  isår  da  jeg 
ærligen  tiløtaaer,  at  jeg  ingen  Forestilling  har  om,  at  du  kan 
gjere  videre  end  beklage  mig  og  sige:  Gjør  hvad  du  ei  kan 
lade  I  thi  at  jeg  ikke  er  baggesensk  nok  til  at  drømme  om 
nogen  anden  Kongelig  Bistand,  end  i  al  Fald  min  Afsked  med 
Pension,  haaber  jeg  du  veed.  Imidlertid  piner  og  plager  og  presser 
disse  Forestillinger  mig  saa  uafladelig,  at  jeg  ikke  kan  andet  end 
skaffe  dem  Luft,  idetmindste  ved  at  udgyde  dem  paa  Papiret 
for  dig.  Jeg  har  hele  Ugen  gaaet  og  grublet  derpaa,  men 
udsat  det  til  Leverdag  Aften,  paa  det,  om  du  skulde  see  ind 
til  mig  imorgen,  du  da  ikke  endnu  skulde  have  faaet  dette 
Brev,  som  det  vil  være  mig  ligesaa  ubehageligt  at  tale  med 
dig  om,  som  det  har  været  mig  at  skrive. 

P.  S.  Kun  dette  maa  jeg  sige  dig  endnu,  at  min  Kone 
Intet  veed  om  min  Stilling  og  mit  Forehavende,  at  jeg  vel  har 
slaaet  paa  at  sælge  Bakkehuset  og  flytte  til  Møen,  men  at  hun 
udleder  det  af  min  øvrige  Hypoohondri,  der  daglig  holder  mig 
med  Selskab,  og  at  du  altsaa,  om  du  taler  med  hende,  ikke 
indlader  dig  herpaa,  idetmindste  ikke  inden  vi  ere  enige  om 
Nødvendigheden  deraf. 

1814  d.  29.  Novbr.  »Det  er  ikke  af  Ligegyldighed  for  dit 
tro  oprigtige  Yenskab,  at  jeg  først  nu  besvarer  din  mig  saa 
kjære  Skrivelse;    men  Sagen  er  deels,   at  Løverdag  og  Søndag 


Har  fundet  lidt  vel  liden  Fyldestgørelse, 

Vi  har  vor  Hensigt  naaet.    O,  klapper  med  et  Smil  l 

Det  e?  den  første  Dag  i  Maaneden  April. 

E.  C. 

altid  passeres  paa  Landeveiene  og  ikke  tillade  mig  Samling  til 
nogen  Ting,  deels  at  min  Finaneeknibe,  saa  slem  den  end  kan 
være,  kun  er  en  Episode  i  mit  Livs  Tragioomedie,  hvis  Hoved- 
handling især  sysselsætter  mig.  Bestandig  tiltagende  ond  Lune 
har  ikke  ringe  Deel  i  jpin  Ørkesløshed  og  i  mit  slette  Arbeide, 
og  dette  er  igjen  Hovedkilden  til  min  Pengetrang;  da  nu,  for 
at  tale  med  den  gamle  Oehlenschlæger,  Virkningen  maa 
hæves,  hvis  man  vil  blive  Aarsagen  qvit,  da  Alt  hvad  man 
gjør  for  mig  evig  Intet  vil  hjælpe,  naar  jeg  Intet  kan  arbeide 
og  Intet  fortjene,  følger  det  af  sig  selv,  at  jeg,  naar  min  Saulske 
Hypoohondri  er  over  mig,  som  den  disse  Dage  har  været,  ikke 
har  Lyst  til  at  tænke  paa  Palliativer  og  Lenitiver,  der  omtrent 
forekomme  mig  som  at  skjære  et  Menneskes  Liigtorne  den  Dag 
han  skal  hænges.  Idag  staaer  det  noget  bedre  med  mig,  og 
jeg  vil  altsaa  see,  det  fornuftigste  muligt,  at  forklare  mig. 

Nr.  1  eller  Optegnelsen  af  mine  Passivs  gjemmer  jeg  til- 
sidst  og  gaaer  over  til  Nr.  2:  at  jeg  skal  underrette  min  ædle 
Kone  om  min  Stilling. 

Ejære  Collin,  det  var  ikke  den,  men  den  derved  tildeels 
foranledigede  Beslutning,  at  sælge  Bakkehuset  og  flytte,  jeg  ikke 
dengang  havde  sagt  hende;  min  Stilling  har  jeg  allerede  fra 
Novbr.  i  Fjor,  da  Grev  Ahlefeldt  flyttede  ind,  bestandig  ved- 
kjendt  mig  for  hende,  i  Anledning  af  det  feilslagne  Forsøg  at 
faae  4  Elever  i  Huset,  der  blev  til  een,  som  i  Grunden  koster 
mig  meer  end  han  bringer;  derpaa  ved  det  uventede  Tab  af 
»Dagen«.  I  treMaaneder  har  jeg  kun  tjent  33  Rbd.  og  maa 
nu  oversætte  den  Eotzebueske  Roman l  for  2  Rbd.  Arket.  Alt 
siden  vi  mistede  vor  Gardeinqvartering,  har  jeg  uafladelig  an- 
modet hende  at  spare  hvad  muligt  er,  som  egenlig  syntes  at 
kunne  indskrænke  sig  til  tre  Ting,  min  Kaffe  om  Eftermiddagen 


Leontine. 

E. 

—  thi  om  Morgenen  kan  jeg  ikke  undvære  den  —  varm  Mad 
om  Aftenen  og  den  Flaske  Viin,  der  nu  og  da  drikkes  naar 
der  er  Nogen ;  men  intet  af  disse  Forslag  har  hidtil  fondet  Ge- 
hør, da  jeg,  naar  Humeuret  ikke  er  altfor  fortvivlet,  arbeider 
om  Eftermiddagen,  da  jeg  ingen  Middagsmad  og  ingen  Frokost 
spiser,  og  Aftensmaaltidet  altsaa  er  mit  eneste,  og  da  jeg  ikke 
selv  kan  nægte,  at  det  enkelte  Glas  Viin,  jeg  nn  og  da  nyder, 
som  oftest  skaffer  mig  en  Nattesøvn,  hvis  Savn  gjor  mig  dob- 
belt uduelig  om  Morgenen.  Og  saa  veed  jeg,  at  nogle  Glas 
Viin  og  nogle  Stykker  Mad  vilde  spares,  hvis  det  lod  siggjere, 
ikke  at  besøges  uden  af  sine  virkelige  Venner;  thi  da  har 
slaaet  mangfoldig  af  paa  dine  Besøg;  den  blonde  Søsters1  Øine 
blive  efterhaanden  rare  o:  sjældne  at  see;  og  stort  flere  er  der 
ikke,  hvis  Besøg  interesserer  mig,  det  maatte  da  være  den  lige 
saa  sjældne  Mynsters.  Men  paa  den  anden  Side  er  disse 
Besøg  den  eneste  Maade,  hvorpaa  jeg,  der  aldeles  ingen  By- 
omgang  har,  nogenlunde  hænger  sammen  med  Verden  ogLitera- 
turen,  hvor  jeg  ikke  kan,  efter  min  Stilling,  blive  aldeles  frem- 
med; ogsaa  synes  min  Kone,  at  jeg  efter  en  gjennemslæbt  Dag 
kan  fortiene  en  Times  Samtale  ved  Aftensbordet,  der  er  mit 
eneste  Parlour. 

Læg  nu  til,  kiæreste  Collin,  hvor  mange  virkelige  Be- 
sparelser, endog  om  du  vil  personlige  Kniberier,  jeg  søger  at 
opveie  denne  Udgift  med,  at  jeg  aldrig  nyder  nogen  penge- 
kostende Forneielse,  at  jeg  har  trukket  mig  ud  af  alle  Selskaber 
og  Samqvem,  at  min  Stads  er  en  luvslidt  Uniform  fra  Beleirings- 
aaret,  min  øvrige  Garderobe  har  passeret  Madam  Gemsøbs 
Hænder  tildeels  flere  Gange,  at  en  gammel  Straahat  tjener 
Vinter  og  Sommer,  at  jeg  gaaer  med  lappede  og  flikkede  Støvler, 
at  jeg  kun  tre  Maaneder  af  Aaret  lægger  i  min  Kakkelovn  og 


Jfr.  Olsen  (senere  Md.  Andersen) 

E.  C. 


J 


641 

kun  fyrer  med  Qvas  og  Tørv  o.  m.  m.  Sandelig,  kjære  Collin, 
var  jeg  saa  huusholderisk  som  jeg  er  neisom  og  knap  mod  mig 
selv,  det  stod  bedre  med  mig;  ogsaa  ere  vore  ugenlige  Udgifter 
—  de  store  Udlæg  til  Vinterprovisioner  o.  s.  v.  fraregnede  — 
omtrent  40  Rbd.  hver  Uge,  altsaa  ikke  fuldt  i  gode  Penge  10 
Rbd.,  som  jeg  fra  Arilds  Tid  af  erindrer  at  være  en  god  Huus- 
moders  ugenlige  Kation« 

Altsaa,  kjære  Collin,  nu  til  min  egenlige  Status. 

Mine  Indtægter,  veed  du,  skulde  være  1350  Rbd.  S.  V., 
men  de  250  Rbd.  jeg  fra  Universitetet  har,  ere  anticiperede  for 
to  Qvartaler,  og  af  de  1000  Rbd.,  jeg  som  Theaterdirecteur  og 
i  Vartpenge  har,  kjænder  du  selv  de  bestemte  Afdrag.  For 
Langelænderen  har  jeg,  fraregnet  hvad  hans  Informationer  koste 
mig,  600  Rbd.  Navneværdi.  Bakkehusets  Indtægter  kan  jeg, 
da  jeg  har  anticiperet  to  Aar  Nathansonsk  Leie,  saasom  vi  stode 
den  Tid  i  den  Formodning  at  blive  sammen,  anslaae  at  gaae 
lige  op  med  dets  Udgifter,  saa  at  jeg  kun  beholder  fri  Huns 
tilbage.  Ved  Theatret  kan  jeg  dette  Aar  Intet  vente  at  tjene, 
da  jeg  intet  Arbeide  vil  have  betalt,  inden  at  det  bekomne 
Forskud  er  afgjort,  hvorved  jeg  dog  maa  erindre,  at  jeg  har 
en  ikke  ubetydelig  Contraregning,  som  jeg  ikke  opgjør  fer  ved 
Theatrets  Ende,  da  Alt  omtrent  vil  gaae  O.  P.  op.  Fremdeles 
har  jeg  mine  Samlinger  til  mitLexicon  indtil  Artiklen  scenisk; 
pro  arrha l  har  jeg  herpaa  faaet  100  Rbd.  N.  V.  Bliver  det 
bedre  med  Humeur  og  Hoved,  kan  dette  Arbeide  ikke  noksom 
beskjæftige.  Lykkes  da  de  Forelæsninger,  jeg  med  Nybrup 
begynder  efter  Nytaar,  bliver  vel  og  der  en  Itber  vendxbUU; 
men  Sagen  er  kun,  at  jeg  selv  kommer  mig ;  thi  naar  vi  mangle 
os  selv,  mangle  vi  Alt. 

Herimod  ere  mine  Passi va:  700  Rbd.  N.  V.  Jedegjeld  hos 


1  Som  Haandpenge. 

E. 

to  skikkelige  Jøder,  der  ikke  have  snydt  mig;  derimod  350  og 
279  hos  en  Kiæltring,  som  paa  den  gemeneste  Maade  har  mis- 
brugt  min  falske  Undseelse  til  at  afsteie  mig  ublu  Fornyelser, 
for  at  ikke  Frits  og  andre  slige  Naboer  skolde  hare  vore 
Mellemhandlinger.  Det  er  egenlig  den  største  oekonomiske  Synd, 
jeg  har  at  bebreide  mig,  da  jeg  i  halvandet  Aar  har  ladet  mig 
saaledes  snyde  af  ham.  Dette  er  især  min  trykkende  Gjeld. 
Fremdeles  skylder  jeg  Kammerraad  Bat  250  Rbd.,  som  han  har 
været  saa  honnet  at  have  Taalmodighed  med. 

Paa  min  Bygmesters  Regning  har  jeg  afdraget  300  Rbd. 
N.  V. ;  omtrent  ligesaameget  er  vel  tilbage. 

At  jeg  d.  18de  Novbr.  1812  af  den  blonde  Søster  modtog 
1000  Rbd.  D.  K.,  —  som  ellers  Fanden !  havde  taget  —  og 
at  jeg  aldrig  har  kunnet  faae  hende  til  at  modtage  Noget  deraf, 
saa  tit  jeg  endog  har  tilbudet  hende  det,  har  jeg  sagt  dig. 
Men  at  det  nu  bør  og  maa  afgjøres,  er  ligefrem,  skjøndt  jeg 
ikke  veed,  hvad  det  efter  Billighed  nu  er. 

Plukgjeld,  Regningsgjeld,  Boggjeld  o.  s.  v.  maa  jeg  anslaae 
til  600  Rbd.  N.  V. 

Hertil  kommer  hvad  jeg  hår  oppebaaret  af  dette  Qvartal, 
og  at  jeg  i  disse  Dage  atter  trænger  forskrækkelig,  at  jeg  alt- 
saa  i  næste  Qvartal  Intet  faaer,  og  at  altsaa  din  Yttring  om 
at  reddes  31.  Deobr.  for  at  være  lige  nær  d.  lste  Januar  fuld- 
kommen passede. 

I  Bakkehuset  staaer  foruden  Bankens  Prioritet  4180  Rbd. 
S.  V.  fra  Oberfbrmynderiet,  2300  Rbd.  anden  Prioritet  hos 
Kongen,  1000  Rbd.  tredie  Prioritet  hos  Fonden  ad  usus  publicos. 
Det  er,  som  jeg  ikke  begriber,  kun  taxeret  til  15000  Rdl., 
da  det  før  Krigen  var  assureret  til  12500  Rdl.  og  siden  den 
Tid  ikke  forværret.     Mit  Indbo  er  assureret  for  3600  Rdl. 


Fdn.  5.  Jan.  1813. 

E.  C. 

Hvad  du  siger  om  Vanskeligheden  af  at  faae  Afsked  som 
Theaterdirecteur,  er  fra  Collinsk  Synspunct,  som  Da  veed  og  at 
være  min,  in  genere  aldeles  sandt;  men  in  specie  vilde  jeg  dog 
finde  det  besynderligt,  om  man  efter  9  Aars  Tjeneste  vilde 
nægte  den  eneste  Direeteur  der  —  Hauch  undtagen  —  har 
bestilt  noget,  hvad  man  har  tilstaaet  ikke  blot  Thaakup  og 
Baggesen,  men  endog  Sames  fik.  Imidlertid,  Spørgsmaalet  er 
blot:  kan  jeg  blive  her?  thi  da  maa  og  vil  jeg  vedblive  at 
være  Theaterdirecteur ;  en  anden  Sag  var,  om  jeg  ingensteds  i 
Kjøbenhavns  Omegn  skulde  kunne  finde  Fred  uden  i  Peblingesøen. 

Jeg  haaber,  kjære  Collin,  du  af  dette  Brevs  Længde, 
Udførlighed  og  Fuldstændighed  vil  see,  at  jeg  ikke  har  været 
utaknemmelig  nok  til  at  tie,  fordi  jeg  i  mindste  Maade  mis- 
billigede hvad  du  havde  skrevet,  om  jeg  endog  i  Eet  og  Andet 
tænker  anderledes.  Tvertimod  erkjender  jeg  i  det  Alt,  enten 
du  saa  er  i  Stand  til  at  udrette  Noget  for  mig  eller  ikke,  min 
sande  og  inderlige  Ven,  som  jeg  stedse  skal  paaskjønne,  skjøndt 
jeg  vel  neppe  nogensinde  faaer  Leilighed  til  at  vise  Gjengjeld. 
Nøies  da  med  min  broderlige  Tak. 

1814.  31.  Deebr.  Hvor  overrasket  og  hvor  taknemmelig 
jeg  er  for  det  mig  igaar  ved  A.  Boye  Tilsendte  og  for  dit 
medfølgende  Brev,  kan  jeg  ikke  sige  dig;  saaledes  ventede  jeg 
det  paa  ingen  Maade.  Det  er  mit  inderlige  Ønske  og  skal 
være  min  Bestræbelse,  at  —  om  ikke  fortjene,  dog  aftjene  hvad 
jeg  ved  denne  Leilighed  skylder  dig,  Møsting  og  Frederik  VI, 
hvis  Navn  jeg,  som  du  veed,  af  inderste  Hjerte  føier   til  Eders. 

At  jeg  ikke  under  nogen  anden  Betingelse  nogensinde  vilde 
taget  min  Afsked  som  Theaterdirecteur,  uden  at  det  var  blevet 
mig  umuligt  at  komme  Ejøbenhavn  nærmere  end  i  det  Høieste 
til  Stadsgraven  eller  Peblingesøen,  for  hvilke  Retirader  min  Kone 
virkelig  begyndte  at  frygte,  jeg  havde  en  Slags  Forkjærlighed, 
bør  jeg    dog   sige    dig,    at  jeg    altsaa    aldrig   vilde  have  søgt 

Afsked  for  at  være  ørkesløs  og  nyde  Pension,  som  jeg  overalt 
ikke  elsker,  men  blot  for  at  kunne  tage  Afsked  fra  Kjøbenhavn, 
og  at  f.  Ex.  en  af  mine  Yndlingsdrømme  var,  at  Herlufsholms 
Rectorat  skulde  blive  ledigt;  men  at  jeg  nu,  da  jeg  kan  med 
Ære  og  Glæde  blive  i  Kjøbenhavn,  ogsaa  tro  og  virksom  bliver 
paa  min  Post,  er  hvad  jeg  vilde  foragte  mig  selv  hvis  jeg  be- 
høvede at  forsikkre  dig. 

At  jeg  er  færdig  med  mine  Gollectanea  til  min  Ordbog, 
at  jeg  har  contraheret  med  A.  Seidelin  om  to  Bind  samlede 
Digte,  at  Ugebladet  »Tilskueren«  begynder  paa  Løverdag  og 
mine  Forelæsninger  med  Nyerup  paa  Tirsdag  otte  Dage,  at 
ogsaa  andet  literarisk  Pillearbeide  er  under  Ventilation,  er  dig, 
mener  jeg,  det  bedste  Beviis,  hvorledes  jeg  arbeider  og  paa- 
skjenner  hvad  der  skeer  for  mig,  og  hvorledes  jeg,  reist  ved 
Vennehaand,  ærlig  stræber  at  holde  mig  oppe. 

Siig  mig  endelig,  hvor  Møsting  boer  og  hvad  Tid  man  kan 
finde  ham. 

E.  Skr.  Hvis  Qvitteringen  eller  Beviset,  hvad  du  vil 
kalde  den,  ikke  er  rigtig,  kommer  det  af,  at  jeg  ikke  rigtig 
forstod  dit  d:  og  N.  N. 

1815.  29.  Novbr.  Uagtet  jeg  er  overbeviist  om,  kjæreste 
Collin,  at  de  to  Ord,  jeg  paa  Vesterbro  sagde  dig,  var  nok, 
og  mere  end  der  behøvedes,  til  at  du  gjør  hvad  du  kan  og 
saasnart  du  kan,  hvis  du  kan  .  .  .  maa  jeg  dog  skriftlig  lidt 
udførligere  plage  dig,  saa  suurt  det  endog  falder  mig. 

Jeg  maa  da  sige  dig,  at  jeg  d.  20de  October  talte  med 
din  ædle  og  eiegode  Chef  og  klagede  ham  min  Nød,  og  at 
han,  uagtet  han  vedgik,  det  satte  ham  i  Forlegenhed,  lovede 
mig,  jeg  skulde  blive  hjulpen.  Fra  den  Tid  af  og  indtil  nu 
har  jeg  holdt  tre  Jøder  med  Snak,  da  jeg  ikke  mere  kan  kjøbe 
deres  Taalmodighed  for  den  uhyre  Priis,  det  har  kostet  mig. 
Denne  forgaaer  dem  og  nu,    og    den   ene   af  dem,    som  dog  er 

den  skikkeligste,  var  idag  insoient  nok  til  at  søge  mig  i  Theater- 
directionen;  en  anden  har  overdraget  sin  Fordring  til  en  christen 
Jøde,  en  Beg.  qv.  T.,  som  i  Søndags  sendte  mig  en  hidtil 
kun  af  Navn  bekjendt  Kjæltring,  en  Justitsraad  K.  paa  Halsen, 
der  imidlertid  var  meget  høflig  dengang.  Hertil  kommer  endnu, 
at  jeg  er  mindet  om  dette  Aars  Skatter,  og  at  jeg  alt  for  nogen 
Tid  siden  havde  den  Fornøielse  at  betale  forrige  Aars  Paa- 
Æskning  af  Birkedommer  B.,  der,  som  du  veed, 
»har  Tazt  paa  sin  Medlidenhed«. 

Alt  dette  siger  jeg  naturligviis  blot  dig;  og  troer  jeg  gjerne, 
at  herved  Intet  er  at  gjøre;  men  skal  der  Noget  gjøres,  maa 
det  skee  snart;  det  ellers  aldrig  skeer.  Kom  det  blot  an  paa 
at  sulte  eller  slide,  skulde  jeg  ikke  atter  bebyrde  dit  Venskab, 
den  eiegode  Møstinos  Bevaagenhed  eller  Naade;  men  uden 
Hjelp  og  snar  Hjelp  er  jeg  uden  Redning  forloren;  og  tillad 
mig  at  prale  lidt.  Det  kommer  mig  for,  som  den,  der  under  slige 
Omstændigheder,  med  daglig  Brødsorg,  aldrig  forresten  en  glad 
Time,  ingen  tænkelig  Opmuntring  i  Verden,  dog  kan  skrive  »Til* 
skueren«,  vedligeholde  »Minerva«,  udarbeide  et  maaskee  classisk 
Værk  over  Holberg  og  oversætte  » Wallenstein« ,  og  derhos 
gjør  Hundrede  Slags  TræUearbeide  for  en  Nødskilling,  kunde 
dog  maaskee  have  Adkomst  til  at  hjelpes  af  en  Nød,  som  ikke 
Ladhed  eller  Luzus  —  end  sige  Liderlighed  —  men  Tidernes 
Trængsel  og  Tab  paa  Tab  fra  1.  Jan.  1809  indtil  i  Fjor 
Sommer,  har  styrtet  ham  i.  Haud  facile  emergunt,  qvorum 
conatibus  obstat  res  angusta  domi. 

Du  spurgte  mig,  om  1000  Bbd.  S.  V.  redder  mig;  bog- 
stavelig talt:  nei,  saameget  mindre,  som  jeg  ikke  veed,  hvad 
det  udgjør  i  N.  V.;  imidlertid  vilde  det  hjelpe  mig,  saa  jeg 
ikke  gik  tilgrunde.  D.  19de  October  kunde  1200  Bbd.  S.  V. 
have  reddet  mig;  nu  skulde  egenlig  2500  Bbd.  N.  V.  dertil; 
men  det  forstaaer  sig,  jeg  er  ikke  ublu  nok  til  at  forlange  det 
Umulige,  og  indseer,    at  naar  jeg  saaledes  bliver  hjulpen,    er 

det  min  Pligt  at  redde  mig  selv.  Min  Jødegjeld  er  o.  200O 
Rbd.  Hovedsagen  er,  at  jeg  kommer  paa  chriøten  Jord,  før 
ikke  at  komme  i  den  før  Tiden. 

Forlad  mig,  kjære  Collin,  at  jeg  skriver  dette  til  dig, 
men  du  er  det  sidste  Menneske,  der  er  blevet  mig  tilbage, 
som  jeg  kan  sige  Noget  til;  hvad  end  Udfaldet  bliver,  skal  jeg 
aldrig  glemme  hvad  alt  er  skeet. 

1815.  1.  Deebr.  Hermed  kjære  Collin  mit  Skjøde  næst 
min  inderligste  Taksigelse,  som  da  ikke  bedre  kan  modtage  og 
jeg  paaskjenne  end  ved  at  sige  dig,  atjegidag,  da  jeg  gav  Alting 
tabt,  ikke  saae  Andet  for  mig  end  det  Dilemma,  enten  at  sælge 
Bakkehuset,  som  vilde  være  at  give  min  Kone  Hjertestødet, 
og  som  i  disse  Dage  har  knebet  mig  med  gloende  Tænger, 
hvergang  jeg  saae  og  hørte  hende  sysle  med  smaa  Blomster- 
arrangements for  næste  Aar  —  eller  lade  Eder  Andre  o:  dig 
sælge  det  efter  mig,  for  ikke  at  see  paa,  hvor  det  smertede 
hende.  Reddet  over  og  uden  min  Formodning,  skal  jeg  an- 
vende mine  øvrige  Dage  til  at  du  —  og  hvo  ellers  har  Deel 
deri  —  skal  have  Glæde  deraf. 

Atter  over  Forventning  hjulpen  vover  jeg  at  troe  paa 
Redning  og  skal  velsigne  dig  alle  de  Dage  jeg  lever.  — 


I  Sommeren  1816  og  1817  boede,  som  tidligere  bemærket, 
vor  Familie  paa  Bakkehuset.  Fra  denne  Tid  findes  ingen  Brev- 
vexling,  med  Undtagelse  af  et  enkelt  under  Collins  Fraværelse 
i  Jylland.  Stemningen  er  nu  en  ganske  anden;  det  synes,  at 
Rahbek  endelig  er  blevet  ganske  fri  for  oekonomiske  Sorger; 
for  min  Erindring  fra  hiin  Tid  staær  Bakkehuset  i  vedvarende 
Solskin.     Det  omtalte  Brev  fra  Rahbek  lyder  saaledes: 

1816.  12.  Julii.  Kjære  Collin.  I  den  Forvisning,  at 
Du  i  Jydepotters  Land,  som  jeg  i  denne  Sommer  af  mit  inderste 
Hjerte  hader  og  bander,  alt  iblandt  tænker  tilbage  paa  Bakke- 
huset, og  ogsaa  paa  mig,  tager  jeg  Pennen.  Nyt  erfarer  jeg 
herude  endnu  mindre  end  nogensinde,  da  du  ikke  er  her;  og 
det  Gamle  er  ved  det  Gamle.  Dog  talte  jeg  igaar  med  Pram, 
der  —  efter  sin  Beretning  —  havde  været  hos  Kongen  i  An- 
ledning af  sin  Ansegning  og  —  som  det  lod  —  i  det  Sted 
skjældt  ham  Huden  fuld  for  sin  Afsættelse,  hvorover  han  er 
forskrækkelig  vred l ;  om  nu  just  det  er  den  beqvemmeste  Maade 
at  faae  hvad  man  sager,  skal  jeg  ikke  sige.  Baggesen  har  i 
et  nyt  Hefte  af  »Danfana«  sat  en  dansk  Oversættelse  af  det 
meget  omtalte  Digt  til  »Ida«,  tilligemed  en  idetmindste  over- 
flødig Note  angaaende  min  Kones  endmere  omtalte  Afskrift. 
Oehlenschljbger  har  til  den  ny  Udgave  af  »Freias  Alter«  sat 
en  meget  fornem  Fortale,  som  imidlertid  ikke  fandtes  i  Theater- 
directionens  Exemplar,  hvori  det  vel  fornemmelig  skal  synes  at 
gaae  ud  over  Baggesen,  men  hvori  dog  min  Binghed  ogsaa 
faaer  sin  Part.  En  latterlig  Strid  er  begyndt  her  mellem  Blok 
TexBN,  der  i  Statens  Gjeldsfængsel  har  skrevet  en  Fabel  om 
en  Ko  og  en  Fod,  og  en  Procurator  Kofod,  der  har  »sat 
ham«  og  nu  lægger  Sag  an  imod  ham. 

Jeg  er  bleven  afbrudt  ved  at  ærgre  mig  over  Oehlen- 
schlægers  moderne  Børn,  der  vare  uvorne  i  min  Hauge,  hvor 
jeg,  næst  Sviin,  Intet  nådigere  seer  end  uopdragne  Unger,  ved 
at  spise  til  Middag,  ved  at  være  ufortrøden  o:  pille  Jordbær, 
og  ved  at  expedere  Gorrecturen  paa  »Tilskueren«,  og  tager  nu 
atter  Pennen,  skjøndt  intet  Scribile  siden  den  Tid  har  tildraget 
sig.  Jeg  seer  gjerne  ind  til  Dine  (som  sandelig  ere  nogle 
velsignede  Mennesker  og,  som   alle  Bakkehuusmennesker  i  Aar 


1  Ved  Oekonomi-   og  Commerce-Collegiets    Ophævelse  fik  Pram 
Afsked.  E.  C. 

hjertensglade  herude)  een  Gang  om  Dagen;  særdeles  blev  norske 
Boye  og  jeg  meget  fidele,  og  jeg  synes,  ban  arter  sig  godt; 
skjendt  det  kan  nok  være,  at  han  stikker  Fingrene  i  Gulvet 
og  lagter  hvor  han  er1.  Jeg  længes  nn  efter  at  Boye  den 
danske  skal  bringe  dem  Brev  fra  dig.  Det  ligger  mig  paa 
Hjertet  at  vide,  om  du  træffer  den  blonde  Søster;  som  det 
lader,  er  det  temmelig  Skik  og  Brag  i  Aalborg  at  gjøre  meget 
af  hende2. 

Jeg  fik  nu  den  Nyhed,  at  da  har  skrevet  fra  Haderslev 
—  hvor  jeg  skal  bede  dig  vogte  dig,  at  du  ikke  kommer  til 
at  drikke  Dos  med  Bøddelen  fra  Slesvig,  som  hændtes  min 
gode  Yen  Gert  Westphaler.  Denne  Aargang  af  »Tilskueren« 
har  jeg  tilegnet  Malling,  ligesom  Møsting  den  i  Fjor,  og 
kunde  jeg  endog,  ligesom  Johan  v.  Ehrenpreib,  et  Par  Aar 
endnu  blive  ved  mine  M-er,  da  idetmindste  Frits  Moltke 
neppe  tog  det  ilde  op,  om  jeg  tilegnede  ham  en  Bog,  hvad 
Godske  har  forbudt  mig.  Jeg  gad  nu  vide,  hvad  Louise 
Augusta  siger  til  Tilegnelsen  af  Holberg.  Apropos:  i  Fjor 
fandt,  jeg  veed  ikke  hvem,  at  første  Bind  af  Holbergbogen  var 
en  Discretion  værd  af  Fonden  ad  usus  publicos;  den  skulde  vel 
ikke  falde  paa  samme  Griller  i  Aar?  —  Jeg  har  i  en  snever 
Vending  rykket  en  Artikel  af  det  Brunnichske  Lexicon  ind  i 
»Minerva«  og  derved  næsten  bestemt  mig  til,  ikke  at  lade  mig 
imponere  af  den  moderne  skolastiske  Ritual,  men  skrive  det, 
som  mig  naturligst  er,  omtrent  som  Voltaires  Diet.  philoa. 
eller  som  Marmontels  Elémens  de  litterature,  mere  en  Læsebog, 


1  Meningen  af  denne  besynderlige  Sætning  kan  ikke  være  andea 
end  den,  at  han  opførte  sig  saa  behageligt,  fordi  han  netop  paa  den 
Tid  gjorde  Cour  til  min  Søster  Marie;  han  fik  hende  da  ogsaa. 

E.  C. 

7  Jfr.  Olsen  gav  i  denne  Sommer  Gjæsteroller  i  Jylland. 

E.  C. 

der  kan  læses  til  Nød  for  Morskab,  end  en  Lærebog,  som  Ingen 
læser.  Jeg  har  overalt  faaet  Lyst  til  at  bestille  Noget  igjen, 
og  jeg  vil  sige  dig  i  Fortrolighed,  at  dersom  dn  og  Møsting 
havde  ladt  mig  salte  ihjel,  hvilket  I  saa  magelig  havde  kunnet, 
som  at  kløe  Jer  i  Eders  Hoved,  saa  havde  jeg  neppe  faaet  den 
Lyst.  Gjor  jeg  altsaa  Noget  som  dner,  kan  I  takke  Jer  selv 
for  det.  — 

Hils  nu  hvem  du  af  mine  gamle  Venner  finder,  men  først 
og  sidst  Valborg,  det  er  adlagt  den  blonde  Søster,  om  dupaa 
din  Reise  mødes  med  hende.  Jeg  har  skjældt  hende  Huden 
fald,  for  det  du  var  reist,  og  jeg  kunde  let  mide  paa  at  gjøre 
det  samme  ved  dig,  for  hendes  Reise. 

Nu  kom  dit  Brev,  og  din  Kone  meddeelte  mig  deraf 
qvantum  satisy  hvoriblandt,  at  du  ligesom  d.  bl.  S.  i  Hjemvee 
faae  hvad  Eders  Gjerninger  fortjene. 

Din  uforanderlige  Rahbek. 


Der  er  nu  et  langt  Spring  i  Brewexlingen ;  den  begynder 
atter  med  Theaterperioden,  hvor  Forholdet  mellem  Rahbek  og 
min  Fader  var  og  maatte  være  et  ganske  andet,  i  Henhold 
til  hvad  jeg  i  Indledningen  har  bemærket  herom. 

1821.  Kammerherren  har  sendt  mig  et  Ombudsbrev  fra 
dig,  hvori  du  foreslog,  at  Seoretair  Printzlau  skulde,  ligesom 
de  øvrige  Embedsmænd,  være  ude  af  Directionsmøderne,  indtil 
han  blev  beordret.  Jeg  er  aldeles  enig  med  dig  og  troer  i 
ældre  Dage  at  have  fortalt  dig,  at  jeg  meer  end  een  Gang 
over  det  høie  Sprog,  Dhr.  Embedsmænd  tillod  dem  i  Directionen, 
har  reist  mig  og  sagt  *  da  jeg  seer,  Mødet  er  hævet,  gaaer  jeg. 
Kun  ønskede  jeg,  man  vendte  det  om  og  sagde:  samtlige  Em- 
bedsmænd,   Secretairen   iberegnet,    ere  tilstede  ved  Directionens 

Forhandlinger  og  komme  ikke  ind  uden  at  være   kaldte  eller 
meldte.      At,    som    da   sidst   ymtede    om,    vore   Vægge    blive 
tættere,    naar  Printzlau   ikke  er  tilstede,    kan  være;    men 
tætte  blive  de  ikke  derfor.     At  det  f.  Ex.  ikke    er  af  ham 
man  har  erfaret,    at  Rødhætten  ved  dig  er  bragt  i  Forslag,  vil 
da  være  overtydet   om,    naar  jeg  siger  dig,    at  jeg  nu  har  Be- 
viis  i  Hænderne  for  hvad  jeg  altid  har  været  overbeviist  om, 
at  den  os  vedkommende  Artikel  er  af  Dr.  J.  K.  H.     Vel  siger 
den  mellem  dig  og  mig  Intet,  vel  veed  vi  begge,    at  det  ikke 
er  for  at  see  mig  paa  Fingrene  at  da  bringer  Noget  i  Forslag, 
som  ikke  er  min  Mening,  og  at  jeg  ikke  finder  mig  forpligtet 
til  at  opgive  min  Mening  derfor;  det  er  denne  Maade  at  tænke 
og  handle  paa,    som  jeg  anseer  som  det  fasteste  Baand  i  vort 
mangeaarige   gjensidige  Venskab;    imidlertid    er    det  dog    uden 
Tvivl  dig  som  mig  imod,    at  see  det  paa  den  Maade  bragt  for 
Publicom,    og  at  man  saaledes  adpeger  mig  som  den,   din  Ind- 
trædelse især  maa  fortrædige  og  forbløffe.    Beeken,  som  sendte 
mig  Bladet  med  Anmodning  om  at  bidrage   dertil,    og  som  jeg 
gav  til  Svar,    at  jeg  ikke  meget  kande   friste«  dertil,    da  det 
første  Blad  indeholdt  et  mærkeligt  Sted,    som  er  adslettet,    da 
det  efter  Sigende  skal  angaæ  Oehlenschlæger  og  ikke  mig. 
Imidlertid  behøver  jeg  ikke   at  sige    dig,    at  jeg  ikke  er  saa 
omskindet,  at  det  skolde  svide  meget  til  mig,  at  man  har  sagt, 
jeg   var   for    god  Dramaturg    til    at    kunne    være  Directeor  og 
Censor;    kan  at  Publicom  gjennem  Statsvennen  skal  under- 
rettes om  vore  Directionsfbrhandlinger  og   disse  fremstilles  der, 
ligesom  hos  Relegatus  Proft1  i  et  falsk  Lys,  fortryder  mig. 
Dog  ogsaa  dette  ter  mulig  blive  bedre  i  Fremtiden. 


1  I  Anledning  af  at  Proft  i  et  satirisk  Digt  nævnedes  som  et  af 
de  tre  > Sandheds-Lys <  i  Staden,  sagde  Rahbek:  >det  er  Skade,  at  der 
er  en  Tyv  i  Lyset,  c 

B.  C. 

Men  skolde,  naar  Secretairen  kommer  ud  af  Direotionen, 
ikke  en  egen  Direotionsprotoool  indrettes,  hvor  vore  Beslutninger 
m.  m.  skulde  staae?  Saalænge  een  Beslutning  blev  taget  og  ud- 
færdiget ved  Bordet,  og  aldeles  det  modsatte  besluttet  og  bragt 
i  Udførelse  udenfor  Dørene,  var  vistnok  en  saadan  Protoool  en 
Uting;  saalænge  man  for  et  Syns  Skyld  delibererede  om  5  og 
10  Daler  og  antog  Udlændinge  som  Siboni  med  store  Lønninger 
og  Emolumenter  uden  Deliberation ;  saalænge  man  fra  Direotionen 
tilskrev  Hyrden  af  Tolosas  Forfatter,  at  Stykket  iaar  ikke 
kommer  til  at  gaae,  og  umiddelbar  derpaa  sender  Md.  A. 
privat  Bud,  at  hun  maa  afgive  sin  Rolle,  paa  det  det  kan 
komme  til  at  gaae,  kunde  en  saadan  Protocol  ikke  være  andet 
end  et  sort  Bræt  til  at  opslaae  Directionssottiser  paa. 
Ingemann  bragte  mig  iovergaars  sin  Magnetismus. 

Og  nu  til  Slutning  nok  engang  hjertelig  velkommen. 
Skulde  du  endog  bringe  sex  røde  Hætter  i  Forslag,  endog  i 
sex  Gange  sex  Punkter  af  min  dramatiske  Troesbekjendelse  af- 
vige fra  mig  og  seire  over  mig;  skulde  du  endog  aldrig  træde 
frem  uden  med  Jfr.  Brenøe  i  den  ene  Lomme  og  Hr.  Nielsen 
i  den  anden,  ligemeget!  Du  taler  efter  din  Synsmaade  og  jeg 
efter  min,  og  ingen  af  os  vil  Andet  end  det  gavnlige  og  gode. 
Altsaa  hjerteligen  velkommen. 

Jeg  har  troet,  at  det  sømmede  os  begge,  ikke  paa  nogen 
Maade  at  have  Udseende  af  at  stikke  Hovederne  sammen  eller 
lægge  Raad  op  med  hinanden;  derfor  har  jeg  forsætlig  holdt- 
mig  til  Side  i  denne  Tid.  Mulig  var  det  rigtigst,  at  du  i 
Morgen  ved  Mødets  Begyndelse  mundlig  gjentog  dit  Forslag, 
maaskee  i  den  af  mig  foreslagne  Form,  da  jeg  rigtignok  føler, 
at  f.  Ex.  Printzlau  ligesaalidt  som  nogen  Anden  bør  være 
tilstede  ved  den  Nasse,  som  Sieur  Funch  skal  modtage.  — 

1821.  28  Sept.  Da  det  igaar  Aftes  offentlig  er  sagt  paa 
Theatret,    at  Proft    skulde    have   fri  Adgang   flere   Steder    i 

Skuespilhuset,    ønskes,    at  det  maatte  blive  undersøgt,  hvorvidt 

dette  for  Directionen  saa  graverende  Rygte  ved  mulig  Misforstand 

eller  Gollusion  af  nogen  underordnet  Betjent  skulde  have  nogen 

Grund. 

K.  C.  R. 

(Paategnet):  Jeg  foreslaaer,  at  Overoontrolleuren  faaer  en 
skriftlig  Befaling,  at  vaage  over  at  saadan  Mislighed  ikke  finder 
Sted.  Hr.  Khr.  Holstein  har  opdaget,  at  Zincks  Kone 
endnu  gaaer  i  Pladslogen;  dette  maa  forebygges. 

1822.  Kjære  Collin.  Hoslagte  Betænkning  over  de 
tvende  medfølgende  Dahlénske  Balletprogrammer  lagde  jeg  ikke 
i  Portefeuillen,  da  jeg,  fra  det  Øieblik  min  Betænkning  var 
skrevet,  havde  besluttet  at  sende  den  til  dig,  at  du  kunde  gjøre 
med  den  efter  Tykke,  en  Beslutning,  som  jeg,  efterat  have  læst 
Enden  af  Svaret  i  Aftenbladet  paa  Kruses  Brandskrig  —  som 
Ingen  kan  have  skrevet  uden  du  —  endmere  bestyrkedes  i. 

Man  fortæller  om  vor  afdøde  Yen  Pram,  at  han  paa 
Reisen  til  Vestindien  bestandig  skændtes  med  Capitainen  om 
at  denne  styrede  gal  Cours.  DetExempel  vilde  jeg  saameget 
nødigere  efterfølge,  som  jeg  er  overtydet  om,  at,  om  der  end 
havde  været  Noget  i  hvad  Pram  paastod,  det  vilde  være  gaaet 
endnu  galere,  hvis  Capitainen  i  sin  Styring  vilde  taget  Hensyn 
paa  hans  Indvendinger.  At,  efter  mine  Begreber,  den  Cours, 
vor  Skueplads  nu  styrer,  ikke  er  den,  jeg  vilde  vælge,  er  saare 
naturligt.  Meget,  du  finder  nyttigt,  er  ikke  efter  mit  Bestik; 
at  jeg,  efter  min  Maade  at  tænke  paa,  Intet  lægger  i  Veien  derfor,  er 
hvad  jeg  skylder  —  ikke  dig  eller  vorefleersidige  personlige  Forhold 
—  men  Tingen,  der  er  os  betroet;  saalænge  vi  trække  til  een  Side, 
komme  vi  idetmindste  frem  i  een  Retning;  trække  vi  hver  til  sin, 
komme  vi  ingen  Vei  og  splitte  vel  den  stakkels  Machine  ad,  der 
er  imellem  os. 

Dette    er    den    Overbeviisning,    jeg    handler    efter.      Men 

synder  jeg  derimod,  naar  jeg,  som  her  ved  denne  Leilighed,  ved- 
gaaer,  at  jeg  ikke  er  enig  med  Alt  hvad  jeg  er  enig  t?  at  jeg 
ønskede,  Skuepladsen  gav  den  indre  Sands  mere  og  de  ydre 
Sandser  mindre  ?  at  jeg  vedgaaer  min  Tvivl,  om  vi  virkelig  ikke 
betale  vore  saakaldte  gode  Aftener  for  dyrt,  og.  det  baade 
umiddelbar  ved  det  de  koste,  og  middelbar  ved  det  Ittcrum 
cessan*,  der  finder  Sted  de  øvrige  Aftener,  hvor  vi  ikke  sætte 
saadan  Madding  paa  Krogen.  Jeg  veed,  disse  mine  Indvendinger 
gjøre  for  Øieblikket  hverken  fra  eller  til;  det  vil  gaae  som  det 
gaaer  alligevel,  og  maaskee  jeg  ikke  engang  torde  eller  borde 
ønske,  at  de  sattes  i  Værk;  men  er  det  derfor  heller  ikke  min 
Pligt  at  bringe  dem  i  Overveielse? 

Sandelig  I  jeg  ter  vel  paastaae,  at  jeg  endog  for  Mænd, 
dem  jeg  ikke  ærer  som  dig,  ikke  var  nogen  inoommod  eller 
chicanerende  Collega;  men,  om  jeg  end  ikke  attraaer  eller 
stræber  at  sætte  mine  Ideer  igjennem,  skal  jeg  derfor  fornægte 
dem?  kan  jeg  forsvare  det  for  mig  selv,  for  ham,  der  med  Tillid 
betroede  mig  den  Plads,  jeg  beklæder,  forsvare  det  for  de  Grund- 
sætninger, jeg  saa  længe  og  saa  stadig  har  offentlig  hyldet? 

Seel  disse  Betragtninger  forelægger  jeg  dig,  idet  jeg  til- 
sender dig  den  medfølgende  Betænkning ;  finder  du  det  mindste 
deri,  som  du  misbilliger,  hvilket  naturligviis  er  noget  Andet, 
end  at  du  dissenterer  derfra  —  gjør  da  det  Hele  uden  Betænk- 
ning til  Intet.  Jeg  har  slet  ingen  Drift  at  opkaste  mig  til  en 
unyttig  og  fortrædelig  Opposition,  og  især  ingen  Lyst  til  — 
endog  alle  personlige  Hensyn  tilsidesatte  —  at  fortrædige  dig  et 
alt  i  sig  selv  noksom  fortrædigende  Arbeide,  som  du  af  uegen- 
nyttig Gavnelyst  har  bebyrdet  dig  med,  medens  du  hverken 
fattedes  møisomt  eller  uangenemt  Arbeide  i  Forveien. 

Bu  har  saameget  at  tage  vare,  at  jeg  ikke  vil  umage  dig, 
enten  med  noget  skriftligt  eller  mundligt  Svar;  gjør  blot  ved 
hosfølgende  Betænkning  som  du  vil;  det  er  alt  det  Svar  jeg 
behøver  og  forlanger. 

Tillige  boslægger  jeg  dig  det  sidste  Norner  af  »Ståtsvennenc, 
hvori  ligefrem  siges,  en  vis  Lassen  (formodenlig  Eieren  af  Huset 
i  Kannikestræde)  at  have  leiet  sit  Hans  nd  til  Privatforestillinger, 
hvorved  foregaae  Uordener,  og  at  det  saaledes  ved  en  vis  for- 
henværende Skuespillerindes  Forestilling  har  været  Tilfældet 
Fastelavns  Mandag.  Jeg  ønsker  ikke,  at  der  officielt  maatte 
røres  derved;  men  skulde  det  dog  ikke  være  godt,  at  vor  gode 
Yen  Politimesteren  gjordes  opmærksom  derpaa  og  gav  ved- 
kommende Vært  en  alvorlig  Advarsel.  Forøvrigt  finder  jeg  den 
Maade,  hvorpaa  dette  er  denonceret,  saa  lumpen,  at  jeg  blot  for 
den  Sags  Skyld  ikke  ønsker,  vi  offioialiter  skulde  røre  derved, 
ligesom  jeg  ogsaa  nødig  vilde  bringe  den  arme  Tøs  eller  Kjær- 
ling,  som  havde  havt  Forestillingen,  i  Uleilighed.  Paa  den 
anden  Side  kunde  det  imidlertid  dog  ogsaa  være,  at  dersom  vi 
slet  ikke  gjorde  Noget  derved,  Forgemaksøretuderne  torde  gjøré* 
megen  Vrøvl  efter  Sædvane  af  ingen  Ting. 

Undskyld  nu  dette  Brev  og  Isos  det  med  den  Overtydning, 
at  det  ikke  var  skrevet,  hvis  der  var  den  Mand  i  Danmark, 
hvis  Dom  om  mine  Handlinger  jeg  satte  større  Priis  paa  end 
paa  din. 

1825.  21.  Deebr.  (Til  Theaterdireotionen).  Da  jeg  af 
Dagsavisen  seer,  at  Vaudevillen  »Kong  Salomon  og  Jørgen  Hatte- 
mager« skal  gives  i  Morgen,  og  jeg  tillige  af  Gaarsdagens  Morgen- 
blad faaer  Bekræftelse  paa,  at  Dr.  Kygb1  næst  forrige  Fore- 
stilling har  tilladt  sig  aldeles  egenraadig,  mod  Reglementet  og 
det  i  Foyeren  gjorte  Opslag,  at  extemporere  et  eget  selvgjort 
Vers,  holder  jeg  det  for  min  Pligt  at  anmode  mine  Herrer  i  Byen 
værende  Meddirecteurer  itide  at  sætte  en  Ghrændse  for  denne 
overhaandtagende  væmmelige  og  strafværdige  Uskik,  som  især 
i  nysnævnte  Stykke  er  dobbelt  betænkelig,  forbeholdende  mig  i 


1  Cfr.  Overskou  IV,  S.  787.  E.  O. 

Mødet  paa  Fredag  at  forelægge  til  Direotionens  Afgjerelse,  hvor- 
vidt det  ikke  torde  være  den  heie  Tid,  enten  ved  corporlig 
Straf  eller  i  det  mindste  ved  følelige  Muleter  at  gjøre 
Ende  paa  denne  utilgivelige  Kaadhed. 

1827.  25.  Juli.  Da  du  har  været  saa  god  at  antage 
mig  til  din  Kjøbenhavnspost,  bereder  jeg  mig  betids  til  at  efter- 
komme min  Pligt. 

[Herefter  et  Referat  af  hvad  der  er  foregaaet  ved  Theatret 
under  Collins  Fraværelse  i  Fredericia;  deri  først  om  et  Brev 
fra  Overhofmarskal  Hauch,  hvori  han  beklager  sig  over,  at  Di- 
rectionen  alene,  og  ikke  i  Forening  med  ham  som  Capelchef, 
har  indgivet  en  Forestilling  til  Kongen  om  Noget,  der  ogsaa  be- 
rørte Orchestret.] 

BIERRING8  Vaudeville1  blev  ikke  givet  i  Torsdags,  for- 
medelst indtruffen  Forhindring,  som  bestod  i,  at  der  var  solgt 
saa  lidt,  at  Kassereren  raadede  Entrepreneurerne  i  Knibe  til 
ikke  at  lade  spille. 

Du  vil  formodenlig  af  en  i  disse  Dage  udkommende  An- 
meldelse see,  at  jeg  har  ladet  mig  engagere  o:  hverve  mod  be- 
komne  Haandpenge  til  at  besørge  Udgaven  af  en  Samling  af 
vore  Forfædres  Morskabslæsning  (hvad  vi  i  vore  tidligere  Dage 
kaldte  Ammestuelecture),  som  skal  blive  5  å  600  Ark.  Du  vil 
finde  det  et  dristigt  Foretagende  af  en  Mand  saa  nær  de  70; 
men  jeg  regner  som  Uglspil,  der  paatog  sig  at  lære  Æslet  at 
læse:  inden  det  kommer  til  Ende,  døer  enten  Værket,  For- 
læggeren eller  jeg,  og  da  er  dog  altid  det  Brød  tjent  og  spiist. 

At  adskillige  Ting  vise  sig  anderledes  for  dig  end  for  mig, 
er  en  naturlig  Følge  af,  at  vi  sidde  hver  paa  sin  Side  af 
Tingene;  naar  vi  imidlertid  vide  med  hinanden,  at  hver  af  os 
har  den   redeligste  Hensigt  at  see  rigtigt,    og  siger  bona  fide 


»Attestats  og  Forlovelse  c.  E.  C. 

hvad  han  seer  og  som  han  seer  det,  vil  vi  vel  næsten  bestandigen 
være  ueens,  stundom,  alt  efter  den  Vigtighed  Anliggenderne 
have  for  os,  blive  uenige;  men  videre  skal  og  maa  og  bør  det 
ikke  komme. 

1827.  4.  Aog.  Vaudevilleselskabet  havde  i  Mandags  ret 
godt  Huns,  men  dog  vilde  de  Tydske  vide,  at  det  endda  ikke 
havde  svaret  Regning.  Igaar  Aftes  saae  jeg  Donaunixen,  som 
i  mine  Øine  var  Nix,  nihilum  negativum ;  ret  godt  Huns,  men 
en  tvær  Stemning.  Ogsaa  har  Københavnsposten  taget  ganske 
hvast  til  Orde  mod  alt  det  Tydskeri  paa  Dansk  og  Dansken 
paa  Tydsk;  og  ikke  nægter  jeg,  at  denne  Uvane,  uden  Skrapel 
at  gjøre  for  Penge  hvad  man  *har  Skam  af,  forekommer  mig  i 
et  Kunstsamfund  den  sande  og  egenlige  slemme  Syge.  Imorgen 
spiller  Vaudevillen  ikke,  fordi  Borgerskabet  passerer  Revne  for 
Kongen;  paa  Fredag  nizer  Tydskeren  igjen. 

Vor  Medcensor  vilde  have,  at  der  i  Loge-Auctionseataloget 
skulde  med  hver  Loges  Nr.  trykkes,  hvor  mange  Personer  i  den 
kunde  rummes,  hvorved  imidlertid  Chefen  fandt  Betænkeligheder, 
og  jeg  især  den,  at  du  var  fraværende,  uden  hvem  i  slige  Ting 
Intet  bor  skee,  da  der,  som  det  i  Harleqvin  Patriot  hedder,  »tit 
Hager  er  i  Ting,  som  Ingen  drømmer  om.« 

Igaar  var  der  efter  Skik  og  Brug  Direction.  Der  var  ind- 
kommet et  Brev  fra  Georg  Zinok,  hvori  han  beklager  sig  over 
at  forbigaaes  ved  Besættelsen  af  Krossings  Plads.  Derefter 
satte  vi  Repertoiret;  Chefen,  som  skulde  staae  Fadder,  gik 
under  dette.  Nu  kom  Ludvig  Zinck,  og  skjøndt  vi  sagde 
ham,  at  Medet  var  endt,  førte  han  megen  overflødig  Tale  om 
sin  Broders  Tilsidesættelse  o.  s.  v.,  hvorpaa  jeg  gav  ham  den 
Besked,  at  det  var  en  res  transacta,  at  Frølich  var  indstillet, 
og  at  G.  Zinck  skulde  have  sagt  til  itide  eller  siden  tiet  stille ; 
og  da  L.  Zinck  klagede  over,  at  Sagen  var  gaaet  saa  hemmeligt 
af,  kunde  jeg  ikke  undlade  at  sige,  det  undrede  mig,  da  ellers 

ikke  blot  hvad  der  var  skeet,  men  hvad  der  vilde  skee  i  Direc- 
tionen,  pleiede  at  være  bekjendt  over  hele  Theatret  og  halve 
Byen,  inden  vi  vidste  det  selv. 

1827.  9.  Aag.  Kjære  Collin  I  Uagtet  jeg  begriber,  det 
egenlig  er  Uret  at  hjemsøge  dig  med  lange  Breve  onder  din 
Færsel,  falder  det  mig  dog  ind,  at  der  er  Øieblikke,  da  da  til 
en  AfVexling  kan  læse  min  Kjøbenhavnspost  som  en  anden 
Avis.  Tak  da  først  for  dit  Embedebrev  af  30.  Jolii;  Fortsæt- 
telsen sees,  som  det  i  Recensioner  hedder,  med  Forventning 
imøde.  Det  er  mig  særdeles  kjært,  at  dn  har  taget  fat  paa 
den  Sag,  saa  meget  meer,  som  der  har  gaaet  saa  megen  Sladder 
om  den,  og  især  Jens  Møller  engang  i  Athenæom  holdt  mig 
et  langt  Foredrag  derover,  som  jeg  dog  gjorde  Ende  paa  ved 
at  henvise  ham  til  dig.  At  det  af  dig  foreslagne  Hansraad  er 
det  simpleste  og  bør  prøves,  deri  er  jeg  faldkommen  enig;  at 
der  vil  findes  Uraad  mod  dit  Raad,  tvivler  jeg  sagtens  ikke  paa. 

Dit  Udkast  til  en  Instrux  for  Regisseoren  seer  jeg  med 
saamegen  mere  Fornøielse  imøde,  som  den  nys  afgangne  [Clausen] 
saaledes  havde  identificeret  sig  med  Embedet,  at  hans  Obser- 
vancer  og  Usancer  vare  blevne  som  en  anden  Lov,  der  for  en 
ikke  ringe  Deel  satte  den  skrevne  ad  af  Kraft.  At  en  saadan 
Instrux  skolde,  som  da  yttrer,  blive  overflødig1,  indseer  jeg 
ikke;  vistnok  kan,  med  en  i  sig  selv  saa  retsindig,  saa  velvillig 
og  i  Posten  endnu   ikke  stivnet   Regisseur  som  Lisbe,    Meget 


1  Dette  stemmer  ganske  med  min  Faders  Betragtning  af  Instruxer 
for  Embedsmænd  i  Statens  Tjeneste.  Af  dem,  mente  han,  kunde  man 
fordre  Andet  og  Meer  end  Overholdelse  af  et  Antal  registrerede  For- 
pligtelser, nemlig  Gonduite  og  Forstaaelse  af  Embedets  Ansvar.  Af 
samme  Mening  var  hans  udmærkede  Collega  Grev  Carl  Moltke.  Denne 
sagde  engang  til  mig:  >En  Instrux  er  et  Docuraent,  som  en  daarlig 
Embedsmand  kan  skjule  sig  bagved,  c  At  Instruxer  passe  sig  for 
Vægtere,  Portnere  og  desl.  vilde  ingen  af  dem  have  nægtet. 

E.  C. 

blot  ved  mandlige  Aftaler  og  Forskrifter  bringes  i  bedre  Gang; 
men  litera  scripta  manet;  og  skulde  Sagen  bie  til  du  kande 
gjøre  den  i  Mag,  vilde  det  let  blive  et  ajournement  indéfini. 

Pohlmann  endte  da  iovergaars  Aftes  sin  kjebenhavnske 
Løbebane  med  faldt  Huns  og  levende  Bifald.  Hun  sagde  til 
Afsked  nogle  af  hende  selv  opsatte  Taksigelses-  og  Afikeds-Ord 
med  Taarer;  om  disse  vare  sceniske  eller  virkelige,  derom  ere 
Meningerne  deelte.  laften  slatter  Vaudevilleselskabet  med  en 
Epilog  til  det  danske  Publikum. 

Her  afbrød  Abrahamson  [Directionsbudet]  mig  med  et 
Brev  fra  Holstein  til  Censorerne  med  Heibergs  [den  oven- 
omtalte] Epilog,  som  ban  havde  nogen  Betænkelighed  ved,  da 
han  frygtede,  det  andet  Selskab  torde  finde  den  stødende.  Gho 
havde  imidlertid  erklæret  den  uden  Skyld,  og  jeg,  skjøndt  ikke 
enig  med  hvad  der  sagdes  til  Vaudevilleslagsets  Anbefaling, 
fandt  ikke  et  Ord  deri,  som  borde  støde  eller  som  jeg  kunde 
ønske  usagt  eller  forandret,  hvilket  jeg  med  sand  Fornøielse 
paategnede,  saa  jeg  haaber  Chefens  Betænkeligheder  ere  hævede. 

Nu  til  Hauchs  »Tiberius«.  Cest  du  Taeite  tout  craché; 
en  med  Shakespearsk  Haand  skildret  History  of  Bom  under 
denne  Oldtidens  Ludvig  XI,  hvori  han,  Germanicus,  Se  jan 
og  Flere  gaae  og  tale  og  handle  for  os,  som  vi  fra  Tacitus  og 
Juvenal  kjende  dem,  ret  som  fremmanede  med  en  Hezestav. 
Om  den  imidlertid,  som  jeg  ogsaa  sagde  ham,  vil,  især  for  vort 
Publicum,  have  den  sceniske  Værdi,  som  den  har  dramatisk  og 
poetisk,  drister  jeg  mig  ikke  at  afgjøre.  Hauch  er  meget  util- 
freds over  at  »Flyveposten«  har  meddeelt  hvad  der  er  skrevet 
hertil  som  Tiecks  Dom,  at  det  var  det  Bedste,  der  siden  Goethe 
var  fremkommet  i  Tydskland.  Naar  dette  er  at  forstaae:  siden 
Goethe  holdt  op,  er  jeg  villig  at  underskrive  denne  Dom;  thi 
hverken  Korner,  Kleist,  MUllner,  Raupach,  Grillparzer, 
Werner  eller  Houwald  have  efter  min  Overbevisning  leveret 
Noget,    der  i  tragisk  Charakteerskildring  kan  sættes  ved  Siden 

deraf.  Jeg  vilde  sige  det  Samme  om  Sproget,  hvis  han  ikke 
læste  saa  maadelig,  at  det  tabte  særdeles  tinder  hans  Fremsigelse. 
Det  er  et  Arbeide,  der  gjer  vor  Litteratur  sand  Ære. 

Med  min  Fordanskning  af  9  Don  Carlosc,  saaledes  som  den 
spilles  i  Tydskland,  er  jeg  færdig. 

Da  Bd&bfreund  og  hans  Bog1  inden  din  Afreise  havde 
gjort  Opsigt,  bør  din  Kjøbenhavnspost  melde  dig,  at  hans  Ting 
have  taget  en  uventet  Vending.  Den  Dag  han  skulde  klare 
for  sit  Ihæildehavte  eller  suspenderes,  indløb  1100  Kbd. ,  som 
det  hedder  ved  Sammenskud,  Andre  sige  fra  Waage  Petersen 
med  Betingelse,  at  der  ikke  maatte  skrides  til  Suspension. 
Hans  Graard  blev  fordeelagtigt  solgt,  ligeledes  hans  Bohave,  som 
derpaa  blev  sendt  ham  tilbage;  paa  disse  tre  Ting  har  jeg  Be- 
kræftelse af  hans  Svoger  Eisen.  Han  er  forsaavidt  i  Behold, 
hvilket  særdeles  glæder  mig,  der  især  fra  hans  brave.  Forhold 
i  den  fatale  Søtoftiade  har  gammel  Godhed  for  ham. 

En  Pudseerlighed  var  nær  hændet  i  sidste  Møde.  To 
Stykker,  »Lora«  og  »Qvaternenc,  vare  indkomne.  Jeg  lagde 
dem  i  Portefeuillen  med  Anmodning,  at  de  maatte  sendes  mig 
fra  Gontoiret.  Her  var  kun  Fuldmægtig  Printzlau,  der  brevi 
manu  antog  Stykkerne  for  forkastede,  skrev  de  fornødne  Breve 
i  den  Anledning,  satte  et  Avertissement  i  Aviserne  til  Forfat- 
terne og  reiste  til  Frederiksborg.  Lykkeligviis  mærkede  jeg 
Uraad,  da  Brevene  kom  til  mig.  Jeg  holdt  dem  tilbage  og 
læste  da  Stykkerne.  Det  fandtes,  at  Printzlau  havde  været 
Prophet,  da  begge  Stykker  forkastedes,  saa  at  Brevene  idag  ere 
komne  til  Nytte. 

Selskabet  fik  ikke  »Sonnambulen«  igaaraftes,  men  gav  i 
det  Sted  et  deelamatorisk  Ruskomsnusk.  Jeg  er  nu  nysgjerrig, 
om  der  vil  komme  Nogen  til  det  andet  Selskabs  bedrøvelige 
Forestilling  iaften;   mig  bliver  det  ikke.     De  vilde,  for  dog  en- 


>Min  Vandel,  min  Skjetme  o.  8.  v.c     1827.  E.  C. 

gang  at  hævde  Navnet:  Skuespillerselskabet,  til  Beslutning  have 
gjort  noget  Stort  og  spilt  »Kaverne«.  Men  saa,  i  Følge  deres 
egne  Laugsartikler,  der  ikke  tillod  dem  at  spille  for  eller  med 
Andre,  slog  nu  deres  egen  Tværhed  dem  paa  Halsen;  og  den 
yngre  Winsløw,  som  de  indbød  til  at  spille  Frantz  Moor  hos 
dem,  fandt  sig,  uagtet  sin  gruelige  Lyst  til  Bollen,  forpligtet 
at  maale  dem  med  deres  egen  Skjeppe  og  sige  Nej,  hvorover 
der  mellem  ham  og  Frydendahl  skal  have  været  en  Soene. 
Vistnok  kan  de  nu  være  glade  derved,  da  Winslø*,  hvis  Barn 
er  dødt,  dog  ikke  kunde  have  spilt  iaften,  saa  det  vilde  være 
effusus  labor  et  rupta  tyranni  foedera. 

Ved  min  Hjemkomst  fra  Byen,  og  altsaa  fra  Directionen, 
finder  jeg  dit  mig  saa  kjærkomne  Svar  af  3.  Aug. ,  hvoraf  jeg 
med  sand  Fornøielse  seer,  at  saavel  min  Beretning  om  alt  Fore- 
faldent, som  ogsaa  hvad  der  i  den  Henseende  er  skeet,  qvorum 
pars  magna  fut,  er  dig  tilmaade.  De  to  uforskammede  Skry- 
dere1 K.  og  C,  som  ere  hjemkomne,  have  iøvrigt  til  deres 
hele  øvrige  ublu  Adfærd  lagt  det,  at  de  endnu,  foruden  de  10O 
Sp.,  dem  af  Laanekassen  er  forstrakt,  have  optaget  50  Sp.  hos 
den  Kjabmand,  der  udbetalte  dem  de  andre,  og  derfor  udstedt 
en  Vexel,  som  idag  fra  Hambro  er  præsenteret  paa  Contoiret, 
men  der  naturligviis  afViist  Hvad  nu  videre  vil  skee,  især  da 
Siboni  er  kommen  hjem,  veed  jeg  ikke;  men  at  Theaterdirec- 
tionen  ikke  skal  gjore  Noget  for  dem,  idetmindste  ikke  uden 
min  skriftlige  og  protooollerede  Protest,  forsikkrer  jeg.  Ogsaa 
er  det  mig  kjært,  at  jeg  har  handlet  efter  dine  Grundsætninger 
ved  at  modsætte  mig  det  Stageske  Laan.  Villien  og  Meningen 
er  god  hos  mig,  men  i  slige  Ting  har  jeg  ingen  ret  Tro  til 
mig  selv.  At  jeg  iøvrigt,  naar  jeg  veed,  hvad  det  Rette  er, 
ikke  kjender  Persons  Anseelse,  troer  jeg  om  mig. 

Apropos!    idag  indkom   en  Skrivelse   fra   det  tydske  Can- 


Utydeligt;  maaskee  staacr  der:  Snydere.  E.  O. 

oelli,  hvori  vi  krævedes  for  en  Som,  det  havde  foreskudt  L. 
Heiberg,  og  som  vi  lovede  skulde  blive  indeholdt  af  hans  Part 
af  »Ninas«  fem  første  Forestillinger.  Denne  Sag  er  henlagt  til 
din  Hjemkomst,  da  du  bedst  vil  ordne  den  med  vedberligt 
Hensyn  til  begge  Sider.  Jeg  elsker  ikke  Heibergs  Vaudeviller, 
især  de  tre  mellemste,  men  de  have  bragt  Theaterkassen  mange 
Penge  ind,  og  jeg  vil  altid  finde  det  billigt,  hvad  der  retteligen 
kan  skee,  for  at  han  ikke  gaaer  tilgrunde. 

En  Ansøgning  fra  Petolbtti  om  at  give  sine  Kunststykker 
i  Vinter  i  Byen  istedenfor  paa  Broen,   er  sendt  os  med  Afslag. 

Liebe  er  hidtil  det  modsatte  af  Clausen;  han  finder  Al- 
ting gjerligt  og  let.  Muserne  give  ham  Kraft  til  at  fremture. 
Md.  Gatalani  er  i  Boberan  og  ventes  efter  Sigende  hertil; 
Md.  Spindler  er  endnu  i  Virvar  med  sin  Forestilling,  hun 
faaer  Kurven  overalt  med  sine  Roller;  nu  har  hun  bedt  om 
Tilladelse  til  at  lade  Fbedstrup  spille  Amtmanden  i  »Udstyret«. 

At  Ganoelliet  gjer  stort  ved  Mulotsagen,  tvivler  jeg  paa, 
saameget  meer  som  Tingen  med  det  approberede  Reglement  af 
73  synes  mig  temmelig  afgjort.  Kom  imidlertid,  som  jeg  altid 
har  ønsket,  Muleteringen  i  vedbørlig  Gang,  mener  jeg  man  kom 
let  ud  af  det  med  dem,  der,  som  du  siger,  vilde  gjøre  Knuder 
og  hindre  Stykkernes  Gang,  idet  man  blot  muleterte  dem,  naar 
de  ikke  efter  given  vedbørlig  Tid  vare  færdige;  og  naar  da 
Muleten  uafvendelig  blev  aftrukket  af  Gagen,  lærte  de  nok  at 
lære  Roller,  ligesom  jeg  er  af  den  Formening,  at  naar  En  for 
et  vist  Stykke  lagde  Vanskeligheder  i  Veien,  skulde  dette 
Stykke  ikke  komme  af  Repertoiret,  før  han  havde  spilt  det. 

Jeg  vilde  dernæst  spørge  dig,  om  du  ikke  syntes  »den 
æsthetiske  Skrædder«  skulde  være  det  næste  nye  Skuespil,  der 
bragtes  frem,  da  vi  dertil  ikke  behøve  Nielsen.  Mit  Sindelag 
mod  Stykket  kjender  du;  men  det  er  antaget  og  skal  altsaa 
spilles.     Og  saa  gjerne  jeg  vilde  være  riig  Mand  nok  til  at 

frakjabe  Theatret  denne  Farce,  saa  lidet  Tilde  jeg  paa  mii» 
Embedsvei  lægge  det  det  ringeste  Anstød  i  Yeien. 

Og  na,  kjære  Collin,  Ende  paa  dette  lange  Qvasi-Embeds- 
brev.  August  Baggesen  var  bos  os  i  Onsdags  Aftes  og  — 
pudseerligt  nok  —  faldt  som  en  Bombe  ind  imellem  lutter 
An  ti  immanuelister,  Hauch,  A.  Boye,  C.  Hegeb  (der  ble^r 
meget  forskrækket)  og  Oehlenschubgeb.  Den  blonde  Søster 
er  i  god  Stand;  jeg  spiser  der  bver  Fredag,  for  ikke  reent  at 
komme  ud  af  det  Forhold.  Min  Kone  skranter  hele  denne 
Sommer  og  er  ofte  aldeles  mismodig  derved,  skjendt  Lægen  for- 
sikkrer,  at  det  aldeles  Intet  har  at  sige.  Paa  dine  jydske  Van- 
dringer vil  du  formodenlig  —  foruden  min  Svoger  Studsgaabb, 
hos  hvem  du  vil  finde  Jfr.  Beyer,  hvis  Kjæreste  siges  at  være 
blevet  sindssvag  over  hendes  Ikke-Ansættelse  —  finde  en  af 
mine  ældste  og  kjæreste  Venner,  Amtmand  Faye. 

Hjertelig  og  inderlig  Tak  for  dit  Brev,  der  har  fornøiet 
mig  umaadelig  mere  end  nogen  Skrivelse  fra  nogen  anden  Haand, 
da  det  giver  mig  en  glædelig  Udsigt  over  vor  forestaaende  for- 
nyede Embedssamvandring.  Canning  og  PeelI  i  adskillige 
dem  begge  vigtige  Punkter  i  bestemt  Opposition,  men  med  ind- 
byrdes fast  Overbeviisning  om  hinandens  Betsind,  gode  Hensigter, 
indbyrdes  Heiagtelse  og  Venskab. 

1827.     15.  Aug Mærkelige    eller    glædelige    Ting 

har  jeg  just  ikke  at  fortælle  dig.  Logeauctionen  er  faldet 
maadelig  ud,  1600  Rbd.  mindre  end  forrige  Aars.  For  de 
tvende  Landstrygere  [K.  og  C]  og  deres  Gjæld  er  fra  Theatrets 
Side  Intet  skeet.  Det  hedder  —  men  Jules  sit  penes  autorem 
—  at  Siboni  er  i  Ugunst  om  ikke  i  Unaade.  Igaar  Aftes 
havde  Md.  Spindler  sin  Aften,  paa  hvilken  ikke  uden  Føie 
lod  sig  anvende  vor  Forgænger  Jens  Justesens  endda  ikke  saa 
meget  vittige  Indfald  om  Beneficer,  at  den  første  Halvdeel  var 
for  den  Beneficehavende,  den  anden  for  Publicum;  thi  en  elen- 


663 

digere  Forestilling  end  den  af  »Corsikanernec  veed  jeg  ikke  paa 
vort  Theater  at  have  oplevet,  da  McL  Spindler  som  ædel  og 
rørende  Datter,  hendes  Steddatter  som  munter  Dame  af  Verden, 
Due  som  rerende  og  Hass  som  lidenskabelig  Olding,  virkelig  var 
under  al  menneskelig  Forstand ,  saa  at  Julie  Kongsted  som 
Clara  virkelig  skinnede  imellem  dem  som  en  Stjerne  af  første 
Størrelse.  Der  rørte  sig  ikke  en  Haand,  uagtet  Md.  Spindler 
som  Dronningen  ikke  lagde  daarlig  løs,  og  uagtet  hendes  Sted- 
datter —  af  en  grøn  Ælling  at  være  —  syntes  en  ganske  kjøn 
Pige.  Hvad  jeg  saae  opfyldte  bogstavelig  hvad  en  Ikke-Med- 
spillende  sagde,  da  jeg  spurgte  hvad  der  skulde  komme  ud  af 
det  Skrabsammen-Gompagni:  Scenens  Prostitution;  men  han 
erindrede  sig  vel  ikke,  hvormeget  deslige  den  i  denne  Sommer 
af  et  Compagni,  hvortil  han  selv  hørte,  var  undergaaet,  hvor 
de  talte  Tungemaal,  dem  de  ikke  havde  tort. 

Apropos.  Pohlhann,  for  hvem  der  i  Mandags  paa  Klam- 
penborg var  et  A&kedsgilde  af  Medrhederne  i  Entreprisen,  afgik 
igaar  til  Riga,  men  maatte  formedelst  Modvind  vende  om.  I 
Flyveposten  [o:  »Flyvende  Poste]  for  iovergaars  staaer  et  meget 
hvast  og  virkelig  ubilligt  Stykke  mod  hende,  øiensynlig  af 
Heiberg,  der  imidlertid  fragaaer  det,  til  Ojensvar  paa  en 
Panegyrik  i  »Dagene  Det  skulde  undre  mig,  om  det  blev 
sans  replique,  da  der  er  nok  at  tage  om;  saameget  meer  som 
Forf.  paa  sin  Viis  har  givet  Patrik,  Psalb  og  Sydow  af 
Enden  af  Stokken  og  derved  givet  saa  meget  meer  Prise  [Blot- 
telse?], som  Declamationen  ved  hans  sidste  Ruskomsnusk  var 
saa  miserabel  især  af  hans  høilovede  Påtjes. 

Nok  et  Apropos.  Prof.  Buxe-Kruse  skal  være  her  i  Byen. 
At  han  skulde  lade  Tiden  uanvendt  med  Hensyn  paa  Theatret, 
omtvivler  jeg  meget.  Imidlertid  —  lad  gaae,  sagde  gamle 
Bjerring,  og  det  siger  jeg  med. 

Her  er  i  disse  Dage  udkommet  en  Piece  om  Opløbene  i 
Altona,    der  ligefrem  erktorer  Drengen  fer  myrdet,   og  Politi- 

mesteren  og  Beljenten  for  hans  Banemænd;  det  har  undret 
mig,  den  har  passeret  Censur.  Maatte  den  blot  ikke  give  An- 
ledning til,  at  den  nærværende  Mundkurv  bliver  end  trangere. 
Efter  det  nuværende  System  om  Embedsmænds  Soutenering  kan 
jeg  ikke  begribe,  at  Sligt  kan  gaae  hen. 

En  større  og  vigtigere  Nyhed  er  Canninos  Død,  som 
Ralph  igaar  Aftes  paa  Comedien  fortalte  mig  at  være  authen- 
tisk.  Bekræfter  den  sig,  tør  den  let  i  nærværende  Øieblik 
være  den  meest  kritiske  Begivenhed,  Europa  i  dette  Aarhun- 
drede  har  oplevet,  mere  kritisk  endnu  end  hans  store  Forgænger 
Foxes  Død  i  et  ligeledes  heist  ubetimeligt  Øieblik.  Det  er 
naturligt,  at  jeg  ikke  kan  erindre  mig  dette,  uden  —  omen 
avertat  Jupiter  —  at  komme  ihu,  at  Foxes  Død  med  Grund 
kan  ansees  for  det  Væld,  hvoraf  mellem  utallige  andre  For- 
dærveiser og  Forsmædelser  for  Menneskeheden  ogsaa  Kjøben- 
havns Ødelæggelse  og  Dannerrigets  Ruin  umiddelbar  udsprang. 
At  Tory-Partiet  i  England,  den  hellige  Alliance  og  kort  sagt 
Alt  hvad  ondt  og  fordærveligt  er,  nu  vil  komme  ovenpaa,  og 
Metternich  despotisere  Verden  een  Gang  endnu,  lader  sig 
neppe  omtvivle. 

I  »Kjøbenhavnspostenc  fortælles,  at  jeg  efter  to  Aars  Dispen- 
sation er  igjen  indtraadt  i  Directionen.  Denne  ohronologiske  Urig- 
tighed er  mig  imidlertid  ganske  velkommen ,  da  man  deraf  kan 
see,  at  jeg,  uagtet  min  nedarvede  Forbindelse  med  dette  Blad 
fra  »Aftenbladet«  af,  ikke  leverer  dets  sceniske  Artikler.  Det 
jeg  har  imod  at  slige  Efterretninger  findes  i  Bladene  er,  at  de 
ikke  kunne  komme  ud  uden  ved  Sludder.  Ligeledes  er  der 
meddeelt  en  lang  Liste  paa  Stykker,  vi  i  denne  Vinter  ville 
give.  Dersom  saadant  et  Menneske  havde  mindste  Begreb  om 
Theaterbestyrelse ,  maatte  han  vide,  hvor  betinget  denne  vor 
Villie  er;  en  Barselseng,  en  Sygdom,  sand  eller  foregivet,  hun* 
drede  uforudseelige  Omstændigheder  spille  Bold  med  vor  bedste, 
meest  bestemte  Villie;    imidlertid  ligger  en  saadan  Fortegnelse 

<ler  tilrede  for  en  J.  P.  Miller  ved  Aarets  Slutning  at  lade 
ob  staa  aabenbar  Skrifte  efter.  Ingen  kan  hjerteligere  end  jeg 
ønske  Publicitet  for  Alt  hvad  der  skeer;  men  at  futoirabilia, 
som  gamle  Wøldike  kalder  dem,  seu  qvæ  /acta  farent,  certa 
conditione  porita,  qvæ  tamen  non  impLetur,  henhøre  derunder, 
kan  jeg  ikke  faae  i  mit  fiirkantede  Hoved. 

En  ung  Præst  ved  Navn  Timm  maa  i  denne  Tid  høre 
ilde  formedelst  en  rørende  Liigtale,  han  har  holdt  over  en 
Dandsebodvært.  Man  vil  vide,  at  Major  Christensen  (Politi- 
vennen) og  Major  Weilbach  (Seilmageren)  skal  ud  for  Haan- 
den  i  Anledning  af  en  Querelle  paa  Fælleden  ved  Revuen. 
Paa  Mandag  holder  Athenæum  sin  Generalforsamling,  der  vil 
blive  en  polsk  Rigsdag,  da  Professor  Ubsin  der  vil  komme  med 
«ne  Puncter  i  tyve  Klagemaal  over,  at  et  Opslag,  han  paa 
egen  Haand  havde  gjort,  om  en  Viceformand  i  Hvidts  Upasse- 
lighed, var  blevet  nedtaget  m.  m.  Kjedeligt  er  det,  at  Forma- 
litetsvrøvlerier  skal  være  den  Tak,  Hvidt  skal  have  for  sin 
Virksomhed,  hvorved  Selskabet  langt  over  vor  Forventning  er 
blevet  en  Ziir  for  Kjebenhavn  og  Ojenstand  for  Udlændinges 
Beundring  og  Berømmelse. 

16de  August.  Jeg  faaer  i-  dette  Øieblik  min  daglige  Sed- 
del fra  Boye;  deraf  seer  jeg,  at  Scenerne  af  »Udstyret«  have 
været  heldigere;  men  den  ulyksalige  Uskik: 

»At  give  Fuskere  og  Børn  et  Værk  til  Priis« 
hører  mellem  de  Ting,    der  fremfor  Alt  gjøre  mig   Theatret 
modbydeligt.      løvrigt   finder  Boye    ligesom  jeg    hendes    (Jfr. 
Langes)  Organ  ret  godt.     Han   melder  ogsaa,   at  Justitsraad 
Johnsen  er  blevet  forlovet,  men  siger  ikke  med  hvem. 

Cannino8  Død  stod  igaar  i  »Bagen«  og  er  altsaa  faotisk; 
hvilke  Følgerne  ville  blive,  vil  især  komme  an  paa,  om  det 
bliver  the  onts  eller  ihe  ins,  der  vinde  Slaget. 

17de  August.  Jeg  vil  nu  see  at  komme  til  Ende  med 
det  lange  Brev.  Formodentlig  veed  du  alt,  at  for  Øieblikket 
det  Canningske  Ministerium  bliver  ved  Boret;  derfor  troer  jeg 
ikke  den  hellige  Grav  vel  forvaret;  det  Samme  var  Tilfældet 
ved  F0XB8  Død,  indtil  all  the  talents  0/  the  nation  flux  maatte 
give  Plads  for  Castlebeaghs  Mordbrandsministerium.  Dog 
dominus  providebit;  heller  ikke  er  det  altid  sagt,  at  det  Onde 
der  skeer  nødvendig  skal  gaae  ud  over  os.  Altsaa  til  vore  egne 
Anliggender. 

Her  paa  Bakkehuset  leve  vi  som  vi  pleie;  min  Kones 
Hoste,  Bheumatisme  og  øvrige  Ildebefindende  har  imidlertid 
denne  Sommer  faaet  mere  Magt  over  hende  end  nogensinde. 
Lægerne  blive  imidlertid  ved  at  forsikkre,  at  det  er  mere 
ubehageligt  end  forligt.  Jeg  er,  som  jeg  pleier,  i  god  Stand, 
naar  jeg  har  dygtig  at  bestille  om  Dagen,  og  at  snakke  med 
om  om  Aftenen  efter  Arbeidet,  hvilket  sidste  imidlertid  meer 
og  meer  mindskes,  da  een  forlader  mig  efter  den  anden,  somme 
for  at  gaae  til  Himmels,  andre  til  Norge,  en  anden  tager  sig 
en  Hustru  og  kan  derfor  ikke  komme  o.  s.  v. ,  som  en  Mand 
paa  mine  Aar  maa  vente  sig.  Saalænge  jeg  imidlertid  kan 
blive  ved  at  arbeide  og  kan  faae  Arbeide,  bør  jeg  ikke  klage. 

Mange  Hilsener  fra  min  Kone  og  mig  til  din  Henriette; 
hun  er  nu  snart  af  vore  ældste  Venskaber  fra  de  bedre  Dage. 
Jeg  har  i  Sommer  —  da  der  har  været  temmelig  øde  paa 
Bakkehuset,  siden  Andersens  ikke  kommer  og  alle  Døttrene 
til  Colbjørnsens  vare  hver  sine  Veie  o.  s.  v.  —  tit  tænkt 
paa  den  gode  Tid,  da  de  tretten  Frøkener  om  Aftenen  holdt 
Baad  i  min  Gaard  rundt  om  Mallings  Skildpadde  ved  Posten. 
Hils  ogsaa  Adolph  (Drewsen)  og  siig,  jeg  længes  efter  at  see 
ham  som  Papa,  hvilket  efter  mine  Tanker  vil  klæde  ham  heel 
synderlig. 

Jeg  gjemmer  nu  det  øvrige  Rum  til  jeg  kommer  ind,  og 

vil  blot  her  i  god  Mag  underskrive  mig  med  meer  end  30  Aars 
Høiagtelse  og  Yenskab. 

Din  gamle  Rahbek. 

E.  Skr.  Jeg  ønsker  Ingebubgia  megen  Lykke  til  de  to 
Fødselsdage,  baade  den  passive  og  den  active. 

Athenæum  ejusdem.  Abonnementet  er  3300  Kbd.  ringere 
end  forrige  Aar.  Fra  Hauch  er  endnu  ikke  kommet  Svar  om 
FbOlioh,  da  han,  for  en  Formalitets  Skyld,  siger  han,  har  sendt 
vort  Brev  til  Schall,  der  natorligviis  heller  ingen  Hast  har. 
Holstein  sagde  idag,  han  havde  sagt  det  til  Kongen,  der  heller 
ikke   havde  begrebet,  hvortil  Schalls  Betænkning  behøvedes. 

10.  April  1828.  Kjære  Collin.  Liebe  holdt  mig  an, 
da  jeg  gik  i  Gaar  Aftes,  for  at  sige  mig  fra  dig,  at  du  ønskede 
at  bringe  »Julius  Cæsarc  paa  Theatret  i  denne  Saison  i  Steden 
for  »Tiber«,  »Julie  og  Romeo«  og  andre,  som  fbrskjellige  Om- 
stændigheder hindre.  At  jeg  af  ganske  Hjerte  billiger  dette, 
og  ønsker  Lykke  dertil,  omtvivler  du  neppe,  men  jeg  troer 
bedre  at  vise  dig  min  Assens  ved  at  meddele  dig  mine  ringe 
Tanker  om  Rollebesætningen,  dog  aldeles  til  dit  eget  Brug. 

Eiler  Liebes  Tttring  syntes  det,  som  Ryge  var  paatænkt 
til  Brutus  og  Nielsen  til  Antonius  og  Stage  til  Cæsar.  Da 
Cæsar  var  i  Ord  for  at  være  Bruti  Fader,  kunde  herved  vel 
være  nogen  Betænkelighed,  ogsaa  vilde  vel  Nielsen  med  den 
ene  lange  Tale  neppe  finde  sig  skadesløs  for  Brutus.  Jeg  vilde 
foreslaae  at  vende  det  om  og  gjøre  Nielsen  til  Brutus;  man 
kunde  da,  om  du  saa  synes,  tage  Ryge  til  Antonius  og  lade 
Stage  blive  Cæsar  eller  vende  det  om;  var  vor  udmærkede 
W.  jun.,  som  han  nu  hedder  ved  Theatret,  ikke  saadan  en 
Skrædder  af  Figur  —  vilde  han  være  en  god  Antonius,  men 
til  de  sidste  Acter  vilde  han  neppe  forslaae,  saa  jeg  troer,  det 
bliver  dog  nok  bedst  at  tage  Ryge.  Af  Stykkets  øvrige  Roller 
vil  jeg  blot  nævne,  at  efter  det,   der  siges  om  Cassii  Udvortes, 

Sign.  Hass  vel  kommer  til  at  være  det,  og  vil  jeg  med  det 
samme  foreslaae  Liebe  til  Octavius  ligesom  jeg  troer,  at  Foer- 
80M  vilde  være  en  god  Casca.  Jeg  vil  ikke  indlade  mig  paa 
de  andre  mindre  Roller  men  blot  ønske  Søster  Andersen  til 
Portia. 

Si  qvid  noviiti  rectius. 
Det  er  ikke  mit  Forslag  til  i  Morgen,  men  blot  en  Communica- 
tum  confiderUieUe  til  dig  selv  fra 

din  Rahbek. 

1828.  Jeg  har  efter  Forlangende  gjennemlæst  Indlagte 
og  maa  begynde  med  at  nedlægge  exceptiouem  tncompetentiæ 
in  limine. 

Skrev  vi  179*,  havde  vi  en  Galeotti  til  at  componere,. 
en  Stuart,  Bjørn,  Bournonville  til  at  udføre,  vort  da- 
værende Publicum  til  at  see  Balletten,  vilde  jeg  uden  Betænk- 
ning stemme  for  Iværksættelsen.  Men  da  min  huuslige  og 
personlige  Stilling  ikke  i  lang  Tid  har  tilladt  mig  at  oppebie  nogen 
Ballet,  da  jeg  endog,  som  bekjendt,  sjelden  faaer  sidste  Aet 
af  mine  kiæreste  Stykker  at  see,  kan  jeg  hverken  have  Mening 
om  Hr.  Funoks  Talent  til  heroisk  Balletcompoeition ,  da  jeg 
ikke  engang  veed,  om  han  nogensinde  har  aflagt  Prøve  derpaa, 
eller  hvorvidt  vi  eie  Sujetter  til  den  ædlere  Dands  og  Panto- 
mime; og  efter  det  Hæng  til  det  Groteske,  Frivole  og  Lascive,. 
som  den  nærværende  Skuespilsmag  synes  at  røbe,  har  jeg  ikke 
Foie  at  antage,  at  der  i  Fiæleboderne  skulde  have  dannet  sig 
en  renere  Balletsmag. 

I  allerunderdanigst  Henhold  til  H.  M.s  Befaling,  at  Ballet- 
væsenet skal  ophjelpes,  maa  jeg  imidlertid  bestemt  erklære,  at 
Ovenanførte  paa  ingen  Maade  maa  ansees  som  min  officielle 
Modstemmen,  men  at  jeg  aldeles  samtykker,  hvad  kyndigere  og 
competentere  Colleger  beslutte. 

1828.  29.  Novbr.  Kjære  Collin.  Tak  for  din  Seddel  I 
det  vil  udentvivl  være  dig  kjært  at  erfare,  hvad  jeg  ogsaa 
troede,  i  Directionen  sidst  at  have  yttrét,  at  jeg  ikke  blot  for- 
neiede  mig  til  at  see  Holst  i  »Hugo  v.  Rheinberg«,  men  ogsaa 
havde  foresat  mig  det  og  ordnet  Alting  derefter.  Jeg  holder 
personlig  af  ham  fra  hans  Drengeaar  af,  da  han  er  kommet  i 
min  Hauge,  og  jeg  har  i  henved  30  Aar  kjendt  Faderen,  holdt 
bestandig  af  ham  for  hans  Godmodighed,  og  i  Krigsaarene  faaet 
varm  Interesse  for  ham,  da  Kugler  og  Bomber  er  det  Eneste, 
han  ikke  er  bange  for;  at  jeg  ikke  vilde  see  Holst  i  »Pre- 
ciosa«,  var,  for  ikke  at  blive  fristet  eller  tærpet  til  Overilelser, 
som  den  gamle  Adam,  der  endnu  er  i  mig,  ingenlunde  veed 
sig  sikker  for.  Jeg  har  ogsaa  gjennem  Leebe  ladet  Holst 
sige  i  Forveien,  at  jeg  skulde  see  ham  i  »Hugoc,  da  jeg  i 
»Precioea«  havde  Forfald,  hvoriblandt  anden  Gang  rigtignok 
var,  at  jeg  ikke  vidste  at  det  blev  spilt,  skjøndt  jeg  naturligviis 
alligevel  ikke  var  kommet. l 

1828.  ».  .  .  Over  det,  der  angaaer  Copiist  Kosted,  er 
jeg  særdeles  glad,  da  jeg  troer  han  vil  kunne  gjere  os  strax 
god  Tjeneste  i  mange  af  de  Boller,  Lobbe  efterhaanden  bliver 
for  gammel  til,  og  paa  denne  Maade  tjene  sig  op  til  at  holde 
vore  Virtuoser  ved  bedre  Helbred  og  Humeur  end  paa  senere 
Tid  Tilfældet  synes  at  være.  Aar  for  Aar  mere  bestyrket  i 
min  Mening  om  Upaalideligheden   af  de  saakaldte  Debuts  — 


1  Og  hvorfor?  Kort  og  godt:  fordi  Rahbek  ikke  vilde  see  ham 
i  Preciosa,  fordi  han  overhovedet  ikke  vilde  see  >Preciosat,  fordi 
haiis  Favorit  Md.  Andersen  —  efter  hans  Mening  —  var  blevet  for- 
trængt fra  denne  Bolle;  medens  den  simple  Sandhed  var,  at  Md. 
Andersen  havde  afgivet  Bollen,  og  at  Directionen  bestemte,  at  den 
16aarigc  Jomfru  Fåtges  skulde  forsøge  sig  i  samme.  (cfr.  Collins 
Skrivelse  1.  Oct.  1827). 

som  efter  mine  Tanker  ikke  tjene  til  Andet,  end  at  faae  gode 
Stykker  og  vigtige  Roller  forqvaklede  og  unge  —  saakaldte  — 
Talenter  forskruede  —  finder  jeg  den  fbreslaaede  tre  Aars  Prøve 
meget  paalideligere  og  gavnligere,  ligesom  den  ogsaa  vil  give  en 
ung  Mand  af  Aspirantens  Forkundskaber  Leilighed  til  at  gjere 
Mængden  fortrolig  med  hans  Udvortes,  medens  han,  uden  at 
trænges  frem  i  Boller,  der  var  over  hans  Evne,  lidt  efter  lidt 
vilde  befæste  sin  Credit  hos  det  skjensomme  Publicum  ved 
sin  flittige  og  ordenlige  Behandling  af  Boller,  som  Virtuoserne 
gjere  Væsen  af  og  Stymperne  fordærve  og  Stykket  med  dem. 
Hvad  Eleven  Phister  angaaer,  da  er,  saavidt  jeg  veed, 
det,  hvorpaa  han  egenlig  kan  grunde  sine  Forhaabninger,  Prøver 
aflagte  i  et  Fag  [det  musikalske],  der  ligger  udenfor  min  Com- 
petence. l 

1828.  Særdeles  Tak  for  dit  kjære  Brev  af  19de,  som 
var  mig  uendelig  velkomment.  Du  behøver  sandelig  ikke  at 
sige  mig,  at  dine  Lykønskninger  ere  ingen  tom  Lyd,  da  du 
i  saa  rum  en  Tid  har  givet  mig  Prøver  paa,  at  du  har  mere 
end  Ønsker  for  min  Lykke.  At  jeg  saae  de  tvende  om- 
skrevne Dage  imøde  i  dette  Aar  med  saadanne  Øine,  at  jeg 
i  et  af  mine  ikke  faa  Mismods  Øieblikke  sagde  til  min  Kone, 
jeg  vilde  gjerne  tage  2  Gange  27,  naar  de  kunde  gaae  mig 
forbi,  tilstaaer  jeg  oprigtig,  da  de  ogsaa  for  mig  medføre  saa 
mangt  et  »ehedem  war  es  ånders«,    der    er    drøit  at  faae  ned. 


1  Vistnok  optraadte  Phister  i  1827 — 28  især  som  Sanger;  men 
det  er  lidet  troligt,  at  Rahbek  skulde  have  været  uvidende  om,  at 
han  allerede  i  1825 — 26  havde  spilt  uden  pantsatte  Bondedreng«  og  i 
»Hververne.«  I  Rahbeks  Yttring  ligger  derfor  et  Piqvanteri,  der 
neppe  er  uden  Forbindelse  med,  at  Phister  tillige  optraadte  i  de  af 
Rahbek  saa  forhadte  Vaudeviller  »Kong  Salomon«  og  »Aprilsnarrene«. 

Foranderlig  nok  have  netop  disse  første  Dage  af  det  nye  Aar l 
ligesom  kastet  nogle  Lysglimt  i  min  SjæL  Saaledes  —  gid  jeg 
maa  sige  det  i  en  god  Tid,  overraskede  imorges  min  Kone,  af 
hvem  jeg  i  lang  Tid  ikke  har  hert  Andet  end  Mistrøst  og  Klager, 
og  ikke  seet  Andet  end  daglig  voxende  Afkræfbning  og  Vaande, 
mig  med  den  Yttring,  at  hendes  Hoste,  muligt  ifølge  et  Middel, 
som  hun  med  vant  Mistillid  brugte,  var  blevet  mildere,  hvori 
hun  selv  fandt  et  godt  Tegn,  som  ellers  ikke  pleier  at  være 
hendes  Tilfælde ;  og  skal  jeg  ogsaa  bede  dig  ikke  at  nævne  det 
til  Nogen,  da  alle  omløbende  Sagn  om  hendes  Bedring  fortrædige 
hende  ubeskrivelig.  Faa  Minuter  derpaa  fik  jeg  et  saare  kjært 
Brev  fra  P.  A.  Heiberg  i  Paris,  som  lader  sin  Fordanskning 
af  » Churchill  t  trykke  med  en  Tilegnelse  til  mig,  en  Ære,  som 
jeg  ikke  behøver  at  sige  dig,  for  mig  har  en  Priis,  som  det 
vilde  være  saare  vanskelig  at  overbyde.  Giver  dette  mig  ikke 
nogen  Tiltro  til  mig  selv,  Virkekraft  og  Virkelyst  igjen  — saa: 
God  rolig  Nat  da,  min  salig  Mand.  —  Jeg  maa  dog  i  Forbi- 
gaaende  fortælle  dig,  at  Hr.  Postintendant  [Navnet  ulæseligt] 
har  været  nysgjerrig  efter  at  vide,  hvad  der  kunde  staae  i 
Athenæumsrepræsentanternes  volumineuse  Brev  *  til  Heiberg,  og 
at  det  har  paa  Posten  været  aabnet.  Jeg  tvivler  paa,  han 
deraf  vil  have  lært  meget. 

Dog  det  er  Tid  at  jeg  erindrer  mig  Horatses:  ti  longo 
sermone  morer  tua  tempora;  altsaa  af  Hjertet  Tak  for  dit  Brev 
og  for  dit  vedvarende  Venskab. 

1828.  Kjære  Collin.  Jeg  vil  begynde  med  at  ønske  i 
mit   og  min  Kones  Navn    dig   og   din  Henriette  hjertelig  til 


1  d.  e.  efter  hans  Fødselsdag  d.  18de. 

a  Dette  indeholdt  kun   en  Taksigelse  for  en  Samling  Bøger,   »om 
Heiberg  havde  skjænket  Athenæum. 

E.  C. 

Lykke  til  det  tilbagelagte  Fjerdedeels-Aarhundrede;  har  det  end 
mellem  sine  Glæder  bragt  mangen  Sorg,  som  enhver  saadan 
lang  Forbindelse  aldrig  er  uden,  saa  have  I  derimod  den  sjeldne 
Glæde  i  Bernene  at  have  pignora  cara,  som  her  kan  over- 
sættes efter  Bogstaven,  kjære  Panter  for  Held  og  Glæde  i  de 
Dage,  da  orba  senectus  gjør  en  gold  og  kold  Livets  Vinter 
dobbelt  riglad.  Vi  tør  vel  med  Feie  kalde  os  Eders  ældste 
Venner,  og  vi  drak  paa  vort  gamle  Bakkehnus  Dagens  og  Eders 
Skaal  af  ærligt  Hjerte. 

Da  jeg  begriber,  da  kan  ville  vide,  hvad  i  Torsdagsmødet 
foregik,  sender  jeg  dig  herved  de  tvende  sidste  Møders  totum, 
nU,  At  vi,  da  vi  fattedes  vor  oekonomiske  Consolent,  skaffede 
os  Rosenkilde  af  Halsen  ved  et  Laan  af  25  Ud.,  tilstaaer 
jeg,  at  jeg  havde  enHoveddeel  i;  jo  mindre  han  i  mange  Hen- 
seender er  min  Mand,  jo  nådigere  vil  jeg  i  Sager  af  den  Natur 
mistænkes  for  at  lægge  ham  Noget  i  Veien. 

En  anden  Sag,  som  jeg  anbefaler  dig,  er  denne.  Jeg  traf 
igaar  Prof.  Hauch  hos  Oehlenschlæger;  da  veed,  han  er 
her  indtil  Nytaar.  Det  kom  paa  Tale  om  hans  Friplads  som 
Forfatter.  Da  han  nu  har  to  Stykker,  hvoraf  det  ene  er  under 
Indstudering,  tilkommer  ham  3  Aar,  og  det  vilde  være,  som 
det  parisiske  Aeadémie  de  Musique  handlede  med  I.  I.  Rousseau, 
at  tilstaae  ham  den  medens  han  var  i  Sorø,  vil  vel  dette  ingen 
Vanskeligheder  have.  Men  hvad  der  ikke  er  saa  expediti  juris 
er  —  da  han  formodenlig  ikke  kunde  ønske  Plads  hvor  hans 
Onkel  sender  os  al  Verdens  smaa  Hofdomestiker  —  om  han 
ikke  for  hans  korte  Ophold  kunde  faae  Adgang  i  Parkettet. 
Tu  videos. 

1828.  26.  Junii.  Hermed  Protooolconcepten,  i  hvis  An- 
skuelses og  Fremstillingsmaade  jeg  ikke  er  saa  ganske  hjemme, 
jeg  deels  og  ved  de  forskjellige  Interlocutorier  hist  og  her  tabte 
Traaden.     Saaledes  veed  jeg  vel,  atMd.  Kirchheiner  bad  om 

Noget,  men  hverken  hvad  det  var  eller  hvad  hun  fik;  saaledes 
veed  jeg  ikke,  om  det,  Eenholm,  Hass,  Liebe  et  qvis  fuit 
qvartu*  og  Md.  Wexshall  skulde  have  af  Haanden,  hører  i 
Protocollen  eller  ei.  Jeg  nægter  fbrøvrigt  ikke,  at  denne  Form 
af  Haanden  —  som  Alt  hvad  der  indesluttes  under  Navnet 
Naade,  —  i  Princip  er  mig  imod,  skjøndt  jeg  vel  indseer,  at, 
efter  den  Fart  vi  mere  og  mere  gives  til  at  blive  et  complet 
Hoftheater,  det  tør  være  et  nødvendigt  Onde,  der  i  saa  Fald 
bedre  og  billigere  gaær  igiennem  Directionens  Hænder  end 
Generalinders  og  Oberstinders  et  Cp.  Dog  corrigere  est  nefas, 
altsaa  nok  herom. 

En  anden  Omstændighed,  som  jeg  maa  berøre,  er  Oehlen- 
shlægers  Casus.  At  jeg  i  Grunden  under  Enhver,  der  render 
til  Kongen  med  Sligt,  at  han  render  en  Stave  i  sig,  behøver 
jeg  neppe  at  sige;  imidlertid,  om  jeg  endog,  som  jeg  gjer, 
foretrækker  Heibergs  Udkast1  og  er  vis  paa,  jeg  endnu  mere 
vil  foretrække  Udarbejdelsen,  da  han  til  Sligt  er  le  bon  faiseur, 
er  det  dog  vist,  at  den  mod  »Sigrid c  gjorte  Indvending  har 
saare  lidet  at  betyde,  og  at  —  dersom  Oehlenschlæger  har 
Uret  i  at  tage  fortrydeligt  op,  man,  efter  hans  Synsmaade, 
lader  ham  concurrere  med  yngre  Digtere,  —  er  han  ikke  at  for- 
tænke, naar  det,  og  især  under  nærværende  Conjuncturer,  harmer 
ham  at  tilsidesættes  for  sin  Avindsmand.  Ved  Sagen  selv  er 
nu  vel  Intet  at  gjøre,  og,  som  sagt:  hvad  jeg  skrev  det  skrev 
jeg,  og  hvad  jeg  mener  det  mener  jeg;  men  skulde  ikke  Direk- 
tionen saavel  som  øvrige  høie  Vedkommende  skylde  en  saa  ud- 
mærket og  fortjent  Digter  at  komme  idetmindste  en  Draabe 
Honning  i  denne  Malurtskaal,  ved  at  indbyde  ham  at  gjøre 
Stykket  færdigt,  at  det  kunde  componeres  og  gives  til  Kongens 
Geburtsdag?   da   er   Sigrid    med    Sløret    ikke    den    Kongelige 


»Elverhøic,  til  Festforestillingen  i  Anledning  af  Formælingen. 

Brud,  der  er  ingen  Allusion  at  søge  eller  finde.  Det  er  mellem 
dig  og  mig,  jeg  fremsætter  denne  Idee;  at  synes  at  skyde  efter, 
naar  Vognen  hælder,  er  lige  langt  fra  os  begge,  men  jeg  synes 
man  for  Oehlenschlæoer  kan  anvende  Beattmarohais  be- 
kjendte 

En  faveur  de  la  raxson 

Fattes  grdce  au  badinage. 

Dette  var  til  min  Collega,  nu  til  dig  selv  om  en  Sag,  som 
ligger  mig  særdeles  paa  Hjerte.  Da  veed,  min  gamle  blinde 
halte  Moder  er  død;  en  Søster  af  mig  har  hengivet  sit  hele 
Liv  fra  sin  Ungdom  for  at  pleie  hende.  Min  Moder,  har  indsat 
hende  til  Arving,  men  der  er  Intet  at  arve;  den  betydelige 
Formue  var  ved  min  Faders  Død  forsvunden.  Min  Moder  har 
levet  anstændig  af  sin  Pension  og  af  hvad  hun  havde  af  Enke- 
kassen, tilsammen  800  Rdl.  Allerede  for  rum  Tid  siden,  da 
min  Broder  Jacob  forseglede  Kongens  Breve  l,  blev  der  gjort 
Forsøg  paa  at  udvirke  min  Søster  en  Deel  af  min  Moders  Pen- 
sion; men  der  blev  svaret,  at  der  aldrig  blev  givet  saadanne 
foreløbige  Løfter.  —  Jeg  skal  nu  som  min  Søsters  Curator  søge 
for  hende,  og  stoler  ikke  blot  paa  dine  bona  comilia  men  paa 
dine  bona  ofjkm  i  denne  Sag.  Naar  vi  sees  igjen  beder  jeg 
dig  sige  mig  disse  tre  Ting:  hvad  kan  hun  søge,  hvorledes 
kan  hun  søge  det,  og  hvor  kan  hun  søge  det.  Jeg  gjør  ikke 
mindste  middelbare  eller  umiddelbare  Skridt,  før  jeg  har  talt 
med  dig. 

1828.  Jeg  skynder  mig  at  sende  dig  vor  Gaarsforhandling. 
Siboni  havde  vel  efter  Sædvane  adskillig  ørkesløs  Tale  om  Ud- 


1  Han  var  Cancellist  i  Cabinetssecretariatet,    senere  Borgmester  i 
Fredericia. 

videlse  af  Syngeskolens  Locale  m.  m.,  som  Alt  ikke  kom  i 
synderlig  Betragtning.  Han  erindrede  og  adskilligt  om  Hr. 
Påtges,  som  havde  eller  tog  sig  Frihed  fra  at  besøge  hans 
Skole;  fremdeles  om  en  J.  C.  Langs  lupus  in  fabula,  men 
hvis  Tilværelse  vi  alle  tre  eenstemmig  ignorerede.  Oho,  troer 
jeg,  bona  fide,  vi  to  andre,  fordi  vi  kiendte  ham. 

Folk  har  meget  travlt  med  Kjebenhavnspostens  Fortælling 
om  de  tre  Breve  angaaende  Formælingsstykket.  Jeg  svarede 
GttNTELBKRQ  idag,  som  i  Studenterforeningen  syntes  at  ville 
expectorere  sig  i  den  Anledning:  at  man  havde  skrevet  til  de 
tre,  da  de  havde  udladt  dem  med  at  tænke  paa  noget  Sligt; 
troede  imidlertid  Nogen  sig  til  at  kunne  gjøre  noget  Bedre, 
kunde  han  frit  give  det  ind.  Det  er  kjedeligt  med  de  Sladder- 
poser; saaledes  har  Flyveposten  fortalt  Publicum,  at  »Destilla- 
teuren« er  antaget,  hvilket  jeg  vel  ikke  har  det  mindste  imod, 
men  dog  burde  vide,  inden  Flyveposten. 

Naar  nu  blot  ikke  Heiberg,  ved  ligeledes  at  paatage  sig 
»Colporteuren«  l,  tager  sig  mere  paa,  end  han  i  den  Tid  kan 
overkomme.  Han  er  ievrigt  den,  som  jeg  til  et  Arbeide  af 
den  Natur  tiltroer  meest  Duelighed,  naar  han  blot  kan  træffe 
paa  en  lykkelig  Idee. 

1828.  Sept.  Yed  at  kaste  et  Øie  i  føburtsdagsstykket, 
finder  jeg,  at  Slutningscouplettet  er,  som  det  kunde  være  til 
6te  Novbr.,  ikke  til  28de  October,  og  at  det  kunde  bringe 
Publicum  paa  Vildspor  i  Henseende  til  dets  Afskedshurrah. 
Det  er  muligt,  at  det  er  skeet  efter  Overlæg,  maaskee  efter 
Ordre,  men  det  er  og  muligt,  at  Fordanskeren  [Heiberg]  uden 


1  o:  »Skovhuggeren«    Søn  c,  bestemt   til    Opførelse  paa  Prindsesse 
Carolines  Fødselsdag. 

at  gjøre  sig  videre  Tanker  har  blot  fulgt  Originalen,  og  at  det 
kunde  paa  hiin  Aften  lyde  ilde  i  Vedkommendes  Øren. 

Saa  lidet  jeg  iøvrigt  blander  mig  i  Hofanliggender,  der 
ustridig  ikke  er  den  Deel  af  Theaterbestyrelsen,  man  let  faldt 
paa  at  give  i  mine  Stender,  har  jeg  dog  troet  at  burde  gjere  dis, 

deot  qvoniam  proptus  contingit  1, 
opmærksom  herpaa,  uden  at  nævne  noget  derom  til  Nogen  Anden. 
Skal  og  bør  der  gjøres  nogen  Forandring,  er  det  endnu  Tid  at 
gjøre  det  uden  Opsigt  og  Snak;  ere  mine  Skrupler  uden  Føie» 
nu  vel,  saa  er  det  ikke  de  første  ørkesløse  Ord,  du  har  tæret 
af  min  Pen. 


I  Slutningen  af  1828  nedlagdes  Forestilling  om  J. 
L.  Heibebgs  Ansættelse  som  Kgl.  Theaterdigter  og 
Oversætter.  I  denne  Anledning  skriver  Rahbek 
følgende  —  ikke  mindst  ved  sin  Stiil  og  minutieuse 
Interpunction  —  eiendommelige  Brev. 

1828.  27  Deobr.  Kjære  Collin.  Det  er  i  ingen  Maade 
i  Sagen  selv  jeg  er  uenig  i  det  vigtigste  Punct,  tværtimod  det 
er  mig  særdeles  kjært  baade  for  os  og  for  ham,  at  vi,  især 
nu,  da  vi,  mener  jeg,  ere  ham  særdeles  forbundne  for  den 
hæderfulde  Maade  hvorpaa  han  ved  en  saa  høitidelig  LeiHghed 
har  hjulpet  os  til  at  vise  os,  kunne  paa  en  saadan  Maade  vise 
ham  vor  Skjønsomhed.  Det  var  kun  et  Udtryk  om  hans 
æsthetiske  Indsigter,  som  den  Lessing-Eberhardske  Pro- 
fessor Aesthetices    ikke    godt    kan    under    sin  Haand  tillægge 


1  Horatius  Epist.  II  1.  4.,  frit  oversat:  »fordi  du  staser  høie  Ved- 
kommende nærmere,  c 

E.  C. 

Hege  lian  er  en,  og  som  i  den  her  paagjeldende  Sag  hverken 
gjør  fra  eller  til.  Hans  Sprogkyndighed,  hans  Greb  paa  at 
arbeide  for  Skuepladsen,  hans  Gave  til  at  versificere,  hans 
Musikkyndighed,  kortsagt,  Alt,  hvad  der  herer  til  det  Embede, 
hvortil  han  foreslaaes,  besidder  han  i  en  hei  Grad  sine  rivali; 
at  han  troer  paa  en  æsthetisk  T  ri  nit  et,  som  jeg  ingen  Mening 
kan  finde  i,  kommer  ikke  herved;  men  jeg  kan  blot  ikke  ønske 
at  underskrive,  at  det  er  den  rette  Tro,  skjendt  jeg  ikke  des- 
mindre havde  underskrevet  Forestillingen  uden  videre,  naar  den 
aaaledes  var  kommen  til  mig. 

1828.  Jeg  sender  dig  hermed  det  mig  tilsendte  Bind  af 
Proverbes  dramatiques.  Jeg  har  læst  dem  med  Forneielse,  troer 
og,  at  nogle  faa  af  dem,  hvoriblandt  maaskee  le  désoeuvrement 
des  Comediéiu,  til  Tid  og  Sted,  f.  Ex.  paa  Hoftheatret  i  denne 
Skoles  Hvedebredsdage,  eller  maaskee  til  sin  Tid  Borups  Selskab, 
vilde  have  behaget;  nu  derimod,  da  Smaastykker  er  hvad 
Publieum  gjør  mindst  af  og  —  kan  man  maaskee  føie  til  — 
de  franske  Lystspil  er  hvad  vore  Skuespillere,  een  af  hvert 
Ejøn  maaskee  undtaget,  have  alier  slettest  Greb  paa  og  — 
uden  al  Undtagelse  —  mindst  Lyst  til  —  ere  de  neppe,  som 
de  ere,  for  os.  Derimod  troer  jeg,  de  kunne  være  et  sandt 
Skatkammer  for  Heiberg  til  Vaudeviller,  med  hans  dobbelte 
Talent,  at  looalisere  og  s.  v.  v.  lyrioere.  —  At  det  ikke  er 
det  Skuespilslags,  jeg  ønsker  særdeles  Fremme,  behøver  jeg 
ikke  at  sige;  naar  vi  imidlertid  har  det,  og  maa  have  det, 
ønsker  jeg  det  naturligviis  godt,  og  ikke  vitii*  delectabUe.  Det 
er  mig  derfor  kjært,  at  vi  her  have  et  Magasin,  hvor  han, 
der  heri  er  le  bon  faiseur,  naar  han  har  noget  Godt  at  gjøre 
af,  kan  hente  Materialier;  men  har  imidlertid  Intet  imod,  at 
han  med  Golporteuren  og  Elverhøien  har  Hænderne  saa  fulde, 
at  han  for  Øieblikket  ikke  kan  komme  til  den  Slags  Arbeid. 

Til  Kruse  skal  jeg  skrive,  at  jeg  overlader  ham  licentiam 
taillandi,  eoupandi  atque  occidendi  impune  per  totum  Ubrum l. 

Det  er  hverken  for  at  bede  dig  samle  Sobscribenter ,  end 
ikke  for  at  friste  dig  at  tage  selv  en  Haand  i  Arbeidet  som  i 
ældre  Bage,  men  blot  fordi  jeg  synes,  da  ikke  bør  være  uvidende 
om,  hvad  jeg  foretager  mig,  jeg  fremdeles  hoslægger  Anmeldelsen 
af  »Tritogenia.c  Med  Bidrag  dertil  har  det  begyndt  over  min 
Forventning.  Selv  var  jeg  neppe  falden  derpaa,  men  da  Anmod- 
ningen kom  til  mig,  vilde  jeg  rebus  ric  stantibus  ikke  afvise  den. 

Og  hvorledes  da  Tingene  staae?  Min  Kones  Helbred  bedres 
ikke,  ja  der  er  vel  Tider,  hvor  jeg  finder,  det  forværres;  det 
vil  jeg  imidlertid  ikke  træ,  saalænge  jeg  ikke  nødes  til  det; 
det,  jeg  maa  troe,  gjor  mig  i  meer  end  een  Henseende  faldtop 
af  det. 

1828.  Jeg  har  i  dette  Øieblik  sluttet  Censoren  over 
»Freias  Altert,  som  jeg  troer  at  borde  sende  vor  Medcensor, 
at  hans  Nei  kan  staae  ham  aabent.  Ben  sidste  Strophe  ønskede 
jeg  udeladt. 

Rosenkilde  har  idag  i  en  misfornøiet  Seddel  forlangt 
»Eogenie«  tilbage,  som  jeg  skal  have  forkastet.  Bet  har  jeg 
sandelig  ikke,  skjendt  jeg  til  dig  og  til  Liebe  har  yttret,  at 
det  var  mig  ubehageligt,  at  man  tilfeiede  vor  bedste  Lingoist 
og  en  agtet  Skribent  *  den  Krænkelse  at  forskyde  hans  Arbeide, 
fordi  det  havde  de  Mangler,  Tiden  har  medført,  og  at  det  var 
mig  personlig  i  mine  56-aarige  Forhold  til  Bruun  ukjært,  da 
jeg  var  vis  paa,  han  vilde  lade  mig  være  Syndebakken.  Hertil 
kom  baade,  at  næsten  hele  hans  Oversættelse  ved  Roses,  Rosings, 


1  Re.  Erindringer. 

E.  C. 
*  Th.  Ch.  Bruun,  >Eugeniesc  tidligere  Oversætter. 

E.  C. 

Md.  Rosings,  og  Md.  Gielstrups  Foredrag  staaer  dybt  ind- 
præget i  min  Sjæl,  og  at  Rosenkildes  ikke  forekom  mig  at 
have  den  prosaiske  Conoinnitet,  som  admærker  Lessings,  Diderots 
og  Samsøes  prosaiske  Dialog,  og  som  ene  kan  erstatte  Mangelen 
af  Versification.  Oversættelsen  forekom  mig  ypperlig,  hvis  det 
havde  været  en  Molierisk  eller  Regnardsk  Comedie,  men  ikke 
til  Beaumarohais's  Drama.  Jeg  har  imidlertid  kun  læst  et 
Par  Scener,  og  blev  da  kaldt  derfra  ved  de  temmelig  hyppige 
nye  Stykker  og  Gjengangere,  jeg  i  denne  Tid  har  haft  til  Censor, 
ikke  at  tale  om,  at  Gøburtsdags-Hoveri  spilder  mig  Tid,  og  at 
din  Upasselighed  hindrede  mig  i  at  faae  dig  i  Tale  om,  hvad 
man  skulde  gjøre  ved  den  Sag,  da  jeg  heist  nødig  vilde,  at 
Rosenkilde  skulde  have  arbeidet  for  Intet,  og  det  af  mange- 
haande  Grunde,  og  jeg  paa  den  anden  Side  dog  har  Betænke- 
lighed, hvorvidt  man  kan  betale  en  ny  Oversættelse,  naar  man 
har  en  brugelig  ældre,  fornemmelig  hvis  Autor  til  denne  upaa- 
tvivlelig  ved  given  Anledning  vilde  træde  i  Skranken  for  at 
bevise,  at  hans  var  den  bedste.  Har  imidlertid  Rosenkilde 
efter  Opfordring  eller  Opmuntring  udarbeidet  sin  Oversættelse, 
er  det  en  anden  Sag.  Jeg  sendte  ham  imidlertid  paa  hans 
Forlangende  Stykket  med  en  Seddel,  at  det  ikke  var  forkastet 
af  mig,  da  jeg  ikke  havde  læst  uden  lidt  deraf,  men  at  jeg 
vel  havde  yttret,  at  jeg  nødig  vilde  i  Filteri  med  Bruun.  Mere 
herom,  naar  vi  sees  i  Morgen. 

1828  .  .  .  Tillige  maa  jeg  takke  dig  og  alle  øvrige  Ved- 
kommende for  den  smukke  og  værdige  Maade ,  hvorpaa  »Kjøb- 
manden  fra  Venedigt  i  Fredags  bragtes  paa  Skuepladsen,  og  som 
efter  min  Overbeviisning,  med  yderst  faa,  høist  undskyldelige 
Undtagelser,  gjorde  vort  Theater  sand  Ære;  Nogle  overgik  endog 
min  sandelig  ikke  ringe  Forestilling  om  dem;  og  den  udvortes 
Udstyring  var  saadan,  at  den  endog  frapperede  mig,  der  iovrigt 

kun   altfor   vel   af  min  Aristoteles   bar   lært,    ikke    at    lægge 
Mærke  dertil. 

Kunde  Erik  den  Syvende,  Kong  Sigurd  eller  nogen  af  de 
Paradeheste,  Nielsen  ønsker  at  lade  sig  see  paa,  træde  idag  8 
Bage  i  Steden  for  »Høg  over  Høg; c  jeg  er  den  Dag  formelig 
indbudet  i  gamle  Dreiers  Klub,  hvortil  jeg  skal  gjøre  en  Vise ; 
der  vilde  jeg  gjerne  komme,  men  Stykket  vil  jeg  endnu  mindre 
forsømme;  en  god  Forestilling  er  mig  en  Aandsnydelse  paa  Uger; 
og  den  vil  man  i  min  Alder  nødig  gaae  Glip  af;  dog  —  jeg 
vil  ikke  paadrage  mig  Mistanke,  ved  daarlige  Argumenter  blot 
saa  lumsk  at  tale  for  min  syge  Moster.      Vale  et  me  ama. 


Brewezlingen  om  Theatersager  afbrødes  i  kort  Tid 
ved  Fru  Rahbeks  Død  den  21de  Januar  1829. 
Rahbek  skriver: 

1829.  22.  Jan. :  Kjære  Collin.  Naar  jeg  bar  sagt  dig, 
at  iaftes  Kl.  8V4  min  Kone,  maaskee  mig  ene  uventet,  hen- 
slumrede  i  mine  Arme,  har  jeg  fast  ikke  behov  at  tilføie,  hvad 
og  hvormeget  jeg  behøver  og  haaber  fra  dig.  Det  Første  bliver 
vel,  jeg  maa  have  Bevilling  at  sidde  i  uskiftet  Bo.  Hermed 
veed  jeg  naturligviis  ingen  Besked.  Jeg  stoler  paa  dig  i  dette 
som  i  Alt.  Hils  din  Kone;  jeg  veed  hendes  gamle  Venindes 
Død  vil  gaae  hende  nær. 

Til  Steffen  Heoer  skriver  han  den  26.  Januar:  Imorgen 
KJ.  9  venter  jeg  dig.  JDu  veed  vi  skal  gaae  til  Graven;  paa 
det  at  Carl  ikke  skal  forkjøle  sig,  har  jeg  gjort  den  Aftale 
med  Præsten,  at  han  ingen  Tale  holder  over  hende. 

At  Rahbek  umiddelbart  herefter  deeltog   i  Forret- 
ningerne, firemgaaer  af  Følgende: 

1829.  30.  Jan.  Kjære  Collin.  Hermed  Le  vieux  mart, 
som  jeg  har  læet  med  megen  Interesse,  og  som  vil  være  en 
sand  Acqvisition  for  vor  Skueplads,  fordansket  af  Dr.  Heibergs 
lette,  kunsterfarne  og  —  naar  han  ikke  forsætlig  offrer  til 
Pøbelen  —  fine  og  gratiese  Haand. 

Det  var  mig  særdeles  velkomment,  ikke  igaar  at  finde  vor 
fjerde  Collega  i  Directionen,  da  —  saa  usigelig  kjært  det  mig 
igaar  otte  Dage  tilsendte  Vennebrev  var  mig  fra  din  Haand, 
og  saa  hjertelig  jeg  kunde  takke  Holstein  for  hans  Deeltagelse 
—  det  vilde  være  mig  drøit  at  age  Noget  til  En,  der  med 
samme  meningsløse  Politesse  havde  underskrevet  et  Brev,  hvor- 
ved jeg  dømtes  at  bære  Stene  af  By.  Verba  vocesque, 
prceterea  nihil. 


Collin  havde  ladet  udarbeide  en  Fortegnelse  over  de  fer 
hans  Tid  opførte  Stykker,  som  han  anmodede  Rahbek  om  at 
revidere.  Hvorledes  Rahbek  forstod  denne  Opfordring,  vil  sees 
af  følgende  Brev: 

Es  ist  ein  Hoftheater  1797. 

Underligt  dog,  at  det  Navn,  tre  Bogstaver  gi'er  vort  Theater, 

Er  kan  .  .  .  med  tre  slige  Bestyreres  Tid.« 

Denne  Xenie,  formodenlig  af  C.  C,  fandt  jeg  nylig  i 
politisk  og  physisk  Magazin,  og  har  troet,  da  den  tør  være 
gaaet  dig  af  Minde  som  mig,  det  vilde  mor£  dig  at  gjenfinde 
den  her,  og  at  den  vel  tildeels  torde  kaste  Lys  paa  adskilligt 
af  det  Følgende,  for  ikke  at  sige  Nærværende. 


682 

Da  jeg  98  giftede  mig  og  kom  til  Insti  tutet,1  forsagede 
jeg,  som  du  vil  mindes,  aldeles  Skuepladsen,  som  jeg  allerede 
det  sidste  Par  Aar  mere  og  mere  havde  draget  mig  ud  fra. 
Jeg  har  altsaa  aldrig  enten  seet  »Kunstdommeren«*.  »Hvad  vil 
Folk  sige«,3  eller  »Frieren  og  Kjæresten.«4  »Roeenkjæderne«5 
er  mig  som  en  Drøm,  kun  seer  jeg  af  Hauchs  Bog,  at  den 
Blev  opslagen 
Og  blev  undtagen 

Og  kom  igjen  tredie  Maanedsdagen, 
ligesom  den  nysafdøde  I.  K.   Bartholin   i  norske  Selskab,  da 
den  to  Gange  var  inde  og  blev  —  for  sin  Immoralitets  Skyld, 
sagde  Kierulf  mig  —  forkastet,  men  kom  nu  tredie  Gang  ind 
omvendt,  og  faldt  igjennem. 

At  det  forresten  ikke  var  Kierulf,  der  var  den  moralske, 
veed  jeg  vist,  da  han  blandt  Andet  var  en  stor  Forfægter  af 
»den  Logerende«6,  der  i  sin  Tid  var  et  Tvistens  Æble  mellem 
den  stricte  og  den  laxe  Observants.     Jeg  saae  det  aldrig. 

Derimod  saae  jeg  »Hospitalet«7  og  sagde  min  gode  Ven 
Hauch,  at  det  var  ilde  at  have  skrevet  det  Stykke,  men  værre 
at  have  taget  det  an;  hvorfor  jeg  ogsaa  Stridens  tredie  Aften 
blev  holdt  under  civil  Arrest  til  Rosings,  hvor  de  voxne  Døttre, 
medens  jeg  læste  med  Louise  Wdshe,  lukte  min  Hat  og  Stok 
inde,  at  jeg  ikke  skulde  komme  hen  og  stemme  med  Oppositionen. 

»Gyrithe*8  var  det  omineuse  Stykke,  der  af  Hellfried  blev 
nævnt  som  et  Forvarsel  for  Efteraaret  1807. 


1  Christiania  Institut 

2  Af  Falsen. 

3  Af  Falsen. 

4  Af  Falsen. 

5  Af  Olufsen.  • 

*  Af  L.  Kruse.. 

7  Af  Sander. 

8  Af  L.  Kruse. 

B.  C. 

»Hakon  Jarl«  havde  jeg  den  Ære  at  indgive  til  Directionen, 
og  var  ikke  uden  Deel  i,  at  den  særdeles  antioehlensohlægerske 
Kjerulf  gav  efter.  »Freyas  Alter«  derimod,  som  Rosing,  der 
var  dets  særdeles  Patron,  havde  læst  for  Hauch,  hvis  Frue  var 
incognita  tilstede,  og  som  ved  denne  Oplæsning  havde  vundet 
stor  Gunst,  men  tvende  Gange  afvistes  af  Kjerulf,  fandt  jeg 
mig  ikke  beføiet  at  tage  mig  af. 

»Arlechinos  Bryllup«  l  troer  jeg  ikke  at  have  seet,  men 
mindes,  der  var  Tvist,  om  Arlekin  maatte  være  i  Arlekinsdragt, 
hvilket  jeg  troer  ikke  kunde  anordnes.  »Palnatoke«  havde  jeg 
den  Fornøielse  at  give  ind.  »Lystspillet«  af  Bang  var  det 
Første  jeg  som  Directeur  havde  til  Censur,  og  gjorde  Udslaget 
til  dets  Fordeel;  Rosing  var  den  Tid  en  usynlig  Meddirecteur 
og  Medeensor. 

Axel  og  Valborg  vilde  Kjerulf  nødig  til  at  give 
Stemme,  da  han  ikke  kunde  døie,  at  Folk  døde  af  en  Vise; 
men  hans  Lys,  der  saa  snart  skulde  slukkes,  brændte  alt 
kjendelig  i  Piben. 

»Tyve  Aars-Festen«  8  fandt  Hauch  for  skarpt,  jeg  veed 
ikke,  hvorfor;  det  var  egenlig  skrevet  til  Borups  Selskabs  30 
Aars  Fest. 

»Hittebarnet«8  gjorde  saadan  en  Lykke,  at,  da  det  norske 
Universitets  Indvielsesfest,  hvor  Theaterpersonalet  sang  og  Hoffet 
var  tilstede,  indtraf  i  de  samme  Dage,  Damerne  flokkedes  om 
Busch,  at  spørge,  hvorledes  hun  befandt  sig  efter  sin  fatigante 
Rolle. 

»Kanarifuglen«  slæbte  de  —  somFosRSOM  udtrykte  sig, 
da  han  gik  op  i  sit  Kammer  efter  Forestillingen  —  igjennem; 
Pibernes  Tid  var  ikke  kommet  endnu. 


1  Af  L.  Kruse. 

*  Af  Kahbek. 

1  Af  N.  T.  Bruun. 

Hermed  dandsede  udentvivl  »Husarerne  paa  Frieri«1  og 
»Uglspil«  af  Bang  for.  En  godt  Yen  af  vort  Collegium, 
sagde  mig  noget  naivt  efter  »Forføreren«8  at  det  Samme 
havde  været  mig  tiltænkt,  som  det  overalt  flere  Gange  har 
svævet  over  mit  Hoved  fra  de  grønne  Trøier,  uden  at  naae 
mig.  »Yennen  paa  Reisen«3  og  »Bedsteforældrene«4  sov  se- 
delig  hen,  og  udentvivl  begge  i  Fred;  men  »Betlerpigen  c6 
ramte  —  tildeels  ved  Fokrsoms  utidige  Forespørgsel:  om  de 
maatte  blive  ved  — -en  virkelig  uværdig  Behandling,  hvor- 
ved vore  kjære  academiske  Medborgere  ikke  erindrede  Tebenzes  : 
Spectandæ  an  exigendæ  tint  vobis  pr  tus6.  Formændene  vare 
to  senere  Præster,  hvoraf  den  ene  er  selv  Theaterdigter,  ikke 
af  de  heldigste,  den  anden,  min  særdeles  gode  Yen,  norsk 
Professor. 

»Maskens« 7  Skjæbne  mindes  jeg  ikke,  men  nu  kom  »Laura«, 
som  stod  ved  Siden  af  »Emilie  Gklotti«  og  gav  B.  Bano  stor  An- 
seelse. Midlertid  bragte  »Trylleharpen«  Partiuvæsenet  til  det 
Høieste,  idet  Theaterpersoner  forlode  Søenen  for  at  tage  Deel 
.deri.  Yi  komme  nu  nærmere  til  din  Tid,  og  vil  jeg  da  blot 
anmærke,  at  Holtens  udpebne  »Kjærlighedsgaader«  1821 
fattes  paa  Fortegnelsen.  Hvorfor  »Robinson  i  England«,  antaget 
1815,  først  kom  paa  Scenen  1823,  erindrer  og  fatter  jeg  ikke. 
»Soldaten«  eller  »Hjemkomsten«,  et  Thaarupsk  Leiligheds- 
stykke  af  N.  T.  blev  bortskudt,  fordi  det  passede  for  vel  til 
Leiligheden.     Felix  qvi  poterit  rerum  cognoscere  causa* ! 

Tantum 
din  R. 

1  Af  N.  T.  Bruun. 
>  Af  Rahbek. 

•  Af  F.  H.  Guldberg. 

•  Af  B.  Bang. 

•  Af  N.  T.  Bruun. 

6  Om  man  først  skal  see  et  Stykke  eller  strax  udhysse  det. 
T  Af  B.  Bang. 

Foranstaaende  indsendtes  med  felgende  Brev: 
2.  Febr.  1829.  Kjære  Collin.  Jeg  sender  dig  herved 
den  attraaede  Fortegnelse,  saa  godt*  jeg  har  været  istand  til  at 
levere  den  for  mine  tyve  Embedsaar.  Aldeles  uefterrrettelig  er 
den  imidlertid  ikke,  da  deels  adskillige  Stykker,  standom  endog 
ander  forandrede  Navne,  have  rendt  med  Dørrene,  adskillige 
ikke  have  været  i  mine  Hænder,  uden  det  Øieblik  jeg  proto- 
collerede  dem,  men  ere  strax  henkomne  i  et  vist  Chaos,  hvor- 
fra ikke  altid  er  Forløsning;  o.  s.  fr.  Jeg  anmærker  blot,  at 
Forskjellen  paa  Antallet  af  Stykkerne  tit  kommer  af  aldeles 
uvæsenlige  og  tilfældige  Aarsager,  saasom  at  en  Forfatter  er 
løbet  over.  Saaledes  leverede  N.  T.  Bruun  i  eet  Møde  sex 
oversatte  engelske  Femaktsstykker;  til  en  anden  Tid  løb  han 
over  med  Operaer,  og  atter  paa  Bidstrup  med  Stykker,  som 
udentvivl  forgik  i  hans  Værge;  saaledes  til  andre  Tider  Thom- 
sen, Faber,  Rosenkilde  og  Andre,  der,  efter  det  gamle 
Mundheld  i  Styrvolt,  skyndte  dem  ud  at  tigge  medens  Været 
var  godt.  Nogen  Forvirring  har  og  den  halvofficielle  Uskik,  at 
levere  Stykker  til  Gjennemlæsning  i  Vennevold,  foranlediget; 
da  imidlertid  alt  Sligt  egenlig  finder  Sted  med  de  uantagne 
Stykker,  er  det  af  liden  Betydenhed  o.  s.  v. 

1829.  16.  Febr. . .  løvrigt  forekommer  Striden  om  Vaude- 
villen mig  en  Strid  i  Luften.  Vaudevillen  i  og  for  sig  er, 
fra  dramatisk  eller  poetisk  Side  betragtet,  et  ubestemt  Navn, 
der  kan  betegne  noget  Godt  eller  noget  Slet;  og  min  Forkjær- 
lighed  for  »Vennernes  Feste  og  »Ejærlighedsdrømme«  viser 
noksom,  at  det  ikke  var  over  Slagset  som  Slags  jeg  bryder 
Staven,  men  over  det  Gemene  og  Personlige  i  »Recensenten  og 
Dyret«,  det  Frivole  i  »Aprilsnarrene«  o.  s.  v.,  hvilket  jeg  na- 
turligviis  ligefuldt  vilde  gjøre,  om  de  havde  været  uden  Sang. 
Det  jeg  iøvrigt  har  mod  det  hele  Genus  er,  at  det  vænner 
vore  Skuespilbesøgere  til  ikke  at  kunne  see  uden  Narrefjas;  og 


var  det  da  bedre  Skuepladsen  lukkedes  jo  før  jo  heller,  om 
endog  for  stedse.  ...  (I  Anledning  af  Planen  om,  at  Nielsen 
skulde  være  Instructeur,  og  med  Hentydning  ti1  "  ^motionen 
i    Preoiosa,    Hedder    det   i    samme    Brev):     0é,3J  lenne 

forroste  Nidkjærhed  i  at  instruere  unge  Piger,'eifean  jeg  ikke 
holde  for,  at  den,  der  deelamerer  alle  Boller  eens,  er  skikket 
til  at  lære  en  ung  Pige,  naar  han  lærer  hende  at  sige  hendes 
Boller  saaledes  som  han  siger  sine ;  ligesom  og  det  synes  curieust, 
at  et  Collegium  af  Videnskabsmænd  foreslaaer  en  Declamations- 
instructeur,  hvis  »Tiber«  o.  fl.  ere  i  Alles  Munde.  Min  Over- 
beviisning  er,  at  jeg  intet  Skadeligere  vidste  for  Skuepladsen, 
end  at  en  Gabaleur,  Chicaneur  og  Krakeeler  fik  en  Post,  der 
gav  ham  uophørlig  Leilighed  at  oabalere,  ehicanere  og  krakeele, 
om  han  ogsaa  forresten  d^'e  til  den,  som  han  ikke  gjor. 

At  jeg  vil  blive  overstemt  og  faae  —  som  Sproget  for 
30  Aar  siden  lød  —  et  nyt  Beviis  paa  min  absolute  Nullitet, 
veed  jeg;  men  det  skal  ikke  etØieblik  forandre  eller  forvanske 
det  Sindelag,  jeg  i  30  A  ar  og  derover  har  fundet  fuld  Føie  til 
at  nære  mod  dig. 

1829.  April.  Hermed  faaer  du  et  Bundt  Adskilligt; 
dette  kunde  nu  vel  være  nok  for  den  Gang,  hvis  jeg  ikke  var 
i  Fristelse  for  endnu  at  opvarte  dig  med  mere  Allehaande  for 
at  dræbe  den  dræbende  Tid,  da  jeg  i  Aften  ikke  er  i  Lune 
til  at  oversætte  Prækener  og  ikke  duer  til  Andet. 

Tak  for  igaar.  Det  var,  saa  lidet  vi  udrettede,  det  for- 
nuftigste Birectionsmede,  jeg  i  lang  Tid  har  bivaanet.  I  Hen- 
seende til  Okhlenschlægers  ansøgte  Anticipation  for  hans 
Stykke1,  har  jeg,  da  jeg  efter  et  Brev  fra  Christiane  har 
Grund  at  formode,  du  ikke  traf  ham  hos  H.  C.  0.,  tænkt  paa 
at  det  vistnok  ikke  gaaer  an  at  foretrække  ham  for  J.  C.  L.  *, 


1  Carl  d.  Store. 
*  J.  C.  Lange. 

hvem  Chefen  vil  have  givet  sit  Ord,  og  hvis  Ret  G.  H.  O. l 
ustridigen  vilde  vidtløftigen  paatale,  saameget  meer  som  det  jo 
hedder,  han  har  maattet  vige  »Tiber«.  Nu  tilstaaer  jeg  vel,  at 
jeg   i1  denne   Stykkernes   Anciennitet  at  være   nogen 

retlig  Akjl^  -t  til  Fortræde,  da  her  Skuepladsens  Tarv  nød- 
vendig  maa  komme  foret  i  Betragtning;  et  givet  Tilsagn  maa 
imidlertid  om  muligt  holdes.  Men  troer  du,  vi  faae  det  holdt? 
Er  der  ikke  flere  deslige  Knuder?  Og  kunde  det  ikke  let  lede 
til,  at  vi  ingen  af  Stykkerne  fik?  Det  gjør  mig  ievrigt  ondt 
for  den  Tid  og  for  den  Umage,  der  spildes  paa  »Essex«,  hvis 
Forfatter  alt  ved  sine  Udfald  paa  »Tiber«  har  vakt  Ugunst,  og 
ved  at  komme  »Carl  Magnus«  i  Veien  vil  forøge  den,  skjøndt 
jeg  paa  den  anden  Side  vel  troer,  at  sidstnævnte  Stykke,  det 
deri  nm iskj  endelig  viste  poetiske  Talent  uagtet,  for  Scenen  neppé 
bliver  af  stor  Effect. 

Er  der  Noget  i  hvad  der  fortælles,  at  Aue.  Bournonville 
kommer  hertil  og  vil  træde  op  her?  Er  det  med  Directionens 
Minde  og  efter  dens  Ønske,  eller  er  det  atter  her  »unbekannter 
Oben«,  efter  hvis  Pibe  vi  skulle  dand^T  Mig  synes,  vi  staae 
efterhaanden  Fare  for  at  hedde  Direction  pr.  antiphrarin:  quaxi 
lucus  a  non  lucendo. 

Og  nu:  valeat  res  ludicra.  Jeg  fik  iaftes  fra  Ophslia 
(Drewsen)  et  meget  kjært  Brev,  hvori  hun  underrettede  mig 
om,  at  hendes  gamle  værdige  Bedstemoer  paa  Fredensborg  er  saa 
særdeles  glad  over  hendes  Beslutning  at  tage  til  mig,  og  giver 
os  begge  sin  bedste  Velsignelse  dertil;  hvilket  er  mig  saameget 
glædeligere,  som  hun  og  jeg  —  siden  den  Brennøeske  Dresserings- 
historie,  der  efter  Sædvane  gik  bag  min  Byg,  saa  at  man  endog 
i  Directionen  benægtede  hendes  Ezistent«  —  har  været,  vel 
ikke  i  noget  spændt,  mindre  brudt  Forhold,  men  dog  fra 
hinanden. 


Godske  Hans  Olsen. 

Die  fruher  sich  verloren  hatten, 
Begegnen  sich  in  Abendschatten 
Und  gehen  Hånd  in  Hånd  zu  Ruh. 

1829.  April.  Jeg  maa  herved  bebyrde  dig  med  »Her- 
tuginden af  Montmorency«,  hvorom  £.  R  O.  og  jeg  ere  aldeles 
uenige,  da  jeg  hverken  troer  det  kan  eller  bør  antages,  ligesom 
jeg  er  overbeviist  om,  at  den  i  hei  Grad  vilde  stede,  og  med- 
rette  dem,  hvem  Ingen  af  os  ønsker  at  mishage.  Jeg  har 
med  vedbørlig  Varsomhed  paapeget  dette  i  min  Censor. 

Om  vor  Opløsning  eller  Afløsning  har  jeg  i  min  Ødebo, 
hvor  jeg  faaer  al  min  Kundskab  fra  Boye,  Intet  hørt,  uden  at 
jeg  for  3  til  4  Uger  siden  lod  mig  fortælle,  at  Zepelin  ikke 
var  uden  Haab  om  at  blive  vor  Eftermand,  medmindre  Theatret 
skulde  lægges  under  den  indbyrdes  Underviisning.  Des  trøstigere 
følger  jeg  dit  Raad,  hjemme  rolig  at  oppebie  Tilsigelse  til  næste 
Møde,  og  kommer,  hvis  jeg  paa  den  bestemte  Dag  kan;  men 
—  si  qvid  potiw,  og  jeg  for  Exempel  den  Dag  kunde  vente 
Ophelia  —  undskylder  jeg  mig. 

Endnu  maa  jeg  tilfeie,  at  det  har  været  mig  en  Borger- 
nydelse i  denne  Tid  at  erfare  saameget  om  Havneindretningen 
i  Helsingør.  Fem  og  tredive  Aar  og  derover  er  denne  Sag  fra 
Beokes  og  Wadums  Mund  mig  gjort  vigtig  som  et  af  Fædre- 
landets sande  pia  desideria;  og  det  har  glædet  mig  at  see,  at 
dette  ikke  alene  er  afhjulpet,  men  at  det  har  paa  saa  ufor- 
kastelig Maade  for  al  Misdom  hjemlet  sin  Vigtighed  og  Veldæ- 
dighed. At  2den  Aprils  Henne  her  var  en  vigtig  Mand,  vidste 
jeg>  og  det  var  mig  kjært;  at  du  ogsaa  i  det  her  virkede  Gode 
har  havt  en  Broderdeel,  erfoer  jeg  først  tilfældig  af  Boye. 
Majcte  virtute! 

1829.  April.  At  du  —  efter  hvad  jeg  adskillige  Gange 
i  Directionen  har  hørt  dig  yttre  om  Nielsens  Vrangvillie  — 

kan  finde  Føie  til  din  Indsigelse,  indrømmer  jeg;  men  tro  og 
mig,  at  jeg  ikke  havde  givet  ham  mit  Vidnesbyrd,  naar  ikke 
hans  Forestillinger  af  »Correggio«  nylig,  tildeels  »Edvard  af 
Skotland«  og  mere  havde  givet  mig  Føie  dertil;  overalt  tilstaaer 
jeg,  at  den  Maade,  hvorpaa  jeg  i  din  Indstilling  var  reduceret 
in  nihilum,  som  det  blot  var  Chefen  og  dig,  Sagen  var  af- 
handlet imellem,  fortrød  mig.  Om  jeg  end  tier,  hvor  jeg  troer 
Andre  med  større  Adkomst  skifte  Ordet  mellem  sig,  kjender 
jeg  dog  Theatret  længe  nok  og  nøie  nok  til  at  kunne  have  en 
Mening,  om  jeg  endog  nogle  Maaneder,  af  forskjellige  Aarsager 
mindre  har  besøgt  det;  ogsaa  har  jeg  trolig  fulgt  de  offentlige 
Udtalelser  derom;  og  have  disse  end  ingen  æsthetisk  Værd, 
have  de  dog  en  annalistisk  som  Gomedieplacater. 

»Heel  uværdig  jeg  ei  tærer  Kongens  Kost«,  og  torde  det 
vel  hænde  sig,  at  jeg  meente  mig  at  have  skjellig  Grund  til, 
hvad  jeg  maatte  synes  at  have  forsømt.  Dette  ikke  paa  nogen 
Maade  i  eller  til  Trætte;  Gud  give,  det  hele  Tvistens  Æble 
snart  var  ad  Helvede!  men  hvad  jeg  skrev,  det  skrev  jeg, 
sagde  Pilatus,  og  det  meente  jeg. 

1829.  1.  Maii.  Hermed  de  tvende  Protocolconcepter. 
Jeg  maa  bede  om  Undskyldning,  at  den  ældste  af  dem  først 
indløber  nu.     Men 

Non  qicavis  hora  fit  Mercuriu$l, 
og  den  forestaaende    lille  Heise    fik  mig  til  at  træ,   jeg  havde 
soa  meget  at  bestille. 


1  Rahbek  tager  sig  undertiden  den  Frihed  at  omdanne  Citater  af 
Klassikerne.  Saavidt  vides  hedder  det:  non  ex  qvovis  ligno  fit  Mer- 
curiu8  o:  ikke  af  ethvert  Stykke  Træ  faaes  en  Mercurius.  Meningen 
af  Rahbeks  Citat  maa  vel  være:  »Man  kan  ikke  paa  hver  Tid  af 
Dagen  have  et  Bud  ved  Haanden«. 

B.  C. 

Jeg  vilde  gjerne  takke  dig  for  Forestillingen  om  Ida  Wolf; 
aaaledes  er  det  kjønt  at  dissentere.  Langtfra,  om  ikke  ude  af 
alle  Theaterforbindelser,  er  jeg,  naar  jeg  kommer  i  Directionen 
fremmed  for  Alt,  følger  blot  min  egen  Instinct  og  er  hverken 
Petri  eller  Pauli.  At  jeg  ønskede  den  definitive  Aftked  udsat  er, 
fordi  jeg  som  Directeur  —  puxsque  directeur  y  a,  Ingen  veed, 
jeg  nådigere  seer  Tbeatret  tabe.  løvrigt  lider  jeg  hende  saa 
godt,  at  naar  jeg  havde  en  Sen,  hun  vilde  have,  vilde  jeg 
glæde  mig  over  det ;  og  var  min  Søns  Blod  ikke  Adelsblod  paa 
fædrene  Side,  vilde  det  sikkert  være  ædlere  paa  mødrene;  over- 
alt turde  Byrds  og  Stands  Fordom  være  det  sidste  jeg  rakte 
Haand  eller  bøiede  Knæ  for. 

Imorgen  reise  vi  til  Fredensborg,  siger  mit  Herskab,  og 
saa  videre*.  Skulde  der  imidlertid  blive  et  Møde,  hvor  min 
Nærværelse  ansees  fornøden,  da  hav  den  Godhed  at  underrette 
mig  derom,  da,  det  forstaaer  sig,  Tjenesten  gaaer  for  Alt«. 

1829.  22.  Maii.  Rjed  og  træt  og  misfornøiet  vilde 
jeg  netop  oppebie  Afgangs-Forestillingen,  for  at  udbede  mig  første 
Plads  paa  den;  dette  Ønske  blev  forsinket,  først  ved  Frygt  for 
at  stede  Kongen,  der  i  dette  Øieblik  havde  givet  mig  et  Tillæg, 
da  jeg  høit  haabede  en  Gratification  —  som  ærlig  talt  havde 
været  mig  velkomnere  —  siden  ved  dit  Brev,  som  bebudede 
os  vor  Afgang,  der  naturligviis  vilde  været  mig  behageligere, 
end  at  maatte  søge  Afsked;  endelig  ved  Olsens  Død  just 
i  dette  Øieblik.  Jeg  troer  at  burde  blive  indtil  den  ledige 
Plads  er  besat.  Saalænge  jeg  skal  blive,  vil  jeg  efter  min 
Ævne  og  Synsmaade  gjøre  min  Pligt;  men  Ingen  kan  fortænke 


*  Keisen  blev  dog  udsat  til  2den  Junii,  Madam  Rosings  Fødsels- 
dag, paa  hvilken  hun,  under  Familiens  store  Jubel,  dandsede  en  Me- 
nuet med  Rahbek. 

E.  C. 

mig  i,  at  jeg  vogter  mig  saa  meget  som  muligt  for  at  indvikle«  i 
det  Linklæde,  som  jeg  saa  inderlig  ønsker  at  slippe  og  nye. 
Jeg  haaber  Intet  for  Theatret,  og  Intet  af  det;  hvad  skal  jeg 
da?     Detperavi. 

Tak  din  Kone  med  Følge  hjerteligt  fra  Philla  og  mig 
for  i  Gaar,  og  især  for  det  os  givne  Løfte  at  gjøre  Formiddags- 
vandringen  derud  og  tilbringe  Middagen  og  oppebie  Svalingen 
hos  os.  Vel  vilde  jeg  ønske  hine  gamle  Dage  igjen,  da  disse 
gloende  Embedslænker  vare  knuste  og  kun  vort  35 -Aars 
Venskabs  Høiagtelses  og  Erkjendtligheds  Baand  forenede  mig 
med  dig. 

1829.  24.  Maii.  »Da  at  det  nu,  saa  nødig  jeg  vil  dertil, 
er  bleven  min  Lod,  at  skulle  opsætte  Dualismens  Forestilling 
om  Afgangen,  og  jeg,  ligesom  Hermann  v.  Bremen,  reent  har 
glemt  Formerne  eller  Formaliteterne  i  denne  Anledning,  maa 
jeg  tye  til  dig  med  Bøn,  at  du  vilde,  maaskee  ved  at  meddele 
mig  et  Udkast  eller  en  Afskrift  af  din  Indstilling,  give  mig  en 
Ledetraad  i  saa  Henseende,  især  da  jeg,  som  en  Senator  pedarius l 
i  denne  Sag,  slet  ikke  er  vis  paa,  jeg  har  Andet  end  Dissensen 
ret  inde«. 


Breve  fra  Fra  Rahbek. 

Af  disse  vil  jeg  meddele  nogle  enkelte,  der  belyse  hendes 
Forhold  til  min  Fader  og  hans  Huus. 

16.  Maii  1809.      Ejære  Collin.      Jeg  kan  ikke  undlade 
med    den    allerførste  Leilighed  der  frembyder   sig,    at   bevidne 


En  Bisidder,  uden  Stemmeret. 

E.  C. 


Dem  min  Taknemmeligbed  for  Deres  private  Understøttelse,  og 
De  maa  ikke  undre  Dem  over,  om  jeg  herefter  driver  min  Lyst 
til  at  idealisere  Dem  endnu  langt  videre  end  hidtil.  De  maa 
vide,  at  jeg  er  en  omvendt  Adam  * ;  thi  ligesom  et  Ideal  hos 
ham,  efter  hans  Fader  Paaleb  Udsagn,  gaaer  »ad  Helvede  til«, 
saa  gaaer  det  hos  mig  ad  Himmerige  til,  hvor  jeg  alt  længe 
har  befordret  Dem,  endskjendt  De  endnu  lever  og  med  Guds 
Hjelp  længe  maa  leve  paa  Jorden. 

Jeg  har  stor  Lyst  til  at  De  og  Henriette  engang  skulde 
være  tilstede  ved  et  af  de  smaa  Declamatorier,  jeg  ved  Jfr. 
Olsens  Bistand  —  for  at  tale  Groschisk*  —  foranstalter  og 
som  gjer  megen  Lykke.  Jeg  paastaaer  —  og  naar  De  har 
hert  det,  vil  De  vist  give  mig  Ret  deri  —  at  det  ikke  er 
muligt  at  læse  Oehlenschlægers  Vers  bedre  end  hun.  Apropos 
om  Oehlenschlæger,  saa  vil  De  nu  af  Deres  Yen  Hans 
Christian  erfare,  at  han  er  i  Rom  og  ikke  i  Weimar,  som 
Brøndsted  bar  skrevet.  Min  Søster  bragte  mig  før  en  stor 
Pakke  Bøger  til  hende  o.  FL,  som  have  beskjæftiget  mig  saa- 
længe,  at  jeg  nær  havde  maattet  udsætte  min  Pligt  ufortøvet 
at  takke  Dem,  fordi  De  nu  ikke  allene  understøtter  Manden 
men  ogsaa  Konen;  men  den  skikkelige  Fodpost  undte  mig  dog 
det  Par  Minuter,  jeg  har  brugt  til  denne  rørende  Epistel. 

Jeg  undseer  mig  ved  den  lyriske  og  caligraphiske  Uorden 
(thi  med  den  logiske  har  jeg  Intet  at  skaffe)  i  disse  faa  Ord, 
og  vilde  gjerne  undskylde  det  med  Hastværk,  som  jeg  virkelig 
har  havt;  men  jeg  veed  nok  at  det  er  uanstændigt  at  skrive  i 
Hastværk  til  sine  Beskyttere. 

Mai  1810.     Almindelig  Bededag. 

God  Eftermiddag.       Endskjendt  jeg    er  ganske  fortvivlet 

1  Oehlenschlæger. 

2  Grosch,  Architekt,  senere  Bygmester  i  Christiania. 

E.  C. 

over  at  see  Rahbek  —  uden  Nødvendighed  —  slæbe  saa  store 
Dragter  Beger  op  paa  Loftet,  at  ban  absolut  maa  forslæbe  sig, 
kan  jeg  dog  ikke  undlade  med  et  Par  Ord  at  besvare  Deres 
grønne  og  alvidende  Skrivelse. 

.  .  .  Hvad  nu  den  anden  og  vigtigere  Post  angaaer,  saa 
ønskede  jeg,  De  bavde  kunnet  give  mig  lidt  omstændeligere 
Underretning,  ikke  fordi  jeg  selv  er  nysgjerrig,  men  fordi  jeg 
har  lovet  Oehlenschlægers  Fader  —  som  idag  var  hos  mig 
og  Tinter  uns  gesagt  var  lidt  stødt  over,  at  hans  Søn  ikke  havde 
sagt  ham,  hvad  Dag  han  vilde  have  Bryllup  —  at  give  ham 
de  Underretninger,  jeg  paa  3die  og  4de  Haand  faaer  des- 
angaaende.  Marschall  Hauch  sagde  den  gamle  Oehlen- 
schlæoer  det  igaar  Aftes  Kl.  7,  da  han  var  ude  paa  Slottet, 
og  jeg  kan  godt  begribe,  at  det  maa  have  været  Oehlen- 
schlægeb  ubehageligt  at  faae  det  at  vide  paa  den  Maade,  saa- 
meget  mere  som  han  dog  er  Sønnens  skriftlige  Forlover.  Jeg 
formodede  rigtignok  at  det  skeede  igaar1  men  vidste  intet 
Bestemt  derom,  da  min  Søster  i  Mandags,  hun  var  ude  at  tage 
Afsked  med  mig,  blot  sagde  at  hun  tog  paa  Landet  i  denne 
Uge;  og  jeg  spørger  aldrig  om,  hvad  man  ikke  af  sig  selv 
siger  mig  ved  slige  Leiligheder.  Det  er  altsaa  kun  for  den 
gamle  Oehlenschlægers  Skyld  jeg  ønsker  privat  Underretning 
om,  hvor  Schimmelmannsk  eller  ikke  Schimmelmannsk  bemeldte 
Bryllup  har  været,  Præstens  Navn  etc.  Forresten  ignorerer  jeg 
ganske  denne  Begivenhed,  indtil  en  af  de  høie  Vedkommende 
selv  har  underrettet  mig  derom. 

Gid  jeg  havde  Dem  her  nu,  at  De  kunde  bringe  Rahbek 
til  Rimelighed. 

Den  19.  Mai  1810  svarer  Collin: 

I  Torsdags  Aftes  Kl.  7   kjørte    de  herfra   til   Ojentofte, 


1  Oehlensehlæger  blev  viet  i  Gjentofto  17.  Maii  1810. 

hvor  Høegh  riede  dem,  og  derfra  til  Christiansholm,  uden 
mindste  Suite.  Dersom  Nogen  vilde  gjere  Parti  med,  havde 
jeg  Lyst  at  traske  derud  i  Eftermiddag.  De  har  formodentlig 
ikke  Lyst? 

21.  Maii  (formodentlig  1818).  »Kjære  Blonde!  Hvorledes 
skulde  jeg  kunne  modstaae  en  saa  nydelig  blond  Indbydelse. 
Jeg  kommer  altsaa  om  Gud  vil  ganske  vist  paa  Sendag  til  den 
bestemte  Tid;  men  dersom  De  eller  Henriette  mener  at  have 
lokket  mig  med  Onkel  Job,  t  saa  finder  jeg  mig  befeiet  til  at 
berigtige  denne  Mening,  ved  ærligen  at  forsikkre  Dem,  at  jeg 
vilde  have  modtaget  Indbydelsen  uden--.  Onkelens  Selskab,  ja 
saagar  den  interessante  Bindesbøll,  2  hvis  Bekjendtskab  det 
dog  er  mig  meget  kjært  at  skulle  gjere.  Med  andre  Ord  (for 
at  bruge  Deres  Ord),  jeg  er  rigtignok  et  lidt  sært  Menneske, 
men  har  dog  Gemyt  nok  til  at  kunne  røres  over  et  kjærligt 
Sindelag  imod  mig,  naar  det  yttres  af  Mennesker,  hvis  Venskab 
jeg  sætter  særdeles  Priis  paa,  og  kan  under  saadanne  Omstæn- 
digheder meget  let  opoffre  min  Særhed  eller  —  om  dette  Ord 
skulde  være  for  haardt  —  min  Beqvemmelighed. 

Hvad  Rahbek  angaaer,  da  har  han  ikke  stor  Tilbeielighed 
1  til  at  gaae  en  halv  Miils  Vei  efter  sin  Middagsmad  for  at  nyde 
den  i  blond  Selskab.  Derimod  melder  han  sig  som  Gjæst  hos 
Dem  til  Leverdag  Middag. 

Jeg  haaber,  at  De  foranstalter  en  Æreport  opført  udenfor 
det  spanske  Huus, 8  (den  maa  dog  ikke  være  saa  anseelig,  at 
den  kan  sees  fra  Oehlenschlægers  Vinduer,  *   da  jeg  i  Gaar 


1  J.  P.  Mynster. 

3  Jens  Bindesbøll,  Præst  i  Lidø. 
*  Collins  Gaard,  Bredgade  169. 

4  Oehlenschlæger  boede  i  Bredgade,  nuværende  Nr.  33. 

B.  C. 

Eftermiddags  afslog  hans  og  Christianes  Indbydelse  til  S6ti«Ug 
Middag)  der  kan  forherlige  mit  andet  Indtog  i  bemeldte  Huus. 

i 

9.  Marts  (uden  Aar).  Kjære  Collin.  Ifald  det  var  over- 
ensstemmende med  min  Tænkemaade,  at  misbrage  mine  Venners 
Godhed,  saa  vilde  dog  De  være  den  Allersidste  med  hvem  jeg 
vilde  vove  sligt,  af  den  simple  Grund,  at  jeg  ikke  lettelig  veed 
noget  Menneske,  for  hvem  jeg  har  større  Agtelse  eller,  om  jeg 
tør  sige  saa,  Ærefrygt,  der  snart  vilde  tilbagetrække  mig  fra 
ethvert  saadant  Forsøg.  Imidlertid,  da  jeg  dog  ærer  Dem  meer 
end  jeg  frygter  Dem,  og  da  mit  Hjertes  Hengivenhed  for  Dem, 
skjondt  denne  ikke  «r  større  end  De  fortjener  det,  dog  er 
større  end  baade  Æren  og  Frygten,  saa  tør  jeg  vel  lade  mit 
Hjerte  anmode  Dem  om  en  lille  Godhed,  De  med  ligesaa  god 
Samvittighed  kan  bevilge,  som  jeg  udbede  mig. 

Denne  Godhed  bestaaer  nemlig  deri,  at  De  vilde  tillade 
Overbringeren  heraf,  Major  og  Planter  Chk.  Krause,  at  han 
turde  i  ganske  faa  Minuter  gjøre  Dem  bekjendt  med  hans  Stil- 
ling, og  De  da  vilde  give  ham  et  godt  Raad,  ifald  der  er  noget 
at  give.  Jeg  har  ikke  uden  Umenneskelighed  kunnet  aftlaae 
hans  Begjæring,  at  aabne  ham  Adgang  til  Dem,  og  jeg  kan 
med  Sandhed  bevidne,  at  jeg  aldrig  har  hørt  Noget,  der  be- 
rettigede til  at  sætte  ham  i  Klasse  med  Størstedelen  af  de  vest 
indiske  Plantere,  der  i  mine  Øine  er  en  saare  foragtelig 
Menneskerace.  .  .  .« 

